
Ego Augustus Pelit, Praepositus Provincialis Societatis Jesu in 
Belgio, potestate ad hoc mihi facta ab Admodum Reverendo Patre 
Ludovico Martin, ejusdem Societatis Praeposito Generali, facultatem 
concedo, ut opus’cui titulus Theologiae Moralis Institutiones a P.Eduardo ~ 
Génicot, S. J. conscriptum et a deputatis censoribus rite recognitum 
atque approbatum, iterum typis mandetur. j 

In quorum fidem has litteras manu mea subscriptas et sigillo meo 


munitas dedi. 


Bruxellis, die 5 Maii 1899. 


Aue. PETIT, S. J. 


Praepositus Provinciae Belgicae S. J. 


IMPRIMATUR. Mechliniae, 8 Maii 1899. 


Petrus Lampertus. Card. Goossens, Arch. Mech. 


1a ee ee, ee 


PRAEFATIO PRIMAE EDITIONIS., 


Mirabitur. forte nonnemo cur in tanta copia Compendiorum 
Theologiae Moralis, et quidem optimorum, Institutiones meas 
in lucem ediderim. Quare pauca de scopo quem in scribendo 
intendi praefari visum est. 

Ad scribendum imprimis incitavit me dilectorum Auditorum 
meorum utilitas : iis enim gratum fore confido hoc opus meum, 
quo a labore prolixi codicis scribendi et simul a plurimis erro- 
ribus atque dubiis circa doctrinam a me traditam liberentur. 
Illud quoque intendi ut isdem Auditoribus et ceteris viris 
ecclesiasticis, si qui cupiunt, quasi medullam praeberem plurium - 
egregiorum operum quae nuper de Morali Theologia edita sunt, 
imprimis Operis Theologici Moralis praeclarissimi olim Romani 
Professoris Antonii Ballerini, e Societate Jesu ; quod nuper in 
lucem edidit et eximiis additamentis notisque locupletavit 
P. Dominicus Palmieri, ex eadem Societate, mox in Consultorem 
S. Poenitentiariae cooptatus. Tandem nuper exorta quaestio 
secialis, ut aiunt, quasi novam faciem pluribus argumentis 
moralibus dedit. Haec igitur nova forma proponenda censui, 
breviter tamen, prout limites libri scholis destinati sinebant et 
quatenus ad conscientiae obligationes, minime vero quatenus ad 
politicam vel socialem oeconomiam pertinent. 

De norma quam in scribendo tenui pauca addam. Brevius 
conclusi vel penitus omisi plura quae apud multos, etiam 
recentes, auctores fuse exhibentur : quippe quae nostris tempo- 
ribus vel regionibus minus utilia reputaverim. Kadem de causa 
plerumque abstinui a recensendis Doctoribus qui sententiis jam 
.communiter receptis adhaerent. Eos enim qui Theologiae Morali 

studere incipiunt vel occurrentis casus solutionem quaerunt, 


parum juvat scire quis quid dixerit, modo doctrinam practice 
tutam clare expositam reperiant. Saepe etiam ex industria omisi 
nomina eorum qui sententiis hodie communibus adyersati sunt, 
praesertim quando jamdudum eorum argumenta explosa et opera 


oblivione sepulta jacent. Hinc illud commodum oriturum spero, | 


né tirones oneroso eruditionis apparatu obruantur, nec de ipsa 
Theologia Morali (ut fit) minus recte sentire incipiant, quasi 
Doctores de qualibet fere quaestione discordent : quod reapse 
pronum est existimare legentem quosdam auctores, qui crebro 
paucorum opiniones, jamdiu obsoletas vel nulla solida ratione 
nixas, commemorant. Quodsi quis scire cupiat quinam sententiae 
communi patrocinati vel adversati sint, facile eorum nomina in 
operibus prolixioribus, praesertim in Theologia Morali praecipui 
ducis nostri, S. Alphonsi a Ligorio, reperiet. 

Verum, ubi occurrebant quaestiones nullo 8. Sedis documento, 
neque communi consensu diremptae aut e recentioribus adjunctis 
ortae, diligentius indicavi quinam auctores sententiae meae 
faveant vel adversentur. Ita enim fiet ut auditores mei non 
cogantur jurare in verba magistri et, quantum satis est, percipiant 


quatenus hodiernae controversiae mentes Theologorum Moralium ~ 


divisas teneant. 
Tandem studui (quo successu, videant alii) nihil proponere 
quod solida ratione destitueretur vel cum sententiis in aliis 


harum Institutionum partibus receptis logice pugnaret. Atque, — 


ut verbis S. Doctoris Alphonsi concludam : « In delectu senten- 

tiarum ingens cura mibi fuit semper rationem auctoritati prae- 
5 P P 

ponere. » (Monitum ad Lectorem, in capite Theologiae Moralis) 


Explicatio praecipuorum siglorum. 


S. Alph. 


S. Alph. H. A. 
Bus. ap. S. Alph. 


Ball. P. 


Coll. P. F. 


Coll. S. M. 


Coll. Bizz. 
Coll. S. R. 


Act. S. 8. 
NOROED. 
Denz. 


C.C. 


S. Alphonsi de Ligorio Theologia Moralis. Citatur Editio 
Mechliniensis an. 1852. Adverte non esse in omnibus edi- 
tionibus eumdem librorum ordinem. 

S. Alphonsi Homo Apostolicus instructus ad audiendas con- 
fessiones. (Lugduni, 1832) 

Medulla Theologiae Moralis Hermanni Busembaum S. J. 
quam S. Alphonsus suae Theologiae Morali inseruit. 

Antonii Ballerini e Soc. Jesu Opus Theologicum Morale in 
Busembaum Medullam quod absolvit et edidit P. Domini- 
eus Palmieri ex eadem Societate. Additur plerumque 
solus numerus, v. gr. 72: is refertur ad partem correspon- 
dentem istius Operis, cujus ordinem fere sequuntur nos- 
trae Institutiones. Nisi contrarium dicatur, citatur prima 
editio. ; 

Collectanea S. Congreg. de Propaganda Fide seu Decreta, 
Instructiones, Rescripta ex tabulario ejusdem S. Congreg. 
deprompta. (Romae, 1893) 

Collectanea Constitutionum, decretorum , indultorum ae 
instructionum S. Sedis ad usum Operariorum Apostolico- 
rum Societatis Missionum ad exteros. (Parisiis, 1880) 

Collectanea in usum Secretariae S. Congr. Episecoporum et 
Regularium, cura Cardin. Bizzarri edita. (Romae, 1853) 

Decreta authentica Congr. S. Rituum ex actis ejusdem 
collecta ejusque auctoritate promulgata. (1898) 

Acta excerpta ex iis quae apud S. Sedem geruntur. 

Nouvelle Revue Théologique. (Tournai) 

Enchiridion Symbolorum et Definitionum editum ab Henrico 
Denzinger. (Wirceburgi, 1888) 

Codex Civilis Belgicus, qui idem est ac Gallicus seu Napo- 
leonicus. 


N. B. Nomina auctorum, si quando non integra citantur, facile complebuntur 
e catalogo auctorum ad calcem Vol. II. posito. Sigla quibus designantur variae 
Congregationes Romanae satis clarescent consulenti Vol. I. n 135. 


PRAEAMBULA. 


41. DEFINITIO. Theologia Moralis definiri potest : illa theologiae 
pars quae considerat actus humanos in ordine ad beatitudinem super- 
naturalem consequendam. 

Ex hae definitione liquet quodnam sit Theologiae Moralis objectum 
materiale, nempe omnes et soli actus humani ; quodnam objectwm for- 
male, nempe aptitudo actuum humanorum ut hominem ad beatitudinem 
supernaturalem ducant vel contra ab eadem removeant. Insuper ex hae 
ratione formali sub qua actus humani a Theologia Morali spectantur, 
patet hance scientiam uti, tamquam medio cognitionis, non tantum princi- 
plis rationis, sed etiam, et praecipue, lumine fidei. 


2. Quo clarius intelligatur Theologiae Moralis natura, juvabit brevi- 
ter considerasse qua ratione a praecipuis scientiis affinibus discrepet : 

a) A Philosophia Morali.Haec directe nititur solius rationis principiis, 
ac proinde actus humanos considerat tantum in ordine ad finem hominis 
naturalem, quem finis supernaturalis plurimum excedit. Differt igitur 
a Theologia Morali tum objecto formali, tum medio cognitionis. 

b) A Theologia Dogmatica. Haec proxime intendit scientificam demon- 
strationem et illustrationem veritatum fidei christianae ac perfectionem 
intellectus, dum Theologia Moralis, assumens illas veritates tamquam 
demonstratas, proxime intendit voluntatis subjectionem ac perfectionem. 

c) A Theologia Ascetica. Haec spectat id quod est perfectionis, quo 
plenius et securius finis ultimus attingatur, non autem, ut Theologia 
Moralis, id quod est omnino necessarium ne quis a fine ultimo recedat. 

d) A Theologia Pastorali. Haec e Theologiae Moralis et Asceticae 
principiis deducit practicam methodum qua pastor animas sibi creditas 
ad salutem et perfectionem ducere debet. 

e) A Jure Canonico, Haec scientia versatur circa leges, quibus ordo 
externus Ecclesiae determinatur et actiones fidelium diriguntur ad finem 
Ecclesiae proprium. (Aichner, Comp. Juris Eccl. § 3) Spectat igitur Jus _ 
‘Canonicum directe forum externum, Theologia Moralis, internum. 


J 
3 


3. METHODUS. Primis undecim aevi christiani saeculis, multa 
quidem scripta, sive ab auctoritate ecclesiastica, sive a privatis viris 


concinnata sunt,quae fidelium mores regerent et speciatim administrando — 


poenitentiae sacramento regulam darent. Attamen plena ae scientifica 
Theologiae Moralis expositio saeculo tantum x1° tradi coepit simul ac 
Dogmaticae quoque Theologiae Summas magistri Scholastici edidere. 
De qua lenta evolutione conferri potest Dissertatio a P. Zaccaria con- 
fecta, quam S. Alphonsus operibus suis praemisit, vel Introductio ad 
Theologiam fundamentalem D. Bouquillon. 

Ex quo autem tempore integra Theologia Moralis, sive permixta 
Dogmaticae (ut in 2@ parte S. Thomae), sive separatim edi coepit, 
duplicem praesertim methodum in ea tractanda distinguere est. Prior, 
quae Scholastica audit, in eo est quod principia scientiae moralis accu- 
rate demonstrantur, elucidantur, a difficultatibus vindicantur. Quare 
solidum fundamentum praebet cui tum casuistae, tum ascetae innitan- 
tur. Posterior, quae Casuistica dicitur, suppositis scientiae moralis prin- 
cipiis vel brevi eorum expositione praemissa, praecipue disputat quid 
in singulis vitae adjunctis, praesertim in difficilioribus et implexis, liceat 
vel non liceat, utrum bona actio sit strictae obligationis an meri consilii, 
utrum actio minus recta ad peccatum grave an ad leve tantum pertingat. 

Praeter duplicem hane methodum, ab aliquibus AA. (Kleutgen, Theol. 


der Vorzeit, t. IV. p. 671 seqq. ; Simar, Lehrbuch der Moraltheologie, 


p- 23) recensetur et methodus Mystica, quae media virtutem et sanctita- 
tem acquirendi fuse proponat et ad ea adhibenda alliciat. Qui tamen 
hane methodum sequuntur libri potius inter asceticos quam inter theo- 
logico-morales reponendi videntur. 


4. Quamquam ita duplicem vel triplicem methodum distinguere 
juvat, saepe in eodem opere nunc huic, nune illi insistitur : neque claro 
limite ab invicem separantur. Cfr. Kleutgen, |. c. Imo perfectio Theologiae 
Moralis postulare videtur ut aliqua ratione conjungantur. Nam ut scien- 
tia practica plene et solide tractetur, non sufficit accurata principiorum 
elucidatio (quod magis ad Scholasticam pertinet), sed insuper requirun- 
tur tum enodatio applicationum difficiliorum (quod propius ad Casuis 


ticam accedit), tum explicatio plurium consiliorum quae ad seipsum 


aliosve securius et perfectius dirigendos conducant (quod Mysticam 
redolet), Quare sapientis est nullam ex his methodis parvi facere, sed 
pro natura argumenti nunc huic, nune illi insistere.In hune fere sensum 
seribit S. Alph. (I. 6 n. 628) : “ Qui ad hoc munus excipiendi confessiones 
inhiant, non facile sibi persuadeant quod satis idoneos ad tantum munus 
se reddere possint sine diuturno studio scientiae moralis ; pro qua certe 
non sufficit aliquam percurrere Summulam earum quae cireumferuntur; 


{ 


eT Tt 
nec satis est generalia principia hujus facultatis scire ut quidam qui, 
casuistas contemnentes, litteratorum arrogant sibi nomen, autumant. , 
Quae verba S, Doctoris ut rite intelligantur, advertendum est istud 
“ Casuistae ,, nomen duplici significatione usu venire. Priore sensu, desi- 
gnat illos auctores qui, neglecta fere omni scientifica principiorum expo- 
sitione, toti sunt in solvendis subtiliter casibus, praesertim intricatis : 
qui sane merentur contemptum quocum nomen illud hodie usurpari 
solet. Posteriore autem sensu, tribuitur illis omnibus qui, nullatenus 
neglecta scientifica expositione, necessarium tamen duxere etiam diffi- 
ciliores casus accurate excutere. Hoc sensu usurparunt illud nomen — 
plurimi saeculi xvi vel xvini scriptores, praesertim rigorismo addicti. 
Hi non dubitarunt asserere morum perversionem inter Christianos inde 
potissimum originem traxisse quod Theologi Casuistae (ut aiebant),sub- 
tilius de moribus disputantes, pristinam simplicitatem pervertissent : 
ideo, omissis illis inutilibus et noxiis controversiis, redeundum esse ad 
Sacram Scripturam et Ecclesiae Patres quibus hae subtilitates prorsus 
ignotae fuissent.Manifestum est hance calumniam, qua impetebant primae 
notae Theologos, ut Sanchez, Suarezium, Lessium ete. nullo solido 
fundamento niti, quemadmodum fuse ostendit Zaccaria in praelaudata 
dissertatione. Videsis Palmieri in Praef. ad Opus theol. mor. Baller. p. V. 


5. ORDO. Ordinem sequemur qui plerumque convenit cum illa divi- 
sione quam in sua celeberrima “ Medulla ,, statuit Busembaum. Stu- 
diosis enim ita praebebimus facilem tramitem et utilem concordiam cum 
S. Alphonso aliisque compluribus Doctoribus qui eadem via incessere. 
Summatim hue redit ordo iste : praemissis generalibus principiis de 
ordine morali ejusque violationibus (Theologia Moralis generalis), expli- 
cantur singulae obligationes quae hominem christianum adstringunt 
(Theologia moralis specialis). Inter istas primum explicantur quae omni- 
bus incumbunt ob exercendas virtutes theologicas et servanda praecepta 
Dei et Ecclesiae ; sequuntur eae quae ad quasdam particulares fidelium 
classes pertinent; tandem proponuntur officia e sacramentorum institu- 
tione oriunda. Coneluditur opus brevi conspectu poenarum spiritualium 
quibus Ecclesia fidelium delicta coercet. 


Theologia Moralis generalis complectetur tractatus quatuor. 


I. De Actibus humanis. 
II. De Conscientia. 
Il. De Legibus. 
1V. De Peccatis. 


 Theologia Moralis specialis complectetur tractatus quindecim. — 


Vi. 
Vil. 
VII. 
1X. 

Ky 

XI. 
XI. 
XI. 
XIV. 
XV. 
XVE 
XVIL 
XVII. 
EXT XS 


De Praeceptis Decalogi. ~ 
De Praeceptis Ecclesiae. — 
De Justitia et Jure. 

De Contractibus. 


De Praeceptis particularibus. | 


De Sacramentis in genere. 
De Baptismo. 

De Confirmatione. 

De Eucharistia. 

De Poenitentia. — 

De Extrema Unctione. 
De Ordine. 


De Matrimonio. 


De Censuris et Irregularitatibus. 


V. De Praeceptis virtutum theologicarum. 


’ 


THEOLOGIA MORALIS GENERALIS 


TRACTATUS I. 


DE ACTIBUS HUMANIS. 


CAPUT I. 


DE NATURA ACTUUM HUMANORUM. 


6. DEFINITIO. Actus humani, proprio sensu, ii tantum dicuntur qui 
ex voluntate deliberata procedunt. (S. Th. 1. 2. q. 1. a. 1) 

Nempe inter actus qui ab homine fiunt quidam ei sunt communes cum 
entibus inferioribus ejusdem generis seu cum ceteris animantibus, puta 
sentire; quidam ipsius sunt proprii quoad substantiam, sed non quoad 
modum quo ab ipso procedunt, puta cogitationes vel passionum motus 
qui omnem deliberationem praevertunt : hi enim, licet non reperiantur 
in brutis,a nobis non minus necessario procedunt quam a brutis edun- 
tur actus inferiores; tandem quidam proprii sunt hominis tum ‘quoad 
substantiam, tum quoad modum, et hi soli dicuntur humani, seu hominis 
maxime proprii, dum reliqui actus hominis dici solent. 

Modus autem specialis qui in actibus humanis reperitur is est quod 
homo est eorumdem dominus per rationem et voluntatem, seu per 
liberum arbitrium. Vid. ut habeatur dominium istud, oportet ut facultas 
a qua actus proficiscitur immunis sit non tantum a coactione, seu vi 
extrinsecus illata,sed eliam a necessitate seu intrinseca determina- 
tione. Etenim si, positis omnibus ad agendum requisitis, jam non est in 
hominis dominio actum elicere vel omittere, nequit dici illius actus 
dominus exstitisse. 

Solos actus humanos seu liberos spectat Theologia moralis, quia 
nonnisi per eos homo ad finem suum supernaturalem accedit vel ab 
eodem recedit. Manifestum enim est aeternam beatitudinem, cum per 
modum praemii sit assequenda, non posse obtineri nisi per actus libe- 
ros : siquidem fidei aeque ac rationi repugnat aliquem praemio donari 
vel poena affici propter actum qui extrinseca vel intrinseca necessitate 
ab eo prodierit. Hane veritatem Dogmatici vindicare solent a subtilita- 

tibus Baii et Jansenii. Hujus prop, 34, damnata ut haeretica, sic sonabat : 
“Ad merendum et demerendum in statu naturae lapsae non requiritur 
in homine libertas a necessitate, sed sufficit libertas a coactione. , 


7. DIVISIO. Actus humani dicuntur : 

1° Eliciti vel imperati. Priores illi sunt qui immediate procedunt a 
voluntate et in eadem facultate perficiuntur, ex. gr. amor vel odium 
Dei. Posteriores illi sunt qui,ex imperio voluntatis, ab aliis potentiis 
sive internis, sive externis procedunt. Hi posteriores dici possent eliciti 
relate ad potentiam a qua procedunt, ex. gr. actus fidei relate ad intel- 
lectum a quo eliciuntur sub imperio voluntatis. Sed cum actus hie spee- 
temus unice quatenus humani sunt, eos tantum dicimus elicitos qui toti 
consummantur in ea facultate in qua formaliter residet libertas et per 
quam solam homo est actionum suarum dominus. Dicuntur tamen 
interdum imperati etiam actus voluntatis, quatenus ab alio ejusdem 
potentiae actu determinantur, ex. gr. amor inimicorum ex amore Dei. 

20 Interni vel externi. Priores illi sunt qui internis tantum potentiis. 
posteriores qui et organis externis perficiuntur. 

3° Naturales vel supernatwrales. Priores illi sunt qui per solas — 
facultates naturales eliciuntur ; posteriores illi qui eliciuntur a facultate 
per auxilium gratiae divinae elevata. Notandum est hane divisionem 
non desumi ab objecto actus, sed a principio eliciente. Nam, ut habeatur 
actus supernaturalis, non sufficit objectum esse supernaturale : sic mere 
naturalis est actus intellectus elicitus sine gratiae auxilio circa verita- 
tem revelatam. Imo nec requiritur tale objectum : sic supernaturalis est 
actus vi gratiae positus circa objecta virtutum naturalium. 

4° Boni, mali vel indifferentes. Boni sunt qui regulae morum con- 
formes sunt; mali qui eidem regulae repugnant ; indifferentes qui eidem 
regulae neque conformes, neque repugnantes sunt, vel saltem ita con- 
cipiuntur. De hac divisione et praesertim de quaestione num dentur 
actus in individuo indifferentes, dicetur fusius n. 30 sqq. 

5° Validi vel invalidi. Priores illi sunt qui gaudent omnibus condi- 
tionibus requisitis ad effectum suum proprium producendum, ex. gr. 
votum ad inducendam obligationem ex religione ; posteriores illi sunt 
quibus deest aliqua conditio ad hune effectum necessaria. Inter actus 
validos alii sunt ita firmi ut nulla auctoritate, saltem humana, rescindi 
seu Vi sua privari valeant; alii sunt rescindibiles ab eo qui competentem 
auctoritatem habet. 


8. Actus eliciti a voluntate non omnes sunt ejusdem rationis. Nam, 
licet voluntas omnia appetat sub ratione boni, quaedam vult tamquam 
finem seu propter sese ipsa, quaedam tamquam media seu propter alia. 


CAPUT II. DE VOLUNTARIO ET INVOLUNTARIO.. Tf 


« 


Deinde inter éos actus qui versantur circa finem, tres actus diversi 
distingui solent ; tres quoque inter actus quibus bonum appetitur ut 
medium, seu ut utile ad finem assequendum. Hine distingui. solent 
sex actus voluntatis : 


1° Simplex voluntas seu actus quo bonum propter se et in se specta- 
tum voluntati placet. Hie etiam amor dicitur, cui opponitur odium mali. 

2° Intentio seu actus quo bonum non solum amatur, sed appetitur 
tamquam finis per aliud obtinendus. Huc pertinet et desideriwm. 

3° Fruitio, quae et gaudium vel delectatio dicitur. Hic actus est quo 
voluntas inbono jam possesso conquiescit. 

4° Electio, qua voluntas e pluribus mediis a ratione propositis unum 
efficaciter vult cum quadam praelatione super reliqua. 

5° Consensus, qui actus est voluntatis conformantis se intellectus 
judicio. Ratio nominis est quod voluntas, dum acceptat quod intellectus 
judicat esse bonum, sive sensibile, sive honestum, idem quodammodo 
sentit quod intellectus. Consensus imprimis refertur ad media, quia 
consensus est de iis quae per consilium definiuntur, consilii autem 
definitio est de mediis. Usu tamen universali et proprio, hoc nomen non 
restringitur ad media, sed omnis actus voluntatis acceptantis objectum 
intellectu propositum, vocatur consensus, et actus recusantis, dissensus. 
Ab electione differt consensus, quatenus non est necessario volitio effi- 
cax, neque requirit comparationem plurium mediorum inter se. (Lessius, 
de Beatit. et Act. Hum. q. 15. n. 3.) 

6° Usus, quo voluntas medium electum applicat ad finem assequen- 
dum. 

Cum actus humani ii sint qui ex voluntate deliberata procedant, peni- 
tius inspicienda sunt ea quae actum voluntatis deliberatum consti- 
tuunt. Ideo tractandum erit de natura voluntarii et involuntarii. Multa 
tamen quae potius ad theoreticam explanationem quam ad praxim 
pertinent Philosophis relinquemus. 


CAPUT Ii. 


DE VOLUNTARIO ET INVOLUNTARIO. 


9. DEFINITIO. Voluntarium quandoque improprie dicitur quid- 
quid pendet ab appetitu vitali, seu sensitlivo, seu rationali : quo sensu 
idem sonat ac spontaneum et etiam in brutis reperitur. Sensu proprio 
id tantum designat quod a voluntate rationali pendet, vid. quod est a 

principio intrinseco cum cognitione finis. In hoe sensu proprio duo sunt 
de ratione voluntarii : 

4° Ut sit a motu voluntatis, tamquam effectus a causa sua. Quod si 
voluntas mea tendit quidem in objectum quodpiam, sed illud non efficit, 
id mihi non voluntarium dicetur, sed mere volitum. Ex. gr. si desidero 
mortem adversarii mei, quae ei ab alio, me nullatenus cooperante, 
infertur, ejus mors mihi volita est, voluntarium est solum desiderium 
mortis. 

2° Cognitio perfecta, qua scil. non solum apprehendatur res quae 
finis est, sed cognoscatur ratio finis et proportio ejus quod ordinatur 
in finem tamquam medium: haec cognitio soli naturae rationali com- 
petit. (1. 2. q. 6. a. 2.) Non sufficit ergo illa imperfecta cognitio quae 
etiam in brutis habetur, ex. gr. dum cibos ad sedandam famem quaerunt. 

Duplici ratione potest actus procedere a voluntate : naturali modo, 
tamquam effectus a causa determinata, et, modo qui voluntatis est 
proprius, tamquam effeclus a causa indeterminata. Hine speculative 
distingui potest voluntarium in necessarium et liberum. Verum practice 
voluntarium dicitur illud tantum quod liberum est. Ratio est, in homine 
viatore qui agit sui compos, nullos dari actus voluntarios quin sint 
etiam liberi. Etenim bona particularia quae per cognitionem voluntati 
proponuntur, eam liberam relinquunt : quia semper ei apparent tam- 
quam aliquid mali in se continentia, vel saltem a perfecta boni ratione 
deficientia, et sub hoe respectu a voluntate respui possunt. Quin et 
ipsa beatitudinis appetitio, quamvis sit necessaria quoad determina- 
tionem actus, libera manet quoad actus exercitium, “ quia potest aliquis 
non velle tune cogitare de beatitudine. ,, (S. Th. De Malo, q. 6. a. un.) 

Involuntarium latiore sensu designat quidquid non est volunta- 
rium. Duplici autem ratione contingit aliquid non esse voluntarium : 
primo, quod proprie non voluntarium dicendum est, quia deest actus 
voluntatis circa objectum quod voluntas tamen non aversatur, imo. 
forsan et prosecuta fuisset, nisi error vel ignorantia obstitissent, puta 
dum aliquis a via aberrans reperit amicum quem diu videre optaverat ; 
secundo, quod proprie énvoluntarium est, quia aliquid fit contra volun- 
tatis inclinationem, ut puta si quis bona fide calumniatur amicum. Cfr. 
S. Th. op. cit. q. 3. a. 8. 


10, DIVISIO. Voluntarium praecipue dividitur : ; 

1° In perfectum et imperfectum. Perfectum est quod e plena intellec- 
tus cognitione et deliberatione procedit. Haec deliberatio sita est in — 
aliqua consideratione variorum objectorum quae libertati proponuntur, 
ut concludatur quid agendum vel omittendum sit : nihil autem impedit 
quominus unico momento absolvatur. Imperfectaum est voluntarium si 

- 
ex imperfecta cognitione et semi-plena deliberatione oritur, ex. gr. in 
subita ira, in fuga a periculis, ete. 

2° In voluntarium simpliciter et voluntarium secundum quid. 

Sensus magis probatus hujus divisionis hic est: ambo illi termini 
complexive adhibentur de eodem actu qui habet aliquid voluntarii et 
simul aliquid involuntarii, et quidem magis ex parte inclinationis volun- 
tatis quam ex parte cognitionis. Quod ut clarius pateat, supponamus 
duplex objectum voluntati propositum, ex. gr. instante naufragio, proji- 
cere merces in mare, easdem servare. Voluntas afficitur erga utrum- 
que, sed, cum utrumque amplecti non possit, unum praefert alteri ; 
vult utrumque, sed ita ut velit unum magis, quod propterea eligit, 
alterum minus, quod propterea relinquit. [deo cirea unum habetur vera 
volitio, circa alterum velleitas. Vox “ simpliciter , in hac divisione non 
significat impermixtum et purum, sed absolute, efficaciter, realiter. 
(Ball. P. n. 26) - : 

Interdum alii sensus huic divisioni tribuuntur. Quidam eam ita usur- 
pant ut recidat in divisionem praecedentem : nempe voluntarium sim- 
pliciter idem ipsis est ac perfectum, voluntarium secundum quid idem 
atque imperfectum. Quidam vero per voluntarium simpliciter intelligunt 
id quod a plena voluntatis inclinatione sine ulla repugnantia procedit, 
per voluntarium secundum quid (seu mixtum) id quod non procedit a 
voluntalis propensione nisi cum aliqua repugnantia. Sic S. Th. (2. 2. q. 
142. a. 3): “ Ea quae per timorem fiunt, non sunt simpliciter voluntaria, 
sed mixta. ,, 

3° In voluntarium iv se et voluntarium in alio seu in causa. Prius 


* illud est quod voluntas in se ipso immediate appetit. Si vero aliquid 


non appetitur, sed efficitur appetendo et agendo aliquid aliud, quocum 
prius objectum tamquam cum causa conjungitur, prius illud objectum 
dicitur voluntarium in causa tantum. Attamen si voluntas etiam hune 
effectum intenderet, hic diceretur quoque in seipso voluntarius. Ita si 
quis scribit libros pravos intendens tantum lucrum ex iis percipere, 
peceata legentium ipsi erunt voluntaria in causa tantum ; si vero fidem 
moresve pervertere intenderet, peccata illa ipsi fierentvoluntaria in se. 

Recte notat Lehmkuhl (I. n. 4): * Ut aliquid dici possit et debeat volun- 
tarium in se, non est necesse ut pro fine habeatur et appetatur : nam 
potest aliquid vere in se, quantumvis non propter se, sed ut medium ad 
certum aliquem finem appeti; quod si fit, utrumque in se voluntarium 
agenti est, et medium et finis. Exemplum sume quod de projectione 
mercium ad servandam vitam navigantium proposui. Projectio mercium 
navarcho voluntaria est in se, sed non propter se ; magis etiam volun- 
taria est in se vita navigantium servanda. ,, ~ 

4° In voluntarium directwm et voluntarium indirectum. 

Hace divisio saepe eodem sensu usurpatur ae praecedens. Interdum 
directe voluntarium dicitur quidquid a voluntate positive operante pro- 
cedit ; indirecte voluntarium, id quod a volunlate est hoc ipso quod 
non agit “ sicut submersio navis dicitur esse a gubernatore, in quantum 
desistit a gubernando. ,, (S. Th. 1. 2. q. 6. a. 3) Eodem sensu a nonnullis 
sumitur divisio voluntarii in positivum et negativum. Exemplum habes 
in pravis actionibus puerorum quos parentes ad eas provocant (volun- 
tarium positivam), vel ab iis non avertunt cum possint (voluntarium 
negalivum). Omnium consensu, ut aliquid sit indirecte voluntarium 
requiritur ut non sit voluntarium in ‘se, sed in causa tantum. 

5° In voluntarium expressum, tacitum et praesumptum. 

Expressum estid quod non solum reapse elicitur, sed distincte ver- 
his aut alio signo declaratur. Tacitum est id quod revera elicitur, sed 
exterius non manifestatur, quamvis ex aliqua actione vel omissione 
colligi queat. Praesumptum illud est quod ob rationes aliquas a priori 
judicatur adesse vel adfuisse. 


Quo plenius intelligatur quando ex aliqua actione vel omissione col- 


ligi possit voluntarium tacitum, juvat notasse praecipuas applicationes 
Regulae Juris 432¢ : “ Qui tacet consentire videtur. , Effatum istud recte 
applicatur : 

a) In favorabilibus, ex. gr. quando tacenti fit donatio gratuita. 

b) Quando, propter adjuncta aliquis loqui deberet et sine magno 
incommodo posset, tacet tamen, ex. gr. episcopus tacens dum videt 
sacerdotem, qui aliunde jurisdictionem non habet, audire confessiones ; 
membra Capituli tacentia dum aliquid minus recti ab aliis membris 
decernitur. ? 

c) In certis casibus Jure determinatis ac proinde. stricte interpretan- 
dis. Sic ex dispositione Juris Canonici (6' Decr. 1. 4. tit. 2. cap. un.) consen- 
tire censetur filius qui tacet ubi sponsalia pro ipso a parentibus contra- 
huntur. Hoe tamen jus tantum in foro externo facit praesumptionem, 
quae in foro interno semper, in foro externo quoties fieri potest pro- 
batio contrarii, cedit veritati. Insuper, cum sit strictae interpretationis, 
non obligatur minor pro quo sponsalia contraheret curator vel alius ex 
agnatis. 

6° In voluntarium actuale, virtuale, habituale, interpretativum. 

Actualiter voluntarium illud est quod procedit a voluntate sub atten- 
tione intellectus. Sufficit tamen ut objectum includatur in voluntate 
generali quae se ita implicite ad illud extendat. 

Virtualiter voluntarium illud est quod procedit a voluntate, quae jam 


actu non existit, sed quae in effectu aliquo hujus volitionis praecedentis: 


perseverat. Exemplum habes in sacerdote qui distractus sacramenta 
conficit ex illa voluntate quam actu habuit cum se in ecclesiam ad 

baptizandum vel celebrandum contulit. Nempe ex duobus elementis 
quibus constat voluntas actualis (voluntate et attentione seu reflexa 
consideratione actionis) non tam voluntas deest quam attentio reflexa 
ad hance ipsam voluntatem et actionem, quatenus-ab ipsa procedentem. 
Neque necessario deest attentio directa : nam potest mens hominis ad 
plura ac disparata simul attendere ; ut, cum vestes induuntur, ad quod 
opus attenditur, non impeditur attentio ad orandum. (Lugo, De Inc. disp. 
8.n. 86) Similiter nihil impedit quominus erga unum objectum sit 
attentio refiexa, erga alterum solummodo directa vel tenuissime reflexa. 

Habitualiter voluntarium illud est quod olim in voluntate exstitit, 
nune autem jam nulla ratione positiva in ea perseverat, sed negative 
tantum, quatenus non est retractatum. 

Interpretative voluntarium illud est quod pendet a volitione quam 
homo ob justas rationes supponitur eliciturus, si quaedam mente adver- 
teret. Hoc igitur neque actu est, neque fuit in voluntate hominis : unde 
nihil amplius postulat quam volantatis inclinationem ad talem actum 
eliciendum. (1) 

Simili ratione distinguitur intentio actualis, virtualis, habitualis et 
interpretativa. 

Ex his definitionibus patet actum humanum requirere in eo a quo 
ponitur voluntarium actuale vel saltem virtuale. Nam voluntarium 
habituale vel interpretativum non sufficit ut actus ab intrinseco procedat 
scienter et libere. 


41. Involuntarium distinguitur : 

1° In involuntarium simpliciter et secundum quid : cujus divisionis 
sensum apte intelliges ex iis quae modo (n. 10) de simili divisione volun- 
tarii dicta sunt. 

2° In involuntarium perfectum et imperfectum. Perfectum, quod 
quandoque etiam simpliciter involuntarium dicitur, illud est a quo 
voluntas ita abhorret ut prorsus et, quantum in se est, efficaciter illud 
repellat. Sic tentatio contra fidem erit perfecte involuntaria bono 
christiano eam sine haesitatione repellenti. Imperfecte involuntarium 
illud est quod a yoluntate rejicitur, sed cum quadam_haesitatione 
et negligentia, ut saepe contingit tepidis christianis contra fidem 
tentatis. 


(1) Secundum definitiones hie propositas, ita differt voluntarium praesump- 
tum ab interpretativo ut praesumptum designet voluntatem quae de facto exstet 
vel exstiterit, interpretativum voluntatem quae tantum supposita aliqua con- 
ditione exstaret. Saepe tamen utraque vox eodem sensu adhibetur, ac proinde 

. mens auctorum est investiganda. Cfr. Buccer. De Act. Hum. n. 43. 

12. Quae voluntarie fiunt, merito imputantur homini, tamquam - 


auctori: nam in ejus potestate erat ea agere vel omiltere. Quare, si 


simul atlendit ad normam honestatis, actio vel omissio ipsi ad laudem — 


vel vituperium imputabitur. Neque ullum dubium esse potest quin pari- 
ter imputentur effectus boni vel mali qui ex aliqua actione vel omissione 
secuturi praevidentur et intenduntur, ex. gr. impotentia recitandi Horas 
Canonicas in sacerdote qui, ut otio fruatur, breviarium in mare proji- 
cit. Quod si effectus boni nou intenduntur, certe non imputantur ad lJau- 
dem. (n. 38) Verum de effectibus malis qui ex aliqua actione vel omis- 
sione sequuntur, sed non intenduntur, quaedam principia hic ponere 
juvat, cum res sit magni momenti, neque difficultatibus careat. 


13. PRINCIPIA. I. Ut effectus malus qui ex aliqua actione vel 
omissione sequitur, agenti ad culpam imputetur, tres conditiones requi- 
runtur et sufficiunt. 

1* Ut agens aliqualiter animadvertat e fall causa hune effectum exsti- 
turum esse vel facile existere posse. 

Ratio est, quod nihil est volitum quin sit praecognitum, neque alla 
obligatio esse potest abstinendi ab actione ob rationem quam prorsus 
ignorem. Sic nequit mihi imputari ebrietas secuta e potu cujus vim 
inebriantem prorsus ignoraverim. Ceterum de hac conditione plura dicen- 
tur ubi de influxu ignorantiae in actum humanum agetur. 

2a Ut agenti libera sit facultas non ponendi causam aut positam aufe- 
rendi. 

Ratio est, quod imputari nequit quod liberum non est. Sic imputari 
nequit damnum quod infertur per motum qui physice cohiberi nequit, 
neque scriptori libri pravi jam culpae verti possunt peccata legentium, 
silibrum typis editum velit quidem, sed nequeat ex eorum manibus 
eripere. : 

Notandum hane impotentiam ad non ponendam vel ad auferendam 
causam a peccato excusare etiamsi sit moralis tantum. Ita principi non 
imputantur scandala quae necessario orientur e meretricio in civitatibus 
tolerato : nam, nisi toleraretur, graviora orirentur damna. Secus dicen- 
dum si meretricibus ea permittantur quae absque gravi incommodo 
vetari possint. , 

3° Ut agens teneatur causam non ponere vel positam auferre, et qui- 
dem ideo teneatur ne talis sequatur effectus. 

Ratio est, quod siagens non tenetur abstinere a causa, jure suo uti- 
tur, et si non tenetur abstinere ne effectus ille sequatur, agens potest se 
habere solum permissive quoad illum effectum, prout in sequenti prin- 
cipio explicabitur. 

Verum si tenemur ieee et non impedimus gees is nobis 

imputabitur, quia, secundum moralem aestimationem, eum voluimus 
dum trausgressi sumus legem ideo stabilitam ut effectus ille vitetur. 
Quamobrem homicidium imputatur ei qui tegulas e tecto projecit contra 
statutum ideo latum ne forte laedantur praetereuntes ; non imputantur 
chirurgo motus pravi quos in exercendo munere suo patitur, neque ei 
qui violat jejunium ecclesiasticum imputatur pollutio nocturna quae ex 
ejus intemperantia forte sequatur. 


14. II. Licet ponere causam bonam aut indifferentem, cujus duplex 
sit effectus, alter bonus, alter vero malus, dummodo bonus sequatur 
saltem aeque immediate ac malus, adsit autem ratio proportionate 
gravis et finis agentis sit honestus. 

Veritas hujus principii elucet ex eo quod nihil inhonesti in tali causa, 
sub his determinationibus ponenda, adsignari potest. Etenim defectus 
honestatis nequit oriri ex intentione agentis quae supponitur ‘recta, 
neque ex ipsius causae natura, quippe quae supponatur saltem indiffe- 
rens, neque ex effectu pravo qui praevidetur : nam, ex hypothesi, datur 
ratio proportionate gravis ad eum permittendum ; intolerabile autem 
onus imponeretur homini si nullos effectus malos ex actionibus suis 
secuturos permittere posset, siquidem creberrime hujusmodi effectus 
cum bonis connectuntur. Utitur hoe principio S. Th. 2. 2. q. 43. a. 3 et 
g. 64. a, 7. ‘ 

Quo accuratius percipiatur hoc tanti momenti principium, juvabit 
distinctius recensere quatuor conditiones quae ad hujusmodi causam 
licite ponendam requiruntur, videlicet : 

12 Ut finis agentis honestus sit. Nam si agens intenderet effectum 
pravum, ex. gr. pravam delectationem ex actione per se honesta secutu- 
ram, saltem hac interna voluntate peccaret. 

2a Ut causa sit bona vel saltem indifferens. Nam si alicui legi oppo- 
neretur, agens saltem hujus legis violatae reus haberetur. 

3@ Ut bonus effectus e causa oriatur saltem aeque immediate ac 
malus. Ratio est, quia si bonus effectus oritur tantum mediante malo, 
tune bonum e malo quaeritur, quod reprobat S. Paulus ad Rom. III. 8: 
“ Non faciamus mala ut veniant bona. ,, 

4° Ut habeatur ratio proportionate gravis ponendi causam. Aequitas 
enim naturalis nos obligat ad vitanda mala vel proximi incommoda 
quando id sine damno proportionate gravi praestare possumus. Res 
tamen valde ardua est judicare quaenam ratio, in determinatis casibus, 
habeat proportionem cum effectu permittendo. Qua de re saepe erit 
indagandum, ubi de scandalo, de cooperatione ad alterius peccatum, de 
obligatione impediendi peccata subditorum ete. agetur. Non videtur 
quidem universim vera regula quam plures auctores ponunt : requiri ut 

bonum ame quaesitum compenset seu exaequet malum quod inde 
sequitur. Haee tamen regula eatenus admitti potest * quatenus ratio 
habeatur non solum singularis cujusque easus, sed et communis 
omnium incommodi, quod sane gravissimum foret, si has ob causas, — 
sive ad evitanda ejusmodi pericula, quisque deberet ab agendo absti- 
nere. Sufficit scil. ut evitatio hujus communis incommodi, quae est 
quoddam bonum, exaequet malum quod permittitur. , (Ball. P. n. 46) 

Ad elucidandam doctrinam in his duobus principiis, quae se invicem 
complent, propositam, juvat distinguere cum Suar. (De vol. et invol. 
disp. 1. sect. 4. n. 8 seq.) inter causam alicujus effectus per se et causam 
per accidens. Causa per se dicitur ea quae ex ipsa natura sua in effec- 
tum tendit, sive physice, qualis foret ignis appositus aedibus destruen- 
dis, sive moraliter seu nonnisi mediante alterius libera voluntate -ad 
effectum pertingens, qualis foret praeceptum servo datum furti patrandi. 
Causa’ per accidens, quae a mera occasione speculative distinguitur, 
sed practice cum eadem confunditur, ea est quae, licet aliquid conferat 
ut effectus producatur, de se tamen in eum non tendit, puta ignis Petri 
aedibus injectus qui, ob ventum validum, ad aedes Pauli pervadit, aut 
eleemosyna qua pauper abutitur ad sese inebriandum. 

Jamvero ubi causa per se nullum alium effectum habet praeter malum, 
manifestum est hunc imputari voluntati ideoque, sine alia lege, causam 
esse propter hunc effectum vitandam. Etenim cum causa effectum quo- 
dammodo contineat, voluntas appetendo causam implicite vult effectum, . 
modo illum cognoscat, ex. gr. ebrietatem in potu qui tamquam inebrians 
cognoscitur, atque in hoe sensu verum est adagium : qui vult antecedens, 
vult et consequens. Sed si causa quaedam etiam per se cum effectu 
malo effectum bonum producit, ut contingit in globulo ignito qui ab 
oppugnantibus urbem ita dirigitur in hostes pugnantes ut simul 
interituri sint plures innocentes, effectus malus non imputabitur si ob 
rationem proportionatam mere permittitur. Tandem ubi, absque inten- 
tione effectus mali, ponitur tantum ejus causa per accidens, manifeste 
non contrahitur malitia hujus effectus ob nudam connexionem cum 
positione causae : haec enim illum minime praecontinet in se ipsa. 
Sed non raro contingit tam arcte conjungi hance causam cum effectu 
pravo, ut quicumque illam voluntarie ponit censeatur etiam hune velle. 
Ita si novi aliquem pauperem solere abuti eleemosyna sibi data ad 
sese inebriandum, caritas jubebit ab ea danda abstinere propter hune 
effectum per accidens secuturum, Attamen quandoque ista connexio — 
dissolvetur, si eae incidant circumstantiae quae ejus fundamentum 
tollant. Sic in exemplo dato, licebit dare eleemosynam si aliter injurias 
vitare nequeam, quia caritas cum tanto incommodo non obligat. Cfr. 
Frins, De Act. Hum, ont. et psychol. consideratis, n. 185 sqq. 

III. Mensura peccati voluntarii in causa desumitur e malitia volun- 
tatis eo momento quo dat seu eligit dare causam futuri eventus vel 
omissionis, non autem ex effectu secuto. Hinc qui mulierem turpiter 
tangit, existimans inde secuturam esse pollutionem, aeque reus erit, 
seu sequatur, seu non sequatur pollutio. Plura hujus principii corollaria 
videsis nn. 20, 158 etc. 

15. Voluntarium duplici ratione tolli aut minui potest: primo, sublato 
penitus vel ex parte ipso usu rationis; deinde, influxu quorumdam 
impedimentorum in actum transeuntem. 

Deest ipse usus ralionis,saltem ad moralem ‘mputabilit@tem sufficiens: 

1° Infantibus et amentibus. Attamen plures amentes moraliter liberi 
manent in multis determinationibus. Libertas enim in iis eatenus tantum 
pessumdatur quatenus perturbatur judicium intellectus vel facultas 
deliberandi circa objectum menti propositum. (1.2. g. 77. a. 1.) Jamvero 
saepe, praesertim initio morbi, haec perturbatio non pertingit ad 
notiones morales et religiosas. (1) Ad amentes proxime acééedunt qui 
numquam ad plenam rationis evolutionem pertingunt : qui actus saltem 
plene deliberati i incapaces sunt. / 

2° Versantibus in somno naturali et somnambulis. Quid de versan- 
tibus in somno hypnotico vel postea exsequentibus jussa magnetizantis 
dicendum sit, nondum omnino liquet, dum inter se certant medici qui 
plurimum in experimentis hypnoticis versati sunt. (2) Probabilius ple- 
rumque non eo usque pertingit influxus hypnotizantis ut somnambulus 
qualibet morali libertate privetur et plane inconscius pessima quaeque 


-facinora sibi imperata exsequatur. Quandoque tamen influxus iste 


tantus esse videtur ut totaliter usum rationis auferat : quo in casu, 


(1) Medici, et legisperiti saepe profitentur amentes omnis actus imputabilis 
incapaces esse, quia rem non spectant in seipsa, sed quatenus societati conslare 
potest. Jamvero numquam clare constabit eum qui amens est non amisisse 
domioium voluntatis suae eo ipso momento quo aliquod scelus admiserit. Cfr. 
A. Lemoine, L’aliéné devant la philosophie, la morale et la socicté, c. 8. (Paris, 
1861.) 

(2) Cfr. Revue Néo-Scolastique (Nov. 1897) articulum D. Mercier, de Congressu 
internationali neurologiae, hypnologiae ete. coadunato Bruxellis mense Sep- 
tembri 1897. 

mala quae somnambuli ab hypnotizante jussi fecerint, manifeste non 
sunt voluntaria in se, sed videndum num forte ipsis fuerint voluntaria 
in causa, dum se libere hypnotizanti tradiderint, cum horum malorum 
praevisione. Cfr. M. De Baets, Des bases de la morale et du are 
p. 272 seqq. 

3° lis qui vino, opio, aethere, etc., organa ita perturbant ut, donec 
elementum perturbans evanuerit, rationis exercendae impotentes sint. 
Cfr. n. 187. 

Difficilius determinatur quatenus voluntarium auferatur vel minuatur 
iis impedimentis quae tantum in actum transeuntem influunt. Quare 
singillatim de iis dicemus. Sunt autem voluntarii impedimenta : ignoran- 


tia qua tollitur vel minuitur cognitio intellectus ; vis et metus, quibus 


impeditur inclinatio voluntatis; concupiscentia quae ambo ista voluntarii 
elementa minuere vel tollere nata est. 


S |. DE IGNORANTIA. 


16. DEFINITIO. Ignorantia est carentia scientiae quam quis natus 
est habere. Differt a nescientia quae importat simplicem scientiae nega- 
tionem. Ita S. Th. De Malo q. 3. a. 7. Alii priorem dicunt ignorantiam 
privativam, posteriorem negativam. 

Ab ignorantia quoque discernendus est error, qui in falso judicio de 
aliqua re consistit. Potest autem falsum hoc judicium oriri vel ex igno- 
rantia vel e temeritate illius qui judicium fert non proportionatum moti- 
vis quae revera mente intuetur. Quodsi illa ignorantia invincibilis est, 
error quoque involuntarius erit. 

Ignorantia, stricte loquendo, denotat habitum et ita differt ab inad- 
vertentia quae non est permanens. Attamen, in sensu lato, complectitur 
etiam transeuntem inconsiderationem, oblivionem, inadvertentiam eo 
ipso momento quo ponitur actus humanus. 


17. DIVISIO. 

le Ratione subjecti ignorantia potest esse invincibilis et vinei- 
bilis. 

Invincibilis ea est quae, adhibita morali diligentia, depelli non potuit. 
Quod duplici ratione contingere potest: a) Quando nulla mihi oritur 
cogitatio investigandi, vel oritur quidem, sed non ita ut existimem me 


teneri ad investigandum vel ad utendum tali medio, ex. gr. ephemeridi- 


bus ad cognoscendum rei amissae proprietarium. — 6) Quando dubitans 


adhibeo diligentiam moralem et negotio accommodatam, sed ignorantiam 


depellere nequeo, ex. gr. cum reperio pro utraque parte graves rationes 
et auctoritates. 

Ut percipiatur quanta debeat esse haec moralis diligentia, juvat haec 
advertere cum Ball. P. (n. 64) : 

a) Non requiritur omnis diligentia possibilis. Ideo nulla est obligatio 
ut in dubio, ex. gr. de valore alicujus voli, semper recurratur ad Congre- 
gationes Romanas. Saepe his importunis quaesitis respondit S. Poeni- 
tentiaria : “ Consulat probatos auctores. , 

b) Haec diligentia proportionem habere debet cum rei gravitate. Ita 
multo majore cura investigandum erit num facienda sit restitutio mille 
quam duorum francorum. 

c) Mensuranda est etiam e capacitate personae. Sic rudi satis est in 
dubiis ut consulat parochum; non erit idem semper satis ejusdem paro- 
chi vicario. 

d) Mensuram hane desumere licet e modo quo agunt viri prudentes. 
Sed oportet ut ii e quorum exemplis norma sumitur sint timorati, qui 
practice agnoscant Ecclesiam tamquam columnam et firmamentum veri- 
tatis. (1 Tim. III, 15) Multi enim hodie temere procedunt dum, quamli- 
bet investigationem de Ecclesiae doctrina praetermittentes, in casibus 
moralibus etiam difficillimis, contendunt sufficere ut agat quisque secun- 
dum conscientiam suam. 

Vineibilis dicitur illa ignorantia quae ope moralis diligentiae tolli 
potuit ideoque, saltem indirecte, est voluntaria. 

Haec ulterius subdividitur in : a) Affectatam. Haec est directe intenta 
et pracvisa in causa sua, ex. gr. si quis ideo omittit adire concionem vel 
interrogare confessarium suum ne doceatur officia sua. — b) Crassam 
seu supinam. Haeec habetur in eo qui nullum vel vix ullum conatum 
facit ad ignorantiam deponendam. Duo haee vocabula eodem sensu 
adhiberi solent, quamvis aliqui AA. supinam graviorem habeant quam 
crassam. — c) Simpliciter vincibilem. Ita vocatur quando ad deponen: 
dam ignorantiam diligentia aliqua adhibetur, sed non sufficiens, 

9° Ratione objecti triplex distinguitur ignorantia : a) Juris, quando 
ipsa lex universim sumpta ignoratur, vel nescitur num aliquis casus 
determinatus sub lege comprehendatur. — 6) Facti, quando non ignora- 
tur habitus rei, prout innotescit,ad legem, sed rei in se spectatae cir- 
cumstantia vel etiam substantia moraliter sumpta. Exemplum prioris 
habes in eo qui fornicatur cum muliere quam ignorat esse matrimonio 
junctam ; posterioris, in eo qui explodit sclopeto quod perperam existi- 
mat vacuum et sic hominem occidit. — c) Poenae, quando ignoratur 
crimini alicui certam poenam, praesertim extraordinariam, adnexam 
esse. ; 

3° Ratione actionis seu voluntatis, distinguitur ignorantia : 

a) Antecedens. Sic vocatur “* quando non est voluntaria et tamen est 
causa volendi quod alias non vellet, sicut cum aliquis homo ignorat ali- 

quam circumstantiam actus quam non tenebatur scire, et ex hoc aliquid 
agit quod non faceret si sciret; puta cum aliquis, diligentia adhibita, 
nesciens aliquem transire per viam, projicit sagittam, qua interficit 
transeuntem, et talis ignorantia causat involuntarium simpliciter. , 
-(S. Th. 1. 2. q. 6a. 8.) Bene P. Lehmkuhl (I. n. 17) antecedentem definit 
eam quae praecedit omnem voluntariam inguisitionis negligentiam. 

b) Consequens. Sic vocatur quando sequitur actum voluntatis tam- 
quam causam suam, 

c) Concomitans. Haec habetur “ quando ignorantia est de eo quod 
agitur ; tamen, etiamsi sciretur, nihilominus ageretur... sicut... cum 
aliquis vellet quidem occidere hostem, sed ignorans occidit eum, putans 
occidere cervum. ,, (S. Th. 1. ¢.) 

Notandum est hance trimembrem divisionem locum habere tantum per _ 
comparationem ad diversos actus voluntatis. Duo priora membra refe- 
runtur ad voluntatem ignorantiae ; postremum ad voluntatem agendi. 

18. PRINCIPIA. I. Ignorantia invincibilis sive juris, sive facti, 
a peccato excusat. 

Ratio est quia tollit voluntarium. Cfr. prop. 68@™ inter Baianas dam- 
natam : “ Infidelitas pure negativa in his quibus Christus non est prae- 
dicatus, peccatum est, et 22” inter 31 ab Alex. VIII damnatas : 
“Tametsi detur ignorantia invincibilis juris naturae, haec, in statu 
naturae lapsae, operantem ex ipsa non excusat a peccato formali. ,- 
Valet autem hoe principium etiam quando ignorantia est concomitans, 
quamvis in eo casu peccetur interno affectu habituali vel etiam actuali. 
Nec minus applicandum est inadvertentiae et oblivioni quam ignoran- 
tiae proprie dictae. 

Hine pueri vel rudes non peceant dum inhoneSta quaedam peragunt 
quorum malitiam nullatenus percipiunt; qui fornicatur cum muliere 
quam invincibiliter ignorat esse matrimonio junctam, non contrahit 
adulterii malitiam ete. Cfr.n. 151. 


19. II. Ignorantia vincibilis non excusat a peccato; hoc autem 
tanto gravius est quanto magis est voluntaria ignorantia. 

Ratio est quia semper talis ignorantia est aliquatenus voluntaria : 
unde et actus qui ex ea sequuntur moraliter voluntarii sunt. Attamen, 
cum in ipsa causa plus minusve voluntarii haberi possit, prout haec 
ignorantia est simpliciter vincibilis, crassa vel affectata, plus minusve 
peccaminosus erit actus qui.ex ea sequetur. 


20. III. Mensura reatus peccati quod ex ignorantia indirecte 
voluntaria sequitur non desumenda est ex actione vel ex omissione 
quae ex ea derivatur, sed ex ipsa ignorantia vincibili. 

Ratio est, quia effectus ille non est voluntarius nisi propter ipsam 
ignorantiam : unde nequit esse magis voluntarius seu culpabilis quam 
ipsa causa sua. Quare ut tale peccatum grave sit, requiritur gravitas 
tum obligationis, tum negligentiae in ea implenda. — 

Inde sequitur levem esse posse culpam negligentiae, quamvis agatur 
de re gravi et quamvis ex illa negligentia secuti sint effectus magni 
momenti, puta gravia peccata liberorum e levi negligentia parentum in 
officio invigilandi; imo etiamsi negotium ex iis sit in quibus aliquis 
teneatur de culpa levissima : nam, etiam in hoc ultimo casu, omitti potest 
aliquid quod comparative leve habendum sit. Ideo, non statim damnari 


‘potest tamquam sacrilega aut invalida confessio in qua, ob aliquam 


negligentiam, oblivioni datum fuerit mortale peccatum. (Vol. II. n. 303.) 
Hine etiam levis esse potest negligentia parochi in inquirendis impedi- 
mentis alicujus matrimonii, in addiscendis casibus conscientiae, ete. 
Juxta regulam supra (n. 14) datam de voluntario in causa, incurritur 
idem reatus, etiamsi per accidens nullus effectus sequatur, ex. gr. si 
confessarius, elicito proposito munus suum sine competenti scientia 
exercendi, nullam jam audiendi confessiones occasionem nanciscatur. 
Attamen saepe, multiplicatis effectibus, multiplicabuntur et peccata, 
quia crebrius occurret conscientia hujus ignorantiae culpabilis et homo 
iterum recusabit adhibere conatus necessarios ad eam depellendam. 


IV. Ignorantia simpliciter vincibilis vel crassa, quamvis ad grave 
peccatum pertingere possit, minuit tamen voluntarium si confertur cum 
scientia plena vel ignorantia affectata. Nam actus qui fit ex ignorantia 
cognitione caret; supponitur autem ea voluntas quae agere nollet si 
plenam mali scientiam baberet, neque ex industria quaerat ignorantiam 
quo liberius peccare queat. , 

Non constat vero inter DD. utrum ignorantia affectata scientiae 
comparata augeat an minuat voluntarium. Priori sententiae favere vide- 
tur S. Th. qui ex’gr. in 1. 2. q. 76. a. 4. haee habet : “ Talis ignorantia 
videtur augere voluntarium et peccatum. Ex intentione enim voluntatis 
ad peccandum provenit quod aliquis vult subire ignorantiae damnum 
propter libertatem peccandi. , Attamen S. Doctoris mentem explicant 
Suarez, Lugo aliique hac distinctione. Respiciendum esse aiunt ad 
motivum ob quod aliquis ita ex industria ignorantiam quaerat. Si moti- 
yum illud hujusmodi est ut denotet minus malam voluntatem quam in 
illo qui scienter legem transgreditur, ignorantia affectata dicenda est 
minuere voluntarium. Exemplum esset illius qui nollet inquirere quid 
sibi ab Ecclesia credendum proponatur ne deberet doctrinam sibi caram 
relinquere. Si vero motivum illud denotat pejorem-voluntatem quam in 
illo qui cum plena scientia legem transgrediatur, ignorantia affectata 

auget voluntarium. Exemplo sunt hodie multi qui ideo recusant discere 


quaenam ab Ecclesia doceantur vel praecipiantur, quia ipsius auctori- - 


tatem omnino spernunt. 


§ 2. DE CONCUPISCENTIA. 


21. DEFINITIO. Concupiscentia hic intelligitur “ motus appeti- 


tivae virtutis sensibilis qui est ex imaginatione boni vel mali. ,, (S. Th. 


aadist. 26. 4749 a.c)) 

Motus hujusmodi non in sola anima se continent sed ui corpus affi- 
ciunt. Referuntur autem ad duo capita, scil. ad prosecutionem boni et 
ad fugam mali: unde includunt desiderium, amorem, delectationem, 
odium ete. Si talis motus remissus manet, vix in re morali attenditur ; 
si vero fit intensus, habetur ea quae concupiscentia dicitur et etiam 
passionis nomen accipit. Nullatenus ergo hic intelligitur concupiscentia 
eo sensu quo saepe eadem vox in S. Scriptura occurrit, et designat 
fomitem illum quo in delectabilia illicita ferimur. Cfr. Rom. VII, 8, 23. 
Nam in sensu nostro potest aeque ferri ad honesta et ad inhonesta. 


22. DIVISIO. Ratione habitudinis ad voluntatem, ‘eonenpiseentia 
distinguitur : : 
a) Antecedens, quae scilicet, ordine causalitatis, omnem voluntatis 


consensum praevenit ideoque non est voluntaria, ex. gr. si quis casu 


inimicum obvium habet et ita in odium excitatur. 

b) Consequens, quae scilicet, ordine causalitatis, Ma actum 
sequitur ideoque voluntaria est. 

. Cum autem voluntaria esse possit vel in causa tantum vel etiam. in 
se, ideo dislingui quoque solet duplex species concupiscentiae conse- 
quentis. Prior habetur e mera resultantia, cum motus voluntatis, ex. gr. 
odii affectus, in partem inferiorem redundat ; posterior directe excitatur, 
ex. gr. si quis ideo injurias acceptas mente revolvit ut in se vindictae 
sumendae appetitum augeat. 


23.PRINCIPIA. I. Concupiscentia antecedens minuit voluntarium 


ac proinde peccatum ; imo, si totaliter usum rationis aufert, omnino a 


peccato excusat. 
Ratio est, quod concupiscentia seu passio judicium rationis minuit, 


causae autem quae minuunt judicium rationis, minuunt voluntarium - 


et peccatum. Optime S. Th. De Malo q. 3. a. 11.ad 3: * Dicendum quod 


de ratione peccati est quod sit voluntarium. Voluntarium autem dicitur 
cujus principium est in ipso agente. Et ideo quanto principium interius — 

magis augetur, tanto etiam peccatum fit gravius ; quanto autem princi- 
pium exterius magis augetur, tanto peccatum fit levius. Passio autem 
est principium extrinsecum voluntati ; motus autem voluntatis est prin- 
cipium intrinsecum. Et ideo quanto motus voluntatis fuerit fortior ad 
peccandum, tanto peccatum est majus : sed quanto passio fuerit fortior 
impellens ad peccandum, tanto fit minus. , 

Posse quandoque per passionem totaliter auferri usum rationis, puta 
propter vehementiam amoris vel irae, e sensu intimo patet: qui non- 
numquam post factum testatur aliquid a nobis in aestu passionis ita 
fuisse peractum ut in: potestate nostra non fuerit aliter agere. Idem 
auctoritate DD. praesertim S. Thomae (1. 2. q. 77. a. 7) comprobatur. 
Vid. in iis adjunctis deest fundamentum libertatis : intellectus enim 
passione obcaecatus rem apprehendit ut penitus bonam vel ut penitus 
malam, neque in potestate voluntatis est efficere ut objectum pas- 
sionis a phantasia et intellectu removeatur aliique objecto locum 
cedat : quare voluntas necessario amat vel odit. (Lessius, op. cit. q. 10. 
a. 3; De Baets, op. cit. p. 244) Sed ne impingamus in errores maxime 
vulgatos quibus imputabilitas pene exinanitur, attendendum est : 
1° Hune casum, quamvis crebro occurrat, valde rarum esse si com- 
paretur cum iis casibus in quibus homo passionibus resistere queat. — 
2° Plerumque mala in tali aestu passionis patrata esse indirecte volun- 
taria, quia homo exorienti passioni resistere potuit satisque praevidit 
quo ab ea duceretur, nisi tempestive intrinseca vel extrinseca illius 
incitamenta removeret. Id potissimum applicandum est iis qui, jam 
abrepti in aliquod scelus, nihilominus in passione fovenda perstiterunt. 


II, Concupiscentia consequens e mera resultantia non minuit pecca- 
tum, sed signum est magnitudinis ejus, in quantum scilicet demonstrat 
intensionem voluntatis ad actum peccati. (1. 2. gq. 77. a. 6) 

Ratio prioris partis est guod peccatum in actu voluntatis consistit ; 
hic autem, ex hypothesi, jam perfectus est quando motus iste sensitivus 
exsurgit. Ratio posterioris : quod motus vehemens in appetitu sensitivo 
indicat intensam voluntatem ad malum. 


III. Concupiscentia directe excitata auget peccatum. 

Ratio est, quod ipsa prorsus voluntaria est ; supponitur autem inordi- 
nata et ad malum inclinans. Ob rationem similem majus est meritum in 
eo qui potens est adversus tentationes e causa voluntaria. (2. 2. q. 155. 
a. 4, ad 2) 

N. B. Ex iis quae de influxu concupiscentiae in voluntarium dicta 
sunt, facile perspicitur quid tenendum sit de influxupropensionum natu- 
ralium quae, sive ex hominis complexione, sive ex haereditaria labe 

cuiquam insint. Haec, cum voluntaria non sint, minuunt peceatum : 
inclinant enim voluntatem in partem malam et judicium obnubilant, 
dum occultant malum quod in opere latet, et efficiunt ut res delectabi- 
lior appareat quam reapse sit. Hine etiam judicari poterit de influxu 
habituum qui e repetitis actibus malis, puta blasphemiis, mollitie, ete. 
hominem ad similes actus pravos inclinant. Hi habitus physice minuunt 
libertatem aeque ac naturales inclinationes, moraliter vero libertatem 
integram relinquunt, guia, cum oriantur ex actibus liberis, eorum incli- 
natio tota est libera et voluntaria. Attamen si hominem contracti habi- 
tus pravi poenitet, ea propensio jam non est censenda voluntaria, 
praesertim si conatus fecerit ad eam tollendam, ac proinde de ejus 
influxu in voluntarium dicendum erit eodem modo ac supra de habitu ~ 
naturali dictum est. (Lessius, op. cit. q. 6. n. 44) 


§ 3. DE VI. 


24. DEFINITIO. Vis est motio cujus principium est extra, in con-— 
trarium renitente eo qui patitur. 

Hine patet duoad eam constituendam requiri : prius, ut principium 
movens ad actum sit extra agentem ; posterius, ut ille qui ita ad agen- 
dum compellitur vel ab agendo impeditur, non solum nihil conferat 
externae motioni, sed ei resistat et totis viribus contra renitatur. Si enim 
tantummodo nihil confert, ut veluti indifferens se habeat, nondum intel- 
ligitur plena coactio homini illata. (Ball. P..n. 115) 

Actus a voluntate elicitus nequit esse coactus. Nam quod est coactum 
seu violentum, est ab exteriori principio, dum actus voluntatis nihil est 
aliud quam inclinatio quaedam procedens ab interiori principio cognos- 
cente. Sed coactio in reliquarum facultatum actus eadere potest, nec 
tantum externarum, ut si quis, apprehensa manu, testamento subscri- 
bere cogatur, sed etiam internarum, ut si daemon homini etiam reluc- 
tanti phantasmata in imaginatione cieat. Attamen, quando agitur de 
actibus potentiarum internarum, hi non sunt coacti relate ad facultatem 


eos elicientem, sed moraliter tantum seu relate ad voluntatem. (Ball. P. 
n. 118) 


25. DIVISIO. Distingui solet vis absoluta et vis secundum quid. 
Prior sola proprie hoe nomen meretur et continet ambo elementa datae 
definitionis. Posterior duplici ratione intelligitur. Alii vim secundum 
quid vocant coactionem quae patientis resistentia frangi vel saltem 
debilitari potest. Alii (ut S. Alph. de Act. Hum. n. 16) hoe nomine 
appellant coactionem quae nullatenus infringi potest, sed cui voluntas 
patientis non omnino repugnat. 

26. PRINCIPIA. I. Vis absoluta prorsus tollit voluntarium et pec- 
catum. 

Ratio est manifesta cum voluntarium sit a principio intrinseco, vio- 
lentum vero ab extrinseco. (1. 2. q. 5. a. 4) 


II. Vis secundum quid non tollit omnino voluntarium, sed illud tanto 
magis minuit quanto vehementior est vis illata vel quanto minus volun- 
tas vi illatae acquiescit. 

Haec regula complectitur utrumque sensum quo supra diximus intel- 
ligi posse vim secundum quid. 

Si in priore sensu accipitur, clarum est eum qui potest resistendo 
vim repellere, nec resistit, velle, saltem indirecte, pati violentiam. Sic 
voluntarium erit mulieri stuprum si invasorem pudicitiae, cum posset 
repellere, non repellat. Attamen quo major vis infertur, eo minus volun- 
taria passio censetur. Juvat hic advertere non semper esse obligationem 
ut vis illata, quacumque tandem ratione fieri posset, repellatur. Sic 
custos non tenebitur ad rem parvi valoris furi eripiendam, si id sine 
innocentis vitae jactura facere non posset. Videndum est ergo in 
singulis casibus num aliquis teneatur ad vim hac ratione depellen- 
dam. Cfr. n. 13. Hine deduci. potest haee regula : quidquid in nobis 
experimur, voluntate repugnante quantum potest et debet, nobis non 
imputatur. 

Quodsi in altero sensu sumitur coactio secundum Gand planum est 
adesse consensum, saltem in passionem., Si autem illud cui ita acquiescit 
yoluntas malum est, contrahitur malitia tanto major quanto plenius 
adhaeretur. Exemplum habes in muliere quae, Jicet vi ineluctabili 
opprimatur, interne consentit in pravam delectationem. | 


S 4. DE METU. 


27. DEFINITIO. Metus est mentis trepidatio, instantis vel futuri 
periculi causa. Sicut vis aliis potentiis infertur, ita metus soli voluntati 
ineutitur. Hic autem considerandus est quatenus inclinat ad aliquid 
faciendum vel omittendum quod, per se spectatum, voluntati displicet, 
sed ad vitandum majus malum eligitur, ex. gr. ad mortem vitandam, 
crus praecidere. Unice ergo agitur de actionibus quae fiunt ex metu, ut 
pecuniam dare latroni, non autem de iis quas metus tantum comitatur, 
ut si latro furetur timens ne a satellitibus apprehendatur. 


28. DIVISIO. ‘ 
1° Distinguitur metus absolute gravis, levis, relative gravis. 

Metus absolute gravis est quando grave est in se periculum mali et 
gravis trepidatio mentis. Ut autem periculum in se grave existat, 
requiritur : 

a) Ut malum quod timetur sit magni momenti, eX. gr. mors, amissio 
magnae haereditatis. 

b) Ut sit solida probabilitas hujus mali inturrendi. Hine non est 
grave periculum, si is qui minatur mortem vel verbera cognoscitur esse 

vaniloquus. 

c) Ut non habeatur facile medium ad malum depellendum, ex. gr. 
monendo aliquem qui certe periculum avertet. Quando hae tres condi- 
tiones adsunt, metus dicitur cadere in virum constantem. 

Metus fit levis quando deest una vel plures e conditionibus supradic- 
tis. Sed propter conditiones personae, ex. gr. sexum, aetatem, timidam 
indolem, vividam phantasiam, idem fieri potest relative gravis. Hic, in 
re morali, aequiparatur metui absolute gravi, quia omnino similem dis- 
positionem internam seu mentis trepidationem inducit, ideoque pariter 
in voluntarium influit. Exemplum habes in timore ingenti quem litis 
intentandae comminatio rudibus injicere solet. 

2° Distinguitur metus ab intrinseco et metus ab extrinseco incussus. 

Prior ille est qui oritur e causa intrinseca ipsi homini timenti, ex. gr. 
e morbo jam contracto; posterior, ille qui oritur e causa exteriore, 
ex. gr. e tempestate, e praedone. Quamvis illa causa extrinseca possit 
esse naturalis vel libera, hic fere unice attendendum ad liberam : nam 
in re morali fere aequiparantur metus a causa intrinseca et metus a 
causa extrinseca naturali incussus, 

Praesertim attendenda subdivisio metus qui a causa libera ineanlne 
in metum juste et injuste imcussum. Erit autem injuste incussus si 
persona metum inferens vel non habet jus inferendi malum ullum, ex. 
gr. latro mortem minitans, vel non habet jus inferendi tale malum, ex. gr. 
judex legitimus, poenani lege non statutam intentans. 

Juvat etiam attendere ad duplicem rationem qua timor injuste incus- 
sus in actionem vel omissionem influere potest. Interdum enim est 
tantummodo ratio ob quam aliquis sponte velit aliquid quod secus 
nollet, ex. gr. si quis cum alterius filia in clauso cubiculo deprehensus, 
ut vindictam vitet, sponte se patri offert ad eam ducendam. Interdum 
vero metus directe incutitur ad extorquendum assensum, ex. gr. si quis 
in eodem casu ad eamdem promissionem minis patris adigitur. 

Speciali consideratione digaus est metus qui dicitur reverentialis 


et in eo consistit quod quis timet minas vel offensionem parentum  _ 


aliorumve quibus subjacet. Merito notat Ball. P. (n. 127) hune metum 
facile evadere gravem, etiamsi quis nec verbera, nec similes saevitias 
timeat. 

29. PRINCIPIA. I. Quod fit ex metu per se est simpliciter seu 
absolute voluntarium. 
Ratio est quod metus per se nec cognitionem aufert, nec voluntatem, 


ut patet in iis qui, metu suppliciorum, a fide christiana defecerunt, quos 


semper Ecclesia tamquam apostatas abhorruit. Sed per accidens fieri_ 
potest ut metus penitus auferat usum rationis, vel saltem eam valde 
perturbet. In priore casu, actio e tali metu posita nullatenus est volun- 
taria ; in posteriore, plus minusve a perfecta voluntarii ratione deficit. 


II. Quod fit ex metu regulariter est etiam involuntarium secundum 
quid. 

Ratio est quia regulariter in eo qui ex metu agit habetur inclinatio 
voluntatis ad hane actionem non ponendam : haec enim non solet poni 
nisi ad gravius malum vitandum, ex. gr. si viator, ut vitam servet, 
crumenam latroni porrigit. Ideo opera mala ex metu posita censentur 
magis venia digna quam si sponte ponantur. Ita Nicaena et Ancyrana 
Synodus decreverunt ut facilior venia tribueretur iis fidelibus qui ob 


-metum suppliciorum defecerant quam iis qui sponte idolis sacrificave- 


rant. 

Dicitur regulariter, quia non necessario includitur ille affectus ad rem 
quae omittitur. Ita, teste Conc. Trident. (Sess. XIV. cap. 4), dolor con- 
ceptus e metu gehennae excludere potest affectum ad peccatum. Qua 
ratione hoc explicandum sit, videsis apud Dogmaticos. 


CAPUT IV. 


DE MORALITATE. Mot 


§ 1. DE ESSENTIA MORALITATIS. 
prbolian 
30. Moralitas est habitudo actuum humanorum ad normam honestatis. 

Nempe ut actus moralis sit, duo requiruntur et sufficiunt : 1° Ut libere 

fiat : nam esse morale in actu est id cujus ratione agens est laude vel 

vituperio dignus, quod manifeste nequit fieri sine libertate. — 2° Ut 
habeat aliquam relationem ad normam honestatis : secus enim nihil in 
ratione actus foret quo ad mores pertineret, ut contingit in actibus 
etiam libere positis a pueris qui, licet bonum delectabile satis cognos- 
cant, de honesto prosequendo et turpi fugiendo judicare nondum possint. 

(Lessius, op. cit. q. 18. a. 1) Alii tamen opinantur capacitatem exercendae 
libertatis physicae numquam sejungi a capacitate expedita exercendae 
libertatis moralis. (Frins, op. cit. n. 240) Sed eorum sententiam rejicien- 
dam ducimus eo quod pueri aliive mente debili praediti audiuntur ratio- 
nem reddere e solo bono delectabili desumptam cur hac potius quam 
illa ratione egerint, qui tamen honestum ab inhonesto discernere minime 
valeant. 

Hinc patet non esse reale discrimen inter actum humanum et mora- 
lem, sed eumdem dici humanum, quatenus spectatur in suo esse 
physico et entitative a voluntate proficiscitur, et moralem, quatenus 
spectatur in genere moris. Per moralitatem superadditur tantum aliqua 
formalitas quae in conceptu voluntarii et liberi jam implicite contine- 
batur, siquidem actus, ut vere humanus sit, supponendus est procedere 
ab operante scienter, libere et cum advertentia ad regulam morum. 

Moralitas subjective considerata, ut a Theologis intelligitur, est velut 
genus quod duplicem speciem sub se habet: bonitatem et malitiam. 
Actus erit onus, si normae honestatis conformis est; malus (seu, ut’ 
vulgo dicitur, immoralis), si ab eadem recedit. (1. 2. q. 18..a. 5) 


31. Duplex distingui solet regula morum : allera primaria, objec- 

tiva, extrinseca, remota; altera, secundaria, subjectiva, intrinseca, 
proxima. 
» Primaria est lex cui actus conformandi sunt ut boni fiant. Nempe 
regwa suprema hominis est finis ultimus quem bene agendo assequi 
debet. Nam “ tanto est unumquodque perfeclius quanto est ultimo fini 
propinquius. , (1. 2. q. 106. a. 4) Finis autem ille assequendus est juxta 
Dei voluntatem, quae nobis per legem innotescit. 

Regula secundaria est eadem lex prout rationi innotescit et con- 
scientia vocatur. 

Utrimque igitur est eadem regula: primum, prout est ordo a Deo 
statutus ; deinde, prout hic ordo singulis applicatur. Similitudinem habes 
in lege quae a rege fertur, sed singulis per ejus ministrum manifestatur. 
De utraque regula singillatim agemus in tractatibus de Legibus et de 
Conscientia. (1) 

FE notione hujus duplicis regulae patet quo sensu bonitas vel malitia 
moralis in materialem et formalem distingui soleat. Materialis bonitas 
sita est in convenientia actus cum regula primaria; formalis, in 


(1) Logice prius de lege quam de conscientia agendum foret. Maluimus 
tamen prius de conscientia agere, tum ne sine urgente ratione discedamus ab 
ordine quem cum S. Alph. servant plerique moralistae recentes, tum quia in 
tractatu de Conscientia expeditur quaestio fundamentalis de probabilismi usu. 

ejus convenientia cum regula- secundaria. Formalis enim  bonitas 
haberi potest tantum quando actus scienter et libere ponitur. Similiter 
dicendum de malitia materiali et formali. Cum duae praefatae regulae. 
non semper inter se concordes sint, fieri potest ut idem actus sit 
materialiter bonus, formaliter malus, ut si manducem carnes eo die 
quo erronee existimo praecipi abstinentiam, vel formaliter bonus, mate- 
rialiter malus, ut si manducem carnes, invincibiliter ignorans eo die 
praecipi abstinentiam. Adverte etiam non quamlibet moralitatem esse 
obligatoriam, cum nulla lex naturalis vel positiva praescribat agere 
quidquid bonum vel melius est, prout a Philosophis moralibus contra 
quosdam neotericos probari solet. 


32. Multae controversiae a saeculo xvi° motae sunt de quibusdam 
conditionibus quas Protestantes, Baiani, Janseniani, vel Augustiniani 
necessarias esse contenderunt ut actiones humanae moraliter bonae 
sint. Hodie, cum prorsus obsoleverint illae disputationes, sufficiet hic 
breviter referre catholicam vel communiorem doctrinam. Igitur ad 
moralem honestatem actionum minime necessarium est : 

1° Ut actiones motivo caritatis informentur. Constat e Cone. Trid. 
Sess. 6. can. 31: “ Si quis dixerit justificatum peccare, dum intuitu 
aeternae miercedis bene operatur, anathema sit. , 

2° Ut referantur ad Deum ex motivo supernaturali. Sequitur e damna- 
tione prop. Baii 25ae: “ Omnia opera infidelium sunt peccata et philo- 
sophorum virtutes sunt vitia. ,, 

3° Ut referantur ad Deum intentione omnino explicita et saepe reno- 
vata, ila ut influxus positivus hujus intentionis ad omnia et singula 
opera nostra extendatur. Hane sententiam tuebantur ii Theologi qui 
saeculo xvm° Augustiniani vocabantur. Hi nitebantur praesertim cele- 
bri effato S. Pauli: “ Sive ergo manducatis, sive bibitis, sive aliud quid 
facitis: omnia in gloriam Dei facite., (1. Cor. X, 31) Quam inane sit 
argumentum, facile patet inspicienti contextum. Nempe Apostolus h. |. 
dirimit quaestionem sibi propositam : quatenus liceat manducare idolo- 
thyta. Regulam practicam tradit vv. 27 et 28, vid. ut carnes idolis 
immolatas manducent quoties nullum scandalum timendum est, ab iis 
vero abstineant ubi scandali periculum adest. Deinde v. 31 effert prin- 
cipium generale cui solutio casus innititur: quod e vocula ergo clarius 
apparet. Atque iterum v. 32 eamdem sententiam alia forma effert : 
“ Sine offensione estote Judaeis, et gentibus et Ecclesiae Dei. ,, Igitur 
v. 31 non merum consilium est, ut plures DD. opinati sunt, sed verum 
praeceptum scil. scandali vitandi, et, quamvis forma positiva expri- 
matur, negativum praeceptum est, ut v. 32 comprobatur. Cfr. Cornely 
in h. 1. 

§ 2. DE FONTIBUS MORALITATIS. 


33. Jam declaratum est quomodo moralitas alicujus actus generice 
desumatur ex ejus habitudine ad regulam morum. Nune autem distine- 
tius discernenda sunt varia elementa quae conferre possint ut actus cum 
hac, regula conformis vel ab eadem difformis existat. Haec autem ele- 


menta, quae moralitatis fontes vocari solent, numero sunt tria : objec- 


tum, circumstantiae et finis, de quibus singillatim dicendum. 


34. OBJECTUM est illud in quod voluntas primario tendit, seu 


actio in abstracto considerata, v. gr. legere, manducare, etc. Additur 
“ primario ,, ut distinguatur objectum a circumstantiis. 

Objectum actus materiale est id circa quod actus versatur, sive res, 
ex. gr. pecunia aliena quae concupiscitur; sive actio, ex. gr. rei alienae 
ablatio. Objectum formale est istud idem prout cum advertentia ad nor- 
mam honestatis attingitur ab agente, ex. gr. eadem concupiscentia vel 
ablatio scienter et libere facta. Objecta possunt esse bona vel mala 


extrinsece et intrinsece. Extrinsece bona vel mala sunt objecta quae, 


in se spectata, haberi possunt ut indifferentia, sed bona fiunt quia prae- 
cipiuntur, aut mala quia prohibentur, ex. gr. jejunium in vigilia, opera 


servilia die Dominica. Intrinsece bona vel mala sunt ea quae, ratione 


sui, e recti ordinis exigentia, praecipiuntur aut vetantur. Haee in dupli- 
cem classem subdividuntur. Nam duplex est ordo rerum : alter ita fun- 
datus in natura rerum ut Deus ipse eum mutare nequeat; alter qui 
subest divinae potestati, propter dominium quod Deus in universas 
creaturas exercet, atque adeo, cum non sit absolute necessarius, a Deo 
mutari potest. Sic immutabiliter bonum est amare Deum ; immutabiliter 
malum, Deum odisse. At occisio hominis vel ablatio rei alienae possunt 
fieri licita, si nempe Deus det alicui potestatem in alterius vitam vel 
bona. Haec ergo dicuntur intrinsece mala, tantum quia ordinarie carent 
homines jure ad ea peragenda. 


Interdum etiam dicuntur intrinsece mala quae melius vocarentur- 
intrinsece periculosa, ex. gr. aspeclus objecti turpis. Si enim deest peri-_ 


culum proximum consensus in tirpem delectationem, talia ob justam 
rationem fieri possunt licita. 

Manifestum est actum desumere moralitatem ex objecto formaliter 
inspecto, si ita habet habitudinem ad regulam morum. Quodsi objectum 
ita sumptum nullam hujusmodi habitudinem habet seu est indifferens, 
moralitas actus desumetur unice e fine et cireumstantiis. 


35. CIRCUMSTANTIAE dicuntur “ quaecumque conditiones sunt 
extra substantiam actus et tamen attingunt aliquo modo actum huma- 
Nuni-- 9) (S.¥ Dba Sigel es dy 

Hine patet circumstantias jam supponere actum in sua specie consti- 
tutum, nempe habentem speciem ex objecto in quod tendit. Sic actui 
qui, ex objecto, furtum est, accedit malitia sacrilegii ex illa cireumstantia 
quod res e loco sacro sublata est. Considerantur autem a nobis prout 
ordinem dicunt ad meritum vel demeritum coram Deo : unde pro nobis 
nullius erunt momenti circumstantiae quae apud alios, ex. gr. jurisperi- 
tos, maximi fiunt.Jus enim civile,cum intendat temporale bonum et 
securitatem civium, Sseverissime punit actus malos ob circumstantias 
quae vix a nobis attendi merentur, ex gr. furtum vi aperta vel ope falsa- 
rum clavium patralum. (Cod. Poen. a. 464 seq.) 

Circumstantiae septem hoc trito versu indicantur : 

Quis, quid, ubi, quibus auxiliis, cur, quomodo, quando. 

Triplici ratione in moralitatem influunt circumstantiae : 

1° Transferendo peceatum in aliam speciem theologicam, nempe effi- 
ciendo ut quod ex objecto est grave fiat leve, vel vice versa. Exemplo 
sint: imperfectio cognitionis excusans a peccato gravi, notabile damnum 
quod alicui oritur ex ablatione rei minimi pretii. 

9° Addendo novam speciem moralem, quando scilicet ratio malitiae 
quae ex circumstantia accedit est diversi ordinis ac malitia objecti. Sic 
in furto sacrilego, manet ex objecto malitia contra justitiam, sed ex cir- 
cumstantia loci vel rei aecedit malitia contra religionem. 

3° Augendo vel minuendo malitiam intra eamdem speciem tum mora- 
lem, tum theologicam. Practice considerari solent tantum circumstantiae 
notabiliter aggravantes, ut si quis odium grave fovet per annum. 


36. FINIS est id propter quod aliquid fit. Reapse inter circumstan- 
tias reponendus esset, sed sejunctim a reliquis consideratur quia princi- 
pem locum in rebus moralibus tenet. Neque enim solis mediis dominatur, 
sed el ipsi objecto, quod saepe tamguam medium adhibetur, ex. gr. si 
quis furatur ut sese inebriet. Attendi merentur variae divisiones finis. 
Sie distinguuntur : 

1° Finis operis seu intrinsecus et finis operantis seu extrinsecus. 
Prior est scopus ad quem opus per seipsum tendit: sic largitio eleemo- 
synae natura sua tendit ad inopiam levandam. Posterior est ille seopus 
ad quem operans libere assumit opus, tamquam medium ad finem, ex. 
gr. si quis studet ad officium aliquod adipiscendum. 

Fieri potest ut nullus sit finis praeter intrinsecum, ex. gr. si quis in 
ecclesia canit unice intendens Dei honorem. Potest quoque unus finis 
alteri superaddi,ex.gr. si quis canit in ecclesia ad Deum laudandum, sed 
simul ad lucrum faciendum. Tandem potest finis intrinsecus omnino 
negligi, ex. gr. si quis in ecclesia canit unice ad lucrum faciendum. 

2° Finis ultimus simpliciter et secundum quid. Prior ille est qui ad 

nullum alium ordinatur ; sic hominis finis simpliciter ultimus est beati- 

tudo seu boni perfecti assecutio. Posterior ille qui, licet ultimus sit in 

aliqua serie actionum, ad alium tamen finem ordinatur. Ita potest ali- 

guis varia media adhibere ad fratrem suum e carcere liberandum, ex. gr. 

consulere jurisperitos, intercedere apud regis ministros, etc. Quae 

omnia referuntur ad liberationem fratris tamquam ultimum finem in hae 

serie aclionum, qui tamen ulterius ordinari potest ad aliud, ex. gr. hono- , 
rem familiae, gloriam Dei. 

Finis dicitur positive ultimus, quando ex se vel ex intentione agentis 
ulteriorem excludit; negative ultimus, quando per se ad ulteriorem 
ordinari potest, quae tamen ordinatio neque habetur, neque actu exclu- 
ditur, ex. gr. actus aliarum virtutum quos agens non refert ad finem 
nobiliorem caritatis. 

3° Finis primarius et finis secundarius. Prior ille est qui per se 
sufficiens est ut ad actum moveat: unde et multiplex pro eadem actione 
esse potest. Sic rusticus tendit in civitatem tum ad negotia peragenda, 
tum ad pompam invisendam, aeque iturus si alter finis deesset. Poste- 
rior ille est qui per se non sufficit ad agendum, sed tantum impellit eum 
alio primario, ut si, in exemplo dato, rusticus non tenderet ad pompam 
visendam nisi negotia in urbe gerenda haberet. 

Cum finis locum principalem inter circumstantias teneat, imo etiam 
saepe objecto ipsi dominetur, manifestum est eum esse fontem morali- 
tatis praecipuum. 

3'7. Quo clarius determinetur influxus finis in moralitatem actus, 
praesertim peccaminosi, juvat attendere ad sequentes regulas. 


REGULA I. Si finis est graviter malus, tota actio mala est, quia fieri 
nequit ut aliquis ulla ratione placeat Deo per illum actum quo mortali- 
ter peccat et totaliter a Deo avertitur. Exemplum habes in eo qui suc- 
currit pauperi ut eum a fide avertat. 


REGULA II. Si finis leviter malus est ratio totalis ob quam actus 
ponitur, totus actus, etiamsi ex objecto materialiter bonus est, vitiatur. 
Ratio est, quia sic agens non vult bonum nisi sub ratione mali ideoque 
ex toto mala est ejus voluntas. (S. Th. 1.2. q. 19. a. 7. ad 2) Exemplo 
est qui orat unice ut ab hominibus videatur. 


REGULA III. Si finis leviter malus non est totalis ratio ob quam 
ponitur actus, cujus objectum sit formaliter bonum, actus iste erit partim 
bonus, partim malus. Ratio est, quia potest simul cum fine leviter malo 
haberi tendentia voluntatis in bonitatem actionis objectivam, vel in 

alium finem bonum extrinsecum. Neque destruitur illa bonitas per ten- 
dentiam venialiter malam, quippe quae non avertat simpliciter hominem 
a fine ultimo. 

Potest autem haec hypothesis verificari hac triplici ratione : 

a) Quando finis malus se ita miscet aliis finibus ut sit quasi concomi- 
tans, ex. gr. si quis tendit ad ecclesiam intentione divini servitii, sed ei 
interim obrepit intentio vanae gloriae. Notandum tamen hic semper agi 
de actu exteriore qui sit unus in genere naturae,sed multiplex in genere 
moris. Nam, ut habet S. Th. 1. 2. q. 20. a. 6: “ Si accipitur unus actus, 
prout est in genere moris, impossibile est quod sit bonus et malus boni- 
tate et malitia morali; si tamen sit unus unitate naturae et non unitate 
moris, potest esse bonus et malus. , 

b) Quando finis malus consequitur voluntatem jam bonam, ex. gr. 
vana gloria quam intendit concionator postquam zelo sincero concionari 
coepit. ~ 

c) Quando antecedit quidem actum, sed ita extrinsece ut potius occa- 
sio quam ratio actus subsequentis dicendus sit. Ita puer, qui metu 
parentum adigitur ad sacramenta suscipienda, potest debita intentione 
ea suscipere. 


REGULA IV. Nullatenus corrumpitur actus formaliter ex objecto 
bonus, si quis secundarius finis accedat qui sit vel saltem habeatur ut 
indifferens, ex. gr. si quis ecclesiam adit ad orandum, sed etiam ad 
musicam audiendam. Id deducitur a fortiori e regula III, siquidem nee 
finis leviter malus, dummodo non sit totalis causa actus, totum actum 
corrumpit. 

His regulis determinatur sensus illius axiomatis quod crebro usurpa- 
tur, nec semper accurate: “ Bonum ex integra causa, malum ex quo- 
cumque defectu. ,, 


38. Advertenda sunt quaedam discrimina quae inter bonum et malum 
ratione imputabilitatis vigent : 

1° Ut volunlas bonitatis meritum habeat, oportet ut bonum sub ratione 
boni appetat : non est enim bona voluntas in qua nullus est motus in 
bonum qua tale spectatum. Hine nullum est meritum illius qui Missae 
interest unice ut musicam audiat, nihil sub honesti ratione intendens. 

2° Qui opus jam ex se bonum in alium finem bonum refert, habet 
‘duplicis bonitatis meritum, si utramque intendit : nam una alteri non 
officit. Sie qui jejunat ad castilatem obtinendam, tum abstinentiae, tum 
castitatis virtutem exercet. 

3° Ut actus malus sit, non est necessarium ut objectum ametur prop- 
ter suam malitiam, aut ut malitia aliquo modo directe sit volita, sed 

sufficit eam esse ita conjunctam objecto ut censeatur interpretative 
volita, quando quis vult objectum, qualis est malitia fornicationi inhae- 
rens, quamvis fornicans nihil nisi carnalem voluptatem intendat. Etenim — 
malum nobis fugiendum est, neque potest bene appeti : quocumque igitur 
modo.a nobis appetitur et non tantum permittitur, jam nobis secundum 
propriam indolem imputatur. (Frins, op. cit. n. 185) Quodsi, praeter mali- 
tiam objecti habetur et malus finis,agens duplicis malitiae reus erit, ex. 
gr. si quis mentitur ut alteri damnum inferat. 

40 Actus ex objecto bonus aut indifferens potest fieri malus vel ex fine 
vel ex circumstantiis. Exemplo sit religiosus qui contra Superiorum 
-jussa orationi vacet. Actus vero ex objecto suo malus nequit fieri bonus 
ob finem bonum qui intenditur. Sic peccat qui furatur ut pecuniam cul- 
tui divino impendat. 


39. QUAER. I. Num dentur actus proprie indifferentes, qui scil. 
nec bonitatem, nec malitiam moralem habeant. 


RESP. Praenotandum est in quaestione non agi de actibus specifice 
inspectis : siquidem liquet in notione multorum, puta ambulandi, seri= 
bendi, ete. nihil esse quod ad normam honestatis referatur. Neque agitur 
de actibus hominis, sed de iis qui proprie humani sunt quia libere 
et scienter sub advertentia ad regulam morum eliciuntur, ac proinde — 
soli ad moralitatem pertinent. Nulla etiam quaestio directe fit de merito 
vel demerito supernaturali : manifestum enim est ad tale meritum indif- 
ferentes esse posse actiones naturaliter honestas, puta quia ponuntur ab 
homine qui gratia careat. Unde quaestio hue redit : num inter actus 
humanos, quales concrete ponuntur, sint quidam nec boni, nee mali, 
“ ut si quis alicui loquatur ex quadam civili amicitia, vel aliquod opus 
amicabile ad ipsum exerceat. , (S. Th. 2. dist. 40. q. 1. a. 5) 

Quaestioni sic determinatae respondendum censemus_ probabilius 
negative, cum S. Thoma, Suarez et plerisque Theologis : quibus tamen 
contradicunt non pauci, ut Scotus, Lessius, Vasquez et Sporer. 

Ratio sententiae nostrae ita dari potest cum S. Thoma (1. 2. q. 18. a. 9). 
Omnis actus humanus fit ob aliquem finem, ut ex ipsa actuum delibe- 
ratorum natura patet. Atqui hic finis necessario actum vel bonum vel 

\malum reddet. Etenim si finis iste normae honestatis conformis est, actus 
erit bonus; si ab eadem difformis est, actus erit malus. Ut autem honestus 
sit finis iste, non est necesse ut semper explicite intendatur bonum 
honestum, sed sufficit ut implicite idem bonum appetatur : quod fit ab 
eo qui bonum delectabile prosequitur quatenus illud est moderatum, et 


consequenter cum humanae naturae necessitatibus eset properlionem 
habet. (S. Th. 1. c. ad 3.) 

40. Contrariae sententiae fautores nituntur praecipue his argumentis: 

1° Onus fere intolerabile homini imponeretur, si deberét etiam in mini- 
mis, ex. gr. in actu manducandi, bibendi, pedem manumve movendi, ete. 
finem honestum intendere. — Resp. Nihil amplius a nobis quam ab 
adversariis poscitur;imo vel benignior est sententia nostra quam 
opposita. Etenim, si verum est quod sentimus, illi actus quos adversarii 
putant esse indifferentes sunt reapse boni, modo in bono delectabili quod 
intenditur, nihil intercedat, rectae rationis ordini adversum : quam con- 
ditionem adversarii requirunt ne actus sit malus. Deinde advertendum 
est obligationem intendendi saltem implicite bonum honestum non 
urgere, nisi cum actus fit deliberate : quod plerumque non contingit in 
actionibus quae nullius sunt momenti, ut si quis fricat barbam, vel 
movet manum aut pedem. (S. Th. 1. c.) Si quis tamen hujusmodi motus 
etiam minimos faceret cum attentione ad morum regulam, puta dum 
etiam in iis minimis modestiam morum (n. 253) servare intendit, hic 
actum virtutis poneret. Sed nulla lege praescribitur heroicus ille conatus 
quem quidam Sancti adhibuisse leguntur ut rationis dominium in hujus- 
modi actiunculas extenderent. 

90 Sublatis actibus indifferentibus in individuo, tollitur discrimen 
inter res quae sunt de consilio tantum et res quae sunt de praecepto. 
Etenim actus quo quis recusat facere quod meri consilii est, nequit dici 
bonus; ergo erit malus, cum nullum detur medium, ac proinde res 
quae de consilio est nequit omitti sine peccato, perinde ac si praecepta 
esset. — Resp. Omissio vel voluntas omittendi rem perfectiorem est 
actus bonus, dummodo finis ob quem consilium omittitur, sit rationabi- 
lis, ut puta ne mens nimiis conatibus obruatur. Quodsi idem finis ratio- 
nabilis non est, actus erit malus, non quod res praecepta sit, sed quia 
in omnibus actibus deliberatis postulat natura rationalis ut finem ratio- 
nabilem intueamur. Nec quidquam prohibet quominus omissio partis 
perfectioris maneat bona, ut patet e 1 Cor. VII, 38: * Qui matrimonio 
jungit virginem suam bene facit, et qui non jungit, melius facit. ,, 


41. QUAER. II. Num actus externus moralitatem addat actui 
interno. 


RESP. Ut status quaestionis clare pateat, attende hic non agi de ope- 
ribus quae lege praecipiuntur : illa enim non aestimantur ex intentione 
agentis tantum, sed e praecepto legislatoris, qui non praecipit ex. gr. 
internam audiendi Sacri voluntatem, sed realem assistentiam Missae. 
Neque inquiritur de valore aut fructu qui pendent ab intentione Dei 
instituentis vel singularem virtutem conferentis, ut. in sacramentis vel 
martyrio : sic dubium non est quin sit magnum discrimen inter commu- 

nionem realem et spiritualem. Seponendi sunt quoque actus humani qui 
per se inefficaces sunt, ut si quis vellet peragere solus quaecumque 
bene vel male in toto orbe peragantur. Nimis enim manifestum est per 
hanc velleitatem non contrahi eamdem bonitatem vel malitiam ae si 
haec omnia exsecutus esset. Inquiritur ergo tantum de moralitate for- 
mali actionis humanae per se efficacis, sed quae per accidens inefficax 
manet, qualis est seria voluntas dandi eleemosynam in eo qui comperit 
crumenam suam esse inanem. Supponendo actum interiorem ex eadem 
gratia eodemque motivo procedere, quaeritur num haec volitio eamdem 
moralitatem ac proinde idem meritum habeat ac si exterior actus eam 
secutus fuisset. 

Juxta communem Theol. sententiam, actus exterior per se non addit 
moralitatem formalem, sed materialem tantum. 

Ratio est, quia formalis moralitas tota quanta desumitur e cognita et 
libere volita conformitate cum regula morum. Haec autem integra habe- 
tur in actu interno. In hune sensum Christus : “Omnis, inquit, qui vide- 
rit mulierem ad concupiscendum eam, jam moechatus est eam in corde 
suo. , (Matth. V, 28) Quae verba sic explicat S. Augustinus (de lib. 
arbit. 1. 1. ¢. 3. n. 8): “ Si cui etiam non contingat facultas concumbendi 
cum conjuge aliena, planum tamen aliquo modo fit id eum cipere, et, si 
potestas detur, facturum esse, non minus reus est quam si in ipso facto 
deprehenderetur. ,, Frustra adversarii provocant ad obligationem accu- 
sandi actum externum in confessione : nam hujus obligationis ratio- 
optime reddi potest in sententia nostra, ut patebit e dicendis in Tract. 
de Poenitentia. (Vol. II. n. 289) 

Per accidens tamen, et plerumque de facto, actus externus auget 
meritum vel demeritum interni, quia actus, per exsecutionem, solet 
pluries repeti vel fieri intensior et diuturnior. 


CAPUT V. V 
DE MERITO. 


42. Postquam de actuum humanorum moralitate dictum est, juvabit 
quaedam addere de eorum merito, quo velut ultimum suum complemen- 
tum et perfectionem obtinent. Solent quaestiones de merito apud Theo- 
logos Dogmaticos agitari in tractatu de Gratia. Cfr. Em. Mazzella, 
Tract. de Gratia habituali, Disp. VI. Quare breviter tantum praecipuas 
notiones et principia recensebimus. 

43. Meritum in genere est jus quoddam ad obtinendum praemium 
pro opere quod in alterius obsequium praestatur. Potest quidem in omni 
actione bona hominis spectari ejus meritum ad praemium mere naturale 
obtinendum a Deo in cujus gloriam cedunt omnes actiones honestae. Sed 
in praesenti conditione naturae per gratiam elevatae, juvat unice spec- 
tare meritum supernaturale, quo scil. Deus moveatur ad praemium 
supernaturale nobis concedendum. 

Meritum supernaturale dividitur in meritum de condigno et meritum 
de congruo. Prius habetur ex opere cujus valor est quodammodo aequa- 
lis praemio, ita ut istud ex justitia homini debeatur ; posterius habetur 
ex opere quod caret omni aequalitate cum praemio et proinde omni 
justitiae titulo. 

Objectum meriti condigni contra Novatorum errores asseruit Cone. 
Trid. Sess. 6. can. 32, in quo anathemati subjicit eum qui dixerit * ipsum 
justificatum bonis operibus, quae ab eo per Dei gratiam et Jesu Christi 
meritum, cujus vivum membrum est, fiunt, non vere mereri angmentum 
gratiae, vitam aeternam, et ipsius vitae aeternae, si tamen in gratia 
decesserit, consecutionem atque etiam gloriae augmentum. ,, Cfr.ib. cap. 
16 et can. 26. Adverte haec meriti condigni objecta ad solum operantem 
restringi. 

Objectum meriti congrui sunt aliae gratiae et auxilia quae homo tum 
sibi, tum aliis mereri potest. Inter haec potissimum recensentur : gratiae 
efficaces quibus gratiam sanctificantem primam accipiamus, conserve- 
mus, augeamus, imo etiam (in sententia Bellarmini, Suarezii et aliorum 
plurimorum) post lapsum recuperemus ; finalis perseverantia. 

Licet nonnullam ‘similitudinem habeant meritum de congruo et vis 
impetrandi, viget tamen hoe discrimen quod in priori Deus ad dona sua 
largienda movetur illa aliquali dignitate quam in opere merentis intue- 
tur, in posteriore vero unice liberalitate sua et promissione quam, 
_propter Christi merita, fecit. 


44. Praecipue attendendae sunt conditiones requisitae ut meritum 
ex condigno habeatur. Sunt autem sequentes : 

1° Ex parte hominis merentis : 

a) Ut sit viator. Nam post mortem locus nullus merito datur. Cfr. 
Eccli. XI, 28. 

b) Ut sit in statu gratiae. Qui enim dignus est poena aeterna, nequit 
simul dignus esse praemio quod in visione beatifica consistit vel ad 
-eam ordinatur. Imo valor operis crescit cum perfectiore gradu gratiae 
sanctificantis ad quem operans pervenit. 

2° Ex parte ipsius operis : 

a) Ut sit actus moraliter bonus : secus enim in obsequium Dei cedere 
nequit. 

b) Ut sit actus supernaturalis : secus enim cum praemio obtinendo 
nullam haberet proportionem, Ad hoc autem requiritur procul dubio ut 
ponatur sub infiuxu gratiae excitantis et adjuvantis. 

Insuper communior sententia Theol. necessarium ducit ut aclio pona- 
tur e motivo supernaturali quo ad Deum referatur. Ita Lehmkuhl (I. n. 
258) ; Bouquillon (Theol. fundam. p. 674); Gury (L. n. 35), etc. Nituntur 
imprimis pluribus locis S. Seripturae quibus ad praemium supernatu- 
rale requiritur ut actus naturdaliter bonus ponatur ex motivo fidei, ex. gr. 
Math. X, 41: “ Qui recipit prophetam in nomine prophetae mercedem 
prophetae accipiet. , Cfr. Math. V, 46; Rom. I, 7. 

Nihilominus probabilius opinamur cum Ball. P. (n. 202 seq.) : ad actum 
meritorium sufficere ut aliquis se semel per actum caritatis in Deum 
ordinaveril, alias vero actiones in finem earum proximum referat. Hane 


‘doctrinam perspicue pluribus locis tradere videtur 5. Thomas, ex. gr. 


opusc. de Malo, q. 2. a. 5. obj. 10, quam concedit : “ Ille qui habet cari- 
tatem se et omnia sua ordinavit ad Deum, cui inhaeret ut ultimo fini. 
Ergo quidquid ordinat vel ad se vel ad quodcumque aliud sui, meritorie 
agit, etiamsi actu de Deo non cogitet, nisi impediatur per aliquam inor- 
dinationem actus, qui non sit referibilis ad Deum. Sed hoe esse non 


potest quin sit peecatum saltem veniale. Ergo omnis actus habentis | 


caritatem vel est meritorius vel est peccatum et nullus indifferens. ,, 
Reapse non carent influxu fidei et motivo supernaturali hujusmodi actus. 
justorum. Christianus enim qui semel elicuit firmum propositum acqui- 
rendi actibus suis vitam aeternam, tamdiu ex hoc proposito agit quam- 
diu illud non revocat, neque positive, neque negative, neque explicite, 
neque implicite, qualis revocatio adest in omni gravi peccato. Neque 
necessarium est ut in quolibet bono opere justus cogitet hune actum in 
specie revelatum esse a Deo ut salutarem, cum Christiani sciant nobis,. 
tamquam viam ad finem, propositam esse a Deo etiam observationem 
legis naturalis, ut patet e sermone Christi in monte. (Pesch, Prael. 
Dogm. t. V.n. 408 seq.) 

Verum etiam qui huic posteriori sententiae adhaeret fideles adhortari 
debet ut crebro motiva supernaturalia, praesertim caritatis, voluntate 
sua amplectantur. Nam ubi agitur non de obligatione eliciendi actus 
supernaturales, sed de lis actibus libere eliciendis ut meritum augeatur, 
non juvat opinionis probabilitas, sed sola veritas : siquidem non foret 
aeternae vitae meritorius actus cui deesset una ex essentialibus 
meriti conditionibus ; deinde nemo dubitat quin talis intentio saepius 
renovata, praecipue e motivis perfectissimis, merita plurimum augeat. 

3° Hx parte ipsius Dei : promissio conferendi talem mercedem pro 
tali opere. Ratio est quod Deus, supposito merito condigno, tenetur ex 
justitia ad praemium supernaturale reddendum. Jamvero fieri nequit ut 

TRACTATUS II. 


DE CONSCIENTIA. 


CAPUT: I. 


NOTIO ET DIVISIO CONSCIENTIAE. 


45. DEFINITIO. Multiplici sensu vox conscientiae adhiberi solet. 
In acceptione sua maxime propria et in Theologia morali receptissima, 
designat dictamen rationis seu judicium de liceitate vel illiceitate 
instantis meae operationis. Haee conscientia a multis dicitur antecedens 
ut discernatur a consequente, quae consistit in judicio practico quo 
factum meum praeteritum approbo vel improbo tamquam honestum vel 
inhonestum. Si approbo, dicitur testimonium conscientiae ; si improbo, 
remorsus seu vermis conscientiae. Hoc signum est, nullatenus tamen 
infallibile, bonitatis vel malitiae actus praeteriti. 

Ad formandam conscientiam antecedentem concurrunt quatuor : lex 
seu regula remota, operatio mea determinate instans, ratio utramque 
comparans, conclusio quae est ipsa conscientia, ex. gr. “ Haec actio 
mihi est illicita. , Non consistit igitur in habitu, quo sensu minus 
proprio conscientia saepe adhibetur, sed in actu intellectus. 

Distinguenda est conscientia a’synderesi, seu, ut alii seribunt, syn- 
teresi (cuvt7pnots a TUYTY LEW, contemplor). Haec est “ quidam habitus 
naturalis primorum principiorum operabilium, quae sunt naturalia prin- 
cipia juris naturalis , (S. Th. de Verit. q. 16. a. 1) et praebet principia 
generalia quae per conscientiam ad particulares actiones applicantur. 


46. DIVISIO. Conscientia dividitur praecipue : 

1° Ratione firmitatis assensus, in certam, dubiam, probabilem. Haec 
summi momenti divisio est, siquidem potissimum a firmitate assensus 
pendet influxus conscientiae in actus moralitatem. ' 

2° Ratione normae objectivae, in rectam vel erroneam, prout dictat 
id quod est verum vel falsum. 

Deus teneatur ad reddendam vitam aeternam ceteraque dona superna- 
turalia operibus nostris, independenter a liberali promissione sua, cum 
omnia ad Ipsum, jure creationis, pertineant. Ergo ut existat meritum 
condignum, requiritur promissio qua Deus se antea obligarit ad tale 
praemium operibus nostris reddendum. 

Igitur opus bonum, antecedenter ad promissionem divinam, habet 
quamdam proportionem, non tamen absolutam aequalitatem cum vita 
aeterna ideoque meritorium estin actu primo. Per divinam autem pro- 
missionem eamque solam, illud determinatum praemium fit huic operi 
debitum et exsurgit condignitas meriti in actu secundo. Cfr. Mazzella, 
]. c. th. 41. 

Quodsi deest vel status gratiae in operante vel promissio certa in Deo, 
opus erit tantum meritorium de congruo, vel absolute, vel saltem relate 
ad certa quaedam dona non promissa, ut puta gratias efficaces et perse- 
verantiam finalem. . 

3° Ratione motivorwm quibus innititur, in rectam seu justam, scrupu- 
losam et laxam. De duabus posterioribus dicemus cap. IV et V. 

4° Ratione obligationis quam imponit, in imperantem, vetantem, con- 
sulentem, permittentem. Harum appellationum sensus obvius est. 


CAPUT II. 


: DE CONSCIENTIA CERTA. 


47. DEFINITIO. Conscientia certa est quando dictamen practicum 
rationis gaudet certitudine saltem morali seu quae excludat prudentem 
errandi formidinem. Error autem cujus prudens formido excludenda est 
non versatur circa rei veritatem, sed circa liceitatem operationis hic et 
nune ponendae; speculativum igitur dubium cum conscientia certa 
componi potest. 

Fundamentum hujus moralis certitudinis pro varia materia varium 
esse potest. Interdum enim, in rebus etiam summi momenti, ad moralem 
certitudinem pertingere possum per meram praesumptionem. Sic certus 


sum de validitate baptismi vel ordinationis meae, quia praesumo debitam 


intentionem adfuisse in eo qui me baptizavit vel ordinavit. Talis prae- 
sumptio revera nititur solidissimo fundamento. Nam nullus homo sanae 
mentis vellet grave nocumentum proximo inferre omissione quae 
ipsi nullum spirituale vel corporale commodum procurare posset. Nec 
potuit Deus velle ut in rebus etiam summi momenti perfectiorem certi- 


_ tudinem quaeramus : siquidem haec vel nullatenus vel nonnisi aeger- 


rime haberi posset,ac proinde lex quaerendi majorem certitudinem 
esset physice vel moraliter impossibilis, qualis a sapiente legislatore 
ferri nequit. (n. 83) 


48. PRINCIPIA. I. Conscientia certa, sive recta, sive erronea sit, 
semper sequenda est ubi quidquam praecipit vel vetat; semper licet 
eam sequi, ubi quidquam consulit vel permittit. 

Ratio est, quod conscientia recta est regula proxima voluntatis per 
quam hominiapplicatur summa lex actuum humanorum, scil. lex divina 
et aeterna ; conscientia vero erronea, dummodo sit certa, eadem prorsus 
ratione voluntatem Dei homini proponit ae si recta esset. Apte compa- 
ratur status conscientiae conditioni subditi qui regis sui voluntatem 
unice per praeconem cognoscat. Sicut subditus implere debet praecep- 
tum quod per praeconem intimatur, sive is verum dicit, sive falsum, ita 
homo sequi debet dictamen conscientiae, etiam errantis, quando nullam 

habet rationem prudenter dubitandi num haec sit Dei voluntas. Cfr. 
S. Th. 1. 2. q. 19. ad 2. Ideo, quod ad actum praesentem pertinet, eodem 
modo ligat conscientia recta et erronea. Sic peccaret non mentiendo is 
cui conscientia erronea cum certitudine morali dictaret mentiendum 
esse, ex, gr. ut proximum a gravi malo liberaret. Cfr. Rom. XIV, 23 : 
“Omne autem quod non est ex fide, peccatum est. ,, 


II. Peccatum agentis contra conscientiam certam illius est specie 
quam mens apprehendit. Nam objectum tribuit actui speciem prout hic 
et nune ab intellectu proponitar. Sic occidens hominem quem falso 
putat esse presbyterum aeque reus est, in foro conscientiae, sacrilegit 
ac sireapse presbyterum occidisset. 


III. Si conscientia certa erronea oritur ex ignorantia invincibili, nullus. 
omnino aderit reatus, si hance sequimur : neque in causa hujus erroris, 
cum supponatur inculpabilis, neque in actu secuto, ut liquet e Prine. I. 
Ita nullatenus peccat qui, licet moralem diligentiam adhibuerit, ignorat 
tali die vigere abstinentiam et carnes comedit. 


49. IV. Si conscientia erronea oritur ex ignorautia vincibili, duplex 
fieri potest hypothesis : vel homo, dum acturus est, nullatenus advertit 
errorem suum, ex.gr.confessarius qui olim culpabili negligentia studium, 
omisit; vel ignorantiam erroremve suum saltem aliquatenus advertit. 

In priore casu, tenetur ad hane conscientiam sequendam, si vetat vel 
praecipit ; licet eam sequi, si consulit vel permittit ; culpa tamen adest 
in causa. Exemplum habes in eo qui, neglecta instructionis religiosae 
cura, existimaret duellum esse quandoque licitum ad famam servandam. 

Ratio est, quod nemo ad impossibile tenetur; quarido autem nullatenus. 
ignorantiam meam suspicor, eam deponere nequeo ideoque hie et nune 
aequiparanda est ignorantiae invincibili. Culpa autem quae e voluntaria 
causa oritur semper aderit habitu, nisi quis sincere. poenitens eam 
retractaverit et sufficientem diligentiam adhibuerit ad ignorantiam 


depellendam. Gravitati hujus reatus in causa applica quae diximus de 


ignorantia invincibili n. 20. Merito notat Ball. P. (n. 39) : “ Nec tamen,. 
quaelibet aut qualiscumque praevisio inducit obligationem tollendi igno- 
rantiam ad mala quaepiam cavenda : quippe mala quaepiam, licet possi- 
bilia, quandoque imprudenter timerentur... Ita, v. gr. qui noctu iter facit 
non tenetur praemittere aliquos qui inspiciant an aliquis infans aut 
morbo correptus aut vulneratus forte in via jaceat ac possit equate 
pedibus aut ecurriculi rotis conteri. , 

In posteriore casu, idem manet reatus in causa. Si vero spectatur 
actus hic et nunc ponendus in seipso, ejus reatus dijudicandus est’ e 

principiis mox afferendis de conscientia dubia : qui enim aliquatenus 
advertit ignorantiam vel errorem suum, agit cum conscientia dubia. 


50. Secundum haec principia, explicandum est quod Ball. P.([V. Resp. 
3) cum Busembaum aliisque multis statuit : “ Si sit conscientia culpabi- 
liter erronea, judicans ex ignorantia vincibili aliquid prohibitum esse 
aut praeceptum, quod non est, peceas et si contra eam et si secundum 
eam opereris ; gravius tamen (ceteris paribus) si contra. , Sensus est, in 
utroque casu adesse peccatum in causa, quod supponitur nondum retrac- 
tatum et emendatum; si quis agit secundum hujusmodi conscientiam, hic 
et nune delinquit ideoque habebit tantum reatum praecedentis peccati 
in causa ; si quis vero contra hane conscientiam agit,huic peceato addit 
reatum actionis positae contra conscientiae dictamen. Exemplum ultimi 
casus habes in confessario qui, ex ignorantia graviter culpabili, judicat 
faciendam esse restitutionem quae facienda non est, sed eam, ob respec- 
tum humanum, imponere oon audet. 

Probabilius ejusdem speciei est peccatum ex erronea conscientia 
admissum ac si e recta commissum esset. [deo si quis Missam omisit eo 
die quo ex errore putabat illius auditionem praecipi, satisfacit se accu- 
sando quod Sacrum audire omisit. (Lugo, de Poenit. disp. 16. n. 499) 
Confessarii tamen est, ubi scit vel suspicatur aliquem ex erronea 
conscientia peccasse, illum interrogare num reapse exislimaverit se 
graviter delinquere, quando ita egerit, et noxiam ignorantiam depellere. 


CAPUT III. 


DE CONSCIENTIA DUBIA. 


51. DEFINITIO. Conscientia dubia, sensu stricto, est suspensio 
assensus circa instantis meae operationis liceitatem. In hoc statu mentis 
non fertur judicium practicum nisi de insufficientia rationum ad senten- 
tiam pro liceitate vel contra liceitatem ferendam. 

Dubium, sensu stricto, differt a suspicione, quae est suspensio judicii 
cum inclinatione in unam partem, et ab opinione, quae est adhaesio 
mentis uni particum prudenti formidine oppositae. Hi tamen status 
mentis sub dubio late sumpto comprehenduntur, quia etiam in tis 
persistit prudens errandi formido ideoque plenus assensus denegatur. (1) 


(4) A multis AA. praesertim aequiprobabilistis crebro usurpatur divisio dubii 
in strictum et latum. Strictum vocant quando ex utraque parte negativum est 

52. DIVISIO. Dubium dividitur : 
1° In negativum et positivum. Haec divisio varie a variis AA. intel- 
ligitur. Nobis dubium erit_positivum quando adest_ ratio gravis assen- 


ei 
tiendi, relinquens tamen prudentem formidinem oppositi : unde idem 
erit ac probabilitas ; negativum vero vocabitur quando nulla vel nonnisi 
levis ratio erit assentiendi, ita ut fere conveniat cum ignorantia. Patet 


dubium positivum potius referri ad opinionem quam ad dubium proprie 


dictum. 


2° In speculativum et practicum. Speculativum dicitur quoties 


versatur circa veritates universales vel etiam circa actionem omnino 
concretam et practicam, si non agatur de actione hic et nunc a me 
exercenda, ex. gr.siquaeram num liceat pingere vel venari die Dominica. 
Practicum erit quando is qui acturus est dubius haeret de honestate 
actionis suae, ex. gr. si quaerit a se num hae die Dominica liceat sibi 
venari. Distinctio igitur non desumitur e duplici veritatum specie, sed e 
duplici modo quo quis se habere potest cirea veritates practicas. 

3° In dubium juris et dubium fact?. Prius illud est quod immediate 
versatur circa legis existentiam vel obligationem, ex. gr. si dubitatur 
num valeat testamentum formis legalibus destitutum. Posterius versatur 
circa aliquam rem particularem, ex. gr. si dubitatur num hoc testamen- 
tum formis legalibus careat. 

Eodem fere sensu divisiones illae applicantur conscientiae quae dici- 
tur positive vel negative, speculative vel practice dubia, etc. 


53. PRINCIPIA. I. Numquam licet agere cum conscientia practice 
dubia ; qui autem sic agit, peccatum admittit ejusdem speciei tum theo- 
logicae, tum moralis cujus est peccatum de quo dubitat. 

Ratio prioris partis haec est. Qui habet conscientiam dubiam scit se 
in legis ignorantia versari. Jamvero quisquis id novit, tenetur, antequam 
agat, de lege inquirere, et reus est si, cum possit, ignorantiam depellere 
negligit. Quicumque enim ad leges servandas obligatur, simul etiam ad 
eas coynoscendas atque adeo inquirendas tenetur. 

Ratio posterioris partis : qui ita agit, praevidet ex ignorantia sua 
adesse periculum ne talia mala in individuo sequantur, ac, sciens 


vel ex ulraque positivum, sed rationibus fere aequalibus ita ut mens totaliter 
suspensa maneat inter judicia contraria; latum, quando pro una parte tantum 
adest motivum grave vel si pro una adest motivum certo gravius quam pro 
altera, ita ut mens uni parti adhaereat. Cfr. Marc. Theol. Mor. I. n. 74 seqq. Nos 


aliter has voces intelligimus, ut ex h. 1. patet, neque admittimus dubium fore 


necessario strictum quando utrimque affulgent argumenta probabilia, eum 
voluntas ob varias rationes, puta’ commodum ex alterutra sententia obventu- 
rum, saltem indirecte intellectum movere possit ut alterutri assentiat. 

obligationem suam idcireo depellendi ignorantiam, nihilominus culpabi- 
liter illud periculum subit. Reus est igitur hujus specéalis violationis cui 
se temere exponit. Nec minuitur ejus culpa etiamsi reapse illa violatio: 
non sequatur. Exemplo sit medicus qui remedium praebet aegroto, 
dubitans num forte venenum letale praebeat, quamvis reapse salutarem 
medicinam tradat : is malitiam homicidii contraheret. Si quis ad nullam 
speciem determinatam attenderet, peccatum esset inobedientiae, cum 
respueretur voluntas Dei cognita. 


II. Qui in dubio practico versatur, tenetur ad illud deponendum ante- 
quam agat. Hoc tamen varia ratione fit pro dubii qualitate. Si negativum 
est, nulla alia inquisitione facta, contemni potest ; si vero positivum, 
deponendum est inquirendo rationem aliquam vel intrinsecam vel ex- 
trinsecam. Qua de re fusius dicetur ubi de Probabilismo. 

Manifestum est per se licitum esse etiam abstinere ab actione. Hoc 
sensu intelligendum axioma : * In dubio pars tutior est sequenda. ,, 


III. Si quis sibi videtur constitutus inter duo, quorum alterum est 
necessario faciendum, et utrimque peccatum timet, eligere debet id 
quod ipsi minus malum videtur vel, si utrumque aeque grave apparet, 
non peccabit alterutrum eligendo. 

Supponitur talis necessitas agendi ut nequeant alia media adhiberi 
ad dubium istud solvendum, qualia forent aliorum consilia, lectio libro- 
rum de casibus agentium, etc. Exemplum habes in confessario qui timet 
ne, absolutionem concedendo, sacramentum indigno ministret, vel eam 
negando, poenitentem a sacramentorum usu penitus removeat. 

Manifesta est ratio ob quam alterutrum eligendo non peccat. Nam 
nemo peccat invitus vel ad impossibile tenetur ; hic autem supponuntur 
omnia media exhausta ut malum verum vel apparens vitet. Quodsi quis 
se negligentia sua in tales angustias conjecerit, ut puta, in exemplo 
dato, confessarius qui theologiae moralis studium neglexerit, actio ejus 
in se quidem erit honesta, sed culpabilis in causa. 


54. QUAER. num graviter peccet ille qui novit quidem se male 
agere, sed non attendit utrum peccatum grave an leve admittat. 


RESP. Duplici ratione haec quaestio intelligi potest: de re in se 
spectata et de judicio quod alius, praesertim confessarius, de reatu talis 
actionis ferre debeat. 

Si priore sensu ponitur, respondendum : ad peccatum formaliter grave 
semper requiri cognitionem gravitatis, saltem confusam. Quare, si non 
habetur verum dubium vel suspicio de malae actionis gravitate, non 

erit nisi peecatum leve. Haec derivantur e Princ.I. (n. 53) Cavendum 
tamen ne tamquam serium dubium habeatur inanis quaedam phantasiae 
apprehensio, qualis in scrupulosis crebro occurrit. 

Si posteriore sensu accipitur, imprimis patet quaestionem hance 
aegerrime solvi posse : pendet enim solutio a natura actus interni de 
quo is qui peccavit plerumque nihil clari testabitur. Insuper notan- 
dum confessario talem quaestionem concretam minime solvendam esse 
ut rite officio suo fungatur. Plerumque licet praesumere sufficientem 
cognitionem ad graviter peccandum adfuisse ubi de re objective gravi 
agitur, praesertim si is qui ita male egit habitualiter paratus est pec- 
cata mortalia admittere ; contrarium vero praesumatur ubi res in se. 
levis est vel poenitens habitualiter grave peccatum abhorret. Facilius 
etiam praesumi possunt leviter peccasse pueri et rudes: quippe qui 
parum attendant ad gravem obligationem inquirendi. Hoe sensu forsan— 
explicari possunt AA. qui dicunt gravitatem peccati metiendam esse e 
gravitate vel levitate objectiva. Cfr. S. Alph. 1. 1. n. 23. 


CAPUT IV. 


DE CONSCIENTIA SCRUPULOSA. 


55. NOTIO. Conscientia scrupulosa dupliciter sumi solet. Interdum 
significat dictamen rationis actuale e scrupulis formatum, quo sensu 
idem est ae conscientia erronea. Saepius designat conscientiam habi- 
tualiter scrupulis obnoxiam, quam ita definit S. Alph. (n. 11): “ Est ea 
quae ob levia motiva, absque rationabili causa seu fundamento, saepe 
formidat de peccato ubi revera non adest. , Complectitur autem tum 
antecedentem, tum consequentem conscientiam, sicut et ipse scrupulus 
anxietatem injicit tuny de actibus ponendis, tum de actibus jam positis. 

Scrupulus ipse est “ inanis apprehensio et hine ortus timor et anxie- 
tas, alicubi esse peccatum ubi non est. ,, (Busemb.) 

Probe _distinguenda est conscientia scrupulosa a dubia, in qua non 
adest illa anxietas scrupulorum propria ; multo magis a conscientia 
timorata quae, ex amore filiali, ab omni peccato et peceati periculo 
recedit. ; 


56. EFFECTUS scrupulorum. 

Serupuli, sicut quaelibet teutatio, per se in nocumentum hominis ten- 
dunt. Attamen, si rite iis resistimus. conferunt nobis plurimas utilitates, 
quarum intuitu a Deo permittuntur. Ideo, quo effieacius scrupulosi 


i 

stimulentur ad hane suam probationem fideliter patiendam, juvat prae 
oculis habere tum utilitates, tum damna e scrupulis oriunda. Haee 
enumerat La Croix (Theol. Mor. 1. 1. n. 513), qui de toto hoe argumento’ 
consuli meretur. 

Utiles sunt serupuli : 

1° Ad conscientiam a minimis delictis emundandam. 

2° Ut homo magis sollicite minimos defectus caveat et omnia ad 
Deum dirigat. 

3° Ad humiliationem internam, propter necessitatem se totum alterius 
directioni tradendi. 

4° Ut melius et suavius alios in conscientiae anxietatibus dirigat. 

5° Ad ampliora merita acquirenda per acerbos cruciatus internos 
quos propter Dei amorem patitur. 

Nocent vero scrupuli, praesertim quando scrupulosi in suo judicio 
pertinaces sunt : 

1° Corpori cujus valetudinem pessumdant ; imo saepe caput ita debi- 
litant ut scrupulosi in amentiam incidant. 

2° Animae, et multipliciter quidem. Nam inanibus cogitationibus tem- 
pus teritur ; seria cura profectus spiritualis negligitur; homo fit saepe 
ineptus laboribus quibus plurimam utilitatem proximo conferre posset ; 
imo etiam quandoque, teste S. Alph. (n. 13), adeo desperat de animae 
suae salute ut vel mortem sibi inferat vel habenas vitiis omnibus laxet. 


57. SIGNA conscientiae scrupulosae. 

Sedulo cavendum est confessario ne tamquam scrupulosum tractet 
eum qui, sancto timore Dei plenus, levissima delicta vitare et expiare 
cupit. Nam, si hoe falsum criterium adhiberetur, omnes Sancti fuissent 
scrupulosi. 

Ut autem accurate discernantur qui vere scrupulosi sunt, investigetur 
num in iis verificentur omnia quae in definitione supra allata (nu. 55) con- 
tinentur. Praesertim non confundatur aliqua transitoria anxietas cum 
habituali, vel conscientia timorata cum scrupulosa. 

Recensentur etiam a La Croix (I. ¢. n. 511) varia signa specialia, quo- 
rum praecipua sunt: pertinacia judicii qua nullius,etiam docti, sententiae 
acquiescunt, sed ab uno ad alium confessarium currunt ; frequens muta- 
tio in judiciis ex levi apparentia; timere in omnibus peccatum. 

Scrupulosi interdum a prima confessione facile agnoscentur; interdum 
res dubia confessario, etiam prudenti, manebit. Is poterit, in eo casu, 
interrogare poenitentem quomodo a confessario suo ordinario judicari et 
tractari soleat, et illius judicio stare. 

Saepe reperies homines qui in uno alterove argumento scrupulosi 
sunt, ex. gr. cirea Horarum recitationem, in reliquis vero nimis laxi. 
Hi ergo partim ut scrupulosi, partim ut laxi tractandi sunt. 

58. REGULAE pro scrupulosis. 

1° Licet scrupulosis agere contra scrupulum suum, dummodo illum 
tamquam inanem apprehensionem contemnant. 

Ratio est,quod illa inani apprehensione non tollitur judicium practicum 


prius efformatum ex confessarii judicio vel alio modo. “ Nee opus est ut. 


in quolibet particulari actu hoc judicium efformet, nempe quod scrupu- 


los contemnere debeat ex praecepto confessarii; satis enim est quod, ex — 


judicio prius formato, contra scrupulum agat; quia, propter experien- 
tiam praeteritam, in ejus conscientia judicium illud virtualiter seu habi- 
tualiter existit, licet tenebris obscuratum. , (S. Alph. n. 19) 

2° Potest interdum esse gravis obligatio agendi contra scrupulos 
propter plurima damna quae timenda sint si quis iis cedere pergat. 
(S. Alph. n. 17) Caute tamen dispiciat confessarius ne, hanc obligatio- 
nem propoiens, scrupulosum potius turbet quam adjuvet. 

3° Uti possunt iis quae AA. vocant scrupulosorum privilegia. Haec 
ila recenset Busemb. (De Conse. ¢. 3. resp. 4): * 1. Quod non teneantur 
in agendo adhibere examen et diligentiam nisi valde mediocrem, nec 
tantam, quantam alii et quod, dum angit scrupulus nee suppetit consi- 
lium, possint libere agere quod volunt, nisi certum et evidens sit 
esse peccatum. 2. Quod nihil teneantur repetere ex praeteritis 
confessionibus, nisi certo sciant illud esse mortale et se rile confes- 
sos non esse. Non est autem certus scrupulosus quamdiu dubitat 
(intellige etiam ‘levi dubio}. Ratio utriusque privilegii est: quia in 
scrupuloso, ex nimio timore peccandi, turbatur ratio, ita uf non possit 
recte rem examinare. Unde, esto aliqua confessus non fuerit, non tenetur 
tamen, cum tanto damno et periculo anxietatis perpetuae, procurare 
integritatem confessionis, cum ab ea minores saepe difficultates 
excusent. ,, 


59. REMEDIA scrupulosorum. 

1° Omnium praecipuum est ut scrupulosus humiliter judicio con- 
fessarli sui acquiescat eique integram obedientiam praestet. Quare 
summopere cavere debet ne alios confessarios consulat vel etiam ad 
eumdem saepius recurrat. 

2° Otium vitet scrupulosus : nam labore constanti aditus inanibus 
cogitationibus praecludetur. 

3° Scrupulorum causam tollat, quatenus haec ab ejus libera voluntate 
pendet : qualis esset lectio librorum asceticorum nimiae severitatis in 


obligationibus inculeandis, consortium cum scrupulosis, ignorantia. 


ex. gr. circa materiam sexti et noni praecepti de qua discrete interroget 
confessarium, etc. Si penitus tolli nequit causa, conetur tamen eam 
minuere. Ita qui pertinax est in proprio judicio, ut non raro inter 

doctiores contingit, fortiter in caecam obedientiam incumbat; qui 


_ propter melancholiam in scrupulos propendet, honestis quibusdam 


recreationibus atram bilem temperet. 
49 Magno animo contra scrupulos agat, eos contemnendo et anxias 
cogitationes, tamquam pravas et nocivas, repellendo. 


60. REGULAE pro confessario scrupulosorum. Cfr. La Croix, 1. 
n. 527 seqq. 

1° Diligenter causam scrupulorum investiget ut remedia singulis 
aptiora proponere valeat. 

2° Generatim mitem erga scrupulosos se praebeat, ne dolor addatur 
afflicte ; quandoque tamen juvabit major severitas, nempe si qui se per- 
tinaces exhibeant. 

3° In dubiis solvendis clare respondeat, nihil haesitans, nec generatim 
addat rationes quae novam scrupulis causam praeberent. Attamen si 
quando advertit causam scrupulorum esse ignoranliam, ne omittat poe- 
nilentes, praesertim ingenio praestantiores, docere. 

4° Ne patiatur sibi proponi quoscumque scrupulos vel dubia, sed 
quando moraliter certus est nihil nisi scrupulum allatum iri, dimittat 
ad communionem, etiam non auditum. “ Quia hae interrogationes et 
frequentes recursus ad confessarium sunt yeluti frictio scabiei, quae 
quidem placet, sed necet.,, (La Croix, |. ¢. n. 531) Nee permittat repetere 
confessiones vel dubia, maxime si semel ad satietatem audiverit, “ quia 
alioquin numquam fontem scrupulorum exhauriet., (Busemb. 1. ¢.) Igitur 
quando confessario persuasum erit scrupulosum numquam perventurum 
esse ad veram certitudinem de peccato vitae praeteritae nondum clavi- 
bus subjecto, utiliter eum jubebit nihil in specie accusare de tempore 
ante ultimam confessionem elapso, dubia autem recentia generali ratione 
tantum accusare, addendo : “ quatenus in his Deum offendere potui. ,, 
Cum scrupuloso qui semper anxius est de praeteritis confessionibus 
censet S, Alph. (n. 16) expedire ut confessarius ei imponat “ ne amplius 
cogitet de culpis praeteritis, nec de iis verbum faciat in confessione 
nisi jurare possit certo peccata illa mortalia perpetrasse et insuper 
numquam de illis confessum esse. , Attamen discrete hoc medio uten 
dum puto ne forte juramenta emittant quae novam materiam scrupulis 
praebeant. 

5° Polerit scrupulosis prohibere quod numquam aliis poenitentibus 
rationabiliter prohibebit : ne ad alium confessarium accedant. Ratio 
patet ex dictis n. 59, 1°. 

CAPUT V. 


DE CONSCIENTIA LAXA. 


61. Conscientia proprie dicta, seu antecedens, est laxa quando quis 
saepe ob levius motivum judicat licere quod illicitum est vel leve pec- 
catum esse quod reapse est grave. Similiter conscientia consequens 
laxa esse potest, si quis habitualiter judicat, sine sufficienti ratione, 
nullum vel leve tantum peccatum a se admissum esse. Generatim utro- 
que modo simul conscientia laxa erit. 

Distingui solet conscientia laxa triplex : 

1@ Simpliciter talis, quae praesertim oritur ex ignorantia voluntaria 
vel involuntaria. 

22 Cauteriata seu habitualiter laxa in re gravi. Desumitur nomen ex 
1 Cor. 1V, 2. “ In hypoerisi loguentium mendacium et cauteriatam haben- 
tium suam conscientiam. , Vox derivatur a verbo cauteriare (%%v77910v), 
ferro candente adurere et ita sensum adimere. 

32 Pharisaica, quae, in sensu stricto, designat eos qui, Pharisaeos 
imitati, gravissima Dei mandata parvi faciunt, magni autem reputant 
externas quasdam levisque momenti observantias. (Matth. XXIII, 23 
seqq.) In sensu lato designat conscientiam quae pluris facit opera 
quaedam supererogatoria quam officia status. 


62. Nulla nova principia de conscientia laxa danda sunt. Haec enim 
est status quidam et inclinatio habitualis, non autem dictamen rationis 
actuale a quo solo immediate et directe pendet actuum moralitas: 
Applicanda hic sunt quae supra statuta sunt de ignorantia voluntaria 
et de conscientia dubia. Manifestum est periculum talis conscientiae in 
rebus gravis momenti. Nam hac perversa dispositione, quam inducere 
solet consuetudo peccandi et remorsum contemnendi, homo impellitur 
ad agendum saepe cum confusa cognitione gravitatis peccati; postea 
autem facile id sibi indulget parumque aut nihil a se commissum judi- 
cat. Neque tales homines a gravi peccato excusantur: quippe qui 
plerumque actionis suae malitiam suspicentur, vel saltem in habituali 
voluntate mala sese obfirment. Exempio sunt plurimi qui sibi fueum 
faciunt ratiuneulis quibusdam, ex. gr. “ Persuadere mihi non possum 
Deum tam bonum me aeternis suppliciis addicturum esse eo quod 
carnes die Veneris comederim vel Sacrum die Dominica omiserim. , 

CAPUT VI. 


DE PROBABILISMO. 


§ 1. NoTIONES ET DIVISIONES. nee 


63. Quae de probabilismo dicenda sunt, proprie ad statum con- 
scientiae dubiae referuntur. Praebet enim probabilismus medium quo, 
manente dubio speculativo, evacuetur dubium practicum et formetur 
conscientia practice certa, quae sola est tuta morum regula. Cfr. dicta 
n. 51 seqq. Cum hoc argumentum summi sit momenti in re morali, 
paulo fusius de eo dicemus. 


64. NOTIONES. Opinio probabilis ea est quae nititur motivo tum 
absolute, tum relative gravi, manente tamen prudenti formidine opposili. 

Motivum dicitur absolute grave, quando rem verisimilem efficit et 
virum prudentem ad assentiendum movere potest. Prudens autem 
intelligitur quicumque aptus est ad judicium ferendum de rebus prac- 
ticis, tum ex ingenii proprii acie, tum quia liber est a variis recti judicii 
impedimentis, qualia sunt praejudicia, studium partium, ete. Idem 
motivum erit insuper relative grave,si hance vim suam movendi ad 
assensum servat, etiam inspectis rationibus quae in contrariam partem 
afferantur. Oportet ergo ut nulla ratio convincens assensum in partem 
oppositam trahat. Sic rationes quae in se inspectae videantur aptae ad 
prudentem assensum obtinendum, vim suam omnem amittunt ex quo 
innotescit eam cui favent sententiam ab Ecclesia reprobatam esse. Atta- 
men necessarium est ut maneat prudens formido oppositi, seu ut appa- 
reat moltivum sufficienter favens parti oppositae ut etiam huic adhaereri 
prudenter possit. Si enim pro parte opposita nulla vel levis ratio appa- 
ret, jam habebimus certitudinem, vel strictam, vel, quae in materiis 
moralibus practice aequivalebit, late sumptam. 


65. DIVISIO. Probabilitas dividitur : 

1° Ratione fundamenti quo nititur in intrinsecam et extrinsecam. 
Intrinseca est cum nititur motivis quae ex ipsa re, in se vel in cireum- 
stantiis suis inspecta, desimuntur : extrinseca, cum nititur auctoritate 
eorum qui hane sententiam tenent. 

Regulariter, extrinseca supponit intrinsecam, quia vir prudens nihil 
sine gravi ratione docere solet: unde mediate etiam nititur rationibus 

eorum quorum auctoritas ad assensum movet. Si quis vero has rationes 
ipse ad trutinam revocavit,jam probabilitate tum intrinseca, tum extrin- 
seca ducitur. 

9° Ratione modi quo argumentum spectatur, in speculativam et 
practicam. Semper hic agitur de argumento quod ad praxim pertineat, 


non autem de doctrina mere speculativa. Sed argumentum, etiam practi-— 
cum,spectari potest vel abstracte et in se, non attentis illis cireumstantiis 


quae ei communiter adjunctae sunt, vel cum omnibus circumstantiis 
quae illud in concreto et secundum hominum naturam, prout commu- 


niter se habet, comitantur. In priori casu, judicium ‘quod de hoc argu- 


mento fertur dicitur, speculative probabile, in posteriore, practice 
probabile. Ita AA. quidam dicunt speculative probabile esse, mulierem, 
vi oppressam, ob metum mortis non clamare, sed se mere passive 
habere; practice autem id esse improbabile ob summam generis humani 
in venereas delectationes propensionem. Cfr.Lehmk. I. n. 79. Alii tamen 
hanc divisionem aliter intelligunt. 

3° Ratione modi quo apprehenditur, in certam, dubiam et tenuenr. 

Certo probabilis potest esse aliqua opinio vel extrinsece vel intrin- 
sece : extrinsece, si viget inter optimos auctores, Ecclesia saltem 
tolerante ; intrinsece, si vir doctus eam diligenter examinavit et motivo 
vere gravi niti reperit. 

Dubie probabilis erit si motivum quo nititur altquakenas nutat, ex. gr. 
si ratio Doctorum qui eam tenent alicui videatur infirma, si unus alterve 
eam tradant, ceteris contradicentibus, ete. 

Tenuiter probabilis dicitur communiter ea quae levibus tantum ratio- 
nibus nititur.. Haec tamen verba invicem pugnare videntur, cum proba- 
bilitas ex ipsa natura sua requirat motivum grave. ~ " 

4° In absolutam et comparativam, prout sententia probabilis in se 
tantum spectatur vel cum sententiis oppositis comparatur. In hae 
posteriore hypothesi distinguere est opinionem minus probabilem, 
aeque probabilem, probabiliorem, probabilissimam. Haec ultima potest 
esse vel comparative vel absolute. probabilissima. Prior terminus 
denominat opinionem quae probabilitate excedit omnes opiniones proba- 
biles de eadem quaestione, licet non assequatur summum probabilitatis 
gradum. Posterior terminus denominat opinionem quae, vi rationum 
suarum, attingit gradum illum qui, licet nondum excludat omnem 
errandi formidinem, inter gradus verisimilitudinis maximus censeri 


possit. Attamen notandum in rebus moralibus raro deveniri posse ad 
omnimodam certitudinem, ideoque practice in idem redire opinionem 


absolute probabilissimam et moraliter certam. . 
Proderit etiam notasse magnum vigere discrimen inter alienjad 
opinionis probabilitatem ejusdemque securitatem. Sub hoe posteriore 


~ 

respectu, tutior dicitur opinio quae favet Jegi ac proinde excludit omne 
periculum etiam materialiter peccandi; tuta dicitur opinio quae favet 
libertati, sed excludit prudentem formidinem formaliter peccandi. Liquet 
opinionem probabiliorem esse posse minus tutam quam oppositam quae 
legi faveat ; contra, minus probabilem esse posse tutiorem eo quod legi 
faveat. 

5° In probabilitatem juris et factt. Quae divisio intelligenda est 
eadem ratione atque ignorantia juris et facti. Cfr. n. 17. 


66. Cum summi momenti sit ut opiniones non temere, sed magna 
prudentia tamquam probabiles habeantur, quaedam hic notasse juvabit 
quae in hoc judicio efformando dirigere valeant. “ 

1° De probabilitate intrinseca judicare possunt tantum ii qui in rebus 
moralibus sunt versatissimi, non autem mediocriter docti. Hi tamen de 
probabilitate extrinseca possunt judicium ferre : nam ad hoe sufficit ut, 
statu quaestionis rite percepto, hance opinionem apud scriptores omni 
exceptione majores assertam reperiant. (Ball. P. n. 124) 

Qo Multi tradunt hane regulam : extrinsece probabilem esse illam 
opinionem cui adhaerent quinque vel sex auctores graves, praesertim 
usu scholarum probati. (Lehmk. I. n. 80) Supponitur tamen, ut per se 
liquet, eorum auctoritatem non elidi vel documento aliquo positivo, puta 
decreto Sedis Apostolicae eorum sententiam reprobantis, vel etiam 
perspecta falsitate motivi cui innituntur, puta alicujus documenti spurii, 
erroneae doctrinae veterum physicorum, ete. 

3° Haberi potest tamquam probabilis opinio propter auctoritatem vel 
unius doctoris, dummodo is sit omni exceptione major et afferat ratio- 
- nem quam alii non examinaverint vel non satis solverint, ipse autem alio- 
rum rationesfcommode solvat. (Gury, I. n. 54) Neque obstat damnatio 
prop. 272e inter proscriptas ab Alexandro VII: “ Si liber sit alicujus 
junioris et moderni, debet opinio censeri probabilis, dum non constet 
rejectam esse a Sede Apostolica tamguam improbabilem. , Feriuntur 
enim hac damnatione ii tantum qui stulte contendebant ad probabilita- 
tem sufficere quod nuper prodierit aliqua opinio nec fuerit a S. Sede 
rejecta. Cfr. Viva in hane propositionem. — 

4° Non convenit inter AA. utrum tamquam solide an tamquam tenui- 
ter tantum probabilis habenda sit opinio probabiliter probabilis. Recte 
distinguit Ball. P. (n. 119) : “ Si verba probabiliter probabile adhibeas 
ad definitionem mere nominalem et arbitrariam, adeo ut significare 
velis opinionem, pro cujus probabilitate ratio quaepiam gravis ac solida, 
quae ad prudentem assensum movere possit, nulla militet ; esto quod ea 
non sit vere probabilis. Verum, si verba, uli par est, juxta proprium 
sensum usurpes, aliter se res habet. Probabiliter enim aliquid affirmare, 

idem ex consensu omnium valet, ac aliquid ob gravem solidamque ac 
prudentem rationem asserere. Ergo si probabiliter quidpiam dicis_ pro- 
babile, spectato proprio verborum sensu, oportet ut ad id affirmandum, 
prudenti, gravi ac solida ratione ducaris. Abs re ergo... hoe idem nega- 
res proprie et solide esse probabile. ,, 


S 2. VARIA SYSTEMATA DE PROBABILITATE. 


6'7. Supponantur adesse duae sententiae oppositae quarum una legi, 
altera libertati favet, ex. gr. una obligans ad audiendum Sacrum cum 
hoc illove impedimento, altera ab eadem obligatione excusans. Quaestio 
quam solvere intendimus, haec est : quandonam licet, ideoque tutum est, 
sequi sententiam libertati faventem ? E variis responsis ad hance quaes- 
tionem oriuntur varia systemata quibus probabijismus determinatur vel 
impugnatur. Haee summi momenti sunt, siquidem in re morali creber- 
rime occurrunt casus in quibus ita duae sententiae oppositae animum 
suspensum tenent. 


14°" RESP. Requiritur ut sententia favens libertati sit certa. Ratio 
est, quod quamdiu intra limites probabilitatis haeremus, versamur in 
periculo errandi ideoque et peccandi. Hic est tutiorismus absolutus, 
damnatus ab Alexandro VII cum 3# prop. Sinnichii : “ Non licet sequi 
opinionem vel inter probabiles probabilissimam-, 


21 RESP. Requiritur ut eadem sit probabilissima. Hoc systema, 
quod vocatur tutiorismus mitigatus, vix differt ab absoluto, ad quem 
logice et manifeste ducit. Nititur enim eodem principio : vitandum esse 
omne periculum errandi et peccandi, quod semper manet nisi habeatur 
certitudo. Deinde, in rebus moralibus nullum practice discrimen viget 
inter opinionem certam et vere probabilissimam, 


3"™ RESP. Requiritur ut eadem sit probabilior quam sententia legi 
favens. Hoc systema, quod probabiliorismus audit, tamquam princi- 
pium habet : “ Tutius est sequendum., , Fautores ejus praecipui fuerunt 
plures AA. Ordinis Praedicatorum, ex. gr. Billuart qui probabilioris- 
mum fuse exponit et tuetur. (Cursus Theol. in 12™ 2ze t. J. diss. 62 de 
opinionum probabilitate et delectu) Hodie autem inter scriptores vix 
ullum fautorem habet: quod potissimum tribuendum est judicio quo 
S. Sedes doctrinam benigniorem a S. Alphonso propugnatam, tutam 
declaravit. 


41" RESP. Requiritur ut eadem sit aeque probabilis ac sententia 
legi favens. Hoc systema nomen aequiprobabilismi gerit. Ut tamen 


BN 

plene intelligatur, haec insuper addenda sunt. Efficaciam hance solvendi 
a lege extendunt aequiprobabilistae ad sententiam fere aeque probabi- 
lem ac sententiam faventem legi, quia “ parum pro nihilo computatur. ,; 
Sed eamdem efficaciam restringunt ad casum quo dubia est legis exis- 
tentia : nam, eorum sententia, cum dubia est cessatio legis, sequenda 


est opinio legi favens. Haec restrictio profecto ad essentiam syste- 


matis non pertinet, sed constanter fit ab hodiernis ejus fautoribus : eam 
desumunt e primario principio suo : “ Melior est conditio possidentis. ,, 
Extra limites hujusce latae probabilitatis, vincit opinio unice probabilis 
vel certe probabilior, sive haee opinio legi faveat, sive libertati. Hoe 
systema propugnant PP. Redemptoristae (Aertnys, Marc, etc.), Il. 
Simar Epise. Paderborn. (Lehrbuch der Moraltheol. § 52), ete. 


5'™ RESP. Requiritur tantum ut eadem opinio sit solide et practice 
protabilis, etiamsi opinio favens legi sit probabilior. Hic est probahbi- 
lismus purus quem sequuntur communiter auctores Soc. Jesu et 
Franciscani, ex. gr. Vander Velden (Principia Theol. Mor.) multique alii, 
ex. gr. D. Bouquillon (Theolog. Mor. fundamentalis), P. Raphael a 
S. Josepho (Instit. fundam. Theol.), Ill. Waffelaert (De dubio solvendo in 
re morali.) Horum principium primarium est: “ lex dubia non obligat. ,, 


6"™ RESP. Reguiritur tantum ut eadem opinio sit tenuiter proba- 
bilis. Hoc systema vocatur laxismus. Fatendum tamen est nullum 
auctorem talem doctrinam theoretice propugnasse: si qui laxistae 
nomen meryentur, id potius ex eo contingit quod crebro, ob tenues ratio- 
nes, sententias libertati faventes probabiles vocant. ; 


COROLLARIUM. Inter catholicos scriptores tria tantum systemata 
fautores suos habent, nempe probabiliorismus, aequiprobabilismus et 
probabilismus purus. Ideo, in stabiliendo systemate nostro, duplicis 
tantum speciei adversarios ante oculos habere debebimus. Imo fere 
unice contra probabilioristas adstruitur generalis demonstratio proba- 
bilismi : quippe qui parum ab aequiprobabilismo distet, ut postea expli- 
eabitur. Omittemus hic, utpole minoris momenti, systemata quaedam 
parum feliciter a paucis excogitata, ut prorsus diversa ratione solvantur 
conscientiae dubia. 


S$ 3. DEMONSTRATIO PROBABILISMI. 


68. THESIS. Quotiescumque de solo licito vel illicito agitur, licet” 
sequi opinionem vere et practice probabilem, etiamsi opinio opposila 
legi favens est probabilis vel probabilior. 

Status quaestionis. 1° Probe advertenda haec verba * quotiescumque 
de solo licito vel illicito agitur. , His enim indicatur thesim hance esse 
universalem ita ut quilibet tuta conscientia sequi possit opinionem 
vere et practice probabilem, de quacumque lege agatur, sive humana, 
sive divina. Ex altera parte, iisdem verbis excluduntur ab hujus theseos 
ambitu quaestiones omnes in quibus non agitur tantum de liceitate vel 
illiceitate alicujus actionis, sed simul et proxime de ejusdem efficacia ad 
certum quemdam finem absolute obtinendum. In his enim operans 
semper debet adhibere medium certum, si hoc in sua potestate habet, 
probabilius, si certum non datur. Si enim medium tantum probabile 
adhibet, relicto tutiore, inducit periculum nullitatis effectus ideoque 
deest obligationi quam ex religione, justitia, etc. habet ad finem hune, 


quantun: potest, obtinendum. Nam effectus orietur e solo medio valido, - 


non e quolibet probabili. Hoe praeserlim in sacramentis conficiendis 
usu venit. Sic, licet probabilius valeat baptismus in pectore collatus, 
perperam inde concluderem : “ Ergo mihi licet baptizare infantem in 
pectore, etiam quando facile aquam capiti infundere possem. , Similiter 
medicus, curam aegroli suscipiens, se implicite obligat ad sanitatem 
ejus quo meliore potest medio restituendam. Igitur si quod medium 
multo probabilius efficax haberet, non posset aliud probabilis tantum 
efficaciae adhibere. Cfr. prop. 12" ab Innoc. XI damnatam : * Non est 
illicitum in sacramentis conferendis sequi opinionem probabilem de 
valore sacramenti, relicta tutiore. , Fusius de hac obligatione in confi- 
ciendis sacramentis dicetur Vol. IJ. n. 116. Similiter in Tract. V. (n. 194) 
explanabitur aliud hujus doctrinae corollarium, scil. non posse adhiberi 
sententias mere probabiles ubi de necessariis ad salutem agitur. 

Notandum est nullam in his casibus dari exceptionem probabilismo. 
Nam in illis omnibus probabilitas non afficit actionem hic et nune a me 
ponendam, sed efficaciam medii ad finem obtinendum : actio autem ipsa 
certe illicita est. Hine si quis, ex. gr. in baptismo administrando, relicta 
materia certa, probabilem tantum adhiberet, is peccaret, non “ quia 
utitur opinione probabili de liceitate actionis, sed quia utitur opinione 
probabili de actus validitate, exponens se periculo frustrandi effectum 
absolute obtinendum. , (Buccer. Th. Mor. I. de Conse. n. 30) 


20 Intelligimus per sententiam vere et practice probabilem eam quae 


nititur motivis tum absolute, tum relative gravibus (n. 65) et quae res- 
picit omnes circumstantias actus hic et nune ponendi, nulla abstractione 
facta. Excluditur ergo sententia quae appar enter tantum vel speculative 
probabilis foret. 

3° Adversarii sunt probabilioristae et, ex parte, aequiprofiabilista, 
quatenus hi requirunt pro libertate sententiam fere aeque probabilem 
et excludunt casum quo lex in possessione est. Horum sententias non 

damnamus, sed contendimus in conscientia tutum esse gui nostram in 
_praxim deducit. 


69. PROBATUR I. ARGUMENTO EX RATIONE. 

Lex dubia non obligat. 

Atqui Jex est dubia, quotiescumque stat pro libertate opinio vere et 
practice probabilis, etiamsi forsan minus probabilis sit quam opposita. 

Ergo, in hac hypothesi, nulla est obligatio sequendi opinionem faven- 
tem legi, seu licitum est sequi opinionem faventem libertati. 

Prob. maj. “ Nullus ligatur per praeceptum aliquod nisi mediante 
scientia illius praecepti., (S. Th. de Verit. q. 13. a. 3) Nam, ut habet 
5. Alph. (Dissert. scholastico-moralis pro’ usu moderato opinionis pro- 
babilis in concursu probabilioris) : “ Certum est Deum libertatis domi- 
nium homini concessisse, ut agere posset omnia quae a divina lege non 
prohibentur, ut ex Apost. 1 Cor. VU, 37: ° Potestatem autem habens 
suae voluntatis.,, Hine ait Sanchez (de Matrim. disp. 41. n. 36) : 
“Quoties dubium est, an impositum sit praeceptum naturale, divinum 
vel humanum de aliqua re, non obligari dubitantem. : quia, donec 
constet de praecepto, possidet voluntatis libertas. , Neque habetur vera 
scientia legis per opinionem probabilem vel probabiliorem quae ipsi 
favet. Nam, ut seribit idem S. Doctor (Syst. mor. n. 77) : “ Quod sub 
nomine scientiae intelligatur probabilis notitia, haec est novi vocabu- 
larii nova significatio dum philosophi omnes cum S. Thoma distin- 
guunt opinionem a scientia, quae accipitur ut cognitio certa alicujus 
veritatis. ,, 

_ Prob. min. Quoties habetur opinio vere et practice probabilis pro 
libertate, etiamsi pro lege stat opinio probabilior, manet grave motivum 
opinandi legem non existere vel non obligare. Jamvero propter tale 
motivum merito dubitari potest num lex existat vel obliget. Ergo semper 
manet lex dubia. 

Ut autem difficultati occurratur, adverte hoc ratiocinium nostrum non 
aptari hypothesi in qua opinio pro lege est probabilissima, opinio vero 
pro libertate tenuiter tantum probabilis. Nam quando adhibemus hoc 
axioma “ lex dubia non obligat ,, loquimur de lege quam aliquis pru- 
denter in dubium vocet. Imprudens autem foret qui ita, ob tenuem 
rationem, legem sibi cum summa probabilitate manifestatam negligeret 
et opinionem tenuiter probabilem sequeretur. Cfr. Ball. P.n. 132. 

N. B. Haee demonstratio, cum deducatur ex ipsa natura obligationis 
per legem impositae, est omnino universalis et dubiis omnibus circa 
quamcumque legem exortis applicanda. Nec logice distingui potest inter 
dubia de lege humana et dubia de lege naturali, inter dubia de lege 

_existente et dubia de lege cessante. Ut enim recte seribit Bucceroni 

(l. c.): “Si probabilismus verus est, semper verus esse debet et in 
omni casu verificari debet.,, 

70.11. ARGUMENTO EX AUCTORITATE. 

1° Ex historia ecclesiastica universe inspecta. 

Multa aevi christiani saecula elapsa sunt antequam probabilismi 
principia et conclusiones in unum doctrinae corpus compingerentur, 
Plurima tamen testimonia ostendunt SS. Patres et Theologos usos esse 
ea ratione solvendi dubii practici quae postea scientifice a probabilistis 
proposita est. Sic Novatiano, quisecundas nuptias illicitas esse contende- 
bat,respondit S. Gregorius Nazianzenus : “Quo argumento id confirmas? 
Aut rem ita esse proba; aut, si id nequis, ne condemnes. Quodsi res 
dubia est, vincat humanitas et facilitas. , (Or.39. In sancta lumina n. 19.) 

Tamquam systema in scholis prodire coepit.probabilismus exeunte 
saeculo xvi°. Anno scilicet 1571 vel 1572, Bartholomaeus de Medina, 
Professor Salmanticensis, commentarios in D. Thomam edidit in quibus 
diserte statuit {ad 1. 2. q. 19. a. 6): “Si-est opinio probabilis, licitum 
est eam sequi, licet opposita probabilior sit. , Jamvero ex quo sub 
hac nova forma in scholis explicari et propugnari coepit, benigne 
receptus est probabilismus apud Ecclesiae Pastores, Ordines religio- 
sos, celeberrimas Universitates, uno verbo in Ecclesia tota. Id fateri 
coguntur etiam acerrimi ejus adversarii qui postea exstitere, ut 
Thyrsus Gonzalez qui (Fundam. Theol. Mor. Introd. n. 6 seqq.) testatur 
ab anno 1597 usque ad 1656 doctrinam hance fuisse communem eamque 
amplexos esse “ ex omni religiosa familia et ex omni christiani orbis- 
celebri Universitate auctores gravissimos ,, imo inter opiniones scho- 
lasticas fortasse nullam inveniri “quae plures cursu non longo 
temporis sectatores habuerit. , (ib. n. 1) 

Verum quidem est multos probabilismum aggressos esse a medio 
saeculo xvii°: cujus immutationis ratio praesertim duplex assignatur. 
Prior est rigor Jansenisticus, cujus fautores probabilismum acerrime 
impugnarunt tamquam intolerabilis laxismi fontem : nempe, odio infen- 
sissimo adversus Societatem Jesu abrepti, in his impugnationibus 
cernebant medium aptissimum ad deprimendos et calumniandos hujus 
Ordinis religiosos, qui illi systemati tuendo plurimum addicti erant. 
Posterior causa fuit damnatio quarumdam propositionum, ex, gr. 272¢ 
ab Alex. VII (cfr. n. 66) et 32° ab Innoc. XI reprobatae : “ Generatim, 
dum probabilitate sive intrinseca, sive extrinseca, quantumvis tenui, 
modo a probabilitatis finibus non exeatur, confisi, aliquid agimus, 
semper prudenter agimus. , Reapse damnatio illa non ipsum probabi- 
lismum, sed perversas quasdam ejus applicationes impetebat. Sed multi, 
opinati laxismum ex ipso systemate oriri, ad probabiliorismum confu- 

gere. Nihilominus alii scriptores numero et doctrina minime inferiores, 
in vetere sententia perstiterunt, nec umquam Romani Pontifices ipsius 
probabilismi condemnationem, licet saepius ad eam incitati fuerint, edere 


_ voluerunt. Haee fusius videsis apud cl. Bouquillon. Theol. Mor. fundam. 


n. 298 seqq. 

Jamvero ex hoc facto quod haec probabilismi doctrina tot saeculis in 
Ecclesia tradita et applicata fuit, invictum argumentum pro ejus veritate 
exsurgit. Ita S. Alph.. (Dissert. cit.): “ Si sententia benigna fuisset 
opposita traditioni apostolicae et communi sensui Doctorum qui Medi- 
nam praecesserunt, quomodo mille contradictores non insurrexissent 
adversus eam et damnassent ? Tanto magis quod fautores benignae 
sententiae scripserunt paulo post editum Tridentinum, quod ideo coac- 
tum fuit, ut morum pravitatem, quae per orbem christianum irrepserat, 
eliminaret ; unde Praesules et Pontifices, si lam ut damnosam doctri- 
nam habuissent, totis cerle viribus pro ipsius eliminatione incubuissent; 
anne putabimus Deum tunc temporis Ecclesiam deseruisse, permittendo 
hoe errore tam pernicioso (ut ipsi clamitant) fideles undique decipi ? 
Dices : Ecclesia non omnia approbat quae non daimnat, sed saepe ex 
prudentia tolerat. Respondetur hoc concedi quoad aliquas opiniones 


particulares, sed non quoad alias, quae doctrinam generalem continent, 


ut est sententia benigna, quae importat cunctarum conscientiarum 
directionem circa omnes particulares casus; unde, si esset falsa, universi 
populi christiani deceptio invecta fuisset. , 

Qo Ex approbatione data a S. Sede doctrinae S. Alphonsi de 


Ligorio. 


Praesertim triplici documento haec approbatio effertur : 

a) Decreto S. Congr. Rit. (18 Maii 1803) super revisione et approba- 
tione operum Ven. Alphonsi: “ Nihil in eis censura dignum repertum 
fuit. ,, 

Ne ultra debitos limites hujus decreti vis extendatur, nota, juxta 
Bened. XIV (De beat. et can. Servorum Dei, t. 2. 1. 2, ¢. 28.seq.), unice 
attendi in hac revisione num aliquid in operibus Servorum Dei censuram 
theologicam mereretur eo tempore quo conscripta sint, neque inquiri 
num aliqua controversia forsitan, posterioribus temporibus, auctoritate 
ecclesiastica dirempta fuerit. 

b) Responso S. Poenit. (5 Julii 1831). Etenim interrogata : * An sit 
inquietandus confessarius qui omnes 5S. Alph. a Lig. sequitur opiniones 
in praxi sacri Poenitentiae tribunalis, hac sola ratione quod a S. Sede 
Apostolica nihil in operibus ejus censura dignum repertum fuerit, cum 
adnotatione, quod nempe confessarius iste non legit opera beati Docto- 
ris, nisi ad cognoscendam accurate ejus doctrinam, non perpendens 
momenta rationesque, quibus variae nituntur opiniones ; sed existimans 

se tuto agere eo ipso quod doctrinam, quae nihil censura dignun> 
continet, prudenter judicare queat sanam esse ac tutam, nec ullatenus. 
sanctitati Evangelicae contrariam ? “ S. Poenit. respondit * Negative, 
habita ratione mentis S.Sedis circa approbationem scriptorum Servo-. 
rum Dei ad effectum canonizationis. , Hine sequitur S. Alphonsum esse 
virum prudentem et in rebus moralibus versatissimum quem prudenter, 
etiam ob solam auctoritatem ejus, sequi possimus. 

Similiter in altera parte ejusdem responsi, S. Poenit. declaravit 
Theologiae professorem posse tuto sequi et profiteri opiniones quas 
S. Alphonsus in sua Theologia Morali profitetur, sed, ne quis hae 
declaratione abutatur, addidit : “ quin tamen inde reprehendendi cen- 
seantur qui opiniones ab aliis propbatis auctoribus traditas sequuntur. ,, 
Liquet etiam eum qui Ree tant a S. Alphonso admissam 
certo sciret esse falsam, ex. gr. quia recentioribus Sedis Apostolicae 
legibus contraria esset, non posse ei in posterum adhaerere. 

c) Praecipua et solemnior approbatio data est per Litt. apost. Pii IX 
(7 Julii 1871) super confirmatione tituli Doctoris. In iis laudatur 
S. Alphonsus quod non solum Jansenismum strenue impugnavit, sed et 
“ plurimos libros conscripsit, sacra eruditione et pietate refertos, sive,. 
inter implexas Theologorum tum laxiores, tum rigidiores sententias, ad 
tutam muniendam viam, per quam Christi fidelium animarum modera- 
tores inoffenso pede incedere possent, sive ad Clerum informandum... , 
Et confirmato Doctoris titulo, prosequitur R. Pont. “ Praeterea hujus 
Doctoris libros,commentaria, opuscula, opera denique omnia, ut aliorum 
Ecclesiae Doctorum, non modo privatim, sed publice... citari, proferri 
atque, cum res postulaverit, adhiberi volumus et decernimus. , 

Haec omnino positiva approbatio tribuit S, Alphonso auctoritatem cH 
maximam, per se tamen non superiorem illi quam cunctis Ecclesiae 
Doctoribus conciliant eximia sanctitas et insignis doctrina: nam opera 
ejus habenda sunt wt aliorum Ecclesiae Doctorum scripta. Nihilominus, 
cum S. Alphonsus recentiore tempore vixerit et universam scientiam es 
moralem complexus sit, illa solemnis approbatio Theologo Morali indicat , 
quo potissimunr duce in quaestionibus arduis uti debeat ad doctrinam * 
omnino tutam assequendam. 


71. Ex his pluries repetitis S. Sedis oraculis magna vis accessit 
probabilismo universe sumpto, seu quatenus aequiprobabilismum et 
probabilismum purum continet atque doctrinae rigidiori, tutiorismo 
nempe et probabiliorismo, opponitur. Nemini enim dubium est S. Alphon- i 
sum a rigidiore sententia, qua juvenis imbutus fuerat,ad benigniorem ‘ 
couversum esse. Obscurior autem quaestio est utrum S. Doctor aequi-~ 
probabilistis an probabilistis puris sit accensendus. * ene 

Etenim ambigi nequit quominus aliqua apparens contradictio vigeat 
inter priora et posteriora S. Alphonsi opera in iis locis ubi suam de, 
probabilismo sententiam exponit. Ita in duabus dissertationibus, quarum 
una anno 1749, altera anno 1755 typis edita est, docet “ licitum esse uti 
opinione probabili, etiam in concursu probabilioris pro lege, semper ac 
illa certum et grave habeat fundamentum. , Postea vero hunc probabi- 
lismum purum deserere visus est. Sic anno 1765 docuit non licere 
“ sequi opinionem minus probabilem, quando opinio pro lege est nota- 
biliter et certe probabilior. , (Apologia in cui se defende la dissertazione 
circa l’uso moderato dell’ opinione probabile.) Imo etiam ea scripsit 
quae potius ad probabiliorismum quam ad aequiprobabilismum deflec- 
tant. Sic anno 1774: * In dubiis moralibus debemus sequi veritatem : 
quapropter ubi non possumus veritatem clare invenire, saltem sectari 
debemus illam opinionem, quae propius ad veritatem accedit : itaque 
ipsa veritas quae nos obligat ad eam sequendam, nos quoque obligat 
ad sequendam eam opinionem quae stat pro lege, quando propius acce- 
dit ad eamdem illam veritatem. , (Dichiarazione del sistema che tiene 
l’Autore ete.) 

Hine magno animorum aestu certatum est de ratione qua haec saltem 
apparens contradictio explicanda sit. Plerique scriptores putarunt indig- 
num esse tanto Doctore quod revera ab una parte ad alteram fluctua- 
verit ; quare enixe conati sunt probare oppositionem illam inter varia 
opera S. Alphonsi esse mere apparentem. Verum eorum plures, quibus 
antecellunt auctores Vindiciarum Alphonsianarum (t. I. p. 44 seqq.), 
contenderunt eum constanter, etiam in prioribus illis dissertationibus a 
probabilismo puro abhorruisse et saltem implicite tenuisse aequiproba- 
bilismum. Alii, inter quos eminet Ballerini (Dissert. de genuina S. Alph. 
sententia circa usum opinionis probabilis, n. 4), docuerunt S. Alphonsum 
numquam substantialiter deflexisse a systemate probabilismi puri, quod 
fuse in duabus dissertationibus citatis demonstraverat. Hane rationem 
interpretandi S. Doctoris opera nuper erudite propugnavit Gul. Arendt 
S.J. in Crisi quam edidit Apologeticae de Aequiprobabilismo Alphon- 
siano historico-philosophicae dissertationis, a R. P. De Caigny, C. SS. R. 
exaratae. Quidam autem, praesertim recentissimi, veram oppositionem 
inter priora et posteriora opera, quoad probabilismi systema, vigere 
autumant. Ita Mare (Inst. Mor. Alph. t. I. n. 90), Gaudé (de Morali 
system. S. Alph. historico-theologica dissertatio), ete. Hi concedunt 
S. Doctorem probabilismo puro adhaesisse in duabus illis dissertatio- 
nibus, quarum tamen auctoritatem plurimum elevare conantur ; tuentur 
autem eumdem poslea adumbravisse paulatim systema suum aequipro- 
babilismi, cui tandem in posterioribus operibus et Theologiae Moralis: 
editionibus plene adhaeserit. 

72. Non vacat diutius huic disputationi historicae potius quam doctri- 
nali inhaerere. Ad scopum nostrum sufficiat animadvertisse sequentia : 

1° Laus a Pio IX S. Doctori tributa (n. 70) quod inter implexas Theo- 
logorum tum laxiores, tum rigidiores sententias, tutam viam animarum 
moderatoribus munierit, manifeste tribuitur universae doctrinae morali 
S. Alphonsi, quatenus practicam regulam confessario suppeditat. Id 
autem praestitit sapienti moderatione qua totius Theologiae Moralis 
quaestiones ponderavit, rejectis tum rigoristarum eo tempore vigentium | 
placitis, tum mollioribus quorumdam probabilistarum sententiis, multo 
magis quam illo discrimine quod in systema suum probabilitatis induxit. 
Nam illa mutatio ad praxim parum contulit: siquidem, si S. Doctor 
moderatum probabilismum semper aperte propugnare perrexisset, opera 
ejus, moraliter loguendo paucisque locis excepltis, fuissent qualia nune 
sunt. Immerito igitur recentiores quidam aequiprobabilistae, ut Aertnys 
(Th. Mor. I. n. 99) contendunt hance laudem Pii 1X potissimum convenire 
systemati S. Doctoris quatenus reliquis omnibus et speciatim probabi- 
lismo puro opponitur. Imo, si constaret S. Alphonsum omnino, et non 
specie tenus tantum, tenuisse aequiprobabilismum et a probabilismo 
puro recessisse, minime sequeretur hune fuisse ejus doctrinae approba- 
tione implicite reprobatum. Etenim ex eo quod aliqua doctrina procla- 
matur tuta, minime sequitur doctrinam benigniorem .reprobari : qua in 
re apparet prorsus diversam esse rationem probabilismi et prohabilio- 
risini, qui si practice propugnaretur, doctrina S. Doctoris dicenda esset 
minime tuta. 

20 Reapse videtur S, Alphonsus in ultimis operibus suis aequiproba- 
bilismum aperte docuisse, saltem si verbis quae adhibet nativum suum 
sensum tribuimus. Sic in Tr. de Conse. (n. 59) : “ Duabus aeque proba- 
bilibus opinionibus concurrentibus,... opinio illa quae stat pro libertate, 
cum aequali potiatur prebabilitate ac opposita, quae stat pro lege, grave 
immittit dubium an existat lex, quae actionem prohibeat, ac proinde 
sufficienter promulgata minime dici potest, ideoque, dum, eo casu, pro- 
mulgata non est, nequit obligare. , Et (ib. n. 56): * Si opinio quae stat 
pro lege, videatur certe probabilior, ipsam omnino sectari tenemur : nec 
possumus tune oppositam quae stat pro libertate, amplecti. , Insuper 
expresse profitetur se recedere a sententia quam plerique Jesuitae de 
probabilismo tenuerant. Sic seribit 30 Junii 1768 ad editorem suum 
Remondinium : * Meum de probabili opinione systema diversum est 
a systemate Jesuitarum ; ego enim nego licitum esse opinionis minus 
probabilis usum, ut talis agnitae; Busembaum, La Croix et plerique 
Jesuitae, quibus minus probabilis usus licitus probatur, id affirmant. , 
Et alibi: “ Hane sententiam (licere sequi opinionem minus probabilem 
pro libertate, licet'opinio pro lege sit certe probabilior) elapsi saeculi 

auctores quasi communiter tenuere ; sed nos dicimus eam esse laxam et 
licite amplecti non posse. ,, (H. A. tr. I. n. 31) Jamvero, si haec verba in 
sensu suo obvio sumantur, concludi posset cum P. Gaudeé (op. cit. n. 87) : 
“ Ex sola hac improbatione, irrefutabile utique habetur argumentum, 
eum a priori sententia, id est a simplici probabilismo, recessisse. , 

3° Ex altera tamen parte, S. Alphonsus videtur persensisse non tam 
latum discrimen vigere inter opinionem quam in posterioribus operibus 
propugnavit et illam quam in prioribus tuitus erat ; imo explicationibus 
datis discrimen hoe plurimum extenuavit. Nam anno 1765 (Apologia 
cit.) declarat se nullam substantialem immutationem induxisse, nec rece- 
dere velle a solidis probabilistis : “ Ego non contendi,nec contendo nova 
systemata condere, et bene novi nullum probabilistam solidae doctrinae 
ut licitum tradere usum opinionis tenuiter vel dubie probabilis. Sed, 

: quia multi probabilistae sine distinctione dicunt, licere sequi opinionem 
minus probabilem... idcirco volui distinguere, statuendo quod non liceat 
- sequi opinionem minus tutam quando notabilis et certus est excessus 
probabilitatis pro tutiore. , Rationem autem hujus novae sententiae sic 
affert (Theol. Mor. de Conse. n. 56) : “ Dum opinio pro lege est certe et 
sine ulla haesitatione _probabilior, tune opinio illa non potest esse nisi 
notabiliter probabilior. Et eo casu opinio tutior non erit jam dubia 
(intellige de dubio stricto, ut in altera quaestione dicemus), sed est 
moraliter aut quasi moraliter certa; saltem nequit dici amplius stricte 
dubia, cum pro se certum habeat fundamentum quod ipsa sit vera. Unde 
tune fit quod opinio minus tuta, quae certo fundamento caret, remaneat 
aut teauiter aut saltem dubie probabilis respectu tutioris.,, Unde conclu- 
dit D’Annibale (I. n. 261. nota 30) : “ In summa S. Doctor opinionem certo 
probabiliorem accipit probabilissimam. Sane, si non ad hance pertingit, 
non caret dubio practico, atque ideo S. Doctori objici posset quod ipse 
non semel objicit probabilioristis : nempe sententiam, etsi certo proba- 
biliorem, non carere periculo peccandi formaliter. ,, 

Ex his aliisque pluribus quae videri possunt apud Ball. P. (Diss. cit.) 
vel Bouquillon (Theol. Mor, fund. p. 570 seqq.), patet saltem non esse 
constantem et apertam oppositionem inter doctrinam S. Alphonsi et 
probabilismum nostra ratione explicatum. Quare sceribit rectissime 
D’Annib.(L. n.263. nota 10), qui tamen aliud systema sequitur circa usum 
opinionum probabilium : “ Sunt qui putant propositionem hance cl. Gury 
(ipsam scil. thesim nostram) explodendam esse quasi laxam, ex S. Al- 
phonsi doctrina ; quod vix credibile dictu est. Ergo ex S. Alphonsi doc- 
trina grave erit eam sequi. Atqui S. Alphonsus perpetuo docuit : “ Ut 
non sit peccatum grave, sufficit ut vera probabilitas habeatur, intelligo 
illam quae fundamento non tenui nititur, ut tuto (juxta communem sen- 
tentiam), seposita quaestione de probabiliori et minus probabili, possit 

teneri et doveri... Ergo praeter aequiprobabilismum et probabiliorismum, 
hodie nullum aliud superest morale systema, quod licite defendi et sequi 
possit, ideoque probabilismus moderatus exsibilandus erit ; tenendum- 
que est turpiter errasse Theologos prope innumeros omnium Ordinum, 
etin primis 0, PP. et S. J. inter quos tot pietate insignes, ingenio, doc- 


trina, consilio praestantissimos, qui ei nomen dederunt ? Et si ita est, ubi-. 


nam est systema illud morale quod in Ecclesia catholica catholice defendi 
a Clemente XIII a. 1761 ipsimet S.Alphonso responsum est? Et si illorum 
sententia laxa dicenda est ex S. Alphonsi judicio, dicant (nam ante 
S. Doctorem inter probabilismum moderatum et iutiorismum seu proba- 
biliorismum nihil fuit tertium) (1), quaenam est sententia illa quam ipse 
ann. 1748, 1755 tuendam suscepit quasi pro aris et focis, quam “ commu- 
nissimam et probabilissimam , appellavit (Dissert. de usu mod. opin. 
prob.), “ quae per duo fere saecula labores tot sapientum exhausit ; 
quaeque ipse ignorabat “ quomodo posset rejici , (Theol. Mor.Edit. 1762, 
1763. Praef. ad lect.). , 


73. Restat ut breviter dicamus de systemate aequiprobabilismi 


in se inspecto. Dupliciter, ut patet ex ejus expositione facta n. 59, a 
nostro discrepat. Hic agemus tantum de praecipuo discrimine : quod 
scil. negant ejus fautores manere probabilem opinionem pro libertate 
quando opinio pro lege est certe probabilior. Nam de distinctione quam 
faciunt inter legem existentem et legem cessantem dicetur infra n. 76. 

Si prius illud aequiprobabilistarum assertum practice spectatur, sine 
magno incommodo transmitti potest. Nam ut aliqua opinio constanter ab 
auctoribus censeatur probabilior, vix non est necesse ut sit probabilis- 
sima, contraria autem tenuiter tantum probabilis. Etenim, si haee pro se 
haberet motivum grave ac solidum, non deessent qui eam alteri prae- 
ferrent, atque ita excessus ille probabilitatis facile evaderet dubius. Id 
vel ex ipsis libris aequiprobabilistarum comprobatur. Hi enim, quam- 
vis fundamentalem theoriam adstruant saltem specie tenus a nostra 
diversam, practice (exceptis casibus in quibus intervenit principium 
possessionis) vix in particularibus solutionibus a nobis discrepant : quod 
liquido ostendit exiguum discrimen principiorum a quibus probabilistae 
puri et aequiprobabilistae ordiuntur. Et quamvis suam sententiam tam- 


(1) Non defuere qui ante S, Alphonsum probabilismum ea ratione explicuerint 
quam in fine vitae S. Doctor adoptavit. Hi tamen generatim probabilistis accen- 


sebantur, eo quod discrimen illud non tantum videbatur ut systema peculiare © 


Eig censerentur. Neque hi magno eraut numero, sed pauci, ut fatetur 

S. Alph. (Hom. Ap. tr. I. n.31) et fusius videre est in Period. Oenipont. Zeitschrift 
fiir katholische Theol. (an, 1895) artic. Doct. Ph. Huppert, Probabilismus oder 
Aequiprobabilismus. 

quam systema diversum opponant probabilismo absoluto (Aertnys, I. 
n. 104), postea fatentur S. Alphonsum, quem omnino sequi se gloriantur, 
non condidisse novum systema, sed tantum majore perfectione expo-' 
suisse antiquum probabilismum. (id. n. 120) 

Attamen,theoretice et in rigore verborum sumpta, assertio haee falsa 
videtur. Nam perperam supponit fieri non posse ut aliqua sententia pro 
lege sit certe probabilior,et tamen sententia pro libertate nitatur motivo 
gravi quod nullatenus ab adversariis solvi possit vel auctoritate quae 
sit omni exceptione major : quod ad veram probabilitatem fundandam 
sufficit. 

Insuper in hoc systemate magnum illud incommodum reperitur quod 
cogit ad comparationem inter varios probabilitatis gradus : qua re nihil 
fallacius et instabilius. Optime hoc punctum tangit Terillus (de Conse. 
prob. q. 23. n. 2): “ Praesens quaestio, quantum spectat ad minorem 
probabilitatem directam, non est tanti momenti, quanti plures putant, 
quia raro est necessaria pro praxi, siquidem plurimi nequeunt discer- 
nere quaenam ex contrariis opinionibus sit probabilior. Deinde ipsi 


etiam docti, dum putant unam opinionem esse altera probabiliorem, 


plerumque solum probabiliter ita judicant : quia quod uni probabilius 
est, id alteri minus probabile apparet... Haec observatio locum etiam 
habet quando scitur quaenam ex contrariis opinionibus sit quoad nos 
extrinsece probabilior : quia adhue non constat quod illa quae majori 
fulcitur auctoritate melioribus rationibus confirmetur, cam non desint 
qui has illis praeferant et contra. Parum ergo interesset pro praxi, etsi 
concederemus quod nulli liceat sequi opinionem quam actu reputat 
directe minus probabilem, modo ex partibus aeque probabilibus licitum 
sit quaamecumque amplecti; quia unusquisque fere semper potest sus- 
pendere judicium de majore probabilitate illius partis et utramque ut 
aeque probabilem considerare atque ita sectari nunc quod paulo ante 
minus probabile reputabat. , Plurima exempla quibus haee confirmen- 
tur affert D’Annib. ([. n. 266, nota 23) : “ Docet Lessius non esse illicitum 
suadere minus malum parato gravius inferre: haec sententia S. Alphonso 
probabilior (II, 57), satis probabilis (V, 77), non improbabilis (H. A. 
VIL, 7) visa est. Ita ea sententia quae docet cessare votum si ea super- 
venerit mutatio rerum, qua ab initio exstante aut praevisa, non vovisses, 
cum semel et iterum S. Doctori “ probabilis ,, (III, 187, 198) et subinde 
“forte probabilior , (n. 266) visa fuerit, demum quasi “ certam , eam 
tradidit (n. 720). 


74. OBJECTIONES. — Paucas tantum proponemus: solent enim 
plures a Philosophis in Logica refelli. Prima a probabilioristis, reliquae 
ab aequiprobabilistis opponuntur. 


; hat 

1° Obj. Qui se exponit periculo violandi legem peccat. Atqui id facit 
quicumque sequitur opinionem mere probabilem faventem libertati. 
Ergo. 

Resp. a) Nulla datur lex quae nos obliget ad vitanda omnia pericula 
legem etiam materialiter violandi. Secus enim ne opinionem quidem 
probabilissimam sequi possemus, ut volebat prop. 3@ ab Alex. VIII 
damnata (cit. n. 67).Hine adversariis probandum esset nos imprudenter 
agere quando, ducti opinione vere et practice probabili, nos exponimus 
periculo materialiter transgrediendi legem. 

b) Distingui potest cum S. Alph. aliisque multis inter Jegem antece- 
dentem et legem consequentem. Per antecedentem Deus concipitur 
disponere de rebus independenter ab errore mentis humanae, ex. gr. 
jubet abstinere a fornicatione ; per consequentem, concipitur eas ordi- 
nare respectu habito ad hune errorem, ex. gr. non vult hac lege com- 
prehendi eum ‘qui in ignorantia invincibili legis vel facti versatur, puta 
eum qui, nullitatem matrimonii a se contracti ignorans, copulam habet 
cum muliere quam putat suam. In hoe sensu negari potest dari pericu- 
lum transgrediendi legem hance consequentem quae sola hominem in 
concreto obligat. 

Similiter fere respondendum huic difficultati : In dubiis datur lex 
tutius sequendi. 

2° Obj. Principium probabilismi : “ Lex dubia non obligat , nequit 
applicari quando opinioni probabili opponitur altera certe probabilior : 
tune enim jam non est verum seu strictum dubium. 

Resp. a) Principium istud, ut e sensu communi et thesis probatione 
liquet, de omni dubio, quod solido motivo nitatur, procedit; nequit ergo, 
sine manifesta petitione principii, ad solum dubium aequale restringi. 

b) Etiamsi mens adhaeret existentiae legis tamquam certe probabi- 
liori, lex manet prudenter dubia. Etenim tum a dubio stricte sumpto, 
tum ab opinione, tolalem adhaesionem mentis excludit prudens errandi 
formido. Id confirmatur e ratione qua S. Th. (de Veritate, q. 14. a. 1) 
describit statum mentis opinantis, ubi pro una parte motiva solidiora 
apparent quam pro altera: * Quandoque intellectus inclinatur magis 
ad unum quam ad alterum; sed tamen illud inelinans non sufficienter 
movet intellectum ad hoc quod determinet in ipsum unam partium 
totaliter, unde accipit quidem unam partem, tamen semper dubitat de 
opposita, el haee est dispositio opinantis qui accipit unam partem con- 
tradictionis cum formidine alterius. ,, 

3° Obj. Quando opinio pro lege est certo probabilior, opinio pro liber-. 
tate veram probabilitatem amittit. Etenim probabilitas major ea parte 
qua minori aequatur, hane jam prorsus elidit et detrudit ad locum dubii, 
quia, si esset aequalis alteri, foret dubium strictum. Igitur ea parte 

qua minorem excedit, ipsam infra dubium deprimit seu improbabilem 
reddit. 

Resp. a) Regulariter nullatenus continget hujusmodi elisio, nempe 
quoties motiva utriusque sententiae oppositae non desumuntur ex 
eodem termino medio, puta dum desumuntur e diversis documentis, 
rationibus, auctoritatibus. Quare in intellectu non habebitur unus effec- 
tus indivisus, sed tria elicientur judicia : duo de probabilitate utriusque 
partis contradictoriae, tertium de suspendendo assensu firmo et certo 
i rei de qua inquiritur secundum utramque partem. (Arendt, op. cit. 

290) . 

ry) Quandoqgue elidi potest motivum unius sententiae per motivum 
sententiae. certo probabilioris, vid. quando utrumque ex eodem funda- 
mento desumitur, ex. gr. ex eodem documento S. Sedis, ex eadem 
scientia naturali, ete. Sed tune versamur extra statum quaestionis : nam 
ubi opinionem probabilem dicimus, supponimus (un. 64) ejus motivum 
jam fuisse collatum cum motivo sententiae oppositae et, collatione facta, 
manere sufficiens ad prudentem assensum. 

4° Obj. Ad licite operandum debemus veritatem diligere. (Zach. VIII, 
19) Hoe autem sane non praestat qui, posthabita opinione certo proba- 
biliori, se committit minus probabili. 

Resp. «) Amor veritatis postulat utique ut illam inquiramus et, ubi 
eam invenerimus, amplectamur. Verum in hypothesi objicientium, non 
habemus nisi duas apparentias veritatis invicem oppositas, et, quamvis 
detur major ratio existimandi veritatem reperiri in sententia pro lege, 
simul cernimus eam posse prudenter supponi in sententia quae pro 
libertate militat. Ergo nihil cogil nos ut, cum periculo erroris, omnino 
amplectamur sententiam pro lege. 

b) Falso supponitur oportere ut is qui sibi efformat judicium practice 
certum e principiis reflexis, assentiatur speculative sententiae minus 
probabili pro libertate: sufficit enim ut judicet hanc. sententiam niti 
motivo objective gravi seu esse probabilem. Abest ergo illa imprudentia 
qua quis, perspicue cernens unam opinionem esse probabiliorem quam 
oppositam, hance prae illa sequeretur tamquam verisimiliorein. 

5° Obj. Probabilismus purus ad laxismum dueit, ut constat e multis 
erroribus in quos inciderunt antiqui probabilistae et e laxitate damnosa 
opinionum quam videmus etiam nostris diebus vigere inter multos 

catbolicos : quae potissimum e laxitate opinionum in administrando 
poenitentiae sacramento provenit. : 

Resp. a) Incredibile est systema quod natura sua ad laxitatem ducat, 
dominatum esse et adhue dominari (quod ab adversariis non negatur) 
tum Romae, tum in reliquo orbe catholico, Romanis PRontificibus minime 
insciis. 

b) Errores in quos impegerunt aliqui AA. antiquiores, puta de 
sequenda opinione minus probabili in conficiendis sacramentis, relicta 
tutiori, nequaquam ex ipso systemate provenerunt, sed ex imprudenti 
applicatione probabilismi ubi alius erat status quaestionis. Cfr. n. 68. 
Quare immerito exprobrantur hodiernis probabilismi puri fautoribus. 

c) Si qui impingunt etiam hodie in laxismum qui non sit mere practi- 
eus, sed simul speculativus, id potissimum provenit e nimia facilitate — 
qua, sine scientia vel investigatione sufficienti, opiniones probabiles 
effingunt. Sed hujusmodi homines eadem temeritate fingerent sententias 
fere aeque probabiles pro libertate si aequiprobabilistarum placitis 
adhaererent. 

d) Manifeste apparet objectionis inanitas e discrimine tam exiguo 
quod practice inter Theologos utriusque scholae viget. Cfr..n. 73. 


S 4, DE REGULIS SECUNDARUS PROBABILISMUM DETERMINANTIBUS. 

75. Regula primaria probabilismi puri “* Lex dubia non obligat ,, 
intellecta de lege cui opponatur opinio vere et solide probabilis, per se — 
ad conscientiam in dubiis practicis formandam sufficit. Adhibentur 
tamen non raro ab AA. aliae regulae secundariae quae praesertim 
juvant ad dignoscendum quandonam opinio libertati favens sit vere et 
solide probabilis. Has proinde breviter hic explicabimus quatenus id ad 
scopum nostrum conducit, 

Hae regulae pleraeque e Sexto Decretalium libro (De regulis Juris; 
ad calcem libri 5‘) desumptae ac proinde authentice a Bonifacio PP. VIII 
promulgatae sunt; quaedam vero sunt Juris civilis axiomata vel _ 
sententiae communiter a DD. receptae, ideoque auctoritate S. Sedis non 
muniuntur. Directe quidem ad forum externum spectant. Attamen, cum 
generatim praesumendum sit internum forum cum externo concordare, 
etiam in dirigenda conscientia attendendae-sunt, nisi constiterit eas, 
ob quamdam discrepantiam utriusque fori, ad solum externum esse 
restringendas. 

Sh? 

76. I. In pari delicto vel causa, potior est conditio possidentis. 
(Reg. J. 652 in 6°) 

Huic principio, quod saepe brevius enuntiatur his verbis : Melior 
est conditio possidentis, plurimum innituntur Beqpiprohabaisioes quare 
accuratius explicandum erit, ,....' 

Sensum hujus regulae pro foro externo, ad quod primario pertinet, 
ita explanat Reiffenstuel (Jus Canon. univ. h. 1) : “* Quando dio in’ 
eadem causa rei sunt delicti, v. gr. si unus ex delicto dat et alter ex 
delicto accipit, melior est conditio possidentis, ita ut restituere amplius 

non teneatur. Item si duo parem causam absque delicto habent, pariter 
melior est conditio possidentis, ideoque a possessione dejici non eee, 
donec adversarius legitime probet se meliori jure gaudere. , 

Adversarii ex hoc principio, cum reliqua doctrina sua collato, hane 
conclusionem deducunt : “ Concurrentibus argumentis aeque vel fere 
aeque probabilibus, in dubio de legis cessatione, sequenda est, quae 
legi favet, opinio. , (Mare, Thesis Il de Probab.) Quam sententiam. ita 
probat idem A. (n. 96): “ Jura libertatis et legis, ut par est, semper 
aequalia habet S. Alphonsus. Sicut quando lex est certa, inquit, et 
dubitatur an sit revocata, in dubio servanda est, donee de revocatione 
constet, quia tune lex possidet, ita contra, quando lex non est certa, 
possidet libertas. Quae verba logice in hune modum convertuntur.Sicut 
libertas possidet quando lex non est certa; ita contra, quando lex est 
certa et dubitatur an sit reyocata, servanda est, donee de revocatione 
constet, quia tune possidet lex. , Hi scilicet AA. fictione quadam, liber- 
tatem et legem exhibent quasi duas personas quae singulae sua jura 
habeant et circa conscientiam humanam litigent. His applicando axioma 
de quo agimus, sicut judex illud applicaret duabus personis vere exis- 
tentibus et aequales probationes afferentibus, litem adjudicant illi parti 
quae, praeter rationes aequales, habet conscientiae possessionem. 

Nos autem hoc principium in foro interno valere admitlimus ubi 
dubium quod exoritur est negativum, seu veram solidamque probabili- 
tatem non attingit. Ideo nobis hunc sensum affundit : Non est attendenda 
levis ratio contra legem aut libertatem moraliter certam. Negamus vero 
illud axioma jure applicari in foro interno ad restringendam libertatem 
cui faveat sententia vere et solide probabilis. 


RATIONES. 1° Si (ut nobiscum admittunt aequiprobabilistae) lex 
dubia non obligat praecise quia dubia est, numquam obligabit lex 
dubia. Atqui lex est aeque dubia, quando probabile est eam desiisse 
quam quando probabile est eam non existere. Ergo, etiam quando 
dubium circa legis cessationem versatur, lex non obligat. 

Minor inde patet quod lex obligans non est lex in abstracto, neque 
lex quatenus antea exstitit, sed lex quatenus hic et nunc nos suo vin- 
culo ligat. Jamvero, si probabile est legem hic et nunc cessasse, proba- 
bile est legem me hic et nune vinculo suo non ligare, perinde ae si 
numquam ligasset. Cfr. Buce. Th. Mor. I. de Conse. n. 31. 

9° Ubi datur vera probabilitas pro libertate, non est paritas inter 
forum internum et forum externum. Nam, ut optime seribit Bouquillon 
(Theol. Mor. fund. n. 296) : “ a) Statim ac incerta evadit obligatio, simul 
incerta fit actualis ejus possessio; privilegium autem, de quo supra, 
valet tantum pro actuali possessione certa; b) praecedens obligationis 

existentia minime constituit praesumptionem pro obligatione subse- 
quente, dum rei possessio vel quasi possessio praesumptionem fundat 
in-favorem dominii; ¢) bonum commune non videtur postulare ut obli- 
gatio incerta valorem retineat obligationis certae, sicut postulat ut in 
dubio res possessa non auferatur a possessore. ,, 

3° Quando agitur de obligatione imponenda, homo haberi debet ut 
reus a quo aliquid exigitur. Hine, antequam declaretur obligatus, oportet 
ut ejus obligatio demonstretur et quidem pro illo instanti de quo agitur. 
Siautem haec demonstratio fieri nequit, ut in casu legis probabiliter 
cessantis, manet homo liber. Nam “ licitum est quod nulla lege prohi- 
betur. , (S. Th. in 4"™ dist. 15. q. 2. a. 4) Inde patet non esse paria jura 
legis et libertatis in opinionum probabilium conflictu. (1) 


77. II. In dubio standwm est pro eo pro quo stat praesumptio. 

Sensus est: si pro aliquo peculiari facto non affertur specialis pro- 
hatio, potest saepe ratio quaedam generalis sufficiens fundamentum 
praebere ut admittatur ipsum factum vel aliqua ejus conditio. Ita, insur- 
gente dubio de legitimitate mandati a Superiore emissi, generalis ratio 
quod Superior in hance materiam vel in hune hominem potestatem 
habet, sufficit ut ejus mandatum sit observandum. Haec tamen prae- 
sumptio interdum valida ratione in contrarium elidi potest. 


III. In dubio judicandum est ex ordinarie contingentibus. 

Recte Lehmkuhl (I. n. 110) : “ Haec regula tantummodo particularis 
applicatio regulae prioris (II) est, siquidem ex ordinarie contingentibus 
praesumptio aut probabilitatem aut moralem certitudinem generans 
oritur. ,, Sic qui solet statim post confessionem adimplere poenitentiam, 
praesumere debet se eamdem adimplevisse, licet hujus facti nullam 
peculiarem memoriam habeat. 


IV. Factum non praesumitur sed probandum est. 

Haec Juris civilis regula significat : factum principale, ex. gr. mortem 
alicujus quae asseritur ut haereditas obtineatur, esse argumentis posi- 
tivis probandum. 


V. In dubio standum est pro valore actus. 
Supponitur certo positum esse aliquod factum principale, ex. gr. me 
confessionem instituisse, et dubium oriri num actus ille forte sit inva- 


(1) His rationibus evertitur quoque systema illorum AA. (inter quos D’Annib. 
I. n. 260 seqq.) qui solutionem omnium dubiorum moralium a principio posses- 
sionis repetunt. De eodem principio applicando ad materias justitiae dicetur 
Vol. 1, n. 6. my 

lidus, ex.gr. quod timeo ut contritionem sufficientem habuerim. Jamvero 
ex regula III judicandum est ex ordinarie contingentibus ; ordinarie 
autem solent actus valide poni, ex. gr. soleo elicere contritionem suffi- 
cientem. Ergo sine alia probatione possum supponere meam confes- 
sionem fuisse validam. Attamen in foro interno, etiamsi actus ex.gr. voti 
emissi, est certo positus, non urget ejus obligatio si rationem solide 
probabilem habeo contra ejus valorem. 

Eamdem veritatem modo magis generali effert aliud Juris civilis 
axioma:“ In dubio praesumitur factum, seu recte factum, quod de jure 
faciendum erat. ,, 


VI. In dubio pars tutior est sequenda. 

Ex iis quae demonstrata sunt, hoc axioma pro foro conscientiae valet 
tantum in dubio negativo vel practico, et in casu quo non tantum de 
liceitate actionis, sed de effectu aliquo absolute obtinendo agitur. (1) 


'78.QUAER.de axiomate a multis probabilistis usurpari solito: * Qué 
probabiliter agit, prudenter agit, utrum verum an falsum sit. 


RESP. Sententia haec dupliciter intelligi potest. Nam * probabiliter 
agere , dici potest ille qui, sententia tantum probabili pro libertate 
nixus, agit, antequam sibi per reflexa principia conscientiam certam 
efformaverit. Ita intellecta sententia haec merito rejicitur : siquidem, ut 
ex antea dictis satis liquet, sola conscientia certa est tuta agendi norma. 
Sed possunt eadem verba sunii de eo qui sequitur opinionem probabi- 
lem, formata sibi, per processum supra indicatum, conscientia certa. 
Hoe sensu axioma istud usurparunt multi et praestantissimi DD. Sic 
autem intellectum nihil aliud est nisi brevis enuntiatio theseos de legi- 
timo usu probabilismi. 


la 

S 5. DE USU OPINIONUM PROBABILIUM. 


79. QUAER. [° Qua ratione confessarius teneatur uti opinionibus 
probabilibus in poenitente docendo vel absolvendo. 


RESP. 1° Etiam cum iis poenitentibus qui rerum theologicarum 
prorsus ignari sunt,juvat plerumque in partem benigniorem propendere. 
Excipitur tantum casus in quo usus opinionis probabilis benignioris 
periculum peccati formalis crearet, ut facilius contingere potest in 


(1) Quaedam alia axiomata explicata habes ubi de interpretatione legis. 
({n. 112) : 

materia sexti praecepti. Nulla tamen stricta obligatio an pores est 
nisi de ea moraliter constet. 

2° Confessarius debet permittere poenitenti ut se gerat juxta opinio- 
nem revera probabilem, licet ipse oppositae adhaereat. Id potissimum 
contingit quoties opinio poenitentis est publice probabilis, ut plures 
loquuntur, vid. communiter a DD. tradita tamquam probabilis, Ratio est, 
quod confessarius, audita confessione, tenetur ad absolvendum poeni- 
tentem rite dispositum. Jamvero rite dispositus est qui opinionem pro- 
babilem sequi vult, cum hoe sit omnino in conscientia tutum. (Lugo, de 
Poenit. disp. 22. n. 39) 

3° Si confessarius diserte novit errare poenitentem qui opinionem ali- 
quam tamquam probabilem habeat, sive ob rationem intrinsecam falso 
apparentem, sive ob unius alteriusve doctoris auctoritatem, non tenetur 
ad eum absolvendum. Nam in hoe casu opinio haec poenitentis est merus 
error ; absurdum autem videtur obligare confessarium ad absolvendum 
poenitentem qui in opinione omnino erronea persistere voluerit. Monent 
tamen Lugo (I. c. n. 46) et Sanchez (in Dec. |. 1. c. 9. n. 30) cavendum esse 
confessario ne, sine maturo examine et debito consilio, judicet impro- 
babilem sententiam quam ipse non tenet ; neque cogendum esse poeni- 
tentem ad relinguendam sententiam quam confessarius quidem impro- 
babilem judicat, eo quod, attento studio, rationes ejus falsas vel labiles 
esse comperit, alii autem multi et docti adhuc probabilem esse opinan- 
tur. Nihilominus vituperari non posset confessarius absolutionem dene- 
gans poenitenti qui velit sequi sententiam ab aliquibus DD. propugna- 
tam, sed cujus falsitatem percipiat confessarius, eo quod adversetur 
principio certo cui yideat nullum patere responsum. Hane enim facul- 
tatem ei agnoscit S. Alph. (I. 6. n. 604). 

49 Non seniper deneganda esset absolutio poenitenti qui ita in sen- 
tentia aperte improbabili perstare voluerit. Nam applicandae sunt 
regulae quae dantur in Tr. de Poenit. de ratione agendi confessarii cum 
iis qui in ignorantia culpabili vel inculpabili versantur. (Vol. II. n. 358 
seq.) 


80. QUAER. II° An aliquis teneatur adhue ad satisfaciendum obli- 
gationi certo a se contractae, si probabile est illi jam satisfactum esse. 


RESP. Seponemus hic casus in quibus de aliquo debito ex justitia 
agitur: hi enim, cum specialem difficultatem praebeant, melius in Tract. 
de Contr. n. 592 solventur. In reliquis vero casibus, ex. gr. ubi votum 
‘certe emissum, probabiliter impletam est, datur duplex sententia pro- 
babilis, 

Prior ab obligatione solvit. Hane sequuntur Suarez (in 3. p. disp, 22. 

sect. 9. n. 6), Lugo (de Poenit. disp. 16. n. 59 seq.) aliique plurimi. Ratio 
est quod, posita impletione probabili hujus obligationis, ex. gr. voti, jam 
non certo constat de obligatione in futurum. Licet lex certo antea exsti- 
terit, nune jam dubia facta est. 

Posterior tenet manere obligationem. Ita S. Alph. (n. 28 seq.) aliique 
complures, praesertim ex ejus discipulis. Sic (1. c.) affert S. D. rationem 
ob quam improbabilem censet priorem sententiam benigniorem cui olim 
ut probabili adhaeserat : “ Ratio, quia, cum votum est dubie emissum, 
recte dicitur non adesse obligationem illud implendi, tune enim possidet 
libertas ; cum tamen votum est certum, libertas haec ligata remanet ab 
obligatione voti, donee votum non sit impletum. Tum tantum_ prima 
sententia admitti posset, cum probabilitas esset talis quod praesumere 
faceret, quadam certitudine morali, voto jam fuisse satisfactum. Quod 
autem diximus de voto,intelligendum est etiam de satisfactione poeniten- 
tiae sacramentalis. ,Cfr. H. Ap. tr. 5. n. 31. Hane tamen rationem minime 
stringentem esse, satis liquet ex iis quae supra (n. 76) dicta sunt de 
applicatione principii “ Melior est conditio possidentis , ad forum 
conscientiae. Distinctio nempe illa inter legem probabiliter non 
existentem et legem probabiliter cessantem est practice mera subtilitas : 
dubitare num lex hic et nune cessaverit, practice idem est ac dubitare 
num hic et nunc existat. Nullatenus demonstratur obligationem adhue 
certam esse quoad hance impletionem voti in futuro faciendam : qua de 
re unice inquiritur. 


81. QUAER. III. Num liceat eidem homini circa eamdem rem nune 
hae, nunc illa e duabus sententiis probabilibus oppositis uti. 


RESP. 1° Si agitur de duobus casibus similibus, sed tamen omnino 
ab invicem distinctis, per se nihil prohibet quominus nune una, nunc 
altera sententia probabili utar. Sic possum pro uno testamento sequi 
opinionem quae tenet illud esse invalidum, si forma legali caret, pro 
altero testamento uti opinione contraria. Attamen in iis praesertim qui 
munere aliquo publico fanguntur, potest aequitas vel justitia interdum 
obstare ne hac inconstanti agendi ratione propriam auctoritatem minuant 
vel alios in errores perniciosos inducant. 

2° Si agitur de actu moraliter uno. non licet eodem tempore utramque 
opinionem probabilem usurpare vel semel assumptam opinionem mu- 
tare : 

a) Siita certa aliqua lex vel certum jus tertii violatur. Ex. gr. si quis 
duplici opinione de necessitate formae legalis utitur circa idem testa- 
mentum, una ut haereditatem accipiat contra haeredem ab intestato, 
altera ut se ab onere solvendi legata liberet. Is enim violat certum jus 

tertii : nam legata illa nullo titulo conservare potest. Similiter non 
licet ea die qua jejunandum est sumere mane plenam refectionem, quia 
probabile est horam illius non pertinere ad jejunii substantiam, et meri- 


die iterum prandere, quia probabile est jejunium esse substantialiter — 


laesum. Ut enim dicit Lugo (de Euch. disp. 15. n. 52): “ Sicut praecep- 
tum obligat certo ad opus injunctum, sic obligat ad non mutandam sen- 
tentiam, cujus mutandae libera facultas impediret praecepti observan- 
tiam. , Propter eamdem rationem, non licet eidem homini in eadem 
refectione sumere duos cibos quorum alteruter sit certe vetitus. 

b) Si alterutra e duabus legibus certe violatur, quamquam dubium 
manet utra lex reapse infringatur. Ex. gr. sacerdos aliquis in pervigilio. 
Pentecostes, propter duo horologia, dubius haeret utrum media nox jam 
advenerit necne ; unius autem horologii probabilitate utitur ad coenan- 
dum ; allerius vero probabilitate ad celebrandum, quasi adhuc a media 
nocte jejunus foret. Ut enim ait Lugo (I. c. n. 58): “ Stante illo duplici 
praecepto, ego debeo ex complexione utriusque praecepti abstinentiam 
a cibo post comestionem unicam diei praecedentis, seu post refectiun- 
culam serotinam usque ad Missam vel communionem diei sequentis, et 
Superior habet jus ex vi utriusque praecepti ad hoc totum ; ergo habet 


jus ad prohibendam variationem horologii ex qua impediatur observan- ~ 


tia et redditio totius illius debiti ad quod certum habebat jus. , Secus 
tamen dicendum foret (Lugo, ib. n. 47) si quis, audito prioris horologii 
pulsu, diem jejunii elapsum esse putaret coenamque sumeret, postea 
vero agnosceret hoc prius horologium errasse necdum adfuisse mediam- 
noctem quando coenam sumpserit. Tune enim nihil prohiberet quomi- 
nus, errore detecto, Sacrum celebraret. 

DE LEGIBUS. 


CAPUT I. 


DE NOTIONE ET ESSENTIA LEGIS. 


_ 82. DEFINITIO. Lex moralis (nam de physicis non est quod aga- 
mus) late sumpta est recta agendorum vel omittendorum ratio. Sic 
complectitur praeceptum et aliquatenus ipsum consilium. Stricte sumpta 
cum S. Th. (1. 2. q. 90. a. 4) definiri solet :Ordinatio rationis ad bonwm ° 
commune, ab eo qui curam habet communitatis promulgata. Cujus 
definitionis verba breviter explicentur oportet. 

Ordinatio rationis. Ratio intelligitur practica seu intellectus et volun- 
tas. Actus ergo causativus legis est ab intellectu in quantum ordinat, et 
a voluntate in quantum obligationem inducit. Ita S. Th. (1.2. q. 97. a. 3): 


“ Omnis lex proficiscitur a ratione et voluntate legislatoris. ,, 


Ad bonum commune. His verbis indicatur legis causa finalis ; simul 

subindicantur et sawbjectwm (communitas qua talis) et objectwm (actio- 
nes seu omissiones subjecti ad hune finem ordinabiles). 
_ Adverte : a) aequivalenter ferri in communitatem legem quae ali- 
quam tantum civium classem obliget, ex. gr. milites, mercatores : revera 
enim non fertur tantum in eas personas quae bic et nunc in illa classe 
versantur, sed in omnia communitatis membra quae aliqaando huic 
classi adscribantur ; — 6) effectum legis immediatum saepe afferre 
incommodum, ut patet in lege tributorum ; incommodum tamen illud 
mediate ad bonum majus referri posse, ex. gr. perfectiorem justitiae 
administrationem quae per majora tributa obtineatur. 

Ab eo qui curam habet communitatis. Nam * ordinare aliquid in 
bonum commune:est vel totius multitudinis vel alicujus gerentis vicem 
totius multitudinis. . (1. 2. q. 90. a. 3) Indicatur auctor legis de quo 
n. 86 seqq. ° 

Promulgata. Quod ita explicat S. Th. (Ll. ¢. a. 4): “ Ad hoe quod lex 
virtutem obligandi obtineat, quod est proprium legis, oportet quod 
applicetur hominibus, qui secundum eam regulari debent. Talis autem 
applicatio fit per hoc quod in notitiam eorum deducitur ex ipsa promul- 
gatione. ,, ‘ 


83. In omni lege divina reperiuntur, atque in lege*humana, ut valeat, 
reperiri debent sequentes conditiones : 

1° Ut sit honesta. Scil. nihil inhonesti praecipere potest, quamvis 
interdum, ad majus malum vitandum, minus malum permittere possit, 
ex. gr. publicum falsi cultus exercitium in locis mixtae religionis. 
Ratio est quod omnis obligandi vis, saltem mediate, descendit a Deo 
qui hominibus dare nequit potestatem obligandi ad inhonesta. 

2° Ut sit justa, seu ut secundum normam justitiae distributivae fera- 
tur. Haec conditio deesset in lege qua aequalia tributa divitibus et pau- 
peribus imponerentur. ; 

3° Ut sit non tantum physice, sed et moraliter observatu possibilis. 
Nequit ergo esse nimis difficilis pro majori parte communitatis, inspectis 
moribus et consuetudinibus eorum quos regere debet. Ideo lex optima 
in una regione fieret nulla si pro alia ferretur, nee possunt imponi mul- 
titudini imperfectae quae perfectionem sectantibus utiliter imponuntur, 
ex. gr. bonorum temporalium communitas. 

40 Ut sit necessaria vel saltem utilis. Secus enim legislator absque 
causa rationabili libertatem subditorum restringeret; ad hoc autem 
nullam habet legitimam potestatem. Unde per se non peccant cives qui 
non servant legem manifeste inutilem. 

5° Ut, saltem mediate, conducat ad bonwm commune, seu ad com- 
moda majoris partis communitatis. Cfr. n. 82. Hine tamen inferri nequit 
ea quae lege sanciuntur jam ante ejus promulgationem obligare ob 
officium quod cuique incumbit promovendi boni communis. Nam ubi 
deest legis obligatio, non tenetur quisque bono communi consulere 
etiam in longinquis consectariis actionum suarum : quod perpetuis seru- 
pulis ortum daret. Deinde actiones singulorum. saepe non proderunt ad 
bonum commune, nisi per conspiraltionem cum actionibus reliquorum 
civium : quae tantum per legem obtinebitur. 

Praeter has quinque conditiones, antiqui DD. requirebant ut lex esset 
perpetua, seu ut ex seipsa et intentione legislatoris nullo certo tempore 
circumscriberetur. Rationem afferunt: usu J urium et DD.reservari nomen 
legis ordinationibus stabilibus, quales profecto requirit recta reipubli- 
cae gubernatio. Ordinationes quae etiam omnes subditos ligent, sed ad 
certum tantum tempus ferantur, iidem DD. statuta vocabant. Ceterum 
fatentur minime repugnare ut princeps supremus vim et privilegia legis 

ordinationibus temporaneis tribuat. (Suarez, de Leg. 1. 1. ce: 10. n. 16) 
Hodie autem, usu in Jure civili recepto, passim Jeges vocantur quae- 


libet ordinationes, modo ab iis qui supremam potestatem legiferam deti-' 


nent soleninitér prodeant, sive ad tempus, sive in perpetuum ferantur. 

In Jure autem ecclesiastico, ut discernatur utrum aliqua ordinatio sit 
vera lex an non, saepe potius ad ejus conditiones quam ad nomen 
attendendum est. Sic Jegis vim habent ea quae dici solent “ Statuta 
synodalia ,, et decreta quaedam Congregationum Romanarum e speciali 
S. Pontificis potestate edita. Utraque de se in perpetuum obligant. 


84. Praesertim notanda sunt discrimina quae inter legem et prae- 
ceptum vigent. Differunt nempe : 

1° Ratione jubentis et subjectt. Nam praeceptum datur personis pri- 
vatis et etiam a privatis dari potest; lex vero fertur semper a persona 
publica et in communitatem, sensu explicato n. 82. 

2° Ratione finis. Praeceptum per se ad privatum bonum, lex ad 
_publicum tendit. 

3° Ratione loci. Praeceptum afficit directe personas, seu, ut aiunt, 
ossibus haeret, quocumque se transferat subditus; lex vero directe 
afficit territorium ideoque existentes extra territorium non obligat. 

4° Ratione durationis. Praeceptum per se cessat cum praecipiens 
moritur vel officio decedit; lex vero, etiam mortuo legislatore, vim 
retinet. 


85. DIVISIO. Lex dividitur : 

1° Ratione legislatoris in divinam et humanam. Divina complectitur 
naturalem, quae in ipsa rationali creatura promulgatur, et positivam, 
quae libera Dei voluntate superaddita est. Humana autem sub se com- 
plectitur ecclesiasticam et civilem. 

2° Ratione objecti in affirmativam et negativam, prout aliquem actum 
poni vel omitti jubet. 


3° Ratione effectus in obligantem, permittentem, irritantem. Obligans — 


ea est quae immediate adstringit ad aliquid faciendum vel omittendum, 
vel saltem ad poenam, in casu violationis, subeundam ; permittens ea est 
quae aliquam actionem, ex. gr. falsi cultus exercitium, civiliter licitam 
declarat et vetat ne eam ponentes ab aliis impediantur ; irritans tandem 
vocatur ea quae actus quosdam effectu juridico privat. 

Plura de his aliisque legis divisionibus in decursu hujusce tractatus 
declarabuntur. 


AK. 

CAPUT II. 


DE SINGULIS LEGIS ELEMENTIS. : 


S 1. DE AUCTORE LEGIS. 


86. Potestas legis ferendae residet in sola societate perfecta, i. e. in 
societate quae in se completa est adeoque media ad finem ‘suum asse- 
quendum sufficientia in seipsa habet. Jamvero, in genere humano, duae 
tantum sunt societates perfectae, “ altera civilis, cujus proximus finis 
est humano generi bonum comparare temporale et mundanum, altera 
religiosa, cujus est homines ad veram illam felicitatem perducere, ad 
quam facti sumus, coelestem ac sempiternam. , (Leonis XIII Encyel. 
Nobilissima Gallorum gens) Nullus ergo erit legislator nisi qui in 
alterutra illa societate supremam auctoritatem obtineat vel facultatem 
legem ferendi ab eodem acceperit. Haec supponimus in Theologia 
Dogmatica vel Jure Canonico demonstrata. 


8'7. Ut determinentur ii qui in Ecclesia potestate leges ferendi pol- 
lent, juvat distinguere inter eos qui eam ordinarie habent et eos qui 
tantum obiter illam exercent. 

Ordinarii legislatores in Ecclesia sunt : 

I. Romanus Pontifex pro omnibus Ecclesiae subditis. Hoe jus solet 
exercere triplici ratione : 

1° Suprema sua auctoritate aliquam Constitutionem edendo qua 
manifestet suam voluntatem omnes fideles obligandi., 

2° Particularem legem ferendo pro certo regno, provincia, ordine— 
religioso. 

Ad vim obligandi quod attinet, respicienda’ sunt tantum verba 
quae a R.P. adhibentur. Parum autem refert utrum in forma Bullae 
an Brevis vel aliter edatur lex: nam variae formae Constitutionum 
Apostolicarum tantum ad externam solemnitatem spectant. “ Brevia 
Apostolica rite confecta tantam vim habent in illis materiis, in quibus 
conficiuntur, quantam Bullae in ceteris materiis. , (Reiffenstuel in 1. 1. 
Decr. tit. 2. n. 18) 

3° Edendo decreta vel Jeges ope variarum Congregationum Roma- 
narum, quando istae non propriae tantum auctoritati permittuntur, sed 
Pontifex documentum, a Congregatione exaratum, suum facit et 

suprema jussione confirmat. Exemplo sit decretum ,, Quemadmodum , 
de confessario extraordinario et ratione conscientiae, editum 17 Dee. 
1890 per S. Congr. Ep. et Reg. (Vol. II. n. 89) 

Il. Episcopus pro omnibus dioecesanis non exemptis. 

Verae legis perpetuitatem procul dubio habent Constitutiones ab 
episcopo in Synodo promulgatae, et probabilius etiam Statuta extra 
Synodum, audito tamen Capitulo, facta et promulgata. (Bened. XIV. de 
Synodo, l. 13. ¢. 5. n. 4) 

Probabilis tamen videtur sententia, quam post Scavini tradunt Ball. P. 
(n. 4 in nota) et Lehmk. (I. n. 122): ordinationes ab episcopo extra 
Synodum datas censendas esse veras leges, ideoque perpetuas, tantum 
in duobus casibus: primo, si ipse episcopus hance voluntatem suam 
expresse manifestaverit; secundo, si ordinatio dioecesanos omnes tum 
clericos tum laicos adstringat. 

De conformitate autem quae vigere debet inter episcoporum ordina- 
tiones et universales Ecclesiae leges, haec notat Ill. Aichner (Comp. 
J. Eccl. § 18) : “ Possunt quidem esse sancitae praeter jus, non vero 
contra jus universalis Ecclesiae. Unde 1°) Episcopi non possunt prohi- 
bere quod per jus universale expresse et indubitanter permissum est 
(nisi canones id eis diserte concedant) et, e converso, non possunt per- 
mittere quod jure universali prohibitum est. — 2°) Valent autem illud 
propius definire quod lege canonica universali, quoad modum, tempus 
et circumstantias non tam accurate definitum est (v. gr. determinare ut 
pueri infra’ octo dies sint baptizandi dum canones dicunt tantum 
“ quamprimum commode fieri poterit ,,) aut quod definiendum canones 
episcopis permittant (v. gr. quoad cohabilationem clericorum cum 
mulieribus, quoad venationem et vestitum clericalem.) — 3°) Item possunt 
episcopi res, nonnisi probabiliter jure communi permissas, per leges 
dioecesanas vetare (v. gr. nundinas prohibere diebus festivis). ,, 

Patriarchae in Ecclesia latina hodie titulo mere honorifico, sine ulla 
vera jurisdictione fruuntur. Archiepiscopi vero, licet proprie nullam in 
suffraganeos suos jurisdictionem habeant, possunt exercere in ipsos 
jura quaedam ad supplendam eorum negligentiam vel ad corrigenda 
quae suffraganei perperam egerint. 

LI. Supremi Praelati Ordinum Religiosorum solent legiferam potes- 
tatem in subditos suos habere. Quaenam autem determinatae personae 
vel coetus hac potestate gaudeant, e concessionibus quas RR. PP. sin- 
gulis religiosis ordinibus fecerunt, eruendum est. Sic in Soc. Jesu sola 
Congregatio Generalis potest veri nominis leges condere. 


88. Extraordinarie potestatem legiferam in Ecclesia exercent : 
I. Concilia generalia cum R. P. unita et ab eodem confirmata. Sepo- 


88 TRACT. Ill. DE LEGIBUS. 


nimus hic quaestionem, quam tractant Dogmatici, quid in adjunctis 
difficilibus Sedis Apostolicae vacantis vel Papae dubii Concilia generalia 
facere valeant. 

Il. Concilia provincialia pro provincia ecclesiastica cujus episcopi in 
iisdem adunantur. Idem tenendum pro toto territorio alicujus nationis 
cujus episcopi, praeside Primate vel Delegato Apostolico, in Concilium 
nationale seu plenarium convenerint. Haec tamen nationalia concilia 
tantum de expresso mandato seu licentia Sed. Ap. convocari possunt. 

Ut autem horum conciliorum partialium decreta vim obligandi obti- 
neant, requiritur ut a Sed. Ap. revisa fuerint. Quae revisio, in hodierna 
disciplina, in hoe consistit quod acta Concilii ad S. Congr. Cone. vel 
Prop. Fidei transmittuntur, a qua examini subjiciuntur et, si quid minus 
rectum irrepserit, corriguntug. Facta hae revisione, decreta Concilii- 
promulgari permittuntur, neque antequam haec promulgatio facta sit, vim » 
obligandi obtinent. (4) 

Per hujusmodi revisionem illa Synodorum particularium decreta 
nequaquam vim legum Pontificiarum accipiunt, etiam pro illa provincia 
vel natione pro qua lata sunt. Ad hoe enim requireretur approbatio 
quam vocant “ in forma specifica, cui scil. * praemittitur causae 
cognitio et singula statuta diligenter expenduntur ac deinde, nulla 
adjecta conditione, auctoritate Apostolica, cum clausula motu proprio 
atque ex certa scientia confirmentur. ,, (Bened. XIV. de Syn. 1. 13. ¢. 5. 
n. 11. collato ¢. 3. n. 4) 

Ill. Capitulum sede vacante, seu Vicarius capitularis, quaamquam 
nihil innovare potest in iis quae pertinent ad episcopi dignitatem et jura, 
probabilius habet potestatem ferendi leges, cum in potestatem episcopi 
defuncti succedat. (Reiff..1. c. n. 89 seq.) Nullam vero potestatem con- 
dendi leges habent Superiorissae monialium, utpote jurisdictione 
carentes. 


89. Ad nostram disciplinam non pertinet determinare quinam in 
societate civili legiferam potestatem habeant. Quaestio haec e variis 
populorum Constitutionibus hodie solvenda est. Interdum apud unum 
supremum regni moderatorem, interdum apud plures sive personas, 
sive corpora moralia residet potestas legifera. Sic in Belgio collective 
exercetur a Rege, Deputatorum Camera et Senatu. (Constit. Belg. a. 26) 

Si gubernium aliquod illegitime quidem, sed pacifice, regnum obtinet, 
regnicolae ejus leges servare tenentur, quatenus hoc necessarium est 


(1) Cfr. Acta et Decreta Cone. Plen. Baltimor. 3i. Ex Decreto promulgationis 
et Decreto recognitionis quae iisdem praemittuntur clare patet qua ratione 
hodie leges conciliorum particularium a S. Sede approbentur. 

ne ordo socialis perturbetur. Nam societas sine aliquo legali ordine 
subsistere nequit; alius autem ordo in casu impossibilis est. In hoc sensu 
generatim licebit fidelitatem eidem gubernio jurejurando promittere. 
Insuper licet multa praestare quae in se indifferentia sunt, cedunt tamen 
in utilitatem injusti gubernii, ut agere excubias, tributa solvere, etc. 
Haee enim sine gravissimo incommodo a subditis recusari nequeunt, 
neque talis resistentia legitimo principi prodesset: unde is in ea con- 
sentire censetur. Illicita vero sunt quaecumque tendunt ad usurpatio- 
nem confirmandam et fovendam, vel ad principem legitimum laedendum 
aut impediendum ne regnum suum recuperet : siquidem illius jus 
laedunt. (Ball. P. n. 13 seq.) 


§ 2. DE LEGIS OBJECTO. 


_ + 90. Ex ipsa legis definitione patet ejus materiam esse posse id omne et 


solum quod ad bonum commune conducere potest. Si autem de objecto 
alicujus legis determinatae quaeritur, erit illud omne et solum quod 
honeste et practice ordinari potest ad finem quem singulae societates 
sibi praefigunt assequendum. Sic legis civilis objectum esse potest quid- 
quid honeste et practice ad temporalem felicitatem civium conducit. 


91. QUAER. I. Num actus heroici i. e. qui extraordinariam diffi- 
cultatem superandam praebent, lege praecipi possint. 


RESP. Liquet hujusmodi actus lege divina praecipi posse, tum ob 
supremum Dei in homines dominium, tum quia Deus gratia sua debilem 
voluntatem adjuvare nimiamque difficultatem levare potest. Generatim 
vero non potest lex humana, civilis vel ecclesiastica, hujusmodi actus 
imponere. Idem dic de Superiore praeceptum dante. Ratio est quia rem 
moraliter impossibilem juberet. (n. 83) 

Excipe: 1° Si bonum commune praevalens poscit ut talis actus 
privato imponatur. Sic miles jubetur, tempore belli, sese exponere 
imminenti mortis periculo ad patriam tuendam. 

2° Si quis libere amplexus est statum cui annexa est talis obligatio, 
ex. gr. proficiscendi ad missiones maxime periculosas. 

3° Si Superior judicat aliquid esse moraliter necessarium ad status 
alicujus conservationem. Sic videntur Bonifacius PP. VIII et Conc. Trid. 
(Sess. 25. ¢. 5. de Reg.) perpetuam clausuram imposuisse etiam illis 


-monialibus quae ex regula ad eam non tenebantur. Ratio est,quod assu- 


mendo aliquem statum virtualiter nos obligamus ad ea quae in tali statu 
sunt moraliter necessaria. Cfr. Suar, de Relig. t. 4. tr. 8.1. 1. c. 8. n. 8. 

92. QUAER. II. Num actus interni lege humana praecipi possint. 


RESP. Clarilatis causa juvat triplicem speciem actuum discernere : 
externos, qui scil. organis corporeis externis perficiuntur, ex. gr. solvere 
tributum, infantem ad baptismum ferre ; mere internos, qui solis 
potentiis internis perficiuntur, ex. gr. emittere votum, meditari; mixtos, 


qui partim internis potentiis, partim externis organis absolvuntur, ex. gr. 


celebrare Missam cum intentione consecrandi. Videlicet, 

Certwm est: 1° Lege civili actus mere internos praecipi non posse : 
hi enim ad finem societatis civilis conferre nequeunt. Potest tamen 
eadem lex praecipere actus mixtos, ex. gr. juramentum, quod praestari 
nequit ut oportet sine interno religionis actu. 

2° Ecclesiam praecipere posse actus mixtos, atiant actus externos 
occultos : hi enim ejusdem generis sunt ac ceteri qui cognosci possunt, 
neque wlum dubium praxis relinquit. 


3° Potestatem fori poenitentialis se ad actus mere internos injun- 


gendos extendere. Constat ex praxi et ex utilitate talium actuum ad 
finem ad quem Christus hoe forum instituit. 

4° Ecclesiam posse praecipere actus mere internos indirecte, quod 
facit : a) ubi interpretatur vel determinat legem seu jus divinum: sic 
definiendo fidei articulum, internae fidei obligationem imponit ; — b) 
ubi, favorem aliquem largiendo, actum mere internum tamquam condi- 
tionem ponit: sic requirit meditationem de Passione Christi ad lucrandas 
indulgentias Viae crucis ; — c) quando subditi se sponte etiam quoad 
actus internos subjecerunt, ex. gr. religiosi amplexi regulam in qua 
facultas imponendi orationem mentalem Superioribus agnoscitur. 

Disputatur num Ecclesia actus internos directe et absolute praeci- 
pere possit. Negantem sententiam tenent S. Thomas, Suarez, 5S. Alph. 
et plerique DD. Pro affirmante stant quidam antiquiores AA., ut Elbel, 
Schmier et plures e recentioribus, ut Ball. P. (n. 122 seqq.) et Bouquil- 
lon (Theol. Mor, fund. p. 259 seqq.); in hane partem propendet Lehm- 
kuhl (I. n. 132). 

Rationes praecipuae negantium sunt: 1°) Non potuit talis potestas 
Ecclesiae concedi, quia repugnat ut leges ferantur de actibus quos judex 
punire nequit. — 2°) Non debuit conferri, quia Ecclesia, est corpus 
visibile, et ideo materia accommodata ad ejus communem et externam 
gubernationem debet esse et ipsa sensibilis et externa. 

His respondent adversae sententiae patroni: ad 1"™) Ecclesia saepe 
praecipit sine externa sanctione, delinquentes relinquendo propriae 
conscientiae et judicio divino; imo posset, absolute loquende, eos qui 
legem de actu mere interno violarent punire per poenam seu censuram 
latae sententiae ; — ad 2"™) Potestas illa est omnino consona indoli et 

fini Ecclesiae quae societas est supernaturalis, ad animarum sanctifica- 
tionem instituta. Igitur potestas circa actus internos comprehenditur 
connaturaliter in generali potestate legifera Ecclesiae concessa ; limita- 
tio ad actus externos et mixtos admittenda non est nisi clare probetur. 
Ad praxim parum conducit haec disputatio ob multiplicem potestatem 
indirectam in actus internos quam omnes in Ecclesia agnoscunt. 


§ 3. DE LEGIS SUBJECTO. 


93. PRINCIPIA. I. Omnes homines sunt legi naturali subditi, 
etiam ii qui habitualiter rationis usu carent, ut infantes et perpetuo 
amentes. Ratio est, quod in omnibus est natura humana pro qua illa lex 
lata est; unde quidquid objective legi naturali repugnat, ex. gr. fornicatio, 
involvit inordinationem naturae rationali repugnantem. Si qui AA. ut 
Laymann (I. 1. tr. 4. c. 10), negant infantes et perpetuo amentes ullis 
legibus subjici, intelligi possunt de subjectione perfecta et-in actu 
secundo ita ut peccare possint eam violando. 

Inde sequitur peccare eos qui infantes vel amentes ad actus legi natu- 
rali contrarios, ex.gr. ad blasphemias, provocant. Haec enim, quae veram 
inordinationem inducunt, tribuuntur principali agenti qui infante vel 
amente tamquam instrumento utitur. (Laymann, |. c. n. 3) Adde : inter- 
dum dari seandalum videntibus vel audientibus, interdum foveri in infan- 
tibus habitus qui postea ad peccatum formale ducant, ex. gr. si nutrix 
docet infantem verenda mulcere. 

Notandum aliud esse quod aliquis lege non teneatur, aliud quod a 
lege excusetur, quamvis ei subditus sit. Talis excusatio haberi potest 
per ignorantiam, ebrietatem, dementiam transeuntem et similia. Cfr. 
dicta in tr. de Act. Hum. cap. III. 


94. II. Legi ecclesiasticae universali subditi sunt omnes et soli 
baptizati, habitualiter ratione utentes. 

Ratio est, quod omnes et soli baptizati societatem supernaturalem 
Ecclesiae ingressi sunt ideoque ad ejus finem per leges idoneas ducendi 
sunt. Cfr. Cone. Trid. Sess. 14. c. 2. Ad hunc tamen finem duci nequeunt 
per regulam positivam et externam nisi habitualiter’ratione polleant. 
Hine, 

1° Legibus ecclesiasticis minime tenentur infideles seu non baptizati, 
ac proinde per se licet eis opera servilia die Dominica imponere. 

2° Tisdem legibus non tenentur catechumeni, quamvis utiliter plerum- 
que ab iis earum observantia exigatur tamquam conditio sub qua ad 
baptismum admittantur. 

3° Tenentur per se haeretici et schismatici qui baptismum acce-- 
pere: qui tamen plerumque invincibili ignorantia excusantur quando 
transgrediuntur leges quae in eorum secta a longo tempore obsoleve- 
runt. Nec desunt AA. qui existiment Ecclesiam nolle urgere leges suas, 
saltem illas quae directe ad animarum sanctificationem tendant, ex. gr. 
leges de festis et jejuniis, erga eos qui in secta jamdudum constituta 
infeliciter nascantur. Rationem non spernendam afferunt, quod Ecclesia 
tales leges urgendo potestate sua potius in destructionem quam in 
aedificationem uteretur. 

4° Tenentur quoque excommunicati. Potest tamen quoad praecepta 
quaedam esse specialis ratio ob quam ab iis servandis excusentur, ut 
dicetur Vol. II. n. 582 seq. 

5° Infantes et perpetuo amentes legibus ecclesiasticis non subjacent 
ac proinde per se non sunt ducendi ad Sacrum, cogendi ad abstinentiam, 
etc. Expedit tamen ut infantes, quaamprimum ratio sese evolvere coepit, 
legibus quas servare possunt assuefiant. 

Praesumuntur autem infantes ad usum rationis sufficientem perve- 
nire quando septennium impleverunt. Si qui citius rationis usu potiun- 
tur, probabiliter legibus ecclesiasticis non tenentur, quia Ecclesia cen- 
senda est eas ferre secundum communiter contingentia. (S. Alph. 1. 4. 
n. 270) Neque iisdem tenerentur si, completo septennio, rationis usu 
carerent. 

6° Legibus ecclesiasticis subjacent amenteS ad breve tempus vel qui 
sufficientem rationis usum servant ut eas cum fructu et merito servare 
queant. Cfr. n. 15. Videndum tamen num ab iisdem servandis aliunde 
excusentur, ex. gr. a lege abstinentiae ne deterius habeant vel quo 
citius valetudinem recuperent. 

7° Ebrius manet subditus legibus ecclesiasticis, ideoque peceat qui 
die abstinentiae illi carnes porrigit, etc. 


III, Legibus ecclesiasticis particularibus regulariter_subditi sunt 
ii tantum qui, baptizati et ratione habitualiter utentes, in territorio par- 
ticularis legislatoris domicilium vel quasi-domicilium habent. 

Ratio est, quod potestas legislatoris particularis, ex. gr. episcopi, 
Concilii provincialis, certo territorio circumscribitur, ideoque eos qui ad 
illud non pertinent afficere nequit. De iis qui obiter in eodem territorio 
versantur dicetur infra. (Prine. V) 


95. IV. Peregrini non tenentur legibus particularibus territorii sui. 

Peregrini dicuntur qui in uno loco (dioecesi, paroecia) domicilium 
vel quasi-domicilium habentes, in alio obiter versantur. Ratio autem 
asserti patet : siquidem lex particularis territorialis est et, mediante 
territorio, fideles afficit. Hine, 

1° Si quis die jejunii particularis extra territorium suum versatur, ad 
illud servandum non tenetur. 

2° Potest aliquis mane discedens e loco in quo non sit jejunium, car- 
nibus plene refici, quamvis meridie redux futurus sit in loco domicilii 
in quo jejunium viget; illic tamen a carnibus abstinere debebit. 

3° Si quis e loco domicilii in quo viget jejunium abit, certo sciens se 
vespere futurum in loco in quo eadem jejunii lex non viget, potest jam 
mane jentare, licet carnibus vesci non possit. Cfr. nn. 441 et 444. 


96.V. Peregrini et vagi probabilius non tenentur, saltem requlariter, 
legibus specialibus locorum in quibus versantur. Ita S. Alph. (1. 1. n. 156) 
cum multis aliis contra Navarrum, Suarez, etc. 

Vagi dicuntur ii qui nullibi domicilium vel quasi-domicilium habent, 
ut sunt perpetuo navigantes, histriones nullam fixam sedem habentes. 

Ratio est quod lex solos subditos afficit ; subditi autem hujus parti- 
cularis legislatoris non sunt qui in ejus territorio nee domicilium, nec 
quasi-domicilium habent. 

Dicitur tamen regulariter. Nam tenentur certe servare illas leges 
quae ab omnibus servandae sunt ne bonum commune pereat, ex. gr. non 
inferre quaedam mercimonia tempore morbi contagiosi. Deinde si con- 
tractus quosdam ineunt, eos juxta peculiares loci leges condere debent. 
Possunt quoque interdum obligari ad alias leges observandas ratione 
scandali quod aliter vitari nequeat. Universaliter etiam receptum est 
vagos puniri posse ubi delinquunt, ne scelera impunita maneant. 

Addit ipse S. Alph. (I. ¢.),cum communiori sententia, hance limitatio- 
nem : peregrinos ad legem particularem teneri si eadem viget in patria 
sua. Haec tamen Jimitatio parum cohaeret cum principiis supra positis. 
Nam peregrinus hac lege teneri nequit. ut est lex patriae, cum in ea 
non versetur (Prine. IV), neque ut est lex alterius territorii (Prine. V). 
Quare censemus cum Gury (I. n. 95), Ball. P. (n. 204), etc. eam non esse 
admittendam. ; 

Qui hoc Prine. V rejiciunt praecipue hane duplicem rationem afferunt : 

1° Verba notissima S. Ambrosii : “ Cum Romam venio, sabbato jejuno; 
cum Mediolani sum, non jejuno. Sic etiam tu ad quam forte ecclesiam 
veneris, ejus morem serva, Si cuiquam non Vis esse scandalo, nee quem- 
quam tibi. , (Decr. Grat. dist. 12. c. 11) — Sed responsum hoc S. Augus- 
tino datum non tam praeceptum quam consilium videtur, excepto casu 
quo aliter vitari non posset scandalum.Id innuunt verba S. Aug.in eadem 
epistola (54) e qua haec desumpta sunt: “ Respondit mihi nihil se docere 
me posse, nisi quod ipse faceret, quia si melius nosset, id potius obser- 
varet. ,, ‘ 

20 E juris axiomate : Qui sentit commodum, et onus sentire debet, 

deducunt aequum esse ut peregrini, qui a patriae legibus solvuntur, 
ligentur legibus territorii in quo obiter versantur. —Verum hoc axioma 
stricte applicari nequit nisi iis rebus quae intime connexae sunt, ut inde 
deducatur, ex. gr. eum qui parochi munus suscipit debere non solum 
illius commodis frui, sed et onera ferre. 


97. VI. Regulares exempti per se non tenentur legibus episcopo- 
rum in quorum dioecesibus resident. Exemptio enim in hoe praecise 
consistit quod ab ordinaria episcoporum jurisdictione subtrahuntur ut 
soli Rom. P. immediate subsint. 

Sed plurimi sunt casus in quibus exempti subjiciuntur jurisdictioni 
sive ordinariae, sive delegatae episcoporum : hos enumerant Canonis- 
tae.In ceteris etiam interdum per accidens se subjicere debebunt, nempe 
ubi id necessarium erit ad scandalum vitandum vel commune bonum 
procurandum. (Schmalzgr. in |. 1. Decret. t. 2. n. 38) 

S. Alph. (1. 1 n. 156) valde probabilem vocat opinionem illorum AA. 
qui regularium monasteria reponunt inter loca exempta ita ut personae 
non exemptae, dum in lis versantur, legibus dioecesanis minime subsint. 


98. VII. Subjectum legum civilium jurisperitis determinandum 
relinguimus : ceterum quale sit, per analogiam e principtis de lege 
ecclesiastica datis haud aegre colligi potest. 

Dubitari tantum posset num legibus civilibus subsint clerici,cum e Jure 
canonico pateat eos ad solum forum ecclesiasticum pertinere. Jamvero, 
juxta communem sententiam, clerici legibus civilibus subjiciuntur seeun- 
dum vim directivam. Quamvis enim jure divino a potestate legislatoris 
civilis exempti sint, leges tamen sacris canonibus minime repugnantes 
servare debent, ob voluntatem RR. PP. usu universali comprobatam et 
aequitati naturali maxime consonam, cum deceat onera civilis societatis 
ferre eos qui ejusdem commodis fruantur. (Laymann, I. 1. tr. 4. c. 13) 
Attamen vi coactivae legum civilium clerici regulariter non subsunt, sed 
a judicibus ecclesiasticis coercendi sunt : qua de re’ cfr. Vol. II. n. 590. 


b> 99. SCHOLION DE DOMICILIO ECCLESIASTICO. 

Quo melius applicari possint quae supra de legibus particularibus 
dicta sunt vel in aliis locis dicenda occurrent, juvabit breviter exponere 
conditiones quibus domicilium vel quasi-domicilium ecclesiasticum acqui- 
ritur vel amittitur. Patet hoe argumentum unice e legibus ecclesiasticis 
definiendum esse : Ecclesia enim numquam dispositiones legum civilium 
recentiorum de domicilio adoptavit. r 

I. Ad comparandum in aliquo loco domiciliwm, duo, et quidem copu- 
lative, requiruntur : | 

1° Animus seu voluntas in eo loco constituendi habitationem de se 
perpetuam. 

2° Factum quo quis reapse in tali loco sedem ponit. 

Locus hie proprie intelligitur paroecia vel, ubi nondum canonice 


erectae sunt paroeciae, quasi-paroecia. Nam, sicut in jure civili domici-, 


lium proprie habetur in municipio, non autem in provincia vel alia 
ampliore regionis cujuslibet divisione,ita in jure ecclesiastico domicilium 
proprie habetur tantum in infima territorii ecclesiastici divisione. 

Si autem quaeritur qua ratione voluntas illa perpetuo manendi in 
eodem loco juridice cognosci possit, triplex criterium assignare est : 

a) Ipsam legem quae animum supplet vel exprimit. Sic uxor, ubi 
meritus, minorennes, ubi parentes, nutritii, ubi tutor, verum habent 
domicilium quod et legale seu necessarium vocatur. 

b) Varia signa, qualia sunt habitatio assidua ac praesertim decenna- 
lis, translatio majoris partis bonorum in hunc locum vel bonorum immo- 
bilium in eodem acquisitio, etc. Vocatur domicilium arbitrarium. 

¢) Indubitatam assertionem, praesertim juramento firmatam, de volun- 
tate ibidem perpetuo manendi. 

In Jure tum romano, tum ecclesiastico fieri potest ut quis habeat plura 
domicilia. Ad hoe requiritur quaedam aequalitas in modo se habendi ad 
plura illa loca; sufficit tamen ut in singulis per magnam anni partem, 
quamvis non aequalem, stabiliter habitetur. Cfr. Schmalzgr. in |. 2. Deer. 
t. 2. n. 13 ; Aichner, Comp. Jur. Eecl. § 164. 


100. Il. Ad acquirendum quasi-domicilium in aliquo loco, requi- 
runtur copulative haec duo : 

1° Animus manendi in hoe loco per majorem anni partem seu sex 
menses. 

2°° Factum habitandi in loco de quo agitur. 

A primo die quo haee duo concurrunt, habetur quasi-domicilium. Hoe 
hodie omnino certum est e Litt. Encycl. S. Inqu. ad Epise. Angliae, 
7 Jun. 1867 (Coll. P. F. n. 1407). Juxta Lehmkuhl (I. n. 775) satis pro- 
babile est sufficere voluntatem habitandi per notabilem anni partem seu 
per quatuor menses. Attamen non censemus hance sentenliam manere 
practice probabilem, eo quod decreta Romana tam clare postulant majo- 
rem anni partem. 

Ut constet de animo illo permanendi in eodem loco per sex saltem 
menses, videndum est num directe, ex. gr. per indubitatam assertionem 
eorum de quibus quaeritur, vel saltem indirecte, per varia indicia, illa 
voluntas satis manifestata fuerit. Inter haee indicia praecipue attenden- 
dum est illud quod Bened. XIV (Litteris Pauwcis abhine hebdomadis 
19 Martii 1758 ad Archiep. Goanum) indicat ; nempe, habitatio in eodem 

loco per unius mensis spatium. Ex hac enim habetur praesumptio juris, 
etiam in ordine ad matrimonium contrahendum, pro intentione manendi 
per majorem anni partem. Haec tamen praesumptio elidi potest contra- 
riis probationibus quibus certo ac liquido constet praedictum animum 
nullo modo exstitisse. Cfr. Litt. Eneycl. S. Off. cit. (4) 

Non sufficeret tamen actualis habitatio ad quasi-domicilium parien- 
dum, si quis in ea regione more vagi ac itinerantis commoretur, non 
autem vere proprieque habitantis, quaemadmodum scil. ceteri solent qui 
in eodem loco verum proprieque dictum domicilium habent. (ib.) 

Ideo quasi-domicilium habet uxor ubi servitia praestat ; minorennis, 
ubi studiorum vel famulatus causa commoratur ; miles, in civitate in qua 
stativa habet : non acquirit quasi-domicilium qui, animo ad breve tempus 
morandi, in villam se confert, licet praeter exspectationem diutius 
maneat, etc. Cfr. Schmalzgr. in 1. 2. Decret. t. 2. n. 19 et Reiffenst. ib. 
n. 23. 


101. Ill. Ad amittendum domicilium vel quasi-domicilium haee 
duo copulative concurrere debent : 

1° Actualis derelictio domicilii hactenus possessi. 

2° Animus se alio transferendi. 

Non sufficit ergo cessare titulum domicilii hucusque possessi; potest 
enim domicilium legale, deficiente legis titulo, transire in arbitrarium. 
Ita filia in civitate famulans, quae majorennis facta est, retinet domici- 
lium apud parentes in loco natali, quamdiu paternae domui non omnino 
valedixerit. Ii vero qui, plene dimisso priore domicilio, aliud petunt, ex. 
gr. migrantes ex Europa in Americam, vagis accensentur donec in locum 
novi domicilii pervenerint. 


S 4. DE LEGIS PROMULGATIONE ET ACCEPTATIONE. 


102. PRINCIPIA. I. Ut aliqua ordinatio obligationem in membra 
alicujus communitatis inducat, necessarium est ut a legitimo Superiore 
publicetur ita ut ejus voluntas obligandi subditos manifesta fiat : in quo 
sita est legis promulgatio. Hine neminem ligat privata legis promul-— 
gandae notitia, aut privata declaratio voluntatis suae a legislatore facta : 


(1) Omnino speciale est decretum quo, petentibus Patribus Conc. 3i Baltim. 
S. C. Inqu. approbavit ut, in Statibus Foed. ii qui se transferunt e loco in quo 
decretum “ Tametsi ,, viget in alium locum censeantur ibi habere quasi-domici- 
lium in ordine ad matrimonium, dummodo ibi continuo commorati fuerint per 
unius mensis spatium, quin facienda sit inquisitio de animo manendi per majo- 
rem anni partem. 

quamquam saepe laudabile est huic Superioris menti conformari, dum- 
modo non imponatur ceteris. Promulgatio confundenda non est cum 
cognitione legis a singulis acquisita. Haec, in foro externo, praesumitur 
post certum quoddam tempns, quod sufficiens esse debet ut lex mora- 
liter potuerit omnibus communitatis membris innotescere. (1) In foro 
tamen interno praesumptio semper cedit veritati. 


103. II. In ratione promulgationis peragendae distinguenda sunt ea 
quae lex naturalis et ea quae lex positiva, praesertim ecclesiastica, 
requirit. Ex jure naturali, talis esse debet promulgatio ut communitas 
in legis cognitionem moraliter el humano modo devenire possit. Cum 
autem plura hujusmodi media praesto esse soleant, arbitrio legislatoris 
relinquitur quodnam eligere malit. Hine, intra limiles jure naturae prae- 
fixos, inspicienda est legislatoris voluntas, et huic omnino standum. 

De promulgatione legum ecclesiasticarum haec observanda sunt : 

1o A pluribus saeculis, RR. PP. tamquam sufficientem legum suarum 
promulgationem habuerunt earumdem affixionem in locis publicis 
urbis in qua resident. Id manifeste elucet e clausulis solitis quibus 
jubent constitutiones suas Romae affigi et publicari, ut singulos ad quos 
spectant obligent perinde ac si unicuique personaliter intimatae fuerint. 
Insuper, in curia Romana, universi orbis lites judicantur secundum leges 
quae Romae tantum promulgatae fuerint. Reliqua interdum adhiberi 
solita, ex. gr. exemplaria ad episcopos mittere, jubere ut ab iisdem lex 
nuntietur fidelibus, sunt tantum media guibus cognitio legis facilius ad 
omnes perveniat. Cfr. Bouquillon, Theol. Mor. fund. p. 271 seqq. 

Igitur tamquam praxi et saepius manifestatae menti S. Sedis con- 
trariam rejicimus sententiam quam olim multi magni nominis AA. tene- 
bant (Billuart, de Leg. diss. 3. a. 2. § 1) et plerique probabilem cense- 
bant (S. Alph. n. 98): leges_pontificias, quibus jus novum statuatur, 
saltem virtualiter in singulis provinciis vel dioecesibus promulgandas 
esse, nist R. P. contrarium exprimat. Hae enim opinione abusi sunt 
Janseniani et Gallicani ut talem promulgationem prorsus et absolute 
necessariam esse contenderent, atque ita principibus civilibus facile 
medium tribuerent quo leges pontificias efficacia sua privarent. Hine 
factum est ut Canonistae, jam melius illius sententiae incommoda et 
S. Sedis mentem attendentes, communiter illam deseruerint. 

2° Pontifices interdum sponte decernunt ut lex obliget tantum post- 
quam in variis locis extra Romam promulgata fuerit. Ita Leo PP. XIII 


(1) Sic in Belgio leges obligare incipiunt decimo die postquam typis vulgatae 
sunt in diario “ Le Moniteur. ,, (Lex Belg. 28 Febr. 1845.) 

voluit Constit. Romanos Ponttfices (8 Maii 1881) obligare tantum poss 
publicationem in Anglia factam. 

3° Episcoporum leges sufficienter promulgantur quocumque modo 
publicantur, dummodo adsint jure naturali requisita,ex. gr. si decretum 
publice in ecclesia cathedrali legitur vel folio dioecesano inseritur. 


III. Si de actuali obedientia constitutionibus pontificiis praestanda 
inquiritur, distinguendum est inter definitiones fidei et leges disciplina-. 
res. Prioribus ab unoquoque assensus praestandus est statim ac defini- — 
tionem promulgatam esse certo noverit : haee enim nihil aliud est quam 
legis divinae jam exstantis declaratio. In legibus disciplinaribus exse- 
quendis procul dubio servandus est terminus qui in ipsis praefigatur. 
Sin autem nullus praefixus reperitur, duplex datur sententia. Probabilius 
pro singulis regionibus prudenti arbitrio determinandum est quantum 
tempus moraliter necessarium sit ut promulgatio, mediis ordinariis, 
inter hujus regionis incolas communiter divulgetur. Si quis eam medio 
extraordinario citius cognosceret, certe in foro externo et probabiliter 
in foro interno non teneretur ad eam observandam. 

Ahi, ut S. Alph. (1. 1. n. 96) qui eam sententiam probabiliorem vocat, 
tenent tempus illud wniversaliter extendi posse ad duos menses ; unde 
semper per hoc temporis spatium exspectari possit antequam legi 
obedientia praestetur. Nituntur Jure Romano (Authent. Ut factae novae) 
in quo leges now obligabant nisi duobus mensibus post promulgationem. 
Ubi enim deficit specialis canonicae legis dispositio, standum est Juri 
civili quo utitur Ecclesia, vid. Juri Romano. Nam * Sacrorum statuta 
canonum principum constitutionibus adjuvantur. , (Decr. 1. 5. t. 32. ¢. 1) 


104. IV. De acceptatione legis, quae consistit in formali vel virtuali 
consensu majoris et sanioris partis subditorum in legis -exsecutionem, 
haec praecipue attendi merentur: ¥ 

1° Numquam legis obligatio directe tollitur ob defectum acceptationis 
a populo factae. Hoe manifestum est de legislatoribus ecclesiasticis qui 
ab ipso Deo potestatem fideles regendi acceperunt. Legislator autem 
civilis, etiamsi eum auctoritatem a populo accepisse opinamur, eam 
modo independenti exercere debet: secus enim illusoria foret, nee plus 
posset Jegislator quam subditi vellent. Cfr. prop. 272 ab Alex. VII 
damnatam: “ Populus non peccat, etiamsi absque ulla causa non recipiat 
legem a principe promulgatam. , 

2° Fieri potest ut, acceptatione deficiente, indirecte impediatur quo- 
minus obligatio inducatur, vel jam inducta cesset. Quod praesertim con- 
tinget e tacito legislatoris consensu : quia, quando princeps novit legem a 
subditis non servari et dissimulat, statim, post aliquot actus contrarios 


‘ 

toleratos, prudenter censetur lex revocata. (Suarez, de Leg. 1. 4. c¢. 
16. nn. 5-8) Qua ratione per consuetudinem contrariam cessare possit 
lex, dicetur n. 127, Imo, etiamsi culpabiliter major populi pars} legi 
subjacere detrectaverit, neque haec abolita censeri possit propter 
tacitum principis consensum vel contrariam consuetudinem, reliqui ab 
ea servanda abstinere possunt donec Superior eam denuo urgeat. Ratio 
est, quod princeps non est putandus velle ut pauciores legem observent 
quam plerique non recipiant : unde etiam id plerumque sine magno 
incommodo fieri nequiret. (S. Alph. ]. 1. n. 139) 

3° Si qua lex videatur aequo durior, poterunt subditi ad Superiorem 
recurrere ut ipse haec, quae forte ignorat, incommoda consideret et 
definitivam sententiam edat. Interim autem, per quamdam epikeiam, 
legem tamquam suspensam habere poterunt. Sic laudabiliter agere 
posse episcopos, si quando aliquam legem pontificiam minus suae dioe- 
cesis conditionibus convenire judicent, exponit Bened. XIV de Syn. 
1. 9. e. 8 Sed oportet ut in hoe recursu magnam reverenliam erga 
S. Sedem ostendant, et, si R. P. eorum rationibus non acquieveril, 
legem statim exsequantur. Fidelibus autem licet ab episcoporum 
suorum statutis ad S. Sedem appellare. Sed in plerisque casibus 
licet tantum uli illa appellatione quae vocatur “ in devolutivo , vel 
recursu extrajudiciali ad R. P. et, donee Romae causa dirimatur, epi- 
scopo parendum est. Casus illos enumerat Bened. XIV Const. Ad mili- 
tantis (30 Martii 1742). 


105. Quidam antiquiores Canonistae, potestatis civilis jura plus aequo 
extendentes, contenderunt leges pontificias in singulis regionibus obli- 


gare tantum postquam a gubernio civili acceptatae fuerint. Hane doctri- 


nam quae Placiti regii appellatur, diserte condemnavit Conc. Vat. 


- (Const. Pastor aeternus, Ill): “ Quare damnamus ae reprobamus illo- 


rum sententias qui hane supremi capitis cum pastoribus et gregibus 
communicationem licite impediri posse dicunt, aut eamdem reddunt 
saeculari potestati obnoxiam, ita ut contendant, quae ab Ap. Sede vel 
ejus auctoritate ad Ecclesiae regimen constituuntur, viam ac valorem 
non habere, nisi potestatis saecularis placito confirmentur. , 

Attamen per accidens posset defectus hujus acceptationis quarum- 


dam legum disciplinarium obligationem tollere vel suspendere : 


a) Si Ecclesia ipsa alicui gubernio jus quoddam Placiti erga leges 
gubernationem exteriorem respicientes concessisset. 

b) Si, ex oppositione gubernantium, oriretur grave incommodum quo 
fideles a lege servanda excusarentur. 

¢) Si gubernium impediret promulgationem alicujus Constitutionis 


quae ex ipsa dispositione S. Sedis vim non haberet antequam in singulis 

provinciis promulgaretur. Ita Fredericus II in Prussia et Catharina II 
in Russia impedivere ne Societas Jesu supprimeretur per publicationem 
Brevis Clementis XIV Dominus ac Redemptor. 


S$ 5. DE LEGIS OBLIGATIONE IN SE IPSA,. 


106. PRINCIPIA. I. Quaelibet lex, cum sit vinculum morale, ali- 
quam obligationem in conscientia imponere debet. Haec tamen obligatio 
e quibusdam legibus indirecte tantam oritur. Sic per privilegium uni 
concessum vetantur ceteri ne ipsum in usu favoris a principe dati 
impediant. 


II. Sub respectu obligationis, distinguitur lew moralis et lex mere 
poenalis. Prior illa est quae immediate obligat ad faciendum vel omit- 
tendum quod per eam praecipitur vel vetatur; posterior, quae, licet sine 
peceato violari possit, obligat tamen ad subeundam poenam quae trans- 
gressoribus apponitur. Si legi morali additur poena in hae vita luenda, 
ut semper fit in legibus civilibus, lex illa dicitur miata. 


III. Ut habeatur lex sub gravi obligans, oportet ut materia legis sit 
gravis et simul ut legislator eam sub gravi imponere voluerit. Si alter- 
utrum deficit, non exsurgit nisi levis obligatio. 

Ratio prioris conditionis est: quod irrationabile esset sub gravi 
praecipere ea quae nullam habeant gravitatem, neque ex objecto suo, 
neque e circumstantiis vel fine intento. Non unice tamen attendendum 
est ad actionem materialiter sumptam quae jubetur vel vetatur. Sic 
propter mysticas significationes, quas explicat Conc. Trid. (Sess. 22. de 
Sacr. Missae, c. 7), sacerdos sub gravi modicissimam aquae quantitatem 
vino consecrando admiscere jubetur. : 

Ratio posterioris conditionis est : quod omnis obligatio statuitur per 
voluntatem Superioris, qui saepe rationabiliter, etiam in materia gravi, 
potest tantum sub levi praecipere, nempe quoties hac levi obligatione 
efficaciter finis intentus obtineri potest. 


IV. Lex affirmativa dicitur obligare semper, non pro semper; lex 
negativa semper et pro semper. Ita lex confitendi singulis annis semper 
habet in se vim obligandi, sed non adstringit singulis momentis ad con- 
fitendum : lex vero non blasphemandi obligat singulis momentis ne blas- 

107. QUAER. I. Quomodo dignosci possit utrum materia legis 
humanae obliget sub gravi an sub levi. 

RESP. 1° Imprimis attendendum ad verba quibus legislator utitur. 
Ubi materia capax est obligationis gravis (Princ. Ill), censetur legislator 
velle imponere obligationem sub gravi per verba : Jubemus, interdici- 
mus in virtute sanctae obedientiae, graviter mandamus ; etiam per 
simplex verbum praecipimus, quando materia est certo, non dubie gra- 
vis. Nam in materia gravi non est censendus Superior vere praecipiens 
imponere obligationem sub levi, nisi id diserte exprimat. (Suar. de Leg. 
J. 3..e: 26. n.-7) 

2° Gravitas etiam desumi potest ex gravi poena spirituali annexa 
scil. excommunicationis latae sententiae, depositionis, etc. E poenis sus- 
pensionis vel interdicti colligi potest gravitas culpae si censuram proprie 
dictam constituunt (Vol. II. n. 568), et probabilius etiam quando per 
modum poenae Vindicativae feruntur, sed ad longum tempus et multis 
bonis privant, ex. gr. suspensio ab officio vel beneficio per annum. Ubi 
censura est ferendae sententiae, indicat grave praeceptum si edicitur 
pronuntianda absque alia monitione : sic enim certo supponitur ipsam 
legis violationem esse peccatum grave. Sin autem talia verba non 
adduntur, probabilius e censura ferendae sententiae argui nequit ad 
peccatum grave: tune enim judex nequit eam ferre nisi praemissa moni- 
tione, ideoque censura ista potius in contemptum monitionis quam in 
violationem legis cadit. (Salmant. de Leg. n. 44 seq.) 

Poena vero temporalis gravissima legi civili apposita nequaquam 
indicium est gravis obligationis in conscientia ; imo non desunt AA. qui 
existiment ita potius indigitari legem mere poenalem. Non enim aequum 
esse reputant ut legislator transgressores velit addicere poenae aeternae 
praeter temporalem gravissimam, cujus timor ad effectum obtinendum 
sufficiat. Exemplo sint poenae gravissimae quae lege civili statuuntur 
contra milites qui exercitum deserunt : quod tamen Theologi omni culpa 
gravi per se vacare communiter docent. Cfr. S. Alph. n. 147. 

3° Ex consuetudine quae legem in sensu gravis obligationis interpre- 
tetur. Cavendum tamen ne inanis aliquorum devotorum timor tamquam 
universalis persuasio habeatur. 

Cfr. dicenda de criterio quo peccatum graye a levi discernatur, 
n. 153. 


108. QUAER. II. Num contemptus gravem efficiat transgressionem 
legis quae per se sub levi obliget.” 


RESP, Distinguendus est formalis contemptus a virtuali. Formalis 
dicitur quando aliquis sciens volens legem transgreditur e contemptu 
ipsius auctoritatis qua talis : quod raro contingit et in iis tantum homi- 
nibus qui animum omni auctoritati inimicum gerunt. Manifestum est 

transgressionem legis, etiam levissimae, cum hoe formali contemptu 
factam, esse semper gravem. Nam profecto contemptus auctoritatis qua 
talis necessario recidit in Deum omnis auctoritatis fontem. Virtualis 
autem dicitur contemptus qui cadit in aliquid ab ipsa auctoritate diver- 
sum, ex. gr. in materiam quae videtur tenuior vel ridicula, in personam 
legislatoris seu praecipientis quae censetur singularis indolis vel inge- 
nii retusi. Nihil est in tali contemptu quod per se grave peccatum 
involvat. 


S 6. DE RATIONE SATISFACIENDI LEGIS OBLIGATIONI. 


109. PRINCIPIA. I. Lex prohibens seu negativa, ex. gr. “ ne 
fureris, , impletur nuda omissione rei prohibitae. Inter leges autem 
praecipientes seu affirmativas distinguendae sunt reales, ex.gr. “ debita 
sunt solvenda ,, et personales, ex. gr. “ Sacrum die Dominica est audien- 
dum. , Priores implentur quacumque ratione res praestatur, ex. gr. 
debitum exstinguitur etiam per occultam creditoris compensationem ; 


posteriores vero non implentur nisi actu humano, et ideo ex. gr. non 


satisfacit praecepto qui Sacrum die Dominica prorsus violenter coactus 
audit. (n. 341) Cfr. S. Alph. n. 165; Lehmk. I. n. 151. 


II. Ad satisfaciendum legis obligationi non requiritur ut aliquis ei 
satisfacere intendat; imo satisfit, etiamsi diserte hance intentionem 
excludat, dummodo ponat opus quale praescribitur a lege. Ita legi eccle- 
siasticae satisfecit qui Missam die festo audivit, quamvis ignoraret diem 
esse festum, vel intenderet Sacro ex mera devotione interesse, postea 
satisfacturus. 

Obligationi tamen quae e voto oriretur non satisfaceret qui actum ad 
quem teneretur, poneret cum expressa voluntate non satisfaciendi : quia 
talis obligatio e voluntate promittentis provenit, qui, sicut ab initio 
libere se debitorem constituit, sic libere in debito permanere potest. 
Satisfaceret autem qui opus quod vovisset, poneret, sed sine intentione 
expressa satisfaciendi. (S. Alph. n. 163 seqq.) 


III. Neque requiritur ad satisfaciendum ut intendatur finis quem’ 


sibi, in lege ferenda, legislator praestituit. Ut enim habet sententia 
trita {Finis praecepti non cadit sub praecepto.)(L. 2. q. 100. a. 9) Hine 
satisfacit praecepto jejunii qui ex avaritia abstinet a cibo, et praecepto 
abstinentiae qui ex gula pisces delicatos optimo vino conditos comedit. 


110. IV. Necessarium non est ad satisfaciendum ut lex impleatur in 


statu gratiae, nisi de contraria mente Ecclesiae constet, ut de ea constat — 

quoad communionem paschalem. Cfr. prop 16°” Baiia Pio V damnatam : 
“Non est vera legis obedientia quae fit sine caritate. , Probe igitur 


distinguenda est legis impletio a merito : hoc enim sine caritate. 


haberi non posse manifestum est. Satisfacit vero qui implet praecepti 
substantiam per actum qui ex fine vel circumstantiis sit peccaminosus, 
ex. gr. qui ob vanam gloriam jejunat vel confitetur. Et similiter impleri 
potest votum, licet ipse actus sit peeecatum. (S. Alph. n. 162) 


V. Plura praecepta wo actu impleri possunt nisi constet contrariam 
esse mentem legislatoris vel praecipientis : haec enim est omnis obliga- 
tionis norma. Si de hac mente non constat aperte, attendendum est ad 
circumstantias ut ex lis intentio illa conjiciatur. Inter rationes autem 
potissimas conjiciendi novum opus imponi, hance recensendam ducunt 
Salmant. (de Leg. c. 2. n. 150) : quod eadem materia, a legislatore, prioris 
obligationis conscio, iterum e diverso motivo imponatur. (Ball. P. n. 231) 
Sic norunt omnes non esse duo Sacra audienda, quando dies festus in 
Dominicam incidit; minime vero satisfieri duplici debito centum fr. 
unica centum fr. solutione. Cum enim in justitiae debitis attendatur 
aequalitas rei ad rem, nequit Summa una centum fr. esse aequalis duobus 
centum fr. debitis : unde in his alia est intentio et mens se obligantis. 
(Bus. ap. S. Alph. n. 166) Neque generatim potest aliquis uno actu, ex. gr, 
unius Missae auditione satisfacere duabus obligationibus, quarum una e 
lege ecclesiastica, altera e poenitentia sacramentali oritur, eo quod alia 
solet esse mens confessarii poenitentiam imponentis. 

Similiter potest aliquis eodem tempore pluribus obligationibus satis- 
facere actibus diversis, dummodo unus alterum non impediat. Ita 
poterit clericus, ad Horas canonicas obligatus, eas recitare dum Missae 
de praecepto audiendae interest. (Bus. 1. c.) 


VI. Qui praevidet se impeditum iri per partem temporis quo impleri 
potest praeceptum affirmativum, puta audiendi Sacrum die Dominica, 
tenetur illud implere tempore apto et libero, puta audiendo Sacrum 
hora sexta si per reliquum mane Sacro interesse nequit. 

A voluntate autem legislatoris, per verba legis vel consuetudinem 
manifestata, pendet solutio quaestionis utrum, elapso tempore quo ali- 
quid praestandum praecipitur, tota legis obligatio exspiret, an adhuc 
perduret. Plerumque sane tempus indicatur ad finiendam obligationem, 
ex. gr. in recitatione breviarii, jejuniis, Sacri auditione, etc. De legibus 
in quibus videatur indicari tantum ad obligationem urgendam. suo loco 
dicetur. 

S 7. DE LEGIS INTERPRETATIONE. 


1411. DIVISIO. Interpretatio legis generice Supe est declaratio 
sensus legis. Dividitur : 

1° In authenticam, doctrinalem et usualem. 

Authentica ea est quam ipse legislator qua talis ejusve successor facit. 
Haec dicitur comprehensiva, quando declaratur tantum id quod jam in 
lege, licet obscurius, continebatur; eatensiva, quando lex ad alium casum 
non comprehensum extenditur. Posterior nova indiget promulgatione, 
quia quoad extensionem factam novae legi aequivalet. 

Doctrinalis dicitur ea quam, ope scientiae et experientiae, periti 
faciunt. De hac judicandum e regulis datis de extrinseca probabilitate. 
(n. 66) Manifestum est eam, si recte fit, fore comprehensivam. 

Usualis tandem desumitur e ratione qua lex observatur, seu e consue- 
tudine quae dicitur secundum legem. Inde tritum adagium : Consuetudo 
optima legum interpres. 

2° In strictam et latam : quae divisio potissimum ad interpretationem 
doctrinalem refertur. 

Nempe verba legis saepe intelligi possunt duplici sensu quorum uter- 
que est proprius, sed unus prae altero plura comprehendit. Hine stricta 
erit interpretatio,si verbis illis affigitur sensus minus latus; /ata,si sensus 
latior eligitur. Ex. gr.in lege quadam, vox clericé, interpretatione stricta, 
sumetur tantum de iis qui saltem prima tonsura initiati sunt; interpre- 
tatione lata, complectetur omnes personas ecclesiasticas. Similiter vox 
religiosi potest restringi ad solos regulares vel extendi ad eos omnes 
qui in congregalione votorum simplicium versantur,; etiam novitios. 


112. REGULAE INTERPRETATIONIS DOCTRINALIS. 

Plures regulae ab omnibus passim AA. traduntur (S. Alph. 1. 1. n. 200), 
quarum hae sunt praecipuae : 

1@ Interpretatio potius menti quam verbis legis convenire debet. 
Nam “ certum est quod is committit in legem qui, legis verba complec- 
tens, contra legis nititur voluntatem. , (Reg. Juris ult. in 6°) Mens 
autem legis colligitur tum ex materia legis, tum ex cireumstantiis, prae- 
cipue ex ratione in lege posita et quae ejus anima a DD. dicitur. 
(Reiffenst. in l. 1. Deer. t. 2. n. 386 seqq.) 

2 Verba legis sumenda sunt in sensu proprio nisi aliud suadeat mani- 
festa ratio, quae praesertim erit ne admittatur aliquid iniquum vel 
absurdum aut ne verba quaedam fiant pocres inutilia. (Reiffenst. Ce: 
n. 389 seqq.) 

32 Regulariter lex non est extendenda, ob similitudinem vel identita- 

tem rationis, ad casum qui, sub lata verborum forma, in lege non com- 
prehandatur. Ratio est quod ad obligationem inducendam, praeter ratio - 


nem justam, requiritur voluntas legislatoris ; is autem omnino potest de_ 


uno disponere et non de alio, vel quia non vult, vel quia non expedit 
omnia simul jubere vel prohibere. (Schmalzgr. in 1. 1. Decr. t. 2. n. 48) 

Excipe tamen casus in quibus legislator injustitiae vel imprudentiae 
argui posset si hujusmodi extensio, vel potius interpretatio, non fieret. 
Hoe autem praesertim contingit : ¢7 correlativis : sic lex quae maritum 
a debito reddendo eximit ob adulterium uxoris, interpretanda est ita ut 
ob adulterium mariti, eadem facultas detur uxori ; — in tis quae Jure 
aequiparantur, ut sunt electio, postulatio et praeséntatio ad beneficium; 
— in connexis, ita ut unum contineatur in altero, vel alteri subordinetur. 
Tune enim applicanda Reg. 534 Juris in 6°: Cui licet quod est plus, 
licet utique quod est minus. Sic qui cum illegitimo dispensare potest ad 
suscipiendum sacerdotium, potest etiam dispensare ut ordines inferiores 
recipiat. His et similibus casibus applicandum axioma : Ubi eadem est 
ratio, eadem est Juris dispositio. 

44 In materia favorabili verba late sunt interpretanda ; in materia 
vero odiosa, stricte, juxta Reg. J. 152™ in 6° : Odia restringi et favores 
convenit ampliari, et 308 : In obscuris minimum est tenendum. 
Quae posterior sententia, ita est intelligenda ut ubi, attentis omnibus, 
sensus legis manet obscurus, eligatur ille qui minus gravat. 

Non semper ita facile patet quaenam legis dispositiones favorabiles, 
quaenam odiosae seu gravantes censendae sint.Si in eadem lege una pars 
favorem, altera odium continet, prior late, posterior stricte erit interpre- 
tanda. Quodsi duae illae partes ita sunt connexae ut ab invicem sepa- 
rari nequeant, tota lex censenda erit favorabilis et late interpretanda, 
quando primarius ejus finis est alicui favorem concedere, licet iste favor 
redundet etiam in alterius detrimentum; tota vero lex censenda erit 
odiosa et stricte interpretanda, quando finis ejus primarius tendit in 
alicujus detrimentum. Plerumque odiosae habentur leges poenales, 
irritantes, derogantes juri communi et pristinam libertatem restringen- 
tes. Attamen, etiam in poenalibus, interdum favor ab odio separandus 
est. Sic famosus canon, quo excommunicatione percelluntur clericorum 
percussores, late interpretandus est ubi agitur de personis ecclesiasticis 
in quorum favorem statutus est ; stricte vero, ubi de injuria quae hac 
censura punitur. Cfr. Reiffenst. 1. c. n. 437 seqq. 


113. Hue quoque refertur usus Epikeiae (émztzerx, aequitas) quae 
est “ benigna legum interpretatio secundum aequum et bonum, decla- 
rans casum aliquem particularem ex mente legislatoris, ob suas cir- 
cumstantias speciales, sub lege universaliter lata non esse comprehen- 

sum. , (Reiffenst. 1. ¢. n. 378) Haec a legis interpretatione eatenus differt — 


quatenus interpretatio verba legis obscura declarat,epikeia vero mentem 
legislatoris explicat, quando constat de universali verborum sensu, 
dubitatur autem de mente legislatoris, utrum nempe is talem casum 
particularem ob certas circumstantias voluerit vel potuerit sub generali 
locutione legis comprehendere. 

Ex hac epikeiae natura liquet ejus usum ad solam legem humanam 
coarctari. In hac autem, e communi DD. sententia, interdum applicari 
potest, quia legislator humanus attendere solet tantum ad ea quae 
frequenter contingunt ; unde, in casu particulari, in quo iniquum vel 


saltem nimis difficile foret legi obedire, praesumi potest legislatorem 


noluisse ut etiam ad talem casum lex sua extenderetur. 


CAPOT Iii. 


DE IIS QUAE A LEGE EXCUSANT. 


114. PRINCIPIA. I. Obligatio legis positivae generatim desinit 
quando ejus observatio per accidens cum gravi damno vel incommodo 
conjuncta est. 

Quod ut melius intelligatur, juvabit notasse sequentia : 

1° Non agi de lege naturali vel divina negativa, qua vetantur ea quae 
sunt proprio sensu intrinsece mala, ut blasphemia; includi vero omnem 
legem humanam, sive civilem, sive ecclesiasticam, imo et naturalem 
vel divinam positivam, ex. gr. legem restituendi bona injuste ablata. 

2° Dici : generatim. Nam interdum, propter bonum commune, lex 
etiam cum gravissimo incommodo servanda est. Px. gr. parochus tenetur 
lege residentiae, etiam cum evidenti periculo contrahendi morbi conta- 
giosi. Cfr. n. 91. 

3° In singulis legibus determinandum esse quam grave incommodum 
esse debeat ut ab iis servandis excuset. Hoe enim pendet a natura legis, 
intentione legislatoris et adjunctis peculiaribus. Plerumque leges nega- 
tivae gravius incommodum postulant ad excusandum quam affirmativae, 
leges divinae gravius quam humanae. Sic in gravi necessitate non licet 
furari, licet vero retinere pecuniam alteri solvendam. 

40 Necesse esse ut incommodum illud per accidens legis observationi 
conjungatur, non autem ex ipsa lege oriatur. Quaedam enim leges, ex. 


gr. lex divina integritatis in confessione, ex ipsa natura sua maximam 


habent difficultatem, quae proinde, in casibus particularibus, earum 
obligationem non tollit. 


Evid ‘a > es. 


-~ 

Ratio hujus principii, quatenus spectat ad leges humanas, in eo est 
quod lex debet manere moraliter possibilis ; quatenus vero etiam leges 
divinas positivas complectitur, nititur prudenti praesumptione qua 
opinemur Deum nolle urgere legem suam ubi tanta difficultas plane 
extraordinaria omnino mutat adjuncta. Cfr. Lehmkuhl, I. n. 156. A for- 
tiori excusat impotentia physica : siquidem ad impossibile nemo tenetur. 


115. II. Per se nemo prohibetur quominus e territorio suo exeat et 
ita se subtrahat obligationt particulari quae in eodem vigeat, ex. gr. 
audiendi Missam in die festo patroni loci. (n. 95) Lex enim non obligat 
ut quis in territorio maneat, sed tantum ut, quamdiu in eodem remanet, 
legem servet. Similiter licet exire e territorio in quo viget lex communis, 
ex. gr. audiendi Missam in die Epiphaniae, et tendere ad alium locum in 
quo (ut in Belgio) ex privilegio illa Jex communis vigere desiit. Qui enim 
sic agit, utitur jure suo se conjungendi cum parte communitatis quae 
privilegio donata est. (Lehmk. I. n. 159) Neque, in hoc casu, tenebitur 
ad Sacrum summo mane audiendum, si aliud tardius in eodem loco 
celebratur, modo hora ultimi Sacri jam versetur extra territorium in 
quo viget lex: nam “si mansisset in loco ubi praeceptum obligabat, 
poterat differre ad id tempus ; quando autem pervenit ad alium locum, 
desinit obligari. , (Bus. ap. S. Alph. n. 157) 

Imo etiamsi quis directe intendit ita effugere obligationem, - nihil 
inhonesti in hac voluntate reperitur. Duae tamen exceptiones, ob positi- 
vam S. Sedis dispositionem, attendendae sunt : scil. ne quis ex industria 
se in aliud territorium conferat ad vitandam legem de nullitate. matri- 
monii clandestini vel ad absolutionem a reservatis accipiendam. Sed de 
his suo loco dicetur. 


116. III. Si quis voluntarie causam posuit ob quam, licet subditus 
legi maneat, physice vel moraliter impossibilis fiat ejusdem observatio, 
non peccat quidem legem non servando (n. 114), sed interdum peecare 
potuit hujusmodi causam impedientem ponendo. Etenim quaelibet lex 
implicite obligat ad adhibenda media ordinaria et communia ut servari 
possit, qualia sunt adire haereditatem vel munere lucrativo fungi ut 
debitis satisfacere queas, comparare cibos licitos diebus abstinentiae, 
etc. Id enim manifeste continetur in obligatione procurandi finis. Igitur 
a fortiori obligatus lege tenetur ad non ponenda voluntarie impedimenta 
quae legis impletionem impossibilem reddant. 

Difficillimum autem est determinare quandonam in hac causa ponenda 
peccetur. Ideo praestat a regulis generalibus abstinere et casus prac- 
ticos solvere in singulis argumentis ad quae pertinent. Aliquas tamen 
generales animadversiones cum Sanchez (in Dec. |. 1. c. 15. n. 4) et 


\ 

Ball. P. (n. 260 seqq.) subjiciemus, quae juvent praesertim ad mentem 
legislatoris prudenter investigandam. 

1° Spectanda est vis praeceptorum quorum alia graviores, alia leviores 
causas ad excusandum exigunt. Leges enim naturales obligant ad 
adhibenda omnia media observandae legi necessaria, nisi magnam 
difficultatem per accidens secum trahant; positivae vero leges saepe, 
ob voluntatem legislatoris nihil amplius exigentis, obligant tantum ad 
vitanda vel tollenda quaedam impedimenta intime cum observantia 
legis connexa. (Castrop. de Leg. J. disp. 21) Sic facilius poterit poni 
impedimentum quo impossibilis fiat Missae auditio quam muneris 
exsecutio. x 

2° Consideranda necessitas vel utilitas impedimenti. Sie a Missa 
audienda excusabit labor ultro susceptus ad exstinguendum incendium, 
non vero ad theatrum parandum. 

3° Considerandum utrum impedimentum proxime an remote tantum 
impediat ne impleatur praeceptum. Sic licet iter arripere, etiam sine 
peculiari causa, quamvis hoe praevideatur impedimento fore ne, post 
aliquot dies, praecepto Sacri audiendi satisfiat. Non licet iter ob meram 
recreationem aggredi, quando jam instat hora Sacri audiendi. Limitem 
autem quo secernantur impedimenta proxima a remolis accurate deter- 
minare difficillimum est. Juxta Lehmkuhl (I. n. 158): “ Praecepta seu 
leges quarum obligatio saepe recurrit, ut jejunium, abstinentia, assis- 
tentia Missae sacrificio, tum tantum prohibent quominus impedimentum 
indirecte ponatur sine justa causa, quando jam fere instat dies obliga- 
tionis, Summum pridie tempore pomeridiano. ,, Ita iter, quo impediatur 
Sacri auditio, liceret ingredi e mera voluptate, toto die Sabbati usque 
ad unam alteramve horam ante diem Dominicam. (Gury, I. n. 141) 

4° Considerandum utrum impedimentum per se et intrinsece ad rei 
praeceptae materiam pertineat, ut si desit breviarium ad officium cano- 
nicum recitandum, an per accidens et remote tantum, ut si desit valetudo 
sufficiens ad eamdem recitationem. Ita peccat contra praeceptum officii 
divini recitandi qui breyiarium, quod unicum habeat, in mare projiciat, 
non autem qui se imprudenter pluviae exponens, morhum contrahit quo 
ab officio recitando impediatur. 

5° Sententia communior est : semper reum esse violatae legis eum 
qui apponit impedimentum etiam remotum cum directa intentione ut a 
lege, ex. gr. Sacri audiendi, excusetur. (La Croix, |. 1. de Leg. n. 784) Jus 
enim Romanum prohibet ne quid in fraudem legis fiat : quod etiam legi- 
bus canonicis et, a fortiori, legi naturali applicandum est. (S. Alph. 1. 4. 
n. 104; D’Annib. I. n. 174. nota 60) Attamen, ubi certo constat actionem 
externam esse licitam, ex. gr. iter suscipere duobus diebus antequam ur- 
geat obligatio audiendi Sacri, existimamus probabilem esse plurium AA. 

sententiam (Tambur. Expl. Dec. 1. 4. c. 2.; Salmant. de Leg. n. 164) : non 
violari legem positivam ab eo qui directe intendit tali impedimento a 
lege implenda excusari. Nam, cum utatur jure suo, non apparet cur 
ejus intentio dicatur inhonesta magis quam intentio exeuntis e territorio 
animo vitandae legis particularis. Aliud sane dicendum de casu quo lex 
ex. gr. abstinentiae proxime urget. Qui enim tune ex industria impedi- 
mentum ponit, ex. gr. curando ut ad prandium invitetur ubi nihil praeter 
carnes apponetur, manifeste legem eludit, et ab omnibus timoratis fideli- 
bus legem violare censebitur. 


CAPUT IV. 


DE DISPENSATIONE LEGIS. 


S 1. pr NATURA ET AUCTORE DISPENSATIONIS. 


117, DEFINITIO., Dispensatio est exemptio alicujus ab obligatione 
legis, facta a legislatore aut ab eo qui ab ipso hance potestatem accepit. 
Supponit ergo legem universe manere cum sua vi obligandi, sed, prop- 
ter voluntatem Superioris, transeunter vel etiam modo stabili jam non 
adstringere personas aliquas particulares. 

Differt a licentia, quae legi consentanea potius quam contraria est. 
Ex. gr. si lex vetat ne religiosus domo egrediatur sine Superioris licen- 
tia, is qui licentiam petit non petit legis relaxationem, sed legem obser- 
vat. Quare ad licentiam concedendam non requiruntur eaedem condi- 
tiones atque ad dispensandum. 

Sedulo quoque distinguatur oportet dispensatio a declaratione exemp- 
tionis. Prior enim pertinet ad eamdem potestatem jurisdictionis qua 
legis obligatio inducta est, posterior vero, sine ulla potestate dominativa 
vel jurisdictionis, a privato fieri potest, ex. gr. a medico qui declarat ita 
nocere posse jejunium huic homini debili ut ab eo servando excusetur. 
(Ball. P. n. 268 seqq.) > 

Potest dispensatio concedi expresse et tacite. Expresse, quando 
verbis vel aliis signis manifestis datur ; tacite, quando prudenter colli- 
gitur ex aliqua actione Superioris, ex. gr. e collatione beneficii ab 
episcopo facta clerico quem excommunicatum esse novit, vel ex ejus 

~silentio quando scit inferiorem agere contra legem et facile contradicere 
posset. (n. 10) Numquam autem sufficit praesumptio de futuro, nixa 
persuasione quod Superior dispensationem, si peteretur, concessurus 

esset. Hine patet iterum discrimen dispensationis et licentiae. Ratio 
ejusdem, juxta Suarez (de Leg. |. 6. c. 13. n. 20), in eo est quod, ubi 
vetatur aliquid fieri sine licentia, actio non est simpliciter prohibita, sed 
solum ut non fiat absque Superioris voluntate, quae conditio extenditur, 
ex communi usu et prudenti ratione, ad voluntatem praesumptam. Ubi 
vero agitur de dispensatione, actio supponitur absolute prohibita et ob 
eam rationem mala, et ideo de praesenti necessaria est aliqua voluntas 
quae prohibitionem et consequenter malitiam auferat. 

Potestas dispensandi, sicut quaelibet ecclesiastica facultas, potest esse 
ordinaria vel delegata. Ordinaria est quando habetur jure proprio seu 
vi officii quod quis obtinet, ex. gr. episcopi vel parochi; delegata est, 
quando non habetur vi proprii officii, sed ex beneficio et commissione 
alterius exercetur. Inter delegatos autem eminent qui vocantur delegati 
ad universitatem causarum, eo quod ipsis vel omnes universim causae 
vel saltem certum genus causarum, ex. gr. matrimonialium, committun-. 
tur. (Reiffenst. in 1. 1. Decret. t. 28. n. 27 seqq.) Hi proxime accedunt ad 
habentes potestatem ordinariam. Plura alia, quae Canonistae de hac 
divisione potestatis ecclesiasticae ad h. t. tradere solent, omittemus, 
cum ad forum externum et potissimum ad judicia ecclesiastica perti- 
neant ; ceterum saepe alii alium sensum iisdem vocibus affigunt. (Aich- 
ner, op. cit. § 24. nota 6) 


118. PRINCIPIA. I. Legislator dispensare potest valide in lege 
propria vel praedecessorum suorum, etiam sine justa causa. ; 

Ratio est quod causa obligationis est legislatoris voluntas ; hac retrac- 
tata, cessat eo ipso effectus seu obligatio. Hoe verum manet etiamsi 
legislator voto vel juramento se ad non dispensandum obligasset : nam 
haec vincula faciunt quidem dispensationem illicitam in materia religio- 
nis, sed potestatem non adimunt. 


II. Inferior nullam habet potestatem dispensandi in lege Superioris 
nisi quam ab eo delegatam habeat. Cum autem Superior non communi- 
cet eam facultatem nisi ut dispensetur ob justas causas, dispensatio 


facta sine justa causa ab eo qui habet tantum delegatam facultatem est 
irrita. 


III. Romanus Pontifex dispensare potest : 

1° In quibusdam legibus divinis, saltem probabiliter, quamvis multi 
hance proprie dictam potestatem dispensandi Papae denegent, eo quod 
nullibi talis concessio facta reperiatur. (S. Alph. n, 189) Haec tamen™ 


controversia potius ad modum loquendi quam ad realem potestatis ~ 


extensionem refertur. Omnes enim conveniunt tolli posse per auctorita- 
tem 5S. P. vincula quae ex jure divino oriantur, ut vota, juramenta, 


- 

matrimonium ratum, etc. Sed posterioris sententiae fautores negant in 
tali relaxatione juris divini contineri proprii nominis dispensationem. 
(Ball. P. n. 290 seqq.) Haee autem extra dubium sunt : hujusmodi — 
relaxationem voti, juramenti, vinculi e matrimonio rato oriundi esse 
nullam, si sine justa causa fiat (Prine. II) ; insuper hance potestatem non 
extendi ad ea quae traditio probat esse prorsus immutabilia, ut vincu- 
lum matrimonii inter Christianos consummati. 

2° In omnibus legibus ecclesiasticis, etiam in Concilio Oecumenico 
latis, cum habeat potestatis ecclesiasticae plenitudinem. 


119, IV. Episcopi de jure ordinario, seu vi muneris episcopalis 
dispensare possunt : 

1° In omnibus legibus suis vel antecessorum suorum, etiamsi in 
Synodo dioecesana latae sunt, cum etiam illae solius episcopi auctori- 
tate sanciantur. 

2° In decretis Concilii Provincialis vel Nationalis, nisi dispensatio in 
antecessum reserVata sit. Ita probabilius sentiunt Barbosa, Suarez, de 
Angelis, Aichner contra Ferraris, Bouix, ete. Cfr. Aichner, op. cit. § 118. 

3° In legibus communibus quarum observatio crebro recurrit. Id enim 
et boni communis ratio postulat et consuetudo ratum habet. Talia cen- 
sentur jejunium, abstinentia, observatio festorum, recitatio officii, vota 
non reservata. 

4° Quando facultas dispensandi episcopis in ipso jure communi tri- 
buitur, vel expresse, ut in quibusdam irregularitatibus et in censuris 
occultis quae non reservantur speciali modo R. P., vel implicite, ubi in 
lege additur nisi dispensetur : talia enim verba frustra adderentur si 
de solius R. P. dispensatione intelligenda forent. (S. Alpb. n. 190) 

5° Quando difficilis est recursus ad R. P. et periculum est in mora. 
Tune dispensare potest episcopus etiam in rebus quae non frequenter 
contingunt, ex. gr. in irregularitatibus, in votis reservatis et similibus. 
(S. Alph. ib.) 

6° Quando dubitatur num casus dispensatione indigeat. (S. Alph. 
n, 192) Tune dispensatio episcopi datur tantum ad cautelam, cum possit, 
absolute loquendo, unusquisque uti opinione probabili. Consultius tamen 
‘ad episcopum recurritur, praesertim ab indoctis qui facile hallucinari 
possunt. (Ball. P. n. 287) 

__ Praeter illas facultates ordinarias, solent habere episcopi adhuc 
ampliores, quae ipsis non ex munere, sed ex speciali et temporanea 
S. Sedis concessione competunt. Hae pro variis locis et argumentis 
conceduntur ad quinque, decem vel quindecim annos, 

Ordinarias facultates, secundum Juris principia, aliis delegare pos- : 
sunt. Pariter, juxta resp. S. Inqu. 17 Dec. 1898, quo controversiae de hac + 
re vigenti finis impositus est, potest episcopus dioecesanus subdelegare , 

absque speciali concessione, suis Vicariis Generalibus, aut aliis eccle- 
siasticis viris, generali modo vel pro casu particulari, facultates ab 
Apostolica Sede sibi ad tempus delegatas, dummodo id in facultatibus 
non prohibeatur, neque subdelegandi jus pro aliquibus tantum coarc- 
tetur : in hoe enim casu servanda erit ad amussim forma rescripti. (Act. 
S.S. t. 31. p. 384) 

Tandem juvabit notasse eum qui ab uno Ordinario obtinuit dispen- 
sationem in lege communi, ob motivum guod non sit proprium territorio 
dispensantis, sed personae dispensati, posse eadem dispensatione uti 
ubique, puta ad manducandas carnes diebus abstinentiae ob causam 
debilitatis. Ratio est, quia privilegium mere personale adhaeret personae 
dispensatae, ideoque eam comitatur quocumque perrexerit. (Schmalzgr. 
in ]. 5. Deer. t. 33. n. 111) 

E principiis I et Il manifeste sequitur episcopum invalide dispensare, 
sine justa causa, in omnibus legibus hic recensilis, iis tantum exceptis, 
quae sub 1° numerantur. 


120. V. Parochi cum ovibus suis dispensare possunt in legibus 
jejunii, abstinentiae et observationis festorum, etiamsi facilis recursus 
ad episcopum patet. Hane autem facultatem, utpote ordinariam, aliis 
delegare possunt. (Ball. P. n. 287) 

Confessarii autem, extra casum specialis concessionis, nullam dispen- 
sandi facultatem habent ; possunt tantum declarare rationem quamdam 
sufficere ad excusandum a lege. « 


121. QUAER. I. Num Superior secum ipso dispensare possit. 


RESP. Distinguendum inter ipsum legislatorem et Superiorem subor- 
dinatum. Prior probabilius subjicitur tantum vi directivae, non coactivae 
legum suarum : quare, secluso gravi scandalo aliorumve damno, veniali- 
ter tantum peccat ubi, sine justa causa, legem propriam non servat. Nulla 
autem videtur manere obligatio si rationabilem causam habeat-ob quam 
se communitati non conformet. Vel si manet obligatio (ut aliis placet) 
secum ipso dispensare potest : quia exercitium jurisdictionis voluntariae 
non requirit distinctionem personarum. Qui autem, potestate ordinaria 
vel delegata, in legibus Superioris dispensant, possunt hac facultate 
etiam in sui favorem uti. Quod praestare possunt vel directe secum ipsis 
dispensando, vel facultatem dispensandi alii viro prudenti, ex. gr. confes- 
sario, committendo. (Bouguil. Th. Mor. fund. n. 170) 


QUAER. II. Num episcopus dispensare possit cum peregrinis. 

RESP. Probabile est hanc facultatem ei competere erga eos omnes 
qui, etiam sine animo diutius commorandi, in ejus dioecesi versantur, 
eammque extendi non solum ad leges communes, ex.gr. abstinendi ab ope- ‘ 
ribus servilibus, sed etiam ad vota et juramenta. Rationes varias affe- 
runt AA. Quidam (cit. a S. Alph. n. 158) innituntur vineulo subjectionis 
quo autumant, per accessum etiam unius diei, peregrinum cum episcopo 
loci ligari. Unde sicut, eorum sententia,tenetur loci illius legibus, aequum 
est ut gaudeat ejusdem privilegiis. Alii, ut Ball. P. (n. 209), rectius reeur- 
runt ad consensum episcopi proprii peregrinorum, qui supponendus est 
velle ut subditi sui, etiam in alieno territorio, gaudeant hac facultate 
quae omnibus ubique in promptu esse debet. 

Similiter opinamur parochis inesse facultatem dispensandi cum pere- 
grinis in sua parochia commorantibus : nam par est ratio. Id tamen non 
est extendendum ad incolas alienae paroeciae qui ad propriam redierunt: 
id enim, ob summam facilitatem adeundi alias paroecias, confusionem et 
dissidia gigneret. 


QUAER. III. Num episcopus dispensare possit cum Regularibus 
exemplis. 


RESP. Per se id nequit, cum Regulares aliive Religiosi exempti non 
sint ejus subditi, neque privilegio suo renuntiare possint ut se episcopo 
subdant. Attamen, ne quod in eorum favorem concessum est in ipsorum 
detrimentum retorqueatur, possunt, cum Praelati sui consensu, uti epi- 
scopalibus dispensationibus. Imo, ubi episcopi non dispensant auctori- 
tate propria, sed tantum promulgant dispensationes nomine Sedis 
Apostolicae, ut contingit in annuis indultis quadragesimalibus circ: 
observantiam ciborum, iisdem uti possunt omnes Regulares qui speciali 
voto‘ad has observantias non tenentur. Hae enim sunt dispensationes 
Pontificiae potius quam episcopales. (1) Quare si horum Regularium 
Superiores vetant ne subditi talibus dispensationibus utantur, haec 
prohibitio obligabit tantum sicut reliqua Superiorum mandata. 

Ceterum cum singulis Regularibus possunt Praelati eorum, etiam 
locales (nisi aliter in ipsorum Constitutionibus definiatur), dispensare in 
legibus Ecclesiae communibus, ut abstinentiae, observationis festorum, 
Horarum Canonicarum, ete. Habent enim hujusmodi Praelati in suos 
potestatem quasi episcopalem. Eamdem vel etiam ampliorem facultatem 
solent quoque habere per specialia privilegia. (Lehmk. I. n. 165 seqq.) 


“() Cfr. Piat. Prael. J. Reg. I. P. 3885, (1° edit.) ubi allegatur ied Schl S. Officii 
in hune sensum. 

2. DE CAUSIS DISPENSATIONUM. 


122. PRINCIPIA. I. Ut Superior licite concedat et inferior licite 
petat dispensationem, requiritur justa causa. 

Ratio pro Superiore est, quod dispensando sine causa committit 
vitium acceptionis personarum et querelis locum praebet ; pro inferiore 
vero, quod Superiorem ad rem illicitam inducit. (Ball. P. n. 273) Attamen 
si dubitatur num causa sit justa, licet dispensationem petere et conce- 
dere: secus enim durissimum onus Superiori et inferioritbus imponeretur, 
cum in moralibus tam crebro hujusmodi dubia solvi nequeant. (S. Alph. 
n. 178) 

Per se venialiter tantum peccat ieceanibe sine justa causa in lege 
sua dispensans, quamvis interdum grave peccatum fieri posset ob 
damna et mala magni momenti, quae ex dispensatione arbitraria praevi- 
deantur secutura. Similiter dicendum de subdito qui tali dispensatione 


uteretur, quippe quae, cum valida sit, tollat legis obligationem. (S. Alph. 


1. c.) Verum, ob contrariam rationem, graviter peceant inferior praelatus 
qui, sine justa causa, in lege Superioris graviter obligante dispensatio- 
nem concedit, et subditus qui eadem utitur. Semper tamen praesumendi 
sunt Superiores ob justam causam dispensare, donec contrarium evi- 
denter pateat. 


II. Justa censetur causa dispensandi quae nec tanta est ut per se a 
lege eximat, nec tam levis ut censeatur personarum acceptio aliquam 
partem communitatis propter talem causam a ee: obligatione 
eximere. 

Desumi autem potest justa causa non tantum ex incommodo quod 
alicui e legis observatione oriatur, sed etiam a majore bono obtinendo, 


a personae dispensandae meritis, etc. (Ball. P. n. 280) Nulla tamen ~ 


generali regula haec justa mensura delerminari potest. Plurima enim 
inspicienda sunt in singulis argumentis, ex. gr. utrum lex majoris. an 
minoris sit momenti, utrum bonum commune in his locis et temporibus 
severitatem an benignitatem postulet, ete. Quandoque etiam durities 
cordis seu metus gravioris mali ad facilius dispensandum impellet. 


123. III. Quotiescumque in petenda gratia, dolose i. e. per fraudem 
vel malitiam falsitas exprimitur vel veritas reticetur (1), rescriptum 
(1) Multi AA. distinguunt inter subreptionem seu suppressionem veri et 


obreptionem seu expressionem falsi. Haec tamen distinctio nullius momenti est, 
cum juridice in eodem censu ponantur reticentia veri et expressio falsi. 

et quidem probabilius quoad omnes suas partes, invalidum est. Etenim 
Decr. |. 1. t. 3. ¢. Super litteris, statuit Innocentius III de iis qui dolo 
utuntur: “ Quod ipsi, in ‘Suae perversitatis poenam, nullwm ex illis 
litteris commodum consequantur. , Attamen pro foro saltem interno, 
probabilis est sententia Sanchezii (de Matr. 1. 8. disp. 21. n. 70) et alio- 
rum docentium per hujusmodi dolum illud tantum vitiari capitulum in 
quo adhibitus sit, non item aliud a priori separatum penitusque inde- 
pendens. 

Quando per simplicitatem vel ignorantiam falsitas exprimitur vel 
veritas reticetur in petenda gratia, rescriptum vitiatur tantum si error 
versatur circa causam motivam seu finalem, i.e. talem ut, cognita veri- 
tate, rescriptum non fuisset concessum; rescriptum manet'validum si 
error versatur circa causam mere impulsivam, i. e. talem ut, veritate 
cognita, rescriptum nihi!ominus fuisset concessum. 

Quaenam causa finalis et quaenam impulsiva dicenda sit, praesertim 
e stylo curiae dijudicandum est. Si, investigatione facta, dubium manet, 
praesumitur impulsiva: quia in dubio standum est pro valore actus. 
Ita pariter communis doctrina Canonistarum ex eadem decretali. 
(Reiffenst. 1. c.) Hine si in rescripto una tantum causa allegatur eaque 
falsa, dispensatio nulla est : nequit enim Superior supponi dispensare 
absque causa. Idem dicendum si plures causae allegatae tantum copula- 
tive sumptae, e stylo curiae, ad dispensandum sufficerent et partim 
falsae forent. (Ball. P. n. 354) 


IV. Dispensatio metu extorta valet, dammodo justa sit dispensandi 
causa. Excipitur tantum casus quo constaret Superiorem rescriptum 
dedisse sine animo dispensandi. (S. Alph. n. 184) Ratio est quod metus, 
jure naturae, voluntarium non tollit, neque ulla lege positiva tales dis- 
pensationes irrilantur. Si tamen metus injuste incussus fuisset, liberum 
foret Superiori dispensationem revocare. 


S 3. DE CESSATIONE DISPENSATIONIS. 


124. Triplici ratione cessare potest dispensatio jam concessa vel 
etiam in usum deduci coepta : cessatione causae motivae, revocatione 
Superioris, renuntiatione dispensati a Superiore accep tata. 


I. Cessante totaliter causa motiva, cessat quoque dispensatio 
quam Superior voluit concedere tantum sub tacita conditione si causa 
perduret ; non cessat ea quae absolute concessa est. © 

Non raro autem difficile est discernere utrum sub illa conditione an 

absolute concessa fuerit. Saepe ad stylum curiae, consuetudinem et. 
probatos auctores recurrendum erit. Regulam hane tradit Suarez (de. 
Leg. 1. 6. ¢. 20. n. 18) : Cessante causa motiva, cessat dispensatio quae. 
non ita datur ut statim totum vinculum legis auferat, sed potius ita ut 
illud successive auferat prout successive ipsa lex obligaverit. Sic desinit. 
dispensatio a jejunio quadragesimali data ob morbum, quando hic 
penitus cessavit. Idem dicendum de dispensatione indefinite data in. 
abstinentia;recitatione breviarii et similibus. Nam in tali materia nequit 
justa esse causa dispensationis nisi quatenus habet tractum successivum. 
cum ipsa lege. — Absolute autem et independenter a duratione causae. 
motivae datur dispensatio “ quae statim tota simul conceditur et habet 
quasi indivisibilem effectum, tollendo inhabilitatem, impedimentum aut 
votum.,, (Suar.ib.) Ita manet dispensatio in impedimento consanguinitatis 
data et ab exsecutore exsecutioni commissa ad legitimandam prolem. 
e commercio incestuoso susceptam, licet infans moriatur antequam dis-. 
pensati matrimonio uniantur, neque ulla alia causa motiva allegata fue- 
rit. Pariter is qui ob paupertatem dispensatus est a constituendo titulo 
patrimonii quo sacros ordines suscipiat, manet ab hac obligatione solu- 
tus, etiamsi ante ordinum susceptionem fiat dives. 


125. II. Revocatio dispensationis facta ab ipso legislatore est sem- 
per valida quia eamdem obligationem quam abstulit, potest semper, - 
saltem valide, iterum imponere. Excipe tamen casum quo obstaret aliad 
vineulum jam usu dispensationis contractum, ex.gr. vinculum matrimonii 
legitime initi post sublatum impedimentum. Nec vota, semel per dispen-. 
sationem sublata, per Superioris voluntatem reviviscere possunt. 

Praelatus inferior qui, potestate vel ordinaria vel delegata, in lege: 
Superioris dispensavit, ex.gr. episcopus in lege abstinentiae per Quadra-. 
gesimam, potest illam dispensationem ex justa causa revocare; si tamen. 
justa causa deesset, vel si dispensatio semel absolute concessa esset,. 
puta ad tollendam irregularitatem, invalide revocaret. (5. Alph. n. 197), 


III. Per renuntiationem a dispensato factam, effectu nondum secuto, 
cessat dispensatio, sed tantum quando renuntiatio a Superiore acceptata 
est. Si quis enim a legis vinculo solutus est, nonnisi Superioris auctori-. 
tate iterum eodem ligari potest. Per se autem licita est talis renuntiatio. 
nisi redundet in damnum alterius vel communitatis, in cujus favorem, 
dispensatio concessa sit: nam per se unusquisque favoribus sibi datis. 
renuntiare potest. 

Nemo autem censendus est renuntiasse dispensationi eo quod per lon-. 
gum tempus, ex. gr. decennium, ea usus non est. vel actum contrarium 
posuit, puta si dispensatus ad matrimonium ineundum cum Bertha, duxit. 
Titiam. (S. Alph. n. 198) 

_ Morte dispensantis non cessat dispensatio absolute concessa, quia gra- 
tia, etiamsi nondum ad ejus exsecutionem processum sit, non perimitur : 
morte concedentis (c. Si super, de Off. et potest. judicis delegati, in 6°). 
Idem dicendum si concessa est donec revocetur vel ad arbitrium Sedis 
Apostolicae vel episcopi. Cessat autem si Superior dispensaverit donec 
et placuerit vel ad suum arbitrium. (S. Alph. n. 197) Attamep etiam 
pro his posterioribus formulis potius standum est consuetudini, qua 


interdum prioribus aequiparantur, quam nativae verburum significationi. 
€fr. Vol. Il. n. 327. 


CAPUT V. 


DE CESSATIONE LEGIS. 


126. Triplici ratione cessare potest lex ecclesiastica (nam de hae 
tantum directe agimus) : abrogatione, desuetudine, cessatione finis ob 
quem lata est. 

I. Abrogatio legis in hoc consistit quod totius legis obligatio per 
ipsum legislatorem ejusve successorem aut superiorem tollitur. Hoe fieri 
potest vel simpliciter declarando legem jam vi obligandi carere, vel 
ferendo novam legem quae legi praeexistenti sit prorsus contraria. Ita 
Romanus Pontifex abrogare potest omnes leges mere ecclesiasticas, 
etiam in Concilio generali latas. Cfr. n. 87 seqq. 

Abrogationi affinis est derogatio qua Superior tantum unius alte- 
riusve articuli obligationem tollit, religua lege robur suum servante. 


127. II. Desuetudo, seu consuetudo contraria legi, ejus obligationem 
tollere potest ; sed necesse est ut gaudeat debitis conditionibus, quae ad 
quatuor capita reduci possunt : ad communitatem, ad legislatorem, ad 
consuetudinem ipsam, ad tempus quo vigere debet. Cfr. praesertim 
Aichner, Comp. Jur. eccl. § 12. 

1° Ex parte communitatis requiritur : 

a) Ut consuetudo vigeat in communitate quae saltem sufficiens sit ut 
ei vera lex, non tantum simplex praeceptum, imponatur. Hine legem 
abolere potest consuetudo contraria vigens in aliqua dioecesi, in corpo- 
ratione ecclesiastica, in peculiari hominum classe, ex. gr. clericorum vel 
judicum; inefficax vero est consuetudo privatae familiae vel personae. 
Cfr. Reiffenst. in l. 1. Deer. t. 4. n. 110 seqq. 

b) Ut consuetudo vigeat in majore communitatis parte : siquidem haec 

* sola communitatem repraesentat. 

c) Ut actus sint frequentati, quamvis numerus actuum requisitus pru- 
dentum judicio relinquendus sit; — puwblici, ita ut usus ex lis demon- 
strari possit; — voluntarii, eo sensu quod populus cognoscat legem et 
contra eam praescribere velit. Non desunt tamen AA. qui existiment 
valere consuetudinem diuturnam etiamsi populus legem prorsus igno- 
rasset. A fortiori valebit si populus, bona fide, existimavit legem ad se 
non perlinere vel ad quosdam casus revera inclusos non extendi. 

2° Ex parte legislatoris, requiritur et sufficit consensus saltem legalis 


seu modo generali legibus expressus. Talem autem consensum in Jure ~ 


ecclesiastico dari omnibus consuetudinibus rationabilibus et legitime 
praescriptis, eruitur ex. gr. e cap. fin. de Consuet. in quo Gregorius IX 
scribit : “ Licet etiam longaevae consuetudinis non sit vilis auctoritas, 
non est tamen usque adeo valitura ut vel juri positivo debeat praejudi- 
cium generare, nisi fuerit rationabilis et legitime sit praescripta. ,, 

Quodsi legislator novit aliquam consuetudinem contrariam legi suae 
vigere et silet, quamvis commode contradicere possit, probabilius statim 
legis obligatio cessat. (Reiffenst. 1. c. n. 93) Cfr. nn. 10 et 104. 


‘ 


3° Ex parte ipsius consuetudinis, requiritur ut sit rationabilis. Hane 


conditionem ita explicat Reiffenst. (Lc. n. 34) : “ Ea consuetudo, gene- 
ratim loquendo, est irrationabilis quae vel juri naturali aut divino 
adversatur, vel a Jure canonico reprobatur, vel peccandi licentiam aut 
occasionem praebet, vel alia ratione communi. utilitati perniciosa est ; 
quae vero in nullo horum deficit, censetur rationabilis. ,, 

De clausulis autem quae Constitutionibus Pontificiis addi solent et 
guibus prima fronte videri possint reprobari in perpetuum omnes con- 
suetudines contrariae, haec breviter notasse juvabit : 

a) Clausula : Nulla obstante consuetudine, tollit consuetudines prae- 
sentes, non futuras. 

b) Clausula : Nolumus contra hanc legem consuetudinem valere vel 
exclusa consuetudine contraria in futurum, non impedit quominus 
contra talem legem valeat consuetudo immemorialis vel, ut alii opinantur 


(ex. gr. Suarez, 1.7. de Leg. c. 9. n. 21), etiam tempore ordinario vigens. - 


Rationem optime explicat Aichner (op. cit. § 17): “ Omnes leges disci- 
plinares, sive facilius, sive difficilius, veluti natura sua rationabiles con- 
suetudines admittunt. At vero clausula legibus apponi solita eaclusa. 
quavis consuetudine contraria in futurum pariter non est nisi lex 
disciplinaris, quae natura sua admittere potest consuetudinem contra- 
riam... Proinde valor et finis hujus clausulae, si apponatur, non alius 


esse potest, quam difficiliorem reddendi consuetudinem novae legi 


contrariam, ac vigilantiam peculiarem auctoritatis ecclesiasticae exci- 


tandi, ne consuetudo contraria invalescat. ,, 
c) Clausula : Consuetudinem contrariam, quae potius corruptela 


a; 


ee 

dicenda est, penitus reprobamus et similes, absolute impediunt ne 


valeat consuetudo contraria, quippe quae ab ipso legislatore irrationa- . 


bilis esse declaratur. Nihilominus si, mutatis adjunctis, tollitur a consue- 
- tudine ratio ob quam a legislatore reprobata est (quod crebro contingere 
potest), jam poterit contra legem, tali clausula munitam, praevalere. 
(Reiffenst. 1. ¢. n. 45 seq.) 
4° Tempus requisitum et sufficiens ad legem ecclesiasticam per con- 
trariam consuetudinem abrogandam universe statui potest decennium. 
Ita probabilius Reiffenst. (I. ¢. n. 105) cum multis DD. contra alios qui 
longius tempus requirunt vel nullum tempus determinari posse putant. 
Hic tamen supponitur nullatenus agi de praescribendo jure alieno. 


128. III. Cessatio finis adaequati in aliqua communitate tollit legis 
obligationem. Hoc autem ita intelligendum ut finis legis cesset totaliter : 
nam si e duobus finibus ob quos lata est lex, unus subsistit, non cessat 
finis adaequatus, quippe qui utrumque complectitur ; — wniversaliter, 
seu pro majore communitatis parte ; — constanter : nam si brevi tan- 
tum tempore cessaret, obligatio tantum ad tempus suspenderetur. Ratio 
asserti est quod nequit obligare lex inutilis. (n. 83) 


Quodsi finis legis cessat tantum in casu vel persona particulari, con- , 
venit inter AA. cessare legis obligationem, quando finis cessat contrarie, ~~ 


i. e. quando observatio legis foret nociva vel cum nimia difficultate con- 
juncta (n. 114) vel prorsus inutilis. Ideo liceret librum prohibitum legere 
absque facultate, si ea forent adjuncta ut nec facultatem petere, nec 
lectionem absque impotentia defendendae religionis catholivae omittere 
possis. Sic etiam non teneris denuntiare sectae occultae coryphaeum ubi 
publice tamquam coryphaeus notus est. (Vol. If. n. 596) Neque ipsa lex 
naturalis, ex. gr. correptionis fraternae obligat, ubi constat finem illius 
nullatenus atlingi posse. (n. 219) 

Verum ubi finis legis cessat tantum negative, i. e. si lex- neque pror- 
sus inutilis, neque moraliter impossibilis evadit, sed tantum non obtiné- 
tur in casu yel persona particulari finis a legislatore intentus, manet 
obligatio legis. Nam, ut leges positivae, praesertim maxime usuales, 
efficaciter vigere pergant, moraliter necessarium est ut omnes eisdem 
adstringantur : secus plurimi, recte vel perperam opinati finem legis 
pro ipsis cessare, a legis observatione recederent aliosque multos post 
se traherent. Quare legislator ecclesiasticus, perinde ac civilis, regula- 
riter censendus est leges suas urgere etiam pro iis casibus vel personis 
in quibus tantum negative cessant. (La Croix, de Leg. n. 868) Sic ex 
ipsa praxi manifestum est non solvi a lege abstinentiae eum qui pisci- 
bus magis quam carne delectetur.. [dem a fortiori dicendum est de legi- 
bus quae fundentur in periculo universali, puta perversionis e lectione 

librorum pravorum secuturae, invaliditatis matrimonii ex omissis pro- 
clamationibus, etc. Nam, si unicuique parocho vel fideli liceret hujus- 
modi legum observantiam omilttere quotiescumque censerent ex hae 
omissione nullum sequi perversionis, nullitatis, etc. periculum, finis legis 
attingi non posset. Plurimi enim optima fide crebro existimarent moles- 
tas humanae socordiae cautiones non esse necessarias : ac proinde 
multa matrimonia invalide contraherentur, plurimi (ut lugenda expe- 
rientia constat) librorum prohibitorum, quos innocuos putarent, lectione 
fidem moresve amitterent, ete. (Ball. P. n. 376 seqq.) 

Quidam AA., ut Tamburini (in Dec. |. 2. ¢. 1. § 38), saltem probabile 
censent: cessare legem quotiescumque etiam mere negative cessat ejus 
finis in casu particulari. Nituntur paritate cum cessatione legis ubi pro 
communitate cessat adaequate ejusdem finis : fit enim inutilis saltem in 
illo casu vel particulari persona. Sed, ut supra dictum est, falso asseri- 
tur inutile esse ad bonum commune ut unusquisque legem servet, etiam 
ubi pro eo cessat finis ejus adaequatus : siquidem haec universalis obli- 
gatio ad legis efficaciam vix non necessaria est. De hac opinione scribit 
S. Alph. (de Leg. n. 199) : “ Si aliquando casus accideret quod aliquis 
omnino certus et securus esset abesse omne hallucinationis periculum, 
tune non auderem secundam sententiam improbare : sed hujusmodi 
casus rarissime poterit evenire. , Sed haee qualiscumque probabilitas 
vix non mere speculativa est, tum quia hypothesis qua nititur rarissima 
dicitur, tum quia praecipua ejus consequentia quoad libros prohibitos 
passim ab AA. et ab ipso S. Alph. (1. ¢.) rejicitur. (1) 


129. SCHOLION DE CONSUETUDINE. Consuetudine quae dici- 
tur praeter legem etiam nova obligatio introduci potest. Ad hoc autem 


(1) Non censemus tamen hance consequentiam, admissa probabilitate hujus 
sententiae, logice repudiari. Rationes affert S. Alph. (1. ¢.) : 40 Non cessare 
omnino periculum in lectione librorum pravorum. Verum saepe de absentia 
periculi pro certa persona in quibusdam libris legendis experientia omnino 
constat; imo licentia non tollit periculum, sed datur iis pro quibus deesse 
supponitur. — 20 Non cessat finis adaequatus, cum finis sit etiam ut servetur 
obedientia Ecclesiae in materia tam periculosa et ne detur ansa haereticis vel 
malis seriptoribus perniciosa typis demandandi. Sed gratis asseritur Ecclesiam 
intendisse tamquam finem ut sibi obedientia praestetur in hae re. Haec enim 
obedientia in hac lege, perinde atque in ceteris omnibus, non est nisi medium 
quo finis ab Ecclesia intentus obtineatur. Reapse Ecclesia in prohibitione libro- 
rum intendit “ ut homines, quoad in se esset, pravorum librorum lectione, hoc 
est pessimo veneno, prohiberet,, ex quo fiat “ut integritas fidei morumque 
christianorum ne quid detrimenti capiat.,, (Leonis XIII Const. Officiorum ae 
munerum) Insuper saepe nulla dabitur’ ansa edendi libros pravos, ut puta si 
jam penes me habeam librum haereses propugnantem. 


, 

requiruntur conditiones similes illis quae necessariae sunt ut consue- 
tudo Jegi contraria obligationem tollere possit. Nempe oportet ut major 
pars communitatis diuturno tempore (sallem per decennium) actus 
aliquos tamquam obligatorios frequentaverit. Quodsi omnes illae condi- 
tiones adsunt, consentiunt Canonistae consuetudinem hujusmodi, in lege 
ecclesiastica, per legalem R. P. consensum vim legis obtinere. Ita com- 
muniter admittitur introductum esse impedimentum dirimens dispari- 
tatis cultus. At si populus ex mero errore actus aliquos tamquam obli- 
gatorios exerceret, ex. gr. Missam aliquo die audiret, eo quod perperam 
existimaret eam esse praeceptam, nulla inde obligatio induceretur. 
Ceterum haec potius juvant ad originem aliquarum legum hodie vigen- 
tium explicandam quam ad novas introducendas : nam raro constabit 
de animo communitatis aliquam obligationem sibi imponere volentis 
quam tamen aliunde abesse norit. 

Si lex quaedam consuetudine abrogata est, postea autem iterum 
observari coepit, plures AA. ut Suar, (de Leg. |. 4. c. 16. n. 13) censent 
legem hane statim iterum obligare, quia suspensa est tantum donec 
communitas in sua consuetudine vult persistere, nec jure suo cedere 
incipit. Alii, ut Schmalzgr. (in |. 1. Deer. t. 4. n. 38), opinantur non renasci 
obligationem, utpote exstinctam, antequam nova consuetudo legitime 
praescripta sit,nempe per decennium. Quidam, ut Reiffenst. (in h. t. n. 196 
seqq.), utramque sententiam, nihil definientes, proponunt. In foro igitur 
interno nulla obligatio urgenda est antequam decennium elapsum sit. 

§ 1. DE LEGE NATURALI. 


130. DEFINITIO. Lex naturalis est ordinatio rationis per Sapien- 
tiam divinam facta et per lumen rationis a Deo omnibus manifestata. 
(Schmalzgr.in Prooem.n. 54) Manifestatio haee se habet promulgationis 


instar et ad perfectam naturam legis ducit eam quae dici solet lex _ 


aeterna. Haee enim modo generalissimo sumpta * nihil aliud est quam 
ratio divinae Sapientiae secundum quod est directiva omnium actuum 
et motionum creaturarum in suos fines. , (S. Th. f. 2. q. 93. a. 1) 


Ut autem speciatim ad creaturas rationales spectat, est actus divini 

Intellectus ab aeterno concipientis regulas necessarias ut creaturae 
liberae, quae creari possint, ad Deum tamquam finem suum dirigantur 
et divinae Voluntatis obligationem creaturis liberis imponentis ad 
easdem regulas servandas. Plura de his apud Philosophos Morales. 


DIVISIO. 1° Praecepta legis naturalis, sicut ceterarum legum, possunt 
dividi in affirmativa, negativa, permissiva, irritantia. 

Affirmativa praecipiunt ea quae a natura rationali ita exiguntur ut 
necessario a Deo praecipienda sint. Negativa similiter vetant ea quae 
ita eidem naturae rationali adversantur ut necessario sint vetanda. 

Permissiva vero praestant facultatem ut actiones quaedam valide aut 
licite hac vel illa ratione fiant, ex. gr. ut matrimonium valide sine 
testibus contrahatur ; non requirunt tamen ut semper eaedem actiones 
maneant validae vel licitae. Irritantia tandem faciunt quosdam actus ob 
defectum substantialem nullos, ex. gr. polyandriam simultaneam. 

2° Distinguuntur praecepta absoluta, seu ab omni conditione indepen- 
dentia, ex. gr. Deus colendus est, et conditionata, quae supponunt 
aliquod factum, ex. gr. juramentum est servandum. Hoe factum quan- 
doque potest esse supernaturale. Ita dicitur lex naturalis praescribere 
actum fidei homini cui credibilitatis motiva satis propusita fuerint. Hine 
oritur jus naturale absolutum et hypotheticum. 

3° Inter varia juris naturalis dictamina distinguuntur etiam ea quae 
exprimunt id quod absolute a natura rationali exigitur, ex. gr. ne sit 
polyandria, et ea quae exprimunt naturae rationalis inclinationem, ex. gr. 
ne sit polygynia. Priora jus slrictwm seu primarium, posteriora jus 
latum seu secundarium constituere dicuntur. 

N. B. Ad legem naturalem prope accedunt ea quae sunt Juris 
gentium, secundum S. Thomam et communem veterum consuetudinem 
intellecti: “ Nam ad jus gentium pertinent ea quae derivantur ex lege 
naturae sicut conclusiones ex principiis, ut justae emptiones,venditiones 
et alia hujusmodi, sine quibus homines ad invicem convivere non 
possunt : quod est de lege naturae, quia homo est naturaliter animal 
sociabile. , (1. 2. q. 95. a. 4) Angelicus affirmat quidem (I. ¢.) jus 
gentium contineri sub jure positivo; sed tamen, ubi discrimen ejus 
a lege naturali explicat, id valde exiguum esse innuit.* Jus gentium (ib. 
ad 1") est quidem aliquo modo naturale homini, secundum quod 
est rationalis, in quantum derivatur a lege naturali per modum conclu- 
sionis, quae non est multum remota a principiis, unde de facili in 
hujusmodi homines consenserunt ; distinguitur tamen a lege naturali, 
maxime ab eo quod est omnibus animalibus commune. , Quod ultimum 
fusius explicat in 2. 2. q. 57. a. 3. ubi ponit duplicem sensum quo 
aliquid possit dici naturale, et concludit : “ A jure autem naturali recedit 

jus gentium, ut Jurisconsultus dicit (Lib. I ff. de Just. et Jure), quia 
illud omnibus animalibus, hoe solum hominibus inter se commune est.,, 
Quare plura ex iis quae a S. Thoma aliisque veteribus dicuntur esse 
juris gentium eo quod jus naturale strictiori sensu usurpabant, hodie, 
cum jus naturale latiori sensu adhiberi soleat, ad hoc referenda sunt. 
Exemplum habes in divisione bonorum. 

Alio prorsus sensu jus gentium apud recentiores plurimos usurpatur 
pro jure quod inter gentes viget seu quo relationes variarum gentium 
inter se reguntur : quod profecto partim ad jus naturale et immutabile, 
partim ad jus conventionale et mutabile pertinet. Videsis egregium 
libellum P. Van Gestel S.J. de Justitia et Lege civili, cap. I. § 4. 


131. QUAER. I. Quatenus legis naturalis praecepta ab homine 
rationis usu gaudente ignorari possint. 


RESP. 1° Dari facile potest ignorantia facti, qua scil. homo, conscius 
prohibitionis generalis, nescit hoc illudve concretum factum prohiberi. 
Insuper, si excipiuntur principia plane universalissima, ex. gr. bonum 
faciendum, malum fugiendum, cetera vincibiliter ignovari posse satis 
constat. Possunt enim de cordibus hominum deleri propter pravas 


-consuetudines et habitus corruptos. Cfr. Rom. I, 24 seqq. 


2° Invincibiliter ignorari néqueunt, saltem diu, ea quae cum modica 
consideratione e primis et communibus principiis derivantur. Haec enim 
statim ratio naturalis per se judicat facienda vel non facienda esse. 
Talia sunt pleraque Decalogi praecepta, ex. gr. Honora patrem et 
matrem. Non furtum facies. (S. Th. 1. 2. q. 100. a. 1) Haec tamen 
interdum invincibiliter ignorari posse videntur, praesertim a rudibus, a 
pueris, ab iis qui in gentibus plane barbaris educati sunt. Ita a pueris 
ignorari potest malitia pollutionis, a rudioribus malitia mendacii 
officiosi, etc. Attamen, antequam admiltatur error tamquam invincibilis, 
interrogandi sunt qui eo laborare videntur num confusam saltem 
malitiae cognitionem habuerint et inquirendi obligationem perceperint. 
In iis enim quae cuique obyia sunt praesumendus est error fuisse 


-vincibilis. 


3° Invincibjliter ignorari possunt illa praecepta legis naturalis quae 
subtiliori consideratione a generalibus principiis deducuntur. Haee enim 
rudiores tantum a sapientibus discere possunt. (S. Th. Ll. ec.) Imo 
eliam sapientissimos invincibiliter ignorare posse quasdam conclusiones 
remotiores, liquido patet e dissensu DD. et etiam Sanctorum Patrum 
circa quasdam legis naturalis, praesertim in extraordinariis adjunctis, 
applicationes. Cfr. Ball. P. de Act. Hum. n. 80 seq. ubi citatur textus 
S. Augustini (de Serm. Dom. in monte, 1. 1. c. 16. n. 50) dubitantis num, 

-in quibusdam adjunctis, uxor, consentiente marito, adulterium patrare 
debeat. ; ; 
Facilius admiltendus est error quando duo praecepta in partem 
-oppositam trahere videntur, ex. gr. proposita quaestione num ad _ 
eleemosynam faciendam furari liceat, vel quando lex civilis aliquid 
moraliter malum permittit aut saltem tolerat. Ita Sporer (Theol. Sacer. 
P. IV. ¢. 3. n. 572) citatis aliis DD. admittit dari posse ignorantiam 
invincibilem de malitia fornicationis, etiam inter Christianos, in locis 
ubi permittuntur meretrices publicae, eo quod rudes non distinguant 
inter licitum sine culpa et permissum sine poena, quod testimonio 
confessariorum in iis locis constare dicit. Etiam S. Thomas (de Malo, q. 3. 
a. 8) admittit invincibiliter ignorari posse fornicationis prohibitionem. 

Speciatim inquirere solent DD. num dari possit in rudioribus igno- 
rantia invineibilis circa malitiam pravi desiderii quando norunt ipsum 
actum externum, ex. gr. fornicationis, esse graviter malum. Consentiunt 
autem ut negent hoc fieri posse, ubi de desideriis vere efficacibus 
agitur, eo quod nequit a peccato excusari qui vult exsequi rem quam a 
Deo prohibitam esse novit. Plerique tamen admittunt talem ignorantiam 
dari posse in desideriis énefficacibus et conditionatis : quod valde proba- 
bile est, siquidem tot quaestiones circa malitiam talium desideriorum 
inter DD. disputantur. Cfr. S. Alph. de Conse. n. 9; Ball. P. de Conse. 
n. 46. : 

In tali argumento confessarius praesumptione quidem duci debet, 
sed simul prudenter investigare num, in casu dato, praesumptio cedere 
debeat veritati, cum difficillimum sit certos limites ignorantiae humanae 
ponere. 


132. QUAER. II. Quatenus legis naturalis praecepta sint mutabilia. 


RESP. 1° Nequit lex naturalis mutari ab intrinseco, cum in ipsa 
rerum natura fundetur. Si qui DD., ex. gr. S. Th. (1. 2. q. 94. a. 5), tenent 
eam mutari posse in aliquo particulari propter speciales causas impe- 
dientes observantiam aliquorum praeceptorum, id unice videntur inten- 
dere : legem naturalem, utpote in mentibus tantum scriptam, efferri 
solere formulis valde generalibus, ex. gr. deposituwm est reddendum, 
secretum servandum, subauditis quibusdam conditionibus quas lex 
ipsa naturalis supponit, ex. gr. dummodo depositum repetatur rationa- 
biliter, dummodo secretum sine detrimento reipublicae servari queat. 
Hine, ubi non verificantur hujusmodi conditiones, videtur cessare in 
casu particulari lex naturalis dum revera servatur. 

2° Neque ab extrinseco mutari vere potest lex naturalis per dispen- 
sationem : siquidem ipse Deus, supposita creandi voluntate, necessario 

velle debet ut ordo ex ipsis rerum naturis orinndus servetur. Dispen- 
sationes autem apparentes praecipue explicantur mutatione quae in 
ipso objecto facta sit. Ita Deus, dum Abraham jussit filium suum - 
immolare, non dispensavit in praecepto quo homicidium vetatur, sed 
concessit Abrahae jus quod Ipsi in omnium hominum vitam competit. 
Similiter relaxando jus quod Ipsi ex voto acquisitum est, efficit ut jam 
non habeatur objectum quod lex naturalis intendit ubi jubet votum 
servandum esse. Magis manifestum est non dari dispensationem proprie 
dictam in lege naturali, ubi permittuntur quaedam quae juri tantum 
lato adversantur, ex. gr. polygynia, divortium. Cfr. Bouquillon, Theol. 
Mor. fund. n. 68 seqq. a 


§ 2. DE LEGE POSITIVA DIVINA. 


133. Lex positiva divina ea dicitur quae oritur a libera Dei voluntate. 
‘Manifestum est de ea per solam revelationem constare posse. Ideo, ut 
cognoscamus quaenam leges positivae divinae homines obligent, ad 
revelationem tum veteris, tum novi Testamenti recurrendum est. 

I. E revelatione primitiva et Mosaica remanent hodie servanda 
tantum moralia praecepta. 

Ratio est, quod cetera praecepta, nempe caeremonialia et judicialia, 
abolita sunt cum forma cultus divini et oeconomia politica quam Deus 
populum judaicum servare praeceperat donee Christus novum Testa- 
mentum instituerit.Moralia vero servanda remanent: his enim declaratur 
tantum magisque determinatur jus naturale ; deinde Christus non solum 
ea nullatenus abrogavit, sed et diserte confirmavit. (Matth. V, 17) Talia 
sunt Decalogi praecepta et lex ab initio mundi lata ‘ad sanciendam 
matrimonii unitatem et indissolubilitatem. (Matth. XIX, 4 seqq.) 


134. II. In revelatione Christiana pariter distinguere est praecepta 
divina quae immediate ad mores dirigendos et praecepta quae imme- 
diate ad cultum divinum vel oeconomiam reipublicae spectant. 

Praecepta moralia nulla Christus addidit iis quae jure naturali omnes 
adstringebant. Verum quidem est praecepta virtutum theologalium se 
extendere ad quaedam objecta nova, ex gr. ad credendum explicite 
Incarnationis mysterium, ad sperandam remissionem peccatorum expli- 
cite per Christum.Sed ista extensio,supposita horum objectorum proposi- 
tione a Christo facta, ex ipsa lege naturali sequitur. (n. 130) Proposuit 
insuper divinus Legislator altiorem prorsus perfectionem, sed per 
modum consilii, non praecepti. : 

Praecepta caeremonialia seu ad cultum pertinentia dedit Christus 
dum N. L., Sacrificium et Sacramenta instituit. 


~ 

Praecepta judicialia seu ad oeconomiam reipublicae christianae 
spectantia, Christus non dedit nisi quatenus Ecclesiam hierarchicam 
instituit cui fideles omnes subesse jussit. : 

Leges immediate a Christo latae videntur afficere omnes homines, eo 


sensu quod omnes obligantur ad Ecclesiam ingrediendam et, postquam ~~ 


illam ingressi fuerint, ad implenda cetera praecepta quae baptismum 


supponunt, ex. gr. suscipiendi S. Eucharistiam. Ratio est quod, saltem a_ 


tempore quo Apostoli per omnem terram Evangelium praedicavere, 
sufficienter promulgata est lex Christi ut moraliter in omnium cogni- 
tionem venire possit. Quodsi multi eam adhue ignorant, ii propter 
deficientem cognitionem legis ab ea servanda excusantur. (n. 102) 


S$ 3. DE LEGE ECCLESIASTICA,. 


135. Pleraeque quaestiones de hae lege jam supra enodatae sunt, 
praecipue Cap. I. § 41. Hic manet tantum tractanda quaestio satis 
implexa de auctoritate decretorum quae a SS. Congregationibus Romanis 
eduntur. 

Breves quasdam notiones praemittemus de iis Congregationibus 
quarum decreta frequentius a Theologis Moralibus citantur. 

1° Congregatio S. Offictt seu Romanae et Universalis Inquisitionis 
a Paulo If anno 1542 instituta. Ei praesidet ipse R. Pontifex. [llius 
S. C. est judicare de causis haeresis vel aliorum scelerum quae, ex 
Jure, aliquem de haeresi suspectum faciunt; insuper quaestiones ad 
fidem et sanam doctrinam pertinentes decreto disciplinari dirimere. 

2° S. Congregatio Indicis a S. Pio V instituta et a- Benedicto XIV 
novo ordine composita. Haec, tamquam subsidium S. Inquisitioni ferens, 
libros fidei vel moribus infesos reprobat ac probibet. 

3° S. Congregatio Concilit Tridentini Interpretum, quae brevius 
dici soletS. C. Concilii, a Pio IV anno 1564 erecta. Haec initio nullum 
aliud munus habebat quam ut Concilium Tridentinum interpretaretur. 
Postea autem a Pio V et Sixto V i insuper potestatem accepit dirimendi 
tum per viam judicii, tum per viam interpretationis, dubia quae, etiam 
extra Tridentini materiam, in quacumque Juris canonici parte orirentur. 
Decreta sua, interdum sua tantum auctoritate, interdum, in gravioribus 
rebus, consulto R. P. emittit. 

4° S. Congregatio Episcoporum et Regularium, in unam conflata 
e duabus quas Sixtus V anno 1587 erexit, alteram super negotiis 
Episcoporum, alteram super negotiis Regularium. Ejus est dirimere 
causas quae exoriuntur inter Episcopos vel Regulares, et definire 
quaecumque ad rectum statum et regimen Ordinum regularium pertinent. 

5° S. Congregatio Rituum a Sixto V instituta ad cultum Dei recte 
ordinandum et abusus extirpandos. Haec quoque curat quaecumque ad 
processus beatificationis et canonizationis spectant. 

6° S. Congregatio Indulgentiarum et SS. Reliquiarum a Clemente IX 
anno 1669 erecta, cum munere curandi ne*indulgentiae apocryphae 
‘vulgentur, nec reliquiae falsae colantur, et dirimendi quaecumqte 
dubia et difficultates de utrisque occurrant vel proponantur. 

7° S. Congregatio de Propaganda Fide erecta a Gregorio XV 
anno 1622 ad tractanda omnia negotia quae ad fidem in universo mundo 
propagandam pertinent. Ipsi subsunt omnes missiones et regiones quae 
ad instar missionum administrantur. 

‘Non raro quoque, praesertim in materia matrimonii vel censurarum, 
citantur responsa S. Poenitentiariae Apostolicae. Hoc est tribunal ad 
absolutiones, dispensationes similesque gratias conferendas institutum. 
Habet Major Poenitentiarius facultatem declarandi, cum consilio Docto- 


rum et Theologorum suoruam “ dubia omnia in materia peccatorum seu 


forum poenitentiale alias quomodolibet concernentia. , (Bened. XIV 
Const. Pastor bonis) My rr Ge 


136. In quaestione de vi decretorum quae a Romanis Congregationi- 
bus eduntur, semper supponuntur decreta plane authentica. Scilicet 
oportet ut a Praefecto Congregationis firmata, a Secretario subscripta 
et sigillo munita producantur vel alia ratione de eorum authentia 
constet. Generatim in rebus gravioribus nonnisi consulto R. P. edi 
possunt. Ceterum de authentia decretorum hodie vix dubium manebit, 
sive quod in authenticis decretorum collectionibus reperiuntur, sive 
quod ephemeridibus fide dignis ubique vulgantur. 

Authenticitate supposita, satis constat de sequentibus : 

1° Vis verae Constitutionis Pontificiae inest iis decretis quae, ab 
aliqua S. Congregatione exarata, specialiter a R. P. approbantur, additis 
clausulis clarissimis, et ad omnes locorum Ordinarios mitti jubentur. 
Nemini enim dubium esse potest quin haec documenta auctoritate simul 
et promulgatione requisita polleant. Exemplo sit decretum Quemadmo- 
dum jam supra (n. 87) citatum. ; 

2° Tenentur omnes catholici “ se subjicere decisionibus, quae, 
ad doctrinam pertinentes, a Pontificiis Congregationibus proferuntur. , 
Ita Pius IX in epist. ad Archiep. Monac. 21 Dec. 1863. (Denz. n. 1537) 


Tales autem decisiones doctrinales eduntur praecipue a S. Officio. Cfr. 


epistolam a Leone PP. XIII ad Archiep. Mediolanensem 1 Junii 1889 
datam, qua vehementer queritur de iis qui, ob inanes praetextus, 
obedientiam detrectabant decreto S. Officii quo 40 Propp. Rosminianae 
proscriptae fuerant. (Act. S. S. t. 21. p. 709 seqq.) 

3° Licet omnibus tamquam probabili adhaerere sententiae quam 
Romanae Congregationes theoretice statuunt vel practice sequuntur. 
Hine nemini licet aliis imponere obligationem quam decreta Romana 
esse negant, vel rejicere probabilitatem alicujus opinionis quam eadem 
decreta affirmant vel supponunt. A 

137. Ut autem stricta obligatio in foro conscientiae definiatur, juvat, 
claritatis causa, distinguere inter  declarationes quae generaliter et 
motu proprio a SS. Congregationibus eduntur et eas quae ex aliqua 
particulari occasione proferuntur. 

1° Declarationes quae proprio motu eduntur et ad omnes diriguntur, 
practice omnes obligant. Nam, si extensivae sunt (cfr. n. 111), non 
obligant quidem tamquam decreta Congregationis, quae novas leges 
ferre neguit, sed tamquam leges a R: Pontifice per Congregationem 
latae. Numquam enim vere extensivae declarationes videntur ad omnes 
dirigi sine speciali approbatione R. P. et promulgatione sufficienti., 
Si vero mere comprehensivae sunt, obligabunt etiam ob auctoritatem 
quam R. P. hujusmodi Congregationibus, praesertim S. C. Coneilii, 
dedit leges ecclesiasticas consulto R. P. interpretandi. 

2° Difficultas potissima versatur circa decisiones particulares quae 
vel ad causam aliquam dirimendam feruntur vel tamquam responsa ad 
dubia SS. Congregationibus proposita dantur. Hae procul dubio jus 
faciunt in causa particulari ad quam dirimendam latae sunt; sed 
dubitari potest num etiam in similibus casibus et ab omnibus tenenda 
sit illa legis ecclesiasticae interpretatio cui innituntur. 

Duplex autem sententia probabilis inter AA. viget. Cfr. S. Alph. 1. 1. 
n. 106. Alii obligationem affirmant, eo quod ita satis manifestatur 
voluntas SS. Congregationum quae facultatem interpretandi authentice 
leges ecclesiasticas acceperunt. Neque obstare defectum promulgationis 
harum decisionum existimant, eo quod promulgatione indigent quidem 
leges novae, non autem leges jam existentes. — 

Alii obligationem negant ob defectum promulgationis. Hac autem 
indigere illas declarationes perinde ac novas leges ex eo deducunt quod, 
quando fiunt de rebus adeo dubiis ut possint exstare opiniones contra- 
riae circa legis intelligentiam, declarationes hujusmodi novis legibus 
aequivalent. Hane sententiam tamquam probabilem tuetur S. Alph. (l.c.), 
qui tamen postea (Quaest. recentius reform. Quaer. II) excepit “ decla- 
rationes quae jam in Ecclesia universaliter divulgatae et facto sic 
promulgatae fuerint, usu plurium annorum vel relatione auctorum 
communiter ipsas referentium , quibus censet fideles omnes obligari. 
Reliquae igitur declarationes sententiae oppositae probabilitatem non 
tollunt, nec dirimunt controversias inter AA. de sensu legis vigentes. 
Ita, inter recentiores, D’Annib. (I. n. 184, nota 5) et Ball. P. (n. 32). 

138. Illud certe diligenter cavendum est ne sine magua circumspec- | 
tione decisiones pro uno casu datae ad similes extendantur, vel responsa. | 
particularia tamquam norma generalis proponantur. Saepe enim ex ipso , 
verborum tenore patet decisionem restringi ad casum concrete S. Con- 
gregationi propositum ; ut cum quaesitum est: “ An constet de valore 
matrimonii in casu. , Neque allegantur in responsis: rationes quae 
S. Congregationem moverunt ad hujusmodi sententiam ferendam. Ideo 
non raro continget ut aliqua peculiaris ratio, puta consuetudinis, 
scandali vitandi, juris tertio quaesiti, etc. eam inducat ad sententiam 
ferendam quam in aliis adjunctis non tulisset. Quare pronum est errare 
eos qui hujusmodi responsa specie tenus generalia vel decisiones cau- 
sarum tamquam legem universalem proponant. Exemplum talis erroris 
habes in iis qui, e pluribus sententiis S. C. Concilii, irrita declarantis 
matrimonia haereticorum in locis in quibus Tridentinum promulgatum 
fuit, deduxerant universe nulla esse eorum matrimonia coram ministro 
acatholico inita. Ut seribit Bened. XIV (in Declar. anni 1741 de 
matrimoniis Hollandiae, et de Synod. 1. 6. c. 6. n. 4), talia responsa 
particularia innitebantur cireumstantiis quae non ubique erant eaedem 
et expositioni quae de illis S. Congregationi fuerat exhibita. 

Cfr. de hac quaestione Aichner, Comp. J. Eccl. § 18; Lehmkuhl, t. I. 
nn. 200-206; Ball. P. de Leg. nn. 31-34; Bouquillon, Theol. Mor. fund. 
nn. 34-41; D’Annib., |. ¢. 


139. De decretis S. Congregationis Rituum quaedam speciatim 
notanda veniunt. 

Ex responso ejusdem S. Congr. a Pio IX probato 17 Julii 1846, constat 
“ decreta a S. R. C. emanata et responsiones quascumque ab ipsa 
propositis dubiis formiter editas eamdem habere auctoritatem ac si 
immediate ab ipso S. Pontifice promanarent, quamvis nulla facta fuerit 
de iisdem relatio Sanctitati suae.,, Ut autem formiter editae fuerint, 
requiritur et sufficit ut subscriptae fuerint a Praefecto et Secretario 
S. C. R. ejusdemque sigillo munitae. (S. C. R. 8 Apr. 1854) Dubium 
ergo non est quin decreta, quae tenore swo universalia sunt et ad 
omnes episcopos mittwntur, etiam sine approbatione R. P. omnes 
obligent, sicut et particularia decreta servanda sunt ab illa dioecesi, 
ordine religioso et similibus pro quibus lata sunt. 

Insuper satis concors est AA. sententia, ab omnibus servanda esse 
ila decreta quae legem seu rubricam antea existentem modo plane 
comprehensivo interpretantur. Cfr. Lehmkuhl, |. c. n. 206; Aichner, 1. ¢. 
nota 14. Quod praesertim verum est ubi decisio a S. C. post maturam 
rei discussionem emittitur ut in aliquo puncto juris ambiguitas tollatur. 
Idem etiam tenendum de iis decisionibus quae pluries jam similibus 
responsis confirmatae et ita aequivalenter promulgatae sunt. 9 


. 


IBOn TRACT.. III. DE LEGIBUS. 


Resolutiones autem prorsus particulares et declarationes(si quae fiunt) 
manifeste extensivae legum praeexistentium, non videntur obligare 
nisi eos ad quos diriguntur. Quae enim pro uno loco sanciuntur non 
propterea ad alios pertinent in quibus alia possunt esse adjuncta, con- 
suetudines, ete. Neque ipsa R. P. oracula, pro uno loco edita, universum 
orbem obligant vel, sine sufficienti promulgatione, ubique servanda 
sunt. Ideo S. C. R. interrogata num ipsius decreta, indulta et decisiones ~ 
datae in casibus particularibus applicabiles sint et adoptandae in simi- 
libus casibus, respondit (8 Apr. 1854) : “ Negative et semper recurren- 
dum in casibus particularibus.,, Item interrogata “num possit sustineri 
sententia juxta quam ea dumtaxat decreta universaliter obligent quae 
vel formaliter sunt generalia, vel aequivalenter generalia, i. e. non lata 
ob causam peculiarem alicujus loci vel dioecesis et S. Pontificis appro- 
batione munita , respondit (10 Dec. 1870) : * Consulat probatos aucto- 
res. , (Buccer. Enchir. p. 6) (1) 


§ 4. DE LEGE POENALI. 


140. Jam supra explicatum est (n. 106) quid intelligatur per legem 
moralem, pure poenalem, et mixtam. Hic autem quaedam notanda 
veniunt de lege pure poenali et mixta, tum in Jure ecclesiastico, tum in 
Jure civili. 


I. IN JURE ECCLESIASTICO. 

1° In hoc Jure vix ullae leges mere poenales reperiuntur. Quare leges 
quibus adnexa est poena praesumendae sunt mixtae donec contrarium 
probetur. (Lehmk. I. n. 208) Mere poenales sunt regulae quorumdam 
Ordinum religiosorum : quae a quibusdam etiam directivae nuncupantur 
ut obligatio ad culpam excludatur. (Vol. II. n. 87) 

2° Legibus ecclesiasticis interdum annéctuntur poenae ipso facto 
incurrendae. Non ideo tamen incurruntur semper ante sententiam 
qua crimen commissum declaretur. 

Nempe, ante talem sententiam incurruntur censurae latae sententiae; 
poenae quae impediunt tantum ne jus acquiratur, et potius inhabilitatem 
quam poenam proprie dictam constituunt, ex. gr. poena statuta a Tri- 
dentino (Sess. 23.-c. 1. de ref.) contra clericos non residentes, ne fructus 


(1) De hae speciali quaestione, praeter AA. supra citatos, consuli possunt Acta 
5. Sedis, t. 3. p. 563. appendix 12. Hujus scriptor testatur se ex ipsis regestis 
S. C. R. exscripsisse responsum a nobfs citatum 8 Apr. 1854, quod in collectione 
Gardelliniana non reperitur. 

faciant suos; tandem poenae conditionales, quia, proprie loquendo, 
conditio sunt sub qua aliquid datur, et ideo non implens conditionem. 
tenetur ante omnem sententiam dimittere quod sub ea recepit, ex. gr. 
electus in episcopum, si intra sex menses non consecratur, tenetur 
dimittere episcopatum. 

Nemo vero tenetur ante judicis sententiam declaratoriam, se privare 
jure jam acquisito, ex. gr. si quis commisit scelus ob quod lex edicit 
amitti, ipso facto et nulla exspectata sententia, vocem activam et passi- 
vam, beneficium, bona temporalia, etc. quae jam possidere coepit. Ratio 
est, quod in poenis benignior interpretatio est adhibenda. Jamvero, licet 
verba legis absolute ita intelligi possint ut reus has poenas subire 
debeat, nulla impositione poenae a judice facta, non necessario tamen 
excludunt declarationem judicis de crimine admisso. Insuper si actio 
positiva, ex. gr. restituendi, requiritur, nimis arduum videtur quod lex 
humana cogat reum ad poenam in seipsum exsequendam. Cfr. Salmant. 
de Leg. c. 2.n. 56. seqq. 


141.II. IN JURE CIVILI. 

1° Extra dubium est potestati civili inesse jus ferendi leges quae, 
praeter poenam temporalem, in conscientia obligent. Hoc enim e natura 
legitimae potestatis, quae a Deo sit, sequitur et abunde constat tum 
Scriptura (ex. gr. Rom. XIII, 5), tum Traditione. 

2° Communiter inter DD. convenit plures leges civiles, sive e primaeva 
legislatoris intentione, sive ex universali consuetudine, esse mere poe- 
nales, ex. gr. leges quae prohibent venationem in sylvis publicis. 

3° Hodie facilius admitti potest leges civiles plurimas esse mere 
poenales, eo quod civiles legislatores ab omni obligatione in conscientia 
abstrahere velle proclamant : unde etiam, in multis saltem regionibus, 
invaluit inter cives haec persuasio, illaesa conscientia violari leges 
civiles. 

4° Falsum tamen videtur obligationem in conscientia legi civili deesse, 
eo quod legislatores eam imponere non expresse intendunt. Sufficit enim 
ul stricto sensu imperare velint, neque obligationem hanc diserte exclu- 
dant. (Bouquill. Th. Mor. fund. n. 210) Imo etiam multae sunt leges.a 
quibus talem obligationem excludere nequeant, eo quod eadem ad 
bonum reipublicae statum est necessaria, ex. gr. leges quae proprie- 
talis jus inter cives determinant. Cfr. D’Annib. I. n. 206 seq. Ceterum 
quaestiones difficiliores de obligatione legis civilis suo loco tractabun- 
tur, praesertim in Tr. de Just. et Jure. 

S 5. DE LEGE IRRITANTE. 


142, DEFINITIO. Lex irritans ea dicitur quae invalidos efficit 
actus qui, inspecto tantum jure naturali, validi essent. Potestatem tales. 
leges ferendi tum Ecclesiae, tum Statui competere extra dubium est : 
non enim satis provisum_esset bono communi si talis facultas utrique 
legislatori in materia sua non esset tributa. Nec propterea lex positiva 
praevalet naturali. Haec enim ipsa postulat auctoritatem socialem 
eamque potestate irritandi munitam. Ideo, antecedenter ad legem posi- 
tivam, non sancit jus naturale modo absoluto ut talis actus, ex. gr. testa- 
mentum, sit validus, sed tantum sub conditione, i.e. nisi obstet aucto- 
ritas ecclesiastica vel civilis. Cfr. Ball. P. n. 130. 


143. DIVISIO. Variae sunt leges irritantes : ~ 
1° Lex directe afficere potest personas, easque incapaces reddere ad 
actus quosdam valide ponendos. Haec etiam dicitur lex inhabilitans. 


(D’Annib. I. n. 212) Exemplo sint in Jure ecclesiastico leges quae con- _ 


sanguineos ad matrimonium inter se contrahendum ineptos faciunt ; in 
Jure civili, leges quae uxorem generatim incapacem faciunt valide con- 
trahendi absque mariti licentia vel judicis interventu. (C. C. a. 217) — 
Potest quoque lex directe afficere actum, statuendo ut is irritus sit vel 
saltem rescindibilis quotiescumque certae juris solemnitates non ser- 


vantur. [ta Jure ecclesiastico irritantur, multis in locis, matrimonia — 


clandestina ; Jure civili, testamenta formis legalibus carentia. 
2° Lex quandoque irritat actum per seipsam, nulla interveniente 
judicis sententia etiam mere declaratoria, ex. gr. matrimonia cum 


impedimento dirimente inita ; quandoque illum validum esse sinit donec . 


per judicis sententiam irritetur. In priore easu, actus hujusmodi nullos. 


effectus sortiuntur ; in posteriore, licet iis inniti, tamquam validis, donec - 


per sententiam judicis irritentur; huic tamen, utpote justae, omnino 
standum est. 

3° Lex irritans praecipue fertur intuitu boni communis (n. 142) 
ideoque non necessario supponit aliquam culpam in ponente actum 
invalidum ; quandoque tamen rationem poenae habet, ut in impedimento 
criminis matrimonium dirimente. 

4° Lex irritans per se non est prohibens, ideoque non necessario 
peccat qui ponit actum quem Jex invalidum declarat, ex. gr. condens 
testamentum in quo non serventur, justas ab causas, formalitates 
legales. Attamen non raro simul actum irritat et prohibet. Res mani- 
festa est cum, disertis verbis, irritationi adjungitur actus prohibitio ; 
potest quoque deduci ex eo quod actus attentatus in seipso turpitu- 


Pes eS "a Se 


CAPUT VI. DE PRAECIPUIS LEGUM. SPECIEBUS. 133 


dinem involvit (ex. gr. matrimonium ab utraque parte impedimenti 
dirimentis conscia attentatum), vel alii, qui defectum ignorat, damnum 


inferre possit (ex. gr. si notarius testamentum, praetermissis solem-: 


nitatibus, exararet). Cfr. D’Annib. I. n. 215. K 
144. PRINCIPIUM. [gnorantia invincibilis non tollit irritationem 
quae non sit statuta in poenam delicti: manet enim tota legis ratio, 
nempe communis utilitas qua haec irritatio postulatur. Ideo nullum est 
matrimonium quod bona fide cum impedimento dirimente initur. 

Ubi vero irritatio in poenam delicti inducta est, tollitur quoties- 
cumque ignorantia a culpa excusat. Ratio est, quod irritatio se habet 
ad culpam ut effectus ad causam ; hac ergo deficiente, et illa evanescet. 
At si culpa quidem admittitur, ignoratur vero poena irritationis, AA. 
in oppositas sententias abeunt. Alii, ut Suarez (de Leg. 1. 5. ¢. 22. n. 4), 
censent manere irritationem : quia talis ignorantia non excusat peccatum 
contra legem, et consequenter neque excusat poenam, licet ignoretur ; 
ergo neque excusat irritationem. Alii, ut Sanchez, Schmalzgrueber, 
citati apud Ball. P. (n. 139), opinantur probabilius non manere invalidi- 
tatem. Ratio est, quod regulariter ii qui delinquunt incurrunt poenas 
delicto proportionatas, etiamsi eas ignorant,non autem extraordinarias, 
nisi et eas delinquendo cognoverint. Jamvero irritatio est poena extra- 
ordinaria et exorbitans, ideoque ab eam ignorantibus non incurritur. 

In Tr. de Matrimonio (Vol II. n. 468) agitabitur quaestio num maneat 
lex irritans quando servari nequit sine gravissimo incommodo communi 
vel particulari. Nam, cum vix practica sit nisi in impedimentis dirimen- 
tibus, commodius una cum iis examinabitur. 


§ 6. DE PRIVILEGIIS. 


145. DEFINITIO. Privilegium definitur : lex privata, speciale 
aliquod beneficium aut favorem contra vel praeter Jus concedens. 
. Dicitur lex analogice tantum quatenus, dum durat, ceteros obligat ne 
privilegiatum impediant quominus hoc beneficio fruatur; lex privata, 
quia regulariter ad personam privatam pertinet, vel, si communitati 
confertur, haec consideratur tamquam pars communitatis superioris 
quae lege obligatur. Differt autem a dispensatione non tantum privile- 
gium praeler jus, quod per se patet, sed etiam privilegium contra jus, 
quia hoc datur cum aliqua stabilitate ad modum legis, dum illa ex 
se nullam stabilitatem involvit. (Schmalzgr. in lib. 5. Deer. t. 33. n. 1 
seqq.) Ob eamdem rationem differt privilegium a beneficio quod alicui 
a principe modo transeunte confertur, neque ullum jus stabile tribuit ad 

actus determinatae speciei ponendos, ex. gr. absolutio a censura cui 
quis subjacet. air 

Privilegium stricte dictwm concedere potest omnis et solus qui 
legem condere potest. Hoe manifestum est de privilegiis contra jus, 
quippe quae privilegiatum ab obligatione ceteris communi eximant ; in - 
privilegiis autem praeter jus, inde liquet quod solus legislator ceteros 
obstringere potest ne privilegiatum ab usu juris sui impediant. 
Discrimen tamen est in iis quibus utriusque speciei privilegia concedi 
possint. Priora enim solis subditis dari possunt, cum sint actus juris- 
dictionis voluntariae eximentes ab obligatione quae antea imposita 
fuerit, nisi forte lex quae relaxatur ex lis sit quae etiam peregrinos in 
alieno territorio versantes adstringant. Posteriora etiam non subditis 
concedi possunt, dummodo materia sit subjecta principi privilegium 
conferenti, isque subditos cogere possit ne privilegiatum- in usu hujus 
favoris impediant. Ratio est, quod privilegia praeter jus se habent 
ad instar donationis cujus quisque, etiam non subditus, capax est. 
(Schmalzgr. 1. c. n. 70 seqq.) 


146. DIVISIO. Privilegium dividitur praecipue : 

1° In personale et reale. Prius illud est quod proxime seu immediate 
et directe ipsi personae conceditur in ipsius favorem seu ratione 
personae ; posterius, quod proxime, immediate et directe confertur rei 
a persona distinctae. Nomine autem rez intelliguntur non tantum res 
corporeae, ut ecclesia vel monasterium, sed et incorporeae, ut collegium, 
dignitas, clericatus, status religiosus, doctoratus vel alia qualitas a 
persona separabilis. (Schmalzgr. |. ¢. n. 33) 

2° In-mere gratiosum et remuneratoriwm. Prius illud est quod alicui 
conceditur ex mera principis liberalitate et non propter ejus merita qua 
talia; posterius, quod alicui datur in praemium meritorum ipsius vel 
aliorum quibuscum moraliter unitur, ex. gr. parentum, antecessorum. 
Remuneratoria censentur pleraque privilegia Regularibus concessa. 

3° In favorabile et odiosum. Cfr. n. 112. Favorabilia, ideoque late 
interpretanda, censentur privilegia praeter jus, cum nemini praejudicium 
afferant. Odiosa vero, ideoque stricte interpretanda, sunt plerumque pri- 
vilegia contra jus vel quae tertio praejudicant. Etenim legislator non est 
censendus derogasse juri quaesito tertii nisi id clare expresserit ; privi- 
legium vero contra jus commune aequivalet dispensationi quae, utpote 
vulnus legi inflictum, stricte interpretanda est. Attamen late interpre- 
tanda sunt privilegia in favorem cultus divini concessa, puta exemptio- 
nes concessae Regularibus, vel quae in favorem publicum conceduntur, 
puta facultas dispensandi in votis, vel tandem quae motu proprio ipsius 
principis conceduntur, puta facultas sponte data a R. P. vescendi carni- 
bus diebus abstinentiae. (Reiffenst. in Deer. 1. 1. c. 3. n. 180 seqq.) 

14'7. Quaedam de usu privilegiorum notasse juvabit. 

1° Unusquisque tenetur uti privilegio quod primo et per se respicit 
bonum communitatis cujus pars est, ut sunt privilegia canonis et fori 
concessa toti ordini ecclesiastico. Ratio est, quia tali privilegio, utpote 
communi, nullus privatus renuntiare potest ; renuntiaret autem, saltem 
pro illo actu ad quem eodem uti recusaret. 

Per se nemo tenetur uti privilegio quod ipsi specialiter concessum 
est :nam quod in alicujus favorem concessum est, non debet in ejus 
gravamen retorqueri. (Reg. Jur. 614 in 6°) Per accidens tamen posset 
aliquis obligari ad utendum privilegio personali, ex. gr. confessarius qui 
haberet privilegium absolvendi a reservatis, deberet eo uti, saltem 
postquam confessionem audivit, quia, dum consentit in eam audiendam, 
‘implicite se obligat ad absolvendum poenitentem quantum potest. 

%° Privilegia quae in tota dioecesi, provincia, natione vigent, sunt 
localia seu adhaerentia loco pro quo, ex concessione S. Pontificis vel 
consuetudine, valent. Ideo talibus privilegiis incolae hujus loci extra 
ejus territorium uti nequeunt; at peregrini in eodem loco existentes 
jisdem fruuntur. Exemplum habes in abrogata obligatione audiendi 
Sacrum in pluribus festis, ex. gr. Purificationis, vi Concordati pro Gallia 
et Belgio. Similiter dicendum de dispensationibus quae tempore 
’ Quadragesimae concedi solent in usu carnium et lacticiniorum pro tota 
dioecesi. His uti nequeunt dioecesani alibi degentes, fruuntur vero 
peregrini in dioecesi versantes. (Schmalzgr. |. c. n. 110) 

3° Privilegio, quod ab episcopo conceditur in jure communi, uti 
potest privilegiatus extra territorium concedentis, quando datum est ob 
specialem et personalem causam. Ratio est, quia tale privilegium 
adhaeret personae eamque comitatur quocumque pergit. Hine qui ab 
episcopo suo privilegium accepit edendi carnes, diebus prohibitis, eo in 
aliena dioecesi uti potest, nec potest ab illius loci episcopo impediri. 
(Schmalzgr. 1. c. n. 111) 

Plura alia quae dici possent de interpretatione privilegiorum, de 
eorum cessatione, ete. valde implicata sunt et potius ad forum externum 
ae Jus Canonicum pertinent. Explicantur a Canonistis ad tit. 33. libri 5 
Decretalium : “ De Privilegiis et excessibus privilegiatorum. , 

TRACTATUS IY, 


DE PECCATIS. 


CAPUT I. - 


DE NOTIONE ET DIVISIONIBUS PECCATI. 


148. DEFINITIO. Peccatum, in sensu maxime proprio, definiri 
potest : libera transgressio legis divinae. 
Itaque ad peceatum proprie dictum requiritur : 


1° Libertas indifferentiae qua in potestate hominis sit actionem™ 


facere vel omittere. Ideo a peccato excusantur ea quae homo patitur 
ita ut neque a voluntate sint, neque ab ea acceptentur, quales sunt 
saepe motus carnis, vel quae impedire nequit, quales sunt quandoque 
motus irae vel concupiscentiae tam vehementes ut rationis usum pertur- 
bent. Solent quidem motus conecupiscentiae vocari peccatum : hoc autem 
intelligendum esse non formaliter, sed dispositive et causaliter, quia 
concupiscentia ex peccato est et ad peccatum inclinat, definivit Cone. 
Trid. Sess. 5. deer. de pece. origin. 

2° Lex divina. Peccatum enim proprie dictum dari nequit ubi non 
violatur stricta obligatio; haec autem etiam in legibus humanis a Deo 
oritur et ideo transgressio legis humanae, quae peccatum constituat, 
tandem ad transgressionem legis divinae reducitur. 

Natura peccati jam in antecessum declarata fuit in Tr. de Act. hum. 
praesertim n. 30 seqq. ubi de actuum humanorum moralitate dictum est. 
Nam, ut docet S. Thomas (4. 2. q. 71. a. 6): * Peccatum nihil aliud est 
quam actus humanus malus. , — — 


149. Praesertim cavendum ne cum peccato confundatur imperfec- 
tio moralis, quae definiri potest : libera transgressio aut omissio 
consilii divini. Haec dicitur a multis positiva quando positive repugna- 
tur consilio et inspirationibus divinis intensioribus, quibus consulitur 
aliquod opus bonum non praeceptum ; negativa, quando inspirationes 

illae sunt magis remissae, ideoque illa positiva repugnantia non habetur. 
(Struggl, tr. 2. q. 1. n. 13) 


Imperfectiones illae, etiam positivae, per se nulla peeenta: neque - 


venialia, constituunt : siquidem peccatum absque legis transgressione 


repugnat. Attamen hujusmodi imperfectionibus accedere quandoque_ 


potest peccatum ratione motivi pravi ob quod homo consilium illud 
omittere statuit. Lex enim naturalis jubet ne nos motivo irrationabili 
in actibus humanis determinemus. Exemplum esset illius qui opus 
melius omitteret ut pro solo lubitu de actibus suis disponeret, vel 
ductus immoderato amore quietis corporalis. Cfr. n. 40; Lehmk. I. n. 40. 


150. DIVISIO. Sufficiet explicasse sequentes divisiones, in quibus 
vox peccati non semper habet sensum suum maxime proprium. 

-1° Peccatum actuale illud est quod supra definitum est, et hac voce 
simpliciter adhibita intelligi solet; peccatum habitwale (praescindendo 
a disputatione scholastica circa ejus naturam) est peccatum actuale 
moraliter perseverans, praesertim in reatu culpae. 

2° Peccatum formale committit qui libere legem divinam transgreditur 
prout ipsi a conscientia exhibetur, sive lex illa objective existat, sive 
tantum subjective existimetur existere ; materiale peccatum committit 
qui nesciens vel nolens ponit actionem contrariam legi objective exis- 
tenti. Formali tantum competit definitio data. Cfr. n. 31. 

3° Peccatum dicitur contra Deum, contra proximum vel contra 
seipsum, prout adversatur virtutibus quarum objectum immediatum 
est Deus, proximus et bonum proximo debitum, ipse agens et bonum 
supposito proprio debitum. Exempla sunt perjurium; furtum, ebrietas. 
Patet omnia peccata saltem mediate esse contra Deum. 

49 Peecatum dicitur ignorantiae, infirmitatis, malitiae pro varia 
ratione qua committitur : ignorantiae, si ex ignorantia vincibili procedit; 
infirmitatis, si voluntas ad consensum tracta est gravi tentatione vel 
motione appetitus sensitivi ; malitiae, si, nulla ignorantia excusante nec 
magna tentatione incitante, plena deliberatione et libertate committitur. 
Licet triplex illa species ad peccatum mortale pertingere possit, mani- 
feste peccata malitiae cetera gravitate superant. (Strugel, l. c. n. 11) 

5° Peccatum commissionis est transgressio praecepti negativi, seu 
positio actus prohibiti, ex. gr. furtum ; peccatum omissionis est trans- 
gressio praecepti positivi seu omissio actus hie et nunc ex lege ponendi, 
ex. gr. auditionis Sacri die festo. 

6° Peccatum dicitur cordis, quando sola mente et voluntate perfici- 
tur, ex. gr. delectatio morosa ; oris, quando verbo completur, ut turpi- 
loquium ; operis, quando opere consummatur, ut fornicatio. 

De divisione peccati in mortale et veniale, ob rei momentum, specia- 
tim dicetur cap. sequenti. 


a 

151. De natura peccatorum ignorantiae per se plane sufficiunt quae 
de voluntario in causa et de ignorantia explicata sunt in Tr. de Act. 
hum. Juvat tamen, ob controversias quae passim apud AA. ex. gr. 
S. Alph. (L. 2. n. 4) referuntur, breviter dicere de illa olim famosa quaes- 
tione : utrum ad peccatum mortale, vel melius, ad peccatum quodeum- 
que requiratur actualis et expressa malitia actus, an sufliciat virtwalis 
et interpretativa, in hoc sita quod homo teneatur et possit malitiam 
actionis cognoscere, quamvis actualiter non advertat. 

Jamvero (ut fusius exponit Ball. P. n. 17 seqq.) omnis discordia AA. 
de hoc argumento inde orta est quod diverso sensu illam advertentiam 
virtualem seu interpretativam intellexerunt. Quidam enim hac locutione 
designant inadvertentiam ex oblivione naturali et inconsiderantia incul- 
pabili : quare rectissime negarunt hane ad peccandum, praesertim mor- 
taliter, sufficere. Alii autem iisdem verbis intelligunt inadvertentiam ex 
inconsideratione et negligentia culpabili : quare non minus recte affir- 
marunt hane a peccato non excusare. Ideo vix ullus A. gravis quoad 
rem a reliquis dissentit. S. Alph. (1. ¢.).expositae controversiae ita finem 
imponit : * Hine concludendum, quod opinio eorum (si forte adsunt) qui 
dicunt operanti adversus legem imputandos esse omnes errores quos 
committit, etiamsi nulla unquam intercesserit actualis.advertentia, nec 
directa, nec indirecta, in se vel in causa, saltem in confuso, sed tantum 
adfuerit advertentia interpretativa, in hoc dumtaxat consistens, quod 
ipse debuit et potuit sola potentia physica et remota malitiam advertere : 
haec opinio nullo modo sustineri potest. Reapse enim adversatur 
primis principiis de moralitate actuum humanorum. Hoe tantum veri 
huic opinioni subest, ut advertit Lehmk. (I. n. 232), quod in iis quae 
facillime advertuntur et habitualiter cognoscuntur, vix poterit abesse 
illa directa advertentia quae sufficiat ut malitia, saltem ob voluntariam 
negligentiam, contrahatur. Supponendum tamen est substantialem actus 
malitiam perfecte apprehendi. Ita sacerdos qui cum plena deliberatione 
contra castitatem peccat, vix non necessario attendet ad malitiam sacri- 
legii simul committendam. 


‘CAPUT II. 


DE PECCATI GRAVITATE ET LEVITATE. 


- 


152. Peccati mortalis et venialis differentia saepe ex utriusque 
effectu desumitur. Mortale scil. illud dicitur quod mortem animae 
infert, eam privando gratia sanctificante, quae animae nostrae vita super- 

naturalis est ; veniale autem quod non infert animae hujusmodi mortem 
et facile veniam obtinet, poenam tamen temporalem meretur. 

At differentia intrinseca, quae effectuum et poenarum differentiae 
tamquam motivum praesupponitur, constituenda est in diversa ratione 
inordinationis quae peccati rationem complet. Peccatum scil. mortale fit 
quando tanta est inordinatio ut anima per eam ab ultimo fine, scil. Deo 
cui per caritatem unitur, avertatur ; veniale autem est quando inordina- 
tio peceati usque ad talem aversionem non pertingit et propterea, 
ex ipsa natura sua, reparabilis est. (S. Th. 1.2. q. 72. a. 5) 

Divisio peccati in mortale et veniale non est generis in suas species, 
sed ejus quod est commune per analogiam, quod, secundum perfectam 
rationem, praedicatur de ‘uno dividentium, et de altero imperfecte 
et secundum quid : quia ratio peccati in solo mortali perfecte reperitur. 
(2 dist. 42. q. 1. a. 3) 


153. Respectu habito tantum ad elementum objectivum, peccata 
tripliciter dividi solent : in peccata gravia ex toto genere suo, in peccata 
gravia ex genere suo, et in venialia ex genere suo. 

Mortalia ex toto genere suo dicuntur ea quae, ex sua natura seu 
ratione specifica, semper sunt objective gravia, puta quae sunt directe 
contra Deum vel aliquam divinam perfectionem, ut haeresis, desperatio, 
Dei odium, ete. 

Mortalia ex genere suo dicuntur ea peccata quorum gravitas vel 
levitas a quantitate materiae pendet. Haec, spectata ratione sua speci- 
fica, ad gravitatem vel levitatem peccati indifferentia sunt : quare, 
si usus id ferret, aequo jure dici possent venialia ex genere suo. Talia 
sunt quae adversantur justitiae, caritati et plerisque virtutibus. 

Venialia ex genere suo dicuntur ea peceata, quae, dum manent in 
ratione sua specifica, numquam sunt mortalia, Talia sunt quae adver- 
santur legibus vel virtutibus quae per se sub levi tantum obligant, 
ex. gr. patientiae, fidelitati, etc. Si quando hujusmodi peccatum fieret 
mortale, gravitas oriretur ex alia specie quae priori accederet, ideoque 
aequivalenter novum peccatum constitueret, ex. gr. si peccato contra 
fidelitatem accederet injustitia. 

Summatim : mortalia ex toto genere suo dicuntur ea quae necessario 
sunt mortalia; mortalia ex genere suo, quae vel mortalia vel venialia 
esse possunt; venialia ex genere suo, quae nequeunt esse mortalia. 


154. Ad peccatum mortale constituendum, tres conditiones requi- 
runtur : 


I. Ex parte intellectus, plena et perfecta advertentia ad malitiam gra- 
vem actus el objecti. 

Non est autem opus ut actu formali et refleco apprehendatur ille 
actus tamquam gravis Dei legislatoris offensa. Nam, saltem moraliter, 
fieri nequit ut homo plene ratione utens non sufficienter apprehendat 
gravem Dei offensam fore id quod tamquam graviter inhonestum 
coucipit. Quare peccatum philosophicum, ut vocant, erit practice etiam 
peccatum theologicum. Hue pertinet prop. 2* ab Alex. VIII damnata : 
“ Peccatum philosophicum seu morale est actus humanus disconveniens 
naturae rationali et rectae rationi: theologicum vero et mortale est 
transgressio libera divinae legis. Philosophicum, quantumvis grave, in 
illo qui vel Deum ignorat, vel de Deo actu non cogitat, est grave pecca- 
tum, sed non est offensa Dei, neque peccatum mortale dissolvens 
amicitiam Dei, neque poena aeterna dignum. ,, Ratio hujus damnationis 
duplex est : prior, quia haee propositio supponit dari ignorantiam 
invincibilem seu excusabilem Dei, etiam ut legislatoris et vindicis male 

. factorum, quae: alioquin peceans non potest non advertere esse illicita 
atque adeo prohibita a quadam voluntate superiore ; posterior, quia non 
distinguit casus ignorantiae vincibilis et invincibilis. Cfr. Viva in 
hane prop. n. XXV. 

Sufficit autem attentio directa ad gravem actus malitiam, etiam sine 
temporis mora: nulla enim ratione postulatur ut ad eam pluries vel 
jugiter inler agendum attendatur. In dubio de perfecta advertentia 
aut consensu, unusquisque judicet de culpis suis e ratione qua se 
gerere solet : si habitualiter peccatum mortale plurimum horret atque 
in rebus manifestis et externis numquam vel rarissime admittit, arbi- 
tretur se venialiter tantum peceasse; si vero facile peccata gravia 
admittere solet, haec saltem vehemens praesumptio est eum, etiam in 

casibus dubiis, non caruisse plena advertentia et consensu. 


II. Ex parte voluntatis requiritur consensus perfecte liber. . 

Ratio hujus et praecedentis conditionis est, quod, spectata fragilitate 
humana, non videtur decere divinam sapientiam et bonitatem ut 
aeternis suppliciis hominem addicat propter actum cujus malitiam non 
perfecte cognoverit et voluerit. 


III. Ex parte objecté requiritur gravitas materiae. 

Ubi enim materia undequaque levis est, offensio plerumque non ~ 
reputatur gravis. Non mediocris autem labor est determinare quaenam 
materia sit objective gravis. Qua de re suis locis dicetur, ubicumque 
aliqua practica difficultas occurret ; hic autem sufficiet quasdam gene- 
rales judicandi normas praestituisse : 

1° In lege naturali vel divina, imprimis videndum num gravitas cum 
certitudine demonstrari possit e Seriptura, Traditione, vel Ecclesiae 

. judicio manifestato per damnationem propositionum, constantem et uni- 
formem scholarum theologicarum doctrinam, etc. In legibus vero posi- 
tivis attendendum quoque ad.criteria data n. 107. 

2° Ipsa materia in se consideranda est, et investigandum num graviter 
contrarietur Deo ejusque perfectionibus aut bono quod proximo vel 
nobismetipsis procurare debeamus. 

3° Ubi nullo ex his criteriis gravis malitia peccati evidenter apparet, 
haec gravitas non est adstruenda. Ita S. Alph. (I. 2. n. 52), citans 
haee S. Antonini verba : “ Nisi habeatur auctoritas expressa S. Scrip- 
turae aut canonis, seu determinationis Ecclesiae, vel evidens ratio, 
nonnisi periculosissime (peccatum mortale) determinatur... Nam, si 
determinetur quod ibi sit mortale, et non sit mortale, peccabit contra 
faciens, quia omne quod est contra conscientiam aedificat ad gehen- 
nam. ,, . 


155. Ad peccatum leve constituendum, duae requiruntur condi- 
tiones : 

I. Lex aliqua, saltem sub levi obligans : nam sine lege dari nequit 
veri nominis peccatum. 

Il. Advertentia aliqua, saltem semi-plena, ad actionis malitiam et 
consensus saltem semé-deliberatus : nam sine his, nulla culpa in foro 
conscientiae exsurgere potest. Quandoque tamen de peccatis indelibe- 
ratis sermo fit. Sed, ne in errorem impingatur, verbum indeliberati 
improprie accipiendum est pro semi-deliberato, vel, si proprio sensu 
accipitur, intelligenda est actio quae, omni deliberatione in se carens, 
e praecedenti negligentia orta est. In hoc posteriore sensu, sola 
omissio diligentiae, ex. gr. in oratione, imputabilis est. (Lehmk. I. n.221) 


156. Peccatum per se mortale fieri potest veniale praecipue his 
rationibus : 5 

1° Ex conscientia erronea qua quis putat id quod objective peccatum 
grave est, ex. gr. perjurium assertorium in re levi, non esse nisi pec- 
catum leve. Si enim conscientia invincibiliter erronea ab omni peccato 
excusare potest (n. 48), a fortiori a gravitate peccati excusare poterit. 

2° Ex imperfecta advertentia ad actus malitiam, ut contingit in 
semi-vigili, semi-ebrio, ad alias simul res plurimum attendente, etc. 

3° Ex imperfecto consensu voluntatis, ut contingit in eo qui circa 
objectum sub gravi prohibitum non plene delectatur. In dubio autem de 
perfecto consensu, signa consensus tantum semi-pleni censentur aetas 
puerilis, conscientia alioquin timorata vel etiam scrupulosa, consuetudo 
iisdem tentationibus resistendi, dissensus elicitus quando rei malitia 
plene apprehensa fuit, etc. (Struggl, de Pece. q. 2. a. 1. n. 6) 


a 

4° Kx parvitate materiae, ut liquet e conditionibus ad peccatum * 


mortale requisitis. (n. #54. III) 


157. Peccatum per se leve fieri potest grave : 

1° E conscientia erronea qua quis mortale reputat quod objective 
veniale tantum est, ex. gr. minimum carnis frustulum die abstinentiae 
comedere. Nam qui cum tali conscientia hujusmodi actionem ponit, 
consentit in peccatum grave, sibi per conscientiam propositum. Similiter 
dicendum ubi quis serio dubitat utrum actio aliqua sub gravi an sub levi 
tantum sit prohibita, et temere eam ponit. (n. 54) 

2° Ratione finis operantis vel intentionis graviter malae. Fxemplim 
habes in eo qui mentitur ut furtum grave patrare possit, vel animo 
paratus est ad committenda peccata mortalia potius quam peccatis per 
se levibus, ex. gr. gulae, nuntium mittat. Attamen, ut peccatum contra- 
hatur, necesse est ut ista habitualis dispositio in actum saltem internum 
prodeat. 

3° Ratione periculé proximi labendi in mortale cui quis se exponit 
per rem venialiter malam, ex. gr. per lectionem leviter turpem. 

4° Ratione scandali gravis ex aclione Jeviter mala orituri.’ 

° Ratione contemptus formalis quo violatur lex sub levi obligans. 

(n. 108) 

6° Ratione materiae cum materia aliorum venialium coalescentis, 
ex. gr. complendo materiam gravem quae requiritur ad peccatum mor- 
tale contra legem jejunii vel praeceptum non furandi. Impossibile autem 
est ut plura peccata venialia ¢mmediate in seipsis coalescant seu per sui 
multiplicationem pececatum mortale efficiant, cum analogice tantum mor- 
tale et veniale conveniant. Cfr. Trid. Sess. 6. ¢. 11. 


158. QUAER. I. Num graviter peccet qui proponat committere 
omnia venialia quorum occasio se obtulerit. 


RESP. Probabilius leviter tantum pecearet, secluso contemptu for- 
mali vel periculo labendi in mortale : quia hujusmodi propositum tan- 
tum remote ad peccatum mortale ducit. (S. Alph. |. 5. n. 12) Imo, 
etiamsi vitatio venialium im genere esset medium necessarium ad 
periculum proximum peccati gravis vitandum, non esset gravis obligatio 
ea vitandi : eo quod medium hoc esset indeterminatum et difficile. Aliter 
dicendum foret si experientia constaret periculum proximum peccati 
gravis oriri e peccatis venialibus certae speciet. Cfr. Lugo, de Poenit. 
disp. 15. n. 50. 


159. QUAER. II. Num graviter peccet qui deliberat num aliquod 
peccatum grave commissurus sit, quod tamen non exsequitur. 

RESP. Hujusmodi deliberatio peccatum grave efficiet si eo momento 
quo voluntas anceps haesit, homo plene advertit actionem propositam 
esse graviter malam et omnino deliberate eligit anceps manere. Ita enim 
libere discedit ab illo firmo proposito quo adstringimur Deum super 
omnia diligere et nihil quod ejus amicitiam abrumpat admittere. (Sanch. 
in Dee. |. 1. c. 1. u. 16) Post factum saepe manebit dubium num adfuerit 
illa plena advertentia et libertas : tunc judicandum erit ex habituali 
hominis dispositione, ut jam supra (n. 154) dictum est, 


160. QUAER. III. E quibus principiis judicandum sit de gravitate 

relativa peccatorum, praesertim mortalium. 
; 

RESP. Quaestio haec dupliciter intelligi potest. Primo quaeri potest 
qua ratione dijudicanda sit gravitas alicujus peccati concrete spectati, 
prout a tali homine elicitur. Huic quaestioni ut satisfieret, attendendum 
esset non tantum elementum peccati objectivum, sed et subjectivum : 
nempe ponderanda forent ea omnia quae voluntatis malitiam 7m hoc 
determinato casu augere vel minuere potuerint. At cum tot elementa 
saepe obscura in hoc judicio formando concurrere debeant, aegre ab 
erroribus quis cavebit. Cfr. n. 150, 4°. 

Altero sensu, inquiri potest undenam oriatur major minorve peccati 
specifice inspecti malitia, abstrahendo a concretis peccantium conditio- 
nibus, ex. gr. utrum gravius peccatum sit blasphemia an communio 
sacrilega, furtum an fornicatio. Quaestionis sic intellectae solutio non 
ita difficilis est, neque utilitate practica pro confessario vel concionatore 
morali caret. Eam sat fuse tractat Lehmk. (Vol.I.ad calcem), qui has 
regulas generales statuit : 

1a Reg. Peccatum eo gravius est quo nobilius et altius est motivum 
formale virtutis cui oppouitur : nam “ quanto id contra quod peccatur 
est majus, tanto peccatum est gravius. ,, (3. q. 80. a. 5) Intra ambitum 
ejusdem virtutis, graviora sunt, ceteris paribus, peccata contra legem 
prohibentem quam contra legem praecipientem. 

2a Reg. Eo gravius est peccatum quo nobilior est persona contra 
quam dirigitur. Sic per se graviora sunt peccata quae directe contra 
Deum quam quae directe contra hominem committuntur. Cfr. etiam 
S. Thomam, 1. ¢. ubi ostendit communionem sacrilegam non esse 
omnium peccatorum gravissimum. 

38 Reg. Eo gravius est peccatum quo majoris momenti est bonum 
quod peccato laeditur. Haec regula primaria est in peccatis contra 
proximum. Ideo ex.gr.gravior est contumelia vel calumnia quam furtum. 

Res autem difficilior fit quando variae peccatorum species in uno 
actu pravo reperiuntur. Sapienter Lessius (de Just. et J. 1. 4. ¢. 3. n. 93) 

agens de relativa gravitate peccatorum luxuriae, seribit : “ Hae species 
(contra naturam) sunt pejores quam reliquae supra dictae (juxta natu- 
ram), si considerentur qua parte sunt contra castitatem, non autem si 
spectentur absolute, ut involvunt malitiam alterius speciei contra justi- 
tiam, pietatem vel religionem : simplex enim pollutio vel inordinatus 
concubitus cum uxore non est absolute majus peccatum quam concubi- 
tus cum matre vel cum moniali. , _Insuper in praxi non licet abstrahere 


a subjectiva malitia quae peccatum concretum semper comitatur. Hoc 


autem elemento saepe plurimum immutabitur judicium dé gravitate 


peccatorum, qualia communiter fiunt, ferendum. Sie recte advertit 


Lehmk. (I.n. 870) subjectivam malitiam fornicationis saepissime majorem 
esse quam pollutionis malitiam, “ quia et pudor multo magis exuitur et 
actus multo plus voluntarii habet ; quare in canonibus poenitentialibus 
constanler pro Eg major poenitentia injungi consuevit quam 
pro pollutione. ,, 


161, QUAER. IV. Quomodo confessarius dignoscere possit in dubiis 
utrum poenitens, praesertim in peccatis internis, graviter an leviter 
peccaverit. 


RESP. i° Prudenter, pro poenitentis capacitate, interroget num 
habuerit illam plenam advertentiam plenumque consensum ee quibus 
supra dictum est. Cfr. n. 156. 

2° Si (ut crebro continget) responsa poenitentis dubium non tollunt, 
judicet secundum praesumptionem quam ei suppeditat reliqua confes- 
sio vel vita poenitentis. 

3° Ne frustra vexet poenitentem interrogatiobitus quae certe inten- 
tum non assequentur, ut cum poenitens rudis est et confessario ignotus. 
Neque ullum incommodum in eo est quod judicium hoc Deo relinquat, 
saltem ubi non agitur de periculo in futurum cavendo. 


CAPUT III. 


DE DISTINCTIONE PECCATORUM SPECIFICA ET NUMERICA. 


162..In determinanda peccatorum distinctione quoad speciem et 
numerum, jugiter prae oculis habendus est scopus intentus ; nempe ut 
poenitens a confessario dirigi et adjuvari possit in servanda lege quam 
Christus , instituendo sacramentum poenitentiae, dedit confitendi 
“omnia et singula peccata mortalia, quorum memoria cum debita et 

diligenti praemeditatione habeatur, et circumstantias, quae peccati 
speciem mutant. , (Trid. Sess. 14. can. 7) Cfr. Vol. Il. n. 283 seqq. Minus 
ergo attendendum ad subtiles quasdam et metaphysicas distinctiones 
quae ab AA. quibusdam, rem practicam nimis speculativa ratione con- 
siderantibus, inventae sunt. Nam “ dum Christus D'S imposuit obliga- 
tionem confitendi speciem et numerum peccatorum, utique voluit ut ea 
confiteamur juxta sensum communem, non vero juxta illas metaphysi- 
cas distinctiones quae a sensu communi recedunt. , (Berardi, Praxis 
Conf. n. 37) ; 
Tractabitur hoe argumentum in praesenti loco per regulas univer- 
sales, quantum fieri poterit : multa vero quae difficultatem facessunt, 
praeserlim quoad specificam distinctionem, opportunius in decursu 


Theologiae Moralis suo loco elucidabuntur. 
. 


TADE DISTINCTIONE SPECIFICA. 


iv ZA) 


163. Communiter AA. triplicem regulam statuunt qua de peccatorum 
specifice diversa malitia judicetur. Licet autem controverti possit quae- 
nam ex illis sit magis generalis seu aptior formula ad casus omnes 
comprehendendos, practice satis constat singulas ad finem intentum 
utiles esse, et expedire ut, pro natura argumenti, nune ad hane, nune ad 
illam recurratur. Cfr. Ball. P. n. 233. Sunt autem sequentes : 


REGULA I, Peccata specifice differunt quando versantur circa 
objecta formaliter diversa. Cfr. S. Th. 1. 2. q. 72. a. 1. 

In hac regula peccatum consideratur secundum entitatem positivam 
seu quatenus est actus humanus. Jamvero actus humani specie differunt 
secundum objecta formalia. (n. 34) 


REGULA II. Peccata specie differunt cum opponuntur diversis vir- 
tutibus, ex. gr. fidei et spei, vel eidem virtuti per extrema opposita scil. 
per excessum et defectum, ut spei opponuntur praesumptio et desperatio, 
vel officiis moraliter diversis ejusdem virtutis, ut homicidium, furtum, 
adulterium, detractio, quae omnia adversantur justitiae, sed singula 
modo speciali et, e communi aestimatione, moraliter diverso eam virtu- 
tem laedunt. 


REGULA III. Peceata specie differunt cum opponuntur legibus 
moraliter diversis seu quae ex motivo diversae virtutis latae sint. 

Non sufficit ergo ut eadem lex feratur a pluribus legislatoribus, sicut 

ex. gr. adulterium Jege tum naturali, tum ecclesiastica, tum civili pro- 
10 

hibetur ; neque etiam ut idem objectum pluries ab eodem legislatore ob 
eamdem formalem rationem praescribatur, ut ex. gr. recitatio divini 
officii duplici lege ecclesiastica praecipitur sacerdoti beneficiato : manet 
enim unum specifice peccatum talium legum transgressio. Sed oportet 
ut diversis legibus diversum honestatis motivum intendatur : unde 
redibit hoc distinetionis principium ad secundam regulam desumptam 
ex opposilione ad diversas virtutes vel moraliter diversa ejusdem virtu- — 
tis officia. Ita sacerdos violando castitatem duplex specifice peecatum 
committit, quia luxuria ipsi lege naturali et divina, ex motivo virtutis 
castitatis prohibetur, lege autem ecclesiastica ex motivo religionis. Ita 
triplex specifice diversum peccatum facit qui die Dominica Missam 
praetermittitad quam audiendam tenetur,non tantum communi Ecclesiae 
praecepto, sed insuper voto et juramento. Quamvis enim tres illae 
obligationes ex motivo religionis oriantur, nest tamen singulis diversa 
honestatis ratio, scil.praecepto Ecclesiae honestas cultus Deo deferendi, 
voto honestas fidelitatis Deo servandae, juramento honestas veracitatis 
divinae agnoscendae, ne Deus in falsi testimonium vocetur. 
Insuper secunda regula ad primum reduci potest. Ut enim advertit 
S. Th. (1. 2. q. 72. a. 1): “ Etiamsi (peccata) distinguantur. secundum 
oppositas virtutes, in idem rediret ; virtutes enim distinguuntur specie 
secundum objecta.,, Unde vix discrepant tres illae regulae; prima tamen 
magis ad fundamentum distinctionis specifice accedit quam sequentes. 
Manifestum est peccata specifice distincta etiam numero esse plura. 
Quare in sequenti paragrapho unice de peccatis specie non differentibus 
agetur. ; 


§ 2. DE DISTINCTIONE NUMERICA. 


164. Numerus peccatorum sine ulla difficultate agnoscitur quando 
occurrit unus actus cum uno objecto, vel plures actus quorum singuli 
objectum omnino ab invicem distinctum habent. Idem vero majore diffi-— 
cultate determinatur quando vel plures actus aliquatenus uniuntur, 
puta per unum finem ad quem tendunt, vel unus actus plura attingit 
objecta. Exemplo sint multa media ad unum hominem occidendum 
adhibita, explosio qua plures homines simul occiduntur, etc. De utroque 
casu singillatim agemus. Cfr. Gury, I. n. 162; Lehmk. I. n. 241 seqq. ; 
Ball. P. n. 244 seqq. 


I. De distinctione quae desumitur ex actuum pluralitate. — 
Quo accuratius haee distinctio determinetur, distinctas regulas sta- __ 
tuemus de peccatis mere internis seu nullum respectum ad exsecutionem 

externam involventibus, de peccatis internis quidem, sed per proposi- 
tum ad externam exsecutionem tendentibus, de peccatis externo actu 
completis. 


REGULA I. Actus mere interni multiplicantur quotiescumque homo 
se ab actu pravo, ex. gr. odii, desperationis, contraria voluntate retrahit 
et postea ad eumdem redit; insuper quotiescumque, etiam sine tali 
retractatione voluntatis, tantum intervallum inter varios actus intercedit 
ut hi non tantum physice, sed et moraliter interrupti censeantur. Sic . 
unum foret peccatum si quis de rebus turpibus cum delectatione cogi- 
tans pauca verba cum transeunte misceret et statim ad turpia volvenda 
rediret; duplex peccatum, si ad eadem rediret post longam collocutio- 
nem quae mentem prorsus a turpibus avocasset. 

Prudenti arbitrio potius quam regula generali determinandum est 
quandonam interruptio ut moralis habenda sit. Potest autem, ut adver- 
_ tit Lugo (de Poenit. disp. 16. n. 569), similitudo admitti cum peccatis 
externis. Sicut in contumelia, unum censetur peccatum quando in eodem 
congressu successive multiplicantur convicia, ita unum peccatum inter- 
num, ex. gr. delectationis morosae, censendum est, quando objectum 
perseverat nobis praesens moraliter, quia non habuimus animum disce- 
dendi ab ea cogitatione, sed casu et naturali aliqua distractione inter- 
rumpitur : censetur enim quasi unus moralis congressus cum objecto. 
E contra novus quasi congressus cum hoc objecto habebitur et multipli- 
cabuntur peccata, quando voluntarie nos ad alia convertimus. Regulari- 
ter autem, ut opinatur Lugo (1. c. n. 570), ultra duas vel tres horas non 
perseverat moraliter eadem voluptas mere interna. 

Si poenitens (ut saepe contingit) numerum peccatorum internorum 
dicere nequit, puta quia diu iis haesit, sufficit ut explicet, quanto tem- 
pore in hoc pravo animo perseveraverit. Insuper manifestare debet utrum 
interruptiones morales fuerint notabiliter rarae an frequentes. (S. Alph. 
1. 2. n. 37) Hoe ultimum tamen lata mensura accipiendum est et potius 
ut inquiratur num interruptio per dies, hebdomadas vel menses durave- 
rit: res enim melius ex indole personae et materiae ceterisque circum- 
stantiis quam e responsis eruetur. (Ball. P. n. 288) Igitur, ubi moraliter 
nequit clarius res determinari, sufficeret dicere ex. gr. : “ Per unum diem 
Petrum gravi odio prosecutus sum ; per unum mensem puellam turpiter 


concupivi. , an 


165. REGULA II. Actus interni qui per propositum ad externam 
exsecutionem tendunt, ex. gr. ad furtum vel adulterium, multiplicantur 
formali vel implicita voluntatis retractatione, ex. gr. amice excipiendo 
eum quem ex odio occidere intendebas; insuper, notabili temporis inter- 


yallo inter varios actus. Quantum autem hoc intervallum esse debeat, 

una regula definiri nequit : plurimum enim pendet tum a natura peccati 
quod proponitur exsequendum, tum a natura occupationum quae interim 
assumuntur. Ita propositum furti patrandi non censetur interruptum 
per somnum vel ordinarias occupationes, quae propter hujusmodi pro- 
posita omitti non solent; plerumque per unius horae intervallum cense- 
bitur interruptum propositum legendi pravum librum, quia juxta com- 
muniter contingentia, eo tempore dilabi et cessare solet. (Ball. P. n. 294) 

Facile per longum tempus unum propositum durare potest, quando 
nempe intenso affectu, ex. gr. odii vel vindictae, aliquis, etiam per 
menses, de mediis propositi exsequendi cogitat, exsecutionem autem ad 
tempus magis opportunum differt, praesertim si opus externum aggres- 
sus est, ex. gr. occasiones vindictae quaerendo, insidias struendo, ete. 
Quare nimis absolute videtur scripsisse S. Alph. (I. 2. n. 39) * impetum 
unius actus difficulter posse protrahi (ordinarie loquendo) plus quam ad 
duos vel tres dies ad summum. ,, (Ball. P. n. 295 seqq.) » 

Ita unum peceatum committit qui, etiam per integrum annum, perstat 
in voluntate non-restituendi, licet saepius iteret propositum pergendi in 
mala voluntate semel elicita. Idem dicendum de proposito non adim- 
plendi aliquam obligationem perpetuo urgentem. (S. Alph. n. 40; Ball. P. 
n. 302 seq.) . 

. 

166. REGULA III. Actus externi multiplicantur quotiescumque 
singuli habent objectum moraliter completum seu nequeunt in unum 
peccatum moraliter sumptum reduci. 

Jamvero actus physice plures in peccatum moraliter unum redu- 
cuntur : 3 

1° Eo quod in unam principalem actionem velut in finem diriguntur. 
Sic qui, intendens copulam habere cum muliere, eam turpiter alloquitur, 


osculatur, tangit, immediate ante vel post copulam, hane tantum in ~ 


confessione accusare debet. At qui initio nonnisi tactus inhonestos inten- 
debat, postea vero, libidine incitatus, copulam consummavit, tactus 
tamquam peccata a copula distincta confiteatur oportet. Similiter dicen- 
dum de eo qui initio intendit tantum vulnerare inimicum, quem postea, 
odio incitatus, occidit. (S. Alph. 1. 2. n. 43) Haee tamen intentionis 
immutatio extraordinaria est: quare de hae passim interrogare non 
debet confessarius. Le te 

Liquet tamquam peccata distineta confitendas esse actiones in se 


graviter malas, ordinatas quidem ad finem principalem ex intentione — 
agentis, sed natura prorsus diversas, ex. gr. incendium patratum ut ini- 


micus igne pereat. Quae enim ita disparata sunt moraliter unum efficere 
nequeunt. * 


2° Ko quod plures actus ejusdem speciei ex uno impetu passionis 
procedunt, puta si quis ex eodem impetu pluries perculit, inheneay 

tangil, blasphemat, conviciatur. Non unirentur tamen actiones quae ter- 
minum suum completum singulae haberent, ex. gr. si quis pluries eadem 
nocte cum femina copulam perficeret. (S. Alph. n. 46, IT) 


167. QUAER. Quid in confessione accusandum sit quando peccatum 
. 3 = ANA 2 
coepit quidem exsecutioni mandari, sed ad consummationem non perve- 
nit, sive ob retractatam voluntatem, sive ob aliquod impedimentum. 


RESP. Si media adhibita in se indifferentia sunt, ex. gr. domum 
ingredi ad fornicandum, non videntur explicanda : nam quidquid mali in 
iis mediis fuit, satis exprimitur in ipso proposito quod poenitens confi- 
teatur. (Ball.. P. n. 311) Sin autem media, in inchoata exsecutione 
adhibita, per Se peccata gravia efficiunt, ex. gr. tactus praevii ad copu- 
lam quae consummari non potuit, communis sententia tenet ea dis- 
tincte confitenda esse. Plures tamen (D’Annib: I. n. 287. nota 15 ; Piatus, 
nota ad Prine. Theol. Mor. P. Van der Velden, I. p. 150) opinantur® 
sufficere ut poenitens dicat se voluisse ex.gr.fornicari et quaaedam media 
jam adhibuisse, rem autem perficere non potuisse. Ratio sane proba- 

_ bilis est: non percipi quomodo peccata quae moraliter unum efficiebant, 
propter interruptionem, plura esse incipiant. 


168. II. De distinctione quae desumitur ex objectorum pluralitate. 

Quando unus actus sive internus, sive externus ad plura objecta 
totalia terminatur, ex. gr. unus actus odii adversus decem homines,. 
unica explosio qua decem occiduntur, duplex datur sententia probabilis. 

Prior tenet,cum S. Alph. (I. 2.n. 45), peccata tune multiplicari in ordine 
ad confessionem, ideoque explicandum esse numerum illorum objecto- 
rum totalium. Potissimam rationem S. Alph. censet : nihil obstare 
quominus idem actus includat malitias numero diversas contra eamdem 
virtutem, ut patet exemplo conjugati copulam habentis cum conjugata. 
Nemo enim negat illum committere duplicem injustitiam, unam qua 
violet jus suae uxoris, alteram qua cooperetur ut complex violet jus sui 
mariti. 

Posterior, quae probabilior videtur, negat in eodem casu multiplicari 
peceata. Ita Lugo (de Poenit. disp. 16. n. 135 seqq.) cum Suarez, Strugg] 
etc. Hi praesertim isti rationi innituntur : quaestionem hic non esse num 
huic peceato insint plures malitiae, sed num illae in confessione, juxta. 

‘legem divinam a Tridentino expressam, sint distincle accusandae. 
Jamvero huic legi plane satisfit etiamsi non distincte accusantur omnes 
malitiae : nam etiam in tali confessione nullum peccatum manet non 
explicatum quoad suam speciem, et aliunde dicitur totus numerus 
peccatorum ; numerum autem malitiarum esse accusandum nullibi 
statutum est. Nempe verba Tridentini omnia et singula peccata stricto 

sensu sumpta (quo certe in lege valde onerosa sumantur oportet) signi- 
ficant tantum actus humanos malos,formaliter, non autem aequivalenter 
plures, seu singulas malitias unius actus humani. 
Nihilominus notat Lugo (I. ¢. n. 141) regulariter in praxi explicandum 
esse numerum personarum in multis hujusmodi peccatis, saltem 
sub aliqua generalitate confusa significante pluralitatem, dicendo ex. gr. 
occidi plures homines, desideravi fornicari cum pluribus feminis, eo 
quod audiendo fect homicidium. desideravi fornicationem, confessarius 
intelligeret occisionem unius hominis, fornicationem cum una, et conse- ~~ 
quenter aliud peccatum quam quod revera factum est. Procul dubio dis- 
tincté essent explicandae malitiae specificae quae e pluralitate objecto- 
rum unius actus orirentur, ut si quis desideraret occidere plures inter 
quos essent pater ejus et sacerdos. Tandem notandum non esse mora- . 
liter unum peccatum plures actiones vel omissiones externas quae ad 
invicem non ordinentur, licet ex uno voluntatis actu procedant. Sic plura 
certe peccata committeret gui vellet non recitare officium per totum 
annum et id postea exsequeretur, vel meretrix quae, ex voluntate 
semel elicita se exponendi omnibus, cum multis fornicaretur. (Lugo, ~~ _ 
l. c. n. 546) Hine : 8 2 
1° Qui unico actu laesit famam totius familiae vel communitatis 
satisfacit dicendo : Detraxi alicui familiae vel communitati. Caven- 
dum tamen ne tamquam unicus actus habeatur confabulatio oe qua ter 
diverso modo tribus personis detractum sit. 
2° Qui unico actu scandalum praebet pluribus, eorum numerum ay 
explicare non debet. 
3° Qui unico actu famam alicujus apud plures inedit, eorum numerum ~— 
explicare non debet. Hoe sentit etiam S. Alph. (n. 49), quia haee est — 
tantum cireumstantia aggravans, cum jus ad famam sit unicum apud 
_omnes. Quae ratio, ut recte advertit Ball. P. (n. 270), probat sufficere ut 
dicatur detrawi graviter vel leviter, nec requiri ut addatur coram plu- 
ribus, sicut ponit S. Doctor. ; : a 
N. B. Haee benignior sententia praesertim juvabit confessarium ne 
se existimet obligatum ad interrogationes molestas de talibus numeris. 

169. Licet jam supra (n. 164) quaedam de peceatis mere internis sta-— 3 
tuta fuerint, hic tamen plura de hoc aeque difficili ac practico are Mp ania = 
-addenda sunt. : ) 


Plerique AA, recentes cum S; Alph. 2 2. n. 15) inter peccata quae -o St 


ye 

interius animo et voluntate admittuntur triplicem classem distinguunt : 
desiderium, gaudium, delectationem morosam. 

_ Desiderium est actus voluntatis quo quis deliberate intendit opus 
cogitatum, puta fornicationem, consummare : respicit ergo tempus futu- 
rum. Desiderium dicitur efficax quando elicitur propositum absolutum 


- rei malae, imefficax, quando elicitur volitio conditionata seu parata ad 


aia. Yemmalam exsequendam, si verificaretur conditio, ex. gr. : Si possem 
Ani furari thesaurum ecclesiae, furarer. (S. Alph. 1. ¢.) 
w4 «= Gaudiwm est deliberata complacentia in malo opere patrato : respicit 


- 


ergo praeteritum. 
Delectatio morosa est deliberata eatetts in objecto malo cogi- 


~tato, fruendo ejus dulcedine, absque desiderio exsecutionis : respicit 
-tempus praesens. Vocatur morosa@ non a mora temporis, cum momento 
~possit perfici, sed quod voluntas, post plenam advertentiam rationis, ei 
* immoretur. (Bus. ap. S. Alph. n. 14) 


Haec triplex partitio rebus moralibus tractandis apte congruit, 
quamquam non plane cum philosophicis notionibus convenit. Nam, ut 
habet S. Thomas (1. 2. q. 31. a. 3), gaudium “ non habet locum nisi in 
delectatione quae consequitur rationem... unde de omnibus de quibus 


est delectatio, potest esse gaudium in habentibus rationem. ,, Hic vero 


a notione gaudii excludimus delectationem rationalem de objecto prae- 


senti, non excludimus delectationem sensibilem quae saepe ad ratio- 


nalem consequetur. 
Agemus simul de desiderio et gaudio, quorum reatus iisdem regulis 
determinatur, dein sejunctim de morosa delectatione. 


§ I. DE DESIDERIO ET GAUDIO. 


170. PRINCIPIA. I. Desiderium efficax et gaudiwm habent eam- 
dem malitiam peccati mortalem vel venialem quam habet actus exte- 
rior in quem feruntur. . 

Ratio est, quod per utrumque voluntas tendit in actum externum 
tamquam in objectum quod approbat in exsecutione futura vel praete- 
rita. Necessario igitur fertur in ea omnia quae novit cum existentia 
objecti esse necessario connexa. Ita, si quis desiderat copulam habere 
cum femina quam novit esse matrimonio vel voto ligatam, necessario 
contrahit malitiam non tantum fornicationis, sed adulterii vel sacrilegii : 
hae enim circumstantiae separari nequeunt ab opere in quod voluntas 
fertur. Cfr. n. 41. 


II. Desideriwm inefficax pariter induit malitiam objecti quando con- 
ditio sub qua elicitur malitiam non tollit. Ratio est, quod tale desiderium 

~ ponit in voluntate affectum ad rem prout substat prohibitioni, et conse- 
quenter manet formaliter desiderium transgrediendi legem. Eremply 
sit qui elicit desiderium adulterandi si clam id facere posset. 


- 


III. Desiderium inefficax elicitum sub conditione quae omnem mali- 
tiam aufert per se peccatum non est; saepe tamen cum aliqua culpa 
conjungitur quia periculosum est vel saltem otiosum. 

Sic licitum prorsus et etiam innocuum est desiderare ea quae jure 
tantum positivo prohibita sunt, sub conditione quod prohibita non 
essent, ex. gr. : Libenter ederem carnes die Veneris si dispensationem 
obtinerem! Per se quoque licitum, sed plerumque periculosum est optare 
ea quae sunt jure naturali prohibita, licita autem in aliquo casu vel 
statu, si is pro conditione apponatur, ex. gr.: Occiderem Petrum si 
Deus mandaret; Catharinam uxorem ducerem si non essem sacerdos. 

Ubi vero iis quae lege naturali prohibentur apponitur conditio quae 
malitiam quidem tollat, sed impossibilis sit, ex. gr. Fornicationem 
facerem si non esset peccatum, contrahitur malitia objecti, si quis vere 
optat malum illud objectum non esse prohibitum : quia per se malum 
est velle inverti ordinem et legem naturae. Plerumque tamen per se 
peccatum non est: quia per talia desideria significatur tantum propen- 
sio naturalis quae in consensum cirea tale objectum traheret, nisi Dei 
lex obstaret. Imo hujusmodi actus conditionati, in quibusdam matertis, 
optimi esse possunt, ut si quis diceret : Vindicarer, si esset licitum, 
sed nolo propter Dei legem. Sic enim ostenditur voluntas reprimendi 
propensionem naturalem propter legem divinam. In aliis autem materiis, 


ut in rebus venereis, hujusmodi desideria sunt valde periculosa. (Sanch. 
Mor. |. 1. ¢. 2. n, 25) 


1'71. QUAER. Num liceat gaudere de- aliqua actione mala propter 
effectum bonum ex ea secutum. 


RESP. Tale gaudium per se licet, dummodo eo sensu concipiatur- 
ut gaudeamus quod opus pravum, puta occisio alicujus hostis Ecele- — 
siae, habuerit talem effectum bonum. Sic enim tantum gaudemus, sup- — 


posito facto, quod inde aliquid boni secutum est. Hoe autem rectae 
rationi prorsus congruit ; decet enim gaudere quod divina bonitas e 
pessimis operibus maxima bona educit. Neque videtur hic distinguen- 
dum utrum opus fuerit materialiter an etiam formaliter malum. Ecclesia 
enim de peccato Adami, sane formali, canit : O felix culpa ! (Off. Sabb. 
Sancti) Similiter de pollutione nocturna gaudere licebit quatenus est 
utilis sanitati vel minuit tentationem: et quamquam S. Alph. (1. 2..n. 20) 
distinguit inter pollutionem nocturnam pure naturalem et eam quae 

turpi somnio vel tactu causata est, rectior videtur communis doctrina 


quae hujusmodi distinctionem non facit. Contra, illicitum esset hujus- 


modi gaudium si eo sensu conciperetur ut gauderemus quod malum con- 
tigisset vel a nobis factum esset. Sic enim approbaremus peccatum et in 
eo complacentiam poneremus propter finem bonum. Nam sicut effectus 
ille bonus, ut supponimus, non poterat efficere ut illud opus quod est 
intrinsece malum, fieret bonum, ita neque ut sit dignum gaudio vel 
complacentia. (Lessius, de Just. et J. 1. 4. c. 3. n. 105; Ball. P. n. 109 
seqq.) 

. Pari distinctione utendum esset si de desideriis quaereretur ; nam 
haec iisdem principiis reguntur, siquidem se habent ad futurum sicut 
gaudium ad praeteritum. Sic licet simplici affectu et inefficaci desiderio 
desiderare, ob finem honestum, ut pollutio nocturna sine culpa oriatur : 
dummodo desiderium non sit tam intensum, ut tale quid probabiliter 
causet, neque sit periculum consentiendi in voluptatem. Attamen a tali- 
bus desideriis potius cavendum est cum sint imperfecta et periculosa. 
(Lessius, |. ¢.) 


\ 

172. PRINCIPIA. I. Qui morose delectatur de re quam ut malam 


apprehendit, peccatum committit ejusdem speciei moralis et theologicae 
atque ipsum objectum quod ejus menti obversatur. Sic specie differt 
morosa delectatio de copula fornicaria a delectatione de copula sodo- 
mitica. (S. Alph. 1. 2. n. 15) 


II, Delectatio morosa probabilius non contrahit malitiam specificam 
circumstantiarum objecti sui, nisi circa ipsam cireumstantiam forma- 
liter versaretur delectatio. Nam, cum in tali delectatione abstrahatur 
ab omni exsecutione vel praeterita vel futura, non apparet qua ratione 
voluntas feratur in objecti circumstantias, nisi de iis formaliter delecta- 
retur. (Lugo, de Poenit. disp. 16. n. 363) Ita solutus qui morose delectatur 
de copula cum femina alteri nupta, de hac autem circumstantia non 
delectatur, satisfaciet se accusando quod de fornicatione delectatus sit ; 
qui delectatur de occisione sacerdotis, quia turbulentus erat, opus 
tamen detestans, quia de sacerdote agitur, non contrahit malitiam 
sacrilegii. Recte autem notat Ball. P. (n. 162) naturae valde consonum 
esse ut voluntas non feratur in quasdam circumstantias, puta quod 
mulier nupta sit, cum hae potius aptae sint ad retundendum quam ad 
excitandum appetitum. ‘ 


} i ay: 
oe ST et 


6-4 


154 TRACT. IV. DE PECCATIS. 


1'73. Advertendum est delectationem morosam, de qua hic unice 
agitur, eam esse quae versetur circa ipsum opus malum mente appre- 
hensum. Ab ea igitur prorsus differt : 

1° Delectatio de ipsa cogitatione ret malae. Nam cum. cogitatio de 
peccatis possit esse bona, puta in ordine ad concionandum, et ipsa 


delectatio de tali cogitatione potest bona esse ; venialiter autem mala. 
foret si cogitatio haec otiose e mera curiositate foveretur. Saepe autem — 


difficile est, praesertim in cogitationibus de re tar pl, iscernere utrum 
delectatio sit de cogitatione rei malae an de ipso opere malo vel de 
motu turpi qui ad talem cogitationem naturaliter consequitur. Ut recte 
advertit Suarez (de Pece. disp. 5. sect. 7. n. 8), nullum datur criterium 
infallibile, neque probabilitatem delectationis culpabilis excedunt signa 
deducta e turpibus effectibus talis cogitationis, vel ex eo quod homo 
huic immoretur ex aliqua occasione turpi vel etiam sine causa aut 
necessitate. Potissimum recurrendum erit ad praesumptionem e reliqua 
hominis vita oriundam. Cfr. n. 164. : 

2° Delectatio de modo quo res mala peracta est, si quis, ex gr. delec- 
tetur de modo ingenioso quo patratum est furtum vel adulterium, de 
stylo eleganti quo turpia deseribuntur, de arte qua pictura indecens 


enitet, ete. in qua delectatione per se nihil est mali. Facile tamen ab — 


hac delectatione ad delectationem formalem rei turpis transeunt qui 
saepe gestiunt de turpibus artificiose loqui, rerum inhonestarum meta- 
phoris gaudent, frequenter jocose de occultis corporis partibus mor- 
bisve loquuntur, etc. Nihilominus non semper licet coneludere huic 
pravae delectationi inhaerere eum qui libentius et avidius turpia 
legit auditve quam honesta. Nam hujus rei causa esse potest curiositas 
quae ad nova et insolita acuit; deinde possunt simul adesse ambae 
delectationes : altera de modo ingenioso vel grato, quam voluntas admit- 
tit, altera de ipso objecto pravo, quae, licet a voluntate rejiciatur, efficit 
tamen ut propensius huic lectioni vel colloquio opera detur. (Ball. P. 
n. 103 seq.) Semper urget obligatio vitandi periculum proximum con- 
sentiendi in delectationem rei cogitatae, ut per se liquet. 5 


174. QUAER. Num ficent sponsis de futuro gaudere de copula 


quam, inito matrimonio, habituri sint, vel viduis de ea quam olim cum 


comparte habuerint. 


* 


RESP. Probabilius licet de tali copula fovere delectationem ratio- 
nalem, quae est gaudium et complacentia voluntatis : nam objectum, 
per illam conditionem appositam et prout intellectui objicitur, nihil 


inhonesti continet. Non licet autem de eadem copula fovere delectatio- 
nem sensitivam et carnalem : ita enim consentiretur i in delectationem — 

veneream non conditionatam, sed absolutam et praesentem. Omnino 
autem deterrendi sunt soluti ne de hujusmodi rebus graviter turpibus 
cogitent, eo quod tam facilis datur transitus a delectatione rationali 
ad carnalem. (Ball. P. n. 139 seqq.) Quid vero liceat conjugatis circa 
hujusmodi delectationes de copula inter se habita vel habenda, dicetur 
Vol. II. n. 547. . 

175. Specialis difficultas in confessione occurrit eo quod poenitentes 
multi inter peccata interna contra castitatem non distinguunt et pro- 
miscue tamquam cogitationes pravas aeccusant delectationes morosas, 
desideria et gaudium de luxuria patrata. Ut autem pateat quousque 
confessarius de his distinctionibus praetermissis interrogare vel in- 
struere debeat, haec notasse juvabit : 

1° Probabile est plerumque simplices delectationes de variis peccatis 
venereis specifice diversis, ut sunt adulterium, fornicatio, oscula, ete. 
non differre specie : quia feruntur ordinarie in delectabilitatem ortam e 
motu seminis, quae eadem est sive ex hoc, sive ex illo objecto cogitato 
oriatur. Unde idem potest dici earum objectum formaliter inspectum, seu 
secundum quod delectationes ab eo moventur. Non deest ergo ratio 
etiam theoretica ob quam ab ulteriori investigatione circa objectum 
simplicis delectationis yenereae abstineatur. (Reuter, Theol. Mor. P. 2. 
n. 209) Praesumere enim potest confessarius delectationem habitam 
esse a poenitente tantum sub hae magis confusa ratione, 

2° Si inspicitur tantum obligatio poenitentis confitendi peccata prae- 
terita, verissimum videtur quod scribit Berardi (Praxis Conf. n. 52): 
rudes plurimos non distinguere inter delectationes turpes, desideria 
turpia et gaudium de rebus turpibus, ideoque illas species materialiter 
tantum, non autem formaliter in eorum conscientia adesse, unde nec 
ipsi teneantur ad illas accusandas, nee confessarii ad eos de illis inter- 
rogandos. Nihilominus, cum boni confessarii sit poenitentem prudenter 
docere ea quae ad rectam cognitionem peccati pertineant, videtur non 
raro interrogatio aliqua facienda de desideriis praesertim efficacibus : 
quam distinctionem multi etiam sat rudes capere possunt. Cfr. Vol. II. 
n. 361 seq. 

3° Ubi prudenter suspicatur confessarius interrogationes de peccato- 
rum internorum speciebus nihil profuturas ob mentem obtusam poeni- 
tentis, vel etiam nocituras esse eo quod confessio illi redderetur odiosa, 


_ ab illis certe abstinere poterit. Nam nullum examen hujusmodi instituen- _ 


dum est nisi quod sit moraliter possibile : quod principium generale, 
omuium consensu, latius applicandum est in materia venerea quam in 
qualibet alia. (Berardi, op. cit. nn. 53 et 4505) 

40 Probari posse videtur ratio agendi multorum confessariorum in 


~ 

Theologia peritorum quos Reuter (1. c.) testatur a se interrogatos esse, 
nempe ut poenitentes non jubeantur explicare objecta venerea, de quibus 
simpliciter delectati sint, sed accusantes se de turpibus cogitationibus, 
interrogentur an consenserint in delectationem ; si affirmant, ulterius 
interrogentur an non adfuerit turpe desiderium alicujus actus externi, 
an nihil mali in iis factum sit ex. gr. tactu; quodsi negent poenitentes, 
petatur delectationum numerus (efr. n. 164) et quoad speciei explica~ 
tionem acquiescatur. 


CAPUT V. 
DE PECCATIS CAPITALIBUS. 


1'76. Peccatum, seu rectius vitium capitale dicitur illud ex quo alia 
vitia oriuntur et praecipue secundum originem causae finalis. (S. Th. 
1. 2. q. 84. a. 3) Nempe si finis quem inordinate prosequitur aliquod 
vitium capitale, est natura sua multum appetibilis, ex. gr. excellentia 
propria vel divitiae, pronum est multa media, etiam prava, ad illum 
finem assequendum adhibere. Nomen igitur capitalis hujusmodi vitia 
merentur minus propter gravitatem peccatorum quae ex illis fluant 
(multa enim venialia sunt) quam propter nwmerwm et varietatem vitio- 
rum quae ad peecata capitalia, tamquam media ad finem, ordinantur. Ex 
hae peceatorum capitalium natura satis liquet pleraque ex illis flaentia 
peceata adversari peculiaribus obligationibus quae in aliis partibus 
Theologiae Moralis explicantur. Sie malitia cordis ob avaritiam duri 
erga pauperes elucidabitur ubi de praecepto eleemosynae agetur, ete. 

Solent peccata eapitalia post S. Greg. M. (Moral. 1. 31. c. 45) et S. Th. 
(1. 2. q. 84. a. 4) recenseri septem. Hujus numeri rationem dat Doctor 
Angelicus (1. ¢.). Tria bona homo, tamquam fines primarios, inordinate 
prosequé potest : bonum animae, quod scilicet ex sola apprebensione 
rationem appetibilitatis habet, puta excellenliam laudis et honoris, per 
superbiam, seu inanem gloriam ; bonum corporis, per gulam, quatenus 
pertinet ad conservationem individui, et per luawriam, quatenus per- 
tinet ad conservationem speciei ; bonum exterius, per avaritiam. Dupli- 
citer vero fugit aliquis bonum propter aliquod malum conjunctum : vel 
respectu boni proprii, per acediam, vel respectu boni alieni, per invi- 
diam, quatenus abest insurrectio ad vindictam, et per dram, quatenus | 
hujusmodi insurrectio adest. aS 

De luxuria seu inordinato appetitu venereorum dicemus in expli- 
cando sexto et nono praecepto Decalogi. De reliquis hic breviter. 

177. Superbia est inordinatus appetitus propriae excellentiae. 

Tres gradus in ea distingui possunt : primus quo quis vult excellere 
super alios aequales, et hoc est veniale ex genere ‘suo; secundus 
quo quis despicit aequales vel inferiores, et hoc est mortale vel veniale, 
prout superbus gravem vel levem injuriam infert; tertius, quo quis 
propter excellentiam suam despicit Superiores eorumque legibus 
subjici recusat, quae est superbia consummata et mortalis ex toto 
genere suo. (Struggl, de Pece. q. 3. n. 1 seq) Si quis autem ordinate ex 
motivo honesto aliis praeponi vellet, is superbus non esset. 

Inter vitia autem quae de se nata sunt ordinari in finem superbiae, 
ideoque ejus filiae dicuntur, ea tantum hic considerabimus quae alibi 
non occurrunt. Sunt autem : 


I. Praesumptio, quae est appetitus aggrediendi aliquid supra vires. 
Haec per se venialis est, nisi quis propter imperitiam suam se gravi 
injuriae Deo vel proximo inferendae exponat, ut si absque sufficienti 
peritia vellet exercere munus medici, confessarii, ete. 

Cavendum tamen ne, fugiendo praesumptionem, incidat quis in 
pusillanimitatem, quod vitium est quo homo recusat tendere in id quod 
est suae potentiae proportionatum. (2. 2. q. 133) 

If. Ambitio, quae est inordinatus appetitus dignitatis et honoris non 
debili vel debilo majoris, ut si quis ambit officium quo indignus est. 

Hoc peceatum est per se veniale : fit autem mortale vel ratione medii 
per quod honor quaeritur, pula per simoniam, vel ratione damni quod 
proximo infertur. Moderatus autem appetitus honoris ob finem honestum 
est actus magnanimitatis. 

Il]. Vana gloria, quae est inordinatus appetitus manifestationis 
propriae excellentiae, sive verae, sive fictae. Dicitur vana, quando 
quaeritur ex re mala, falsa aut ficta, aut quae non est digna gloria vel 
non tanta, ut ex opibus, nugis, etc., aut apud eos qui non bene de 
re judicant aut sine debito fine. 

Haec constituit peccatum veniale ex genere suo, etiamsi quis res 
sacras, ex. gr. conciones, principaliter ob vanam gloriam faceret ; per 


accidens tamen grave peccatum constituere posset, nempe si manifesta- 


tio propriae excellentiae fieret cum gravi alterius injuria, aut si quis in 
vana gloria finem suum ultimum colloearet, eique scienter ita adhae- 
reret ut paratus esset potius gravia scelera admittere quam ei nuntium 
mittere. (Struggl, 1. ¢. n. 6) Manifestatur autem propria excellentia 
inordinate praesertim triplici ratione : 


logue TRACT. IV. DE PECCATIS. 

1° Per verba : quae dicitur jactantia. Haee non raro fit mortalis eo 
quod aliquis jactat se in peccato gravi. 

9° Per virtutes simulatas : quae dicitur hypocrisis. 

3° Per exteriorem pompam : quae dicitur ostentatio. Haec quandoque 
fit mortalis, quia per nimium apparatum contrahuntur debita quibus 
satisfieri nequeat, vel novorum sumptuum consuetudo in civitatem 
introducitur, ita ut praevideatur inde oritura aliis moralis necessitas 
expensas faciendi supra vires cum familiae et creditorum detri- 
mento. (Struggl, T¢en) Perk 


§ 2. DE AVARITIA. 


1'78. Avaritia est appetitus mordinatus bonorum exterioruin quae et 
bona fortunae dici solent. Inordinatus autem erit quotiescumque 
non referlur ad finem debitum et honestum, puta ad providendum fami- 
liae, ad benefaciendum aliis, etc. Si immoderantia illa in eo consistit 
quod homo plus debito acquirit vel conservat, peccatum est contra pro- 
ximum : siquidem in rebus exterioribus nequit unus homo superabun- 
dare nisi alteri deficiat; si autem immoderantia illa versatur circa 
interiores affectiones, quas quis ad divitias habet, est peccatum hominis 
contra seipsum. (2. 2. q. 118. a. 1. ad 2) 

Avaritia, secundum quod justitiae opponitur, surripiendo vel reti- 
nendo aliena, est peccatum ex genere suo mortale, ut postea de peccatis 
injustitiae explicabitur, Avaritia, secundum quod opponitur liberalitaté, 
per immoderatas affectiones divitiarum quae tamen non pertingant ad 
injuriam proximo faciendam, per se peccatum veniale constituit ; potest 
tamen fieri ex genere suo mortalis, quando scil. adeo excrescit ut 
propter illum affectum inordinatum violentur stricta officia erga Deum 
vel proximum. Cfr. dicenda de pr pecep’s plgetn ony n.222 seqq.et de 
liberalitate n. 248. 


- “8:8. pe invipta. + HVE )- 
f 4 

1'79. Invidia est tristitia de alterius bono in quantum hoe aestimatur 
malum proprium, tamquam diminutivum propriae gloriae vel excellen- 
tiae. (2. 2. q. 36. a. 1) Differt ab odio, quod de bono proximi tristatur 
absolute, dum invidus de hoe bono tristatur quatenus est diminutivum 
boni proprii. 

Hoe peccatum directe adversatur corttnis quia, sieut sae de bono 
proximi gaudet, ita illud de eodem tristatur. Unde patet invidiam esse 
ex genere suo mortalem : crebro tamen sive ob imperfectionem consen- 

sus, sive ob exiguitatem boni de quo doletur, erit venialis. (S. Th. 1. c. 
a.3) | 

Non habetur invidia, sed aemulatio quando tristitia ex eo est quod. 
nobis desit bonum, quod alter habet, ita tamen ut illud alteri non discu- 
piamus. Haee aemulatio, si versatur circa objectum honestum, est 
laudabilis ; si tamen agitur de bono temporali, hujusmodi affectus saepe 
erit vanus et inordinatus ideoque peccatum veniale, ut si bonum dolenti 
sit improportionatum, ex. gr. si rusticus doleret quod non esset rex. 


(Ball. P. n. 370) 


S 4. DE GULA. 


180. Gula est inordinatus appetitus cibi et potus. Quandonam iste 
appetitus inordinatus sit, clare patet ex iis quae S. Thom. (2. 2. q. 141. 
a. 6) de generali temperantiae regula scribit. “ Praecipuus ordo rationis 
consistit in hoe quod aliqua in finem ordinat ; et in hoc ordine maxime 
consistit bonum rationis :nam bonum habet rationem finis, et ipse finis 
est regula eorum quae sunt ad finem. Omnia autem delectabilia, quae 
in usum hominis veniunt, ordinantur ad aliquam hujus vitae necessita- 
tem sicut ad finem. Et ideo temperantia accipit necessitatem hujus 
vitae, sicut regulam delectabilium quibus utitur, ut scil. tantum eis 
utatur quantum necessitas hujus vitae requirit. , 

Haec autem necessitas attendi potest dupliciter : * Uno modo, secun- 
dum quod dicitur necessarium illud sine quo res nullo modo potest 
esse, sicut cibus est necessarius animali; alio modo, secundum quod 


dicitur necessarium illud sine quo res non potest convenienter esse, “> 


Temperantia autem non solum attendit primam necessitatem, sed etiam 
secundam. Alia vero quae ad hoc non sunt necessaria possunt dupliciter 
se habere. Quaedam enim sunt impedimenta sanitatis vel bonae habitu- 
dinis : et his temperatus nullo modo utitur : hoc enim esset peccatum 
contra temperantiam. Quaedam vero sunt quae non sunt his impedi- 
menta : et his moderate utitur pro loco et tempore et congruentia eorum 
quibus convivit. , Igitur peccatum gulae committit quicumque cibo vel 
potu utitur in ea quantitate, qualitate, etc., quam praevideat obfuturam 
esse bonae corporis valetudini vel idoneae dispositioni mentis ad suas 
functiones. Excipe casum profecto rarum in quo hujusmodi comestio 
vel potatio necessaria foret ad grave malum evadendun). (Lessius, de 
Just. et J. 1. 4. ¢. 1. n. 10) 
A 


181. Similiter inordinatum est si quis edit vel bibit propter solam 


voluptatem, ut constat ex prop. 8@ ab Innoc. XI damnata: * Come- 

dere et bibere usque ad satietatem ob solam voluptatem non est pecca- 
tum, modo non obsit valetudini : quia licite potest appetitus-naturalis 
suis actibus frui. , Hine tamen ne concludatur peccare eum qui man- 
ducat vel bibit cum delectatione vel etiam propter delectationem ; sed 
peccat qui baec facit propter solam delectationem, seu positive exclu- 
dendo ultimum finem. Oportet enim ut hie finis in omnibus actionibus 
saltem implicite intendatur et sic omnia ad Deum virtualiter referantur 
(n. 32). Quod autem aliquis ad opus cui natura delectationem conjunxit 
alliciatur ac. moveatur appetitu delectationis, quemadmodum et ad 


laborem, ope praemii seu mercedis, id ordini naturae est consentaneum. — 


Reapse enim tune vacatur huie operi propter voluptatem, tamquam 
propter finem subordinatum. 

Minime autem requiritur ut, eo momento quo agitur, aliquis alius 
finis diserte intendatur, ut ex. gr. comesturus diserte sibi. proponat 
finem a Deo alimentis praestitutum seu individui conservationem. Nam 
sufficit ut agens actum tamquam sibi licitum, vel (quod in idem recidit) 
tamquam non illicitum apprehendat. Ita S. Alph. (de Act. hum. n. 44) : 
“ Quamvis aliquis accedens ad mensam non cogitet de conservatione 
vitae, sed solum de cibi delectatione, ut ait Gonet, non propterea peccat, 
quia talem delectationem, saltem virtualiter, vult propter conservationem 
vitae sicque non inordinate illam appetit. , Nam, ut addit Ball. P. qui 
praeclare hane doctrinam exponit (t. VI. n. 565) ; * Dum vult actum ceu 
rationis ordini consonum, profecto virtualiter vult ea propter quae actus 
est consonus ordini rationis, quamvis de iis tunc non cogitet, imo etiam 
haec prorsus ignoret. Quae doctrina non tantum cibo et potui, sed et 
aliis delectationibus applicanda est, ex.gr. voluptati copulae conjugalis. 


182. Gula est peccatum veniale ex genere suo, siquidem in tali inor- 
dinatione per se nihil grave cernitur. Quare probabilius est venialiter 
tantum peceare eum qui se cibo et potu usque ad vomitum impleat, 
etiam si quis vomat ut iterum possit edere et bibere. (Ball. P. n. 375) 

Per accidens tamen non raro ob gulam mortaliter peccari potest. Vid. 

1° Si quis adeo gulae deditus est ut paratus sit praecepta graviter 
obligantia transgredi potius quam huie vitio renuntiet. His convenit 
illud : “ Quorum deus venter est. ,, (Phil. III, 19) 

2° Si quis excessibus in cibo et potu notabiliter nocet sanitati suae 
vel se ineptum efficit functionibus quas sub gravi adimplere tenetur. 
Non peccant tamen mortaliter qui excessus etiam multos in cibo potu- 
que admittunt, praevidentes periculum levium infirmitatum et brevioris 
vitae. Cfr. n. 353. | 

3° Siquise mera gula vescitur carne aut sanguine humano, tum quia 
hoc graviter repugnat pietati defunctis debitae, tum quia viam panderet 

- 

eaedibus humanis. Cfr. Lessium, de Just. et J. l. 4. ¢. 3. d. 2. Adde, 
quoad christianos, violationem legum ecclesiasticarum de sepultura 
fidelium, prout de crematione cadaverum dicetur Vol. II. n. 628. Attamen . 
id videtur culpa vacare ubi justa datur causa, puta ubi naufragis nullus 
alius cibus suppetit : quamquam numquam licet in hune finem hominem 
occidere. : 

4° Si quis perfecte inebriatur : qua de re ob peculiares difficultates 
seorsum dicetur. 


183. Ebrietas perfecta, i. e. qua homo se rationis usu prorsus 
privet, per se est peccatum mortale. Ita hodie omnes. 

Id censemus recte probari ex Ep. ad Gal. V, 21, ubi S. Paulus pluri- 
bus peccatis gravibus etiam ebrietates accenset, concludens his verbis : 
* Qui talia agunt, regnum Dei nun consequentur. , Nam licet videri pos- 
sit hie agi de sola ebrietatis consuetudine, non apparet quomodo haec 
ipsa consuetudo per.se ad gravem malitiam pervenire posset si singuli 
ejus actus levem tantum malitiam continerent. 

Re autem in se inspecta, gravis malitia ebrietatis elucet : 

1° Ex eo quod homo non tantum actu se privat ratione qua in Deum 
ordinatur, sed etiam facultate utendi ratione pro tempore notabili : quod 
tamen necessitas subito exsurgens exposcere posset. 

2° Ex eo quod id fit propter solam vini aliusve liquoris alcoolici 
voluptatem, sine ulla necessitate. ; 

3° Ex eo quod per ebrietatem homo imaginem Dei deturpal seque 
amenti bruto similem efficit. (Lehmk. I. n. 742) 

Adverte tamen ad malitiam hanc contrahendam requiri ut homo ebrie- 
tatem velit vel directe, puta ad dolores obliviscendos, vel indirecte, dum 
clare advertit potum esse immoderatum et inebriantem, et tamen mavult 
ebrietatem incurrere quam a potu abstinere. (2. 2. q. 150. a. 2) Insuper - 
oportel ut se inebrians praevideat se rationis usu privatum iri per tem- 
pus notabile; puta per horam. Haec tamen conditio ad praxim parum 
facere videtur : siquidem valde dubium est num perfecta privatio usus 

-rationis minore tempore quam unius horae spatio dissipari queat ; 
deinde, quis hoc praevidebit ? (Ball. P. n. 392) Non excusatur autem.a 
mortali qui sumit quantitatem potus de se aptam ad ebrietatem perfec- 
tam inducendam, licet, antequam sensibus destituatur, se somno com- 
mittat quo vini effectum effugiat. (S. Alph. 1. 2. n. 77) Nam mali causam 
totam posuit, manebitque incapacitas recuperandi usum rationis, quae e 
somno naturali orta non esset. 


184. Venialem tantum culpam per se admittit qui propter excessum 
potus, phantasia perturbatur, vomere cogitur, lingua pedibusve titu- 
11 

bat, etc. Haec enim non sunt signa rationis perfecte amissae. Aliter 
dicendum esset si quis tantos excessus faceret ut per notabile tempus — 


non posset discernere inter bonum et malum vel ea faceret quae hance 
discretionem penitus abesse ostenderent. 


Confessarius autem recte praesumere potest ebrietatem voluntariam 


fuisse ei qui crebro inebriari solet, ex. gr. decies singulis mensibus. 
Si quis vir satis intelligens confitetur se intra mensem semel vel iterum 
fuisse ebrium, interrogetur utrum ebrietatem praeviderit. (La Croix, 


1. 5. n. 319) Qui una alterave vice, sine ulla consuetudine, ebrius fuit, 


praesumendus est ebrietatem non praevidisse. 

~ Ipsa ebrietas imperfecta non raro aliunde grave peccatum secum 
trahere potest, scil. ratione scandali, ex. gr. in clerico quem laici semi- 
ebrium esse advertérent, vel ratione damnorum quae e consuetudine 
talis excessus oriantur propriae valetudini vel parentibus, uxori, liberis; 
ideo talis consuetudo facile mortalis fit in patre vel matrefamilias. 


485. QUAER.I. Num liceat se inebriare ad grave malum vitandum. ~ 


RESP. E communi et probabiliori sententia, licet : ponitur enim, ob 
rationem proportionate gravem, causa de se indifferens e qua immediate 
sequitur duplex effectus, bonus qui intenditur, malus qui permittitur 
(n. 14). Neque audiendi sunt qui opinantur ebrietatem esse intrinsece 


malam : hoe enim nequit probari nisi cum inducitur absque necessitate, 


solius voluptatis causa, quod extra hypothesim versatur. 
Hine videtur licitum ebrietatem inducere ad morbum depellendum, 
si quando practicum est, ex. gr. ad typhum depellendum, vel ad 


coercendam vim veneni quod e serpentis morsu haustum sit. (Sabetti, 


n. 149) Similiter, per se licebit sensus sopire ope ebrietatis ad 
magnos dolores levandos : nullum enim discrimen morale videtur 
inter hoc medium et alia, ex. gr. chloroformium, quae adhiberi solent. 
At illicitum est inebriare moribundum ut sine dolore decedat : nam eo 


tempore prorsus necessarius est usus rationis ut homo mereatur vel - 
etiam (si opus sit) se cum Deo reconciliet; insuper aequivalenter vita. 


hujus moribundi minuitur. Quare prohibendi sunt medici ne hoe vel 
alio medio moribundum sensu privent. Liceret quidem interdum passive 
se habere quando moraliter certum esset eum Deo plene reconciliatum 
esse, humquam autem quando aegrotus nondum rite ad moriendum 
dispositus esset. Cfr. Ball. P. n. 386 ; Lemhk. n. 743. 


Ad depellendam tristitiam vel melancholiam liceret tantum bibere’ 


usque ad hilaritatem : talis enim ratio non habet proportionem cum 
malo ebrietatis perfectae. (La Croix, 1. 5. n. 824) 


\- 

186. QUAER. II. Num liceat quandoque alium inducere in ebrie- 
tatem ut grande malum avertatur, ex. gr. furtum vel homicidium. 


RESP. Probabiliter id licet, sive ebrietas haee (ut plerumque con- | 


tinget) a bibente non praevideatur, ideoque sit ei mere materiale 
peccatum, sive praevideatur et formale peccatum constituat. Ratio ob 
quam S. Alph. (I. ¢. n. 77) probabilitatem hujus sententiae admittit, valde 
clara est : quod licet inducere alterum ad minus malum ut impediatur a 
malo majore ad quod jam determinatus supponitur. Cfr. n. 234. 


187. QUAER. III. Num imputentur mala quae in ebrietate com- 
mittantur. 


RESP. E principiis datis de voluntario in causa liquet ea non imputari 
si non fuerint praevisa ; quando autem probabiliter praevidentur, sive 
sponte, sive sub alieno impulsu committenda, imputantur, tamquam 
indirecte voluntaria ; sub gravi vel sub levi, prout tamquam gravia vel 
levia apprehenduntur. Hoe valet non tantum de peccatis operis, ut caede, 


impudicitia, damnificatione, sed etiam de plerisque peccatis linguae, ut: 


sunt perjuria, sermones obscoeni qui aliis scandalo sint, manifestatio 
secretorum, blasphemiae. Excipiendae sunt tantum contumeliae in homi- 
nem prolatae : cum enim communiter ab iis qui impetuntur risu 
excipiantur, neque eorum honorem Jaedere censeantur, nulla est 
obligatio eas vitandi. Aliqui AA. ut Vasquez et Salmantic. idem opinan- 
tur de blasphemiis, varias ob rationes, ex. gr. quia verba haec tantum 
materialiter ab ebrio proferuntur tamquam sonus a pica. Nihilominus 
communiter ab AA. ista opinio rejicitur : quia ebrio manent veri con- 
-ceptus, licet eos dirigere nequeat, et quia honor divinus talem contu- 
meliam quam omnes horrent fugere praecipit. (Ball. P. n. 396 seq. ; 
Lehmk. I. n. 745; cfr. supra n. 93) 

Idem, ut per se liquet, dicendum de malis quae in ebrietate imperfecta 
fieri praevidentur, nisi quod haec etiam directe semi-voluntaria manere 
possint. ; 


~ 


/§ 5. DE IRA. 

188. Ira est inordinatus appetitus vindictae. Haec est ejus definitio 
prout vitium est ;: ira enim proprie est passio quaedam appetitus sensi- 
tivi, in appetitu vindictae consistens. Jamvero, cum vindicta bene appeti 
quandoque possit, nempe quando id fit secundum rationem rectam, 

tune et ira laudabilis erit. (2. 2. q. 158/ a. 1) 

Inordinatio autem in appetitu vindictae dupliciter contingere potest : 
quoad objectum vindictae et quoad modum irascendi. 

Ira est vitiosa propter objectum, si quis appetit ut fiat vindicta quali- 
tereumque contra ordinem rationis, puta si appetit puniri eum qui non 
meruit vel ultra quam meruit vel etiam non secundum legitimum ordi- 
nem vel non propter debitum finem, qui est conservatio justitiae et 
correctio culpae. Ita erit peccatum mortale ex genere suo, quia contra- 
riatur caritati et justitiae. Veniale igitur erit si vindicta quae appetitur 
valde levjs est. 

Ira est vitiosa quoad modum, etiamsi justa vindicta appetitur, quando 
immoderate fervescit vel interius vel exterius. Ita est peccatum ex 
genere suo veniale; interdum tamen secum trahit alia peccata gravia ut 
blasphemias, maledictiones, scandala. 

De reatu filiarwm irae, ex. gr. indignationis, tumoris mentis, contu- 
meliae ete., vel alibi ex professo dicitur vel facile e principiis genera- 
libus judicari potest. 


S 6. DE ACEDIA. A 


189. Acedia est tristitia de spirituali bono. Cum autem istud spiri- 
tuale bonum sensu vel communi vel particulari accipi possit, hine quoque 
duplex acedia distinguitur. Nam si spirituale bonum accipitur commu- 
niter, acedia erit quoddam generale taedium quo homo refugit opera 
saluti utilia, praesertim propter molestias quas corpori inferunt : qui 
sensus apud ascetas frequens est, sed non constituit vitium aliquod 
speciale distinctum a ceteris et praesertim a vitiis .carnalibus quibus 
aliquis quietem et delectationem corporis quaerit: Sed speciale vitium 
constituit acedia, quando bonum illud spirituale intelligitur bonum 
divinum de quo gaudere proprium est caritatis. (2. 2. q. 35. a. 2) Acedia, 
quatenus speciale peccatum constituit, est mortalis ex genere suo, 
siquidem secundum propriam rationem contrariatur caritati. Attamen - 
saepe venialis erit, quia motus acediae in sola sensualitate sistit, — 
neque ad plenum rationis consensum pertingit, ita ut caro omnino 
contra spiritum praevaleat. (S. Th. ib. a. 3) Exemplum acediae specialis - 
habes in eo qui doleret, ob virtutis molestias, quod ad fidem christia- 
nam vocatus esset. Ad acediam vero generalem refertur ea quae a 
multis accusari solet tristitia de opere bono quatenus molestum est. 
Hoe plerumque peccatum veniale constituit, nisi quis opus quoddam sub 
gravi obligans omnino aversetur, vel ita indulgeat huic tristitiae ut se 
scienter conjiciat in grave periculum hujusmodi opus omittendi. 

Si quem poenitet operis boni libere peracti, puta voti emissi vel — 

sacerdotii suscepti, haec tristitia non constituit peccatum grave, dum- 
modo retineat firmam voluntatem adimplendi votum vel obligationes 
status sacerdotalis; quandoque etiam posset haec tristitia omnino vacare 
culpa, quando scil. imprudenter votum emisisset vel statum clericalem 
amplexus esset. Cfr. Lehmk. I. n. 251. Nam talis poenitentia non est de 
objecto quod vi hujus voti sit praeceptum : siquidem nullatenus pro- 
missum est semper gaudere de voto facto. Totum ergo redit ad moti- 
vum ob quod doletur, ad periculum quod ex illa tristitia oriri potest 
ceterasque circumstantias. (Suar. de Relig. tr. 6. 1. 3. ¢. 7. n. 4) 

SECTIO I. — DE FIDE. 


CAPUT I. 


QUAE MYSTERIA NECESSARIO CREDENDA SINT. 


190. NOTIONES. Duplex necessitas in ordine ad salutem adipis- 
cendam distinguitur : altera medii, altera praecepti. 

Necessaria necessitate medi ea sunt sine quibus, etiam inculpabiliter 

-omissis, salus, in praesenti Providentiae ordine et lege ordinaria, obti- 
neri nequit. Haec autem necessitas potest esse stricta vel lata : stricta, 
quando medium in seipso requiritur, neque alia quapiam re, tamquam 
vices illius gerente, suppleri potest, ex. gr. gratia sanctificans in ultimo 
vitae instante ; lata, quando aliqua alia res potest supplere vices medii 
quod haberi nequeat, ex. gr. carilas perfecta pro sacramento baptismi. 

Necessaria necessitate praecepti ea sunt quibus culpabiliter omissis 
salus obtineri nequit, ut sunt ea omnia quae sub gravi obligant. Haec 
enim requiruntur ne ponatur obex fini ultimo adipiscendo. Sic Sacrum 
die Dominica audire debeo ne me salute adipiscenda indignum efficiam, 
quamvis illam, absolute loquendo, etiam absque illo religioso actu 
assequi possim. 

Quando finis est sub obligatione prosequendus, patet simul praecip! 
oninia illa media quae ad hune finem prorsus necessaria sunt. Ideo, cum 
unusquisque teneatur ad justificationem et salutem adipiscendam, 
obligatur quoque ad adhibenda omnia media quae_ad hunc finem 
vequiruntur, ac proinde illa erunt simul necessaria necessitate medii et 
necessitate praecepti. - 

Fidem in sequentibus semper intelligemus stricto sensu, nempe eam 
“qua, Dei aspirante et adjuvante gratia, ab eo revelata vera ‘esse 
credimus, non propter intrinsecam rerum veritatem, naturali rationis 
lumine perspectam, sed propter auctoritatem ipsius Dei revelantis qui 
nec falli, nec fallere potest. ,, (Vatic. c. II. de Fide) ; Bf 


191. ASSERTA. I. Necessitate medii explicite credenda esse 
constat tantum haec duo: Deum esse et bonorum remuneratorem esse, 
ut diserte docet S. Paulus (Hebr. XI, 6): * Sine fide. autem impossibile 
est placere Deo ; credere enim oportet accedentem ad Deum quia est et 
inquirentibus se remunerator sit. , Ex ipsius argumenti natura liquet 
hic unice agi de iis qui actus humani capaces sunt, nequaquam de infan- 
tibus vel perpetuo amentibus, qui, sine ullo actu personali, per baptis-— 
mum, consequuntur justificationem, quam non amittent propter omissio- - 
nem actus cujus non sunt capaces. ; 


II. Probabilius non requiritur de necessitate medii fides explicita 
mysteriorum SS. Trinitatis et Incarnationis. Nullo enim argumento satis 
firmo id probatur: divinae autem bonitati, quae omnes homines vult 
salvos fieri, congruit ut nihil aliud absolute exigat quam quod ex morali 
rei natura necessarium est ut homo se ad Deum convertat, nempe 
ut Deum cognosecat Eumque sibi propitium fore speret. Neque plus — 
requirunt AA. qui, ut Lugo et Suarez, fidem utriusque mysterii — 

explicitam dicunt quidem necessariam necessitate medii, sed addunt 
sufficere ut én voto habeatur, quando re haberi nequit. Diserimen ergo- 
cum sententia quae simpliciter negat necessitatem , medii, vertitur 
in scientifica explicatione -necessitatis medii et pundoneee {Ball Saess 
n. 11 seqq.) Alii tamen, quorum sententiam probabiliorem opinatur — 
S. Alph. (1. 3. n. %), censent fidem explicitam requiri a as tempore? se s4 
Filias Dei incarnatus est. BP ee: . 

Practice omnes econatus adhibendi sunt ut nemo baptizetur, absolvatur 
vel moriatur quin explicite utrumque mysterium crediderit: cum enmm 
agaturde iis quae, etiam inculpabiliter omissa,salutem impedire possent, 
non licet spernere probabilitatem, saltem extrinsecam, sententiae 
severioris. (n. 68) Certe tamen sufficit ut rades haee tam sublimia 
modo valde imperfecto apprehendant, nempe, sicut exponit Lehmkuhl 
(I. n. 279), ut sensu harum veritalum intellecto, divina fide eas assumant, 
etsi interrogati ulteriorem rationem reddere nequeant. 

Non raro, praesertim in regionibus barbaris, occurrere possunt. qui 
haec mysteria proprio conceptu apprehendere nequeant ideoque neque — 
explicite credant : hi quoad hoe assimilandi sunt infantibus et amenti- “hn, 
bus. hs P. n.. 15) 


Ne 

Si qui ignorantia crassa laborantes ad confitendum accedunt, confes- 
- sarius nequit eos absolvere, extra casum necessitatis, antequam didi-.. 
cerint ea quae certo vel probabiliter sunt de necessitate medii cognos- 
cenda : secus enim sacramentum periculo. nullitatis exponeret. Quare, 
cum eis signum crucis faciat ejusque singula verba breviter explicet ; 
postquam actum fidei elicuerit poénitens et promiserit se reliquis scitu 
necessariis addiscendis operam daturum esse, absolvatur,nisi quid aliud 
obstet. Confessiones autem factae cum invincibili ignorantia mysterio- 
rum SS. Trinitatis et Incarnationis probabiliter sunt validae et, juxta 
regulam generalem in Tract. de Poenit. statuendam (Vol. II. n. 305), non 
sunt necessario repetendae. (Ball. P. n. 18) 


192. III. Necessitate praecepti tenetur unusquisque christianus, 

qui impotentia non excusetur, credere et scire, crasso saltem modo et 
_ quoad substantiam : 

1° Symbolum Apostolorwm. Nam fideles omnes tenentur ad agnos- 
cendam religionem suam, saltem quoad substantialia capita. Quaedam 
tamen in Symbolo expressa, ut de Pontio Pilato, ad haec substantialia 
non pertinent ; unde gravis certe non est obligatio ea explicite credendi. 

2° Decalogum : nam his praeceptis vitam conformare debet. 
3° Sacramenta omnibus necessaria, nempe baptismum, Eucharis- 
tiam, poenitentiam ; reliqua, quando opus est ut suscipiantur, 
Ut huie obligationi, quatenus gravis est, satisfiat, sufficit ut de singulis 
punetis, quae in praedictis continentur, interrogatus recte respondeat, 
saltem quod pertinet ad rei substantiam, prout ab Ecclesia proponitur. 
_Nihilominus, saltem practice, venialiter peccat qui, licet impotentia non 
-excusetur, negligit haeec memoriae mandare eo ordine quo communiter 

proponuntur : nam magno periculo se exponit ea neque quoad sub- 
_stantiam retinendi. 


Iv. In rigore praecepti non tenentur fideles ad cognoscenda memo- 
riter verba et seriem Orationis Dominicae, multo minus Salutationis 
Angelicae : siquidem nullum exstat praeceptum ut hae aliaeve orationes 
vocales privatim recitentur.Attamen, cum omnes aliquando ad orandum 
obligentur, oportet ut substantiam Orationis Dominicae norint, qua- 
tenus hoc necessarium est ad intelligendtim quid possint et debeant 
orando petere. In praxi qui orationes illas ignorant monendi sunt ut 
addiscant : vix enim aliter praecepto orationis aliisque satisfacient. 
(Suarez, de Relig. tr. 4. 1. 3. ¢. 6) 

CAPUT II. 
DE FIDE! ACTU INTERNO. 


193. I. Praeceptum fidei internum tum affirmativum, tum negativum 
est ; quatenus affirmativum, obligat ad credenda ea quae a Deo reve- 
lata sunt et ab Ecclesia proposita : quatenus negativum, vetat ne quis 
eadem neget vel in dubium revocet. Hic tantum determinabuntur cir- 
cumstantiae in quibus urgeat pars affirmativa ; de negativa dicetur 
cap. IV. 

Obligatio actus fidei eliciendi quandoque urget per se, seu ratione 
ipsius praecepti fidei, quandoque. per accidens, seu ratione alterius 
praecepti quod, sine actu fidei, impleri non possit. Attamen in hoc 
posteriore casu unum tantum peccatum committitur ab eo qui illud 
alterum praeceptum transgreditur. 


194. II. Per se obligat praeceptum fidei internum : 

1° Pueros inter fideles educatos, quando, rationis usum perfecte con- 
secuti, mysteria fidei audiunt, apprehenduntque quod illa credere sit 
res necessaria ad salutem. “ In praxi numquam contingit hos pueros 
esse in mora. ,, (Sanch. in Dee. 1-2 e545 153) . 

2° Adultos sSeatieiege quando fides catholica ipsis" maticinter: 
proposita est ut ratio, cum morali certitudine, dictet hance fidem esse 
veram. Quodsi nondum affulget haec moralis certitudo, sed propria 


secta. videtur adhue probabilis, quamvis jam pro fide catholica proba- és 


biles vel etiam probabiliores rationes appareant, habebitur sane obli- 
gatio inquirendi veritatem, nondum tamen urget obligatio. statim cre- 
dendi. Nec quidquam amplius videtur erui posse e damnatione prop. 
4#e ab Innoc. XI reprobatae : “ Ab infidelitate excusabitur infidelis non 
credens ductus opinione minus probabili. ,, Attamen, in articulo mortis, 
infidelis cui fides catholica videretur probabilior, teneretur ad eam 
amplectendam : cum enim tune agatur de re quae sit omnino ad salutem 
necessaria, tutius sequendum est. (Ball. P. n. 44 seqq.) 

3° Tentatos contra fidem ita ut, nisi actum positivum eliciant, in peri- 


culum fidei amittendae labantur.Saepe tamen hujusmodi tentatio facilius — 


vincetur mentem,ad alia divertendo. 

4° Post lapsum in haeresim vel apostasiam. 

5° Interdum in vita. Quoties autem hujusmodi actus sit eliciendus 
theoretice ,determinari nequit, ut patet ex optimorum AA, dissidiis. 
Neque practice ulla difficultas ‘inde oritur:nam, cum materia honeste 
et inhoneste operandi frequenter occurrat, christianus saepe actum 

fidei saltem implicite exercebit, dum propter fidei motiva virtutem 
colet vel a vitiis cavebit. Ab Innoe. XI damnata est prop. 17° : “ Satis 
est actum fidei semel in vita elicere. , 


195. III. Per accidens obligat praeceptum fidei internum : 

1° Quando urget tentatio contra alias virtutes quae alia ratione 
superari nequeat. Propterea non raro in articulo mortis haec obligatio 
viget. (Ball. P. n. 51) 

2° Quando professio fidei exterior facienda est. 

3° Quando urget aliud praeceptum quod fidem supponit, ex. gr. com- 
municandi. Sufficit tamen in hoc casu ut eliciatur fides in eum articulum 
qui luie praecepto implendo praerequiritur, ex. gr. in praesentiam 
realem Christi in Eucharistia, neque necessarius est actus fidei formalis, 
sed sufficit virtualis seu implicitus, scil. persuasio in animo permanens 
e motivo revelationis olim explicite et advertenter cognito. Multo minus 
obligamur ad recitandam formulam consuetam actus fidei. (Ball. P. n. 50) 


CAPUT III. 


DE FIDE EXTERIUS PROFITENDA. 


§ 1. REGULAE GENERALES. 


196.1. Numquam licet veram fidem negare vel falsam profiteri 
sive explicite, verbo, signo, nutu; sive implicite, opere, silentio, omissione 
quae, in concretis adjunctis et juxta communem existimationem, aequi- 
valeat fidei negationi. Utroque modo committitur peccatum grave. Nam 
dedecus inuritur Deo ab eo qui erubescit se Illius servum fateri : quod 
tanto clarius patet quanto arctiora sunt vincula quibus ereatura Creatori 
obligatur. Cfr. Matth. X, 33. Ita graviter peccaret qui, etiam mere 
externe, idolo exhiberet honorem qui communiter tamquam cultus 
signum haberetur, vel taceret quando alius pro eo responderet eum non 
esse catholicum. « . 

Nequaquam fidem negaret, sed per se leve tantum mendacium faceret 
qui negaret se esse sacerdotem, religiosum, ete. 


II, Tenetur unusquisque christianus fidem quandoque exterius 
profiteri. Cfr. Rom. X, 10. Haec obligatio fundatur in vita sociali 
quam fideles in Ecclesia, societate externa et visibili, agunt- Etenim 


_ conjunctio illa visibilis quam Christus inter membra Ecclesiae suae 

vigere voluit, ut a Dogmaticis demonstratur, haberi nequit nisi membra 


sensibiliter conjungantur inter se, quod fit dum singula manifestant 
se esse hujus corporis mystici membra, profitendo eamdem fidem et 


religionem communem aliis membris. Insuper videretur dedignari— 
Dominum et erubescere professionem suae servitutis qui eam etiam 
conservis suis et toti familiae, absque justa causa, occultare vellet. Haec — 
tamen posiltiva obligatio quandoque cessare potest, puta si quis detinea-_ 


tur inter infideles quibus non posset sine gravi damno fidem snam 
manifestare. (Lugo, de Fide, disp. 14. n. 52 seq.) Practice huic obligationi 
facillime satisfit dum implentur varia vitae christianae officia quibus 


externa fidei catholicae professio continetur, ex. gr. sacramentorum 


susceptio. 

Praeterea fidem formaliter profiteri per verbum vel signum, quod 
directe tendat ad fidem mternam ostendendam, tenetur christianus in 
duplici casu : 

1° Si hane professionem exigit honor Deo debitus. Hoe autem non 
obtinet nisi cum omissio hujus professionis notabiliter minueret apud 
infideles existimationem de Deo et vera religione, vel privaret Deum 
magno honore qui Ipsi e professione fidei in talibus adjunctis daretur. 
{In hoe posteriore.casu, qui rarus erit, potius e page Dei quam e prae- 
cepto fidei obligatio oriretur. 

2° Si hance professionem exigit atilitas proximi. Haee autem, ut 
strictam obligationem inducat, tanta esse debet ut aequivaleat morali 
necessitati, ex. gr. si mea confessio necessaria reputatur ne alii fideles a 


fide deficiant, si exemplo meae confessionis alii infideles ad fidem con- — 
vertentur, Quando tamen in particulari certa obligatio oriatur, vix aliter_ 


quam prudentis viri arbitrio definiri potest. (Ball. P. n. 67 seqq.) 


19'7. IIT. Licet quandoque dissimulare fidem, etiam quando cireum- 


stantiae ejus professionem exigere videntur, dummodo absit scandalum — 


et excuset justa ratio, ex. gr. gravis mali timor; numquam autem id 


licet quando silentium vel tergiversatio aequivalet negationi vel erubes- : 


centiae, nec umquam falsam fidem simulare licet. 
Regulariter negationi fidei vel erubescentiae aequivalet silentium vel 
tergiversatio quando aliquis de fide interrogatur a persona quae publica 


auctoritate fulget : quare damnata est ab Innoc. XI prop. 18*: * Si a_ 


potestate_publica quis interrogetur, fidem ingenue confiteri, ut Deo et 
fidei gioriosum consulo : tacere, ut peccaminosum per se non damno. , 
Excipe tamen : si taciturnitas pro aequivalenti fidei confessione a cir- 


cumstantibus habetur vel si, in aliquibus regionibus, lex aperte statuit 


nulli potestati publicae licere ut se in civium conscientiam ingerat. 
(Lehmk, I. n, 293; Kenrick, Theol. Mor. tr. 13. n. 30) 

At ubi interrogatio a privato fit, facilius dissimulatio licere potest. 
Videndum utrum in iis adjunctis dissimulatio appareat tamquam fidei 


-erubescentia an tamquam interrogantis contemptus. 


Non peccat contra praeceptum fidei profitendae qui in locis haereti- 
corum, ad -vitandas graves vexationes, carnes diebus abstinentiae man- 
ducat. Per se enim talis actio minime aequivalet negationi fidei catholi- 
cae vel erubesceutiae quae in contemptum illius cedat. Contrarium 
dicendum foret si ad carnes manducandas in odium fidei cogeretur : 
quamvis, eliam in hoc casu, peccatum removeri possit, protestando se 
in carnibus manducandis minime participare perversae significationi 
quam huic actioni adnectant fidei hostes. (Bus. ap. S. Alph. n. 15) 

De vestibus autem quae propriae sint haereticorum vel infidelium 
vix ulla hodie difficultas in praxi occurrit. Generatim enim nullum peri- 
culum erit ut aliquis propter delationem aliquarum vestium censeatur 
falsam religionem amplexus esse. Quare per se licet, praesertim in locis 
in quibus aliquis ignotus est, deferre vestes quibus utuntur ministri 
cultus falsi, ex. gr. togam Bonziorum vel sacerdotum mahumedanorum. 


(Ball. P. n. 88) 


Aliter dicendum de vestibus quae minus ad tegendum corpus quam 
ad falsam sectam profitendam aut falsum cultum exhibendum usurpan- 
tur, qualia sunt indumenta quibus sacerdotes idolorum in suis tantum 
religiosis functionibus utuntur, insignia franco-murariorum, ete. Has 
deferre non licet, nisi clare ex adjunctis pateat eas nullatenus ad hune 
finem pravum usurpari, sed ad nuditatem in necessitate tegendam, ad 
spectaculum dandum, ete. (Lugo, = Fide, disp. 14. n. 87; Lehmk. I. 
n, 294) 

Nutus vel manuum et digitorum motus quibus significetur negatio 


fidei vel professio falsae sectae numquam sunt liciti : aequivalent enim, 


in his adjunctis, verbis quibus diserte vera fides negetur. (Lugo, ib. n. 93) 
Hoc tamen non putaverim extendendum ad signa quibus franco-murarii 


se invicem agnoscere solent : quae non videtur aequivalens hujus sectae 


professio, sed medium ut a sectae sociis amice tractentur. 


IV. Lege ecclesiastica tenentur sub gravi professionem fidei emit- 
tere : 


1° Provisi de ienekcis curato idque intra duos menses a die adeptae 


possessionis coram episcopo, vel, eo impedito, coram ejus generali 


vicario. (Trid. Sess. 24. de ref. c. 12) Neque probat S. C. Ep. et Reg. ut 
episcopus alium sacerdotem ad professionem fidei accipiendam deleget, 
ut constat e resp. 14 Ap. 1890. (N. R. Th. t. 22. p. 241) Haec obligatio 
complectitur parochos etiam amovibiles seu succursalistas ; renovanda 
est professio fidei quoties isti vel alii ad novum beneficium transferun- 


_ tur. (S. C. C, 15 Dec. 1886) 

2° Provisi de Canonicatu vel Dignitate in ecclesia cathedrali, idque 
non tantum coram episcopo vel ejus vicario, sed etiam in Capitulo. 
CPpids).¢) 2 ; 

3° Primates, archiepiscopi, episcopi in prima Synodo Provinciali cui 
intererunt. (Trid. Sess. 25. ce. 2) Hodie etiam omnes ad episcopatum 
promoti privatim id faciunt in manibus Nuntii Apostolici vel alterius 
episcopi a Papa ad hoe deputati. 

4° Praelati Regulares, ex Const. Pii lV Injunctum, nisi consuetudine 
(ut videtur in quibusdam locis factum) sublata fuerit obligatio. 

5° Promovendi in academiis ad gradus litterarios et doctores magis- 
trive publici, saltem theologiae. Ita usus temperavit quod ad magistros 
cujuscumque disciplinae extenderat Pius IV, Const. In Sacrosancta. 
(Aichner, Comp. Juris eccl. § 150. 3) 


S 2. DE COMMUNICATIONE CUM HAERETICIS ET INFIDELIBUS. 


198. Ex officiis fidei verae profitendae neque umquam negandae, 
nascuntur nonnullae difficultates praesertim in communicatione cum 
haereticis, infidelibus, apostatis, etc. Praecipuas breviter solvemus. 

Generatim licita est, saltem ex hodierna consuetudine, communicatio 
cum haereticis in rebus mere civilibus. Regulariter vero non licet cum 
iisdem communicare in rebus sacris vel in mixtis, quatenus ad reli- 
gionem spectant, puta in ritu religioso matrimonii vel funerum. Hujus 
prohibitionis ratio desumitur tum e lege naturali, tum e Jure Canonico : 
e jure naturali, quatenus talis communicatio habet speciem adhaesionis 
sectae falsae, fovet indifferentismum, scandalum praebet vel occasio 
est seductionis ; e Jure Canonico, quatenus eadem constanter a S. Sede 
prohibita est. Cfr. plurima documenta in Coll. P.F. nn. 1797-1855. Attamen, 
cum incommoda illa quandoque abesse possint, neque talis communicatio 
sit intrinsece mala, eadem interdum tolerari potest : lex enim ecclesias- 
tica cessat in casu quo longe plus incommodi quam commodi habet. 
(D’Annib. I. n. 110. nota 11) Ideo S. Sedes, licet talem communicationem 
diserte prohiberet et ab episcopis omnino tollendam esse praescriberet, 
pluries addidit eam tolerari posse quando gravissima damna_aliter 
vitari non possent. (Coll. P. F. nn, 1811, 1814) Ut tamen advertit Bened. 
XIV (De Syn. 1.6. ¢. 5. n. 2), quamvis praeelari theologi, ut Sylvius, 
Lugo, etc. opinentur hance communicationem cum heterodoxis ob gra- 
vissimam causam licere, tot requirunt conditiones ut rarissime omnes 
simul adfuturae sint. 

Adhue strictius prohibetur communicatio cum infidelibus in rebus 
sacris vel mixtis. Etenim eorum cultus solet esse prorsus falsus ac 

superstitiosus : quare qui cum iis in talibus rebus communicant fere 
semper ponent partem cultus superstitiosi, quod intrinsece malum est. 
Deinde in regionibus in quibus pauci catholici multis infidelibus’ per- 


mixli vivunt, fideles qui caerimoniis etiam mixtis interessent, puta 


conviviis in honorem progenitorum a Sinensibus celebratis, confirma- 
rent infideles in eorum erroribus et superstitionibus, imo plerumque 
se ipsos in manifestum periculum conjicerent relabendi in avitas super- 
stitiones. (S. Inqu. 21 Jan. 1802 ; Coll. P. F. n. 1775) 

 Speciatim autem haec attendenda sunt : 


199. I. Numquam licet catholicis sacramenta ab haereticis petere 
siea ministraturi sunt modo qui a rilibus catholicis alienus sit eosque 


-ab Ecclesia Catholica discernat. Nam qui ita cum eis communicaret im- 


plicite fidem negaret et falsam sectam protestaretur.Imo neque alia 
sacramenta quae ritu catholico administrant, saltem extra periculum 
mortis, ab haereticis recipere fas est. Cfr. Vol. IT. nn. 131 et 517. 


II. Parentibus numquam licet. etiam ob gravissimum incommodum, 
positive cooperati ut liberi sui a ministro haeretico baptizentur ; passive 
se habere possent quando sine gravi incommodo obsistere nequirent. 
(Ball. P. n. 99) 


Catholicis mumquam licet patrinum agere per se vel per procura- 


_torem in baptismo qui acatholico ritu ministretur, ut constat e pluribus 


S. Sedis documentis. (Instr. S. Inqu. 1871; Coll. P.F. n. 1847) Ideo relin- 


_quenda sententia plurium antiguiorum DD. qui id licitum opinabantur. 


Ratio praecipua est quod patrinus, cum debeat a ministro, nomine 
baptizandi, baptismum petere, necessario sectae auctoritatem agnoscit. 


200. III. De ingressu in templa haereticorum yel assistentia 
eorum functionibus, sequentia notabinus : 

1° Solus ingressus in templa haereticorum, secluso scandalo vel 
prohibitione speciali, est licitus, cum sit actio per se indifferens. lmo 
etiam licet visitare SS. Sacramentum quod in lisdem ecclesiis, puta 


_ Graecorum, asservatur, et coram imaginibus Sanctorum quae in iis 


reperiuntur orare, dummodo ecatholici in precibus cum heterodoxis 
non conjungantur. (Coll. P. F. n. 1824) 

Y° Assistentia concionibus vel sacris functionibus haereticorum gra- 
viter illicita est quando a gubernio catholicis praecipitur in sectae 
falsae favorem. Nam in jis adjunctis necessario fit actio religiosa, signi- 


-fieans cultum sacrum erga templum acatholicum et actiones quae ibi 
fiunt. Ideo talis assistentia numquam licet,etiam ad gravissima damna 


vitanda. (Lugo, dé Fide, disp. 15. sect. 6) Idem dicendum esset si talis 
; Gen. .. 2, . 12 

aditus vulgo haberetur tamquam tessera communionis cum secta hetero- 
doxa. Ratio prohibitionis augeretur si catholici adigerentur ad partem 
aliquam sumendam in functionibus religiosis haereticorum, ut accidit 
in Imperio Russiaco pueris qui in publicis scholis educantur et quan- 
doque jubentur ad templa “ orthodoxa , adire, crucem a ministro 
acatholico porrectam osculari, panes benedictos accipere, etc. (S. Inqu. 
26 Apr. 1894; N. R. Th. t. 27. p. 260) 

Probabiliter vero licet eatholicis interesse functionibus acatholens 


rum ubi hoe a gubernio praecipitur ordinis servandi causa, minime ut- 


sectae favor praestetur : quam conditionem Konings {J. n. 254), Lehmk. 
(I. n. 651), ete. opinantur verificari in publicis navibus et carceribus Sta- 
tuum Foeder. Americae. 

3° Etiam extra hos easus regulariter non licet haereticorum aut 
schismaticorum concionibus, baptismis et matrimoniis interesse.(S. Inqu. 
10 Maii 1770; Coll. P. F. n. 1825) Severius haec prohibitio urgenda est 
in locis in quibus acatholici pauci sunt et magnos conatus faciunt ad 
proselytas lucrandos. Ita Card. Vic. (12 Jul. 1878) decretum. edidit et 
ad parochos Urbis direxit quo, inter alia, statuitur “ peccare graviter 
omnes qui ex mera curiositate audiunt conciones Protestantium et 
assistunt, vel materialiter, caerimoniis acatholicis. , In locis vero in 
quibus jamdudum vivunt permixti acatholicis catholici, aditus mere 


materialis templorum haereticorum, etiam dum functiones religiosae’ 


peraguntur, non eensetur communiter gravis culpa, dummodo absint 
scandalum, participatio ritibus vel orationibus haereticorum, et perver- 
sionis periculum. (Lehmk. l..c. ; Sabetti, n. 154) 

4° Ancilla potest. dominam comitari ad officia religiosa acatholica, si 
ita facere jubetur unice ratione famulatus, nullatenus in odium catho- 
licae religionis, et insuper si incommodum sat grave est in taht famulatu 
deserendo. Similiter poterit infantem materialiter tenere dum in templo 
protestantico baptizatur. Attamen raro abesset periculum perversionis 
vel scandalum si crebro officiis religiosis interesset: quare talis fre- 
quentia raro licebit. (Lugo, de Fide, disp. 14. n. 17; Lehmk. 1. ¢. Bes Ps 
n, 102) 

Cavendum semper ne assistentia hujusmodi censeatur approbatio 
actionis perversae, ut contingeret plerumque si proxime consanguinel 


interessent nuptiis quas pars catholica eoram ministro. protestante 


contraheret, contra Ecclesiae vetitum. Insuper abstinendum ab iis fune- 
tionibus quae involvant sectae agnitionem, ex. gr.a munere testis qui 
contractui matrimoniali auetoritatem conciliet. (Ball. Peat 96) 


De nuptiis haereticorum, infidelium vel quae illicite contralruntur | 


inter partem catholicam et partem acatholicam, respondit S. jInqu. 14_ 


Jan. 1874 (Coil. P. F. n. 1848) : * Tolerari posse ut catholici hujusmodi 

nuptiis, civilis officii causa tantum adsint, semoto scandalo et quovis 
perversionis periculo necnon ecclesiasticae auctoritatis contemptu.,, 


_ 201, IV. Haereticorum funeribus et sepulturae interesse licet, juxta 
decretum S. Inqu. 13 Jan. 1818 (Coll. P. F. n. 1833), his conditionibus : 
ut praestetur assistentia mere materialis seu ut nullum actum religionis 
ponere catholici intendant ; ut ab hae assistentia abstinere nequeant 
sine gravi damno vel periculo, quod certe non obtinet ubi quis assistit 
proprio lubitu, nullo adstrictus civilis officii debito ; tandem, ut catholici 
nullatenus cum haereticis communicent in sacris, ideoque nec simul 
orent, nec se ritibus eorum immisceant, nec luminaria deferant, neque 
pro defuncti anima suffragia persolvant. Videndum quoque quid habeat 
consuetudo regionis ab episcopis tolerata, ne temere et sine fructu bona 
fides perturbetur si quando (ut saepe contingit) haec materialis prae- 
sentia facilius praestatur ubi catholici acatholicis mixti degunt. Imo 
etiam ubi catholici bona fide, ob metum gravis mali, praestant commu- 
nicationem in sacris prorsus illicitam, poterunt animarum pastores vel 
confessarii, qui non fuerint de hac re interrogati, dissimulare ad gra- 
viora damua vitanda, ut declaravit S. Inqu. decreto mox (III) pro catho- 
licis Russiaci imperii allegato. 


V. Non Jicet ex. gr. monialibus nosocomii curam gerentibus, ministrum 
falsae religionis advoeare, quando infirmi acatholici eum ad se venire 
cupiunt ut ab eo religionis auxilia et solatia petant, sed’ oportet ut 
passive se habeant : ita ex responso S. Inqu. 14 Martii 1848. Ila autem 
verba passive se habere ita explicuit ipsum S. Off. in litteris ad Vic. 
Apost. Aegypti 31 Jan. 1872, ut nulli catholico licitum sit directe obsequi 
petitioni acatholicorum infirmantium ut vocent aliquem. hujus sectae 


_ ministrum, liceattamen uti aliqua persona ad eamdem sectam pertinente 


ad eumdem ministrum vocandum, cum hac ratione salva maneat prohi- 
bitio communicandi in divinis cum acatholicis. Utramque declarationem 
iterum probavit Leo XIII 26 Dec. 1898. Quodsi nullus praesto sit acatho- 
licus qui aegroti petitionem transmittat ad ministrum suae sectae, exis- 
timamus,cum Lehmkuhl (I. n. 652) et Villada (Cas. Conse. H. p. 52), num- 
quam fas esse catholicis petere a ministro haeretico ut aegroto praebeat 
subsidia religionis, neque regulariter. licere ab eodem petere ut ad 
aegrotum se conferat, dicendo ex. gr. “ talis infirmus vult te alloqui. , 
Haec posterior cooperatio, quae se permissive tantum habet ad ritus 
religiosos quos forte minister ille peracturus sit, videtur licita ob gra- 
vem causam, quae rarius’ in regionibus omnino catholicis, crebrius in 
locis mixtae religionis exsurget. In his enim denegata cooperatio ad 
nuntium illum perferendum, facile odium in catholicam yeligionem exci- 
taret et majora bona impediret. 

Similiter dicendum de ministro haeretico vocando ad ritus funebres— 
defuncto persolvendos. (Konings, [. n. 313) 

De heterodoxis ad caerimonias catholicas admittendis dicetur Vol. Il. 
n. 583. 


CAPUT IV. 


DE VITHS FIDE] OPPOSITIS. 


]. DE INFIDELITATE. 


202. NOTIONKES. I[nfidelitas seu carentia fidei triplex distingui 
potest, quamvis alii alium sensum iisdem vocibus tribuant : 

1° Negativa, seu status illius qui numquam aliquid de vera religione 
audivit, vel, si quid andivit, bona fide putavit non esse attendendum. 

2° Privativa, seu status illius qui, licet fides ei nondum sufficienter 
proposita fuerit, aliquam tamen ejus notionem accepit et cue eee 
negligens fuit in quaerenda sufficienti fidei propositione. 

3° Contraria, seu status illius qui positive respuit fidem sufficienter 
sibi propositam. 

Hae variae significationes, quarum ultima omnino propriam ‘vitii 
infidelitatis notionem tradit, referuntur ad verae fidei propositionem 
nullatenus, incomplete vel plene infideli factam. Sub alio respectu, 
nempe errorum qui veritatibus fidei ab infideli praeponuntur, distingui- 
tur in Paganismum, Judaismum, Mahumetismum, Deismum, Atheis- 
mum, ete. 


ASSERTA. I. Infidelitas negativa non est peccatum, ut liquet 
e principiis de ignorantia datis, Error contrarius damnatus fuit in- 
prop. 688 Baii : “ Infidelitas pure negativa, in his quibus Christus 
non est praedicatus, peccatum est. , Est tamen peccati poena, quae e 
peccato primi parentis consecuta est. (2. 2. q. 10. a. 1) 


II. Infidelitatis prévativae reatus mensurandus est e gravitate 
negligentiae in inquirenda veritate fidei catholicae. Ut adsit gravis 
obligatio inquirendi, requiritur prudens dubium de errore sectae in 
qua quis versatur. 

III. Infidelitas contraria est peccatum mortale ex toto genere suo, ob 
gravem injuriam quam Deo revelanti infert, ut per se patet. 

§ 2. DE HAERESI ET APOSTASIA. 


203. NOTIONES. Haeresis est error liber et pertinax contra fidem 
in eo qui fidem suscepit. Haec est definitio haereseos formalis; mate- 
rialis autem in eo consistit quod aliquis, post fidem susceptam, érrorem 
aliquem objectivum contra fidem catholicam sine pertinacia admittat 


vel affirmet. 


Ad formalem haeresim constituendam requiritur : 
1° Error contra fidem seu contra veritatem quae in verbo Dei scripto 
vel tradito continetur, et ab Ecclesia, sive solemni judicio, sive ordinario 


et universali magisterio, tamquam divinitus revelata credenda proponi- | 
tur. (Cone. Vat. c. 3. de Fide) Igitur haereticus foret qui negaret quam- / 


libet veritatem manifeste in Scriptura contentam : Ecclesia enim | 


proponit credenda ea omnia quae in Scriptura continentur. (Lugo, de 
Fide, disp. 20. n. 58) Qui vero negaret quod falso putarel ab Ecclesia 
proponi ut revelatum, malitiam quidem internam haeresis contraheret : 
judicaret enim in corde suo Ecclesiam errare posse. Sed donec judicium 
istud proferret, non esset in foro externo habendus ut haereticus cum 
nullam haeresim protulisset. (Suar. de Fide, disp. 19. sect. 5. n. 17) 


Tandem nullatenus haereticus foret qui negaret veritatem quam Ecclesia 


infallibili magisterio suo proponeret, sed non ut revelatam, ex. gr. hune 
hominem canonizatum inter Coelites versari. 

-2° Error liber: nam, licet haeresis consummetur in intellectu per 
errorem seu judicium erroneum, malitia ejus formaliter residet in 
actu voluntatis. . 

3° Pertinacia, quae essentialiter in hoc consistit quod aliquis judicium 
hoc erroneum retinet, sciens contrarium teneri ab Ecclesia cui suum 
judicium ob vanam gloriam, libidinem contradicendi ete. praefert. Non 
requiritur ergo, in foro interno, ut diu in hoe errore’perstet vel eum 
acriter tueatur. At immunis est a peceato haeresis quisquis paratus est 
judicium suum Ecclesiae judicio submittere, licet ex ignorantia, etiam 
culpabili et crassa, sententiam suam mordicus tueatur. (S. Alph. 1. 3. 
n. 19) Haec pertinacia adesse potest etiam in eo qui veritatem fidei im 
dubium revocat, licet non positive neget. Ideo haeresim admittit qui 
positive de tali veritate dubitat; ipse enim vel formaliter vel virtualiter 
judicat dogma ab Ecclesia propositum esse incertum, ideoque Ecclesiae 
auctoritati refragatur, Sub hae forma, nostris praesertim diebus, sae- 


_pissime hoe peceatum committitur, dicendo ex. gr.: Quis novit num 


detur alia vita post istam ? Quomodo constat quod Ecclesia de inferni 
peenis docet ? Manifestum est abesse omnem pertinaciam ubi aliquis 


» 


en 

mere negative dubitat judiciumque suspendit, animum ad alia conver- 
tens, ex. gr. ne mentem fatiget. (Ball. P. n. 131) 

Ex his declarationibus patet formalem haereticum minime fore qui 
fidei articulum externe neget, interno assensu credat: is tamen graviter 
peccat contra praeceptum fidei profitendae. 

4° Susceptio verae fidet. Nam si quis Judaeus aliusve infidelis eum- 
dem errorem assereret objective contrarium fidei catholicae, haec non 
censeretur haeresis, sed pars Judaismi aliusve erroneae doctrinae cui 
adhaereret. . 

Apostasia est defectio a vera fide quam quis antea professus sit. 
Potest autem hujusmodi defectio contingere duplici ratione, nimirum 
transcundo vel ad sectam haereticam vel ad infidelitatem. In neutro 
casu peccatum specifice differt a professione ejusdem sectae haereticae 
vel infidelitatis in eo qui numquam veram fidem professus sit. (Lugo, 
de Poenit. disp 16. n. 295) 


204. ASSERTA. I. Haeresis formalis est peccatum e toto genere 
suo mortale. Semper enim gravi injuria afficit veritatem et sapientiam 
divinam. 


II. Haeresis materialis, suborto dubio, erit leviter vel graviter cul- 
pabilis pro reatu negligentiae in veritate inquirenda; si nullum dubium 
prudens ortum est, prorsus culpa vacat. 

Hine patet quid sentiendum sit de conditione eorum qui in secta 
aliqua acatholica educati sunt. Hi mere materialiter haeretici sunt, 
neque contra fidem peccant quamdiu, dogmata saltem maxime neces- 
saria credentes, de sectae suae veritate nullatenus dubitant. Quodsi, 
oborto dubio probabili, veritatem inquirere negligunt, peccant quidem, 
sed nondum fiunt formaliter haeretici, si negligentia illa oritur tantum 
ex incuria vel timore inveniendi veritatem quam agnitam non auderent 
respuere. Formaliter haeretici fiunt si veritatem sufficienter propositam 
respuunt vel eam inquirere negligunt, cum hac dispositione quod, etiamsi 
eam agnoscerent, nollent ei adhaerere. (Lehmk. I. n. 301) 


III. Specie non differunt variae haereses mente admissae vel verbo — 


prolatae, quippe quae omnes eamdem injuriam divinae auctoritati infe- 
rant. Neque etiam, sub hoe respectu, differunt specie variae sectae quas 
aliquis professus sit; eaedem tamen distinguuntur in ordine ad confes- 
sionem, quatenus opponuntur religioni. Nam singulae sectae includunt 
aliquas caerimonias vel ritus continentes malitiam specie diversam, 
ex. gr. Calvinismus usum sacramenti invalidi in Eucharistia, Judaismus 


circumcisionem,|Paganismus idololatriam, etc. Qui autem sectam amplec- 

titur, eo ipso proponit facere peccata specie diversa quae in illius pro- 
fessione includuntur. (Lugo, |. ¢. n. 292) 


S$ 3. DE LIBERALISMO. 


205. Liberalismus, tamquam doctrina spectatus, est systema poli- 
tico-religiosum quod plenam independentiam Status ab Ecclesia vel 
Religione profitetur : quae plena independentia eo usque progrediatur 
ut Status se regat nullo habito ad Ecclesiam vel Religionem respectu, 
quasi haec non existeret. Nullam ergo admittit Ecclesiae auctoritatem 
in Statum, ne in iis quidem quae ad illius finem pertinent vel ab eadem 
tamquam sua vindicantur, ut matrimonium, bona ecclesiastica, ete. Hoe 
systema infallibili auctoritate sua reprobavit Pius PP. IX Encycel. litt. 
Quanta cura (8 Dec. 1864). Similiter Leo PP. XIII Encycl. litt. Libertas 
(20 Jun. 1888), ubi: “ Mitiores aliquanto sunt, sed nihilo sibi magis 
constant, qui aiunt nutu legum divinarum dirigendam utique vitam ac 
mores esse privatorum, non tamen civitatis : in rebus publicis fas esse 
a jussis Dei discedere, nec ad ea ullo modo in condendis legibus intueri. 
Ex quo perniciosum illud gignitur consectarium, civitatis Ecclesiaeque 
rationes dissociari oportere. ,, 

Ut autem statuatur quale peccatum contra fidem committat qui 
liberalismum profitetur, sedulo inspiciendum est quid praecise per illam 
professionem suam intelligat, cum inter eos qui non penitus ad atheis- 
mum vel rationalismum deflexere et catholici manere volunt, infinita 
varietate haec liberalismi vox accipiatur; deinde videndum' quousque 
ignorantia et bona fide a formali peccato quisque excusetur. Haec 
breviter indicasse sufficiet : ; 

1° Haereticus est qui plene amplectitur liberalismi doctrinam seu ejus 
suprema capita, puta plenam, sensu supradicto, independentiam Status 
ab Ecclesia vel (quod pejus est) subjectionem Ecclesiae Status auctori- 


-tati. Nam aliqua subordinatio Status ad Ecclesiam manifeste continetur 


in plena potestate qua Christus Petrum ejusque successores instruxit : 
quod jampridem Bonifavius PP. VII in Bulla Unam sanctam definivit. 
2° Idem dicendum est de iis liberalibus qui ,pertinaciter tenent 
doctrinas quasdam particulares quae etiam fidei divinae adversantur, 
ex. gr. eam quae proscripta est prop. Syllabi 73@: * Vi contractus mere 
civilis potest inter christianos constare veri nominis matrimonium... , 
Saepe ab haeresi excusantur catholici qui hos errores tuentur propter 
ignorantiam, quae tamen plerumque culpabilis est; imo haeresim 
veram committerent qui diserte animum gererent haee~prava dogmata 
‘retinendi, etiamsi ea ab Ecclesia reprobata esse nossent. (n. 203) 

3° Non esset haereticus, sed graviter contra obedientiam Ecclesiae 

debitam peccaret, qui non teneret fundamentalem doctrinam liberalismi, — 

sed tantum errorem aliquem secundarium, ab Ecclesia quidem reproba- 
tum, minime tamen fidei divinae contrarium, puta prop. 768 Syllabi : 

“ Abrogatio civilis imperii, quo Ap. Sedes potitur, ad Ecclesiae liber- 

iatem felicitatemque vel maxime conduceret.., Cfr. Ball. P. n. 168 seqq. — 
Facilius in hoc argumento aliqua bona fides admitti potest, cum 

doctrina ipsa de relationibus inter Ecclesiam et Statum minime obvia_ 
sit multique confundant praxim tolerandam cum theoria reprobanda. 


Cfr. Villada, Casus conse. I. p. 39. Si qui vocantur liberales vel has — a 
partes politicas sequuntur, aliunde tamen boni catholici officia explere a 
videntur, prudenter erit explorandum num in doctrina ‘vel -agendi_ . 
ratione aliquid mali admittant vel sine sufficienti causa malis alioram a 
consiliis cooperentur, quod crebro, non lamen semper, contingit. Cfr. ae 
etiam dicenda de electionibus, n. 359. ( 4 F 
> \ Naga a 

: Se 

4 

SECTIO Il. — DE SPE. e 

: : a 

Oa 

q 


206. NOTIONES. . Spei nomine hie intelligimus: virtutem superna: — 
turalem qua inclinamur ad exspectandam a Deo cum. eerta fiducia a 

aeternam beatitudinem et auxilium quo ad eam perveniamus. _ PS. 
De natura ejus virtutis plura videsis apud Dogmaticos vel Ball. pe ee 
(nn. 1-28), e quibus panea tantum pro scopo nostro’recensebimus. ‘S i 
Objectum materiale primarium spei est aeterna beatitudo : quam cam aes 


assequi possimus tantum per auxilium divinum, hoc quoque, sicut medium 
ad finem, vocatur objectum materiale secundarium. (2:. 9g, 1hcas 4) De 
objecto autem formali ejusdem virtutis multa disputant Theologi, quae 
potius in modum rei concipiendae quam in rem ipsam diserimen indu- A ae 
cunt: probabilius constituendam est in divina bonitate et omnipotentia — 
conjunctis cum fidelitate Dei promissis suis. Certitudo spei sequitur 


certitudinem fidei et-refertur ad haec tria: certitudinem divinae ordina- i 
tiouis, certitudinem divini auxilii, infallibilem ordinem inter duo istaet = 
bont sperati assecutionem. Haec tamen certitudo non impedit quominus “ae KE 
salutem nostram cum timore et tremore operemur (Philip. I], 12): nam ua 


scimus fieri posse ut, per accidens, propter malum usum liberi arbitell 


nostri, bonum speratum minime assequamur. (Ball. P. n. 23 seqay » 
Py 


207. ASSERTA, De actu spei, sive ex necessitate He tot iat = 

necessitate praecepti eliciendo, fere eadem statuenda sunt quae supra 
de fidei actu diximus, 


I. Actus spei adultis necessarius est de necessitate medii. Nam finem 


suum supernaturalem consequi debet homo meritis suis per auxilium 


Dei acquirendis ; sed nequit ad hune finem se movere nisi speret hane 
aeternam beatitudinem et auxilium Dei sine quo illam assequi nequeat. 
Cfr. Trid. Sess. 6. ¢. 6. 

II. Praeceptum spei eliciendae obligat per se: 

1° Cum homo fide illustratus ad usum rationis pervenit, eo sensu 
quod tune multum tempus elabi nequit quin occurrat occasio in qua 
se per actum spei ad Deum convertere debeat. 

2° In tentatione contra spem quae aliter vinci nequeat. 

3° Post actum desperationis : nam aliter ab hoe recedere nequit. 

4° Aliquando in vita : quod tamen ulterius determinare nec. possibile, 
nec necessarium est. Damnata est ab Alex. VII prop. 18: “ Homo nullo 
umquam vitae suae tempore tenelur elicere actum fidei, spei et cari- 
tatis ex vi praeceptorum divinorum ad eas virtutes pertinentium. , 

16 Praeceptum spei eliciendae obligat per accidens : 

1° Quando aliqua tentatio contra aliam virtutem non posset aliter 
superari. 

2° Quando urget aliud praeceptum, ex. gr. orationis, poenitentiae, etc. 
quod sine actu praevio spei impleri nequeat. 

Cum autem praecepto spei plane satisfiat per actus virtuales, practice 
qui religua praecepta, praesertim orationis, implent, et illud servant. 
(Ball. P. n. 41) 


208. Spei extreme opponuntur desperatio, per defectum, et prae- 


_sumptio, per excessum. De utroque peccato breviter dicendum, 


1° Desperatio est deliberata spei abjectio eo quod homo judicat 
heatitudinem a se comparari non posse, ex. gr. quia opinatur Deum 
nolle dare gratias necessarias ad passives vincendas. 

Hoe peccatum est mortale ex toto genere suo : eo quod vehementem 
injuriam infert Dei bonitati et fidelitati. Saepe tamen, ex imperfectione 
actus, venialis fit, cum animus in gravi tristitia non soleat esse plene 
sui compos. 

2? Praesumptio dapion 2 Th. (2. 2.q. 21. a. 4) distinguitur : “ Una 
quae innititur propriae virtuti, attentans scil. aliquid ut sibi possibile, 
quod propriam virtutem excedit...alia... quae innititur inordinate divinae 


-misericordiae vel potentiae, per quam quis sperat se obtinere gloriam 
sine meritis, vel veniam sine poenitentia. , 

Praesumptio qnandoque est mortalis ex toto genere suo, nempe 
quando, ex ipsa ratiene qua concipitur, necessario haeresim vel blas- 
phemiam involvit, ex. gr. si quis salutem propriis viribus obtinere 
praesumeret, quod Pelagianum est, vel divinum auxilium ad mala 
patranda speraret. 

Saepius autem in praxi praesumptio levitatem materiae admittit. Ita | 
si quis divinam misericordiam assumet ut motivum committendi peccata 
venialia, venialiter peccabit. Nec grave erit peccatum illius qui in aliquo 
periculo, sine oratione vel praeparatione, sperat auxilium quod Deus 
non promisit. 

Cavendum ne peccatum praesumptionis censeatur ubi vel nullum vel 
aliud est. Sic non committit praesumptionem qui peccat, sperando con- 
comitanter peccatum postea remissum iri, ex. gr.miles qui peccata multa 
admittit, confessionem rejiciens ad tempus quo. militia functus fuerit- 


a 
Hujus enim peccatum minuitur, quia per hoc videtur habere volunta- ; 
tem minus firmatam ad peccandum. (S. Th. 1. c. a. 2) At praesumptionem 


admittit is cui spes veniae obtinendae fieret ratio seu motivum pec- ; 
candi, vel qui peccata augeret quia Deus tam facile ignoscit decem _ | 
quam quinque peccata. (S. Alph. |. 3. n.21) Plerumque in peceatoribus di 
totum motivum peccandi est in mala cupiditate, spes autem veniae est 
tantum occasio liberius peceandi dum majorem timorem removet : unde : é 
generatim non committunt illud speciale praesumptionis peecatum. = = 
(Ball. P. n. 56) 

Nihil autem adversatur spei in dispositione illius qui pluries eadem 
peccata committit, quia tam facile in confessione -plura peccata accu- 
santur quam unum : dispositio tamen prava est. (Gury, I. n. 214) ee 


209. Spei etiam directe adversalur odium Dei, non quo ipsi Deo in 7 
se malum aliquod homo velit (quod directe esset contra earitatem), sed _ 
quo se a Deo avertat, nolens in eo constituere sclleraterny, suam :; quod ? | 
certe peccatum ex genere suo gravissimum est. | 

Non peccant tamen graviter quicumque optant perpetuo in hoe mundo» 
vivere. Hoc enim votum, cum sit de re manifeste impossibili, ab homine 

_sanae mentis concipi non solet nisi per modum merae velleitatis, qua > 
significet magnam affectionem erga praesentis vitae bona vel timorem - . 
mortis ob incertitudinem aeternae felicitatis. Non esset tale votum pecca- 


tum grave, nisi cum praeponerentur praesentia bona futuris ac posses- i 
sioni Dei. (Lehmk. I. n. 313) q 

SECTO II]. — DE CARITATE. 


CAPUT I. . 
DE PRAECEPTO CARITATIS DEI. 


210. NOTIONES. Caritas hic intelligitur virtus a Deo infusa qua 
Deum propter seipsum diligimus et proximum propter Deum. Quae 
definitio ut recte intelligatur, quaedam de natura amoris adjiciemus. 

Distinguitur amor concupiscentiae, benevolentiae et amicitiae. Primus 
habetur in eo qui amat rem, ex. gr. domum, equum, non secundum se 
ipsam, sed ut inde bonum aliquod sibi proveniat. Secundus fovetur ab 
eo qui alterum ita amat ut ei bonum velit seu (quod idem est) eum amat 
propter se. Quodsi iste amor benevolentiae mutuus est, exsurgit 
amicitia, quae ad amorem benevolentiae se habet sicut species ad genus. 

Si amor cujuspiam rei cum alius rei amore comparatur, exsurgunt 
varii gradus tum appretiationis, tum intensitatis. Appretiative summaus 
dicitur amor quo rem amatam reliquis omnibus intellectu et voluntate 
praeferamus. Hine caritas Dei erit appretiative summa, si malimus omnia 
perdere potius quam Deum offendere. Haec tamen-offensa intelligenda 
est tantum de peccato mortali : nam veniale peccatum stare potest cum 
amore Dei, ideoque non constituit nos in necessitate eligendi Deum inter 
et creaturam. Intensive summus est amor qui a nullo alio in affectu 
voluntatis superetur, unde etiam in sensum plerumque redundat. Caritas 
Dei, ut constituat illum actum qui omnium mandatorum maximo impe- 
ratur (Matth. XXII, 37) et a justificatione separari nequit, debet esse 
appretiative summa, ut per se liquet. Minime vero requiri ut eadem sit 
intensive summa, solent probare Dogmatici in tract. de Poenitentia vel 
de Virtutibus Theologicis. 


211.Communis sententia Theologorum formate objectum seu moti- 
vum caritatis reponit in divina bonitate absoluta, qua nempe Deus est in 
-seipso infinite perfectus. Quare, ut caritatis actum eliciamus, necesse est 
ut Deum amemus, sistendo in ejus bonitate, tamquam amicum cui bonum 
volumus. (Mazzella, de Virt. infusis n. 1229 seqq.) Quidam tamen, prae- 
sertim recentiores, ut D’Annib. II. n. 12, Ball. Pn. 6. seqq., opinantur 
idem objectum formale reponendum esse in bonitate divina, quacumque 


-ratione spectetur, etiam respective seu prout est bona nobis. Quare 


- illamque satis discernunt a mero amore concupiscentiae quo alios pro- 

veram caritatem agnoscunt in actu amoris concupiseentiae. quo Deum, 
ut perfectae beatitudinis nostrae objectum, appetimus. Sed vix apparet — 
quomodo in hac sententia caritas non ccenfundatur cum SPS quippe 
quae idem objectum formale habeat. 
Illud certe cavendum ne actum caritalis plerisque Nagiinalins aifficilli- 
mum existimemus. Nequit enim ctiam rudioribus et imperfectis, qui maki<- F557 
mam humani generis partem efficiunt, moraliter impossibilis esse actus” : 
quem Deus ab omnibus-poscit: siquidem omnibus, etiam peceatoribus, 
dedit praeceptum Eum super omnia diligendi. Insuper justis inest habi- — 
tus caritatis, qui non ita aegre in actum prodire debet. Neque requiritur eS 
ut notiones satis subtiles, quas communis sententia in scientifica -hujus 
actus explicalione adhibet, explicite a fidelibus apprehendantur. Sicut — 
homines, etiam rettsi ingenii, capaces sunt verae amicitiae erga homines. 


sequuntur, quamvis distincte utriusque amoris discrimen minime per- 
cipiant, ita Deum vera caritate prosequi poterunt, quamvis hujus virtutis 
notionem confusam tantum habeant. Nam * perfectus amor est quo 
aliquis secundum se amatur, ut puta cum aliquis secundum se vult 
alicui bonum, sicut homo amat amicum. , (2.2. q. 17. a.8) Quare, si 
quis propositis idoneis motivis (Vol. IJ. n. 269) conatus est caritatem in 
se excitare, non ita aegre existimare poterit se ad finem optatum perve- — e 
nisse, si quando id necessarium foret, puta ad statum gratiae extra — i ; 
confessionem recuperandum. (Berardi, Prax. Conf. n. 194)- Fgh Ne 

Praeterea ab alio errore cavendum : vid. ne amor divinae bonitatis — 
propter seipsam ita exhibeatur quasi excluderet amorem concupis- ae 
centiae erga Deum. Hic enim illius initium est, quod cum amore bene-— BL 
volentiae nullatenus pugnat, neque a creatura sine aliqua i injuria Dei 
rejici potest: cum per hane exclusionem, indoli amicitiae prorsus: 
contrariam, Ipsius consortium fastidiremus. Nihil ergo obstat quominus © 
simul duo actus eliciantur: alter spei, quo Deum diligimus ut nobis — 
bonum, alter caritatis, quo Deum diligimus ut bonum in se. (Mazzella, — 
1. ¢. n. 1168) Hine patet error recentioris Quietismi- quo invehebatur 
status habitualis amoris Dei quocum nullus actus spei, utpote imper- — 
fectus et proprii commodi motivo mixtus, componi posset. Systematis — 
expositionem videsis in 23 Propp. e seriptis Fenelonii excerptis et ab 
Innoe. XI damnatis. (Denz. n. fees ie 7 4s 

II. De necessitate praecepti eadem fere hic dicenda sunt ac supra 
({n. 207) de obligatione eliciendi actum spei. Pauca tantum notabimus : 
1° Frustra laborarunt quicumque conati sunt determinare quoties 


- fideles actum caritatis elicere per se teneantur. Huc spectat prop. 62 ab 


Innoc. XI damnata : * Probabile est, ne singulis quidem rigorose quin- 
quenniis, per se obligare praeceptum caritatis erga Deum. ,, Neque ulla 
solida ratione nititur sententia quae placuit S. Alph. (I. 3. n. 8) : saltem 
singulis mensibus hane obligationem urgere. (Ball. P. n>25) Ideo, potius 


‘quam incerta obligatio imponatur scrupulique injiciantur, hortandi sunt 


fideles ut saepe actum caritatis eliciant, et ad eum eliciendum juvandi 
sunt propositis motivis idoneis. Cfr. n. 210. Plerumque etiam fideles 
pie viventes facile huic obligationi satisfaciunt dum optant ut nemo 
Deum offendat, dolent de offensis per alios irrogatis, desiderant ut omnes 
Eum colant et, ut petere solent in Oratione Dominica, sanctificent nomen 
ejus. vitant peccata quia Ipsi displicent, etc. (Gury, [. n. 219) Actus 
enim impliciti hic etiam sufficiunt. 

2° Non probatur certo obligare per se hoc praeceptum in articulo 
mortis. Imo, etiamsi certa foret talis obligatio, imprudenter ageret con- 


_ fessarius qui moribundum ignorantem de ea moneret. (Lugo, de Poenit. 


disp. 7. n. 276) Utilissimum tamen erit hortari et juvare moribundos ut 
se actu caritatis vel perfectae contritionis ad mortem praeparent. 


213. Praeter omissionem actus caritatis quando praecipitur, directe 
huie praecepto adversatur odiwm inimicitiae seu malevolentiae quo 
homo Deum prosequatur, ex. gr. optande ut Deus non sit, non habeat 
scientiam, potentiam, etc. Imo hoe peccatum omnium gravissimum est, 
cum directe sit contra ipsam divinitatem. (n. 160) Ad istud proxime 
accedit odium abominationis quo homo detestetur divina attributa, non 
quatenus in se sunt infinite amabilia, sed quatenus ipsi mala sunt, puta 
divinam omnipotentiam a qua peccatorum suorum ultionem timet. 


CAPUT II. 


DE PRAECEPTO CARITATIS PROXIMI. 


214. Objectum secundarium caritatis complectitur nosmetipsos et 
proximos. Attamen de obligatione nosmetipsos diligendi non est quod 
hie agatur. Officia enim quae inde nascuntur pertinent ad curam salutis 
vel temporalis vel spiritualis. Priora explicabuntur abi de quinto Dec. 


. praecepto; posteriora conveniunt cum aliis obligationibus, ex. gr. orandi, 

addiscendi ea quae ad salutem scitu necessaria sunt, vitandi amissio- 
nem gratiae divinae, ete. Quare peccata contraria implicite in aliis pec- 
catis accusandis declarantur. Proximus autem intelligitur quaevis 
creatura intellectualis quae nobiscum capax sit donorum supernatura- 
lium et aeternae beatitudinis ac propterea ad divinam quasi familiam 
pertineat. Excluduntur ergo tantum e creaturis intellectualibus daemo- 
nes hominesque damnati. ‘ 

Hic directe non agimus nisi de caritate theologica seu de amore cujus 
motivum formale sit divina bonitas, ut eum diligimus aliquem” quia hie 
amor Deo placet vel quia in proximo personam ipsius Christi Dei aspi-. 
cimus. Datur tamen et alia virtus moralis caritatis quae exercetur ab eo 
qui proximum diligit propter honestatem quam, lumine rationis, {n hoc 
amore cernit. (Ball. P. n, 35) 

Distinctis paragraphis dicemus de variis officiis quae e praecepto 
diligendi proximum derivantur : imprimis de positivis, nempe de gene- 
rali obligatione diligendi proximum eique in necessitate opem ferendi, 
de correptione fraterna, de eleemosyna; deinde de negativis, nempe de 
odio et dilectione inimicorum, de scandalo, de cooperatione ad malum. 


S |. DE GENERALI OBLIGATIONE DILIGENDI PROXIMUM EIQUE 
IN NECESSITATE OPEM FERENDI. 


‘ 


215. Datur praeceptum diligendi proximum actu non tantum externo, 
sed et interno, seu bene ei volendo. Tenemur enim proximum diligere ~ 
sicut nosmetipsos. (Luc. X, 27) Jamvero fieri non potest ut nosmetipsos — 
non diligamus actu formali et interno. [deo reprobata est ab Ipnoe. 
XI Prop. 108 quae diserte obligationem talis actus negabat. | 

Theoretice quidem de hac obligatione idem dicendum est quod supra _ 
(n. 212) statutum est de actu caritatis erga Deum eliciendo. Practice 
autem facillime satisfiet orando pro omnibus, ut fieri solet in Oratione ~ 


Dominica, dummodo nemo ab hae communi oratione et dilectione exclu- We 


datur : qua de re dicetur § 4. 

Insuper caritas praecipit ut proximo bonum velimus et opere etiam 
externo procuremus, praesertim ubi in necessitate versatur, (1 J oann. III, 
17 seq.) Hoc autem officium ut determinetur, attendendus est ordo qui 
inter varia bona variasque personas viget. 

Bonorum triplex species assignari potest: {spivitualium seu super- 
naturalium Jnaturalium quae animae et corpori intrinseca suntpex. eriyt 
vila corpor alis, doctrina, ete. Pnaturalium quae homini extrinseca sunt, — 
ut fama, re? Spiritualia per se praestant temporalibus, intrinseca 
extrinsecis, Non tamen propterea quodlibet vel minimum bonum supe- 


‘ 

r 


rioris ordinis praestat, in morali aestimatione, cuilibet bono ordinis 


inferioris. Sic nemo mallet ingentis summae jacturam facere quam per 


unam horam levissimum capitis dolorem pati. 

Inter personas diligendas varius ordo statuendus est prout agitur de 
ea dilectione quam comitatur gaudium de bono ab aliis possesso, et 
eonsequenter honor ac reverentia, vel de ea dilectione, qua desideramus 
alteri bonum nondum possessum et quam comitantur misericordia et 


beneficentia. In priore dilectione, ii sunt antepenendi qui meliores sunt © 


ac Deo similiores : nam magis conjuncti sunt cum praecipuo caritatis 
objecto quod est Deus. Quare sub hoe respectu magis diligendi sunt 
parentes quam uxor et filii, christiani quam infideles, justi quam pecca- 
tores. In posteriore dilectione, magis diligendi sunt qui nobis sunt con- 
junctiores quoad ea bona quae sunt debita tali conjunctioni et in quibus 
haec fundatur. Sub hoe respectu, hie erit ordo : conjux, liberi, parentes, 
fratres, reliqui consanguinei, amici, ete. (2. 2. g. 26. a. 9) Attamen ob 
justas causas, puta quia persona conjunctior vitiis foedatur, remotior 
virtutibus nitet, iste ordo nonnumquam immutari potest. 


216. REGULAE quibus determinatur obligatio succurrendi proximo 
praesertim in spirituali necessitate constituto : 


I. In pari ordine bonorum parique necessitate et causa, magis tene- 
mur nosmetipsos diligere quam, proximum. (Ball. P. n. 38) Christus 
enim posuit dilectionem hominis ad seipsum, sicut exemplar dilectionis 


quae ad alterum habeatur. Sed exemplum potius est quam exemplatum, 


Ergo, ceteris paribus, tenetur homo magis diligere seipsum quam pro- 


*-ximum, seu dilectio proximi similis, non aequalis. esse debet dilectioni 


erga seipsum. (2. 2. q. 26. a. 4) Ubi vero par non est ordo bonorum, 
necessitas vel causa sen conditio nostra et proximi, non raro hune 
nobis praeferre debemus, ea ratione quae in sequentibus regulis de 
necessitate spirituali vel temporali explicabitur. Specialis quaestio num 
liceat vilam propriam postponere vitae alterius, elucidabitur n. 362. 


II. Ad procurandum ‘proximo quodcumque bonum sive spirituale, 
sive temporale, numquam licet ullum ne veniale quidem peccatum 
facere : Dei enim beneplacitum et amicitia rebus omnibus creatis prae- 
ferenda sunt. Spirituale autem bonum, ad quod adipiscendum nullo 
praecepto obligemur, licet quandoque postponere utilitati alicui proxi- 
morum sive spirituali, sive etiam temporali. Sic differri potest ingressus 
in religionem sive ad conservandam curam animarum quae alium pas- 
torem aegre invenirent, sive ad opem ferendam parentibus ,egenis. 
Reapse tamen, in hoe casu, lucram spirituale quod ex caritate omittitur 

per caritatem compensatur. Tandem licet etiam, ad opem ferendam ‘. 


‘proximo in necessitatibus spiritualibus vel temporalibus, se peccandi 
periculo exponere, dummodo lapsus non appareat moraliter certus : 


quod vix continget ubi aliquis se, non ex animi levitate, sed ex justa 


causa et cautionibus adhibitis, periculo exponit, cum divinae gratiae | 
auxiliam merito sperare possit. Exemplum habes in confessionibus 
peccatorum turpium excipiendis, vel medendis feminarum vulneribus. 

(Ball. P. n. 44) 


' 


21'7. III. Proximo in extrema necessitate spirituali constituto suc- 
currendum est etiam cum certo vitae periculo, dummodo spes proximum 


salvandi sit moraliter certa, nee quisquam alius id probabiliter praesti- 


turus sit. Ratio est quia, cum debeamus “ pro fratribus animas ponere ,, 
(1 Joann. III, 16), id saltem in hae necessitate. omnium summa, verificari 


debet. ; 
Intelligitur adesse extrema necessitas spiritualis ubi proximus sibi 


relictus salutis impedimentum aut omnino superare nequit, aut tam — 


aegre potest ut ei censeatur moraliter impossibile, puta ubi moribundus 
verae religionis ignarus sine baptismo moriturus est. Non tamen constat_ 
hunc esse casum christianorum qui valde rudes sunt ita ut actus con- 
tritionis eliciendi videantur incapaces : quae opinio est S. Alph. (n. 27). 
Nam nullus fidelis censendus est adeo rudis ut, opitulante Dei. gratia, 
nesciat se toto corde ad Deum convertere. (Ball. P. n. 51) Sed videtur 


assimilanda extremae necessitati necessitas gravis communis, quae — 


contingit tempore ex.gr. luis contagiosae, quia inter multos moribundos 
non deerunt qui in extrema necessitate versentur: unde, ubi saevit 
ex. gr. cholera morbus, tenebitur sacerdos, etiam non curatus, ceteris 
deficientibus, vitam exponere, ad absolutionem dandam. (S. Alph. |. ¢.) 


IV. Proximo in gravi necessitate spirituali constituto non est suc--_ 
currendum cum certo periculo vitae, famae vel bonorum, nisi ab iis qui 


ex officio in salutem animarum incumbunt, quales sunt parochi. (Vol. II. 
n. 120) Intelligitur autem gravis necessitas spiritualis ilorum qui, sibi 


relicti, aeternae damnationis periculum nonnisi aegre vitare possunt. - 
Hine, cum tandem, si velint, possint seipsos salvare, non videtur quare ~— 


aliis tam onerosa obligatio iis succurrendi ex sola caritate imponenda 


sit. (S. Alph. n. 31) At si potest quis alterum e gravi necessitate spiri-_ 


tuali eripere sine proprio incommodo gravi, letaliter peccaret id omit-— 
tendo. Ita saepe gravis esse potest obligatio succurrendi populo qui 
sects, ob haereticorum vel incredulorum conatus, fidem amissurus est, 
eo vel magis quod quandoque moraliter impossibile est rudioribus: 

sophismata agnoscere, ac proinde plures verisimiliter in extrema neces- 
sitate versabuntur. 
N. B. Necessitas spiritualis communis est illius qui letaliter peccavit 
-vel peccaturus est, nisi doceatur vel corrigatur. Qua de re sejunctim 
dicetur paragrapho sequenti. 
_ De obligatione autem succurrendi proximo in necessitate corporali 
videsis § 3. 


S 2. DE CORREPTIONE FRATERNA. 


218. DEFINITIO. * Correptio fraterna est admonitio fratris de 
emendatione delictorum fraterna caritate. , (4. dist. 19. q. 2. a. 1) Hine 
patet principium hujus operis misericordiae spiritualis esse caritatem ; 
finem, emendationem delinquentis ; mediwm, admonitionem aptam ad 
hune finem assequendum. Ex eadem definitione liquet quomodo differat 
a correctione judiciali. Haec enim fit a persona auctoritatem habente 
qua tali, per impositionem alicujus poenae, ut delicta quae redundant in 
commune detrimentum puniantur et reliquia similibus delictis abster- 
reantur. At correptio fraterna potest fieri a quocumque, etiam inferiore, 
per merum opus misericordiae, et directe intendit bonum spirituale 
delinquentis. 


ASSERTA. I. Datur praeceptum tum naturale, tum divinum correp- 
tionis fraternae, quod ex genere suo sub gravi obliget. 

Obligatio naturalis facile demonstratur : nam, si caritas obligat ad 
sublevandam necessilatem proximi temporalem (n. 223. 1), multo magis 
idem valet de spirituali, quando id in nostra potestate est. Obligatio 

legis divinae deducitur ex Eccli. XIX, 13, 14, et praesertim e verbis 
Christi apud Matth. XVIII, 15 : “ Si peccaverit in te frater tuus, vade et 
corripe eum inter te et ipsum solum. Si te audierit, lucratus eris fratrem 
tuum. , Hane obligationem esse ex genere suo gravem, liquet e natura 
caritatis e qua derivatur. 

Haec per se procedunt de corripiendo eo qui in peccato mortali 
versatur. De peccatis autem venialibus, alii censent nullam praecipi 3 
correptionem, alii obligationem levem adstruunt, sed raro faciendam, 
nisi facillime possis. (Ball. P. n. 156) Imo, etiamsi de peceatis mor- 
talibus emendandis agitur, practice omissio correptionis fraternae 
plerumgue venialis erit : quia privatis sat raro constabit adesse omnes , 
conditiones requisitas ad strictam obligationem, praesertim aptitudinem : 
ad proximum a peccato retrahendum. Cfr. 2. 2. q. 33. a. 2. ad 3. 

In iis autem qui auctoritate praediti sunt, ut Praeiati erga subditos, 
parentes erga filios, facilius poterit esse obligatio gravis, cum multo 

Gen, T. i: 13 

aptiores sint ad emendationem procurandam. Imo, etiamsi agitur de 
emendandis venialibus, possunt Praelati religiosi sub gravi obligari ad 
correptionem, si ex hujusmodi culpis multiplicatis grave detrimentum 
disciplinae regulari immineat. (S. Alph. 1. 3. n. 35) 


219. II. Conditiones requisilae ut quis fraternae correptionis 
praecepto obligetur, sunt sequentes : 

1° Ut certo constet de gravi peccato proximi. Constare autemid debet 
sine ulla inquisitione in facta aliena. Talis enim inquisitio ad solos 
Superiores spectat : si a ceteris fieret, gigneret odia et dissensiones ac 
proinde adversaretur caritati fraternae. 

2° Ut correptio videatur necessaria, nec probabile sit emendationem 
sponte secutam vel secuturam esse : nam corripiendi obligatio in sola 
alterius necessitate radicatur, 

3° Ut nullus alius adsit aptus et correptionem probabiliter adhibitu- 
rus ; sic enim iterum deesset necessitas. 

4° Ut sit certa spes emendationis secuturae : nulla enim datur obli- 
gatio ad rem quae praevideatur inutilis fore. Abest quoque obligatio si 
dubitatur utrum ex ea secuturum sit emolumentum an detrimentum 
spirituale delinquentis. 

5° Ut correptio fieri possit sine gravi corripientis incommodo : nam 
caritas cum tanto incommodo non obligat. Hoc applicandum etiam iis 
qui, ex officio pietatis, aliorum curam gerere debent; quales sunt parentes 
erga filios, maritus erga uxorem, etc. (S. Alph.]. 3.0.40) Episcopi quidem 
et parochi, etiam cum gravissimo incommodo, quandoque ad subditos 
corrigendos tenentur, quia, ratione stipendii, ex justitia ad istud facien- 
dum obligantur. Haee tamen obligatio, cum non oriatur e sola caritate, 
proprie non pertinet ad correptionem fraternam. 


III. Quando peccatum ex ignorantia invincibili committi adverti- 
tur, probabilius non datur per se obligatio correptionis faciendae, quae- 
_ cumque sit ignorantia juris vel facti, juris naturalis vel positivi. Ratio 
universalis est: non committi tune verum delictum ideoque non esse 
locum emendationi delictorum. (Ball. P. n. 159 ; Lehmk. I. n. 615) Hine 
probabilius per se non datur obligatio corripiendi seu monendi eum qui 
ex ighorantia comedit carnes die prohibita, legit librum ab Ecclesia 
proscriptum, sed agenti minime periculosum, ete. Multi tamen cum 
S. Alph. (n. 36) opinantur materialiter peccantem corripiendum eae 
praeserlim quando ex ignorantia violat jus naturale. 

Per accidens obligatio oriri potest, praesertim ob damnum tertii vel 
commune, ut si quis ex ignorantia detinet rem alienam ; — ob damnum 
ipsius ignorantis, ut si quis ingressus est societatem quam nescit esse 


CAPUT Il. DE PRAECEPTO CARITATIS PROXIMI. 195 


catholicae religioni adversam ; — ob scandalum, ut si’sacerdos inscius 
domum meretricum ingrederetur. Insuper, ii qui speciali titulo, pula 
Praelati, patris, ete. tenentur docere personas sibi commissas, saepe ad 
talia peccata mere materialia corrigenda obligantur : nam munus ipso- 
rum directe eos obligat ad depellendum a subditis ignorantiam et 
plurima damna quae ex ea nasci solent, puta ob aliorum scandalum, ob 
pravas consuetudines quae inde contrahantur, praesertim ubi contra jus 
naturale agitur. 

220. IV. In correptione facienda regulariter servandus est ordo 
quem Christus praescripsit (Matth. XVIII, 15-17), scil. ut corripias 
privatim, deinde coram lestibus, tandem ad Praelatum Ecclesiae sive 
Superiorem deferas. 

Ratio est quod caritas obligat ad parcendum famae proximi, quatenus, 
salva correptionis efficacia, fieri potest. Attamen circumstantiae inter- 
dum dictant licere vel expedire ut hic ordo invertatur et statim res ad 
Superiorem deferatur. Intelligilur autem hic delatio quae dicitur evan- 
gelica et fit Superiori ut patri ad emendationem delinquentis. Haec 
confundenda non est cum denuntiatione quae dicitur judicialis et fit 
Superiori ut judici ad bonum aliorum, praecipue commune vel ipsius 
denuntiantis. Interdum tamen una cum altera miscetur, ut notat 
Ball. P. (n. 174) 

Casus in quibus ordo servandus non est, sunt sequentes : 

1° Sipeccatum est publicum, seu quando tot personis notum est ut 
nulla tergiversatione celari possit : tune enim nulla ratio est cur famae 
parcatur. 

9° Si speratur emendationem melius obtineri posse statim denun- 
tiando rem Superiori tamquam patri, omissa correptione secreta. Ita 
habet sententia longe communior et probabilior, teste S. Alph. (Ll. 5. 
n. 243) Ratio est, quod obligatio parcendi famae delinquentis evanescit 
quando omissio monitionis secretae magis juvat ad finem principalem 
correptionis fraternae, qui est emendatio fratris. Supponitur tune 
Praelatum esse discretum et prudentem, subditum autem ita dispositum 
ut facilius a Praelato quam ab alio se corrigi sinat. 

3° Si necessitas vitandi malum, quod tertio vel bono communi 
imminet, exigit ut delictum immediate Superiori manifestetur, ut si quis 
proditionem molitur, haereses spargit,etc. Ratio est, quod tune praevalet 
bonum commune vel tertii innocentis. Attamen, ubi speraretur fructus 
e privata monitione, haec esset praemittenda (quamquam, ubi de gra- 
vibus delictis contra bonum commune agitur, vix illud sperare licet). 

E duabus postremis exceptionibus, concludere fas est cum S. Alph. 

fn. 245), in congregatione religiosa raro fieri ut delicta nequeant statim 


196 TRACT. V. SECT. IlI.~ DE CARITATE. 


manifestari Praelato, vel quia aptior erit ad correptionem fraternam 
faciendam, vel ne damnum commune sequatur ob omissam denuntia- 
tionem. Si enim facienda esset correptio secreta, antequam adiretur 
Praelatus, eaque (ut plurimum contingeret) inefficax maneret, jam 
plerique ulterius non procederent ne facile innotesceret delinquenti quis 
eum denuntiasset. Ubi autem delicta sunt levia et consequenter infamatio 
levis, “ major plerumque utilitas ex denuntiatione proveniet quam 
damnum fratris erit : praeterquam quod hujusmodi consuetudo denun- 
tiandi Praelato Jevia delicta, ut ait Suarez,.est quasi necessaria ad 
religionis statum conservandum. , (S. Alph. ib.) Idem, saltem quoad 
graviora delicta; dicendum estde Collegiis,Seminariis,etc. (Gury, I.n.233) 

49 “ Si corripiendus est contentus ut Superiori statim significetur, ut 
est apud quosdam religiosos qui, quoad hoe, juri suo renuntiaverunt. , 
(Bus. ap. S. Alph. n. 41) Hujus renuntiationis effectus est quod denun- 
liatio evangelica, omissa correctione fralerna, regulariter fieri potest : 
ergo non tantum quando adsunt speciales rationes modo explicatae 
omittendi privatam admonitionem. 

Attamen, si certo constet fratrem perfecte emendasse peccatum 
occultum, neque ex eo imminere ullum periculum relapsus vel damni, non 
licet, etiam inter Religiosos qui huic juri renuntiarint, denuntiare patri 
vel Praelato, nisi frater expresse in istam denuntiationem consentiat. 
Nam, etiamsi in hoe quoque casu cessaret per praefatam renuntiationem 
obligatio justitiae ne fama inutiliter laederetur, maneret tamen obligatio 
caritatis vetantis ne alteri facias quod tibi non vis fieri : quae ex genere 
suo gravis est. (Ball. P. n. 183) Hine a fortiori sequitur quod addit 
Busembaum (I. ¢. n. 42): “ Si Superior immediatus se solo possit delin- 
quentem emendare, ita ut nullum periculum damni vel relapsus ipsi vel 
alteri vel communitati immineat,videtur peccare manifestando Superiori 
mediato delictum. ,, 3 

221. QUAER. Num alumni a confessario sint sub gravi obligandé 
ad denuntiandos occultos corruptores. 


RESP. 1° Si tantum timetur unius vel alterius damnum, haee obli- 
gatio non videlur urgenda cum gravi incommodo denuntiaturi: nam 
caritas non obligat ad privatum damnum impediendun cum tanto. 


incommodo. Hoc autem facile adesset, si poenitens denuntiationem 


exsequi non posset nisi simul proprium scelus fateretur Superiori apud 
quem integra fama frueretur. Insuper, saltem in nostris regionibus, 
plerique valde abhorrent delatoris nomen vel suspicionem. 

2° Si grave damnum commune timeretur, ut puta plurium corruptio 
vel domus infamia, urgenda esset obligatio denuntiationis, non obstante 

gravi incommodo poenitentis, nisi confessarius clare praevideret hance 


monitionem suam non esse profuturam, vel dubitaret de efficacia denun- - 


tiationis ad malum praecavendum. Nam, ut dicit S. Alph. (Regole pei 
Semin. § 1. n. 5) : * Advertendum est autem, quod, cum agatur hic 
de malo communi, multoties a gravi incommodo aut damuo minime 
excusarentur. , Cfr. Berardi, de Recid: II. n. 273; Lehmk. I. n. 614; 
Frassin. Th. Mor. II. p. 210. 


S 3. DE ELEEMOSYNA. 


222. NOTIONES. 1° Eleemosynae nomine proprie venit pecunia 
vel res quaecumque quae pauperi datur ad corporalem ejus inopiam 
sublevandam. Quae autem de rebus dicuntur facile applicari possunt 
actionibus quibus alienae necessitati opem feramas, ex. gr. laborem 
aliquem assumendo pro paupere, ditiorem in ejus favorem adeundo, 
gratis ejus causam coram tribunali defendendo. Latiore sensu quandoque 
eleemosyna vocatur res pretio aestimabilis quae detur ut spirituali 
necessitati proximi subveniatur, puta erectis scholis catholicis, misso 
sacerdote qui populum derelictum a perversione fidei et morum tueatur, 
etc. De subsidio ad levandam necessitatem spiritualem proximi, judican- 
dum est e dictis supra n. 217. 

2° Quaecumque hic adstruetur obligatio intelligenda est de eleemo- 


syna facienda pauperibus quorum necessitates nobis sua sponte inno- ‘ 


tescunt. Convenit enim inter AA. neminem, qui ad hoe speciali officio 
non adstringatur, obligari ad pauperes inquirendos nisi adsit dubium 
grave de necessitate vere extrema in qua versentur, Nec tale dubium 
exsurgit quotiescumque aliquis pauper se dicit jejunum ab integro die 
et similia, cum multi haee mere ad misericordiam ciendam commen- 
tentur. (Ball. P. n. 128) Ratio praecipua est quod * ad eum, qui neces- 
sitatem patitur, pertineat ut necessitatem suam exponat., (S. Th. 
Quodl. 8. a. 12) 

3° Obligatio dandi eleemosynam pendet a duplici consideratione : a 
necessitate in qua versatur is cui sit danda, et a bonis quae possidet ille 
de cujus officio quaeritur. 

Necessitas corporalis, sicut et spiritualis, distingui solet in extre- 
mam, gravem et communem. 

Necessitas extrema ea est in qua desunt necessaria vitae, aut pericu- 
lum moraliter certum imminet amittendi valetudinem, pudicitiam, liber- 
tatem, integritatem membrorum, existimationem (D‘Annib. II. n. 84), vel 
uno verbo, bonum aliquod ordinis superioris ei in quo sunt bona fortunae’ 
Exemplo sint infans expositus quem ego solus viderim, pauper morbo 
vel fame periturus cui solus succurrere possim. 


‘ a 
ai ue 

Huie necessitati, e communi sententia, assimilatur quasi-extrema seu 
gravissima vel, quod practice in idem recidit, necessitas gravis quae 
periculum inducit ne quis in extremam labatur. Exempla sunt, e senten- 
tia S. Alph. (H. A. tr. 10. n. 15) : cum quis in probabili periculo est 
amittendi vilam, membrum aliquod principale vel libertatem, aut incur- 
rendi morbum gravissimum vel infamiam. 

Necessitas gravis ea est in qua desunt necessaria ad statum conser- 
vandum. Igitur qui in ea versantur, nisi eleemosyna juventur lapsuri 
sunt in conditionem inferiorem illi quam juste acquisiverint. ; 

Necessitas communis ea-est in qua aliquis aegre quidem, sed. tamen 
tolerabiliter vitam sustentat, ex. gr. qui vel e solis eleemosynis vel 
partim e fructu laboris, partim e caritatis subsidiis, habere solent unde 
parce se suosque alant. 


Bona quae quis possidet possunt ipsi dupliciter necessaria esse. 


Stricte necessaria sunt ea sine quibus ipse et ii quorum curam gerere 
debet (liberi, parentes, etc.) vivere non possent. Haec dicuntur necessa- 
ria vitae seu naturae ; quae non sunt ita necessaria vocantur superflua 
vitae seu naturae. Haec tamen et ipsa possunt esse homini necessaria 
necessitate minus stricta, scil. ut ipse et 11 quorum curam habet conve- 
nienter conditiont suae vivere queant. Quae neutro e praedictis modis 
necessaria sunt dicuntur superflua statut seu decentiae. 

4° Cum generatim eleemosynae obligatio versetur tantum circa super- 
flua statui, juvat quaedam notare quae ad determinanda statui necessaria 
conducant. 

Ut monet S. Th. (4. dist. 15) : “ Talis decentia non consistit in aliquo 
indivisibili : quia, multis additis, homo non excedit status sui conditio- 
nem, multis etiam subtractis, conditio sui status decenter conservatur. , 
Imo, ut docet S. Alph. (1. 3. n. 32) : “ Necessarium ad decentiam status... 
habet latitudinem eo majorem quo status est major. , 

Inter ea quae statui necessaria sunt, a multis AA. recensentur ea quae 
reservantur ad altiorem statum acquirendum. Attamen cavendum ne 
inde concludatur nullum esse qui teneatur ad eleemosynam faciendam 
e statui superfluis, quasi bona semper ad obtinendum altiorem statum 
necessaria censeri possent. Hoc enim merito damnatum est ab Innoc. XI 
in prop. 12@:; “ Vix in saecularibus invenies, etiam in regibus, super- 
fluum statui. Et ita vix aliquis tenetur ad eleemosynam, quando tenetur 
tantum ex superfluo statui.,, Modicae enim eleemosynae, quae in 
communibus necessitatibus faciendae sunt, optime conciliari possunt 
cum moderato ascensu ad statum superiorem. 


5° Nemo in necessitate versari dicendus est qui seipsum facile ex ea. 


eripere possit, ut pauper qui indiget tantum quia laborem detrectat. 


es 

223. ASSERTA. I. Existit praeceptum naturale et divinum 
dandi aliquando eleemosynam, idque sub gravi ex genere suo. (Suar. de 
Carit. disp. 7. sect. 1. n. 1) [d clare constat pluribus S. Scripturae 
locis, praesertim Matth. XXV, 41 seqgq. quibus homines in aeternum 
reprobandi leguntur quia hoe praeceptum transgressi erunt. Rationem 
autem reperimus in ft Joann. III, 17 : * Qui habuerit substantiam hujus 
mundi et viderit fratrem suum necessitatem habere ct clauserit viscera 
sua ab eo, quomodo caritas Dei manet in eo? , 

Praeceptum hoe esse etiam naturale inde constat quod dilectio 
proximi lege naturae praecipitur : cujus dilectionis pars praecipua est 
misericordia erga pauperes. 


II. In necessitate extrema, pauperi succurrendum est etiam ex 
bonis statui necessariis, idque sub gravi. Ratio in promptu est. Si enim 
aliquando obligatio dandae eleemosynae gravis est, id sane ad extremam 
necessitatem pertinet. Idem videtur dicendum de necessitate fere 
extrema : nam vix in praxi ab extrema discerni potest. 

Excipiendus tamen foret casus, utique sat rarus, in quo pauperi 
succurri non posset sine gravissimo incommodo, ex. gr. decidendo a 
statu suo ; neque adhibenda sunt media prorsus extraordinaria, vel 
ingentes expensae faciendae, puta ut in regionem longinquam transmit- 
tatur aegrotus, in patria brevi moriturus. Nemo enim tenetur hujusmodi 
media adhibere etiam ad propriam vitam servandam, neque caritas cum 
tanto incommodo obligat. 

Insuper opinio probabilis est, in necessitate etiam extrema, suflicere 
ut detur mutuum, praesertim si ille qui nune ea premitur, habet bona 
alibi vel in spe probabili. Ratio est. quod si datur id quo quis indiget, 
etiam cum onere restitutionis, si postea possit, satisfit fini hujus prae- 
cepti, qui est ut indigens liberetur a necessitate in qua versetur. (Ball. P. 
n. 124), 


224. III. Probabilius grayis est obligatio succurrendi, e bonis statui 
superfluis, iis qui in necessitate gravi versantur, saltem eo sensu 
quod mortaliter peccaret qui crebro omne subsidium negaret iis quos 
in hae necessitate versari comperiret. Ratio a fortiori deducitur ex iis 
quae de communi necessitate dicentur : nam molestius esse solet 
hominibus decidere in conditionem socialem inferiorem quam perma- 
nere in statu jamdudum inito communis inopiae. Attamen, cum res ab 
aliis DD. in dubium vocetur, non videtur urgenda obligatio sub gravi. 
Cfr. D’Annib. IL. n. 84. nota 8. > 

-Plures, ut Suarez (l. c. sect. 4. n. 5), obligationem statutmt succurrendi 
pauperibus in gravi necessitate versantibus, etiam ex iis quae statui 


ie de 

sunt necessaria. Quod iterum a. multis aliis negatur, ut a Ball. P. 
(n. 126). Dein, Suarez per necessitatem gravem intelligit casus quos 
potius ad quasi-extremam retulimus. 

Convenit tamen inter AA. tum severiores (ut Surey | c. sect. 3. n. 5; 
Lehmk. I. n. 607), tum benigniores (ut D’Annib. n. 85) unumquemque, 
ex caritate erga proximum, graviler obligari ut, si commode possit, 
grave malum alienum avertat, ex. gr. si videat domum alterius incendio 
fiagrare, si audiat famam illius pessumdari, ete. Quod principium forte 
utilem et sufficientem regulam praebebit inter plurima dissidia DD. de 
eleemosynae praecepto. 

ke : 

225. IV. Etiam in communi necessitate probabilius sub gravi obli- 
gantur ad eleemosynam dandam ii qui statui superflua habent. 

Hoc constare videtur e multis locis S. Script. quibus eleemosynae 
praeceptum urgetur et transgressoribus aeternae poenae imponuntur. 
Nihil enim in his locis indicat Christum non loqui de iis pauperibus qui 


ubique occurrunt et in communi necessitate versantur : eo vel magis- 


quod SS. Patres, ex. gr. Basilius, Greg. Nyssenus, Ambrosius, Augusti- 
nus, Joannes Chrys. ete., haee Christi verba explicantes et severissime 
urgentes, de omni necessitate indistincte loquuntur. “Summa eorum 
est : divites esse dispensatores, constitutos a Deo, bonorum eorum quae 
sibi sunt superfiua, et esse raptores et latrones si non distribuant.,, (Suar. 
1. c. n. 2) Ideo divites videntur omnino adstricti ad aliquas eleemosynas 
largiendas, neque a communi necessitate sublevanda exeusantur, nisi 
qui reapse opitulantur in graviore constitutis. (Lehmk. n. 607) 
Rationem autem S. Thomae (2. 2. q. 66. a. 7) sic compendio exhibet 
Suarez (I. ¢.) : “ Haee bona (temporalia) ex Dei institutione sunt com- 
munia: jure autem gentium sunt divisa, quae divisio non potest esse 
justa et rationi consona, nisi hae lege facta intelligatur ut, quae propriis 
dominis fuerint superflua, aliis efficiantur communia. Nam oppositum 


esset coutra finem ipsarum rerum., Quae obligatio, cum sit magni: 
momenti ad commune totius generis humani bonum, videtur ex genere | 


suo gravis. Ita et S. Alph. 1. 3. n. 32. 

At negari nequit satis probabilem esse opinionem eorum qui tenent 
hane obligationem esse tantum levem. Ita Medina, Busemb. (ap. S. Alph. 
1, c.), Ball. P. n. 131. 

Rationem afferunt, quod obligatio eleemosynae communiter non oritur 
ex superfluitate bonorum, sed ex urgenti aliorum necessitate, qualis non 
censetur sat tolerabilis pauperum communiter occurrentium conditio. 


226. V. Probabilius non datur stricta obligatio ad omne superfluum 
pauperibus in communi necessitate largiendum. Id etiam S. Alph. (I. ¢.) 


Deeae’* 


{ 
: 
. 

probabile censet, quia “ hoc praeceptum non obligat singulos in solidum, > 
sed communiter omnes divites, ex quibus, si singuli aliquid largiantur, 
satis subvenitur his communibus necessitatibus. , ' 


In Encycel. litt.de cond. opif. 15 Maii 1891, Leo PP. XIII docet quidem : 
“ Ubi necessitati satis et decoro datum, officium est de eo quod superat 
gratificari indigentibus. Quod superest, date eleemosymam (Luc. XI, 
41). , Haec tamen licet intelligere secundum probatam S. Alphonsi doc- 
trinam et praxim communiter receptam qua tantus rigor a bonis chris- 
tianis teneri non solet : qui,si largas eleemosynas fecerint, putant se 
officio caritatis prorsus satisfecisse, etiamsi quaedam superflue expen- 
derint vel seposuerint. Insuper, praesertim nostris diebus, plurima bona 
quae a divitibus servantur aequivalenter in utilitatem multorum adhi- 
bentur, puta cum in opera privata vel publica perficienda impenduntur 
quae multis victus lucrandi occasionem praebeant. Quare divites illi 
jam non privant reliquos ab-omni usu bonorum suorum, neque ea otiosa 
servant, ceteris indigentibus : quod praecipue ab antiquis Patribus 
reprehendebatur. Dummodo igitur aliquot eleemosynas elargiantur, 
videntur satis attingere finem ob quem divitias ipsis concessit Deus. 

Multi, quos citat et videtur probare S. Alph. (I. ¢.), conati sunt deter- 
minare quanta superfluorum pars pauperibus in communi necessitate 
largienda sit. Statuerunt plerique sufficere ut detur redituum pars quin- 
quagesima, Sed talis determinatio nulla ratione solida fulciri potest. 
Quare satius ducimus ab ea facienda abstinere et, sicut in aliis hujus- 
modi obligationibus opinati sumus (nn. 194, 207),id prudenti arbitrio 
relinquere. Profecto crescet illa obligatio cum numero eorum qui in 
communi necessitate versantur, cum penuria acerbiore qua premuntur, 
ete. 

Obligalio eleemosynae, qualis hic statuta est, proprie eos tantum 
respicit qui liberam bonorum suorum administrationem habent vel : 
vicariam administrationem alienorum gerunt, ut tutor bonorum pupilli. 
Quid autem liceat uxori et filiisfamilias in dandis eleemosynis, liquebit 
ex lis quae de eorum dominio dicentur n. 469 seqq. Famulis eleemosy- 
nam e bonis dominorum dare non licet, nisi tenuem et cui consentire 
dominos merito praesumant. (S. Alph. n. 33) 


S 4. DE ODIO EL DILECTIONE INIMICORUM. 


227. 1. Cbligatio diligendi inimicos, quam saepe Christus inculecavit, 
ex. gr. Matth. V, 44, eo sensu intelligenda est quod eos a generalitate 
dilectionis proximi excludere non licet. :. 

Inimici proprie intelliguntur ii qui nos injuste Jaeserunt vel injusto 

odio prosequuntur ; quamquam nihil impedit quominus doctrina hic 
statuta extendatur a fortiori ad eos quos quis ob quodlibet motivum 
naturaliter aversetur. [gitur animus paratus esse debet ad eos in neces- 
sitate juvandos perinde ac tenemur quoslibet in pari necessitate juvare. 
Quod autem, praeter articulum necessitatis, particularia beueficia vel 
dilectionis signa inimicis praestentur, id ad perfectionem caritatis 
pertinet. (2. 2. q. 25. aa. 8 et 9) Hine : 


II. Quilibet tenetur etiam inimicis exhibere signa communia cari- 
tatis, specialia vero non tenetur, nisi aliunde ratio obligationis accedat. 

Communia caritatis signa censentur ea quae ab omnibus hominibus 
talis conditionis invicem exhiberi solent, puta a vicino vicinis, a patre 
filio, a convictere collegii suis contubernalibus. Quaenam autem illa sint 
ex communi prudentum aestimatione et recepta consuetudine dijudican- 
dum : magna enim diversitas est pro regione, statu et tempore. His 
signis adnumeranda sunt ea quae libere impenduntur alicui multitudini, 
ut si quis omnibus alicujus civitatis pauperibus eleemosynas distri- 
bueret. (S. Th. |. ¢. a. 9) 

Cetera dilectionis signa dicuntur specialia. Haec procedunt ex libera- 
litate, non ex debito : unde, sicut libere assumuntur, ita et libere omitti 
possunt. 

Denegare inimico signa caritatis communia est mortale v. genere 
suo, ut ex oppositione ad caritatem patet. Attamen leve vel nullum pec- 
catum erit, si materia parvi momenti est vel habetur causa excusans. 
Cfr. Assertum II]. Speciatim : 

1° “ Non licet inimicum excludere a communibus orationibus, v. gr. 
oratione Dominica et quae pro communitate instituitur, nee a communi- 
bus eleemosynis, resalutatione, responsione, expositarum mercium 
venditione..., cognatos omnes invitare, obvios omnes ex vicinia vel 
collegio ex consuetudine salutare, solo inimico excluso. , (Bus. ap. 
S. Alph. n. 28) Salutatio autem et allocutio non sunt adnumerandae 
signis communibus nisi inter valde conjunctos. 

2° Si quis offensus est ab eo quocum familiariter agebat, videndum 
utrum haee familiaritas a libera ipsius voluntate an a vinculo quod ab 
ejus voluntate non penderet, oriretur. Si tale vinculum adest, puta con- 
sanguinitatis, contubernii, ete., servandum est tamquam necessarium 
quidquid talis conjunctio, e recepta consuetudine, secum trahit ; depo- 
nere licet quidquid libere ei additum est. (Ball. P. n. 714) 

3° Ad dijudicandam gravitatem peccati denegantium aliquod caritatis 
signum, attendendum quoque est ad causam ob quam id fit. Sie quod 
duae moniales per plures dies nolint jam se invicem salutare vel alloqui, 
crit grave, si ex odio vero proficiscetur, ut cum rixa gravis forte prae- 
cesserit ; idem leve erit, si ob nugas tantum dissident. (Ball. P. n. 83) 

228. III. Quandoque licet ob justas causas communia caritatis signa 
ad tempus omittere. Praecipuae sunt : 

1° Si quis offensus est ab inferiore, et ita eum emendare intendit. 

9° Si id non fit ex odio, sed ex justo dolore recentis injuriae, prae- 
sertim ubi haec fuit valde atrox. 

3° Si, absque odio, aliquis, etiam non Superior, intendit legitimam 
vindictam sumere de leviore injuria, ut offensoris audacia et insolentia 
._ refrenetur vel alia bona procurentur. Quod enim in gravioribus injuriis 
a judicibus peti potest, videtur ab unoquoque assumi posse ob eosdem 
fines in levioribus offensis, quibus vindicandis ad judices recurri non 
solet. (Ball. P n. 82) @ 


IV. Ex adverso, quandoque datur obligatio exhibendi inimico spe- 
cialia caritatis signa, nempe: 

1° Si, omissis signis specialibus quae dari solebant, oriretur scanda- 
lum. Attamen plerumque non desunt alia media impediendi quominus 
ceteri ex interrupta amicitia insipienter concludant id ex odio fieri. 
(D’Annib. IT. n. 87. nota 24) 

2° Si ita inimicus a malo, puta a graviore odio, retrahi posset.. Hoc 
autem, ut advertit Ball. P. (n. 76), nihil aliud est quam applicatio gene- 
ralis obligationis qua tenemur proximo in spirituali necessitate succur- 
rere. At, cum talis obligatio desinat ubi sine gravi incommodo impleri 
nequit, generatim vero exhibere offensori specialia caritatis signa grave 
sit, sequitur raro hance obligationem in praxi occurrere. 

3° Si inimicus veniam precatur et specialia caritatis signa exhibet, 
puta salutando vel alloquendo. Nam qui ea in iis adjunctis reddere 
nollet, aequivalenter declararet odium a se foveri. 


229. V. Per se nemo tenetur inimico veniam petenti remittere satis- 
factionem pro damno, si ab eo sit laesus, imo nec eam acceptare, si 
offerat ; sed eliam juridice potest compensationem petere, dummodo 
non intendat principaliter malum delinquentis, sed aliquod bonum ad 
quod pervenitur per poenam peccantis, puta emendationem peccantis, 
vel saltem cohibitionem ejus et quietem aliorum, justitiae conservatio- 
nem, Dei honorem. (2. 2. q. 108. a. 1) 

Practice, quando offensor congruam satisfactionem offert, vix fieri 
potest ut ab odio immunis sit offensus qui nihilominus juridice vindic- 
tam prosequi velit, praesertim si agitur de expetenda poena gravi, sine 
ullo petentis emolumento, aut si urgetur satisfactio quam offensor prae- 
stare nequeat. (S. Alph. n. 29) Nihilominus qui vindictam juridice prosequi 
velit, putans se bonam habere causam, non statim a beneficio absolu- 
tionis excludendus est, sed diligenter edocendus de obligatione odii 

vitandi, et, si protestatur se nullo malevolentiae affectu duci, absolvi 
poterit. (Ball. P. n. 941) 


VI. De ordine et modo in reconciliatione servandis, haec notanda 
sunt: 

1° Offensor tenetur veniam petere, nisi alter quoque injuriam rependit 
vel certo praevidetur veniam denegaturus, aut nisi offensor offensum 
superat dignitate vel statu. (D’Annib. |. ¢. nota 15) 

2° Plerumque sufficit veniae petitio virtwalis, quae fit ex. gr. donum 
mittendo, indebitum obseguium praestando, Quodsi offensus huie vir- 
tuali veniae petitioni acquiescere nolit, videndum e gravitate offensae 
ceterisque adjunctis num rationabiliter petat formalem. 

Confessarius igitur in imponenda formali veniae petilione sit pruden- 
tissimus. Numquam illam imponat ubi fieri nequit sine peccati occulti 
revelatione ; imo, etiamsi quandoque objective requiri videtur, ab ea 
imponenda saepe abstineat ne frustra bonam poenitentis fidem pertur- 
bet. (Lehmk. I. n. 622, nota) 

3° Si uterque offendit, prior reconciliationem procurare debet qui 
gravius laesit; si aequalis fuit laesio, qui prior laesit. Attamen, cum 
generatim sat aegre constet quis prior vel gravius laeserit, confessarius 
utrumque jubebit reconciliationem inchoare; caveat tamen ne, intem- 
pestive hanc obligationem urgendo, animos exacerbet. (Lehmk. I. n. 625) : 


Te ee a ee 


230. VII. Odium quod caritati adversatur vocatur inimicitiae et 
fertur in personam secundum se et in bena quae habet, volendo illi 
malum quatenus illi malum est. Per se autem malum non est odium quod 
dici solet abominationis, quo non hominem, sed ejus malitiam vel. 
saltem personam tantum quatenus malam vel nobis noxiam aversamur. 
Saepe tamen istud abominationis odium erit peccatum leve, eo quod 


personam hance, absque causa rationabili, fugimus. Cfr. Bus. ap. S. Alph. 
n. 30. 


Pw! a pee es 


VIII. Licet optare proximo aliquod malum, dummodo intentio princi- 
paliter feratur in bonum proximi et servetur ordo caritatis, quo exigitur 
ut bonum quod intendimus rationabiliter sit praeferendum bono cujus 
privatio optatur. (Ball. P. n. 99) 

Ideo licet ex. gr, mortem optare haeresiarchae vel publicae pacis tur- 
batori, ob bonum commune et multorum salutem; desiderare morbum 
aut egestatem peccantis ut resipiscat. (Bus. 1. ¢.) Similiter licet patri 
desiderare mortem filii cujus flagitiis timet ne infametur familia. (Ball. P. 
n. 103) Nam rationabiliter sanitati vel vitae alicujus praefertur ejusdem 
bonum spirituale, commune bonum, multorum fama. * : 

Contra reprobata est ab Innoc. XI prop. 14®: “ Licitum est absoluto 
desiderio cupere mortem patris, non quidem ut malum patris, sed ut 
bonum cupientis : quia nimirum ei obventura est pinguis haereditas. ,, 
Nam proprium emolumentum temporale nequit rationabiliter praeferri 
vitae proximi, ad quam conservandam etiam e bonis statui necessariis 
opitulari debemus. 

Quid dicendum sit de gaudio quod, supposita alterius calamitate, 
aliquis fovet de proprio emolumento inde secuto, ex. gr. de haereditate 
ob mortuum patrem obtenta, satis liquet ex iis quae de simili prorsus 
argumento dicta sunt n. 171. 

Si quis diversa mala optat inimico, ex. gr. mortem, infamiam, ete, 
probabilior videtur sententia quam tuetur Lugo (de Poenit. disp. 16. 
n. 260): haec mala non esse in confessione explicanda eo quod, licet 
specifice differant, non desiderantur, nec attenduntur quatenus talia 
sunt, sed quatenus sunt malum proximi. Cfr. S. Alph. (I. 2. n. 50) qui et 
alias sententias proponit. Certo tamen explicanda essent mala specifice 
diversa quae aliquis inferre optasset. 


' 


§ 5. DE SCANDAL® IN GENERE. 


231. DEFINITIO. Scandalum, sensu vulgari et minus proprio, 
saepe designat admirationem quam in plebe excitat actio quaedam nova 
et extraordinaria et, saltem specie tenus, minus recta, licet nullus inde 
ad peccandum inducatur. Sense autem theologico et proprio, designat 
dictum vel factum minus rectum, praebens proximo ruinae spiritualis 
occasionem. 

Quae definitio ut rite intelligatur, adverte : 

io Ad scandalum requiri actionem quae vel in se mala sit, ex. gr. tur- 
piloquium, vel saltem mali speciem habeat, ex. gr. die Veneris carnes 
publice edere ex justa dispensatione. Non est ergo proprie scandalum 
actio omnino recta qua alius abutitur ad peccandum. Nam * nihil seeun- 
dum propriam rationem disponit ad spiritualem ruinam, nisi secundum 
quod habet aliquem defectum rectitudinis: quia id quod est perfecte 
rectum magis munit hominem contra casum quam ad ruinam inducat. ,, 
(2. 2. q. 43. a. 1) 

2° Ruinam spiritualem intelligi detrimentum quod peccatum grave 
vel leve animae inferat. Parum autem refert utrum peccatum ad quod 
proximus inducatur sit ejusdem an alius speciei, seu utrum actiones 


malae e scandalo oriundae sint similes an dissimiles actioni minus. 


~ 


rectae quae seandalum constituit. 


4 

DIVISIO. 1° Scandalum distingui solet activum et passivum. 
Attamen soli seandalo activo convenit definitio data; passivum autem 
est peccatum occasionatum seu in quod labitur proximus, occasione YS 
dicti vel facti alieni. 

Patet haberi posse activum sine passivo, puta si quis inducere velit 
ad fornicandum puellam quae non consentiat : nam ad activum sufficit 
actio vel omissio talis ut propter eam probabiliter existimetur pecca- 
turus qui Secus non peccasset. Similiter potest haberi passivum sine . 
activo eo sensu qui explicabitur infra, ubi de scandalo pharisaico. 

2° Scandalum activum distinguitur triplex (Lugo, de Poenit. disp. 16. 
ne ou) s 

a) Indirectum, quod committitur quando agens praevidet ex actione 
sua facile posse induci proximum ad peccandum, id tamen non intendit, 
ex. gr. si clericus ancillam populo suspectam retineret tantum quia 
culinae esset peritissima. 

b) Directum, quod committitur quando agens intendit proximum 
inducere ad actionem pravam, quam tamen non spectat ut malum 
proximi, sed ut lucrum suum, ex. gr. turpiloquia miscens cum puella ad ) 
obtinendam fornicationem. 3 

c) Diabolicum, quod committitur quando agens similiter intendit 
actionem pravam alterius, sed formaliter tamquam ruinam ejus spiri- 
tualem, ex. gr. impios sermones habens ut fidem e cordibus evellat. 
Patet id pertinere tantum ad homines nequissimos. 

3° Scandalum passivum distinguitur duplex : 

a) Pusillorum, quod oritur e scandalo activo propter proximi igno- 
rautiam vel debilitatem. 

b) Pharisaicwm, quod oritur unice ex ipsius sumentis malitia, ut 
odium quod Pharisaei in Christum conceperunt ob ejus opera perfec- 
tissima. (1) 

232. ASSERTA. I. Scandalum activum quodcumque adversatur 
caritati, ideoque constituit peccatum grave vel leve prout datur proximo 
occasio peceati gravis vel levis. Scandalum autem diabolicum insuper 
habet specialem malitiam contra caritatem Dei. (Struggl, tr. 4. q. 5. 
n. 21) Attamen nonnisi leviter peccare videntur qui, sine prava inten- 
tione, occasionem valde levem praebent iis qui facillime in peccata 
etiam gravia labuntur, ex. gr. liberi qui praevident e levi sua inobe- 
dientia parentes in blasphemias, pro inolita consuetudine, erupturos esse. 
Etenim hujusmodi peccata fere unice e malitia proximi oriuntur : qui, 


‘ 


(1) In his divisionibus explicandis AA. nonnihil dissident : unde apud singulos 
videndum quid intendant praesertim per scandalum passivum et pusillorum. 

si una occasio subtrahitur, aliam facillime reperiet ac proinde modi- 
cum detrimentum ab hujusmodi scandalo patitur. (Berardi, Prax. Conf. 
n. 591) : 

II. Scandalum directum, sive etiam diabolicum, praeter peccatum 
contra caritatem, continet peccatum contra virtutem ad quam violandam 
proximus inductus est: nam quaelibet virtus specialiter obligat non 
tantum ad eam exercendam, sed etiam ne eam in aliis impediamus. 
Ideo in confessione explicandum est ad quodnam peccatum, ex. gr. furti, 
turpis tactus, etc. proximus per scandalum directum inductus sit. 

Num idem statuendum sit de scandalo indirecto, controvertitur. Alii 
cum S. Alph. (1. 3. n. 45) affirmant ; alii cum Lugo (de Poenit. disp. 16. 
n. 159) probabilius negant, quia virtutes singulae non jubent ut earum 
violationem ab aliis impedias et in hune finem abstineas ab iis peccatis 
e quibus, praeter intentionem tuam, talis violatio sequi possit. Quare in 
scandalo indirecto non est opus accusare speciem peccati ad quod 
proximus inductus est. 

Probabilius non est accusanda in confessione circumstantia induc- 
tionis ad fornicationem vel simile peccatum carnale cum complice com- 
missum. Ratio est, quod alter in idem peccatum consentiens et ipse 
priori dedit seandalum : unde quod unus incepit sollicitare non videtur 
esse nisi circumstantia aggravans. (S. Alph. n. 46) 


III. Scandalum tum activum, tum passivum, est aliquid prorsus rela- 
tivwm ad conditiones personarum a quibus datur vel accipitur. Nempe : 

1° Quanto magis aliquis dignitate eminet vel aliorum aestimatione 
fruitur, tanto magis sibi invigilare debet ne quid minus recti_ faciat. 
Nam alii propensiores erunt ad haec minus recta exempla sectanda. 

2° Facile dari potest scandalum ab iis qui, ut clerici vel religiosi, 
Ecclesiam catholicam, clerum- vel ordinem religiosum quodammodo 
repraesentant. Nam propter ea quae ipsi minus recte faciunt, saepe alii 
incipiunt male de fide, clero, religiosis sentire vel minus ad pietatem 
affici. Contra, si quis laicus peccat, saepe nullum scandalum orietur : 
nam nullum peccatum in eo est quod alii, ob indicia sufficientia, male 
de ipso suspicari vel sentire incipiunt. 

3° Si ii coram quibus peccatur, tales sunt ut hac minus recta actione 
ad nullum peccatum movendi praevideantur, nullum fiet proprie scan- 
dalum. Hoe autem continget praesertim cum isti sunt in virtute firmis- 
simi vel in pececato habituati. Exemplum habes in eo qui blasphemat 
coram monialibus vel coram opificibus qui jugiter blasphemare soleant. 


233. IV. Si quis praevidet ex actione sibi licita, sed specie tenus 

mala, ex. gr. violatione abstinentiae, aliquem scandalum passurum esse, 

debet eam omittere vel videntes monere de justa actionis suae ratione; 

quodsi neutrum facere potest sine gravi incommodo, jam de alterius 

peccato curare non debet. Patet ex obligatione quam caritas imponit,- 
sed absque gravi incommodo nostro, vitandi spiritualem proximi 

ruinam., , 

V. Actionem in se bonam, nec specie tenus malam, licet ponere ex 
quavis causa, etiam non gravi, necessitatis vel utilitatis, etiamsi proxi- ‘ 
mus praevidetur hae occasione peccaturus. Ita licet petere-mutuum ab 
usurario unice ad lucrum negotiatione quaerendum ; petere, etiam ex 
mera devotione, sacramenta a ministro qui ea non sine peccato minis- 
traturus est, quando nullus alius commode adiri potest, ete. 

Idem absque causa justa non licet, quia caritate jubemur nullam dare 
occasionem peccatis alienis, si facile possumus. Attamen, quando res in 
se bona petitur ab eo qui jam actu ad peccandum paratus est, ex. gr. 
pecunia ad usus vanos ab usurario, probabilius nonnisi leve peccatum , 
committitar, ut cum multis AA. opinatur Lugo (de Just. et J. disp. 25 
n, 235), quia damnum quod ita proximo infertur modicum est, cum 
parum noceat ei qui jam ex parte sua voluntatem malam habet et illam 
alibi exsecutioni mandavit, proponere occasionem in qua, praeter inten- 
tionem meam, illam exsequatur; reapse scandalum totum provenit e 
malitia alterius qui posset facillime, si vellet, peccatum vitare. S. Alph. 
tamen (n. 47) pro gravi culpa stat, eo quod opinatur grave nocumentum 
spirituale alteri inferri. 

234, VI. Res praeceptae numquam sunt omittendae propter scan- 
dalum pharisaicum. Propter scandalum autem pusillorum, plures opi- 
nantur omittenda esse, saltem una vel altera vice, praecepta positiva, 
ex. gr. Missae auditionem a muliere quae praevidet se in ecclesia ab 
aliquo determinato viro turpiter concupitum iri. Hane sententiam 
S. Alph. (I. 3. n. 51) probabiliorem censet, eo quod praeceptum generale 
de vitando scandalo proximi, cum sit naturale, praeferendum est prae- 
ceptis positivis. Alii, quorum sententiam idem S. Doctor (I. ¢.) probabi- 
lem dicit, tenent praecepta etiam posiliva non desinere ob scandalum 
quod sit mere acceptum : his astipulamur. Practice igitur mulier, de qua_ 
in exemplo dato, potest Sacrum vel adire vel omittere. 


VII. Licet probabilius apponere alteri occasionem peccandi, dummodo 
id fiat ob justam causam : nam nihil aliud fit quam ponere actum indif- 
ferentem, permittendo ob rationem sufficientem, peccatum alienum, quod — 
alioquin nullatenus cum hac permissione per se connectitur. Ita licet 

marito vel hero dare occasionem adulterii vel furti uxori vel famulo de 
cujus fide dubitat : nam ipsius maxime interest eam fidem habere 
exploratam. (S. Alph. n. 58) Plures tamen contradicunt,immerito existi- 
mantes in his haberi positivam inductionem ad peccatum, quae sit 
intrinsece mala. 


VIII. Licet probabilius suadere minus malum ei qui ad majus facien- 
dum omnino determinatus est. Nam, quando aliquis nullo modo 
(ut supponitur) a malo patrando deterreri potest, suadere minus malum 
habet rationem boni. Ideo determinato ad adulterium suadere licet for- 
nicationem, determinato ad homicidium consuli potest furtum. (S. Alph. 
n. 57) 


S 6. DE COOPERATIONE IN GENERE. 


235. NOTIONES. Cooperatio est concursus cum alio principaliter 
agente. Manifestum est cooperationem ad peccatum/alienum, quam unice 
intuentur Theologi Morales, semper referri ad peccata externa. 

Cooperatio dividitur praecipue : 

1° In formalem et materialem. Prior ea est qua quis tum ad inten- 
tionem, tum ad opus externum principalis agentis concurrit ; posterior, 
qua quis concurrit tantum ad opus externum.(S. Alph.n. 63 ; D’Annib. I. 
n. 174) 

2° In proximam et remotam, prout arctior vel minus arcta connexio 
habetur inter actionem principalem et secundariam. Pressius id defimri 
nequit, sed prudenti arbitrio in variis casibus determinandum est. 


ASSERTA. I. Numguam licet cooperatio formalis cum alterius pec- 
cato. 

Ratio patet : concursus cum peccantis intentione necessario supponit 
pravam voluntatem. 


II. Cooperatio materialis semper illicita est, quando fit per opus in se 
malum, ex. gr. emendo rem furto sublatam cum animo eam habendi ut 
suam. Nam actiode se prava talis manet, etiamsi, me cooperationem 
denegante, multi praesto essent qui eamdem praeberent. (4) 


III. Cooperatio materialis licita est, quando praestatur actione in se 


(4) Quandoque cooperatio quae fit per actum in se malum, puta.ponendo par- 
tem ritus superstitiosi, vocatur formalis:quae quaestio nominis est. Exemplum 
habes in resp. S. C. de Prop. Fide 2 Julii 1827. (Coll. P. F. n. 1734) 

bona vel saltem indifferenti et datur ratio sufficiens ut peccatum alterius 
ex ea secuturum, permittere possim, seu, quod in idem recidit, quando 
habetur incommodum relative grave in deneganda cooperatione. 

Haec mera applicatio est principii statuti n. 14. 


IV. Ad cohonestandam cooperationem materialem eo gravior causa 
requiritur quo : 

1° Probabilius est alterum, denegata cooperatione, non esse peccatu- 
rum, sive id nequeat, sive nolit. Ideo major causa requiritur ut carnes, 
die prohibita, praebeantur ei qui legem transgressurus sit in domo, 
paterna quam in taberna. 

2° Propius connectitur.actio cooperantis cum principali peccato. Idee. 
gravior ratio requiritur ut liceat ordinare characteres ad librum pravum 
imprimendum quam ut liceat ad eumdem finem chartam praeparare. 

3° Gravius est peccatum ad quod concurritur, praesertim si laedit 
bonum commune vel jus innocentis. Ideo multo gravior causa requiritur 
ut quis adjuvetur ad stuprandam mulierem quam ad fornicandum, 
(Lehmk,. I. n. 649) 


> 


S 7. DE QUIBUSDAM SPECIEBUS SCANDALI VEL COOPERATIONIS, 


236. Cum fere innumerae sint, praesertim nostris temporibus, utrius~ 
que hujus argumenti applicationes, paucas hic subjiciemus quae ad 
solvendos multos alios casus, tamquam exempla, conducere queant ; 
scandalum autem cum cooperatione conjungemus eo quod magnam inter 
se similitudinem habent et-saepe simul ex eadem occasione nascuntur. 


I, De interventu catholicorum in funeribus civilibus. 

1° Per se nullum peccatum admittunt comitantes funus quod pompa 
religiosa caret eo quod Ecclesia honorem christianae sepulturae de« 
functo, ex. gr. ob suicidium, denegavit : ita enim officium mere civile seu 
obsequium humanitatis exhibetur. 

2° Si funera solemniter peraguntur absque caerimoniis religiosis. 
quia defunctus ita sepeliri voluit, per se non licet iis interesse ; imo 
etiam id graviter illicitum foret si, én concretis adjunctis, talis inter- 
ventus communiter censeretur favor impiorum conatibus praestitus vel 
grave scandalum gigneret. Hine ratio habenda est locorum et temporum, 
Nam facilius haec assistentia scandalo vel specie mala caret, et commu- 
niter tamquam obsequium mere civile habetur,in iis locis in quibus talia 
funera jam saepe peracta sunt et parum attenduntur.Id praesertim 
obtinet pro iis qui, propter rationem omnibus notam, puta cognationis,. 

amicitiae cum defuncto vel ejus familia, aegre abesse possunt. Vix 
autem scandalum deerit ubi talia funera rarius contingunt ideoque 
animos magis commovent, vel ubi cum apparatu extraordinario cele- 
brantur. 

Eadem applicanda sunt quando defunctus se ante mortem cum Ecclesia 
reconciliavit, sed, ob aliquod testamentum antea factum vel perversam 
cognatorum voluntatem, hoc impio ritu effertur. 

Ubi vero apponuntur feretro insignia massonica. vel massones, liberi 
cogitatores similesve cum vexillis suis interveniunt, funera necessario 
induunt rationem impiae manifestationis, ideoque per se graviter illici- 
tum est iisdem interesse. Cfr. Epistolam Pii IX ad Arch. Paris. 
96 Oct. 1865. (Act. S. S. t. 11. p. 218) 

3° Quando interventus hujusmodi funeribus est per se graviter 
illicitus, potest tamen excusari ob incommoda gravia quae e denegato 
interventu imminent, praesertim ubi hance rationem facile omnes agnos- 
cere possunt. Sic enim patebit assistentiam mere materialem praestari 
ad gravia damna vitanda. Ita excusarentur milites a ducibus suis coacti, 
bajuli feretri qui, si officium suum recusarent, vitae suae subsidio 
privarentur, orphani a superioribus orphanotrophii adesse jussi, ete. 
Rarissime incommoda vere gravia timenda erunt viris qui, ob honestio- 
rem conditionem,minus a ceteris pendent: quare regulariter assistentiam 
suam funeribus scandalum grave daturis denegare debebunt. 

Cfr. Berardi (Praxis Conf. nn. 166, 684) ; Villada (Cas. Conse. II. 
p. 103 seqq.); D’Annib. (I. n. 115) ; Aertnys (I. de Virt. theol. n. 8), ete. 


237. II. De aedificandis templis haereticorum, idolorum, ete. 

1e Si haec cooperatio ex adjunctis habetur ut favor ab operariis, 
architectis, ete. praestitus haereticis, numquam licet. Hoc autem facilius 
contingit ubi agitur de secta recens exorta. 

2° In iis locis quibus nondum exstant haereticorum templa, ut 
Romae, quando data est Instr. Card. Vicarii ad parochos Urbis (an. 
1878), graviter peccant, saltem regulariter, “ architecti, conductores, 
opificum domini qui curam et operam suscipiunt ad exstruendum et 
ornandum aliquod templum protestanticum, Quod ad ipsos vero mura- 
rios aliosque opifices subalternos pertinet, ii possunt a peccato excusari, 
modo desit scandalum, neve quae facere jubentur faciant in contemptum 
religionis. ,, (Instr. cit. n. 6) 4 

3° In locis in quibus sectae haereticae jamdiu publice cultum suum 
exercent, architecti et operarum domini nequeunt talem aedificationem 
suscipere unice ob Iucrum faciendum ; excusarentur tamen si ob dene- 


galam operam suam gravia detrimenta paterentur, puta si propterea a 


plerisque clientibus suis desererentur. 

Templis haereticorum recte assimilat Lehmk. (I. n. 658) aedes franco- 
murariorum, et assimilanda videntur aedificia quae societatibus impiis, 
ex. gr. Socialistis, usui futura sint. At templis idolorum aedificandis 
operam dare numguam, etiam ad vitandum mortis periculum, licere, 
constanter respondit S. Sedes. (S. Ingqu. 8 Jan. 1851 ; Coll. P. F. n. 1748 
etc.) Mahumetanis autem templis, gravis mali metu, manum admovere 
pluries permisit S. C. de Prop. Fide, ex. gr. 21 Nov. 1837. (Coll. P. F. 
n. 1733) 

Quae de aedificatione per operarios, architectos, ete. dicta sunt, etiam 
et a fortiori applicanda sunt cooperationi quae detur per pecuniam ad 
templa haereticorum, idolorum, ete. aedificanda. Speciatim de pecunia 
conferenda ad aedificanda templa haeretica, S. Poenit. an. 1822 (Buccer. 
Enchir. ad n. 192) respondit id licitum esse tantum si hac ratione catho- 
lici, qui cultum in eadem ecclesia cum protestantibus celebrant, se ab 
hac scandalosa promiscuitate liberare possunt. Attamen Konings (Theol. 
Mor. ].n.313) existimat id quandoque licere ad vilandum grave damnum 
privatum, puta ne mercatoris officina penitus a protestantibus deseratur. 
Facilius, in locis in quibus permixti protestantibus vivunt catholici, licet 
pecuniam conferre ad aedificanda vel sustinenda instituta quorum finis 
principalis non est religiosus, puta scholas, orphanotrophia, etc. modo 
publice talis cooperatio non consideretur tamquam favor falsae sectae 
pracstitus, neque eadem pecunia insumatur ad pervertendos catholicos 
qui in iis institutis suscipiuntur. (Konings, |. c.; Lehmk. n. 660) 

Jam hodie in multis regionibus, ut in Belgio, omnibus patet Depu- 
tatos catholicos qui subsidiis in favorem cultus heterodoxi suffragantur, 
id facere ut graviora mala vitent, nullatenus ut sectae falsae faveant. 
Ideo id jam sine speciali protestatione in his regionibus licet. Insuper, 
cum subsidia data tandem e vectigalibus desumantur, si proportio inter 
subsidia et cives ad: hune cultum vel falsam opinionem pertinentes 
servatur, nihil aliud fit quam pecuniam horum civium transmittere ad 
ea instituta quae malunt: quae cooperatio satis remota prorsus excu- 
satur iis rationibus quae generalim licitam reddunt tolerantiam civilem 
variarum sectarum. 


238. III. De conficiendis vel vendendis rebus quae ad pravum 
usum destinantur 

19 Si res conficiendae vel vendendae tales sunt ut nonnisi ad pravum 
usum inservire possint, numquam licet eas conficere vel vendere, puta 
imagines prorsus obscoenas et quae nulli utilitati scientificae, ut anato- 
miae studio, inservire possint ; item libros ita obscoenos, ut nullum 
honestum usum praebeant ; instrumenta quae adhibentur ad copulam 
sine fructu peragendam. 

2° Plerumque res habere possunt aliquem usum non peccaminosum. 
Sic idolorum imagines possunt adhiberi tamquam ornamenta, si artifi- 
ciose confectae sunt, vel speciminis ergo in longinquas regiones mitti. 
Attamen, quando res natura sua valde connexae sunt cum malo usu, et 
prava intentio petentium vel ementium manifesta est, practice omnino 
illicitum est eas conficere vel vendere, quamvis quidam AA. id ex 
urgentissima causa licere autument. Cfr. Lehmk. I. n. 657. Exemplo sit 
confectio vel venditio idolorum vel ornamentorum ad solum cultum 
idololatricum pertinentium in regionibus ethnicis. 

Conficere emblemata franco-murariorum vel ornamenta in eorum 
aedibus facere, non est intrinsece malum: siquidem et ila emblemata 
ad alium usum adhiberi possunt et ornamenta, saltem generatim, nul- 
Jam impietatem continent. Ideo, dummodo nulla detur sectae approba- 
tio, id facere liceret in casu quo id denegans in gravissimam necessi- 
tatem incideret. (Lehmk. 1. ¢.) Ita et S. Inqu. 31 Aug. 1785 declaravit 
licere christianis apud Mauros captivis sculpere in petra imaginem 
lunae crescentis. (Coll. P. F. n. 1709) 

Similiter quando res magnum periculum abusus secum fert, ut vene- 
num, non licet illud vendere, nisi moraliter constet emptorem ea non 
esse abusurum, vel.eadem res tam saepe in bonum usum adhibeatur 
(quod de quibusdam venenis forte dici potest) ut jam passim illam 
omnibus vendere per leges vel consuetudines liceat. (S. Alph. n. 71; 
Sabetti, n. 198) 

3° Res per se indifferentes, quibus multi abutuntur, ut aleas, fucos, 
ornamenta muliebria, licet configere et vendere ob solam lucri faciendi 
causam, dummodo non constet moraliter eum emptorem qui adstat eas 
ad finem pravum adhibere velle. Nam haee cooperatio remota est; ab 
uno autem denegata facile a mullis aliis praestarelur. Hine patet licite 
vendi carnes diebus abstinentiae. 

4° Si ex adjunctis vel ementis declaratione certo constat de pravo usu 
ad quem res indifferens sit adhibenda, non licet eam conficere vel ven- 
dere, nisi, praeter amissionem lucri ob omissam venditionem, haberetur 
alia ratio proportionate gravis. Quanta autem haec esse debeat, 
prudenter in singulis casibus ope principiorum generalium (n. 235, LV) 
determinandum est. Ex his liquet multo graviorem causam requiri ut 
aliquis vendat rem qua emptor usurus sit ad injuriam tertio inferendam 
quam qua peccatum nemini nocivum commissurus sit. [deo vix umquam 
a gravi peccalo excusabitur qui pharmacum ad abortum procurandum 
vendit. Caupones vero ob metum cujuscumque gravis damni, puta si 
alias notabiliter laederentur ex diminutione emptorum, possunt vinum 
ministrare iis quos sese inebriaturos esse praevident, vel carnes prae- 
bere, diebus vetitis, omnibus eas petentibus. (S. Alph. n. 69) Quare, 

quando praevident plerosque hospites eas petituros esse, inquietandi 
non sunt si prandium communiter carnibus parant, dummodo iis qui 
abstinentiam servare volunt copiam id faciendi praestent. 

5° Quae de rebus vendendis dicta sunt, fere applicanda veniunt iisdem 
locandis, prepter utriusque contractus similitudinem. Speciatim licet 
domum locare meretricibus, tis in locis ubi ad majus malum vitandum 
tolerantur, maxime si alii conductores desint, nisi tamen meretrices 
graviter nocerent vicinis honestis vel, ob situm domus, ansam majorem 
darent peccatis. (S. Alph. n. 70) Eadem applicentur ubi agitur de domo 
locanda cauponi praebenti choreas parum honestas, et similia. Gravior 
sane causa requiritur ut eam liceat locare viro vel coetui qui bono 
communi plurimum nocet, puta’ Socialistis; vix umquam id licebit 
quando, contractu denegato, hujusmodi nebulones alias aedes congruas 
reperire nequeant. Cfr. Vol. IL. n. 596. 

239. IV. De ornatu muliebri. : 

1° Si mulier praevidet ex ornatu, etiam conveniente, aliquem in parti- 
culari scandalum passurum esse, tenetur semel vel bis ornatum illum 
dimittere, vel conspectum juvenis eam concupituri fugere: diutius non 
tenetur, quia id grave incommodum inferret. (S. Alph. n. 54) Reapse 
tamen raro id practicum erit: quia naturalis species et simplicior 
ornatus plerumque magis ad luxuriam provocabunt quam ornatus 
superfiuus et exquisitus. 

2° De consuetudine incedendi pectore denudato, sapienter S. Alph. 
(n. 55), praefatus se, ut concionatorem, pluries hune usum fortiter 
exprobrasse, addit se, tamquam scriptorem, nihil aliud apud DD. 
reperisse, nisi: 

a) * Quod illae feminae quae hune morem alicubi introducerent, 
graviter peccarent. ,, 

b) “ Quod denudatio pectoris possit esse ita immoderata ut per 
se non posset excusari a scandalo gravi, tamquam valde ad lasciviam 
provocans. , ° ; ; 

c) “ Quod si non sit ita valde immoderata et alicubi adsit consuetudo 
ut mulieres sic incedant, esset quidem exprobrandum, sed non omnino 
Teste de mortali. , Ut enim advertit Lessius (de Just. et J. 1. 4 


*, 4. n. 112), pectus censetur pars honesta, nec RaReS: aut pudor huma- 


nus postulat illud absolute tegi. 
3° “ De se vitiosum est quod mulier utatur veste virili, aut e converso : 


et praecipue quia hoc potest esse causa lasciviae. , (2. 2. q. 169. a. 2) 


Attamen, seclusa intentione libidinosa vel gravi scandalo, peccatum hoe 
leve est; imo nullum, si adest justa causa. (S. Alph. n. 52) 

240. V. De libris vel ephemeridibus fidei vel moribus infen- 
sis. (1) 

1° Lectio, emptio, retentio scriptorum pravorum, spectata tantum 
lege naturali, fieri potest illicita sive ob scandalum, sive ob cooperatio- 
nem cum auctore, sive ob periculum proximum peccandi. 

2° Scandalum dimetiendum est e regulis supra datis. (n. 232) Grave 
fiet peccatum ex hoe capite praesertim : si legens vel emens est persona 
magnae auctorilatis, puta clericus qui coram aliis legat ematve pravos 
libros vel ephemerides. 

3° Quandonam periculum proximum sit declaratur Vol. II. n. 371. 
Speciatim in hoc argumento, attendendum erit : 

a) Ad modum quo res fidei vel moribus adversae proponuntur a 
seriptore. Nam multum interest utrum error breviter innuatur an fuse 
defendatur, utrum turpia ratione scientifica an cum lenociniis aptis ad 
excitandam phantasiam et sensualitatem exponantur. 

b) Ad indolem legentis. Nam multum refert utrum sit vir doctus an 
rudis, frigidus an propensus ad res venereas, assuetus ex. gr. ob studium 
vel exercitium medicinae, turpibus tractandis an ab his valde remotus. 
_¢) Ad ipsam lectionem. Sic, praesertim pro scriptis fidei infensis, 
multo majus fiet periculum si leguntur singulis diebus vel hebdomadis 
quam si semel iterumve, data occasione, perlustrantur. 

d) Ad yaria adjuncta quae pravum effectum impedire vel augere 
possunt. Ita periculum fidei, quod esset omnino proximum si nihil 
praeter libros vel ephemerides pravas Jegeretur, quandoque removeri 
posset si saepe bonorum scriptorum antidotum sumeretur. 


4° Ad cooperationem quod attinet, vix ullum dubium esse potest de - 


editore vel domino typographiae qui prava scripta edenda suscipiat : 
hi enim in diffundendis pravis libris vel ephemeridibus praecipuam 
partem habent. Ideo, quando norunt librum esse aperte malum, illius 
editionem impressionemve sine peccato gravi admittere nequeunt. De 
iis autem qui varia ratione editori vel typographo cooperantur, haec 
nota : 

a) Ut judicetur num operarii fypopraphici ratione cooperationis 
graviter peccent, magis practicum videtur distinguere inter indolem 
officinarum in quibus operam navant quam inter singulos libros quibus 
imprimendis opem dant: nam horum oaturam multi ignorare solent. 
Insuper attendenda est distinctio quam AA. communiter ponunt inter 
cooperatores proximos et remotos : proximos, hic censent operarios qui 


(1) De praecepto ecclesiastico quo haec prohibeantur legi, retineri, ete. agemus 
in Tr. de Praec. Ecclesiae. Hie igitur tantum adnotabimus ea quae lex naturalis 
de hoe argumento suppeditat. 

typos ordinant vel atramento tingunt,.chartam typis imponunt, ete.; 
remotos, eos qui chartam praeparant vel libros impressos ordinant.. 
(Gury, I. n. 253) Merito tamen notat Konings (Th. Mor. I. n. 215) : hodie 
remote tantum plerosque concurrere, praesertim ubi machinae artificio- 
sae motibus impressionis opus peragitur. 

Jamvero ii qui laborant in officinis e quibus nihil nisi prorsus malum 
prodit, ex. gr. ephemerides aperte impiae vel obscoenae, biblia et trac- 
tus protestantici, si proxime impressioni cooperantur, tenentur per se 
sub gravi eas officinas deserere; attamen, cum talis cooperatio non 
videatur intrinsece mala (Laymann, |. 2. tr. 3. c. 13. n. 5), possent 
manere, secluso gravi scandalo, donec aliam officinam reperirent in qua 
salarium ad familiam suam alendam sufficiens lucrarentur. Remoti 
autem cooperatores et ipsi quidem ad aliam officinam adeundam 
obligantur, non tamen cum notabili suo detrimento. At si agitur de lis 
officinis in quibus excuduntur ephemerides non ita aperte malae, vel 
libri nune boni, nune mali praelo mandantur, tune neque ipsi coope-. 
ratores proximi obligantur ad officinam omnino bonam, cum notabili 
detrimento, adeundam. Cfr. Villada, Cas. Conse. I. p. 110 seq. De Stat. 
Foed. Amer. notat Konings (I. ¢.), quod tamen aliis regionibus caute 
applicandum est : “ Si ejusmodi cooperatio, justa de causa, non liceret, 
catholici in his provinciis vix operam suam praestare possent in typo- 
grapheis : catholica enim vel omnino innoxia paucissima sunt. Addo : 
communi opinione etiam timoratorum, sie cooperantes generatim non 
damnari. ,, 

b) Pravas ephemerides in locis publicis vendentes assimilandi sunt 
proximis cooperatoribuas. Ideo, si victum sibi comparant vendendo ephe- 
merides fidei aut moribus vere infensas, debent quamprimum aliam 
victus comparandi rationem quaerere ; possent tamen in isto commercio 
perstare quamdiu gravissima necessitate premuntur, puta ne mendicare 
. cogantur. At ubi scripta obseoena vel valde impia vendunt, rarissime 
id licebit. De bibliopolis pravos libros vendentibus vel locantibus 
efr. n. 456. 

¢) Pravis ephemeridibus subseriptionem (abonnement) dare, licitum 
videtur omnibus qui eas, ob quamlibet causam, legere tuta conscientia 
possunt: jus enim ad finem dat jus ad medium necessarium. Possent 
quidem, absolute loquendo, plerique eumdem finem obtinere emendo sin- 
gula ephemeridum exemplaria. Sed ad medium adeo incommodum non— 
videntur obligari eo quod subscriptio paulo efficaciorem cooperationem 
praestat pravis diariis : nisi quandoque, denegata subscriptione, spes 
fundata esset ut tales ephemerides supprimerentur, vel si seandalum 
oriretur e nomine subscribentis, ex. gr. sacerdotis. 

d) Cauponibus, tonsoribus et similibus non licet clientibus proponere 

ephemerides quae fidei moribusve prorsus adversentur, etiamsi prop- 
terea clientes multi eos derelicturi sint ; licebit autem propter causam 
rationabilem proponere eas quae tantum raro aliquid minus rectum 
continent. (Gury, I. n. 256) Attamen si fructus non speratur, confessa- 
rius poterit quandoque ab aperta monitione abstinere vel curare tantum 
ut malum, appositis bonis ephemeridibus, minuatur. (Lehmk. I. n. 664) 

e) Ephemeridibus vel periodicis, quae religionem aut bonos mores 
data opera impetunt, nuntios de rebus vendendis, locandis, etc. inserere 
vel ad eadem arliculos imprimendos mittere, regulariter illicitum est : 
plerumque enim (nisi de erroribus refutandis agatur) aliquis favor 
pravis scriptis praeberetur. Attamen, cum generatim hujusmodi 
cooperatio, praesertim per nuntios insertos, sat levis sit, plerumque 
qualibet justa causa cohonestabitur. Sed quandoque ob gravem favo- 
rem praestitum, puta a scriptore peritissimo, gravis causa requireretur 
vel etiam nulla sufficeret, puta si pessima scripta hac cooperatione cum 
magno fidelium scandalo promoverentur. Hue pertinet a. 22. Const. 
Leonis XIII Officiorum ac munerum (25 Jan. 1897), quo nihil juri 
naturali superadditur : “ Nemo e catholicis, praesertim e viris ecclesias- 
ticis, in hujusmodi diariis, vel foliis, vel libellis periodicis, quidquam 
nisi suadente justa et rationabili causa publicet. ,, 

LL 

241. VI. De choreis. 

1° Etsi, speculative loquendo, choreas ducere actus virtutis esse 
queat, practice tamen, ut fieri solent in regionibus nostris, res pericu- 
losa et multorum peccatorum occasio dicenda est. Quare confessarii est 
ab iis prudenter avertere omnes quidem, sed praesertim juvenes utrius- 
que sexus qui hucusque caste vixerint. 

2° Chorearum honestas praecipue pendet a personis quae iis interve- 
niunt et a ratione saltandi : ideo confessarius, sive in permittendis, sive 
in prohibendis choreis, magnopere ad utrumque, praesertim ad prius, 
attendat. Ita solent multo minoribus periculis obuoxiae esse choreae 
quae inter paucas familias honestas ducuntur quam prorsus publicae, 
rusticae quam oppidanae. Quidam AA. severissime damnant rationem 
saltandi hodie usitatam, qua viri mulieres tam arcte amplecti debent, ut 
impossibile videatur gravia luxuriae peccata vitari. Cfr. Em. Dechamps, 
Op. t. 8. La vie de plaisir. Alii tamen, ut Berardi (de Recid. IT. n. 165), 
quibus astipulamur, non ita universe hoe morale periculum adesse cen- 
sent. Contrarium enim ipsa experientia et testimoniis poenitentium 
constare videtur. Nec ita mirum est: nam ad Juxuriam multo magis 
movebit tactus inter juvenem et puellam, solitarie et ex affectu tantum 
factus, quam ubi mens ad multa alia distrahitur et ad saltandi rythmum 
intenditur. 

3° Confessarius pvenitenti qui choreis interesse vult absolutionem 
denegare nequit, nisi choreae istae eidem sint proximum graviter 
peccandi periculum, (Vol. I. n. 360) Id autem raro ante experientiam 
habitam constabit, nisi modus saltandi esset prorsus turpis vel personae 
congressurae valde perversae. At postquam choreas adivit poenitens, 
interrogetur num gravia peceata hac occasione admiserit, ut turpilo- 
quia, amplexus libidinosos, ete. et, secundum regulas generales de 
occasione proxima, e responsis concludatur num sub gravi urgeat obli- 
gatio abstinendi. 

4° Etiamsi quis in choreis graviter delinquere solet, dantur tamen casus 
in quibus non est obligandus, saltem sub gravi, ut ab iis abstineat 
(Berardi, l. c. n. 164), videlicet : 

a) Si peceata proveniunt potius ex habituali malitia et negligentia 
mediorum salutis quam ex ipsa saltatione. Hujus rei signum erit quod 
poenitentes passim, ubicumque praesertim cum feminis versantur, pec- 
care solent. Hi potius adigendi sunt ut vitam magis christianam agant: 
hac enim neglecta, non minus peecabunt ex. gr. in conviviis, concentibus 
musicis, etc, etiamsi choreas dereliquerint ; sin autem officia christianae 
vitae fidelius obire incipient, spes est fore ut in choreis quoque a gra- 
vibus peccatis abstineant. 

b) Si poenitens a quibusdam choreis sine gravi incommodo abesse 
nequit, ut si uxor gravi maerore vel ira afficeret maritum quem comitari 
denegaret. 

c) Si quis ita fragilis esset ut passim in omnibus rebus, etiam maxime 
indifferentibus, peccandi occasionem reperiret. Is enim non esset obli- 
gandus sub gravi ut choreas de se honestas vitaret, sed potius ut 
adhiberet media quibus removeri queat periculuin, ex. gr. modestiam in 
vestitu, cogitationes sanctas, orationem, fugam eorum quos novit pronos 
ad turpiloquia vel tactus lascivos et eorum in quos amor sensualis valde 
propensus est. | 

5° Majus periculum solet esse in choreis quae cum larvis aguntur, eo 
quod multi, soluti a timore ne ab aliis agnoscantur, licentius se gerunt. 
Nihilominus etiam in iis plurimum attendendum ad personas inter 
quas fiunt. 

6° Ex supra dictis liquebit quomodo agendum sit cum iis qui choreas 
indicunt vel iis locum praebent, ut solent caupones. Non committunt per 
se grave peccatum, si choreae satis honestae sunt, quamvis plures hac 
occasione peccaturi sint. Videndum ergo num talis occasio praestita 
reapse grave scandalum censeri queat : quod facilius contingit pro iis 
qui chorearum consuetudinem primi introducunt (cfr. o. 239) vel soli 
servant in aliquo loco. (Lehmk. I. n. 643) Excusari vero possunt cives 
honestioris conditionis qui choreas decentes in propriis aedibus prae- 

bent, eo quod,ob consuetudinem aequalium suorum similemve rationem, 
aegre hoc omitterent. 


242. VII. De spectaculis. 

1° Qui assistit spectaculo quod non sit notabiliter turpe, mortaliter 
non peccat, nisi expertus sit hance esse sibi proximam gravium peccato- 
rum occasionem. Qui vero interest spectaculo in quo repraesentantur 
res notabiliter turpes vel turpi modo, mortaliter peccat si interest ob 
delectationem consurgentem ex ipsis rebus turpibus ; venialiter, si, 
secluso periculo consensus in turpem delectationem, interest ob curio- 
sitatem tantum aut vanum solatium. (S. Alph. L. 4. n. 427) Hodie sane 
plerumque res notabiliter turpes vel turpi modo exhibentur in theatris 
publicis : nam etiam cum ludus scenicus satis honestus est, solent inter- 
poni choreae prorsus indecentes. Hine, ut dignoscatur num graviter 
peecent qui his spectaculis’intersunt, videndum utrum curiositate an 
turpium rerum amore ducantur. Jamvero cum Berardi (de Recid. II. 
n. 173) opinamur fideles qui sacramenta frequentant et tamen interdum 
theatra adeunt, plerumque vanum solatium tantum quaerere, neque (ut 
ex eorum testimoniis liquet) tam facile in gravia peccata incidere quam 
quidam AA. putant. Nequit ergo theatrorum aditus haberi per se ut 
periculum gravis peccati proximum. ° 

2° Inde liquet confessario cum poenitentibus qui theatrum adire volunt 
fere agendum esse ut cum iis qui choreas appetunt. Prudenter,antequam 
aliquid sub graviimponatur, investigandum num in casu adsit periculum 
proximum. Hoe rarius aderit in iis qui unice musica delectantur vel ad 
Spectaculum parum attendunt, aut etiam quid agatur vix intelligunt ; 
saepius in juvenibus qui, sicrebro theatrum adeunt, facillime in omnem 
luxuriam ruunt. 

3° Quandoque, ob peculiares circumstantias, grave peceatum commil- 
tetur etiam ab iis qui vel semel ad spectaculum tendunt, ex. gr. si 
quaedam exhibeantur adeo turpia vel religioni injuriosa ut ad hoc 
spectaculum tendentes communiter habeantur tamquam turpitudinem 
vel impietatem foventes ; si quis, ob conditionem suam, spectaculum 
sine gravi scandalo adire nequeat, quales sunt clerici vel religiosi. (1) 
Ita quoque graviter delinquunt parentes qui sua sponte liberos suos 
ad theatrum ducunt, nisi antea noverint (quod rarum erit) spectaculum 
etiam adolescentibus innocuum fore. 

4° Confessarius, quantum fieri potest, poenitentes, praesertim pios, a 
theatris publicis adeundis deterreat, tum quia facile peccata saltem levia 


(4) Ideo in Stat. Mechl. (n. 55) * theatrorum publicorum ingressus, spectaculi 
videndi causa, sub poena suspensionis ipso facto incurrendae... prohibetur. ,, 

hae occasione committuntur, tum quia cerebro periculum est ne, libi- 
dine impulsi, prudentiae limites mox transiliant. Quodsi efficere nequit 
ut penitus abstineant, curet saltem ne adeant spectacula quae norint 
esse magis indecentia et periculosa. 

5° Pecuniam dare ad emendum jus adeundi spectaculi notabiliter 
turpis, est quidem cooperatio ad rem malam, sed omnino levis si tantum 
quibusdam vicibus idem jus emitur. Ideo ob causam rationabilem, ex. gr. 
taedii depellendi, prorsus execusatur. (Villada, Cas. Conse. I. p. 351) 
Multo gravior fit haec cooperatio quando assidue idem jus emitur, 
praesertim per subscriptionem annuam. Attamen, ut dijudicetur num 
haec sit culpa gravis et num quandoque ob gravem causam, puta ob 
munus publicum, excusari possit, praecipue attendendum est ad 
influxum quem haec cooperatio in eadem spectacula habitura sit. 
S. Alph. (1. 4. n. 427), postquam olim opinioni benigniori adhaesit, cen- 
suit graviter peccare omnes pecunia concurrentes ad comoedias notabi- 
liter turpes, etiamsi sine ipsis repraesentarentur : quia haec cooperatio 
ad aclionem graviter peccaminosam non est licita nisi fiat ex gravi causa 
necessitatis vel ulilitatis. Villada (l.c.) excusat ob causam gravem, ex. gr. 
si valde molestum esset alicui abstinere ab his spectaculis et alia 
honestiora deessent, eos qui assidue introitum emunt ; vix autem censet 
dari causam quae legitimam reddat subscriptionem, quam opinatur esse 
cooperationem proximam dum prior sit remota. In magnis tamen 
civitatibus non videtur verum discrimen vigere quoad influxum inter 
subscribentes et assidue theatra adeuntes: ideo censemus ibidem 
subscriptionem ob causam gravem (quae raro aderit) excusari posse 
saltem a mortali. 

6° Repraesentantes seu componentes spectacula notabiliter turpia 
graviter peccant ob scandalum aliorum, quamvis non intentum. (S. Alph. 
n. 428) Atlamen ad breve tempus praestari posset concursus per 
actionem vel cantum, ne quis incidat in penuriam valde gravem, modo 
spectacula non sint absolute graviter turpia, et lascivia, quantum fievi 
potest, temperetur. Ratio est quod cum spectatores non per se, sed e 
pravo affectu graviter peccent (cfr. supra 1°), id non necessario refun- 
dendum est in actorem qui id invitus permittit. (Lehmk. I. n. 667) Ob 
multo minorem causam excusari possunt musici qui personas non 
aguut, sed tantum in theatris publicis artem suam exercere solent. Ete- 
nim quod ab ipsis praestatur in se nihil mali continet et tantum per 
unionem cum verbis et actionibus mimorum ad peccala prevocare 
potest. Eorum igitur cooperatio, seu proximam, seu remotam voces, 
multo minus arcte cum spectaculis turpibus connectitur quam quae a 
dramatis personis praestatur. Etiam communis aestimatio, cujus in tali 
argumento magna ratio habenda est, benignius de eorum concursu quam 

CAPUT Il. DE PRAECEPTO CARITATIS PROXIMI. 22) 
de mimorum opera sentit. Cum insuper multo levius peccatorum pericu- 
lum esse soleat in musica quam in mimica arte exercenda in theatris 
publicis (modo haec non sint extraordinarie scandalosa), non videntur 
a bona fide deturbandi qui lalem cooperationem sibi licitam putant ad 
majus lucrum faciendum, famam acquirendam, ete. 


243. VIII. De famulis cooperantibus ad peccata dominorum. 

1° Ob solam rationem famulatus, licet praestare ea quae remote 
tantum ad peccatum domini concurrunt, ut apponere vinum domino 
se inebriaturo, parare carnes die abstinentiae, ostium domus meretrici 
aperire, eidem sternere lectum, etc. Haee enim per se prorsus indiffe- 
rentia sunt, neque a famulo, saltem plerumque, sine gravi incommodo 
denegari queunt. 

2° In iis vero quae propius ad peccatum accedunt, praesertim si inju- 
riam erga tertium innocentem continent, requiritur praeter famulatum 
alia ratio proportionate gravis. Quanta autem requiratur, aegre deter- 
minari potest, ut liquet vel ex ipsa sentiendi varietate quae inter AA. viget. 
Sapienter Berardi (Prax. Conf. n. 784), postquam plurium opiniones de 
yariis casibus hujusmodi cooperationis exposuit, addit : * Ego censeo 
accuratam et tutam horum et similium casuum solutionem dari posse 
solum considerata facti specie cum omnibus suis circumstantiis,sumendo 
regulam a solitis principiis utilitatis, facilitatis et necessitatis recusa- 
tionis. , Ideo pauea tantum specialia hic addemus, 

3° Comitari dominum ad domum concubinae vel eum illue curru 
vehere, non licet ratione solius famulatus, sed requiritur praeterea 
notabilis damni metus. (S. Alph. I. 3. n. 64) Idem theoretice de quibus- 
vis aurigis dicendum est: practice, ut advertit Ball. P. (n. 261), vix est 
quod de iis inquirat confessarius “ quia neque sunt, neque possunt esse 
sollicili quis, cur, quorsum vehi petat et cum, publico in loco, omnibus 
indiscriminatim prostent, nequeunt petenti officium detrectare sine 
gravissimo incommodo. ,, 

4° Tantum ob grave malum vitandum liceret famulo excubias agere 
dum herus cum amasia vetsatur, illumque admonere si quis super- 
veniat, secreto informationes capere circa locum in quo talis puella 
sola inveniri queat, etc. (Berardi, op. cit. n. 751) 

5° Deferre ad concubinam litteras amatorias vel munuscula S. Alph. 
1. 3. nn. 65 et 67) censet esse intrinsece malum ; alii tamen, ut Ball. P. 
(n. 267), verisimilius opinantur licere ad vitandum grave damnum : nam 
actus ea deferendi est per se indifferens, et continelur in censu obse- 
quiorum quae a singulis famalis praestanda sunt; insuper practice vix 
constabit famulo quid in iis litteris contineatur. x 

APPENDIX. 


DE VIRTUTIBUS MORALIBUS. 


244. Praeter officia e virtulibus theologicis oriunda, derivantur et 
alia plurima e virtulibus moralibus, hoe nomine vocatis quia mores 
hominum secundum rectae rationis praescriptum componunt. His officiis 
fusius evolvendis hic supersedebimus:singula enim, quantum ad scopum 
nostrum facit, declarabuntur interpretatione legum generalium vel par- 
ticularium quibus virtutes morales applicantur. Utile tamen visum est 
brevem appendicem de iisdem virtutibus subjicere, tum ne desint in 
isto opere notiones ullae quae in proponendis christiani hominis obliga- 
tionibus requiruntur, tum ut elucidentur quaedam oflicia quae in tracta- 
tibus de Praeceptis Decalogi, Ecclesiae, etc., locum opportunum non 
invenerint. ‘ 

Inter virtutes morales eminent quatuor a Patribus et Theologis 
cardinales seu principales dici solitae : Prudentia, Justitia, Fortitudo, 
Temperantia. His nominibus, sensu latiore sumpltis,*designantur gene- 
rales quaedam rectitudines quae in omni virtute reperiantur oportet : 
siquidem omnis virtus debet esse prudens in operando, ne erret per 
inconsiderantiam vel negligentiam ; justa, ut operans praestet quid- 
quid debet Deo, proximo vel sibi ipsi ; fortis, ne sinat se difficultatibus 
vinci; temperans, ne modum a ratione praescriptum excedat. Sensu 
pressiore, prudentia, justitia, ete. designant virtutes speciales quae 
velut cardines sunt reliquarum omnium, eo quod omnes virtutes mora- 
les ad has quatuor reduci possunt. Non omnes tamen eodem modo ad 
quatuor cardinales reducuntur : quaedam enim sunt illarum partes inte- 
grales, quaedam partes subjectivae, quaaedam tandem partes potentia- 
les, (2. 2. q. 48. a. 1). , 

Partes integrantes alicujus virtutis cardinalis eae sunt quae neces- 
sario debent concurrere ad perfectum ejusdem virtutis actum, fere sicut 
tectum, paries et fundamentum concurrunt ad constituendam domum 
perfectam. Ita memoria, docilitas, ete. dicuntur partes integrantes pru- 
dentiae, quia sine his nequit poni actus perfectus hujus virtutis. Partes 
subjectivae eae dicuntur quae sub virtute cardinali, tamquam species 
sub genere cuntinentur. Ita subjectivae partes ejusdem virtutis sunt 
prudentia qua quis regit seipsum, et prudentia qua quis regit multitudi- 

nem. Tandem partes potentiales nuncupantur eae virtutes adjunctae 
quae ad quosdam secundarios alicujus virtutis cardinalis actus vel 
materias ordinantur, quasi non habentes totam potentiam principalis 
virtutis. Ita potentiales partes prudentiae sunt eubulia, quae est circa 
consilium, synesis, quae est circa judicium eorum quae secundum 
regulas communes fiunt, et gnome, quae est circa judiciwm eorum in 
quibus oportet quandoque a communi lege recedere, dum prudentia est 
circa actum principalem qui est praecipere. 


S$]. DE PRUDENTIA. 


245. Prudentia a S. Thoma (2. 2. q. 47. a. 1), post Aristotelem, deft- 
nitur: Recta ratio agibilium. Eadem fusius a Lessio (de Just. et J. 1. 1. 
c. 1. n. 1) deseribitur: virtus intellectus, qua in quovis negotio occur- 
rente novimus quid honestum sit, quid turpe. Igitur prudentiae actus 
est essentialiter in intellectu: sub quo respectu eadem virtus prorsus 
differt a ceteris virtutibus moralibus, quarum actus essentialiter sunt in 
voluntate. Prudentia tamen merito connumeratur virtutibus moralibus 
ratione materiae, ae tota versatur in consideratione et directione 
morum, (1. 2. q. 58. a. 3. ad 1) 

Quicumque peccat prudentiam violat : quia omne peccatum est contra 
judicium prudentiae, sicut omne opus bonum est secundum judicium 
prudentiae. Speciatim vero contra prudentiam peccatur : 


I. Per defectum, quadrupliciter : 

1° Praecipitatione, quae, proposito aliquo fine, statim opus aggredi- 
tur, vel certe judicat de mediis et modo exsequendi, omissa delibera- 
tione quam prudentia de iisdem praemitti jubet. 

2° Inconsideratione, quae judicat omissa diligenti inspectione rei et 
circumstantiarum quam prudentia praemitti jubet. 

3° Inconstantia, qua, sine ulla vel saltem justa causa, mutatur sen- 
tentia, dum prudentia jubet rebus deliberatis et judicatis inhaerere 
donee justa recedendi causa detur. 

4° Negligentia, qua omittitur diligentia requisita in actu intellectus 
excitantis et dirigentis voluntatem et vires externas ad exsecutionem. 
Per se hi defectus veniales sunt, per accidens quandoque mortales 
evadunt, ut puta si quis inconsideratione sua se proximo peccalti morta- 
lis periculo objiciat, si quis inconstans sit in voto magni momenti exse- 
quendo, ete. : 

II. Per excessum, vel ‘potius sub quadam specie et imagine pruden- 
tiae, sex modis: 

1° Prudentia carnis (Rom. VIII, 6), quae excogitat idonea media ad 
complenda opera carnis, ea scil. opera quae ad mere temporalem feli- 
citatem assequendam juvant. Haec non est peccaminosa nisi ratione 
pravi affectus cui subest: quare venialis vel mortalis erit prout intentio 
a qua imperatur leviter vel graviter culpabilis est. 

2° Astutia, seu notilia pravorum mediorum ad fallendum idoneorum, 
cum exsequendi affectu conjuncta. Haec quasi species est prudentiae 
carnis, et ad grave peccatum pertingit tantum quando graviter malus est 
affectus cui subest, vel quando grave proximi nocumentum intenditur. 

3° Dolo, qui nihil aliud est nisi exsecutio astutiae per verba vel facta. 

4° Fraude, quae pariter est exsecutio astutiae, sed per sola facta. 

5° Sollicitudine temporalium, seu nimia occupatione mentis in iis 
conquirendis vel conservandis, orta ex inordinato eadem habendi amore 
vel amittendi timore. 

6° Sollicitudine futurorum, seu nimia occupatione animi circa futura, 
maxime ut vitae necessaria habeantur, conjuncta cum anxietate et 
parva fiducia. Haec species est sollicitudinis temporalium. Ambae 
maxime nocent saluti: tum quia continent cupiditatem, quae radix 
omnium malorum est (1 Tim. VI, 10), tum quia animum impediunt a 
seria cogitatione rerum ad salutem pertinentium. Cfr. Matth. VI, 25-34. 
Neutra tamen gravis est, nisi quis propter temporalia violet vel paratus 
sit violare aliquod praeceptum in re gravi. 


§ 2. DE JUSTITIA. . 


246. Justitiae notionem et multiplicia officia exponemus in tractatu 
de Justitia et Jure, qui totus in iis versatur. 

Ad justitiam, tamquam ejus partes potentiales, referuntur multae 
aliae virtutes. Hae omnes, cum hae virtute ecardinali, in eo conveniunt 
quod sunt ad alterum (Deum, proximum). A perfecta autem ratione 
justitiae non omnes eodem modo deficiunt. Vid. haee ratio in eo est ut 
alteri reddatur quod ei debetur secundum aequalitatem (n. 461 seq.). 
Dupliciter ergo aliqua virtus ad alterum existens, a ratione justitiae’ 
deficere potest : uno modo, in quantum deficit a ratione aequalis; altero 
modo, in quantum deficit a ratione debiti. Sunt enim quaedam virtutes 
quae debitum quidem alteri reddunt, sed non possunt reddere aequale. 
Talis est religio: nam quidquid ab homine Deo redditur, debitum est, 
non tamen potest esse aequale, ut scil, tantum homo ei reddat quan- 
tum debet. Aliae vero virtutes sunt quae possunt reddere aequale, sed 
in quibus debitum est adeo parvum ut non inducat obligationem lega- 
lem et strictam, sed solum moralem, quae ex quadam honestate virtutis 

procedit estque talis ut, nisi illi salisfiat, honestas morum conservari 
non possit vel non commode et decore possit. (2. 2. q. 80, a. un. ; Les- 
sius, ]. 2. ¢. 46) Legalis autem obligatio in eo est quod is cui aliquid 
debetur, id ab altero exigere potest stricte et quasi lege imposita. 

247. Inter virtutes justitiae adnexas in quibus adest debitum 
legale, primum locum tenet religio. Haec enim est justitia quaedam 
ereaturae ad Deum, qua debitus cultus et honor Creatori persolvuntur. 
De religionis natura et officiis potissimum agemus in explicandis primo 
et secundo Decalogi praeceptis. Cfr. n. 255 seqq. 

Praeterea in eadem virtutum serie reponi solent : 

1° Pietas. Hae virtute primario colimus parentes tamquam vilae et 
eduecationis nobis secundum Deum auclores ; secundario, reliquos con- 
sanguineos, tamquam nobis conjunctos vincalo simili ei quo cum paren- 
tibus devincimur, et patriam, tamquam opportuna ad ortum educa- 
tionemque suggerentem. 

2° Observantia. Haec virtus est qua cultum deferimus Superioribus 


et aliis personis excellentibus quae nos gubernant vel gubernare ido- 


neae sunt. Officia e pictate et observantia oriunda potissimum explican- 
tur ubi de quarto Decalogi praeceplo. 

3° Obedientia, quae pars est observantiae. Duplex autem distingui- 
tur obedientia : materialis et formalis. Materialis ea est qua impletur - 
Superioris praeceptum e quolibet motivo honesto ; formalis (quae sola 
virtutem specialem constituit) dicitur tantum quando subditus ad im- 
plendum praeceptum movetur -speciali honestate quae in implendo 
Superioris jussu relucet. Ex universali praxi manifestum est sufficere 
ut subditus quilibet materialem obedientiam Superiori praecipienti 
praestet. Ratio est, quod intentio illa quae per formalem obedientiam 
exsecutioni superadditur, minime necessaria est ut haec constituat vir- 
tutis actum ; imo irrationabiliter praeciperet Superior ut subditus hac 
ratione formali ducatur potius quam alia perfectiori, ut puta motivo 
caritatis. Notasse juvabit proprie non reperiri obedientiae virtutem in 
habitu quo subditus exsequatur quamlibet honestam Superioris sui 
voluntatem, sine ullo vero praecepto manifestatam. Latiori tamen sensu 
idem habitus merito vocari solet obedientia, et quidem perfectissima. 
Etenim, cum obedientia versetur circa voluntatem Superioris exsequen- 
dam, ille perfectissime obediens dicendus est qui eam voluntatem tanti 
facit ut eam qualitercumque sibi notam, et in omnibus licitis, totis viri- 
bus exsequatur ; quapropter eliam tutissimus erit ab eadem voluntate 
transgredienda ubi cum stricto praecepto conjuncta erit. (Sanch. in Dec, 
1. 6. c. 2. n. 3. ; Suar. de Relig. tr. 10. 1. c..14. n. 15 seqq.) 

248. Virtutes quibus moralis tantum obligatio inducitur sunt — 
praesertim sequentes : 

1° Gratitudo : quae respicit debitum ex accepto beneficio Geen at, = 
ut illi aliquo modo satisfiat, rependit aliquid benefactori, puta actionem | 
gratiarum, obsequium, cultum vel aliud beneficium. (Lessius, |. ¢. ¢. 47. 
n. 1) Haec tamen non videtur esse specialis virtus nisi respiciat debitum 
e beneficio privati benefactoris ortundum. Quando enim respicit bene- 
ficia accepta a Deo, parentibus vel Superioribus, probabilius non est — 
habitus distinctus a religione, pietate et observantia. (2. 2. q. 106. a. 1) 
Duplex autem distinguitur ingratitudo : formalis et materialis. Formalis - 
in eo est quod beneficium vel benefactoris animus contemnitur, puta si 
quis alterutrum elevet vel sinistre interpretetur, ne videatur aliquid 
debere benefactori, ete. Haec ingratitudo ex genere suo est grave pecca- 
tum : quia involvit judicium temerarium, dum falso judicatur affectum 
simulatum esse vel rem alio quam benevolo animo dari, imo magis 
hae ingratitudine quam judicio temerario homines offendi solent. Venialis 
tamen fit ob imperfectum consensum vel materiae parvitatem, puta si 
beneficium sit parvum. Materialis ingratitudo in eo est quod, absque 
contemptu, vel omittitur debitum gratitudinis officium, puta reverentia 
et honor, vel committitur aliquid contra benefactorem. In ea datur leve 
peccatum, quia negligitur quod ordo naturalis erga benefactorem pos- 
tulat ; mortale peccatum in ea nonnisi per accidens reperiretur, nimirum. 
si caritas sub gravi postularet ut benefactori in necessitate versanti _ 
subsidium ferretur. (S. Th. 2. 2. q. 107. a. 3; Lessius, 1. c. n. 17 seq.) 

2° Vindicatio, qua inclinamur ad reddendum malefactori poenam 
pro injuria debitam. Sed servandus est modus ordine rationis prae= 
scriptus : qui est ut vindicta, saltem in poenis non minimis (n. 228), aucto- 
ritati publicae reservetur. Igitur privati cives malefactoris punitionem — 
appetere non debent nisi per auctoritatem publicam. Imo laudabiliter” 
eam omittunt ob altiores fines, puta ad imitandum Christum inimicis. 
suis ignoscentem, nisi quando bonum commune eam fieri postulet. In 
personis publicis haee vindicatio plerumque pertinet ad alias virtutes, 
praesertim ad justitiam commutativam, legalem vel distribulivam. 
(n. 462) 

3° Veracitas, seu, ut dicere solent antiquiores (2. 2. q. 109) veritas, 
qua inclinamur ad conformitatem inducendam inter mentem nostram 
et signa quibus utimur ad aliquid proximo significandum, quales sunt ~*~ 
scriptura, sermo, gestus. Huie opponitur imprimis mendacium, de quo. — 
dicetur n. 413 seqq. ; deinde simulatio seu mendacium in exteriorum ig 
factorum signis consistens, et hypocrisis qua quis simulat se ornari 
virtutibus quibus caret. Malitia utriusque facile ex iis quae de men- 
dacio dicentur erui potest. De hypocrisi advertere juvat eam per se esse 

venialem perinde ac mendacium. Mortalis tamen evadit dupliciter.: 
a) rationé finis graviter mali qui per eam intenditur, puta ad falsam 
doctrinam sub virtulis specie disseminandam vel ad obtinendam digni- 
tatem ecclesiasticam qua quis omnino indignus sit ; — 6) ratione con- 
temptus sanctitatis vel religionis, qui saepe cum hypocrisi conjunctus 
est. (Lessius, |. ¢. n. 46) 

4° Affabilitas. Haec virtus efficit ut conversalio nostra cum proximo 
in rebus seriis sit grata et talis qualem esse decet, spectatis conditione 
nostra, persona quacum agimus, negolio et reliquis circumstantiis. 
Dupliciter contva hane virtutem peceatur : adulatione, qua quis nimium 
studet blandus esse et gratus, ideoque omnia probat, omnia laudat ; 
morositate, qua quis nimis parum studet placere et ubique se difficilem 
exhibet. Uterque defectus per se venialis est. (Lessius, |. ¢. n. 47 seqq.) 

5° Liberalitas. Haec moderatur affectum pecuniae et quarumlibet 
rerum pretio aestimabilium, ac reddit nos faciles et promptos ad eas 
expendendas quando ratio id dictat. Huic virtuli opponuntur avaritia 
(de qua n. 178) et profusio. Dupliciter adversatur liberalitali profusio : 
tum defectu in bonis fortunae conservandis, tum excessu in iis erogan- 


dis. Neutro modo per se veniale peccatum excedit : nam per eam viola- 


tur tantum ordo ratione praestitutus in servandis erogandisve iis bonis 
quae dignitate omnibus cedunt. Sed non raro peccatum mortale eidem 
conjungitur, ut pula quia per profusionem+homo se imparem facit sol- 
vendis debitis, vel malas artes ad pecuniam corrogandam adhibere 
cogitur dum nimias expensas producere cupit. (Lessius, |. ¢. n. 62) 

6° Misericordia. Haee inclinat ad succurrendum proximo in neces- 
sitale spirituali vel corporali posito. De ejus officiis dictum est Sect. LIL. 


Cid 


§ 3. DE FORTITUDINE. ~ 


249. Fortitudo est virtus ‘quae motus animi in rebus terribilibus, 
praeserlim periculis mortis, sustinendis vel repellendis moderatur. 


'(Lessius, 1. 3. c. 1. n. 11) 7/673 


Sic definita, virlus specialis est et distincla ab illa fortitudine seu fir- 
mitate animi in bono honeslo quae unicuique virtuti perfectae inest. 
Etenim in periculis mortis aliisque maxime terribilibus peculiaris diffi- 
cultas inest ut quis decore et e rationis norma inlerius exteriusque se 
gerat. Quare etiam opus est speciali virlule quae nos in iis adjunctis 
dirigat et juvet. Hine apparet proprium actum virtutis fortitudinis tune 
tantum elici cum ob motivum ejus formale, vid. ob amorem illius boni 
quod in fortitudine reperitur, mala terribilia sustinemus vel repellimus. 

Quodsi pericula maxima decore adimus ex amore parentum, patriae, 
fidei, etc., proprie elicimus actus pietatis, justitiae legalis, fidei, ete. Atta- 
men ex usu passim, tum apud veteres, tum apud recentiores recepto, 
fortitudo non solet tam arctis limitibus circumscribi, sed fortis dicitur 
quicumque ex quavis causa honesta opus fortitudinis praestat. Num- 
quam tamen fortes dici possunt qui pericula etiam mortis aggrediuntur 
vel sustinent inhoneste, ex. gr. latrones, duellantes, ete. Repugnat enim 
virtuti materia inhonesta. Quare hujusmodi homines non sunt dicendi 
fortes, sed temerarii, feroces, etc. 

Virtus fortitudinis efficit ut homo medium teneat inter duo extrema 
in quae pronum est labi eum qui maximis periculis objicitur, vid. inter 
ingentem timorem quo excitemur ad mali fugam, et nimiam auda- 
ciam qua ad pericula temere adeunda Siisekennin : quae duo extrema, 
ut recte advertit Lessius (Il. c. n. 3), alternantibus motibus animum vera 
fortitudine carentem pulsant et velut inter se confligunt. 

Hine facile patet quae vitia opponantur fortitudini. Per defeetum 
opponitur Hmiditas seu ignavia ; per excessum opponuntur intimiditas 
et audacia. 

Timiditas est vitium quo homo excedit in timendo et deficit in audendo, 

vid. quia timet quod non oportet vel quo modo non oportet vel plus 
quam oportet, aut non audet aggredi quando et sicat ratio dictat. Hoe 
vitium nonnisi per accidens ad grave peccatum pertingere potest, nimi- 
rum si quis ad evadenda pericula mortis paratus sit aliquid facere vel 
omittere quod sine peccato mortali fieri vel omitti nequeat. (1) . 
_ Intimiditas est vitium quo homo deficit in justo timore concipiendo, 
ex vitae contemptu, superbia vel animi stoliditate. Nam ad fortitudinem 
spectat quandoque timorem excitare ut homo malum declinet quod 
vires ejus superet, puta naufragium vel vis hostium longe superior, 
neque ob justam causam adeundum sit. Tandem audacia seu temeritas 
est excessus in audendo et aggrediendo, cum quis, ut malum imminens 
avertat, aggreditur aliquid quod non convenit, vel quando non conve- 
nit, vel quo modo non conyenit : quod vitium plerumque e vanae gloriae 
cupiditate oritur. Utriusque vitii reatus, praesertim ubi ad graviora 
progreditur, patebit e dicendis de quinto Decalogi praecepto. 


250. Praecipuae virtutes fortitudini adnexae sunt : magnanimi- 
tas, patientia et perseverantia. Hae erunt partes fortitudinis integrantes, 
si versabuntur circa mortis pericula ; potentiales, si exercebuntur in 
superandis periculis minoribus. 


(1) Opus praestantissimum fortitudinis est martyrium : de quo suo jure agunt 
Dogmatici, cum argumentum sil prorsus speculativum. 

Magnanimitas est virtus quae ad magna et heroica in omni virtutum 
genere inclinat. Ut proprie actus magnanimitatis exerceatur, necesse 
est ut homo in magna et heroica feratur, non quia in illis elucet pecu- 
liaris honestas hujus vel illius virtutis, pata religionis vel abstinentiae, 
sed ob motivum distinctum a reliquarum virtutum motivis, vid. quia 
hujusmodi opera, utpote magna et ardua, consentanea sunt animo 
magno et generoso, magnis gratiae praesidiis adjuto, magna rerum 
coelestium cognitione instructo, magnis praemiis illecto, magnis exem- 
plis provocato. (Lessius, c. 2. n. 6) Ab ea virtute inadaequate tantum 
distingui videtur magnificentia, cujus est magnis sumptibus in externa 
materia aliquid magni efficere, quando ratio id postulat, puta in exstruen- 
dis templis, nosocomiis, etc. Magnanimitati adversantur : praesumptio, 
ambitio, inanis gloria, pusillanimitas, de quibus dictum est n. 177. 

_ Patientia est virtus quae animum adversus mala hujus vitae firmat. 
Ejus proprium est tristitiam, quam mala ista in animo gignere solent, 
vel penitus comprimere, vel ita moderari ut ralionem plane sui compo- 
tem relinguat, neque reliquas virtutes in officiis suis impediat. Ut for- 
maliter exerceatur virtus patientiae, necesse est ut- homo in hance mode- 
rationem incumbat, propter specialem honestatem quae elucet in hac 
interna et externa moderatione inter mala praesentia. Usu lamen 
communiter recepto, etiam ille dicitur patiens qui eamdem moderatio- 
nem exercet ductus motivo alius virtutis quae per tristitiam et afflictio- 
nem oppugnetur, quamvis iste proprie et formaliter exerceat actum 
illius virtutis ob cujus amorem resistat iis quae eamdem impugnent. A 
virtute patientiae inadaequate tantum distinguitur longanimitas, quae 
animum firmat adversus malum aliquod determinatum, vid. adversus 
molestiam quae e rei exspectatae dilatione percipitur, Patientiae per 
defectum opponitur insensibilitas, ob quam homo nullis suis vel proximi 
malis tangatur : quod signum est brutae  steliditatis vel inhumanae 
duritiei. Eidem per excessum adversatur ¢mpatientia, qua quis dolore 
victus aliquid mali facit, puta dum transgreditur limites quos ratio 
ponit in dolore manifestando. Per se haec vitia veniale peccatum non 


- excedunt; impatientiam tamen saepe ducere ad gravia, pula blasphe- 


mias, vulnerationes, etc. notissimum est. 

Perseverantia est virtus qua quis bonum opus prosequitur quamdiu 
recta ratio id postulat. Ut eadem formaliter exerceatur, necesse est ut 
quis perseveret ductus speciali honestate quae relucet in bono opere 
prosequendo usque ad finem ratione praestitutum, victis taedio et 
molestia quae e diuturnitate obrepere solent. Juxta S. Thomam (2. 2. 
q. 137. a. 3), a perseverantia eatenus differt constantia, quatenus haec 
facit hominem firmiter consistere in bono contra difficultatem quae 
provenit ex ipsa diuturnitate actus, illa vero idem efficit contra difficul- 

tatem quae provenit e quibuscumque aliis exterioribus impedimentis. 
Haec tamen distinctio, prout observat Lessius (l. c. n. 48), neque ab 
AA. neque vulgo servari solet: quare praestat duas istas voces velut 
duo ejusdem virtutis nomina promiscue usurpare. Perseverantiae per 
excessim opponitur pertinacia, per defectum inconstantia seu animi 
mollities. Pertinacia in eo est quod quis manet firmus in agendi vel 
sentiendi proposito, ubi non oportet vel plus quam oportet. Peccatum 
pertinaciae erit grave vel leve pro ratione materiae: sic grave foret 
nolle retractare opinionem ab Keclesia damnatam. Inconstantiae vitium 
in eo est quod quis facile recedit a bono propter aliquas molestias non 
ita graves ut eas sustinere non posset. (2. 2. q. 139. a. 1) Hujusmodi— 
recessus a proposito erit mortalis si quis sub gravi tenebatur perseve- 
rare, puta ob votum in religione emissum; levis, si tenebatur sub levi. 
Quod si nulla erat obligatio perseverandi, nullum per se peccatum erit 
in deserendo proposito; per accidens peccabitur, si talis mutatio fit ex 
aliqua inordinata passione. (Lessius, |. ¢. n. 49) 


S 4. DE TEMPERANTIA. 


251. Temperantia, prout quartam e virtutibus cardinalibus designat, 
est virtus quae refrenat appetitum in iis quae maxime alliciunt, vid. in 
voluptatibus gustus et tactus, seu in usu alimentorum et-venereorum. 
Versatur ergo primario in moderandis his delectationibus quae vehe- 
mentissimae sunt et longissime a ratione abducunt, secundario tamen 
etiam in moderanda oblectatione aliorum sensuum, nimirum quatenus 
horum objecta ad voluptatem gustus vel tactus, mediante imaginatione, 
incitant. Moderatur autem temperantia non solum externum harum 
delectationum usum, sed etiam internos affectus, ut vid. eas tantum 
desideremus quantum, qualiter, ubi, quando et quo modo oportet. Quae 
sit temperantiae mensura in cibo et potu, dictum est n. 180. Quae vero. 
servanda sit in usu venereorum, extra legitimi conjugii usum, patebit 
e dicendis de sexto Decalogi praecepto ;idem de conjugatis habes Vol. IL 
n. 543 seqq. 

In genere adversantur tem perantiae stupor et inlemusergatine Stupor, 
rarum utique vitium, in eo est quod quis nolit uti delectationibus tactus 
et gustus quando recta ratio id postulat. Adverte hoe vitio immunem 
esse qui hujusmodi delectationes fugiat ob aliquam justam causam, puta 
ad poenitentiam agendam. Intemperantia, qua nihil frequentius, est 
excessus in iisdem delectationibus concupiscendis vel fruendis. - 

Habet autem temperantia sub se plures virtutes, alias tamquam partes 
subjectivas, alias tamquam partes potentiales: de singulis breviter 
dicemus. 

252. Partes subjectivae hujus virtutis sunt : 
1° Abstinentia. Haec duplici ratione sumitur. Quandoque (2. 2. q. 146. 
a. 1) designat virtutem quae cupiditates et delectationes esculentorum 
refrenat et in ipso usu moderationem constituit. Sie nihil aliud est nisi 
temperantia circa cibos. Crebrius (Lessius, ]. 4. ¢. 9. n. 1) hoe nomine 
venit virtus qua quis, ex amore honestatis temperantiae vel alius cujus- 
libet virtutis, subtrahit sibi aliquot cibos, quos sine intemperantia 
sumere posset : quod fit praecipue per jejunium ecclesiasticum. (n. 436 
seqq.) Eidem virtuti opponitur gula, de qua dictum est n. 180 seqq. 
2° Sobrietas. Haec latissimo sensu idem sonat ac temperantia ; stric- 
tiore sensu, idem ac temperantia in cibo et potu. Proprie et quatenus 
est virtus specialis, designat temperantiam in potu inebriante et definiri 
potest : virtus quae affectum et usum potionis inebriare valentis debite 
moderatur. Ratio ob quam haec specialis virtus statuitur, sita est in 
peculiari difiicultate quae in hac moderatione reperitur, ob majorem 
proclivitatem hominum in potum inebriantem et graviora damna quae 
excessus in tali potu secum trahit. (Lessius, |. c. n. 88) Sobrietati oppo- 
nilur ebrietas, de qua dictum est n. 183 seq. 
3° Castitas. Haec virtus est quae venereas cupiditates et delectaliones 
_refrenat, ne plus iis utamur quam rationis norma secundum praesentem 
statum nostrum sinit. Castitas perfecta erit si quis ab omnibus volupta- 
tibus carnis etiam licitis perpetuo abstinere proponet; eadem imperfecta 
tantum erit, si quis ad tempus tantum proponet hane plenam abstinen- 
tiam, vel etiam intendet quidem ab illicitis abstinere, sed simul licitis 
uti : in qua ultima hypothesi, habebitur castitas conjugalis, quae tamen 
videtur specie differre a castitale perfecta, quia alia ratio honesti repe- 
ritur in absoluta abstinentia, alia in usu moderato. (Lessius, I. ¢. n. 92 
seqq.) | 
__A eastitate perfecta nonnisi connotato differt virginitas. Haee enim 
nihil aliud est quam castitas perfecia in subjecto incorrupto, seu quod 
‘numquam antea fuerit Jibidine contaminatum. Sed probe secernenda est 
_virtus virginitatis a statu mere naturali, qui virginitas dici solet, et con- 
sistit in integritate carnis, libidinosae contagionis experte. Amittitur 
virtus virginitatis stricte dicta omnibus illis actibus quibus amittitur 
castitas, ac proinde non tantum luxuriae actibus consummatis, sed etiam 
actibus imperfectis, imo desideriis turpibus et morosis delectationibus 
quae plene voluntaria fuerint. Eadem tamen non amittitur violatione 
earnis involuntaria : quia virtus, cum in animo consistat, nequit homini 
invito auferri. Insuper attende saepe virginem dici eum qui contra cas- 
titatem peccaverit actibus internis vel externis solitariis, modo num- 
quam copulam carnalem habuerit : quia sic manet illa carnis integritas, 
quae vulgo virginitas dici solet. Nee quidquam amplius videtur Ecclesia 

requirere a mulieribus ut virginum velum accipere possint : quippe quas 
Pontificale Romanum interrogari jubet tantum de vita, conscientia et 
carnis integritate. Hae tamen coram Deo virgines non sunt, neque vir- 
ginitatis laureolam assequentur. (Lessius, |. c. n. 120; Ball. P. de sexto 
Praec. Dec. n. 131 seqq.) 


253. Partes potentiales temperantiae sunt : 

1° Continentia. Haec, sensu apud veteres DD. recepto (2. 2. q. 155 > 
Lessius,1].4, c.4.n. 1),designat firmum propositum animi quo quis se con- 3 
tinet in bono rationis contra impulsus concupiscentiae, quibus ad volup- 
tates tactus, praesertim venereas, impellitur, Huie virtuti opponunt 
incontinentiam, in eo sitam quod passio quae versalur cirea easdem 
delectationes vincit rationem, licet totalem ejus usum non auferat. Usu 
tamen hodie communiter recepto, neque continentia a castitate, neque 

incontinentia a luxuria differre intelligitur. 

90 Mansuetudo. Haec virtus est quae irae passionem secundum rec- ' 
tam rationem moderatur, sicut temperantia rationi subjicit cupiditates 4 
delectationum gulae et veneris. Ejus officium est iram penitus reprimere 
ubi justa irascendi causa deest ; ubi vero justa ratio poscit ut iraseamur, 
impedire ne ira modum excedat. Huic virtuti per excessum opponitur ’ 
iracundia, per defectum inirascentia. De iracundiae reatu dictum: est — 
n. 188. Inirascentiae vero vitium in eo est quod quis non excitet in se . 
iram qua indigeat ad implendum aliquod officium justitiae vel caritatis 
ad quod obstrictus sit, puta corripere, castigare, retundere contumaces. 
Attamen illa irae vacuitas non habet distinctam maliliam a malitia 
omissi illius officii justitiae vel caritatis : mala enim non est nisi qua- 
tenus in ea censetur volita omissio debitae actionis. (Lessius, |. ¢. n. 35) 

3° Clementia. Haec virtus, quae Superiorum propria est, inclinat ani- 
mum ad imponendas minores poenas quam quae jure imponi possunt. 
Magnam habet affinitatem cum mansuetudine: a qua tamen differt 
potissimum motivo suo formali. Etenim mansuetudo ad vindietam 
minuendam inclinat propter honestatem quae in ira moderanda elucet ; 
clementia, propter decorum quod sibi comparat homo potestate prae- 
ditus, dum, ob benignitatem erga proximum, non utitur in puniendo tota 
sua potestate. Clementiae opponitur per excessum crudelitas, per defec- 
tum nimia lenitas. Cradelitas vilium est quo poenae, ex quadam animi 
asperitate, supra modum exiguntur, Supponit ergo in eo qui poenas 
exigit, aliquam auctoritatem seu veram, seu usurpatam ; in eo qui puni- 
tur, aliquem reatum. Quodsi alterutrum deest, puta in judice torquente 
innoxios homines, proprie, juxta veteres (2. 2. q. 159) habetur feritas : 
quia poenam sie inferentes delectantur, ferarum more, proximi dolori- 
bus vel ex iis lucrum quaerunt. Usu tamen recepto, crudelitas et feritas 

convertuntur. Nimia lenitas vitium est, Reipublicae aeque perniciosum 
ac crudelitas (Lessius, l. ¢. n. 44), quo poena mitigatur vel omnino remit- 
titur, etiam cum alilitas delinquentis vel exemplum aliorum requirit ut 
per justam severitatem tota exigatur. 

4° Modestia, qua quis, suo modulo contentus, motus suos internos et 


\ . oye 
i \externos et omnem rerum suarum appa ratum intra mensuram sibi con- 


gruam coercet. Sub modestia numerantur quatuor virtutum species 
(2. 2. q. 160. a. 2), quarum singulae quibusdam humanis moribus mode- 
rantur : humilitas, motibus animi ad excelsa ; studiositas, nimio desi- 
derio cognilionis, praesertim curiosae ; modestia morum, motibus et 
gestibus externis corporis ; modestia cultus, exteriori apparatui, puta 
in vestibus, supellectili, ete. De singulis breviter. 

a) Humilitas. Haec definiri potest cum Lessio (I. ¢. n. 54): Virtus 
inclinans nos ad nostram vilitatem signis, seu internis, seu externis, et 
factis profitendam. Fundamentum humilitatis est notitia sui, quae potis- 
simum comparatione exiguitatis nostrae cum infinita Dei perfectione 
acquiritur, ac proinde recte dicit S. Bernardus (De gradibns humil.) : 
eam esse virtutem qua quis verissima sui cognitione sibi ipsi vilescit. 
Nihilominus formaliter non residet in intellectu, sed in voluntate, quam 
inclinat ut se intra mensuram sui suppositi contineat, nee ad aliquid 
per modum spei vel desiderii supra illam feratur. Ut autem intelligatur 
quomodo humilitas cum veritate conciliari possit, etiam in iis qui maxi- 
mis naturae vel gratiae donis excellunt, notandum est cum S. Thoma 
(2. 2. q. 161. a. 3) in homine duo considerari posse : id quod est Dei et 
id quod est hominis ; hominis autem esse quidquid pertinet ad defectum, 
Dei vero quidquid pertinet ad salutem et perfectionem. Jamvero humi- 
litas proprie respicit reverentiam qua homo Deo subjicitur. “ Et ideo 
quilibet homo, secundum id quod suum est, debet se cuilibet proximo 
subjicere quantum ad id quod est Dei in ipso ; non autem hoe requirit 
humilitas ut aliquis id quod est Dei in seipso, subjiciat ei quod apparet 
esse Dei in altero... Similiter etiam non hoe requirit humilitas ut aliquis 
quod est suum in seipso, subjiciat ei quod est hominis in proximo... 
Potest tamen aliquis reputare aliquid boni esse in proximo quod ipse 
non habet, vel aliquid mali in se esse quod in alio non est, ex quo se 
potest ei subjicere per humilitatem.,, Quomodo honesti rationem habeat 
ex humilitate amplecti vilia, Lessius (I. ¢. n. 53) praecipue hac ratione 
explicandum ducit. Dum vilia ex humilitate amplectimur, id agimus ut 
profiteamur nos nihil boni ex nobis habere, nihil posse, nihil esse, et 
consequenter omne bonum nostrum esse ex Deo, ad ipsum veluti auc- 
torem omnia referenda, in ipsum omnem laudem et honorem, qui nobis 
tribuitur, refundendum. Hoc ipso enim quod nostrain vilitatem profite- 
mur, tacite etiam significamus omne bonum nostrum Deo assignandum 

esse. Attamen nequaquam impedit humilitas quominus quis appetat 
magna, modo per id quod a Deo accepit sufficientem proportionem cum 
iis habeat, neque magna appetat quasi ipse per ea quae praecise ex se 
habet iis sit dignus aut ea possit efficere. “ Imo nulli sunt magis magna- 
nimi quam illi qui vere sunt humiles. Cum enim non suis viribus, sed 
Dei tantum auxilio, cui se penitus subjecere, nitantur, ejusque omnipo- 
tentiam et bonitatem assidue cogitent, nihil est quod hae ratione illis 
impossibile aut valde arduum appareat, ae proinde etiam quidvis 
aggredi, cum honor Dei postulat, non dubitant., (Lessius, I. ¢. n. 54) 
Humilitati opponuntur per excessum superbia (n. 177) et per defectum 
nimia sui abjectio. Haee inclinat hominem ad imprudentem sui abjec- 
tionem, vid. quando haee redundat in injuyiam status vel officii quod 
gerit, vel talenti quo praeditus est, vel in eorum incommodum quibus 
prodesse potest aut debet. Opponitur humilitati per defectum, quatenus 
humilitas rationabilem propriae Sees curam prosequitur. (Les- 
sius, l. ¢. n. 64) 

b) Studiositas. Haec virtus est quae affectum et studium cognoscendi 
juxta rectae rationis normam temperat. Duplici fungitur officio : altero, 
per quod proprie cum temperantia connectitur, moderatur tum appe- 
titum sciendi, ne quis velit plura et altiora scire quam ipsius capacitati 
congruat, ne scientiam pluris faciat quam virtutem, etc., tum ipsum cona- 
tum scientiae acquirendae vel exercendae ; altero, per quod cum forti- — 
tudine connectitur, ad sciendi desiderium et ad studium nécessarium ~ 
vel congruum impellit. Studiositati per excessum opponitur cwriositas, 
per defectum negligentia. Curiositas proprie in boc est quod aliquis, 
solius cognitionis affectu, superfluam diligentiam adhibet ut aliquid 
sciat, quod nihil ad ipsum scire attinet, vel quod captum ipsius superat. 
Nec refert utrum hujusmodi cognitio per intellectum an per sensus 
quaeratur. Si vero non solius cognitionis affectu, sed ob alium finem, 
puta voluptatis quae ex ipsa re percipiatur, aliquid scire appetas quod 
ad te non pertineat vel captum tuum superet, haee non erit curiositas 
proprie dicta, sed aliud vitium, puta libido vel sensualitas. Verum, ubi 
cum debita moderatione et ex honesto fine rerum novarum cognitio 
quaeritur, non vitium, sed virtus exercetur. (n. 39) Curiositas est pecca- 
tum per se leve: nulla enim gravis inordinatio in eo videtur quod homo 
appetat scire quae ad eum non pertineant, aut Superfiuam in hujusmodi 
operam ponat, modo necessaria non negligat. Sed saepe homo, inordi- 
nato sciendi desiderio, transgreditur legem sub gravi obligantem, puta 
dum in hune finem exercet spiritismum, litteras alienas aperit, etc. (Les- ; 
sius, 1. ¢.n. 83 seqq.) Negligentiae vitium in eo est quod quis voluntarie 
omittat discere quae discere vel scire tenetur. Hic defectus per se 
venialis est: nihil enim grave in solo taedio laboris apparet. Per acci- — 

dens gravis fiet si quis, propter hoc taedium, negligat studium ad quod 
sub gravi teneatur, puta judex negligens studium necessarium ad cau- 
sam prudenter dirimendam. 

¢) Modestia morum est virtus qua externi motus et gestus corporis 
ex praescripto rationis temperantur. Hujus ergo officium est gressum, 
vocem, orationem, etc. ita moderari ut congruant personae tum in se 
spectatae, tum versanti in tali loco, tempore vel negotio. Eadem velut 
species est eutrapeliae quae ludis et jocis rationis modum imponit. 
Modus autem quem ratio in iis servare jubet, determinetur oportet e 
fine horum delectabiliam, nempe ut anima congruam a praeteritis labo- 
ribus quietem et aptam dispositionem ad novos labores assumendos 
nanciscatur, Cfr. 2. 2. q. 168. a. 2. Excessus in talibus manifeste magis 
nocet quam defectus, et quandoque ad grave peccatum pertrahit, puta 
si proferantur joci graviter turpes cum gravi scandalo audientium, 
vel si, propter ludi libidinem, officium magni momenti negligitur.(n. 660 
seq.) Modestiae morum per excessum opponitur petulantia, qua prae- 
scriptum rationis in externis motibus et gestibus exceditur, puta dum 
nimium extenditur communis modus, vel assumitur modus alienus qui 
cum propria conditione non congruat. Per defectum eidem virtuti oppo- 


-_nitur morum rusticitas. Utrumque defectum per se venialem esse liquet. 


d) Modestia cultus est virtus quae in rerum externarum apparaltu 
rationis moderationem adhibet. Per excessum contra hance virtutem 
peccatur dupliciter : ratione ipsius cultus et ratione affectus hominis 
qui conyviviis, vestibus, ete. ambitiose, deliciose vel luxuriose utitur. 
Ralione ipsius cultus : quando is per se talis est ut non congruat recep- 
tae consuetudini proborum in tali loco. Ratione affectus : quando is 
inordinatus est seu ex parte finis intrinseci vel extrinseci qui intenditur, 
puta si quis per corporis. cultum quaerat vanam gloriam, vel ad impuros 
amores impellere nitatur, seu ex parte agentis qui nimium studium in 
hujusmodi rebus ponit, puta si mulier plures horas in se ornanda insu- 
mat. Per defectum contra eamdem virtutem peccatur etiam dupliciter : 
primo, ex parte agentis, negligendo contra decori regulas cultum corpo- 
ris vel rerum suarum ; secundo, ex parte finis, quaerendo per vilitatem 
cultus inanem gloriam. Quo melius determinetur mensura in ornatu 


corporis tenenda, adverte quemvis honeste appetere et procurare vesti- 


tum quo, pro conditione status sui, decore compareat : decet enim ut in 
societate humana unusquisque illum vestitum gerat qui cum ejus con- 
ditione convenire communiter in hoe loco existimetur. Insuper mulieres 


matrimonio junctae vel nubere cupientes rationabiliter in cultu suo 


intendunt ipsam corporis pulchritudinem : nam cum naturae institutione 
et ipsius feminei corporis conformatione congruit mulierem ope pulchri- 


tudinis cor viri sibi in ordine ad matrimonium devincire, initoque matri- 

monio devinctum conservare. Per se veniale peccatum est in ornatu 
qui assumatur cum intentione minus recta, ut puta si mulier quae 
nubere nolit vel vir se ornet ut pulchritudinis laudem obtineat, aut si 
etiam mulier quae rationabiliter hance laudem appetit, excessum in 


ornatu corporis admittat. Haec enim per se mera vanitas est, neque 


ullum grave hominis officium laedit. Per accidens tamen ornatus super- 
fluus multiplici ex capite potest cum peccato mortali conjungi, ex. gr. 
si fiat cum animo pertrahendi ad libidinem, vel si ratio sit ob quam 
debita non solvantur. (Lessius, |. ¢. n. 112 seqq.) 

TRACTATUS VI. 


DE PRAECEPTIS DECALOGI. 


‘SECTIO I. — DE PRIMO PRAECEPTO. 


254. Primum Decalogi praeceptum effertur his verbis : “ Ego sum 
Dominus Deus tuus... Non habebis deos alienos coram me. , (Ex. XX, 
2, 6) Hine satis patet materiam hujus praecepti, prout affirmativum est, 
consistere in actibus virtutis religionis; prout negativum est, in vitiis 
eidem virtuti per excessum vel defectum oppositis, 


CAPUT I. 


DE OBLIGATIONIBUS POSITIVIS HUJUS PRAECEPTI. 


S 1. DE VIRTUTE RELIGIONIS IN GENERE. 


255. Religio est virtus moralis justitiae adnexa (n, 247) quae inclinat 
hominem ad reddendum cultum debitum Deo, tamquam primo prin- 
cipio creationis et gubernationis rerum, (2.2. q. 81. a. 2) Dicitur virtus 
moralis, non theologica: nam virtutis theologicae objectum materiale 
est Deus; virtutis vero religionis objectum materiale sunt actus quibus 
Deus colitur; cum autem hi actus in Dei reverentiam cedant, Deus 
comparatur ad virtutem religionis sicut finis. (S. Th. |. ¢. a. 5) Objee- 
tum formale ejusdem virtutis est honestas moralis quae relucet in 
adimplendo hoe debito erga Deum, Ad religionem tamquam virtutem 
elicientem referuntur tantum illi actus qui, secundum rationem suae 
speciei, pertinent ad reverentiam Dei; ad eamdem,* tamquam imperan- 

tem, pertinere possunt actus omnium virtutum tam theologicarum quam 
moralium. (S. Th. 1. ¢. a. 4; Struggl, tr. 5. q. 1. n. 6) 

Actus qui per se ad virtutem religionis pertinent explicantur a S. Th. 
l. c. qq. 82-91, nempe : devotio, adoratio, oratio, sacrificium, oblationes, 
decimae, votum, juramentum, assumplio divini nominis per modum 
adjurationis vel ad invocandum per orationem vel laudem. Plura ex his 
vel nullam difficultatem practicam continent, vel alibi, praesertim ubi. 
de secundo Decalogi praecepto, explicantur. Hic tantum agemus de 
adoratione et oratione. 


S 2. DE ADORATIONE. 


256. Adoratio late sumpta designat quemlibet actum quo alterum 
propter ejus excellentiam reveremur. Varia autem fit adoratio pro 
natura excellentiae quae sit ejus objectum formale, vel actuam quibus 
illam excellentiam colamus. 

Si objectum formale est excellentia Dei infinita et imparticipata, 


» habetur adoratio sensu maxime proprio, quo cum cultu latriae conve- 


me 


nit; si vero idem objectum est excellentia finita et participata, habetur 
adoratio sensu minus proprio, quo creaturis praestari potest. Hoe pos- 
teriore sensu convenit cum cultu duliae. Haec appellatio apud antiquos. 


Theol. (2. 2: 4: 103. a. 4) designat reverentiam cuicumque homini _ 


ratione cujuscuingue excellentiae exhibitam, hodie vero reservatur cul- 
tui exhibendo lis qui, propter aeternam gloriam, maximam conjunc- 


tionem cum Deo habent. Ita etiam vox hyper dulia, quae prius (1. ¢.) 
eee inal 
designabat cultum omnibus sanctis exhibitum, jam reservatur desi-— 


gnando cultui quo colitur eminens excellentia B. V. M. 
Actus autem adorationis, licel mere internus esse possit, solet tamen 


. esse simul spiritualis, quatenus consistit in interiori mentis devotione, 


et corporalis, quatenus consistit in exteriori corporis humiliatione. Hoc 
enim sponte sequitur e duplici natura, intellectuali et sensibili, qua con- 
stamus. Exterior autem adoratio fit propter interiorem, “ ut vid. per 
‘signa humilitatis quae corporaliterexhibemus, excitetur noster affectus 
ad subjiciendum se Deo. 4 AO Oa Se. 2) 


Notandum quoque cultum esse vel absolutum vel relativum, prout. . 
sistit in objecto suo materiali, vel per istud transit ad aliud objectum, a 


quo prius suam excellentiam desumit. Ita relativus est cultus qui exhi- — 
betur reliquiis vel imaginibus sanctorum, guia non habent sanetitatem 
sibi intrinsecam, sed coluntur propter moralem connexionem quam cum 
ipsa persona sanctorum habent. Jamvero, cum in cultu relative spectetur 
persona quacum objectum cultus relationem habet, varia erit cultus 

species pro excellentia illius personae. Ideo cultus latriae exhibetur 
reliquiis SSmee Crucis, imagini Crucifixi vel SS™e Nomini Jesu, cultus 
duliae reliquiis vel imaginibus Sanctorum. _ : 

Inter actus externos quibus reverentia exhibetur, plerique per se 
indifferentes sunt ad latriam vel duliam, ex. gr. genuflexio, suffitus. Ideo 
ad alterutrum determinari possunt per intentionem internam quae eos 
comitatur. Attamen sacrificium, saltem propter significationem quae 
eidem, omnium genlium usu, adnexa est ad recognoscendum supremum 
vitae et mortis dominium, ad solum cultum latriae usurpari potest. 
(2. 2. gq. 84. a. 1) 

Adoratio tum interna, tum externa erga Deum praecipitur lege 
naturali et positiva. Cfr. quae a Philosophis moralibus probantur de 
necessitate cultus socialis, qui necessario debet esse externus, et plurima 
S. Seripturae loca quibus cultus, et speciatim sacrificium, Deo offerri 
jubetur. (Deut. VI. 13; Matth. IV, 10) ; 

Frustra-inquireretur quoties hac obligatione adstringantur fideles : 
‘nam, alias obligationes suas implendo, isti simul satisfacient. (Ball. P. 
n. 15) < 


257. De cultu duliae quaedam notasse juvabit, ob dubia quae 
quandoque emergunt. Nempe : 
fe Cultum publicum hodie exhibere non licet nisi iis qui, proprio 
sensu, Sancti vel Beati nuncupantur. Cfr. Constit. Urbani VIII Sanctis- 
simus, an. 1625, et Coelestis Hierusalem, an. 1634. Sancti autem 
proprie nuncupantur ii tantum qui solemniter a R. P. albo Sanctorum 
adscripti sunt; Beati vero qui, ex speciali concessione R. P. ab aliqua 
provincia, ordine religioso vel loco, lamquam in coelis existentes, cultu 
aliquo publico coli possunt. Erga Beatos cultus ille eatenus tantum 
licet quatenus diserte Pontificio Indulto conceditur. Notandum tamen 
ipsum Urbanum VIII (Const. Sanctissimus) declarasse “ quod per supra 
seripta praejudicare in aliquo non vult, neque intendit iis qui, aut per 
communem Ecclesiae consensum, vel per immemorabilem temporis— 
cursum, aut per Patrum virorumque sanctorum scripta, vel longissimi 
temporis scientia ac tolerantia Sedis Ap. vel Ordinarii coluntur. , Quid 
autem liceat erga eos qui in antiquissima cultus possessione versentur, 
deducendum est e longaeva consuetudine. (Ben. XIV, de Beat. et Can. 
SS. 1. 1. ¢. 37. n. 4 seqq.) Attamen hujusmodi cultus nonnumquam a 
S. C. R. probari et novis concessionibus augeri solet. Cultus ergo publi- 
cus reddi nequit iis qui cum fama sanctitatis vel martyrii obierunt et 
- Servi Dei nuncupari solent; idem valet, etiam postquam a R. P. signata 
est causa introductianis eorum beatificationis et propterea jam Vene- 
rabiles vocantur. 

— 9° Cultus publicus, vetitus exhiberi iis qui nondum Sanctis vel Beatis 
adscripti sunt, intelligitur ille qui nomine Ecclesiae, aut tamquam con- 
‘stitutus ab ea, fit aut fieri censetur. (Reiffenst. in 1. 3. Deer. t. 45. n. 20) 
Id potissimum contingeret si in honorem Servorum Dei functiones 
lilurgicae agerentur, perinde ae fieri solet pro Sanctis vel Beatis. Non 
prohibetur autem cultus privatus seu privata devotione exhibitus, ut si 
aliquis in honorem alicujus Servi Dei, etiam aliis audientibus, preces 
aliquas recitarel : nam si talia non licerent, jam, post multum tempus, 
de fama sanctitatis, quae ante Beatificationem investiganda est, constare 
non posset. 

3° Imagihes Servorum Dei nullatenus altaribus imponi possunt, neque 
extra allaria depingi cum aureolis, radiis aliisve sanctitatis signis ; 
possunt tainen in parielibus ecclesiae, seu in vilris coloratis exhiberi, 
dummodo nullum cultus vel sanctitatis indicium prae se ferant. (Const. 
cit. et Decr.S. C. R..14 Aug. £894) 

4° Tabellae, imagines, sive pictae, sive ex quavis materia fictae, atque 
alia quaecumque signa fidem facientia graliae quae iisdem Servis Dei 
accepta referatur, simul cum deferentis aliorumve testimoniis, a custo- 
dibus ecclesiae recipi possunt, atque, approbantibus Ordinariis, ad quos 
stalim omnia referenda sunt, in secreto aliquo seorsim ab ecclesia loco 
asservari. (Const. Coel. Hierus.) 

5° Reliquiis Servorum Dei exhiberi potest tantum cultus privalus, 
eas secum portando, osculando, aegrotis admovendo, etc. Facultas 
autem quam Trid. (Sess. 25. De invoc. vener. et reliquiis Sanct.) 
episcopis agnoscit, approbandi novas reliquias, unice intelligenda est 
de reliquiis noviter repertis eoram qui jam inter Sanctos vel Beatos 
relati sunt. (Reiffenst. 1. ¢. n. 28) 


i 


S 3. DE ORATIONE. 


258. DEFINITIO. Oratio, sensu lato, dicitur quivis pius motus quo 
anima ad Deum ascendit, puta per coelestium contemplationem ; sensu 
presso, est petitio decentium a Deo. (2. 2. q. 83. a. 1) Hoe posteriore 
sensu, quo a Theologis vox illa adhiberi solet, supponit in animo orantis 
desiderium alicujus boni obtinendi, et formaliter consistit in practica 
hujus desiderii explicatione apud Deum, sive id sola mente, sive etiam 
voce (quod crebrius est) efficiatur. (Struggl, tr. 5. gq. 1. n. 20 seq.) 
Decentia intelliguntur quaecumque honeste et convenienter desiderari 


possunt, spiritualia quidem bona absolute, temporalia vero sub condi-. 


tione saltem implicita quod ad salutem animae, conferant. 

JAPUT I. DE OBLIGATIONIBUS POSITIVIS HUJUS PRAECEPTI. 24] 
I. Oratio adultis est necessaria necessitate _medii, eo sensu quod 
Deus, e dispositione Providentiae suae, non solet conferre gratias effica- 
ces et perseverantiam finalem, nisi iis qui eas pia oratione postulant. 
Hane veritatem, quae praesertim e traditione Patrum constat, proban- 
dam relinquimus Dogmaticis ad quos pertinet. Cfr. Suar. de Relig. tr. 4. 
I. 1. c. 28. 


259. II. Oratio adultis est etiam necessaria necessitate praecepti 
divini quod sub omni Lege tum vetere, tum nova exstitit. 

Patet ex innumeris locis S. Scripturae quibus oratio praecipitur, 
ex. gr. Luc. XVII, 1: “ Oportet semper orare et numquam deficere. , 
Cum autem satis appareat Christum hic declarare necessitatem jam 
existentem, idem praeceptum intelligendum est numquam non viguisse. 

Haee ergo necessitas afficit omnes homines, etiam peccatores : 


quorum oratio, licet nequeat esse meritoria de condigno, poterit tamen ?~* 


multas gratias obtinere; imo, dummodo non sit voluntas prorsus 
obstinata in malo, neque desint conditiones reliquae ad bene orandum 
requisitae, defectus status gratiae non videtur obstare quominus etiam 
infallibiliter obtineant peccatores ea quae ipsorum saluti utilia sunt. 
(Suar,-}. es ¢..25) 


IMI. Praeceptum illud obligat profecto ut-crebro oremus; quoties 
autem praecise orandum sit, vi hujus praecepti, determinari nequit. 
(Suar.d. c. c. 30. n. 16) 
Prior pars satis liquet e S. Scripturae testimoniis, ex. gr. 1 Thess. V, 17. 
“ Sine intermissione orate, , et ex ipsius vitae nostrae ratione. Hane 
enim scimus esse multis periculis spiritualibus obnoxiam, quae supe- 
rare nequeamus nisi Deus continuum et abundans auxilium nobis prae- 
stet; aliunde etiam novimus orationem esse medium ordinarium a Deo 
constitutum ad tale auxilium assequendum. Quare ipsa ratio dictat non 
esse exspectandum extremum periculum ut oretur, et contra propriae 
salutis curam agere qui non oret frequenter. (Suar. |. ¢.) Quod autem 
tempus illud orandi presse determinari nequeat, doctrina est communis 
Theol. (Struggl, 1. c. n. 23), quae plurimum confirmatur dissidio eornm 
qui tempus illud propius definire conati sunt. Ideo quod multi tenent, 
orandum esse saltem semel in mense, a praestantissimis AA, ut Snar. 
1. ¢., dubilanter profertur et parum ad praxim confert: nam plerique 
fideles praecepto illi abunde satisfaciunt, neque liquet quid ipsis esset 
praecise imponendum, cum jam dicendus sit orasse qui ‘semel dixerit : 
Deus. miserere met ! similemve precatiuneulam, 
+ Nullum ergo peccatum per se faciunt qui omittunt preces matutinas 

et vespertinas aliasve ante et post refectionem dici solitas. Boni tamen — - 


confessarii est eos enixe ad praxim adeo salutarem adhortari. 
260. IV. Obligatio orandi per accidens oritur praesertim in sequen- 
tibus casibus : 


1° Ubi urget aliqua gravis tentatio cui homo existimat | se aliter resis-— 


tere non posse. Qui tamen in tali casu orationem omitteret, probabi- 
lius non committeret aliud peccatum praeter illud ad quod tentatio 
impellit : nam ejus obligatio orandi non oritur nisi e virtute, ex. gr. casti- 
tatis, contra quam tentatur. (Lessius, de Just. et J. 1. 2. ¢. 37. n. 12) 

2° In evidenti mortis periculo, si quis est in gravi peccato constitutus, 
ut veniam a Deo obtineat. 


3° Ad avertendam gravem calamitatem quae privatis vel scipuuhten 


immineat: quo in casu tamen raro gravis erit orandi obligatio, eo quod 
raro constabit orationem fore efficacem ad effectum hunc obtinendun. 
ex. gr. ne alter duellum ineat, vel quod alii multi, ut fit in calamitate 
publica, jam ad eumdem finem orant. (Lessius, 1. ¢.) 

Alios casus ex industria omittimus, vel quia dubia est obligatio, ut in 
primo usu rationis (Suar. |. c. n. 9), vel quia res per se patet, ut con- 
tingit in iis qui, vi status, tenentur recitare Horas Canonicas. 


nF 


‘V. Non datur stricta obligatio orandi pro aliqua particulari persona, — 
nisi ob specialem ejus indigentiam, vel ob necessitudinem qua cum ea — 


jungimur; neminem tamen excludere possumus e communibus orationi- 


bus quibus pro omnibus universe Deum deprecamur, exceptis iis qui vel — 


nulla re jam indigent vel nulla oratione juvari- possunl, nempe Beatis 


et damnatis. Igitur, licet non detur strictum praeceptum peculiares 
orationes fundendi pro inimicis, non licet eosdem excludere ab orationi- 
bus quas caritas interdum postulat ut faciamus pro patria. Ecclesia, — 
communitate, vel etiam ab iis quas, sine ulla obligatione, instituimus. 
formula quae natura sua omnes includat : id’enim virtuale odium foret. 


(Suar. |. c. c. 16. n. 4) Cfr. dicta de dilectione inimicorum n. 227 seqq. 


261. VI. Licet bonum et utile sit invocare Sanctos (Cone. Trid. 
Sess. 25, De invoc. vener. et rel. SS.), non videtur id sub strictum prae- 


ceptum cadere, deficiente lege naturali et positiva. Altamen venialiter 
peceare posset, ob incuriam salutis suae, qui prorsus omitteret auxilium’ 
tam efficax quod in Sanctorum, praesertim B. M. Y. intercessione - 
reperire est; imo graviler, si haeec omissio orireture contemptu et 


animo haeretico. 
Num expediat invocare animas in purgatorio detentas, inter AA. 
controvertitur. Negant plerique antiqui cum S, Th. (2. 2. q. 83. a. 4. ad 


~ 

2 et 3) et quidam recentiores, ut D’Annib. (II. n. 19. nota 14) : quia, eum 


nondum fruantur visione Verbi, nequeunt cognoscere quae nos dicamus 
vel sentiamus. Affirmant multi recentiores (Ball. P. n. 38 ; Lehmk. I. 


_n. 345), tamquam sententiam probabilissimam et communem. His certe 


astipulatur hodierna praxis multorum. Attamen Bellarminus (de Purgat. 
], 2. c. 15), qui inter praecipuos hujus sententiae patronos citari solet, 
unice intendit animas purgatorio detentas pro nobis, tamquam in multis 
periculis versantibus, orare ; superfluum vero ducit ab eis petere ut pro 


nobis orent, quia non possunt ordinarie cognoscere quid agamus. 


Reapse nullo theologico fundamento nititur quod multi existimant : 
illis animabus perinde ae coelilibus innotescere quidquid pro ipsis 


faciamus vel cum ipsis orando colloquamur. 


VII. Ad recte orandum sequentes conditiones requiruntur : 

lo Ut petamus decentia sensu supra (n. 258) explicato. 

2° Ut oremus cum fide, credentes nos a Deo obtinere posse quod 
petimus, imo infallibiliter obtenturos esse vi promissionum divinarum 
(Matth. VII, 8 etc.), modo orationi insint omnes conditiones quas divinae 
promissiones supponunt, 

3° Ut oremus cum humilitate, nostram indigentiam agnoscentes, non 
nostris, sed Christi meritis fidentes. 

4° Ut oremus cum perseverantia : irrationabiliter enim vellemus 
statim exaudiri, cum Deus saepe dona sua differat quo amplius ea 
aestimemus et ad orandum excitemur. 

Oratio his conditionibus stipata infallibiliter exaudietur si quis postulat 
pro seipso, sive justus sit, sive etiam in statu peccati, modo habeat 
bonam voluntatem cooperandi gratiae quam petit : nam nuilibi promis- 
siones Christi ad solos justos coarctantur, (2. 2. g. 83. a. 16) Imo infalli- 
bilis videtur similis oratio pro aliis facta, modo in iis nullum sit obsta- 
culum rei petitae, ex. gr. indurata voluntas : nam pro aliis orare jubemur 
et nullibi ad solum orantem restringuntur divinae promissiones. Tandem 
infallibiliter exaudienda videlur similis oratio si petuntur ea temporalia 
bona quae saluti nostrae ulilia sunt, cum nulla appareat ratio ob quam 
a promissis maxime universalibus excludantur. > 

De attentione ad orandum requisita dicetur Vol. II. 0. 59. 

CAPUT II. 


DE VITHS RELIGIONI OPPOSITIS PER EXCESSUM. 


S ]. DE SUPERSTITIONE IN GENERE. 
262. NOTIONES. Religioni, sicut cuivis virtuti morali, duplex 
opponitur vitium, unum secundum excessum, alterum secundum defec- 
tum : omnis enim virtus moralis in medio consistit. 


Vitium religioni oppositum per excessum vocatur Superstitio. Haec 


definiri potest : cultus vitiosus veri vel falsi numinis. Nam excessus non 
_ estin eo quod “ plus exhibeat in cultum divinum quam vera religio, sed 
quia exhibet cultum divinum vel cui non debet, vel eo modo quo non 
debet. ,, (2. 2. q. 92. a. 1) 

Superstitio igitur est duplex : prior, qua cultus exhibetur quidem 
vero Deo, sed modo indebito; posterior, qua cultus exhibetur ei cui 
exhibendus non est, nempe cuicumque creaturae, ey 

Modus indebitus in cultu veri Dei potest esse falsus vel swperflwus : 
hine distinguitur superstitio cultus falsi et cultus superfini, = 


& 

ASSERTA. I. Superstitio cultus falsi ex se peccatum mortale con- 
stituit, quia graviter praejudicat veritati et puritati-Religionis christia- 
nae, dum eam minus aestimabilem, vel suspectam de errore facit. Ideo 
graviter peccat qui Deum nune colit caerimoniis cultus Judai? quibus 
Christus adhue venturus significatur ; qui proponit colendas falsas 
reliquias vel falsa miracula praedicat, ex.gr.ut devotionem erga aliquam 
imaginem augeat ; qui, ul populum commoveat, fingit aliquod miraculum 
vel historiam in S. Scriptura reperiri. Hoe ultimum tamen et similia 
facilius, ob animi levitatem, fieritpossunt venialia. (Bus. ap. S. Alp. 1. 4. 
n. 3; Strugel, tr. 5. q. 5. n. 6) . Sy 


II: Superstitio cultus superflui ex genere suopeccatum veniale est; 


quia, praeciso scandalo vel alia cireumstantia graviter mala, non prae- 


judicat graviter puritati et uniformitati verae religionis. Exempla habes 


in sacerdote qui e praepostera devotione multiplicaret orationes in- 
Missa contra rubricas, vel longas preces privatas verbis Missalis inter- 


sereret. Videndum tamen num forte aliunde gravis peccati ratio cultui 
superfiuo adveniat, puta e prohibitione Ecclesiae vel scandalo, ut si 

ecclesiasticis officiis insereretur profanus cantus vel rythmus, qui 
pravas cogitationes adstantibus ingereret et videretur cultui divino 
graviter injuriosus; imo, si cantus esset prorsus turpis, jam ex se 
grave peccatum et cultum falsum seu perniciosum constitueret. (Sanch. 
in Dee. |. 2. e. 37. n. 7) Potest quoque cultus superfiuus fieri mortale 
peccatum ratione vanae observantiae quae eidem admiscetur, ut si quis 
orationes in se bonas recitat cum certo numero benedictionum et 
cireumstantiis ineptis, infallibiliter exspectans effectum aliquem tempo- 
ralem, puta immunitatem ab omni morbo vel vulneris sanationem. 
Attamen qui id agunt ad finem in se bonum, saepe, ob simplicitatem, a 
peceato, saltem gravi, excusantur. (Struggl, |. ¢. n.’8) 

Superstitio qua cultus indebitus redditur creaturae solet subdividi in 
species sequentes : idololatriam, divinationem, vanam observantiam, 
magiam et maleficium. (Bus. |. c. n. 2) Breviter de singulis. 


¥ § 2. DE IDOLOLATRIA. 


263. Idololatria est superstitio qua tribuitur honor creaturae sicut 
Deo. Parum refert utrum id quod colitur per aliquam imaginem reprae- 
sentetur necne (2. 2. q. 94. a. 1. ad 4), vel quo signo externo honor ille 
exhibeatur, dummodo ex intentione colentis vel communi acceptione 
significetur honor divinus. Cfr. n. 256. 

Distingui solet idololatria in materialem et formalem ; quae posterior 
subdividitur in perfectam et imperfectam. 


bt Materialis) committitur ab eo qui, sine interno affectu, ex metu ex. gr. 


mortis, creaturae cultum divinum praestat.:Haec semper peccatum 
grave est: nequit enim in Christianis non graviter adversari obligationi 
fidei profitendae. . 

Formalis et perfecta idololatria committitur ab eo qui adorat idolum 
quod reapse putat esse deum; formalis at imperfecta, ab eo qui. vel ex 
odio Dei vel ex affectu aliquid a daemone aliave creatura obtinendi, 
ipsi, quasi Deo, cultum defert. Patet utraque gravem injuriam Deo 
inferri. Imperfecta autem gravius pececatum eonstituit quam perfecta. 
Haee enim ob ignorantiam aliquo modo excusatur, illa vero ex mera 
vo luntatis malitia committitur, et etiam aliquam simulationem et menda- 
cium perniciosum Deoque injuriosum continet. (Laym. 1. 4. tr. 10. ¢. 2. 
n, 5) 


§ 3. DE DIVINATIONE.  * > J* 


264. NOTIONES. Divinatio est superstitio qua quis res occultas 
ope daemonis, expresse vel tacite invocati, indagat. 

Expresse invocatur daemon ab eo qui vel verbis daemonem implorat, 
vel saltem facto aliquid usurpat per quod seit aut putat daemonem 


cooperari. Tacite invocatur ab eo qui media, quae novit vana et natura-_ 


liter improportionata, adhibet ad aliquid cognoscendum, etiamsi forte 
protestatur se nullum cum daemone commercium intendere. Protestatio 
enim hujusmodi eliditur factis : nam, cum noverit media naturaliter esse 
inepta, Deum autem et Angelos bonos hujusmodi opem non ferre, 
nequit effectum, quem intendit, exsperiare nisi.a daemonis interventu. 
(S. Alph. 1. 4. n. 8) 

Multae species divinationis, per invocationem sive expressam, sive 
tacitam daemonis, enumerantur a S. Th. 2. 2. q. 95. a. 3, ut divinatio 
somniorum, necromantia, augurium, auspicium, ete. quae tamen, juxta 
communiorem sententiam, non differunt in genere moris, sed mere 
materialiter, ideoque in confessione non sunt explieandae, Etiam 
probabile censet S. Alph. (n. 6) non differre moraliter, in ordine ad 
confessionem, divinationem quae fiat per expressam daemonis invoca- 
tionem ab ea quae fiat per tacitam tantum. Regulariter tamen discrimen 
hoc erit confitendum, ut pateat confessario utrum grave an leve pecca- 
tum admissum sit, vel quia expressa invocatio saepe alia peccata 
adnexa habet, scil. haeresim, adorationem daemonis, ete. 


265. ASSERTA. I. Divinatio quae fit per expressam invocatio- 
nem daemonis semper est grave peccatum. 
Hoe clarissime patet quando a daemone petuntur ea quae solus fleas 


novit, nempe futura libera et arcana cordium: quo casu homo cum — 


daemone sicut cum Deo agit eique divinos honores tribuit. Sed etiamsi 
daemon naturaliter nosse potest ea quae ab ipso petuntur, puta ea quae 
hic et nune aguntur in loco remotissimo,id graviter injuriosum est Deo, 
qui vult ut homo abrumpat cum hoc hoste Dei et humanae naturae 
omne commercium, praesertim quo se illi tamquam magistro addicat; 
adversatur etiam caritati hominis erga seipsum, quia daemon, etiamsi 
verum dicat, intendit homines assuefacere ad hoc quod ei eredatur, et 
sic intendit perducere in aliquid quod sit saluti nocivam. 

Peccatum illud adversatur religioni, eo quod homo sic consulens 
daemonem eidem cooperatur, quatenus conatur divinam excellentiam 
sibi usurpare: hoc enim daemon adjuvando intendit ut homo, relicto 


Deo, a quo omnem cognitionem sibi necessariam vel utilem sperare 


debet, ad ipsum recurrat et ipsi se subjiciat, tamquam indigens ejus: 
auxilio et in eo confidens. (2. 2. q. 95. a. 4.; Ball. P. n. B18 


ah Rodi v6 


266. II. Divinatio per implicitam daemonis Gockaeaen natura 
quidem sua peccatum est mortale, cum aequivalenter daemonis auxilium 


é 


wi 

imploretur. (n. 264) Aliquando tamen a mortali excusatur, nempe : 


a) ob ignorantiam gravis malitiae : haec enim multo minus apparet 


quam in invocatione expressa ; — 6) ob imperfeetionem superstitionis, 
quando seil. vanis sigais non adhibetur certa fides, sed solum concipitur 
aliqua spes vel timor ; — ¢) ob defectum seriae intentionis, ut si notitia 
rerum occultarum non intenditur serio, sed potius per modum joci : sie 
enim vera superstitio aberit. (Struggl, tr. 5. q. 5. n. 19) Hine: 

1’ Graviter peccat qui vitam suam fere omnem dirigit per som- 


nia, chartas, astra et similia quibus quaeri solet cognitio quam 
- rerum istarum observatio naturaliter praebere nequit: id enim graviter 


divinae Providentiae ordini adversatur. Leviter tantum peccaret qui, 
propter similes rationes, semel vel iterum aliquid omitteret ad quod 
sub mortali non teneatur, puta interésse convivio, ne, tredecim meusae 
accumbentibus, unus brevi moriatur, iter facere die Veneris, ete. 

2° Plerumque si gui observant somnia, auguria, ete.“non peccant nisi 
venialiter, quia solet adesse excusans ratio ex iis quae supra enume- 
raatur, speciatim defectus firmae fidei. (Sanch. in Dee. |. 2. c. 38. n. 21 
seq. ; S.* Alph. n. 9) 

8° Somniis credere non est omnino illicitum, siquidem e S. Litteris et 
Sanctorum historia constat veritatem quandoque a Deo somniantibus 
manifestari. Sed diligenter, antequam credatur, examinandum num res 
manifestata sit bona, num finis manifestationis videatur Deo dignus, ete. 
(Ball. P. n. 64) 

40 Generatim leviter tantum peccant consulentes eos qui futura vel 
oceulta e chartis similibusve artibus praedicunt: nam plerique agunt 
sine firma fide, sed tantum ex joco vel levitate, praesertim si hos divina- 
tores non adeunt privatim, sed cum sociis, ut fit in diebus festivis. 
Videndum tamen num graviter peccent, vel ob firmam fidem quam res- 
ponsis adhibeant, vel ob scandalum aut cooperationem cum divinatore 
qui serio cogaitionem oceultam inquirat.. Hoc ultimum raro contingit : 
plerique enim unice lucrandae pecuniae gratia artem, cujus vanitatem 
perspiciunt, exercent. (Sabetti, un. 209) ~ 


- 5° Superstitiosa est divinatio quae fit per sortes divinatorias, ad 


futurum vel occultum aliquod cognoscendum, quasi sortibus quaedam 
vis divina insit: ut si quis ex taxillorum projectione et dispositione 
divinet quis sit obtenturus victoriam. Idem regulariter dicendum de 
sortibus consultoriis, quibus inguiritur quid in hae vel illa re agendum 
sit: nam Deus voluntatem suam inguiri vault, non sortibus, sed doctrina 
Ecclesiae et judicio prudentum. Hae tamen licitae forent, non tantum 


ob specialem Dei instinctum, ut per se patet, sed- etiam ubi causae- 


necessitas et honestas id exigeret aptiorque modus dubium vincendi. 
non suppeteret, dummodo tune cum magna reverentia indicium a solo 

Deo eaeeee ut si quis, haerens in bivio, aliter viam discernere 
nequiret. Cfr. 2. 2. q. 95. a. 8. 

- Manifestum ear nullam superstitionem reperiri in Sprtioae divisoriis, 
easque, seclusa legis positivae prohibitione, licite adhiberi, sive ad 
honestum judum (cfr. n. 663), sive ad haereditatem dividendam, sive ad 
litem componendam, dummodo litigantes qui aequale jus habent con- 
sentiant : quia nihil aliud continent quam contractum inter eos qui ad 
aliquani rem jus habent, ut illius sit cui sors obtigerit. (S. Alph. 1. ¢. n. 10) 


R 
j 


§ 4. DE VANA OBSERVANTIA ET MAGIA. 


267. Vana observantia est superstitio qua quis, expresso vel impli- 
cito pacto cum daemone, aliquid efficere nititur, ex. gr. scientiam repente 
et sine labore acquirere, per cerlas quasdam formulas reddere sanitatem, 
etc. Vocatur vana eo quod effectus illi vel non obtinentur, vel, si 
obtinentur, magis nocent, saltem animae, quam prosunt. Quodsi effectus 
illi essent omnino miri, puta repentina corporam immutatio, diceretur 
magia. Haec igitur specie morali non differt a vana observantia, imo 
neque a divinatione ; siquidem parum interest, in genere moris, utrum 
ope daemonis quaeratur scientia occultorum an quidvis aliud. 

E definitionibus datis, liquet discrimen inter divinationem et vanam 
observantiam in eo situm esse quod prior unice ordinetur ad cognos- 
cenda occulta, posterior ad quoslibet alios effectus, praesertim externos. 
(Sanch. in Dee. |. 2. ec. 40. n. 1) Alii tamen aliter hoe diserimen indicant, 


ut videre est apud Ball. P. n. 79 seq. Quae controversia ad praxim 


parum conducit. . 
Reatus vanae observantiae prorsus eadem ratione definitur ac supra 
(n. 265 seq.) de divinatione dictum est : par enim utriusque malitia est 
in recursu sive implicito, sive expresso, ad daemonem. Implicitus 
recursus habetur quando agens certo novit media quae adhibet esse 
imparia fini quem intendit. In praxi pleraeque vanae observantiae 
polius inter ineptias recensendae sunt quam inter superstitiones proprie 
dictas. (Berardi, Prax. Conf. n. 249) [deo confessarii est poenitentes, 
praesertim rudes-sed pios, suaviter docere quam inania et ridicula sint 


eorum conamina; de gravi autem reatu ne facilius sermo injiciatar, - 


Quandoque etiam doceantur poenitentes praxim suam expedire a qui- 


busdam circumstantiis vanis vel a persuasione effectus infallibilis,. cum 


saepe sic fiat prorsus innocua vel laudabilis. 


268. QUAER. Quousque licitum sit conatus adhibere ad aliquid 
" efficiendum, quando dubium est num medium adhibitum naturaliter par 
sit effectui producendo. 


~~ or 

RESP. In hoc casu videtur tenenda haec regula quam effert La Croix 
(l. 3. p. 1. n. 28) laudatus a S. Alph. (n. 20): “ Potius judicandum est 
esse a natura adeoque non esse superstitiosum, quia plurimae sunt vir- 
tutes in rebus naturalibus nobis incognitae; itaque in dubio dicendum 
est id potius esse a natura, cum miros a natura effectus fieri videamus, 
quorum rationem reddere non possumus: ergo, etiam in tali dubio, 
sumus in possessione juris ad utendum ejusmodi rebus, donec resciatur 
non esse a virtute naturali occulta. , Haec tamen regula supponit dubium 
niti ratione probabili, puta analogia quam hie effectus habet cum aliis 
certe naturalibus, absentia cujuslibet circumstantiae inhonestae vel 
quae manifeste postulet agentis supernaturalis interventum, etc. Nam, si 
res dubia censeretur tantum ob rationem generalem quod multa nos in 
natura latent, id logice duceret ad omnem miraculorum vim enervan- 
dam. Cfr. quae in Philosophia vel Theologia de miraculo explicantur. 


§ 5. DE MALEFICIO. 


269. Maleficium est superstitio qua proximo nocumentum infertur. 
_ Nocetur autem vel inspirando turpem amorem (philtrum), vel causando 
morbos, sterilitatem, varias calamitates (veneficium). 

Liquet in maleficio, praeter malitiam vanae observantiae, quae a 
gravi peccato excusari practice nequit, reperiri etiam malitiam injus- 
titiae. 

Experientia constat hodie rarissima esse vera maleficia. (Berardi, |. ¢. 
n. 260) Quare confessarius facilis esse non debet in iis eredendis quae 
a poenitentibus minus doctis quandoque narrantur; suadeat media 
naturalia adhibere et, piis precibus vel sacramentorum susceptione, a 
Deo obtinere finem calamitatum quae non raro perperam maleficiis 
adscribuntur. Graviter eliam increpandi erunt ti qui, praejudiciis oceu- 
pati, alium, praesertim senem vel anum, maleficii incusant: nam isti 
plurimum desunt caritati et justitiae, cum, tales rumores spargendo, 
vitam putato malefico molestissimam efficiant. 

In sequentibus paragraphis agemus de recentioribus quibusdam 
arlibus gquibus, saltem interdum, superstitio exercetur. 


§ 6. DE TABULIS ROTANTIBUS ET SPIRITISMO. 


270. I. Numquam licet tabulas ea qua notum est ratione in gyrum 
agere ad obtinendum effectum certo supernaturalem, ex. gr. ad acquiren- 
dam notitfam rei quam nullus adstantium novil, ut ipsa mensa distincte 

, 


responsum scribat, etc. Id enim manifeste contineret labem divinationis. 


vel vanae observantiae, cum hujusmodi effectus neque a mensa, neque 
ab ullo conseio vel inconscio adstantium influxu exspectari possit. 
Neque id liceret etiam experimenti causa, nempe ad cognoscendum num 
effectus supernaturales reapse producantur : nam finis ille honestus 
non tollit medii malitiam. Sed si cui persuasum foret nullum effectum 


hujusmodi oriturum fore, non peccaret mensas movendo ut reliquorum 


errorem experimento corrigeret. 

II. Si effectus intentus, ex. gr. mensam in gyrum, non mero voluntatis 
imperio, sed impositis digitis vertere, probabiliter est naturalis, per se 
licet eum producere, nisi obstet ratio scandali vel prohibitionis ab 
Ordinario factae (n. 268). Ideo summum venialiter peecant qui ex 
curiositate vel jocandi causa id experiuntur vel hujusmodi experimento 
intersunt. (D’Annib. II. n. 54, nota) 


271. III. Spiritismus intelligitur spirituum consultatio, praesertim 
de rebus extramundanis. Semper est graviter illicitus : siquidem aperte 
continet malitiam divinationis vel vanae observantiae. Spiritus enim illi 
non sunt nisi daemones : nam animae coelitum profecto his vanis evo- 
cationibus non subsunt; damnatorum vero animae non permittuntar 
(saltem generatim) habere cum viventibus has relationes quas S. Litterae 
et christiana traditio daemonibus agnoscunt. Hine numquam licitum est 
serio petere ab iis qui se media vocant, ut spiritus evocent vel qua- 
cumque de re consulant. Neque talis evocatio animarum defunctarum 
licita fit si quis profitetur se exeludere quodlibet commercium cum 
spiritu malo et preces dirigit ad angelos bonos, prout S. Inqu. 30 Martii 
1898 respondit : superstitio enim manet in facto evocationis, neque inani 
protestatione removetur. 


IV. Si cui, ob seria indicia, constaret eum qui se medium jactet 
esse circulatorem, liceret eum, secluso scandalo, rogare ut artem suam 
exerceret, quo melius de ipsius fallacia constaret. Id tamen non licet 
universe, quasi semper nihil praeter fraudem adhiberetar. Ut enim 
sapienter statuunt Patres Cone. Baltim. If. (Coll. Lac. t. 3. col. 406) : 


“ Bene videtur esse exploratum plura quae in Cireulis Spiritismi exhi-— 
beri phaenomena miranda dicuntur, esse vel omnino ementita et opéra- 


toram inter se collusione fraudulenta producta, vel personarum quae 


dicuntar media imaginationi et spectatorum credulitati esse praesertim 
adsctibenda, vel demum manuali cuidam dexterilati, -qualis apud | 


praestigiatores usu venit, esse tribuenda. Vix dubitandum tamen vide- 
tur, quaedam saltem ex eis a satanico inter venti esse ieee, cum 
vix alio modo satis explicari possint. , > 

_V. Qui illicitis sessionibus tabularum rotantium vel spiritismi inler- 
sunt, graviter peccant si superstitionem formaliter approbant, eidem 
pecunia aliterve favent, vel grave scandalum praebent. Insuper in adeun- 
dis spiritismi coetibus graviter peccari potest ob periculum adhaerendi 
iis qui hodie, pluribus in locis, Spiritistarum nomine, in sectam, reli- 


-gioni catholicae prorsus adversam, coadunantur.Quodsi haec omnia mala 


abessent, is qui e mera curiositate semel aut iterum hujusmodi coetui 
interesset, leviter tantum peccaret. In hune sensum videnlur Patres 
Baltimorenses (l. ¢.) subditos hortari “ ut nulla vel indirecta ratione, 
spiritismo faveant, et ne ex curiositate quidem ejus circulis umquam 
adsistant. Qui domum enim diaboli ingrediuntur, timeant ne machina- 
tionibus ejus decipiantur imperioque subjiciantur. , 


§ 7. DE HYPNOTISMO. 


272. NOTIONES. Ex hypnotismo, qualis hodie a permultis medicis 
et scientiarum: cultoribus adhibetur, quaedam phaenomena passim et 
facile prodeunt : quaedam raro tantum neque aliter quam ubi hypnoti- 
zatus, ob indolem suam vel etiam crebro repetita experimenta, aptissi- 
mus est suggestionibus suscipiendis. Praeterea dicuntur ex hypaotismo 
quandoque prodire phaenomena prorsus mirabilia et portentosa ; quam- 
quam multi medici praestantes, in hypnotizandi arte versatissimi, 
negant haec sibi umquam contigisse. Cfr. vonOlfers, Pastoralmed., p. 107. 

Prorsus ordinaria phaenomena sunt: eum qui in hypnoticum somnum 
vel quasi-somnum inductus est, penitus pendere ab eo qui ipsum in 
hune statum induxit, dum ceteras personas vel res in eodem loco positas 
neque audit, neque videt. Itaque quaslibet suggestiones ab hypuotizaute 
verbo prolatas veritatis instar habet ; pro illius lubitu, sibi videtur quae- 
libet audire, videre, olfacere, gustare, neque contra illius suggestiones 
ea facere potest quae vigilanti facillima forent, ex. gr. consanguineorum 
nomen recordari, pedem manumve movere. Etiam jam a somno hypno- 
tico expergefactus, existimabit se videre quae jussus est videre quando 
expergefactus esset. 

Extraordinaria phaenomena sunt: suggestiones quae nonnisi post 
longum intervallum, puta annum, effectus suos producant ; apparens 
personalitatis immutatio, ex. gr. dum puella se vetulam, militem vel 
sacerdotem reputat ; sanguinis vel humorum effusio in eo corporis loco 
‘quem hypnotizans suggesserit. Videsis haee fusius exposita apud 
P. Coconnier, L’hypnotisme franc, capp. 4 et 5. Tandem alii asserunt, 
alii negant ope hypnotismi quandoque cognosci quae in loco valde 
distanti fiunt vel ipsas humanas cogitationes, nullo externo signo mani- 

festatas, praedici futura, videri trans corpora opaca, sensus exerceri 
extra proprium cujusque organum, ete. 

In sequentibus assertis hypnotismo applicabimus ea S. Sedis decreta 
quae de magnetismo animali prodierunt, quia nullum videtur vigere 
e:sentiale discrimen inter utriusque phaenomena : unde ambo, saltem 
sub morali respectu, in eodem gradu ponendi sunt. 


ASSERTA. I. Illicitus est usus hypnotismi si ad hypnosim inducen- 


dam media in se mala, puta tactus turpes, adhibentur, vel quaeruntur 


effectus certo supernaturales aut inhonesti. (Litt. Encyel. S. Inqu. 4 Aug. 
1856; Coll. P. F. n. 1754) Cfr. n. 267. : 

Supernaturales autem effectus videntur : cognitio rerum quae hic et 
nunc in locis valde distantibus fiunt, vel quae ab hypnotizato nullis 
mediis naturalibus apprehendi possunt, ut clara cognitio morborum et 
conditionis alicujus personae absentis, cujus capilli vel vestes hypnoti- 
zato exhibentur ; suggestio in distans per merwm voluntatis imperium 
exercita ; distincte proferre, lingua prorsus ignota, ea quae certo e 
nullo vestigio in memoria relicto provenire possunt; scripta thecis ferreis 
ligneisve inclusa legere luminis ordinarii ope (1); ostendere scientiam, 
ex. gr. artis medicae, quae certe non fuerit antea naturaliter acquisita. 
Sed in casibus concretis cavendum est ne, sine maturo examine, pro- 
nuntietur nullam adesse fraundem vel naturalem causam qua quaedam 
maxime mirabilia explicari queaut, ut puta dum hypnotizatus cogita- 
tiones aliorum directe percipere videtur, quae reapse ipsi indicantur 
motibus inconsciis iJlius quem tangit, vel tenui labiorum motu, ete. — 

2'73. II. Probabilius immunis est a superstitione qui hypnotismum 
adhibet ad obtinendos effectus qui eumdem regulariter ecomitantur, 
prout a medicis virisque scientificis adhiberi solet. Rationes sunt: _ 

to Juxta regulam- supra positam (n. 268) experimenta e quibus miri 
effectus oriuntur, manent licita donec clare pateat istos effectus esse 
supernaturales. Jamvero, quamvis plura ex iis phaenomenis quae ex 
hypnotismo, omnium consensu, oriuntur, nondum satis explicari possint, 
saltem probabiles rationes afferuntur ob quas eadem solis naturae 
viribus adscribamus. Etenim hallucinationes et partialis insensibilitas, 
in iis qui vehementi aliqua passione extra se rapiuntur, vel in semnam- 
bulismo naturali, eodem fere modo reperiuntur atque in hypnosi. Impe- 
rium autem quod hypnotizans in hypnotizatum exercet non levem 
analogiam habet cum imperio quod vir forti voluntate praeditus 
nonnumquam exercet in eos qui vivida phantasia proni sunt ut in 


(1) Dicimus * luminis ordinarii ope ,,, ut abstrahamus a possibilitate cernendi 
res trans corpora opaca ope radiorum quos nuper observavit Dr. Rintgen. 

quamcumque partem agantur: insuper minus mirabile apparebit si 
quis attendat (quod extra dubium est) speciales conditiones in hypnoti- 
zante et hypnotizando requiri, puta in hoc persuasionem effectus secu- 
turi vel magnain nervorum sensibilitatem, in illo speciem aptam ad 
auctoritatem conciliandam, neque semper ita absolutam esse hance 
dominationem ut hypnotizatus nullatenus resistat. (n. 15) Adde analo- 
giam cum miris effectibus qui in quibusdam morbis, ut in hysteria, con- 
tingunt : his enim liquido constat e systemate nerveo per morbum vel 
(ut alii hypnosim explicare malunt) per naturalem phantasiae com- 
motionem vehementer excitato, exspectari posse maxime stupendas 
immutationes in memoria, intellectu, sensibus, ete. (1) 

2° S. Sedes non quemlibet usum magnetismi animalis, sed tantum- 
modo ejusdem abusum, nempe effectus supernaturales vel turpes qui 
ex eodem interdum prodire videntur, reprobavit. Sic in documento 
omnium praecipuo, vid. in Litt. encycl. aS. Inqu. datis 4 Aug. 1856 
(Coll. P. F. n. 1754), pluries distinguitur inter usum et abusum magne- 
tismi : reprehenduntur ii qui, neglecto licito studio scientiae, curiosa 


‘sectantur et ariolandi divinandive principium quoddam se nactos glo- 


riantur. Effectus autem qui quaeri prohibentur prorsus diversi sunt ab 
ordinariis hypnotismi phaenomenis, sed prorsus praeternaturales : 
“Hine somnambulismi et clarae intuitionis, uti vocant, praestligiis, 
mulierculae illae gesticulationibus non semper verecundis abreptae, se 
invisibilia quaeque conspicere effutiunt, ac de ipsa religione sermones 
instituere, animas mortuorum evocare, responsa accipere, ignota ac 
longinqua detegere, aliaque id genus superstitiosa exercere ausu teme- 
rario praesumunt. ,, 

Hujus argumenti vim auget quod S. Sedes ab anno 1856 nullum 
documentum ediderit quo hypnotismum reprobaret, quamvis ignorare 
nequeat eum a multis catholicis viris moderate et ad fines honestos 
usurpari. Accedit auctoritas multorum AA. qui aliquem saltem usum 
hypnolismi licitum existimant Gousset, (Th. Mor. I. n. 425); Bueceroni, 
(Cas. Conse. I. n. 8); D’Annib. (II. n. 53 ete.) 

Plures tamen Theologi, duce P. Franco (L’hypnotisme revenu a la 
mode), contendunt ne simplicissimos quidem hypnotismi effectus sine 


(4) S. Alph. (1. 4. n. 20) licitum ducit experimentum quod profecto phaenome- 
nis hypnotismi propriis mirabilius magisque impervium apparet, vid. pulverem 
syrnpathicum in sanguinem hominis recens vulnerati et non multum distantis 
injicere ut sanguis e vulnere fluere desinat. Nuperius D’Annib. (LI. n. 54) proba- 


- piliter naturalia ac proinde licita docuit: attentare, ope hypnotismi, transpositio 


nem sensuum, visionem per corpora dpaca, inspecltionem morborum quibus 
quis interius laboret, cognitionem rerum procul positarum, modo ne tam procul 
distent ut in animam crisiaci agere nullatenus possint. 

superstitione produci posse, cum omnes sint daemonis interventui 


adscribendi. Horum rationes praecipuae sunt: 

a) Etiam quando producuntur tantum effectus qui, natura sua, videri 
possint mere naturales, hi petuntur implicite a daemone. Quaeruntur 
enim ex unica illa causa quae omnia phaenomena hypnotica producit : 
haec autem nequit esse alia quam supernaturalis, siquidem pro lubitu 
hypnotizantis ab effectibus naturalibus ad supernaturales transitur. 
(Franco, op. cit. p. 232).— Resp. Effectus manifeste supernalurales non 
videntur produci cum ea frequentia et facilitate quae hie supponitur, 
sed raro tantum (n. 272), neque ex hypnotismo per se sumpto. Quare 
licet, verisimiliter saltem, supponere effectus hypnotismo proprios pro- 
duci vi quadam naturali, sed mira et hucusque parum explorata, qualis 
erat olim vis electrica ; effectus vero supernaturales tribuendos esse 


daemoni qui se naturalibus immisceat ut homines decipiat et vim pro- 
bativam miraculotum extenuet, praesertim quando hypnotizans dam- 
nabili curiositate transgreditur limites quos, in viribus naturae explo- 


randis, apponunt ratio et fides. 


b) Etiam minimi effectus hypnotici sunt praeternaturales quoad modum.- 


quo producuntur, vid. sine causa sufficiente, sine temporis mora, cum 
maxima facilitate eos in contrarios effectus mutandi, cum summa depen: 
dentia ab hypnotizante. (Franco, op. cit. p. 233) — Resp. Non videtur 
absonum eos produci ab ipsa phantasia hypnotizati sub iis excitationibus 
quae ab liypnotizante adhibentur, prout supra breviter exposuimus. 


Absonum vero videretur talia phaenomena, si vere praeternaturalia 


forent, produci cum ea constanti regularitate quam in ordinarii hypno- 
tismi effectibus cernimus, dum interventus daemonis in rebus humanis 
non videtur a Deo permitti nisi per modum rarae exceptionis. 


2'74. III. Etiam quando abest labes superstitionis,illicitum est aliquem 
in somnum hypnoticum conjicere, vel seipsum hypnotizanti tradere, 
sine gravi causa et debitis cautelis. Rationes sunt : i 

1° Per somnum illum homo fere omnino sub imperium hypnotizantis 
constituitur, et, quamvis non semper nefariis suggestionibus cessurus 
sit, magnum tamen periculum iis cedendi ineurrit : plerumque enim 
repetitis mandatis quaelibet resistentia frangitur, potissimum ubi homo 
jam ad mala quae jubentur pronus est. Deinde in arbitrio hypnctizantis 


erit hypnotizatum turpiter tangere, ejus seereta extorquere, etc. Cfr. 


Coconnier, op. cit. p. 112 seqq. Plerumque etiam, qui semel se hypnoti- 
zanti tradiderunt, facillime ab eo iterum in hypnosim conjici, etiam 
inviti, possunt. Jamvero talis abdicatio libertatis humanae, cum tantis 
moralibus periculis conjuncta, licita esse nequit sine causa proportio- 


nata, ac proinde gravi (n. 14), neque sine cautelis quibus haec pericula, 


—— 

quantum fieri potest, removeantur. Hae cautelae potissimum in eo erunt 
quod fidus testis, durante hypnosi, adstet, hypnotizans autem integervi- 
mae sit probitatis. 

~ 2° Multiplicibus periculis exponitur sanitas ubi imprudenter vel ab 
imperitis inducitur hypnosis, praecipue si quis occulto morbo laborat : 
quare is qui medicinae imperitus, et sine medici consilio, alium hypno- 
tizat, vel se hypnotizanti tradit, alienam vel propriam sanitatem in grave 
discrimen inducit. 

Utrum inducetio in hypnosim sine causa sufficiente, vel neglectis caute- 
lis pro moribus et sanitate requisitis, grave an leve peccatum constituat, 
in singulis casibus definiendum erit e majore vel minore periculo dam- ° 
norum moralium vel physicorum quae ex hypnosi timenda videantur.(1) 


275. IV. Vitatis conatibus superstitiosis, et adhibitis cautelis supra 
explicatis, licet seipsum ob gravem causam hypnotizanti tradere. Etenim 
his cautelis, ut peritissimi medici testantur, quodlibet periculum pro 
sanitate removeri potest (Coconnier, op. cit. p. 284); e praesentia testis 
et probitate hypnotizantis removeri potest etiam quodlibet periculum 
pro moribus. Nihil ergo manet quod moralem difficultatem faciat, nisi 
privatio usus rationis et aliquale periculum ne quis postea invitus ite- 
rum in bypnosim conjiciatur (quod tamen non est semper in potestate 
hypnotizantis), Jamvero haec valde restricta abdicatio propriae libertatis 
non videtur notabiliter major quam quae fit ab aegroto qui ope chloro- 
formii, ete. in somnum conjicitur : quod ob gravem causam licere dixi- 
mus. (n. 185) 

Ut liceat alterum in hypnosim conjicere, praeter has conditiones 
requiritur ejusdem consensus : nemo enim invitus, etiam ad tempus, usu 
suae rationis et libertalis privari potest. (2) 

Graves causae ob quas licite hypnotismus adhibeatur, sunt praeser- 
tim duae : curatio morborum quibus sanandis desit aliud medium pror- 
sus innocuum, et progressus quarumdam scientiarum, puta medicinae 
vel psychologiae, his experimentis obtinendus, Praeterea censemus hyp- 
notismum Jicite adhiberi ad tollendas, vel saltem minuendas, quasdam 
malas propensiones quae, ob vehementiam suam, libertatem tollunt vel 


(4) Sapienter lex Belgica (30 Maii 1892) poenis severis afficit eos qui personam 
hypnotizatam in spectaculum dederint, vel qui, cum nee medici sint, nec specia- 
lem licentiam a gubernio obtinuerint, bypnotizaverint personas viginti annis mi- 
nores vel amentes.— De effectibus physiologicis hypnotismi videsis periodicum : 
Revue des Questions scientifiques (ann. 1889 et 1890), Ltudes sur le magnétisme 
animal, par le Dr Masoin. — Z 

(2) Plerumque iterum inviti in hypnosim conjici possunt ii qui jam semel ab 
eodem hypnotizante in somnum conjecti sunt, vel qui extraordinaria sensibili- 
tate praediti sunt; reliqui plerumque cogi non poterunt, modo nolint se subdere 
magnetizantis tentaminibus. (Coconnier, op. cit. p. 73 seq.) 

extenuant, puta propensionem ad suicidium, ad Jiquores inebriantes, ete. 
Etenim ita non usus libertatis humanae, sed tantum aliquod determi- 
natum obstaculum recto ejusdem exercitio officiens, tollitur, et quidem 
libere : siquidem supponimus hominem sponte se tradere hypnotizanti 
ut bonum hune effectum obtineat. Ceterum per suggestiones hypnoticas 
libertatem ad malum omnino et perpetuo tollere tum reapse impossi- 
bile est, tum Dei ordinationi repugnat. 


CAPUT III. 


DE VITIIS OPPOSITIS RELIGION PER DEFECTUM. 


§ |. DE TENTATIONE DEI. 


276. NOTIONES. Tentatio Dei est dictum vel factum quo quis 
experimentum sumit de Deo, ut videat num sit potens, sapiens, miseri- 
cors aut aliquam aliam perfectionem habeat. 

Distinguitur duplex : formalis seu expressa et virtualis seu interpre- 
tativa. : 
Formalis fit quando aliquis quidpiam a Deo postulat vel facit cum 
intentione explorandi Dei scientiam, potestatem, voluntatem, ete. 
(2. 2. q. 97. a. 1). Suarez (de Relig. tr. 3. 1. 1. ¢. 2. n. 14) aliique eidem 
accensent dictum vel factum quo aliquis indebite et irraiionabiliter 
explorat divinam voluntatem circa aliquid futurum : unde abest ab 
hujusmodi tentatione ila ignorantia yel dubitatio de perfectione divina 
quam S. Thomas ponit necessario inesse huie peccato. 

Virtualis fit ab eo qui “ etsi non intendit experimentum de Deo 
sumere, aliquid tamen petit vel facit, quod ad nihil aliud est utile, nisi ad 
probandam Dei potestatem vel bonitatem vel cognitionem.,, (S. Th. 1]. ¢.) 
Ut autem habeatur interpretativa tentatio Dei, semper necessarium est 
ut, saltem desiderio et intentione, auxilium divinum imploretur. Ideo 
nulla habetur tentatio Dei quando nihil a Deo exspectatur, quod 
dupliciter contingit : 1° quando aliquis se committit discrimini, quia 
illud vult, puta denegando medicinas quo citius moriatur, vel ineundo 
duellum, sine ulla falsa persuasione qua olim specialis interventus 
Dei in favorem innocentis exspectabatur; — 2° quando effectus, ex 
imprudentia vel stoliditate, contra omnem probabilitatem exspectatur, 
ut fit qnandoque ab aegrotis qui medicum et medicinas omnes respuunt, 

In adeundis hac mente periculis poterit peccari contra quintum Deca- 
logi praeceptum, non autem contra religionem. (Ball. P. n. 117) 


277. ASSERTA. I. Tentatio Dei formalis, quando includit dubita- 
tionem de perfectionibus divinis, gravi peccato infidelitatis addit grave 
peccatum contra religionem. 

Nam gravem irreverentiam Deo irrogat qui ab Eo petit ut probet 
~ suam omnipotentiam, bonitatem, etc. quasi esset ludio quidam. Ad 
irreligiositatem autem pertinet quod, ex incertitudine fidei, homo aliqua 
faciat, quae ad divinam irreverentiam pertinent. (S. Th. 1. ¢. a. 3. ad 1) 


II. Tentatio Dei formalis (sensu Suarezii), in qua non dubitatur de 
divinis perfectionibus, minus quidem culpabilis est, cum non supponat 
infidelitatem; constituit tamen et ipsa peccatum ex genere suo mortale 
contra religionem. 

Nam gravem irreverentiam Deo irrogat qui indebite et irrationabiliter 
vult nosse in aliquo voluntatem Dei et, ad illam explorandam, aliquid a 
Deo petit. Vult enim ut Deus sua potentia aliquid mirabile et extraor- 
dinarium operetur solum ad illum vanum finem : quod est valde alienum 
a sapientia et prudentia Dei. Petit ergo a Deo aliquid quod esset 
indecentissimum infinitae Majestati: ut nempe potentiam suam exserat 
ad rem inutilem docendam. (Suar. 1]. ¢. n. 16) 


2'78. III. Tentatio Dei interpretativa, cui nullum subsit dubium 
de perfectionibus divinis, est quidem ex genere suo mortalis; attamen 
plerumque est tantum veniale peccatum ob imperfectionem actus, 
ignorantiam, inconsiderationem vel parvitatem periculi cui aliquis se 
exponit. 

Non apparet enim gravis irreverentia erga Deum in eo qui se alicui 
leviori periculo committit, exspectans speciale auxilium divinum praeter 
ordinem a Providentia Dei statutum, Attamen grave peccatum commit- 
titur ab eo qui se vel alium magno periculo exponat, temere exspectans 
miraculum quo libereltur. Adversatur hoc peccatum etiam religioni, quia, 
saltem virtualiter, divinum auxilium imploratur, sed imprudenter et 
contra beneplacitum Dei. (Suar. 1. ¢. ¢. 3. n. 5) 

Nullum autem est peccatum si speciale auxiliam Dei imploratur ubi 
justa est causa, ex. gr. Dei inslinctus, necessitas vel pia utilitas : sic enim 
jam non tentatur Deus. Quandoque etiam tentatio Dei mere materialis 
est, scilicet ubi aliquis ex errore et perperam intellecta fiducia existimat 
speciale auxilium divinum peti vel exspectari posse. _ 

Hine miraculum a Deo petere licet, quoties adest utilitas gravis ad 
nostram aliorumye salutem vel divinam voluntatem implendam. Offerre 


Gén., T. I. 17 

autem absolute miraculum ad conversionem haereticorum, non Leet ca 
sufficiant nostrae fidei testimonia. (S. Alph. n. 31) : 


Controvertitur inter AA. num tentatio Dei interpretativa specie 


differat ab expressa. (S. Alph. n. 82) Practice discrimen erit in confes- 
sione explicandum, propter peccatum grave infidelitatis, quod in formali 
tantum reperitur. 


S .2 DE SACRILEGIO. 
yw 
279. I. Sacrilegium, lato sensu, est quodlibet peccatum contra 
virtutem religionis, ex. gr. perjurium, blasphemia; sensu stricto, quate- 
nus speciale peceatum constituit, definitur : violatio rei sacrae. (2. 2. 
q. 99. a. 1) In hac autem definitione res sumitur sensu maxime indeter- 
minato, quo complectitur etiam personas et loca, seu quidquid ad 
-divinum cultum ordinatur. 
Malitia specialis hujus peccati contra virtutem religionis in eo est 
quod res sacra violatur per aliquam irreverentiam. Scilicet * ex hoc 


quod aliquid deputatur ad cultum Dei, efficitur quoddam divinum; et - 


sic ei quaedam reverentia debetur, quae refertur in Deum. Et ideo omne 
illud quod ad irreverentiam rerum sacrarum pertinet, ad injuriam Dei 
pertinet et habet sacrilegii rationem. , (S. Th. 1. ¢.) 


II. Distinguuntur tres sacrilegii species, nempe personalis, localis et 


realis, prout irreverentia irrogatur personae, loco, vel rei sacrae. Ratio- 


nem assignat S. Th. (I. ¢. a. 3), quod * debetur reverentia rei sacrae 
ratione sanctitatis. Et ideo, secundum diversam rationem: sanctitatis 


rerum sacrarum, quibus irreverentia exhibetur, necesse est quod sacri- 


legii species distinguantur. Tanto enim sacrilegium est gravius quanto 
res sacra in quam peccatur, majorem obtinet sanctitatem. , Hane divi- 
sionem, tamquam sacris canonibus omnino conformem, recipiunt etiam ii 
qui, ut Suarez (de Rel. tr.3. 1.3. ¢. 1. n. Ee seq.), de theoretica ejus proba- 
tione dubitant. 

Juxta S. Th. (I. c. ad 2) hae tres species sunt infimae, ita ut jam non 
sit ulterius distinguendum, ex. gr. inter sacrilegia personalia. Hoe etiam 


S. Alph. (n. 34) contra Suar. (I. c..n. 8) aliosque probabilius opinatur. — 


Ceterum practice poenitentes, declarando peccatum commissum, ex. gr. 


utrum personam sacram violaverint percutiendo an fornicando, rationem 


sacrilegii plene pandent. 


280. III. Personale sacrilegium committitur praesertim triplici 
ratione : inferendo manus violentas in personas ecclesiasticas, has contra 

vigentiwm canonum praescripta subjiciendo tribunalibus civilibus, luxu- 
riose violando personam Deo per votum castitatis sacratam. Sacrilegia 
autem non sunt reliqua peccata quae contra personam sacram fiunt, 
puta calumniae contra sacerdotem ; similiter nec reliqua peccata quae 
ab ipsa persona sacra adalat Haec enim non repugnant directe 
personae quatenus sacra est. 

De duabus prioribus rationibus agetur Vol. I. nn. 590 et 594.Hie ergo 
tantum de tertia breviter dicendum, scilicet : 
_ 1° Peccatum sacrilegii committitur tum a persona sacra luxuriae 
indulgente, tum a complice. Ideo si ambae essent sacrae, haee cireum- 
stantia in confessione omnino manifestanda foret. 

2° Controvertitur quaenam personae relate ad hane violationem 
dicendae sint sacrae. Probabilius opinamur eas tantum quae vel ordinem 
sacrum suscepere, vel per votum castitatis, etiam simplex, vere reli- 
giosae factae sunt. Nam, ut aliquis fiat persona sacra, non sufficit 
quodlibet votum privatum, sed requiritur ut per Ecclesiam ad cultum 
divinum deputetur. Haee videtur etiam S. Th. doctrina. Cfr. verba citata 
n. 279, I. Manifestum tamen est violationem personae quae voto privato 
eastitatis ligetur, esse grave sacrilegium sensu lato, quatenus fides Deo 
data irreverenter frangitur. Alii autem, ut S. Alph. (I. ¢.n. 47), opinantur 
hoe esse sacrilegium proprie dictum. Cfr. Ball. P. n. 135 seqq. E proba- 
bilitate hujus posterioris sententiae sequitur non esse obligationem 
declarandi in confessione utrum votum castitatis violatum privatim an 
in ordinatione vel professione religiosa emissum sit. 

Si quis autem simul religiosus et sacro ordine initiatus contra castita- 
tem peccaret, non committeret nisi unum sacrilegium (S. Alph. n. 455), 
quia utrimque habetur idem votum ex eodem motivo religionis obligans. 


(n.163) 


281. IV. Locale sacrilegium committitur quadruplici ratione : 
violando immunitatem ecclesiarum seu jus asyli, actionibus quibus 
ecclesia polluitur, furto rei quae in ecclesia reperitur et ad eam peculia- 
riter spectat, actionibus profanis quae loci sanctitati repugnant. 

De immunitate ecclesiastica agetur Vol. I. n. 598; de actionibus 
quibus ecclesia polluatur Vol. II. n. 242. Quae hic adnotabimus fere non 
spectant nisi ad duas posteriores sacrilegii localis rationes : 

to Locus sacer, seu ecclesia, in praesenti materia (seposita quaestione 
de immunitate), censetur ille qui auctoritate episcopi ad cultum divinum 
deputatus est, sive jam solemniter consecratus, sive tantum benedictione 
donatus sit. Comprehenduntur ergo omnes ecclesiae et sacella quae non 
sint stricto sensu privata, et coemeteria canonice fidelibus sepeliendis 


deputata. 

2° Furtum, in ecclesia factum, probabilius non habet mortalem mali- 
tiam sacrilegii localis nisi res furto sublata, sive sacra sit, sive pro- 
fana, speciali ratione ad ecclesiam pertineat, puta si ecclesiae usibus 
fuerit commodata vel ejusdem custodiae commissa. Atque ideo plures 
DD. interpretantes cap. Quisquis (Deer. Grat. q. 4. causa 17) : “ Sacri- 
legium committunt auferendo sacrum de sacro, vel non sacrum de sacro, 
sive sacrum de non sacro ,, notant dici de sacro, non autem in sacro, ut 
indicetur aliquod vinculum speciale inter rem et ecclesiam. (Lugo, de 
Poenit. disp. 16. n. 470) Ideo si quis crumenam alterius in ecclesia ver- 
santis furatur, non contrahit gravem sacrilegii malitiam, ideoque hane 
circumstantiam in confessione tacere potest. 

3° Omnia peccata quae in loco sacro committuntur, per se loquendo 
et seclusa ignorantia. vel inadvertentia, aliquam sacrilegii malitiam 
adnexam habent. Nam adversatur reverentiae loco sacro debitae quod 
convertatur in locum peccandi et offendendi Deum. Haec tamen malitia 
plerumque levis est; gravis evadit tantum quando actiones peccaminosae 
speciatim legibus positivis in loco sacro fieri vetantur, ut sunt eae qui- 
bus ecclesia polluitur, vel quando natura sua gravem irreverentiam 
loci sanctitati inferunt, ex. gr. jumenta in ecclesia tamquam in stabulo 
collocare, ibidem comoedias lascivas exhibere, etc.(Lugo, l. c. n. 466 seq.) 

In specie, peccata luxuriae non consummata gravem malitiam 
sacrilegii localis probabilius non continent, nisi conjuncta sint cum 
periculo pollutionis : tune enim videntur comprehendi sub prohibi- 
tione ipsius effusionis seminis humani qua ecclesia pollui declaratur. 
Neque desideria turpia gravem hujusmodi malitiam involvunt, nisi 
ferantur in peccatum intra ecclesiam consummandum : quod pee 
fiet. (Lugo, |. c. n. 464 seq.) 

4° Prohibentur in ecclesia fieri saecularia judicia et parlamenta : quae 
tamen permitti possent, si deesset alius locus opportunus et sine strepitu 
fierent. (S. Alph. n. 37) Similiter mereatus in loco sacro prohibentur : 
quod tamen intelligendum est de casu quo locus ille ex industria nego- 
tiationi peragendae deligatur. Imo, si absque perturbatione divinorum 
officiorum id fiat, tolerari potest ut in coemeterio vel in ipso templo 
vendantur cerei et alia quae ad devotionem populi pertinent. (Laymann, 
1. 4. tr. 10. ¢. 7. n. 9) Permitti quoque possuntin ecclesiis comoediae 


honestae ad fovendam pietatem idoneae, exercitia litteraria vel svien- 


tifica. (Ball. P. n. 196) 


282. V. Sacrilegium reale est violatio rei sacrae seu quae publica 
auctoritate cultui divino deputata sit. Res autem sacrae ad quadruplex 
genus reduci possunt (2. 2. q. 99. a. 3; Struggl, tr. 5. q. 6.n. 15) : 

1° Sacramenta. Hine sacrilegium committitur ab eo qui sciens volens 

efficit ut invalide conficiantur, qui ea indigne ministrat vel suscipit, ut 
exponetur in Tr. de Sacramentis in genere. Quodsi contumeliose tractan- 
tur, accedit malitia blasphemiae, quia contemptus in ipsum Deum redun- 
dat vel prius contra Deum habetur et dein transfertur ad res divinas, 
ex. gr. Si quis oleum sacrum contumeliose ad usum profanum adhibeat. 
(Lehmk. I. n. 380) Gravissimum sane est sacrilegium guod in S. Eucha- 
ristiam committitur; non constat tamen hine oriri novam sacrilegii 
speciem. (n. 279, IT) 

9° Vasa consecrata ad usum sacramentorum, reliquiae et imagines 
Sanctorum, sacra Scriptura, sacrae aedes, altaria. Ut autem dijudicetur 
num graviter peccent qui unum ex istis, secluso contemptu, irreve- 
renter tractent, videndum erit num gravem injuriam Deo rebusve sacris 
inferre merito censeantur. Id in quibusdam casibus erit manifestum ; 
in dubiis attendatur ad intentionem agentis. 

Speciatim quod ad verba S. Scripturae pertinet, grave sacrilegium 
erit ea adhibere ad finem graviter malum, puta ea detorquendo ad 
sensum impium vel obscoenum. Ubi ad meras facetias adhibentur, 
plerumque culpa venialis fiet ; quandoque omnis irreverentia alque ideo 
omnis reatus abesse poterit. (Lehmk. I. n. 382) 

3° Ornatus ministrorum sacrorum vel altarium, et alia quae ab 
Ecclesia in ordine ad usum sacrum benedicuntur. Advertendum tamen 
non omnia quae benedicuntur fieri res sacras, ut patet e benedictionibus 
mere invocativis, quas Ecclesia effundit in res usibus profanis destina- 
tas, puta domos, naves. Insuper non omnia quae in ordine ad usum 
sacrum benedicuntur cum eodem rigore ab usibus profanis segregantur. 
Sic sacrilegium reale committeret qui ornamenta sacerdotalia benedicta 
deferret in ludo theatrali : non peccaret vero qui, secluso contemptu, ad 
usus profanos adhiberet incensum, candelas, ramos, aquam benedictam. 
(S. Alph. n. 40) Veteres canones (ex. gr. de Conseer. Dist. I. ec. 38 et 39) 
severe prohibebant ne res usibus sacris dicatae, ex. gr. ligna ecclesiae 
consecratae, altaris palla vel velum, usibus profanis addicerentur : quare 
illa comburi vel aliis usibus sacris adhiberi jubebant. Attamen rigor ille 
antiquus consuetudine mitigatus videtur. Ideo S. Alph. (n. 41) opinatur 
res sacras usibus profanis addici posse dummodo fofaliter immutentur, 
ut si calix igne vel ferro ad communem argenti massam reducatur ; 
non licere tamen ex veteri casula vestes profanas resarcire. Alii (Gen- 
nari, Consult. mor. can. Cons. can. 33) etiam longius progressi, censent 
jam posse usibus profanis addici calicem et, a fortiori, reliqua vasa 
quae benedictionem amiserint; vestes sacras posse ad alios usus 
adhiberi, dummodo prius earum forma immutetur ; ecclesiae dirutae 
petras, ligna et reliquam materiam ad usus profanos licite vendi. Semper 
tamen cavendum a fidelium seandalo, 

40 Bona mobilia vel immobilia ad_ sustentationem ministrorum 


ecclesiae, ad hujus fabricam aliosve usus sacros députata : licet enim 


talia bona in se non sint sacra, jus tamen Ecclesiae ad ea sacrum est. 


(Struggl, 1. ¢:) Quodsi res quaedam nondum transiit in Ecclesiae domi- 
nium, puta legatum nondum ab haerede solutum, sacrilegium non 
committitur nisi lato sensu ab eo qui eam furetur, destruat etc. 
Sacrilegium reale etiam mera omissione fieri potest, et quidem grave, 
ex. gr. si ea quae ad sacrificium spectant, ut corporalia ét similia, sint 
valde immunda. (S. Alph. n. 48) Raro tamen per illam negligentiam 
gravilter peccabitur. Qui autem utitur corporali vel aliis paramentis non 


enormiler immundis venialiter tantum peccat, imo nullatenus, si alia 


haberi non possint. (S. Alph. 1. 6. n. 376). 

N. B. Feminae et laici prohibentur quominus nuda manu -tangant 
calices, patenas, aras, etc. chrismate delibuta. Hoc tamen, si causa 
rationabilis adest, licet ; sine tali causa, alii contra alios id culpa veniali 
non vacare putant ; certe, secluso contemptu, non est mortale. Id etiam 


per privilegium conceditur regularibus et monialibus sacristis. [dem con-. 


suetudine extensum est ad minus stricte dictos religiosos vel moniales, 
qui, ex officio sacristae, causam rationabilem tangendi vasa sacra 
habent. (Gasp. de Euch. n. 757) Omnibus antem licet langere ea quae non 
tangunt immediate S. Eucharistiam, nee chrismate inunguntur, ut vestes 
sacerdotales, reliquias ; item corporalia, pallas et purificatoria, saltem 
quando post usum sacrum lota sunt, imo etiam, piurium sententia, 
antequam laventar. (S. Alph. n. 48) arse 


§ 3. pr SIMONIA; 


283. DEFINITIO. Simonia communiter cum S. Th. (2. 2. q. 100. 
a. 1) definitur : studiosa voluntas emendi aut vendendi pretio pPpuces 
aliquid spirituale vel spirituali adnexum. 

Verba studiosa voluntas non tantum indicant voluntatis qauhersas: 
nem (quae in omni peccato formali requiritur), sed intentionem unius 


partis obligandi alteram ad dandam rem spiritualem vel temporalem. 


Ad simoniam ergo requiritur et sufficit venditio virtualis et voluntas, 
etiam interna, emendi aut vendendi spirituale pro temporali : unde eam 


committit qui dat temporale pro spirituali, non praecise tamquam pre- 
tium, sed tamquam motivum ut alter det spirituale ita dispositus ut 


non daret si sciret alterum non esse hoc spirituale tributurum. Simo- 
niacus vero non est qui dat temporale, tantum cum spe ut alter ex gra- 
titudine sibi spirituale reddat : non enim venduntur ea quae ex mera 
gratitudine conferuntur, (Ball. P. n. 219 seq.) 

_ Temporale pretium seu munus potest esse multiplex. Distingui solent 
ex can. 114. Caus. 1. g. 1: munus ab obsequio, munus a manu, munus 
a lingua. Munus ab obsequio est subjectio indebite impensa, puta per 
famulatum, institutionem doctrinalem, curam impensam ex. gr. ei quem 
vis obligare ad beneficium tibi conferendum. Munus a manu est pecu- 
nia vel quidquid emi vel vendi solet, ut libri, monilia, ete. Munus a 
lingua est favor, commendatio, defensio, etc. quae pretio sunt aestima- 


~ bilia, ut si quis alteri dat beneficium cum pacto expresso vel tacito quod 


se principi commendet ut collator ab isto officium aliquod temporale 
obtineat. 

_ Spirituale intelligitur “ res supernaturalis ad salutem ordinata, sive 
sit formaliter talis, ut gratia et dona Spiritus Sancti (ut in casu Simonis 
magi, a quo id peccatum nomen duxit); sive causaliter, ut sunt sacra- 
menta, concio, preces et sacramentalia ; sive sit effectus et usus potes- 
tatis supernaturalis, ut consecratio, absolutio, dispensatio, benedictio, 
excommunicatio, electio, praesentatio, confirmatio, collatio beneficii 

_aliique actus jurisdictionis ecclesiasticac. , (Bus. ap. S. Alph. n. 49) 

Spiritualt adnexum additur “ ad comprehendendum ea quae non 
sunt per se spiritualia, sed ad ea ordinantur iisque sunt adnexa, sive 
antecedenter, ut jus patronatus respectu beneficii, vasa et vestes sacrae 
respectu sacramentorum ; sive concomitanter, ut labor in administra- 
tione sacramentorum ; sive consequenter, ut reditus beneficiorum, qui 
dantur propter officium spirituale. ,, (Bus. 1. ¢.) 

Ex his patet simoniam esse speciem quamdam, certo tamen distine- 
tam, sacrilegii realis : nam malitia ejus in eo apparet quod, rem sacram 
cum pretio temporali aequiparando, injuriam infert ejus dignitati, qua 
‘temporalia omnia superat. 


284. DIVISIO. Simonia dividitur praecipue : 
fo In simoniam juris divini et simoniam juris ecclesiastict. Simonia 
juris divini seu naturalis, ea est cui proprie convenit definitio supra data; 
simonia vero juris ecclesiastici ea est qua una res spiritualis, aut 
spirituali adnexa, datur pro alia spirituali aut huic adnexa, ex. gr. in 
permutatione beneficiorum propria auctoritate facta; imo eliam talis 
simonia quandoque committitur, cum res in se temporalis datur pro 
pretio temporali, ex. gr. vendendo officium sacristae. 
Discrimen magnum inter utramque illam simoniam viget. Prior enim 
mala est ipsa rerum natura (n. 283); posterior tantum ob Kecclesiae 
-prohibitionem, ideoque iisdem modis cessare potest.ac quaevis lex mere 
_ecclesiastica. Probabilius tamen haec etiam veram simoniam coutinet. 
Nam in Ecclesiae potestate est efficere ut positio vel omissio actus indif- 
ferentis quem sub motivo alicujus virtutis, puta religionis, praecipit vel 

directivae seu instructiones doctrinales, quae non magis obligant quam 


doctrina in qua fundantur, puta quae continentur sub titulo: De 
defectibus ete. (Suar. disp. 85. sect. 1) 
Probatur haec sententia imprimis e Bulla Pii V_ missali praefixa : 
“In virtute sanctae obedientiae praecipientes ut, ceteris omnibus ratio- 
nibus et ritibus ex aliis missalibus... penitus omissis... Missam juxta 
ritum, modum ac normam, quae per missale hoe a Nobis nune tradun- 
tur, decantent ac legant. , Unde patet praecepto rigoroso non tantum 
vetari aliorum missalium usum (nisi peculiari privilegio id indultum sit), 
sed etiam positive imponi conformitatem cum ratione celebrandi in hoe 
missali descripta. At pro rubricis ante vel post Missam servandis 
non habetur tam strictum praeceptum ; imo, cum eas silentio praeter- 
miserit S. Pius V eo loco quo pronum erat eas commemorare, censendus 
est noluisse eas omnes stricto praecepto I imponere. . 
Nec propterea tales rubricae uniuscujusque sacerdotis genio. peumat 
tuntur, sicut neque in Ordinibus religiosis regulae mere directivae in 
cujusque religiosi arbitrio ponuntur. Nam Ecclesia merito aestimare 
potuit pro regulis minoris momenti sufficere Superiorum vigilantiam et 
bonam sacerdotum voluntatem ad observandas rubricas quas practice 
raro negligere possunt sine peccato levi, nisi causa rationabili exeusen- 
tur. Nihil ergo nos cogit ut cum quibusdam recentioribus, praesertim 


Rubricistis (ut Coppin, Sacrae Lit. Compend. n. 6 seqq.) omnes omnino ; 


rubricas tamquam praeceptivas habeamus. 

Idem consequenter dicendum de S.C. R. decretis, quibus rubricae 
missalis authentice declarantur. Haee erunt praeceptiva vel mere 
directiva, prout rubricas intra Missam servandas vel reliquas afficiunt, 
nisi in his posterioribus amplior obligatio e See materia vel verbis 
adhibitis colligatur. : 


251. II. Consuetudine abrogari nequeunt rubricae missalis in rebus 
majoris momenti, ne uniformitas substantialis in divini sacrificii liturgia 
pessumdetur. 

Imo multi Rubricistae (Coppin, op. cit. n. 21 seq.) contendunt 
omnem consuetudinem contra quaslibet rubricas esse ab Ecclesia 
reprobatam, ideoque nullius valoris. Sed, ne praxim timoratorum sacer- 
dotum vel ipsoram Praesulum condemnemus, omnino admittendum 
arbitramur ; quasdam minoris momenti rubricas in desuetudinem abire 
posse. Sic ipsa S. C. R. interrogata : “ Utrum possit servari consuetudo 
non accendendi tertium cereum in Missis privatis a consecratione 
ad communionem, quamvis commode fieri possit ? Item quod tobaleae 
altaris usque ad terram a lateribus non pertingant ? ,, respondit 30 Dec. 
1881 : “ Ad utrumque servetur consuetudo. , Consuetudines vero quae 

cultum divinum dedeceant, unice tolerari possunt ad majora mala vitan- 
da : quae raro timenda sunt in rebus quae unice ad clerum spectant, 
crebrius in iis quae a populo fiunt vel animadvertuntur. 


III. Aegre determinatur quaenam sit materia gravis vel levis in 
omittendis Missae partibus. Duplex regula cum S. Alph. (n. 404 seqq.) 
tenenda videtur : 

1° Facile fit grave peccatum ubi omittitur aliqua pars Missae ordina- 
ria, seu quae semper praescribitur, puta confessio quae fit ad pedem 
altaris, epistola, ‘collectae principales, fractio hostiae, illius mixtio cum 
sanguine. Haec severius applicanda sunt canoni Missae, utpote cum 
essentia sacrificii magis intime connexo. Quare communiter censetur 
mortale omiltere quamlibet canonis orationem, vel ejus verba ita miitare 
ut sensus varietur, ete. Id tamen ad ultimos usque apices determinari 
nequit, ut patet ex ipso dissensu AA. qui illud tentarunt. Sic, ut graviter 
peccetur omittendo nomina Sanctorum in canone, alii requirunt ut 
omittantur duo nomina, alii tria vel quatuor, alii oeto vel decem. 
Cfr. S. Alph. n. 405. Nee multum ad praxim faciunt illae minutiores 
omissionis gravis vel levis determinationes : siquidem nemo solet directa 
voluntate praetermittere Missae partem ; si qui vero quasdam omittunt 
ob negligentiam culpabilem, eorum reatus dijudicandus est e causa 
generali omissionum et mutationum quam culpabiliter ponunt, non 
autem ex omissionibus quae reapse contigerunt. Cfr. Vol. I. n. 20. 

2° In partibus extraordinariis, seu quae non in qualibet Missa dicun- 
tur, veniale est singulas omittere, utpote minus arcle cum sacrificio 
connexas, puta Gloria, Credo, sequentiam, collectas quae non sunt pro- 
priae Missae legendae, specialia quibusdam festis in praefatione vel 
canone. Si tamen plures simul partes omitterentur, gravis materia 
attingi posset. (S. Alph. n. 409) 


252. IV. Sacerdos qui ob aegritudinem similemve causam ineptus 
esset omnibus rubricis servandis, posset tamen celebrare, saltem pri- 
vatim, si quaedam tantum minoris momenti omittere vel mutare debe- 
ret, puta si nequiret hostiam elevare, si necesse esset niti baculo vel 
utroque brachio super altare posito. Imo posset celebrare publice 
dummodo populus rationem hujus exceptionis edoceretur. (S. Alph. 
n. 402) Attamen, si res magis extraordinaria foret, puta si nequiret 
celebrare nisi sedendo, si ab altero sacerdote fulciendus esset, etc., 
dispensatio a S. Sede vel, pro casu transeunte, ab episcopo petenda 
esset. 

V. Regulariter nihil licet addere iis quae, e rubricarum praescripto, 
in singulis Missis diceifda vel facienda sunt. Nam S. Pius V (1. ¢.) vetat 

quod nondum ulla obligatio ex justitia adstringit: Exemplum habes in 
sacerdote gui libere obligationem suscipit Sacrum cantandi, vel hora 
importuna locove distanti celebrandi, assistendi aegroto cum periculo 
infectionis vel notabili negotiorum suorum incommodo, etc. Parochus 
vero (excepto casu consuetudinis legitimae) nihil exigere potest ut 
S.Viaticum ad aegrotum longe distantem deferat. ~ 

Si compensatio laboris extrinseci justo major exigitur, vel si, absque 
ulla externa ratione, augetur pretium lege aut consuetudine taxatum, 
plerique (Ball. P. n. 282) universe affirmant veram simoniam committi. 
Ratio eorum est quod, cum deficiat justus titulus laboris extrinseci vel 
sustentationis, excessus jam ut pretium ministerii sacri exigitur.Quidam 
tamen, ut Gury (I. n. 292) et aliquatenus Lehmkuhl (I. n. 390), simoniam 
proprie dictam,seclusa mente vendendi spirituale pro temporali, adesse 
negant : quia, cum adsit titulus exigendi remuneralionem, non habetur 
necessario comparatio spiritualis cum temporali. Certe, taxam dioece- 
sanam excedendo, clericus peccaret contra justitiam et obedientiam : 
siquidem auctoritas ecclesiastica jus habet determinandi justum stipen- 
dium, fere sicut Status potest determinare pretium legale - mereium! 


(n. 632) ; imo et in foro externo tamquam simoniacus plecti posset. a fy : 
ee 


a} 
288. IV. Simoniam committeret qui daret vel acciperet pretium ire 
absolutione a peccatis vel censuris, pro dispensatione in voto, juramento, 
impedimento matrimonii, etc. ul per se patet. Attamen saepe in talibus 
dispensationibus quaedam solvi jubentur ob varios titulos, puta per 
modum mulctae ad piam causam applicandae, per modum commuta-— 
tionis ex. gr. voti in eleemosynam. (S. Alph. n. 96) 


V. Simoniam non committunt ; 

1° Qui functiones sacras pate pr rineipaliter intuitu stipendii adnexi, 
ex.gr.se conferentes ad assistendum exsequiis propter pinguem merce- 
dem. Nam, quamvis in hac re aliquis inordinatus affectus subesse queat, 
per se licet intendere quod licite exigitur. Supponimus hie mercedem 
intendi tamquam medium sustentationis, non mente simoniaca. Seer 
n. 55) 
2° Qui pro stipendio tradunt doctrinam, puta catechesim sat theolo- 
giam, vel consilia quae non unice ordinantur ad bonum spirituale - 
audientium, sed simul ad aliquam temporalem eorum utilitatem, puta 
instructionem, scientiam, commodum, honorem, etc. Quodsi unice ad 


utilitatem spiritualem audientium tenderent haec institutio vel consilia, 


non liceret aliquid exigere nisi ratione BRC gS ut supra (II) 
explicatum est. (S. Alph. n. 94) 


3° Qui dant pecuniam aliamve rem temporalem unice eut se ab injusta 

vexatione liberent : nam sic temporale non datur pro re spirituali acqui- 


-renda, sed tantum ad removendam pravam alterius voluntatem et 


injustam denegationem rei spiritualis. Hine liceret dare pecuniam sacer- 
doti qui aliter nollet administrare sacramenta, quotiescumque aliquis 


“non posset, sine gravi incommodo, aliquo sacramento carere, puta ad 


implendum praeceptum Paschale : sic enim jam habetur ratio sufficiens 
ad permittendum sacerdotis peccatum. (S. Alph. n. 104) [dem quoque 
valet in materia beneficiorum ecclesiasticorum : in qua, ut dignoscatur 
utrum redimens injustam vexationem simoniam committat necne, inspi- 
ciendum est utrum per rem temporalem viam sibi sternat ad acquiren- 
dum jus spirituale, quod nondum possidebat, an tantum servet jus sibi 


jam quaesitum. (2. 2. q. 100. a. 2. ad 5) Ideo a simonia immunis esset 


qui pecuniam daret alii ut desisteret a calumniis quibus eum apud 
beneficii collatorem vexaret ; simoniacus foret qui ipsi collatori munera 
daret ne injuste denegaret beneficium digniori. (Ball. P. n. 289 seqq.) 
4° (Nui pecuniam dat homini impio detinenti reliquias aliasve res sacras 
easque profanaturo nisi ab hac injusta vexatione redimantur. Sic enim 
pretium temporale non datur pro re sacra, sed unice ad injustam impil 
hominis vexationem impediendam. Attamen, ex decreto S, C. Relig. et 


“Ind. 21 Dec. 1878 (Coll. P. F. n. 1917), illicitum est reliquias, quas 


homines impii venales exponunt, sponte redimere, sed monendus est 
Ordinarius ut secundum ejus directionem agatur. Hanc tamen positivam 
prohibitionem cessare censemus, si periculum sit in mora, puta propter 
imminentem profanationem. (Ball. P. n, 299) Etenim in hoe casu non 


-esset aliud medium obtinendi finem praecipuum hujus decreti, vid. reli- 


quiarum recuperationem. 

5° Qui aliquid temporale alteri dat ut is rem spiritualem in sui ipsius 
commodum praestet, ex. gr. dotem puellae si ingrediatur monasterium, 
munera adolescenti si frequentet sacramenta. Hujusmodi enim dona vel 
promissiones fieri solent sine animo imponendi alteri strictam obligatio- 
nem praestandirem spiritualem, et sic nihil aliud sunt quam donatio 
liberalis ad inclinandam alterius voluntatem in rem eidem profuturam. 
(Suar. de Relig. tr. 3. |. 4. ¢.16. n. 14) Quodsi donans intenderet impo- 
nere alteri strictam obligationem, ex. gr. ingrediendi religionem, susci- 
piendi sacramentum, plerique id simoniacum reputant (Suar. |. ¢. n. 17 
seqq ; S. Alph. n. 59), quia quodammodo emitur alterius voluntas ut is 
faciat quod gratum est danti pecuniam, munera, etc. Alii tamen, ut 
Lessius (de Just. et. J. 1. 2. c. 35. n. 66) et Sanchez (de Matr. disp. 39. 
n. 4 seqq.), id probabiliter negant, quia pro temporali non obligo illum 
ut mihi vel alteri aliquid spirituale tradat, sed tantum ut sibi consulat, 
eadem ratione qua Deus mandata servantibus praemia —promittit. 
Profecto cavendum est ne munera illa tanta sint ut alter jam principali- 


268 TRACT. VI. SECT. I. DE PRIMO PRAEC. DECALOGI. 
ter, propter illa, rem spiritualem praestet cum periculo fictionis vel 
inconstantiae. ne 

6° Qui vendit vasa sacra pro valore materiae qua constant, villam 
cui adnexum est jus patronatus, et similia in quibus temporale praecedit 
spirituale et quae propterea independenter ab isto vendi potest. At mani- 


feste simoniacus foret qui pretium propter spirituale adnexum augeret. 
(2. 2. q. 100. a. 4;S. Alph. n. 72) - 


289. VI. Simonia juris tantum ecclesiastici committitur praecipue 
hisce modis (Struggl, tr. 5. q. 6. n. 23) : 

1° Vendendo officia Ecclesiae extrinsece tantum ordinata ad res 
sacras, ex. gr. sacrislae, thesaurarii ecclesiae. 

2° Offerendo munera alii, ut collatori suadeat beneficium danti 
conferre. (Decr. Grat. caus. 1. q. 5. can. 3) Id plures ad simoniam juris 
divini referunt, sed, ut videtur, immerito : quia preces quae emuntur non 
sunt aliquid spirituale. 

3° Permutando beneficium ecclesiasticum eum alio beneficio ecclesias- 
tico, absque consensu legitimae auctoritatis. 

4° Accipiendo munera, etiam sponte oblata, pro examine ad paro- 
chiam, collatione ordinum, prima tonsura vel litteris dimissoriis. (Trid. 
Sess. 24. de ref. c. 18 et Sess. 21. de ref. ¢. 1) 

5° Vendendo oleum benedictum, vel rosaria, cruces, numismata, 
quibus adnexae sint indulgentiae. Hoe enim probibuit Ecclesia (ex. gr. 
S. C. Ind. et Rel. 12 Jul. 1847 ; Deer. Auth. n. 344) ad removendam 
omnem speciem vel periculum simoniae juris divini, quae committeretur 
si hujusmodi res carius venderentur ob benedictionem vel indulgentias 
adnexas. Cfr. Vol. II. n. 408. Praeterea et aliae plures prohibitiones fieri 
solent Statutis Synodalibus vel Conciliorum, particularium, ut omnis 
species simoniae vel turpis lucri a sacro ministerio, et praesertim ab - 
administratione sacramentorum, removeatur. Sic Cone, Baltimor. III 
iterum reprobavit quod jam a Patribus Cone Baltimor. II fuerat 
proscriptum : pecuniam exigi ad fores ecclesiae Dominicis ac festis 
diebus ut quis ingredi possit (n. 288) vel sacerdotem intra Missarum 
solemnia ab altari recedere et aedem sacram circumire ut a singulis 
fidelibus eleemosynam petat. (n. 293) 


290. VII. Res spirituales simoniace acceptae generatim non sunt 
restituendae. Nam nullo jure talis restitutio universe injungitur : non 
jure naturali, cum nihil obstiterit (ut supponitur) validae translationi ;_ 
non jure positivo, cum hujusmodi generalis obligatio restituendi ante 
sententiam judicis non reperiatur. Adde: plura, ex. gr. sacramenta, 
restitui non posse. Excipiuntur tamen beneficia quorum collatio, ipso 

jure et ante sententiam judicis, irrita declaratur. (Extrav. ]. 5. t. 1. c. 2) 
Quare etiam fructus percepti eadem ratione sunt restiluendi, siquidem 
acquiri nequeunt sine titulo. (Extrav. cit.) 


VIII. Pretium temporale acceptum pro beneficio aliave re spirituali, 
jure naturae restituendum est ei a quo acceptum est, donec collatio 
secuta sit : deest enim justus titulus ad illud servandum. Cfr. dicenda 
de contractu turpi. (n. 583) Si vero praestita est res spiritualis, non est 
facienda restitutio, ante sententiam judicis, quotiescumque laesa est 
sola virtus religionis : restitutio enim, ex natura sua, facienda non est 
nisi cum laesa est justitia commutativa. (n. 511) Hac autem laesa, res- 
titutio regulariter facienda est danti, tamquam laeso; in materia bene- 
ficiorum, idem fieri potest. (Ball. P. n. 359) Ob sententias tamen 
contrarias, restitutio etiam ecclesiae vel pauperibus fieri potest. 
Cfr. S. Alph. n. 115. 

Hine ad restitutionem non tenetur qui vendit oleum sacrum, rosaria 
indulgentiis ditata, officium temporale ecclesiae, ete. pretio quod com- 
mensuretur valori materiae, commodo vel honori temporali quem offi- 
cium illud vel etiam res spiritualis adnexum habeat. Idem dicendum de 
eo qui pro functione sacra stipendium sustentationi congruum exigeret 
contra prohibitionem legis ecclesiasticae, vel etiam mente simoniaca. 
Nam in his casibus illaesa manet justitia commutativa. Contra, ad resti- 
tuendum tenetur qui pretium accipit pro re mere spirituali, quae nullum 
temporale commodum secum affert, cum talis res non sit pretio aesti- 
mabilis seu vendibilis; qui pretium exigit pro re spirituali jam ex 
justitia debita, ex. gr. parochus pro instructione catechetica ; qui pro 
labore extrinsece adnexo functionibus sacris, pretium exigit quod jus- 
tam illius compensationem superet. (Ball. P. n. 354 seqq.) 


‘SSECTIO Il. — DE SECUNDO PRAECEPTO. 


291. Secundum Decalogi praeceptum enuntiatur his verbis : * Non 
assumes nomen Domini Dei tui in vanum. , (Ex. XX, 7) Prohibet igitur 
quaecumque sanctissimo Dei nomini irreverentiam irrogant : quod prae- 
cipue contingit per blasphemiam vel defectum conditionum quae in 
juramentis votisque servandae sunt. Quare hic agemus de blasphemia, 
de juramento, de voto. 

CAPUT I. 


DE BLASPHEMIA. 


S 1. DE NATURA ET MALITIA BLASPHEMIAE. 

292. DEFINITIO. Blasphemia est verbum maledictionis, convieii, 
seu contumeliae in Deum. (Suar. de Rel. tr. 3. 1. 1. ¢. 4. n. 4) : 

Blasphemia igitur proprie dicta semper designat verbum formale, 
non autem aequivalens, puta per gestus, spuendo in coelum, etc. Ratio 
est quod, communi usu, designat vitium linguae; deinde opponitur 
directe ]audi divinae, quae proprie verbis tantum exprimitur. Includit 
tamen certo verba scripta : siquidem scriptum tam expressam signifi- 3 
cationem habet quam ore prolatum, et loco illius substituitur, ut usus ; 
S. Seripturae (2 Par. XXXII, 17) et nostrorum temporum comprobat. 
Probabilius etiam ad sensum proprium blasphemiae pertinet verbum 
Deo contumeliosum quod voluntarie mente tantum pronuntiatur. (Suar. 
]. c. n. 2) Patet insuper graviter adversari virtuti religionis omnia facta 
quibus contumelia vel convicium in Deum significatur, quamvis proprie 
non sint blasphemiae. 


293. ASSERTA. I. Grave peccatum committit non tantum quiverba —__- 
blasphemiae profert, formaliter intendens contumeliam Deo inferre, 
sed quicumque eadem adhibet in iis circumstantiis in quibus importent Pr) a 
diminutionem honoris Deo debiti : quod regulariter contingit spec . 
cumque ea significative et serio proferuntur. 

Ratio prioris partis clara est; posterioris ratio degumitur ex obliga- 
tione qua unusquisque tenetur ad vitandam contumeliam quae ex ipsa 
‘significatione verborum, in iis adjunctis, in Deum resultat. Non erit iy 
tamen vera blasphemia si illa verba mere materialiter referuntur, ita ut - 
loquens eorum significationem non faciat suam, ex. gr. confitendo pec- 
eata sua, vel si per modum j joc ex animi levitate proferuntur. ? . 

Probabile autem est non vigere diserimen specificum inter malitiam 
blasphemiae directae seu in qua contumelia Dei intenditur, et indirectae — 
seu in qua eadem virtualiter tantum est voluntaria. Nam a communi = il 
sensu alienum videtur quod specifice differat injuria directe volita, puta. 

‘furando segetes, ab ea quae indirecte tantum volita est, puta segetes. 

vastando ad venationem instituendam.Verum quidem est multo majorem 
malitiam inesse directae quam indirectae blasphemiae; sed haec ést 
tantum circumstantia aggravans, quae probabilius non est a poenitente 
exprimenda. Ideo de hoc discrimine non est quidquam a confessario 
interrogandum. (Ball. P. n. 19 seqq.) 


II. Malitiae contra religionem quandoque accedit in blasphemia 
violatio etiam gravis alius virtutis, puta fidei, spei, caritatis. Quare 
distinguenda est, praesertim in ordine ad poenas ecclesiasticas, a blas- 
phemia simplici, blasphemia haereticalis, qua veritas fide revelata 
negatur vel in dubium vocatur, ex. gr. “ Deus est injustus, crudelis. , 
Similiter distincte accusanda esset malitia gravis contra aliam virtutem, 
quae blasphemiae accederet, ex. gr. odium Dei in eo qui, ob infortunia 
sua, mala Deo ex hoe perversissimo affectu precaretur. 

Ex altera autem parte, malitia contra religionem non raro penitus 
abest vel venialis fit, in eo qui verba blasphematoria profert ex subita 
ira vel alia simili passione,eo quod sensus verborum Deo contumeliosus 
penitus eum fugit vel (quod crebrius est) leviter tantum advertitur. 
Grave tamen peccatum committi posset, in hoe casu, ob voluntatem 
pravam qua quis consuetudinem blasphemandi emendare negligeret. 
Cfr. 2.2. q. 13.a. 2. ad 3. 3 

III. Committitur blasphemia quando contumelia profertur contra 
Sanctos vel res sacras, si haee spectantur quatenus relalionem cum Deo 
habent. Nam “ blasphemia quae fit in Sanctos, ex consequentiin Deum 
redundat. ,, (S. Th. ]. c.a. 1. ad 2) 

Controvertitur utrum blasphemiae in Sanctos specifice differant ab iis 
quae contra Deum proferuntur. Multi affirmant (ut Lugo, de Poenit. disp. 
16. n. 278 seq.), quia blasphemia contra Sanctos non solum adversatur 
juri peculiari quod Deus habet ad cultum latriae, sed insuper juri pecu- 


-liari quod Sancti habent ad cultum duliae. Practice tamen de hoc 


discrimine non est indagandum. Nam et S. Alph. (1. 4. n. 132) probabilem 
habet sententiam oppositam “ eum ii, qui blasphemant Sanctos, verius 
(communiter loquendo) eos injuria afficere intendant, non ob praecisam 
propriamque ipsorum excellentiam, sed quatenus ad Deum immediate 
referuntur. , 

Venialem tantum irreverentiam committunt qui ex joco aliqua leviora 
proferunt contra Sanctos, spectatos quatenus homines hic in lerris 


- fuerunt, vocando ex. gr. per jocum SS. Crispinum et Crispinianum 


sutores, etc. (S. Alph. n. 125) . 


294.1V.Maledictio quae profertur contra creaturas ratione carentes, 

iis malum optando, peccatum blasphemiae constituit tantum quando 
hujusmodi creaturae considerantur praecise quatenus sunt Dei opera 
vel ab Eo immittuntur : quod sat raro contingit. Jisdem autem maledi- 
cere secundum se consideratis, leviter tantum illicitum est, tamquam 
vtiosum et vanum (2..2. q. 76. a. 2) vel tamquam actus impatientiae. Si 
vero spectentur in ordine) ad creaturas rationales, malum quod ipsis 
optatur reapse optatur homini cui prosunt, vel ab eo cui nocent remo- 
veri pelitur, deo minime peccaret qui iis malediceret tamquam occasioni 
peecati vel gravis calamitatis. (Ball. P. n. 35) 

Manifestum est graviter adversari carilati maledictiones quae pro- 
nuntientur contra creaturas ratione praeditas : nam aperte huic virtuti 
repugnat quod velimus malum proximo. Attamen peccatum istud quan- 
doque erit veniale, vel ob parvitatem mali quod optatur, vel propter 
affectum ejus qui profert maledictionis verba, dum ea profert ex levi 
motu vel ex Judo vel ex surreptione aliqua. (S. Th. |. ¢. a. 3) Tandem 
omne peccatum abesset si servaretur ordo caritatis, prout explicatum 


est n. 230. 


§ 2. DE PRAXI SERVANDA CUM BLASPHEMANTIBUS. : 

295. I. Imprimis in singulis regionibus inspiciendum quaenam inter 
formulas usu tritas habendae sint tamquam verae blasphemiae. In hoc 
autem judicio praevalere debet communis existimatio in regione 
recepta: nam ab hac pendebit ulrum talium verborum prolatio, in iis con- 
cretis adjunclis, inferat gravem contumeliam Deo necne. Hoc igitur crite- _ 
rium praeponderare debet etymologiae et grammaticae, sive in affir- 
mando, sive in negando charactere graviter injurioso alicujus formulae. 
Hine: Sd Lee 

1° Licet formula gallica (S, N. de D. vel S. D.) etymologice inspecta 
sensum reclum, imo et pium praestare possit, habenda est, in 
regionibus nostris, tamquam vera blasphemia : usus enim sensum 
ambiguum vocis sacrwm ad sensum maledicli determinavit. Propterea 
non sunt audiendi qui (ut Gousset, Th. M. I. n. 460; Ball. P. n-31) hane 
formulam a blasphemia excusare conantur.Nam persuasio contraria est 
moraliter universalis, ut testantur AA. qui in Belgio scripsere.(Van der 
Moere, de Virtut. p. 176 seq. ; Haine, Th. Mor. t. I. de see. Praec. Dee. 
n. 46; Waffelaert, Confessarius rite instr. ad impuguandam blasph. 
n. 44) Nempe qui se aperte tamquam impios gerunt his formulis uti 
solent ad contemptum Dei rerumque sanctarum manifestandum : quare 
eas eructant quoties aliquid sacri, puta sacerdos, pia imago, ete. iis 
occurrit. Ex hoe usu notissimg reliqui fideles in ea persuasione servan- 
tur quod hujusmodi formulae sine Dei contumelia ac proinde sine blas- 

phemia proferri non possint. Profecto dolendum est has formulas, quae 
in Se sumptae sensum innocuum habere possent, fuisse per consuetu - 
dinem ad hane blasphematoriam significationem restrictas; optandum 
quoque foret quam maxime ut, si qua ratione fieri posset, populus alium 
-sensum his locutionibus affigeret atque ita multorum peecatorum fons 
occluderetur.Verum id obtineri posse, etiamsi passim incitarentur fide- 
les ut eas formulas alio sensu proferrent, non putamus. Tanta enim est, 
saltem in regionibus nostris, eorum multitudo qui salutarem influxum 
hujus institutionis non experirentur, vel voluntate aperte mala in his 
locutionibus sensu impio usurpandis persisterent, ut fidelis populus 
pergeret eas tamquam graviter Deo injuriosas habere. Adde: conatum 
qui fieret ad hane sensus mutationem inducendam separari non posse 
a quodam contemptu et irrisione sacri magisterii, dum impii clamarent 
et vulgus existimaret jam licitas declarari blasphemias atque a gravi 
peccato immunem proclamari praxim quam sacerdotes semper qua 
concionibus, qua catechesi, qua sodalitiis ad evellendas blasphemias 
institutis, {amquam grave peccatum aggressi sint. 
Attamen,cum minus universalis sit persuasio de formula S.D.,non est 
perturbanda bona fides eorum qui eam tamquam levem culpam accusant. 
2° Formula flandrica: G. verdoeme, propter eamdem universalem 
persuasionem, videtur habenda tamquam gravem injuriam Deo irrogans 
et consequenter blasphematoria. (Van der Moere et Haine, ll. cc.) 
Etymologice significat imprecationem contra seipsum: “Deus damnet 
me.,, Sed usus communis jam videtur eam accipere quasi sonaret : 
“ Maledictus Deus! ,, vel quasi Deus ironice provocaretur ad hominem 
damnandum. De usu illo et de inefficacia conatus qui fieret ad eum mutan- 
dum, eadem fere dicenda existimamus quae supra de formulis gallicis 
dicta sunt. Plerique tamen ex iis qui eam adhibere solent nullum ejus 
sensum distincte apprehendunt : ac proinde (nisi sint prorsus impii) tota 
eorum malitia in eo est quod non abstinent ab usu quem didicerunt esse 
graviter Deo injuriosum. Posset quandogue confessarius utiliter objicere 
poenitentibus primaevum hujus formulae sensum, ut ita iis incutiat 
horrorem verborum quibus sibi aeternam damnationem exoptent. Sed 
‘his monitis non tolletur communis persuasio de sensu blasphematorio 
hujus formulae : manebit ergo in ejusdem prolatione malitia indirectae 
blasphemiae. Insuper advertendum neminem sibi serio oplare damna- 
tionem aeternam. Quare si quis negaret sensum blasphematorium hujus 
formulae, jam nullam sufficientem rationem haberet ob quam ejus usum 
existimaret graviler culpabilem. Si enim, propter defectum seriae 
voluntatis, a gravi excusantur maledictiones in ira prolatae contra eos 
qui ab homine irato amantur, multo magis idem tenendum est de aelerna 
maledictione sibi ipsi optata. (S. Alph. n. 142) 

Formula G. doeme vel G. dome, licet, spectata etymologia, idem 
sonet, a plerisque ut leve peccatum habetur ; quare de ea fere dicendum 
ut de formula S. D. 

3° Quaedam formulae vulgares, etymologice sumptae, habendae 


essent tamquam blasphemiae haereticales. Nihilominus, cum vulgus’ 


haeresim latentem neque intendere, neque agnoscere soleat, practice 
vix hane labem contrahunt. Exempla habes in formulis gallicis S. milliard 
de D., Mille N. de D. vel in germanica “ tausend sacrament. ,, Cfr. AA. 
supra cit. pro Belgio, et Lehmk. I. n. 371. Idem saepe dicendum de 
querelis eorum qui, infortunio pressi, dicunt “ Deus mei oblitus est! Si 
esset Deus, talia mihi non contingerent !’, Nam crebro haec meram 
impatientiam exprimunt, haeresis autem non advertitur. 

4° Nong, sunt habendae tamquam blasphemiae formulae corruptae, ut 
gallicae: “ Jarnidié, mordié, , nisi formula corrupta passim in aliqua 


regione eodem sensu usurpari soleret ac genuina..Neque blasphemiis . 


accensendae sunt formulae unice conflatae ad habendum sonum acrio- 
rem, ut flandricae “sakkerdomme, sakkernomdedomme. ,, Imo error 
particularis alicujus personae vel loci corrigendus videtur a confes- 


sario vel parocho, cum id plerumque efficaciter fieri possit, ne peceata . 


e conscientia erronea multiplicentur. Exemplum habes i in iis qui gravem 
culpam censent proferre : N. de D. vel S. N. 

5° Ut in casibus dubiis dignoscatur num _ poenitentes graviter deli- 
querint, prae oculis habendum est eximium principium quod pluries 
adhibet S. Th. (ex. gr. 2.2. q. 72. a. 2. et q. 76. a. 3) : “ In peccatis verbo- 
rum maxime considerandum videtur ex quo affectu aliquis yerba 
proferat. , Id ergo investigatur vel e communi persuasione in loco 
vigente, vel e responso poenitentis interrogati num haee verba tamquam 
magnam blasphemiam spectaverit. Si quaedam contumeliosa protulerint 
ex. gr. in sacerdotes, videndum utrum prae oculis habuerint sacrum per- 
sonarum characterem, an tantummodo (ut fit in aestu politico) earum 
defectus veros vel existimatos. Neque nimis urgendi qui forte in for- 


mulis, quae communiter ut graves blasphemiae habentur (1° et 2°), » 


nullum gravem reatum deprehendunt, sed protestantur has a se sine 
prava intentione proferri. Sic et S. Alph. (1. 4. n. 150) de rusticis Italis 
sui temporis refert eos communiter gravilatem perjurii non appre- 
hendere, et censet confessariis potius abstinendum esse ab instruendis 
talibus de peccato gravi, quamvis fortiter monendi sint ut deinceps 
desinant falsum jurare. Rationem autem addit generalem : ne peccata 
materialia,ob malum habitum, formalia fiant. Eadem rudibus nostratibus, 
formulas blasphematorias e mera consuetudine proferentibus, cum dis- 
cretione applicari posse opinamur. Reapse non ita obvia et simplex est 
ratio ob quam ab iis formulis sub gravi abstinere debent etiam ii qui 

easdem usurpant, nullatenus ad earum sensum attendentes, sed unice 
quaerentes formulas sonoras vel e quibus ceteri intelligant eos graviter 
iratos esse. (n. 293) Quare mirandum non est eam fugere multos rudes : 
qui proinde non peccabunt graviter dum iis formulis utuntur insulse 
potius quam impie, atque etiam forsan ad corripiendos atque oflicii sui 
admonendos delinquentes per modum-merae adjurationis. (n. 308) 


296. II. Praecipuam difficultatem facessunt confessariis ii qui eon- 
tractam blasphemandi consuetudinem emendare negligunt. Cum hujus- 
modi consuetudinariis haec teneantur in praxi : 

1° Ne graviter urgeat confessarius poenitentem ut abstineat ab 
omnibus et singulis formulis quas adhibere solet, sed tantum ab iis 
quae, juxta superius exposita, malitiam gravem continent. De reliquis 
autem (si opus fuerit) prudenter instruatur poenitens eas nullam gravem 
malitiam continere, et suaviter inducatur ut ab iis quae nomen Dei 
continent, ob hujus SS™! Nominis reverentiam, abstineat. 

2° Qui veras blasphemias eructandi consuetudinem contraxere, gene- 
ratim sub gravi urgendi sunt ut seriam voluntatem concipiant eam 
deponendi, utque serios conatus in hune finem adhibeant. Nam, etiamsi 


-(ut crebro contingit) in his formulis nihil aliud quaerant quam verba 


sonora quibus iram suam manifestent, tenentur per se sub gravi hane 
objectivam Dei contumeliam vitare. Cfr. n. 293, I. Attende tamen ad ea 
quae dicta sunt ad caleem n. 295. 

3° Confessarius plerumque non admodum sollicitus esse debet de 
numero blasphemiarum quas hujusmodi homines. protulerint. Plerique 
enim eas edunt sine plena advertentia actuah : unde reatus earum potius 
consistit in prava voluntate servandae hujus consuetudinis, seu in emen- 
dationis negligentia, quam in singulis actibus. Quodsi, adhibita cura 
convenienti, nihilominus talia verba e mera consuetudinis vi protule- 
rint, patet eos ab omni peccato, tum ratione singulorum actuum, tum 
ratione ipsius consuetudinis, immunes esse : nam a singulis blasphemiis 
abest malitia ob defectum advertentiae, a consuetudine ob conatus 
adhibitos. li autem qui consuetudini exstirpandae debitos conatus non 
adhibent, pro gradu negligentiae, gravis vel levis culpae arguendi sunt 
(n. 14. III). Poterunt insuper graviter vel leviter peccare in singulis 
blasphemiis quas proferunt cum plena vel semi-plena advertentia ad 
earum malitiam. 

4° Quandonam absolutio differenda vel deneganda sit iis qui blasphe- 
mandi consuetudinem emendare negligant, patebit ex Tr. de Poenit. 
n. 366 seqq. Merito notat Ball. P. (n. 28) : “ Difficile esse statuere, quando 
gravis sit culpa quoad eos qui causam utique retractant et conatum 
aliquem adhibent, qui tamen non semper sit intensus. , Discrimen quo- 

que faciendum inter eos qui quotidie, sui plane compotes, blasphemare. 


solent et eos qui formulas vulgares, tantum ubi ira extra se rapiuntur, 
proferunt : hi enim longe facilius a gravi reatu negligentiae excusantur. 

5° Suadeat confessarius iis qui blasphemare solent ut verba sonora, 
nihil pravi significantia, loco blasphemiarum adhibeant: hoc enim facilius 


obtinebitur quam ut ab omni verbo indecoro abstineant. Poterit etiam 


suadere, vel quandoque in poenitentiam imponere ut, quotiescumque 
iterum blasphemaverint, aliquam brevem orationem recitent vel parvam 
eleemosynam dent. 

6° Omnino increpandi sunt omnes, et praesertim: patres et matresfami- 
lias, qui coram pueris adhibere solent formulas veris blasphemiis valde 
affines : eorum enim exemplis pueri facile ad veras blasphemias usur- 
pandas inducuntur. Attamen, cum ista connexio non sit ita certa, non 
statim gravis peccati arguendi erunt. 


S 3. DE VANA USURPATIONE NOMINIS DEI. 


29'7. Vana haec usurpatio in eo sita est quod nomen Dei, sine con- 
tumelia quidem, sed tamen absque debita reverentia usurpatur. Hoc 
contingit praesertim tripliciter: 1° Ex impatientia, ut si quis ab alio 
molestiam ferens, exclamat: Mi Deus! dimitte me in pace! 2° Ex 
admiratione, ut fit ab iis qui, rem inopinatam videntes vel audientes, 
exclamant : Mi Deus! quid est hoc ? vel Jesu Maria! quis hoc prae- 
vidisset 2 3° Plane otiose, ex. gr. Mi Deus ! quid vis 2 


Talis usurpatio nominis Dei aliquam irreverentiam sapit, praesertim ~ 


si crebra- est, ideoque peccatum veniale constituit. Videtur saltem 
implicite prohibita tis locis S. Seripturae quae vetant ne Dei nomen in 
vanum usurpetur (Ex. XX, 7) vel assidue in ore habeatur (Eecli. XXII, 
10), licet ibi praecipue juramenta superflua feriantur. Ex iis autem quae 
de blasphemia dicta sunt (n. 293, III), liquet idem cum proportione dicen- 
dum esse de inutili et irreverenti usurpatione nominum B. M. V. vel 
Sanctorum, 

Potest omnis irreverentia et culpa removeri si sancta illa nomina pia 


intentione per modum invocationis adhibentur. Gravis vero culpa, si 
quando in tali usurpatione adesset, potius repetenda foret e pravo affectu 


interno, nempe irae vel contemptus formalis in Deum; sed ipsa externa 
actio seu prolatio verborum venialis maneret. 


Aliqui AA. (ex. gr. Voit, Th. Mor. I. n. 514) censent leviter ‘acchnes 


eos qui nomen diaboli colloquiis intermiscendi consuetudinem. habent. 
Rationem tamen debilem afferunt, scil. quod sit saltem contra decentiam 
inimieum christiani populi tam crebro nominare. Ideo melius negatur 

per se ullum peccatum in hac consuetudine reperiri. (Gury, I. n. 298) 
_ Neque, in nostris regionibus, inde timendum est scandalum, nisi talibus 
interjectionibus uti solerent sacerdotes vel religiosi: in iis enim haec 
consuetudo indecens censeretur. 


CAPUT II. 


DE JURAMENTO. 


S ]. DE NATURA ET DIVISIONIBUS JURAMENTI. 


298. I. Juramentum est invocatio Dei in testem alicujus rei. Scilicet 
particularia facta hominum solent confirmari per testes. Sed quandoque 
humanum teslimonium ad hune finem non est sufficiens, tum propter de- 
fectum veracitatis humanae, tum quia homines ignorant multa, ut futura 

_vel cordium occulta, de quibus tamen expedit ut certiludo aliqua habeatur. 
Ideo recurritur ad testimonium Dei, qui nec mentiri potest nec quidquam 
ignorat. (2. 2. q. 89. a. 1) Adducitur autem Deus in testimonium, eo sensu 
quod jurans, quantum in se est, cupiat ac velit Deum id quod jurat 
testari et manifestare, si et quando illi placuerit, sive in hac, sive inaltera 
vita, tamquam quod ab eo sit cognitum et verum. (S. Alph. n. 133) Hine 
sequitur major certitudo rei juratae eo quod jurans, qui supponitur 
Deum timere, non ausus esset Deum in testem invocare et se in hac 

_alterave vila divinae vindictae exponere nisi res vera foret. 

Liquet juramentum esse actum latriae. Jurans enim invocat testimo- 
nium divinum ad confirmanda ea quae dicit, ac proinde profitetur Deum 
esse omniscium et infallibilem : quod sane summam reverentiam conti- 
net, (S. Th. l. ca. 4)» 

II: Juramentum fieri potest, non tantum per ewpressam, sed etiam 
per implicitam Dei invocationem. Implicite autem invocatur Deus cum 
juratur per creaturas in quibus specéali ratione divina attributa elucent. 
Sic qui jurat per coelum intelligitur jurare per Deum qui in coelis est 
(Matth. V, 34); qui jurat per Evangelium intelligitur provocare ad Deum 
cujus veritas in Evangelio continetur (S. Th. 1. c. a. 6), ete. Quaenam 
-autem creaturae hac speciali ratione divina attributa prae se ferant, non 

. ita liquet. De quibusdam nullum esse potest dubium : sic certo jurabit 
qui in testimonium appellat sacramenta, crucem, ete.; non jurabit qui 

provocat ad barbam, Jovem aliosve deos antiquatos. Quandoque solutio 
pendebit a ratione qua in his locis temporibusque res communiter 
considerari soleat. Sic qui jurat per solem ab aliis Deum invocare 
(D’Annib. II. n. 23), ab aliis jocari censetur (Ball. P. n. 22) : posterior 
interpretatio magis cum nostris moribus congruit. 

Insuper invocatio Dei in juramento fieri potest vel verbis vel actione 
aliqua, ut erectione digitorum, tactu Evangeliorum, vel utroque simul, 
ut e praxi notissimum est. 


299. III. Dividitur juramentum ratione materiae in assertorium et 
promissorium. Assertorium est quando divinum testimonium inducitur 
ad asserenda praesentia vel praeterita; promissorium, quando idem 
inducitur ad confirmandum aliquid futurum. Ratio hujus posterioris 
vocabuli inde sumenda est, quod plerumque adhibetur ad confirmandam 
promissionem, addendo obligationi fidelitatis vel justitiae obligationem 
religionis; potest tamen fieri etiam sine ulla promissione, puta si quis 
jurat se jam numquam ludis aleatoriis participaturum esse. In promisso- 
rio juramento semper includitur assertorium : nam sic jurans imprimis 
Deum adducit testem praesentis suae intentionis se obligandi et 
implendi suo tempore quod promittit. (D’Annib. IL. n.25) of 4 fo 

Ad promissorium refertur etiam illud quod quidam comminatorium 
vocant, ex. gr. “ per Deum, te ad judicem deferam, si iterum te furantem 
deprehendero! ,, lisdem ergo subjacet regulis ac promissorium. 


IV. Ratione modi quo Deus invocatur, dividitur juramentum in con- 
testatorium et exsecratorium seu imprecatorium. Prius illud est quo 
Deus simpliciter ut testis invocatur; posterius, quo non solum ut testis, 
sed etiam ut vindex invocatur, cum jurans se vel alium dilectum, vel 
aliquid sui aut suorum subjicit Deo puniendum si falsum profert, dicendo 
_ex. gr. “Ita me Deus amet, adjuvet; puniat me Deus, ete.,, Probabilius 
autem juramento exsecratorio non accedit (ut quidam autumant) pecea- 
tum speciale contra caritatem, cum falso juratuf : nemo enim ex animo 
optat mala sibi evenire, sed potius sperat Deum haee illaturum non 
esse. (Bus. ap. S. Alph. n. 140) 

Omnes ergo divisiones juramenti sunt ejusdem speciei moralis, cum 
semper tota vis actus hue redeat ut Deus in testem adduéatar. Quare 
in confessione non erunt varia illa discrimina explicanda. (S. Une 
n. 142; Ball. P. n. 23) 


300. V. Ut fiat verum juramentum in foro Kens ss! dno requi- 
runtur et sufficiunt : 
1° Intentio saltem virtualis Deum in testem invocandi ; > nam oportet 

ut juramentum sit actus humanus, quatenus est non tantum locutio 
quaedam, sed invocatio Dei in testem.. 

Hine non. jurant qui verba quidem juramento apta proferunt, sed 
diserte jurandi intentionem excludunt, vel quidnam sit juramentum ne 
implicite quidem apprehendunt, ut contingere potest in rudibus. Confes- 
sarius ergo imprimis inspicere debet qua intentione verba juratoria 
prolata fuerint : nam ab ea plurimum pendet praeteritum peccatum vel 
futura obligatio. (Ball. P. n. 5) 

2° Verbum vel signum quo haec intentio manifestetur. Nam, ut Deus 
aliis tamquam testis detur, oportet ut id ratione sensibili eis declaretur. 
Ita verius dicendum opinamur cum Suar. (tr. 5.1. 4. c. 13. n. 15), D’Annib. 
(LI. n. 24) etc. Ideo non censemus, verum juramentum factum esse ab eo 
qui falso existimasset se jurare adhibendo formulam ineptam, puta “ per 
fidem meam, per honorem meum, , etc. Manifestum est hujusmodi 
hominem internam malitiam perjurii contraxisse, si tali formula ad 
falsitatem confirmandam usus fuerit. 

Plerique tamen AA. ut Sanch. (Dee. 1. 3. ¢. 2 n. 12), Bus. ap. S. Alph., 
(n. 134) ete. docent, in foro conscientiae, jurare eum qui interius habet 
praedictam intentionem, etiamsi nulla verba adhibeat vel utatur verbis 
nullo modo importantibus juramentum, sed quae juratoria esse putet. 
Diserimen illud forte magis est de vocabulis quam de rebus. Vix tamen 
concipitur quid sit juramentum pure mentale: nam si esset assertorium, 
non apparet quare eliceretur, cum prorsus ineptum esset ad fidem 
faciendam; si promissorium foret, non videtur discrepare a voto. 


301. VI. Quando formulae vel signa ex seipsis vel secundum consue- 
tudinem vigentem apta sunt ad invocationem Dei in testem, praesu- 
mendum est eum qui iis usus est verum juramentum elicuisse et 
consequenter, si id promissorium fuit, ad rem promissam obligari. Insu- 
per tales formulas vel signa usurpare non licet sine debitis conditionibus, 
vel, si consuetudo ea adhibendi contracta fuit, haee prorsus derelin- 
quenda est, fere ut dictum est supra (un. 296) de consuetudine proferendi 
formulas blasphematorias. Nam gravis injuria Deo irrogatur, saltem si 
quis (ut fere contingit) has jurandi formulas promiscue adhibet, non 
perpendens utrum vera confirmet an falsa. (Lebmk. I. n. 408) Cum rudi- 
bus tamen attende ad ea quae ad caleem n. 295 ex S. Alph. allata sunt. 

Propter obligationes hoc asserto statutas, fuse investigare solent DD. 
quaenam formulae habeantur tamquam vera juramenta, quaenam ad 
jurandum ineptae sint et proinde, secluso scandalo, licite adhibeantur. 
Quaedam tantum exempla subjungemus : ‘ 

1° Non censetur verum juramentum elicere qui simpliciter dicif : “ Id 
tibi juro ,, nisi id fiat in externis .adjunctis, quae satis indicent jura- 

mentum exspectari, puta in judicio. (S. Alph. n. 136) Ratio assignari 
potest quod, licet verbum juro per se aequivaleat hisce tmvoco Deum in 


testem, quae certe sensum juratorium referunt, usus tamen effecit ut in | 


colloquiis diminuto sensu accipiatur pro vehementi affirmatione. 

2° Non sunt habendae tamquam juramenta affirmationes quibus reges 
fidem suam principis obstringunt, viri nobiles vel militares ad honorem 
suum (parole d’honneur) appellant, sacerdotes testimonium suum per 
suam consecrationem fulciunt. Haec quidem saepe in foro externo 
tamquam juramento aequivalentia habentur, sed, ut ex ipsis formulis 
liquet, Dei invocationem, qualis a ceteris exigi solet, non continent. 
Diserte id de sacerdotibus declarat Jus Can. (Caus. 2. q. 5. ean. 4): 
“ Presbyler vero, vice juramenti, per sanctam consecrationem interro- 
getur ; quia sacerdotes ex levi causa jurare non debent. ,, (Ball. P. n. 9) 

3° Formulae: “ Deus novit, Deus testis est, Deus novit conscientiam 
meam, coram Deo loquor , et similes, dupliciter adhiberi possunt: vel 


enuntiative tantum, ad ostendendam perfectam considerationem loquén- 


tis et ad majorem fidem dictis conciliandam, vel invocative, ut Deus in 
testem vocetur. Igitur ab intentione loquentis pendet utrum haee 
habenda-sint tamquam juramenta necne. Quare neque gravis est obli- 
gatio exstirpandi consuetudinem talia proferendi, nisi adsit grave scan- 
dalum. 

4° Communiter non sunt juramenta assertiones quibus aliquis se 
obnoxium facit alicui calamitati nisi res asserta vera sit, ex. gr. “ Ampu- 
tetur mihi caput, si mentiar. , Solent enim dici non per modum juramenti 
exsecratorii, sed per modum sponsionis. (S. Alph. n. 143) Quandoque 


tamen ex intentione loquentis fierent vera juramenta, praesertim si quis — 
se subjiceret poenae in qua communiter Deus tamquam peculiariter 


interveniens consideretur, ex. gr: * Fulgure inteream ni vera dicam. ,, 
Id tamen raro>contingere opinamur, etiamsi quis dicat : *“ Diabolus me 
auferat nisi res ita se habet. ,, 
5° Juramenta non videntur formulae: “ per conscientiam, per con- 
scientiam animae meae, , quia tantum significant hominem loqui ex 
dictamine conscientiae et notitia veritatis. Formulam vero “ per animam 


meam ,, S. Alph. (n. 135) opinatur probabilius esse juratoriam, eo quod 


in anima singulariter resplendet Deus, qui propterea censetur in testem 


adduci. Attamen, cum haec specialis relatio animae ad Deum non soleat — 


adverti a loquentibus (Ball. P. n. 16) et formula ipsa sensum minime 
juratorium habere possit, puta: “ assumo in animam meam morale 
periculum hujus rei , (Sanch. Dee. 1. 3. ¢. 2. n. 29), putamus solutionem 
pendere ab intentione proferentis. 

6° Regulariter non habetur juramentum quando res asserta compara- 


tur veritatibus fidei, dicendo ex. gr. : * Hoc tam verum est quam Evange- 


a 


a 


= 

lium, tam certum quam Deus est, , ete. Non solet enim haec veritas fidei 
adduci in testimonium, sed tantum asseri unum verum esse sicut et 
alterum. Quidam hane comparationem blasphemiae insimularunt; sed 
hoc verum non est, nisi loquens (quod rarissimum erit) intenderet signi- 


-ficare tantam esse, secundum aequalitatem, in suo dicto certitudinem, 


quanta sit in ea veritate fidei. (Sanch. |. 2. c. 32. n. 31) 


S 2. DE CONDITIONIBUS IN JURAMENTO REQUISITIS. 


302. Tres conditiones communiter omnes AA. ad liceitatem jura- 
menti requirunt, quae in hoc S. Seripturae effato indicantur : * Jurabis: 
vivit Dominus, in veritate. et in judicio et in justitia. , (Jer. IV, 2) Sin- 
gulas breviter explicabimus. 


I. Veritas juramenti requirit ut res asserta sit vel saltem bona fide 
existimetur vera. 

_ Ad hoe autem generatim sufficit (S. Alph. n. 148) aliqua certitudo 
moralis seu probabilitas quae, ob defectum rationis oppositae, ad 
quamdam moralem certitudinem pertingat. Non liceret tamen juramento 
asserere quidquid licite affirmatur, ex. gr. aliquemm fecisse hodie quae 
scis ab eo quotidie fieri solere : nam usus humanae conversationis pos- 
tulat ut non tam firma certitudo requiratur ad aliquid parvi momenti 
simpliciter affirmandum. (Lehmk. I. n. 410) In judicio autem, ut aliquid 
jurejurando affirmetur, requiritur plena certitudo ad arcendum pericu- 
lum nocendi ; si quid cognoscitur cum probabilitate, ex. gr. e testimonio 
viri fide digni, licebit tantum jurare hoc haberi ut probabile vel fuisse 
auditum. : 

Defectus hujus conditionis, nisi excuset ignorantia vel- defectus 
deliberationis, est semper grave peccatum. Nam “ committitur gravis in 


Deum irreverentia, quippe cum addueatur in testem falsitatis, quasi 


f 
vel ipse veritatem nesciat, vel velit aut possit decipere testando falsum. 
Neque hic excusat levitas materiae : quia, sive haec sit gravis sive levis, 
seria sive jocusa, aequaliter tamen repugnat Deo testificari falsum, 


et tale juramentum dicitur perjurium. , (Bus. ap. S. Alph. n. 147) 


Graviter quoque peceat qui ab altero exigit juramentum, sciens eum 
esse pejeraturum : quod tamen supponendum non est quamdiu aliquod 
dubium manet. Excipe, nisi justa causa et necessitas exigat: quia tune 
perjurium ex sola pejerantis malitia sequitur, nec alter moraliter cense- 
tur illius causa, cum utatur suo jure. (n. 14) Talis*autem causa praeci- 
pue habebitur in judicio, tum a judice, tum a partibus vel earum vices 
agentibus ; extra judicium, causa praesertim occurret ubi contractus 
aliquis juramento firmandus est. (Ball. P. n. 45 seq.) 

Quatenus liceat jurare cum restrictione mentali, commodius explica- 
bitur ubi de octavo Decalogi praecepto, n. 417. 


303. II. Judicium in juramento requirit ut cum discretione, 
prudentia, consideratione ac reverentia, non sine necessitate aut gravi 
causa fiat. Attamen, juxta S. Alph. (H. Ap. tr. 5. n. 14), sufficit ut adsit 
causa rationabilis. 

Defectus hujus conditionis non constituit nisi culpam levem : non enim 
videtur gravis irreverentia in Deum committi eo quod in testimonium - 
rei uullius vel parvi momenti vocetur, dummodo serventur reliquae 
conditiones. Id enim fere ad vanam divini nominis usurpationem redit. 
(Ball. P. n. 33) Hine, si quis consuetudinem habet multiplicandi jura- 
menta, servat tamen duas alias conditiones, non obligatur sub gravi ad 
talem consuetudinem emendandam : siquidem haec non est nisi pecca- 
torum venialium. 


III. Justitia aliter intelligenda in juramento promissorio, aliter in 
assertorio. 

In promissorio, ad quod maxime haec conditio pertinet, justitia 
requirit ne jurans intendat se ad aliquid illicitum obligare. Quodsi 
hujus juramenti objectum est graviter malum, ex. gr. aliquem occidere, 
exsequi quaelibet jussa ducum alicujus sectae occultae, inter omnes - 
convenit grave peccatum contra religionem accedere promissioni de.se 
graviter malae : nam gravem irreverentiam Deo irrogat qui se divina 
auctoritate ad peccatum mortale quasi obligat, implicite supponens Deo 
probari hane malitiam. Si vero objectum ejusdem juramenti est tantum 
leviter malum, controvertitur utrum graviter an leviter religioni adver- 
setur. Prius probabilius tenendum videtur cum S. Alph. (1. 4 n. 146) ; 
sed posterius multis praeplacet (cfr. Bus. ap. S. Alph. 1. ¢.) et certe 
probabile est. 

In assertorio, defectus justitiae non oritur ex eo quod illius objectum 
illicitum est, sed ex eo quod actus asserendi rem aliquam est illicitus. 
Jamvero regulariter talis defectus, quatenus adversatur religioni, est 
venialis, quia tune Deus in testem adhibetur tantum ut alii certiores 
fiant de re quae vera sit (ut supponitur), sed cum peccato dicatur : 
quae injuria per se non est gravis. Attamen grave peccatum fieret si 
juramentum assumeretur tamquam instrumentum gravis peccati effica- 
cius promovendi, puta ad firmandam gravem detractionem : nam 
magnam irreverentiam committit qui nomen Dei assumit ad gravem 
injuriam proximo faciendam. Sed probabilius leve tantum peccatum 
contra religionem faceret qui juramento firmaret detractionem levem 
vel narrationem qua se de peccato commisso jactavit. (S. Alph. n. 146 ; 
Lehmk. I. n. 412) 3 : 

S 3. DE OBLIGATIONE ET RELAXATIONE JURAMENTI PROMISSORIT, 


304. I. In juramento promissorio affirmatur primario praesens 
intentio exsequendi id quod jurans se facturum esse testatur. (n. 299, ITT) 
Hine peccat graviter qui non habet animum rem exsequendi, sive parva 
sit, sive magna, vel qui dubitat utrum facturus sit necne quod jurat, vel 
qui putat rem illam esse sibi moraliter impossibilem ita ut nullam 
probabilem rationem illius exsequendae cernat. (S. Alph. n. 172) 


II. Illicitum est ficte jurare, i. e. sine animo jurandi vel sine animo se 
obligandi ex virtute religionis, ut patet e prop. 252 ab Innoc. XI 
damnata : “ Cum causa licitum est jurare sine animo jurandi, sive res 


sit levis, sive sit gravis. , Hoc autem peccatum grave constituet si ficte 


jurans non habet animum implendi id quod exterius promittit, vel si 
agitur de iis adjunctis in quibus aliquis, ob grave praeceptum Superioris 
vel contractum magni momenti, juramentum emittere tenetur, ut con- 
tingit praesertim in re judiciali: siquidem hic videtur gravis abusus 
nominis Dei et notabilis enervatio juramenti, cum hae ratione jam 
nemini constare possit utrum is a quo juramentum in confirmationem 
veritatis magni momenti postulat, reapse Deum in testimonium inducat 
necne. Insuper, quando abest animus implendi id quod ficte promittitur, 
exterior ille latriae cultus ad quem pertinet juramentum, exhibetur rei 
falsae, quatenus haec testimonio Dei comprobatur, quod similitudinem 
habet cum idololatria materiali, Ubi vero haberetur animus implendi rem 
quae sub juramento promittitur, neque supra dicta adjuncta adessent, 
communiter censent DD. peccatum tantum leve fieri. (Sanch. Dee. |. 3. 
e. 6. n. 8 seqq.; S. Alph. n. 172) 

_ Idem quoque applicari potest juramento assertorio quod-ficte tantum 
emittatur. 

Patet ‘if his casibus juramentum, defectu intentionis, nullum esse 
(n. 300) ideoque nullam inducere obligationem ex religione. Quandoque 
tamen posset dari obligatio servandi indemnem eum qui per fictum 
contractum et juramentum laesus fuisset. (n. 585) 


305. III. Praeter illam praesentem intentionem, in omni juramento 
promissorio, etiam non comitante contractum, assumitur secundario 
obligatio implendi suo tempore id quod quis se exsecuturum esse¥ 
declarat : patet.e natura talis juramenti. > 

Certe igitur peccat qui, nulla justa ratione excusatus, omittit implere 
quod promisit. Sed in hoe defectu fidelitatis, alii vident semper grave 

peccatum, alii rectius grave vel leve, pro quantitate promissionis quae 
negligitur. Ratio hujus benignioris sententiae, quam 5S. Alph. (n. 173) 
non minus probabilem et forte probabiliorem appellat, haec est : omis- 
sionem promissionis sincera intentione elicitae non esse mendacium, 
sed infidelitatem; eum ergo qui non impleat quod sincera intentione 
juraverit, non facere Deum testem mendacii, sed tantum infideliter 
agere in re promissa sub divina auctoritate. Unde, sicut in violatione 
voti, ita et in omissione obligationis ortae e juramento promissorio 
datur materiae parvitas. (Suar. de Rel. tr. 5. 1. 3. c. 16) 

IV. Nulla obligatio oritur e juramento quo quis promittit rem etiam 
leviter malam, puta donationem prodigam : quia nemo se obligare 
potest ad rem quam aliunde vitare debet. Quod S. Alph. (n. 176) 
extendit ad res quae prohibeantur lege etiam mere poenali, puta civili. 
Idem dicendum si quis jurat rem vanam, inutilem aut indifferentem, 
quae neque ex fine, neque ex circumstantiis cohonestatur : quia Deus 
supponi nequit nos obligare velle ad inutilia, cum lex cujus impletio ad 
nihil conducit, sit, propter periculum transgressionis, vere noxia. Tan- 
dem idem valet, propter similem rationem, si quid jurasti contra con- 


silia evangelica, ut non ingredi religionem, non dare eleemosynam, etc. 


Attamen juramentum in favorem tertii factum, etiamsi impediat consilia 
evangelica, implendum est quotiescumque impleri potest sine peccato : 
unde clericus qui juravit se serviturum esse alicui ecclesiae, nequit 


religionem ingredi, absque juramenti relaxatione. {S. Alph. n. 177) Hoe 
autem restringendum videtur ad casum quo tertius ille, per promissio- | 


nem acceptatam, jus aliquod acquisiverit. (Ball. P. n. 85) Secus enim non 
apparet quare bono per juramentum promisso nequeat substitui bonum 


- 


majus, ut dicetur de obligatione voti, quae magnam habet cum obliga- _ 


tione juramenti similitudinem. (n. 330) 


306. V. Juramentum promissorium eamdem habet conditionem 
eodemque modo explicandum est ac promissio vel propositam cui est 
adnexum. Ratio est, quia accessorium sequitur principale, ideoque, 
quando non obligat promissio, nee obligat juramentum appositum. 


(S. Alph. n. 180) Hine, qui juravit’se servaturum esse decreta et regulas | 


vel statuta alicujus congregationis, universitatis vel capituli, non obli- 
gatur ad ea servanda nisi ea ratione qua eadem obligant ex seipsis. 
Igitur, si statuta servanda sunt sub peccato gravi vel levi, transgressor 
insuper grave vel leve peccatum contra religionem committet; si ad 
poenam tantum obligant, per se nullum peccatum ea transgrediendo 
patrabit. Insuper idem non tenetur propter juramentum ad servanda 
statuta quae jam vigere desierunt, vel propter impossibilitatem, vel eo 

quod jam a majori parte communitatis non servantur : quod valet etiamsi 
de aliquo particulari statuto juramentum ederetur. (S. Alph. n. 181) — 
Hine juramentum servandi alicujus secreti, hujus conditionem sequi- 
tur, ita ut jam non obliget quando ipsius secreti obligatio desinit. (n. 431 
seq.) Si autem revelatur secretum juratum, ex. gr. quod praestatur in 
quibusdam coetibus cirea electiones et similia, grave vel leve peccatum 
committitur prout ex illa revelatione grave vel leve nocumentum sequi 


_ potest. (S. Alph. n. 183) 


307. VI. Obligatio juramenti cessare potest ab intrinseco, puta ob 
mutata adjuncta, ob causam finalem cessantem etc., vel ab extrinseco, 
puta per dispensationem, irritationem, commutationem, fere ut infra 
(n. 324 seqq.) de voto dicetur. Cum res crebrius pro voto quam pro 
juramento practica sit, sufficiet hic ad eum locum remittere. 

Hic tantum notabimus eum qui habet facultatem seu ordinariam, seu 
etiam delegatam dispensandi in votis, posse etiam dispensare in jura- 
mentis sive per se stantibus, sive voto adnexis, dummodo non sit jus 
quaesitum tertio quo iste cedere nolit. Id omnes concedunt de eo qui 
habet facultatem ordinariam, ut episcopus; de eo vero qui habet tantum 
delegatam, S. Alph. (n. 190) id utrimque probabiliter controverti asserit. 
Ipse addit omnino tenendam sententiam negativam, eo quod obligatio 
juramenti jam contracta, cum sit certa et possideat, auferri non valet 
per dispensationem tantum probabiliter validam. Sed non desunt prae- 
clari AA., ex. gr. Suarez (de Rel. tr. 5. 1. 6. c. 14. n. 6), qui asserant affir- 
mativam esse sententiam communem et quae sine dubio possit in praxi 
observari; deinde, ut et ipse S, Alph. admittit pro absolutione data 
cum jurisdictione probabili, Ecclesia suppleret ubi opus esset. (Ball. P. 
n. 109 seq.) Ratio hujus communis sententiae est : votum et juramentum 
soli Deo factum, propter affinitatem obligationis ex utroque oriundae, 
aequiparari in Jure Canonico sicut in Romano aequiparabantur. 


§ 4, DE ADJURATIONE. 


308. Adjuratio, prout hic consideratur, est assumptio nominis Dei 
vel Sanctorum ad confirmandum aliquod mandatum inferiori intimatum 
vel deprecationem ad parem vel inferiorem directam, Hine patet magna 
similitudo quae inter adjurationem et juramentum intercedit : quam ob 
causam hoc loco de illa agere solent Theol. Morales cum S. Thoma. (2. 2. 
q. 90) | Ex ipsa definitione, liqnet duplicem esse adjurationis speciem : 
imperativam nempe et deprecalivamy prout fit per modum mandati vel 
merae sollicitationis ad aliquid faciendum vel omittendum, Clarum est 

priorem speciem licite adhiberi non posse nisi cum subditis.Solet quoque 
distingui adjuratio in solemnem et privatam, ita ut solemnis ea tantum 
sit quae fiat ab Ecclesiae ministro, secundum ritum ab ea statutum, 
privata reliquas omnes comprehendat. 

Adjuratio privata per se est licita omnibus, servatis iisdem conditio- 
nibus. quas requirit Juramentum, seil. (S. Alph. App. de pga II) 
requiritur : 

1° Veritas, qua excluditur fietio ex parte tum rei petitae, tum causae 
ob quam petitur. Haec fictio adesset si quid, interposito Dei nomine, 
peteretur absque vero animo id impetrandi vel allegato molivo falso, 
ex. gr. paupertatis. Hujus conditionis defectus venialis est. Omittimus 
(quod practicum non est) adjurationem quae serio fieret per falsi numinis 
invocationem. (Sanch. Dee. 1. 2. c. 42. n. 5) 

20 Justitia, qua excluditur petitio rei graviter vel leviter malae. Prior 
petitio certe mortalis est, de.posteriore disputatur. (n. 303) 

3° Judicium, seu debita discretio. Hujus defecttis certe non est nisi 
venialis. Ex ipsa rerum natura patet solas creaturas rationales directe 
adjurari posse; ratione carentes, tantum indirecte, adjurationem 
referendo sive ad Deum per modum deprecationis, sive ad daemonem, 
per modum compulsionis, ut cesset iis uti in nocumentum nostrum. Hoc 
igitur modo explicandae sunt adjurationes quae quandoque leguntur 
prolatae in nubes, locustas, etc. Nam, si referrentur ad ipsam irratio- 
nalem creaturam secundum se, essent actiones vanae. (S. Th. 1. ¢. a. 3) . 


309. Praecipua difficultas versatur circa adjurationem solemnem 
daemonum quae exorcismi nomen accepit. Hujus formula in Rit. Rom. 
(Tit. X. c. 1. De exorcizandis obsessis a daemonio) continetur atque, ut 
e toto ejus tenore liquet, unice refertur ad expellendos daemones e 
personis quas obsederint : unde nonnisi improprie exorcismi vocantur 
orationes et pii ritus qui quandoque adhibentur contra daemonem ut 
cesset nocere hominibus vel pecoribus in quodam loco (4). Qua ratione 
et prudentia exorcismi adhibendi sint sapienter in Rituali describitur. 
Hic breviter quaedam tantum attingemus praesertim de illius formulae 
usu. Nempe: 

1° Nulla exstat lex universalis quae prohibeat sacerdotes quominus 
exorcismos, juxta Ritualis regulas, instituant. Sed certe fas est episcopis 
decernere ne ullus sacerdos, etiam regularis, id agat, vel publice vel pri- 


(1) Cfr. in Appendice Ritualis Exorcismum in Satanam et Angelos aposta- 
ticos, jussu Leonis XIII editum et ab eodem Pontifice indulgentiis ditatum in 
gratiam Episcoporum et Sacerdotum ab Ordinariis suis legitime ad id auctori- 
tatem habentium, qui illum devote recitaverint. , 

vatim, absque expressa Ordinarii licentia, ut liquet e Const. Bened. XIV 
Magno cum animi § 34. (2 jun. 1751) Talem autem prohibitionem 
episcopi permulti tulere (Aichner, Comp. Juris. eccl. § 117) : quae, cum 
res sit magni momenti, sub gravi obligat. 

2° Etsi, ob evidentia SS. Evangeliorum testimonia, universe daemo- 
niacas obsessiones seu possessiones meris illusionibus tribuere non licet, 
tamen certum est eas minus crebro contingere quam antiquiores AA. 
aestimabant. Perfectior enim morborum, eorum praesertim qui in nervis 
sedem habent, cognitio ostendit causis mere naturalibus adscribenda 
esse multa miranda phaenomena quae perperam daemoni tribuebantur. 
Sapienter jam Rit. Rom. (I. c.) monebat ne facile crederetur aliquem a 
daemone obsessum esse, neve morbus naturalis pro possessione habe- 
retur; enumeratis autem obsessionis signis, ex. gr. ignota lingua loqui 
pluribus verbis, distantia et occulta patefacere, innuit haec minime esse 
apodictica, siquidem addit: “ Quae, cum plurima concurrunt, majora 
sunt indicia. , Idem quoque inculcant plures Theologi, dum signa _pos- 
sessionis certa vel dubia fuse explicant. Videsis Thyraeum : De obsessis° 
a spiritibus daemoniorum hominibus cc. 22 seqq. (1) 

3° Si quando casus dubius occurreret, expediret in subsidium adhibere 
aliquem medicum peritum et probe catholicum, qui non rejiceret ipsius 
possessionis possibilitatem, sed prudenter investigaret num haec quae 
cernerentur mira phaenomena ab aliquo noto morbo provenirent, prae- 
sertim ab hysteria vel daemonomania. Horum morborum singulares 
effectus videsis apud D. von Olfers. (Pastoralmedicin, p. 130 seqq.) 
Etiam ubi effectus prima fronte supernaturales apparent, ut lingua 
ignota loqui, occulta detegere, valde cavendum a fraude vel illusione. 
Cfr. dicta de Hypnotismo n. 273. Verum quidem est ad licite exercendos 


-exorcismos, saltem cum episcopi licentia, sufficere probabilitatem de 


possessione. Sed quominus cum mera probabilitate procedatur, saepe 
obstabit tum scandalum quod hodie facilius enasci solet ob impiorum 
irrisiones, tum ipsius exorcizandi salus, cui exorcizatio, praesertim 
crebrior, plurimum nocere poterit si reapse morbo tantum naturali 
laborat. 


(1) Rituale Romanum, ut e toto exorcismorum tenore patet, perinde ac vete- 
res Theologi (Thyraeus, op. cit. c. 2) obsessionem eodem sensu ac possessionem 
adhibet, nempe ad designandam conditionem hominis qui non tantum a dae- 
mone vexetur, sed in quo praeterea daemon sit intime praesens, tamquam 
motor in mobili. Quidam recentes, ex. gr. Surbled (La vie psycho-sensible, c. 7), 
per obsessos intelligunt eos qui molestias eliam exteriores a daemone patiuntur, 
quamvis daemon in iis sedem non posuerit, ut contigit S> Antonio. 

CA PUT. Ttis 


DE VOTO. 


§ l. DE VOTI NATURA ET DIVISIONE. 


+ SPS Re Ee, Leg ae oes a “Cease tee 


310. DEFINITIO. Votum est promissio deliberate facta Deo de © 


bono possibili et meliori. Videlicet : 

4° Ad votum non sufficit nudum propositum voluntatis, sed “ tria ex 
necessitate requiruntur : primo quidem deliberatio;.secundo, pr ropositum 
voluntatis ; tertio, promissio in OLE perficitur ratio voti.), (2. 2. q. 88. 
a. 1) Habetur ergo, quoad ista, paritas cum promissione quae homini 
fiat; discrimen autem est quod ad promittendum homini requiruntur 
exteriora signa, ad promittendum Deo, qui intuetur cor, sufficit 
interior cogitatio. 

Hine liquet perperam a quibusdam existimari votum a se elicitum 
esse, cum rem aliquam bonam facere proposuerint vel etiam verbum 
“promitto, usurpaverint. Non sunt enim censendi verum votum 


elicuisse nisi intenderint se novo vinculo erga Deum ita obligare ut illud- 


sine speciali peccato frangere jam non possent. (Lehmk. I. n. 429) 

2° Votum est actus latriae,eo quod ea quae voventur in divinum cultum 
ordinantur. Hine si quando (ut fit) vota dicuntur fieri Sanctis, sensus est 
ea voveri Deo in honorem simul Sanctorum, sicut templa et altaria 
aedificamus Deo in eorumdem honorem. (S. Alph. n. 194) Si quis (quod 
raro fiet).intenderet alicui Sancto, propter ejus honorem, promissionem 
facere, id non foret votum, sed actus quidam duliae. (Ball. P. n. 1) 

3° Quomodo votum necessario esse debeat de re possibili et meliori, 
explicabitur n. 315 seq. 


311. DIVISIO. Votum dividitur praecipue : 

1° In absolutum et conditionatwm. Prius habetur quando simpliciter 
promissio quaedam fit Deo ; posterius, quando additur conditio ea mente 
ul obligatio non exsurgat, nisi illa impleta fuerit, ex. gr. “ voveo eleemo- 
synam, si sanitati restituar. , Ad conditionatum refertur quod dicitur 
poenale eo quod assumitur obligatio tamquam poena delicti commit- 
tendi, ex. gr. “ voveo dare eleemosynam quoties blasphemavero. ,, 

2° In simplex et solemne. Solemnia non sunt nisi quae emittuntur 


- 


eh 


ben 

in sacra ordinatione et in professione religiosa facta in Ordinibus vere 
Regularibus. De intrinseco discrimine hujus divisionis dicetur Vol. II. 
n. 84, 

3° In reale et personale. Prius habetur quando promiltitur aliqua res 
externa pretio aestimabilis, puta eleemosyna; posterius, quando promit- 
titur tantum actio quaedam hominis, vel cessatio ab actione, puta pere- 
grinatio vel abstinentia a ludo. Quodsi in eodem veto conjungitur 
promissio rei externae et actionis personalis, id dicitur mixtum, ex. gr. 
si quis promitltit se peregrinationem instituturum in sanctuarium B. M. V. 
et ibi decem candelas oblaturum esse. 


S 2. DE DELIBERATIONE ET INTENTIONE VOVENTIS. 


312.1. Ad votum valide emittendum requiritur deliberatio plenae et 
actus perfecte senate nequit esse promissio, praieek tim qua fibsio 
erga Deum obstringatur. Idem saepe alia ratione exprimitur : scil. ad 
vovendum sufficere eam deliberationem quae sufficiat ad mortaliter 
peccandum. Attamen, ut scite advertit Ball. P. (n. 7.),id verum quidem 
est eo sensu quod usus rationis, qui sufficit ad peccatum mortale, sufficit 
etiam ut quis possit valide vovere; non autem eo altero sensu quod ad 
validitatem voti cujusvis sufficit ea deliberatio, quae sufficiat ad grave 
peccatum. Nam ad graviter peccandum satis est confuse nosse gravita- 
tem reatus quo me obstringo; ad obligationem vero assumendam 
oportet ut, praeter notionem obligationis, menti opversentur illae 
circumstantiae quae ad prudentem deliberationem circa onus assumen- 
dum considerandae sunt. Cfr. (n. 310) quae de triplici voti elemento e 
S. Thoma dicta sunt. Hine : 

fo Abstrahendo a Jure positivo,. nulla determinata aetas ad valorem 
voti requiritur, dummodo vovens usu rationis gaudeat. 

2° Vota emissa cum semi-plena deliberatione sunt nulla. At in con- 
cretis adjunctis judicare num abfuerit plena deliberatio, res saepe 
ardua est. Merito id aestimari potest quando votum, de re praeserlim 
gravissima vel perpetua, emissum est in motu quodam repentino, statim 
vero postea, re melius considerata, poenitentia oritur. Plerumque tamen, 
in iis adjunctis, securitati et paci voventis proderit ad dispensationem 
recurrere. 


313. II. Quando gravis adest ratio dubitandi num votam elicitum 
sit eum plena deliberatione, probabilius votum haberi potest ut inva- 
lidum. Ratio est quia, ubi probabile est non exstitisse verum votum, 

Gén., T. I. Ks 19 

obligatio fit dubia; haec autem non est vera obligatio, sicut lex dubia 
non est vera lex. (Ball. P. n. 11; Gury, I. n..322) Plerique tamen 
cum S. Alph. (n. 196) opinantur votum valere in quocumque dubio an 
adfuerit plena deliberatio : quia possessio est pro voto, cum praesu- 
matur usus rationis, nisi constet oppositum. Sed fundamertum hujus. 
sententiae rejecimus n. 76. 

Notandum tamen plerumque, ubi constat de facto voti emissi, non 
fore sufficientem rationem ut cum probabilitate de perfecta deliberatione 
dubitari queat : non solent enim metus, ira et similes passiones plenum 
usum rationis impedire. Caute igitur talem excusationem a voto implendo 
admittere debet confessarius ; si tamen, examine instituto, circumstan- 
tiae vere gravem dubitandi rationem suppeditarent, vovens non esset 
absolute obligandus. 

Minime requiritur ut vota eliciantar sub attentione actuali; sed pror- 
sus sufficit intentio virtualiter permanens, ex. gr. in eo gui vota religiosa. 
nuncupaturus ad altare accedit et distractus formulam pronuntiat. 


314. III. Votum factum in metu, non incusso ad hoc ipsum ut 
votum extorqueatur, ex. gr. in metu naufragii, validum est, nisi metus. 
plenum usum rationis abstulerit: nulla enim apparet ratio nullitatis. 
Idem dic si metus juste incussus est: (n. 29) . 

Ubi vero metus injuste incutitur ad votum extorquendum, istud inva- 
lidum est, sive metus ille gravis sit, ut plerique opinantur, sive etiam 
metus in se levis sit, reapse tamen sola ratio vovendi fuerit, ut tenent 
Bus. ap. S. Alph.n. {97 et Ball. P. n. 15. Eadem ratio pro utroque metw 
afferri, potest: Deo acceptum esse nequit quod pér injuriam ab homine 
extorquetur, sicut nullus homo justus promissionem acceptaret quam 
sciret per injuriam extortam esse. In foro tamen externo, metus in se 


levis admitteretur fuisse causa voti eliciti, puta in professione reli- 


giosa : quare sententia supradicta restringitur ad forum conscientiae, in 
quo praesumptio cedit veritati. 


IV. Error vel ignorantia, etiam mere concomitans, reddit votum 
regulariter invalidum, quando versatur circa substantiam materiae pro- 
missae, ut si quis voveret ecclesiae dare calicem, quem putat argenteum, 
cum sit aureus;— vel circa conditionem substantialem, seu talem ut, hae 
cognita, vovens noluisset vovere, ex. gr. si quis voveret se ingressurum 
monasterium, ubi putarel religiosam disciplinam et essentialia religionis 
servari accurate, et tamen non ita esset ; — vel cirea causam finalem, 
ut si quis voveret peregrinationem pro salute patris, et is jam esset 
mortuus. Ratio generalis est quod hie deficit liber consensus, qui non 
fertur in incognitum, et nihil tam est contrarium consensui quam error. 
(Bus. ap. S. Alph. n. 198) ; tie 

Excipiuntur tamen vota per quae assumitur status natura sua firmus 
et irrevocabilis, ut sunt vota quibus aliquis Ordini religioso aggregatur ; 
haec enim irrita sunt tantum per errorem circa rei promissae substan- 
tiam. Nam, cum ejusmodi vota emittantur per modum contractus bilate- 
ralis, ipsa rei natura requirit ut voluntas consentiat omnino absolute et 
independenter ab aliis conditionibus praeter eas quae sunt de substantia 
ejusdem contractus, ut fit, propter eamdem rationem, in matrimonio 
contrahendo. Secus dubia manerent de pluribus professionibus, cum 
magno detrimento religionis et voventis. Cfr. Lugo, de Just. et J. 
disp. 22. n. 88. 

Manet votum validum, quamquam facilius in eo dispensari potest, si 
error versatur circa conditionem parvi momenti, puta si peregrinatio 
paulo longior est quam existimabatur, quia parum pro nihilo reputatur. 
Similiter dicenduni si error est tantum circa causam impulsivam, ut si 
voves peregrinationem, existimans te habiturum gratum socium, qui 
postea ire renuit : haec enim est tantum causa secundaria, qua seposita, 
actus est sufficienter voluntarius secundum substanliam, nisi quis ita 
dispositus esset ut numquam solum ire vovisset. 


> 


S 3. DE MATERIA VOTI. 


315.1. Materia voti debet esse possibilis, non tantum physice, ut per 
se liquet, sed et moraliter : nam ad moraliter impossibile obligatio dari 
nequit. (n. 83) Jamvero moraliter impossibile censendum est quod, pro 
fragilitate humanae naturae, sine speciali prorsus divinae gratiae auxilio 
perfici nequit, quale auxilium temere speraretur sine ratione personali, 
puta majore virtute jam acquisita, vel generali, qualis est invilatio 
Christi ad statum perfectionis arripiendum. Hine : 

1° Invalidum est votum numquam peccandi venialiter : nam id nemini, 
sine speciali privilegio, esse possibile, definivit Trid. Sess. 6. can. 23. 
Probabilius tamen validum esset votum de vitandis peccatis venialibus 
plene deliberatis, sed tantum ubi emittitur a personis in virtute valde 
exercitatis. Idem dicendum de voto vitandi certam quamdam speciem 
venialium, si excipias quasdam materias quas nemo prorsus vitare 
potest, quales sunt cogitationes inhonestae vel otiosae. (S. Alph. n. 208 ; 
Ball. P. n. 30) 

2° Votum vitandi omnia mortalia videtur valide emitti a quolibet. 
Plerumque tamen non expedit et, si factum fuit a persona fragili, suffi- 
ciens datur causa ad dispensandum. 

3° Sine speciali instinctu S. Spiritus, invalidum videtur votum faciendi 
quidquid perfectius esse intellexeris. (Salmant. c. 1. tr. 17. n. 85) 

40 Invalidum esset votum inhaerendi Deo jugi caritate actuali. “ Quod 


ego, ait D’Annib. (III. n. 192. nota 5),devotam prope dementiam dixerim, 


cum hoc solis comprehensoribus datum sit (D. Th. 2. 2. q. 24. a. 8). , 
Idem merito de votis nimis arduis addit: * Haec vovere, regulariter 
temerarium; aliis suadere novum in Ecclesia, et periculosum est. ,, 


316. II. Materia voti debet esse non tantum bona, sed melior quam 


ejus oppositum, sive ejus omissio. Nam, cum nullum opus Deo acceptum ~ 


esse possit nisi sit virtuosum, clarum est de nulla re illicita vel prorsus 
indifferenti votum fieri posse. (2. 2. q. 88. a. 2) Imo, si objectum voti 
non esset melius quam id quod ei opponitur, vovens. se obligaret ad 
omittendum melius bonum propter minus. Hoc autem nequit Deo 
placere, qui cupit ut homo semper faciat quod melius est. (Suar. tr. 6. 
|. 2. ¢. 7. n. 2) Clarum tamen est non sufficere ut objectum in abstracto 
consideretur, sed spectandas esse cireumstantias personae, temporis, etc. 
Sic non esset de meliori bone quod materfamilias voveret peregrinatio- 
nem quam instituere nequiret nisi liberorum cura neglecta. Hine : 

1° Invalidum est votum de re peccaminosa; imo hoe grave peccatum 
foret si vovens promitteret rem graviter malam, et probabilius, etiam 
leviter malam. Nam in utroque casu gravis contumelia inuritur Deo 
quasi Ipsi placeret peccatum. Altamen, ubi res tantum leviter mala est, 
plures AA. hujusmodi votum leve peccatum reputant : quod in praxi, ob 


ignorantiam excusantem, teneri potest. (S. Alph. n. 205) Sic nullum est 


votum jejunandi vel abstinendi a carnibus dielus Dominicis vel in festis 
anni praecipuis : id enim a praxi Ecclesiae alienum est et, si emittitur 
ab eo qui ceteris diebus non jejunat, aliquam superstitionem redolet. 
(Reuter, Th. Mor. p. 2. n. 427) | 


2° Invalidum est votum de re quae, spectatis etiam adjunctis et fine ~~ 


operantis, maneat prorsus inutilis vel indifferens. Exemplum habes in 
eo qui voveret deferre yestes hujus potius quam illius coloris, non trans- 
eundi per viam aliquam, etc. Attamen, si intentio voventis est pia et res 
ipsa, ex natura sua vel moribus receptis, conducere potest ad finem 
bonum attingendum, valebit votum. Exemplo sint qui vovent Romam 
pergere ad limina Apostolorum invisenda, infantes vestire colore cae- 
ruleo in honorem B. M. V. ete. (Ball. P. n. 33) 


‘ 


3° Invalidum est votum cui adjungitur finis malus tenens se ex parte 


ret votae, ex. gr. Si quis voveret eleemosynam ut ex illius distributione 
laudaretur, ad impetrandum felicem successum in furto vel in gratiarum 
actionem pro tali successu. Sic enim ipsa res promissa dirigeretur in 


malum finem: quod contumeliam Deo inferret, quasi peccata promo-— 


veret. Validum vero est votum cui adjungatur finis malus tenens se 
tantum ex parte voventis, ex. gr. si quis voveret eleemosynam ad Dei 

gloriam, sed simul intendens ut ex actu vovendi inanem gloriam caperet. 
Nam sie res quam vovet manet bona, licet ipse male et cum peceato 
voveat. (S. Alph. n. 206) 
4° Quando voto adjungitur conditio mala, ex. gr. voveo eleemosynam 
si ex duello incolumis evasero, videndum est utrum, ex intentione 
agentis, opus pravum sit finis voti an simplex conditio. Si prius, ex. gr. 
votum referendo ad felicem duelli successum, invalidum est, ut patet ex 
supra dictis; si posterius, ex. gr. votum referendo ad incolumitatem, 
quam, patrato duello, Deus largiatur, validum est: sic enim votum non 
cadit superrem malam, sed super bonam, nempe, patrato duello, evadere 
incolumem. (Bus. ap. S. Alph. I. ¢.) 
5° Invalidum est et veniale peceatum vovere bonum quod est impedi- 
tivum boni majoris: quia sic ponitur obex Spiritui S. qui est boni 
propositi inspirator. (2.2. q. 89. a. 7. ad 2) Hoc tamen intelligendum est 
de opere bono quod directe opponatur meliori, et mutationem in melius 
impediat, ut esset.votum manendi in saeculo : nam vix est opus bonum 
quod non impediat opus excellentius, eo sensu quod simul fieri nequeat. 
Insuper valeret votum rei quae, licet in se et absolute minus bonum sit, 
in concretis tamen adjunctis pro vovente majus foret,ex.gr.non suscipere 
sacros Ordines, si cui susceplio videretur damnosa fore. (S. Alph. n. 207) 
Hinc patet regulariter nullum esse votum matrimonii ineundi: siqui- , 
dem ordinarie melior est coelibatus. Attamen validum foret votum 
nubendi alicui personae quae sine injuria aut gravi infamatione, puta ob 
_liberos ex ea susceptos, deseri non posset. Ubi vero votum de matrimo- 
-niali statu ineundo emitteretur ad finem imponendum multis peccatis, 
quae ex insita fragilitate et prava consuetudine orta sint, controvertitur 
inter AA. num hujusmodi votum valeat. Cfr. 5. Alph. |. 4, n. 209; 1. 6. 
n. 75. Quoad rem tamen et praxim satis concordare videntur AA. Nam 
fere omnes consentiunt voventem fore obligatum ad hoc remedium 
matrimonii adhibendum, quatenus alio perfectiore uti nolit. [deo dicen- 
dum cum Lessio (de Just. et J. 1. 2. ¢. 40. n. 44) votum illud non valere 
absolute, sed tantum ex suppositione quod vovens nolit alia remedia 
adversus carnis tentationes adhibere. Si enim alia remedia adhibere 
velit, jam cessabit illius voti vinculum : quia jam yoventi melius erit non 
- ducere uxorem. 
6° Valet votum de re jam aliunde praecepta, quia est de re meliori 
libere praestanda, nee quidquam impedit quominus vinculo e praecepto 
oriundo aliud e virtute religionis addatur. (2. 2. q. 88. a. 2) Patet e 
voto religiosae castitatis, quod cadit etiam in materiam praeceptam 


~ hujus virlutis. : : 

S 4. DE OBLIGATIONE VOTI, - 

31'7. I. Mensura obligationis e voto oriundae est rationabilis volun- 
tas voventis. 

Votum enim est quasi lex quam sibi vovens imponit : nam libere 
facit Deo illam promissionem, quam lex naturalis servandam praecipit. 
Sicut nullam obligationem assumere potest, ita non impeditur quominus, 
etiam in materia gravi, sub levi tantum se obliget: quod ut faciant 
plerique poenitentes, a pentose suadendum est. Sed manifeste opus 
est ut voluntas. voventis rationabilis sit (n. 106) : quare in materia levi 
nequit se sub gravi obligare, puta ad recitandum semel “ Salve Regina » 
ad vitandum peccatum leve, ete. 

Igitur si quis, dum votum emisif, determinavit utrum sub gravi an 
sub levi se obligare intenderet, huic determinationi standum erit, nisi 
quis erronee intendisset se obligare sub gravi ad rem omnino levem. 


II. Quando vovens de quantitate obligationis determinanda non 
cogitavit, haec erit definienda e gravitate vel levitate materiae, cui se 
accommodasse censenda est ejus intentio, 

Gravis autem censetur ea materia quae, ubi praecepto ecclesiastico 
imponitur, gravem obligationem inducit, ut Missae auditio, communio, 


rosarii recitatio; et a fortiori, quae majorem laborem imponit, ut sat 


longinqua peregrinatio ; in votis autem realibus, plerumque censebitur 
gravis materia quae, si ex justitia debita foret, talis censeretur. 
(Lehmk. I. n. 446) Ceterum in dubio levis habeatur, si quidem non 
tanto rigore ee See sunt gratuito promissa. 


Aegre determinatur quandonam plures materiae leves in gravem 


coalescant. Imprimis sedulo investiganda est voventis intentio. Deinde 
notandum generatim non coalescere materias quae, ex intentione 
voventis, affixae ‘sunt singulis diebus, ut plerumque contingit in votis 
personalibus ; coalescere vero, si promissio plurium levium materiaram 
facta sit per modum unius, et dies assignatus non‘ad finiendam obliga- 
tionem, sed ne differatur exsecutio. Sic qui promisit singulis diebus 


recitare “ Salve Regina ,, leviter peccaret, etiamsi per totuny annum id 


omitteret ; qui promisit singulis diebus dare parvam eleemosynam, 
graviter peccaret, eam per annum omittendo. (S. Alph. n. 212) 


318. III. Votum, utpote actus pure personalis, obligat solum 
voventem, neque potest alium obligare propria religionis et fidelitatis 
ad Deum obligatione. (Suar. tr. 6.1. 4. ¢.9. n. 2) Si quis ergo vovet factum 
alterius, nihil aliud intendere potest quam ut hoc factum procuret eo 

- modo quo licite valet. Sic parentes qui filium devovent religioni (ut olim 


fiebat) ad nihil aliud tenentur quam ut conentur eam filio persuadere ; 
qui vero Missas celebrandas vel peregrinationem ab alio instituendam 
vovil, non tenetur alterum substituere novis sumptibus, si prior non 
praestet ad quod se obligavit. (S. Alph. n. 216) 

Haeres tamen tenetur ad solvenda vota realia defuncti, non directe 
vi voli, sed quia, accipiendo haereditatem, succedit in onera non minus 
quam in jura defuncti: ideo haec obligatio non est religionis, sed 
justitiae, saltem erga defunctum. (S. Alph. n. 213 seq.) 

Ubi votum aliquod perpetuum a communitate factum est, ex. gr. jejunii 
quadam die servandi, id certe obligat posteros ; de natura autem et 
immediata origine hujus obligationis in posteris, controvertitur. Proba- 
bilius est obligatio ex virtute religionis. Nam magistratus, tamquam 
capul communitatis, potest eam ligare voto, sicut et aliis pactis, ita ut 
obligatio ad posteros transeat: quia ex natura communilatis oritur 
quod membra capiti se conformare debent obediendo, obedientia autem 
transfert obligationem ad genus virtutis, cujus intuitu indicitur. Habetur 
ergo in posteris obligatio ad acceptandum votum majorum cum vinculo 
religionis. (Ball. P. n. 51) 


319. IV. De ratione qua implenda sint vota fere valent ea quae 
(n. 109) statuta sunt de ratione satisfaciendi obligationi legis. Ideo vota 
personalia nequeunt impleri nisi per ipsum voventem ; votis vero reali- 
bus satisfit etiamsi ab alio detur pro vovente id quod promissum sit vel 
res quae ad eumdem finem sit prorsus aequivalens, ex. gr. calix prorsus 
similis promisso vel melior. (Ball. P. n. 53 seq.) : 


V. Vota conditionalia non obligant donec specifice impleta sit con- 
ditio, neque generatim sufficit’ ut aequivalenter impleatur, puta si, 
postquam frater vovit ingredi religionem si soror nupserit, ipsa moria- 
tur. Sed potissimum inspiciendum est quaenam fuerit intentio voventis. 
Quodsi ipse vovens quocumque modo, sive licito, sive illicito, impedit 
ne existat condilio sub qua voverit, puta si parentes non contradixerint, 
probabilius nulla est obligatio voti implendi: quippe quae a conditione 
tota pendet. (S. Alph. n. 128) 


320. VI. Qui vovitrem certam et determinatam, ex. gr. hune eali- 
cem, Si ea res pereat, non teneturad aliam, cum id non soleat intendi; sin 
autem rem vendiderit, dandum est pretium, si intentio ferebatur in ali- 
quod donum tribuendum, quod deinde in ea re determinatum fuerit; ubi 
vero res promissa habebat specialem omnino usum, ex. gr. mitra pul- 
cherrima quae vovetur ul episcopus ea utatur in solemnitate quadam, 
probabile est cessare obligationem. (Ball. P. n. 60) 

VII. Quando votum est adimplendum certo aise regulariter, trans- . 


acto tempore statuto, cessat: obligatio voti, eliamsi culpabiliter neglec- 
tum fuit ; pariter si praevidetur impedimentum, non est obligatio prae- 
veniendi. Attamen videndum num forte dies tantum statutus fuerit ad 
urgendam obligationem: quod praesertim patebit ex intentione voven- 
tis, ex causa ob quam votum elicitum est, etc. Ita manebit obligatio 
jejunii votiin gratiarum actionem; non permanebit votum accendendi 
candelas in certa solemnitate, si haec jam elapsa est. (S. aoe n.:220; 
Ball. P. n. 61) 


321. VIII. Quando votum sine temporis determinatione elicitum 
est, implendum est tantum cum primum commode potest : quia sic 
moraliter quisque censetur intelligere suam promissionem, ut, habita 
commoditate, non nimis diu differat. (Alph. n. 221) 


Quando autem dilatio, absque causa rationabili facta, gravem culpam 


constituat, non ita patet. Probabile videtur in votis talibus ut dilatio 
nullam materiae diminutionem afferat, puta in voto piae peregrinationis, 
non committi grave peccatum, nisi differens praevideat e mora oriturum 
periculum oblivionis vel impotentiae implendi. (Ball. P. n. 63) Sed si res 
promissa per ipsam moram imminuitur, ut fit in voto ingrediendi reli- 


gionem, mortalis est dilatio qua notabiliter minuatur tempus quo Deo — 
serviendum sit. Haee autem. imminutio facilius erit notabilis in eo qui 


jam senex vovet quam in juvene. Speciatim quoad votum ingrediendi 
religionem, inspiciendum est quomodo soleat communiter propositum 
talis ingressus accipi et exsecutioni mandari. Jamvero, ut advertit 
Ball. P. (n. 66): “/Ille solum censetur deesse proposito, qui nullam 
causam habet cur differat; non autem qui opportunum tempus eligit 
pro fine quem proponere sibi potuit. ,, 


— 
» 


IX. Qui vovit aliquid sine certa quantitate, ex. er. eleemosynam, 
satisfacit dando quantum voluerit, modo non tam parum ut videatur 
potius irridere suum votum quam implere. Ratio petitur ex intentione 
voventis, qua nemo censetur se obligare nisi ad id quod commode 
potest dare et communiter est decens. (Bus. ap. S. Alph. n. 222) 


S 5. DE CESSATIONE OBLIGATIONIS VOTI AB INTRINSECO. 


322.1. Obligatio voti cessare potest dupliciter : interventu alicujus 
auctoritatis humanae, seu ab extrinseco, per irritationem, commuta- 
tionem vel dispensationem, de, quibus in sequentibus paragraphis 
dicetur; absque ullius auctoritatis interventu, seu ab intrinseco. Hoc 


autem contingit : 


a 
G 

1° Mutatione materiae, quae fiat turpis, ex. gr. si post votum reli- 
gionis, parentes cadant in gravem necessitatem, vel si eleemosyna ex 
voto promissa deserviat ad ebrietatem accipientis; — vel inutilis aut 
indifferens, ex. gr. votum subveniendi necessitati quae cessat ; — vel 
impeditiva majoris boni, ratione novae circumstantiae, ex. gr. si voveris 
peregrinationem quae impediat ne peste infectis inservias, aut ratione 
prohibitionis, ut si, post idem votum, episcopus sacerdotem jubeat 
paroeciae curam suscipere ; — vel impossibilis, ex. gr. votum donationis 
si vovens in paupertatem decidat. 

2° Cessante conditione a qua pendet, ut si vovisti orationes quam- 
diu valebis, et incipis aegrotare. (Ball. P. n. 76) 

Ratio patet ex supradictis (n. 315 seqq.) : nam obligatio exstinguitur 
si in eum casum incidat a quo incipere non possit. 


323. II. Si materia voti fit impossibilis, etiamsi id culpa voventis 
contingit, obligatio voti vel totaliter cessat, si haec impotentia est 
perpetua, vel suspenditur donec iterum possibilis fiat. Id etiam intelli- 
gendum de morali impossibilitate seu-magna difficultate quae, ob muta- 
tionem aliquam, voti exsecutioni accedit. Ex. gr. si quis, post promissam 
peregrinationem Romanam, pauper fit ita ut jam viae ferreae expensas 
solvere commode nequeat, non tenetur ire pedester. Et universe ponit 
S. Alph. (n. 226) hance regulam, allegata auctoritate S. Thomae (in 4, 
d. 38. q. 1. a. 3) : “ Id liberare a voti vel juramenti obligatione quod, si 
a principio notum fuisset, ea fieri impedivisset. , Id enim commune est 
voto cum reliquis promissicnibus. 


III, Si materia voti fit impossibilis tantum quoad partem, cessat vel 
suspenditur tota obligatio, si materia talis est ut dividi nequeat vel non 
soleat, vel si constaret intentionem voventis fuisse ut se tantum ad rem 
totam obligaret. Exempla habes in eo qui vovet aedificare ecclesiam 


vel organum magnificentissimum. Extra duplicem illum casum, manet 


obligatio ad partem quae non fit impossibilis. Ex. gr. qui vovit jejunare 


‘tota hebdomada, et non potest nisi duobus diebus, ad hoc tenetur; qui 


vevit peregrinationem nudis pedibus, si hoc modo nequit, tenetur alio. 
Attamen, si in voto * unum est principale, reliqua vero accessoria tan- 
tum, non per se seorsim intenta, sed dependenter a priori, tamquam 
illius appendices et modi, tune, si principale fiat impossibile, ruit etiam 
obligatio accessorii, non autem contra, ut ex. gr. peregrinationem 
Romam in cilicio et ibi certi aliquid offerre ; si peregrinatio impossi- 
bilis fiat, non teneris cilicium ferre et oblationem mittere. ,, (Bus. ap. 
S. Alph. n. 225) 

§ 6. DE IRRITATIONE VOTI. 


on 

324. NOTIONES. Irritatio voti definiri potest : oui niwigttatzo vel 
suspensio facta ab eo cujus potestati subest voluntas voventis aut 
materia voti. (Gury, I. n. 329) 

Hac definitione indicatur duplex irritationis species : directae et 
indirectae. Directa fit ab eo cujus potestati subest voluntas voventis 
ita ut firmiter vovere nequeat nisi cum implicita conditione quod 
superior, ex.gr.pater vel praelatus, consenserit aut sallem non repugna- 
verit. Vocatur hoc nomine quia directe fertur in ipsum actum vovendi, 
quem reddit prorsus nullum, adeo ut numquam reviviscat. Indirecta fit 
ab eo cujus potestati subest tantum materia voli, eo quod ab ejus 
voluntate pendet eam reddere inhonestam aut impossibilem, ex. gr. per 
prohibitionem : haec non est nisi irritatio secundum quid seu suspensio 
voti, quod proinde per se incipit obligare quamprimum ablatum est 
impedimentum. Vocatur hoe nomine quia non cadit directe in actum 
vovendi, sed huic subtrahit materiam quam reddit incapacem obli- 
gationis. 


325. ASSERTA. I. Directe irritare potest omnia-subditi vola is 
qui habet potestatem dominativam in alterius voluntatem ; hdec irritatio 
semper est valida et, si fit ex causa rationabili, etiam licita. Potestatem 
illam alii (S. Alph. n. 227) ex jure naturali repetunt, quasi sponte fluat 
e dominio quod in alterius voluntatem obtinetur ; probabilius alii (Bus. 
ib.) censent eam jure naturae suaderi tantum, minime vero formaliter 
constitui, quia dependentia filiorum a parentibus, religiosorum a praela- 
tis, etc., omnino stare potest cum eorum facultate vovendi, dummodo 
salva sit potestas irritandi indirecta. 

Jamvero, salfem ex positivo jure, hac potestate pollent: : 

1° Pater in omnia vota liberorum suorum impuberum ; impuber tag 
autem, secundum jus ecclesiasticum, finitur in masculis anno 14° com- 
pleto, in feminis completo 12°. Cfr. Decr. Grat. caus. 32. q. 2. ¢. 14. et 
1.3. Deer. tit. 31. ¢. 2. Eadem potestas competit, defectu patris, avo 
paterno vel tutori; matri autem probabiliter, etiam praesente, sed 
non contradicente patre. (S. Alph. n. 230) Exerceri potest etiam in 


illa vota quae liberi impuberes emiserint, et jam puberes ratificaverint, 


quia ex errore ea firma’ esse putaverint; minime vero in ea quae 
ralificaverint scientes esse infirma et independenter a_prioribus. 
(S. Alph. n. 238 ; Ball. P. n. 119 seqq.) a 

2° Superiores religiosorum, imo probabiliter et Superiorissae 

monialium, in omnia vota quae a subditis emittuntur, postquam se 
eorum potestati dominativae, saltem per vota simplicia, subjecerint. 
Excipiuntur vota sive solemnia, sive simplicia, quae professionem reli- 
giosam constituunt vel, e constitutionibus quorumdam Ordinum, comi- 
tantur ; insuper votum transeundi ad religionem strictiorem. (1. 3. Deer. 
‘tit. 31. ¢. 18) 

3° Probabiliter (S, Alph. n. 234) maritus in omnia vota uxoris, durante 
matrimonio emissa. Verius tamen censemus marito competere solam 
potestatem indirectam in vota uxoris : quia nullo textu Juris probatur 
directa. Frustra citatur a multis locus e V. T. (Num. XXX, 7) : nam, 
etiamsi inde constaret hane potestatem competiisse marito sub V. T., 
certe haec dispositio, utpote caerimonialis, abolita est. (Lessius, 1. 2. 
¢. 40. n. 89) 

li omnes hac potestate sua valide uti possunt, etiam postquam jam 
positive consenserunt: eo quod non se privarunt dominio et potestate 
sua. Quodsi id facerent sine causa rationabili, leviter quidem pecca- 
rent; de_gravi autem non constat (S. Alph. n. 239), nisi id fiat in odium 
religionis vel ob aliud motivum graviter malum, 


326. II. Indirecte irritare votum possunt ii quorum juri praejudi- 
catur,sive quia vovens disponit de re temporaliin quam alter jus habet, 
Sive quia res promissa impediret ne jam praesto esset subditus justis 
Superioris praeceptis exsequendis. Patet ex jure naturali, quod non 
sinit fieri promissionem in praejudicium tertii. (S. Alph. n. 241) Igitur 
id possunt : ; 

1° Pater in vota filiorum suorum puberum, quamdiu manent in domo 
paterna nee sunt emancipati, quatenus horum vota paternae potestati 
officiunt. <2 

2° Uxor in vota mariti, etiam ante matrimonium facta, quatenus haec 
praejudicant vitae sociali et usui dominii quod habet in corpus marili. 

3° Dominus et domina respectu famulorum, ut si ii voverint jejanium 
vel prolixas orationes, quibus fierent impares adimplendis officiis ad 
quae se, operas suas locando, adstrinxerint. (S. Alph. n, 242) 

4° Superiores vel Superivzissae in omnia vota novitiorum, quatenus 

. novitiatus exercitia et debitam rationem impediunt. Similiter dicendum 
de Superiore Collegii respectu alumnorum. (Ball. P. n. 133) 

li omnes (pariter atque in irritatione directa) hane potestatem exer- 
cere possunt etiam in vota quae ipsi eorumve antecessores jam appro- 
bassent, Excipitur communiter nisi: * suo jure (Superior) cessisset et 
hane concessionem subditus acceptasset, ut v. gri-in voto castitatis, 
mutuo mariti et uxoris consensu facto. , (Bus. apud S. Alph. n. 242) 
Attamen hane applicationem conjugibus qui mutuo consensu castitatem 

vovissent jam S. Alph. (n. 239) sat infirma ratione niti significavit ; 
Ball. P. autem (n. 137 seqq.) fuse impugnavit. Absolute igitur loquendo 
(quamvis ad praxim non faciat), posset uxor petere a marito ut potes- 
tate sua directa utatur ad infirmandum uxoris votum, que posito, et 
ipsa indirecte votum mariti irritare posset. 


§ 7. DE DISPENSATIONE VOTI. 


327. NOTIONKES. Dispensatio voli est absoluta obligationis voti 
condonatio, nomine Dei facta. (S. Alph. n. 250) Haec semper datur e 
speciali potestate a Deo concessa, seu ex illa auctoritate quam Christus 
in Ecclesia vigere voluit ad publicum istius regimen; supponit ergo in 
dispensante veram jurisdictionem. Nequit autem exerceri nisi in volen- 
tem: nam, si quis invitus est quominus dispensetur, aequivalenter 


iterum sibi votum imponit. Patet, ex supra dictis, in irritatione voli nee 


jurisdictionem in irritante, nec consensum voventis requiri. 


328. ASSERTA. I. Ad dispensationis valorem requiritur justa 
causa, cum fiat in lege superioris. (u. 118) Causae autem sufficientes 
censentur (S. Alph. n. 252 seq.) : / a 

1° Bonum Ecclesiae, rei publicae vel familiae ; item major profectus. 
voventis. 

2° Notabilis difficultas, etiam praevisa, in exsecutione voti; cul aequi- 


parantur periculum transgressionis ob indispositionem particularen:. 


voventis, vel ob communem fragilitatem hominum, et magni Sieepan vel 
frequentia dubia voventis. 

3° Imperfectio actus, vel levitas ac facilitas ex qua processit votum, 
ex. gr. emissum ab impubere vel instante metu naufragii. 

Quodsi causa non videatur sufficiens, admisceatur aliqua commutatio. 


II. Potestas dispensandi in votis competit iis omnibus qui jurisdic- 
tionem in foro externo vel privilegium obtinent, quales sumb: =~ o/iob 

1° Romanus Pontifex respectu omnium fidelium in’ ‘omnibus votis. 

2° Episcopus respectu suorum subditorum; similiter Nuntius Aposto- 
licus in sua provincia. 

3° Praelati Regulares exempti respectu suorum religiosorum et 


novitiorum, idque circa vota quae vel in* sadculo, vel in novitiatu fece- 


runt, etiam in voto transeundi ad Ordinem strictiorem. _ 

4° Confessarii Regularium Ordinum, respectu omnium fidelium, sive 
in confessione, sive extra confessionem. Videant tamen singuli quatenus 
hoe privilegium a R. P. Ordini concessum ipsis communicetur, — 


CAPUT Ill. DE VOTO. 301 


Dispensare ergo heguleunt Parochi, Praelati non exempti, Abbatissae, 
etc. (S. Alph. n. 256 seq.; Ball. P. n. 173 seq.) 


329. III. Qui R. P. inferiores sunt, nequeunt (sine speciali dele- 
gatione) dispensare in his quinque votis : castitatis perpetuae, religionis 


_approbatae, peregrinationis ad limina Apostolorum, ad S. Jacobum 


Compostellam et in Terram Sanctam. Attamen ea vota non sunt R. P. 
reservata: — 

1° Si emissa sunt sub obligatione levi. 

2° Si emissa sunt ex metu, etiam levi, ab alio incusso, quia tune non 
sunt facta cum plena libertate. 

3° Si non sunt perfecta ex parte materiae. Hinc, quoad votum casti- 
tatis requiritur ut voveatur in perpetuum abstinentia ab omni actu 
venereo et omni actu eliam interno contra castitatem. Non est ergo 
reservatum votum non nubendi, servandae virginitatis vel castitatis 
conjugalis. Similiter neque votum ingrediendae Religionis improprie 
dictae seu in qua non emittantur vota solemnia, neque votum peregri- 
nationis Romanae quae non fiat praecise intuitu liminum Apostolorum. 

4° Si sunt disjunctiva, ex. gr. ingrediendi Religionem vel peregrinandi. 

5° Si emissa sunt sub conditione, quamdiu haec nondum completa est 
et es at etiam postquam completa est. (S. Alph. n. 261) Nam 
votum, uf sit reservatum, procedere debet ex periecto et solo affectu 
ad rem promissam. Hoc autem non contingit in votis conditionatis, ubi 
conditio praefertur rei promissae, et ideo principalis affectus est ad con- 
ditionem, ex. gr. ad sanitatem propriam vel alienam. Non sunt tamen 
vere conditionata vota in quibus “ si , aequivalet voci* quando ,. 
ex. gr. si moriatur mater quam alere debeo, voveo Religionem ingredi. 

Neque reservatur dispensatio a circumstantiis quae interdum ipsorum 
votorum substantiae adduntur, ex. gr. ingrediendi Ordinis strictioris. 


~ IV. Non licet, saltem iis qui R. P. inferiores sunt, dispensare in 


volis e quibus sit jus quaesitum tertio. Hoc autem dupliciter contin- 
git : imprimis si votum, puta obedientiae vel perseverantiae, emissum 
est in aliqua congregatione religiosa, siquidem id fit per modum con- 
tractus onerosi; deinde si votum emissum est in utilitatem solius 
hominis et ab eo acceptatum, quod tamen non obligat sub gravi quate- 
nus est promissio homini facta et ex fidelitate servanda. *~+/ 

Licet igitur dispensare si votum nondum est a tertio acceptatum, si 
tertius ille consensum dat, imo probabiliter etiam sine ejus consensu, 
quando votum principaliter emissum est in honorem Dei, sed secundario 
in favorem alicujus tertii determinati, puta talis ecclesiae vel pauperis, 
et ab hoc acceptatum. Ratio est quod Deus est tota causa promissionis, 

el per accidens se habet quod tertius ille acceptavit: is ergo jus suum 


acquisivit tantum dependenter a beneplacito Dei cui servari debet pro- 


missio. (S. Alph. n. 255) 


§ 8. DE COMMUTATIONE VOTI, —/) 

330. I. Commutatio voti est substitutio alterius operis honesti loco 
ejus quod promissum erat, sub eadem obligatione. 

Ut commutatio debito modo fiat, duo sunt attendenda (S. Alph. 
n. 243 ; Ball. P. n. 149 seqq.): 

1° Auctoritas ecclesiastica necessaria est ut commutatio fiat in paulo 
minus bonum ; guodsi fieret in bonum notabiliter minus, jam dispensatio 
diceretur. Quodsi quis cuperet commutationem in bonum certo aequale, 
probabilius etiam ad auctoritatem spiritualem esset recurrendum. 


(S. Alph. n. 244); probabile tamen est eam ab ipso vovente fieri posse. 


Nam Deus, utpote benignissimus, praesumendus est acceptare opus 
quod ex se aeque ad !Ipsius gloriam conducit, majore autem fervore et 
hilarilate a vovente praestabitur. (Ball. P. n. 150) Attamen, cum tam 
obscurum sit quandonam.opera bona sint vere aequalia, et periculum sit 
hallucinationis, practice prorsus suadendum ut saltem ad confessarii 
consilium, vel etiam ad habenfem commutandi facultatem, recurratur, 
Unicuique vero licet votum suum commutare in melius, nempe in id 
quod, spectatis concretis adjunclis et praesertim conditione voventis, 
apparet magis conducere ad Dei gloriam et spiritualem voveutis utilita- 
tem. Ideo absolute statui nequit utrum liceat. mutare jejunium in oratio- 
nem, rosariirecitationem per hebdomadam integram, in communionem, 
etc. (Ball. P. n, 150) Certe potest unusquisque omnia vota sua persona- 
lia mutare in votum Religionis ingrediendae. 

2° Ut fiat commutatio in opus paulo minus bonum, reqviritur justa 
causa ; haec tamen si abfuerit, probabile est valere commutationem, 
modo capi lentan defectus, quia, cum in promissionibus humanis adim- 
plendis non esset major obligatio, idem supponere licet in votis, cum 


Deus mitius nobiscum agere soleat. (S. Alph. n. 245) Similiter ad com- 


mutationem in aequale bonum requiritur justa causa, sufficit tamen 
parva, eX. gr. major propensio, minus periculum transgrediendi. Ad com- 
mutationem in melits nullam causam requiri patet. 

Facultatem ecclesiasticam commutandi vota habet quicumque dispen- 
sandi facultate praeditus est : nam minus in majori ejusdem speciei 
concessum intelligitur, 

331. IT, Quando votum commutatum est in minus vel aequale, licet 
redire ad prius : nam commutatio facta est in favorem voventis, curn 
tacita conditione, sé e¢ placuerit. Idem etiam probabilius dicendum, ubi 
votum commutatum est in melius cognitum et acceptatum, nisi jam 
factum sit novum votum:nam nullum propositum obligat nisi interve- 
niente promissione et animo se obligandi. (S. Alph. n. 248) 


‘III. Si voti a legitima auctoritate commutati materia jam facta sit 
impossibilis, vel indifferens, etiamsi id evenit culpa voventis, qui ex. gr. 
jejunium substitttum statuto die neglexit, non obligatur ad implendam 
priorem materiam voti: haec enim obligatio exstincta est. Ubi vero 
commutatio facta esset sola voluntate voventis, neque impleri posset 
opus substitutum, prius implendum esset: nam tunc. prior obligatio 
nullo actu exstincta est. (S. Alph. n. 249) 


SECTIO IIl..— DE TERTIO PRAECEPTO. 


332. Effertur tertium Decalogi praeceptum his verbis: * Memento 
ut diem Sabbati sanctifices. , Hoe praeceptum naturale est, tantum 
quatenus jubet aliquod tempus cultui divino impendere ; Sabbati vero 
designatio et peculiaris ratio diei sanctificandae pertinebant ad legem 
caerimonialem, ideoque sub N. L. cessarunt. Ab Ecclesiae igitur consti- 
tutione repetenda est determinatio dierum sanctificandorum, seu Domi- 
nicae et festorum, necnon rationis qua sanctificandi sunt. (2. 2. q. 122. 
a. 4. ad 4.) Hine etiam patet quodnam sit hujus praecepti subjectum. 
Cfr. n. 94. . 

Praeceptum istud, ut ab Ecclesia determinatum est, partim negati- 
vum, partim positivum est : negativum, quatenus certa quaedam opera 
prohibet hisce diebus, scil. a media nocte ad mediam noctem ; positi- 
vum, quatenus praecipit assistentiam Missae. In quibusdam regionibus 
RR. PP. indulsere ut in aliquibus festis diebus, salvo praecepto audiendi 
Missam, fideles operibus prohiberi solitis vacent. 

CAPUT I. 


DE OPERIBUS QUAE DIEBUS FESTIS PROHIBENTUR. 


S 1. DETERMINATIO OPERUM PROHIBITORUM. 

333. I. Diebus Dominicis et festis prohibentur opera servilia : quae 
determinanda sunt tum ex operis natura, tum ex consuetudine in singu- 
lis locis recepta ab iis qui christiane vivere solent. 

Opera respectu dierum festorum dividi solent in servilia et liberalia. 
Servilia, vt nominis, sunt ea quae ab iis tantum quos solemus dicere 
servos, seu operarios, fieri solent; natura ret inspecta, sunt ea quae 
corporis potius quam animae viribus exercentur et corporis .utilitati 
deserviunt, ex. gr. arare, suere. Liberalia autem, vi nominis, sunt ea 
quae ab iis qui famulari non solent exercentur, ut legere, scribere ; 
natura rei inspecta, sunt ea quae potissinum animae viribus peraguntur 
ejusque utilitati deserviunt. Praeterea multi AA. recensent opera mixta 
seu quae aeque ab operariis et ab honestioris conditionis hominibus 
fieri solent : quamquam hoc tertium divisionis membrum parum prodest. 

In multis operibus sufficit eorum naturam inspicere ut pateat ea esse 
servilia, ex. gr. arare, lapides secare : quare nulla consuetudine haec | 
licebunt quamdiu lex ecclesiastica stabit. In aliis vero, ut ducere currus” 
onustos, res minus patet et locus est consuetudini, quae ea accenseat 
servilibus, vel ab istorum censu removeat, 


wy 


II. Ad dignoscendum characterem servilem alicujus operis nihil 
refert : =. : 

{° Utrum fiat ex lwero an ex recreatione. Quare requiem die feslo 
praescriptam violat qui opus servile, ex. gr. terram fodere, fabrum ar: 
lignarium agere, ex recreatione obit; illam non violat qui opus liberale, ts 
ex. gr. transcribere, lucri causa praestat. a 

2° Utrum fiat ex bona an ex mala intentione. Quare requiem prae- 
ceptam violaret qui fabrum ferrarium ageret die festo, ut salarium 
largiretur pauperibus; non violat qui hac die comoediam turpem exhibet.— 

Nota peccata die festo patrata, juxta probabilioremsententiam, 
habere levem sacrilegii malitiam : quae tamen plerumque, ob inadver- — 
tentiam, non contrahitur ; gravem autem sacrilegii reatum non contra- 
hunt, nisi forte fiant in contemptum diei sacrae aut ex industria, ut haec - 

dies profanetur. (Lugo, de Poenit. disp. 16. n. 519 seq. ; Ball. P. n. 13) 

Alii tamen hane malitiam sacrilegii per se abesse putant, quia cireum- 
' stantia temporis sacri moraliter extrinseea est his peccatis. (Str ugegl, 

tr. 8. q. 1. n. 10) 

_ 8° Utrum fiat cum parva an cum magna defatigatione. Sic servile 

est vestes consuere, licet exiguo labore id peragatur; non sunt serviles 

ludi histrionum, saltatio, longi cursus pedestres, licet quandoque in iis 

vires prorsus extenuentur, quia hujusmodi oceupationes, natura sua, 

tendunt ad delectationem agentis vel aliorum. 

Attamen quandoque consuetudo facilius quaedam licita facit, ubi sine 
spe lucri et cum modica fatigatione exercentur. 


334. III. Ex his principiis sequentia statui possunt de operibus 
quibusdam in specie : 

1° Licet iter agere diebus festis quacumque ratione, etiam curru vel 
navi, ac propterea licent omnia quae ad hune finem obtinendum requi- 
runtur, etiamsi natura sua servilia sint. (S. Alph. n. 274 seq.) Ideo excu- 
santur qui nostris diebus opera hujusmodi suscipiunt vel indicunt ad 
viatores via ferrea transvehendos. 

2° Ducere currus vel navigia onusta, 5S. Alph. (n. 276) opinatur pro- 
babilius non esse servile, non tantum quando iter jam coeptum conti- 
nuatur, sed eliam quando die festo inchoatur. Attamen, spectata consue- 
tudine in nostris regionibus vigente, id reputatur servile, quotiescumque 
currus vel navigia cum magno labore sunt oneranda; sed excusat non 
raro utilitas publica, aut damnum vitandum, ex. gr. in quibusdam merci- 
bus transvehendis via ferrea vel navigio imponendis. 

3° Seclusa consuetudine contraria, non reputatur servile molere, 
quando mola agitur aqua, vento, vapore vel, si cooperatio hominis est 
modica, etiam bestiis. (S. Alph. n. 277; Ball. P.n. 24) _ 

40 Non reputatur servile, saltem probabilius, pingere, quando id per 
modum artis exercetur; servile autem foret terere colores, dealbare 
parietes, ete. Sculpere vero plerique AA. cum S. Alph. (n. 281) inter 
artes mechanicas et consequenter inter opera servilia reponunt; sed 
rectius picturae assimilari ducimus. Quare sculptoribus figurarum licet, 
diebus festis, exsequi ea quae ad artem pertinent, ut statuas perficere ; 
non licent ea quae potius ab operariis proprie dictis peragi solent, ut 
lapides parandis statuis secare, marmora polire, ete. (Ball. P. n. 29) 
Artem photographicam exercere, aliqui (ut D’Annib. IIL. n. 1214. nota 8) 
- simpliciter licitum reputant, alii ut Berardi (Prax. Conf. n. 372) rectius 
opinantur licere quatenus non poscit magnum laborem, ex.gr. ad sumen- 
dam, quam vocaut, negativam imaginem : nec puto hanc restrictionem 
a mente priorum recedere, 

5° Servile non videtur delineare, retrahere imagines vel exemplaria 


acu, ut solent feminae, acu pingere. (S. Alph. n. 281) Rationem afferunt 
sat difficilem : quod haee magis referuntur ad exercendum ingenium 
quam ad operandum. Certe non licent ceteri labores, etiam leves, quos 
in vestibus ornandis ponere solent feminae. 

6° Imprimere censetur opus servile ; quidam tamen licitum putant 
characteres, die festo, collocare, quia hoe spectat potius ad conceptus 
mentis exprimendos, fere sicut scriptio. Licet haee ratio valde debi- 
lis sit, attendendum tamen probabilitatem a S. Alph. (n. 279) huie 
opinioni agnosci. Melior excusatio quandoque desumetur ex urgente 
necessitate, puta in imprimendis ephemeridibus vel nuntiis. 

7° Venatio et piscatio non reputantur servilia opera, nisi cum magno 
labore conjungantur. (S. Alph. n. 283) 

8° Labores levissimi, ex. gr. conficere rosaria, scapularia, imagines 
cereas, flores artificiales, etc. per se sunt serviles ; attamen, praesertim 
quando privatim peraguntur, non autem, sicut per hebdomadam fieri 


solet, a mulieribus in unum congregatis, saepe per consuetudinem 


licent. (Gury, I. n. 236 ; Ball. P. n. 38) 

9° Labores etiam ard qui fiunt ad coquendos cibos, vel ad usum 
domesticum quotidianum, ut purgare vestes, calceos, domum, non repu- 
tantur serviles, vel saltem numquam sunt prohibiti. Non sunt tamen 
absque causa conficiendi, die festo, cibi qui serventur in hebdomadam. 
Ceterum quatenus liceant labores domestici, melius docet consuetudo. 
(S. Alph. n. 298 ; Ball. P. n. 67 seqq.) 

835. IV. Prohibentur diebus festis etiam opera judicialia, ut 
citare testes, exigere juramentum judiciale, proferre aut exsequi senten- 
tiam, in tribunalibus tam civilibus quam ecclesiasticis. Constat ex Jure 
Canonico. (Decr. 1. 2. t. 9. c. 1) Attamen licent ea quae sine strepitu 
judiciali exerceri possunt, puta judicem privatim informare, advocatum 
consulere, consilia conficere. (S. Alph. n. 284 seqq.) Plures excep- 
tiones his generalibus regulis apponunt ere AA. quas videsis apad 
Canonistas in cit. tit. Decretalium. 

Haec prohibilio satis servari solet in nostra regione ; sicubi non ser- 
varetur, saepe ob causam gravem excusaretur coopératio materialis in 
iis qui cilarentur, ete. 


V. Prohibentur tandem Jure Canonico (1. ¢.) opera civilia seu mer- 
catus. Haec tamen prohibitio magna ex parte in desuetudinem abiit. 
Ideo jam videtur hodie universim licitum contractus, ex. gr. emptionis 
venditionis, perficere, nisi intervenire debeat publica ‘solemnitas seu 


judicis auctoritas. (S. Alph. n, 286) Regulariter tamen venditiones in — 

officinis, saltem apertis, manent prohibitae ; licent vero ubi adest con- 
suetudo contraria, quae certe in Belgio videtur obtinere. Idem dicen- 
dum de nundinis quae saepe, in nostris regionibus, die Dominica cele- 
brantur, vel de venditione sub hasta. (Gury, I. n. 356) Reapse nostrates, 
etiam timorati, non solent quidquam ex his ut peccatum accusare : quae 
bona fides non est perturbanda, eo vel magis quod, omnium consensu, 
magna est vis consuetudinis in rationem observandi festa. Conandum 
tamen ut officinae claudantur et mercatus diebus istis minuantur, cum 
praesertim nimia haee negotiandi consuetudo multos a Sacro audiendo 
abducat. 


VI. Prohibitio operum tum servilium, tum forensium (judicialium et 
civilium) est gravis ex genere suo. 

Quanto autem tempore laborandum sit ut compleatur materia gravis, . 
plurimum discrepant AA. Plerique hodie, post S. Alph. (n. 305), requi- 
runt ut multum ultra duas horas, puta per duas horas cum dimidia, 
producatur labor prorsus servilis ; etiam ultra tres horas, si labor est 
servilis, sed valde tenuis. Hine patet raro graviter peccare eos qui 
recreationis causa privatim laborant, quia labor solet esse valde tenuis, 
neque ultra tres horas produci. In forensibus autem gravitas non pen- 
det a quantitate temporis, sed a qualitate negotii peracti, puta si, 
absque justa ratione, causae publice agerentur die festo. 

Practice, cum saepius judicandum sit de facto praeterito, attenden- 
dum est ad conscienliam poenitentis : nam ab hac pendebit mensura 
reatus. (n. 45) Insuper cavendum a scandalo qued in locis strictioris 
obseryantiae facilius grave foret si quis publice, etiam per sat breve 
tempus, laborem prorsus servilem exerceret. 


S 2. DE CAUSIS OB QUAS LICEANT DIEBUS FESTIS OPERA SERVILIA. 


336. Hic tantum agemus de causis ob quas lex prohibens opera 


servilia cesset ab intrinseco, Nam de dispensatione jam dictum est 


n. 119 seq. Hae autem causae reduci possunt ad tres : pietatem erga 
Deum, caritatem, necessitatem. 


I, Ex pietate licent certe opera quae proxime spectant ad cultum 
Dei, ut pulsare campanas, circumferre imagines in processione ; quae 
autem ad eumdem omnino remote spectant, ut vehere lapides ad con- 
struendam ecclesiam, dealbare parietes templi, conficere corporalia, 
planetas et similia ornamenta, non licent nisi in favorem ecclesiae indi- 
gentis. Indigentes autem censeri possunt hodie multae ecclesiae, cum 

jam Salmanticenses, a S. Alph. (n. 298) citati, sentiant fere omnes 
ecclesias et monasteria suo tempore egestate laborare, 

Tandem actiones quaedam, quae mediwm tenent inter duas species 
supradictas, ut verrere templum, coquere hostias, tabulata erigere ad 
piam festivitatem necessaria, certe non prohibentur sub gravi; inspecta 
autem consuetudine vigente, videtur veniale illa transferre ad diem fes- 
tum, si pridie commode fieri possent, quantquam S. Alph. (n. 292) satis 
probabilem ducit sententiam quae id etiam a veniali excusat. 


II. Ex caritate erga proximum, licet opera, etiam servilia, prae- 
stare quae necessaria sunt ad subveniendum aegrotantibus, vel quae 
ipsi pauperes, ob propriam necessitatem, pro seipsis’ facere possunt, ut 
si quis ex caritate reficeret eorum vestimenta quae ipsi, die festo, licite 
reficerent. 

Laborem autem assumere ut ejus fructus vel stipendium pauperibus 
tribuatur, non licet, ubi illi versantur tantum in communi necessitate; 
licet tamen unicuique, prout ipsis pauperibus, ubi isti in gravi vel 
extrema necessitate versantur. Insuper, si conficitur vestis vel res 
similis quae non sit vendenda, sed ipsis pauperibus tribuenda, id pro- 
babiliter licitum opinatur Ball. P. (n. 60), mesue abhorret Lehmkuhl 
(Is.nv552). 

337, III. Ex necessitate propria vel aliena, licent opera servilia si 
absque gravi incommodo aut detrimento animae vel corporis omitti 
non possint (n. £14). Hine : 

1° Licet servis, ancillis, operariis aliisve personis subditis morem 
gerere heris vel parentibus qui ipsis, diebus festis, opera servilia absque 
jusla causa praecipiant, quotiescumque id sine gravi damno recusare 
nequeant. Hine non est plerumque imponenda operariis obligatio dese- 
rendi herum a quo his diebus laborare jubentur : nam plerumque alium, 
vel nullatenus, vel nonnisi cum magno salarii detrimento reperire pos- 
sunt. Generatim ergo confessarius consilium tantum id faciendi tribuat 
ubi putat profuturum. 

2° Excusantur qui diebus Dominicis festisque lavant reficiuntve 
vestes suas aut suorum, eo quod per hebdomadam, aliis operam suam 
locantes, id praestare nequeunt, ut crebro contingit in ancillis. et ope- 

raris. es * 
3° Privatim et absque seandalo laborare licet pauperibus qui, nisi id. 
faciant, non habent quo se suosque alant, vestiant, etc. (S. Alph. n. 297) 

4° Licet pistoribus conficere diebus festis panem et placentas, ut 

possint recentes ementibus praestare. Similiter lanionibus licet animalia 

occidere et excoriare, si pridie commode fieri non potuerit, ut solet 
- . wg 

evenire in magnis civitatibus; non autem in oppidulis, nisi sit tempore 
aestivo vel nisi concurrant plura festa. (S. Alph. n. 298 seq.) ; 
5° Licet prosequi opus quod semel coeptum non potest sine damno 
interrumpi, ex. gr. coquere lateres, conflare ferrum et vitrum, etc. Atta- 
men notandum heros officinarum (usines, hauts-fourneaux) teneri sub 
graviad prosequendam diebus festis eam tantum operum partem quam 
sine notabili damno interrumpere non possent. Saepe enim omnia 
indiscriminatim prosequuntur eo tantum fine ut majus lucrum reportent. 
6° Excusantur qui laborant propter necessitatem aliquam publicam 
vel privatam quae moram non patiatur, ex. gr. in reparanda via ferrea 
vel ponte, in resarcienda rota currus qui sequenti die in itinere adhi- 
bendus est, ete. (S. Alph. n. 300) 
7° Sartores, sutores similesque operarii excusantur si labores suos 
protrahunt in diem festum quia res urget, puta ad conficiendas vestes 
funebres, ad satisfaciendum clienti exspectanti et aegre ampliorem 
dilationem passuro, etc. Sed cavendum est ne se absque causa suffi- 
cieni in hane necessitatem conjiciant, plura opera assumendo quam 
quae cum operariis suis ante diem Dominicam perficere possint : hoc 
enim facere prohibendi sunt, nisi in aliquo casu opus oblatum sine 
magno damno recusare nequeant. In praxi confessarius severum se 
exhibeat erga eos qui conswetudinem diebus festis laborandi contraxe- 
runt, facilem cum iis qui interdum id faciunt: hi enim, non illi solent 
jure excusari. (Ball. P. n. 76 seq.). 
8° Agricolae opera ruralia praestare possunt ad cavendum damnum, 
ex. gr. e pluvia imminens, ut metere, foenum colligere, fructus decer- 
pere, etc. 
9° Probabilius etiam excusat ratio faciendi magni lucri extraordi- 
narii, quia talis lucri amissio moraliter idem est ac pati magnum 
damnum, saltem pro iis qui se laboribus suis sustentant. (S. Alph. 
n. 301) : 
10° Licet laborare ad paranda ea quae ad publicam aliquam festivi- 
»tatem necessaria sunt, ut conficere theatra, lampades illuminandae 
_civitati disponere et similia, dummodo haec die profesto commode fieri 
non possint. “ Ratio, quia talia signa laetitiae sunt reipublicae moraliter 
necessaria : et ideo permittuntur ex consuetudine. , (S. Alph. n. 304) 
11° Excusat etiam ratio otii vitandi, non quidem universe, ut patet, 
sed quando labore vitari potest periculum vere probabile labendi in 
peccata : nam ad vitandum damnum spirituale licere debet quod licet 
ad vitandum temporale. (Ball. P. n. 82) Ideo permitti posset aliquis 
labor domesticus operario qui, nisi ita occupetur, Solet adire cauponas, 
inebriari, blasphemare, etc. Similiter dicendum de iis qui, cum nulla 
delectamenta habeant, moraliter loquendo, per solum laborem a pec- 

catis multis abstinebunt, quales sunt carcere detenti.Si qua pia mulier de 
otio dierum festorum quereretur, nec tamen in molestis tentationibus 
causam excusantem haberet, posset ei consuli ut conficeret ornamenta 
pro ecclesiis indigentibus vel vestes pro pauperibus. (n. 336 ; cfr. Tam- 
bur. Deeal. 1. 4. n. 18) 


CAPUT II. 


DE MISSA. DIEBUS FESTIS AUDIENDA. 


S |. DE RATIONE QUA MISSA AUDIENDA SIT. 


338. I. Praeceptum Ecclesiae obligat omnes baptizatos usum rationis 
habentes ut diebus Dominicis et festivis intersint Missae, i. e. sacrificio 
N. L. una cum caerimoniis quas eidem Ecclesia adnexuit. Constat ex 
antiquissima consuetudine, quam Jus Canonicum supponit potius quam 
promulgat. (Decr. Gratiani, p. 3. de Consecr. dist. 1. c. 62) 

Nullum vero positivum praeceptum adstringit fideles ut, his diebus, 
intersint aliis quibusvis functionibus sacris, puta Vesperis, concioni, ete. 
Ratio est, quod de tali praecepto, neque sub gravi, neque etiam-sub levi 
constat : quod et consuetudo hodierna, etiam in nostris regionibus, 
abunde confirmat. (Ball. P. n. 161 seqq.) Quare ad haec pietatis exer- 
citia fideles consilio, non stricto praecepto impellendi sunt. Attamen ~ 
interdum dari posset obligatio etiam gravis ut aliquis interesset con- 
cioni vel catechesi, nempe si ignoraret ea quae de religione scire 
teneretur, et aliud medium ad haec addiscenda adhibere nollet vel non 
posset. Quousque haee obligatio se extendat, patebit ex antea dictis de 
sciendis ex necessitate medii vel praecepti. (n. 191 seq.) 


339. I. Missa integra dicbus festis est audienda : quod praeceptum 
per se sub gravi obligare consentiunt omnes ; quamnam vero partem 
absque gravi peccato omittere liceat, multum controvertitur. Haee 
determinatio minus utilis est-ad definiendum reatum omissionum par-- 
tialium de quibus se accusant poenitentes. Plerique enim peccare solent 
quia tardius, jam incepto Sacro, in ecclesiam veniunt : jamvero eorum 
omnium reatus pendet a gradu negligentiae in curanda Missae integri- 
tate, et a praevisione periculi cui se voluntarie exposuerunt eam non 
audiendi. Eadem determinatio magis conducit ad sciendum quandonam 

omissio tanta sit ut, etiamsi involuntaria fuerit, substantiae praecepti non 
sit satisfactum, ideoque alterum Sacrum (si fieri potest) audiendum 
maneat. 

Jamvero de hoe argumento haec statuisse suffieiet : 

1° Graviter peccat qui saltem tertiam Missae partem omittet : haec 
enim est certe notabilis relate ad totum. Hoc tamen non omnino abso- 
lute intelligendum est. Nam probabile est, juxta multos AA. et 
S. Alph. (n. 310), leviter tantum pececare qui omittit totam Missam 
Catechumenorum, i. e. omnia usque ad offertorium exclusive : quae 
quandoque tertiam Missae partem efficiunt. Ubi autem minor quam 
tertia pars omittitur, jam res controvertitur, nisi omissa fuerit pars 
quaedam praecipua. 

2° Etiamsi non omittitur pars duratione notabilis, praecepti substantia 
Jaedi potest si quis non interest iis partibus quae essentiam sacrificii 
constituunt, vel quae cum ea majorem propinquitatem habent. Ideo 
certe non satisfacit qui simul et consecrationem et communionem 
omittit : verum, ob controversias de essentia sacrificii, id dubium jam 
fit si quis alterutram tantum omittit, praesertim communionem. Cfr. Vol. 
II. n. 213. Insuper sat brevis omissio in canone, maxime a consecratione 
usque ad sumptionem, posset evadere gravis. Amplior determinatio 
neque ad praxim postulatur, neque cum solido fundamento _fieri 
potest. Cfr. S. Alph. n. 310; Ball. P. n. 106. 

3° Ex ipso praecepto clare apparet venialiter peccare eum qui, volun- 
tarie et sine causa excusante, omittit quamvis levem Missae partem. 
Excipitur tamen ultimum Evangelium quod ad integritatem non pertinet. 

4° Si quis advenit peracta jam consecratione, probabilius ad reliqua 
audienda non tenetur, eo quod, juxta sententiam omnino probabiliorem, 
sacrificii essentia in sola consecratione consistit. (Ball. P. n. 107) S. Alph. 
{n. 310), licet hane rationem probet, opinatur contrariam sententiam in 
praxi tenendam esse, eo quod audiri potest pars notabilis caerimoniae 
sacrae ab Ecclesia praescriptae. Sed Ecclesia caerimoniis illis interesse 
jubel quatenus cum sacrificio connectuntur, non autem parti earum, 
peracto jam sacrificio. Idem S. Doctor (l. ¢.) censet eum qui levem 
Missae partem omisit teneri ad eam supplendam, si possit. Alii vero, 
ut Suarez (de Euch. disp. 88. sect. 2) et Ball. P. (n. 108), rectius eam 
obligationem negant, quia praeceptum jam substantialiter impletum 
est, neque res morales, praesertim cum leviores sunt, adeo rigorose 
sunt exigendae. 

5° Certe non satisfacit qui duas dimidias Missas simultanee a duobus 
sacerdotibus audit. Constat ex damnatione prop. 53*¢ ab Innoc. XI: 
* Satisfacit praecepto Ecclesiae de audiendo Sacro qui duas ejus partes, 
imo quatuor simul a diversis celebrantibus audit. , Reapse hac propo- 

sitione prorsus pervertebatur notio legis ecclesiasticae, jubentis fideles 


adesse wnt sacrificio eucharistico cum caerimoniis adnexis, ejusque 
observatio illusoria fiebat. : 
6° Non videtur satisfacere is qui a duobus sacerdotibus successive 


duas dimidias Missas audiat, nisi audiat ab uno sacerdote usque ad_ 


consecrationem exclusive et ab altero a consecratione usque ad 
finem. (S. Alph. n. 311 ; Lugo, de Euch. disp. 22. n. 7 seqq.) Ratio prae- 
cipua est, quod Ecclesia praecipit interesse Missae quae sit unum et 
integrum sacrificium ; sed consecratio quae estin una Missa nequit uniri 
cum communione quae est in altera: siquidem pertinent ad duo sacri- 
ficia distincta. Multi tamen, praesertim inter veteres DD., tenebant uni- 
versim satisfieri, etiamsi consecratio in una parte et communio in altera 
habeatur : quare plures ex eorum adversariis (ut Lugo, |. ¢. n. 8) eam 
sententiam tamquam extrinsece probabilem agnoscebant. 


340. III. Ut aliquis audiat Missam, imprimis oportet ut sit cor- 
pore praesens. Ad hoc autem duo requiruntur et sufficiunt : 


1° Ut moraliter censeri possit conjunctus iis qui in conspectu’ altaris 


versantur. 

20 Ut ex signis externis, sive per visum, sive per auditum, colligere 
possit quid a celebrante agatur, etiamsi per accidens nihil audiat, videat 
aut intelligat. 


Quare satisfacit qui extra templum stat eo quod ob nimiam ; fentiees ; 


dinem ingredi nequit, e signis tamen adstantium Missam sequitur ; qui 
versatur in sacristia, etiam janua clausa, si celebrantis vocem audire 
potest (Lehmk. I. n. 557); qui in magnae basilicae capella remotissima 
ab altari, in quo celebratur, positus, celebrationem aliqua ratione sequi 
potest; qui e domo sua, interjecta via, respicit altare, modo distantia 
sit parva. (S. Alph. n. 312) 

341. IV. Ad audiendam Missam insuper requiritur ut audiens sit 
animo praesens. Ad hoe iterum requiruntur et sufficiunt duo : : intentio 
et attentio, scilicet : 

1° Requiritur intentio audiendi Sacrum seu pooner actum religio- 
sum. Ideo non satisfacit qui Sacro interest ebrius, somno sopitus, 
coactus et reluctans, nec qui in ecclesia tempore Sacri moraretur ad 
exspectandum amicum, sine intentione audiendi Missam. (Lugo, 1. ¢. 


n. 23) Idem dicendum de eo qui Sacro adesset wnice ut fura-— 


retur, vel puellam inhoneste aspiceret. (Ball. P. de Leg. n. 218) Satis- 
facit vero qui, simul cum hujusmodi intentione graviter peceaminosa, 
habet intentionem audiendi Sacrum, vel qui non intendit satisfacere 
praecepto Ecclesiae. (n. 109) 

2° Attentionem aliquam requiri omnes consentiunt, sed qualis esse 
debeat plurimum controvertitur. Probabilius sufficit attentio quam 
-vocant externam, quae in eo sita est quod non fiat sub Sacro aliquod 
negotium vel occupatio externa, quae ex se distrahere debet mentem 
ab auditione Missae, qualia forent pingere, legere historiam aut quaes- 
tiones speculativas, confabulari, ludere. Ratio autem est, quod talis 
attentio externa, ut Vol. II. n. 59 ostendetur, sufficit probabiliter ad 
faciendam veri nominis orationem; a fortiori ergo sufficit ad Sacrum 
audiendum : siquidem, ut fatentur multi graves DD. etiam contrariae 
sententiae adhaerentes, Ecclesia non praecepit ut fideles sub Sacro 
orarent, sed tantum ut devote illi adsisterent. Bene et practice Lessius 
(Auctarium, v. Missa, cas. 2. n. 8) dicit “ sufficere ut intersit cum reve- 
rentia, ut Sacrificium praesentia sua honoret . Unde sufficit attentio 
quaedam confusa, qua advertat ibi_sacrificium offerri. , Hane senten- 
tiam, saltem ut probabilem, tuetur Lugo (1. ¢. n. 25) et S. Alph. (n 313) 
satis probabilem opinatur. Alii tamen multi DD. cum S. Alph. (1. ¢.) 
-opinantur probabilius requiri attentionem veram seu internam, ita ut qui 
_ voluntarie distractus sit per notabilem Missae partem, praeceptum non 
impleverit. Hine practice : 
1° Non sunt de gravi peceato arguendi qui, ut fit, nune confabulantur, 
nune attendunt : haee enim ita fieri solent ut salva sit attentio illa con- 
fusa, quam sententia benignior sufficere autumat ad satisfaciendum 
praecepto, licet multa peccata venialia irreverentiae committantur. 
Similiter dicendum de iis qui voluntarie cogitationibus vanis vel etiam 
pravis indulgent. 
2° Satisfaciunt praecepto qui, durante Sacro, organa pulsant, canunt, 
eleemosynas colligunt, dummodo saltem in confuso ad Missam atten- 
dant. (S. Alph. n. 317) Idem dic de semi-sopitis vel semi-ebriis. 
3° Juxta plerosque AA. (S. Alph. n. 314), non satisfaciunt qui per 
notabilem Missae partem peccata confitentur. Ratio quam S. Alph. 
meliorem aestimat, haee est : quod neque externa praestaretur attentio, 
dum confitens adesset ut reus, non jam ut offerens sacrificium cum 
sacerdote. At contraria sententia tum extrinsece, tum intrinsece proba- 
bilis est, ut fuse ostendit Ball. P. (n. 89 seqq.) Nam non magis incom- 
possibilis est cum confessione attentio aliqua confusa ad Sacrum, quam 
cum examine conscientiae, auditione confessionis et similibus occupa- 
tionibus piis, quas plerique cum impletione praecepti componi posse 
concedunt. Deinde, ut advertit Lessius (I. ¢.). si actus ille confitendi 
dirigitur ad participandum sacrificio (quod practice sane intendunt sub 
Sacro confitentes), huic actui intendere est implicite intendere sacrificio 
et illud honorare. | . » 
4° Similiter videtur satisfacere qui, dum Missa fit, apud aliud altare 
orat vel Viam crucis prosequitur, dummodo intendat simul Missae 

interesse, eamque aliqua ratione sequi possit. 

5° Satisfaciunt etiam Missae inservientes qui in sacristiam recedunt 
ut afferant vinum, thuribulum, ete., quia, cum haee ordinentur ad offi- 
cium, non censentur abesse, et toti Sacro inservierunt. (Ball. P. n. 97) 


342. V. Fideles satisfaciunt praecepto uwbicumque Missae assistunt, 
seu in ecclesiis proprie dictis, seu in oratoriis publicis vel semi-publicis. 

Id jamdudum ex universali consuetudine et communissima DD. sen- 
tentia constabat. Nuper-autem Leo XIII, per decretum S. C. R. 23 Jan. 
1899, omnem ambiguitatem sustulit de oratoriis semi-publicis, decla- 
rans: “In his omnes qui sacrosancto Missae Sacrificio intersunt, prae- 
cepto audiendi Sacrum satisfacere ,. Eodem decreto declaravit : “ Ora- 
toria semi-publica ea esse quae, etsi in loco quodammodo privato, vel 
non absolute publico, auctoritate Ordinarii erecta sunt, commodo tamen, 
non fidelium omnium nec privatae tantum personae aut familiae, sed 
alicujus communitatis vel personarum coetus inserviunt.... Hujus generis 
oratoria sunt quae pertinent ad Seminaria et Collegia ecclesiastica ; ad 
pia Instituta et Societates votorum simplicium, aliasque Communitates 


sub regula sive statutis saltem ab Ordinario approbatis ; ad Domus 


spirittialibus exercitiis addictas ; ad Convictus et Hospitia juventuti, 
litteris, scientiis, aut artibus instituendae destinata; ad Nosocomia, 
Orphanotrophia, necnon ad Arces et Carceres ; atque similia Oratoria, 
in quibus ex institute aliquis Christifidelium coetus convenire solet 
ad audiendam Missam. Quibus adjungi debent Capellae, in coemeterio 
rite erectae, dummodo in Missae celebratione, non iis tantum ad quos 
pertinent, sed aliis etiam fidelibus aditus pateat., 

His oratoriis accensenda sunt ea quae erecta sunt in domibus episco- 
porum atque Ordinum Congregationumque Regularium : quorum jura ac 
privilegia sarta et tecta esse voluit Leo XIII, prout in cit. decreto decla- 
ratur. 

Igitur duo tantum sunt casus in asus fideles, audito Sacro, Ecclesiae 
praecepto non satisfaciunt : 

1° Ubi Missa celebratur in oratorio stricte privato, seu in domibus 
privatis existente, in quo celebrare non licet nisi ex licentia S. Sedis. 
(Vol. I. n. 241) Ibi enim non satisfaciunt nisi ii quibus in Indulto conce- 
ditur, nempe ii ad quos Indultum dirigitur, eorum filii et cognati vel 
affines ad quartum usque gradum, in eadem domo commorantes, et, quoad 
oratoria ruri sita, etiam hospites nobiles, quibus plures DD. accensent 
ad prandium invitatos : tandem familiares qui sive ad obsequia, sive ad 
congruum comitatum necessarii sunt. Cfr. Ball. P. nn. 119-136 et Gas- 
parri, de SS. Euchar. I. n. 235, fuse horum Indultorum clausulas 
explicantes. His oratoriis accensenda non videntur privata Regularium 
oratoria quae ab eorum Superioribus, vi privilegiorum suorum, erecta 

sunt, prout a S. C. R. 22 Maii 1841 (Gard. n. 4922) responsum est de 
oratoriis quae ab Ordinario sint designata et approbata, atque, propter 
identitatem rationis, dicendum est de iisdem oratoriis, ubi Superiores 
Regulares legitime succedunt Ordinario in eorym., designatione. (Piat. 
Prael. Jur. Reg. II. p.236) Neque ab hac regula excipienda sunt oratoria 
quae ab iisdem Superioribus, e concessione S. Sedis, erigantur in locis 
profanis, ubi quidam Regulares ad tempus degunt, ut puta in villis, 
sicut licet Provincialibus Societatis Jesu, vi Brevis Gregorii XIII dati 
3 Maii 1575. Cfr. Van Gameren, De oratoriis p. 291 seqq. Imo etiam 
idem censemus dicendum esse de oratoriis secundariis quae, ex speciali 
indulto S.Sedis erigantur(Vol.[I[.n. 241), nisi expresse in indulto ad quas- 
dam personas determinatas coarctaretur facultas ibidem satisfaciendi 
praecepto. Etenim iis oratoriis non convenit definitio oratorii privati 
stricte talis quae in decreto 23 Jan. 1899 datur: “ quae in privatis 
aedibus in commodum alicujus personae vel familiae ex Indulto S. Sedis 
erecta sunt. , Ea igitur oratoria non sunt accensenda oratortis stricte 
privatis, in quibus solis, juxta cit. decretum, satisfieri nequit;eo vel magis 
quod illud decretum late interpretandum est, utpote datum in materia 
quae nemini praejudicium afferat. Attamen sia Regularibus vel religiosis 
oratorium in loco profano erigeretur vi specialis indulti Pontificii, viden- 
dum esset quibus conditionibus haee concessio facta esset, ac proinde si 
in documento Pontificio quibusdam tantum personis concederetur facul- 
tas ibidem satisfaciendi praecepto, non esset haee facultas ad alias 
extendenda. (Piat, 1. ¢.) 

2° Ubi Missa, ex privilegio mere personali, im aliari portatili celebra- 
tur. Cfr. Vol. Il. n. 244. Attamen satisfit quotiescumque Sacrum in tali 
altari celebratur ab episcopo vel in episcopi praesentis commodum. 
Etenim 8 Jun. 1896, Leo XIII per rescriptum S. C. R. concessit ut 
episcopi omnes, sive dioecesani, sive titulares, non solum “ in proprio 
habitationis oratorio aut super altari portatili, ubicumque degant, Mis- 
sam facere, aliamque in sui commodum permittere valeant, sed etiam 
fideles omnes, alterutram ex eisdem Missis audientes, quoties opus 
fuerit, praeceptum Ecclesiae adimpleant. , Manifeste etiam satisfit, 
quando celebratur in altari portatili, ex privilegio quod S, Sedes conce- 
dere solet Missionariis, non ut favorem personalem, sed ut Sacrum 
fieri possit ubi desunt oratoria et altaria fixa. 

Sublata est igitur obligatio assistendi Sacro in propria paroecia,neque, 
in praesenti disciplina, eam instaurare episcopo licet. (Bened. XIV, 
de Syn. Dioec. |. 11. c. 14) Pariter e citato Deecreto 23 Jan. 1899 liquet 
non esse penes Ordinarium impedire quominus fideles in sacellis semi- 
publicis praecepto ecclesiastico satisfaciant : quamquam interdum justa 
de causa prohibere potest ne diebus Dominicis vel festis in eadem 
admittantur. (Van Gameren, I. c.) 

343. I. Supponimus hic assistentiam Missae esse physice possibilem: 
nam de causis excusantibus quaestio nulla est ubi aliquis Missae inter- 


S 2. DE CAUSIS OB QUAS LICET MISSAM OMITTERE. 


esse nequit, etsi maxime velit, ex. gr. quia-detinetur in carcere in quo | 


Missa non celebratur. Idem dicendum de iis qui physice nequeunt 
praestare assistentiam qualis ab Ecclesia requiritur, ut sunt amentes 
vel surdi simul ac caeci. Causae autem excusantes a multis AA. ad 
varia capita referuntur, puta impossibilitatem, caritatem, consuetudinem. 
Malumus tamen cum S. Alph. (n. 324) omnes reducere ad quodlibet 
incommodum notabile seu mediocriter grave in bonis animae vel 
corporis, propriis vel proximi. Quod Ball. P. (n. 145) explicat hac regula 
aequivalenti : “ Excusari ab audienda Missa quempiam, quando tale 
timet incommodum propter quod omilteret vel omitti prudenter solent 
alia negotia alicujus momenti. , 


344. II. Quasdam causas excusantes hic enumerabimus : si quae 


aliae in praxi oceurrant, melior dijudicandi ratio non datur quam ut 
conferantur cum istis et, si moraliter par incommodum cernatur in hae 
nova excusationis causa, sufficiens declaretur. 

1° Excusantur aegroti et convalescentes qui ex assistentia Missae 
timent non leve damnum vel moram notabilem ad convalescendum ; 
similiter qui, cum sint debili valetudine, inde timent notabile gravamen 
capitis, virium lassitudinem, cruditatem, etc. In dubio, non est necessario 
recurrendum ad judicium medici vel parochi, sed ipse aegrotus rem 
dirimere potest, si idoneus est prudenti judicio de ea ferendo. (S. Alph. 
n. 325) Quodsi, consilio adhibito vel re perpensa, dubius haeret num 
causa sufficiat, potest eam habere ut sufficientem: nam manet periculum 
gravis incommodi, nee censenda est Eeclesia, utpote benigna Mater, 
tune urgere obligationem. E principio generali supra posito, Ball. P. 
(I. c.) deducit omitti posse Missam ab iis qui, propter aegritudinis moles- 
tiam vel periculum, omittunt visitationes amicorum, cursitationes ad 
negotia tractanda, ete. 

9° Excusantur ii qui custodiunt domos, greges, infantes $el pueros 
qui, sine incommodo vel perturbatione adstantium, in ecclesiam adduci 
nequeant. Similiter qui necessardi sunt ad curandum infirmum, vel hune 
deserere non possent quin inde gravem pateretur tristitiam. Attamen, si 
plura Sacra in hoc loco celebrantur, videndum est num forte alternatim 
ad ecclesiam tendere possint maritus et uxor, herus et famulus, ete. 
Nam, si id fieri potest sine notabili incommodo, faciendum est. (S. Alph. 
n. 326) 


Y anil, 

3° Excusantur uxor, filii vel famuli qui ad Sacrum tendere non 
possent sine gravi offensione mariti, parentum vel dominorum. Rarius 
haee gravis offensio timenda erit uxori vel liberis jam grandioribus ; 
crebrius id continget famulis vel operariis. Hie fere applicanda sunt 
quae de simili casu dicta sunt n. 337, ad 1"™. Nota, juxta S. Alph. 
(n. 327), non peccare dominum qui juberet famulos, tempore Missae, 
praestare ministerium quod sine notabili incommodo omitti non posset, 
nec patrem qui filium domi clausum teneret in poenam. 

4° Excusat iter pedestre unius leucae cum quadrante seu circiter, 
etiam hominem robustum et sanum, quando et tempestas favet et viae 
sunt faciles; quando distantia est minor, prudenter existimandum 
nun forte debilitas personae, asperitas tempestatis vel viarum, etc. 
iterum satis notabile incommodum procreent. Nec refert utrum aliquis in 
loco ita ab ecclesia distante commoretur an illum nuper adierit, dum- 
modo non posuerit impedimentum quando lex jam proxime urgebat. 
(u. 116) Merito censet Lehmkuhl (I. n. 565) non exeusari eum qui, sine 
novis expensis, paratum habeat currum quo vehatur; quandoque tamen 
in hoe medio adhibendo notabile incommodum occurrere potest. 

5° Consuetudo excusat puerperas quae se domi continent post partum 
per aliquod tempus, quod, judicio S. Alph. (n. 330), esse potest sex 
hebdomadarum. Excusantur quoque vidua, filia, soror quae se domi 
continent ratione luctus : his S. Carolus Borromaeus in Cone. J. Mediol. 
unum mensem concessit; sed in nostris regionibus mos non est ut 
tamdiu se domi contineant. Similiter excusanda videtur puella cujus 
banna sunt proclamanda, si eam pudet his interesse, neque commode 
aliam Missam audire potest. (Ball. P. n. 155 seq.) 

6° Admittenda quoque excusatio eorum qui non audent Missae inter- 
esse, quia desunt ipsis vestimenta statui ipsorum convenientia, vel 
puellarum ea occulta fornicatione praegnantium. Hi tamen deberent 
audire Missam summo mane vel ubi pauci adstant, si ita pudorem hune 
vitare possent. (S. Alph. n. 330; Ball. P. n. 156 seq.) 

7° Exeusat ratio magni et extraordinarié lucri amittendi, sicut 
supra (n. 337, 9°) dictum est, ex. gr. si rhedario die Dominica offertur 
pingue stipendium ut per totum mane alicui praesto sit. 

‘8° Qui Missam audire die festo non potest nisi utendo privilegio suo, 
probabilius ad hoc non tenetur, ex. gr. sacerdos qui non potest celebrare 
nisi super altari portatili vel in privato oratorio, conclavi, nave (Lay- 
mann, |. 4. tr. 5. ¢. 4. n. 3); item dominus oratorii privati qui nequit 
ecclesiam adire, sed commode sacerdotem invenire potest. Non enim 
tenetur ad utendum privilegio sibi specialiter concesso, ne favor in onus 
mutetur. (n. 147; Ball. P. n. 138) Contrarium tamen opinatur S. Alpb. 
(n. 319), quia praeceptum obligat ad audiendam Missam omnes qui illud 
sine gravi incommodo implere valent. 


6 

N. B. Convenit inter AA. eum qui legitime impeditur quominus Mis- 
sam die festo audiat, non teneri ad alias preces in compensationem 
recitandas, quaamquam haee praxis valde commendanda est. Opinatur ae 
tamen Lehmkuhl (I. n. 567): fideles teneri ex praecepto divino ut ali- % 
quoties saltem, si fieri possit, Sacro intersint, ac proinde eos qui ordi- 
narie impediuntur quominus intersint Sacro diebus festivis, teneri 
aliquoties ad ferendum gravius incommodum ut intersint vel, si hoe 
nequeunt, debere eidem interesse aliquoties diebus ferialibus, v. gr. ter 
quaterve in anno. Sed haee, licet optima consilia sint, non videntur 
stricte imponenda. Nam valde dubium est fundamentum assertae illius 
legis divinae, nempe: “ Si ex divino praecepto, ut communius fatentur, 
sacerdos aliquoties in anno celebrare tenetur, fideles etiam potiore jure 
sacrificii N. L. participari debent. , Ipsa nempe obligatio sacerdotum | 
limites probabiitatis non excedit, ut suo loco dicetur (Vol. Il. n. 224), 
neque apparet cur fideles adstringat obligatio haec quam in sacerdoti- 
bus tantum ob specialem eorum characterem DD. multi agnoseunt. Per 
~accidens tamen possent obligari ad Sacrum quandoque per hebdoma- 
dam audiendum ii qui numquam eidem interesse possint diebus festlivis, 
vid. si id, spectatis adjunctis, videatur necessarium ne ab omni praxi 
religiosa alieni fiant, seu “ ne omnino silvescant. ,, (Lessius, |. ¢. n. 12) 


SECTIO [V. -— DE QUARTO PRAECEPTO. 


345. Quartum Decalogi praeceptum sic effertur : “ Honora patrem 
tuum et matrem tuam., (Exod. XX, 12) Licet directe de solis parentibus 
-»* colendis agat, a DD. tamen intelligi solet quasi, indirecte saltem, com- 
prehendat omnia officia quae a variis subditis exhibenda sunt Superio-— : 
ribus suis, et vice versa. Nam ratio ob quam colendi sunt parentes _ 
quadamtenus participatur ab aliis auctoritatem habentibus et munus 
simile parentum muneri gerentibus. 

CAPUT I. 
DE OFFICUS LIBERORUM ERGA PARENTES. 


346. I. Liberi, ex virtute pietatis, tenentur exhibere parentibus 
amorem, reverentiam ¢ et obedientiam. Parentes enim sunt principia 
nostri esse et guber nationis : unde, sicut Deo per religionem exhibendus 
est cultus, tamquam primo nostri esse et gubernationis principio, ita 
secundo gradu ad pietatem pertinet exhibere cultum parentibus. (2. 2. 
q. 101. a. 1) Est autem pietas virtus specialis, quia nititur speciali 
motivo : nam officium et cultum impendit parentibus, quatenus sunt 
connaturale principium producens in esse et gubernans. (ib. a. 3) 

Haec obligatio est ex genere suo gravis, ila ut mortaliter peccet qui 
in re gravi desit amori, reverentiae vel obedientiae. Imo facilius hoc 
peceatum grave est, ubi fit respectu parentum quam aliorum Superio- 
rum : eo quod ratio, ob quam haec officia debentur, plene in parentibus 
reperitur, minus plene in aliis Superioribus. (S. Alph. n. 333) 


II. Contra amoris officium graviter peccant liberi (S. Alph. 1. ¢.): 
1° Si signa odii parentibus ostendant eosque aspere tractent. Cum 
autem pietas strictius urgeat quam caritas, interdum grave erit quod, 
contra ceteros factum, leve tantum foret. 
2° Si modo habituali parentes torvo oculo aspiciant vel aspere allo- 
quantur perinde ac si eos odio haberent. 
3° Si non subyeniant parentibus in gravi necessitate spirituali vel 
corporali constitutis. Haec obligatio aS. Th. (I. ¢. a. 2) refertur ad obse- 
-quium parentibus per accidens, seu propter accidentalem eorum neces- 
sitatem, debitum. Exemplum subsidii temporalis praestandi habes in ope 
ferenda parenti pauperi, et visitatione facienda aegroto ; exemplum sub- 
sidii spiritualis, in obligatione curandi ut parens periculose decumbens 
sacramentis muniatur, et defunctus precibus et oblatione Sacri juvetur, 
‘Huie ultimo officio graviter tantum deesset qui, ratione habita faculta- 
tum suarum et consuetudinis, nullam talium suffragiorum curam habe- 
ret. (Ball. P. n. 7) | 
4° Si non impleant parentum testamenta et legata : quod tamen intel- 
lige pro viribus haereditatis acceptae. Similiter debita, tantum ratione 
bonorum acceptorum, solvere debent. 
5° Si parentes interne odio habeant, vel iis mortem optent. 


_ 847. III. Contra reverentiae officium graviter peccant liberi 
(S. Alph. n. 334): 

1° Si eos perculiant, etiam leviter, vel manum ad perentiendum deli- 
berate attollant : haec enim, etiamsi leviter adversentur justitiac, graviter ~ 
opponuntur reverentiae. A peccato saltem gravi excusantur qui paren- 
tes usu rationis carentes, ob senium, ebrietatem, etc. sine contemptu 
vel malitia, verbis vel factis cohibent. (Gury, I. n. 366) 

20 Si parentibus praebeant causam rationabilem gravis tristitiae, puta 
suspectas domos-vel pravos socios frequentando, se inebriando, etc. Atta- 
men, si filius haberet justam causam agendi aliquid ex quo praevideret 
parentes irrationabiliter gravem tristitiam habituros esse, posset hune 
effectum malum, ob causam proportionatam, permittere. (n. 14) 

3° Si parentes animo deliberato ad gravem iram provocent verbis 
contumeliosis vel talibus quibus praevideant eos graviter offensum iri. 
Quaenam verba censenda sint hujusmodi, e variis conditionibus homi- 
num et regionum definiendum est. Sic plura dicta vel facta quae cives 
honestae conditionis gravi ira vel tristitia afficiunt, inter plebeios parviv 
vel nihili fiunt. 

40 Si maledicta vel convicia in parentes conjiciant, eosve gestu vel 
risu subsannent. Haee tamen non erunt gravia, nisi fiant animo delibe- 
rato (qui saepe deest) et praesentibus parentibus, vel coram lis qui prae- 
videantur rem parentibus relaturi. Nam si fieret ita ut parentes nec 
praesentes essent, nec rem cognoscerent, deesset ratio contumeliae 
ideoque, secluso animo graviter malevolo, leviter tantum contra pieta- 
tem peccaretur. 

5° Si parentes pauperes nolint agnoscere vel inne Attamen a 
peccato, saltem gravi, excusari possent si lis necessaria quidem suppe- 
ditarent, eos tamen ob causam justam apud se habere nollent, puta ob 
grave damnum quod inde liberi paterentur, aut crimen infame quo paren- 
at notati essent; idem dicendum si filius tantum externe dissimularet, 
sine interno contemptu. 


348. IV. Ut obedientia parentibus praestanda rite definiatur, haec 
adverte : 

1° Dum amor et reverentia semper debita manent, obedientia cessat 
urgere quando desinit patria potestas, scil. quando filii majores fiunt vel 
emancipantur. (n. 469) Attamen filium etiam majorem in patria domo 
commorantem urget officium obedientiae erga caput familiae, quatenus 
haec necessaria est ad rectum societatis domesticae ordinem. i 

2° Materia obedientiae praestandae complectitur ea omnia et sola quae 
ad patriae potestatis finem, vid. ad rectam plenamque liberorum educatio- 
nem, conducunt. Ideo filii parentibus obedire non tenentur in rebus illici- 
tis (ut per se patet), neque in iis quae pertinent ad statum eligendum : 
in hoc enim, saltem pubertatem adepti, sunt sui juris, ita ut graviter 


CAPUT I. DE OFFICIIS LIBERORUM ERGA PARENTES. 321 
peccent parentes qui liberis certum quemdam statum obtrudant, eosve 
a statu religioso, clericali vel conjugali amplectendo, sine justa causa 
impediant. Attamen parentes qui in gravi necessitate versarentur, exi- 
gere possent ut liberi sibi assisterent donee necessitas cessaret. 
(n. 346, ID) 

3° Ut liberi graviter delinquant, transgrediendo aliquod praeceptum 
parentum suorum, necesse est ut datum fuerit expressum et serium 
praeceptum et quidem in materia gravi. (S. Alph. n. 335) 

Igitur a gravi culpa excusantur quotiescumque parentes verbis mere 
suadentibus utuntur. Quaenam materia censenda sit gravis, prudenti 
judicio est definiendum : generatim ea erit, qua omissa, grave detrimen- 
tum patientur parentes, domesticus ordo, bonum temporale vel spiri- 
tuale ipsius filii, ut vitare prava consortia, ludos aleatorios, domos 
suspectas, etc. Non putaverim tamen graviter peccaturum filium qui 
omitteret aliquoties extra tempus Paschale ad sacramenta accedere, 
si parentes hoc jusserint, rati id esse necessarium ad eum in officio 
continendum, quod opinatur Lebmkuhl (I. n. 792): nam de tali neces- 
sitate judicare ad confessarium pertinet. 

Insuper, quando agitur de praecepto quod se ad plures actus succes- 
sivos extendit, puta ne tardius domum redeat, grave peccatum non erit 
quando aliquoties id violatur, sed tantum quando ordinarie id fiet. 
(Ball. P.n. 18) 

4° Peccatum illud grave inobedientiae non est speciatim in confes- 
sione accusandum, si materia praecepti jam aliunde sub gravi erat 
imperata vel prohibita lege naturali vel positiva : nam parentes gene- 
ratim id sub eodem motivo praecipiunt, puta Missae interesse ex 
virtute religionis; peccata autem non multiplicantur ob plures leges 
ex eodem motivo latas. (n. 163; Ball. P. n. 19) 

Excipe tamen, si (quod rarum est) peccatum inobedientiae formalis 
committeretur, nempe si filius praeceptum parentum violaret ea prae- 
cise intentione ut illud violaret. Hic enim est verus coutemptus: qui 
si cadit in ipsam potestatem tamguam nullius momenti, vel in ipsum 
praecipientem, ita ut filius absolute illi parere nolit, peccatum grave 
erit et diversae speciei a reliquis. Cfr. n. 108, Attamen, si contemnitur 
tantum persona ob defectum prudentiae, probitatis, etc., et ex hoc 
contemptu violatur aliquod ejus praeceptum in re levi, non recusata 
obedientia in rebus majoribus, peccatum videtur leve. (Lessius, de Just. 
et J. c. 46. n. 45) (1) 

5° Filius minor nec emancipatus a domo paterna discedere nequit 


~ 


(1) Haec doctrina de malitia inobedientiae applicari potest transgressioni 
praeceptorum cujuscumque Superioris. 

sine patris sui licentia. Ita jubet lex civilis (C. C. a. 374) quae, cum jus 
naturale determinet, in conscientia servanda est, excepto casu yoca- 
tionis ad statum clericalem vel religiosum. Hine, saltem ubi vigent 
similia jura, nequit filiusfamilias e domo paterna proficisci ad artem 
aliquam addiscendam vel quodvis honestum vitae genus amplecten- 
dum: quod per se licitum reputant multi Theol. (Laymann, |. 3. tr. 4. 
c. 8. n. 13) 

Militiae nomen dare nequit filius minor, in Belgio, sine consensu patris 
vel matris viduae, vel tutoris si utroque parente orbatus est. (Legis 
3 Jun. 1870. a. 100) Sie correctus est a. 374 C. C. Napoleonici quo id, 
completis 18 annis, permittebatur. ? 

6° Liberi qui in studiis negligentes sunt, duplici de causa graviter 
peccare possunt: ob damnum quod parentibus inferant, ob praeceptum 
parentum quod transgrediantur. Secluso igitur stricto praecepto, filius 
parentum divitum, notabiliter studia negligens, non peccabit graviter. 
- Facilius grave erit peccatum, si parentes mediocris tantum conditionis 
sunt : saepe tamen, ob aetatis inconsiderationem, leve erit; neque, ubi 
fructus sperari nequit, illius gravitas studentibus inculcanda videtur. 
(Ball. P. n. 88) fe 


CAPUT II. - mS 
DE OFFICIIS PARENTUM ERGA LIBEROS. 
2 


349. I. Parentes ex virtute pietatis, tenentur ad amandos liberos et 
ad eos tum quoad corpus, tum quoad animam educandos: quae obli- 
gatio, ex ipso jure naturae oriunda, ex genere suo gravis est. 

Deficientibus parentibus, ascendentes, ut avus, avia, eadem obligatione 
tenentur ; avus paternus ante maternum, quia, ex ordine generationis, 
succedit patri. Saepe parentum defectum supplet lex civilis, dato tutore 
vel curatore. 2 

Extenditur haee obligatio ad filios etiam illegitimos vel spurios : 
nam par est fundamentum in naturali generatione. His ergo debentur 
alimenta, saltem secundum eonditionem parentis qui vel quae inferiorem 
statum obtinet. (Deer. 1. 4, t. 7. ¢. 5) ; 


II. Officio amoris graviter desunt parentes qui : 

1° Odio habent vel tam aspere tractant liberos ut hi merito inde grave 
odium in corde parentum foveri autument; item si iis gravia mala ex 
animo, non autem (ut plerumque fit) ex inconsiderato impetu irae 
precantur. - 

eas 9° Liberis grave malum inferunt, ex. gr. per mutilationem, diffamatio- 
~ nem, eté. In his, praeter peccatum injustitiae, speciale peccatum contra 
pietatem committitur. 
3° Uni ex liberis prae alio notabiliter favent sine justa causa: hic 
enim solet esse fons dissidiorum et malorum gravissimorum. 


350. III. Ad infantiae tempus haec parentum officia et peccata 
spectant : 
. 1¢ Ante nativitatem tenentur abstinere ab iis quae infantem concep- 
tum periculo abortus exponant: de quibus dicetur n. 378. Similiter 
eavere debent ne natum parvulum suffocent, dum eum, absque debitis 
cautelis, secum in lecto collocant. . 

“Se 2° Graviter peccant qui sine justa causa infantem deserunt : nam 
‘ abjiciunt officium sibi lege naturae impositum. Huic peccato aliud grave 
contra justitiam accederet si illum exponerent cum gravi periculo vitae 
corporalis, ut in loco deserto, vel spiritualis, ut si praeviderent eum 
acatholice educatum iri, etc. Ubi vero justa causa est exponendi, ex. gr. 
grave periculum vitae vel famae amittendae, gravis necessitas, ut si 
lac desit matri, nec pater habeat quo conducat nutricem, probabilius a 
culpa excusantur. (Ball. P. n. 26) 

Quando infans expositus alitur in brephotrophio ad hune pium finem 
instiluto, probabilius parentes ad expensas compensandas non tenentur, 
etiamsi divites sint : nam tales domus videntur institulae et dotatae ad 
alendos non tantum pauperum, sed et divitum infantes illegitimos, cum 
etiam isti, sine tali subsidio, saepe magno periculo mortis aeternae vel 
temporalis objicerentur. (S. Alph. n. 656) Idem dicendum in nostra 
regione ubi infans a privalis civibus alitur : siquidem hi libere hoc onus 
assumunt. Si vero (ut crebro fit) a communitate civili alitur e bonis quae 
aliis pauperum necessitatibus destinantur vel e tributis, compensatio 
facienda est a parentibus divilibus. (Marres, de Just. 1. 2. n. 310 seq.) 

3° Venialiter peccant matres quae sine justa causa, ex. gr. debilitatis, 


€: lactis minus idonei, et¢., infantem suum propriis uberibus lactare negli- 
_ gunt:ita censent communiter Theol. (Struggl, tr. 7. q. 2. n. 10) Regu- 
— - lariter enim nullo lacte melius quam materno infans quisque aletur ; 


insuper mater, dum hoc officium absque justa causa recusat, perturbat 
vrdinem ab ipsa natura statutum, et propriam sanitatem variis periculis 
objicit. Adde gravia mala quae moribus publicis oriuntur e consuetudine 
passim absque justa causa adhibendi nutrices,quarum multae propriam 
5 sobolem negligunt, iterum fornicantur ut in munere suo manere pos- 
. sint, ete. (Capellm. Med. Past. p. 45 seqq.) Non censemus tamen gravem 
culpam committi a matribus quae sine justa causa infantes nutrici 
:. - idoneae tradant: influxus enim singularum matrum in haec publica 
3 | detrimenta nimis tenuis est ut propterea gravis culpae damnentur. 
. 

40 Mater quae infantem nutrici alendum tradit, sub gravi tenetur 
curare ut haee mulier iis qualitatibus physicis gaudeat quae quod- 
libet grave nocumentum ab infante removeant : indubium enim est 
pluribus morbis nutricis, speciatim syphilide, infici posse infantem. 
Quidam, ut Dr. Capellmann (I. c. p. 48), eamdem obligationem extendunt 

ad morales nutricis qualitates, rati ejusdem vitiis lactatum infici posse : 
quod tamen alii peritissimi medici, ut Dr. Hubert (Accouchements, ete. 
t. I. p. 552) probabilius negant, eo quod cibus, puta caro animalium 
quibus vescimur, nullum directum influxum in mores habere solet. 


351. IV. Ad curam temporalem adolescentium liberorum perti- 
nent praesertim sequentia : 

1° Parentes liberos alere debent, donec liberi sibimetipsis providere 
possint. 

2° Curare debent ut addiscant artem vel litteras, ita ut postea honeste 
juxta conditionem suam vivere possint ; negligentia tamen hujus officii 
per se gravis non esset, si liberi jam aliunde haberent unde viverent. 
(S. Alph. n. 336; Lehmk. I. n. 785) Hine, cum scientia saltem elemen- 
taris in regionibus nostris requiri soleat fere in omnibus hominum con- 
ditionibus ne quis, cum dedecore variisque incommodis, inferiorem soda- 
libus suis locum occupare cogatur, censemus parentes quoslibet teneri 
ad eam scientiam liberis suis procurandam, nisi morali impossibilitate 
excusentur. Altiorem vero jisdem procurare non tenentur, nisi haec com- 
muniter habeatur in ea conditione sociali quae liberis obtinget. Quin 
etiam cavere debent inferioris conditionis parentes, ne liberos ingenio 
mediocres iis studiis applicent quorum exitus is esse soleat ut, humi- 
lioris laboris artisve pertaesi, frustra ad altiorem statum aspirent et 
sibimetipsis, familiae et Statui oneri fiant. 

3° Peccant per se graviter parentes qui “ non adhibent diligentiam 
saltem mediocrem ut acquirant bona quibus filii alantur habeantyue 
haereditatem secundum statum suum , vel qui “ bona dilapidando, impo- 
tentes se reddunt ad liberos honeste secundum statum suum educandos.,, 
(Bus. ap. S. Alph. n. 336) . 

4° Peccant parentes qui, sine legitima causa, dotem denegant liberis 
qui statum honestum amplecti volunt. Attamen, ubi isti matrimonium — 
ineunt quod merito displiceat parentibus, hi tantum tenentur ad lis 
danda necessaria alimenta, quatenus haec aliunde sibi procurare 
nequeant ; idem dicendum de liberis qui portionem sibi datam dissipa-. 
verint. (Ball. P. n. 31 seq.) 

V. Ad educationem spiritualem spectant praecipue sequentia 
(S. Alph. n. 339) : 5 5 

1° Curare ut liberi bonis moribus imbuantur, doctrinam christianam 
addiscant, pravorum consortia vitent, mandata Dei et Ecclesiae obser- 
vent, sacramenta frequentent, a peccatis abstineant. Jdeo gravem reatum 
incurrunt parentes qui liberos committunt famulis de quorum moribus 
nihil compertum habent, unice de exteriore specie vel peritia solliciti. 

2° Oceasiones peccandi ab iis avertere. Quare graviter peccant qui 
liberos ducunt ad spectacula bonis moribus adversa, qui eos sinunt 
libros pravos legere, ete. ; 

3° Bonum exemplum liberis praebere. Hine graviter peccant contra 
pietatem parentes qui iis scandalum, etiam indirectum, in re gravi prae-* 
bent, puta coram iis blasphemando, sermones turpes vel impios mis- 
cendo, ete. 

4° Corrigere delinquentes: qua in re ab utroque extremo cavendum 
est ne impunitate vitia crescant (Prov. XIII, 24), vel nimia severitate 
: animi exacerbentur. (Eph. VI, 4) 


> $852. VI. Inter praecipua parentum officia reponendum est ne liberos 
suos mittant ad scholas quae principiis catholicae religionis de edu- 
canda juventute minime conformes sint. Tales sunt non tantum eae quae 
spiritu aperte impio vel sectae heterodoxae placitis diriguntur, sed et 
illae quae praebent educationem ab omni positiva religione praescin- 
dentem, ac propterea dici solent neutirae vel etiam, quia pueros ad 
quamlibet sectam pertinentes admittunt, mixtae. Scholas autem 
hic intelligimus in triplici gradu qui hodie distingui solet: elemen- 
tares, medias, supremas. Etenim in singulis illis scholarum speciebus 
maxima pericula fidei moribusve puerorum vel adolescentium imminere 
possunt, Ecclesia autem numquam destitit urgere ut sua jura etiam in 
2 Universitatibus sarta tectaque sint. Cfr. Epist. Eneyel. Leonis XIII 
1 Aug. 1897: De memoria saeculari B. Petri Canisii. 
Jamvero de hujusmodi scholarum frequentatione haec praecipua doc- 
trinae capita statuenda censemus : ; 
1° Numquam, neque ad gravissima damna vitanda, licet parentibus 
_ liberos mittere ad scholas in quibus periculum pro fide vel moribus est 
ita proximum ut nullis cautelis remotwm fiert possit, “ velut quoties 
ibi aut docentur quaedam aut aguntur catholicae doctrinae bonisve 
moribus contraria, quaeque citra animae detrimentum neque audiri 
possunt, neque peragi. , (Instr..S. Off. 24 Nov, 1875; Coll. P. F. n. 481) 
Id contingeret si pueri in iis scholis juberentur preces haereticales reci- 
tare, ritibus prohibitis interesse, pravam doctrinam audire a qua, specta- 
tis eorum aetate, indole et institutione, cavere moraliter nequirent, 
vel si tam pravi essent alumni ut vix ullus posset se a mali contagio 
servare immunem. Quandonam de facto haec hypothesis verificetur 

nonnisi diligenti singulorum casuum consideratione determinari poterit. = 
Plerumque non sufficiet scholae ipsius pericula intueri, sed praeterea — - 
considerandum erit quatenus puer vel adolescens his periculis magis 
minusve obnoxius videatur, et quae media adhiberi possint ad eumdem 
servandum immunem. Si reapse periculum est necessario proximum, 

~ patet neque ipsos liberos, rei conscios, posse, etiam cogentibus parenti- 
bus,-ad tales scholas pergere. 

2° Etiamsi abest periculum proximum, per se tamen graviter iter . 
tum est prolem suam educandam tradere praefatis scholis. Nam etiam 

* systema educationis neutrae, quamvis apertam verae religionis impug- 
nationem vitet, ex tpsa natura sua fovet indifferentismum. Ut enim 
praeclare scribit Leo XIII (Litt. Encycl. ad Epise. Galliae, 8 Febr. 1884), 
artes quibus pueri ad humanitatem informantur, a religiosa institutione 
sejungere “ idem est ac reipsa velle ut animi pueriles in officiis erga 
Deum in neutram partem moveantur: quae disciplina fallax est et 
praesertim in primis puerorum aetatulis perniciosissima, quod revera 
viam atheismi munit, religionis obsepit. , : 

3° Interdum tamen contingit ut id licitum fiat, nempe sub duplicé 
conditione : 

a) Ut adsit sufficiens causa. Juxta cit. Instr. 24 Nov. 1875, 
plerumque aderit quando vel nulla praesto est schola eatholica, vel quae 
suppetit parum est idonea erudiendis convenienter conditioni suae 
congruenterque adolescentibus. , Potest quoque ratio esse notabile 
damnum quod parentibus immineat, si liberos ad Be Reo ost) scholas 
mittere recusent. 

b) Ut parentes satagant pericula removere opportunis cautionibus et a6" 
remediis, qualia sunt invigilare per se, vel per alios, libris qui adhibentur 
et doctrinis quae traduntur, curare ut pueri, extra scholam, bene in doe- 
trifa christiana instituantur, eos removere a consortio discipulorum a 
quibus fidei vel morum periculum imminere possit. Si de frequentandis 
universitatibus heterodoxis agitur, parentes cavere debent ne filios 
suos ad easdem mittant, nisi antea_ solida catholica educatione 
atque accurata suae religionis notitia exeultos; ipsi vero catholici_ 
juvenes tenentur consiliis petitis a viris doctis, lectionibus institutis ; 
similibusve mediis pericula imminentia a se removere. Ita i ipsa S. Sedes, es 
dum declaravit jam tolerari posse, quod antea penitus prohibitum oe 
fuerat, ut juvenes catholici Universitates Oxoniensem et Cantabrigensem, = 
deticiente in Anglia catholica universitate, adirent (S. Inqu. 26 Mart. ; 
1895), simul determinavit quae cautiones ad removenda pericula inde’ 
oritura adhibendae essent : quarum prima erat ut regulares lectionum 
cursus super philosophicis, historicis ae religiosis disciplinis a catho- 
licis professoribus tradantur ea amplitudine ac soliditate ut, contra pee ahs 

adversos errores, adolescentium mentes efficaciter praemuniantur, quibus 
lectionibus adolescentes teneantur omnino assidui adesse. Cfr. epist. Em. 
-Praef. S.C. de Prop. Fide ad Em. Archiep. Westmonast. 17 Apr. 1895. (1) 

Sacerdotes in scholis mixtis tradere doctrinam christianam aut capel- 
lani munere fungi, et catholicos viros in iisdem alias disciplinas tradere; 
non permittit tantum S. Sedes, sed plurimum commendat, simul tamen 
docet monendum esse populum id fieri ut mala quae ex hujusmodi 
scholis dimanant, quantum fieri potest, avertantur, idque proinde 
nemini excusationi esse debere, quominus liberos suos mittant ad scholas 
mere catholicas,in quibus eorum fides ac mores nullo modo per iclitentur. 
(Instr. S. Off. 26 Mart. 1866; Coll. P. F. n. 477) SS § 

4° Absolutione indigni sunt parentes qui “ necessariam christianam 
institutionem et educationem liberis suis impertiri negligunt, aut qui 
frequentare eos sinunt tales scholas in quibus animarum ruina evitari 
non potest ; aut tandem qui, licet schola catholica in eodem loco idonea 
adsit apteque instructa et parata, seu quamvis facultatem habeant in 
alia regione prolem catholice educandi, nihilominus committunt scholis 
publicis (neutris), sine sufficienti causa ac sine necessariis cautionibus 
quibus periculum Per iercionls e proximo remotum fiat., (Instr. 24 Nov. 
1875) 

Quodsi adest quidem aliqua difficultas in mittendis liberisad scholam 
eatholicam, sed non plane sufficiens, cautiones autem adhibentur ad 
periculum removendum, quandoque manebit gravis culpa in parentibus 
qui eos ad scholas acatholicas vel neutras mittent, quandoque minor 
culpa censeri potest. Hoe definiendum est e variis circumstantiis, nempe 
e quantitate periculi, e scandalo et cooperatione plus minusve efficaci ad 
“pravas scholas promovendas bonasque impediendas, ete. (Lehmk, I. 
n. 787) Quandoque, etiam ubi agendi ratio parentum objective a gravi 
_ peccato excusari nequit, abstinendum erit a denuntianda gravi obliga- 
tione liberos a scholis neutris retrahendi, eo quod praevideatur moni- 
tionem nihil profuturam esse ; semper tamen exigendum erit ut, vigi- 
lantia sua et cura educationis religiosae per se vel parochum dandae, 
parentes periculum fidei vel morum remotum faciant. 

N.B. Ex iis quae de officiis parentum et liberorum dicta sunt, facile 
deducuntur mutuae obligationes : ; 

1° Ceterorum consanguwineorum. His enim si aliquam praeeminen- 
tiam habent, puta avo, aviae, avunculo, etc. exhibendus est amor, reve- 


(4) Judicium utrum periculum in aliqua schola sit necessario proximum necne, 
utrum adsit in casu causa sufficiens neene, solet reservari Ordinario loci, Ila 
factum in Stat. Foed. Amer. Disciplinam in iis regionibus vigentem de scholis 
exponit Conc. Baltim. IIf (nn. 194-199), cujus decreta denuo confirmavit Leo XDT 
litteris d. d. 31 Maii 1893 ad Em. Gibbons. 

rentia et, quatenus locum parentum tenent vel ab iis auctoritatem 
acceperunt, etiam obedientia. Reliquis autem, qui ob naturale vinculum 
aequales sunt vel inferiores, debetur tantum amor et, si indigent, subsi- 
dium. Imo fratribus et sororibus, in gravi necessitate versantibus, sub 
gravi succurrendum est. (S. Alph. n. 340) 

2° Tutorum et pupillorwm. Nam cum tutor loco patris sufficiatur, 
eaedem fere utrimque nascuntur obligationes, non tamen cum eodem 
rigore ac si de patre et filiis ageretur. Obligationes autem quae ad 
justitiam pertinent patebunt ex tr. de Justitia et Jure, collatis legibus 
singularum regionum. 


3° Magistrorum et discipulorum. Magistros enim (saltem ubi non — 


viget injusta coactio) parentes sibi substituunt in officio educandi liberos. 
Quare, quamdiu durat eorum officium, liberi iis reverentiam, amorem 
et, in rebus quae ad eos juxta contractum moresque receptos pertinent, 
obedientiam praestare debent, fere sicut parentibus. Si qui adolescentes, 
jam sui juris facti, ingrediuntur domos vel collegia in quibus auctoritate 
Superioris reguntur, is etiam jus ipsis praecipiendi acquirit, propter 
cessionem suae libertatis quam faciunt in iis omnibus quae explicite 
vel implicite in hujusmodi domorum vel collegiorum statutis continentur. 
Haec tamen statuta regulariter sunt mere poenalia ;: nam, nisi contrarium 
declatetur ab iis qui vera auctoritate praediti sunt, praesumendum 
est nullam ampliorem obligationem iisdem induci quam quae recto 
ordine exigatur, ne sine necessitate multiplicentur peccandi occasiones. 
Non repugnat tamen quaedam ex iis statutis obligare ad culpam, sive 
ex auctoritatis ecclesiasticae vel civilis, a qua domus pendeat, ordina- 
tione, sive ex ipsius Superioris immediati-voluntate, cum nihil impediat 
quominus stabile praeceptum edat sicut obiter jubere potest. Cfr. Les- 
sium, |. 2. c. 46, n. 24 seq. Juvat etiam notasse eos qui Superiori auxi- 
lium praebent, puta tamquam invigilatores in collegiis, per se non 
habere veram praecipiendi potestatem. Quare inobedientia contra eos 
longe facilius a gravi peceato excusabitur ; contemptus autem eorum, 
eum nequeat cadere in auctoritatem qua destituuntur, personam afficit, 
ac proinde gravis evadit tantum quando attingit grave judicium teme- 
rarium, detractionem vel contumeliam. (Lehmk. I. n. 830) 


CAPUT III. 
DE OBLIGATIONIBUS CONJUGUM. 


353. In societate domestica, uxor marito subdita sit oportet, ut tum 
e naturali ipsius conditione, tum e christiana doctrina liquet. Cfr. Eph. 

V, 22: “ Mulieres viris suis subditae sint sicut Domino: quoniam vir 
caput est mulieris, sicut Christus caput est Ecclesiac.,, Attamen, propter 
arctissimam conjunctionem qua fiunt una caro (Gen. II, 24), maritus 
uxori praeesse debet, non sicut servae, sed sicut sociae et commembro. 
Imo, quoad debitum conjugale et mutuum vitae adjutorium, paria sunt 
utriusque jura. Cfr. Vol. II. n. 552 seqq. 

Pleraque conjugum officia patebunt e tr. de Matrimonio ; quae vero 
ad bona temporalia spectant, in tr. de Just. et J. necnon in tr. de Contr. 
elucidantur. Hic ergo pauca tantum recensebimus quae alibi propriam 
sedem non habent et magis ad quartum praeceptum spectant. 


I. Uxor Seageitie peceat (Bus. ap. S. Alph. n. 351) : 

1° Si maritum rixis vel aliter verbis ad gravem iram vel blasphemiam 
provocet. 

20 Si, viro spreto, notabiliter inobediens sit, et ipsa velit gubernare : 
sie enim jus mariti invadit. Attamen, ubi deest contemptus seu contu- 
inacia, leviter tantum peccat, quia parere debet tantum ut socia, non ut 
ancilla. (Salmant. tr. 24. n. 58) Imo etiam omni peccato immunis erit, si 
omittet ea quae maritus rationabiliter, spectatis familiae conditione et 
locorum consuetudine, exigere nequit, ut si peteret a femina honestioris 
conditionis obsequia vilia, ex. gr. coquere cibos,domum verrere et similia 
quae ab hujusmodi feminis exerceri non solent. (S. Alph. n. 852) Talia 
exigere posset tantum si inopia, in quam deciderint, ea necessaria red- 
Ceret 

3° Si absque justa causa se in administrationem domus ingerat, 
non adjuvantis, sed dominantis modo. Justa causa foret : si maritus 
prodigus bona familiae dilapidaret, si esset incurius vel ineptus ad 
familiam gubernandam, ete. (Ball. P. n. 60) 


II. Maritus peccat graviter (Bus. ap. S. Alph. n. 356) : 

f° Si verbis contumeliosis vel infamatoriis afficiat uxorem. 

2° Si impediat illam circa praecepta Dei vel Ecclesiae, sine justa 
causa ; si vero impediat, etiam sine causa, circa ea bona quae consilii 
tantum sunt, ut est confessio, communio, etc. communiter tantum pec- 
cat venialiter, nisi constet quod magnam ex iis utilitatem percipiat. 

3° Si caedat graviter : moderate tamen castigare verbis vel etiam, 
ex grayi causa, moderatis verberibus, habita ratione conditionis et sta- 
tus, quandoque potest. 5 

4° Si alimenta neget, nisi tamen uxor a consortio mariti propria culpa 
discesserit vel, ut addit S. Alph. (1. ¢.), nisi adulterium commiserit. 

5° Si negligat gubernationem domus et rem familiarem. 

CAPUT IV. -— , 
DE OBLIGATIONIBUS DOMINORUM ET FAMULORUM. 


354. NOTIONES. Nomine generico famulorum a DD. designari 
solet triplex hominum species, quorum alii aliis strictius alligantur ili 
qui, sensu etiam tripliciter diverso, dominus vel herus nwancupatur. 

Prima species eorum est qui, quoad omnes operas suas, in perpetuum 
ab hero pendent et proprie servi dicuntur.Sed cum haec servitus perfecta 
(ut aiunt) feliciter inter christianas gentes abolita sit, non est quod de 
his dicamus. 


Altera species complectitur illos homines liberos qui operas suas ad . 


certum tempus alicui ditiori locant, in cujus etiam domum et quasi 
familiam recipiuntur. Nuncupantur proprie famult domestict. 

Tertia tandem species est hominum pariter liberorum qui operas 
quidem suas ad certum tempus alius servitio addicunt, praesertim ut 
ipsi in arte quadam vel industria cooperentur, non recipiuntur tamen in 
ejusdem domum vel familiam. Hi proprie vocantur optfices seu operarii. 

Utriusque famulorum speciei hodie vigentis relatio cum dominis 
oritur e contractu locationis operarum (n. 642), Quare praecipua officia 

quae inter illos mutuo intercedunt ad justitiam pertinent, et commodius 


explicabuntur in tr. de Praec. Part. (Vol. II. n. 22 seq.) Nihilominus 


falsum est illa, adimpleto utrimque fideliter contractu, penitus absolvi. 


Nam inter dominos et famulos, etiam hodiernos, exstat aliqua relatio — 


superioritatis et inferioritatis, a qua necessario aliqua peculiaria officia 
utrimque gignuntur. Haec tamen eo minora sunt quo magis restringitur 


dependentia in qua, vi contractus, legum civilium et morum vigentium, 


famuli erga dominos constituuntur. Ita leviores obligationes sunt heri 
ad operarios quam patrisfamilias ad famulos domesticos ; pleraeque 


etiam, si debita justitiae excipias, mere negativae sunt, ut ex infra’ 
dicendis patebit. Sedulo quoque cavendum ne indiscriminatim nostris- 
famulis vel operariis applicentur ea quae in S. Scriptura (ex. gr. Eph. 


‘VI, 5; Tit. HI, 9) de servis proprie dictis leguntur, vel ab antiquioribus 
theologis de famulis scribuntur : quoad singula enim videndum est num 
forte mutata temporum ratio apelic ase epee 


355. ASSERTA. I. Famuli domestici et, remissiore gradu, prt 
operarii dominis suis exhibere tenentur: - 

1° Reverentiam tamquam capiti familiae vel officinae. Hue faciunt ea 
~ quae universim de observantia erga personas in dignitate constitutas 


~ 


/ 

habet S. Th. (2. 2..q. 102. a. 1): “ Sicut carnalis pater particulariter 
participat rationem principii, quae universaliter invenitur in Deo, ita- 
etiam persona quae, quantum ad aliquid, providentiam circa nos gerit, 
particulariter participat proprietatem patris : quia pater est principium 
et generationis et educationis et disciplinae et umnium quae ad perfec- 


tionem humanae vitae pertinent ; persona autem in dignitate constituta 


est sicut principium gubernationis respectu aliquarum rerum: sicut 
princeps civilatis in rebus civilibus, dux autem exercitus in rebus 
bellicis, magister autem in disciplinis, et simile est in aliis. , 

2° Obsequéwm, quod huc redit ut contractum initum fideliter impleant, 
secundum leges civiles et loci consuetudines. Nam famuli vel operarii 
ad nullum aliud obsequium obligantur nisi quod necessarium est ut 
pactum a se initum rite impleatur, operam suam praestando juxta heri 
directionem, sive in cura rei familiaris, sive in alio quocumque labore. 

Cetera eorum officia nihil peculiare habent et ex aliis locis satis 
declarantur, puta ne secreta domestica, cum heri sui infamia, divulgent, 
ne heri bona absque ejus consensu, saltem rationabiliter praesumpto, 
sibi usurpent aliisve tribuant, ete. 


356. II. Heri erga operarios, magis etiam erga famulos domesticos, 
tenentur : 

te Non tantum observare justitiam commutativam (n. 645 seqq. et 
Vol. IL. n. 23), sed et caritatem. Hine monet eos Leo XIII (Encyel. de 
cond. opif.): “ Non habendos 1 mancipiorum loco opifices: vereri in eis 
aequum esse dignitatem personae, utique nobilitatam ab eo, character 
ehristianus qui dicitur. [llud vero turpe et inhumanum, abuti hominibus 


_pro rebus ad quaestum, nec facere eos pluris quam quantum nervis 


polleant viribusque. , Hine peccant qui aspere operarios’ tractant, 


-eorum querelas audire detrectant, inferiores officiales a quibus male 


- tractantur compescere vel removere negligunt, ete. 


2° Abstinere ab iis quae opificibus in bonis animae vel corporis 


nocent. “ Non hominem dare obvium lenociniis corruptelarum illecebris- 


que peccandi, neque ullo pacto a cura domestica parcimoniaeque studio 
abducere. Item non plus imponere operis quam vires ferre queant, 
nee id genus quod cum aetate sexuque dissideat. , (Encyel. cit.) 
Hine graviter peecant qui, majoris lucri faciendi causa, operarios mora- 
liter cogunt ad genus laborum quod, ex. gr. ob veneficas materias trac- 
tandas, sanitati plurimum nocet; similiter qui non removent famulum 
vel operarium qui morum corruptela vel impietate aliis gravi scandalo 
est ; qui utrumque sexum sine cautelis promiscue laborare cogunt, ete. 

3° Habere rationem religionis et bonorum animi seu “ efficere ut 


idoneo temporis spatio pietati vacet opifex. , (Encycl. cit.) Tenentur 


te 6 : BRD shel. 

ergo opificibus vel famulis suis opportunitatem concedere ut, absque 
difficultate, christiani hominis officia implere queant, ex. gr. assistentiam 
Sacro, annuam confessionem et communionem, quietem diei Dominicae 


et festorum. (n. 336, 5°) oS, 
4° Correctionem fraternam exercere erga delinquentes’ Crebrius 
autem ad id tenentur erga famulos vel operarios quam erga alias perso- 
nas, propter speciale vinculum et inde natam majorem efficaciam cor- 
rectionis ad delinquentis emendationem. Cura tamen spiritualis ipsis, 
etiam erga famulos domesticos, non incumbit. (Sanch. Cons. mor. lL. 5. 
c. 4. d. 17) Deinde a correctione facienda quandoque excusantur domini 
ob grave incommodum. Nam viros liberos non ex justitia, sed ex sola 
caritate corrigere tenentur, caritas autem cum gravi incommodo non 
obligat. (Sporer, Th. Mor. t. III. in 4. Praec. Dec. n. 103) Tale incommo- 
dum plerumque non aderit in corrigendis peccatis quae palam in ipsa 
domo vel officina committuntur, ut sunt blasphemiae, turpia collo- 
quia, etc.; non raro occurret in corrigendis aliis vitiis, ex. gr. ancillae 
amasium extra domum quaerentis, operarii a Sacro audiendo abstinen- 
tis, etc. Nam saepe, praesertim in civitatibus, operarii et famuli vel 
ancillae profitentur se nolle heris suis subjacere nisi ad quaedam deter- 
minata. opera peragenda, in rebus autem conscientiae suae manere 
independentes. Ideo monentibus dominis saepe resisterent, et, cum gravi 
incommodo, dimittendi essent. Haec de stricta obligatione: patet enim 
plurimum suadendum esse ut nulli famuli domestici recipiantur vel ser- 
ventur nisi christianis moribus praediti. 
5° Succurrere in necessitate positis. Haec obligatio, nisi in contractu 
exprimatur vel lege civili imponatur, e sola caritate oritur, ideoque 
regulis de eleemosyna datis (n. 218 seqq.) determinanda est. Sed adver- 
tendum est caritatem eo strictius obligare quo arctius cum aliquo 
conjungimur. Ideo facilius aderit officium succurrendi famulis vel opera- 
riis, praesertim diuturnis obsequiis. cum here constrictis, quam aliis 
gravi necessitate laborantibus. Ita saepe jubebit caritas herum opem 
ferre operariis quos, forsan ob justam causam, ad tempus dimittat, vel 
qui aliter, occasione industriae in qua eum adjuvent, gravem inopiam 
-patiantur. Ex ipsa enim conditione hodiernae industriae, specialim e 
maxima laboris divisione et officinarum amplitudine, fit ut operarii 
diurni arcta necessitudine cum hero suo constringantur : quare si 
ab eo dimittuntur, praesertim maximo numero in iisdem locis, saepe 


-nullatenus vel nonnisi aegerrime et maxima salarii imminutione operam 


suam apud alios locare valent. Cfr. De Gryse, De contractu conductionis, 


p. 55. Verum ubi diu, puta per menses et annos, hujusmodi subsidia 


tribuenda forent, ut contingit pro operariis famulisve ob morbum, 
vulnus vel senium laborando imparibus, sola caritas tantum onus 

imponere nequit : quare, si aliunde necessitatibus horum miserorum 
non satis succurritur, seu propter languescentem caritatem, seu propter, 
ingentem operariorum numerum, legis civilis erit iisdem providere, 
servatis naturalis aequitatis regulis. Atque haec de stricta obligatione 
dicta esse patet : cujus limites multum excedere solent qui vera 
christiana caritate aguntur. 

Stipendium autem integrum solvendum est famulo qui per modi- 
eam tantum partem temporis ad quod operas suas lovavit, puta unum 


_alterumve diem per mensem, aegritudine ab implendis laboribus suis 


impeditus est : id enim non tantum suadet aequitas, sed, propter uni- 
versalem consuetudinem, tacite in contractu inito continetur. Si vero 
iidem per notabile tempus aegrotarent, merces eis pro rata temporis 
impediti diminui posset : nam operas conducens non est censendus se 
obligasse ad solvendam mercedem pro tempore quo uti opera personae 
conductae non potest, ob impedimentum quod tantum ex parte illius 
personae se tenet. At operariis diurnis merces juste detrahitur pro rata 
temporis, etsi uno aut altero die aegrotent. (Reiffenst. in lib. 3 Deer. 
t. 18. nn. 99 et 104) 


CAPUT V. 
DE OBLIGATIONIBUS PRINCIPUM ET SUBDITORUM. 


35'7. Multa sunt, ut per se patet, specialia officia eorum qui aliquam 
civilis potestatis partem detinent. His fuse exponendis supersedebi- 
mus, quia eorum determinatio potius ad Philosophiam moralem vel 
Jus Canonicum publicum pertinet. Plurima etiam e variis partibus 
Theologiae Moralis definiri possunt, ex. gr. justitia‘in legibus ferendis e 
tr. de Legibus, in bello indicendo e dicendis de quinto praecepto Decalogi, 
in officiis publicis conferendis e tr. de Just. et Jure, ete. 


ASSERTA. I. Subditi, iis qui civilem potestatem detinent, amorem, 
reverentiam et obsequium praestare debent : siquidem et civilis auc- 
toritas a Deo venit, licet persona detinentis a populo designetur. Id e 
multis S. Script. locis eruitur, ex. gr. Eccli. XVII, 14: Rom, XIU, 1-7; et 
egregie exponitur in Encyel. Litt. Leonis PP. XIU, Diwturnum. (29 Junii 
1881) Sad 

Hine legitimae potestati rebellare non licet, ut patet ex damnatione 
Prop. 632¢ in Syllabo Pii IX : “ Legitimis principibus obedientiam detrec- 
tare, imo et rebellare licet. , Cfr. S. Th. de Regimine Principum, |. 1. 
c. 6. Attamen, ut bene observat Lehmk. (I. n. 797) aliud est rebellare, 

aliud iniquis legibus earumque exsecutioni resistere. Nam ubi vis — 


aperte injusta infertur ab iis qui legitimam potestatem detinent, id 


“simile est violentiae latronum... et ideo, sicut licet resistere latro- — 


nibus, ita licet resistere, in tali casu, malis principibus : nisi forte 
propter scandalum vilandum, cum ex hoe aliqua_ gravis turbatio time- 
retur. , (2. 2. q. 69. a. 4) Saepe haec resistentia activa erit illicita, quia, 
ob yim praevalentem, nullus bonus effectus sperari poterit, sed majora 
mala sequentur. 

Quanta autem sit obligatio singularum legum civilium breviter dictum 
est n. 141, et de pluribus, ut de legibus tributorum, militiae, ete. expo- 
netur infra, praesertim in tr. de Just. et Jure. — 


358. II. Si gubernium postulat juramentum quod rei pravae appro- 
bationem continere videatur, hoc numquam praestare licehbit, si obse- 
quium postulatum ex adjunctis communiter habetur ut approbatio rei 
malae vel injustae. Exemplum habes in famoso juramento fidelitatis 
Constitutioni civili cleri Gallicani. Si vero, ex adjunctis vel restrictioni- 
bus adhibitis, approbatio illa removeri potest, licebit quandoque jura- 
mentum praestare, legitimam obedientiam auctoritati debitam unice 
intendendo. Ceteroquin hujusmodi quaestio solet adeo implexa esse ut 
omnino necesse sit ad auctoritatem episcoporum vel etiam S. Sedis 


recurrere ; co vel magis quod in tali argumento uniformem praxim ~ 


postulat Ecclesiae bonum. 

Speciatim, quod ad juramentum fidelitatis hodiernis Constitutio- 
nibus praestandum pertinet, Ecclesia illud permittere solet sub duplici 
conditione: prior est, quod illa approbatio sit mere civilis, non theoretica, 
praesertim pro tolerantia omnium cultuum et ceteris laesionibus jurium 
Dei et Ecclesiae, quae in Constitutione forte reperiantur ; posterior, 
quod ‘saluwm sit jus Superioris, i. e. Dei et Ecclesiae. Haee posterior 
restrictio in quibusdam regionibus expresse addenda est ; in aliis, ut in 
Belgio, cum jam satis omnibus pateat quo sensu viri catholici jurent, 
subintelligi potest. Ita praestitum juramentum, ut summum dicam, est 
cooperatio materialis rei per se malae : quae cooperatio in casu excu- 
satur ob gravissimam causam, scil. ne catholici, cum ingenti damno 


Ecclesiae et Status, a praecipuis muneribus publicis removeantur. — 


Quandoque etiam nihil mali in his Constitutionibus continetur, eo quod 
tolerantia mere civilis in multis regionibus, ob impossibilitatem melioris 
systematis stabiliendi, licita evasit. 


359. III. Cum in plerisque Statibus hodiernis, cives suffragio 


ferendo‘concurrere possint vel.debeant, ad designandas personas quae 
potestatem legiferam variosque magistratus obtineant, necesse, est — 


pauca de obligationibus inde natis statuere. Scilicet : 

1° Generatim datur obligatio in conscientia concurrendi ad publica 
comitia. Singuli enim cives, tamquam membra Ecclesiae et Status; 
tenentur ad promovendum bonum et impediendum malum utriusque 
___ illius societatis : manifestum autem est, saltem in adjunctis hodiernis, 
_ Eeclesiae et Status felicem vel adversam conditionem magnopere ab 
exitu publicarum electionum pendere. Exceptioni locus est quando par- 
ticipatio hujusmodi comitiis induceret agnitionem gubernii illegitimi vel 
-majora mala, ut nune in Italia contingit. 
_ 9° Obligatio haee non videtur oriri e stricta justitia : nam jus suffra- 
gandi, licet in communem utilitatem sit exereendum, non accipitur 
tamen per modum muneris alicujus publici, libere a singulis suscepti, 


; sed potius per modum privilegii, quo ii qui certis conditionibus satisfa- 
2: ciunt universe donantur. Quodsi electores (ut fit in Belgio) lege civili 
= suffragium ferre jubentur, summum additur obligatio obedientiae erga 
: legem, non autem justitiae stricte dictae. Deinde legi satisfit alba, ut 
____aiunt, schedula in urnis deposita. 


3° Graviter peceant qui suffragium ferunt pro candidatis qui aperte 
Ecclesiae vel bono societatis civilis adversantur, si intendunt eos adju- 
vare ad fines suos pravos assequendos. Haec enim est cooperatio for- 
malis, (n. 235) Multi tamen non clare percipiunt quid intendant candidati 
et quem effectum suffragatio habere possit : quare caute inspicienda 
adjuncta locorum, temporum et etiam singularum personarum, ante- 
quam de peccato cujusquam judicium feratur. 

40 Etiain seclusa cooperatione formali, per se non licet hujusmodi 
candidatis suffragari; nam ratio amicitiae, peritiae majoris, etc., non 
sufficit ut adjuventur ad graviter nocendum reipublicae vel religioni. 
Ideo Leo PP. XIII. (Encycl. Sapientiae christianae, 10 Januar. 1890) : 
- “ Favendum viris est spectatae probitatis eisdemque de christiano 

nomine merituris : neque causa ulla esse potest cur male erga religio- 

nem animatos liceat anteponere. , Quodsi nullus probus simul et rerum 
9 peritus nominari possit, licebit, ut opinor, abstinere a suffragio ferendo. 
a 5° Per accidens licebit materialiter suffragari indiguo candidato : 

a) Si coneurrit tantum indignus.cum magis indigno, puta liberalis 
cum socialista. Qui enim in his adjunctis eligit minus indignum, nibil 
; aliud facit quam inter duo mala necessaria minus eligere. Oportet 
--  tamen ut seandalum quod e tali catholicorum agendi ratione oriri pos- 
sit, removeatur, declarando, ex. gr. per ephemerides, quo sensu illud 
auxilium minus indigno praestetur. Neque obstat quod non sunt facienda 
mala ut eveniant bona : nam suffragari minus indigno non est ejus con- 
ca silia approbare, sed tantum eum adjuvare ad assequendum munus quo 
abuti quidem potest, sed ex propria perversitate. : 

b) Si quis metu gravis mali adigitur ad suffragium dandum indigno, 

neque hoc periculum evadere potest promissione quae certe non obligat 
et quae, adhibita restrictione non pure mentali, ne mendacium quidem 
erit. Prudenter conferenda est gravitas mali imminentis cum gravitate 
mali quod probabiliter e suffragio iniquo consequetur. Verum quidem 
est fieri posse ut deputatus, unica voce majoritatis electus, causa sit cur 
lex funestissima adoptetur; sed quae mere possibilia sunt, nequeunt 
probabili conjectura praevideri. Perperam ergo ex his sequelis plane 
extraordinariis et improvisis concluderetur talem cooperationem mate- 
rialem esse semper graviter malam. Saepe fiet ut damnum privatum 
praeponderet exiguo damno quod e suffragio dando timetur, ex.gr. quia 
sufficiens est numerus electorum vel deputatorum qui malis praeva- 
leant, vel, ex adverso, quia moraliter certum est malum candidatum 
electum iri, ete. 

6° Graviter peceant qui, nulla justa causa impediti, abstinent a suffra- 
gio ferendo quando probabiliter timere debent ne abstinendo causa 
sint cur. sufficiens numerus bonorum civium non eligatur atque ita 
magna mala a perversorum factione perpetrentur. Cfr. Lehmk. I. n. 799, 
Idem videtur dicendum si is qui abstineret tanta esset auctoritate ut, 
suffragium ferendo, multos exemplo suo traheret et efficaciter in suc- 
cessum boni candidati influeret : quod raro continget. Ob damnum 
autem imminens, licebit abstinere eadem fere ratione qua (5°) dictum 
est de eligendo indigno; imo facilius, siquidem abstinendo non datur 
cooperatio positiva. 

7° Hie non distinguimus inter nomina quae partes gerant, vel inter 
munera per electionem conferenda. Nihil enim universe de his statui 
potest; sed in singulis regionibus et casibus inspiciendum est num 
reapse, juxta commune virorum prudentum et praecipue episcopo- 
rum judicium, utilitas Ecclesiae vel Status in aliqua suffragatione aga- 
tur, et timendum sit ne quidam candidati, si eligantur, damnum alterutri 
vel utrique societati inferant. Id potissimum in electionibus quas 
legislativas vovant, sed saepe etiam in localibus obtinet, imo et in elec- 
tione eorum qui certis partibus rerum publicarum praesint, puta. opera- 
riorum negotiis, scholis (school-board), ete. 


8° Curandum omnino ut hae catholicorum obligationes ea ratione |» <~ 


quae, sub directione Ordinarii, expeditior videtur, omnibus innotescant, 
ex. gr. ope bonorum diariorum, libellorum, catechesium, ete. Agitur 
enim de re a qua catholicae religionis conservatio et prosperitas 
maxime pendeat. Attamen cavendum est confessario ne, sine ulla spe 
fructus, bonam fidem quorumdam poenitentium perturbet : nam, prae- 
sertim in locis exiguis, aegre secernunt plurimi personarum vitia vel 
qualitates a principiis quae profitentur, praecipue si malis partibus 
addicti moderationem magnam prae se ferunt, vel catholici candidati 
vita sua privata parum commendantur. 

Cfr. de hac quaestione Lehmk. (I. n. 799); Villada (Cas. Conse. t. I. 
p. 135 seqq.); Aertnys (Th. Mor. t. I. de 4° Praec. Dec. n. 179); Mare. 


(Th. Mor. t. J. n. 2286 seq.); Seavini (Th. Mor.t. I. n. 676 seqq.); Berardi 


(Prax. Conf. n. 3167 seqq.); Waffelaert (Etude de théol. mor. sur la 
licéité de la coopér. apud N. R. Th. t. 14. p. 490 seqq.). 


IV. Cum hodie in multis regionibus plurimae vigeant societates 
illicitae, quae summopere noceant Ecclesiae et Statui, inter praecipua 
officia fidelium reponendum est ut ab iis ingrediendis abstineant vel 
easdem, imprudenter ggressi, relinguant. Quare breviter hic investiga- 
bimus duo, quae in hoc argumento potissima sunt : primum, quaenam 
societates censendae sint illicitae ; alterum, quae sint fidelium et sacer- 


~dotum erga easdem societates officia. 


» 
v 


1° Societas ex intrinseca sua ratione illicita est, si aut finem malum 
prosequatur aut media prava ad finem etiam honestum assequendum 


‘ adhibeat. 


Plerumque ‘nullo negotio. patebit quaenam societates dicendae sint 
prohibitae ob finem malum quem prosequantur. Ita manifeste dam- 
nandae sunt omnes societates quae, dum sibi proprios ministros et 
ritus constituunt, quasi novam religionem ab Ecclesia catholica diver- 
sam vel saltem distinctam efficere conantur (Vol. I. nn. 586 et 588) vel 
quae contra Ecclesiam Statumque machinantur (Vol. IJ. n. 596). Idem 
dicendum de coetibus politicis gui promoveant partes Ecclesiae infensas 
et sive a S. Sede, sive ab Ordinario reprobatas, tamquam rei catholicae 
nocivas (1), de societatibus institutis ad promovendam cadaverum 
cremationem (Vol. IJ. n. 628), ad vulgandos libros pravos vel diaria 
impia, ete. 

Saepe molestius est dignoscere num fideles seh babar sint a socie- 
tatibus quae, licet finem honestum prae se ferant, ut puta temporalia 
commoda alicujus civium classis promovere, facultatem praebere 
legendi multos libros vel ephemerides, etc. media adhibent suspecta 
seseque secreto plus minus arcto obvolvunt. Patet in singulis casibus 


opus fore accurato examine statutorum societatis, indolis personarum 
_ quibus constat et praesertim ducum, etc. In hoc examine instituendo, 


haee prae oculis habeantur : 
a) Graviter illicitae sunt omnes societates “ quae a sectatoribus 
secretum nemini pandendum et ompimodam obedientiam occultis duci- 


(1) Profecto hic magis ad spiritum quo ducantur eae partes quam ad earum 
nomen attendendum est. Ita S. Officium 29 Aug. 1877 episcopos Canadenses 
monuit : S. Sedem, dum reprobavit liberalismum, minime réprobasse quaslibet 
partes politicas quae se liberales vocarent. (Coll. P. F. n. 1665) _ 

bus praestandam exigunt ,. (S. Inqu. Instr. ad omnes episce. data 10 Maii. 


1884; Coll. P. F. n. 1865) 

Imo si alterutrum tantum exigunt, jam satis est ut reprobentur. Gra- 
viter enim peccaminosum est, tum promittere jurejurando secretum 
nemini omnino pandendum, cum Ecclesia et Status jus habeant invigi- 
landi societatibus sibi subordinatis,ideoque examinandi num ea patrent 
quae bono communi adversentur, tum promittere omnimodam obedien- 
tiam ducibus occultis, cum sic implicite promittatur obedientia etiam 
ad illicita, Attamen, ut propter tale vitium reprobanda censeatur aliqua 
societas, necessarium est ut illud absolutum secretum vel omnimoda 
obedientia disertis verbis promittatur, vel ut aliunde, puta e denega- 
tione quam societatis duces fecerint declarandi secreti petenti legitimae 
auctoritati, constet hune esse sensum verborum quibus‘ universaliter 
promittatur secretum vel obedientia. Deficiente hae clara probatione, 
promissiones illae potius interpretandae sunt de secreto servando erga 
omnes quibus jus legitimae interrogationis non competat et de obedien- 
tia praestanda quamdiu ducum jussa nullis Dei vel Ecclesiae legibus 
adversentur : delicta enim non praesumenda, sed probanda sunt. 

b) Graviter illicitae sunt societates quae ab asseclis suis aliquid exi- 
gant quod sine letali noxa praestari nequeat,ut puta pecuniam conferre 
in usum pravum adhibendam, ex. gr. ad cultum superstitiosum, ad 
fovendas iniquas cessationes operariorum a labore (gréves), etc. vel 
partem agere in caerimoniis quibus socii profiteantur materialismum, 
atheismum, vel haeresim. Excipe si forsan omnis participatio in his 
mediis illicitis detrectari queat. Speciatim hic dubitari potest num 
catholicis liceat ingredi illas societates quae a candidatis suis postulent 
juramentum super Biblia protestantica praestandum. Profecto tale jura- 
mentum non est intrinsece malum. Fieri enim potest ut, sive ob protes- 
tationem a singulis jurantibus additam, sive ob interpretationem com- 
muniter in aliqua regione aut societate receptam, pateat Biblia illa 


tangi tantum quasi signum quo provocetur ad Verbum Dei scriptum, - 


quatenus hoc tum a catholicis,tum a protestantibus agnoscitur, praescin- 
dendv a controversia quae inter utrosque vigeat de quibusdam S. Scrip- 
turae partibus atque ab alterationibus quae forsan in exemplari tangendo 
reperiantur. Idem patet e responso quod S. Inqu. 23 Febr. 1820 (Coll. 


P.F.n. 1834) dedit episcopo Quebecensi : non esse inquietandos fideles” | 


Canadenses qui, pro inolito more,tangant et osculentur Biblia protestan- 
tica quae ipsis a publicis officialibus, seu civilibus, seu militaribus, exhi- 
beantur quando juramentum emissuri sint. Idem tamen tactus per se 
prohibetur : est enim quaedam species communicationis cum haere- 
ticis in rebus sacris vel mixtis. (n. 198) Quare per se illicitum putamus 
hoc juramentum super Biblia protestantica praestare, praesertim si adul- 

teratum esse sacrum textum innotescit. Sed si ratio quaedam gravis 
urget, ut puta quia per illam societatem obtinebitur bonum magni 
momenti, ex. gr. mutua assecuratio, quod medio prorsus innocuo obti- 
-neri non posset, licite hoc juramentum edi arbitramur: plerumque enim 
sat tenuis species adhaesionis falsae sectae et sat leve periculum seduc- 
tionis in hujusmodi communicatione cum haereticis habetar. 

Quandoque ctiam ingressus cujusdam societatis illicitus erit unice ob 
periculum perversionis fidei vel morum, licet nihil pravi in ejus fine vel 
mediis proponatur. In hoc casu malitia non ex intrinseca societatis 
natura, sed plane extrinsecus advenit atque a vitiis malove spiritu 
sociorum oritur. 

Tandem, etiamsi societas quaedam non esset prohibita jure naturali 
(quod solum hucusque spectavimus), illicita fieri posset ob positivam 
prohibitionem cui eam subjecisset Ecclesia vel Status. Evidenter enim 
postulat boni communis incolumitas ut ambae societates perfectae im- 
perfectas prohibere possint quoties, ob justas causas, timent ne bono 
cujus curam gerunt, spirituali nempe vel temporali, noceant. Verum 
prohibitio,ab auctoritate civili lata, non raro mere poenalis erit. (n. 141) 
Eadem manifeste irrita foret si ferretur in societates quae exclusive 
subsint Ecclesiae, qualia sunt instituta religiosa, confraternitates et 
associationes piae, ete. 

2° Ubi constat aliquam societatem esse illicitam, generatim graviter 
peccat qui illam, malitiae conscius, ineat: notabiliter enim cooperatur 
ad rem graviter malam. Altamen quandoque parcendum erit bonae fidei 
plurimorum qui non satis percipiant quid mali in his coetibus continea- 
tur : quod praesertim usu venit ubi de societatibus politicis vel specie 
tenus mere oeconomicis agitur. Cfr. Assert. III, 8°. Pariter per se sub 
poena denegandae absolutionis exigendum est ut qui hujusmodi socie- 
tates ingressi fuerint iis nuntium mittant vel saltem se ab omni inter- 
ventu in earum coetibus et operationibus subtrahant, ut per se liquet. 

_ Attamen, si quando vere urgentes rationes id suadeant, puta quia socie- 
tatem deserentes pecuniae haud modicae a se collatae, ad subsidia tem- 
pore morbi vel senectutis accipienda, jacturam paterentur, quandoque 
aliquas relationes cum lujusmodi societatibus servare licebit : quod 
sedulo in singulis casibus, si deficit S. Sedis vel Ordinarii statutum, 
dijudicare debebit confessarius, collato incommodo abrumpendi quas- 
libet relationes cum scandalo vel periculo earum quae ad illud incom- 
modum vitandum conservandae essent. (1) Quodsi reatus ineundae 


(1) Ita S. Inqu. postquam 20 Aug. 1894 (Act. S.S. t. 28. p. 438) reprobaverat 
tres sccietates Americanas operariorum (Odd Fellows, Sons of Temperance, 
Knights of Pythias), iterum 18 Jan. 1896 (Act. S. S. t. 28, p. 699) respondit : in 

societatis unice oritur e malo spiritu sociorum vel ducum, obligatio 
abstinendi vel recedendi ab ingressu dimetienda erit e regulis genera- 
libus quae de relinquenda peccandi occasione remota vel proxima 
dabuntur Vol. I]. n. 371 seqg. 


Sacerdotibus, iis praesertim qui curam animarum gerunt, officium 


incumbit praemuniendi fideles, praesertim juniores, ne se socielatibus 
illicitis illaqueari sinant et eos qui jam illaqueati fuerint a tanto malo 
retrahendi. (1) Singulas vero societates, quae nullo S. Sedis vel Ordi- 
narii judicio reprobatae fuerint, publice denuntiare, tamquam sub gravi 
vitandas, non est privati sacerdotis, nisi res sit plane evidens, ut puta 
ob finem aperte malum quem prosequantur. (2) Ubi enim alicui vel levi 
dubio locus esse potest, postulat Ecclesiae bonum ut abstineatur a 
deneganda absolutione iis qui talem coetum ingrediantur : si enim res 


evidens non est, ab aliis sacerdotibus contraria sententia tenebitur, 


atque e tali dissidio pastorum nascentur scandala fidelium et contemptus 
sacramentorum. Generatim tamen enixe hortandi erunt poenitentes, ii 
praesertim qui de ea re interrogaverint, ne ingrediantur societates ali- 
quatenus suspectas : quotiescumque enim vel secretum quaerit societas 
vel ducum spiritus malignus esse noscitur, plurimum timendum est ne 
lateat anguis in herba. 


easibus particularibus tolerari posse ut fideles qui iisdem societatibus jam 
adscripti fuerint, ad grave damnum vitandum, nomen suum in sociorum cata- 
logis retineant et in taxa statutis temporibus solvenda perseverent, interim 
vero a quavis sectae communione et a quovis interventu, etiam materiali, absti- 
neant. 

(1) De secta Massonum sectisque affinibus praeclare docet Leo XIII (Eneyel. 


Humanum genus) :“ Parentes, magistri pietatis, Curiones inter | christianae 


doctrinae praeceptiones insistant, Vobis auctoribus, opportune commonere 
liberos et alumnos de ejusmodi societatum flagitiosa natura, et ut mature cavere 
diseant artes fraudulentas et varias quas earum propagatores usurpare ad illa- 
queandos homines consueverunt. Imo qui adolescentulos ad sacra percipienda 
rite erudiunt, non inepte fecerint si adducant singulos ut statuant ac recipiant, 
inscientibus parentibus, aul non auctore vel Curione vel conscientiae judice, 
nulla se umquam societate obligaturos ,. Reapse enim institutio in prima juven- 
tute data, praesertim dum accurate ad primam communionem praeparantur 
pueri, unicum medium efficax est ut altas radices in mente populi christiani 


agat obligatio denegandi nomen iis societatibus quae, sub specioso temporaiig 


emolumenti praetextu, tot animas in apertam impietatem rapiunt.. 

(2) Statuerunt PP. Concilii Ballimorensis II (n. 255) : nullam societatem 
nominatim denuntiari posse tamquam sub censura vel saltem sub peccato gravi 
vitandam, nisi Ordinarius rem ad coetum Archiepiscoporum retulerit ; qui nisi 
unanimes pro damnatione steterint, reeurrere debeant ad S.Sedem ut judicium 
certum accipiatur et disciplina uniformis in omnibus provinciis Serv Sunt. Cfr. 
totam § 1, De Societatibus inhonestis (Tit. VIII. ec. 3), 

SECTIO V. — DE QUINTO PRAECEPTO. 


360. Quintum Decalogi praeceptum formaliter negativum est, ut 
-patet ex ejus formula: “ Non occides. , (Ex. XX, 13) Prohibet igitur 
primario homicidium seu quamlibet injustam hominis occisionem; 
secundario omnem injustam laesionem corporis proprii vel alieni, ut. 
vulnerationem, mutilationem, etc. At, quoniam mors eliam per meram 
omissionem curae necessariae inferri potest, hinc idem praeceptum est 
virtualiter quoque positivum et praecipit ea quae necessaria sunt ad 
servandam vitam propriam vel eorum quorum curam temporalem unus- 
quisque gerere debet. 

Potissimum tamen insistendum erit officiis negativis : quippe quae 
gravioribus peccatis et difficilioribus dubiis ortum dare solent. 


CAPUT I. 


DE SERVANDA VITA PROPRIA. 


S$ 1. DE PROPRIA VITA NON LAEDENDA. 


361. I. Suicidium in se seu directe voluntarium est graviter illicitum, 
excepto tantum casu quo homo dominium in propriam vitam a Deo acci- 
peret vel (probabiliter) ab auctoritate civili justam mortis sententiam 
in se exsequendi licentiam haberet. 

Suicidium in se voluntarium hic sumimus eo sensu quo dictum est 
n. 10, nempe ita ut mors appetatur immediate in seipsa, tamquam finis 
vel etiam"tamquam medium ad aliquem alium finem, puta ad vitandam 
mortem atrociorem. 

Ratio potissima ob quam suicidium generatim prohibitum est, desu- 
mitur ex injuria quam infert Deo qui solus est directus et absolutus 
thumanae vitae dominus. (2. 2. q. 64. a. 5) Cfr. philosophos morales 

_fusius agentes de hae veritate, quae, licet e christiana doctrina certis- 


 sima sil, non ita facile, saltemjin sua universalitate, demonstratur. 


Prior exceptio, vid. pro casu quo homo dominium in propriam vitam 


- 

a Deo acciperet, per se patet (n. 34) et a multis adhibetur ad explican- 
dum quomodo aliqui Sancti, ex. gr. S. Apollonia, seipsos oceiderint ut 
ostenderent animi promptitudinem in suppliciis vel periculum casti-_ 
tatis evaderent. Alii autem divinam hane inspirationem gratis asseri 
aulumantes, rectius eadem facta explicant per ignorantiam invincibilem, 
quae in tali argumento facile adesse potuit ; siquidem non est tam evi- 
dens directam illam sui occisionem esse illicitam, etiam ad servandam 
castitatem aliave bona magni momenti. (n. 131; Lessius, de Just. et J. 
1. 2. ¢. 9. n. 28) . , 

Posterior exceptio, vid. pro casu quo reus ab auctoritate civili justam 
mortis sententiam in se exsequendi facultatem haberet, a plerisque AA. 
(ex. gr. Lugo, de Just. et J. disp. 10. n. 12) rejicitur ob rationes varias, | 
quarum nulla stringens videtur. Nos eam saltem probabilem censemus 
cum Vasquez, Elbel aliisque AA. quos citat, neque improbat S. Alph. 
(n. 369). Praecipua ratio est quod, quando homo ob causam justam a 
Jegitima auctoritate damnatus est, judex (spectato jure naturali) cuilibet 
committere potest sententiae exsecutionem; ergo eam etiam reo permit- 
tere potest, non tamen imperare, siquidem id nimis inhumanum foret. 
Neque apparet quomodo secum constent AA. id negantes et tamen con- 
cedentes reo ut ipse sumat venenum, si hac ratione perire jussus sit : 
nam non minus se interimit qui venenum stomacho infundit quam qui 
pectus gladio transverberat. Inefficax quoque est ratio cui innititur Lugo 
(I. c.) : neminem posse exercere justitiam punitivam in seipsum, quia 
justitia debet esse ad alium:siquidem nihil impedit quominus idem dupli- 
cem personam agat, punientis et puniti, ut notat Palmieri. (Ball. P. n. 29) 
Sic, licet jurisdictio per se sit ad alium, Papa amen. secum in voto 
dispensare potest. 


362. II. Licet aliquid de se indifferens facere ex quo sequatur mors 
propria, sed saltem aeque immediate alius effectus bonus, dummodo — 
mors non intendatur et adsit ratio sufficiens ad effectum malum permit- 
tendum. Sed graviter illicitum est, ubi non urget causa gravis boni 
privati vel communis, aliquid agere quod proximum vel probabile mortis 
propriae periculum indueat. : 

Asserti istius pars prior non est nisi applicatio principii in tract. de 
Act. Hum. (n. 14) demonstrati. Posterior pars manifeste deducitur ex 
_Asserto I. Qui enim sine causa proportionata illud agit e quo novit vitam 
suam in proximum periculum venturam esse, aequivalenter se ipsum 
interimit, vel, si mors probabiliter tantum secutura est, temere se nota- 
bili suicidii periculo exponit. Hine : 

te Possunt milites pulverem bellicum inflammare ad perdendos hostes, 


vel navem incendere aut submergere ne hostes cum gravi Reipublicae 
‘ . : * ay 

damno ea potiantur, etsi certo praevideant se simul perituros esse : 
ratio enim magni communis boni assequendi vel damni vitandi praer 
ponderat amissioni vitae privatorum. Idem autem non liceret ad vitan- 
dam servitutem vel mortem quam hostes inferrent, vel ad impediendum 
quominus navis aliave bona in hostium manus vyenirent, nisi simul 
adesset gravis ratio boni communis vel aliqua spes, etiam modicissima, 
vitandi mortem. (Ball. P. n. 23) 

2° Licet in naufragio cedere alteri tabulam quam jam arripueris, 
quamvis, ob natandi imperitiam aliasve rationes, certo sis periturus. 
(S. Alph. n. 366) Imo sic tradere seipsum morti propter amicum a S. Th. 
(in 3. d. 29. a. 15. ad 3) dicitur perfectissimus actus virtutis : unde hune 
actum magis appetit virtuosus quam vitam propriam corporalem. Censet 
quidem S, Alph. (1. c.) naufragum non posse, ad tabulam cedendam, se 
projicere in mare, quia nemo potest se positive occidere. Id tamen subti- 
lius dictum videtur : nam, ut advertit Ball. P. (n. 25), projectio sui in 
mare est necessarium consequens concessae tabulae ; unde, si non licet 
prius, nec posterius licebit. 

3° Licet se ex alto praecipitem dare, cum certo mortis periculo, ad 
fugiendum incendium vel mortem atrociorem quam homo nequam in- 
ferre velit. Non liceret tamen te ex alta turri praecipitem dare si tyrannus 
id exigeret, secus diris te suppliciis afflicturus : quamdiu enim malum 
nondum actu infertur, actio se praecipitandi non esset fuga et defensio, 
sed vera sui occisio quae eligeretur ut medium ad atrociora mala eva- 
denda : quod illicitum est. (n. 361) Idem licet reis detentis in carcere ad 
evadendam certam sententiam mortis vel etiam carcerem perpetuum, 
dummodo adsit aliqua spes mortem evadendi. (S. Alph. n. 367) 

4° Licet virgini se exponere certo mortis periculo ad servandam inte- 
gritatem corporalem, etiamsi rationabtiter- preesumeret-se—non esse 
consensuram. Probabite-aufem est eam ad id non teneri, modo absit 
proximum consensus periculum ; nam pati stuprum est cooperatio mere 
materialis,cui praestandae datur motivum gravissimum,nempe vitandum 
mortis periculum. (S. Alph. n. 368; Ball. P. tr. 1. n. 121) 

5° Licet, ob justam causam, se sistere tyranno a quo quis novit se 
injuste interfectum iri : qualis causa foret trepidantibus in fide animum 
addere, grave scandalum cohibere, ete. Ubi enim causa proporfionata 
adest, cessat generalis obligatio propriae vitae conservandae et alieni 
peccati impediendi. (Ball. P. n. 31) 

6° Peccant graviter qui, unice lucri faciendi gratia, vitam probabili 
periculo exponunt, ex. gr. feras excitando, exercitia gymnastica valde 
periculosa obeundo, jejunium ex sponsione diutissime protrahendo, 
Quodsi periculum istud ob artem vel experientiam satis removeretur, 
de peceato gravi non constaret. Cfr. S. Alph. n. 369. 

363. III. Licet assumere labores vel vivendi genus ob quae proba- 
bile est vitam, etiam pluribus annis, minuendam esse, dummodo ex 
justa causa fiat et absit proximum mortis periculum; quodsi justa ~ 
causa desit, periculum tamen remotum maneat, id culpam levem non 
excedit. Nulla enim datur obligatio abstinendi ab omnibus rebus quae 
vitam coarctare valeant; imo humanae conditionis necessitates vel uti- 
litates videntur postulare ut, intendendo finem bonum, permitti possit 
deminutio vitae satis notabilis. (Ball. P. n. 34 seqq.) Hine : 

1° Nullatenus peccant operarii qui labores utiles assumunt, quibus 
vacantes vix umquam ad senectam perventuri sint, ut vitrum conflantes, 
metalla hydrargyro inaurantes, regionem valetudini nocivam petentes, 
ete. : 

2° Non peccant qui carnem moderatis poenitentiis affligunt, etiamsi 
propterea exspectare debeant vitam breviorem; graviter autem pecea- | 
ret, per se et abstrahendo ab ignorantia excusante, qui tantas poeniten- 
tias assumeret ut se in proximum mortis periculum conjiceret. 

3° Leviter. peccant qui excessivo potu vel cibo probabiliter vitam 
coarctant, dummodo se non injiciant in proximum: periculum mortis vel 
gravis morbi. 

IV. Mutilatio, seu actio qua membrum aufertur, per se graviter 
illicita est, excepto tantum casu quo ad conservationem totius corporis 
necessaria est. Ratio est, quod homo non-habet membrorum suorum 
dominium : ideo, nisi materiae parvitas excuset, ut in amputanda parti- 
cula digiti minimi, graviter laeditur jus Dei in corpus nostrum. Excep- 
tionis ratio est : quod partes postponi debent conservationi totius, ideo- 
que homo, ut membrorum administrator, unum ex illis ad totius salutem 
abscindere potest. Hine : ‘ 

1° Non licet abscindere pollicem ad vitanda peens etiam spiritualia, 
quae in militia subeunda immineant. Nam “ saluti spirituali semper 
potest aliter subveniri quam per membri praecisionem; quia peccatum 
subjacet voluntati , (2. 2. q. 65. a. 1. ad 3); periculum autem corporale 
nonnisi remotum est. Quodsi aliquae sanctae virgines se mutilaverunt 
ad pericula castitatis evadenda, id explicetur ut supra dictum est de iis 
qui se directe occiderunt. (n. 361) . . 

2° Non licet se castrate ad conservandam castitatem vel sedandas 
tentationes, ob eamdem rationem (S. Th. 1. ¢.), cui addi potest medii 
inefficacia : siquidem homo etiam impotens multis tentationibus carna- 
libus obnoxius manet. (Ball. P. n. 43) Liceret autem, ut fit quandoque, 
-testiculos morbo infectos abscindere ad vitam servandam. De castra- 
tione feminea seu ovariorum ablatione dicetur in tr, de Matrim. Vol. I. 
n. 503. 

3° Peccant parentes qui filios, etiam consentientes, castrant ut, vocis 
suavitate servata, lucrum majus faciant. (Lugo, de Just. et J. disp. 10. 
Be: n. 23) Si enim castratio illicita est ad consequenda magna bona spiritua- 
er lia, puta immunitatem a gravibus animae periculis, multo magis illicita 
Be est ad bona mere temporalia consequenda. Quare omnino relinquenda 
. est quorumdam AA., quos citat S. Alph. (n. 374), sententia contraria. 


- 


§ 2. DE POSITIVA CURA VITAE PROPRIAE. 


364.1. Unusquisque tenetur propriam vitam conservare mediis ordi- 

 nariis et statui suo congruentibus : nam qui talia media adhibere nollet, 

pe _ aequivalenter semetipsum occideret.Idem dicendum de servanda propria 

valetudine vel membrorum incolumitate. Quare peccaret qui respueret 

media non extraordinarie difficilia, quibus se a morbo gravi vel ab amit- 

tendo membro tueri posset. Levem tamen aegrotationem, ob rationabi- 

lem causam, curare nolle, peccato vacat : cum positiva proprii corporis 

cura non tanto rigore urgenda sit, ut a fortiori concludere licet ex iis 

quae supra (n. 363) de vitae deminutione, ob bonum finem permittenda, 
dicta sunt. 

II. Nemo tenetur media nimis difficilia vel extraordinaria adhibere 
~ ad vitam, membrorum integritatem vel sanitatem servandam : leges 
enim positivae universim non jubent talibus mediis uti. (n. 114) Hine : 

1° Nemo, etiam ditissimus, obligatur ad sedem in alia regione ponen- 
dam, vel ad balnea longinqua adeunda, etiamsi aliter vitam protrahere 
nequeat. 

_ 2 Nullus tenetur magnam mutilationem vel chirurgicam operationem 
cum vehementibus doloribus conjunctam subire, eliamsi vitam aliter 
servare non posset. Imo, etiamsi vehementes dolores arceri possunt, 
quemadmodum fere contingit nostris diebus, non putamus in eodem casu 
obligari ad magnam operationem subeundam eum qui eam yehementer 
horreat. Nam ipse hie horror extraordinariam difficullatem gignit 
(Lehmk. L. n. 572), et urgeri potest paritas cum casu virginis, quae, juxta 
plerosque DD. (S. Alph. n. 372), non tenetur subire manum medici vel 
chirurgi, quando talem contrectationem magis quam ipsam mortem 
horret. Adde : saepe manere prudens dubium de successu, praesertim 
stabili, magnarum operationum. Per accidens posset aliquis obligari ad 
i mutilationem vel chirurgicam operationem subeundam,nempe si persona 

quaedam bono aliorum, puta familiae vel Status, esset valde necessaria 
| et successus moraliter certus. Posset quoque pater aliusve Superior 
Bes i jubere filium subditumve, bono aliorum necessarium, ut pateretur 

operationem cujus dolor valde moderatus et suecessus moraliter certus 
foret, sicut jam, ob scientiae chirurgicae progressus, in dies cre- 


brius contingit. Verum, deficiente aliqua ex his conditionibus, non 


videtur res tam ardua praecipi posse. (Lugo, |. ¢. 24) 


365. III. Ex officio vitae mediis. ordinariis tuendae oritur in ple- 
risque hominibus cbligatio sustinendi laboris viribus proportionati 
seu “exercendi se rerum comparandarum causa, quae sint ad varios 
vitae usus, potissimumque ad tuitionem sui necessariae. , (Encycl. de 
condit. opif.) Haec enim est praesens humani generis conditio ut plerique, 
nisi in laborem imcumbant, vel omnino vitam alere nequeant, vel saltem 
careant ea copia subsidiorum (alimentorum, vestium, etc.) quae ad tem- 
poralem felicitatem et intellectualem evolutionem, dignitati naturae 
humanae maxime consentaneas, necessaria est : quod luculenter compro- 
batur miserrima conditione gentium quae solis terrae fructibus otiosam 
vitam ducunt, etiam in iis regionibus quae natura sua feraciores sunt. 
In hoc sensu recte dicitur lex laboris promulgata Gen. II], 19:* In sudore 
vultus tui vesceris pane. , (1) Perperam vero eadem verba interpreta- 
remur, quasi singulis hominibus, independenter a necessitate in qua 
versentur, obligatio laborandi imposita fuisset. Neque Apostolus(1 Thess. 
IV, 11; 2 Thess. IU, 10) opus manuum, seu laborem aptum ad victum 
comparandum, praecepit nisi ad excludendum peecatum eorum qui 
illicite victum acquirebant, ut observat S. Th. 2.2. q. 187. a.3. | 

Nulla autem lege praecipitur ut homo labore suo comparet sibi amplis- 
simam illam rerum utilium copiam per quam frui possit tis commodis 


quae tantum in societatibus valde excultis, plurimum evoluto materiali_ 


progressu, reperiri possunt. Tanta enim virium intensio ad comparanda 
ea quae vitae convenienter ducendae minime necessaria sunt, nimis 
ardua est quam ut praecipiatur ; eo vel magis quod vehemens tempora- 
lium commodorum prosecutio facile hominem a supernaturali fine pro- 
sequendo avocat. 

lis igitur qui nulla victus quaerendi necessitate adstringuntur, puta 
quia in ampla fortunarum conditione nati sunt vel ab aliis benigne 
aluntur, labor non praecipitur nisi quatenus necessarius est ad alia officia 


(1) His verbis felici et praeternaturali conditioni, qua humanum genus in statu 
innocentiae gavisum esset, ut vid. paradisi fructus, vitae alendae abunde suffi- 
cientes, facili gratoque labore obtinuisset, opponitur misera hominis lapsi 
conditio: ut nonnisi sudore seu arduo labore vitae necessaria consequi possit. Cf. 
von Hummelauer.(Comment. in Gen. in h., |.) Hac divina maledictione, naturalem 
rerum humanarum conditionem declarante, nullatenus prohibetur quominus 
aliquot homines hac necessitate immunes vivant, sicut simili maledictione : 
(Gen. III, 16) “In dolore paries filios, , minime prohibetur quominus naturales 
partus dolores humana arte, quatenus fieri potest, sopiantur. — 


we 

implenda, puta pietatis, caritatis, status propria, et praesertim ad 
vitanda peccata quae ex otio nasci pronum est. Quam facile ex otio 
vitia pullulent, quotidiana experientia animarum comprobat, et testatur 
Ecclesiasticus (XX XIII, 29) : “ Multam malitiam docuit otiositas. , 
Manifestum est otio vitando sufficere quamlibet occupationem, sive cor- 
poralem, sive spiritualem, sive utilem aliis, sive inutilem. Attamen, si 
vita fere integra, vel maxima illius pars, duceretur inoccupationibus mere 
voluptuariis, animus plurimum enervaretur et multis spiritualibus peri- 
culis obnoxius maneret : quemadmodum comprobatur vitiis quibus 
foedari solent fere quilibet homines ludis et recreationibus jugiter 
intenti. ; 

Nullum vero speciale officium laborandi oritur e nuda ratione utilitatis 
quam singuli homines Societati humanae, cujus membra sunt, afferre 
debeant. Verum quidem est: maxime optandum esse ut unusquisque 
tempus quod sibi a necessario labore et moderata quiete supersit, in 
utilitatem ceterorum impendat. Atque hue facit quod praeclare docet 
Leo XIII (Encyel. cit.): “ Quicumque majorem copiam bonorum Dei 
munere accepit, sive corporis et externa sint, sive animi, ob hane 
causam accepisse, ut ad perfectionem sui parilterque, velut minister 
providentiae divinae, ad utilitates adhibeat ceterorum. , Verum haec 
declarant tantum finem a Deo intentum in majore bonoram copia qui- 
busdam concedenda, minime vero Jegem strictam, quae durissima foret, 
at singuli quidquid temporis, virium etc. propriis necessitatibus supersit, 
in aliorum utilitatem conferre teneantur. Neque inutile societatis huma- 
nae membrum dici potest ullus homo qui varia officia erga Deum, pro- 
ximum et seipsum implet : siquidem vitae recte ordinatae exemplis, 
meritis, orationibus etc. multiplicem utilitatem ceteris conciliat. Strictae 
obligationes, quae hominem tamquam societatis membrum constringunt, 
oriuntur e justitia legali seu sociali et caritate. Auctoritas enim civilis, 
ad quam pertinet singulos subditos in communem societatis finem diri- 
gere, per leges multa determinat quae a singulis requiruntur ut com- 
munis temporalis felicitas sufficienter procuretur, puta dum per tributa 
partem fructuum laboris sui conferunt, dum militia vel publicis mune- 
ribus funguntur, etc. Ubi sola caritas urget, applicandae sunt regulae 
generales de quibus dictum est n. 214 seqq. 

Haee earitatis obligatio nostris diebus strictius urget quam praeteritis 
saeculis urgebat:nam, ob nefariam licentiam quae pessimis societatibus 
et seriptis tribuitur, multo major est necessitas spiritualis qua laborant 
integrae regiones, civium praesertim rudiorum classes, oppida, etc. 
Jamvero constans regula est : cum necessitate proximi crescere obli- 
gationem succurrendi in iis quibus facultas suppetit. Attamen ple- 
‘rumque hortationibus potius quam strictis praeceptis impellendi sunt ii 


. 
— 

qui tempore et dotibus abundant ut in bona opera, puta in spargendas 
bonas ephemerides, in fovendas societates catholicas ete. incumbant. 


Sat raro enim constabit singulorum operam necessariam et efficacem. 


esse ad communia damna avertenda; saepe a gravi obligatione excu- 
sabit notabile incommodum quod in opera conferenda subeundum 
erit. (n. 217) Vehementer tamen hortandi sunt hujusmodi homines ut, 
ad vitanda pericula otii et dissipationis, potissimum in opera caritatis, 
in catholicas societates fovendas, in retundendos qua voce, qua scriptis 
impiorum conatus incumbant : nulla enim ratione efficacius quam ope- 
ribus caritatis divinae gratiae copiam .merebuntur animumque ad 
excelsiora attollent. 


CAPUT II. 


DE OCCISIONE. MALEFACTORIS. 
366. I. Extra casum necessariae defensionis (de quo dicetur cap.II), 
nemini licet occidere malefactorem etiam notorium, absque publicae 
auctoritatis interventu. Nam occisio illa ad salutem totius communi- 


tatis ordinatur, ideoque pertinet ad illos solos quibus commitiitur cura’ 
communitatis conservandae. (2. 2. q. 67, a 3) insuper patet quot. 
caedibus injustis et perturbationibus ortum daret potestas singulis attri- 


buta ad injurias suas, etiam nece, vindicandas. Hine : 
1° Omnino reprobanda vindicta popularis quae in quibusdam regioni- 
bus sub nomine “ Lynch-law ,, aliquando exercetur. (Sabetti, n. 267). 
2° Non licet marito uxorem aut patri filiam occidere in adulterio 
deprehensas. Ideo Alex. VII damnavit prop. 192™ : “Non peccat maritus 


occidendo propria auctoritate uxorem in adulterie deprehensam. ” Idem © 


dic de occidendo adultero, ut patet. 


II. Auctoritati publicae licet occidere malefactorem, quatenus id ad 
salutem totius communitatis necessarium est. {d clare patet ex universa 
traditione christiana, quae id licitum reputavit, sicut et ipsa S. Script. 


licitum supponit, non tantum in republica Hebraeorum (Exod. XAT 


18 seqq.) sed et in Romano imperio. (Rom, XIII, 4) Et ratio in promptu 
est: nam, sicut privatis licet vitam tueri etiam morte injusti aggressoris, 


ita et reipublicae concedatur oportet mortem intentare iis qui-publicam — 


tranquillitatem graviter adoriuntur et mitiore poena efficaciter compesci 
nequeunt. Aliqui, sed, ut videtur, perperam, opinantur hance necessitatem 
occidendi malefactores ad communitatis tranquillitatem in regionibus 
excultis jam evanuisse ; generale tamen principium hic positum negare 
nefas est catholicis. 


; 

367. III. In occisione ex publica auctoritate per se servandus est 
ordo juris. Ad hune requiruntur quatuor : reus, judex, actor et crimen. 
Reo danda est plena facultas causam suam per se vel per alium idoneum 
tuendi; crimen autem debet esse ita grave ut, secundum leges, sit morte 
dignum, et manifestum vel ex certis testimoniis vel ex rei confessione. 
(Struggl, tr, 7. q. 3. n. 35) Hujus ordinis servandi ratio haec est : quod 
respublica non habet potestatem in vitam civium, nisi quatenus ipsi 
certo constat delictum. (Lugo, de Just. et J. disp. 37. n. 51) Insuper, ex 
jure naturae,actus pwblicus fieri debet ex scientia et auctoritate publica, 


‘Attamen, si crimen notorium esset et grave periculum, ex. gr.seditionis, 


ex ordine juridico plene servato immineret, liceret saltem principi supre- 
mo, ea omittere quae sine gravi incommodo communi fieri non possent. 
Hine : 

1° Princeps, etiam absolutus, nequit malefactorem occidere ex scien- 
tia mere privata, nisi id necessarium esset ad rempublicam a malo 
imminente tutandam. (Lugo, |. ¢.) 

2° Nemini licet occidere etiam publicos grassatores nondum legitime 
damnatos, nisi in casu legitimae defensionis vel licentiae a principe 
datae unicuique eos occidendi. Talem licentiam seu proscriptionem 
(quae jam ab usu recessit) AA. communiter licitam reputabant, sed 
tantum in casu rarae et urgentis necessitatis. (Struggl, 1. c. n. 36) 

3° Satellites nequeunt occidere reum aufugientem, nisi iste armata 
manu resistat et de crimine capitali satis diffamatus sit, neque aliud 
medium eum capiendi suppetat, et tandem ut ab eo, si aufugiat, majora 
mala timeantur. (Struggl, 1. c.) Attamen inferiores milites vel custodes 
qui reos damnatosve armis impetere jubentur, semper parere possunt, 
donee de mandati istius injustitia certo constet : quo casu, ita armis uti 


-deberent ut nullatenus vel leviter tantum aufugientem vel resistentem 


laederent. 

Semper autem, nisi graviora damna timeantur, reo occidendo conce- 
dendum est spatium poenitendi et sacramenta saltem necessaria reci- 
piendi. 


seh CAPUT III. 


DE OCCISIONE INIQUI AGGRESSORIS. 


868. I. Licitum est defendere seipsum contra iniquum aggressorem, 
etiamsi hujus mors ex ista defensione sequatur. Nihil enim tam naturale 
est quam vim vi repellere; maxima autem detrimenta sequerentur 
humanae societati, si sceleratiimpune possent quoslibet injuriis afficere. 

Quare,ob magnum bonum e defensione secuturum,permitti potest occisio 
aggressoris. (n. 14) Attamen illicitum foret excedere moderamen incul- 
patae tutelae, seu ullum nocumentum inferre proximo quod non sit 
necessarium ad proprium periculum propulsandum, aut occisionem 
proximi directe intendere. (2. 2. q. 64. a. p 


II. Ut habeatur vera defensio, oportet ut agatur de malo inferendo et 
imminente. (D’Annib. II. n. 283) Hine oportet : . 

1° Ut malum nondum sit illatwum : qui enim malum jam illatum 
redderet, exerceret vindictam, quae, saltem in gravioribus (n. 228), 
auctoritati publicae reservatur. Attamen levior quaedam percussio 
saepe licita fiet ad novas aggressiones praevertendas. Hine (S. Alph. 

. 386) censet puellae non tantum permittendum, sed et consulendum 

esse, ut invasorem pudicitiae alapis, fuste, etc. percutiat, ne iterum eam 
sollicitet. 

2° Ut sit certa mala intentio aggressoris. Attamen, si alter aliquid 
facit unde rationabiliter mors timeatur et monitus non desistit, potest 
licite occidi, ex. gr. a milite excubias agente. (Lugo, de Just. ef J. disp. 
10. n. 152) Idem dicendum de fure nocturno, de quo vix cognosci poterit 
utrum sola bona fortunae an etiam vitam impetat. 

3° Ut aggressio aliquo modo incepta sit, saltem moraliter, ex. gr. ut 
Jatro jam insidias mihi struxerit, licet nondum physice me invaserit: nam 
si physica invasio esset exspectanda, saepe jus defensionis inane fieret. 
Imo, in casu quodam rarissimo, in quo nulla alia ratione mors vitari 
posset, liceret occidere eum de quo certo constaret eum proxime vitae 
propriae insidiari, puta si uxor certo sciret maritum sibi venenum 
parasse vel a hh sub lecto abscondisse ad ipsam in somno occi- 
dendam. (Lugo, |. ¢. n. 157; Struggl, J. c. n. 20) Sed regulariter non 
licet praevenire aggressorem : siquidem id multis injuriis ortum daret, 
ob hallucinationis periculum. (S. Alph. n. 387) ‘ 


369. III. Licet per mortem injusti invasoris tueri non tantum vitam, 
sed et integritatem membrorum, pudicitiam, bona fortunae magni 
momenti. Nam etiam de bonis fortunae, quae tamen minima sunt ex 
istis, id licere admittit communis sententia Theol. innixa S. Seript. 
(Exod. XXII, 2) et Juri Canonico (6' Deer. 1. 5. t. 11. ¢. 6). Ratio autem 
cb quam liceat tueri bona inferioris ordinis, etiam cum detrimento 
bonorum ordinis superioris, assignatur a S. Alph. (n. 383) : quod 
“ praeceptum caritatis non obligat praeferre bona altioris ordinis nisi 


quando proximus est in extrema necessitate, non vero quando ipse - 


sponte se exponit mortis periculo. , . , 
Nequit clare determinari quaenam censenda sint in hoe argumento 


rm 

bona fortunae magni momenti. Probabilius talia sunt si, pro facultatibus 
possidentis, magnum ei damnum furto infertur, vel si summa est in se 
et respectu omnium notabilis, qualem censebant multi veteres summam 
32 scutatorum seu fere 400 fr. monetae nostrae. (D’Annib. I. n. 383. 
nota 9) Damnata quidem est ab Innoc. XI prop. 342: “ Regulariter 
occidere possum furem pro conservatione unius aurei. , Sed cum pro- 
positio id regulariter licere affirmaret, nequit ex damnatione conecludi 
eam summam numquam sufficere, siquidem ex unius aurei ablatione 
grave damnum imminere potest pauperi. (Ball. P. n. 64) 

Non licet autem occidere injustum tnvasorem famae vel honoris, ut 
omnes AA. hodierni docent, ex quo Alex. VII damnavit prop. 18¢™ : 
* Licet interficere falsum accusatorem, falsos testes ac etiam judicem, 
a quo iniqua certo imminet sententia, si alia via non potest innocens 
damnum vitare, et Innoc. XI prop. 302": “* Fas est viro honorato 
occidere invasorem, qui nititur calumniam inferre, si aliter haec igno- 
minia vitari nequit. , Rationes sunt : quod plerumque non deerit aliud 
medium vitandi ignominiam, puta recurrendo ad judices vel testes, et 
praesertim quod, cum honor et fama varie a variis pro suo affectu 
aestimentur, magnum periculum hallucinationis e tali defensione cruenta 
oriretur, caedes autem cum magno damno societatis humanae multipli- 
carentur, etiam ob aggressiones levissimas vel falso existimatas. (Ball. 
P. n. 72) 

Similiter non licet occidere furem rei parvi momentt unice ad eam 
recuperandam. Sed rem hujusmodi potest dominus tueri contra furem, 
qui, si vim adhibet, poterit, ubi opus est, occidi : sic enim jam occiditur 
pro tuenda non tantum re quam fur appetit, sed ipsa persona domini 
quam aggreditur. (Ball. P. n. 65) 


370. IV. Moderamen inculpatae tutelae excedunt (D’Annib. |. ¢.) : 

1° Qui majus damnum inferunt quam defensio poscebat, ex. gr. occi- 
dendo quando vulnere inflicto malum arceri poterat. 

2° Qui vim adhibent quando eam sine gravi incommodo omittere 
poterant. Ideo peccat qui furem occidit vel vulnerat, quando, per recur- 
sum ad judicem, facile bona recuperare potest : quod regulariter in 
regionibus nostris praesumendum est. Attamen, etiam quando fur rem 
ablatam jam in tuto posuit, si haec alia ratione recuperari nequiret, 
liceret eam per vim repetere, et si fur resisteret ac personae domini 
vim inferret, posset vulnerari vel occidi, ut injustus vitae vel membro- 
rum aggressor. (S. Alph. n. 383) Peccat vero qui vim adhibet quando, 
sine magno incommodo, per fugam sibi consulere poterat. Dupliciter 
autem tale incommodum occurrere potest, nempe vél ob periculum cui 
se exponat is qui facilius occidi laedive possit si fugiat quam si resistat, 

vel e magna ignominia quae eidem ob talem fugam inuratur : quod ulti- 


mum regulariter non contingit nisi iis quibus armorum usus et professio ~ 


est. (Lugo. |. c. n. 166) ee 


V. Huic juri defensionis minime obstat (D’ Amnib. 1. refs 

1° Quod aggressor sit tantum materialiter injustus, puta ebrius, 
amens, etc. Nam jus meum ad eum occidendum non oritur ex ejus pec- 
cato, sed ex jure meo ad vitam meam defendendam. 

2° Quod occasio data fuerit huic aggressioni injustae per culpam ali- 
quam : haec enim injustitiam non tollit. Sic licet adultero se tueri cum 
moderamine inculpatae tutelae contra maritum qui eum occidere nititur. 


VI. Quandocumque alicui jus se defendendi competit, licet pariter cui- 
libet, intra eosdem limites, eum in defensione juvare : id enim clare e 


earitatis natura deducitur. Quandonam exsurgat obligatio ad hance opem 


praestandam, e principiis generalibus de eleemosyna datis erui potest. 


(n. 218) Attamen, quando agilur de defensione periculosa, et quae ad 
occisionem ipsius aggressoris procedat, raro aliquis ex mera caritate 


obligatur, ob magna incommoda quae lalem defensionem fere necessario 
comitantur. Obligatio ista communiter ab AA. ponitur pro casu in guo 
innocens occidendus esset ebrius et in statu peceati mortalis, vel esset 
persona ad publicum bonum necessaria. Eadem erebrius oriri potest e 
justitia propter officium susceptum, puta magistratus, custodis, ete. vel 
e pietate, puta in parentibus erga liberos et vice versa. (S. Alph. n. 390: 
Ball. P. n. 79) . 


CAPUT IV. 


DE OCCISIONE INNOCENTIS. - 


S ]. PRINCIPIA GENERALIA. 


371.1. Occisio innocentis in se seu directe voluntaria semper est 
graviter illicila, nisi Deus, omnis vitae Dominus, eam permiserit. Neque 
Deus ulli homini, vel etiam publicae auctoritati, hane potestatem modo 


generali fecit, sed absolute talem occisionem reprobavit : “ Insontem et. 


justum non occides. ,, (Ex. XXIII, 7) Rationem affert S. Th. (2. 2. q. 64. 
a. 6) quod “ occisio peccatoris fit licita per comparationem ad bonum 
commune, quod per peccatum corrumpitur. Vita autem justorum est 
conservativa el promotiva boni communis : quia ipsi sunt principalior 

pars multitudinis. “ Nec refert utrum haec occisio intendatur ut finis an 
ut medium tantam. (n. 361) Hine : : 

1° Numquam licet innocentem dérecte interficere, etiam ad gravissima 
mala vitanda, ex. gr. furiosum ne aliis noceat, matrem in extremis posi- 
tam utinfans baptizari possit, etc. 

2° Non licet interficere obsides eo quod ii qui eos miserunt non 
servant fidem. 

3° Etiamsi tyrannus urbi minetur excidium, nisi aliquis innocens 
occidatur, id non licet directe praestare. Praeter rationem generalem 
supra datam, addi potest cum Lugo (de Just. et J. disp. 10. sect. 4): 
“ Respublica non potest in suam utilitatem convertere vitam civium et 
hance vitam consumere propter suam utilitatem : quia non cives propter 
rempublicam, sed haec propter cives est et ad eorum utilitatem ac 
bonum ordinatur. ,, 


372. II. Licet aliquid de se indifferens facere vel omittere, ex quo 
sequatur occisio innocentis, sed saltem aeque immediate effectus bonus, 
dumimodo haec occisio non intendatur et adsit ratio sufficiens ad hune 
malum effectum permittendum. Ratio patet ex supra dictis. (nn. 14 et 
362) Hine : 

1° In casu tyranni et innocentis, de quo supra, licebit hune illi tradere: 
quia respublica potest subditum cogere ut impleat obligationem, quae 
ei incumbit se exponendi illi periculo propter publicam salutem. (Lugo, 
1. c. n. 113) 

20 Ad expugnandam urbem licet, si necessarium sit, ignitos globulos 
mittere in maenia vel pugnantes, quamvis simul perituri sint multi 
innocentes. 

3° Fugienti hostem et mortem propriam licet prosequi cursum, 
quando obvius est in angusto itinere claudus vel infans quem equi 
cursus conteret. (Lugo, |. ¢. n. 127) Supponitur tamen omnes cautelas 
adhiberi, ne innocens pereat, et infantem esse baptizatum : nam, si in 
extrema necessitate spirituali versaretur, haec alterius vitae praevaleret. 

40 Si injustus aggressor, ne a te percuti possil, opponit tibi infantem, 
licet eum per ipsum infantem oppositum petere, si aliter te defendere 
nequis. Hic tamen omnino supponendum non prius occidi infantem ut 
postea libere feriatur aggressor : haec enim actio, ex supra dictis (n. 371) 
esset illicita * quia ille ictus directe et per se tendit ad mortem infantis, 
guam asSumis ut medium ad occidendum postea hostem. , (Lugo, L. ¢. 
n. 125) ; 

5° Licet aqua gelida, si alia haberi non possit, puerum mox moritu- 
rum baplizare, etiamsi timeatur ex hoe mors acceleranda. (S. Alph. 
1. 6. n. 106) 

Gén., T. I. 23 

373. III. Ut in foro conscientiae imputetur homicidium casuale, seu 
quod praeter intentionem ex aliqua actione vel omissione sequitur, non 
sufficit illam actionem vel omissionem esse prohibitam, sed necesse est 
rationem prohibitionis esse ipsum homicidii periculum. Cfr. supra 
(n. 13) conditiones generatim requisitas ut aliquis effectus malus, 
praeter intentionem sequens, agenti imputetur. Ita homicidium casuale 
non imputatur clerico contra leges ecclesiasticas venanti, sed debitam 
diligentiam adhibenti ; imputatur vero tegulas, absque solitis cautelis, e 
tecto in vicum projicienti. (S. Alph. n. 398) 

Nota, in foro externo, ob negligentiae praesumptionem, quandoque 
imputari homicidium mere casuale quod in foro interno, ex. gr. ob incon- 
siderationem, ob cautiones adhibitas, non imputabitur. - 

IV. Pleraeque homicidii voluntarii species, quae in Jure civili discer- . 
nuntur, ut assassinium, veneficium, etc., speciem moralem non addunt, 
vel, si qua species advenit, haec facillime agnoscitur eo quod ex fine 
prorsus extrinseco operantis oritur, puta in latrone occidente cum animo 
praedandi. Praesertim notandum homicidio accedere posse malitiam : 

a) Sacrilegit personalis vel localis (nu. 280 seq.) ; b) contra pietatem, 

si committitur inter ascendentes vel descendentes, inter fratres vel = 
sorores, inter maritum et uxorem: nam de reliquis gradibus contro- 
vertilur ; c) contra observantiam, si oceciditur S. Pontifex vel Princeps 

civilis : quod crimen dicitur laesae Majestatis. (Ball. P. n. 3 seqq.) j 


§ 2. DE OCCISIONE FOETUS. io 
374. NOTIONES, 1° Secundum sententiam hodie communem, nullo 
tamen certo argumento demonstratam, foetus habet animam rationalem 
a primo conceptionis instanti, seu ab eo momento quo ovulum femineum 
a spermatozoidis masculinis fecundatur. Ideo statim obtinet jus ad 
vitam, capax est baptismi recipiendi, etc. Quare prorsus dimitti solet 
distinctio inter foetum animatum et foetum inanimatum, quam antiquio- 
res Theologi Morales el ecclesiasticae leges de abortu faciebant, Scho- 
lasticorum placitis adhaerentes. Hi putabant aliquod temporis interval _ 
lum elabi inter foetus conceptionem et animae rationalis infusionem. In 
determinando isto intervallo nonnihil discrepabant; plerique masculos : 
circa 40"™ diem, feminas circa 80"™ diem animari autumabant, Videsis — 
Eschbach, Disput. physiol. theolog. disp. 2. p. 1. Quodsi quis opinaretur. 
reapse animam non infundi antequam foetus se aliquatenus evolverit, 
nihilominus eadem principia practica in praesenti argumento statuere 
deberet quae nos, juxta communem sententiam, probaturi sumus:nam, 


CAPUT IV, DE OCCISIONE INNOCENTIS. B00 


cum saltem probabile sit foetum a primo instante esse hominem, semper 
a periculo homicidii cavendum erit. (n. 68) 

2° Foetus regulariter ante septimum gestationis mensem, seu30 heb- 
domadas, extra uterum maternum vivere nequit. Attamen ubi adhiberi 
potest recens inventa artificialis incubatio, probabilitas haberi potest 
infantem jam a sexto mense completo extra uterum alendi. (1) Verum 
notandum hance probabililatem multo magis a physica evolutione et 
dispositione infantis quam a mense gestationis pendere, ideoque vix 
alium quam peritum medicum posse in singulis easibus judicare num 
foetus jam extra uterum vivere queat. (Dr. Hubert, Accouchements, etc. 
L. p. 76) 

3° Per hance possibilitatem vel impotentiam vivendi extra uterum 
maternum, discriminatur abortus ab acceleratione partus. - 

Abortus est ejectio foetus qui extra uterum nondum vivere potest, 
regulariter ante 30 hebdomadas. Acceleratio partus est ejectio foetus 
qui jam extra uterum vivere potest, sed nondum plene maturus est, 
regulariter inter 7% et 9% mensem completum. Utrumque, ut casu 
accidere, ita et voluntarie procurari potest : patet hic tantum de,volun- 
taria procuratione agendum esse. 


875. ASSERTA. I. Graviter illicitum est procurare abortum in se 
voluntarium, sive is ut finis, sive ut medium, puta ad vitandam matris 
infamiam, mariti vindictam, etc., intendatur.Est enim occisio innocentis. 
(n.371) Nam, saltem quando nullum periculum vitae foetus imminet, eum 
extra uterum ponere in quo solo vivere potest, moraliter idem est atque 
illi percussione vel alia positiva actione vitam-auferre. Idem a fortiori 
sequitur ex damnata ab Innoe: HI prop. 342: “ Licet procurare abor- 
tum, ante animationem soetus, ne puella deprehensa gravida occidatur 
aut infametur. 


3'76. II. Numquam licet directa actione occidere infantem in utero 


-niatris, eliamsi, tali operatione omissa, mater et infans perituri sint, ea 


vero admissa, salvanda speretur mater, infante pereunte. 

Ratio est, quod ita directe intenditur mors infantis tamquam medium 
ad salutem matris obtinendam, ita ut bonus effectus tantum mediate 
sequatur. Cfr.n. 14. Probatur etiam ex responsis S. Off. 25 Maii 1884 et 
19 Aug. 1888, quorum posterius ita sonat: “ {n scholis™catholicis tate. 
doceri non posse licitam esse operationem chirurgicam quam cranioto-_ © 


(1) In Maternitate Parisiensi, teste H. de Parville (La Nature, 11 Novy. 1897), 
ope artificialis ineubationis (couveuse), 30 p. c. e foetibus post sex menses 
edilis vivere pergunt. 

miam appellant... et quamcumque chirurgicam operationem directe 
occisivam foetus vel matris gestantis. , (Coll. P. F. n. 2096 seq.) Quare 
jam ab omnibus AA. deseritur opinio contraria, quam multi seriptores, 
praesertim Itali, ante haec decreta saltem ut probabilem propugnabant, 
nixi ‘praecipue ea ratione quod infans, in casu dato, potest haberi ut 
aggressor objective injustus, et qua talis, si opus fuerit, etiam vita pri- 
vari : quae ratio tamen manca est, siquidem, ut notat Ball. P. (n. 101), 
infans potius habendus est ut impedimentum salutis matris : fere sicut 
infans in arcta via jacens et fugam impediens. (n. 372) Attamen, cum 
solutio quaestionis e solo jure naturali sit valde ardua, ut satis patet ex 
illa recenti controversia, facilius admilti potest bona fides in medico qui 
craniotomiam exerceat tantum in casu valde raro, quo aliund medium non 
suppetat ad salvandam matrem ; aegre autem, in eo qui hoe desperatum 
medium adhibet ad damna non ita gravia vel certa praecavenda. 

In plerisque casibus hodie matri et proli succurri potest per operatio- 
nem caesaream, laparotomiam similesque operationes. Etenim, ob mira- 
biles progressus quos ars chirurgica, praesertim adhibita methodo 
aseptica, hodiedum fecit, multo minus periculum matri ex hujusmodi 
operationibus creatur. Quare etiam illi medici qui moralis christianae 
principia nihili faciunt, jam ab embryotomia, paucis casibus exceptis, 
abstinere solent. De his cfr. Dr. Hubert, op. cit. t. Il. p. 159 seqq, 

Si quando dubitatur utrum id quod mater gerat sit foetus an merus 
tumor, ut fieri potest in conceptione extra-uterina, neque ullum medium 
datur ad hoc dubium expellendum, censemus lJicitum, id quod matri 


imminens vitae periculum creat tamquam tumorem exstirpare : nam jus 


certum matris ad vitam servandam videtur praevalere juri mere pro- 
babili foetus ad eamdem vitam. 6 

3'7'7. III. Etiam quando mater in praesenti vitae discrimine versatur, 
neque aliud medium illius salvandae datur quam procurare abortum, id 
graviter illicitum manet. 

Etenim S. Jnqu. interrogata num medicus tuta conscientia possel in 
iis adjunctis abortum inducere, 24 Julii 1895 respondit: “ Negative, 
juxta alias decreta, diei scil, 28 Maii 1884 et 19 Augusti 1888. , Ob 
responsum istud jam communiter positiva inductio abortus tamquam 
certo illicita habetur etiam ab iis AA. (ut Lehmk. Edit. J, Jn. 841 seq.) - 
qui eam antea damnare non erant ausi. Nimirum ipsis visum erat pro: 
babiliter dici posse : matrem, dum abortum per se vel alium inducit, 
tantum cessare ab infante in utero conservando et ita permittere ut 
pereat ; ipsam vero non teneri ad prolem cum jactura propriae vitae 
conservandam. Verum non attenderant per abortum inductum poni 
actionem omnino positivam quae natura sua tendat ad foetus mortem : 
quae proinde non permitteretur tantum, sed direete procuraretur, 

In conceptione extra-uterina-licebit sane recurrere ad laparotomiam 
similemve operationem, quando aliqua etiam tenuissima spes affulget 
salvandi infantem, simul ac mater fere certo liberabitur. (Hubert, op. 
cit. I. p. 231) Quem in sensum respondit S. Inqu. 6 Maii 1898: “ Neces- 
sitate cogente, licitam esse laparotomiam ad extrahendos e sinu matris 

( eetopicos conceptus,) dummodo et foetus et matris vitae, quantum fieri 
potest, serio et opportune provideatur. , Ubi vero nulla spes hujusmodi 
affulget, neque in hoe casu licebit abortum directe inducere, etiamsi 
foetus certo moriturus sit antequam in lucem edatur, et baptismum reci- 
pere nequeat. Etenim S. [nqu., dum provocat ad responsum 19 Aug. 
1888, satis indicat abortus inductionem a se haberi tamquam opera- 
tionem directe occisivam foetus ideoque semper illicitam. 


IV. Licet matri, quae periculoso morbo laborat, sumere medicamenta 
quae directe tendant ad eam sanandam, quamvis simul inde sequi possit 
abortus vel mors foetus, dummodo hic pravus effectus non intenda- 
tur et, quantum fieri potest, praecaveatur. 

Nam sic ponitur, ob rationem proportionate gravem, causa per se 
indifferens ex qua aeque immediate sequitur duplex effectus, alter 

-bonus, alter malus. (n. 14) Neque a tali remedio sumendo deterrenda 
erit mater eo quod foetus forte sine baptismo moriturus sit. Nam ple- 
rumque infans baptizari poterit vel in utero (Vol. II. n. 143) vel abortu 

_secuto. Insuper, si mater perire sinitur, fere semper infans ante eam 
morietur. 


378. V. Artificialis acceleratio partus licita est, quando medicus 
cum solida probabilitate judicat foetum extra uterum vivere posse et 
gravis urget causa, ex parte vel prolis vel matris. 

Ratio manifesta est ubi partus acceleratur in favorem foetus, quem 
diuturnior gestatio majori periculo exponeret. Ubi vero in favorem 
matris graviter aegrotantis acceleratur, ratio est, quod, ad magnum 
matris damnum avertendum, licet foetum alicui periculo vel damno 
objicere. Attamen, si absque gravi periculo matris fieri possit, exspec- 
tandum erit donec cum morali certitudine constet foetum extra ulerum 

‘vivere posse. Sed si mater tam acta esset ut foetum plene evolutum 
edere non posset, neque operationem caesaream similemve sectionem 
pati vellet (Vol. HJ. n. 144), liceret accelerare partum, etiam quando 
tenuis tantum spes affulgeret foetum extra uterum vivere posse, ex. gr. 
inter sextum et septimum praegnationis mensem completum. Nulla 
enim melior ratio tune suppetit providendi prolis incolumitati. (Hubert, 
op. cil. t. Il. p. 121 seqq.) Idem dicendum de casibis in quibus tenuis 
spes affulgeret alendi infantem ope incubationis artificialis, neque 
melior ratio suppeditaret servandae matris vel prolis. 

VI. Graviter peccant, saltem ob pravam intentionem, mulieres quae, 
se gravidas existimantes, quaedam faciunt ut abortum inducant, puta 
pedes in aqua frigida lavando, potiones foetui nocivas sumendo, ete. 
Similiter quae in eodem casu non vitant, diligentia saltem communi, 
illas actiones quas norunt sibi grave periculum abortus. inducere. Atta- 
men, ubi abest prava intentio, non facile de gravi peccato arguendae 
sunt. Nam saepe constare nequit num actiones ponendae gravem influ- 
xum in abortum inducendum exercere valeant. Juxta Dr. Surbled (La 
vie sexielle, p. 230), praesertim vitanda sunt abusus copulae et delatio 
vestium uterum nimis arctantium. Reliquae causae quae assignari 
solent, ut violentae animi commotiones, ventris percussio, nimia defati- 
gatio, vectio in curru, et¢., saepe nihil efficiunt, etiamsi crebro et ex 
industria adhibentur. E contra quandoque minima causa, ut modici 
oneris delatio, balnea nimis calida ete., abortum inducet, praesertim in 
mulieribus valde excitabilibus, quales solent esse oppidanae. 

Hine facile deducitur reatus mariti, medici, obstetricis, ete. qui conan- 
tur abortum procurare vel ea consulunt quae illum verisimiliter inducant. 

N. B. Mulieri, quae sciens volens copulam habuit, numquam licet 
expellere semen: id enim prorsus fini naturali copulae adversaretur. 
Attamen ei quae vi dolove oppressa est probabilius id licitum est, dum- 
modo fiat immediate post copulam. Nam semen tune se habet ad modum 
injusti aggressoris quem licet repellere. (Lehmk. [. n. 849; Ball. P. de 
6° Praec, n. 120) Neque sic inducitur periculum abortus. Nam, secundum . 
recentiora medicorum placita : * Conceptio cum copula minime coinci- 
dit; imo saepe saepius, pluribus horis vel etiam diebus interjectis, ~- 
obtinet. , (Eschbach, op. cit. p. 79) Deinde merus conatus expellendi 
semen, ex. gr. per lotionem vaginae, foetui jam concepto non noceret, 

DE DUELLO- — 
379. DEFINITIO. Duellum definiri potest: singulare certamen 
armis letalibus ex condicto initum. Nempe: =D 
Singulare certamen, eo sensu quod singuli singulos adarinies licet =e 
forte hinc inde stent duo vel tres dimicaturi : quod tamen hodie obsolevit. _ 
Armis letalibus, seu quae periculum occisionis vel gravis vulnera- 
tionis afferant, ut sunt gladii, sclopeta (revolvers), non autem bacilli, 
ferrum acie retusa, multo minus pugni (boxe). E 

Ex condicto initum. Omnino requiritur ut inter partes convenerit de 
loco et tempore confligendi; nam per hane circumstantiam duellum 
differt a rixa, quae, saltem pro alterutro e pugnantibus, ex improviso 
contingit. Si, contra morem, arma determinarentur tantum in loco 
pugnae, malitia moralis esset prorsus eadem, neque talem praeviam 
determinationem videntur RR. PP. habuisse ut essentialem: nam ut 
duellantes puniunt “ illos qui ex condicto, statuto tempore, in loco con- 
vento monomachiam commiserint. , (Greg. XIII Const. ad tollendum) 
Nihilominus multi censent poenas ecclesiasticas non incurri ab iis qui 


~ antea arma non designaverint (S. Alph. n. 401 ; Ball. P. n. 103), quia jam 


deest duellum sensu proprio. Nam, aiunt, RR. PP. censendi sunt inten- 
disse duella qualia communiter fiunt et wsum detestabilem (Conc. Trid. 
Sess. 25. de ref. c. 19) constituunt. 

Hine sequitur inter condictionem duelli et ipsum certamen intercedere 
debere aliquod temporis spatium. Quare a poenis ecclesiaSticis, saltem 
probabiliter, excusantur qypi se ad pugnandum in tali loco provocant 
statimque illue pergunt. (Ball. P. n. 105) Neque duelli provocatio aut 
acceptatio habetur, si unus inimicus cum altero convenit ut pugnent 
quamprimum alter alteri obvius fuerit : nullum enim certum tempus 
assignatur. ; 

Ad essentiam duelli minime requiritur ut fiat adhibitis patrinis, 
misso utrimque provocationis libello ete., neque ut fiat ex vindicta. Nam 
communiter verum duellum censeretur, etiamsi fieret spectaculi aut 
virtutis ostentandae gratia et sine his accidentalibus solemnitatibus. 


380. ASSERTA. I. Duetium, auctoritate publica susceptum, lici- 
tum est tantum si intenditur bonum commune quod sine periculo 
occisionis vel vulnerationis obtineri nequeat, puta ad conservandanmr 
existimationem exercitus apud hostes, ad terminandum bellum cum 
minore damno. Minime vero licet ad terminandas privatas controversias, 
etiamsi a superioribus imponatur, puta militibus a duce suo: nam 
praesto est aliud medium multo aptius, nee periculum vitae humanae 
involvens, scilicet judicium legitimum. 

Si princeps duobus capite damnatis permitleret certamen inire, id non 
videretur duellum proprie dictum, neque illicitum: siquidem singulis 
exsecutionem sententiae in alterum committeret. (Bus ap. S. Alph. 
n. 400) 


II, Duellum proprie dictum privata auctoritate inire, offerre vel 
acceptare, est semper graviter illicitum. 
- Ratio illiceitatis duelli in genere spectati manifeste elucet, tum e 
pluribus legibus ecclesiasticis, tum ex ipso jure naturali: siquidem, 

saltem extra casum quo duelli acceptatio est unicum medium ad gra- 
vissima mala vitanda, clare patet graviter peecare eum, qui, sine tanta 
necessitate, seipsum et adversarium morti vel gravi vulneri exponat. 
Concluditur idem a fortiori ex iis quae dicturi sumus de hoe casu diffi- 
ciliore quem modo excipiebamus et in quo reapse plures graves AA. 
paulo antiquiores cit. a S. Alph. (n. 400), ut Reiffenst. (in lL. 5 Decret. 
t. 14. n. 20 seqq.) id licitum reputabant. Jamvero, etiam in hoe casu, 
dummodo de vero duello, ut communiter fit, non autem de mera defen- 
sione actuali bonorum magni momenti agatur, id illicitum esse constat: 
1° Hx documentis ecclesiasticis. 

a) E. damnatione duarum e propositionibus a Bened. XIV (Const. 
Detestabilem, 10 Nov. 1752) reprobatis. Etenim 1 sic sonabat: “ Vir 
militaris qui, nisi offerat vel acceptet duellum, tamquam formidolosus, 
timidus, abjectus et ad officia militaria ineptus haberetur, indeque 
officio, quo se suosque sustentat, privaretur, vel-promotionis, alias sibi 
debitae ac promerilae, spe perpetuo carere deberet, culpa et poena_ 
vacaret, sive offerat, sive acceptet duellum. ,, 34 autem erat haec: 
“ Non incurrit ecclesiasticas poenas, ab Ecclesia contra duellantes 
latas, dux vel officialis militiae, aeceptans duellum ex gravi metu amis- 
sionis famae vel officii. , Jamvero, nisi velimus damnationem 12¢ prop. 
reddere prorsus inutilem fini quem Bened. X!V-intendebat, eam ita 
intelligere debemus ut reprobetur non tantum oblatio, sed et acceptatio 
duelli. Mens enim Pontificis fuit ut omne duellum proprie dictum illiei- 
tum declararet et auctorum, qui praedecessorum ejus decrela emollire 
conati erant, sententiam reprobaret. [d patet ex cit. Const. ubi: “ His: 
tain sapienter, tam aperte atque perspicue ab Ecclesia et ab Ap. Sede 
conslitutis, dubitari jam nullo modo posse videbatur quin duella omnia 
tam publica quam privata et naturali et divino jure prorsus illicita, 
vetita atque damnata censeri deberent. , Ut adnotat Palmieri, refutans 
Ballerini (in nota ad n. 120), nostra conclusio “ non est contradictoria 
propositionis damnatae (14) si extrinsecam ejus formam spectes, sed — 
contraria: est tamen ea, quain exigit ipse scopus Pontificis aliquid 
certi nos docere volentis sua proscriptione.,, E damnatione vero prop. 3¢” 
concludimus ab Ecclesia reprobari duellum proprie dictum quod susci-- 
piatur ad defendenda bona magni momenti. Contra hane conclusionem 
immerito objicit Baller. (n. £18) nibil in ea propositione dici de actuali- 
defeisione bonorum. Nam, quando aliguis militiae officialis ab alio ad 
duellum provocatur et metuit ne recusando amittat famam vel officium, 
haec bona, quae certe magni momenti sunt, omnino actualiter inva- 
duntur ab eo qui hune officialem per provocationem suam, in talem 
necessitatem vel duellandi vel haee amittendi conjecit. 

b) E recentioribus 5S. Sedis documentis, nempe Bulla Apostolicae 

Sedis Pii 1X (Vol. IT. n. 595) et Litt. Encyel. Leonis XII{ ad Archiep. et 
Ep. Germaniae et Austro-Hung. Imperii (12 Sept. 1891), in quibus 
duellum proprie dictum ita reprobatur ut nulli exceptioni videatur esse 
locus. Ceterum in hune sensum universalis reprobationis, documenta 
illa interpretantur tum pastores, tum fideles hodierni. 

2° Ex intrinseca ratione. Ut liceret propriam et alienam vitam peri- 
culo exponere ad vitanda gravissima mala, necesse esset ut effectus 
bonus saltem aeque immediate ac malus e duello sequeretur. (n. 14) 
Jamvero hie bonus effectus, seu conservatio bonorum et muneris, nov 
obtinetur nisi per aestimationem omnino praeposteram, quam sibi con- 
eiliat duellum acceptans, dum temere vitam propriam et adversarii 
exposuit vel laesit, inducta confusione valde nociva bono communi inter 
veram virtutem et temeritatem. Cfr. Lugo, de Just. et J. disp. 10. 
n. 172; Lehmk. Stimmen aus Maria-Laach, Ap® 1894. 

381. III. Licet singulare certamen inire cum eo qui actualiter 
aggreditur vitam vel bona fortunae magni momenti, vel qui minatur se 
eadem bona ablaturum esse, si aliter vitari nequeunt aggressio vel 
minae. Haec enim est tantum defensio licita (nn. 368 seqq.), neque tale 
certamen.proprie pertinet ad ea duella quae Ecclesia tamquam detesta- 
bilem abusum reprobat: nam qui abusum illum tuentur, communiter 
hujusmodi pugnam non haberent tamquam verum duellum. Neque 
casus mutari videtur si, moraliter perstante tali aggressione, ambo se 

in alium Jocum conferrent, puta quia aggressor ad id quoque cogeret. 
(Lebmk. I. n. 850; D’Annib. IH. n 289, nota 53) 

Non videtur aliquid amplius concedere Struggl (Th. Mor. t. 7. q. 3, 
n. 65), cui innifuntur Ballerini (1. 118) et D’Annib. (L c.) ut tueantur 
liceitatem duelli ad damnum gravissimum in bonis avertendum. Quorum 
sententiam, nisi ad limites hic positos reducatur, ob rationes datas 
n. 380, prorsus rejiciendam ducimus. 


IV. Graviter peccant, duellum instituentes cum pacto de dirimendo 
certamine, ut primum alteruter vulneratus fuerit, seu sanguinem 
fuderit, aut certus ictuum numerus ufrimque illatus fuerit : bi enim, in 
Const. Clementis VIII Illius vices (1 Sept. 1592), poenis duellantium 
subjacere declarantur. Similiter S. C. C. (9 Aug. 1890) respondit iisdem 
obnoxios esse ineuntes duella qualia inter scholares Germaniae insti- 
tuuntur : qui, ut exposuerat Episcopus Wratislaviensis, parvo tantum 
cultro utentes et ceteris corporis partibus bene tectis, sibi in faciem 
incisionem seu vulnus inferunt; in his ergo duellis, eodem teste, nec 
mors nec mutilatio intenduntur, rarissime autem et nonnisi per accidens, 
ex imprudentia aut ex alia causa duello extrinseca, alterutra contingit. 
(N. R. Th, t. 22. p. 582) 

Practice igitur, quotiescumque concurrunt ea quae ad substantiam 
duelli, quale communiter concipitur, necessaria sunt (n. 379), videtur 
graviler peccari sive ob periculum gravis vulneris quod cautelis adhibi- 
tis removeri nequeat ‘ubi arma letalia adhibentur, sive ob grave 
scandalum quod cuivis duello proprie dicto adhaeret, neque a gravi 
reatu excusantur duellantes, eo quod nec mors, nec mutilatio timetur. 
Parum autem prodesse censemus opinionem eorum qui (ut Ball. P. n. 108; 
Villada, Cas. Conse. L. p. 351) tenent ecclesiasticas poenas non inewri ab 
iis duellantibus qui tantas adhibent cautelas ut nonnisi levis vulneris 
sit periculum: talis enim hypothesis, CUBR: non repugnet, vix 
umquam verificabitur. 


382. V. Ratione scandali, plerumque graviter peccant qui duellum 


ficte offerunt, acceptant, ineunt. Iidem tamen poenas ecelesiasticas © 


non incurrunt, Hae enim feruntur in veram acceptationem vel oblationem 
et incertamen cui reapse subsit periculum mortis vel gravis vulnerationis. 
Peecatum autem scandali sufficit ut explicetur quare a Bened. XIV 
damnata fuerit prop. 28: “ Excusari possunt, etiam honoris tuendi vel 
humanae vilipensionis tuendae gratia, duellum acceptantes vel ad illud 
provocantes quando-certo sciunt, pugnam non esse secuturam, utpote 
ab aliis impediendam. , Insuper alia ratio damnationis esse potest : 
nim. eum qui cum tali praevisione acceptet, non omnino fiete acceptare, 


sed ea intentione ut, si forte pugna non impediatur, duellum ineat.. 


(Pennacchi, Comm. in Const. Ap, Sedis. t. 1. p. 561 seqq. ; Ball. P. n. 106 
seq.) 


CAPUT VI. Y 


DE BELLO. 


383, I. Ut liceat bellum indicere, necessaria est auctoritas publica 
et, saltem regulariter, suprema, qualis in sola societate perfecta viget. 
Etenim privati vel societates imperfectae possunt jus suum coram 
tribunali superioris prosequi ; bellum. autem, propter ingentia damna 
quae secum trahit, nequit esse licitum si datur aliud medium quo, sine 
tantis calamitatibus, idem finis obtineri queat. At, cum societas perfecta 


nullum habeat superiorem cui in temporalibus subsit et qui eam ab alins : 


gentis injuriis efficaciter tueatur, necesse est ut possit vim vi repellere 
vel injuriae illatae reparationem procurare. (2. 2. q.40. a. 1) Attamen, si 
quando supremam auctoritatem gerens nollet vel non posset injurias 


ab una societate imperfecta alii illatas compescere vel vindicare, non 


videtur injustum bellum quod ab una reipublicae parte contra aliam. 


-geratur, ut crebro fiebat medio aevo inter varia oppida vel principes 
subordinatos. (Laymann, |. 2. tr. 8. ¢. 12. n. 4) 


II. Ad justitiam belli defensivi, quo vis illata repellitur, sufficit ut, 
saltem cum probabilitate, existimetur vim injuste inferri. At si contra- 
rium morali certitudine constat, satisfaciendum est aequis postulationi- 
bus bellum inferentis. Nequit enim dari bellum objective justum ex 
utraque parte, quia nequeunt duo circa eamdem rem habere duo con- 
traria jura. Saepe tamen, ob certitudinis defectum, bellum ex utraque 
parte subjective justum est. (Bus. ap. S. Alph. n. 402) 


384. ITI. Ad justitiam belli offensivi requiritur causa tam gravis ut 
aliquam proportionem habeat cum plurimis calamitatibus quae inde in 
utramque gentem belligerantem oriturae praevideantur. 

Hujusmodi causae se tenent imprimis ex parte reipublicae bellum 
illaturae, quales censentur : recuperanda provincia eidem debita quam 
recuperare multum intersit communis boni, vindicta sumenda de gravi 
contumelia quae principi vel reipublicae illata sit, ete. (Laymann, |. ¢. 
n, 5) Possunt quoque se habere ex parte religionis: sic licet, vel 
quandoque oportet, catholicas gentes bellum gerere contra infideles ut 
eos compellant ne fidem Christi annuntiandam impediant, ex. gr. expel- 
lendo vel oecidendo Missionarios. (2.2. g. 10. a. 8) Tandem eadem 
facultas vel obligatio oriri potest ex caritate erga alias gentes injuste 
oppressas. Quare in Syllabo Pii IX reprobatur prop. 62*: “ Procla- 
mandum est et observandum principium quod vocant de non inter- 
ventu. , In omnibus his casibus supponitur frustra petitum fuisse ut 
injuria illata repararetur : non enim liceret ingentia bellorum damna 
permittere si medium innocuum ad justam reparationem obtinendam 
suppeteret. 

IV. Ad justitiam belli offensivi insuper requiritur ut de causa ista 
cum morali certitudine constet. 

Ratio praecipua haec est: quod tanta damna secum fert bellum ut 
permitti nequeat nisi ad jura prorsus certa vindicanda. (S. Alph. n. 404) 
Unde videtur rejicienda, tamquam intrinsece periculosa et damnosa, 
sententia AA. non paucorum opinantium sufficere ut jus bellum infe- 
rentis sit probabile vel probabilius. Si enim dubium de jure superest, 
recurrendam erit ad arbitrium aliorum prineipum et praecipue Romani 
Pontificis ; quodsi altera pars hune recursum prorsus rejicit vel sen- 
tentiae ab arbitro latae parere detrectat, jam habebitur injuria certa 
ob quam licebit bellum indicere. (Waffel. de Just. II. n. 444) 

Si, coepto bello, altera pars congruam satisfactionem offert, haec 
accipienda est : secus enim, sine necessitate, caedes aliaeque calami- 
tates multiplicantur. 

385. V. Milites qui ad bellum gerendum adiguntur, sive per con- 
scriptionem (ut hodie solet), sive quia, ante exortum bellum, libere 
nomen exercitui dederunt, per se non tenentur inguirere de belli justi- 
tia : nam superioribus suis parere possunt, quamdiu non constat eorum 
jussa esse illicita. Attamen si, ob adjuncta, vehemens suspicio oriretur 
de belli injustitia, tenerentur quidem inquirere quantum commode pos- 
sent; a bello tamen abstinere deberent tantum si comperirent illud esse 
manifeste injustum. 

Qui vero libere nomen dare velint exercitut bellum inituro, tenentur 
inguirere de justitia causae, nec possunt eam adjuvare nisi moraliter 
constet eam justam esse; guia, cum agatur de damno tertii, nequit 
illud inferri, nisi constet de injustitia possidentis. (S. Alph. n. 408) Alii, 
ut Busemb. (I. ¢.), requirunt tantum probabile judicium : quod sane 
sufficit, ubi bellum est defensivum, imo et practice ubi offensivum est, 
siquidem de his causis vix aliter judicare possunt gregarii milites 
quam probabili conjectura vel praesunptione. 


VI. In bello-justo licet facere ea omnia quae ad finem belli sunt 
necessaria, dummodo nihil fiat contrarium juri naturali vel gentium. 
Hine : 

1° Non licet, extra actuale certamen, occidere innocentes : quo nomine 
veniunt tum ii qui arma non portarunt, tum etiam milites qui tantum 
coacti (ut hodie plerumque contingit) in bello participarunt : innocentes 
enim extra casum legitimae defensionis occidere juri naturali repugnat. 
(n. 371) Imo hodie in more positum est ne oecidantur ii etiam qui forte 
injustitiam belli cognoscentes pugnaverint. 

2° Licet contra hostem adhibere insidias et stratagemata (2. 2. q. 40. 
a. 3): hoc enim nihil aliud est quam ipsis consilia propria abscondere. 
Sic exploratores, qui sub amicorum specie mitti solent, non peceant, 
nisi forte leviter ob mendacia quae proferant. At graviter adversantur, 


saltem juri gentium, ea stratagemata quae nullatenus caveri possunt et 


grave periculum innocentibus creant, ut veneno inficere fontes. : 

3° Peccat qui fidem hosti datam frangit, nisi eam dederit coactus seu 
injusto metu ad iniqua promittenda adactus, vel hostes eam non servent 
vel circumstantiae sint prorsus mutatae. (Bus. ap. S. Alph. n. 410). 

4° Praxis hodie communiter recepta est ut, excepto bello navali, bona 
privatorum non diripiantur ab hostibus. Attamen injustum non est 
tributa bellica imponere civitatibus vel vicis qui hostiles actiones exer- 
cuerunt et sontes tradere nolunt vel nequeunt. (Lehmk, I n. 857) 


woe eee 8) ee A ee 


TRACT. VI. SECT. VI. DE SEXTO ET NONO PRAEG. DECALOGI. 365 


Multa alia cirea bona diripienda, acquirenda, restituenda, agitant DD. 
quae, utpote minus practica, omittimus. Ceterum, ubi res non aperte, 
injusta est, multum concedendum est consuetudinibus receptis et neces- 
sitati verae vel saltem existimatae. 


SECTIO VI. — DE SEXTO ET NONO PRAECEPTO. 


386. Sextum Decalogi praeceptum sic sonat : “ Non moechaberis ; 

(Ex. XX, 14); nonum autem : * Nee desiderabis uxorem ejus , i. e. 
proximi tui. (ib. 17) Ambo simul explicari solent, quia sicut sexto 
externa, ita nono interna luxuriae peccata prohibentur. : 
_ Imprimis agemus de peccatis luxuriae consummatis juxta naturam ; 
deinde de iisdem consummatis contra naturalem ordinem; tandem de 
peccatis luxuriae non consummatis. De peccatis internis jam multa 
explicata sunt in tr. de Peccatis, nn. 169 seqq. 


CAPUT I. 


DE PECCATIS LUXURIAE CONSUMMATIS JUXTA NATURAM. 


§ 1. NOTIONES PRAEVIAE. 


38'7. I. Luxuria est vitium capitale quo quis inordinate appetit delec- 
tationem veneream. 

Inordinate, i. e. contra rectae rationis ordinem, quod (ut postea fusius 
explicabitur) semper contingit quando haec delectatio extra matrimo- 
nium vel contra matrimonii obligationes quaeritur. 

Venereum dicitur id quod ex se proxime ad generationem pertinet. 
Hine, quo clarius percipiatur qualis delectatio dicenda sit venerea, 
quaedam de generationis natura praemittenda sunt. 

Generatio distinguitur in activam et passivam. 

Activa generatio*idem sonat ac copula, coitus, concubitus ; consistit 
autem in eo quod membrum virile in vaginam feminae immittatur ac 
semen virile in vase femineo deponatur. Passiva generatio est congrua 
unio seminis masculini cum semine seu ovulo femineo in ulero feminae. 
Cfr. Capellmann, Medic. past. p. 132. 

II. Inter antiquos DD. multum controvertebatur num, in actu copu- 
lae, verum semen prolificum a femina sicut a viro effunderetur et 
active ad generationem concurreret. Affirmabant Scotistae cum Galeno; 
negabant plerique, cum Aristotele et S. Thoma. (8. q. 3f. a. 5, ad 3) 
Hodie autem physiologica observatione constat magnum discrimen 
vigere inter rationem qua uterque sexus ad generationem concurrit. 
Nam viri testibus secernitur humor quidam seu sperma cui innatant 
corpuscula quae spermatozoida nuncupantur. Apud feminas quoque, in 
actu copulae, humor quidam secernitur et profluit e glandulis quae, ob 
situm suum, vulvo-vaginales audiunt. At humor ille minime essentialis 
est ad generationem : ad hane enim feminae concurrunt tantum sup- 
peditando ovula, quae a spermatozoidis fecundentur, et ideo testes 
muliebres hodie ovaria dicuntur. Avulsio autem ovuli feminei quando- 
que libidine acceleratur ; sed etiam sine ulla libidine et sponte fil, ita 
ut apud singulas feminas fere singulis mensibus, vel forte crebrius, ovu- 
lum ab alterutro ovario avellatur. Cfr. Lecomte, De VOvulation spon- 
tanée de l’espéce humaine. 

Cum hac ovuli avulsione fit quidam sanguinis fluxus qui dictus est 
menstruus eo quod plerumque 28° die redire solet, a tempore puber- 
tatis (in Belgio circa annum 15") usque ad menopausim (quae gene- 
ratim contingit inter annum 48"™ et 52%™) (1). Hujus fluxus finis natu- 
ralis est ut ovulationis opus sanguinis calore juvetur et foetui, si forte 
concipiatur, alimentum prostet. Durat autem regulariter a duobus ad 
octo dies, per quos mulieres patiuntur ea quae medici vocant molimina 
menstrualia. Postulat quandoque mulierum valetudo ut medicaminibus 


provocetur fluxus menstruus: qua in re nulla est moralis difficultas, — 


cum hujusmodi fluxum non comitetur venerea: delectatio. Ejusdem 

absentia non est indicium sterilitatis. - 
Vero semine carent eunuchi et impuberes. Masculi, in regione nostra, 

pubertatem raro attingunt ante annum 15" completum ; ante annum 


vero 18"™, semen eorum non solet esse prolificum seu spermatozoidis— 


refertum. 4 


388. III. Praeter seminis effusionem, theologi commemorant déstél- 


lationem. Haee est, juxta Capellmann (Med. Past. p. 81), “ profluvium” 


humoris pituitosi ex urethra. Humor iste oritur ex glandula prostata et 
ex glandulis pituitariis urethrae, nihilque commune habet cum’ semine 


(1) Limites hie damus pro nostra regione juxta Dr. Hubert, Accouchements, 
ete., t. 1. pp. 12 et 28. In regionibus calidioribus pubertas citius incipit et desinit. 
In eamdem adhue amplius influunt physicae singularum mulierum disposi- 
tiones: sic pubertatem accelerant bona valetudo et copiosus cibus, retardant 
debilitas et inopia. Cfr. Béclard, Traité élém. de physiologie, II. p. 636. 

proprie dicto nisi effluvii locum.Distillatio locum habere potest in homi- 
nibus puberibus atque impuberibus (etiam in castratis) ; potest mastur- 
batione provocari vel etiam sponte accidere ; potest tandem conjuneta 
esse cum voluptate vel ea carere. , Eadem contingere potest etiam in 
feminis, in actu copulae vel, ubi alias veneream voluptatem quaerunt, 
effusione humoris e glandulis vulvo-vaginalibus. 

‘Per motus carnales, motus venereos, rebellionem carnis, Theologi 
intelligunt erectionem membri virilis vel clitoridis femineae cum volup- 
tate conjunctam. Hane erectionem tribuere solebant spiritibus genera- 

tiont inservientibus, dum reapse tribuenda est sanguini qui, ob causas 
- maxime varias, ad illa membra confluit. 

Uberiorem horum phaenomenorum explicationem videsis apud recen- 
tiores Physiologos vel apud Eschbach. (Disp. physiol. theol. disp. 1. 
ec. 1-4) 

Solent quoque Theologi membra corporis in triplicem classem divi- 
dere pro majore vel minore eorum aptitudine ad veneream delectatio- 
nem per aspectum, tactum, oscula, etc. excitandam : nempe in honesta, 
minus honesta, inhonesta seu turpia. Sed de quibusdam membris deno- 
minandis alii aliter sentiunt. Praecipue attendendum inhonestas censeri 
tantum partes genitales hisque proximas. (Ball. P. n. 26) 


389. IV. Quo melius objectum luxuriae proprium ab iis quae affinia 
sunt secernatur, juvat in homine triplicem delectationem discernere : 
veneream, sensibilem, intellectualem. 

19 Venerea, juxta superius dicta, ea est quae sentitur in partibus 
genitalibus et ad generationem proxime spectat. Talis ergo censenda 
non est quaelibet delectatio quae in iis partibus sentiatur, ut puta e 
mero contactu rei mollis, sed quae saltem initium sit illius voluptatis 
quam natura seminis effusioni adnexuit. Completa delectatio venerea 
habetur pro viris in effundendo semine; incompleta in motibus et 
excitalionibus effusioni praeviis. Pro feminis vero, completa sentitur in 
clitoride et bulbo vaginae cum humoris secretione : incompleta, in 
commotione praesertim clitoridis. ee 

Magnum discrimen quoad hance voluptatem inter virum et feminam 
viget. Vir enim, nisi forte luxuria prorsus extenuatus sit, vehementi 
voluptate perfunditur dum semen emittit; femina vero in copula habenda 
humoribusque secernendis, nune magnam, nunc parvam vel nullam 
voluptatem experitur, quin etiam interdum dolet. je 

2° Delectatio sensibilis in duplicem speciem aptius dividitur (neque 
enim omnes eodem modo dividunt et definiunt) : in pure sensibilem et 
sensibilem carnalem, Scilicet : a 

a) Pure sensibilis ea est quae oritur ex objecto quod de se praecise 


f 

aptum non est ad delectationem veneream excitandam, ex.gr.quae desu- 
mitur e tactu holoserici, auditu musicae, olfactu floris, ete. Haee per se 
indifferens, neque radicaliter mala est. 

6) Sensibilis carnalis ea est quae, licet hic et nunc delectationem 
veneream non commoveat, oritur tamen ex objecto quod de se aptum 
sit ad talem delectationem excitandam, ex. gr.e tactu vel osculo feminae, 
quod ab agente ad veneream libidinem non ordinetur. Propter hane 
aptitudinem solet dici hujusmodi delectatio radicaliter mala. (Strugel, 
tr. 7. q. 4. n. 4) ; 

3° Intellectualis ea est quae in animo sedem habet et, pro objecti sui 
natura, bona vel mala est. Cfr. n. 172 seqq. Haec saepe comitatur delec- 
tationem pure sensibilem, ut si quis delectatur ex honestis osculis, 
amplexibus vel tactibus exhibitis in signum casti amoris et amicitiae : 
“ Haec enim est potius voluptas mentis et gaudium animi de honesta 
amicitia et benevolentia quam affectus sensitivi., (Sporer, Theol. 
Sacram. p. 4. n. 680) Hine Ball. P. (u. 70) carpit illos qui omnem delec- 
tationem ex amplexu oriundam, si non sit mere sensibilis, statim vocant 
veneream * perinde scil. ac si de animalibus brutis ageretur. ,, 


V. Peccata luxuriae dividuntur in actus perfectos seu consummatos 
et imperfectos seu non-consummatos. 

Priores illi sunt in quibus fit libidinosa seminis effusio, dum in poste- 
rioribus voluptas venerea ad hance effusionem non pertingit. Hos multi 
eum S. Th. (2. 2. q. 154% a. 1. ad 5) vocant peceata impudicitiae. — 

Actus consummati ulterius subdividuntur in consummatos juxta 
naturam et consummatos contra naturam, prout ex iis, spectata ipsa 
actus ratione,generatio sequi possit vel nequeat. Priores juata naturam 
dicuntur, quia homo in iis servat ea quae natura ad hune actum 
praestituit. 


S 2. DE SPECIEBUS PECCATORUM QUAE JUXTA NATURAM 
CONSUMMANTUR. 


390. Poni solent horum peccatorum species sex, cam S. Th. (2. 2. q. 
154. a. 1 et a. 10) : fornicatio simplex, adulterium, incestus, stuprum, 
raptus, sacrilegium. De quibus generatim adverte : 

1° IMorum peccatorum, quatenus castitaté adversantur, eamdem esse 
malitiam : nam in singulis habetur congressus indebitus maris cum 
femina. Differentiae autem quae superadduntur, ex oppositione ad 
alias virtutes, praesertim justitiam et religionem, adveniunt. Hine, 
probato gravi reatu simplicis fornicationis, statim patet reliquas species 
graviter adversari castitati. 

2° Easdem differentias, quae hic de peccatis juxta naturam consum- 
matis ponuntur, posse similiter reperiri in peccatis non consummatis, 
ex. gr. tactu impudico cum conjugata, et in peccatis contra naturam 
‘consummatis, ex. gr. copula onanistica cum conjugata. 

De singulis breviter explicabimus quid sint et quem reatum inducant. 


$91. I. Simplex fornicatio est copula soluti cum soluta ex mutuo 
consensu. , 

In hae definitione voces solutus, soluta designant virum et feminam 
qui nullo speciali vinculo religionis (ob votum), pietatis (ob consangui- 
nitatem vel affinitatem) vel justitiae (ob matrimonium) ligentur, ex quo 
gravis malitia peccato violatae castitatis accedat. 

Fornicationem simplicem esse peccatum grave constat : 

1° Ex S. Script. ex. gr. 1 Cor. VI, 9: “ Neque fornicarii, neque idolis 
servientes regnum Dei possidebunt. , — Eph. V,5: * Omnis fornicator 
aut immundus... non habet haereditatem in regno Christi et Dei. , — 
Gal. V, 19 seq. ubi Apostolus, de fornicatione aliisque vitiis locutus, 
concludit : “ Qui talia agunt regnum Dei non consequentur. ,, 

9° Ex ratione. Nempe ad educationem hominis non tantum requiritur 
cura matris a qua nutritur, sed multo magis cura patris a quo est 
instruendus et defendendus et in bonis tam interioribus quam exterio- 
ribus promovendus. Huic autem tanti momenti tamque necessario bono 
graviter adversatur concubitus vagus, qualis habetur in fornicatioue. 
Ergo fornicatio, quae tam graviter bono prolis educandae adversatur, 
est peccatum mortale. “ Nec obstat, si aliquis fornicando aliquam cog- 
noscens sufficienter provideat proli de educatione: quia id quod ecadit 
sub legis determinatione, judicatuy secundum id quod communiter 
accidit, et non secundum id quod in aliquo casu potest accidere. ., (2. 2. 
q. 154 a. 2) Vid. si fornicator proli providet, id unice ex ejus voluntate 
oritur: manet tamen ipse actus fornicandi repugnans ordini naturae, 
quo postulatur ut relationes inter utrumque sexum non foveantur sine 
stabili vineulo. 

Ideo fornicatio est intrinsece mala, non solum lege positiva prohi- 
- bita, ut dicebatur in prop. 488 ab Innoc. XI damnata: * Tam clarum 
videtur fornicationem secundum se nullam involvere malitiam et solum 
esse malam, quia interdicta, ut contrarium omnino rationi dissonum 
videatur. ,, : 

A fornicatione specifice non differunt concubinatus et meretricium. 
Prior est fornicatio habitualis, sive in eadem domo, sive separati habi- 
tent vir et mulier. Habitus tamen ille confessario petenti manifestandus 
est, cum saepe inde occasio proxima peccati in futurum maneat; imo 
sponte fatendus, si quando, ex. gr. ob cohabitationem, grave scandalum 

datum est. Saepe etiam vox coneubinatus usurpatur ad designandum 
habituale adulterium, incestum, sacrilegium. Meretricium autem desig- 
nat conditionem mulieris quae solet omnibus petentibus sui corporis 
usum concedere. 


392. II. Adulterium est copula illicita in qua uterque vel saltem 
alteruter coeuntium est matrimonio junctus. 

In adulterio, praeter malitiam contra castitatem, reperitur malitia 
contra justitiam : violatur enim jus quod conjugi in corpus compartis 


competit. Igitur, quando uterque conjugatus est, duplicatur injuria, ac 


propterea haec circumstantia in ¢onfessione exprimenda est. 

Quodsi conjux in peccatum illud consentiret, maneret certe adulte- 
rium, ut liquet ex damnatione prop. 508e ab Innoe. XI: * Copula cum 
conjugata, consentiente marito, non est adulterium ideoque sufficit in 
confessione dicere, se esse fornicatum. , Dissident aliquatenus AA. in 
ratione rem explicandi. Praeplacet sententia, quam inter alios tenet 
Ball. P. (tr. 8. p. 2. n. 7): manere injustitiam eo quod consensus ille est 
moraliter nullus, siquidem eonjux caret potestate renuntiandi juri quod, 
ex ipsa matrimonii natura, est inalienabile. Ideo circumstantia hujus 
consensus non est in confessione exprimenda : quamvis hane obligatio- 
nem asserant Lugo (de Just. et J. disp. 8. n. 10) aliique, eo quod in tali 
adulterio rationem injuriae contra conjugem cessare opinantur. 


393. III. Incestus est congressus cum consanguinea vel affini bee 
ad quartum gradum.., 


Malitiae contra castitatem, in incestu, accedit. gravis malitia contra 


pietatem. Praecipua ratio est, quod in eopula carnali habetur quaedam 
turpitudo contraria honorificentiae quam homo debet parentibus suis et 


per consequens aliis consanguineis qui ex eisdem parentibus de propin-_ 


quo originem trahant. Alias rationes videsis 2. 2. q. 154. a. 9. Quod 
autem ad quartum gradum haee malitia extendatur, a lege ecclesiastica 
matrimonium ad hunc usque gradum dirimente repetendum est. Quare 
copula inter consanguineos ad matrimonium ineundum dispensatos 
probabilius non est incestus. (S. Alph. n. 452) : 

Probabile est non: differre specie incestum cum consanguinea ab 
-incestu cum affini, quia propter eamdem rationem uterque prohibetur. 
Similiter probabile est non esse exprimendum gradum consanguinitatis 


vel affinitatis, excepto tantum primo gradu consanguinitatis vel affinita- 


tis in linea recta, puta inter patrem et filiam, vitricum et privignam, ete. 
In primo enim gradu eoque tantum habetur motivum speciale ob quod 
commixtio carnalis prohibeatur, nempe reverentia parentibus a filiis 
debita, quae non est ejusdem rationis ac reverentia ceteris consangui- 

neis vel affinibus debita. (S. Alph. 1. 4. n. 448 seq. et 1. 6. n. 469 seqq.) 
Specialem etiam malitiam habet et ad incestum refertur copula cum 
consanguineo spirituali vel legali in gradibus matrimonium dirimenti- 


bus. (S. Alph. 1. 4. n. 450) 


394. IV. Stuprum est oppressio mulieris invitae. [In stupro, ut per 
se liquet, gravis malitia contra justitiam committitur, sive mulier virgo 
sit, sive jam corrupta. Haec definitio differt ab ea quam antiquiores DD. 
e Jure Canonico (Causa 36. q. 1. c. 2) hauserant : “ illicita virginis deflo- 
ratio ,; ex qua sequebatur ad stuprum non requiri vim, sed tantum 
integritatem virginalem. (2. 2. q. 154. a. 6) Praeferenda autem est prior 
definitio, eo quod hic inquirimus de peccatis luxuriae specifice diversis 
in ordine ad confessionem. Jamvero, juxta sententiam probabiliorem 
(S. Alph. n. 443), copula habita cum virgine consentiente non addit 
gravem malitiam simplici fornicationi. Igitur virginitatis circumstantia 
non est accusanda a poenitente, nisi per accidens occasionem dederit 
gravi reatui, puta ob infamiam, vel parentum maerorem. (Ball. P. n. 79 


seqq.) 


V. Raptus est violenta abductio personae cujuscumque in alium 
locum ad libidinem explendam. (Bus. ap. S. Alph. n. 444) 

Violentia illa inferri potest vel ipsi personae quae abducitur vel aliis 
quarum potestati ea subest, ex. gr.parentibus. Duplex est malitia raptus: 
una luxuriae, cb finem libidinosum; altera injustitiae erga personam 
raptam vel eos sub quorum custodia degit. Hine moraliter spectatus, 
rapltus magnam affinitatem habet cum stupro, a quo tamen discrepat eo 
quod in raptu non semper actu consummatur luxuriae peccatum. 


VI. Sacrilegium est violatio rei sacrae, i. e. loci vel personae, per 
~actum venereum. 
De hac luxuriae specie sufficiunt quae n. 280 seq. dicta sunt, ubi de 
sacrilegio, et Vol IJ. n. 242 dicentur, ubi de ecclesiae pollutione. 

CAPUT II. 


DE PECCATIS LUXURIAE CONSUMMATIS CONTRA NATURAM. 


S 1. DE POLLUTIONE. 


395, DEFINITIO. Pollutionem hic intelligimus plenam voluptatem 
veneream sine congressu cum alio habitam. In solis maseulis puberibus 
eam comitatur seminis prolifici effusio. (n. 387) 


ASSERTA. I. Pollutio directe voluntaria est semper intrinsece et 
eraviter mala. ! 

Attende eam esse directe voluntariam, etiamsi tantum intendatur ut 
medium ad finem a voluptate diversum assequendum, ex. gr.sanitatem, 
liberationem a gravi tentatione, ete. (nu. 10) Praeterea notandum quae- 
dam in argumentis mox afferendis non cadered in eos qui vero semine 
prolifico careant, sed etiam in istis malitiam pollutionis satis probari 
ex iis quae de inordinatione venereae delectationis, extra legitimi matri- 
monii usum, dicturi simus. 

Pollutionem lege naturali prohiberi ex eo constat quod institutioni 
naturae adversatur, Nam, in ordine naturae, semen humanum destinatur 
proli per congressum viri et feminae in vase debito generandae ; in 
pollutione vero semen effunditur extra hune congressum ideogue posi- 
tive excluditur finis a natura intentus. Gravitas autem hujus peccati 
inde patet quod notabiliter repugnat rei summi momenti, seil. ordini 
quem natura ad speciem humanam conservandam stabilivit. Si enim 
homines passim pollutioni indulgerent, facile a legitimi matrimonii usu, 
cui gravia onera annexa sunt, refugerent. 

Ex his tamen non statim patet nullo in casu, etiam ad gravissima damna 
vitanda, licitam esse pollutionem. Ut demonstretur ista pars Asserti, 
simul attendendum est ad delectationem, seminis effusionem comitari_ 
solitam, quae adeo vehemens est “ ut illam homines tamquam summum 
bonum prosequantur illique velut suae felicitati adhaereant. , (Sanch. 
de Matr. disp. 17. n. 16) Inde fit ut si haee libidinosa seminis effusio in 
aliquo casu licita foret, “ evidentissimum esset periculum ut homo, pas- 
sione libidinis excaecatus, passim sibi persuaderet causam effundendi 
justam adesse atque ita semen prodigeret indeque fornicationes, adul- 
teria epee innumera luxuriae vitia adversus commune bonum pullula- 

rent. , (Sanch. ib.) (1) Neque obstat, ad vitam servandam licite abscindi 
ipsos testiculos : nam deest in tali abscissione illa vehemens delectatio 
quae seminis expulsionem naturaliter comitatur et morale periculum 
supradictum inducit. Cfr. Eschbach, op. cit. disp. 4. a. 1. 

Si quid evidentiae demonstrationis desit, id satis suppletur constante 
consensu DD. nullo in casu liceitatem pollutionis admittentium, et dam- 
natione prop. 492¢ inter reprobatas ab Innoc. XI: “ Mollities jure naturae 
prohibita non est. Unde, si Deus eam non interdixisset, saepe esset bona 
et aliquando obligatoria sub mortali. , 


396. II. Etiam in feminis datur pollutio quae a venerea voluptate 
incompleta specifice differat, ideoque in confessione distincte accusanda 
sit. 

Ita opinamur cum communi doctrina, etiam recentiorum (Eschbach, 
op. cit. p. 485; Palmieri, ap. Ball. P. n. 111; Lebmk. L n. 873; Buccer. 
Th. Mor. I. de 6° Praec. n. 58; Villada, Cas. Conse. t. III. p. 250 nota, ete.) 
contra paucos, omne discrimen specificum inter varias delectationes 
venereas, quas feminae sibi procurent, rejicientes, eo quod in pollutione 
feminea desit veri seminis effusio, quae in viro pollutionem ab incompleta 
voluptate venerea discriminet. (lLecomte, op. cit., p. 139 seqq. cui favet 
Ballerini, |. ¢.) Rationes sunt : 

1° Manet essentiale discrimen inter actus quibus mulier incompletam 
voluptatem et actus quibus completam sibi procurat. In his enim per se 
habetur voluptas vehementior et quae plene appetitum satiet, comitante 
fluxu humorum quos ad actum generationis juvandum natura disposuit. 
Quare actus hujusmodi physice completi sunt, neque ad actum licitum 
completum seu copulam conjugalem ordinari possunt, sicut fieri potest 
de actibus incompletis, quibus plena resolutio appetitus naturalis 
minime oblinetur. : 

2° Plures veteres (n. 387. II.) verum semen prolificum in mulieribus 
non agnoscebant et nihilominus discrimen istud specificum admittebant. 
Quare non apparet sufficiens ratio, in recentiore scientia spontaneae 
ovulationis, uta consensu communi recedamus in re quae potissinum a 
‘morali hominum existimatione pendet. Cfr. n. 162. 

3° Ut dicetur Vol. I. n. 547, sub levi tantum prohibentur uxoris actus 


(1) Veteres DD., ut Sporer (Th. Sacer. p. 4, n. 644), asserunt pollutionem illicitam 
esse eliamsi’ad vitam servandam necessaria foret. Attamen hypothesis ipsa 
videtur chimaerica, cum recentiores medici ad fabulas amandent illam corrup- 
tionem seminis e qua veteres hujusmodi periculum formidabant. Neque ullum 
serium incommodum sanitati timendum est eo quod nocturnae pollutiones vix 
umquam alicui contingant :summum aliqua molestia inde oriri poterit. (Capellm. 
op. cit. p. 78.) ; 

impudici solitarii. Quare si admittatur istos non differre specie a plena 
voluptate quam mulier sibi procuret, etiam haec plena voluptas extra 
copulam sub levi tantum uxori prohibebitur. Hoc autem sine magno 
incommodo admitti nequit. Sic enim mulier conjugata poterit, absque 
gravi peccato, frui voluptate qua natura eam ad copulam_allicit, num- 
quam vero copulam habere, vel perstare in vitio solitario cui se ante 
matrimonium dedisset. 

Attamen discrimen illud saepe non accusatur a poenitente; neque a 
confessario quaestioues de rebus maxime pudendis-sine vera neces- 
sitate faciendae sunt. Sequi licet regulam a Bouvier positam (Diss. in 
6§um. Dee. praec. p. 76) : “ Tactibus aut motibus libidinosis discrete 
cognitis, a pudibundis interrogationibus abstineat confessarius. ,, Recte 
seribit Berardi (Prax. conf. n. 851): * Dicente poenitente me tetigi, si 
constet quod vere malitiose se tetigerit, praesumendum est quod actum 
ad finem suum naturalem perduxerit; unde (sive de viris, sive de feminis 
agatur) interrogationes de re ista omitti posse dicerem. Verum est quod 
aliqui actum interrumpunt, etsi malitiose illum inceperint, sed exinde 


confessarii obligari nequeunt ut omnibus et singulis, qui se tetigisse 


confitentur, circa hane ipsam interruptionem in confessionibus ordina- 
riis interrogationes superaddant. ,, 

Viget similis controversia, sed multo minoris momenti practici, de 
pollutione eunuchorum et impuberum, Jamvero, non obstante discrimine 
quod inter eos et masculos verum semen habentes viget, censemus in 
iis, utin mulieribus, distinguendos esse actus completos ab incompletis. 
(S. Alph. n. 476) 


397. III. Pollutio indirecte tantum voluntaria est peccatum mor- 
tale quotiescumque provenit e causa quae per se graviter influit in 
pollutionem ideoque dicitur per se peccatum grave in genere luxuriae. 


Nam qui talem causam sponte ponit, implicite vult pollutionem, eo fere 


modo quo implicite vult ebrietatem qui tantam vini copiam bibit ut 
praevideat se ebrium fore. (Sporer, Theol. Sacr. p. 4 n. 646) Excipe, 
si quis talem causam ponat ob necessitatem vel motivum grave, puta 
chirurgus qui tangeret partes pudendas mulieris ad morbum curan- 
dum: sic enim pollutio permittitur tantum ob motivum proportionatum, 
ideoque non imputatur, dummodo voluntas in voluptate non quieseat. 
{n. 14) Quodsi motivum insistendi alicui causae e qua, praeter intentio- 
nem et sine proximo periculo consensus, provenit pollutio, justa quidem 
est sed non sufficiens, quale foret studium curiosum artis medicae 
vel anatomicae, probabile est non peccari mortaliter : quia tune neque 
expresse, neque interpretative videris in delectationem consentire, cum 


aliunde causam habeas cujus affectu opari incumbis, (Lessius, |. @: Be 


n. 118) : 

Duplex peccatum. plerumque fiet ab eo qui ponit talem causam cum 
praevisione pollutionis secuturae. Sic qui, cum tali praevisione, tangit 
absque gravi causa alterius sexus verenda, praeter peccatum inchoatae 

fornicationis, contrahit malitiam peccati contra naturam. Attamen unum 
videtur committere peecatum qui pollutionem excilat aspectibus, qui 
non induunt malitiam specificam copulae cum persona quae aspicitur. 

398. IV. Pollutio indirecte tantum voluntaria est peccatum veniale 
quando provenit e causa quae nonnisi leviter infiluit in pollutionem 
ideoque vocatur peccatam per se leve in ratione luxuriae. Idem dicen- 
dum, si ponitur causa, etiam mortaliter mala, sed extra genus luxuriae, 
ut si quis se inebriat vel nimio cibo ingurgitat, praevidens ex hac intem- 
perantia secuturam pollutionem. In hoe casu non fit peceatum mortale: 
quia pollutio nequit plene imputari voluntati, quae non posuit causam 
illius sufficientem, ac proin, saltem ex parte, rejicienda est in infirmi- 
tatem naturae. Venialiter tamen peccatur contra castitatem, quia levis 
inordinatio contra hance virtutem est pollutioni ocecasionem dare per 
actionem ad quam nullum jus habetur. (Sporer, Ll. c. n. 649) De pollu- 
tione quam ebrius tactu impudico causet, cfr. n. 187. 

Nullum autem peccatum est pollutio quae praevidetur secutura ex 
actione de se honesta et licita, si adest aliqua rationabilis causa neces- 
sitatis vel utilitatis vel commoditatis exercendi vel continuandi talem 
actionem. Quod valet non tantum de actionibus per se omnino indiffe- 
rentibus, quales sunt equilare, gymnasticis exercitationibus vacare, 
temperate bibere vel manducare, commodo situ sedere vel cubare, ete. 
sed etiam de actionibus, quae, natura sua, essent Jevia peccata si absque 
causa rationabili fierent, ex. gr. aspicere vel legere leviter turpia. Ratio 
desumitur ex principio posito n. 14. Notandum autem non requiri cau- 
sam gravem ut ponatur actio quae non ordinetur de se et proxime ad 
pollutionem, cum effectus iste pravus nullum vel valde exiguum detri- 
mentum speciei humanae afferat ; insuper innumerae sunt actiones alio- 
quin licitae a quibus provenire possint vel soleant pollutiones ita ut, 
si requireretur causa urgens, daretur locus perpetuis scrupulis et anxie- 
tatibus. (Sporer, |. ¢. n. 650) 

N. B. Hie semper abstraximus a periculo consensus in pravam delec- 
tationem. De obligatione abstinendi a talibus causis, ob hujusmodi peri- 
culum, judicandum erit ex iis quae de vitanda proxima peccati occasione 


dicentur Vol. I]. n. 371 seqq. yoo eh 


399. V. Ut liquet ex Assertis III et IV, ad judicandum de reatu pol- 
lutionis indirecte voluntariae, determinaudum est, quantum fieri potest, 
quaenam causae graviter, quaenam Jeviter in pollutionem influant. In 

hac determinatione facienda principaliter ad natwram causae, secun- 


dario ad dispositiones agentis respiciendum est. Igitur : 
lo Utrum aliqua causa graviter an leviterin pollutionem natura sua 


influat, saepe sat facile cuique apparet. Sic profecto graviter influunt. 


oscula in partibus inhonestis vel tactus immediatus et prolixus ad eas- 
dem partes personae alterius sexus, cogitationes morosae cum prava 
delectatione de rebus prorsus obscoenis, etc. Leviter vero influunt per 
se oscula in partibus honestis ex levitate data, sermones vel lectiones 
leviter turpes, potus excessivus, ete. At in multis casibus res non ita 


patet : in his praesertim attendendum erit ad intentionem, dispositiones- 


celeraque adjuncta agentis. Cfr, quae infra (n. 406 seq.) de hoe difficili 
argumento fusius explicabuntur. 


Multi AA. post S. Alph. (Il. 4. n. 484) causas in pollutionem influentes: 


in triplici gradu ponunt : graves, leves et mediocres. Aftamen, ne 
impeditior fiat materia valde practica, praestat servare duplicem tan- 
tum'partitionem, qua contenti fuerunt Sanchez, Sporer, Struggl aliique 
complures qui, ante S. Alphonsum, argumentum hoe egregie tractarunt. 
Recte notat Berardi (Prax. Conf. n. 874) has causas mediocres plerum- 
que facile redigi ad seriem causarum graviter vel leviter moventium, ex 
variis circumstantiis actus, praesertim ex mora et intentione qua agitur. 
Multa enim graviter delectationem veneream commovent si producuntur, 
leviter, si obiter fiunt, puta aspicere picturas obscoenas, oscula partibus 
honestis personae alterius sexus imprimere, etc. Saepe etiam propensio 
voluntatis, carnalem delectationem intendentis, multum augebit vim 
appetitus sensitivi atque adeo corporalem commotionem : quae contra 
valde minuetur si agens, effectum omnino honestum intendens, conatur 
inferioris partis inclinationem et impetum retundere, (Ball. P. de Pece. 
n. 179) Ex hoe discrimine explicari potest quomodo non raro DD. ab 
invicem discrepent in judicio ferendo de causae alicujus gravitate vel 
levitate. 

2° Simul aliquatenus respiciondat: est ad conditionem et dispositio- 

nem agentis. Constat enim influxum earumdem causarum plurimum 
minui vel augeri pro aetate, complexione, phantasiae vi, educatione, 
gradu virlutis, consuetudine res turpes audiendi, videndi, tractandi, ete. 
Qua de re haec duo animadvertisse juvabit : 


a) Qui ob peculiarem infirmitatem aliamve subjectivam dispositionem 
semper aut fere semper patitur pollutionem ex causis quae per se nullo — 


pacto vel omnino leviter in eam influant, probabilius (secluso proximo 
consensus periculo) non tenetur sub gravi ab iis ponendis abstinere. 
Ratio est, quod talis dispositio subjectiva nequit mutare intrinsecam 
illius actionis naturam. Igitur, si actio ista est simpliciter licita, poterit 
agens prosequi jus suum et effectum malum permittere ; si leviter illi- 

cita est, non apparet gravis obligatio eam vitandi propter hunc effectum. 
(Buecer. Th. Mor. I. de 6° Praec. n. 66) Communiter tamen AA. id intelli- 
gunt tantum de causis quae omnino sint extra genus luxuriae, ut equi- 
_tatio, vel omnino leves sunt in hoc genere, ut visus partium honestarum 
mulieris, lectio leviter turpis, colloquium cum femina non diuturnum 
vel leviter obscoenum. (S. Alph. n. 484) Haee restrictio, quamvis cum 
principio dato aegre concilietur, in praxi tamen servanda videtur: quia 
Si quis, expertus se frequenter pollui ex causa quae tamen non videatur 
omnino per se gravis, puta e curiosa lectione turpi, curioso aspectu 
picturae obscoenae vel coitus animalium, tactu verendorum propriorum 
aut alterius ex levitate, etc. nihilominus pergit eam voluntarie et sine 
necessitate ponere, vix fieri poterit ut absit prava intentio vel proxi- 
mum consensus periculum, 

b) Qui ob aetatem senilem, frigidam complexionem, consuetudinem 
etc., expertus esset se nec pollutionem, nec motus venereos pati ex iis 
causis quae communiter recensentur inter graviter commoventes, per se 
non videtur graviter peccare dum eas sine necessitate ponit, ex. gr. 
-aspiciendo pudenda personae diversi sexus cum voluntaria delectatione 
visus, delectando mere sensibiliter de tactu puellae, ete. Nam abest in 
casu ratio formalis malitiae gravis. (Sanch. de Matr. disp. 46. n. 23 : 
Salm. Th. Mor. tr. 26. c. 3. n. 12} Attamen is casus rarissimus erit, eo 
quod fere semper manebit periculum proximum turpis concupiscentiae 
vel accedet malitia scandali, cooperationis, etc. Cfr. S. Alph. nn. 416 et 
421, 


400. VI. De pollutione nocturna sufficient sequentia : 

1° Manifestum est nullam esse per se culpam in pollutione nocturna 
quae nullatenus fuerit praevisa, licet physica causa ob quam, durante 
somno, contingat, voluntarie posita fuerit. Jamvero saepe ita fiet. Nam 
apud masculos puberes semen perpetuo producitur et in vesiculis 
seminalibus aggeritur donee natura, ob nimiam quantitatem vel specia- 
lem excitationem, ad se exonerandam addueatur. 

2° Si quis sciens volens, sed absque directa pollutionis intentione, 
causam ponit e qua pollutionem nocturnam secuturam praevidet, appli- 
candae sunt regulae modo datae de pollutione indirecte voluntaria. 
Hine si causa est honesta, ex. gr. potus moderatus, nullum erit pecca- 
tum ; si causa leviter influit, ex. gr. confabulationes leviter turpes, pec- 
eatum erit leve; si causa graviter influit, puta delectationes morosae 
de rebus obscoenis, peccatum erit per se grave. Quodsi causa leviter 
mala frequenter induceret pollutiones nocturnas, non constaret de gravi 
obligatione eam propterea omittendi, ut a fortiori eoncludere licet ex 
dictis de pollutione diurna (n. 399). 

3° Si quis evigilatur dum coepta est pollutio, non licet quidem eam 
conatu posilivo prosequi (Tambur. Expl. Dec. 1.7. ¢. 7.§. 2. n.18 seq.), 
sed probabilius nom est obligatio eam positive reprimendi, dummodo 
absit periculum proximum consensus in delectationem veneream : quod 
ut avertatur, commendant omnes ut ad orationem et sanctas cogitatio- 
nes recurra ae Ita S. Alph. (n. 479) et multi veteres, ducli praesertim 
ista ratione : “ quia non tenetur persona cum periculo morbi, ex semine 
corrupto retento, illam (pollutionem) impedire. , Hypothesim seminis 
corrupti omnes recentiores rejiciunt. Sed alii, ut Capellmann (Med. Past. 
p. 77) affirmant obligationem ulterioris effusionis cohibendae ; alii rec- 
tius eam negant, ex. gr.Surbled (La vie sexuelle, p. 30), eo quod semen 
illud postea certo cum urina expelletur ; si autem tamdiu servatur, causa 
erit magnae excitationis el motuum venereorum. 


401. VII. Ad reatum distillationis (n..887) quod pertinet, ita dis- 
tinguendum est: 

1° Qui studiose quaerit distillationem, generatim graviter peccat. Nam 
eam non quaeret nisi ob deJectationem veneream quae saepe ei adjun- 
gitur. 

2° Si quis praevidet e causa a se ponenda secuturam distillationem 


guam probabiliter comitetur delectatio venerea, ejus actio dijudicanda | 


est e regulis de pollutione vel delectatione venerea indirecte voluntaria. 

3° Si quis praevidet ex aliqua causa secuturam esse distillationem 
sine delectalione venerea, quamvis aliqua adsit naturalis commotio, nul- 
latenus de ea eurare debet, non magis quam de cujuslibet alius humoris 
emissione. Similiter dicendum si talis distillatio sequatur ex actione 
aliqua indifferenti vel leviter turpi. Cfr. S. Alph. n. 477, 

N. B. Juxta Capellmann (Med. Past. p. 82), verum non est distillatio- 
nem semper vel ut plurimum trahere secum aliquam seminis effusio- 
nem. Distillatio habitualis tamquam morbus a medico curanda est. 


S 2. DE SODOMIA. 


402. Sodomia est peccatum quo, ex affectu ad indebitum sexum, vir 
concumbit cum viro vel femina cum femina. (2. 2. q. 154. a. 11) 
Perfecta dicitur quando vir concumbit cum viro ex affectu erga sexum 


virilem, semen effundendo in vas praeposterum. Vocatur vulgo “ pédé- 


rastie , (ma.o¢ epaotyc), quia saepe cum pueris peragitur. 

Imperfecta dicitur quando inter personas ejusdem sexus non datur 
copula perfecta, ut si fit inter duas feminas vel etiam inter duos viros 
ita tamen ut pollutio extra vas peragatur ; in his habetur formalis mali- 

~ tia sodomiae, scil. affectus carnalis ad sexum indebitum. Eodem nomine 
vocatur quando vir exercet copulam cum femina in vase praepostero : 
hie habetur tantum affectus carnalis ad vas indebitum. 

Sodomia tum perfecta, tum imperfecta, specie differt a simplici pollu- 
tione. Similiter a perfecta et ab imperfecta priore loco posita differt ea 
quam posteriore loco posuimus : in hae enim habetur malitia prorsus 
diversa, vid. affectus ad vas, non ad sexum indebitum. Non videtur 
tamen specifice differre perfecta ab iniperfecta quae priore loco poni- 

tur : quare, juxta S. Alph. (n. 466), non est necessario explicandum in 
confessione utrum pellutio fuerit intra an extra vas : * Sufficit enim 
confiteri peccavi cum puero ut confessarius judicet adfuisse sodomiam 
cum pollutione. , At, sicubi reservatum est sodomiae peccatum, intelli- 
genda est sola perfecta. Ideo sub reservatione ea tantum cadit quae fit 
inter mares etita ut “ non solum membrum viri immittatur in vas prae- 
posterum, sed etiam quod intra illud seminet. ,, (Salmant. tr.26.¢.7.n.109) 

Cum malitia sodomiae potest jungi incestus, nempe si tit cum 
lis consanguineis vel affinibus quibuscum copula sine incestu haberi 
nequeat. (S. Alph. n. 469) 

Ubi vero deest concubitus, non habetur sodomia, saltem in actu. Hine 
simplicem pollutionem accusare debet qui se polluit tangendo puerum 
aut mulierem dormientem vel mortuam, aut doli incapacem : nam dis- 
crimen mere materiale est utrum fiat pollutio propriis an alienis, viri an 
feminae tactibus. Attamen, si cum alterius personae complicitate id 
factum est, explicandum peccatum cooperationis ad peccatum alienum. 


(S. Alph. n. 467) 


S 3. DE BESTIALITATE. 


403. Bestialitas est concubitus hominis cum bruto. Malitia igitur 
peccati illius, quod in genere luxuriae maximum est, reponenda est in 
accessu ad speciem diversam. 

Ubi peccatum hoe reservatur, id intelligendum est tantum de casu 
quo plene perficitur, scil. ubi fit verus coitus et effusio seminis, sive in 
alvo, sive in alia quacumque parte corporis bruti. (Salmant. |. ¢. n. 140) 
Si fiunt tantum tactus impudici cum bruto sine cvitu, etiam cum mutua 
pollutione, nondum habetur bestialitas proprie dicta. Attamen haec 
affective committeretur, si homo in tali pollutione foveret affectum car- 
nalem ad brutum, non autem praecise ad delectationem veneream. 
Secluso igitur tali affectu, suffiviet declarare peccatum pollutionis : nam 
circumstantia illa quod fuerit excitata pollutio tactu bestiae non excedit 
malitiam venialem. Cfr. Struggl, tr. 7. g. 4. n. 85; S, Alph. n. 474. 

Convenit hodie inter physiologos coitum hominis cum bruto diversi 
sexus esse semper sterilem. Unde ad fabulas amandanda sunt monstra- 
illa quae, veterum opinione, e tali congressu interdum naseantur. Hine 
etiam confirmatur sententia S. Alph. (1. ¢.):non esse declarandum utrum 
coitum fuerit cum mare an cum femina bestia. 


CAPUT III. 


DE PECCATIS LUXURIAE NON CONSUMMATIS. 


- § 1. PRINCIPIA GENERALIA. 


404. I. Graviter peccat qui directe quaerit delectationem veneream, 
etiam exiguam, vel qui in eadem sponte oborta voluntarie delectatur. 
Ideo in luxuria directe voluntaria non datur materiae parvitas. 

Ratio intrinseca est : quod materia venerea est natura sua lubrica, et 
hoe ipso quod quis directe velit et intendat delectationem veneream 
minorem, se exponit evidenti periculo consentiendi in delectationem 
majorem et manifeste mortalem. (Struggl, 1. ¢. n. 5) In eodem periculo 
videtur sita potissima ratio ob quam grave sit delectari in voluptate 
sponte oborta: nam ab hae ad voluntarie procuratam facillimus foret 
transitus. 

Confirmatur hoe assertum ex damnatione prop. 402¢ ab Alex. VII: 
“ Est probabilis opinio, quae dicit, esse tantum veniale osculum habitum 
ob delectationem carnalem et sensibilem, quae ex osculo oritur, secluso 
periculo consensus ulterioris et pollutionis. , Nam, licet ex illa damna- 
tione directe concludi nequeat non dari parvitatem materiae in delecta- 
tione venerea (Viva, in hance prop. n. J), indirecte tamen id concludi 
potest, quatenus sententia contraria aegre cum hac reprobatione com- 
poni possit. (Ball. P. n. 9) (1) 


(1) De sensu hujus prop. 40% non omnino consentiunt AA$Secundum Viva 
(l. ec. n. IV), delectatio carnalis ibi sonat idem ac venerea. Secundum Struggl 
(l. c. n. 7), damnatio hujus propositionis intelligenda est de osculis calidioribus 
et morosis, quae, ex natura sua, proxime disponunt ad delectationem veneream 
et per se excitant spiritus genitales, non vero’de osculis levioribus et transitorie 
impressis, etsi ob aliquam delectationem sensualem fiant; ratio autem damna- 
tionis est, quia propositio haec, ob suam universalitatem, innuit, quod falsum 
est : tale periculum proximum consentiendi ad minimum in delectationem 
veneream secludi posse a talibus osculis calidioribus, praesertim si exer 
centur ob delectationem carnalem ‘quae inde sequitur. Praeplacet haec altera 
explicatio. 


<a 


CAPUT IU. DE PECCATIS LUXURIAE NON CONSUMMATIS. 381 


‘Hine oseula, tactus, aspectus, etc. habita propter delectationem vene- 
ream, semper sunt mortalia peccata. (2. 2. q. 154. a. 4) 


405. II. Qui voluntarie ponit causam motuum venereorum, graviter, 
leviter vel nullatenus peccat pro natura causae positae, ut dictum est 
de pollutione indirecte voluntaria. (n. 397 seqq.) Levior tamen ratio 
sufficit ad ponendam causam incompletae quam completae delectationis 
venereae, cum in illa minor sit inordinatio minusque consentiendi peri- 
culum. 


III. Actus imperfecti specie differunt a peccatis juxta vel contra 
naturam consummatis : illis enim deest malitia seminis effusi contra 
ordinem vel finem a natura statutum. 

Inter se autem actus imperfecti, saltem si terminantur in corpus pro- 
prium vel alienum, ut sunt tactus, oscula, amplexus, specie distinguun- 
tur sicut actus perfecti ad quos naturaliter tendunt. Sie tactus soluti 
cum soluta, natura sua et independenter ab agentis intentione, tendit 
ad fornicationem, et ideo specie differt a tactu cum conjugata, qui 
natura sua tendit ad adulterium, etc. Ideo in confessione explicandum 
est utrum actus illi habiti sint cum simili sexu an cum diverso, cum 
soluta an cum conjugata, cognata, persona sacra, etc. (Ball. P. n. 19 
seqq.) 

Aspectus tamen turpis, licet specie differat a reliquis actibus imper- 
fectis, non induit malitiam peccati quod cum persona aspecta consum- 
maretur, dummodo absit hujus peccati desiderium: aspectus enim 
nequit dici per se naturalis inchoatio copulae. Ideo qui turpiter aspexit 
feminam, secluso desiderio, non,tenetur declarare num esset matrimonio 
juncta, consanguinea, ete. (S. Alph. n. 421) 


QUAER. Quatenus peccet is qui motibus impuris sponte obortis vel 
per causam aliquam indifferentem libere positam productis, neque con- 
sentit, neque dissentit positive, sed mere permissive se habet. 


RESP. Cum peccatum non consistat in delectatione physica, sed in 
actu voluntatis quae eidem libere adhaeret, is non peccabit graviter, 
nisi omissio positivae resistentiae eum in periculum proximum consen- 
tiendi venereae delectationi injiciat. Hoc autem regulariter non contin- 
git quando motus pravi sunt .tantummodo leves, praesertim in homine 
qui habitualem animum gerit moriendi potius quam peccatum mortale 
committat. Leviter tamen peccaret qui, sine ulla justa causa, sed ex 
mera curiositate vel otiositate, aggrederetur vel produceret actiones e 
quibus hujusmodi motus inordinati oriantur, neque eos alia ratione 

puta pia cogitatione, compescere studeret : quia saltem aliquale peri- 
culum castitati crearetur, Cfr. Vol. II. n. 372. 

Ubi vero exsurgit vehemens delectatio venerea, plerumque proximo 
consensus periculo se exponeret qui se mere passive haberet : quod e 
maxima hominum proclivitate in hance delectationem elucet. Quare ali- 
qua positiva resistentia erit adhibenda’: qualis autem ea esse oporteat, 
definiendum erit e fine obtinendo, vid. e removendo consensus periculo. 
Saepe sufficiet actus displicentiae qui a voluntate eliciatur ; quandoque 
necessarium erit alio mentem divertere, orare, vel etiam causam e qua 
delectatio oriatur, removere. Sed hujusmodi positiva resistentia omitti 
poterit ob justam causam, ut puta si quis expertus est motus hujusmodi 
facilius compesci rariusque accidere si contemnantur quam si positive 
iis resistatur, si tentatio diu duret ex causa quae physice aut moraliter 
amoveri nequeat et nimis molestum foret jugiter positive motus repel- 
lere, etc. Si quis enim justa ratione ducitur, merito sperare poterit 
divinae gratiae auxilium quo ab omni consensus periculo servetur. 
Causae autem supradictae a fortiori sufficient ut omittatur positiva 
resistentia ubi nonnisi leves motus exsurgunt. 

Atque haee responsio quoad substantiam convenit cum iis quae 
S. Alph. (1. 2. n. 6 seqq.) et Ball. P. (de Pece. n. 193 seq.) de eodem 
argumento habent : quamquam, ob varium sensum iisdem verbis a variis 
AA. tributum et. commixtam cum hae quaestione eam quam supra 
(n. 397 seq.) de reatu in ponenda causa turpis delectationis expedivimus, 
valde intricata sunt quae ibidem, juxta plurium AA. placita, exponuntur. 


| ; : 
S 2. DE QUIBUSDAM ACTIBUS VEL OCCASIONIBUS IMPUDICITIAE. 


406. I. Oscula, amplexus, compressiones manuum et similia non 


obscoena, si fiant tantum officii aut moris patrii aut amoris honesti vel 


benevolentiae augendae causa, etiamsi delectatio venerea suboriatur 
(modo in eam non consentiatur), non. sunt peccata. (Bus. apud S. Alph. 
n. 417) Eadem sunt venialia peccata si fiunt ex joco, levitate, imo etiam 
ex affectu sensuali ac natu rali, dummodo delectatio.venerea absit, vel, 
si haec praeter praevisionem orialur, dummodo repellatur et tune ab 
hujusmodi osculis, etc. abstineatur, sallem ob proximum’ consensus 
periculum, Cfr. n. 399. 


Hine censet S. Alph. (I. ¢.) ordinarie mortalia esse oscula quae fiant.. 


in ore, vel lingua unius in os alterius introducta : quia id plerumque 
graviter venerem excitat ; ordinarie venialia esse oscula pueris tenerae 
aetatis data, etiam cum sensibili delectatione quae pressis mollibus 
carnibus oritur. : 

II. Tangere propria verenda ex levitate aut curiositate per se non 
est mortale, modo fiat obiter et non répetitis vicibus : quia alias jain 
aderit periculum turpis delectationis. Hine non excusatur a mortali qui, 
cum commotione spirituum et sine justa causa, propria pudenda tangit. 
(S. Alph. n. 419) Similiter graviter peccat qui tangit partes inhonestas 
corporis alterius, maxime diversi sexus, non autem qui, absque notabili 
mora et lapsus periculo, tangit minus honestas talis personae partes. 
. Neque, practice saltem, a peccato gravi excusari possunt qui-verenda 
alterius sexus super vestes tangunt, etiamsi id per transennam fiat. 
(S. Alph. n. 420) 

Qui magnum pruritum in verendis patitur, potest eum abigere tactu 
vel fricatione, etiamsi sequatur pollutio. Nam praesumendum est pru- 
ritus’causam esse acrimoniam sanguinis, non autem ardorem luxutiae : 
ac proinde, ob bonum effectum qui speratur, potest permitti malus. 
Attamen, si constaret hance excitationem provenire e pravis cogitationi- 
bus praehabitis vel ad hoc tendere ut in ipsa pollutione sopiatur, jam 
bonus effectus tantum sequeretur e malo, ideoque a tali tactu abstinen- 
dum esset. Si pruritus esset levis et tolerabilis, non liceret, juxta S. Alph. 
(n. 483), eum abigere cum E-peeeuisions pollutionis, liceret cum aliquo 
motu carnali. 

Quae modo de pruritu sunt dicta, applicanda sunt etiam iis qui in 
genitalibus patiuntur intolerabilem nervorum irritationem, quae quasi 
cogat ad tactum aliasve motiones quibus pollutio inducatur. Attamen, 
ut notat Lehmk, ([. n. 874), etiamsi illa nervosa excitatio illuc tendit ut 
‘in pollutione sopiatur, non sunt tamen damnandi motus corporales qui 
tantum per accidens pollutionem causare possint, ex.gr. mutare situm in 
lecto, cruri crus imponere, etc. Pollutio enim naturali dispositioni cor- 
poris potius quam his motibus tribuenda esset. In his tamen adjunctis 
confessarii munus est suadere ut pruritus ille vel excitatio, quantum 
fieri potest, ex amore castitatis, toleretur, et cavere ne permittat ea 
quae e vera libidine oriantur. (H. A. tr. 9. n. 34) 


407. III. Non est per se gravis excitatio ad venerem, ideoque nec 
grave peccatum, aspectus partium inhonestarum proprii corporis, item 
nec partium honestarum vel minus honestarum corporis alieni. Attamen 
talis aspectus, ubi fit morosus, periculum proximum turpis commotionis 
inducere et sic mortalis evadere potest. Cfr. alias applicationes supra 
n. 399. Aspicere pudenda personae ejusdem sexus de se non est mor- 
tale, nisi aspiciens esset valde propensus ad sodomiam vel nisi pulcher 
adolescens aspiceretur nudus. (S. Alph. n. 420) Aspicere autem, cum 
voluntaria delectatione visus, pudenda personae diversi sexus vel con- 
cubitum humanum, mortale censetur a S. Alph. (n. 421), nisi visio fier et 
a toeo pongmquo et tempore brevissimo. 

Hine reprobant Ball. P. (n. 44) et Berardi (Prax. Conf. n. 930) consue- ; a ee 


tudinem,in multis academiis vigentem, ut pictoribus tamquam exem- 
plaria proponantur feminae nudae, tectis tantum pudendis. Reapse non 
- videtur hie adesse necessitas quae medicos vel chirurgos a similibus 
aspectibus excusat : siquidem artis pictoriae finis plene obtineri potest, 


adhibitis in exemplaria mulieribus quae tantum in brachiis vel modica— 
pectoris parte denudatae sint. Attamen excusari possunt juvenes qui 


sine gravi incommodo (ut. fit) a talibus academiis adeundis abstinere 
nequeunt. Nam, si attentionem in artem addiscendam defigunt et Dei 
opem implorant, non ita aegre videntur consensum in pravos motus 
cohibere posse. Quare, cum ipsa actio in se non sit graviter turpis et 
periculum pravi consensus potius e malitia inspicientium quam e natura 


rej oriatur, aequo severiores sunt praedicti AA. dum peccati gravis 


arguunt mulieres quae se ita nudas conspiciendas exhibent. = 
Aspectus picturarum turpia exhibentium plerumque mortalis eri, si 
res omnino obscoena, vivido modo depicta naturamque imitans, morose 
aspicitur, absque necessitate, qualis oecurrere posset ex. gr. studiosis 
medicinae. Ita enim fere movet sicut ipsa res naturalis. Ideo S. Alph. 
(n. 424) opinatur raro a mortali excusari virum morose aspicientem 
pudenda mulieris depictae. Saepe tamen aspectus picturarum, eta for- 
tiori statuarum turpium a gravi excusatur, sive quia obiter fit, sive quia 


minus vivide naturam imitantur, sive quia periculum vix ullum est 


ob consuetudinem talia a teneris annis intuendi, ete. 


408. IV. Loqui turpia ob vanum solatium vel jocum de se non est 
mortale. At saepe gravis malitia accedere potest, puta ex affectu pravo 
quo quis delectatur de rebus turpibus mente apprehensis (n. 173); — 
ex fine pravo qui intenditur, ut si juvenis socium ad turpia provocare 
intendat ; — ex scandalo quod pati possint audientes, praesertim si 
pueri aliaeve personae innocentes istis colloquiis adessent, etc. Cfr. 
S. Alph. n. 426; Berardi, Prax. Conf. n. 932. 

Magis quam pro reliquis- impudicitiae peccatis, malitia colloguiorum 
turpium varia est pro conditione personarum. Aliunde, cum dedeceat 
confessarium a poenitentibus petere quid praecise dixerint, praeserlim 
praesumptionibus standum erit. Ita colloquia turpia virorum conjuga- 


torum inter se, qualia fieri solent in tabernis, sat raro ad peccatum 


grave pertingunt ; idem dicendum de operariis talia inter labores profe- 
rentibus. Sed contra facile, ob pravum affectum et periculum consensus, 
gravia erunt colloquia juvenum, nisi ob consuetudinem turpia videndi et 
tractandi minus his moveantur, puta studentes medicinae, vel loquantur 
de leviter tantum turpibus, puta de alicujus puellae pulchritudine, de 


osculo dato, de aliqua levi scurrilitate audita. (Berardi, op. cit. n. 935 

seqq.) Praesertim de discrimine inter colloquia diu de rebus prorsus 
obscoenis protracta et quaedam verba obiter de turpibus dicta inter- 
rogare juvabit. 

Audientes turpia mortaliter peccant, si sermones graviter malos 
provocant vel in iis, quatenus turpes sunt, delectantur; leviter, si ex 
humano respectu aliqua verba immiscent, vel subrident, aut si ex curio- 
sitate ea auscultant cum facile abire possint, etc. Hinc non sunt severius 
tractandi qui talia a sociis, simul laborantibus vel itinerantibus, audire 
moraliter coguntur, etiamsi quandoque verbum colloquio immiscent. 
Saepe enim frustra adigerentur ad aliam officinam aliosve socios quae- 
rendos, cum eadem vel etiam majora pericula recurrerent. 


409. V. Componere turpes libros, comoedias, cantilenas, etc. fere 
aestimandum est ex lis quae de sermonibus turpibus dicla sunt; seve- 
rius tamen, quia scandalum datum gravius et affectus scribentis ad 
turpia major esse solet. Ad haec duo capita respiciendum est ut defi- 
niatur utrum grave an leve sit scribentis peccatum. (Ball. P. n. 54 seqq.) 

Legere libros turpes ex curiositate, sine turpi delectatione vel pro- 
ximo ejus periculo, de se veniale est ; idem (secluso scandalo) dicendum 
de iis qui ex quadam levitate, vel ob vanum solatium, canunt cantile- 
nas plenas Jasciviis. Utrumque erit peccatum mortale, si fit ex intentione 
venereae delectationis vel cum proximo periculo consensus in eam 
(S. Alph. n. 426) : quod periculum plerumque aderit juvenibus omnino 
obscoena legentibus, multis autem circumstantiis augetur vel minuitur. 
(n. 240) Facilius removebitur periculum, si minus turpia leguntur ob 
justam causam, puta studia litteraria. Per se nullum est peccatum turpia 
legere ob justam et periculo proportionatam causam, ut patet e licentia 
quam S. Sedes quibusdam personis concedit, legendi quaedam scripta 
ex professo obscoena. Cfr.n. 452. - 


VI. De amicitiis teneris et sensualibus quae saepe peccatis impuris 
occasionem praebent, haec notasse juvat : 

1° Manifestum est illas, praesertim inter adolescentes et puellas, esse 
valde periculosas. “ Ordinarie puto, ait S. Alph. (Prax. Conf. n. 65) ipsos 
difficulter esse extra occasionem proximam letaliter peccandi. Id nimia 
experientia patet : nam ex centum adolescentibus vix duo aut tres in 
oceasione a mortalibus invenientur immunes, et si non in principio, sal- 
tem in progressu. , Affectus enim sensualis, si diu fovetur, facile pro- 
greditur ad intentionem venereae delectationis. (Ball. P. n. 29) 

2° Qui polluitur e diuturno colloquio cum persona inordinate dilecta 
ex. gr. ob ejus pulchritudinem, plerumque graviter peccat, saltem ob 
periculum consensus in pollutionem motusve turpes. (S. Alph. n. 482) 

Gén., T. I. ¢ - 

Idem dicendum de tactibus osculisve, praesertim morosis, hujusmodi 
personae adhibitis, sine ulla justa causa, sed tantum ad satisfaciendum 
huic sensuali affectui : vix enim abesse poterit prava intentio vel proxi- 
mum consensus periculum. (n. 399) Facilius autem utrumque abesset si 
tantum leves motus carnales orirentur, praesertim in eo qui peccata 
“venerea committere non solet. 


410. VII. Occasionem multis peccatis impudicitiae praebent rela- 
tiones vigentes inter sponsos de futuro vel eos qui aspirant ad legiti- 
mas nuptias. De his videsis Ball. P .n. 64 seqq. ; Berardi, de Recid. t. II. 
p. 269 seqq. Attende praesertim sequentia : 

1° Ipsis licent visitationes juxta rationabilem loci consuetudinem ; 
imo etiamsi juvenis, ob vehementem amorem, puellam crebrius et per 
nimium tempus invisit, saepe hoc tolerandum erit, eo quod, ob receptas 


consuetudines, sine gravi incommodo prohiberi non posset. Semper- 


tamen adhibendae erunt cautiones a sponsis eorumgue curam geren- 
tibus, ex. gr. ne solus cum sola, praesertim in secreto loco, versetur. 
Haec prudentia solet esse magis necessaria post inita sponsalia quam 
antea, eo quod ab illo tempore juvenis solet puellam ut suam habere et 
tractare. 

2° Tisdem licet invicem exhibere signa amoris et benevolentiae, quae 
communiter exhiberi solent, ut honesta oscula, amplexus, tactus, allo- 
quia, aspectus. Neque debent ab hujusmodi signis abstinere ob delecta- 
tionem carnalem vel pollutionem quae, praeter intentionem, ex iis 
sequatur, dummodo ei non consentiant : nam justa datur causa ob quam 
pravus effectus permittatur. 

3° Etiamsi sponsi tam crebro gravia peccata admittant ut illae visi- 
tationes et consueta amoris signa videantur proxima peccati occasio, 
illa tamen non sunt ipsis, sub poena denegatae absolutionis, prohibenda: 


nam talis occasio est moraliter necessaria. Attamen tune praesertim. 


confessarius jubeat sponsos abstinere ab iis benevolentiae signis quibus 
concupiscentiae fomes magis excitetur, neque in modo et frequentia 
necessitatem excedere, aliasque cautelas adhibere. (Ball. P. n. 66) Cfr. 
dicenda Vol. II. n. 371 seqq. de versantibus in occasione peccati. 

4° Opinantur multi AA. sponsos a gravi excusari, quamvis intendant 
delectationem sensibilem quae ex osculis vel amplexibus non impudicis 
sequatur. Rationem afferunt, quod sponsalia, quae matrimonii initium 
sunt, excusant a mortali hane delectationem quae copulae inchoatio est 
et in omnino solutis esset culpa mortalis. (Sanch. de Matr. I. 9. disp. 46. 
n. 48) Supponunt tamen abesse periculum copulae vel consensus in eam 
vel pollutionis. Quamnam praecise delectationem sponsis licitam opi- 
nentur isti AA., non liquet : alii mere sensibilem, exclusa venerea (Ball. 

P.n. 71); alii, et forsan rectius, saltem si de Sanchezio agitur, exiguam 
quamdam veneream delectationem intelligunt. (Waffel. de Virt. Card. 
n. 193 seqq.) Etiamsi speculative huic sententiae alterutro modo intellec- 
tae sua probabilitas concedatur, parum ad praxim facere videtur. Nam 
* in materia tam labili moraliter est impossibile in talibus actibus, volup- 
tatis causa habitis, se continere a non labendo in pollutionem vel copulae 
consensum. , (S. Alph. |. 6. n. 854) Insuper notandum eam opinionem 
non procedere de nupturientibus ante inita sponsalia. 

5° Cum non raro, in regionibus nostris, sponsi vel nupturientes bona 
fide limites prudentiae transgrediantur, caute agat confessarius ne eam, 
sine spe fructus, perturbet. 


411. VIII. Confessarius, quo melius dirigat poenitentes circa hane 
Jubricam materiam, haec advertere poterit : 

1° Quando agitur de iis qui debiles quidem sunt, sed bona voluntate 
praediti, severitas adhibenda est ad resecanda omnia seria lapsuum 
pericula. Ut enim scribit S. Alph. (Prax. Conf. n. 65): “ Ubi agitur de 
periculo peccati formalis et praecise peccati turpis, confessarius, quanto 
magis rigorem cum poenitente adhibebit, tanto magis ejus saluti prode- 
rit; et contra, tanto magis cum illo immanis erit, quanto magis benignus 
erit in permiltendo ut ille in occasione maneat aut se immittat. , Haec 
tamen sunt ita applicanda ut nullum adstruatur peccatum mortale de 
quo non certo constet (n. 153), neque sunt extendenda ad cogitationes 
vel motus pravos quos quandoque e rebus per se indifferentibus patiun- 
tur timoratae conscientiae homines : his enim praestat ea contemnere 
vel, quatenus suwaviter fieri potest, amore virtutis perfectioris fugere. 

2° Cum tanta sit varietas in influxu quem causae impudicitiae in 
homines exerceant, cavendum est confessario ne ea quae AA. de his 
scribunt tamquam normam immutabilem omnibus et ubique applicet. 
Ubi igitur aliquid dicitur viz sine peccato mortali fieri posse, id regula- 
riter yetandum est sub gravi: nam ex ordinarie contingentibus oritur 
certitudo moralis, donec de exceptione constet. Post factum tamen non 
est fides abneganda poenitenti, praesertim pio, si quando affirmat sibi 
innocua esse quae alios graviter commovent. Et generatim, in casibus 
per se dubiis, quando poenitentes interrogant- de reatu actus jam a se 
positi, antequam responsum detur, quaerendum est num inde secuti sint 
pravi motus, consensus in turpem delectationem, ete. 

3° Quando juvenes vel puellae se accusant de peccatis turpibus cum 
persona alterius sexus commissis, confessarii est interrogare num forte 
subsit aliqua continuata amicilia et, si ita est, num haeec in ordine ad 
matrimonium foveatur. Si reapse matrimonium inire’ intendunt, quod 
non tantum ex affirmatione poenitentis, sed ex utriusque conditione 

aliisque adjunctis prudenter concludendum erit, sequatur confessarius 
regulas de nupturientibus datas, Si tale propositum abest, plerumque 
necesse erit jubere ut haec necessitudo omnino abrumpatur, cum sit 
gravis peccali periculum proximum sine gravi causa frequentatum. 


N. B. Non agemus hic de septimo et decimo Decalogi praeceptis, quae 
sic efferuntur : “ Non furtum facies ,, (Ex. XX, 15) et : “ Non concupisces 


domum proximi tui,... non servum, non ancillam, non bovem, non asi- 


num, nee omnia quae illius sunt. , (ib. 17). Prius enim vetat peccata . 


externa, posterius peccata interna contra justitiam. Haec autem materia 
justitiae tam ampla est ut soleat a Theologis in duobus tractatibus 
sejunctis exponi, quorum alter De Justitia et Jure, alter De contracti- 
bus inscribitur. 


. 


SECTIO VII. — DE OCTAVO PRAECEPTO. 


412. Octavum Decalogi praeceptum sic sonat : “ Non loqueris contra 
proximum tuum falsum testimonium. , (Ex. XX, 16) Explicite igitur 
velat mendacium quo proximi fama et honor in judicio -laedantur ; 
implicite et corsequenter, quodlibet mendacium, quamlibet injustam 
laesionem famae vel honoris proximi-quae fiat verbis vel aequivalentibus. 


signis. Huc, propter quamdam analogiam, revocant Theologi teme-. 


rarium judicium vel suspicionem, et injustam secreti revelationem. 
(Ball. P. n. 4) . 

Agemus igitur : 1° De mendacio. — 2° De detractione. — 3° De judi- 
cio et suspicione temeraria. — 4° De contumelia. — 5° De injusta 
secreti revelatione. ‘ 


CAPUT I. 
DE MENDACIO. 


413. NOTIONES. Mendacium est locutio contra mentem ad fal- 
lendum prolata. (S. Aug. contra Mend. c. 4) De qua definitione adverte : 
1° Ad mendacii malitiam parum referre utrum verbis formalibus an 
aequivalentibus, puta nutu, gestu, opere, proximus fallatur. Attamen 
non mentiretur qui aliqua ark! quae non haberent per se vim mani- 

festandi quod falsum sit, sed e quibus istud tantum per erroneam 
deductionem concluderetur. Exemplo sunt stratagemata in bello usur- 
pari solita, ut fuga simulata ad hostes alliciendos, vel fictiones quae ad 
aliquod malum vitandum adhibentur, ut si dives se tamquam pauperem 
vestiat ne a latronibus spolietur. Vid. actiones istae, puta festinanter 
recedere more fugientium, vestes detritas induere, etc. minime electae 
sunt ab hominibus ad conceptus significandos, ut factum est de verbis 
formalibus, vel aequivalentibus. 

2° Mendacio essentiale esse ut discrepet significatio verborum a judicio 
mentis : secus non foret locutio contra mentem. Ideo non mentitur qui 
profert ea quae putat esse vera, licet falsa sint; mentitur qui profert 
vera quae falsa esse: putat. F 

3° Voluntatem fallendi, mendacio essentialem, intelligendam esse 
de voluntate falsum ita enuntiandi ut ab audiente prudenter credatur. 
Non pertinet antem ad formalem mendacii rationem, sed ad quamdam 
ejus perfectionem (2. 2. q. 110. a. 1), intentio falsitatem in opinione 
alterius constituendi. 

Ex defectu voluntatis fallendi, mendacia non sunt ea quae, licet mate- 
rialiter contra mentem proferantur, tamen per se neminem pridentem 
in errorem inducunt. Tales sunt formulae: quae urbanitatis causa adhi- 
bentur, puta laudando cibos male conditos, dicendo aliquem non esse 
domi quando non vult adeuntem excipere etc., vel quae a mercatoribus 
usurpantur ad merces commendandas, puta: * Hoe mihi carius constat 
quam tibi vendo. ,, Similiter mendacia non sunt joci prorsus incredibi- 
les, puta: “ Vidi asinum volantem. , Mendacium, in quantum habet 
rationem culpae, dividitur in perniciosum, jocosum et officiosum. Per- 
niciosum seu damnosum est si fit cum intentione seu praevisione nocu- 
menti alieni; jocosum, si tantum ordinatur ad aliquod bonum vel 
delectabile ; officiosum, si fit tantum ad obtinendum aliquod emolumen- 
tum vel ad removendum nocumentum, sive proprium, sive alienum. 
{Oiml Ale C, avo) 


414. Ut principia de mendacio rite tradi possint, necesse est quas- 
dam notiones de restrictionibus mentalibus praemittere. 

Restrictio mentalis in genere est retentio sensus verborum vel ejus 
determinatio mente facta. (Lehmk. I. n. 773) Haee autem distinguitur 
in pure mentalem et late seu improprie mentalem. . 

Pure mentalis est si verba, mentis actu, detorquentur ad sensum 
quem nullatenus, neque ex se, neque ex adjunctis, prae se ferunt. Exem- 
plum habes in eo qui interrogatus num Romam viderit, responderet 
Vidi, mente addendo in delineamentis vel librorum descriptionibus. 

Late mentalis est si sensus loquentis non est quidem obvius, sed 
tamen aliquatenus percipi potest. Hoc autem contingit dupliciter : 

a) Si verba sunt de se ambigua, ut fit in aequivocationibus et amphi- 
bologiis, ex. gr. dicendo dormire eum qui mortuus est. (Joann. XI, 14) 


b) Si verba de se clara, ob circumstantias loci, personae vel temporis, 


admittunt sensum alium praeter obvium. Ita si quis, importune interro- 
gatus de secreto quod novit, sed occultare debet, respondet : Nescio, 
satis patet eum negare tantum scientiam quam communicare possit. 


416. ASSERTA. I. Omne mendacium proprie dictum est semper 
seu intrinsece illicitum, ideoque ne ad gravissima quidem mala vitanda 
licet. Rationem affert S. Th. (1. c. a. 3): “ Mendacium est malum ex 
genere: est enim actus cadens super indebitam materiam. Cum enim 
voces naturaliter sint signa intellectuum,innaturale est et indebitum quod 
aliquis voce significet quod non habet in mente. , 

Quidam tamen AA. quorum rationes exponit P. Piatus (Theol. Mor. 
P. Van der Velden, I. p. 524), ab hae communi sententia discedentes, 
existimant mendacium esse licitum quoties necessariuim est ad secretum 
tuendum, neque magis peccare eum qui verba contra finem suum proxi- 
mum adhibet, ubi necessitate servandi secreti cogitur, quam qui falsa 
moneta Se ab injusta vexatione redimeret, cum in utroque casu decep- 
tionem licitam reddat humanae societatis securitas. 


II. Mendacium per se leve peccatum est, cum inordinatio illa, in qua 
communiter ejus malitia reponitur, ex se nullam gravitatem contineat. 
Quare jocosum et officiosum sunt ex genere suo levia ; damnosum, pro 
ratione damni illati, grave vel leve est. 


III. Restrictio pure mentalis omnino assimilanda est mendacio. 
Nam per ea quae sola mente adduntur, nihil mutantur verba ipsa quae 
de se mendacium continent. 


\ 


IV. Restrictio late mentalis, si fit ex justa causa, licet. Haec est, 
teste S. Alph. (1. ¢.), communis opinio Theologorum et probatur : 

1° Ex S. Script. in qua Christus ipse tali restrictione usus esse legitur. 
Ita (Joann. VII,8) negavit se ascendere ad diem festum, quamvis postea 
ascenderit, sed occulte, non manifeste, ut discipuli intendebant ; negavit 
(Matth. XXIV, 36) se scire diem judicii, subaudiendo ad manifestandum, 
ut discipuli petebant. 


90 Ex ratione. Tales restrictiones, ob seepytine ambiguitatem vel 


externa adjuncta, obscura quadam ratione sensum intentum continent 


ideoque non sunt vera locutio contra mentem. Aliunde medium praebent. 


necessarium ad secreta celanda: nam si tale medium deesset, id “ ésset 
aeque perniciosum commercio humano quam mendacium. ,, (S. Alph. 
re) 

Manifestum est restrictionis late mentalis usum esse peccaminosum, 
si, absque justa causa, adhibetur in rebus alicujus momenti vel ad 
respondendum ei qui jus habet ad plenam veritatem cognoscendam, 
puta judici legitime interroganti : nam humani commercii fides exigit ut 
generatim plena sinceritate procedatur. Non fit tamen sine justa causa 
si joco quaedam amphibologice dicuntur. 


416. In praxi saepe arduum est dignoscere utrum aliqua mentalis 
restrictio habenda sit tamquam pure an tamquam late mentalis. 

Fatendum est plures explicationes, quae ab AA. afferri solent ut 
probent locutiones aliquas amphibologicas esse, nihil solidi continere. 
Ita, juxta Cardenas, cit. a S. Alph. (1. 4. n. 160), invitatus qui ab hospite 
interrogatur num bonus sit cibus, qui reapse sit insipidus, respondere 
potest esse bonum, scil. ad mortificationem. Sed cum talis determinatio 
nullatenus sit neque in verbis adhibitis, neque in. circumstantiis, non 
apparet quodnam discrimen habeatur inter talem restrictionem et eam 
quae fit ab homine qui, interrogatus num viderit Romam, respondet se 
vidisse, intelligendo in delineamentis. (n. 414) Pariter idem Cardenas 
(ap. S. Alph. n. 162) admittit licere mulieri adulterae, ad mortem vitan- 
dam, negare adulterium cum juramento, intelligendo ¢dololatriam, quia 
in ss. Litteris, ex. gr. Ezech. XXIII, 37, idololatria nonnumquam meta- 
phorice adulterii nomine designatur. Verum non apparet quid hic sacrae 
Scripturae usus, penitus a nostris moribus alienus, conferre possit ut 
his verbis adulterae subsit alius sensus verus. 

Multo crebrius ratio, ob quam aliqua restrictio dicatur non mere 
mentalis, reperiri potest in adjunctis loquentis et audientis, quin necesse 
sitad subtiliores illas interpretaliones recurrere, quae solis doctioribus 
perviae sunt. Sic pone aliquem interrogari de gravi delicto suo occulto: 
si is delictum negat ad gravem poenam vitandam, interrogans impru- 
denter responsum acciperet prout materialiter sonat, quia cuique pru- 
denti notum est non teneri reosad proprium crimen occultum fatendum 
cum tanto incommodo. Similiter dicendum de aegroto cui aliquis 
infaustus nuntius occultandus est ne moeror grave periculum vilae creet. 
Is, si prudens est, recordari debet. pro more communiter recepto, multa 
sibi et grata dici et ingrata occultari ut animi hilaritate ad sanitatem 
recuperandam juvetur : quare, ubi agitur de rebus quae ipsum plurimum 
commovere possint, imprudenter acciperet tamquam serio asserta quae 
ipsi ad animi pacem vel hilaritatem dicantur. Similia sunt quae supra 
(n. 413) diximus de convivis qui nonnisi grata hospitibus dicere possint, 

‘de mereatoribus qui, ex conditione sua, coguntur allicere emptores, 
commendando, saltem generalibus locutionibus, merces suas, ete. 

Quacumque demum ratione res explicetur, istud in dubium vocari 

nequit : oportere ut praesto sit omnibus, non tantum doctis, sed et 
rudibus, practicum medium quo secreta sua ab importuno investigatore 
tueri queant. Quare, ubi constat adesse necessitatem tuendi secreti, non 
est scrupulose procedendum, sed sine haesitatione eligi potest ea res- 
pondendi ratio quae ad secretum servandum necessaria videatur. Nam, 
cum semper detur legitimum medium ad hunc finem obtinendum (Viva, 
in propp. 262™ et 274m ab Innoe. XI damnatas, n. 11), hoe autem unicum 
appareat, licet istud arripere, quamvis forsan non distincte cernatur 
quomodo e verbis ipsis vel e circumstantiis verus sensus locutioni 
subsit. 

Nostra sententia, confessarius frustra conaretur discrimen inter 
restrictiones pure et late mentales explicare rudioribus.Si qui hujusmodi 
poenitentes, ut non raro contingit, exponunt se fuisse coactos ad men- 
tiendum, puta ut vitarent discordias, blasphemias ete.,responderi poterit : 
haec non esse vera mendacia, sed licere, quin hujus liceitatis ulterior 
explicatio praebeatur. Non est,enim incommodum si rudes mendacia 
licita appellant quae a Theologis communius restrictiones late mentales 
vocentur. lis qui ingenio sunt cultiori theoretica explicatio, pro singu- 
lorum captu, dari poterit. Sed cavendum est a scandalo pusillorum, cum 
multi hane restrictionum mentalium theoriam calumnientur, quasi 
hypocrisin et deceptionem foveat : quod multo magis attendendum erit, 
si agatur de permittendo juramento cum mentali restrictione. 


417. V. Ex justa causa licitum est restrictionem late mentalem 
juramento firmare ; justa autem causa esse potest quicumque finis 
honestus ad servanda bona spiritui vel corpori utilia. (S. Alph. n. 151) 
Ratio est quod, cum tali restrictioni subsit sensusS verus, Deus non 
vocatur in testimonium falsitatis; aliunde id potest esse necessarium 
ad jus nostrum tuendum, ut supra (n. 415) de simplici restrictione-late 
mentali dictum est. ; 


Quodsi deesset justa causa, tale juramentum probabilius non esset 


nisi veniale peccatum : nam adsunt veritas et justitia; deficit tantum 
judicium, cujus deficientia non est nisi venialis. (S. Alph. 1. ¢.) Cfr. 
n. 303. Grave tamen foret, sine justa causa, cum restrictione jurare in 
celebrandis contractibus onerosis vel mutuis, aut in legitimo judicio. 
Nam in his requiritur ut in sensu alterius partis vel judicis legitime 
interrogantis respondeatur, ne laedatur justitia vel obedientia. Idem 
dicendum foret, si quando ex hujusmodi juramento aliquod grave 
incommodum proximo oriturum praevideretur. (Ball. P. n. 57) 

Applicationes plurimas hujus doctrinae exhibet S. Alph. (n. 153 seqq.), 
quarum plures suo loco in decursu Theologiae ular: proponuntur. 
Hic sufficiant sequentes : 

1° Qui indiget bonis absconditis ad sustentationem, potest coram 
judice jurare se nihil habere. Similiter haeres qui occultavit bona, si 
non teneatur ex illis satisfacere creditoribus, potest judici respondere se 
nihil oceultasse, subintelligens de bonis quibus satisfacere teneatur. 
(S. Alph. n. 158) Cfr. n. 669. 

2° Qui mutuum accepit, sed postea satisfecit, potest’ jurejurando 
negare se accepisse mutuum, subintelligens ita wt debeat solvere. 

3° Qui a fure vi cogitur ad promittendam pecuniam cum juramento, 
potest subintelligere : Dabo si tibi debuero, secluso juramento. (S. Alph. 
n. 159) : 

40 Obligatus ad secretum potest jurare se nihil manifestasse, si nihil 
manifestavit eorum quae sub gravi tenebatur celare. 

5° Qui obligatur ad munus aliquod ineundum, potest Superiori id 
exigenti juramentum praestare quod nulla commendatione hoe munus 
procuraverit, licet reapse eam occulte adhibuerit, subintelligendo zta 
ut sit probabile in judicio. Ratio est : neminem teneri ad fatendum 
proprium crimen, ubi deest infamia vel probatio semi-plena. (Lessius, 
de Just. et J. 1. 2. c. 42. n. 48) Sed nulla restrictio adhiberi potest ubi 
libertas datur munus vel promotionem non accipiendi, ex. gr. ubi promo- 
vendi ad sacros ordines interrogantur de natalibus, censuris, irregulari- 
tate, etc. vel matrimonium contracturi de impedimentis. Nam tune deest 
excusatio quae in priore casu habebatur: libertas enim datur renuntiandi 
ordinibus, matrimonio, etc. si quis nolit sincere veritatem aperire. Huc 
videtur spectare prop. 288 ab Innoc. XI damnata: * Qui mediante com- 
mendatione vel munere ad magistratum vel officium publicum promotus 
est, potest cum restrictione mentali praestare juramentum, quod de 
mandato regis exigi solet, non habito respecta ad intentionem exigentis ; 
guia non tenetur fateri crimen occultum. ,, (Ball. P. n. 52) 

6° Uxor, quae occulte adulterium commisit, jurare potest marito 
petenti se non commisisse, subintelligendo ita ut teneatur ei manifes- 
tare. (S. Alph. n. 162) 

7° Requisitus ad mutuandam vel donandam pecuniam potest jurare 
se non habere, quamvis habeat, dummodo aliquatenus ex adjunctis, vel 
petentis, vel respondentis, intelligi possit eum intendere se non habere 
superfluum quod det vel mutuet. (S. Alph. n. 163) 

8° Potest quis coram notario asserere se accepisse pecuniam quam 
non recepit, sed pro accepta habet: nam, si remittit, perinde est ac si 
acceperit. (S. Alph. n. 167; Ball. P. n. 55) 


we 

CAPOUT II. 
DE DETRACTIONE. 


418, NOTIONES. Detractio est injusta famae alienae laesio. 


Fama (ut in hae definitione sumitur) est bona existimatio multorum. 


de aliquo bono alieno. Singulorum tamen existimatio de hoc bono eadem 
voce comprelienditur, tamquam pars illius opinionis communis qua 
fama constituitur : quare etiam laesio existimationis apud singulos con- 
stituit detractionem. 

Bonum quod famae tamquam objectum assignatur, primario com- 
plectitur ea quae ad honestatem pertinent, nempe virtutes ; secundario 
tamen continet alia quae perfectionem quamcumque homini afferunt, vel 
intrinsecam, ut sapientia, bona indoles, pulchritudo, velmere extrinsecam, 
ut nobilitas, legitima natalia, opes, etc. (Lugo, de Just. et J. disp. 14. n. 2) 

Aliqui AA. (ut Gury, I,n.445) definitioni detractionis modo datae addunt 
“ per verba occulta , : quod convenit cum S. Th. (2. 2. q, 78. a. 1) Hoe 
tamen discrimen spectat ad quaestionem meri nominis, nempe utrum 
laesio alienae famae per facta vel per verba, coram infamato prolata, 
dicenda sit contumelia an detractio contumeliae conjuncta. 

Per detractionem laedi possunt li omnes qui fama apud audientes 
gaudent : ergo etiam mortwi, quamvis soleat detractio erga eos esse 
levior ob minus detrimentum, et personae morales, ut civitas, ordo reli- 
giosus, ete., non autem, probabilius, ii qui in quodam loco omnino ignoti 
. sunt, utpote fama ibidem carentes, : 

Distingui solet detractio directa et indirecta : quam tamen divisionem 
alii aliter intelligunt. Quidam, ut Busemb, (S. Alph. n. 966), directam seu 
formalem dicunt eam quae fit ex intentione famam laedendi ; indirectam 
seu materialem, eam quae fit ex aliqua levitate et loquacitate. Alii, ut 
Lehmk. (I. n. 1137), divisionem hance referunt ad modum quo fama lae- 
ditur ; quare directam dicunt detractionem si quid clare narratur, indi- 
rectam si tacendo aliquid insinuatur, ex. gr. frigide laudando, in com- 
muni laude aliquem notanter praetereundo, etc. Nos eam distinctionem 
in priore sensu adhibebimus. 

Si fama laeditur imponendo alteri crimen vel defectum falsum, haec 
calumnia dicitur ; si laeditur manifestando crimen vel defectum verum, 
manet detractio simplex. eh 


419. ASSERTA. I. Detractio ex genere suo est peccatum mortale : 
nam “ auferre alicui famam valde grave est : quia inter res temporales 


- 


SF ..\ etre 


CAPUT II. DE DETRACTIONE. 395 


videtur fama esse pretiosior, per cujus defectum impeditur homo a mul: 
tis bene agendis. , (2. 2. q. 73. a. 2) Idem patet a fortiori ex gravitate. 
furti, siquidem fama praestat bonis fortunae, juxta illud Prov.(XXI, 1): 
“ Melius est nomen bonum quam divitiae multae. ,, Cfr. S. Th. lL. ¢. a. 3. 

Hine mortaliter peceat qui verba quaedam profert quibus intendit 
notabiliter laedere alienam famam, vel qui, sine hac perversa intentione, 
quaedam profert e quibus praevidet probabiliter oriturum esse grave 
nocumentum famae alienae. 

Fieri autem potest ut laesio famae per se exigua sit, sed apta ad grave 
damnum in bonis alius generis inferendum, ut si quis narraret garrulum 
esse eum quem audiens ad munus secretarii assumere vellet. Sic pec- 
cato levi detractionis adderetur gravis laesio caritatis vel justitiae. 


II. Specie non differt détractio directa ab indirecta ; sed haec sae- 
pissime propter imperfectionem actus excusatur a peccato mortali. 
(Struggl, tr. 7. q. 6. n. 10) Neque specie differunt detractio simplex et 
calumnia : nam utraque laeditur idem jus proximi ad famam ‘et per 
accidens est quod hoc vel illo modo laedatur, Accedit quidem in calum- 
nia malitia mendacii : sed haec, prout veracitati adversatur, non est 
mortalis ideoque non est necessario in confessione explicanda. Saepe 
tamen expediet ut confessarius de hoe discrimine interroget, praesertim 
ut sciat quatenus et quomodo sit reparanda fama injuste laesa. 

Tandem communiter non admittitur discrimen specificum in detrac- 
tione pro diversis materiis in quibus versatur : quia fama semper est 
ejusdem speciei in genere moris. (Ball. P. de Pecce. n. 269) 


420. III. Ut cognoscatur num aliqua detraclio probabiliter apta sit 
ad grave nocumentum famae alienae inferendum, consideranda sunt 
adjuncta tum detrahentis, tum illius cui detrahitur, denique etiam illius 
coram quo detractio profertur. Singula enim, ut patet, in hoe judicium 
prudenter efformandum influunt. Hine : 

1° Potest esse detractio levis, quamvis id quod de proximo narratur 
sit peceatum grave, et contra potest esse gravis detractio, licet id quod 
narratur sit peccatum veniale vel etiam defectus inculpabilis. (Lugo, 
1. c. n. 49) Sic regulariter non graviter laeditur fama adolescentis saecu- 
laris et parum pii, si dicitur eum desiderare feminam ad peccandum ; 
similiter, si de milite narratur eum duellum commisisse, etc. Graviter 
vero detrahit qui de religioso bene morato dicit eum dignitates ambire 
et virtutes ad hune finem fingere, vel qui manifestat illegitima natalia 
viri locum honoratum ocecupantis, ete. a 

2° Potest detractio gravis esse, licet nihil in particulari significes, sed 
dicas tantum aliquid esse quod, si manifestares, proximum gravi rubore 

afficeret : nam hoc satis est ut alii de eo quem designasti sinistre opi- 
nentur et fortasse aliquid pejus cogitent quant sit illud quod dicere 
potuisses. (Lugo, |. ¢. n. 50) 

3° Regulariter levis detractio est revelare defectus mere naturales, 
dicendo ex. gr.aliquem esse imprudentem,stupidum, spurium, ete. Haec 
enim minus laedunt famam quam quae voluntaria sunt; insuper plera- 
que, natura sua, publica esse solent. Idem dicendum de eo qui tantum 
in genere alium vocat iracundum, superbum, invidum, ete., quia audien- 


tes plerumque interpretantur de naturali propensione, neque ea propa- - 


lare solent sicut facta determinata. (Bus. ap. S. Alph. n. 967) 

4° Manifestare defectum occultum gravem proximi uni prudenti viro, 
qui rem secreto servaturus sit, alii (ut Lugo, |. ¢. n. 54) grave reputant ; 
alii tamen probabilius cum S$. Alph. (n. 973) leve aestimant : quia talis 
laesio non infert notabile nocumentum famae, quae adaequate in multo- 
rum, non in unius aestimatione consistit. 

5° Culpa saltem gravi vacat qui injuriam acceptam alicui amico pru- 
denti manifestat ad dolorem suum hac manifestatione leniendum, etsi 
ex ea quaedam infamatio proximo adveniat : hane enim, ob bonum quod 
prosequitur, permittere potest. Cavendum tamen ne pluribus dicatur 
vel ne apertius nominetur persona quam necesse sit ad solatium haben- 
dum. Sie famuli, uxores, religiosi, ete. detegere quandoque possunt 
injurias sibi ab hero, marito, praelato, ete., illatas. (S. Alph. 1. c. ; Lugo, 
lie. n: 54) 

6° Qui refert tantum peccata aliorum occulta ut ab aliis audita, regu- 


lariter non peccat mortaliter, quia audientes plerumque non sunt eredi- 


turi, ac proinde nulla gravis infamatio inde secutura est. Attamen 
mortaliter peccaret : a) si audita referret coram iis qui ex levitate vel 
malitia sua probabiliter credituri siut : nam, licet hie non laedatur 
graviter justitia, quia non ponitur causa efficax damni, graviter tamen 
laeditur caritas, quae jubet impedire grave damnum proximi quatenus 
id commode fieri potest ; — 5) si audita ita referret ut audientes merito 
credituri videantur, ex. gr. asserendo ea audita esse a persona fide 
digna; — c) si repeteret rem adeo enormem ut sola illius suspicio 
grave nocumentum famae proximi inferret,ex.gr. sodomiam a sacerdote 
commissam esse. (S. Alph. n. 977; Lugo, 1. ec. n. 55 seqq.) Attamen in 
hoc ultimo casu, putarem saepe abesse gravem famae laesionem eo 
quod, ob rei enormitatem, ne suspicio quidem admitteretur. 

7° Qui in una materia famam amisit, eam omnino servat in materia 
prorsus disparala ; sic, si quis notus est ut luxuriosus, manet grave de 
eo furtum occultum in re notabili manifestare. Saepe tamen novum 
crimen de infamato manifestare vel fingere, leve est,'quia ob connexio- 
nem cum priore jam noto fama parvum patitur detrimentum, ut si dicas 

adulterum misisse litteras amatorias ; quandoque etiam nullum pecea- 
tum erit, quia nullam fit famae detrimentum, ut si fingas meretricem 
adolescenti insidias struxisse. (Lugo, ]. c. n. 58) | 5 
8° Graviter peecat qui Ordini vel statui alicui religiosorum in com- 
muni, vel monasterio detrahit, dicendo ex. gr. quod in eo male vivatur, 
non servetur regularis disciplina, ete., nisi id plane notorium sit. Simi- 
liter qui, tacita persona, nominat monasterium vel Ordinem religiosum, 
ex quo aliquis grave peccatum occultum, ex. gr. adulterii vel fornica- 
tionis, commiserit. (Bus. ap. S. Alph. n. 978) ~, 


+ 


421. IV. Licet ubique, absque alia causa excusante, manifestare 
crimen ob quod aliquis publica et legitima sententia damnatus est. 
Nam judex, ob rationes bono communi omnino consentaneas, intendit 
reum jure ad famam in hac materia privare. Ideo, sicut ipse sentenliam 
suam, quantum potest, publici juris facit, ita reliquis facultatem tribuit 
eamdem ubique propalandi ut omnes sibi a scelestis hominibus cavere 
queant. (Lugo, I. ¢. n. 72) 

Semper etiam licet instaurare memoriam legitimae condemnationis, 
si quando abolita esset : facultas enim legitime data vim suam jugiter 
exserit. (Lugo, I. ¢. n, 77) Attamen caritatem laederet qui memoriam 
pristini sceleris instauraret in iis adjunctis in quibus praevideret hanc 
fore aliis occasionem habendi tamquam adhue pravum eum qui se jam 
penitus emendasset. 


V. Si crimen aliquod, absque sententia judiciali, publicum evasit in 
aliqua communitate, licet illud manifestare saltem ejusdem communi- 
tatis membris, quibus adhue incognitum esset. Nam communis utilitas 
postulat ut unicuique liceat de rebus publicis libere loqui. Sic enim fit 
ut unusquisque absque errore cognoscatur qualis revera est, et remo- 
ventur magna incommoda quae enasci solent ex eo quod improbi vel 
imperiti pro probis et peritis habeantur. (Lugo, |. c. n. 61) Quot vero 
personis delictum notum esse debeat ut merito censeatur publicum, 
nequit ad amussim determinari. Sufficit haec regula generalis: rem 
censendam esse publicam si, attentis conditione communitalis, perso- 
narum qualitate ceterisqne adjunctis, jam moraliter nequeat ulterior 
manifestatio impediri. (Lugo, ]. c. n. 70) 

Idem crimen manifestare iis qui non pertinent ad eam communitatem 
in qua publicum evasit, non licet, si agitur de communitate restricta, 
ex. gr. monasterio vel seminario : nam tales communitates saepe ea 
quae omnibus membris suis nota-sunt, tamquam secreta servant, neque 
ulla ratio generatim ulteriorem propalationem justificat. Ideo delictum 
publicum in uno monasterio nequit sine detractione manifestari in alia 

etiam ejusdem Ordinis domo. (S. Alph. H. A. tr. 11. n. 12) At si agitur - 
de communitate patenti, ita ut res dicenda sit simpliciter et absolute 
publica, probabile est, eam licite posse manifestari non tantum in iis 
locis.ad quae certo haec fama deventura est (quod fere omnes conce- 
_ dunt), sed etiam in iis ad quae, ob distantiam vel rarum commercium, 
non videtur perventura. Ita opinantur Lugo (1. ce: n. 80) et S. Alph. 
(n. 974), qui tamen id restringit ad crimina quae reddant hominem per- 
niciosum et ab aliis vitandum, ut sunt crimina homicidii proditorii, 
lenocinii, scandalosae impudicitiae et similia. Ratio quam affert Lugo) 
et quae de omnibus criminibus vel defectibus procedit, haec est : expe- . 
dire ad bonum publicum quod unusquisque ab aliis cognoscatur qualis 
publice est, ne alii in relationibus quas cum eo habeant decipiantur. 

Si res quae facto tantum publica evaserat, postea oblivioni tradita 
est, jam non licet eam in memoriam revocare. Id tamen alii, ut Lessius 
(de Just. et J. 1.2. ¢. 14. u. 82), soli caritati, alii, ut Lugo (I. c. n. 85), pro- 
babilius etiam juslitiae adversari opinantur : nam per illam oblivionem 
res in eo statu reposita est in quo erat antequam divulgaretur, ideoque 
jus ad famam reviviscit. 

Quandoque tamen ratio boni communis efficiet ut crimina jam obli- 
vioni data licite iterum in memoriam revocentur. Hoc praesertim eon- 
tingit in historia scribenda, ob multiplicem utilitatem quae inde dimanat. 
Per accidens tamen id illicitum esse potest ob scandalum inde secutu- 
rum, puta si quaedam delicta personarum ecclesiasticarum pandantur. 

.Verum hodie, ob ingentem scribentium et archivia scrutantium nume- 
rum, plerumque talis manifestatio impediri nequit, ac proinde saepe 
praestat ut cum -debitis cautelis a viro catholico fiat quam Ecclesiae 
adversario relinquatur. In recentioribus factis narrandis cavendum est 
a damno quod inde pati queant personae adhuc viventes. (Ball. P. 
n. 71 seq.; Lehmk. I. n. 1183) 


422. VI. Ob justam causam licet manifestare alienum crimen vel 
defectum occulium, dummodo ea manifestatio ad finem intentum neces- 
saria sit, neque ultra-hujus necessilatis limites extendatur. Nam jus ad — 
famam in eo qui probitatem vel peritiam tantum existimatam habet, non 
est absolutum ut in eo qui vere probus et peritus est. Oritur enim unice 
ex eo quod, ad multa incommoda vitanda, oportuit defectus occultos non 
publicari nisi in iis circumstantiis in quibus ad commune bonum expedit 
eorum publicatio : in quibus casibus juri huic limitato, ne quis a fama 
quam possidet deturbetur, praevalet bonum commune quod ex liceitate 
talis manifestationis oritur. (Lugo, |. c. n. 97) Numquam vero licet 
calumniam proferre : hoe enim, utpote intrinsece malum, numquam 
medium justum ad vitandum proprium vel tertii damnum fieri potest. 

Quare damnata est ab Innoe. XI prop. 448 : “ Probabile est non peccare 
mortaliter qui imponit falsum crimen alicui ut suam justitiam et hono- 
rem defendat. Et si hoe non sit probabile, vix ulla erit opinio probabilis 
in theologia. ,, . 

Justa illa causa desumi potest quandoque ex utilitate, praesertim spi- 
rituali, illius cujus fama minuatur. Cfr. dicta de correctione fraterna 
n. 225. Saepius desumitur ex utilitate revelantis, vel tertii, vel etiam e 
bono publico procurando. Neque requiritur probabilius ut revelans 
timeat damnum suum vel tertii aequale damno quod fama proximi pas- 
sura sit, sed sufficit ut timeatur damnum grave ac notabile. (Lugo, lL. ¢. 
n. 112; S. Alph. n. 968) Quare, cum agitur de conferendo officio, de con- 
trahendo matrimonio, de suscipienda religione, de assumendo medico, 
praeceptore, famulo ete. licet, imo aliquando oportet manifestare occulta 
alterius impedimenta, inhabilitatem, crimina, unde notabile aliquod 
incommodum merito timeretur. (Bus. ap. S. Alph. J. ¢.) Aliam applica- 
tionem habes in reo revelante testium crimina (Vol. If. n. 12).0b rationem 
autem boni communis excusantur qui, qua voce, qua scripto, divulgant 
crimina vel defectus eorum qui se tamquam candidatos comitiis pro- 
ponunt, neque publicis muneribus digni sunt : sed crebro in his adjunctis 
limites necessitatis plurimum exceduntur. 

Specialis difficultas est : quousque liceat manifestare crimen cujus 
notitia injuste acquisita sit, ex. gr. aperiendo litteras. Prorsus tenenda 
videtur sententia Lugonis (I. c. n. 100) quam sequitur S. Alph. (n. 969). 
Nempe generaliter illicitum est uti tali notitia ob quodcumque damnum 
proprium vitandum : quia actio injusta qua tu secretum accepisti, obligat 
te ad restituenda omnia damna propter illam* proximo obventura, ac 
proinde ad abstinendum a novo damno eidem inferendo, Id licitum fieret 
tantum in iis adjunctis in quibus tibi licitum esset, etiam per vim et 
fraudem, secretum hoe exquirere, ex. gr. aperiendo litteras : tune enim 
ipse status praesens dat tibi jus hoc secreto injuste cognito utendi, fere 
ut licet furi in extrema necessitate consumere ea quae secus restituere 
deberet. Hoe praesertim contingeret si alter injuste te vexaret, neque 
alia ratione te tueri posses. Cfr. dicenda de litterarum apertione n. 433. 


423. VII. De reatu illius qui detractionem audit, haec praecipue 
tenenda sunt : 

1° Qui alium inducit ad detrahendum peceat graviter vel leviter con- 
tra justitiam, prout gravis vel levis est laesio famae ad quam alterum 
impellit : est enim injustae laesionis causa efficax. 

2° Qui delectatur in detractione gravi propter odium ejus cui detrahi- 
tur, graviter peccat contra caritatem: nam de gravi damno proximi 
gaudet. (2. 2. q. 73. a. 4) Probabilius tamen non peccat graviter qui de 

detractione delectatur, non ex odio proximi, sed ob voluptatem quam 
parit auditio rerum occultarum praesertim criminum, ideoque e vanitate 
vel curiositate tantum. (S. Alph. n. 979) 

3° Persona privata quae detractionem, quando commode potest, non 
avertit vel non impedit, ob verecundiam, timorem vel negligentiam, non 
peccat nisi leviter, modo praeter infamiam alind damnum ex detractione 
non accedat. Theoretice quidem videretur id de peccato mortali arguen- 
dum : siquidem omittitur-correctio fraterna, quae per se sub gravi obli- 
gat. Sed practice plerumque haec omissio levis est, ut diximus n. 223, 
ob alicujus conditionis requisitae defectum. In specie quod ad praesen- 
tem materiam pertinet, notandum cum S. Alph. (I. ¢.) difficillime con- 
stare de correctionis successu, facillime offendi detrahentes coram aliis 
correptos. Jmo periculum esse ne ii potius augeant vel confirment 
detractionem ; quae rationes tales sunt ut probent plerumque absque 
ulla culpa omitti detrahentis correctionem. Adde cum Busemb. (ap. 
S. Alph. ib.) : audientem saepe nescire num id quod dicitur notorium 
sit, tametsi ab ipso ignoretur, et in dubio non esse cur damnet loquen- 
tem ; hunc insuper habere posse justam causam aliquid manifestandi, 
praesertim uni soli. Certe a veniali excusantur qui, advertendo detrac- 
tionem, discedunt, sermonem divertunt, faciem tristem ostendunt, ete. 

Superior autem sive detrahentis, sive ejus cui detrahitur, graviter 
peccat contra caritatem si, audiendo détractionem, eam non avertit, 
quando commode potest : quia ipsi incumbit specialis obligatio corri- 
gendi detrahentem vel damno infamati obviandi. Probabilius tamen non 


peccat contra justitiam ideoque ad restitutionem non tenetur. Cfr. n, 546. 


et S. Alph. n. 979 seq. 


424, VIII. Infamare seipsum per se non est peccatum grave : Id 
enim non adversatur justitiae, siquidem homo famae suae perinde ac 
pecuniae suae dominus est; neque caritati, siquidem dilectio sui non 
obligat ad conservanda ea bona externa, quando non sunt necessaria ad 
salutem spiritualem vel corporalem. Ideo qui prodigit famam suam per 
se non magis peccat mortaliter quam qui pecuniam suam prodigit. 

Prodigere famam est per se peccatum leve, utpote famae usus irratio- 
_ nabilis, sicut a veniali immunis non est qui pecuniam absque ulla causa 

rationabili expendit ac profundit. Accedit quoque leve peccatum men- 
dacii si quis falso crimen sibi imponit. Insuper per accidens grave 
peccatum erit, nempe si fama quam prodigis necessaria est muneri tuo 
obeundo vel si alii inde patiuntur gravem infamiam et similia damna, 
Non peccat tamen qui crimen a se commissum judici fatetur, etiamsi 
propterea morte plectendus est: nam ita minime causa est suae mortis, 
sed procurat tantum id quod in se rectissimum est, nempe ut ab eo qui 

legitimam auctoritatem habet juste puniatur. (Lugo, |. c. n. 153 seqq.) 
Sin autem finis honestus intenditur, ex. gr.demissio propria vel liberatio 
proximi ab injusta vexatione, per se laudabiliter fama minui vel dimitti 
potest. 

N. B. De famae laesae restitutione agemus in tr. de Just. et Jure, 
n. 562 seqq. 


(\ \ 


CAPUT III. 


DE JUDICIO SEU SUSPICIONE TEMERARIA. 


425. NOTIONKS. Hic spectamus tantum illam internam existima- 
tionem de vita et moribus proximi in qua,saltem inadaequate,illius fama 
consistit, Status autem mentis nostrae hance existimationem intuentis, 
potest esse multiplex, ut circa quodlibet ejus objectum contingit, 
nempe : judicium certuin, dubitatio, opinio, suspicio. Cfr. n. 51. 
Claritatis causa notandum est, etiam in dubitatione, qualis in praesenti 
materia sumitur, scilicet cum advertentia quae ad peccatum sufliciat, 
conjungi aliquem assensum, eumque firmum. Quare varii isti actus 
distinguendi sunt, secundum rem in quam cadit assensus. In judicio 
temerario assensus cadit in alterius malitiam tamquam certo perspec- 
tam; in dubitatione cadit in defectum motivi ad judicandum utrum 
aliquis sit bonus an malus; in opinione, cadit in probabilitatem malitiae 
alienae; in suspicione tandem cadit in hoc complexum : forte res ita 
est. (Ball. P. n. 12) ; 

Singuli illi actus de proximi malitia eliciti culpa vacant, si adest 
ratio sufficiens ad eos eliciendos, ut si judicares aliquem esse malum 
eo quod. istud ab aliquo viro probo et fide digno audisses : nam ita 
eliciuntur modo qui prorsus cum natura rationali congruat. Temerarii 
vero fiunt quando desunt motiva proportionata ad singulos assensus 
dandos, ex. gr. si famulum certo judicares furem esse ob adjuneta quae 
-prudenti tantum suspicioni sufficerent. Attamen, ex humanae mentis 
natura, impossibile videtur ut demus assensum quando distincte per- 
spicimus deesse rationes sufficientes assentiendi. Quare temeritas illa 
locum habebit tantum quando intellectus talem insufficientiam rationum 
in confuso advertit, sed a mala voluntate impellitur ad assensum motivis 
levioribus dandum. (Ball. P. n. 13) 

Adverte AA, maxime discrepare in ratione nominandi vel explicandi 
hos varios actus intellectus. Nee mirum: nam tangitur theoria satis 
obscura de natura judicii erronei. 

Gén., T. I. 26 

426.°ASSERTA. I. Judicium temerarium ex genere suo est 
peccatum grave. 

Ita communissime sentiunt AA. sed in assignanda ratione non- 
nihil discrepant. Praeplacet sententia Lessii (de Just. et J. 1. 2. 


c. 29. n. 21): “ Quia talis suspicio non procedit ex errore humano aut. 
fragilitate aliqua, sed ex malitia qua quis vult ita suspicari, ut_eum - 


contemnat et pro vili habeat, aut ne cogatur illum in corde suo sibi 
praeponere ; qua in re gravis est injuria: nam, praeterquam quod sus- 
picio talis proficiscitur ex pravo affectu erga illum, etiam est pertinax. 
Ktsi enim suspicator ille advertat se justam causam non habere, tamen 
vult in sua prava opinione persistere.,, Videtur consonare S. Th. qui 
gravitatem hujus peccati sic explicat: “ In quantum non est sine con- 
temptu proximi. , (2. 2. q. 60. a. 3) Qua explicatione admissa, haud 
aegre datur ratio ob quam cum praesente asserto conciliari valeat sen- 


tentia quae tenet (n. 420) non esse peccatum grave manifestare defec- — 
tum occultum gravem proximi uni viro prudenti: nam a tali manifesta-- 


tione prorsus abest ille contemptus proximi qui gravem injuriam in 
judicio temerario fundat. Deinde per judicium temerarium aequivalenter 
falsum crimen proximo imponeretur : quod mortale est,. etiamsi apud 
unum tantum fiat. (Lessius, |. ce. ¢. 14. n. 714) 

Ex hoe asserto, cum generalibus principiis de peccati gravitate col- 
lato, sequitur non fore in judicio temerario peccatum letale, nisi concur- 
rant hae quatuor conditiones : 

io Ut malum quod proximo impingitur graviter ejus famae noceat. 
Qua in re adhibendae sunt eaedem regulae quae de gravitate detrac- 
tionis datae sunt n. 419 seq. Attamen, cum homines gravius ferant 
detractiones quam mere interna judicia, aliquanto mitius de his quam 
de illis judicandum est. Ex iisdem regulis sequitur judicia temeraria 
non differre specie pro malo quod impingitur. 

2° Ut assensus detur malitiae alienae tamquam certae: secus habe- 
bitur tantum suspicio vel opinio temeraria. 

3° Ut perfecte advertatur ad gravem malitiam. 

4° Ut, saltem in confuso, advertatur rationes esse omnino insufficien- 
tes ad tale judicium efformandum. Hine veniale erit si signa sunt suffi- 


cientia ad opinionem saltem probabilem. Quodsi forte nullatenus haec 


insufficientia advertitur, habebitur merus error. 


42'7. II. Dubitatio, opinio vel suspicio temeraria per se veniale 


tantum peccatum constituunt : nam levem injuriam inferunt proximo, 
~ cujus famam non penitus tollunt sed minuunt. 

Controvertitur autem num haee per accidens ad peccatum mortale 
pertingere queant. Affirmant Lugo (I. c. n. 14) et S. Alph. (n. 963), tam- 


eat 

quam probabilius. Rationem afferunt: quod quaedam suspiciones, ob 
materiae enormitatem, majorem injuriam in proximum continent quam 
Jjudicia firma in aliis materiis gravibus. “ Gravius enim est alicui homini 
- quod opinemur illum haereticum vel incestuosum cum matre quam 
quod certo credamus esse fornicarium vel perjurum. , (Lugo, |. ¢.) 
Negant tamen alii, neque improbabiliter. Nam ita sensisse videtur 
S. Th. (I. ¢.), qui universe discrimen inter grave et leve peccatum in hac 
materia repetit ex eo quod malitia alterius pro certo aestimatur vel 
tantum cum dubio admittitur. Similiter S. Aug. (in Joann. tr. 90) : * Etsi 
suspiciones vitare non possumus, quia homines sumus, ‘judicia tamen, 
id est definitivas firmasque sententias, continere debemus. , Hanc pos- 
teriorem sententiam tuto sequi poterit confessarius ac proinde, quoties- 
~cumgue a poenitente audiverit eum cum quadam haesitatione vel 
dubitatione judicium temerarium efformasse, ab ampliore investigatione 
abstinere. (Balj. P. n. 21) : 


III. Dubia de personis, ad bonam vel malam existimationem perti- 
nentia, sunt in meliorem partem interpretanda. (S. Th. 1. c. a. 4) Atta- 
men, thi pro mala interpretatione suppetunt motiva probabilia, non 
tenemur ad judicandam actu positivo et speculative proximum reipsa 
esse innocentem, habuisse bonam intentionem, ete. Nemo enim tenetur 
ad assensum in quo exponit se notabili periculo errandi. Nam talis 
assensus non est actus virtutis, neque ad actum virtutis necessarius, sed 
est quiddam errori obnoxium, quod perfecta prudentia devilat. (Lessius, 
hes c-39--p=30< Lugo;t.:e. nm. 21) 

Verum, quando agitur de vitando aliquo damno vel de adhibendo 
remedio, dubia possunt in deteriorem partem accipi, non quidem judi- 
cando aliquem esse furem vel improbum, sed judicando ita exterius 
cavendum esse et sibi illique consulendum ae si dubia esset illius pro- 
bitas. Ita fieri potest ex. gr. ubi ignotum hospitem recipimus vel inferio- 
rem ob indicia quaedam dubia suspectum habemus. (Lessius, I. ¢. n. 42) 


: 


ot 


CAPUT IV. 
DE CONTUMELIA. 


428. NOTIONES, Contumelia est injusta honoris alieni laesio. 

Honor hominibus exhiberi solitus consistit in testificatione quadam 
de excellentia alicujus. (2. 2. q. 103. a. 1) Haee autem excellentia seu 
superioritas non requirit uecessario ut ille qui honoratur sit excellentior 

honorante, saltem absolute, sed sufficit ut secundum quid superior 
reputetur : quod semper reputare licet, secundum illud ad Philip. I, 3 ; 
“ Tn humilitate superiores invicem arbitrantes. , Vel etiam spectari 
potest idem tamquam excellentior quibusdam aliis. (S. Th. 1. ¢. a. 2) 
Singulis enim etiam infimae conditionis hominibus inest aliqua excel- 
lentia ob quam eis aliquis honor in societate humana exhibetur. 

Honor exhibetur per signa exteriora, nempe: per verba, facta, res, 
ut si quis ore pronuntiat excellentiam alicujus, vel ei caput inclinat vel 
ejus imaginem instituit. (S. Th. 1. ¢..a. 1) Regulariter exhibetur homini 
praesenti vel in se vel saltem in ejus signo ; quandoque tamen etiam 
absenti deferri potest, ut in laude absentis. Ex his patet discrimen 
honoris et famae, quae in existimatione interna consistit. 

Laedi potest honor negative et positive : negative, si cui denegantur 
signa honoris pro ipsius conditione debita, ex. gr. salutatio ; positive, si 
quid dicitur, seribitur vel agitur quod ipsius honori adversatur. Varios 
modos laedendi honorem AA. statuunt : convicium, improperium, irri - 
sionem, etc., qui tamen discrimen morale non inducunt. Videsis Lugo, 
de Just. et J. disp. 14. n. 193 seqq. 


429. aera I. Contumelia est peccatum ex genere suo grave. 
(2.2. q. 72. a. 2 ; Lugo, 1. ¢. n..192) 

Ratio, quia eer homini in bonis magni momenti et quae ab eo 
solent pluris aestimari quam bona fortunae. E principiis autem gene- 
ralibus de voluntario liquet peceari, non tantum ab eo qui directe 
laesionem honoris intendit, sed ab eo quoque qui, sine causa excusante, 
ponit actionem e qua praevidet talem laesionem secuturam esse. Quan- 
donam autem oriatur notabilis laesio et consequenter grave peccatum, 
eruendum est e prudenti consideratione laedentis, laesi, communis 
existimationis, ete. Contumelia certe gravior est quam detractio si (ut 
non raro fit), una cum honore, et famam laedit. Verum, ubi solus laeditur 
honor, videtur minus pececatum quam detractio : quia homo pluris aesti- 
mat famam sine honore quam honorem a fama sejunctum. Quiyis enim 
homo rationabilis mallet ab aliis magni aestimari, licet nullum exterius 
signum hujus aestimationis darent, quam talia signa externa recipere 
quibus sciret nullam subesse existimationem internam. (Lugo, 1. ¢. n. 9) 

Saepe contumelia levem culpam constituit, seu quia laesio honoris: 
levis est, seu quia absque plena advertentia profertur. Imo, juxta S. Th. 
(I. c.}: “ Ad eutrapeliam pertinet dicere aliquod leve convicium, non 
ad dehonorationem vel ad contristationem ejus in quem dicitur, sed 
magis causa delectationis vel joci. ,, 


II. Contumelia, aeque ac detractio (nu. 419), non differt specie 
pro varia ratione qua honor laeditur. (Lugo, de Poenit. disp. 16. n. 265) 

Ratio est, quod omnes contumeliae accipiunt malitiam ex eo quod 
laedunt honorem, sicut furta laedunt fortunas: ergo, sicut furta sunt 
ejusdem speciei in ratione furti, quocumque modo fiant, ita de contu- 
melia dicendum est. Supponitur tamen nulla alius speciei damna e 
contumelia sequi. 

Hine minime oportet explicare in confessione varia convicia in ali- 
quem prolata, puta furis, adulteri, etc. 

Quando e contumelia sive positiva, sive negativa, sequitur dehonor a- 
tio proximi, laeditur justitia, ablato honore qui, stricto jure, ad proxi- 
mun) pertinet. Ideo et restitutio facienda est: de qua dicetur n. 564. 


CAPUT V. 
DE VIOLATIONE SECRETI. 


- 4380. NOTIONES. Secretum, in praesenti materia, inlelligitur res 
occulta quae occultanda manet. 

Praeter secretum sacramentale, de quo Vol. Il. n. 379 seqq. dicetur, 
distingui solent : natwrale, promissum et commissum. 

Naturale dicitur quod absque damno vel justo maerore alterius reve- 
lari nequit, ideoque ab ipsa lege naturali servandum praecipitur. 

Promissum vocatur quod ab aliquo servandum est vi promissionis ab 
eo factae vel sponte, postquam casu aliquid didicit, vel postulante eo 
qui ipsi prius rem, sine contractu secreti servandi, detexit. 

Commissum tandem dicitur quod alicui communicatum est ab eo cui 
prior antea, expresse vel tacite, promiserit se hac notitia non esse usu- 
rum nisi ex consensu et beneplacito communicantis. Hine non habetur 
proprie secretum commissum quando nolitia propriis oculis et ab 
ipso facto accipitur, puta si quis vocatus fuisset, praevia promissione 
secreti, ut interesset furto vel homicidio. In hoc enim casu non commu- 
nicatur ipsamet notitia secreti cum hae promissione quod unice juxta 
beneplacitum communicantis usurpabitur. (Lugo, de Just. et J. disp. 14. 
n. 141) Expresse fit talis promissio si quid alicui consentienti, vel saltem 
non recusanti, sub secreto committitur ; tacite, si ex adjunctis et ex 
munere quo fungitur secretum accipiens, liquet, istud hae lege commu- 
nicari. Id liquet quotiescumque munus geritur ad quod pro consilio vel 
remedio recurri solet, ut theologi, advocati, medici, obstetricis. Hoc 
secretum solet a Theol. vocari etiam rigoroswm : quia, post sacramen- 
tale, est omnium arctissimum. Attamen non omnia secreta commissa 
cum eodem rigore obligant, ut infra statuetur. (n. 432) 

431. ASSERTA. I. Secretum naturale obligat sub gravi ex genere 
suo, sicut virtutes caritatis vel justitiae e quibus obligatio oritur. Ut igi- 
tur talis seereti revelatio, sine causa facta, peccatum grave sit, necesse 
est ut proximum gravi injuria vel maerore afficiat. 

Quando revelatio haee adversatur justitiae, ut sciatur quamnam ob 
causam legitima fiat, applicanda sunt ea quae (n. 422) de manifestatione 
criminis occulti statuta sunt. Quodsi soli caritati adversatur, patet secre- 
tum non esse servandum cum gravi incommodo : ad quod subeundum 
haec virtus non obligat. 


II. Secretum promissum, qua tale, obligat sub levi tantum, si (ut 
communiter fit) promittens se ex sola fidelitate obligare intendit ; sub 
gravi autem ex genere suo, si promittens obligationem ex justitia assu- 
mere intendit : quod non est existimandum, nisi diserte animum habue- 
rit gravis obligationis sibi imponendae. Cfr. n. 607, Attamen videndum 
num forte, ex ipsa rei natura, graviter obliget secretum sub mera fide- 
litate promissum : saepe enim promissio additur naturali secreto. 

Secretum mere promissum servandum non est ubi id sine gravi incom- 
modo fieri nequit, nisi quis diserte se ad illud obligarit : secus enim non 
est censendus se obligasse ad tantum onus subeundum unice ut promissis 
suis staret. Quodsi quis diserte se ad tale damnum subeundum obliga- 
rit, per se tenetur huic promissioni stare dummodo sit licita et rationa- 
bilis. Sic, ubi promisisses te secretum summi momenti servaturum esse | 
etiam cum propriae vitae jactura, probabilius hance promissionem adim- 
plere deberes, quia tantum omitteres vitam conservare ob justam ser- 
vandi promissi causam. (Lugo, 1. c. n. 115) Quidam “AA., quorum sen- 
tentiam S. Alph. (n. 971) satis probabilem voeat, opinantur tune secretum 
omnino prodendum esse ad propriam vitam servandam, quia ex prae- 
cepto caritatis tenetur unusquisque propriam vitam praeferre alienae : sae 
quae tamen ratio debilis videtur. Cfr. n. 362. j . 

Promissio certe non obligat ad servandum secretum in iis adjunctis 
in quibus, seclusa promissione, illad manifestandum esset_: nequit enim 
obligare ad rem illicitam. Ita, si quis promisit se non esse revelaturum 
crimen quod casu didicerit, tenetur nihilominus legitime interroganti 
Superiori vel judici respondere ac si nihil promisisset. (Lugo,l. ¢. n. 141) 

Plerumque e promissi secreti violatione sequitur damnum illius cui 
promissum est ; quare simul considerandum est vinculum quod ex 
secreto naturali exsurgit. 


432. III. Secretum commissum obligat, ex genere suo, sub gravi: 
nam cum fiat contractus onerosus ut unus revelet, alter servet secretum, 
ubi unus conditionem ex parte sua adimplevit, revelando secretum, 

alteri obligatio ex justitia exsurgit promissionem suam adimplendi. 
(Lugo, |. ¢. n. 139) 

Secretum commissum licite revelatur : 

1° Si merito praesumi potest consensus illius qui secretum commisit 
(S. Alph. n. 971), ex. gr. quia servare secretum in illius nocumentum 
vergit. 

2° Si id necessarium est ad grave damnum tertii innocentis averten- 
dum, quod injuste ab eo qui secretum commisit infertur. Hoc autem 
procedit, etiamsi quis insuper promisisset se quaevis mala, et ipsam 
mortem, passurum esse potius quam secretum revelet. Talis enim 
promissio nequit auferre facultatem vim vi repellendi. (Lugo, l. c. n. 142; 
Lehmk. J. n. 1198) Exemplum habes in medico qui novit sponsum, qui 
se sanum fingit, laborare morbo venereo vel contagioso : is, si deceptor 
admonitus desistere nollet, posset rem puellae deceptae manifestare. 

3° Si id necessarium est ad avertendum grave damnum commune 
Status vel Ecclesiae, “ quia salus reipublicae suprema lex est, et omnis 
promissio ex qua resp. grave detrimentum capere potest, illicita atque 
ideo nullius momenti est. , (D’Annib. I. n. 271) Non sufficeret tamen 
damnum publicum leve quod oriatur ex. gr. ex eo quod aliquis reus 
impunitus maneat. 

40 Si id necessarium est ad vitandum grave damnum proprium, 
etiamsi inde alteri immineret periculum mortis. Nemo enim, nisi diserte 
id promiserit, censendus est se obligasse ad tantum onus pro secreti 
custodia ferendum. In specie, ubi agitur de secreto cognito e muneris 
exercitio,tam gravis obligatio cederet potius in commune detrimentum : 
cum saepe homines propterea refugerent a consiliis dandis et ope 
ferenda. (S. Alph. n. 971) Excipe tamen, si ex revelatione imminet grave 
damnum commune, ex. gr. favor hosti datus manifestando patrii 

-exercitus situm, ete. 
Verum non sufficit ad revelationem seeretl commissi damnum quod 
_tertio innocenti imminet absque ulla culpa secretum committentis, ex. gr. 
quia judices ex errore alium condemnaturi sunt ; neque sufficit obligatio 
qua premitur is qui secretum commisit ad illud manifestandum, ex. gr. 
si ipse, in judicio interrogatus, falsum testatus est. Sed advertendum est 
non omnia secreta commissa servanda esse cum eodem rigore, plura 
autem in singulis casibus consideranda esse, ex. gr. quantum damnum 
immineat tibi ex secreti occultatione et quantum alteri ex ejusdem 
divulgatione, utrum secretum commissum sit tibi in tuam tantum utili- 
tatem an in utilitatem alterius vel utriusque, utrum alter te ex quadam 
necessitate consuluerit an id omnino libere communicaverit. (Lugo, l. ¢. 
n. 116) De manifestatione secreti coram tribunalibus, efr. Vol. IJ. n. 17. 
Manifestare secretum, etiam commissum, uni vel alteri viro prudenti 

qui illud servaturus merito existimetur, non e&t grave; imo, si fit 
consilii petendi vel doloris leniendi causa, nullum peccatum est. Cfr. 
dicta in argumento plane simili n. 420. Attamen grave foret secretum 
magni momenti revelare ei cui secretum committens specialiter illud 
celari voluerit. (S. Alph. 1. ¢.) r 


433. IV. Per se grave peccatum est litteras alienas aperire et 
legere ; similiter legere litteras jam resignatas vel similia scripta quae 
ab alio amissa sunt vel servantur recondita in loco clauso,ex.gr.in seri- 
nio, aut secreto,ex.gr.intra pulpitum. Hoc enim graviter adversatur juri 
quod cuique competit servandi secreta sua, quae crebro, ob necessitatem 
humani commercii, Jitteris mandanda sunt. (Lugo, I. c. n. 148) 

Attamen leve id foret si quis merito praesumeret in iis litteris nihil 
gravis momenti contineri, puta quia novit naturam rerum de quibus 
inter duos tractari solet, vel ob modum minus cautum quo scribens 
utitur (carte postale, carte de visite). Per accidens huic levi injuriae 
potest conjungi gravis laesio caritatis, nempe si timendum est ne alter 
ex hujusmodi lectione gravem tristitiam concipiat. (S. Alph. 1. 2. n. 70) 


V. Licite, etiam habitualiter, aperiuntur litterae alienae : 

1° Ob consensum expressum vel praesumptum illius ad quem mittun- 
tur litterae vel illius a quo mittuntur : uterque enim (nisi aliunde quid 
obstet) jure ad cognitionem secreti cedere potest. 

20 Ob regulas vel statuta quibus aliquis libere se subjecit. Ita in 
plerisque Ordinibus religiosis fas est, ex regula, Superiores aperire et 
legere litteras ad. subditos directas vel ab iis scriptas. Excipiuntur 
tamen litterae ad Superiores mediatos datae, ut ex necessitate boni 
regiminis liquet, vel quibus contineantur secreta quae scriptor jure 
nollet Superiori manifesta fieri, ex. gr. conscientiae secreta. (Ball. P. 
n. 59) Attamen posset Superior, si rationabile dubium de natura com- 
mercii epistolarum baberet, inspicere num reapse agant de secretis 
conscientiae, prout inscribuntur; quod ubi constaret, jam abstinere 
deberet. 

3° Ad avertendum damnum quod ex illis litteris legenti aliive oriatur. 
Hine generatim licet Superioribus, puta patri aut magistro, Jegere litte- 
ras subditorum, puta filiorum vel alumnorum qui sub eorum potestate 
sunt : cavere enim debent ne quid mali inde adveniat iis quorum curam 
gerunt. (Sanch. Cons. Mor. |. 6. c. 6. d. 3. ; D’Annib. If. n. 270) Id tamen 
non putaverim extendendum ad maritum erga uxorem, utpote potius 
sociam quam subditam. Plura in hoe argumento pendent a moribus in 
regione vigentibus : his enim tacite consentiunt quotquot aliqua ratione 
seipsos sub alius auctoritate constituunt vel subditos suos alii, vices 
suas acturo, committunt. 

In casibus autem particularibus idem licet, ubi apertio vel lectio lit- 
terarum vere probabile medium est avertendi grave malum quod time- 
tur. Ideo (nisi leges obstent) publicis ministris id licet ubi id bono 
communi expedire, ex gravi causa, judicaverint ; similiter privatis, ad 
praecavendum injustum damnum sive proprium, sive alienum, ex. gr. 
hero qui probabiliter existimat famulum cum furibus commercium 
fovere. 

Notandum in omnibus his casibus nullum alium usum scientiae e lit- 
teris haustae licere quam qui conducat ad avertenda damna communi- 
tatis vel singulorum. Neque Superior, legens ex regula vel statutis 
epistolas subditorum, alumnorum ete., ampliorem usum hujus scientiae 
facere potest, nisi forte supponere possit consensum scribentis vel acci- 
pientis epistolam : qui sane supponi nequit si quis ea notitia utatur cum 
gravamine alterutrius, ex. gr. propalando defectus occultos. 

Controvertitur inter AA. quid dicendum sit de eo qui litteras in 
minuta fragmenta laceratas et in locum patentem projectas, junctis 
partibus, legere conetur. S. Alph. (1. ¢.) opinatur probabilius eum contra 
justitiam peccare, quia litterarum dominus, eo ipso quod eas minutim- 
dilaceravit, satis significavit se nolle cedere jure suo. Sed praeplacet 
sententia quam defendunt Lugo (I. c. n. 150) et Ball. P. (n. 59) : abesse 
peccatum contra justitiam, quia projiciens videtur cedere jure suo dum 
eas litteras, quas posset comburere, permittit in loco publico exponi 
periculo manifestationis. Igitur eas sine justa causa legere, peccatum 
erit veniale curiositatis ; sed attendendum ex ea lectione oriri quando- 
que obligationem secreti naturalis servandi. 


TRACTATUS - Vil. 


DE PRAECEPTIS ECCLESIAK, 


434. In hoc tractatu, ex Ecclesiae praeceptis ea tantum considera-— 


bimus quae ad omnes fideles pertinent, neque in aliis tractatibus, tam- 
quam loco proprio, occurrunt. Solet quidem hodie, in omnibus regioni- 
bus catholicis, catechismis inseri cunctisque inculeari formula quaedam 
quae “ Ecclesiae mandata ,, nuncupatur. Attamen numerus mandatorum 
illorum modusque ea proponendi varii sunt, pro cujusque regionis utili- 


tate et praxi : nullam enim formulam suprema Ecclesiae auctoritas - 


sanxit. 
Nos hie agemus tantum de tribus Ecclesiae praeceptis : 1° de festorum 
observatione (quatenus hoc argumentum nondum explicatum est ubi de 


tertio Decalogi praecepto) ; — 2° de jejunio et abstinentia ; — 3° de— 


pravorum librorum prohibitione. 
De annua confessione et communione necnon de variis praeceptis circa 
matrimonii celebrationem, commodius agetur in tract. de eee 
et de Matrimonio. 
Praeterea veteres Theol. inter praecepta Ecclesiae communia recen- 
sebant solutionem decimarum. Patres autem Cone. Baltim. III. i 


catechismo quem edi jusserunt, tamquam quintum Ecclesiae eee 


recensent : “Subsidium aliquod conferre ad congruam Pastorum susten- 
tationem. , His tamen non immorabimur. Nam decimae antiquae, in 
regionibus fere omnibus, obsoleverunt. Manet quidem ubique lex natu- 
ralis, divino jure confirmata, ut fideles necessaria ad victum suppeditent 
clericis curae animarum addictis (2. 2. q. 87. a. 1) ; sed in multis regio- 
nibus, ut in Gallia et Belgio, huic necessitati aliunde provisum esse 
solet. Ubi vero aliunde provisum non est, ut in Stat. Foed. Amer., nihil 
determinatur per legem positivam circa rationem et quantitatem 
subsidii a singulis persolvendi. [deo universe inculeanda fidelibus 
obligatio ut pro suis quisque facultatibus clericorum sustentationi 
contribuant ; gravis autem peccati plerumque nemo arguendus ob omis- 
sum subsidium. Id faciendum esset tantum in extraordinariis adjunctis, 

nempe si quis, subsidium ob meram avaritiam denegans, causa foret 
ut sacerdotes indigerent vel ceteri fideles nimis gravarentur. (Kenrick; 
Th. M. t. I. tr. 4. p. 2-n. 64) 


CAPUT I. 


DE FESTORUM OBSERVATIONE. 


435. Agentes de tertio Decalogi praecepto,jam declaravimus quonam 
ex jure praeceptum servandi dies Dominicos et festos oriatur (n. 332) et 
quid iis diebus praestandum vel omittendum sit. (n. 333 seqq.) Hic ergo 
tantum restat ut explicemus quinam dies, ex hodierna disciplina, tam- 
quam festi colendi sint. 

Jamvero, praeter dies Dominicos, qui constanter ubique colendi sunt, 
pauca omnino sunt festa in omnibus regionibus christianis celebranda. 
In singulis inspiciendum est quid S. Sedes per Concordata, Indulta, 
Decreta, ete. statuerit. 

In Gallia et Belgio, numerus festorum maxime restrictus est Indulto 
quod, ex auctoritate Pii VII, edidit Card. Caprara 9 Apr. 1802 ; nam 
mansere tantum Nativitas et Ascensio-D. N. J. C., Assumptio B. M. V., 
Festum OO. SS. In ceteris ergo festis antea vigentibus, praeceptum 
abstinendi a servilibus et audiendi Sacri sublatum est. Manet tamen 
clero obligatio peragendi divina officia in festis suppressis vel quorum 
solemnitas ad Dominicam sequentem translata est, sicut ea ante sup- 
pressionem peragi solebant. Cfr. Craisson, Man. Juris Can. n. 4905 seqq. 
In Stat. Foed. Amer., praeter quatuor festa modo enumerata, colenda 
sunt Imm. Conc. B. M. V. et. Circume. D. N. J. C. ut, petentibus PP. 
Cone, Baltim. IIL, indulsit Leo PP. XIII. Merito notat Lehmk. (I n. 1222): 
multos fideles in his Statibus excusari posse si, iis diebus qui ab hete- 
rodoxis non servantur, operibus civilibus vacant, quadam necessitate 
coacti, praesertim si Sacro rite intersint; imo etiam, ubi plerique 
fideles necessitate coacti dies festos observare omittant, contingere 
posse ut quidam aegre sibi persuadeant manere gravem audiendi Sacri 
obligationem : prudentis igitur confessarii esse ne, ultra quam expediat, 
in lis adjunctis, utramque obligationem urgeat. 

Postquam ita numerus festorum suprema Sedis Ap. auctoritate in 
aliqua regione statutus est, certum est jam non esse in episcopi potes- 
tate quaedam ex iis supprimere : hoc enim aperte Rom. Pontificis man- 
datis contrarium foret. Etiam nova festa instituere episcopus non posset 
quin iret contra mentem S. Sedis, quae, petentibus guberniis vel epi- 

scopis, numerum festorum restringere et uniformem rationem in totam. 
regionem introducere intendit. Quare, saltem practice, obsolevit potestas 
quam Trid. (Sess.25. de Reg. c. 12) in episcopis agnovit, praecipiendi ut 
quidam dies festi, in eorum dioecesi, etiam a Regularibus serventur. 
Videsis Craisson, op. cit. n. 4900 seq. 


CAPOUT II. 


DE JEJUNIO ET ABSTINENTIA. 


436. Jejunium, quandoque latiori, quandoque strictiori sensu sumitur. 
Latiori sensu, duas partes praecipuas complectitur : imprimis prohibi- 
tionem ne plus quam una corporis refectio singulis diebus sumatur, 
cui prohibitioni, tamquam accessoria, conjungitur lex de certa hora 
huic unicae refectioni assignanda ; deinde prohibitionem comedendi 
carnes, cui accedit lex de non permiscendis piscibus cum carnibus, si 
quis ad eas manducandas dispensatus est. Strictiori sensu, jejunium 
nonnisi priorem ex his prohibitionibus designat. 

Plures antiqui DD. ut Busemb. (ap. S. Alph. 1. 4. n. 1004) opinabantur 
abstinentiam ita esse de jejunii essentia ut cui ob debilitatem permit- 
tatur usus carnium, eliam altera refectio sit licita. At, ex quo Bened. XIV 
(Encycl. Non ambigimus, 31 Maii 1741) edixit eos quibuscum dispen- 
satum sit ad comedendas carnes, teneri ad unicam comestionem servan- 
dam, certum est has duas partes separari posse (S. Alph. n. 1013): 
quod ex hodierna praxi omnibus patet. HSE 

Jejunium, ex lege communi et seclusa dispensatione, guoad utram- 
que partem suam servandum est tempore Quadragesimae (exceptis 
Dominicis), in Quatuor Temporibus, in vigiliis Pentecostes, SS. Aposto- 
lorum Petri et Pauli, Assumptionis B. M. V., Omnium Sanctorum et 
Nativitatis D. N. J. C. In Gallia et Belgio, cum solemnitas SS. Aposto-— 
lorum ad sequentem Dominicam transferatur, jejunium in Sabbato ser- 
vandum est ; at, si dies 29 Junii in Sabbatum inciderit, jejunandum est 
feria sexta. (S. Inqu. 22 Nov. 1879) S 

Abstinentia sola ex communi lege servanda estin Dominicis Quadra- <a 
gesimae et quaque feria sexta (nisi incideritin festum Nativitatis Domini). 
Abstinentia Sabbati in multis locis observatur, quamquam lex univer- 
salis de ea exstare non videtur, Juxta Bened. XIV (de Syn. dioec. |. 11. 

c. 5. n. 5), carnes comedere die Sabbati licet ubicumque earum usus a 
recepta consuetudine non est interdictus. Nihilominus, ubi de peregrinis 
agitur, solent AA. legem abstinentiae Sabbatinae habere ut communem 

ideoque censent ea obligari eos qui e loco ubi non viget,ex. gr. ex His- 
pania, ad locum ubi viget divertunt. (Gury, I. n. 95.; Lehmk. I. n. 1207) 
Reapse enim consuetudo, quae est optima legum interpres, spectat absti- 
nentiam Sabbatinam tamquam per se ubique vigentem, saltem in Europa, 
et paucas regiones in quibus non viget tamquam privilegio donatas. 
Hodie in Belgio, Stat. Foed. Amer. aliisque regionibus quotannis in hae 
abstinentia dispensatur. Verum S. Inqu. 10 Jan. 1855 declaravit pere- 
grinantes extra Belgium non posse die Sabbati comedere carnes in locis 
in quibus viget ista lex. 

Praeterea, in pluribus regionibus, quidam dies jejunii vel abstinentiae 
e peculiari consuetudine vel lege servandi sunt: de quibus unusquisque 
suae regionis mores consulat. 

E maxima varietate qua Ecclesia leges jejunii, labentibus saeculis, 
proposuit, manifeste constat eas esse juris tantwm positivi. Id communis 
sententia Theol. (Lessius, de Just. et J. 1. 4. ¢. 2. n. 30 seqq.) admittit de 
ipso jejunio quadragesimali, quod jugiter tamquam sanctissimum et 
strictissimum inter omnia jejunia habitum est. Hoc ipsum institutum est 
ab Apostolis, non promulgantibus divinam legem, sed propria auctori- 
tate utentibus, ad imitationem illius portentosi jejunii quod Christus per 
quadraginta dies in deserto peregit. Divinum autem jus nihil aliud 
statuit quam ut carnis mortificationem exerceamus, quatenus ea neces- 
saria est ad tentationes vincendas vel divinam iram placandam : modum 
vero et tempus illius exercendae Christus Ecclesiae determinanda 
reliquit. 


S 1. DE JEJUNIO. 


437.1. Lex jejunii, prout a lege abstinentiae praescindit, prohibet ne 
plus quam una refectio plena et sufficiens singulis diebus sumatur. 

Attamen, ex usu jam satis antiquo, praeter hane plenam refectionem, 
licet vespere collationem aliquam seu coenulam sumere : de cujus quali- 
tate et quantitate dicetur infra (II). 

Insuper mane licet aliquid cibi seu, ut aiunt, frustulum sumere, 
modo id quod sumitur non excedat notabiliter duas uncias cibi, puta 
sesqui-unciam chocolati vel lactis cum dimidia uncia panis, cafaeum 
parva lactis quantitate temperatum (1) cum duabus fere unciis (2) panis 
vel similia. (D’Annib. I]. n. 134; Lehmk. I. n. 1211) Ipsa S. Poenit. 


(1) Id tamen valet tantum de iis regionibus in quibus viget consuetudo lac 
extra unicam refectionem adhibendi, ut explicatur Ass. II.~ 

(2) Uncia aequivalet 31 gr. 25 egr. Profecto antiqui Theologi non semper eum- 
dem valorem unciae tribuerunt : sed in his quid prodest rigor mathematicus ? 


- 


= a 


} 
ts 


414 TRACT. VII. DE PRAECEPTIS ECCLESIAE. 


21 Nov. 1845 respondit non esse inquietandos qui mane diebus jejunii 
in parva quantitate sumant chocolatum cum frustulo panis. Unde ille 
usus ubique teneri vel introduci potest, eliam ab iis qui, absque hoe 
subsidio, jejunare possent. é 


II. De coenula duo quaeri solent : quaenam scil. quantitas et quali- 
tas ciborum in ea permittantur. Jamvero : . 

1° Hodie, post S. Alph. (n. 1025), communiter receptum est sumi 
posse in coenula octo uncias cibi solidi, ut panis, piscium, fructuum 
siccorum, etc. Haec igitur quantitas “ ita hodie usu recepta est ut indis- 
tincte permittatur, etiam illis qui cum illa ad satietatem reficiuntur. , 
(S. Alph. |. ¢.) Quidam AA. praesertim Germani, statuunt aliam regu- 
lam, nempe licere quartam partem justi prandii; ubi tamen formulam 
hance satis vagam pressius explicant, et ipsi ad regulam S. Alphonsi 
accedunt. (Ball. P. n. 47) Insuper justa de causa haee quantitas paulu- 
lum augeri potest. Ita S. Alph. (I. ¢.) a culpa excusat eum qui decem 
uncias sumeret eo quod majori nutrimento indigeret. In regionibus 
etiam septentrionalibus, ut Germania et Belgio, simile quid excusari 
potest ob coeli frigus, defectum vini et consuetudinem plus manducandi. 


Si cui moraliter necessarium esset paululum excedere hane quantita-- 


tem decem unciarum, praesertim tempore Quadragesimae, ad jejunium 
continuandum, is non esset inquietandus : nam-levis ille excessus jeju- 


nium substantialiter non frangit, neque videtur mens Ecclesiae esse, 


praesertim nostris temporibus, ut nimium coarctentur fideles qui, pauei 
inter multos, jejunium servant. Attamen, si notabiliter illam quantitatem 
excedere deberent, justam quidem causam excusationis vel dispensatio- 
nis haberent ; jejunium vero non servarent, dum collationem in veram 
coenam mutarent. In collatione Vigiliae Nativitatis Domini duplicari 
posse quantitatem generatim-licitam, ob consuetudinem receptam, pro- 
babiliter tenent multi AA. Cfr. S. Alph. 1. ¢. 


Ubi sumitur panis coctus cum aqua, aceto, etc., per modum pultis © 


seu offae, plerique AA. cum S. Alph. (n. 1029) tenent non posse sumi in 


hac decoctione octo uncias solidi cibi, puta panis, leguminum, ete. Nihi-_ 


lominus censemus hodie in praxim deduci posse sententiam contrariam 
quam, post plures antiquos DD., tuetur Berardi. (Prax. Conf. n. 2990) 
Debilis enim est ratio cui praecipue innititur sententia S. Alphonsi : 
panem, per decoctionem et fermentationem cum aqua, aliam naturam 
acquirere, et ita fieri quid unum panem et aquam ut evadat una sub- 
stantia major et ab invicem separari nequeant. Nam “ haee immutatio 
chemica consideranda est quasi initium digestionis, quia non differt ab 
ea immutatione quae initio digestionis efficitur. Inde vero materia alibi- 
lis nullo prorsus modo augescit. Quantitas quidem hujus panis jurulenti 

majorem satietatem creare potest quam eadem panis sicci portio, quam- 
vis etiam hoe discrimen non adeo magnum sit. , (Capellmann, Med. 
past. p. 95) Neque aequum videtur permittere ditiori ut octo uncias 
panis in vino intingat dum eas comedit (quod S. Alph. licitum putat), 
-pauperem autem prohibere ne eamdem quantitatem aqua coquat. Imo, 
si recurritur ad communem existimationem et legis finem, quibus ratio- 
nibus Lehmkuhl (n. 1211) opinionem S. Alphonsi fulcire nititur, pauper 
iste, saltem in regionibus nostris, melius quam dives vino utens cense- 
bitur jejunare et mortificationem exercere. 
2° Hodie in multis regionibus, speciatim in Belgio, videtur invaluisse 
usus ut quivis cibi quadragesimales in collatiuncula sumi queant. Hane 
regulam etiam universaliter proponit Ball. P. n. 54. Ubi tamen viget 
norma Severior et antiquae consuetudini conformior, ut plures cibi, ex.gr. 
grandiores pisces, excludantur, haec servanda est: nam. magna vis in 
determinatione hujus praecepti consuetudinibus, etiam particularibus, 
tribuenda est. | 
Ad cibos vero solo Indulto permissos quod spectat, hi generatim in 
collatione adhiberi nequeunt, ut clare constat ex Bulla Clementis XIII 
Appetente (20 Dec. 1759), qua edicit dispensatos a carnium abstinentia 
“ tantummodo ad unicam comestionem posse carnem vel quae ex carne 
trahunt originem, adhibere. , (S. Alph. n. 1027) Nihilominus attenden- 
dum ad consuetudines contrarias. Sic in Belgio jejunantes solent adhi- 
bere lac et caseum, in Germania et quibusdam partibus Americae, etiam 
ova. (Lehmk. n. 1212) , 4/ 
438. III. Hora unicae refectioni, ex universali consuetudine hodier- 
na, assignata est meridies; omnibus tamen licet una hora anticipare, quae 
multorum religiosorum consuetudo est. Haee autem horae determina- 
tio, juxta communiorem et certe probabilem sententiam (Lessius, |. ¢. 
n.11;Bus. ap. S. Alph. n. 1016), non est, nostris temporibus, essentialis 
jejunio ideoque nulla anticipatio grave peceatum constituit. Ratio est 
quia, dummodo unica in die refectio fiat, finis jejunii non frustratur : 
nam incommodum dilatum postea experieris. (Ball. P. n. 834) Hanc sen- 
tentiam S. Alph. (1. e.) tamquam communiorem et probabiliorem secutus 
est; postea vero (Quaest. retr. XIII]; H. A. tr. 12. n. 21) eam censuit 
neque probabilem esse. Rationem autem affert quae praesertim nititur 
principio possessionis, scil. quia antiquitus haee hora sane ad jejunii 
essentiam spectabat; nunc autem non probatur cum certitudine consue- 
tudinem huic gravi praecepto derogasse, ac proinde istad manet in 
possessione. Profecto haec ratio minime stringens est, ut liquet ex 
dictis n. 76. , 
Notabilis anticipatio sine causa facta est peccatum leve, sed excusat 

quaelibet causa rationabilis, ut iter inchoandum, urgens negotium, debi- 
litas complexionis, negotium quod mentis intensionem brevi post meri- 
diem poscit, ete. 


Ubi causa rationabilis, puta negotiorum gestio vel recepta consue-. 


tudo, id postulat, nihil obstat quominus coenula sumatur intra horam 
decimam et undecimam matutinam, prandium vero hora quarta vel 
quinta pomeridiana. (S. Poenit. 10 Jan. 1834) Imo, ob similem causam, 
posset mane sumi collatiuncula, meridie prandium, vespere frustulum. 
(D’Annib. III. n, 134, nota34) Attamen si quis (quod raro continget) sciret 
se tantum hoc inverso ordine, non autem ordine solito, jejunare posse, 
non putamus eum in rigore ad jejunandum teneri : nam, licet iste modus 
hodie toleretur, manet tamen extraordinarius et quasi privilegium, quo 
nemo uti tenetur. Idem sentire videntur plures AA. citatia Busemb. (ap. 
S. Alph. n. 1031), qui ponunt quasi generale principium : “ nemo tene- 
tur pervertere ordinem refectionum. , 


439. IV. Unicae refectionis legi non obstat quod prandium protra- 
hatur etiam per duas horas vel, ubi consuetudo viget, per tres vel 
quatuor, si post duas circiter horas, apponantur sola bellaria vel cibi 
leviores et vespere omittatur refectiuncula. Priorem hujus asserti par- 
tem S. Alph. (n. 1020) censet probabilem ; posteriorem nec approbat, 
nec reprobat. 

Neque eidem legi obstat quod prandium interrumpatur ob negotium 
incidens, vel etiam sine causa, dummodo interraptio non sit notabilis 
seu non excedat multum semi-horam ; quodsi ob negotium iaterruptio 
facta est, semper, etiam post plures horas, ad mensam redire licet, quia 
“ Eeclesia numquam intendit obligare ad diem transigendum sine suffi- 
cienti refectione. , (S. Alph. 1. c.) Manet quoque moraliter una refectio 
si quis, ob justam causam, aliquid praegustat, uti apud religiosos faciunt 
ministri et lectores mensae, vel si quis, postquam a mensa surrexit 
animo non amplius comedendi, brevi post redit, ex..gr. quia sen 
aliud ferculum quod apponendum ignorabat. 


V. Extra refectionem et duplicem refectiunculam diebus jejunii per- 
missas (I), non licet sumere ea quae cibi rationem habent.: cibus autem 
censetur quidquid principaliter inservit nutritioni, sive solidum sit, sive 
liquidum. Ideo prohibentur fructus, lac, mel, oleum, saecharum (nisi, in 
parva quantitate, liquido immisceatur). 

At lege jejunii hodie non prohibetur potus, seu quidquid sumi solet 
principaliter ad juvandam nutritionem et digestionem, ut vinum, cere- 
visia, cafaeum, thea, liquor confectus ex aqua mixta saccharo et succo 
cinnamoni vel mali citrei (limonade, sorbet), etiam si liquor iste conge- 


or 

latus est. (S. Alph. n. 1022) In hoe tantum sensu verum est adagium : 
Liquidum non frangit jejunium. Neque obstat quod talia sumantur ad 
famem depellendam : nam finis legis non cadit sub lege; vel quod e | 
mera gula adhibeantur : alia enim est lex jejunii, alia temperantiae. 

Neque jejunii legem infringit qui electuaria (pastilles, pate de jujube 
etc.) sumit in parva quantitate, ut fieri solet, ad digestionem juvandam, 
tollendum oris foetorem, conservandam vocem et similia. Peccaret 
tamen qui talia in magna quantitate per modum cibi sumeret in fraudem 
legis. (2. 2. q. 147. a. 6. ad 3.; S. Alph. n. 1019) 

Tandem licet, saltem semel vel bis in die, aliquid cibi sumere ante 
potum, ne potus noceat ; id tamen non licet toties quoties né jejunium 
prorsus inane fiat. (S. Alph. n. 1018 ; H. A. tr. 12. n. 11) 


440. VI. Laesio jejunii certe est ex genere suo gravis. At non ita 
liquet quid requiratur ut laesio illa sit manifeste gravis. Plerumque in 
praxi id clarum erit, puta si quis more solito jentat coenatque ; de 
casibus vero dubiis, haec, inter multas et obscuras AA. opiniones, 
animadvertisse juvabit : 

1° Multae refectiunculae, eadem die sumptae praeter eas quae licent, 
in unum coalescunt, utpote ad eamdem nutritionem tendentes. Quare ab 
Alex. VII damnata est prop. 298: “ In die jejunii, qui saepius modicum 
quid comedit, etsi notabilem quantitatem in fine comederit, non frangit 
jejunium. , 

2° Ubi aliquid illicitum sumitur, non videtur referre utrum coenulae 

vel frustulo addatur an extra illas refectiunculas sumatur. 
- 8° Duas uncias esse materiam levem communiter tenent AA. (S. Alph. 
n. 1025); probabile quoque videtur eam non futuram gravem_ nisi 
quatuor uncias attingat. (Gury, I. n. 494) (1) Reapse illam quantitatem 
notabilem mathematice definire, impossibile est, deficiente norma cui 
innitamur. Ex opinione autem quam supra ut probabilem admisimus, 
satis patet plerumque leviter peccare qui in collatiunculis modum pau- 
lulum excedunt vel extra illas, sine ulla causa excusante, quaedam 
leviora manducant, ut fructus, bellaria et similia. 


441. VII. Qui duplicem refectionem in die jejunii, sive culpabiliter, 
sive inadvertenter, sumpsit, probabilius jam non peccat contra jejunii 


(4) Adhue benignius sentire videtur Billuart (Tract. de abstin. Dissert. de jej. 
- a, 5. § 2), dum ad peccatum grave requirit quantitatem aequivalentem levi 
jentaculo vel collationi vel tertiae parti refectionis. Sed valde dubium est quid 
praecise intenderit, siquidem non determinat quantitatem quae in coenula 
sumi possit, sed eam determinandam relinquit consuetudinrloci et necessitati 
jejunantis (1. c. § 4) ; 

Gén., T. I. 27 

legem siiterum manduecat. Nam praecepti hujus essentia in uniea refec- 
tione diurna consistit; hae igitur_essentia destructa, jam lex servari 
nequit. Neque videtur admittendum has ulteriores refectiones esse 
peccata levia contra hoe praeceptum, ut censet S. Alph. (n. 1030), eo 


quod sunt contra finem legis, i. e. mortificationem carnis. Nam finis legis — 


sub legem non cadit, (Ball. P. n. 4) 
Qui inadvertenter jentaverit. si jentaculum notabiliter frustulum 
licitum superat et fere coenulae aequivalet, tenebitur, quatenus id sine 


gravi incommodo facere poterit, vespere minuere collatiunculam ita ut 


non multum excedat frustulum, vel alia ratione, pro adjunctis, rem 


componere ut essentiam jejuni, quae mansit intacta, servet. (Lessius,. 


lic. n. 19; Gury. I. n. 496) Attamen, ut opinantur Navarrus, Paludanus 
etc. quorum sententiam probabilem censet Lessius (I. ¢.), posset etiam 
servare jejunium eo medo quo alii solent, perinde ac si nihil sumpsisset 
ac proinde prandio ac coenula uti. Rationem afferunt : priorem illam 
comestionem, cum fuerit prorsus involuntaria, respectu violationis 


jejunii non computari. Addifpoltest : eum, juxta regulam supra (n. 438) 


datam, non teneri ad invertendum ordinem refectionum. 


§ 2. DE ABSTINENTIA. 


442.1. Lege abstinentiae, sub peccato ex genere suo gravi, prohi- 


betur esus carnium et eorum quae a carnibus originem ducunt, puta | 


offae carne conditae, jusculi, medullae. Juxta S. Alph. (n. 1010), probi- 
bentur quoque, seclusa consuetudine contraria, Jaridum et sagimen seu 
adeps animalium igne liquefactus : saepe tamen vel solum: sagimen, ut 
in Belgio, vel etiam laridum, ut in quibusdam partibus Italiae (Ber. 
Prax. Conf. n. 2953), annuis Indultis permitti solet. Hodie, ex resp. S. Inqu. 
1 Maii 1889 (N. R. T. t. 27. p. 257), constat condimenta ex adipe his 
Indultis concessa non restringi ad adipem suinum, ut multi opinati sunt, 
sed comprehendere adipem cujuslibet animalis. In eadem concessione 
comprehendi facultatem utendi butyro per modum condimenti, indulsit 
“Leo XIII 15 Maii 1896. (Act. S. S. t. 29. p. 247) 

Non videntur inguietandi qui, loco butyri e lacte confecti, smiakeaeent 
butyrum e pinguedine artificiose confectum (margarine) : hoe enim ab 
illo aegre discerni potest ; deinde utrumque fere aeque a carne proprie 
dicta distat. (Aertnys, t. I. De Praec. Eccl. n. 7) Idem censemus de 
manducantibus substantiam quae gallice * peptone ,, audit. Nam, quam- 
- vis ista vim carnis nutritivam praebeat, tamen caret ea delectatione ob 
quam homines carnes appetere solent et potius inter medicinas quam 
inter cibos locum vindicat: quare non est collocanda inter eas carnes quas 

_prohibet lex ecclesiastica, quae potius externam speciem et gustum 
* quam originem attendit. 


Cum autem animalia, relate ad legem abstinentiae, dividantur in 
carnem et piscem, breviter hic dicendum quaenam ad priorem classem 
pertineant, ut extensio prohibitionis cognoscatur. Nempe : 

1° Summa regula est ut attendatur communis aestimatio fidelium in 


- sineulis regionibus : nam in materia abstinentiae, deficientibus legibus 
5 : S 


scriptis, summum imperium habet consuetudo, nisi forte merus abusus 
sit contrarius legi abstinentiae prout ubique observatur. (S. Alph.n. 1011) 

9° Si in aliqua regione deesset consuetudo ex. gr. quoad animalia 
rariora, sequenda esset regula quam suppeditat S. Th. (2. 2. q. 147. 
a. 8): carnem censeri animalia in terra quiescentia et respirantia, seu 
quae diu extra aquam vivere soleant. (S. Alph. |. c.) Amphibia accenseri 
solent iis animalibus quibuscum majorem similitudinem habent. Si 
igitar eorum caro magnam similitudinem habet cum carne illorum 
animalium quae certe et ubique prohibentur, et ipsa censenda sunt 
prohibita. (Bened. XIV, de Syn. dioec. 1. 11. ¢. 5. n. 12) 

3° Si dubium probabile manet vel de consuetudine vel de natura 
carnium alicujus animalis, licebit eas comedere, donec decretum S.Sedis 
vel accuratius examen certam prohibitionem fecerit. 

Ob rationes intrinsecas vel receptas consuetudines, piscibus accenseri 
solent ranae, limaces (escargots), testudines (tortues), ostrea (huitres), 
cammari (homards), lutrae (loutres), castores ; juxta quosdam “ viperae, 
quae similes sunt anguillis. , (S. Alph. 1. c.) Aves vero generatim carni 
accensentur, licet aliquae in aquis nutriantur, ex. gr. mergi (plongeons), 
anates (canards), querquedulae, (sarcelles). Fulicas (foulques) quidam 
certe prohiberi putant (ex. gr. Berardi, n. 2951) eo quod Ordini Minimo- 
rum, perpetuam abstinentiam professo, tantum ex gratia concessum 


_ est (22 Febr. 1804) iis vesci. Alii (ex. gr, Ball. P. n. 13) rectius censent 


tali dispensatione, quae ob multas causas dari potuit, non dirimi quaes- 


~- tionem theoreticam. Ideo has ceterasque aves aquaticas adhuc comedere 
~ licet, ubi viget consuetudo. 


443.11. Praeceptum abstinentiae complectitur prohibitionem mandu- 
candi ova et lacticinia (caseum, butyrum) omnibus diebus Quadra- 
gesimae, etiam Dominicis, seclusa dispensatione, quae hodie in nostris 
regionibus quatannis dari solet. Haee tamen prohibitio non spectat ad 
ceterus dies jejunii vel abstinentiae per annum, nisi consuetudo spe- 
cialis eam extensionem induxerit. (2. 2. q. 147. a. 8. ad 3) 

Hinc, tempore Quadragesimae, per se non licet*manducare panes 
ovis confectos ; consuetudo tamen id saepe licitum facit. 

IIL. Si praeceptum abstinentiae laeditur manducando carnem proprie 
dictam, probabile est non committi peceatum grave nisi manducentur 
duae unciae. (Stoz, Tribun. Poenit. 1. 1. p. 3. n. 528 ; Lehmk. I. n. 1207; 
Ball. P. n. 108) Plerique opinantur quantitatem multo minorem ad 
peccatum mortale sufficere. Ita S. Alph. (n. 1029), nulla tamen ratione 
allegata, rejicit sententiam quae mediam unciam carnis habet ut mate- 
riam levem, asserit vero gravem fore ex quo superat octavam unciae 
partem. Sed tantus rigor non videtur requiri natura hujus praecepti, 
cujus observatio non infringitur notabiliter tam exiguae quantitatis 
comestione. 

Major quantitas ad peccatum grave requiritur, si manducantur ea 
quae a carne proveniunt vel lacticinia: haec enim minus principaliter 
prohibentur. Probabiliter duplicari potest quantitas quae in comestione 
carnis proprie dictae censetur gravis : igitur, in sententia nostra, qua- 
tuor unciae requiruntur. Sic graviter peccaret qui duo ova gallinacea 
manducaret, quando haec prohibentur : duo enim ova quatuor fere 
unciis aequivalent. Qui vero ordinariam portionem leguminum sagimine 
conditorum vel offae carnibus confectae manducaret, a gravi peccato 
immunis esset. (Gousset, Th. Mor. I. n. 304) 


444. IV. Multiplicantur peccata contra legem abstinentiae quo- 
tiescumque, vicibus moraliter distinctis, cibi prohibiti manducantur. 
Videlicet hic nequaquam obtinet ratio pro lege jejunii allegata (n. 441) : 
nam objectum praecepti manet semper possibile. 


V. Toto tempore Quadragesimali, etiam diebus Dominicis, ceterisque 
diebus jejunii per annum, quicumque, v7 dispensationis, carnibus ves- 
euntur, prohibentur in eadem comestione pisces cum carnibus man- 
ducare. Hanc prohibitionem edidit pluribusque documentis declaravit 
Bened. XIV, praesertim Litt. Ap. “ Im suprema , d.d. 22 Aug. 1741. 
(Coll. P. F. n. 2051) Hane legem suam ex genere suo sub gravi obligare 
declaravit idem Pontifex litt. 8 Jul. 1744 ad Archiep. Compostell. (Coll. 
P. F. n. 2053) 

Nomine piscium veniunt hic ea omnia animalia quae diebus abstinen- 
tiae licite comeduntur, etiam testacea marina, ut ostreae et cancri. 


(S. Poenit. 16 Jan. 1834) Non tamen censemus hance legem infringere eos 


qui cum carnibus miscent aves illas aquaticas quas diebus abstinen- 


tiae forsan tamquam cibos esuriales manducant. Haec enim mere proba- 


bilis et consuetudine potius quam rei natura nitens facultas neminem 
adstringit ut hujusmodi aves jugiter piscibus accenseat. Carnium autem 
nomine generatim ea veniunt quae supra (n. 442) declarata sunt, non 
tamen videntur hic comprehendi quae tantum e carne originem ducunt. 

Etenim 8 Febr. 1828 S. Poenit. respondit dispensatos a lege abstinentiae 
a carnibus posse, diebus quibus urget jejunii obligatio, valetudinis 
causa, vesci jure tantum carnibus condito, et de cetero cibos esuriales 
edere, sicut ceteri qui pisces edere queunt. 

Cum haee prohibitio fiat per modum conditionis adjectae dispensa- 
tioni quae datur ad carnes comedendas, non complectitur eos qui per 
se, puta ratione gravis morbi, sine dispensatione, a lege abstinentiae 
immunes sunt. (Ball. P. n. 26) Ex declaratione autem S. Poenit. d. d. 
15 Febr. 1834 (Coll. P. F. n. 2068), non attingit eos qui, vi dispensatio- 
nis, carnes edunt diebus Veneris et Sabbati in quibus non est jejunan- 
dum. At eidem subjacent diebus jejunii ii qui, ratione aetatis, laboris 
aliusve causae rationabilis, a lege unicae comestionis immunes sunt : 
nam et hi, ratione dispensationis, carnem manducant, et in hune sensum 
respondit S. Inqu. 23 Jun. 1875. (Coll. P. F. n. 2076) 


S 3. DE CAUSIS A JEJUNIO EXCUSANTIBUS. 


445. I. Impotentia morali, seu magno incommodo extrinsecus 


..-wadveniente, excusantur : 


1° Qui nondum complevere annum 21", etiamsi robustissimi sint : 
nam consuetudo eos, per modum regula: =eneralis, eximit. Probabile 
autem est eos qui, decurrente aliqua die jejunii, hanc aetatem complent, 
non teneri ad jejunandum ista die: nam praeceptum respicit totam 
diem, et, in parte antecedente horam qua 21 annos complent, licet lis 
mandueare quoties volunt. Contrarium S. Alph. (n. 1035) probabilius 
opinatur. ‘ as 

go Qui jam inchoavere annum 60", etiamsi viribus robusti perman- 
serint : nam hi solent egere cibo frequentiori. (S. Alph. n. 1036) Quidam 
etiam, duce Sanchez (Cons. Mor. |. 5. c. 1. dub. 4. n. 6), idem tenent de 
mulieribus 50% annum inchoantibus. Hane opinionem S. Alph. (n. 1037) 
neque improbare, neque probabilem dicere audet ; eidem favent Ball. P. 
(n. 84), Sabetti (n. 337), Buccer. (t. I. de 5° et 6° Praec. Ececl., n. 49). 
Quare saltem extrinseca probabilitas huic sententiae tribuenda est. 
Reapse tamen parum solidum est fundamentum cui praecipue inui- 
tuntur ejusdem fautores : mulieres citius quam viros senescere, ita 
ut quinquagenariae jam generare nequeant. Nam, quando circa hane 
aetatem menstruus fluxus desinit, saepe mulieres quasi novas vires 
assumere videntur. Cfr. Eschbach, Disp. physiol. theol. p. 51 seqq. 

3° Debiles, infirmi, convalescentes. His accensendi sunt ii qui ex 
vacuitate stomachi notabilem capitis dolorem vel vertiginem patiuntur, 
vel per magnam noctis parlem dormire nequeunt (S. Alph, n. 1034) ; 

= 
item qui non possutt una vice, sien sufficions: sumere. Imo satis 
est ut quis sibi persuadeat, e ex experientia vel ex probabili ratione, 
jejunium graviter nociturum esse. (S. Alph. n. 1033) Evidenter multo 
facilius tale detrimentum timeri poterit ubi de jejunio quadragesimali 
quam ubi de jejuniis per annum occurrentibus agitur. : 


a 


40 Mulieres lactantes et praegnantes, etiamsi ob vires robustas jejunio 


ferendo pares videantur : numquam enim certae esse possunt periculum 
“ex jejunio abfuturum esse tum sibi, tum foetui vel proli lactandae. 
(Ball. P. n. 74) Idem medici Seapets p. 93) extendendum putant ad 
tempus menstruationis. 

5° Pauperes qui non habent plenam et sufficientem refectionem, puta 
si nihil haberent nisi panem et legumina: nam hi nequeunt se talibus 


cibis sustentare, nisi eos pluries singulis diebus sumant. (S. Alph. lL. €.) - 


446, II. Ratione laboris excusantur qui exercent artem valde 
molestam, etiamsi forte adeo robusti essent ut absque gravi incommodo 
jejunare possent : nam consuetudo excusat omnes qui tali arti vacant. 
S. Alph. (n. 1043) censet probabilius speculative non excusari tam 
robustos, sed in praxi vix unum reperiri qui ex hujusmodi labore non 
graviter relaxetur : quod practice in idem recidit. Ratio generalis est : 
non esse Ecclesiae mentem quod homines a suis consuetis occupationi- 
bus cessent propter jejunium, cum ita impedirentur res magis necessa- 
riae et-communi bono utiliores. Quare neque artifices divites, qui solent 
exercere artes laboriosas, peccant si, die jejunii, laborem assumunt. 


(S. Alph. n. 1042) “Neque tenetur jejunare qui uno plteroved She a labore » 


solito quiescunt ad vires reficiendas. TOSI FU sed OOM, 9 ha 


iy ign 
Hine excusantur fdsdiires, agricolae, iapiditane: figuli, aurigae, iabr . 


lignarii, ferrari et murarii, cogui plures dapes et multis personis prae-_ 
parantes, typographi proelum versantes, non vero typos componentes, 
famuli qui vehementer toto die majoribus laboribus incumbunt, ‘non 
vero ancillae levia servitia domus exhibentes, ete. (S. Alph. n. 1041) - 


Insuper qui occupationem habent minus laboriosam depaae per se _ 


non excusantem, saepe excusantur eo quod ob personae debilitatem 
vel aliam peculiarem circumstantiam, nequeunt, sine magno incommoda, , 
jejunare simulque artem exercere. Tales sunt barbit AiSBbes sartores, / 
pictores, scribae, etc. (S. Alph. 1. ¢.) Notandum hodie, propter debilita- 


tam multorum, saltem oppidanorum, valetudinem acrioremque laborem, 


latius applicari posse rationes excusantes quas veteres DD. admittebant. 

Similiter quoad eos qui ex officio iter instituere debent, sive pedibus, 
sive equo, sive via ferrea, nequit regula generalis statui ; sed concrete 
inspicienda sunt adjuncta personae et itineris, ut pateat num inde 
oriatur incommodum par illi propter quod communis sententia DD. i a 
jejunio excusat. 


a 

Probabile est non peccare eum qui assumit laburem inusitatum et 


cum jejunii observantia incompossibilem, dummodo aliquam veram : 


seriamque utilitatem prosequatur, ex. gr. ad faciendum lucrum extraor- 
dinarium, ne, labore in alium diem translato, tempus amittatur, ete. 
Peccaret vero si nullam aliam rationem haberet quam delectationem 
ex. gr. itinerandi vel venandi : nam vult aliquid quocum novit observa- 
tionem legis fore impossibilem ideoque reapse non vult legem servare ; 
neque omissio alicujus delectationis censetur sufficiens incommodum ut 
quis a lege jejunii excusetur. Attamen probabiliter opinantur Sanchez 
(Cons. Mor. |. 5. c. 1. dub..7. n. 18), Ball. P. (n. 93), Berardi (Prax. Conf. 
n. 3025) id interdum licere etiam ob solam delectationem, dummodo 
raro fiat. “ [psa enim aequitas naturalis dictare videtur quod non fuit 
intentio legislatoris prohibere haec exercitia honesta et licita propter 


jejunium, et eadem dictat non fuisse intentionem excusare, si ee 


ter fiant. , (Sanch. |. ¢ ) 


447. III. Ratione majoris boni excusantur qui opera caritatis cor- 
poralis vel spiritualis exercent quae cum jejunio componi nequeant, vel 
absolute, vel saltem sine gravi_incommodo. Nee refert utrum haee 
obeantur ex officio an sponte, utrum pacta mercede an gratis. Ratio est 
quod jejunium majora bona impedire non debet (2. 2. q. 147. a. 4. ad 3): 
haee autem caritatis opera jejunio praestant. [deo : 

1° Exeusantur concionatores qui quotidie in Quadragesima concionem 
habent. Quodsi ter vel quater tantum in hebdomada concionantur, excu- 
santur vel obligantur, prout adest vel abest notabile incommodum in 
jejunio servando : quod dijudicandum erit e natura concionis vel prae- 
parationis, e valetudine concionaturi, ete.(S. Alph. n, 1049: Ball. P, n. 100) 

Qo Exensantur lectores scientiarum qui magno studio et labore indi- 
gent, non vero qui dictant lectiones jam prius ordinatas et saepius repe- 
titas (S. Alph. L ¢.) ; magistri scholarum i inferiorum qui quotidie per 
_plures horas cum magna defatigatione docent. (Lehmk. I. n.1218; Ball. P. 

n. 101) | 
8° Qui studiis arduis et quotidie per multas horas protractis vacant, 
ut studentes in Universitate, advocati, judices similibusque artibus libe- 
ralibus addicti, licet per se non excusentur, facile rationem excusantem 
habebunt eo quod, ob yaletudinem minus firmam, impossibilitatem 
refectionis hora solita sumendae, etc. labores illos sine magno incom- 
modo vel aegritudinis periculo ferre nequeant. 
4° Confessarii non excusantur, nisi poenitentibus satisfacere simulque 
jejunare nequeant sine gravi incommodo : quod continget tantum si 
confessiones audiant fere per totam diem, puta per septem vel octo 
horas. (S. Alph. 1. ¢.) 

448. IV. Ubi dubitatur num causa per se sufficiens sit ad excusandum 
a jejunio, vel ubi per se solam minime sufficit,recurri potest ad eum qui 
habet facultatem dispensandi et qui tune supplere poterit quidquid illi 
causae desit. (n. 121) Jamvero in lege jejunii dispensare possunt : 

1° Romanus Pontifex pro wniversa Ecclesia. Ejus dispensatio semper 
est valida et, si justa subest causa, etiam licita. Es 

2° Episcopi, ob justam causam, cum subditis singulis. Insuper, ex Ga. 
perpetua concessione ipsis facta a Leone XIII per decretum S. Inqu.—— 
5 Dec. 1894 (Act. S. S. t. 27. p. 512), habent “ facultatem anticipandi die ©” /7 5 
sibi benevisa atque, ob gravissimas causas, etiam dispensandi super ~/ 


’ Yann 

lege jejunii et abstinentiae, quando festum sub utroque praecepto ser- “seah 
. . . . : a i 

vandum Patroni Principalis aut Titularis, vel solemne aliquod festum © \ 


item magno populorum concursu celebrandum, inciderit in ferias sextas gyaat 
aut sabbata per annum, excepto tempore quadragesimae, diebus quatuor de 
temporum et vigiliis per annum jejunio consecratis ; atque ut eadem tf 
anticipandi seu etiam gravissimis de causis dispensandi potestate uti —— 
possint pro diebus, quibus nundinae extraordinariae, magno item popu- 
lorum concursu, habeantur. , Ex declarationibus autem ab eadem 
S. Inqu. 18 Mart. 1896 datis (Act. S. S. t. 28. p. 572) constat hane facul- 
tatem extendi etiam ad solemnitates in quibus utrumque praeceptum 
non sit servandum, ex. gr. in centenariis, peregrinationibus, ete. — suffi- 
cere magnum concursum civitatis aut loci ; — periculum generale quod 
abstinentia anticipanda non observetur sufficere ad dispensandum ; —° - 
tandem posse episcopum ex rationabili causa committere parochis ut 
ipsi assignent diem in quo anticipari debeat abstinentia. 

3° Superior Regularis cum subditis suis singillatim sumptis, non 
autem cum integra communitate. ; 

4 Parochus cum singulis parochianis. 

Verum, ubi causa excusationis solide probabilis est, non est neces: 
sario ad Superiorem recurrendum ; laudandi certe qui etiam tune 
recurrunt. 


S 4. DE CAUSIS AB ABSTINENTIA EXCUSANTIBUS. 


' 449. I. Ratione aetatis ab hac lege nullus christianus excusatur, nisi 
qui legibus ecclesiasticis in genere subditus non sit, utpote septennio 
minor vel perpetuo amens. Reliqui vero ab eadem excusantur, ubi eam 
sine morali impotentia seu magno incommodo observare nequeunt, z 
Speciatim afferuntur sequentia exempla,a quibus norma ad similes casus 
solvendos desumi potest : : 

1° Infirmi qui, ob manifestam necessitatem vel medici consilium, car- 
nibus indigent. His aecedunt mulieres praegnantes vel lactantes, ita 


~~ 

saltem ut, propter vividam carnis appetentiam, facilius cum ipsis dispen- 
setur. (Lehmk. I. n. 1028) Idem censemus de iis qui, propter stomachi 
debilitatem, cibds é ésuriales absque gravi incommodo sumere nequeant. 
(Berardi, Prax. Conf. n. 2963) 

2° Pauperes mendicantes, si quando carnem in eleemosynam reci- 
piunt. (Gury, I. n. 487) Quod merito extendi potest ad eos qui in tanta 
miseria vivunt ut, nisi pudore prohiberentur, mendicaturi essent. Neque 
necesse est ut alio cibo hac die careant. Nam praesumi potest Eccle- 
siam, tam benignam in pauperes, non esse invitam quominus isti hoc 
insolito commodo sibi obtingente fruantur. (Ber. Prax. Conf. n. 2965) 

3° Pauperes operarii, qui nihil aliud habent nisi frustulum sagiminis 
aut laridi ad offam vel lactucas condiéhdas. (Gury, ]. ¢.) 

4e Operarii quibusdam laboribus adeo arduis addicti ut aliis cibis 
labores molestiores exercent in fodinis ; metallicis vel carbonariis ak in 
officinis vitreis vel ferreis. (Gury, a) 

5° Iter agentes qui cibos licitos ad congruam refectionem reperire 
nequeant. Sin autem illos, absque magna difficultate, habere possunt 
(ut plerumque, in regionibus saltem catholicis, contingit), a lege absti- 
nentiae ratione solius itineris non excusantur, 

6° Personae omnes, ut uxor, filii, famuli, quae sunt in potestate patris- 


familias, quando iste vult ut, diebus abstinentiae, solae carnes appo- . 


nantur : nam versantur in morali impotentia servandi praeceptum. Ex 
responsis S. Poenit. liquet indultum vescendi carnibus, concessum vel 
patrifamilias vel alii familiae membro, non esse per se rationem suffi- 
cientem ut familiae universae carnes apponantur. Nam 29 Dec. 1862 
interrogata S. Poenit.: “ An ratio propter quam filiifamilias uti possunt 
cibis vetitis, a patrefamilias exhibitis, sit eorum impotentia physica sive 


-moralis observandi praeceptum, seu potius indultum quo gaudet pater- 


familias, , respondit : * Ratio permissionis de qua in quaesito proposito 
sermo, non est indultun: patrisfamilias, sed impotentia in qua versantur 


filiifamilias observandi praeceptum. ,, (Coll. P. F. n. 2067) Famuli et 


ancillae, in hoe casu, speculative quidem tenentur alium famulatum 
inire, si absque magno incommodo id possint. Sed saepe haec obligatio, 
praesertim pro ancillis, urgenda non est, si reliqua religionis officia rite 
obire sinuntur et periculum castitatis abest : nam valde timendum est 
ne alibi deteriora inveniant. (Ber. Prax. Conf. n. 2967) 

Numquam tamen liceret manducare carnes si eae apponerentur in 
contemptum religionis, et in iis adjunctis in quibus talis comestio in 


_religionis contemptum cederet. Sed plerumque hoe posterius vitari 


poterit, si manducans declarat se omnino abhorrere a prava intentione 
apponentis et manducare tantum ob necessitatem in qua versatur. 

7° Hospes qui, praeter exspectationem, prandium carnibus paratum 
invenit, neque alias epulas obtinere vel discedere, sine gravi incom- 
modo, potest. Nam “ discedere aut toti prandio assistere, nihil aut solum 
panem comedendo, ex una parte virtutem pene heroicam exigeret, et 
ex alia, notabilem turbationem, imo, ut plurimum, inimicitiam provo- 
caret. , (Ber.-Prax. Conf. n. 2977) Non liceret tamen comedere carnes, 
si ficile aliae epulae obtineri possent, ut solet fieri quando quis per — 


plures dies versatur inter consanguineos vel amicissimos qui legem — 


abstinentiae non servant. ; 

8° Milites, saltem ii qui expensis gubernii aluntur; imo plerumque 
ex consuetudine ab episcopis probata vel tolerata, milites quilibet, 
etiam officiales eorumque familia. (Gousset, Th. M. I. n. 313) In Belgio, 
iis omnibus conceditur quotannis facultas vescendi carnibus per totum 
annum, excepta feria sexta Parasceves.Hac generali dispensatione data, 
jam videntur carnibus vesci posse milites qui, ad breve tempus, domum 
redire permittuntur vel etiam habitualiter extra contubernia mandu- 
cant : nam indultum datur universe iis omnibus qui actu inter milites 
recensentur, neque requirit moralem impossibilitatem, quae pro officia- 
libus eorumque familia adesse non solet. Contrarium dicendum esset, 
cum Berardi (op. cit. n. 2974), si nullum indultum concessum esset. 
Tandem, ubi datur dispensatio toti officialium familiae, censemus eam,ex 
intentione dispensantis, complecti etiam eos qui in eadem hospitan- 
tur, minime vero eos qui ad eludendam abstinentiae legem se eidem- 
familiae conjungerent. 3 geese 

9° Si bona fide adhibita fuerint condimenta vetita, ex.gr.jus carneu 
legdiminibus immixtum, et error tantum instante prandio detegatur, 
ratio sufficiens aderit ut cibus ita praeparatus sumatur : nam a re sub 
levi prohibita excusat causa rationabilis. Quodsi integrum prandium 


earnibus paratum est, videndum erit num in eo relinquendo notabile 


adsit incommodum : quodsi adest, sumere licebit. Tale autem incom- 
modum sat cerebro occurret, praesertim si jam deest tempus ad aliam 
convenientem refectionem parandam, eo quod familia numerosa est, vel 


locus remotus, si timentur irae et contentiones, etc. (Berardi, op. cit. 


n. 2978 seq.) 


- 


450. II. {Quando occurrit ratio quae certo vel probabiliter per se 


solam non sufficit ad excusandum a lege abstinentiae, recurri poterit 


ad dispensationem proprie dictam. Facultatem ordinariam dispensandi 


habent iidem qui enumerati sunt n. 448, ubi de lege jejunii. Nemo tamen, 
praeter Rom. Pontificem, ordinariam facultatem habet cipesse in 
prohibitione permiscendi carnes cum piscibus. 

Ubi episcopus, generali Indulto, vi facultatis a S. Sede obtentae, con- 
cedit ut, certis quibusdam Quadragesimae diebus, carnibus vesci liceat, 
hae conéessioue uti possunt, quoties edunt, fideles qui ratione aetatis 
vel laboris jejunare non tenentur. (S. Poenit. 24 Febr. 1819; Coll. P. F. 
n. 2063) Nihilominus, si episcopus diserte Indulto apponit hance restric- 
tionem ut etiam ii qui jejunio non teneantur, semel tantum in die carni- 
bus vescantur, id omnino servandum est. (S. Poenit. 27 Maii 1863, ap. 
Gury, I. n. 514) Attamen, teste Sabetti (Theol. Mor. n. 334), S. Poenit. 

_Episcopo Buffalensi respondit * non expedire , ut hane limitationem 
poneret. - 

, Quodsi (ut fit in Belgio) huic dispensationi adjungitur praeceptum 
certas preces recitandi singulis diebus quibus fideles ea utuntur, prae- 
ceptum istud sub levi tantum obligat, et, elapso die, penitus cessat. 
Similiter sub levi obligat eleemosyna qua quis se ab onere precum illa- 
rum liberare potest. 


III. In urgenda vel relaxanda lege abstinentiae, confessarius haec 
prae oculis habeat : 

1° Saepe causa principalis, quae per se ad excusandum non sufficit, 
causis secundariis completur. Sic, licet paupertas non excuset per 
se a lege abstinentiae, rationem sufficientem carnes comedendi quan- 
doque habebit operarius qui, ob exiguum stipendium, nequeat sibi pro- 
curare illa alimenta licita quibus indigeret ad ferendum laborem satis 
arduum, praesertim si insuper nonnihil debilis est. 

2° Plurimum attendendum est ad conditionem personarum et ad 
rationem qua lex abstinentiae in tali loco commumiter servatur. Ita 
multa erunt permittenda vel prudenter dissimulanda cum operariis 
industrialibus qui, cum saepius carne vesci soleant, molestiam majorem 
in abstinentia reperiunt, et plerumque in legibus Keclesiae servandis 
remissiores sunt. Strictius agi poterit cum multis agricolis qui, minus 
assueti carnibus manducandis, facilius cibos esuriales. concoquunt et 
_leges ecclesiasticas fidelius servant. 

3° Cavendum est ne, sine spe successus, perturbetur bona fides eorum 
qui sibi licita existiment quae, spectatis regulis theologicis, non licerent. 
Hoe non raro hodie contingit ob laxatam quamplurimum abstinentiae 
- observantiam, vel quia medici, etiam catholici, ob causas leviores car- 
nem permittunt aut praescribunt. Praesertim prudenter agendum cum 
iis qui, ob importunam confessarii severitatem, facile a sacramentis 
omnino recederent. Ex altera tamen parte invigilandum ne, istorwn 
exemplis, alii a servanda abstinentia deterreantur. 

CAPUT III. 


DE LIBRORUM PROHIBITIONE. 


451. De lege naturali prohibente ne scripta prava legantur, emantur ~ 
ete., jam supra (n. 240) dictum est. Superest ut agamus de lege positiva | 
quam Ecclesia sapienter tulit ne fideles inscitia vel temeritate sua 
incurrerent plurima damna fidei vel morum, quae e lectionibus pravis 
oriri pronum est. Hane legem urgere, etiam quando cessat in casu 
particulari perversionis periculum, diximus n. 127. ; 

Hodie universus hujus legis tenor desumendus est e Const. Officiorwm 
ac munerum, quam Leo XIII 25 Januarii 1897 promulgavit, abrogatis 
Regulis Tridentinae Synodi jussu confectis et variis Observationibus, 
Decretis, ete. quae a pluribus RR. PP. de eodem argumento edita fue- 
rant. (1) Ex his vigorem quidem suum retinet Const. Benedicti XIV Sollé- 
cita et provida : hic tamen nihil de ea dicendum erit, cum tota versetur 
in definienda methodo quam in examine et proscriptione librorum ser- 
vare debeant sacrae Cong. Indicis et S. Officii. Jamvero in cit. Const. 
Leonis XIII dantur Decreta generalia de probibitione et censura_libro- 
rum, quibus plurimae librorum classes reprobatae declarantur ; insuper 
eodem documento edicit R. P. a se exiisse mandatum ut Index, quo 
libri prohibiti singillatim recensentur, diligentissime recognoscatur et 
subinde, maturum cum fuerit, ita recognitus vulgetur. Interim, donee 
novus Index in lucem prodeat, non dubitamus quin observandus maneat — 
Index pristinus, iis tantum libris exceptis de quibus constet eos in 
eumdem repositos esse unice propter regulam aliquam generalem modo 
abolitam. } 

Praeter hane duplicem librorum seriem, nulli alii in universa Keclesia 
prohibentur. Sed singuli Ordinarii libros pro suis dioecesanis, iisque 
tantum, prohibere possunt et, si qui plurimum nocent, etiam tenentur. 
Jubet enim cit. Const. a. 28: “ Ordinarii, etiam tamquam= Delegati Sedis 
Apostolicae, libros aliaque scripta noxia in sua dioecesi edita vel 
diffusa proscribere et e manibus fidelium auferre’ studeant. , Igitur, 
juxta sensum quem Canonistae communiter tribuunt verbis etéam tam- 
quam Sedis Apostolicae Delegatus, episcopus in hae proscriptione 


(1) Jam multi scriptores erudite interpretati sunt hance Leonis XIII Constitu- ~ 
tionem. Potissimum consuluimus, in hoe brevi conspectu concinnando, A. Ver- — 
meersch, S. J. (3" editio, 1899); Jos. Hollweck (28 editio, 1897); Périés (1898); 
C. Van Coillie (1899); M. C. Gennari, in ephemeridibus I7 Monitore Ecclesiastico 
(t. 30) et Jos. Pennacchi apud Acta S. Sedis (t. 30). 

procedere potest, sive auctoritate sua ordinaria, sive tamquam Sanctae 
Sedis delegatus. Haec clausula addita fuit: “ Ne quis praetextu defec- 
tus jurisdictionis aut alio quaesito colore Ordinariorum  sententias 
et proscriptiones ausu temerario spernere vel pro non latis habere 
praesumat. , (S. Inqu. Litt. cireul. 24 Aug. 1864; Coll. P. F. n. 1889) 
Neque impeditur Ordinarius quominus proscribat librum in aliena 
dioecesi editum et approbatum, sed in propria dioecesi diffuswm et 


“noxium: quamquam sane optandum est ut periculum talis discre- 


pantiae inter Ordinarios, diligenti censurae praeviae cura, removeatur. 
Poterit quoque Ordinarius prohibere suis libros a Regularibus aliisve 
exemptis editos. Verum non videntur prohibitiones legendi, retinendi, 
etc. quaelibet scripta, ab Ordinario factae, cadere in Regulares.Qui enim 
AA. accurate enumerant casus omnes in quibus episcopis subdantur 
Regulares, commemorant solam approbationem librorum edendorum 
(Piat. Prael. J. Reg. II. p. 320), sicut et in hae Const. (a. 36) sancitum 
est. Quoad lectionem ergo, retentionem, etc. scriptorum quae nulla uni- 
versali lege vetantur, Regulares a praelatis tantum suis pendere 
opinamur. 

Prohibitiones librorum ab Ecclesia factas, ubi non de consilio dando, 
sed de obligatione imponenda quaeritur, stricte interpretandas ducimus : 
siquidem libertatem restringunt in materia quae natura sua haud 
modicum gravamen affert, saltem ob effrenatam licentiam  quidlibet 
typis edendi et difficultatem servandi legem quam tam multi, etiam 
e catholicis, transgrediuntur. (n. 112) Neque dicendum cum quibusdam 
(Suarez, de Fide, disp. 12. sect. 2. n. 10), eas late interpretandas 
esse, utpote factas in favorem fidei et pro defensione fidelium : sic enim 
omnes leges latae interpretationis essent, cum omnes in favorem fidei 
aliarumve virtutum conditae sint.Hance sententiam nostram ducimus con- 
firmari benigna indole praesentis Const. Leonis XIII: qui declarat suam 
mentem fuisse pristinas Regulas Tridentinas “ incolumi earum natura, 
efficere aliquanto molliores, ita plane ut iis obtemperare, dummodo quis 
ingenio malo non sit, grave arduumque esse non possit. , Etenim inter- 
pretatio accommodanda est menti legislatoris, quae legis anima est. 
Spectatis autem adjunctis, in quibus non una vel altera dioecesis, sed 
maxima catholici orbis pars hodie versatur, non erit levis facilisque 
legis observatio, prout optat Leo XILI, nisi ejus dispositiones benigne 
interpretemur. Neque periculum est ne hac benigna interpretatione legis 
vim enervemus, modo verbis hujus Constitutionis servemus sensum 
suum proprium: quod profecto etiam in benigniore interpretatione 
faciendum est. Ceterum solutiones practicae illorum interpretum qui, 
numero longe pauciores, late interpretandas esse ducunt praesentis 
legis prohibitiones (ex. gr. Van Coillie, p. 22 seqq.) sat raro discre- 

pant ab iis quas proponunt reliqui interpretes, nobiscum in hac inter- 
pretationis regula consentientes, quales sunt Vermeersch (n. 7), 
Hollweck (p. 20), Pennacchi (n. 34) et Périés (p. 55). <S 

Duo praesertim ad praxim confessariorum declarentur oportet : 
1° Quae scripta sint Decretis Generalibus probibita ; 2° quaenam officia 
fidelibus ex illa prohibitione oriantur. His pauca popansoras de censura _ 
cui scripta publicanda subjiciantur oportet. 


§ |. QUI LIBRI SINT PROHIBITI. nae = 
452. Claritatis gratia, distinguemus scripta quae absolute omnibus 
prohibentur et ea quae non prohibentur nisi cum aliquo temperamento : 
vid. quia quibusdam personis sub certis conditionibus permittuntur vel , 
unice ob defectum legitimae approbationis vetantur. 

I, Scripta absolute prohibita praesertim sequentibus regulis deter- 
minantur : 

1° “ Libri omnes, quos ante annum 1600 aut RR. PP. aut Concilia 
Oecumenica damnarunt, et qui in novo Indice non recensentur, eodem 
modo damnati habentur, sicut olim damnati fuerunt ; iis exceptis qui per 
haec Decreta generalia permittuntur., Exceptio ista potissimum videtur 
referri ad mitigationem a. 4 hujus Const. inductam quoad seripta aca- — 
tholicorum qui ex professo de religione non tractant, sed obiter tantum 
fidei veritates attingunt. Hi ergo, licet ante annum 1600 damnati fuerint, _ 
nunc permittuntur. Laoge 

Insuper opinamur licite legi scripta at Hees hacrchicosnie ut 
Tertulliani, Origenis, ete. quorum errores jam penitus obsoleverunt. Id 
enim ante hane Const. licitum reputabant plures egregii AA., ut Lugo 
(de Fide, disp. 21. n. 29), ob multiplicem utilitatem in studiis ecclesias-. 
ticis oriundam ; neque videtur scopus benignus hujus Const. poscere ut 
‘usus prorsus innocuus et tantum in scholis theologicis vigens tollatur. — 

Qe“ Libri apostatarum, haereticorum, schismaticorum et quorum- 
cumque scriptorum haeresim vel schisma propugnantes, aut ipsa reli- — 
gionis fundamenta utcumque evertentes. ,, (a. 2) 

Hac regula prohibentur: a) Libri a quibuseumque auctoribus, etiam 
catholicis, conscripti, in quibus propugnatur haeresis vel schisma. Quid —_ 
sit haeresis, in foro externo Ecclesiae, prout hic sumitur, dictum est 
n. 203. Schisma vero est discessio ab unitate Ecclesiae, quatenus haec 
est corpus mysticum, ex universis fideliibus tamquam membris et R. P. 
tamquam capite constans (Schmalzgr. in Decr. |. 5. t. 8. n. 1), minime 

‘vero rebellio adversus Ordinarium vel contemptus alicujus particularis— 

praecepti a R. P. dati. Ut autem haeresim vel schisma propugnet liber, 


non sufficit ut auctor eadem enuntiet vel nonnisi obiter, paucis et quasi: 


aliud agens defendat, sed ut alterutrum aperte rationibus suadere 
conetur. Cfr. Vol. I. n. 587.— 6) Libri qui wtcwmque, seu seriis impugna- 
tionibus, seu jocis et irrisionibus, evertunt religionis fundamenta: eas 
videlicet veritates quae revelationi necessario substernuntur, ut puta 


existentiam Dei, animae spiritualitatem, ete. Igitur prohibentur libri 


quibus adstruuntur scepticismus, materialismus et similia systemata 
‘sophistica guibuscum vera religio stare nequeat..Sed adverte jam hic 
nullam specialem prohibitionem ferri contra haeresiarchas, quorum libri 
omnes Reg. 24 veteris Indicis proscribebantur. Quare jam legi queunt 
eorum libri catholice conscripti, ex. gr. quos Doellinger praeclare edidit 
antequam neo-protestantium dux fieret. 

3°°* Acatholicorum libri, qui ex professo de religione tractant, nisi 
constet nihil in eis contra fidem catholicam contineri. ,, (a.3) Acatholici, 
in sensu latiore. vocantur quicumque penitus extra Ecclesiam catholi- 
cam versantur ; hic autem hae voce non videntur desiguari, qui omnino 
increduli sunt, sed ii tantum qui ad aliquam christianam sectam 
pertinent, cum ab incredulis sperari nequeat ut, de religione ex professo 
tractantes, nihil contra fidem catholicam efferant. (Penn. n. 41) Ut autem 
_ liber censeatur ex professo de religione tractare, non sufficit ut obiter 
quaedam de ea proponat, sed requiritur ut auctor, vel in toto libro, vel 
in notabili ejus parte, incumbat in tractandum argumentum religiosum, 
sive dogma, sive moralem, sive historiam ecclesiasticam, imo et philo- 
sophiam, quatenus ab haereticis ad debilitanda dogmata adhibeatur. 
(Arndt, de libris prohib. comment. p. 123) Ex hac regula patet jam 
licite legi libros acatholicorum, etiamsi ex professo de religione tractant, 


ubi constat nihil in eis contra fidem catholicam contineri; quibus- 


addendi sunt, ex a. 4, eorumdem auctorum libri qui obiter tantum fidei 
veritates attingunt, etiamsi aliquem errorem contra fidem continent, 
nisi speciali decreto proscripti fuerint. 

40 “ Libri qui res lascivas seu obscoenas ex professo tractant, narrant, 
aut docent. ,, (a. 9) Verba ex professo tractare etc. eodem modo intelli- 
genda sunt ac supra (ad 3") de similibus dictum est. Igitur, ad prohibi- 
tionem incurrendam requiritur et sufficit ut auctor in notabili saltem libri 
parte et data opera tractet, narret vel doceat graviter turpia, etiamsi 
lascivitas non est praecipuum totius libri argumentum. Tales sunt omnes 
libri qui ad litteras “ pornographicas , pertinent, puta opera saltem'ple- 
raque Aem. Zola. Verum positivam prohibitionem effugiunt multi Jibri 
romanenses quibus impuri amores narrantur : qui, licet saepe lege natu- 
rali vetentur, praesertim juvenibus, ob proximum perversionis pericu- 
Jum, vere dici nequeunt ex professo obscoeni. Cfr. S. Alph. Dissert. de 

prohib. librorum, ec. 1. n. 9. Multo minus hae regula vetantur libri qui 
obscoena modo scientifico tractant vel narrant, puta ad medicinam exco- 


lendam : modo ne, sub scientiae praetextu, ad alendam nefariam ecurio-- 


sitatem conscripti appareant. 

Aliquam exceptionem in absoluta librorum obscoenorum prohibitione 
statuit a. 10: * Libri auctorum sive antiquorum, sive recentiorum, quos 
classicos vocant, si hac ipsa turpitudinis labe infecti sunt, propter 
sermonis, elegantiam et proprietatem, iis tantum permittuntur, quos 
officii aut magisterii ratio excusat : nulla tamen ratione pueris vel 
adolescentibus, nisi solerti cura expurgati, tradendi aut praelegendi 
erunt. , Qui dicendi sint libri classici antiquorum, usu scholarum huma- 
niorum patet ; sie pariter libri classic recentioram ii sunt qui in sin- 
gulis linguis vernaculis a litterarum magistris vel scriptoribus tamquam 
exempla adhibentur. Hi ergo usu privato adhiberi poterunt, prout 
jacent, a viris qui iisdem indigent ob officium quod gerunt, puta 
seriptoris vel critici, aut magisterium quod exercent ; iidem tamen 
vetantur eos praelegere aut tradere pueris vel adolescentibus, nisi 
solerti cura expurgatos : quod praeceptum videtur protendi ad quaslibet 
praelectiones, etiam in Universitatibus, cum duplex vox pueris vel 
adolescentibus clare indicet mentem legislatoris complectendi quos- 
libet infra virilem aetatem positos. Nota nullam hic dari licentiam 
legendi libros classicos qui non propter lasciviam, sed propter errores 
religioni adversantes, sub haec Decreta generalia cadunt vel nominatim 
in Indicem relati sunt. 


Si quis ratione officii quod gerit, puta judicis, advocati, redactoris 


ephemeridum ete., occasione litis vel controversiae motae de libro ex 
professo obscoeno, in morali necessitate versaretur talem librum 
legendi, merito censet Hollweck (p. 32) id ipsi licitum fore, secluso peri- 


culo proximo consensus in turpia : quamvis enim licentiam generalem 


tales libros legendi Ecclesia dare non soleat, non videtur velle ut sua 
prohibitio servetur cum tanto incommodo ; imo in tali casu lex positive 
noxia evaderet dum viri catholici publicis muneribus fungi vel etiam 
fidei adversarios convenienter confutare non possent. Cfr. n. 128. 

5° “Damnantur libri, in guibus Deo, aut B. M. V. vel Sanctis, aut 
catholicae Ecclesiae ejusque cultui, vel sacramentis, aut Apostolicae 
Sedi detrahitur. Eidem reprobationis judicio subjacent ea opera in qui- 
bus inspirationis S. Scripturae conceptus pervertitur, aut ejus extensio 
nimis coarctatur. Prohibentur quoque libri, qui data opera ecclesiasticam 
Hierarchiam, aut statum clericalem vel religiosum probris afficiunt. ,, 
(a. 11) Manifeste triplex librorum series hie prohibetur. Prima, eorum 
qui Deo, B. M. V. ete. detrahunt seu, secundum nativam vim hujus verbi 
(Vol. I. n. 418), ea continent quae apta sint ad minuendam bonam exis- 

timationem quam de Deo rebusque sacris supra enumeratis legentes 
habeant. Huic malo patrando hon sufficiunt per se contumeliae quaedam 
paucis verbis prolatae ; ac proinde non censemus hac nova prohibitione 
comprehendi nisi eos libros in quibus-detractio aliquatenus evolvatur. 
Accedit ratio: ne ista nova prohibitio nimis extendatur, contra benignum 
hujus Constitutionis spiritum. Attamen, cum hie non apponantur verba 
data opera, non requiritur ad prohibitionem ut detractio hujusmodi par- 
tem notabilem libri occupet, vel appareat mens scribentis fuisse ut eam 
detractionem tamquam finem prosequeretur. Altera series bipartita com- 
plectitur opera in quibus inspirationis S. Scripturae conceptus perver- 
titur aut ejus extensio nimis coarctatur, puta ad sola loca quae de reli- 
gione vel moribus tractant. Quae sint haec opera, colliges potissimum ex 
Encyel. Litt. Leonis XIII, de Studiis Scripturae Sacrae, 18 Nov. 1893. 
Tandem in tertia serie verba data opera clare indicant requiri ut e pro- 
bris continuatis appareat intentio scribentis deprimendi ecclesiasticam 
Hierarchiam velipsum statum clericalem vel religiosum, non tantum 
aliquem R. P. vel episcopum, certum quemdam ordinem religiosum, etc. 

6° Libri “in quibus sortilegia, divinatio, magia, evocatio spirituum, 
aliaeque hujus generis. superstitiones docentur vel commendantur. , 
(a. 12) Sortilegii vox, cum hie ceteris superstitionibus opponatur, 
designat peccatum indagantium ope sortium futura vel occulta. Ceteras 
voces explicatas habes n.262 seqq. : e quo loco etiam patebit quandonam 
libri docentes vel commendantes tabulas rotantes, aut hypnotismum, 
superstitionis labe inficiantur ac proinde edi, legi vel retineri nequeant. 
Adverte ad prohibitionem non sufficere ut narrentur superstitiosa, sed 
requiri ut doceantur vel commendentur. 

7° “ Libri qui duellum, suicidium vel divortium licita statuunt, qui 
de sectis massonicis vel aliis ejusdem generis societatibus agunt, easque 
utiles et non perniciosas Ecclesiae et civili societati esse contendunt, et 
qui errores ab Ap. Sede proscriptos tuentur. , (a. 14) Hie prohibentur 
tres librorum classes : a) eorum qui statuunt licere duellum, suicidium 
vel divortium, seu matrimonii dissolutionem quoad vinculum extra casus 
jure divino vel ecclesiastico statutos ; — 6) eorum qui nituntur demon- 
strare sectam Massonicam vel quamlibet ejusdem generis societatem 
(Vol. II. n. 596) non esse perniciosam vel etiam utilem esse Ecclesiae et 
Statui; —c)eorum qui errores ab Ap.Sede proscriptos allatis argumentis 
tuentur. Ad prohibitionem ergo requiritur ut propugnetur doctrina quae 
a R. P. vel per se immediate vel per organon alicujus Congregationis 
Romanae, potissimum S. Officii, saltem ut erronea, reprobata fuerit.Cfr. 
Vol. IL. n. 593.Ut autem liber sub hanc regulam cadat, necessarium est 
ut uoum e tribus argumentis supradictis non tantum obiter attingat, sed 
in parte non modica propugnet. {d enim requiritur ut ber sensu proprio 
Gén., T.1. | 98 

; 
dicatur haec statuere, contendere, etc. Hance interpretationem manifeste 
comprobavit S. C. Indicis, dum interrogafa: “ An opera (quae permulta - 


sunt) erroribus infecta, a Syllabo damnatis, verbis art. 14 prohibila 
censeantur, quatenus errores ab Ap. Sede damnatos continentia ,, 
23 Maii 1898 respondit: “ Affirmative, si hos errores tueantur seu pro- 
pugnent. , (Act. S. S. t. 30. p. 698) . f 

8° Editiones Missalis, Breviarii, Ritualis, Caeremonialis Episcoporum, 
Pontificalis Romani aliorumque librorum liturgicorum a S. Sede Apos- 
tolica approbatorum, si quidquam in iis mutatum sit quo ab authenticis 
editionibus discrepent. (a. 18) 

9° Prohibentur non solum naturali, sed etiam ecclesiastico jure 
“ diaria, folia et libelii periodici, qui religionem aut bonos mores data 
opera impetunt. , (a. 21) Triplex scriptorum species hic distinguitur : 
diaria (journaux quotidiens), folia periodica i. e quae cerebro, non tamen 
singulis diebus prodeunt, libelli periodici (revues). 

Data opera religionem aut bonos mores impetere censemus ea diaria 
vel periodica, quorum scriptores impiarum vel turpium rerum copia et 
frequentia manifestam faciunt intentionem suam agegrediendi religionem 
aut mores ; minime vero ea in quibus hinc inde, et quasi aliud agendo, 
quaedam minus recta prodeunt, puta dicteria contra religionem, tutpes 
narratiunculae, ete. Neque censemus sub hane legem cadere diarium-vel 
periodicum in quo seme] aut iterum, absque ulla consuetudine, religio vel 
boni mores oppugnentur: praesens enim articulus videtur has publica- 


tiones spectare, quatenus assidue edi pere ony ac proinde -referri ad : 


habitualem earum indolem. 
Religionem hic alii aliter intelligunt. Quidam (Vermeersch, n. 18) 
interpretantur religionem naturalem, ac proinde: prohibitioni subdu- 


cunt ea diaria vel periodica quae solam religionem reyvelatam, et— 


praesertin Ecclesiam catholicam, oppugnant. Nituntur potissimum 
stylo curiae: quem deducunt ex interpretatione Romae recepta (Zitelli, 


Appar. J. Eccl. p. 540; Konings, Comment. in fac. apost. n. 157), 


pro similibus verbis in formula facultatum episcopalium prostantibus. 
Plerique (Hollweck p. 37; Van Coillie, p. 65) interpretantur religionem 
unice veram, ac proinde existimant hic prohiberi quaelibet folia vel peri- 


odica quibus religio catholica universe sumpta oppugnatur. Hane poste- | 


riorem interpretationem censemus probabiliorem. Hic enim est sensus 
obvius vocis * religionis ,, ubi non abstracte consideratur religio, sed 
qualis reapse existit et quam a periculo pravorum scriptorum incolumem 
servare intenditS.Sedes. Finis autem legis nimis imperfecte obtineretur 
si non essent prohibita diaria et scripta periodica quae jugiter et aperte 
religionem catholicam impugnant, modo revereantur nescio quam reli- 


gionen naturalem. Attamen,quamdiu nulla intercesserit S. Sedis decla- _ 


ratio, etiam benigniorem sententiam in praxim deduci posse arbitramur. 


. 

Bonos mores intelligimus illam vivendi normam quae conformis sit 
christianae honestatis Jegibus, praesertim de castitate. Quare hic prohi- 
bentur praecipue diaria, etc, quae crebro et notabiliter narrant, docent 
vel commendant turpia, ita ut assidue legentium castitati grave peri- 
culum creent. 

453. II. Scripta cum aliquo temperamento prohibita sunt prae- 
cipue sequentia : 

fo Regulariter prohibentur editiones textus originalis, et antiquarum 
versionum catholicarum S. Scripturae, etiam Ecclesiae Orientalis, ab 
acatholicis quibuscumque publicatae, etsi fideliter et integre editae 
appareant; item aliae versiones ss. Bibliorum sive latina, sive alia 
lingua non vulgari ab acatholicis editae,demum versiones omnes ss. Bibli- 
orum, quavis vulgari lingua ab acatholicis quibuscumque confectae, 
atque illae praesertim quae per Societates Biblicas divulgantur. Verum 
triplex ista librorum claSsis permittitur iis qui studiis theologicis vel 
biblicis dant operam,dummodo tamen non impugnentur,in prolegomenis 
aut adnotationibus, catholicae fidei dogmata. (aa. 5,6 et 8) Igitur, ut 
iidem libri sint penitus et omnibus prohibiti, necesse est ut in iis ¢mpu- 
gnéntur, seu allatis rationibus impetantur veritates quae fide catholica 
proponuntur, ac proinde manet licentia mox enuntiata, etiamsi dogmata 
eatholica obiter negentur vel si impugnentur aliae yeritates theologice 
certae. Studiis autem theologicis vel biblicis operam dare dicendi sunt 
quicumque habilualiter, non autem actu mere transeunte, sive in scholis, 
sive privatim, haec studia excOlunt. Huic interpretationi consonat res- 
ponsum a S. C, Indicis datum 23 Maii 1898. Etenim interrogata : 
* Utrum, haec verba art. 5. qui studiis theologicis aut biblicis dant 
operam, intelligenda sint tantum de doctis viris, iis scientiis deditis, an 
extendi valeant ad universos s. Theologiae studiosos ,, respondit : 
“ Negative ad primam partem, affirmative ad secundam ,, (1). 

2° Prohibentur versiones ss. Bibliorum in lingua vernacula,etiam a viris 
catholicis confectae, nisi fuerint ab Ap. Sede approbatae, aut editae sub 
vigilantia episcoporum cum adnotationibus desumptis ex sanctis Eccle- 
siae Patribus atque ex doctis catholicisque scriptoribus.(a.7) Versionibus 


(1) In altera parte hujus responsi negavit S. C. Indicis. fas esse episcopo, sine 
specialiS. Sedis facullate,* permittere ut in scholis alumni,sub ductu professoris, 
textus hebraicos et graecos ab acatholicis editos legant et vertant, dummodo 
non impugnentur in prolegomenis aut adnotationibus talium librorum catholicae 
fidei dogmata. , Cum P. Vermeersch (n. 16) opinamur id denegatum fuisse ab hac 
S. C. ne ansa daretur deserendi in scholis theologicis textum Vulgatae, quam in 
iisdem tamquam authenticam adhiberi jussit Trid. Sess. 4. Dec. de edit. et usu 
ss. librorum. 

cum adnotationibus assimilandae videntur versiones paraphrasticae :_ 
prudens enim paraphrasis perinde ac notae, periculum erroris removet. 

Sed versiones sine notis vel paraphrasi approbare ad solam S, Sedem 
pertinet. Attamen, ex usu in nostris regionibus recepto, videtur licitum 
Ordinariis approbare hujusmodi versiones pro iis partibus ss. Bibliorum 
quae alendae fidelium devotioni aptiores sunt, puta Psalterio, Epistolis et 
Evangeliis anni liturgici, ete. Verum per se requireretur approbatio 
S. Sedis, ut 27 Martii 1855 responderat S. C. Indicis. (Coll. P. F. n. 1885) 
Hodie versiones ss. Bibliorum a S.Sede vel,sub debita conditione, ab epi- 
scopo loci in quo eduntur approbatas legere, unicuique fidelium licet, nee 
jam ulla est obligatio petendi consilii a parocho vel confessario, sicut 42 
veteris Indicis regula praescribebatur. Quodsi alicui versioni adduntur 
notae ab AA. acatholicis desumptae, opus prohibetur si ejusmodi notae 
doctrinam fidei et morum respiciant. At si aliud argumentum tractant 
ejusmodi notae, ex. gr. ethnographicum, geographicum etc., versio non 
videtur prohibita, siquidem nihil aliud voluisse censendus est Leo X[II 
nisi ut servetur regula Tridentina (Sess. [V. De edit. et usu ss. lib.) qua 
vituperatur nimia licentia interpretandi s. Scripturam in rebus fidet et 
imorum. 

3° “ Libri aut scripta quae narrant novas apparitiones, revelationes, 
visiones, prophetias, miracula vel quae novas inducunt devotiones, etiam 
sub praetextu quod sint privatae, si publicentur absque legitima supe- 
riorum Ecclesiae licentia, proscribuntur. , (a. 13) Hoe articuto omnes 
fideles prohibentur legere duplicem classem scriptorum quae publici 
juris facta sint absque approbatione Ordinarii vel, si argamentum id 
postulaverit, S. Sedis. Prior classis complectitur ea scripta quae narrant 
novas apparitiones, revelationes etc., i. e. eas quae nondum probatae 
sint legitimae auctoritatis eeclesiasticae judicio, sive expresso, puta dum 
conceditur officium in memoriam apparitionis vel miraculi recitandum, 
sive implicito, puta dum, probantibus Superioribus ecclesiasticis, laudari 
solent aliquae revelationes Servis Dei factae. Ut autem locus sit huic 
proscriptioni, censemus requiri ut liber scriptumve hujusmodi narratio- 
nem vel unice tractet vel saltem sat fuse, et rem tamquam manifeste 
supernaturalem proponat, seu ut vere in his novitatibus spargendis 
versetur : quod malum Ecclesia hac nova proscriptione cavere voluit. 
Quare non putamus fideles prohiberi a legendo libro in quo auctor, 
dum narrat vilam alicujus viri cum fama sanctitatis defuncti, quaedam 
obiter de miraculis vel visionibus quae eidem contigisse ferantur inter- 
serat, praesertim si declaret se referre tantum quae vera putet, de 
indole vero portentosa harum rerum nolle firmum judicium proferre. 
Multo minus prohibentur legi diaria in quibus narrentur miracula non- 
dum Ecclesiae auctoritate probata, ex. gr. quae in aliqua peregrinatione 

contigerint : tum quia mos talia in diariis narrandi ubique sine Supe- 
riorum ecclesiasticorum protestatione invaluit, tum quia hic non viden-— 
tur vetari nisi scripta quorum argumentum principale sit narrare 
apparitiones etc. (Penn. n. 51) Neque praeter approbationem Ordinarii, 
principio vel fini operis imprimendam, videtur hodie requiri formalis 
protestatio quam, juxta Urbani VIII decreta (Bened. XIV, de Beat. et 
Can. Sanct. 1. 2. c. 11. n. 8), hucusque solebant libris suis praemittere qui 
facta mirabilia servorum Dei nondum beatificatorum conscribebant : 
hoe enim praeceptum silentio praesentis articuli tacite aboleri videtur 
cum reliquis antiquioribus regulis de librorum editione. (Vermeersch, 
n. 14) Posterior classis complectitur scripta quae novas inducunt seu 
fidelibus suadere nituntur devotiones, etiamsi eaedem proponuntur 
privato tantum cultu exercendae. Novae autem censendae erunt devo- 
tiones quae notabiliter, sive in objecto cultus, sive in ratione cultus 
exercendi, discrepant ab iis quas Ecclesia probavit. Exemplo sint, inter 
plura decreta quibus periculosus iste novitatum pruritus retundendus 
fuit, prohibitiones factae a S. Inqu. (4 Maii 1892) specialis distinctique 
eullus Vultui Redemptoris tribuendi, prout a Presbyteris a Vultu Sancto 
dictis propagabatur. nae, 
4° Prohibentur libri aut libelli precum, devotionis vel doctrinae insti- 
tutionisque religiosae, moralis, asceticae, mysticae aliique hujusmodi, 
si praeter legitimae auctoritatis licentiam publicati fuerint, quamvis ad 
fovendam populi christiani pietatem conducere videantur. (a. 20) Ut 
patet ex hujus articuli tenore (ad fovendam populi christiant pietatem) 
_et e titulo capitis cui idem inseritur (De libris liturgicis et precatoriis), 
hic agitur tantum de scriptis quorum argumentum ad populi christiani 
institutionem in fide et moribus spectat, minime vero de iis quae doctri- 
nam moralem, asceticam ete. speculative proponunt. Talia sunt quae 
dici solent : livres et opuscules de piété. Neque censenda sunt prohibita 
scripta hujusmodi quae sine licentia prodierint ante editam hance Consti- 
tutionem : idem dic de iis quae cadunt sub aa. 13, 17, 20. Ratio est: 
nullibi tribui huic legi vim in praeterita. (Hollweck, p. 17) 


454, QUAER. I. Num praefatae prohibitiones extendantur ad manu- 
‘seripta, lithographica et similia. 


RESP, Probabilius haec manuscripta non prohibentur lege positiva. 
Etenim, jam sub antiquo Indice, plures, ex. gr. D’Annib.III. n. 114, idem 
sentiebant, quia, usu jam recepto cum Regulae Indicis editae sunt, libri 
nomine in iisdem adhiberi solito non veniebat nisi typis impressum. 
Hodie autem de usu isto ambigi nequit. Jamvero in his novis Decretis 
-Generalibus regulariter sermo fit de solis libris. 


~ 


Lo 

Manuscriptis autem accensenda putamus exemplaria lithographica, 
polygraphica, etc. Haec enim solent tantum adhiberi ut privatae scrip- 
tioni, puta auditorum alicujus professoris, suppleant, nec stricto sensu 
librorum nomine veniunt. Excipe casum quo magno numero multiplicata 
publice, libri instar, venalia prostent. 


In prioribus editionibus opinati sumus vaaaserigta non prohiberi lege 


positiva, etiam a. # in quo legislator commemorat | ‘scripta. Nune, re 
melius perpensa, contrariam sententiam amplectimur, moti consensu 
interpretum in eodem articulo explicando. Ratio praecipua est, pro- 
prium hujus vocis sensum complecti quaelibet scripta. Accedit decretum 
a S.C. -Indicis datum 17 Apr. 1896, quo declaravit, damnato a S. Off. 
cultu privato divinarum manuum Salvatoris nostri, prohiberi “ omnia 
scripta, sive typis edita, sive non.., (Act. S. S. t. 28. p. 640) 


QUAER. II. Num eaedem prohibitiones extendantur ad scripta non / , 


periodica, quae typis quidem mandata, sed valde exigua sint (brochures, 


feuilles volantes). 


RESP. Probabilius hujusmodi scripta minuta,non prohibentur lege 
positiva nisi diserte commemorentur. Ita plures, tum veteres quos enu- 
merat et videtur sequi S. Alph. (Append. de proh. libr. e. 5. n. 8), tum 
recentes, ut D’Annib. (1. ¢.), Sabetti (Theol. Mor. n. 979), Berardi (de 
Recid. t. IT. n. 214 seqq.), Penn. (n. 38), ete. Etenim cum lex ista stricte 
interpretanda sit (n. 451), vox libri, ubi sola prostat, nequit extendi ad 
ea scripta exigua quae, usu communi, numquam proprie hoe nomine 
vocantur. Neque alia ratio apparet ob quam in quibusdam regulis seripta 
minoris molis explicite enumerentur, puta “ libri aut scripta, (a. 13), 
“ Indulgentiarum libri omnes, summaria, libelli, folia,, (a. 17), “libros aut 
libellos precum , (a. 20). Quaenam moles ad librum veri nominis requi- 
ratur, potius ex usu recepto quam determinato foliorum numero defi- 
niendum ducimus. 


S 2. OFFICIA EX HAC PROHIBITIONE ORIUNDA. 


455. Prohibitiones his novis Decretis Generalibus editae, necnon sin- 
gulorum librorum proscriptiones a S. Sede factae,omnes fideles ubique 
gentium adstringunt. Diserte enim edicit Leo XII: “ Decreta Generalia 
statuimus... quibus catholici homines toto orbe religiose pareant., Atque 


a. 45: “ Libri ab Apostolica Sede damnati, ubique gentium prohibiti— 


censeantur et in quodcumque vertantur idioma. ,’ (1) Tandem, in fine 


(1) S. C. Indicis 23 Maii 1898 interrogata : * Utrum dicta Constitutio vim obli- 


. 

harum Litterarum, jubet R. P; quaecumque in iis habentur inviolabiliter 
ab omnibus observari, contrariis non obstantibus quibuscumque. Ob has . 
tam urgentes praecipiendi formulas, existimamus neminem posse se 
tueri a Servandis praesentis~Constitutionis legibus, ope consuetudinis 
contrariae : quamquam, ob benignum ejusdem spiritum, videtur licitum 
illos usus retinere qui veteribus regulis hodie servatis quaedam tempe- 
ramenta adjecerant, ut supra diximus de scriptis veterum haereticorum 
et de quibusdam partibus ss. Bibliorum edendis absque notis. Haec 
enim leges novas explicant potius quam tollunt. 

Proscriptione cujuslibet scripti vetantur quatuor, quae breviter sin- 
gillatim explicabimus : lectio, retentio, impressio, defensio. Cfr. a. 47. 
Quae censurae ob violatas hujusmodi prohibitiones incurrantur, dicetur 
Vol. If. nn. 587 et 611. Pauca addemus de licentia legendi et retinendi 
libros prohibitos. 


I. Lectio prohibita intelligenda est formalis, qua legens simul intelli- 
gat quae scripta sunt, non mere materialis, qua characteres tantum 
oculo perspiciat. (D’Annib. II. n. 142) Illa enim sola lectio proprio sensu 
dicitur, nee quidquam amplius requirit finis legis. Hine legem positivam 
non violat qui legentem audit, quamvis iste ipsius jussu legat (Lugo, de 
Fide, disp. 21. n. 75), neque qui legit librum scriptum lingua quam 
ignorat. ; 

Extenditur prohibitio ad partes etiam accessorias libri damnati, puta 
ad prologum, indicem, ete. Siin opere quod pluribus tomis constat, error. 
ob quem opus reprobatur, in uno tantum continetur, reliqui tomi non 
sunt censendi prohibiti, nisi argumentum tale sit ut nullam divisionem 
recipiat. (Lugo, |. c. n. 60; D’Annib. II.*n. 141. nota 10) Probabiliter 
“cessat prohibitio si eam partem quae prohibitioni causam dedit, 
detraxeris, vel deleveris, vel induxeris ut amplius legi nequeat, dumne 
liber proseriptus fuerit... in odium auctoris. , (D’Annib. I. e.) 

Certum est lectionem lege vetitam admittere parvitatem materiae. Ita 
numquam mortale peccatum committet qui leget librum qui prohibetur 
tantum quia sine requisita licentia editus est, quales sunt libelli devotio- 
nis sine approbatione editi (n. 453, 4°). In iis vero qui propter doctrinam 
vel turpitudinem reprobantur, mensura gravis peccali, minus e numero 
linearum quae percurruntur quam e fine legis sumenda est. Si quis 
etiam paucas lineas legit in quibus advertit contineri quae directe 


gatoriam habeat etiam pro regionibus britannici idiomatis, quas tacita dispen- 
satione frui quidam arbitrantur ,,, respondit : “ Affirmative. , Attamen episcopis 
Angliae amplas facullates a S. Sede concessas esse ut permitterent fideles sibi 
commissos pergere in consuetudinibus quae huic Constitutioni contrariae sint, 
refert periodicum The Tablet 18 Dec. 1897. 

fidei vel bonis moribus adversentur, graviter peccabit cum in his 


- perversionis periculum esse possit. Ubi vero nihil tam pravam — 


occurrit, communiter censent (S. Alph. L. 7. n. 284) unam paginam, 


quidam (Hollweck, p.23; Vermeersch, n.28) non improbabiliter, fere sex 


legi posse sine culpa gravi. Haec mensura gravis reatus applicanda erit 
etiam publicationibus periodicis in fasciculos ligatis:hae enim etiam 
quoad censuras libris assimilantur. (Vol. II. n. 587) 

At pro diariis et foliis periodicis, paulo benignius de culpa legen-- 
tium judieandum arbitramur, ne in destructionem potius quam in 
aedificationem cedat eorum proscriptio. Profecto grave erit ea legere 
habitualiter, vel scienter in singulis foliis legere tractum notabilem 
quo religio aut boni mores impugnentur : id enim, saltem e rei 
natura et abstrahendo a peculiaribus legentis dispositionibus (quae in 
regula pro omnibus posita non videntur attendendae), constituet homi- 


nem in proximo periculo gravis damni pro fide vel moribus, quod 


praesertim avertere voluit Ecclesia, ut e tenore a. 21 liquel. Ob ratio- 
nem contrariam, non censemus graviter peceare eum qui, absque 
consuetudine, legit tantum in singulis foliis ea quae nullam vel brevem 
religionis morumve oppugnationem continent. Accedit ratio: in diariis 
multo facilius quam in libris caver posse a locis pravis, eum certae 


eorum partes, puta quae nuntis politicis vel negotiatoriis destinantur, © 


de fide vel moribus prorsus tacere soleant. Practice, cum iis qui habi- 


tualiter prava diaria legunt severum se praebere debet confessarius, — 


autequam consliterit nullum periculum proximum ex hujusmodi lectione: 
oriri, etiamsi de iis diariis ageretur quae neque sub hance Pontificiam 
prohibitionem, neque sub specialem proscriptionem Ordinarii cadant : 

habitualis enim eorum lectio fere semper sensim sine sensu fidem vel 


mores corrumpet. (1) Verum, ubi pvenitens aut non ila assidue prava _ 


diaria legit aut, ob quamlibet rationem, experiantia dignoscitur a peri- 
culo proximo. immunis esse (n. 240), saepe~prudentis confessarii erit 
positivam prohibitionem reticere vel parum urgere, ne quid deterius 
conlingat. Tandem non videtur peceare contra prohibitionem legis 
ecclesiasticae qui in casu-singulari, justa causa urgente, legit diarium 
proscriptum, ubi e lectione nullum periculum vel scandalum timendum 
est, nec commode peti potest licentia legendi : nam a levi prohibitione 
positiva excusat causa rationabilis, quae praesertim pro diariis non 
ita raro occurrit, puta ad nova scienda dum nullum- bonum diarium — 


raesto est. 
p ee 


(1) Praeclare de hoe argumento agunt Episcopi Belgii Epistola ad fideles suos 
data 5 Aug. 1843 et Em. Dechamps, Archiep. Mechliniensis epistola data 19 Sept. 
1869. Cfr. Stat. Syn. Mechl. Append, XXVII. 

456. II. Retentio libri in hoc sita est quod quis penes se servat 


librum vel proprium vel alienum, puta depositum vel locatum. Ut autem. 


retentio sit peccatum mortale, necesse est ut liber servetur per tempus 
notabile : quare levis videtur retentio per biduum vel triduum, imo 
etiam diuturnior si quis exspectaret legendi veniam. (D’Annib. III. n. 142. 
nota 18){Hine excusari poterunt qui libris ¢compingendis vitam alunt, si 


(quando pravos aliquamdiu retinere debeant} ab hac enim retentione 


per se levi excusat notabile incommodum quod artifices isti in recu- 
sando officio suo paterentur, et favet usus cui nihil in praesenti Consti- 


tutione diserte adversatur. (Arndt, op. cit. p. 235) 


Cum prohibitione retinendi libros pravos connectitur prohibitio eos- 
dem vendendi. Hance pro bibliopolis expressit praesens Constitutio : 
quae a fortiori ceteris fidelibus servanda sunt, quippe qui nulla artificii 
ratione excusantur. Nempe statuit a. 46 : “ Quicumque librorum vendi- 


+e tores, praecipue qui catholico nomine gloriantur, libros de obscoenis ex 


fr Pratt jprofesso tractantes neque vendant, neque comimodent, neque retineant : 


ee 


pte ge 


weteros prohibitos venales non habeant, nisi a S. Indicis Congr. veniam 
per Ordinarium impetraverint, nec cuiquam vendant nisi prudenter 
existimare possint ab emptore legitime peti. , Jn priore parte hujus 
articuli, procul dubio habenda est ratio exceptionis quae a. 10 (n. 452) 
facta est pro libris classicis turpia_ex professo tractantibus. Clare 
indicat altera pars articuli sub qua conditione tantum liceat bibliopolis 
venales habere libros prohibitos, seu eos exponant publice, seu occulte 
retineant. Ad prudentem existimationem, quae ibidem requiritur ut 
singulis vendantur, satis esse videtur ut, spectata natura libri et eondi- 
tione ementis, ’ hic rationabiliter praesumi possit debita facultate vel 
ratione instructus, nec tenentur bibliopolae emptorem specialiter de hac 
licentia vel ratione interrogare : quod onus gravissimum foret. (Mare, 
Th. Mor. I. n. 524) Idem sufficere censemus ut procurent petenti librum 
quem in officina sua non habeant. ; 
‘Non videtur hoe a. 46 prohiberi quominus libros vetitos, sed non ex 


_ professo obscoenos, vendat qui solet libros licitatione vendere : hic enim 


non tam venales habet libros quam vendenti pera sham praestat. + 
-Haec autem cooperatio ex ejus conditione coborestalur ; denegari enim 


generatim non posset sine magno damno, saltem quando pauci libri , 


“7 

{ 

pravi inter multos bonos vendendi committantur et facillime alius qui / dice 


venderet reperiretur. (Heymans, De eccles. librorum prohibitione, n. 356) — 
Sed articulo praefato subjacere ducimus licitationem qua bibliopola 


proprio nomine vendat libros undique coemptos, cum sic illos proprio». 


-emptorum qui concurrere solent, prudenter praesumi possit eos legi- 
time emptum iri. 


hr ee 


‘nomine yenales habeat. Imo, cum libri in tali venditione necessario)  ~  /_ 
. . aig'é - 5 oie: 

cedant plus offerenti, necesse erit ut, ex eorum natura et conditione a 
ott et ee 

7 f - s 
In ‘ane nova Const. jam non Gasciptin: ut libri pravi Ordinariis loco- 


rum vel Inquisitoribus tradantur, prout antea praecipi solebat. Sufficit 
ergo eos vel destruere vel ei qui retinendi facultatem habeat tradere.ldem 
per se praestandum erit si liber pertinet ad alium facultate carentem : 
licebit tamen librum reddere domino, si aliter vitari nequit notabile 
incommodum, ex. gr. si dominus ob omissam restitutionem amicitiam 
rumperet, gravem tristitiam pateretur, ete, (Berardi, ge Recid. II. p. 248) 

III. Impressio principaliter fit ab editore, footie domino et 
auctore, si auctoris cura liber editur. His quidam cooperantur proxime, 
quidam remote. (n.240) Priores tantum proprie imprimentes dici meren- 
tur, ideoque culpam ex genere suo gravem admittunt, quamvis niere 
materialiter cooperentur. Posteriores, ob rationem contrariam, sub legem 
positivam non cadunt, puta corrector (qui tamen legem violabit,impressa 
legendo). Cfr. D’Annib. |. c. nota 19. Quatenus autem vel proxime vel 


remote cooperantes ratione gravis incommodi excusari possint, satis 


patebit ex iis quae de prohibitione juris naturalis dicta sunt n. 240. 
Hue facit a. 31 : “ Libros ab Ap. Sede proscriptos nemo audeat iterum 
in lucem edere : quedsi, ex gravi et rationabili causa, singularis aliqua 


exceptio hac in re admittenda videatur, id numquam fiet, nisi obtenta | 


prius S. Indicis Congr. licentia, servatisque conditionibus ab ea prae- 
scriplis., Haec prohibitio probabilius non pertinet nisi ad libros nomina- 
tin a S. Sede proscriptos: qui enim tantum sub regulas generales 
cadunt minus proprie dicerentur a S. Sede proscriptt. Igitur nominatim 
proscriptos iterum edere graviter illicitum est, etiamsi errores corri- 
gantur vel notis additis refellantur. Cfr. Arndt, op. c. p. 124. Verum hae 
lege, quae quoad substantiam nova non est, non videtur prohiberi quo- 
minus edantur miscellanea litteraria (chrestomathies) similesve libri 
in quibus recuduntur, cum aliis multis, loca excerpta e libris prohibitis, 
dummodo ea loca non sint tam multa tamque ampla ut moraliter iterum 


edatur opus proscriptum : sic enim et usus dudum habet, et non raro” 


necessarium est ad litteras docendas vel discendas, ad errores refellen- 
dos, ete. Si agitur de edendo iterum libro auctoris classici e professo 
obscoeno, cfr. dicta n. 452. aes 


45'7. IV. Defensio libri prohibiti fit ab eo qui commendat doetrinam 
libro contentam vel ipsum librum injuste damnatum esse contendit, 
minime vero ab eo qui laudat tantum styli elegantiam aliasve bonas 
operis dotes. (Lugo, |. ¢. n. 94) Alii (S. Alph. 1. 7. n. 285) etiam illum 
comprehendi censent qui facto librum defendat, puta impediendo ne 
destruatur. Sed, cum Penn. (n. 38) existimamus eum non violare prac- 
sentem prohibitionem, quamquam aliunde peceare potest. Ratio potis- 


a 

sima desumitur e Const. Bened. XIV Sollicita § 10, ubidefensio de solis 
verbis explicatur. 


V. Licentiam legendi quoscumque libros prohibitos concedere pos- 
sunttum S. C, Indicis, tum S.C. Inquisitionis, tum, pro regionibus sibi 
subjectis, etiam S. C. de Prop. Fide. (a. 24) Episcopi vero aliique prae- 
lati jurisdictione quasi-episcopali pollentes, pro singularibus libris, 
atque in casibus tantum urgentibus, licentiam concedere valent. (a. 25) 
His praelatis accensendi sunt Superiores Regularium exempterem, non 
tantum generales et provinciales, sed, juxta communem sententiam, | 
eliam locales (Piat. Prael. J. Reg. I. p. 493) : qui tamen’ singuli sunt in 
singulis domibus. Praeter hane facultatem ordinariam ideogue delega- 
bilem, sed magis restrictam, solent episcopi et quandoque praelati 
Regulares habere ampliorem facultatem- aS. Sede ad tempus conces- 
sam : quatenus haec subdelegari possit, dictum est n. 119. 

De extensione hajus licentiae monet a. 26: * Omnes qui facultatem 
apostolicam consecuti sunt legendi et retinendi libros prohibitos, 
nequeunt ideo legere et retinere libros, quoslibet, aut ephemerides ab 
Ordinariis locorum proscriptas, nisi eis in apostolico indulto expressa 
facta fuerit potestas legendi et retinendi libros a quibuscumque damna- 
tos. , Hine patet habenti facultatem legendi libros a quibuscumque 
damnatos implicite permitti ephemerides ab Ordinario proscriptas, ac 
proinde in generali facultate legendi libros prohibitos contineri etiam 
licentiam legendi ea diaria et folia periodica, quae a S. Sede prohi- 
bentur. Verum eadem licentia non continetur in facultate generali quae 
in quibusdam dioecesibus fit omnibus parochis et confessariis permit- 
tendi, ob justam causam, diariorum pravorum lectionem. (Stat. Syn. 
Mechl. ». 170) Haee igitur facultas valebit tantum pro diariis quae 
Ordinarius proscripserit, praeter ea quae sub a. 21 cadunt: nisi forte 
licentiam a 5S. Sede obtentam sacerdotibus suis Ordinarius com- 
municaret. 

Si quis obtinuit facultatem legendi libros prohibitos, meminisse debet 
* gravi se praecepto teneri hujusmodi libros ita custodire, ut ad aliorum 
manus non perveniant. , (a. 26) Quodsi eamdem obtinuit ad unum finei, © 
puta ad errores refellendos vel ad studia promovenda, non peccat contra 
legem ecclesiasticam, si eosdem legit ob alium finem, puta ob curiosi- 
tatem. Nam Superior absolute dispensavit, et manet saltem altera ratio 
dispensationis, scil. quia Superior praesumpsit non imminere periculum 
legenti. Excipiendus foret casus quo licentia data esset cum limitatione 
expressa, Seu quatenus necessitas vel utilitas lectionem postulat, (Ball. P. 
App. cil. n. 22) Semper cavendum ne violetur lex naturalis de vitando 


- proximo peceandi periculo. 

S 3. DE CENSURA LIBRORUM. 


458. I. Praeviae censurae hodie jam non sunt subjiciendi libri _qui- 
libet, quemadmodum veteris Indicis regulis praecipiebatur,; sed quaedam | 
determinatae classes quae hac nova Const. recensentur. Deinde, cum ~ 
peterrda sit licentia in lucem edendi, publicandi (aa. 36, 40), censura 
non requirilur praecise ut imprimatur, sed ut publici juris fiat liber. 
Quare non pulamus censurae subjicienda esse opera quae ad privatum 
paucorum usum, autographia vel etiam typis multiplicantur. Neque 
determinat praesens Constitutio utrum censori exhibenda sint manu- 
scripta,deinde cum libro perfecto comparanda (ut jusserat Clemens VII), 
an sola folia jam typis impressa. Quare, modo finis legis attingatur, et 
praeceptae correctiones fiant, integrum erit eligere eum modum qui 
aptior videatur. Saepe in praxi exhibentur tantum folia impressa ante- 
quam immutabiliter probata typographo tradantur. (Hollweck, p. 58) ~ 
Hodie censurae subjiciuntur : 

1° Versiones omnes ss. Bibliorum in Jingua ver nihil (a. 7) Bs 


90 Libri aut scripta, quae narrant novas apparitiones, revelationes, = 
visiones, prophetias, mee vel quae novas inducunt devotiones. 
(a. 13) : Li a 

3° Novae imagines aaibaneeacs impressae D. N, sores Christi, — 28 
B. M. V., Angelorum atque Sanctorum, vel aliorum Servorum Dei, sive Baie 
preces habeant adnexas, sive absgue illis edantur. (a. 15) Igitur non oa 
egent approbatione imagines quae longo usu, saltem implicite, probatae, Fy 
jam nequeunt dici novae; egent vero quaecumgue, per varias artes 3 
hodie inventas, impressione multiplicantur. Manifestum est hie non Ad 
agi de statuis vel picturis ; quibus satis providerat Trid. (Sess. 25. Deer. _ 4 
de... sacris imaginibus) dum statuit “ nemini licere ullo in loco, vel ee : 
ecclesia, eliam quomodolibet exempta, ullam insolitam ponere vel # 
ponendam curare imaginem, nisi ab episcopo approbata fuerit., Dehis = 
etiam conferri potest Const. Bened. XIV, Sollicitudini. (1 Oct. 1745) ae 

40 Libri, summaria, libelli, folia etc. in quibus indulgentiarum conces- 58 
siones_continentur. (a. 17) Fideles tamen probabilius non vetantur _ a 


indebite vulgatos libr os, summaria ete. legere vel relinere’s : cum nulla << 
hujusmodi prohibitio hic apponatur. : e. : 

5° Litaniae omnes, praeter Litanias omnium Sanctorum, quae iD 2 ae 
Breviariis, Missalibus etc. continentur, Litanias B. M. V. quae ins. Aede aoe 
Lauretana decantari solent, et Litanias SS. Nominis Jesu, jamaS.Sede 
approbatas. (a. 19) His accedunt Litaniae SS. Cordis Jesu,quas Leo XIII . 
Decr. Urbis et Orbis 2 Apr. 1899 indulgentiis 300 dierum auxit aique 
tum publice tum privatim recitari et decantari periaias : > 


oT) 

6° Libri aut libelli precum, devotionis vel doctrinae institutionisque 
religiosae, moralis, asceticae, mysticae aliique hujusmodi. (a. 20) 

7° Libri “ qui divinas Seripturas, s. Theologiam, Historiam ecclesias- 
ticam, Jus Canonicum, Theologiam Naturalem, Ethicen, aliasve hujus- 
modi religiosas aut morales disciplinas respiciunt, ac generaliter scripta 
omnia in quibus religionis et morum honestatis specialiter intersit. , 
(a. 41) Exemplum disciplinarum quae hic non diserte enumerantur, habes 
in scientia sociali si ejus argumenta sub respectu morali et religioso, 
non mere oeconomico vel politico tractantur, puta commentando Litte- 
ras Apostolicas de conditione opificum. 

Scripta in quibus specialiter intersit religionis et morum, intelligimus 
ea in quibus nequeunt vulgari errores sine speciali fidei morumve 
periculo, quales sunt vitae servorum Dei in quibus multa ut supernatu- 
ralia narrantur, Cum hie nulla fiat expressa mentio diariorum vel libel- 
lorum periodicorum, censemus mentem legislatoris esse ut haec valde 
generalis locutio : scripta quaecumque ete. explicetur pro usu recepto. 
Jamvero in plerisque regionibus putamus hunc usum vigere ut in foliis 
et periodicis quae non unice argumentum plane religiosum tractant, 
edantur, sine praevia censura, etiam articuli qui, ex argumenti natura, 
revisioni subjacerent; dum censurae subjiciuntur libelli periodici qui 
toti in argumento prorsus religioso versantur, qualis est theologia dog- 
matica vel moralis, jus canonicum, ascetica. Alii (Hollweck, p. 45) 
censent nulla periodica subjacere censurae, quia 1 non nominantur et 
personae redactoris fidit Ecclesia. 

Regulam generalem dat a. 44: “ Noverint typographi et editores 
librorum novas ejusdem operis approbati editiones, novam approbatio- 
nem exigere; hanc insuper textui originali tributam, ejus in aliud idioma 
versioni non Bae AN. 5 ; / 


459. II. Regulariter Pan librorum “ pertinet ad Ordinarium 
loci in quo publici juri juris fiunt. ,, (a. 35) Igitur, si in diversis dioecesibus 
commorantur editor et typographus, jam requiritur approbatio episcopi 
loci in quo commoratur editor, dum antiquaé regulae poscebant appro- 
balionem episcopi loci in quo liber typis mandandus erat. Pariter penes 
Ordinarium est concedere facultatem iterum edendi Missale, Breviarium, 

ete. ut patet e tenore a. 18, nullani S. Sedis approbationem postulantis, 
et facultatem edendi, ad omnium fidelium usum, libros devotionis in 
quibus detur versio Ordinis Missae atque ipsius Canonis, ut respondit 
S. C. R. 4 Aug. 1877. (Coll. P. F. n. 1890) Sed quaedam publicandi licen- 
tiae altiori auctoritati reservantur. Nempe : 

ie “ {ndulgentiarum libri omnes, summaria, libelli, folia etc. in quibus 

earum concessiones continentur, non publicentur absque competentis 

auctoritatis licentia., (a. 17) Jamvero, juxtaresp.S.C. Indicis 7 Aug. 1897, 
competens wuctoritas hic non est intelligenda (ut quibusdam interpreti- 
bus visum erat) solus Ordinarius, sed ea auctoritas cui hujusmodi 
publicationes ante hane Constit. etiam subjiciendae erant. Haec autem 
est Ordinarius, si agitur'de edenda concessione alicujus indulgentiae 
vel summarii indulgentiarum, quod ex Brevi Apostolico vel Rescripto 
desumendum est, aut de summario ex auctoritate S. C. Indulg. jam vul- 
gato, dummodo pro aliquo elencho non sit specialis et expressa prohi- 
bitio ; si vero ‘sermo sit de summario vel antea collecto, sed numquam 
approbato, vel nune primum e diversis concessionibus colligendo, 
requiritur expressa S. C. Indulg. licentia. (S. C. Indulg. 22 Jan. 1858 ; 
Decr. auth. n, 383) 

20 Ad edenda quae ad causas Beatificationis et Canonizationis Servo- 
rum Dei uteumque pertinent, requiritur beneplacitum S. C. Rit. (a. 32) 

3° Ad edendas collectiones Decretorum singularum Congregationum 
Romanarum (ex. gr. Collectaneam S. C. Ep. et Reg.) necessaria est 
licentia Moderatorum uniuscujusque Congregationis. (a. 33) 

Obtenta legitima approbatione, publicandi licentia, quam Ordinarius 
in scriptis et 6mnino$ratis concedere debet, in principio vel in fine 
operis imprimenda est (a. 40). Huie regulae, nostra sententia, satisfit 
etiamsi ipsa verba scriptae licentiae non imprimantur, modo. clare 
exprimatur cujus Superioris approbatio obtenta fuerit : nam utroque 
modo finis regulae plene obtinetur, neque determinat lex licentiae 
tenorem esse de verbo ad verbum imprimendum. Insuper servandus 
a. 43: “ Nullus liber censurae ecclesiasticae subjectus excudatur, nisi 
in principio nomen et cognomen tum auctoris, tum editoris praeferat, 
locum insuper et annum impressionis atque editionis. Quod si aliquo 
in casu, justas ab causas, nomen auctoris tacendum videatur, id per- 
mittendi penes Ordinarium potestas sit. ,, 

Quodsi Ordinarius, peracto examine, censuerit librum non esse proban- 
dum ut jacet, esse tamen correctionis et expurgationis capacem, tenetur 
auctori denegatae licentiae librum publicandi rationes manifestare, prout 
1 Sept. 1898 respondit S. C. Indicis. 

Omissa debita imprimendi licentia, peccat quidem auctor vel editor, 
et etiam graviter, nisi de libello aliquo parvi momenti ageretur; sed 
opus ipsum legere non prohibentur fideles, nisi sit ex iis pro quibus 
expresse dicitur, ut in a. 20: defectu approbationis, induc prohibi- 
tionem. Cfr. n. 453. 


460. III. Specialia praecepta viris ecclesiasticis imponuntur : 
1° “ Viearii et Missionarii Apostolici decreta S. C. Prop. Fidei prae- 
positae de libris edendis fideliter servent. , (a. 34) Nempe haec S. C. 

deereto 6 Dee. 1655 (Coll. P. F. n. 1869) prohibuit ne ullus Missionarius 
Apostolicus, ¢ujusvis praeeminentiae vel religionis, aliquod opus pro-- 
prium vel alienum typis edat absque expressa ejusdem S. C. licentia: 
a qua lege exceptas tantum declaravit 28 Dec. 1770 (Coll. P. F. n. 1870) 
parvas doctrinas, catechismos, instructiones ac preces quae fidelium 
usui quotidiano inserviunt. Lex ista ad illos tantum pertinet Missio- 
narios quia S. C. de Prop. Fide pendent et in locis missionum ver- 
santur. Solet etiam iis concedi sequens facultas : “ Edendi libros sermone 
patrio Vicariatus praedicti, ita tamen ut S. Congregationi eorum libro- 
rum quos typis edet, exemplaria transmittat. , 

20 “ Regulares, praeter episcopi licentiam, meminerint teneri se, 
sacri Concilii Tridentini decreto, operis in lucem edendi facultatem a 
‘Praelato cui subjacent obtinere. Utraque autem concessio in principio 
aut in fine operis imprimatur. , Vid. Trid. (Sess. 4. Decr. de edit. et usu 
librorum) loquitur de solis libris s. Scripturae vel eorum commentariis, 
sed jampridem Clemens VIII, (Instr. de impressione librorum, § 2) 
necessitatem utriusque facultatis ad quoslibet libros edendos exten- 
derat. Licet enim ad decretum Tridentini appellet, defectus cujuslibet 
restrictionis in tenore hujus. paragraphi et connexio cum § 1, in qua 
manifeste de omni libro edendo agitur, satis indicant Pontificem illum 
de quolibet libro agere voluisse. Nunc autem profecto Regulares 
utraque facultate indigent pro iis tantum libris ad quos edendos ceteris 
solius episcopi facultas necessaria est; in libris de argumento mere 
profano satis erit Regularibus sui Ordinis statuta servare, ut habet 
jampridem recepta consuetudo. Qui sint Regulares vid. Vol. II. n. 74. 

3° “ Viri e clero saeculari ne libros quidem, qui de artibus scientiisque 
mere naturalibus tractant, inconsultis suis Ordinariis publicent, ul obse- 
quentis animi erga illos exemplum praebeant. lidem prohibentur quomi- 
nus, absque praevia Ordinariorum venia, diaria vel folia periodica 
moderanda suscipiant. , (a. 42) In priore parte hujus articuli, quae 
mere directiva videtur, non commendatur formalis approbationis petitio, 
sed operis conscribendi veil conscripti notitia Ordinario data ad ipsius 
consilium exquirendum. In posteriore parte, stricte prohibetur ne, 
absque praevia Ordinariorum venia, clericus moderandum suscipiat 
folium quodlibet sive quotidianum, sive periodicum. Hane prohibitionem 
censemus non protendi ad moderandos libellos periodicos (revues), qui 
hie proprio nomine non recensentur, sed complecti etiam illum clericum 
qui reapse diarium moderaretur, licet alius moderatoris (rédacteur) 
titulum gereret. 


TRACTATUS VIIL. 


DE JUSTITIA ET JURE. 


SECTIO I. — DE NOTIONIBUS JUSTITIAE ET bah 
ET SPECIEBUS JURIS IN RE. 


CAPUT I. 
NOTIONES GENERALES JUSTITIAE ET JURIS. ” 


461. DEFINITIO. J ustitia latius sumpta multas habet significa- 


tiones quas hic enumerare supervacaneum foret. Ita designat collectio- — 


nem omnium yirtutum (Matth. V, 6), statum _gratiae (Rom. V,.17), actum 
vel habitum honestum (Matth. IJ, 15; Prov. VIII, 20), ete. é 
». Justitia sensu presso definitur a S. Thoma (2. 2. q. 58-a. 1): “ Habi- 


““tus secundum quem aliguis constanti et perpetua voluntate jus suum | 
_~ euique tribuit. , Hujus definitionis verba breviter explicabimus. 
“o¢Voluntas illa dicitur perpetua, quia homo hae virtute praeditus, gerit 


propositum perpetuo justitiam conservandi ; conn quia idem in 18 
proposito firmiter perseverat. (S. Th. ]. ¢.)- 


Verbum cuique indicat justitiae proprium esse “ ut ordinet anham a 


in his quae sunt ad alterum. , (2. 2. g. 57. a. 1) Et rationem addit 


S. Thomas :* Importat enim aequalitatem quamdam, ut ipsum nomen - 


demonstrat ; dicuntur enim vulgariter ea quae adaequantur justari : 
aequalitas autem ad alterum est. ,, Nititur ergo justitia distinctione 


unius hominis ab altero, dum Scnae fundatur in conjunctione hominum — 
inter se, seu illius qui diligit cum eo qui diligitur. deo nequit justitiae — 


proprie dictae debitum intercedere inter filium et patrem, si conside-- 
rantur pater et filius qua tales sunt: sic enim filius est aliquid patris. 
(S. Th, 1. c. a. 4) Sed justitia proprie dicta inter eos mntervedere Peles 
si spectantur ut proximi seu duo homines. 3 


Paulo fusius explicandum quid sibi velit illa vox jus ies in’ data. 


definitione, justitiae objectum designat. 


ae 

Jus latiori sensu multipliciter accipitur. Praecipui sensus sunt : quid- 
quid quovis modo bonum est et aequum ; — quidquid legi cuicumque ° 
conforme est; — ipsa Jex seu collectio legum: sic distinguitur jus natu- 
rale, civile, ecclesiasticum, ete. sensu explicato in tr. de Legibus e. VI. 
de lege naturali, civili, ecclesiastica, ete. ; — titulus quo res aliqua alii 
debetur, ex. gr. jus in patre ad filii obedientiam. (Ball. P. n. 15) 

Sensus proprius juris duplex est: activus et passivus, quorum unus 
alteri est correlativus. ; 

Jus passive sumptum designat id quod alteri debetur, ex. gr. domus, 
servitus, reditus. Ita in definitione justitiae adhibetur. 

Jus active sumptum est moralis potestas ad aliquid habendum vel 
faciendum in commodum suum, nemine rationabiliter refragante. Hic 


. praesertim attendenda verba haec: in commodum suwm ; his enim 


“Jdiscriminatur jus stricte dictum a quocumque alio jure latius sumpto. 


al yon 


jf 


Ad quae intelligenda adverte cum Lugo (de Just. et Jure, disp. 1. n. 6) : 
* non quameumque praelationem in Caine ad aliquam rem esse jus 
illud quod respicit justitia commutativa, sed praelationem qua in usu 
talis rei debet hic homo aliis praeferri, quia scil. propter peculiarem 
connexionem quam res habet cum eo, tota debet ad ejus utilitatem 
referri et ordinari: quae quidem ordinatio potissimum indicatur quando 
aliquid dicitur meum vel tuum. , Discrimen clare patet exemplo servi 
et subditi. Ad actiones prioris herus habet jus stricte dictum, quia de 
his disponere potest, fere ut de pecunia vel cibo, in proprium commo- 
dum ; ad actiones autem posterioris princeps non habet jus illud quod 
fundat debitum justitiae stricte talis, quia subditi obedientia per se non ~ 
ad utilitatem praecipientis, sed ad bonum subditi tendere debet. 

Verba nemine rationabiliter refragante significant rem quae sit 
objectum juris ita esse mécum connexam ut, in ejus usu, reliquis omni- 
bus praeferri debeam. Hine etiam oritur facultas coactiva : nam parum 
me juvaret jus. nisi simul haberem facullatem arcendi eos qui quod 
meum est laedere conentur. 

Jus igitur, ut bene scribit Van Gestel (de Just. et lege civ. p. 14), tria 


‘includit : « 1° Aligt uid’ materiae instar quod utilitati habentis potest 


inservire. 2° Vinculum aliquod morale quo cum habente ita connectitur 
ut licite ipso uti | possit. 3° Quum totum hoe sit objectum virtutis justi- 
tiae, quae est virlus ad alterum, hoe vinculum ad alios relatum in ipsis’ 
officium constituit quo vetantur vel rem illam destruere, vel imminuere, 
vel impedire quominus re pacifice frui possit ille cui jus est ad illam, , 
Jus active spectatum distinguitur duplex : jus ad rem et jus in re. 
+, Ut habeatur jus ad xem (quod etiam inchoatum voeatur), requiritur 


oh h 4 sufficit justus titulus, vi cujus exigi possit rei possessio. Tale est jus 


tv ] 


ad solutionem debiti, jus ortum e testamento vel successione ab intes- 

tato ante haeredis acceptationem. Hoc jus non tribuit actionem in rem, 
sed in personam quae debet rem dare vel non impedire quominus detur. 
y Per jus in re, quod et plenum nuncupatur, ipsa res nobis obligatur. 
Ad hoe autem semper requiruntur duae conditiones: prior, ut res 
existat ; sic nequit haberi jus in re quoad fructus nondum exstantes ; 
posterior, ut habeatur titulus legitimus, ex. gr. emptio, donatio ; sic jus 
in re minime habet qui rem alienam bona vel mala fide possidet. Ple- 


rumque etiam requiritur tertia conditio, nempe rei traditio. Haec tamen 


interdum a lege suppletur, ut in haereditatibus in quas jus in re per 
solam acceptationem acquiritur. (Ball. P. n. 50 seq.) 


462. DIVISIO. Triplex distingui solet. justitia cui competat data 
definitio, non tamen cum eadem perfectione : generalis seu legalis, dis- 
tributiva et commutativa. 

jo Justitia generalis inclinat hominem ad reddenda communitati ea 
quae ipsi debentur, ex motivo boni communis procurandi. Haee dicitur 
generalis, non quatenus essentialiter idem esset cum omnibus virtu- 
tibaus quae in bonum commune redundent, sed quatenus per influxum 


suum potest ordinare et imperare actus omnium virtutum ad bonum - 


commune : eo modo quo caritas vocari potest virtus generalis in quan- 
tum ordinat actus omnium virtutum ad bonum divinum. Vocatur etiam 
legalis, quia per eam homo concordat NEB ordinanti actus omnium vir- 
tutum. in bonum commune. Est autem “in principe principaliter et 
quasi architectoni¢e, in subditis autem secundario et quasi administra- 
tive. ,, (2. 2. q. 58. a. 6) Nempe Tegislatorem obligat ad leges ferendas 
eS commune bonum procuretur, subdilos ad easdem seryandas. 
Igitur objectum ejus materiale sunt ea quae in commune bonum cedunt : 

objectum formale est honestas procurandi commune bonum. Solet autem 
haec virtus restringi ad procurandum bonum societatis perfectae : nam, 


licet detur virtus valde affinis qua inclinatur homo ad procurandum » 
bonum societatis minoris, puta civitatis cujus pars sit, haec tamen jus-_ 
titiae generalis nomine designari non solet. (Lugo, de Just. et J. disp. 1. 


n. 66) 
2° Justitia distributiva dividit commoda et onera cammunia debita 
proportione inter membra communitatis. Haec formaliter residet in 


Superiore ad quem solum pertinet commoda et onera communia distri- 


buere. De proportione autem debita haee notat S. Th. (1. ¢. a. 2): In 
justitia distributiva non accipitur medium secundum aequalitatem rei 
ad rem, sed secundum proportionem rerum ad personas ; ut scil. sicut 
una persona excedit aliam, ita etiam res, quae datur uni personae, 
excedat rem quae datur alii, Et ideo dicit Philosophus, quod tale 
medium est secundum geometricam proportionalitatem, in qua atten- 
ditur aequale non secundum quantitatem, sed secundum proportionem..,, 


' 

3° Justitia commutativa inclinat hominem privatum ad reddendum 
alteri privato, cum aequalitate arithmetica seu rei ad rem, id quod ipsi 
striete debetur. Haee ordinat privatum ad privatum, sicut legalis ordinat 
privatos ad communitatem et distributiva communitatem ad privatos. 
Potest tamen nonnumquam intercedere justitia commutativa inter pri- 
vatum et communitatem, sed tantum ubi communitas se habet ad instar 
privati hominis, ex.gr. possidendo aedificia, contractus ineundo, etc. Haec 
sola, in sensu stricto, nomine justitiae venit et in hoe tractatu simplici- 
ter eodem vocabulo designatur. Ambae enim praecedentes species a 
notione justitiae stricte talis deficiunt : justitia quidem legalis, quia ejus 
termini non sunt ita distincti ut unus non sit aliquid alterius : civis enim, 
quamdiu in communitate manet, est vere ejusdem pars, ac proinde quod 
confertur in communitatem confertur etiam in eumdem civem ; justitia 
autem distributiva, quia jus quod respicit non est proprium et rigoro- 
sum : antequam enim distribuantur bona, datur in singulis tantum dig- 
nitas quaedam ad talem partem bonorum communium accipiendam, quae 
valde diversa est a jure stricto dominii quod quisque in rem suam 
habet. ; 

N. B. Plures ponunt, quasi quartam justitiae speciem vindicativam, 
quae sontes propter commune bonum poenis congruis plectat. Rectius 
tamen haec ad unam e supradictis revocatur: ad legalem, quatenus 
quis talem punitionem, intuitu boni communis, procurat ; ad distributi- 
vam, quatenus servatur debita proportio inter scelus et poenam ; ad 
commutativam, quatenus judex ex officio ad hance punitionem stricte 
obligatur, 

Justitia socialis, quae saepe hodie allegatur, eodem sensu usurpari 
solet quo definita est justitia legalis. Attamen quandoque tam lato sensu 
adhibetur ut ea etiam officia complectatur quae ad distributivam justi- 
tiam referri solent, puta commoda et onera communia, juxta aequitatis 
normam, inter cives partiri. 


463. Justitiae legali regulariter satisfit a privato qui bono communi 
non nocet legesque in bonum commune latas servat : plerumque enim 
commune bonum ab eo efficaciter procurari nequit nisi is qui commu- 
nitatis perfectae curam habet omnium conatus, ope legis, in eumdem 
finem direxerit. Ad eamdem tamen virtutem pertinent actus quidam 
qui directe in utilitatem totius societatis sint exercendi, puta suffragatio 
ad designandos legislatores. (n. 359) Idem censemus de ofliciis quae 
commune bonum societatis imponit uni classi civium, puta heris, erga 
aliam, puta operarios. (n. 647) 

Justitiae distributivae satisfit a Superiore, modo in distribuendis tum 
bonis, tum oneribus communibus, debitam proportionem inter personas 

servet. Haec, perinde ac legalis, per se sub gravi obligat cum utrius- 
que transgressio gravem inordinationem in societatem inducere queat. 
Eidem aglversatur, acceptio personarwm, quae in eo est quod in distri- 
butione bonorum communium non attenditur ad eam conditionem quae 
personam reddat dignam bono quod distribuendum sit, sed ad alias per- 
sonae qualitates quae ad illam dignitatem nihil conferant, puta amici- 
tiam Superioris. Verum attende non fieri acceptionem personarum a 
privato qui bona sua confert indignis vel minus dignis, quia bona privata 
‘non debentur ex ordine justitiae dignioribus, ideoque nulla his fieret 
injuria. (Ball. P. n. 46) Quandonam in iniqua bonorum communium dis- 
tributione laedatur justitia commutativa, dicetur n. 515, Eadem in 
distribuendis oneribus publicis, puta tributis, laeditur quoties subdito 
majus onus imponitur quam oportet, quia subditus jus strictum habet ne 
sibi auferantur bona propria nisi ea proportione quae bono communi 
requiritur. Cfr. n, 573. Non explicabimus hic singillatim quae officia 
implenda sint in distribuendis muneribus'sive civilibus, sive ecclesias- 
ticis, cum hujusmodi argumentum ad Jus civile vel ecclesiasticum 
magis quam ad theologiam moralem pertineat. Cfr. Lugo, disp. 34 seqq. 

De justitia commutativa seu stricte dicta jugiter in toto hoe tractatu 
agemus. 


* 


464. QUAER. Quanta sit efficacia et obligatio legis civilis in mate- 


ria justitiae: 


RESP. 1° Jus Romanum jam in plerisque regionibus abolitum est 
ideoque omnem vim per se obligandi amisit. Plurimum tamen prodest 
ejus cognitio, tum ad intelligendum Jus civile hodiernum, quod saepe ex 
illo derivatum est, tum ad interpretandum Jus canohicum, quod se in 
multis dispositionibus ad Jus Romanum refert. Insuper theologo morali 
aliqua Juris Romani cognitio utilis, imo et necessaria est ad intelligen- 
dos AA. saeculo nostro antiquiores : quippe qui in materia justitiae 
quaestiones plurimas e Jure tune vigente solverunt. Cavendum quoque 
ne nostris temporibus applicemus eorum solutiones quae unice inni- 
tantur positivis Juris Romani dispositionibus, jam omni vi obligante 
carentibus. Lite rae e 

2° Ubi desunt Juris Canonici dispositiones, nostro tempore vigentes, 
recurrendum est ad legem civilem quae uniuscujusque regionis propria 
est. Ita in Belgio standum est Codici civili, qui; a Napoleone | conditus, 
saepe ab AA. Jus Gallicum vocatur, Attamen attendendum non paucos 
articulos per leges Belgicas correctos vel addilos esse. In Stat. Foed. 
Americae multae leges pro variis Statibus variae sunt. 

3° Ut determinetur quousque hodiernae leges civiles in materia justi- 

tiae conscientiam obligent, distinguendum est inter leges quae proprie- 


tatem directe determinant et leges latas de actibus quibus proprietas ab 


uno cive in alium transfertur. 
Priores leges obligant in conscientia ante judicis sententiam. Nam 


juste, pro utilitate communi, ab auctoritate competente feruntur, neque 


ulla sufficiens ratio apparet ob quam illarum termini non sumantur in 
sensu proprio, sed explicentur, cum paucis quibusdam AA., de jure quod 
servandum sit ubi judex appellatur. Hoe principium supponunt omnes 


AA. qui admittunt dimidiam partem thesauri in fundo alieno inventi 


dandam esse fundi domino, etiam ante judicis sententiam : quales sunt . 


Molina, Lugo, Lessius, Ballerini, Lehmkuhl aliique plurimi allegati a 
P. Van Gestel. (op. cit. p. 156 seq.) Excipe : 

a) Si qua lex civilis contraria esset legi naturali vel legi ecclesiasticae 
in materia de qua Ecclesia disponit jure proprio, non autem e mera 
concessione principum quam hodie jam non urgeat. Prius raro, posterius 


cerebro contingit, cum soleant jura civilia hodierna nullatenus de sanc- | 


tissimis Ecclesiae juribus curare. 
b) Si constaret quamdam legem esse mere poenalem. Constare id 


- potest vel ipsius argumenti natura, ex. gr. ubi lex thesaurum, in fundo 


alieno ex industria quaesitum, totum tribuit fundi domino (n. 484), vel e 


~communi virorum timoratorum persuasione, qui talem legem tamquam 
~ mere poenalem habenl. (n. 141) 


De legibus regentibus actus quibus transfertur proprietas, dice- 
tur n. 594. 


CAPOUT IYI. 


DE DOMINIO. 


§ 1. Norio ET DIVISIO. 


465. DEFINITIO. Dominiuiay ut hie sumitur pro specie juris in re, 
definiri potest : Jus disponendi pro “arbitrio de ‘aliqua re tamquam pro- 
pria, nisi aliugde dominus ab aliqua dispositione facienda prohibeatur. 

Jus intelligitur proprie dictum, eo sensu qui explicatus est n. 461. 

Disponere pro arbitrio significat : domino, quantum ad justitiam 
commutativam pertinet, integrum esse ut-de-re-sua disponat prout pla- 
cuerit, eam vendendo, donando, destruendo, ete. Attamen haec dispositio 


> 

saepe aliis virtutibus adversari poterit, puta caritati, pietati vel etiam 
justitiae legali. Neque umquam licitus esse potest usus dominii contra- 
rius fini ob, quem res temporales hominum usibus a Deo concessae sunt : 


is tamen abusus, puta per insanam prodigalitatem, per se levem culpam 


constituit. ear 

Additur : de re tamquam propria, ut discriminetur dominium a pos- 
sessione etiam legitima, quae tamen non dat jus disponéndi de re tam- 
quam sua, ex. gr. de equo conducto. 

Tandem verba : nisi aliunde ab aliqua dispositione Factende prohi- 
beatur, indicant plenam illam facultatem de re disponendi posse impediri 
ita ut dispositio sit illicita vel quandoque invalida. Id fieri potest per 
conventionem, testatoris voluntatem et praesertim per legem civilem. 


Plures restrictiones in usu dominii privati legibus civilibus factae in 


tract.de Justitia et Jure necnon in tract. de Contract. occurrent. Exemplo 
sit prohibitio minoribus facta alienandi bona sua sine quibusdam 
solemnitatibus jure statutis. Hi tamen plenum dominium servant : nam 
nullus alius habet in res minorum jus aliquod quo illorum dominium 
minuatur. (Lugo, disp. 2. n. 5) Facultas tales restrictiones apponendi 
Statui competit, eo quod exercitium juris civium ad privatum dominium 
ita moderari debet ut in communem utilitatem cedat. Philosophis Mora- 
libus et Oeconomistis relinquimus curam determinandi intra quos limites 
haec facultas sit exercenda. (1) 

Ab hae definitione non differt substantialiter ea quam in Jure Romano 
reperimus : “* Dominium est jus utendi et abutendi re sua, quatenus juris 
ratio patitur. , (L. 21. Cod. mandat.) Nam, ut communiter interpretantur 
Jurisperiti, abuti hic suam primariam significationem habet consumendi 
ipsam rei substantiam: quod elucet ex ejus oppositione ad vocem uté 
quae juridice sonat usum rei, salva ejusdem substantia. Cfr. Gousset, 
Code civil comm. ad art. 544. Idem intendit Codex civilis noster quando 
art. cit. jus proprietatis ita definit : “ Jus fruendi et disponendi de 
rebus modo maxime absoluto, dummodo nullus usus fiat legibus vel 


statutis prohibitus. , Quodsi hane vocem abutendi cum quibusdam — 


Jurisperitis intelligeremus de usu irrationabili, non magnum inde 
sequeretur incommodum, Nam, in Codice civili, jus intelligitur de facul- 
tate quam Status civibus concedit et contra aliorum usurpationem 
tuetur potius quam de facultate aliquid agendi, illaeso ordine morali. 
Jamvero Status officium non est impedire illos usus irrationabiles rei 
propriae qui neque privatis, neque bono communi notabiliter nocent, 
qualis solet esse usus rerum propriarum intemperans vel prodigus. 


(1) Videsis artic. P. V. Pesch, in periodico Giepunon aus Maria-Laach (1 ite 
1895) de officiis et limitibus juris proprietatis. 

Tales igitur abusus lex civilis proprietario permittit, nulla poena vel 


_impedimento apposito. Neque aliquid amplius a lege nostra intendi 


satis patet ex ultimis verbis quibus a dominii jure excipit usum legibus 
vel statutis prohibitum. 


466. DIVISIO. I. Praecipue attendenda divisio in dominium perfec- 
tum et imperfectum. Perfectum est illud quod tum proprietatem seu 
substantiam rei, tum usum rei complectitur : imperfectum, quo domi- 
nium vel ad nudam proprietatem vel ad solum usum restringitur, et 
quod consequenter subdividitur in directum (nudam proprietatem) et 
indirectum {solum usum). Hine manifestum est in his divisionibus, 
excepto tantum dominio perfecto, non reperiri nisi imminutas rationes 
dominii supra definiti. 

II. Quidam AA. distinguunt dominium humile, quod privatis com- 
petat, et alfum, quod competat Statui in bona privatorum. Attamen haec 
divisio apta est ad jura Status praeter veritatem augenda. Reapse 
auctoritati civili nullum dominium proprie dictum in bona privatorum 
competit, sed tantum facultas eas restrictiones exercitio juris proprie- 
tatis apponendi quas boni communis necessitas exigit. (n. 465) Hujus 
facultatis exercitium interdum usque eo progredi potest ut privati 
cogantur ad dominium rerum suarum in communem utilitatem abdi- 
candum (expropriation forcée). In hoc casu, ne jura privatorum laedan- 
tur, servanda sunt sequentia : 

1° Oportet ut hane coactam cessionem dominii postulet manifesta. 
necessitas, vel saltem utilitas publica. 

2° Non licet hujus necessitatis vel utilitatis limites transire, ex. gr. 
cogendo privatos ad vendenda quae fini intento minime necessaria sint 
et quae deinde, cum lucro Status, municipii ete., iterum vendantur. 

3° Praecipue damnum privatis illatum*non tantum ex parte, sed, 
quantum fieri potest, perfecte compensandum est/: id enim postulat 
aequalitas justitiae commutativae propria. Sic quando aedes, invito 
domino, emuntur, non sufficit ipsius aedificii pretium solvere, si dominus 
per illam coactam domicilii mutationem commercio lucrativo privatur. 
Cfr. Van Gestel, op cit. p. 121 seqq. 


§ 2. DOMINIL OBJECTUM ET SUBJECTUM. 


467. Proprium dominii objectum constituunt ea quae dicuntur bona 
fortunae et sunt “ illae res quae, extra hominem constitutae, humano 
usui inservire possunt atque ita illius potestati subjici ut alienam occu- 
pationem exeludant. , (Marres, de Just. 1. 1. n. 11) Haee dividuntur : 


456 TRACT. VIII. SECT. I. DE NOTIONIBUS JUSTITIAE ETC. 


1° In res corporales et res incorporales. Priores sunt quae sensibus 
percipiuntur ; posteriores quae intellectu tantum per¢ipi possuat, ex. gr. 
hypothecae. Haec proprie jura nuncupantur. 

20 In res mobiles et immobiles. Hujus divisionis sensum solent 
accurate tradere Codices civiles, quorum dispositiones omnino in con- 
scientia servandae sunt, si quando hae voces in contractu vel in. testa- 
mento occurrunt. 

Juxta €C..C. (a. 517), bona sunt immobilia vel natura sua vel destina- 
tione vel objecto cui applicantur. Sic immobiles sunt natura sua,agri et 
segetes quae solo adhaerent (aa. 518, 520), destinatione, animalia fundo 
colendo addicta (a. 524), objecto ¢ui applicantur, ususfructus rerum 
immobilium, (a. 526) Mobiles autem sunt vel natura sua ex. gr. animalia, 
scamna (a. 528), vel legis determinatione ex. gr. census perpetui vel 
temporanei. (a. 529) Hae subdividuntur in fungibiles seu quae usu 
consumuntur, ut triticum, pecunia ete. et non fungibiles, quae usu non 
consumuntur, ut libri, census. 

Supponimus hic e Philosophia morali probatum : jus esse homini a 
natura datum ut possideat privatim tamquam suas res non tantum 
mobiles, sed et immobiles, quin et ipsum solum. Haec luculente contra 
Socialistarum commenta demonstrantur in Eneyel. Leonis XIII de 
conditione opificum. Cranen. Hh, He EeusA 

Similiter, juxta communiorem sententiam, homo perfectum dominium 
in famam suam habet. Quatenus peccare possit eam prodigendo, jam 
dictum est n, 424. 

In seipsum autem, i. e. in animae facultates et corporis membra, 
homo domininum perfectum non habet, ut liquet ex lis quae de quinto 
Decal. praecepto dicta sunt nn. 361 seqq. 

In alios autem homines pariter hoc dominio caret ; non repugnat 
tamen juri naturae unum in alterum habere dominium utile. Nihil enim 
inhonesti per se cernitur in eo quod unus jus habeat ad alterius operas, 
sive ad tempus, sive etiam in perpetuum. Nihilominus servitus perpetua 
innumeris malis et abusibus viam sternit : quare hodie, adnitente 
Ecclesia, in omnibus regionibus christianis abolita est. Semper vero 
illicitum fuit liberos homines sine justa causa, qualis esset belli neces- 
sitas vel sceleris punitio, invitos in servitutem redigere, ut fieri solet in 
commercio Nigritarum, quod plures RR. PP. acriter reprehenderunt. 


468. Subjectum dominii proprie dicti capax est sola natura ratio- 
nalis : unde prorsus incapacia sunt bruta vel alia entia inferiora. ; 
Capacitas autem illa ad omnes homines extendenda videtur, etiam 
ad infantes vel perpetuo amentes. Quod postremum difficultate theore- 
tica non caret, quia neutri possunt habere voluntatem accipiendi bona 

vel de iis disponendi. Attamen communissime admittunt AA., etiam 
solo jure naturae spectato, utrosque esse dominii capaces, eo quod iis. 
inest natura humana cum suis exigentiis et radicalibus facultatibus. 
Quodsi hae facultates per accidens ab exercitio suo prohibentur, id 
probat tantum necessarium esse ut huic defectui per curatores supplea- 
tur. Ceterum omnium gentium juribus dominii capacitas ipsis agnoscitur. 

Postquam ita generatim de dominio dictum est, in sequentibus para- 
graphis agetur de iis dominii speciebus quae praesertim quaestionibus 
moralibus locum praebent. 


S 3. DE DOMINIO FILIORUMFAMILIAS. 


469. Filiifamilias, proprio sensu, intelliguntur ii qui vel legitimi 
sunt vel per subsequens matrimonium legitimati (C. C. aa. 331-333) et 
nondum sunt emancipati vel majores. (a. 372) 

Emancipati sunt, juxta nostrum codicem, quicumque matrimonium 
contraxerunt (a. 476) vel qui, completis annis 15, a patre vel, hoc defi- 
ciente, a matre emancipantur {a. 477) ; similiter orphani, 18 annos nati, 
a consilio familiae emancipari possunt. (a. 478) 

Minores sunt ad annum 21" completum. (a. 388) 


470. DISPOSITIONES JURIS. 

Bona filiorumfamilias, ex Jure vigente, in duplicem classem dividuntur, 
Prior complectitur ea quae filii labore vel industria.separata acquirunt 
aut quae ipsis legantur cum hac expressa conditione quod parentes 
eorum usumfructum non habebunt. (C. C. a. 387) {n posteriore classe 
sunt omnia reliqua bona quae filius acquirit, puta legatis, donationi- 
bus, ete. (1) - 

Jamvero de horum bonorum dominio ita disponit Jus nostrum : 


I. Bonorum prioris generis habet filiusfamilias tum dominium, tum 
usumfructum (a. 387) ; administratio tamen penes parentes vel tutorem 
est, donec ipse fiat major vel emancipatus. (aa. 389, 451) 


(1) Ut intelligantur termini apud veteres AA. occurrentes, hic subjicimus 
distinctionem quae, e Jure Romano, inter bona filiorumfamilias vigebat. Vid. 
distinguebantur : castrensia, seu occasione militiae acquisita ; quasi-castrensia, 
seu e munere aliquo, puta medici, provenientia ; adventitia, quae scil. filio 
donata erant, non tamen intuitu patris, vel quae filius aliunde quam e bonis 
paternis lucratus erat; profectitia, quae filio, intuitu patris, donata erant vel e 
bonis paternis proveniebant, ex. gr. ope negotiationis. 


! 


458 TRACT. VIII. SECT. I. DE NOTIONIBUS JUSTITIAE ETC. 


II. Bonorum posterioris generis filius habet quidem dominium, sed 
ususfructus cedit patri, vel, hoc deficiente, matri, donee ipse expleverit 
annos 18, nisi antea emancipetur. (a. 384) 


471. QUAER. I. Quodnam jus filiisfamilias competat in laboris sui 
lucrum. ; 


RESP. 1° Si filius aliquid lueratur sua tantum industria et labore, 
agendo ex. gr. fabrum lignarium, scriptorem, pictorem, ete., lucrum 
in ejus dominio est, sed debet : 

a) Ex justitia, resarcire patri expensas quas in ipso alendo faeit : pater 
enim non tenetur alere filium, propria bona habentem. Excipe si filius 
sit talis conditionis ut pater talem laborem rationabiliter ab eo exigere 
nequeat. 

b) Ex pietate, subvenire gravi parentum vel fratrum ac sororum 
necessiltati. (n. 352) 

Propter hane duplicem obligationem, plerique juniores opifices inte- 
grum salarium parentibus suis tradere dehent. Excipe tamen, si quando 
majus stipendium quam plerique solent Jucrarentur vel laborem ali- 
quem plane extraordinarium assumerent, puta laborando ultra horas 
consuetas, die Dominica nuntios deferendo, etc., aut si parentes ultro 
consentirent ut liberi aliquam salarii sui partem sibi reservarent : quod 
tamen raro contingit ubi parentes tenuis sunt conditionis. 

2° Quando filius negotiatur ex bonis paternis et patris nomine, lucrum 
ad patrem pertinet..Nam opera quam impendit. in hae negotiatione est 
aliquid pertinens ad patrem, qui res suas per filios quos in potestate 
habet administrare potest. Verum ad filium spectat lucrum quod faciat 
labore prorsus extraordinario et indebito, vel negotiatione quam proprio 


nomine et periculo faciat cum bonis paternis, sibi concessis vel clam ~ 


ablatis. 
3° Probabilis videtur sententia quam, inter alios, tuetur Lessius (de 


Just. et J. 1. 2. ¢. 12. n. 84): filium, qui gerit negotia patris, posse, _ 


deductis expensis quas pater facit in eo alendo, pro suo labore et indus- 
tria, tantumdem accipere, quantum daretur extraneo, nisi intenderit 
gratis hane operam suam dare. 

Tres conditiones ibidem requirit Lessius : primo, ut filius protestetur se 
velle lucrari, quod tamen non est necessarium si forsan ob reverentiam 
patris id facere non audeat ; deinde, ut constet parentem non facturum 
esse per se, vel non inventurum esse qui gratis vel minoris id faciat ; 
tandem, ut usumfructum illius lueri non sibi vindicet ante suam eman- 
cipationem vel patris mortem. Haec sententia praesertim applicanda 


_venit quando unus e filiis vel filiabus pro parentibus laborat, reliquis 


otiantibus vel industria _separata sibi consulentibus ; aequitati enim 

prorsus repugnat talem prolem optime merentem teneri ad carendum 
omni stipendio. | 

Caute tamen confessario agendum esse cum filiis qui occulte se com- 
pensare voluerint, monent DD. Ideo curandum ut, ubi id fieri poterit, 
aperta conventione cum parentibus sibi provideant. Post factam com- 
pensationem, facilius a restitutione facienda excusandi erunt. 

De hae satis difficili quaestione cfr. Lugo, de Just. et J. disp. 5. sect. 2; 
Laymann, I. 3. tr. 4. c. 8. n. 12; Ball. P. n. 103 seqq. ; S. Alph. nn. 488 
et 544 ; Lehmkuhl, I. n. 889 seq. 


472. QUAER. II. Num peccent contra justitiam commutativam filii 
qui res sibi a parentibus concessas in usus vanos et inutiles adhibeant, 
ex. gr. recreationibus immodicis impendendo pecuniam sibi tributam 
ad alimenta comparanda vel studia peragenda. 


RESP. Solutio pendet ab intentione parentum manifestata vel ratio- 
nabiliter praesumpta. Si illi intenderunt dominium illarum rerum abso- 
lute in filios transferre, injuncto tamen mandato ut eas in talem usum 
honestum adhibeant filii, hi peccant tantum contra obedientiam. Si vero 
intenderunt parentes tales res unice ad hune honestum usum concedere, 
neque ampliorem facultatem filiis facere, isti peceant etiam contra justi- 
tiam. Haec posterior hypothesis plerumque verificatur de pecunia, libris, 
vestibus. Ideo ad restitutionem per se tenentur filii quotiescumque per 
illas vanas expensas cogunt parentes ad plus in sui favorem expen- 
dendum. Saepe tamen, ut notat Lessius (I. c.), a restitutione excusantur, 
quia praesumere possunt parentes facile condonaturos esse, si filii 
rogare auderent. 

Ubi vero ab aliis quam a parentibus quaedam tribuuntur, plerumque 
donatio fit absolute : quare si munera contra donatorum intentionem in 
usus vanos consumantur, prodigalitas committitur, non injustitia. Haec 
tamen admitterelur in casu satis raro quo donatio: facta esset sub 
expressa vel tacita conditione ut munera unice ad aliquem determina- 
tum finem adhiberentur. 


_ § 4. DE DOMINIO UXORUM. 


473. DISPOSITIONES JURIS. 

1° Societas conjugalis quoad bona sua regitur eo pacto quod a conju- 
gibus initum est, antequam matrimonium contraherent ; lex supplet tan- 
tum defectum pacti privati. (C. C. a. 1387) 

2° Si nullus speeialis contractus initus est, vel si conjuges declarant 

tantum se velle conjungi sub regimine communitatis, ipsorum bona 
reguntur regulis communitatis legalis, quas exponit C. C. aa. 1401-1497, 
Ex his praecipuas tantum hic recensebimus. 

Bona communia constant: 1° E mobilibus quae conjuges possidebant 
eum matrimonium inierunt vel quae ipsis, durante matrimonio, obtin- 
gunt per successionem vel donationem, nisi donator contrarium expres- 
serit. — 2° E fructibus et -reditibus cujuscumque sint naturae quae, 
durante matrimonio, proveniunt vel percipiuntur e bonis quae ad con- 
juges pertinebant quando matrimonium celebratum est, vel quae ad 
ipsos, durante matrimonio, devolvuntur. — 3° E bonis immobilibus quae, 
durante matrimonio, acquiruntur, non tamen per donationem vel succes- 
sionem. (C. C. a. 1401 seq.) 

Maritus solus bona communia administrat; ea vendere, alienare et in 
hypothecam tradere, sine uxoris interventu, potest. (a. 1421) Nequit. 
tamen gratuito donare bona immobilia communia vel omnia mobilia aut 
partem eorum aliquotam, puta dimidiam. (a. 1422) Uxor vero de bonis 
communibus disponere nequit, nisi cum consensu mariti, vel, hoe 
absente, cum judicis venia. (a. 1426 seq.) 

Quando communitas disso]uta est, morte, divortio ete., uxor vel qui ei 
succedunt habent jus eam acceptandi vel eidem renuntiandi. (a. 1453) Si 
communitatem acceptant, tum!bona, tum debita inter maritum et uxorem 
dividuntur ea ratione quam explicat C. C. aa. 1467-1491. Si eidem renun- 
tiant, omnia jura sua in bona communia amittunt, sed regulariter etiam 
debitis satisfacere non tenentur. (aa. 1492-1495) 

Possunt conjuges varias moderationes huic regimimi afferre, quod tune 
conventionalis communitatis nomen prae se fert. (C. C. a. 1497) Saepe 
in praxi contrahunt conjuges ea cozditione ut bona quaelibet quae 
hucusque possident, maneant singulorum propria, communitatem vero 
constituant bona quae acquirunt durante matrimonio e reditibus suis, 
labore vel titulo quolibet oneroso (communauté d’acquéts). Cfr. C. C. 
a. 1498 seq. 

Regimini communitatis favet codex noster, utpote magis conformi illi 
fiduciae quae inter conjuges vigere debet. 

3° Duae sunt clausulae quibus conjuges possunt communitatem exclu- 
dere, quin tamen se sub regimine dotali ponant. Prior est : se matrimo- 
nium inire sine communitate. Hujus vim declarat C. C. aa. 1530-1535. 
Posterior : se fore guwoad bona separatos, quam clausulam explicat 
C. C. aa. 1536-1539. ; 

4° Habetur praeterea regimen dotale cui codex noster minus favet 
et quod raro in Belgio initur. Huic subsunt tantum illi conjuges qui 
diserte in contractu matrimonii declarant velle se sub hoc regimine 


vivere; ideo, ut eidem subsint, minime sufficit aliquam dotem esse ab 
s 

uxore ejusve parentibus constitutam, ut solet fieri sub quolibet regimine 
matrimoniali, per annuam pensionem aliamve donationem. (C. C. a. 1392), 

Dotem constituunt quaecumque bona uxor marito suo affert ad wnera 
matrimonii ferenda. (a. 1540) In regimine dotali, eam constituere poterit 
-mulier ex omnibus bonis suis vel ex parte tantum, prout voluerit. (a. 1542) 
Horum bonorum dotalium administrationem et usumfructum solus mari- 
tus habet, durante matrimonio. (a. 1549) Exceptis quibusdam casibus 
lege determinatis, bona dotalia immobilia nequeunt alienari vel hypo- 
thecae subjici neque a marito, neque ab uxore, neque ex utriusque 
consensu. (a. 1554) 

Paraphernalia censentur quaecumque bona uxoris non fuerint in 
dotem constituta. (a. 1574) Horum administrationem et usum habet uxor; 
sed nequit ea alienare vel eorum ratione in judicio se sistere sine mariti 
consensu aut, eo recusante, sine judicis licentia. (a. 1576) (4) 


474. REGULAE PRACTICAE. 

1° Uxor, sub quocumque regimine vivit, jus habet ad honestam 
sustentationem pro conditione sua. Etiamsi nulla bona marito suo attulit, 
iste censendus est, per contractum matrimonialem, onus alendae uxoris 
-suae in se assumpsisse. (Lehmk. I. n. 895) Sustentationem autem ingre- 
diuntur non tantum necessaria ad victum et vestitum, sed etiam mode- 
ratae eleemosynae, munera et recreationes. Cavendum tamen ne haec 
jura extendantur ultra ea quae mulieres timoratae ejusdem conditionis 
facere solent. . 

2° Quae ad suam familiaeque suae sustentationem necessaria sunt, 
non tenetur uxor semper diserte a marito postulare, cum non sit serva, 
sed socia, ideoque aliquam partem in administratione rei oeconomicae 
sibi vindicare possit. Ideo, si maritus irrationabiliter quaedam neces- 
saria recusat vel justam petitionem moleste laturus praevidetur, poterit 
uyor ea etiam clam subducere. A fortiori, id posset facere de usufructu 
bonorum quae non sint ipsi cum marito communia, sed ipsius propria, 
ut sunt immobilia quae communitatem non ingrediuntur. 


(4) Sub Jure Romano triplicis speciei erant bona uxoris: dotalia, quae scilicet 
in potestate mariti constituebantur ad alendam familiam;— paraphernalia, 
quae uxor praeter ‘dotem sibi servabat ; — communia, quae aliqua ratione ad 
virum simul el ad uxorem pertinebant. In dotalia uxor habebat solum domi- 
nium directum ; in communia, una cum marito, proprietatem et usumfructum ; 
in paraphernalia, sola plenam potestatem, etiam administrandi,‘ habebat. Hine 
quae DD. sub Jure Romano scribentes, tradunt de bonis paraphernalibus, appli- 
eanda sunt bonis quorum dominium plenum et administrationem uxor habet; 
quae de dotalibus docent, conveniunt bonis quorum solum dominium directum 
habet uxor; quae de communibus, referantur ad bona quae ad conjugalem 
communitatem pertineant. ; 

3° Uxor potest bona quaedam abscondere quibus sibi et proli provi- 
deat, si maritus prodigus bona communia dilapidat. Posset etiam oeculte 
supplere ea quae maritus negligit in debita familiae administratione, ex. 
er. pecuniam transmittere ad filium qui, ex voluntate patris, studeret vel 
laboraret extra paternam domum, neque sufficientem summam ad con- 
venientem sustentationem a patre aCe ehe (Lugo, de Just. et J. disp. 
16. n. 68) 

49 Non raro occurrunt dubia de facultate quae competat uxori succur- 
rendi parentibus suis vel filiis e praecedente matrimonio susceptis et in 


gravi necessitate constitutis, seu misere secundum statum suum viven- | 


tibus. Quae fusius de hoe argumento tradit Lugo (disp. cit.), compendio 
exhibet Lehmkuhi, (1. n. 896) Nempe : 

a) Si mulier habet bona quorum administratio libere ad eam perti- 
neat, nequit, sine consensu mariti, ampliores donationes facere e bonis 
communibus quam consuetas eleemosynas. 

b) Si talia bona non habet, potest ex aliis bonis communibus vel mariti 


sui illorum necessitati subvenire. Cum enim socia sit mariti sui, videtur 


ipsi jus esse ut maritus hoe onus commune e bonis suis ferat, sicut 
ferre deberet si ipsius parentes aut filii prioris matrimonii indigerent. 
In hoe tamen casu ab aliis eleemosynis faciendis abstinere debet conjux. 

c) Generatim-non videtur uxor, defuncto marito, teneri ad compu- 


tandas eleemosynas, e bonis communibus factas, in partem dotis recu-— 


perandae vel bonorum communium quae ipsi obtingunt. Ad id tamen 
teneretur , si donationes multum excederent consuetas. eleemosynas ; 
siquidem ad talia subsidia extraordinaria, e bonis suis danda, maritus 
non videtur obligari posse quardo uxor bona quaedam, saltem quoad 
nudum dominium, possidet. 

Quod autem hic de succurrendis parentibus et filiis dicitur, plures 
probabiliter ad fratres et sorores extendunt (S. Alph. n. 542), neque 
pe Lugo. (J. ¢. n. 72) : 

° Maritus procul dubio laedit justitiam commutativam, si dissipat 


ca uxoris paraphernalia vel ipsius dotem, aut si bona communia ea 


ratione alienat quae ei a lege civili prohibeatur, ex. gr. si immobilia titulo 
gratuito donat. Si autem aliis modis eadem bona communia dissipat, 
omnes quidem consentiunt eum peccare contra caritatem et officium 
quod habet ea bona in utilitatem communitatis adhibendi. Sed non 
omnino convenit inter AA. num insuper laedat justitiam commutativam. 


Aligui, ut Carriére (de, Just. I. n. 276) et Gury (Ln. 556), saltem — 


probabilem existimant sententiam negativam, Ratio eorum est quod, 
durante matrimonio, maritus lege civili constituitur bonorum commu- 
nium dominus, ita ut, quibusdam casibus exceptis, ea etiam alienare 
possit ; uxori vero conceditur tantum jus petendi communitatis dissolu- 


. 


re Pe a ee ate 


Ww 
by t+ ge 


J 5 “ r : .  - . x te 3 2 ~ =o 
‘ AL tare 7 7 ye WAT e ty ee ee 


CAPUT II. DE DOMINIO. 4653 


tionem, ut se’a mariti prodigalitate tueatur. Plerique tamen sententiam 
affirmativam omnino tenendam esse opinantur, ex. gr. Baller. (nota in . 
l. e. Gury), Waffelaert (de Just. t. Ip. 101). Rationem afferunt valde 
stringentem : clare in ipso codice civili bona haec dici communitatis 
(a. 1421), quorum maritus solus administrationem habeat. Uxor ergo, 
etiam durante matrimonio, jus proprietatis in bona communia servat : 
quare maritus, ea dissipando, laedit ejus jus strictum et consequenter 
justitiam commutativam. Nihil autem in contrarium concludi potest ex 
eo quod lex civilis denegat actionem uxori contra maritum qui ita bona 
communia dissipaverit. Nam multae sunt obligationes in conscientia 
quibus lex actionem coram tribunalibus denegat ne lites, cum damno 
familiarum, multiplicentur : quod in praesenti argumento facile contin- 
geret. Huic posteriori sententiae astipulamur. 
; 


S 5. DE DOMINIO CLERICORUM. 


475. NOTIONES. Solent AA. bona clericorum in quadruplicem 

speciem dislinguere : 7 

1° Patrimonialia, quae clericus tamquam persona privata, quocum- 

que titulo possidet, ex. gr. ex haereditate paterna, e munere profano 

quod gerit. 
2° Ecclesiastica, quae ipsi e reditibus beneficii ecclesiastici dantur. 
3° Quasi-patrimonialia (quasi-ecclesiastica, casualia), quae ipsi, 

occasione sacrarum functionum, ex. gr. Missae vel concionis, tribuuntur 

in stipendium seu eleemosynam. 

4° Parcimonialia, quae clericus, parcius vivendo, retinet e rediti- 
bus beneficii quos rationabiliter in sustentationem suam impendere 
potuisset. 

Jamvero de omnibus his bonis, exceptis iis quae stricte ecclesiastica 
sunt, clericus liberrime, sicut quivis alius civis, disponere potest. Si qui 
peculiares limites ipsi apponuntur, id unice oritur ex obligatione scan- 
dali vitandi vel modestiae clericalis, juxta sacros canones, servandae. 

‘Sed nulla lex ecclesiastica affertur quae directe hune liberum usum 

: impediat. Quae igitur dominio clericorum peculiaria sunt, unice respi- 
ciunt bona ecclesiastica. Hodie autem in multis regionibus, ut Belgio et 
Gallia. bona ecclesiastica, quae beneficiatis alendis reditus suppetebant, 

a gubernio vel privatis direpta sunt. Quare merito dubitari poterat num 
clerici in iis locis hujusmodi bona ecclesiastica ad suam sustentationem 
haberent : quippe qui e pensione quam gubernium tribuit et e bonis 
casualibus vitam sustentare soleant. Nibilominus S. Poenit.(19 Jan. 1819 

et 19 Aug. 1821) respondit pensionem quae parochis et canonicis a 


‘ 

gubernio Belgico vel Gallico solvitur, induere rationem beneficiorum 
seu bonorum ecclesiasticorum. Non videtur tamen idem dicendum de 
supplemento quod interdum sacerdotibus a parochiis seu municipiis 
datur, neque de pensione quae parochorum adjutoribus tribuitur. Nam, 
deficiente quavis declaratione 5. Sedis, haec potius secundum naturam 
suam dijudicanda sunt. Jamvero supplementum istud a gubernio tantum 
dari permittitur : quare non stricte locum tenet beneficii, sicnt pensiones 
proprie dictae. Parochorum autem coadjutores antiquitus per se non 
habebant beneficium, sed a parocho cui auxilium praestabant remune- 
randi erant: quare eorum pensiones hodiernae nequeunt haberi quasi 
beneficii locum tenentes. Tandem nullatenus inter bona ecclesiastica 
computandae sunt spontaneae fidelium oblationes, neque probabilius 
pensio annua quae detur e locatione scamnorum vel aliquo fundo 
ecclesiae adjacente, ut fit quandoque in Stat. Foed. Amer. (Sabetti, 
n. 362): nam in neutro casu reditus e vero beneficio ecclesiastico 
hauriuntur. 


476. ASSERTA. I. Clerici e bonis suis proprie ecclesiasticis sumere 
possunt quidquid ad honestam sustentationem requiritur. Hoe autem 
sustentationis nomine venit quidquid moraliter necessarium est ad vic- 
tum, vestitum, recreationes et convivia moderata ipsorum clericorum, ad 
slipendium famulorum vel famularum, ete. In his determinandis, ratio 
habenda est variae dignitatis clericorum et rationis qua, in singulis 
regionibus, clerici paris conditionis et timoratae conscientiae expensas 
suas moderari solent. Cfr. Laymann, |. 4. tr. 2. ¢. 3. n. 2. Hoc autem jus 
ad sustentationem e bonis ecclesiasticis hodierna disciplina certo agnoscit 
etiam iis clericis quibus opulentum suppetit patrimonium. (Bened. XIV, 
de Syn. |. 7. c. 2. n. 2) 


II. Clerici sub gravi tenentur in pauperes aliave opera pia erogare 
quae sibi e bonis ecclesiasticis, detracta honesta sustentatione, supersint. 
Haec obligatio multis canonibus (Decret. Gratiani, causa 12.q. 1. et Cone. 
Trid. Sess. 25. de ref. c. 1) edicitur et a nemine in controversiam vocatur. 
(Bened. XIV, 1. ¢. n. 5) Attamen, ut graviter contra illam legem 
peccetur, requiritur quantitas multo major quam in furto. (S. Alph. 1. 4. 
n. 491) 

Plurimum autem inter DD. controvertitur num haec obligatio oriatur 
e justitia commutaliva et consequenter num teneantur ad restitutionem 
clerici qui eam violaverint. Affirmantem tenent plerique, praesertim 
antiquiores, innixi canonibus qui bona ecclesiastica vocant patrimonium 
Christi, patrimonium Pauperum, quorum proinde clerici sint meri 
administratores, et textibus Patrum qui furté et rapinae reos faciunt 

clericos expendentes reditus ecclesiasticos in profanos usus. Negantem 
vero propugnant multi et magni nominis AA. ut Lugo, Lessius, Sylvius, 
Molina, ete. Hi argumentum ducunt e Trid. Sess. 23. de ref. c. 1, ubi 
decernitur beneficiarios, qui e loco beneficii sine legitima causa diu 
absunt, suorum beneficiorum fructus “non facere suos.,, Hinc, argumento 
quod acontrario dicitur, deducunt beneficiarios qui residentiae leges ser- 
vant facere fructus suos, quod idem est ac verum eorum dominium acqui- 
rere. Locutiones autem Patrum'vel canonum quibus malus usus redituum 
ecclesiasticorum injustitiae arguitur, non improbabiliter comparant 
similibus reprehensionibus quae ab jisdem in divites male utentes super- 
fiuis proferuntur: quas oratoriae exaggerationi tribuendas et de injustitia 
late dicta explicandas esse certo constat. Ideo, in praxi, obligatio resti- 
tuendi urgeri nequiret ; nec facile de peccato gravi arguendi essent qui 
bona ecclesiastica a clericis dono acciperent. (Lugo, de Just. et J. disp. 4. 
n. 48 seqq.) Insuper, cum isla obligatio probabilius non sit realis, nihil 
-ex ea transit ad haeredes qui forte a clerico bona ecclesiastica acceperint. 
Ceteroquin, ubi tam exigua sunt bona ecclesiastica, ut quae, in regione 
nostra, parochis et canonicis tamquam pensio solvuntur, jam vix ad 
praxim facit praedicta lex canonica. 


§ 6. DE DOMINIO AUCTORUM. 


477. Auctoris nomine venit imprimis qui librum conscripsit ; deinde 
etiam alii qui aliquid ingeniose composuerunt, ut rythmum musicum, 
picturam, machinam operi cuidam peragendo aptam. 

Quaestio de auctorum juribus tractari potest, tum de jure naturae 
tantum, tum (quod magis practicum est) de jure suave posilivo. 
Utr umque simul considerabimus. 


I. Quamdiu auctor opus suum nulla ratione juris publici fecerit, 
dubium non est quin, etiam spectato jure naturali tantum, nemo possit 
sine stricta injustitia illud, invito auctore, publici juris facere, ex. gr. typis 
edendo opus manuscriptum, secretum fabricationis propalando quod 
quis tantum e communicatione ab auctore facta vel per fraudem 
cognoscit. Ratio est, quod homo jus habet in opus ingenii sui et conse- 
quenter in fructus qui inde colligi possint. Recte notat Ball. P. (n. 14) 
duplex jus in auctore violari. posse : 1° Jus ne quid vulgetur magis 
quam ipse velit ;2° Jus ad lucrum quod e vulgatione sperari possit. 
In restilutione facienda hoc allerum unice erit attendendum. 

Dubium moveri posset num jam censendae sint juris publici lectiones 
ab aliquo professore eS conciones ab oratore habitae et similia. 

Geén., T. I. 30 

Videtur autem omnino negandum : quare ab eo qui talia typis vulgaret, 
invito professore aut concionatore, facienda esset restitutio ea ratione 
qua supra dictum est. (Ball. P. 1. c. ; Lehmk. I. n. 905) Nam per talem — 
communicationem non videtur auctor cedere jure quod habet in foetum 
proprii ingenii el consequenter in fructus quos per editionem lectionum 
vel concionum obtinere possit. Excipe, nisi consuetudo vel consensus 
aliquem ampliorem usum licitum faceret. (1) Haec autem solutio videtur 
servanda, etiamsi foliis autographicis, ut aiunt, opus jam paucis com- 
municatum est : haee enim folia supplent tantum privatam scriptionem. 
Quodsi codex autographicus cuilibet venalis prostitit, jam idem dicen- 
dum ac si opus typis publicatum esset. 


II. Quando auctor aliquod opus suum typis edidit, saltem e lege 
positiva omnium fere gentium excultarum, jus strictum habet ne 
idem opus suum in eadem natione ab alio, sine consensu suo, iterum 
typis edatur. Neque dubium ullum-est quomious hae legis stipula-- 
tiones in conscientia servandae sint : siquidem jura civium determinant 
ea ratione quae plene cum aequitate naturali et bono communi con- 
veniat. < 

Si autem solum jus naturae spectatur, duplex datur sententia. Alii 
(ut Ball. P. n. 115 ; Lehmk. n. 904 seq.) censent manere auctori jus stric- 
tum ne opus suum ab alio excudatur, guia, dum istud typis mandavit, 
unice consensit in usus qui sibi non praejudicent, qualis esset deseriptio 
privata ; alii (ut Buccer. de Just. n. 33) arbitrantur laedi tantum aequi- 
tatem, minime vero strictam justitiam, quia opus, semel publice editum, - 
fit ementis proprietas, ita ut de illo ad quoscumque usus per se .licitos 
disponere possit. Praeplacet prior sententia quando ~agitur de - prima 
libri editione, ne scil. ullus possit idem opus typis recudere ita ut 
auctor et bibliopola damnum patiantur in lucro convenienti quod ex hae 
publicatione rationabiliter sperent. Ultra hos limites videtur non con- 
stare de jure stricto, sed omnia legi positivae determinanda relinqui. (2) 
Ita fere Waffelaert, de Just. t. I. n. 171. Similis solutio applicanda est 
reproductioni statuarum, imaginum photographicarum et similium, quae 
auctore inscio vel invito fiat. 


478. III. Pariter, spectato jure naturae tantum, controvertitur num 
justitiam commutativam laedat qui opus, in una regione typis manda- 


(1) Ita solent statuere etiam leges civiles. Cfr. legem Belgicam 22 Martii 1886, 
a. 10. ; ; 

(2) Cfr. legem Belg. cit. a. 2. quo jus opus typis mandandi asseritur auctori per 
totam vitam et ejus haeredibus per 50 annos ab auctoris obitu. 

tum, in alia regione iterum typis edat. Attamen, qui pro jure stricto 
e lege naturali oriundo stant, facilius concedunt non esse faciendam: 
restitutionem quando altera editio, invito auctore, fit in regione valde 
dissita : quia vix impedietur auctor quominus lucrum conveniens per- 
cipiat. Si autem exstant pacta conventa inter plures nationes, haec 
certe in conscientia obligant. Talis conventio inita est 9 Sept. 1886 
inter Belgium, Germaniam, Hispaniam, Galliam, Angliam, Italiam, ete. 


IV. Si quis, sine consensu auctoris, ederet versionem ipsius operis 
in alia lingua, magis dubium fit num, spectato jure naturae, justitiam 
commutativam laedat. Nam minus solet auctori nocere ; lucrum autem 
quod translator percipiet saepe ipsius tantum labori in translatione 
facienda respondebit. Solent tamen jus versiones edendi auctori reser- 
vare leges civiles : quae certo, utpote aequissimae, in conscientia 
obligant. (1) 

N. B. Leges civiles interdum fructus magis remotos auctori tribuunt. 
Ita, e lege Belgica (a. 24), si quis in concentu publico rythmum musi- 
cum, sine auctoris consensu, exhibeat, pars emolumentorum quae inde 
percepta fuerint tribuitur auctori reclamanti. Tales tamen ordinationes, 
ex ipso tenore legis et communi civium aestimatione, videntur non 
obligare in conscientia ante judicis sententiam. 


CAPUT III. 
DE DOMINIT ACQUISITIONE. 


479.“ Deus generi hominum donavisse terram in communi dicitur, 
non quod ejus promiscuum apud omnes dominatum voluerit, sed quia 
partem nullam cuique assignavit possidendam, industriae hominum 
institutisque populorum permissa privatarum possessionum descrip- 
tione. , (Leo XIII, Const. Rerum novarum) Ideo quaerendum est qua 
ratione res in privatum alicujus dominium veniant. Haec autem ratio 
seu titulus dominii acquirendi multiplex esse potest. Videntur autem 
omnes illi tituli ad quatuor reduci posse, quos singillatim considerabi- 
mus ; 1° ad occupationem ; — 2° ad accessionem ; — 3° ad praescrip- 
tionem ; — 4° ad contractum. Hic tamen ullimus titulus ad specialem 
tractatum remittetur, in quo etiam dicetur de titulis qui aliquam affini- 
tatem cum contractibus habent, nempe de successione haereditaria et 
testamentis. 


(1) Cfr. legem Belg. cit. a, 12. 

S 1. DE OCCUPATIONE. 


480. DEFINITIO. Occupatio est apprehensio rei corporalis, quae 
sub nullius dominio sit, animo eam sibi acquirendi. (Ball. P. n. 118) 
Requiritur ergo : 

1° Res corporalis quae scil. dominii objectum esse possit (n. 467) et 
capax sit proprie dictae apprehensionis, quae cadere nequit in jura 
incorporalia. 

2° Ut illares sub nullius dominio sit. Nam-si res jam habet domi- 
num, alius titulus requiritur ut mea fiat. Notandum autem non esse 
proprie nullius bona quae lex civilis dominio publico addicit, quia 
privato domino vacant, ex. gr. bona defuncti qui nullum post se haere- 
dem relinquit. 


3° Animus rem faciendi suam. Ita qui domum derelictam oecuparet 


unice ut ibi pernoctaret, eam tali apprehensione non faceret suan; si 
vero eam occuparet animo stabilem sedem in ea figendi, apprehensio 
apta fieret ad dominium acquirendum. 

4° Effectiva rei apprehensio quae, pro rei occupandae natura, sufficiat 
ut quis eam rem in suum commodum adhibere possit, puta si quis 
solum. nullius in agrum vel pascua convertat, si animal quod libere 
vagabatur sub suam potestatem redigat, ete. 

Quadruplicem occupationis speciem considerare juvat : occupationem 
animalium, inventionem thesauri, inventionem rerum amissarum, occu- 
pationem bonorum derelictorum seu vacantium. 


Punctum I, — De occupatione animalium. 


481. Solent Theologi Morales animalia occupanda dividere in tres. 
species : 1° Stlvestria seu fera vocant ea quae natura sua, etiam in 
praesenti rerum conditione, libere vagantur, quales sunt per se pisces, 
lepores, aquilae, leones. — 2° Mansuefacta dicunt ea quae hominum 
industria naturalem feritatem exuunt et hominis consortio assuefiunt, 
quales sunt columbae, apes, simiae, ete. — 3° Mansueta dicuntur quae 
hominum societati ita assuefacta sunt ut, quasi natura sua, domesticis 
usibus inserviant, ex. gr. equi, canes, gallinae, ete. 


ASSERTA. I. Animalia mansueta semper manent in dominio illius 
ad quem pertinent. Ista enim extra hominis dominium vivere non 
solent; neque abrumpitur vinculum quo cum domino suo constrin- 
guntur, solo facto evadendi ipsius custodiam, sicut neque aliae res amis- 

sae cessant esse domini. Excipe tantum si, in regionibus silvestribus, 
facta sint omnino efferata. 

Ideo numquam oceupari possunt tamquam res nullius, sed per se 
semper cum fructibus suis domino restituenda sunt. % 

II. Animalia mansuefacta pertinent ad dominum quamdiu, moraliter 
saltem, sub ejus potestate manent. Ideo, si ejus custodiam evaserint, 
vel -aberraverint, nequeunt ab alio occupari quamdiu manet domino 
spes rationabilis ea recuperandi, sive quia sponte ad eum redibunt, sive 
quia ipse, sine magna difficultate, ea per se vel per alios iterum appre- 
hendere potest. Fiunt autem primi occupantis quando pristinam suam 
libertatem fuga recuperarunt. (Lugo, de Just. et J. disp. 6. n. 41) Hine : 

1° Columbae, quae ita in alio columbario sedem posuere ut consue- 
tudinem ad pristinum dominum redeundi amiserint, transeunt in domi- 
nium illius ad quem columbarium pertinet. Injuste tamen fraudes et 
artificia ad eas in proprium columbarium alliciendas adhiberentur, nisi 
consuetudine fieret ut omnes licitum putarent columbas ad se quibusvis 
artibus allicere. (Lugo, |. ¢. n. 43) Attamen, quia talis consuetudo raro 
viget, confessarius debet monere poenitentes ne ullam industriam ad 
columbas alienas alliciendas adhibeant, cum inde graves dissensiones 
el odia enasci soleant, ut scite advertit Lehmkuhl. (Il. n. 912) Cfr. C. C. 
a. 564. Columbas autem alienas occidere licet, si graviter agris nocent, 
nec facile alio medio damnum averti potest. Ratio desumitur non tan- 
tum e necessitate damni in futurum cavendi, sed etiam e jure obtinendi 
compensationem pro damno jam allato : quae plerumque aliter obtineri 
nequit, cum columbarum dominus vel ignoretur vel de damno illato 
convinci nequeat, saltem sine magno incommodo. Saepe in lege civili 
praesumuntur columbae graviter nocere tempore sementis et messis. 

2° Examen apum nequit ab alio occupari quamdiu in alveario domini 
manet, vel, etiamsi apes avolaverint, quamdiu manet domino spes pro- 
babilis examen recuperandi. Juxta Cod. rur. Belg. (a. 14), proprietarius 
habet jus examen iterum apprehendendi quamdiu non desiit illud sequi 
vel repetere; secus fit primi occupantis, vel, hoc deficiente, ejus qui 
proprietatem vel usum habet illius loci in quo resedit. 

482. III. Animalia silvestria sunt nullius, ideoque fiunt primi occu- 
pantis, donec nativa sua libertate fruuntur vel ubi eamdem recuperave- 
runt. Recuperasse autem libertatem censenda sunt, cum pristinus 
dominus jam nequit ea, sine magna difficultate, iterum apprehendere. 
Sie enim abrumpitur unicum vinculum quo cum ipso connexionem 
habent. 

Hine deducitur hujusmodi animalia laqueo capta illius esse qui 

laqueum posuit; animalia, ita vulnerata vel a cane correpta ut jam aufu- 


gere nequeant, esse illius qui ea vulneravit vel canem in eadem immisit; — 


pisces nassa captos esse illius qui nassam posuit. Nam in his tribus— 


casibus res nullius moraliter saltem apprehenditur. 

Attamen, si quis instrumentum quodyvis ex. gr. laqueum, nassam, in 
fundo alterius, sine consensu domini collocavit, dominus autem animalia 
capta extrahit, probabilius eadem ad dominum pertinent : quippe quae 
inter fortuitos fundi fructus computari possint. (Strugegl, tr. 6. q. 2. n. 33) 
Insuper, non esset improbanda consueludo quae alicubi vigeret, ut ferae 
vel pisces censeantur illius qui primus ea plene apprehendat. Frustra 
enim bona fides perturbaretur; deinde, propter consuetudinem, fit 
quaedam compensatio inter varios casus; nee res ipsa, e jure naturae, 
est adeo perspicua. (Gousset, Theol. Mor. t. I. n. 700) 


483. Practerea quaedam de venatione et piseatione, ad forum 
conscientiae spectantia, statuere expedit. Nempe : : 

1° Probabilius per se nulla ratione peecat qui venatur aut piscatur 
contra legis civilis prohibitionem, sive debitam facultatem non coemit, 
sive tempus aut instrumenta eadem lege prohibentur. (S. Alph. 1. 1, 
n. 145) Non peccat contra justitiam commutativam : siquidem animalia 
quae capit erant nullius et a nemine realiter apprehensa, ut supponitur. 
Neque contra obedienliam peccat, cum recepta consuetudo hujus- 
modi prohibitiones tamquam mere poenales habeat, nee commune 
bonum strictiorem obligationem requirat. Per accidens peccare possunt 
praesertim ii qui crebro illicitae venationi operam dant, ob pericula 
gravis damni cui se el familiam exponunt, vel ob prepositum se tuendi, 
etiam per apertam vim, contra silvarum custodes. ; y 

Hoc autem verum manet, eliamsi jus venationis vel piscationis alicui 
concessum est, ceteris exclusis. Hoe enim jus intelligendum est eadem 
ratione qua accipitur monopolium pro certis nercibus alicui concessum. 


Nempe, sicut privilegium exclusivam vendendi certas merces non facit. 


ut negotiatio ab aliis facta adversetur justitiae ‘commutatiyae, ita nec 
jus illud exclusivum piscandi aut venandi dat alicui jus strictum ad 
omnes feras et pisces illius dominii. (Lugo, disp. 6. n. 69) Reparanda 
tamen foret laesio juris quae fieret per venationem nimis frequentem 
aut intempestivam, ex. gr. quo tempore ferae prolem procreant, si ita 


notabiliter minueretur valor juris ad venationem instituendam. Similiter — 


dicendum de piscatione qua pisces notabiliter minuerentur vel penitus 
tollerentur. (Strugg], 1. c. n. 36) 

20 Neque peccant per se qui in fundo alieno non clauso venantur aut 
piscantur. Ratio est, quod animalia quae aufugere possunt,non versantur 
in potestate domini fundi ideoque, tamquam res nullius, primi occu- 


st 

pantis fiunt. Quod verum est, etiamsi ferae vel pisces in silva vel stagno 
posita sunt a domino : is enim, dum sivit ea pristinam libertatem recu- 
perare, implicite simu] dominio suo renuntiavit. 

3° Attamen peccant contra justitiam commutativam et ad restitutio- 
nem praedae tenentur qui animalia occidunt vel capiunt, jam sub domi- 
nio domini illius fundi posita. Patet ratio : haee jam non erant nullius. 

Ut autem animalia habenda sint tamquam sub dominio domini alicujus 
fundi posita, duae conditiones concurrant oportet. : 

Prior, ut animalia non tantum in loco clauso versentur e quo exire 
nequeant, sed ut etiam facile a domino capi possint. Ex.gr. ferae quae in 
silva salis exigua, muro cireumdata, continentur vel pisces natantes in 
piscina quae facile exhauriri possit. Ob. rationem contrariam, manent 
nullias ferae quae vagentur ex. gr. in magna insula ad duas vel tres 
leucas extensa, pisces in magno lacu natantes ita ut possint facile retia 
effugere. 

Posterior, ut dominus aliquo modo ea apprehenderit. Nam animus 
acquirendi dominium semper est necessarius, Hic tamen facile habebi- 
tur, praesertim ubi non loci natura, sed humana industria, animalia ita 
inclusa fuerint. Cfr. Lugo, |. ¢. n. 72 seqq. 


ie 2 Punctum II. — De inventione thesauri. 


484. Thesauri nomine in Codice nostro (a. 716) venit omnis res 
abscondita vel infossa cujus proprietatem nemo sibi vindicare potest et 
quae plane fortuito invenitur. 

Haecultima verba non exprimunt conditionem essentialem,sed modum 
ordinarium quo thesaurus invenitur et cui soli lex favere intendit. Duae 
ergo sunt conditiones omnino requisitae : 

12 Ut res fuerit hominis manu abscondita, in re etiam mobili, ut 
armario, vel terrae infossa. Nullatenus ergo thesauri instar habendae 
sunt divitiae quae, natura ipsa, in aliquo fundo jacent, ex. gr. venae 
metallicae vel carbonicae, quae, juxta multos Codices modernos, ad 
fundi dominum pertinent (C. C. a. 552); nee statua vel sculpti lapides 
terra obruti proprio sensu thesauri sunt. 

2a Ut dominus illius rei nulla ratione agnosci possit. Nec refert 
utrum jam a longo tempore, ut plerumque fit, an nuper res abscondita 
fuerits- 

Invenire thesaurum dicendus est qui primus eum visibilem effecit, 
sive per se, sive per operarios ad hunc finem conductos: non autem 
qui jam patefactum primus vidit aut manu apprehendit, siquidem neuter 
eorum sensu presso rem absconditam usibus humanis reddidit, quod 

e 


proprie sonant verba invenire thesaurum. (Ball. P. n. 193 ; Waffel. de 
Just. t. 1.n, 188) Nulla autem realis apprehensio praeter inventionem, 
saltem ex jure positivo, videtur requiri : cum lex civilis nullam aliam 
conditionem praeter inventionem requirat. (Laurent. Cours élém. de 
Droit civ. t. 2. n. 4) 

Spectato tantum jure naturali, videretur thesaurus totus tribuendus 


esse illi a quo inventus est, cum sit res nullius ideoque primi occupantis. 


Nihilominus cum aliae rationes, praesertim praesumptio dominii favens 
proprietario fundiin quo thesaurus reperitur, aliam solutionem sua- 
deant, convenit inter AA. jus esse penes leges civiles hanc quaestionem 
dirimendi easque leges in conscientia, etiam ante judicis sententiam, 
obligare, iis exceptis quae in poenam delicti latae sint. (un. 463) Jamvero 
juxta Codicem civilem nostrum (a. 716) : 

1° Totus thesaurus est illius qui eum in proprio fundo invenit. 

2° Si casu in fundo alieno invenitur, dimidia pars cedit inventori, 
dimidia proprietario fundi. : 

Hoc applicandum est non solum quando reperitur in fundis stricte 
privatis, sed etiam quando reperitur in iis qui ad Eeclesiam vel Statum, 
ad normam privatae personae possidentem, pertinent, ex. gr. in agro 
vel aedificio quod in Ecclesiae vel Status dominio.sit, nec publicis usi- 
bus permittatur. Attamen, juxta probabilem sententiam quam tuentur 
Lessius (de Just. et J. 1. 2. ¢. 5. n. 63), Waffelaert (de Just. J. n. 190), 
ete. thesaurus qui reperiretur in loco omnium usibus patente; ex. gr. 
in platea vel via publica, in ecclesia ad nullos privatos pertinente, totus 
cederet inventori. Potiorem hujus sententiae rationem censemus quod, 
in isto casu, deficit praesumptio in favorem Ecclesiae, Status vel muni- 
cipii quod istius loci dominium habeat. 

3° Si thesaurus ex industria in fundo alieno quaesitus et inventus 
est, totus tribuitur fundi domino. Ita colligitur e verbis legis civilis 
({a..716) quae, ut praevaleat jus inventoris supra jus occupantis fundum, 
requirit ut res abscondita casw detegatur. Attamen, cum lex ista videa- 
tur lata in poenam illius qui, inscio vel invito domino, in fundo ejus 
investigationes peregit, poterit inventor, ante judicis sententiam, dimi- 
diam thesauri partem sibi retinere. Si quis autem novit in aliquo agro 
vel domo latere thesaurum, potest agrum illum vel domum emere 


pretio communi, nihil dicendo de thesauro qui ibi lateat. Etenim justum 


rei pretium e communé hominum aestimatione desumitur. In hae autem 
non crescit valor agri vel domus: propter thesaurum qni communiter 
ignoratur. Idem dicendum de vena metalli latente, ete. (Lugo, disp. 6. 
n. 126) 

Punctum III. — De inventione rerum amissarum. 


485. 1° Certum est rem amissam manere domini gui eam involun- 
tarie amisit, quamdiu rationabilem spem habet illam recuperandi: sic 
enim manet moralis connexio inter ipsum et rem suam. 

2° Qui invenit rem amissam, ex. gr. crumenam in via jacentem, 
tenetur ex caritate ad curam illius suscipiendam, quando aliter res 
peritura vel a fure subripienda praevidetur. 

3° Postquam rei amissae curam suscepit, inventor ex justitia tenetur 
tum ad rem custodiendam, tum ad dominum inquirendum. Hujus 
obligationis fundamentum est quasi-contractus quem, rem amissam 
apprehendens, tacite init cum illius domino, vid. negotium ejus curandi 
sicut illud curaret ipse dominus. Is enim rationabiliter invitus esset 
quominus res, sine tali obligatione, apprehenderetur. 

Hine contra justitiam peccant non solum illi qui rem inventam 
temere destructioni vel ablationi exponunt, sed illi quoque qui eamdem 
abscondunt ne a domino inveniri possit, vel qui ne mediocrem quidem 
diligentiam adhibent ut dominum detegant. Quanta debeat adhiberi 
diligentia, id e rei inventae valore, loci consuetudine, etc. mensurandum 
est. Generatim satisfactum erit nuntio in publicis ephemeridibus inserto, 
quando sat magnus rei valor tale medium adhibendum esse suadebit. 
(Ball. P. n. 150) Acquirit autem inventor strictum jus ut sibi repen- 
dantur expensae quaecumque in domino quaerendo factae ; ad amplio- 
rem vero mercedem jus strictum nullum habet, licet eadem ex aequi- 
tate, et, facta promissione, etiam ex fidelitate debeatur. 

40 Si, facta sufficienti diligentia, non videtur jam possibile ut dominus 
compareat, inventor probabilius rem sibi retinere potest. Ratio est quod 
in eo casu evanuit omnino possessio prioris domini : quare res, sine 
probabili spe recuperandi amissa, recidit in eumdem statum in quo 
erat antequam ullus eam apprehendisset, Ita Lugo (de Just. et J. disp. 6. 
n. 104), S. Alph. (L. 4 n. 603), ete. Ideo tamquam merum consilium 
proponendum est quod quidam AA. in eo casu opinantur, scil. rem 
inventam in pios usus impendendam esse ut ita, spiritualiter saltem, 
prosit domino cui jam temporaliter prodesse nequit. Nam, sublato 


dominii fundamento, non est cur voluntas praesumpta prioris domini 


attendatur ; insuper merito praesumi posset velle illum ut res a se 
amissa fiat inventoris in praemium diligentiae adhibitae ad dominum 
quaerendum. (Struggl, tr. 6. q- 2. n. 24) 


5° Quodsi dominus compareret postquam inventor rem aliis tradi- | 


disset, distinguendum foret utrum hic eam titulo gratuito an oneroso 


alienasset. Si enim rem gratis dedit, ex. gr. pecuniam pauperibus distri- | 

buendo, dominus nihil ab eo repetere potest: siquidem sine culpa talem 
donationem fecit, bona fide existimans dominum jam non esse compari- 
turum, nec quidquam loco rei alienatae accepit. (S. Alph. 1. 4. n. 590) 
Verum si rem titulo oneroso alienavit, reddere debet domino id quo 
factus est ditior, cum eam ita aequivalenter adhuc habeat. Videndum 
tamen num forte per praescriptionem in ejus dominium. transierit. 
E legibus nostris videtur dominus rem suam ab ipso inventore repelere 
posse per 30 annos. Cfr. n. 492. 


Punctum IV. —- De bonis derelictis vel vacantibus. 


486. Utraque haec bona sunt nullius : priora, quia dominus illa sponte 


a se abdicavit, puta fructus qui post frugum perceptionem in arboribus. 


relinquuntur ; posteriora, quia, moriente domino, nullus habetur haeres 
vel quia haeres juri suo renuntiavit. Ex Jure nostro (C. C. a. 539), ad 
fiscum pertinent bona vacantia et eorum qui sine haerede moriuntur vel 
quorum successioni renuntiatur. Sed haec dispositio; juxta usum 
receptum et multorum jurisperitorum interpretationem, spectat tantum 
ad bona immobilia vel ad haereditates vacantes; in reliquis bonis mobi- 
libus salvum manet jus primi oceupantis. Cfr. Carriére, de Just. et J. 
n, 285. Cavendum ne tamquam bona derelicta occupentur merces quae 
naufragio ad littus appulsae fuerint, saltem quamdiu naufragis aliqua 
spes manet eas recuperandi. 


§ 2. DE ACCESSIONE. 


487. Accessionis jus illud est quod dominus alicujus rei, sive mobi- 
lis, sive immobilis, acquirit in ea omnia quae hac re producuntur vel 
eidem, sive natura, sive arte, accessorie uniuntur. (C. C. a. 546) Com- 
plectitur ergo varios modos seeundarios proprietatem newer ent Bre- 
viter de singulis. 


I. Accessio per rei productionem. 

Plenum dominium secum trahit jus ad rei fructus. Quare ad dominum 
spectant fructus soli tum naturales, seu sponte e terra nati, tum indus- 
triales, seu per culturam producti; — fructus civiles, ut pretium loca- 
tionis domus, foenus pecuniae, etc. ; — animalium augmentum et foetus. 
(C. C. a. 547) Quodsi nascitur animal e coitu animalium quae ad diver- 
sos dominos pertinent, foetus cedit domino feminae, ex vetere axiomate, 
quod cum naturali generationis ordine plane conmrat: Partus sequitur 
ventrem. 

II. Accessio in bonis immobilibus. 

1° Per aedificationem, plantationem, sationem. Regula generalis est, 
dominium soli secum trahere dominium eorum quae in eodem aedifi- 
cantur, plantantur, seruntur; quae si, spectatis materia et labore, ad 
alium pertinebant, facienda erit compensatio. 

Speciatim de eo qui in suo fundo materia aliena aedificavit, disponit 
C. C. (a. 554) solvendum esse materiae adhibitae pretium, domino tamen 
materiae nullum jus esse ad destruendam aedificationem. Si quis vero 
materia sua in fundo alieno aedificavit, C. C. (a. 555) distinguit utrum 
mala an bona fide aedificaverit. Qui mala fide in fundo alieno aedificavit, 
cogi potest a domino fundi ad aedificium suis sumptibus auferendum; 
quodsi maluerit dominus aedificium sibi retinere, pretium materiae et 
laboris solvere debet. Qui vero bona fide egit, ad aedificationem tollen- 
dam cogi nequit; domino autem fundi optio relinquitur ut pro aedificio 
quod acquirit solvat vel pretium materiae et laboris, vel valorem aug- 
menti quod ex illa structura fundo accesserit. Similiter distinguendum 
est, ubi quis plantat vel serit in agro alieno. 

2° Per alluvionem. Hac ratione domini agrorum fluviis adjacentium 
acquirunt proprietatem augmenti quod, aquarum recessu vel terra 
allata, paulatim eorum agris accedit. Si quando, vi subita, magna pars: 
hujusmodi agri avelleretur et cum alio agro conjungeretur, dominus 
partis avulsae jus suum per annum vindicare posset. (C. C. aa. 556, 559) 


488. III. Accessio in bonis mobilibus. 
Praecipua regula est ut ad aequitatem naturalem attendatur, quae 


jubet ut neuter dominus detrimentum patiatur. Ita C. C. (a. 565), qui 


tamen varias regulas, tamquam exempla, ad omnes casus solvendos 
proponit. Sunt autem praecipuae : 

1° Si duae res ad duos dominos pertinentes unitae sunt ad aliquod 
totum constitaendum, ex. gr. gemma annulo aureo inserta, licet ab invi- 
cem separari possint, tota res pertinet ad dominum rei praecipuae; is 
tamen alterum indemnem facere debet. Sed si res accessoria, ex. gr. 
gemma annulo inserta, multo majoris pretii est quam principalis et, 
domino inscio, usurpata fuit, potest dominus exigere ut, are principali 
avulsa, sibi reddatur. (C. C. a. 566 seqq.) Haec vocatur adjunctio. 

2° Si quis materiam alienam adhibuit ad rem alius speciei ‘efficien- 
dam, ex. gr. corium ad calceos conficiendos, dominus materiae jus habet 
ad rem ita effectam, sed pretium laboris solvere debet. Attamen, si labor 
valore multum excederet materiae pretium, ex. gr. si quis eximius pictor 
colores alienos ad tabellam pingendam adhibuisset, artifex rem sibi 
retinere posset, dummodo materiae pretium donimo solveret. (C. C. 
a. 570 seq.) Haec dicitur specificatio. 

3° Si qua res effecta est miscendo materias ad plures dominos perti- 
nentes ita ut nulla ex his tamquam principalis spectari possit, commixtae 
autem ab invicem separari possunt, jus est domino, quo inscio commix- 
tio facta est, ad divisionem petendam. At si jam sine incommodo sepa- 
rari nequeunt materiae mixtae, ambo commune mixtionis dominium 
habent pro quantitate, qualitate et valore materiae quae ad singulos 
spectat. Ut autem suum cuique tribuatur, vel publice vendenda est 
mixtio, vel reddenda materia aut pecunia valore aequivalens rei quae, 
inscio domino, alteri mixta est. (C. C. a. 573 seqq.) Haec dicitur mixtio. 


S 3. DE PRAESCRIPTIONE. 


489. Praescriptio est modus acquirendi dominium vel se liberandi 
ab aliqua obligatione per certum temporis lapsum et sub conditionibus 
lege determinatis. (C. C. a. 2219) 

Hine distinguuntur praescriptio acquisitiva et praescriptio liberativa : 
de quibus, cum diversas sequantur regulas, juvabit sejunctim dicere. 


Punctum I, — De praescriptione acquisitiva. 


490. Ut hac praescriptione dominium in foro conscientiae acqui- 


ratur, requiruntur quinque conditiones : res praescriptibilis, possessio, 


titulus, bona fides, tempus legitimum. De singulis quaedam notabimus, — 


’ 


I. Res praescriptibilis. Talis est quaecumque res pretio aestima- 
bilis, corporalis vel incorporalis, quae dominii privati objectum esse 
possit. (n. 467) Ideo praescribi nequeunt res vel jura quae ad publicum 
Status vel municipiorum dominium pertinent, ex. gr. viae et plateae ; 
praescribi vero possunt bona quae a Statu vel municipiis, privatorum 
instar, possidentur, ex. gr. agri vel domus quae sint in Status dominio. 
(C. C. a. 2226 seq.) Similiter a laicis praescribi nequeunt res sacrae, 
quae solemniler-Deo consecratae et usibus sacris addictae sunt, ex. gr. 
ecclesiae, calices, etc. Eaedem tamen a clericis vel, si exsecratae fuerint, 
etiam a laicis praescriptione acquiri poterunt, siquidem, in his easibus, 
legitime possideri possunt. Cfr. Canonistas |. 2. Decr. t. 26 explicantes. 


II. Possessio. Haec definitur (a. 2228) : “ Detentio vel fruitio rei vel 
juris quod tenemus ve] exercemus per nosmetipsos vel per alium qui 
nostro nomine rem tenet vel jus exercet. , 

Varias autem qualitates possessio illa habere debet ut praescriptioni 
fundamentum praebeat, vid. ut.sit (a. 2229) : 

1° Continua seu non interrupta. Interrumpitur autem praescriptio vel 
naturaliter, quando possessor diutius quam per annum rei fruitione 
privatur, vel céviliter per cilalionem coram judice significatam ei quem 
quis impedire velit ne praescribat. De his plura v. C. C. aa. 2242-2250. 
Nee confundatur praescriptionis interruptio cum ejusdem suspensione. 


‘Quaenam autem causae in jure nostro ejus cursum suspendant, exponit 


C. C. aa. 2251-2259. 

Non interrumpitur autem praescriptio per translationem ejusdem rei 
ab uno possessore ad alium. Ideo poterit semper simul computari totum 
tempus per quod plures possessores bona fide rem possedere. 

2° Pacifica, ita ut nullus alius, qui se proprietarium esse contendat, 
conelur rem vel jus possessori per vim auferre. 

3° Publica, i. e. ratione minime clandestina possessionem suam exer- 
cendo, sed ita ut quicumque voluerint, eam advertere potuerint. 

4° Non aequivoca, quales forent actus proprietarii exercili ab eo qui 
rem indivisim cum aliis possideret, et postea iis actibus inniteretur ut 
se solum rei dominum probaret. 

5° Cum animo proprietarii, seu animo habendi rem ut suam. Ideo 
numquam praescribere possunt qui rem tilulo precario detinent, ut 
usufructuarii, depositarii, ete. 


III. Titulus, seu causa quae de se apta sit ad dominium acquiren- 
dum, ex. gr. donatio, emptio, sed occulto vitio laboret ob quod hune 
effectum non pariat, ex. gr. quia venditor vel donator non erat rei 
emptae dominus. Hic titulus dicitur coloratus et plerumque requiritur, 
excepta praescriptione 30 annorum de qua infra. 


491. IV. Bona fides. Haec in eo sita est quod “ existimatio mentis 
correspondet animo, ut, sicut habes animuin possidendi ut tuum, sic 
judices illud esse tuum. Mala vero fides e contra est quando discordat 
judicium mentis ab animo: judicas enim non esse tuum vel non judicas 
esse tuum, quod vis possidere ut tuum. ,, (Lugo, de Just. et J. disp. 7 

16) Hujus conditionis necessitas clare apparet ex jure naturali : 
siquidem qui non existimat rem quam possidet esse suam, nequit eam 
sine injuria tamquam suam habere, sed tenetur eam noto domino red- 
dere vel ignotum quacrere. Ideo Cone. Lat. [V edixit: “ Synodali judicio 
definimus ut nulla valeat, absque_ bona fide, praescriptio tam canonica 
quam civilis. , 

Requiritur ergo ad bonam fidem judicium non necessario speculati- 
vum, sed saltem practicum, rem utpote nostram, licite a nobis possideri. 
Quare, si quis sine ullo dubio inchoavit possessionem, postea autem 
supervenit dubium num res possessa sit aliena, manet in bona fide et 


Pm. 

praescribere potest, dummodo diligentiam debitam faciat ad veritatem 
investigandam, quamvis, facta investigatione. dubium perseveret. Ratio 
est quod, cum in dubio melior sit conditio possidentis, non debet se 
propter solum dubium spoliare possessiune quam bona fide inchoave- 
rit. At si ab initio dubitatur utrum res sit nostra an aliena, non licet 
possessionem inchoare, alium possessione sua privando. (Lugo, |. ¢. 
n. 18; S. Alph. 1. 4 n. 504) 


QUAER. Num mala fides prioris possessoris impediat ne praescribat, 
qui rem possessam bona fide ab eo acceperit, ex. gr. per haereditatem. 


RESP. 1° Profecto non est admittenda illa mala fides in antecessore 
nisi de ea certo constet : siquidem nemo censetur malus donec probetur. 

2° Mala fides prioris possessoris impedit quominus res ab ejus suc- 
cessore praescribatur, quando is ei succedit tamquam haeres seu ex titulo 
universali. (n. 6714) Ratio est, quod haeres ita repraesentat personam 
defuncti ut in omnes ejus obligationes et onera succedat, consequenter 
etiam in obligationem restituendi rem vero proprietario et damna ei 
illata resarciendi. (Lugo, 1. c. n. 60) Probabiliter tamen, propter univer- 
salissima verba C. C. a, 2262, mala fides antecessoris non impedit quo- 
minus exstinguantur omnes ejus obligationes per possessionem haere- 
ditatis cum bona fide per 30 annos. (Gury, J. n. 590) Similiter jam non 
nocet mala fides antecessoris haeredi mediato, utpote qui nulla ratione 
censeatur personam mediati antecessoris repraesentare, licet multi, 
ex. gr. S. Alph. (n. 512), contrarium tamguam probabilius tueantur. 
Ceteroquin, ut advertit Ball. P. (n. 308), in praxi casus vix locum 
habebit, quia plerumque occurret praescriptio longissimi temporis. 

3° Mala fides antecessoris non impedit quominus praescribat succes- — 
sor particularis : quo nomine intelligitur quicumque non succedit ut 
haeres vel titulo universali, puta per donationem inter vivos, contrac- 
tum onerosum, legatum particulare. Nam nulla exstat ratio ob quam, 
cum bona fide et titulo, rei dominium acquirere nequeat, cum nullatenus 
induat antecessoris personam sicut haeres. (Lugo, I. e. n. 58) 

492. V. Tempus legitimum. Scilicet : 

1° Omnia bona tum immobilia, tum mobilia, dummodo praescriptibilia 
sint, acquiri possunt possessione 30 annorum. Ita deducitur ex C. C. 
a. 2262, qui tamen directe de praescriptione liberativa procedit. Lex, 
post {sabate temporis intervallum, nullum requirit titulum ; quod etiam . 
in conscientia servari potest, dummodo adsit bona fides. Titulus nempe 
ab ipsa lege,ob pacificam tanti temporis possessionem, adfuisse praesu- 
mitur. (Gury, I. n. 583) : 

2° Res immobilis justo titulo acquisita praescribitur 10 annis,si verus 
proprietarius habitat in illo territorio curiae regiae in quo ipsa res 
praescribenda sita est; non praescribitur nisi 20 annis, si idem pro- 
prietarius in territorio alius curiae regiae habitat. (C. C. a. 2265 seq.) 
Hoe autem in Belgio intelligendum deterritorio curiarum appellationis 
Bruxellensis, Gandavensis et Leodiensis. 

3° Res mobilis quam quis bona fide acquisivit ab eo qui non erat illius 
dominus, sine ullo temporis lapsu fit acquirentis, ex. gr. utensilia apud 
aliquem deposita et ex errore alii vendita. Ita interpretantur Jurisperiti 
verba satis obscura C. C, a. 2279: “ In mobilibus possessio est pro 
titulo. ,, Ibidem additur : dominum rei amissae vel furto sublatae posse 
eam repetere per tres annos ab eo in cujus manibus versatur ; is tune 
recurrere poterit contra eum a quo rem accepit. Attamen ab eo qui rem 
furto sublatam vel amissam emit in nundinis, in licitatione vel a merca- 
tore qui res ejusdem speciei vendere solet, dominus rem suam repetere 
nequit, nisi soluto pretio quod ipse possessor alii solvit. (a. 2280) 

Quae leges ut melius intelligantur, notare juvat sequentes conditiones 
reguiri ad a. 2279 applicandum : 

a) Ut possessor titulo non precario, sed proprietatis possideat. Ideo, 
si res amissa vel furto sublata adhuc id manibus furis vel inventoris 
versatur, is nequit se hujusce legis beneficio tueri. Actio contra talem 
possessorem non praescribitur nisi 30 annis. 

b) Ut adsit bona fides, quippe cui soli legislator favere intenderit. 

ce) Ut agatur de mobilibus corporeis, quibus tamen assimilantur cre- 
dita, quae dicuntur “ effets aw porteur ,, quia eadem facilitate ac merces 
corporeae vendi et emi solent. Cfr. Laurent, Elém. de Droit. civil, t. 4. 
n. 711 seqq. ; 

d) Cum in his legibus nullum temporis spatium requiratur, non agitur 
in iis de praescriptione proprie dicta, sed de translatione dominii ob 
difficultates saepe orituras si res mobilis esset, per interventum judicis, 
pristino possessori reddenda. Minime tamen denegat legislator ei qui 
injuste laesus fuerit actionem contra Jaedentem. 

Utrum illae dispositiones in foro conscientiae servari possint an unice 
denegent actionem illi qui rem suam coram judice repetere vellet, con- 
trovertitur. Eas acriter aggreditur Ballerini (nota ad Gury, I. n. 586) ; 
sed probabilius eas etiam in foro conscientiae valere tuentur plerique 
recentiores, ut Gury (lI. c.), Waffelaert (de Just. t. I. n. 249), Van der 
-Moeren (de Just. p. 61), ete. Ratio est, quod legislator civilis videtur 
potuisse talem translationem dominii facere ad favendum securitati 
commercii rerum mobilium et stabilitati pactorum, neque ullo argu- 
mento stringenti probatur laedi jus prioris domini sine congrua com- 

- pensatione. Plurimae difficultates evanescunt si non solus textus legis 

inspicitur, qui vere obscurus est, sed simul interpretatio quam e doctrina 
jurisperitorum accepit. (1) 


Punctum II. — De praescriptione liberativa. 


493. Quae de possessione et titulo dicta sunt inter conditiones prae- 
scriptionis acquisitivae, in praescriptione liberativa practice cum bona 
fide confunduntur, ut notat Waffelaert. (1. c. n. 250) Quare tres tantum 
conditiones ad hance alteram praescriptionis speciem requir untur ; : debi- 
tum praescriptibile, bona fides, tempus legifimum. 


I, Debitum praescriptibile. Nempe oportet ut nulla lex civilis (ut 


a. 328) vel divina aut ecclesiastica obstet Guguids debitum exstin- 
guatur. 


II. Bona fides. Haec in eo consistit quod debitor credit se nihil 
debere vel invincibiliter debitum ignorat. Non praescribit vero qui, 
etiam sine peccato, longo tempore solutionem debiti differt. (Lugo, de 
Just. et J. disp. 7. n. 49) Practice haee bona fides vix reperiri potest in 
primo debitore, facilius in eo qui primi obligationibus succedit. 

Si quis autem, ex conventione vel poena, tenetur tantum ad pecuniae 
summam solvendam creditori vel judici poscenti, non autem ad eam 
sponte offerendam, videtur praescribere, si, per tempus legitimae prae- 
scriptioni statutum, nihil ab eo exigatur. Bona autem fides, in hoe casu, 
consistit in judicio practico quo existimat se non debere solvere ante- 


quam exigatur, et interim posse servare pecuniam debitam ut suam. 
(Lugo, ib. n. 50) 


494. III. Tempus legitimum. Scilicet : 

1° Omnes actiones, tam reales quam personales, per 30 annos “prae- 
scribuntur,; (C. C. a. 2262) 

Hane praescriptionem, modo cum bona fide conjuncta sit, valere etiam 
ad debitum in foro conscientiae exstinguendum, nemo ambigit. Si mala 
fide omissa fuisset tanto tempore debiti solutio, negaretur quidem actio 
in foro exlerno, sed maneret obligatio in conscientia, (n. 491) 

2° Per quinque annos praescribuntur ea omnia quae singulis annis vel 
terminis periodicis brevioribus solvi solent, ut foenus pecuniae commo- 
datae et alia quae enumerantur in C. C.a. 2277. Praecipue intendit legis- 


(1) Quae a Ballerini opponuntur fuse refutavit Il. D. Waffelaert, Etude de 
Théol. mor. sur Vobligation en conscience des lois civiles, pp. 241-257. 

lator impedire ne praestationes annuae multiplicatae civium facultates 
exhauriant. 

Talis praescriptio prebabilius in foro conscientiae valet, dummodo 
adsit bona fides. Haec autem in primo debitore vix adesse potest. Ideo 
ejus usus restringitur ad primi successores, etiam titulo universali, ut 
plures censent. (Waffelaert, 1. c. n. 255) 

3° Recensentur in C, C. nostro quaedam praescriptiones quae brevis- 
simi temporis dici solent. Ita per sex menses praescribitur actio magis- 
trorum ct institutorum in scientiis vel artibus pro lectionibus quae sin- 
gulis mensibus compensari solent, hospitum et obsonatorum pro hospitio 
vel cibo praestito, operariorum pro salario suo. (a. 2271) Per annum 
praescribitur actio medicorum pro visitationibus suis, chirurgorum pro 
operationibus, pharmacopolarum pro medicinis, mercatorum pro merci- 
bus quas vendiderint iis qui non sint mereatores, ete. (a. 2272) 

Ex ipso tenore legis patet hic non exstingui debitum, sed denegari, 
ad plurima incommoda vitanda, actionem coram tribunalibus. Quod 
luculente confirmatur a. 2275, quo edicitur eos quibus tales praescrip- 
tiones opponantur, posse deferre opponentibus juramentum quo asse- 
rant se reapse debito satisfecisse. 

4° Si a viduis vel haeredibus postulatur solutio quorumdam debito- 
rum quae defunctus contraxisse dicatur, judex iis imponere potest ut 
jurent boc debitum a se ignorari. (a. 2275) Hoe juramentum iidem prae- 
stare possunt dummodo non habeant rationem moraliter certam existi- 
mandi hoe debitum fuisse contractum, needum solutum. Quodsi postea 
deprehenderint se errasse, quidam (Waffel. I. n, 256) existimant eos in 
rigore jam non teneri ad solvendum, quia lex verisimiliter nihil aliud 
postulat ad praescribendum quam tale juramentum bona fide elicitum. 
Attamen contrarium verius opinamur : siquidem, ut ita exstingueretur 
debitum naturale, requireretur clara dispositio legis, quae hic certe 
desideratur; neque etiam apparet quomodo talis exstinctio debiti juste 
statui posset, cum nulla ratione boni communis honestaretur. 

N. B. In liberativa praescriptione applicanda sunt ea quae supra 
{n. 490) dicta sunt de praescriptionis interruptione vel suspensione. 


P 


SA. DE USUFRUCTU, USU ET HABITATIONE. 
ia 

495. Ususfructus est jus fruendi rebus, quarum alius dominium 
habet, eadem ratione ac dominus ipse, sed cum onere earum substan- 
tiam servandi. Hoc jus quandoque per legem statuitur,ex.gr. ususfructus 
patris in pleraque bona filiorumfamilias (n. 470) ; quandoque inducitur 
per voluntatem humanam, puta per donationem, testamentum, ete. 
{C. C. a. 578 seq.) © 

Jura usufructuarii determinat C. C. aa. 582-599. Praecipua sunt : 

1° Usufructuarius jus habet in omnes fructus, tum naturales, tum 
industriales et civiles, quos producere potest. res cujus usumfructum 
habet. (a. 582) 

2° Fructus qui in arboribus pendent vel solo adhaerent quando inci- 
pit ususfructus, ad usufructuarium pertinent : qui vero in eadem condi- 
tione versantur quando ususfructus cessat, fiunt proprietarii. (a. 585) 

3° Fructus civiles, qualia sunt pretia locationis praedii vel domus, 
per dies singulos acquiri censentur et ad usufructuarium spectant pro 
ratione temporis quo ususfructus duravit. (a. 586) ; 

4° Si ususfructus complectitur res quae usu consumuntur, ex. gr. 
pecuniam, frumentum, liquorem, tenetur usufructuarius ad res ejusdem 
valoris vel earum pretium, cum cessabit ususfructus. restituendum. Res 
vero quae paulatim usu vilescunt, ut linteamina, non tenetur reddere 
nisiin eo statu in quem, per usum legitimum, deciderunt. (aa. 587, 589) 

5° may he a potest jus suum locare, vendere vel titulo gratuito 
donare, (a. 595) 

Obligationes usufructuarii praecipuae sunt (C. C. aa. 600- -616) : 

1° Usufructuarius tamquam bonus paterfamilias frui debet (a. 601) 

2° Tenetur tantum ad eas reparationes quae semper requiruntur ne 
res pessumdentur (réparations d’entretien) ; quae vero majoris sunt 
momenti (grosses réparations) a domino solvendae sunt. (a. 650) 

3° Usufructuario incumbunt etiam onera annua fundi quo fruitar, 
qualia sunt tributa-et cetera quae, ex consuetudine, censentur onera 
fructuum. (a. 608) 

Cessat vero ususfructus variis modis quos C. C. enumerat a. 617, 
ex. gr. morte usufructuarii, lapsu temporis pro quo concessus est, 
interitu totali rei cui adhaeret, etc. Propter abusum, non cessat nisi 

- post sententiam judicis (a. 618) 

Eadem ratione oriuntur et cessant jura usus et habitationis. Horum 
amplitudo determinatur per titulum quo stabilita sunt. Neque locari, 
neque alienari possunt nisi in titulo id fuerit concessum. Qui usum fundi 
habet, nequit ex ejus fructibus sibi vindicare nisi quod ipsius ejusque 
familiae necessitatibus sufficiat ; similiter ei qui jus habitationis accepit 
licet tantum occupare quod necessarium est suae ac familiae suae habi- 
tationi. Uterque frui debet tamquam bonus paterfamilias. (aa. 625-636) 


S 5. DE SERVITUTE. 


496, DEFINITIO. Servitus in ee nostro (C. C. a. 637) détinitns’ : 
Onus impositum uni fundo Pre usu et utilitate fundi ad alium: dominum 


« 

spectantis. Haee dicitur servitus passive swmpta. Hine oritur servitus 
active swmpta seu jus quod dominus, ratione fundi sui, habet ad hane 
utilitatem ex alieno fundo obtinendam. Nomine autem fundi hic intelli- 
gitur quaecumque res corporalis, natura sua immobilis. 


DIVISIO. 

1° Ratione originis, servitus potest esse naturalis, legalis vel con- 
ventionalis. (a. 639) 

Naturales sunt servitutes quae ex ipsa locorum dispositione oriuntur. 
Ex. gr. fundi situ inferiores debent excipere aquas quae sponte a supe- 
rioribus defluunt. (a. 640) 

Legales sunt eae quas lex propter utilitatem publicam vel privatam 
imponit. (a. 649) Harum objectum sunt viae quae relinquendae sunt in 
ripa rivorum quibus naves vehi possunt (chemin de halage), muri vel 
fossae intermediae et similia. 

Conventionales sunt eae quae, e libero consensu dominorum, uni 
fundo in alterius favorem imponuntur. (a. 686) 

2° Ratione modi quo exercentur, distinguuntur : 

a) Continuae et non continuae. Continuae eae sunt quarum usus est 
vel esse potest continuus, nullo hominis actu interveniente, ex. gr. 
aquaeductus, cloaca, prospectus. etc. Non continuae sunt eae quae, ut 
exerceantur, actuali hominis interventu indigent, qualia sunt jura trans- 
eundi, hauriendi aquam, ete. (a. 688) 

b) Apparentes et non apparentes. Apparentes sunt eae quae operibus 
exterioribus, ex. gr. fenestra, aquaeductu, manifestae fiunt. Non appa- 
rentes, quae nullo exteriori signo manifestantur, ex. gr. prohibitio aedi- 
ficandi in aliquo fundo vel supra altitudinem determinatam. (a. 689) 

- 3° Ratione rei immobilis in cujus favorem statutae sunt, servitutes 
distinguuntur in wrbanas, seu in favorem aedificiorum stabilitas etiam 
ruri, et rwrales, seu in favorem praediorum (fonds de terre) stabilitas. 

- (a. 687) Haee tamen distinctio minoris momenti est in Jure nostro. 


497. DISPOSITIONES JURIS. De acquirendis servitutibus quae 
non sint legales vel naturales agit C. C. aa. 690-696. His statuitur servi- 
tutes continuas simul et apparentes, easque solas, acquiri posse per 
possessionem 30 annorum absque titulo, ex. gr. servitutem aquaeductus 
qui per fundum alienum decurrat ; servitutes vero continuas non appa- 
rentes vel servitutes discontinuas acquiri solo titulo legitimo, puta 
donatione, venditione, testamento. 

Ut autem definiantur mutua jura et obligationes illius qui servitute 
gaudet et illius qui eam patlitur, imprimis attendendum ad generale 
principium juris naluralis : priorem non posse extendere jus suum cum 

detrimento posterioris ; posteriorem vero non posse impedire quominus 
prior plene jus suum exerceat. Deinde servanda sunt, etiam in con- 
scientia, quae de variis servitutibus lege civili definiuntur : haee enim 
cum aequitate consentiunt et aptissima sunt ad jurgia praecavenda. 
Praecipua sunt : 

to In servitute naturali proprietarius fundi inferioris nequit aedificare 
aggerem quo aquae prohibeantur quominus a fundo superiere per suum 
defluant ; proprietarius autem fundi superioris nihil facere potest quod 
inferioris onus aggravet. (a. 640) Similiter in servitute conventionali, 
proprietarius fundi qui patitur servitutem, nihil facere potest quod eam 
minuat vel ejus usum difficiliorem reddat, ex. gr. transferre aquaeduc- 
tum in aliam agri partem ; qui autem servitute activa gaudet, nihil’ in 
fundo seérviente, vel in proprio fundo mutare potest quod prioris condi- 
tionem aggravet. (a. 701 seqq.) 

2e Qui activa servitute gaudet, jus habet ad facienda, suis tamen 
expensis, omnia opera necessaria ad usum vel conservationem juris sui. 
(a. 697 seqq.) 

3° Si dividitur fundus pro quo statuta est servitus, haec pro a 
illius partibus debetur, ita tamen ut fundi servientis conditio non aggra- 
vetur. Ex. gr. si de jure transeundi agitur, omnes co-proprietarii illud 
per eamdem viam exercere debebunt. (a. 700) 

Exstinguuntur servitutes conventionales defectu usus per 30 annos, 
unione fundi servientis et fundi cui servitur in dominio ejusdem pro- 
prietarii, aliisque modis quos explicat C. C. aa. 703-710. 


SECTIO II. — DE LAESIONE JURIS ALIENI. 


CAPUT I. 
DE INJURIA IN GENERE. 


498. Injuria in genere est violatio juris alieni. Intelligitur hie unice 
jus strictum, eo sensu qui explicatus est n. 461, et complectitur tum 
bona corporis et animae, tum bona famae et honoris, tum bona fortunae. 
Hine patet discrimen injuriae presse dictae, et offensae per quam lae- 
ditur quidem rationabilis alterius voluntas vel beneplacitum, nullum 
vero jus strictum, ex. gr. si urbane petenti viam indicare nolis. (Ball. P. 
n. 1) Distinguitur praesertim injuria : 


Bt 

1° Realis et personalis, prout directe violatur jus vel in bona externa 
vel in ea quae corpori et animae intrinseca sunt. 

2° Mera et damnosa, prout fit sine vel cum damno illius ad quem 
jus pertinet. Exemplum prioris est adulterium occultum, nulla prole 
suscepta ; posterioris, adulterium publicum vel quo proles inter legiti- 
mos Jiberos immittitur. 

Divisiones injuriae materialis et formalis, directae et indirectae, gravis 
et levis, eo sensu sumuntur quo similes divisiones in tr. de Actibus 
humanis et de Peccatis occurrerunt. 


499. Ut habeatur injustum per se et formaliter, necesse est ut is ad 
quem jus laesum pertinet, sit, saltem interpretative, invitus. (S. Th. 2.2. 
q. 59. a. 3) Hine regula 274 Juris in 6°: “ Scienti et consentienti non fit 
injuria, neque dolus., Ne tamen haec regula perperam applicetur, 
notandum est non quamvis cognitionem, neque quemvis consensum suf- 
ficere ut injuria amoveatur. Nempe : 

1° Scientia debet esse immunis ab omni errore qui, si agnosceretur, 
per se a consensu dando deterreret. Sic injuste retineretur pecunia 
quam quis obtinuisset ab alio cui falso persuasisset magni momenti 
officium ei a se praestitum esse. 

2° Consensus debet esse : a) Liber, ita ut a consentiente per nullam 
injuriam extorqueatur, quemadmodum a latrone pecunia viatori, metu 
mortis, extorquetur. Similiter libertate debita caret consensus illius 
qui, urgente necessitate, consentit in rem sibi injuriosam et quam, 
seclusa hac necessitate, minime admitteret. Ex. gr. operarii, qui, neces- 
sitate coacti vel mali pejoris metu permoti, salarium minus accipiunt 
quam quod jure naturae deberetur. “Istud quidem est subire vim cui 
justitia reclamat. , (Leo XU, Const. Rerum novarwm) —b) Validus. 
Nam plura jura, ita disponente lege naturali vel positiva, alienari ne- 
queunt. Ita maritus alteri cedere nequit jus quod in uxoris corpus 
habet. Cfr. dicta n. 392. Neque privilegia, quae principaliter in favorem 
alicujus status conceduntur, alienari possunt a singulis hominibus qui 
in eodem versantur, ex. gr. privilegium canonis a clericis, exemptionis 
a Regularibus. Multo minus valeret consensus in alienationem eorum 
quae non versentur sub potestate consentientis. Ita injuriam minime 
tolleret consensus alicujus in mortem sibi inferendam : siquidem direc- 
tum dominium in vitam suam homo non habet. 

CAPUT II. 


DEO UR Oy 


S 1. DE NATURA FURTI. 


500. Furtum latiori sensu complectitur omnes actiones vel omis- 
siones quibus proximus in bonis fortunae laeditur : quo sensu venit in 
septimo Decalogi praecepto : “ Non furtum facies. ,, 

In sensu proprio definitur a S. Thoma (2. 2. q. 66. a. 3): “ Occulta 
acceptio rei alienae ,,,et a multis recentioribus : “ Injusta ablatio rei alie- 
nae, domino rationabiliter invito. , Fusius a Molina (de Just. et J. t. LI. 
disp. 681. n. 16) describitur : acceptio injusta boni externi, absque vi et 
absque ullo consensu ejus cujus est, saltem quoad legitimam tentionem. 

Acceptio discriminat furtum a damno injuste illato, nullo damnifieantis 
emolumento, ex. gr. segetes destruendo, et ‘ab injusta retentione rei quae 
prius bona fide accepta fuerit. 

Injusta, ad excludendam occultam compensationem qua juste rem 
tuam a debitore moroso recuperes. 

Boni externt, ad excludendam usurpationem personae liberae, ex. gr. 
filiorum patri ereptorum. 

Absque vi. Haec verba distinguunt furtum a rapina, quae includit 
manifestam vim illatam personae domini praesentis et renitentis. 

Absque ullo consensu ejus cujus est. Ita diseriminatur furtum ab 
usura in gua solutio pecuniae indebitae non est plene involuntaria. Ut 
notat Ball. P. (n. 12): “ Ad excusandum a furto non requiritur positiva 
voluntas domini, sed satis est eum nec esse, nee fore graviter invitum 
quoad substantiam. Si postea advertas esse invitum quoad substan- 
tiam, rem retinere non potes; quia cessat praesumptio quae excu- 

- sabat.’, 

Satlem quoad legitimam tentionem. Haec indicant furtum dari etiam 
quando res aufertur illi qui, licet ejus proprietatem non habeat, eam 
tamen legitime detineat. Ita furaretur qui rem auferret quam ipse 
creditori in pignus dedisset. 

Ex his explicationibus sequitur non furari eum qui rem alienam 
accipiat joco, vel ob bonum aut commodum illius a quo accipit, ac 


proinde domino nullatenus vel saltem non rationabiliter invito, ex. gr. si 

uxor auferat a marito pecunias ne ludis aut comessationibus eas pro- 
digat. (Bus. ap. S. Alph. n. 519) 

Duo autem sunt quae dicuntur a furto excusare, seu quae, pressius 
loquendo, efficiunt ut ablatio rei alienae furti rationem non habeat : scil. 
necessitas extrema et occulta compensatio. De singulis hic breviter 
dicendum. 


§ 2. DE NECESSITATE QUAE A FURTO EXCUSAT. 


501. ASSERTA. I. Homo in necessitate extrema positus (n. 222) 
potest e bonis alienis tantumdem accipere quantum ipsi ad hane neces- 
sitatem evadendam necessarium est. 

Ratio est: ex ipso jure naturali et ordine divinae Providentiae, res 
temporales destinari ut ex iis hominum necessitati subveniatur ; huic 
autem juri naturali derogari nequit per rerum divisionem et appropria- 
tionem, quae ex jure humano procedit.In hoe sensu dicuntur omnia, 
in necessitate extrema, fieri communia. Si ergo periculum personae 
imminens aliter averti nequit, licet rem alienam vel occulte vel mani- 
feste arripere. (S. Th. 2. 2. q. 66. a. 7) ; 

Necessitati extremae, e communi auctorum sententia, assimilatur 
quasi-extrema, uf dictum est n. 222. 

Ratio est'quod, etiam in ista, agitur de servandis bonis quae natura 
ex se intendit communia esse omnibus hominibus ; quare pariter videtur 
jus datum singulis ad media ordinaria quibus hujusmodi bona conser- 
vent. (Lugo, disp. 16. n. 155) 


502..Quaedam autem explicanda manent de natura et amplitudine 
hujus juris accipiendi rem alienam in necessitate extrema vel quasi- 
extrema. 

1° Juxta sententiam probabiliorem (Lugo, |. c. n. 143; S. Alph. n. 520), 
qui versatur in necessitate habet jus strictum ut rem sibi necessariam 
faciat suam aeque ac si nullius esset; dominus autem rei occupandae 
tantum ex caritate tenetur ad illam indigenti tribuendam, ex justitia 
vero ad nullum impedimentum ponendum quominus indigens jure suo 
ulatur. Ideo qui negligit sucecurrere pauperi in extrema necessitate 
posito, ad restituendum minime tenetur; si vero obstaret ne rem sibi 
necessariam arriperet, ad omnia damna inde secuta reparanda obli- 
garetur. 

2° Si res ablata, finita necessitate, non est consumpta, ex. gr. equus 
ad fugiendos latrones arreptus, domino restituenda est: siquidem jus 
proprietarii jam non eliditur jure primario alterius ad vitam vel bona 

vitae moraliter. aequivalentia. Si vero res, durante necessitate, con- 


sumpta est, nihil restituendum est ab eo qui, eo momento quo rem 
arripuit, neque actu, neque in spe probabili habebat unde restitueret : 
nam, saltem ex aequitate naturali, domini ab hujusmodi plane indigen- 
tibus restilutionem exigere nequeunt. Qui vero alibi bona habet vel 
probabiliter habiturus est, nequit rem alienam auferre nisi cum onere 
eam, si consumpta fuerit, restituendi. Nihil enim amplius requiritur 
ut e praesenti necessitate exeat. Nec videtur aliter solvendus casus 
consumentis in necessitate rem quam antea furto proprie dicto sus- 
tulerit. (S. Alph. n. 520) 

3° Disputatur inter AA. num haec facullas arripiendi rem alienam 
complectatur etiam rem magni valoris, puta notabilem pecuniae sum- 
mam. 

Plures id negant, ex. gr. La Croix (1, 3. p. 1. n. 953), ea ratione ducti 
quod caritas non obligat divitem ad tale subsidium indigenti dandum 
(cfr. n. 223) ; ideo neque indigenti jus est ad illud arripiendum. 

Probabilior tamen est sententia affirmans, quam sequuntur S. Alph. 
(n. 520) et plerique DD. Ratio est, quod si revera res magni valoris 
necessaria est ad necessitatem evadendam, eam arripere licet haud 
secus ac minus pretiosam, cum omnia tune fiant communia. Falsa autem 
est ratio adversariorum supra citata, quia regula fundans obligationem 
dandi indigenti diversa esta regula fundante jus indigentis ad arripien- 
dum. Obligatio enim dandi indigenti mnititur praecepto caritatis quod 
cum gravi incommodo non obligat ; facultas arripiendi nititur jure quod 
singulis inest utendi rebus communibus, quatenus id necessarium est 
ad servanda bona quae natura omnibus communia esse voluit. Rectius 
tamen negatur licere indigenti arripere rem magni valoris quae sit 
medium omnino extraordinarium et exquisitum ad se ex necessitate 
liberaudum, ex. gr. ingentem vim pecuniae ad recuperandam libertatem 
vel ad emenda remedia maxime pretiosa. Talia enim media noluit 


natura omnibus esse communia ; imo etiam neminem obligat ad ea 


adhibenda ut vitam ipsam sibi conservet. (Lugo, I. ¢. n. 159) 

49 Pauperes peccant mortaliter rem magni momenti surripiendo, 
quando possunt petendo necessitatem suam evadere : ton enim in neces- 
sitate extrema versatur qui petendo potest necessaria obtinere. Excipit 
‘ttamen S. Alph. (H. A. tr. 10. n. 15) virum honoratam qui mallet mori 


quam mendicare. Si vero pauper re aliqua peculiari extreme indiget, ita. 


ut dominus teneatur omnino eam dare, quia, ipso non dante, pauper 
periret, tune iste nullatenus peccat rem non petitam arripiendo. 
(S. Alph. I. ¢. n. 140) . 

5° In easu verae necessitatis, etiam tertio licet surripere aliquid e 
bonis alienis ut succurrat indigenti. (S. Th. li ec. ad 3) 

503, II. Non licet rem alienam auferre in necessitate simpliciter 
gravi vel communi. 

Ratio est, quod in his casibus regulariter non agitur de iis bonis quae 
natura omnibus communia esse voluit, ac proinde nihil est quod elidat 
jus exclusivum domini in rem suam. [deo damnata est ab Innoc. 
XI prop. 36°: “ Permissum est furari non solum in extrema necessitate, 
sed etiam in gravi. ,, 

Attamen, si quando in his necessitatibus ageretur de iis bonis quae 
natura omnibus communia esse voluit, puta de sanitate, quamvis in iis 
nonnisi leve detrimentum timeretur, videtur licitum pauperi rem exigui 
valoris quam dominus facillime dare posset, ex. gr. unum panem, 
auferre, si dominus rogatus dare nollet vel de ejus consensu dubitaretur. 
Natura enim, ad bona haee minora communia omnibus hominibus 
tuenda, videtur dedisse jus arripiendi media minora quibus communiter 
vitantur haec mala,quando haec media se habent ad hune finem intentum 
sicut majora bona se habent ad fines majoris momenti. (Lugo. I. c. n. 156) 
Verum regulariter pauperes talia subsidia petere tenentur, siquidem 
domini rationabiliter inviti sunt ne sibi inseiis auferantur dum, absque 


‘gravi incommodo, pelendo obtineri potuissent. Quandoque tamen in 


necessitate gravi possel pauper aliquid exigui valoris surripere, probabi- 
liter judicando opulentum dominum ex pietate non esse invitum, saltem 
quoad substantiam. 


S 3. DE OCOCULTA COMPENSATIONE. 


504. Occulta compensatio, in sensu quo a Theologis moralibus 
adhiberi solet, in eo est quod res aliena occupatur ut propria recupere- 
tur. 


ASSERTA. I. Ut occulta compensatio sit licita, requiruntur sequentes 
conditiones : 

1a Ut agatur de debito e stricta justitia, non autem e quadam con- 
venientia tantum, qualis est ut consanguineus cum reliquis ejusdem 
gradus partem in haereditate per testamentum accipiat. 

Qa Ut debitum illud sit certum, saltem moraliter. Ratio ob quam non 
licet compensatio occulta, quando debitum est tantum probabile, non ita 
facile assignatur, et ipse Lugo (de Just. et J. disp. 16, n. 102 seqq.) sat 
propensus est in eam admittendam. Nihilominus communissima sententia 
eam licere negat: quod forsan satis demonstrant hallucinationis pericu- 
lum et crebrae injustitiae ex hujusmodi compensationibus oriturae. 

Attamen probabilius potest fieri compensatio occulta quando factum 

cui debitum innititur est certum, jus autem quod ex illo facto oritur ita 
probabile ut judex, non obstante alterius possessione, posset in favorem 
creditoris sententiam ferre. Tune enim probabilitas proxime cadit in 
ipsam actionem auferendi rem alienam : quae propterea fit licita. Ita 
Lugo (I. ¢. n. 97 seqq.) et Lehmk. (I. n. 939) : hic tamen scite monet, in 
‘asu hoe minus obvio, generatim requiri ut ad- prudentem virum vel 


confessarium recurratur. Sic licitum censent Lugo, Lessius aliique plu- — 


rimi, diffamatum sibi pecunia compensare famam ablatam a diffamatay 
cum probabile sit diffamantem teneri ad pecunia compensandam famam 
ablatam, si nolit vel nequeat famam restituere. Huic opinioni tamquam 
probabili S, Alph. prius adhaesit ; postea autem eam dimisit. (1. 1. n. 35) 
Certe talis compensatio numquam esset permittenda ultra id quod 
tribunalia verisimiliter essent concessura. 

32 Ut id pro quo fit compensatio jam actu debeatur. Probabiliter 
tamen licet creditori anticipare et compensare sibi pro eo quod alter 
ipsi tantum post certum temporis lapsum debebit, sub hac duplici 
conditione : prior est, ut caveatur damnum quod debitori ex illa anti- 
cipata solutione oriri possit, ex. gr. minus sumendo pro rata damni 
emergentis vel lucri cessantis; posterior, ut sit morale periculum ne 
debitor suo tempore creditori satisfaciat. Ratio est, quod defensio 
justa est non tantum quando jam actu malum infertur, sed etiam 
quando moraliter instat. (Lugo, 1. c. n. 93) 


42 Ut non sit alia via debitum recuperandi. Si enim monendo dabe 


torem vel judicem adeundo potest creditor, sine gravi incommodo, rem 
suam recuperare, occulta compensatio recto ordini adversari videtur ; 
non esset tamen grave peccatum, nisi ex occupatione alicujus rei deter- 


minatae sequeretur grave damnum debitori. Imo nullum erit peecatum 


in omissione hujus ordinis si timentur inimicitiae,amissio expensarum 
litis et similia. (S. Alph. n. 521) 
52 Ut quantum fieri potest vitetur damnum debitoris, sive spirituale, 


sive temporale : spirituale, quatenus existimans nondum. éxstinctum 


esse debitum, maneret in mala fide; temporale, quatenus ipse vel 
ejus haeredes iterum solverent. Ideo monendus esset de exstinctione 


debiti, et, si iterata solutio fieret, restituendum esset acceptum. Atta-— 


men, ut recte monet Ball. P. (n. 40), in praxi haec monilio et restitutio 


aegre fieri poterunt, eo quod debitor occultam compensationem factam 
suspicatus, variis incommodis creditorem, puta famulum, afficeret.Quare, 
si talia timeantur, haec conditio omitti poterit; si quod inde damnum 


debitori obveniat, id iniquitati suae imputare debet. 


Huc quoque refertur quod compensatio fiat in eadem specie cum ea 


quae debebatur : quod tamen intelligendum est, si commode fieri potest. 
62 Ut praecaveatur damnum quod terfio obvenire possit ex occulta 

compensatione, ex. gr. eo quod famulus furti rei ablatae insimularetur. 
Attamen hoe damnum, per accidens secuturum, permitti posset, si secus 
compensatio cum notabili incommodo proprio omittenda esset. (n. 14) 


II. Licita est occulta compensatio quae fit cum omnibus conditioni- 
bus in Asserto I requisitis. 

Nihil enim in se continet quod justitiae commutativae repugnet, cum 
ille qui compensatione utitur sumat quod suum est. Nec repugnat recto 
ordini, qui obstare nequit ne quis rem suam modo extraordinario recu- 
peret, quando via ordinaria praeclusa est. Res patet e conditionum 
explicatione. ; 


505. Saepe adhibetur occulta compensatio a famulis aliisve qui se 
alicujus domini servitio pro certa mercede addixerunt, contendunt 
autem hane operae suae pretio imparem esse. Hos aliqui AA. universe 
damnant, quasi omnis occulta compensatio ipsis esset prohibita, ob 
damnationem ab Innoc. XI factam prop. 378: “ Famuli et famulae 
domesticae possunt occulte heris suis surripere ad compensandam 
operam suam, quam majorem judicant salario quod recipiunt. ,, Sed 
plura hie distinguenda veniunt : 

1° Licet famulo, artifici aliisve mercede conductis, occulta compen- 
satio sub iis conditionibus quae supra (Ass. 1) explicatae sunt, quando 
moraliter certum est mereedem seu salarium esse infra pretium infi- 
mum ad quod jus haberent. Cfr. dicenda de justo salario operariorum 
_n. 646 seqq. qnae magnam partem similis conditionis hominibus appli- 
cari possunt. Excipe tamen, si hujusmodi homines omnino sponte in 
mercedem minorem consensissent, puta ob amicitiam erga dominum, 
ob spem alius favoris, ete. Sed cavendum ne sponte dicantur consen- 
sisse ii qui de iniqua mercede pacti sunt unice quia inopia adigebantur 
(n. 499) : quod in operariis diurnis saepe contingit. 

Nee obstat cit. prop. damnata. Non potuit enim R. P. intendisse ut 
famuli prohiberentur ab usurpando jure quod iis, sicut ceteris, com- 
petit; sed, teste S. Alph. (n. 524), damnavit propositionem ob suam 
generalitatem, e qua deduci posset licere famulis arripere quidquid 
judicarent, etiam cum mera probabilitate, sibi ob labores suos deberi. 

2° Profecto suadendum est ut famuli, sicut et reliqui omnes, ante- 
quam compensatione utantur, confessarium aliumve virum prudentem 
consulant. Sed merito opinatur S. Alph. (I. c.) contra La Croix, Viva, ete. 
hane non esse strictam obligationem, cum minime repugnet eosdem 
homines de injuria sibi facta certum judicium ferre. Manifeste autem 
requiritur ut compensationem facturus non tantum bene norit quid 
generatim exigi possit pro servitio quale ab eo praestatur, sed etiam 

ne, amore proprio obcaecatus, peritiam, industriam et laborem suum 
ultra modum aestimet. , 

3° Si famulus sponte auget operas suas vel artifex industriam pro- 
missam, nihil possunt propter hance rationem occulte surripere, eo quod 
nullo contractu expresso vel tacito jus ad mercedem hujus laboris 
acquirunt; si vero ob voluntatem domini vel clientis expressam aut 
tacitam ita aguot, jus strictum ad eamdem mercedem acquirunt, ideo- 
que, intra limites statutos, compensatione uti poterunt. 


S 4. DE MATERIA GRAVI IN FURTO. 


506. Gravitas materiae in furto desumenda este gravi detrimento 
quod, per injustam ablatiunem rei alienae, infertur fini ob quem rerum 
externarum dominium incolume servetur oportet. Hic autem finis, ut 
bene exponit Lehmkuhl (I. n. 931), duplicem habet respectum: unum 
ad singulos homines, ut inter eos pax et concordia vigeant ; alterum, ad 
universam societatem humanam, ut in ea serventur securitas et necessa- 
rium incitamentum ad industriam laboresque sustinendos. [deo gravitas 
furto accedere potest ex alterutro respectu. 

Ob priorem respectum, grave censebitur furtum rei ob cujus abla; 
tionem dominus rationabiliter gravem tristitiam et aversionem a fure 
concipiat. Manifestum est in hoc casu quantitatem quae grave furtum 
constituat fore proportionatam domini facultatibus ejusque tristitiam et. 
indignationem rationabiliter crescere cum inopia ipsius; insuper atten- 
dendum esse ad subripientis personam, quia erga aliquos, ex. gr. uXo- 
rem et filios, minus rationabiliter erit graviter invitus. [deo ea quantitas 
quae, ob respectum ad hune particularem dominum et furem, grave 
peccatum efficit, dicitur relative gravis. Haec attendenda quotiescum- 
que agitur de furto quod fiat uni particulari homini, nisi sit extraordi- 
narie dives. Si quis enim ingentes divitias habet, videri potesteum ex 
ablatione summae etiam notabilis nullum serium damnum. pati, nee 
rationabiliter gravem tristitiam concipere. Sed in illo easu ulterius 
investigandum est num forte e respectu ad securitatem et bonum uni- ~ 
versae societatis humanae gravitas huic rei-alienae ablationi accedat. 

Jamvero, licet furtum summae satis notabilis non afferret serium 
damnum hominibus ditissimis vel communitatibus, ac proinde leve tan- 
tum peccatum videri posset, securitas tamen societatis humanae postu- 
lat ut furtum sat notabilis summae vel valoris numquam non constituat 
peccatum grave. Si enim sub levi tantum prohiberetur, multiplicarentur 
quamplurimum hujusmodi furta, puta falsificando merces, fraudando 
in pondere et mensura ete., ac proinde notabiliter noceretur securitati 

et fiduciae commercii humani. (Lugo, disp. 16. n. 29) Ideo statuenda est 
aliqua summa quam numquam sine gravi peccato a quolibet auferre 
liceat, et quae propterea quantitas furti absolute gravis vocetur. 


50'7. Ad quantitatem relative gravem pressius determinandam, DD. 
communiter statuunt: ut fartum, quod in unius domini praejudicium fit, 
peceatum letale constituat, requiri et sufficere illam quantitatem qua 
dominus, juxta conditionem suam, ad se cum familia sua singulis diebus 
alendum indigeat : quae regula, ut notat S. Alph. (n. 527), valde obscura 
est, nec universe pro omnibus valet. Hine tamen licet concludere, quod 
clarius est, graviter peccare eum qui operario diurnam mercedem seu 
salarium furetur, cum, saltem regulariter, salarium aequivaleat diurnae 
sustentationi operarii cum familia sua. 

Ingens vero est auctorum dissensio ubi materiam tum relativam, 
tum absolutam, certa pecuniae summa determinare volunt. Hine patet 
fieri non posse ut talia arithmetice definiantur, sed, exceptis limitibus 
extremis, multa esse intermedia quae e variis temporum et locorum 
circumstantiis, judicio prudentis viri, dijudicanda maneant. 

Juvabit tamen ad hoc judicium efformandum sequentia prae oculis 
habere : 

1° Non esse attendendum valorem pecuniae absolutwm, sed relativum 
seu ejus conducibilitatem ad procuranda sibi quae vitae necessaria vel 
utilia sunt, ut cibos, vestes, etc. 

2° Valorem hune pecuniae a medio aevo plurimum minutum esse, 
tum ob detecta nova auri argentique metalla, tum ob emissam monetam 
papyraceam, ideuque hodie majorem summam requiri ad furtum grave 
constituendum quam saeculis elapsis, imo quam primis saeculi decimi 
noni decenniis. (1) 

3° Nec nostris temporibus idem est pecuniae valor in omnibus regio- 
nibus, etiam excultis, ne de remotissimis et barbaris loquamur, in 
quibus saepe paucis assibus labor et victus diurnus constant. Ita minor 
est pecuniae valor in America et Australia quam in Europa, in Anglia 
quam in Belgio, in Belgio quam in Italia, etc. Ideo etiam AA. qui nostro 
tempore in variis regionibus scribunt, rationabiliter in determinanda 
furti gravis quantitate ab invicem dissidere possunt. 

4° In regione nostra haec videntur teneri posse ad materiam relative 
gravem determinandam, quantum moraliter fieri potest: erga pauperes, 
ab 1 ad 2 francos; erga operarios ordinarios a 2 ad 3, nisi (ut non raro, 


(1) Peecuniam ab anno 1790 ad nostra tempora, fere 30 °/o ad 40 0/0 valoris sui 
relativi amisisse opinantur peritissimi Oeconomistae. Cfr. P. Leroy-Beaulieu, 
Essai sur la répartition des richesses, p. 104. 

praesertim ruri, contingit) multo minus salarium Jucrentur; erga homines 
fortunae mediocris, seu etiam quorum conditio fortunae ignoratur, a 7 
ad 10; pro divitibus, non tamen extraordinarie opulentis, a 15 ad 20 fr. 

5° Tamquam summam absolute gravem, alii 20 fr. (Lehmkuhl), alii 25 
(Haine), alii 30 (D’Annib., Buceer.), alii (Waffelaert) 40 statuunt. (1) Nee 
videtur haec ultima computatio pro regione nostra modum excedere, si 
attenditur ingens mutatio quae in valore pecuniae facta est a tempore 
quo multi AA. quos citat S, Alph. (I. ¢.) duos vel tres aureos (15 fr.) 
requirebant. (2) yc 


508. Tres praecipue sunt circumstantiae ob quas ad peccatum grave 
amplior quantitas requiratur, nempe si fur arcte connectitur cum rei 
domino, si res pertinet ad plures dominos, si eadem non uno furto, sed 
pluribus furtulis aufertur. 


I. De furtis personarum conjunctarum. 

1° Plerumque major quantitas requiritur in furtis quae a consangui- 
neis vel amicis fiunt, quia dominus relate ad substantiam censendus est 
minus invitus quam ut eadem ab extraneis auferantur. 

2° Generatim in furtis uxorum et filiorum requiritur materia duplo 
major guam in furtis extraneorum. Advertendum hic agi de casu quo 
auferuntur-ea ad quae supradicti nullum jus habent (cfr. dicta de domi- 
nie uxorum et filiorumfamilias), et fieri posse ut requiratur etiam major 
quantitas, ut si auferrentur tantum esculenta, si filiusjam adultus patri- 


que operam navans quaedam ad honestos usus subriperet, si pater 
facilem se exhibere soleret, etc. Ita multi AA. ut Lessius, Sporer, ete. - 


dicunt non peceare graviter eum qui furetur a patre divite 2 vel 3 aureos, 
qui hodie probabilius 40 fr. aequivalerent. (S. Alph. n. 543; Ball. P.n. 98) 
3° Erga famulos qui furentur pecuniam aliasve res quae caute 


(1) Pro Stat. Foed. Americae, dimidium dollarium sufficere erga mendicantes 
opinatur Konings, quartam dollarii partem, Sabetti; erga agricolas et similes 
operarios 1 doll. (ambo AA. citati); pro mechanicis 2 doll. (Sabetti) ; relate ad 
divites, 2 ad 3 doll. (Konings, Sabetti, Lehmkuhl); relate ad omnino divites, 
5 doll. quae etiam summa a Lehmkuhl et Sabetti dicitur absolute gravis, dum 
Konings 10 doll. requirit. 

(2) Multo longius progreditur P. Palmieri in editione quam nuper (4189S) 
adornavit Compendii Theologiae Moralis, a P. Gury conscripti. Ibi enim (Vol. 1. 
n. 607) haec seribit: “ Audivi alios viros doctos, qui ob valde in dies imminutum 


pecuniae pretium vellent nune materiam absolute grayem eam esse, quae cen- ~ 


tum plus minus francos exaequet, quibus haud aegre assentimus. ,. Existima- 
mus tamen doctum scriptorem majorem putasse deminutionem valoris pecu- 
niae quam reapse sit: quare malumus sententiam tenere quae magis ad com- 
munem scriptorum coaetaneorum opinionem accedat. 

custodiantur, dominus non minus invitus est quam erga extraneos. 
Imo etiam in Cod. Poen. (a. 464 seqq.) furta domesticorum famulorum 
severius puniuntur quam furta extraneorum. Attamen minus inviti, 
saltem rationabiliter, sunt domini ne~a famulis subripiantur esculenta 
vel poculenta. Dummodo haec non sumantur in quantitate vel qualitate 
extraordinaria neque extraneis donentur, probabiliter- numquam deve- 
nitur ad peccatum mortale. (S. Alph. n. 545) | 

40 Saepe pueri aliaeve personae timoratae grave peccatum commit- 
tunt dum res exigui valoris subripiunt, quas falso sine gravi peccato 
auferri non posse autumant. Quare prudentis confessarii erit eos, dum 
ad quaelibet furtula fugienda sedulo excitabit, indirecte monere in iis 
nullum grave peccatum reperiri, dicendo, ex. gr. “ Quamvis haec parva 
subripere non sit peccatum mortale, tamen... , 

509. II. De furtis rerum ad plures pertinentium. 

1° Si quis eadem vice summam prorsus notabilem subripit ad diver- 
sos dominos pertinentem, graviter peccat, ut patet e ratione data n. 506, 
licet nulli personae particulari graviter noceat. 

2° Si res sublata pertinebat ad plures nullum corpus morale consti- 
tuentes, ex. gr. pecunia a pluribus collata ad communem finem prose- 
quendum, neque ulli determinatae personae aufertur summa relative 
gravis, patet ad peccatum mortale requiri materiam absolute gravem. 

3°’Sires sublata pertinebat ad plures unum corpus morale consti- 
tuentes, puta societatem commercii vel communitatem religiosam, ple- 
rumque ad grave furtum requiretur summa absolute gravis. Etenim 
minoris summae furtum plerumque nullum grave detrimentum inferet, 
neque personis physicis in unum morale coeuntibus, neque ipsi enti 
morali, quatenus singulorum civium instar dominium obtinet, con- 
tractus init, ete. Quandogue tamen minor subtractio vel daminilicatio 
grave detrimentum inferre potest vel ipsi communitati qua tali vel 
etiam singulis qui pauci numero illam constituerent : in hoe casu com- 
paranda erit summa ablata cum bonis quae a SOMES possidentur, 
ut de norma relativa (n. 507) factum est. 

4° Si res sublata pertinebat ad opus pium vel ad alium finem ordina- 
batur ita ut nulla persona physice existens jus strictum ad illam habe- 
ret, ad materiam absolute gravem tantum attendendum censemus, cum 
frustra aliunde quam e securitate humanae societatis gravis obligatio 
talia furta vitandi quaeratur. 


510. III. De furtis minutis. 
{° Possunt certe coalescere ad grave peccatum constituendum furta 
minuta in praejudicium ejusdem domini facta : siquidem notabile dam- 

num ei inferre possunt. Cfr. prop. 388™ ab Innoc. XI damnatam : * Non 
tenetur quis sub poena peccati mortalis restituere quod ablatum est per 
pauca furta, quantumcumque sit magna summa totalis. , 

2° Similiter dicendum etiamsi a pluribus dominis per plura furtula 
ablata est summa notabilis, ex. gr. fraudibus in poudere et mensura 
adhibitis. Patet e-dictis n. 506. ‘ 

3° Si plura furtula committuntur ex animo perveniendi ad summam 
notabilem, sufficit ad graviter peccandum eadem quantitas quae supra 
statuta est; sed videndum utrum uni an pluribus noceat furtum, ut cen- 
sequenter relativa vel absoluta norma applicetur. Haec varia furtula 
per intentionem moraliter persistentem conjunguntur in unum pees 
grave in ordine ad confessionem. Cfr. n. 166. 

4° Si abest animus determinatus magnam summam per partes surri- 
piendi, nee separantur furtula magno temporis intervallo, probabiliter 
ad grave peccatum requiritur summa duplo major in iis quibus eidem 
domino nocetur : quia minus detrimentum e talibus furtulis quam ex 
ablatione magnae summae sentitur ideoque domini minus censentur 
inviti. Similiter duplicanda erit summa absolute gravis, si aufertur res 
ad plures pertinens : quia talia furtulasminus nocent bono communi. 
(S. Alph. n. 530 ; Ball. P.n. 74seq.) - . - 

5° Nullum dubium esse potest de veritate hujus generalis effati : 
“furta minuta non coalescere ubi magno interyallo separantur ,,, dum- 
modo absit animus magnam summam per plura furtula coacervandi, 
Sic enim nullum grave damnum neqne privatis, neque reipublicae 
infertur. At difficillimum est statuere- aliquem certum limitem ultra 
quem numquam coalescant. Sapienter Ball. P. (n. 78) censet non solum 
temporis intervallum esse attendendum, sed etiam naturam rei quae 
surripitur et dispositionem animi in eo qui surripit ; tum e communi 
sensu rem aestimandam esse, et, si gravitas incerta maneat, abstinen- 
dum a severiore judicio. S. Alph. (I. ¢.) probat sententiam Roncaglia 
opinantis duorum mensium spatium requiri ne coalescant furta quorum 
quantitas non attingat quidem materiam gravem, sed ad eam accedat. 
Recte autem opinatur Ball. P. (I. ¢.) suflicere posse interdum spatium 
unius mensis vel brevius in furto rerum omnino exiguarum, ut si quis 
saepe per agros uvas, ficus, fabas, poma, ete. leviusculis furtis surripe- 
ret, etiam per plures annos in hac consuetudine perseverans. Imo unum 
alterumve pomum, racemum et similia e viridario vel vinea aliena inter- 
dum decerpere, probabiliter ab omni culpa vacat. Idem dici potest, ob 
‘praesumplum domini consensum, de operariis comedentibus usque ad 
saturitatem fructus ad quos decerpendos conducti sunt, et similibus. 
(Lugo, de Just. et J. disp. 16. n. 78) 
_ 6° Peccatum grave e pluribus furtis minutis, quae intentione non 

uniantur, oritur quando fur advertens jam fere sublatam esse notabi- 
lem summam, eam novo furtulo complet vel jam penitus completam 
retinere statuit. (Lugo, |. c. n. 37 seq.) 

7° Qui per plura furta minuta jam ad summam gravem pervenit 
iterumque ab eodem domino rem levis valoris aufert, peccat leviter si, 
immemor gravis damni illati, hoc novum furtulum patrat ; si vero hujus 
gravis damni memor est, novum illud furtum cum prioribus in unum 
peecatum mortale furti coalescit. (Lugo, |. ¢. n. 43 seq.) 

8° Si plures eidem domino levia quaedam auferant, licet omnia illa 
furtula simul sumpta quantitatem notabilem efficiant, nullus graviter 
peccat, etiamsi novit damna ab aliis illata, excepto casu quo ad grave 

‘damnum inferendum conspirarunt. (Lugo, |. ¢. n. 53 seqq.) Ratio est, 
quod nullus fuit gravis damni causa nec per seipsum, ut liquet, nec per 
alios : quippe qui supponantur damnum sua sponte intulisse. 

‘9° Ablatio rei quae in se parvi valoris est, sed ad quam proprietarius 
multum afficitur, ex. gr. floris quem multo amore excoluit, canis quem 
praediligit, numquam constituit furtum grave. Sed eadem erit pecca- 
tum grave contra caritatem, si praevidetur proximum rationabiliter 
gravem dolorem ex illa ablatione concepturum esse. Imo posset evadere 
peccatum grave contra justitiam ob damnum quod inde sequatur, ex. gr, 
si quis furetur operario instrumentum exigui pretii sine quo laborare 
salariumque mereri non posset. 


SECTIO Ill. — DE RESTITUTIONE. 


CAPUT I. 
NOTIO ET RADICES RESTITUTIONIS. 


511. Restitutio, in sensu stricto quo hic usurpatur, est actus justi- 
. tiae commutativae quo reparatur laesio juris alieni. 
Obligatio igitur restituendi oritur tantum e laesione justitiae commu- 
tativae, non autem e laesione aliarum virtutum. Ratio hujus differentiae 
desumitur e diversitate objecti et motivi formalis harum virtutum. 
Justitia nempe commutativa respicit formaliter bonum aequalitatis, seu 
ut unusquisque habeat quod suum est jure stricto (cfr. n. 461) et nemo 
sine rebus suis maneat. Sicut ergo justitia commutativa obligat ne res 
aliena surripiatur, ita etiam prohibet ne jam subrepta servetur. Ideo res- 

tituenda est res ablata, vel saltem illius aequivalens, ut aequalitas iterum 
vigeat. In ceteris vero virtutibus, peracta laesione, non permanet per se 
motivum quod talis virtus respiciebat. Ita, si quis tenebatur ex caritate 
ad succurrendum proximo in extrema necessitate posito, nee succurrit, 
peccavit quidem, sed non perseverat per se motivum honestatis quod 
ipsum ad tale auxilium dandum obligabat. Nam, cessante necessitate 
extrema, proximus jam non indiget, saltem necessario, sublevatione 
negata. Per accidens quidem potest hoe caritatis officium perdurare una 
cum necessitate : obligatio vero tune minime implenda est ratione 
damni illati et per modum restitutionis, sed eadem ratione ac si nune 
primum necessitas inciperet. (Lugo, de Just. et J. disp. 1. n. 52) Quod 
applicandum est etiam justitiae legali et distributivae : his enim viola- 
lis, non urget illa obligatio restituendae aequalitatis, siquidem nullius 
jus strictum laesum vel res ablata est. Quandoque tamen iniquus distri- 
butor officiorum obiter jus strictum laedit et consequenter ad illud 
restituendum obligatur. Cfr. n. 515. 

Praeceptum restitutionis esse grave, dummodo de reparanda notabili 
juris laesione agatur, per-se liquet. Jdeo ei qui.ad eam faciendam in 
re notabili obligatur, necessaria ad salutem est voluntas seria et efficax 
restituendi ablatum. Attamen si, parte quadam restituta, reliquum jam 
non efficit materiam gravem, obligatio levis evadit. Exemplo sit ille qui 
operario abstulisset salarium diurnum 3 francorum eique dimidium fr. 
restitueret. 

Duae autem restitutionis radices communiter assignantur, nempe res 
accepta et injusta acceptio. Prior radix proprie locum obtinet quando 
aliquis sine peccato aliquid alienum habet, ex. gr. vestem quam bona 
fide a fure emit vel pro veste sua abstulit; posterior autem habetur 
quando aliquis injuste detinet rem quam novit esse alienam vel eadem 
alium privavit, etiamsi nullum emolumentum inde perceperit, ex. gr. ubi 
alienam domum incendit. Injusta igitur acceptio late accipitur pro 
quacumque damnificatione, etiam sine utilitate laedentis. (Lugo, disp. 8. 
n. 25) 

Discrimen magnum viget quoad quantitatem restituendam, prout 
obligatio ex priore vel ex posteriore radice oritur. Ubi detinetur res 
aliena sine injusta laesione, aequalitas restituetur dummodo res illa 
domino suo reddatur. Ubi vero injustum damnum illatum erit, aequalitas. 
restituenda exiget ut injuste laesus recuperet quidquid detrimenti ex 
illa injuria passus est, saltem quatenus detrimentum hoe illatum est 
cum iis conditionibus quae Cap. seq. elucidabuntur. Hine non sufficiet — 
reddere pretium rei ablatae, sed insuper reparanda erunt omnia damna 
ex hac ablatione secuta et saltem in confuso praevisa, ut declara- 
bitur n. 518. 

CAPUT II. 
DE RESTITUTIONE OB INJUSTAM ACCEPTIONEM. 


512. Ut ex injusta acceptione seu damnificatione oriatur obligatio 
restituendi,requiruntur tres conditiones : 1* Ut actio (vel omissio actionis 
debitae) adversetur justitiae commutativae ; — 22 ut sit causa efficax 
damni realiter secuti; — 3 ut includat culpam theologicam seu formale 
peccatum. De singulis his conditionibus agendum est. 


§ 1. DE PRIMA CONDITIONE : UT ACTIO SIT INJUSTA. 


513. Ratio hujus conditionis liquet ex iis quae supra (n. 511) de 
restitutionis notione dicta sunt. Oportet igitur : 1° Ut actio spoliet alte- 
rum bono ad quod habeat jus strictum in re vel ad rem. ~ 2° Ut agens 
non habuerit jus hoe bonum anferendi : nemini enim injuriam facit qui 
utitur jure suo (Marres, I. 2. n. 50) 


QUAER. I. Num contra justitiam commutativam peccet et conse- 
quenter ad restitutionem teneatur qui inculpabiliter damni causam 
posuit, et, cum posset impedire, sequelas damnosas impedire omisit. 


RESP. Affirmative. Nam, sicut ex justitia prohibemur ne actione 
nostra alteri noceamus, ita etiam tenemur prohibere ne actio nostra 
alteri noceat quamdiu ejus efficacia in nostra potestate remanet. 
Attamen, quia causae damnificantis positio minus voluntaria est, haec 
obligatio non est tanta quanta oritur ex actione formaliter injusta, 
ideoque non urget cum incommodo relative gravi. Quare, si falsum 
crimen alicui ex inadvertentia vel errore adscripseris, non teneris ad 
verba retractanda cum gravi propriae existimationis detrimento; si 
ferculum venenatum apposueris Caio et is illud Titio prope assidenti 
tradiderit, non teneris Titium monere si id citra grave periculum facere 
nequis. (Lugo, disp. 8. n. 86 ; Gury, I. n. 662 ; Lehmk. I. n. 969 ; D’Annib. 
Pit 2ha5 ball. Py n £22) : 

_ Hine patet quid statuendum sit de viatore qui imprudentia non gra- 
viter culpabili ignem silvae apposuerit, de pharmacopola qui clienti ex 
errore venenum pro medicina praebuerit, de possessore rei alienae qui 
eam ex inadvertentia alteri donaverit, ete. Hi omnes si negligunt, cum 
sine incommodo relative gravi id possent, damnosas harum actionum 

suarum sequelas impedire, tenentur ad compensandum totum damnum 
quod adhuc impedire potuissent. / 


514. QUAER. II. Num violet justitiam commutativam et ad resti- 
tuendum teneatur qui impedit alium a bono-quodam consequendo ‘quod 
nondum possidet, puta munere, haereditate, etc. 


RESP. 1° Affirmative, si ille qui ita apedane jus strictum ad illud 
bonum habeat. In hoc casu parum reiert quaenam media adhibeantur : 


nam injustitia tune committitur ratione rei in qua vel ad quam jusstric- 


tum habetur. Exemplum habes in haerede qui, etiam meris precibus, 
tabellionem, qui ex officio mandantis negotia gerere debeat, induceret 
ad testamentum in favorem tertii non conscribendum. Zs 

2° Affirmative etiam, quotiescumque media de se injusta, ex. gr. 
metus vel fraudes, efficaciter adhibentur ad impediendum alium ne con- 
sequatur bonum ad quod jus sive strictum, sive latum habet. Is enim 
sallem jus strictum habet ne mediis injustis a consecutione hujus boni 
impediatur. Ita ad restitutionem teneretur mercator qui alium, litteras 
ab eo datas intercipiendo, a lucro faciendo impediret, Cfr. n. 530. 
Excipiendus foret ab illa restituendi obligatione is qui alterum, etiam 
metu vel fraudibus, impediret a consequendo bono quod dari vel 
accipi per se sine peccato nequiret. Exemplo sit uxor quae maritum 
fraudibus a prodiga donatione facienda averteret. 

3° Negative, quotiescumque deest tum jus strictum, tum medium de 
se injustum, ut per se patet, ex. gr. quando quis precibus testatorem ab 
aliquo haerede conscribendo ayertit. Cfr. Lehmk. I. n. 973 seqq.; Marres, 
1. 2. n. 51 seq. ee: 


515. QUAER., III. Num ettien commutativam violet iniquus 
officiorum distributor. 


RESP. Dupliciter jus strictum laedere potest qui in officiis, benefi- 
ciis, muneribus publicis distribuendis, personarum acceptionem com- 
milttit. Videlicet : 


Ld . 7 . . . ¥ 
1° Jus strictum quod societas habet ne munera indignis conferantur : 


ad quod jus servandum per quasi-contractum se obligat qui hoe offi- 
cium distribuendi suscipit. Quare tenebitur ad reparanda damna quae 
saltem confuse praevidit inferri posse ab indignis quos nominavit, sive 
communitali qua tali, sive singulis civibus quorum negotia indigni 


propter munus suum gerere debeant. Ita debet communitati restituere — 


stipendium quod accipit indignus : istud enim communitas censenda 
est dare nolle nisi iis qui digni sint. (Ball. P. tr. 8. p. 1. n. 47) 

2° Jus strictum dignioris ad hoc munus consequendum. Hoc autem 
jus digniori competit tantum, quando candidatis promittitur, sub one- 
rosa conditione, fore ut dignior eligatur. Exemplum habes in concur- 
sibus qui instituuntur ea conditione ut qui optimum fecerit librum, 
statuam, etc.. praemio donetur. 

Juxta sententiam communem, quando beneficia ecclesiastica per con- 
eursum conferuntur, eligens dignum, omisso digniore, tenetur huic 
damnum compensare ; non desunt tamen AA. graves qui hanc obliga- 
tionem compensandi negant, quia non constaf de hoc jure stricto quod 
digniori ad beneficia acquisitum sit, licet certo incumbat episcopo obli- 
gatio illud digniori conferendi ad bopum commune Ecclesiae procuran- 
dum. Hane sententiam quam prius probabilem censuerat, S. Alph. in 
retractat. suis (q. 47) rejicit ; dubius haeret Lehmk. (n. 972 in nota) In 
nostra regione quaestio practica non est. Nam certum est nullum jus 
strictum alicui ad determinatum munus acquiri e concursibus gene- 
ralibus qui, in nostris dioecesibus, instituuntur ad scientiam cleri pro- 
bandam. Disputatio igitur supradicta unice procedit de iis concursibus 
qui, juxta legem Tridentinam, pro singulis paroeciis vacantibus insti- 
tuendi essent. (Sess. 24, de ref. c. 18) 


§ 2. DE SECUNDA GONDITIONE : UT ACTIO SIT CAUSA EFFICAX 
. DAMNI REALITER SECUTI. 


516. Manifesta est ratio ob quam illa conditio requiritur : nam si 
damnum nullum illatum est, nihil est quod reparetur; si autem deest 
nexus verae causalitatis inter actionem et damnum, istud agenti imputari 
nequit, sed potius tribuendum est aliis causis quae ex illa actione occa- 
sionem sumpserunt hoc damnum producendi. 

Ideo nulla est obligatio restituendi: 1° si voluntas nocendi mere 


interna fuit, yel prodiit quidem in actum externum, sed qui effectum 


nullatenus obtinere potuerit, ex. gr. si ille qui obligationes Status furari 
intendebat, chartam nullius valoris subripuit ; — 2° si nullum damnum 
ex injuria secutum est, ex. gr. si committitur adulterium occultum e 
quo nulla proles nascatur ; — 3° si damnum sequitur ex actione tam- 
quam ex causa mere occasionali, seu per accidens. Tales enim causae 
non sunt ex natura sua aptae ad effectum producendum. Exemplum 
causae occasionalis habes in homicidio quod, a Petro commissum, Paulo, 
ob alia jam antea patrata scelera, imputatur : damnum Paulo, ex errore 
judicis oceasione hujus homicidii ortum, Petrus reparare non debet. 
Excipiendus tamen foret casus quo Petrus de industria eligeret illas 
circumstantias quae moraliter habiturae essent proximum influxum in 

falsam imputationem homicidii, puta si Pauli vestibus indueretur vel 
armis uteretur ad homicidium patrandum, si easdem vestes sanguine 
foedatas in Pauli domum projiceret, etc. (S. Alph. n. 635; Gury. I. n. 669) 
Exemplum causae per accidens praebet furtum exigui valoris quod 
avaro causa gravis morbi fiat : cum desit probabilis connexio inter fur- 
tum leve gravemque morbum, fur hujus aegritudinis damna compen- 
sare non tenetur. (Marres, 1. c. nn. 53, 55) 

Licet de his generalibus principiis satis conveniat, saepe in praxi dif- 
ficile est discernere quaenam causae per se, quaenam occasionales aut 
per accidens dicendae sint. Hine necesse est quasdam speciales quaes- 
tiones examinare. : 


51'7. QUAER. I. Num restitutionis obligatio oriatur ex actione quae 
ex se non habet probabilem connexionem cum damno secuto, sed quae 
ponitur cum directa intentione ut illud sequatur. 


RESP. Duplex datur sententia probabilis. Prior obligationem affir- 
mat : ita Lugo (disp. 8. n. 73 seqq.), Ball. P. (n. 115), ete. Rationem affe- 
runt, quod “ quando accedit intentio determinata illius effectus, et ex ea 
intentione ponitur causa ut sequatur ille effectus, haec intentio supplet 
connexionem, et facit quod effectus sit voluntarius operanti : facit enim 
quod sit vera causa illius. Ad rationem enim causae multum conducit 
intentio operantis. , (Lugo, ]. ¢. n. 75) Posterior negat restituendi obli- 
gationem : ita Lessius (Il. 2. ce. 9. n. 113), S. Alpb. (n. 636), Lehmk. 
(I..n. 979), Marres (1. c. n. 54), ete. Ratione ista nituntur : intentio illa 
interna nullatenus mutat actionem externam quae manet quod de se 
est, mera occasio vel causa per accidens damnj. Hine non externe, 
sed interne tantum peccabitur contra caritatem vel etiam contra justi- 
tiam, ex. gr. desiderando alii in bonis vel fama nocere. Practice igitur 
non constat de obligatione reparandi actionis consectaria : 

1° Si Petrus furtum aliudve scelus committit, diserte intendens ut 
Paulus propter hoe delictum poena plectatur, nisi (ut supra dictum est). 
tales circumstantias ex industria elegerit ut judices prudenter Paulum- 
delicti auctorem habere debuerint. 

2° Si fur modicam summam avaro eripit, intendens ut propter illam 
jacturam in gravem morbum incidat. 

3° Si quis ponit venenum in angulo cubiculi sui aliove loco per quem 
rarissime transit ipsius inimicus, cupiens ut, si transeat venenumque 
sumat, moriatur. 

\ 

QUAEB.II. Num teneatur ad restitutionem ‘qui alium pravo exemplo 

suo ad damnum inferendum impulit. 


v 

RESP. Probabilius ad reparandum damnum quod alii intulerunt non 
tenetur, dummodo absit conspiratio. Ita S. Alph. n. 537, cum sententia 


- communi. Ratio est: exemplum pravum non tendere per se ad alios exci- 


tandos ut damnum simile inferant. Hoe autem, ex dictis ad Quaest. 
12™, procedit non tantum quando aliquis praevidet mali exempli sui 
efficaciam, sed etiam quando eam intendit. Quidam tamen, ut Bil- 
luart (de Jure et Just. Diss. 8. a. 13. § 3), contradicunt eo quod exem- 
plum prayum dantes, quod praevideant efficax fore, ponant actionem e 
qua probabiliter secutura sit injusta damnificatio ab aliis exercenda : 
siquidem experientia constat homines exemplis moveri magis quam 
verbis. 


S 3. DE TERTIA CONDITIONE : UT DETUR CULPA THEOLOGICA. 


518. NOTIONES. Culpa e qua damnum procedere potest distingui- 
tur duplex : theologica et juridica. 

Theologica culpa idem sonat ac nicnatite formale ; eam igitur remo- 
vet quidquid a peccato formali excusat, puta ignorantia, inadvertentia, 
vis, ete. Nullum ergo damnum theologice culpabile esse potest quin, 
saltem in confuso, praevisum fuerit.' 

Juridica culpa consistit in omissione illius diligentiae quam leges 
civiles in singulis materiis adhiberi jubent. Plerumque intelligitur mere 
juridica seu quam nulla theologica culpa comitetur. 

Solent quoque antiquiores AA. culpam juridicam dispescere in latam, 
levem et levissimam. His tamen verbis non omnes idem intendebant, 
nec multum refert ea satis obscura distinctio ad forum conscientiae. 
Cfr. Gousset, Th. Mor. I. n. 925 


ASSERTA. I. Secluso contractu quo quis se obligarit ad compen- 
sandum damnum e culpa juridica vel casu fortuito oriundum, non datur 
obligatio restitutionis, ante sententiam judicis, nisi e culpa theologica. 
Nam ubi deest actus humanus, cum plena advertentia et libertate posi- 
tus, homo damnum inferens potius causis necessariis quam liberis 
assimilatur ideoque, spectato saltem solo jure naturae, non est obligan- 
dus ut de talium actionum sequelis respondeat. Damnum autem quod 
sine culpa theologica infertur, ex. gr. ab ebrio, amente, distracto, potias 
infortunio quam injustae damnificationi tribuendum est. (Lehmk. I. n. 963) 

Reparanda tamen sunt, tamquam indirecte voluntaria, damna in 
ebrietate illata, quando ipsa ebrietas voluntaria fuit et praevisum dam- 
num, puta quia ebriosus novit se in hoc statu talia nocumenta inferre 


solere. (n. 187) 

II, Etiam ex lege civili, nulla datur obligatio restitutionem faciendi 
ob culpam mere juridicam, ante sententiam a judice latam. Tam dura 
enim poenae sibimetipsi imponendae obligatio neque a bono communi 
exigitur, neque ex intentione legislatoris probatur ; praeterea univer- 


salis consuetudo leges civiles de restitutione post sententiam judicis — 


facienda interpretatur. 


III. E culpa mere juridica nascitur tamen obligatio restitutionis, 
etiam in foro conscientiae, postquam per judicis sententiam imposita 
est. Talis enim sententia justa est, siquidem leges applicat quae bono 
communi et publicae securitati utiles, imo et necessariae sunt. Nemini 
igitur licet occulta compensatione resumere quod, propter damnum 
juridica culpa illatum, solvere a judice jussus est. Quandoque etiam 
earitas obligabit ad compensandum damnum e juridica culpa ortum, 
antequam sententia a judice lata sit, nempe si evidens est reparationem 
e lege civili deberi, laesus vero, sine gravi incommodo, ad judicem 
recurrere nequit : ut posset fieri in casu operarii qui e culpa mere juri- 
dica heri vulneratus fuisset et ex lege civili jus ad damni compensatio- 
nem haberet. ae 

519. QUAER. I. Num, secluso contractu, detur ap get restituendi 
ob damnum levi culpa theologica illatum. 


RESP. 1° Si levitas e materiae parvitate oritur, indubium est restitu- 
tionem hujus parvi damni sub levi faciendam esse.- 

2° Si levitas oritur ex imperfectione cognitionis vel libertatis, proba- 
bilius nulla datur quidquam restituendi obligatio, etiamsi damnum est 
grave. (Lugo, disp. 8. n. 57 seqq.; S. Alph. n. 552) Nam talis obligatio 
neguit imponi sub gravi, siquidem tam leve delictum nequit ortum dare 
obligationi tam onerosae, quae, licet proprie non sit poena, tamen ratio- 
nem poenae imitatur ; neque sub levi imponi potest, eo quod talis obli- 
gatio cum materia gravi proportionem non habet ita ut e rerum natura 
oriri queat, quamvis, ob positivam voluntatem legislatoris, possit 
materia gravis sub levi obligare. Attamen AA. magni nominis, ut Molina, 
Laymann, etc... docent restitutionem faciendam esse pro culpae propor- 
tione : unde levis pars damni sub levi reparanda esset. Sed, saltem in 
praxi, haec obligatio non est urgenda : quia domini laesi de reparatione 
tam exigua plerumque non sunt solliciti. Insuper, juxta opinionem valde 
communem, e culpa imperfecta ne levem quidem materiam restituendi 
obligatio oritur, eo quod sequelae talis actionis potius casui fortuito 
quam homini agenti adscribendae sunt. (Lehmk. I. n. 966) 


Pa 

QUAER. II. Num teneatur ad restitutionem sub gravi qui, per plures 
culpas veniales plene deliberatas, tandem grave damnum intulit. 


RESP. 1° Quando parva illa damna eidem personae illata sunt, nec 
magnum intervallum inter ea intercessit, videtur exsurgere gravis obli- 
gatio ex quo grave illud damnum illatum advertitur. Nam ubi completa 
est materia gravis, dominus censendus est graviter invitus quominus 
sibi non restituatur materia objective gravis, ac proinde qui injuste 
retinet plures illas materias leves eidem domino debitas, scienter com- 
plet retentionem injustam materiae gravis. Ita communissima sententia. 
(Marres, 1. 2. n. 66) Attamen plures AA. ut Diana et Viva, quibus adhae- 
ret Lehmk. (I. n. 968), opinantur restitutionem hane sub levi tantum obli- 
gare : “ quia fieri nequivit ut aliquis sine peccato gravi pervenerit ad 
damnum grave, nisi inculpabilis error sive ignorantia circa valorem 

-totalis damni intercesserit : quod si factum est, de excessu valoris non 
tenetur. ,, (Lehmk. 1. ¢.) 

2° Gravem quoque existimamus exsurgere obligationem restituendi 
si damnificator damnum objective grave intulit, quamvis leviter tantum 
peccaverit, quia errore invincibili, existimavit majorem quantitatem ad 
grave peccatum requiri, puta ob maximas damnificati divitias. Valet 
enim eadem ratio. Excipi tamen potest cum Lebmk. (n. 967) casus quo, 
ob nimiam disproportionem inter facultates damnificatoris et damnum 
passi, nimium incommodum in restitutione foret quam ut reo peccati 
levis imponeretur. 

3° Si parvae illae damnificationes diversis personis factae sint ita ut 
nulli grave damnum intulerint, probabilius tantum sub levi haec obliga- 
tio urget. Nemo enim in hoe casu graviter invitus esse potest quominus 
sibi restitutio non fiat. (Marres, |. c.) Urgent quidam gravis obligationis 
fautores (ut Ball. P. n. 116) paritatem cum eo qui per furta minuta sum- 
mam gravem a diversis abstulit. Sed ratio haee, e communi securitate 
et bono deducta (n. 506), minus stringens videtur quando non retinetur 
summa notabilis injuste acquisita, sed tantum nocumenta prorsus prae- 
terita reparanda sunt. 


520. QUAER. III. Num teneatur ad restitutionem, ante judicis sen- 
tentiam, qui, culpa mere juridica, damnum intulit rei alienae dum con- 
tractus cujusdam, puta depositi, locationis, ete. obligationes non ser- 
vavil. 


RESP. Probabilius per se non tenetur. Nam contractum ineundo in 
se suscepit illam tantum obligationem quam leges contrahentibus impo- 
nunt ; leges autem jubent quidem talia damna compensare, sed tantum 


506 TRACT. VIIL. SECT. III. DE RESTITUTIONE. 


post judicis sententiam. Quare practice posthaberi potest sententia con 
traria quam multi, praesertim e veteribus DI). (Molina, disp. 205. n. 1; 
Lessius, |. 2. ¢. 7. n. 46), tenebant, quia, posita sanctione legis civilis, 
contrahentes implicite se obligant ad praestandam eam diligentiam 


quam leges requirunt, ac proinde etiam ad compensanda damna alteri. 


parti oritura ex omissione hujus diligentiae. Sed hujus rationis infir- 


mitas satis patet e sensu supra exposito legum, saltem recentiorum. 


Per accidens tamen posset talis obligatio adesse, nempe si contrahens 
diserte se ad damna e culpa mere juridica orta, ante judicis sententiam, 
eompensanda obligasset. Cum enim liberum ei sit per contractum in se 
suscipere damna etiam mere fortuita, ut fit in contractu assecurationis, 
a fortiori se ad damna, e qualicumque negligentia sua oritura, compen- 
sanda obligare potest. Cfr. Marres, |. 3. n. 203. ; 


QUAER. IV. Num teneatur ad restitutionem qui, munus aliquod, 
ex. gr. medici, advocati, confessarii, exercendo, sine culpa theologica 
aliis nocuit. ‘ 

RESP. Probabilius non tenetur. (Lugo, disp. 8. n. 90 seqq. ; S. Alph. 
n. 555; Ball. P. n. 120) Per illum enim quasi-contractum, qui suscipiendo 
talia munera initur, hujusmodi homines non sunt censendi se ad onus tam 
arduum obligasse ut compensarent damna quae, sine gravi culpa theo- 
logica, causare possent. Sufficit enim ut se obligent ad officia haee dili- 
genter obeunda. Imo etiam tam ardua obligatio bono communi adver- 
saretur : quippe quae homines probos a talibus muneribus suscipiendis 
deterreret. 

Attamen cum munera hujusmodi magnam diligentiam natura sua 
expostulent, facilius negligentia, quae materialiter valde levis videatur, 
potest fieri gravis ideoque, nisi oblivione aut inadvertentia excusetur, 
culpam gravem theologicam constituet et ad restituendum obligabit. 


QUAER. V. Num teneatur ad restitutionem qui malam yoluntatem 
retractat antequam damnum producatur. 


RESP. Affirmative. Nam, quando agitur de causa physica damni (ut 
hic supponimus), voluntatis poenitentia nequit impedire quominus actio 


praecedens efficaciter damnum producat, ex. gr. ubi quis, igne alienis. 


aedibus injecto, peccatum suum dolet antequam totum aedificium flam- 
mis comburatur. Manet ergo jam contracta restitutionis obligatio. 

Quid possit retractatio voluntatis ad excusandum a restitutione damni 
in guod per causam moralem influxus exerceatur, dicetur ubi de Coe pe: 
ratione. (nn. 536, 538) ; 

S 4. DE DAMNIFICATIONE DUBIA VEL CUM ERRORE PATRATA. 


521.1. De damnificatione dubia. 

1° Si, post diligentem inquisitionem, dubium probabile manet num 
damnum fuerit illatum vel causa injusta posita, communis sententia 
tenet cum S. Alph. (n. 562) non esse faciendam restitutionem : eo quod 
facta non sunt praesumenda sed probanda. Sic nihil restituere tenetur 
qui dubitat num calumnia a se prolata alteri damnum in negotiatione 
intulerit, vel utrum id quod dixerit vera fuerit calumnia an justa occulti 
delicti manifestatio. . 

20 Si dubium vertitur circa influxum causae in effectum damnosum, 
ex. gr. si constat de damno illato negotiationi et de calumnia, sed dubi- 
tatur utrum ex hac an ex alia causa damnum ortum sit, plerique AA. ut 
Lugo, Lessins, Sanchez, docent restituendum esse : quia standum est 
praesumptioni quae hic certe adversatur ei qui causam de se aptam ad 
damnum inferendum injuste posuit. Nihilominus probabilem censet 
S.Alph. (I. c.) sententiam oppositam, ob principium generale : quod nemo 
ad restituendum obligatur nisi omnino constet eum fuisse veram causam 
damni. Attamen S. Doctor hane sententiam praesertim proponit de 
causis moralibus, puta consilio vel mandato, in quibus facilins dubitari 
potest num revera in damnum influxerint. Si enim de causis physicis, 
ex. gr. vulnere letali, ageretur, raro esset ratio probabilis dubitandi num 
causa hujusmodi in effectum, puta in mortem, influxerit. 

3° Si constat de damno illato et de causa per se efficaci injuste posita, 
sed dubitatur de damni auctore, iterum utrimque sententia probabilis 
oceurrit. Exemplo sit mors hominis secuta e duobus vulneribus letalibus 
quae duo viri simul, sine conspiratione tamen, in eum explodentes intu- 
lerint, vel darmnum illatum marito et filiis legitimis per prolem. adulte- 
rinam editam ab uxore quae cum duobus viris non suis, copulam, tem- 
pore apto, habuerit. 

Plerique AA opinantur in hoc casu restitutionem a singulis damnifica- 
toribus pro parte sua faciendam esse : quia, licet nemo teneatur ad 
damnum reparandum in dubio num a se illatum sit, hie tamen datur.fun- 
damentum obligationis certum : nam, ponendo causam damni per se 
efficacem, unusquisque una cum aliis causat incertitudinem circa verum 
- damni auctorem. Hanc autem incertitudinem causando, damnum certum 
inferunt ei qui alias a certo auctore totius damnireparationem postulare 
potuisset. Cfr, Lehmk. I. n. 978. Attamen S:; Alph. (n. 657) cum aliis 
opivatur probabilius nulli restitutionem stricte imponendam esse : quia 
non constat morali ¢ertitudine damnum ab ullo efficaciter illatum esse. 
Ad rationem autem oppositam respondet : eam rarissime verificari, eo 

quod damnum cum aliis sine conspiratione inferentes, ad tale nocumen- 


tum fere numquam attendunt ideoque, in foro conscientiae, illud 


reparare non tenentur. 

Quare universe, quotieseumque dubium pr obabile manet de qualibet 
conditione ad restitutionis obligationem requisita, saltem probabilis 
sententia ab ea stricte imponenda excusat. 


522. II. De errore in damnificatione. 
1° Qui errore invincibili existimat multo minus esse damnum quod 


infert quam revera sit, probabilius tenetur tantum ad compensandam —- 


partem damni quam apprehendit. (S. Alph. n. 613) Ratio est, quod ad 
restitutionis obligationem requiritur culpa theologica : huic ergo debet 
respondere obligatio restitutionis. Culpa autem theologica non major 
est quam quae ex errore invincibili apprehenditur ; ideo neque amplior 
esse potest restituendi obligatio. Excipe tamen (quod saepe contingel), 
si damnificator valorem hune majorem, saltem in confuso, apprehenderit 
et nihilominus rem hane in conereto destruxerit. 

2° Potior difficultas occurrit quando erratur circa personam cui dam- 
num infertur, puta si quis, volens pulvere “ dynamitico , domum Petri 


destruere, eumdem pulverem apponit domui Pauli eamque destruit, vel 


si quis, intendens Petrum occidere, ex errore in Paulum explodit. Qua 
de re haec videntur tenenda : 

a) Certe restituendum est quando ratio mali inferendi non desumitur 
e persona, sed aliunde, ita ut error fuerit mere concomitans, ex. gr. si 
quis sacerdotem ex odio religionis occidere volens, ferit Paulum sacer- 
dotem quem putat esse Petrum pariter sacerdotem. 

b) Certe restituendum est, ubi cura sufficiens adhibita non est ad 


errorem vitandum ; quia sic damnificator saltem confuse advertit se alii 


cuicumque damnum inferre posse,et nihilominus absolute rem destruxit 
vel hominem occidit. 

c) Quando damnificator erat animo determinatus ad nocendum tanteue 
uni personae, cui revera non nocuit, et invincibilem errorem admisit, 
duplex datur sententia probabilis. Sane, inspectis tantum rationibus, 
probabilior videtur ea quae etiam tum ad restitutionem obligat: nam 
damnificator injuste, efficaciter et cum culpa theologica damnum intulit : 


error autem ille circa personam non videtur afficere rei substantiam. 


[ta Ball. P. (n. 249 seqq.); Lehmk. (I. n. 977) ; Marres (I. 2. n. 68), ete. 
Attamen'saltem extrinseca probabilitas agnoscenda est sententiae quae 
in hoe casu a restitutione facienda excusat, quia ad hance obligationem 
inducendam requiritur ut actio sit formaliter injuriosa in eum qui 
revera laeditur : hic autem actio damnosa, erga eum qui revera detri- 
mentum patitur, materialem tantum injuriam  continet. Ita Lugo, 
(disp. 17. n. 77); S. Alph. (n. 628 seq.) ; D’Annib. (II. n. 232). 


CAPUT III. DE RESTITUTIONE QUAE ORITUR EX RE ACCEPTA. 509 


Hic casus implexus confundendus non est cum casu damni quod mere 
per accidens ex actione peccaminosa vel etiam injusta oriatur, ex, gr. si 
quis, volens occidere Titium inimicum, globulo ignito ferit Sempronium 
quem adesse minime adverterat. (Gury, I. n. 663) In hoe enim casu 
restitutionem non esse faciendam satis convenit. 

3° Quando damnificator e duabus rebus ad eumdem dominum perti- 
nentibus unam vult destruere, alteram vero per errorem de facto 
destruit, videtur obligandus ad restituendum pro re quae. minoris est 
valoris. Exemplo sit gui, volens capram Petri globo trajicere, equum 
ejus trajicit ct occidit. Ratio est, ut ait D’Annib. (1. c. nota 13), quia tune 
injuria tum formalis, tum materialis in eamdem dominum cadit’: injuria 
enim proprie domino, non rebus ipsis infertur. Contradicunt tamen 
quidam, ut Gury (n. 448), quia hoc damnum dici potest prorsus per 
accidens evenisse : nec prava intentio eidem domino nocendi facit ut rei 
prorsus ignoratae damnum voluntarium fiat. Sed haec ratio parum 
probabilis videtur: nam verum manet, saltem quoad valorem in quo 
damnificari intendebatur, nihil deesse ex requisitis ad restitutionem 
urgendam. 


CAPUT III. 


DE RESTITUTIONE QUAE ORITUR EX RE ACCEPTA. 


S ]. PRINCIPIA GENERALLA. 


‘ 
‘ 


523. Praecipua axiomata quae in hoe argumento adhiberi solent, 
sunt sequentia : 

1"™ Res clamat ad dominum. Sensus est rem quae ad aliquem, jure 
proprietatis, pertinet, servare ubique hance connexionem qua destinatur 
ut in ejus utilitatem adhibeatur, ac proinde semper competere domino 
jus ut eam iterum apprehendat, ei vero qui eam detinet incumbere obli- 
gationem ut eam domino reddat. Videndum tamen num forte, per prae- 
scriptionem vel similem legis civilis dispositionem, vinculum inter rem 
et pristinum dominum jam abruptum fuerit. Cfr. dicta n. 489 seqq. 

2"™ Res fructificat domino. Cfr. dicta n. 487. Hoc tamen axioma 
nequit extendi ad ea quae dicuntur quidem fructus industriales, sed hoc 
fructuum nomine improprie tantum designantur, cum in iis obtinendis 
res minimam partem habeat, ex. gr. salarium sartoris qui acu alieno 
vestes confecit. 


- 

3"™ Res naturaliter perit domino. Nempe, si res perit vel physice, 
ex. gr. moriente equo, vel moraliter, ex. gr. frumento in profundum 
maris demerso, damnum inde secutum ferre debet dominus. Sublata 
enim re quae ipsius juri pro fundamento erat, jam et ipsum jus esse 
desinit. Fieri tamen potest ut maneat obligatio restituendi si res adhue 
in aequivalenti habetur, puta vacca aliena in vacea propria, quae ejus 
loco fuisset occisa. 

4°™ Nemo ex re aliena injuste locupletari debet. Ita fere Reg. Juris 
48 in 6°. Hoe velut corollarium est axiomatis 2'. Regula tamen ista 
coarctanda est ad ea quae, stricte ex ipsa re aliena provenientia, alte- 


rius divitias augent, puta per rei alienae venditionem. Neque extendenda | 


est ad ea quae tantum occasione rei alienae acquiruntur, quales sunt 
fructus industriales. Cfr. Gury, I. n. 6384; Lehmk. I. n. 944. 

Horum principiorum applicatio proprie locum habet in eo qui rem 
alienam bona fide detinet : is enim unice e re accepta tenetur. Qui 
autem mala fide possidet, assimilandus est injusto damnificatori, ideoque, 
praeter obligationem reddendae rei alienae a se possessae, damnum 
injustum reparare debet. (n. 529) 

Tandem qui dubia fide possidet, nunc ut possessor bonae fidei, nune 
ut possessor malae fidei tractandus est. De triplici illa conditione eorum 
qui res alienas detinent singillatim dicetur. Ad intelligendos terminos 
bonae et malae fidei recole notiones datas n. 491. 


S 2. DE POSSESSORE BONAE FIDEI. 


524. Claritatis gratia, tres hypotheses faciemus circa rem alienam 
eo tempore quo possessor bonae fidei certior fit eam ad alium dominum 
pertinere : scil. fiert potest ut res adhue in ejus possessione versetur, 
vel ut perierit, vel ut in possessionem tertii, puta per donationem vel 
venditionem, transierit. Quae hypotheses sejunctim considerandae 
erunt. Cfr. Lehmk. I. n. 946 seqq. 

De casu quo possessor bonae fidei certior quidem fit rem esse alie- 
nam, sed nescire potest ad quem pertineat, nihil peculiare addendum. 
Manifeste enim idem dicendum est ae supra (n. 485) dictum est de rebus 
inventis quarum dominus detegi nequeat. 


I. Si res aliena adhuc in manibus possessoris bonae fidei ver- 
satur, haec praecipue sunt attendenda : 

1° Si rem titulo gratuito, puta per donationem, accepit, eam quam- 
primum domino reddere debet. Ratio est, quod res clamat ad dominum. 

0 Si rem bona fide a fwre emit, varia est solutio prout dominus jam _ 


Pe 


* 

actu.rem suam repetit vel nondum eam vindicat. Antequam eam repe- 
tat, licet possessori bonae fidei rem furi_restituere ut ita pretium a se 
datum recuperet, dummodo nulla alia via suppetat ad se indemnem 
servandum. Hane sententiam S. Alph. (I. 4. n. 569) forte probabiliorem 
vocat, praesertim propter duas rationes. Prior est, quod non teneris 
rem domino servare cum tuo damno et ideo potes permittere ut fur rem 
illam recipiat ne pretium tuum amittas, eo fere modo quo rem inven- 
tam, quam sine damno tuo servare nequires, posses in eo loco reponere 
in quo eam reperisses. Posterior S. Alph. ratio est, quia, cum quisque 
jus habeat ad sua bona recuperanda, nemini interdicitur actio illa, quae 
per se est necessaria et directa ad proprium damnum reparandum, licet 
indirecte et per accidens damnum alteri sequatur. Jamvero in casu 


‘emptor habet jus ad rescindendum coniractum ut suum pretium recupe- 


ret, nee supponitur aliud dari medium quo illum rescindat quam ut rem, 
furi restituat. Cavendum tamen ne inde concludatur licere possessori 
bonae fidei rem alienam in proprios usus convertere vel vendere, si 
praevidet se nulla alia ratione pretium a se datum recuperare posse, 
_quando rem domino reStituerit : hi enim sunt actus proprietatis quos in | 
Tem alienam exercere non licet. Postquam vero dominus rem suam repe" 
tiit, omnino ei restituenda est, neque, spectato solo jure naturali, datum 
pretium a domino repeti potest. Nam ille juste repetit rem suam, nec 
quidquam, sive ex delicto, sive ex contractu possessori debet. (Lugo, 
disp. 17. n. 1) Is tamen in pluribus regionibus, ob legis civilis disposi- 
tionem (n. 492), probabilius potest a domino exigere ut sibi pretium 
reddatur quando rem emit in nundinis, in licitatione vel a mercatore 
qui res ejusdem speciei vendere solet. 


525. II. Sires aliena periit quando dominus ee attenden- 
dum est ad rationem qua perierit : 

1° Si res periit apud bonae fidei possessorem, is per se ad nihil tene- 
tur. Nee distinguendum utrum culpabiliter an inculpabiliter perierit. 
Nam, etiamsi quis omnino prodige rem consumpsit vel desiruxit, forma- 
lem injustitiam nou commisit : siquidem rem suam esse opinabatur. Ad 
restituendum ergo non tenetur propter injustam damnificationem, nec 
propler rem acceptam, siquidem haec jam non existit. (Lugo, I. ¢. n. 18) 
Excipe tamen, si rem destruendo vel consumendo factus est locupletior, 
et sic eam adhue in aequivalenti detinet, puta dum bovis alieni carnem 
vendit vel ipse manducat, parcendo bovi proprio. 

Similiter, saltem probabilius, ad nihil restituendum tenetur si res, 
quam titulo oneroso obtinuit, periit apud alium cui eam.dono dedit vel 
sine lucro vendidit. Ita enim nullatenus ex illa re factus est ditior, 
neque ejus interitus causa formaliter injusta fuit. Cfr. n. 526, 4°. 

9° Si res fortuito casu perit apud emptorem cui eam vendidit posses- 
sor bonae fidei qui eam titulo gratuito acquisivit, DD. inter se maxime 
discrepant. Plerique, ut Gury (I. n. 641), Carriére (de Just. n. 1047), 


D’Annib. (I. n. 239. nota 8), opinantur pretium esse reddendum emptori, 


quia emptio erat nulla ae proinde pretii dominium non transtulit, vel 
saltem emptor jus habet ad pecuniam suam recuperandam. Alii censent 
pretium illud domino restituendum esse : quippe qui, cum injuste spolia- 
tus sit, jus habet ut indemnis fiat; res autem sublata, cum deficiat, 


compensanda erit pretio quo repraesentatur. Nec desunt qui opinentur - 


pretium servari posse a possessore bonae fidei. Rationem dant : quia 
nemo jus habet ad illud sibi vindicandum. Non dominus : nam res natu- 
raliter ipsi periit, eaque deficiente, jam prelium eam repraesentare 
desinit (quod tamen non censemus admittendum). Non emptor : quia 
venditor se erga eum tantum obligavit ad eum indemnem servandum 
in casu evictionis, quae hic nen obtinuit. Huic ultimae sententiae asti- 
pulatur Lehmkuhl (I. n. 951) pro casu quo res apud dominum pariter 
peritura erat. : 


Ideo, cum non constet nisi probabiliter pretium illud esse domino vel 


emptori restituendum, non esset inquietandus qui nollet se pecunia sine 
injuria acquisita spoliare. \ 


526.I1II. Si res aliena, apparente domino, reperitur in posses- 
sione tertii, haec sunt praecipue animadvertenda : 

1° Si possessor bonae fidei rem alienam titulo gratuito in tertium 
transtulerit, ad nihil restituendum tenetur, nisi per donationem aliquid 


~ lucratus sit, ex. gr. parcendo rebus propriis quas. secus dono dedisset. 
Ex caritate autem tenetur monere donatarium ut rem domino reddat, 


vel dominum ut rem suam recuperare possit. Ab hac tamen obligatione 
solvitur ubi sine graviincommodo monere nequit. 
2° Si eam a se émptam in tertium transtulit tétulo oneroso, varia erit 


“© pro variis hypothesibus solutio : . 


a) Dominus jam rem suam repetit sive privatim, sive judiciali evic- 
tione. Tune venditor emptori, rem restituenti, pretium reddere tenetur. 
Ratio est, quod per venditionem se implicite obligavit ad servandum 


indemnem emptorem in casu quo res vendita, utpote aliena, per evictio- 


nem a domino repeteretur. ~ 


~b) Emptor sponte rem domino nondum repetenti restituit. Similiter 
— erit pretium emptori reddendum, propter obligationem in contractu ven- 
ditionis implicitam. Attamen si emptor hance restitutionem peragit, vendi- — 


tore non admonito, ideoque causa est ob quam iste nequeat pretium a 
se datum recuperare, priorem contractum a se initum rescindendo, pre- 


tium. ei reddendum non est. Rationem hujus exceptionis affert Lugo” 

(disp. 17. n. 109) : “ Quia damnum quod tu ei intulisti vendendo rem 
alienam, ipse tibi vicissim intulit, sua accelerata restitutione impediendo 
ne pretium tuum recuperare posses. , 

c) Dominus nequit rem suam recuperare, puta quia jam emptor non 
comparet vel frustra ad eam reddendam compellitur. In illo casu proba- 
bilius non tenetur venditor pretium domino restituere. Ratio est, eum 
vere acquisivisse hujus pretii dominium, nec factum esse ditiorem, 
proinde nihil alienum detinere. Venditio enim rei alienae probabilius 
transfert pretii dominium, quamvis sit rescissioni obnoxia : et in hoe 


sensu licet etiam intelligere art. 1599. C. C. quo alienae rei venditio ° 


irrita declaratur. Neque inde sequitur damnum per se domino subeun- 
dum esse : nanet enim ipsi actio contra furem vel actualem detentorem. 
Cfr. Gury, I. n. 638 et Lehmk. J. n. 950. Alii tamen, ex. gr. Carriere, 
n. 1048, censent pretium esse tribuendum domino. 

3° Si possessor bonae fidei rem alienam, titulo gratuito acceptam, 
tertio vendiderit, in casu evictionis vel spontaneae restitutionis ab hoe 
emptore factae, semper debet ipsi pretium acceptum reddere. Ad hoc 
enim implicite in contractu venditionis se obligavit, neque ullum dam- 
num proprium hic timendum est. Ubi vero res ipsa a domino recuperari 
nequit, pretium illi a vendilore est rependendum. Regula enim generalis 
est, ne aliquis ex re aliena cum domini jactura locupletetur, siquidem 
res magis obligata est domino quam aliis, atque adeo magis debet pre- 
tium et lucrum domino parere ut eum indemnem servet quam aliis. Ita 
Lugo (disp. 17. n. 26) aliique fere omnes. 

4° Si possessor bonae fidei majore pretio rem alienam vendidit quam 
emerat, tenetur certe ad hune excessum domino reddendum, quando 
augmentum pretii inde oritur quod res in se ipsa crevit, ex. gr. quod 
equus adolevit : inerementum enim ipsum manifeste ad dominum perti- 
nebat. E contra, certe sibi servare potest pretii augmentum quando ex 
ipsius industria oritur, ex. gr. quod se in alium locum ad venditionem 
peragendam contulit. Probabilius etiam servare potest augmentum 
quod sine peculiari industria obtinuit : hic enim non videtur fructus rei 
naturalis vel civilis, sed potius per accidens, occasione rei alienae, 
acquisitus. 

Huie doctrinae suae Lugo (I. ¢. n. 23) hane limitationem apponit : 
domino, non recuperanti rem suam, restituendum esse excessum pretii 
quo res vendita est, quando, tempore quo eam vendidit, illud erat pre- 
tium justum medium ejusdem rei: secus enim ex re aliena, cum domini 
delrimento, locupletaretur. Sic qui emit triticum furtivum, quando viliore 
pretio vendebatur, et postea, crescente pretio tritici, illud in eodem 
loco, absque ulla industria, pretio medio vendidit, tenetur ad illum 

excessum domino tradendum, cum ex ipsa re enasci videatur ; posset 
tamen, si id mallet, triticum ejusdem qualitatis eidem restituere. 
5° In his tamen solutionibus attendendum num aliquid mutandum sit 


ob dispositiones C. C. aa. 2279 et 2280 de rebus mobilibus furtivis, — 


quando emuntur in nundinis, licitationibus, ete. Cfr. n. 492. 


527. Haec de restitutione rei principalis sufficiunt. Manent autem 
breviter solvendae duae quaestiones accessoriae : una de fructibus rei 
alienae, altera de expensis a possessore bonae fidei in eadem re factis. 

I. De fructibus. 

1° Possessor bonae fidei certo sibi retinere potest illos fucked quas 


tenus ipsius industriae respondent :quoad hanc enim partem non oriuntur 


ex ipsa re, sed potius, occasione rei, e possessoris labore et peritia. 
Ideo plene servari possunt fructus mere industriales, ex. gr. tabula 
alieno penicillo picta, soluta tantum aestimatione usus instrumenti alieni. 
E fructibus autem in quibus natura cum industria concurrit et qui ideirco 
nune mixti, nune naturales vocantur, servare licet id quod labori res- 
pondet. Sic qui segetem in alieno agro sevit ac messuit, messem, soluto 
pretio locationis agri, relinere potest. 

2° Reliquam fructuum partem, utpote ex ipsa re oriundam, possessor 
bonae fidei per se deberet domino restituere: res enim domino fructi- 
ficat. Probabilius tamen, ex jure nostro (C. C. a. 549), possessor bonae 
fidei fructus omnes, durante bona fide perceptos, servare potest. Is 
autem, e sensu C, C. (a. 550), censetur bonae fidei possessor qui rem 
possidet tamquam proprietarius, titulo de se apto ad dominium trans- 
ferendum et cujus vitium ignorat. Quare ii tantum hoe beneficio legis 
fruuntur qui possident vi tituli saltem putativi, qui natura sua aptus sit 
ad dominium transferendum, ex. gr. per donationem vel venditionem, 
seu scripto, seu facto tantum peractam, minime vero qui possident per 
conductionem, commodatum, etc. (1) Fructus naturales percipi censentur 
quando colliguntur, ex. gr. messes ubi caeduntur ; fructus civiles de die 
in diem acquiri censentur. (C. C. a. 586) Hane dispositionem juris 
civilis etiam in foro conscientiae valere, fere omnes recentiores AA. 
opinantur, quia legi civili competit jus transferendi dominii ad com- 
mune bonum obtinendum; hic autem sat magna adest utilitas, scil. ut 
vitentur lites implexae de fructibus illis reddendis et ut faveatur pos- 
sessori bonae fidei, qui ex illa improvisa restitutione quandoque posi- 
tivum damnum pateretur. Contradicunt tamen plures, hane pep ee 


(1) Cfr. de sensu hujus legis Batdigdcantinentes Precis de Dr ott oa, t. + 
n. 1270 seqq. (3* editio, 1888) 

juri naturali repugnare existimantes, quatenus, sine justa ratione, 


tribuit possessori fructus nondum consumptos, Ita Ball. P. (n. 221) et 
Lehmk. (I. n. 948), quibus consentiunt quidam jurisperiti, ut Laurent: 
(Cours élém. de Droit. civ. t. I. n. 587). (1) 


528. II. De expensis. 

Expensae distingui solent in necessarias, utiles et voluptuarias. 
Necessariae dicuntur eae sine quibus res interiisset vel deterior facta - 
esset; utiles, quae ejus fructus naturales vel civiles augent, ex. gr. 
labores suscepti ut ager a nimia aqua liberetur; voluptuariae, quae 
speciem tantum exornant, ex. gr. picturae muros decorantes. 

Jamvero necessarias dominus compensare debet (a. 1381), imo et 
utiles, cum ampliorem rei valorem nequeat sine compensatione a pos- 
sessore exigere. Voluptuarias vero possessor repetere non potest, sed 
tantum tollere, si a re principali separari possunt; quodsi separari, 
saltem utiliter, nequeunt, ut picturae a pariete, jure stricto relinquendae 
sunt domino: is enim cogi nequit ad solvenda ea quae veram utilitatem 
non afferunt. Cfr. D’Annib. I. n. 243. 

Attamen ex aequitate naturali manifestum est, non posse possesso- 
rem a domino repetere expensas factas ad obtinendos illos fructus quos 
ipse sibi retinet. (Waffel. de Just. I. n. 241) 


§ 8. DE POSSESSORE MALAE FIDEI. 


529. Possessor malae fidei regulariter ex duplici titulo tenetur ad 
restitutionem domino rei alienae faciendam : ex re accepta et ex injusta 
acceptione. Ob priorem titulum, habet easdem obligationes quae supra 
de bonae fidei possessore explicatae sunt ; ob posteriorem titulum, habet 
omnes obligationes injusti damnificatoris. 


I. Rem ipsam adhuce exstantem domino quamprimum restituere 
debet. Si vero eam jam non possidet propter aliquam actionem suam, 
ex. gr. quia eam donavit vel destruxit, aut propter aliquam omissionem 
culpabilem, ex. gr. quia non ecuravit ut alimenta equo praeberentur, 
pretium ejus domino rependere debet, etiamsi inde ditior nor evasit. 

Tandem si ipsa res casu periit, videndum utrum consequenter ad 
injustam detentionem an independenter ab illa perierit. Si consequenter, 


(1) E communi Theol. sententia, inspecto Jure naturali et Romano (quod de 
hoe argumento satis obscurum est), restituendi sunt fructus naturales, mixti 
et civiles adhue exstantes, deductis tamen expensis propriis et aestimatione 
laboris seu industriae. (S. Alph. n. 610) 

ex. gr. quando incendio destruitur furis domus simulque lana furtiva 
quae in ea jacebat, fur ad restituendum pretium obligatur : nam actione 


sua injusta huic destructioni ortum dedit. Si vero independenter ab — 


injusta detentione res periit, non tenetur ipsius rei pretium restituere, 
quamvis damna ex injusta detentione exorta saepe maneant compen- 
sanda. Hoc autem contingit, quando res perit e defectu intrinseco, ex. gr. 
equus e senecta vel morbo quem fur cura ordinaria avertere nequivit ; 
quando res fuisset, saltem probabiliter, ex eodem periculo apud domi- 
num peritura, ex. gr. si eodem incendio et furis et domini domus com- 
buruntur ; etiam probabiliter, secundum plures, ut D’Annib. (II. n. 240), 
quando eodem tempore apud dominum ex alio periculo periisset, ex. gr. 
si frumentum furtivum navi furis impositum’ comburitur dum navis 
domini, cui subductum est, in eadem navigatione naufragio perit. 

Ex C. C. (a. 1302), quacumque ratione perierit res furto sublata, fur 
ad pretium reddendum obligatur. Haec tamen dispositio, cum poenam 
imponat, nequit in foro conscientiae urgeri ante judicis sententiam. 

Antequam dominus rem suam repetat, potest probabiliter possessor 
malae fidei rem furi restituere, dummodo aliud medium non suppetat 
pretium suum recuperandi, ut n. 524 de possessore bonae fidei dictum 
est. Ita Lugo (disp, 17. n. 37), et probabile censet S. Alph. (n. 570). 
Ratio est, non videri sub hoe respectu discrimen inter utrumque pos- 
sessorem. Nam injustus acceptor tenetur tantum ad faciendum ne 
dominus ex injusta acceptione sua damnum patiatur; porro, rescissa 
emptione, jam nullatenus per ejus actionem damnum domino infertur, 
siquidem rem alienam in eodem statu reposuit ac si numquam eamdem 
emisset. 


QUAER. Num ad restitutionem teneatur qui consumit vel destruit 
rem quae certo peritura erat, puta ob incendium, naufragium, incursio- 
nem hostilem. 


RESP. Probabilius a restituendo immunis est qui rem destruit vel 
consumit eo loco quo alioquin peritura erat et intra illud tempus quo 
apud dominum periisset, ex. gr. qui consumit annonam mox in mare 
projiciendam vel naufragio perituram ; qui interficit equum quem 
hosles sine ulla spe restitutionis abducturi erant. Ratio. est: res in tali 
conditione positas nullius esse valoris pro domino. At sires periculo 
erepta alio loco vel tempore consumitur aut destruitur, ubi jam non erat 
certo peritura, ex. gr. si bibitur vinum ex incendio ereptum, restituen- 
dus est valor rei consumptae vel destructae : nam quando res periculo 
erepta est, iterum valorem suum recuperat. [deo nequit destrui vel con- 
sumi nisi cum onere restitutionis. (Lessius, de Just. et J. 1. 2. ce. 12. 

n. 93 seqq.) Semper tamen potest destructor deducere expensas a se 
factas et pretium laboris adhibiti ad rem e periculo liberandam. 


530. II. Restituere vel compensare debet omnes fructus ex re aliena 
ortos, etiamsi jam consumpti sunt, neque ex illis ulla ratione ditior 
factus est. Ratio est, quod omnes fructus ex ipsa re provenientes, ex 
quo exstant, ad dominum pertinent. 

Excipiendi tamen sunt fructus mere industriales, ex. gr. lucrum e 
negotiatione perceptum, et probabiliter etiam alii quos bona fide con- 
sumpsil, putans invincibiliter esse suos, et per quos dilior factus non 
est. (Lugo, disp. 17. n. 53) 


III. Compensare debet omne damnum emergens et lucrum ces- 
sans quod, saltem in confuso, praevidit domino ex injusta acceptione 
et retentione oriturum esse. Cfr. n. 511. Ita ex. gr. compensare debet 
damnum-domino illatuin eo quod equo per furtum sublato uti nequivit, 
vel quod frumentum sublatum in agro seminare nequivit ideoque messe 
earuit. 

Hine merito deducunt AA. recentiores, ut Ball. P. (nota ad n. 239), 
hodie pro omni pecunia vel merce ablata et sat diu retenta solvendum 
esse auctarium seu interesse. Ratio est, quod hodie, pro omni pecuniae 
summa alii praestita, legitime auctarium exigi solet; similiter pro 
merce quae facile in pecuniae summam aequivalentem converti potest. 
Excipiendum tamen videtur : si quandoque constaret dominum non 
fuisse hoe auctarium percepturum, puta quia pecuniam suam otiosam 
servare solet. Quantitas autem auctarii solvendi quandoque determina- 
bitur ex ipsis adjunctis, puta si subtrahuntur obligationes auctarium 
producentes. Secus, ne plus quam damnum certo illatum compensetur, 
sufficiet restituere auctarium quod communiter, cum plena securitate 
capitalis, in singulis locis eo tempore percipi potest, puta hodie in 
Belgio 3 °/o. Nullatenus autem tenetur fur ad tribuendum, ante senten- 
tiam judicis, auclarium legale, quod solet multum excedere id quod 
communiter omnes tuto obtinere queant. Cfr. n. 619. 

Insuper sedulo advertendum discrimen quod viget inter valorem 
juris certi et juris incerti, ne obligatio compensandi lucrum cessans 
plus aequo extendatur. Quando enitfr aliquis damnificatur in eo quod 
actu habet, restituendum est ad aequalitatem. At quando damnum in 
eo consistit quod aliquis tantum impeditur ne obtineat quod erat in via 
habendi, sufficit aliquam compensationem facere secundum conditionem 
personarum et negotiorum. (S. Th. 2. 2. q. 62. a. 4) Ideo Lugo (disp. 18. 
n. 133) : “ Quoties agitur de restitutione lucri cessantis vel damni emer- 
gentis, regula generalis ab omnibus tradita est, quod debeat restitutio 

fieri non integre, sed juxta majorem vel minorem certitudinem talis 
lucri, vel vitandi talis damni quantum sceil. spes illa incerta valere 
poterat, attentis iis omnibus quibus effectus impediri poterat. , 


531. IV. Difficilius determinatur quid restituendum sit quando res 
valore mutata est eo tempore quo fur eam restituere vult, vel quando 
solvendum est pretium rei quae, tempore injustae detentionis, varium 
valorem habuit. Solutio singulorum casuum petenda est imprimis a 
generalibus principiis datis de restitutione ex re accepta et ex injusta 
acceptione. Speciatim haec notasse juvabit : 


1° Si res deterior facta est, ex. gr. vestis usu attrita, plerumque una 


cum re danda est compensatio quae valoris deminutioni respondeat : 
secus enim dominus non plane indemnis servaretur. Imo, si notabiliter 
minutus est valor vel alia justa ratio adest, ut si dominus merito 
metuat vestimentis, quibus alius usus est, indui, poterit a fure exigi ut 
pro re integrum valorem, quem tempore furti habebat, solvat. (D’An- 
nib. IT. n. 240. nota 13) 

2° Si res apud furem creyit, reddenda est cum omnibus incr euiic 
quia res crescit domino. Exemplo sint obligationes quarum valor, tem- 
pore injustae detentionis, creverit. ee ; 

3° Quando res, quae periit vel consumpta est, varium habuit valorem, 
ut sciatur utrum summus an infimus sit restituendus, considerandum 
est num per injustam detentionem, alienationem seu consumptionem, 
dominus privatus fuerit lucro quod ad eum pertinebat, vel damnum 
passus sit; insuper num tale lucrum vel damnum potuerit, eo in 
confuso, praevideri. Ita : 

a) Si quis furatur statimque consumit triticum aaa postea fuisset 


majoris pretii, constat autem dominum illud servaturum fuisse donec 
illo majore pretio vendere potuisset, hoc pretium majus fur restituere 


debet. 
b) Si dominus rem consumpturus erat tempore quo minus enlehae 
fur autem eam consumpsit tempore aucti pretii, duplex datur sententia 
probabilis. Juxta Lugo (disp. 18. n. 126) et S. Alph. (n. 621), restituen- 
dum est pretium auctum: quia res domino fructificat, etiamsi hune 
fructum non fuisset quaesiturus. Juxta Molina, Lessium, Ball. P. (n. 238), 
etc. sufficit reddere pretium minus, quia sic reparatur totum damnum 
illatum-; non est autem reparandum quod domino non erat obventurum. 

c) Si pretium rei decrevit infra valoreny quem res tempore furti 
habebat et dominus eam servaturus fuisset donee pretium qeereyieey 
sufficiet ei reddere pretium minus. 

Merito tamen notat Gury. (I. n. 648) : * In praxi, cum fere non inno- 
tescant omnes praefatae circumstantiae, plerumque sola urgenda est 
compensatio valoris quem, tempore farti; res habebat. , 

532. V. Deducere potest possessor malae fidei expensas necessarias 
et utiles quas fecit ad rem conservandam. (C. C. a. 13881) Hunce satis 
obscurum textum legis ita interpretantur Jurisperiti (1) ut huic posses- 
sori plene resarciendae sint expensae necessariae, quippe quas ipse’ 
dominus omnino debuisset facere, utiles vero eatenus tantum quatenus 
rei valorem reapse auxerint. Voluptuarias expensas nullatenus dedu- 
cere potest, sed quae addidit tollere potest, si absque rei laesione 
tolli possunt/ Patet etiam,e jure naturae, deduci posse expensas quas 
fecerit ad lucrandos illos fructus quos domino restituere debet : hic 
enim nequit ex alienis bonis ditescere. | 


VI. Si res aliena Successive a pluribus mala fide possessa est, impri- 
mis restituenda est ab eo qui eam detinet vel ejus pretium compen- 
sandum est ab eo qui eam consumpsit aut quovis modo amisit. In ejus 
defectu tenetur raptor. Reliqui autem tenentur, his deficientibus, ad 
partem vel totum, prout dicetur infra n. 548. 

Singuli insuper tenentur ad compensanda damna vel ad reddendos 
fructus, prout ex injusta detentione eos perceperunt vel domino detri- 
mentum intulere. Quodsi ii quibus rem tradidere, pro parte sua non 
satisfaciunt, tenentur ad eorum partem supplendam. (Gury, I. n. 650) 


S 4. DE POSSESSORE DUBIAF FIDEI. 
# 

538. I. Omnis possessor qui, propter probabilem rationem, dubitat 
utrum res a se possessa sit sua an aliena, tenetur ad veritatem indagan- 
dam ea diligentia quae rei valori et dubii erator respondeat. Cfr. dicta 
in simili argumento, n. 485. 

II, Si, adhibita debita diligentia, dominum reperit, ei restituere debet 
tantum rem alienam vel id in quo ditior factus est, ut supra dictum est 
de possessore bonae fidei. Si vero dominum inquirere neglexit ita ut 
graviter hac negligentia peccaverit, jam ab illo tempore contrahit omnes 
obligationes possessoris malae fidei, ideoque etiam ad damna domino 
compensanda tenetur. 

Quando dubium perseverat, multum refert utrum possessio cum bona 
fide coeperit an dubium ab initio adfuerit : nam multo melior est con- 
ditio possessoris in priore quam in posteriore casu, Igitur : 


III. Qui bona fide possidere coepit, perseverante post debitam 
inquisitionem dubio, probabilius rem totam retinere potest. 


(1) Videsis Laurent, Elém. de Droit civil, t. TIL. n. 1381. 


- 

Ratio praecipua hujus communioris sententiae est, quia per posses- 
sionem bonae fidei acquiritur jus insistendi in re donee cum morali 
certitudine constet rem esse alienam. Inde liquet tali possessori jus esse 
ut rem retineat, etiamsi eam probabilius alienam esse existimat. (S.Alph. 
I. 1. n- 35) 

Talis possessor poterit rem consumere vel alienare, saltem emptorem 
monendo de dubio quod circa illam rem vertitur ; simililer, non obstante 
dubio, praescribere poterit. Apparente autem domino, antequam legiti- 
mum praescriptionis tempus effluxerit, tenetur reddere id in quo ditior 
factus est. Cfr. n. 490. 


534. IV. Qui ab initio dubia fide rem possidet, perseverante post 
debitam diligentiam dubio, varias habet obligationes pro. varia ratione 
qua hance possessionem incepit : 

1° Si rem abstulit ab illo qui erat dominus vel qui bona fide posside- 
bat, tenetur rem totam priori possessori restituere et damna ex injusta 
ablatione secuta resarcire : nam posteriori possessio non favet, siquidem 
numgquam bonae fidei fuit. (Lugo, disp. 17. n. 80) 

2° Si rem titulo emptionis, donationis aliove simili obtinuit, tenetur 
ad restitultionem faciendam pro quantitate dubii. Exemplo sint ii qui 
emunt vestes vel monilia cum timore probabili ne res istae furto sub- 
ductae fuerint. Quodsi dominus reperiri non potuit, restitutio haee pau- 
peribus facienda erit, cum res injuste acquisita retineri non possit. Cfr. 
n. 552. Attamen, si cum dubia fide rem accepisset ab eo qui bona fide 
rem detinebat, nihil restituere teneretur : nam succedit in jure quod ille 
bonae fidei possessor habebat, qui in illum a totum quod 
habebat. (Lugo, I. ¢. n. 81 seqq.) 

N. B. Qui coepit mala fide possidere, postea ders probabiliter dubitat 
num res sua sit, habendus est sicut is qui ab initio dubitabat : nam 
judicium illud quod falsum fuisse comperitur nullum effectum producere 


potuit. 


V. Quando, ob culpabilem omissionem diligentiae in quaerendo 
domino, fit ut ille jam amplius reperiri nequeat, ex. gr. quia interim 
mortui sunt testes qui dominum manifestare potuissent, certum est 
rem possessam esse pauperibus dandam ab eo qui dubia fide possidere 
coepit: is enim possessori malae fidei merito assimilatur. 

Ubi vero res bona fide possideri coepta est, communior sententia, 
quam S. Alph. (lib. 1. n. 37) veriorem censet, possessorem obligat ad 
aliquam restitutionem pauperibus faciendam : propterea quod ipse cul- 
pabiliter dominum privarit spe quam iste ad rem habere poterat, et illa 
spes erat pretio aestimabilis. Alii tamen AA. ex. gr. Tamburini (Expl. 

Dec. de Conse. ¢.3.v. Restitutio) opinantur totam rem ab eodem retineri 
posse, quia, sublata possibilitate dominum reperiendi, nemo habet 
melius jus quam ille qui ab initio erat bonae fidei possessor et rem 
certo detinet. Huic sententiae, quae non videtur improbabilis, favet etiam 
Lehmk. I. n. 957 pro casu quo dubitaretur tantum modo indeterminato 
num res aliena esset, non autem ambigeretur de jure quod determinato 
alicui homini in illam rem competeret. 


CAPUT IV, 
DE INJUSTA COOPERATIONE. 


535. Injustus cooperator dicitur quisquis cum alio est causa damni. 
Cfr. quae dicta sunt n. 235 de cooperatione quae adversatur caritati. 
Simile enim est praesens argumentum, quamvis et discrimina nonnulla 
oriantur e varia ratione qua obligant virtutes caritatis et justitiae. Ad 
restitutionem autem quod attinet, non novis principiis hic opus erit, sed 
jugiter applicanda erunt ea quae supra Capp. II et III stabilita sunt. 
Obligatio enim restituendi, quae injusto cooperatori incumbit, semper 
oritur ex injusta acceptione vel ex re accepta, vel ex utraque radice 
simul. Igitur, pro variis casibus, applicanda erunt quae de restitutione 
explicata sunt circa injustum damnificatorem vel malae fidei posses- 
sorem. : 

Novem cooperandi modi recenseri solent cum S. Thoma (2. 2. q. 62. 
a. 7) his versiculis : 


Jussio, consilium, consensus, palpo, recursus, 
Participans, mutus, non obstans, non manifestans. 


Ex his novem modis sex priores dicuntur positiva seu directa coope- 
ratio, in hoe sita quod aliquis alium inducit ad injuriam committendam ; 
tres posteriores dicuntur negativa seu indirecta cooperatio, in hoe 
consistens quod aliquis non impedit injuriam quam impedire potest et 
e stricta justitia impedire debet. Praecipua de singulis cooperationibus 
exhibebimus. 


S 1. DE JUBENTE.. 


536.Jubens seu mandans hic intelligitur quicumque alium quacumque 
ratione inducit ad damnum tertio, swo nomine, inferendum. Parum 
igitur refert utrum ille qui alium ita velut instrumentum ad damnum 

inferendum adhibet, vera auctoritate in eum polleat necne. Similiter 
parum refert quo medio usus sit ut alium ad damnum inferendum indu- 
ceret, utrum metu an spe mercedis, praecepto an precibus. Hoc essen- 
tiale est ut inter utrumque intercesserit mandatum, i. e. contractus quo 
quis officium vel negotium suscipit. exsequendum in gratiam alterius 
seu ejusdem nomine. Potest autem mandatum etiam tacite dari, puta si 
superior coram subditis suis conqueratur quod nemo injuriam sibi 
factam ulciscatur, ut coram aulicis suis de S. Thoma Cantuariensi con- 
questus est Henricus II. (Ball. P. n. 132 seqq.) © 

Nullatenus autem inter mandantes reponendus est qui approbat seu 
ratum habet damnum sine praevia conventione patratum, ex. gr. a servo 
Sud. : 


Obligationes mandantis. 

I. Mandans tenetur principaliter ad reparanda omnia damna quae 
alter vi mandati tertio intulit. Nam eo ipso quod damnum suo nomine 
vult fieri, assumit sibi onus restituendi, ortum ex opere quod in ipsius 
commodum fiet ; exsecutor autem, cum mandanti tamquam instrumen- 
tum subordinetur, secundario tantum ad restituendum tenetur. Idem 
dicendum esse patet de iis damnis quae cum exsecutione mandati mora- 
liter conjuncta sunt ita ut vix potuissent vitari. 


II. Mandans non tenetur ad reparanda damna quae mandatarius intu- 
lit, sponte mandati limites transgressus, vel ex errore quem, moraliter 
loquendo, cavere potuisset. Ratio in promptu est: mandans in haec 
damna efficaciter influxisse dici nequit, Aliter vero dicendum, si talia 
essent adjuncta ut hune excessum vel errorem vitare moraliter non 
potuisset exsecutor. 


III. Mandans a damno restitnendo excusatur quando mandatum ante 
illius exsecutionem revocavit et haec revocatio, damno nondum illato, 
exsecutori innotuit. Si enim is, tali revocatione cognita, nihilominus dam- 
num infert, puta ut recipiat mercedem promissam, id jam soli ejus mali- 
tiae tribuendum est. (Lugo, disp. 19. n. 24) 

Ubi vero mandans revocavit quidem mandatum, sed revocatio quam- 
cumque ob causam, puta ob htteras interceptas, exsecutori, ante dam- 
num illatum, non innotuit, tenetur ad damni compensationem; idem 
dicendum de casu quo revocatio innotesceret quidem exsecutori, sed ex 
errore judicaretur non serio facta, Ratio est, quod in utroque casu dam- 
num efficaciter e mandato consequitur. (Lugo, ib. n. 26) _ 


IV. Mandans per se non tenetur ad reparanda damna quae mandata- 
rius in exsequendo mandato perpessus est: qui enim libere negotium 

gerendum suscipit, simul quoque in se assumit exsecutionis pericula. 
Excipe tamen : a) si mandans se ad talem indemnitatem praestandam 
obligaverit; — b) si mandatarius vi vel metu ad negotium suscipiendum 
coactus est, puta servus quem dominus gravibus minis cogit ad damnum 
inimico suo inferendum. 


§ 2. DE CONSULENTE. 


537. Consulens hie dicitur qui, motivis veris vel apparentibus, alii 
suadet ut aliquid injustum faciat, vel modum quo fieri possit docet, vel 
etiam precibus aut promissionibus movet. Supponitur autem numquam 
suadere ut suo nomine damnum inferatur ; secus enim fieret mandans. 


Obligationes consulentis. 

I. Consulens tenetur ad reparandum damnum ad quod inferendum 
alium consilio suo formaliter injusto induxit. Ratio est, quod cum moveat 
efficaciter ad hoc damnum inferendum, illius causa moralis censendus 
est. Ad hance tamen restitutionem secundario tantum, seu in defectu 
damnificantis, obligatur : is enim, cum nomine proprio agat, est damni 
auctor principalis. 

Si vero consilium injustum daretur ei qui jam esset ad malum infe- 
rendum determinatus, cessaret obligatio restituendi : nam in hoc casu 
consilium jam nequit dici efficaciter influxisse in damnum secutum. 
Similiter dicendum de eo qui consulit ut tali potius quam alio modo vel 
citius damnum inferatur, nisi per accidens hujusmodi consilium auxis- 
set damnum vel etiam totius damni causa fuisset, puta quia si diutius 
exspectatum esset, alii malefactorem impedivissent : tune enim resti- 
tuenda esset a consulente illa pars damni in quam efficaciter influ- 
xisset, 

Si duo simul eidem consulunt, ex. gr. ut furtum patret, isque consilio 
obsequitur, uterque ad restituendum obligatur : quia uterque efficaciter 
in furtum influxit. (Lugo, disp. 19. n. 12) 


II. Consulens non tenetur ad compensanda damna quae alter in exse- 
quendo consilio forte passus est. Nam scienti et volenti non fit injuria. 
Excipe tamen casum quo alterum adeo fraudibus et sophismatibus cir- 
cumvenerit ut hic ad consilii iniquitatem non adverterit : ita enim ejus 
actio jam non esset voluntaria. (Gury, I. n. 678) 


538. III. Generatim a restitutione excusatur consulens qui consilium 
suum, antequam damnum inferatur, revocat, allegatis rationibus de se 
idoneis ad pravi consilii inhluxum elidendum. 

Etenim vis prioris consilii eliditur per rationes oppositas, praesertim 
ex fide vel naturali lege desumptas : quod si iis cedere nolit damnifi- 
eator, damnum propriae ejus malitiae unice adscribendum est. Ita 
Ball. P. n. 140 et satis probabile existimat S. Alph. n. 579. Contradicunt 
tamen plerique, ut Lugo (disp. 19. n. 37), quia, si nihilominus alter 
damnum infert, censendus est id facere propter influxum motivorum 
commoditatis vel utilitatis quae consulens in opere iniquo manifes- 
tavit : haec enim motiva sunt velut arma quibus alium ad homicidium 
instruxisses ; licet postea peteres ne iisdem uteretur, semper causa 
moralis homicidii maneres. Se 

Satis convenit consulentem non excusari a-restitutione per retracta- 


tionem, si damnificatori ostendit modum quo patrare possit, ex. gr. — 


furtum quod, sine illa notitia, patrare non potuisset. In hoc enim casu 
recte applicatur similitudo modo allegata armorum quae alii ad nocen- 
dum data fuissent. Ut in eodem vere efficax censenda esset retractatio, 
oporteret ut exsecutorem a damno inferendo cohiberet, ponendo 
obstaculum vel monendo eum cui malum immineret. (Lehmk. I. n. 1005) 


IV. Si quis consulit minus malum ei qui secus majus inferret, fere 
convenit inter AA. consulentem ad restitutionem non teneri, quando 
consulit damnum minus eidem personae inferendum; quando autem 
consulit ut damnum alii inferatur quem damnificator non intendebat, 
plerique eum ad restituendum obligant. (Lugo, disp. 19. n. 47 ; S. Alph. 


n. 565) Nihilominus probabilis est sententia hane obligationem negans. — 


Nam consilium hujusmodi conforme est caritati, quae postulat ut volenti 
majus malum inferre, suadeam minus, et ut potius impediam damnum 
plus quam minus passuri. [deo damnum passus rationabiliter invitus esse 
nequit erga consulentem, sed tantum erga damnificatorem. (Vasquez, de 
Seand. a. 1. dub. 2. n. 14; Turrianus, de Fide, disp. 95. dub. 6; Ball. P. 
n. 144) 


539. Praeter consilium supra definitum, quod a quibusdam AA. 
impulsivum vocatur et proprie ad cooperationem injustam pertinet, 
habetur consilium doctrinale: quod consistit in declaratione data de 
alicujus aclionis, puta contractus bonitate aut malitia, valore vel inva- 
liditate, etc. (Marres, ]. 2. n. 89) De obligatione e tali consilio orta ad 
reparanda praesertim damna efficaciter ex eo secuta, haec sunt tenenda : 


I. Qui officiwm gerit quo ad consilia danda designetur, ex gr. con- 


fessarii, advocati, notaril, si consilium nocivam dederit mala intentione 
vel ex imperitia graviter culpabili, tenetur ad compensanda damna inde 
secuta tum consilium petenti, tum tertio, puta ei quocum consilium 

petens bona fide contractum fecerit. Ratio est, quod consilium petens 
jus strictum habet, ob munus a consulente susceptum, ut is peritus sit 
et moralem diligentiam in consilio dando adhibeat, et utrumque adesse 
prudenter praesumere debet. 
Similiter ad restituendum obligantur talibus officiis fungentes si, 
: temeritate graviter culpabili, omittunt inquisitionem ad ecasus diffici- 
liores necessariam. 


II. Qui hujusmodi officiuwm non assumpsit, generatim excusatur a 
restitutione pro damno quod consilium petenti illatum est, nisi dolose 
peritiam affectet ita ut alter fraude circumveniatur. Nam, excepto 
fraudis casu, consilium sequens illius de cujus peritia ipsis non constat, 
sponte se damni periculo exponit. Attamen etiam hujusmodi consulens 
tenetur ad compensandum damnum quod ex ejus consilio illatum sit 
tertio, dummodo hoe periculum Jaedendi innocentem, saltem in confuso, 
praeviderit. 


III. Qui consilium nocivum, sine gravi culpa theologica, dedit, tenetur 
ex justitia ad illud retractandum : quod si, nulla justa causa impeditus, 
omisit, ad damnum compensandum tenetur. At si consilium sine gravi 
incommodo retractare nequit, ab omni restituendi onere eximitur. Cfr. 
n. 513. 


. 


3. DE CONSENTIENTE. 


Sr 


540. Consentiens hic intelligitur qui, consensu vel suffragio suo, 
efficaciter concurrit ad jus strictum alterius laedendum. Exemplo sint 
judex vel juratus cum aliis injustam sententiam ferens, deputatus 
iniquam legem suffragio suo stabiliens, ete. Consentienti applicanda sunt 
generalia principia de injusto damnificatore posita, cum et ipse damni 
causa moralis existat. 

Una difficultas hic enodanda manet: quandonam consentiens censen- 
dus sit damni secuti efficax causa fuisse. Jamvero in hunce finem haec 
statui possunt : 

1° Si omnes simul injustum suffragium ferunt, ex. gr. schedulis secre- 
tis, assurgendo, ete., omnes pariter ad damnum compensandum tenentur. 
Nam omnes ex aequo concurrunt ad actionem moraliter wnam e qua 
oritur damnum. 

2° Si suffragia successive proferuntur, tenetur consentiens ad resti- 

~ tutionem quando iniqua suffragia ea conspiratione dantur, pula quia 
- ita convenit inter alicujus factionis membra. Neque excusatur eo quod 

suffragia ad damnum inferendum sufficientia jam prius emissa erant : - ae 
nam conspiratione etiam in illa emittenda influxit. a 
3° Ad restitutionem in simili casu etiam tenetur consentiens quoties- os 
cumque suffragia revocari possunt, donec suffragatio completa sit: quia ct 
damnum tune nondum est illatum, cum pendeat non solum a prima ia 
prolatione suffragii, sed etiam a perseverantia in illo ; quare adhue effi- > 
caciter in damnum influitur. (Lugo, disp. 19. n. 18) 
4° A restitutione non excusatur consentiens eo quod praevideril suffi- 
cientia suffragia secutura esse ad damnum inferendum. Nihilominus 
enim damnum reapse infert. (Lugo, |. e. n. £9) 
5° Quando suffragia sunt irrevcecabilia, consentiens, ex. gr. legi 
injustae sanciendae, peccat quidem contra justitiam, sed restitutione 
non tenetur, si ejus suffragio jam praecesserunt suffragia damno infe- 
rendo sufficientia. Ratio est eum, in hae hypothesi, non esse causam 
efficacem damni quod jam illatum -supponitur. (Lugo, ]. ¢. n. 17) Hoe 
autem valet etiam quando suffragia secreto dantur, si forte constare 
potest jam suffragia sufficientia praecessisse. Exemplo sit qui inter 
30 suffragatores vigesimus suffragium fert et postea, apertis suffragiis, 
certior fit duos tantum iniquae sententiae non consensisse: sic eninr 
constat saltem 17 iniqua suffragia praecessisse ideoque damnum Jae 2 
fuisse illatum quando suffragatus est. (Ball. P. n. 145) - 
6° Non tenetur ad restituendum qui suffragium injustum efficaciter 
revocat, antequam damnum inferatur. Ratio patet. 
7° Nec teneretur ad restituendum gui suffragium dedisset in rem 
injustam, quando hoc esset unicum medium avertendi majus nocumen- 
tum. Cfr. n. 538. Hoc etiam prorsus licitum esse potest, ex. gr. deputatis, : 
dummodo non agatur de re quae absolute sit intrinsecus mala,et pro- 
testatione declaretur ea quae minus recta sunt unice admitti ut pejora 
excludantur. (Lehmk. I. n. 800) 


S 4. DE PALPONE. 


541. Palpo dicitur qui laude, adulatione vel exprobratione ignaviae, 
alium ad damnum tertio inferendum inducit. 

Nullum est inter palponem et consulentem discrimen nisi quod ille 
consilium suum laude, adulatione et similibus motivis fulcit. Ideo ad 
restituendum iisdem sub conditionibus eademque amplitudine tenetur 
ac consulens. Adverte illum damnum verum inferre, etiamsi patratunr 
jam est scelus, ubi praevidet laudes vel vituperia sua probabiliter cau-— 
sam fore ob quam damnificator principalis non restituat. oe 

§ 5. DE RECURSU. 


542. Recursum praebens seu receptans dicitur ile qui vel res furto 
sublatas recipit vel ipsi damnificatori refugium praebet, ita ut is prop- 
terea ad damnum inferendum juvetur vel saltem ad restitutionem 
faciendam non cogatur. 

Si recipiuntur res alienae, contrahuntur obligationes quae possessori 
malae fidei incumbunt. Si ipse fur receptatur, reparandum est damnum 
quod ex illa cooperatione praevidetur probabiliter oriturum, ut dictum 
est de injusta damnificatione. Exemplo sint caupones qui pecuniam a 
filiisfamilias furto sublatam in compensationem expensarum prodigarum 
recipiunt vel iis qui furari solent in penetralibus suis locum tutum 
praebent e quo ad praedandum exeant. Ex ipsa definitione receptantis 
liquet hoc nomine non venire qui damnificatorem ex amicitia vel mise- 
ricordia occultant ita ut poenas debitas non luat vel eidem, sine ullius 
damno probabiliter et determinate praeviso, alia ratione securitatem 
praestant. 


§ 6. DE PARTICIPANTE. 


543. Participans proprie dicitur qui, in ipsa actione injusta, principa- 
lem damnificatorem adjuvat. Interdum, sed minus proprie, hoc nomine 
etiam ille intelligitur qui partem rei alienae detinet: de quo manifestum 
est eadem valere quae de possessore malae fidei statuta sunt. Qui autem 
proprio sensu in damno inferendo partem habuit, regulariter tenetur ad 
compensandum illud damnum in quod cooperatione sua efficaciter influ- 
xit. Saepe tamen sat obscurum est quanta pars danni sit huic coopera- 
tioni tribuenda. Interdum totum damnum ipsi meritoimputabitur, etiamsi 
per se solam insufficiens sit ad illud producendum, eo quod, conjuncta 
cum alia simili causa, determinat existentiam effectus quem, negato 
concursu, impedire potuisset, ex. gr. si quis adjuvat-furem ad auferen- 
dam arcam quam neuter solus ferre posset. Saepius tamen, quando 
causa est de se insufficiens ad totum damnum inferendum, neque ex con- 
spiratione agitur, cooperans tenebitur tantum ad partem, prudenti arbi- 
trio, pro quantitate infiuxus, determinandam. (Ball. P. n. 158) 

Interdum participans ab omni restitutione excusatur, nempe quando 
cooperatio, materialiter ab ipso praestita, ob causam sufficientem, licita 
evadit. Quae exceptio ut intelligatur, hic inguiri solet quandonam liceat 
participare vel universe cooperari materialiter actioni qua alteri dam- 
num infertur. 


528 TRACT. VIM. SECT. II. DE RESTITUTIONE. 


Distinguendum autem est inter participationem immediatam et media- 
tam. Priorem praestat qui cum altero ponit actionem qua jus tertiilae- ~ 
ditur aut qua damnum tertio, nulla alia actione interposita, infertur, 
ex. gr. januam domus cum fure effringendo. Posteriorem praestat qui 
ponit actionem ex qua damnum tertio tantum per alterius malitiam 
sequitur, ex. gr. clavem januae domus furi tradendo. Jamvero de utra- 
que hac participatione haec videntur tenenda : 


544. I. De participatione mediata. 

Haec licita est iisdem conditionibus quibus licet cooperatio materialis 
contra caritatem. Cfr. n. 235. Ideo, praeter bonam intentionem, requiri- 
tur: 1° Ut actus ponendus non sit intrinsece malus. — 2° Ut bonus 
effectus, puta liberatio cooperantis ab aliquo periculo, oriatur ex illa 
participatione aeque immediate ac pravus. — 3° Ut habeatur ratio 
proportionate gravis ad hane damni causam ponendam. De gravitate 
autem illius rationis judicium formandum erit fere sicut de causa ad 
cooperandum contra caritatem dictum est. Pensandum est nempe malum 
quod a negata cooperatione timetur cum damno injusto quod ex éa con- 
cessa praevidetur, et notandum strictius 'urgere justitiam quam carita- 
tem. Sic lJucrum ordinarium sufficit ut vendantur arma aliaque similia 
quibus aliqui damnum proximo inferre possint, dummodo nullum peri- 
culum determinatum praevideatur; quod si praevidetur, ex. gr. quia 
emens insania vel ulciscendi cupidine abreptus apparet, talia ei 
sine causa gravi vendi nequeunt. Similiter licet, ad periculum mortis, 
vulnerationis et similia vitanda, apponere scalam furi, ei domus diripien- 
dae viam indicare, ete. Ob minorem etiam causam talia licerent quando 
alii adessent qui hane cooperationem facile praestarent. (Gury, I. n. 689) 

II. De participatione immediata. ; 

1° In homicidio numquam licet: quia innocentis occisio intrinsece 
mala est. ; : 

2° In mutilatione non licet, nisi cum abscissio unius membri ad cor- 
poris salutem necessaria est: nam, excepto hoe casu, mutilatio quoque 
est intrinsece mala. (n. 365) 

3° In damno quod bonis fortunae infertur licet, quotiescumque domi- 
nus rationabiliter invitus esse nequit. E communi autem sententia, hoe 
contingit tripliciter : @) si cooperans damnum, e cooperatione sua secu- 
turum, vult ac potest reparare; — b) si, negata cooperatione, damnum — 
aequale nihilominus certo a principali damnificatore inferretur ; — c) si 
damnum quod dominus timet, leve est: caritas enim non sinit eum yelle 
ut alter propterea grave damnum patiatur. Probabiliter etiam licet 
hujusmodi participatio, quando timetur gravissimum damnum in bonis 

quae sunt superioris ordinis quam bona fortunae, ex. gr. mutilatio, gra- 
vis infamia. Qui enim cooperationem sine tali damno negare nequit, in 
extrema necessitate versatur,in qua omnia fiunt communia: ideo quan- 
tum potest sumere ex iis bonis ut ex illa necessitate exeat, tantum 
damnum poterit, ob eamdem rationem, alienis bonis inferre. Ita S. Alph. 
n. 571, cui tamen adversatur communis veterum, ut Lessii, Sanchez, 
Lugonis, ete. sententia. Hi enim opinabantur praesumi non posse domin 
consensum, eo quod nemo ad alterius vitam servandam grave damnum 
pati teneatur. Cfr. n. 502. 


‘7. DE GOOPERATORIBUS NEGATIVIS. 


- 


545. Tres distinguuntur cooperatores negativi: mutus, non obstans, 
non manifestans. De his simul dicetur, cum iisdem regulis subjaceant. 

Mutus dicitur qui, antequam damnum inferatur, non loquitur, non 
monet, non impedit. 

Non obstans ille est qui, dum damnum infertur, non obstat vel non 
prohibet damnificationem. 

Non manifestans ille est qui, damno jam illato, non denuntiat damni- 
ficatorem domino laeso vel Superiori. 


ASSERTUM. Ut cooperatores negativi teneantur ad reparandum 
damnum quod non impediverint, sequentes conditiones requiruntur : 

12 Ut ad illud impediendum e contractu expresse vel tacite, puta per 
officii susceptionem, inito teneantur. Nam, dempto coutractu, singuli ad 
impedienda aliorum damna ex sola caritate, non autem ex justitia com- 
mutativa obligantur: quippe quae jubeat tantum aliorum jura non 
violare. Quare nullo contractu obligati possunt interdum graviter pec- 
care contra caritatem dum aliorum damna non impediunt, sed justitiam 
commutativam non laedunt. 

2a Ut non fuerint gravi incommodo proprio a contractu servando 
excusati. Regulariter enim qui contractum hujusmodi init vel officium 
suscipit, non intendit se ad res alienas custodiendas cum tanto incom- 
modo obligare. Hine : 

a) Custodes nemorum, mercium, etc. tenentur ad compensanda damna 
rebus a se custodiendis illata, si ea, cum moraliter possent, non impe- 
diverunt vel damnificantes non denuntiarunt. 

b) Vectigalium praeposili qui sinunt tributa fraudari, tenentur ad 
restituendum pretium quod a fraudantibus solvendum erat; non debent 
tamen restituere pro mulctis quae fraudantibus imposilae fuissent si 
eos denuntiassent. Directe enim ex officio suo ordinantur ad tributa 

exigenda, non autem ad Statum per lucrum poenarum locupletandum. 
(Lugo, disp. 37. n. 102) 

c) Qui novit alium suo nomine abuti ad damnum inferendum, et tapet 
sciens silentium suum animos addere damnificatori, ad restituendum 
tenetur : silentium enim ejus est causa damni. (Ball. P. n. 160) 


546. QUAER. I. Num famuli teneantur ad reparanda damna domino 
ilata quae culpabiliter non impediverunt vel non denuntiarunt. 


RESP. 1° Tenentur ii qui se ad custodiendas res in quibus damnum 
_ patitur dominus, expresso vel tacito contractu obligarunt, puta si ipsis 
concreditur custodienda domus vel, etiam ad breve tempus, committitur 
clavis cellae vinariae. 

2° Reliqui, ex communi sententia, non tenentur, ubi damna ab aliis 
famulis vel personis domesticis illata sunt: nam non sunt censendi se 
ad onus tam odiosum obligare voluisse. (Lugo, disp. 19. n. 105) 

3° Probabiliter etiam non tenentur quando damna ab extraneis illata 
sunt. Non clare enim apparet quare famuli, eo quod se domesticis ser- 
vitiis addicunt, se etiam tam stricte ex justitia obligent ad bona domini 
contra extraneos tutanda. ideo nutare videtur fundamentum cui Les- 
sius, Lugo et plerique AA. obligationem restituendi superstruunt : 
nempe commune gentium jus quo famuli se ad hance custodiam ex jus- 
titia obligent. Insuper, laxatis hodie quamplurimum vinculis quibus heri 
et famuli constringebantur, hi jam solent fere ad nihil aliud se obligare 
velle quam ad fideliter obeundum peculiare servitium ad quod condu- 
cuntur. Ita post Molina, Azor, etc., plerique recentiores, ut Ball. P. 
n. 161; D’Annib. II. n. 209; Marres, 1. 2. n. 116. 


QUAER. II. An ii qui aliis praesunt teneantur ad reparanda usa 
quae a subditis suis fieri non impediverint. 


RESP. 1° Tenentur quando silent in talibus adjunctis ut subditi 
prudenter hoc silentium tamquam positivam approbationem habere 
possint. Sed tune se habent ad modum positive cooperantis, nempe 
consulentis vel consentientis. 


2° Tenentur etiam qui ex justitia, propter contractum expressum vel — 


tacitum, obligantur ad aliorum damnum praecavendum. Sic herus qui 


opus aliquod perficiendum contractu suscepit, illudque deinde mandato 


operariis suis exsequendum committit, tenetur ad compensanda damna 
quae operarii operae conductori, in ipso opere exsequendo, inferunt, 
saltem ubi damnum illud e culpabili heri negligentia oritur. (Marres, 
n. 112) 

3° Non tenentur probabilius ii omnes qui aliis tantum e pietate invi- 
gilare debent, ut paterfamilias pro liberis et famulis, ludimagister pro 
alumnis, etc. Deest enim obligatio ex justitia commutativa ad damna 
aliorum impedienda. Verum iidem post judicis sententiam tenentur, 
etiam in conscientia, ad damnum reparandum, dummodo revera illatum 
fuerit et cum culpa ipsorum juridica. Lex enim justa est. Possunt tamen 
pretium a se erogatum ab ipso damni auctore repetere, quia leges inten- 
dunt favere damnificatis, non autem damnificantibus. (Marres, n. 114) 

In Jure nostro (C. C. a. 1384), dominis imputantur damna ab eorum 
famulis vel mandatariis facta, etiamsi ea non potuerint impedire, quia, 
eligendo incapaces vel improbos, in se assumunt damna quae isti in 
officio suo exercendo inferre possunt. 


547. QUAER. III. Num aliquis teneatur ad reparandum damnum 
illatum per animalia quorum dominium vel usum habeat. 


RESP. f° Ante judicis sententiam tenetur, quando gravi culpa theo- 
logica illis invigilare neglexit. Nam unusquisque tenetur ex justitia 
commutativa impedire ne per res suas, perinde ac per actiones suas, 
damnum aliis inferatur. Idem dicendum de damno illato per rem non 
animatam, puta si domus neglecta collabitur et transeuntes vulnerat, vel 
per puerum nondum rationis compotem. 

2° Post judicis sententiam tenetur in conscientia, dummodo sententia 
errore facti non nitatur. Cfr. C.C. a. 1385 seq. 


QUAER. IV. Num teneatur ad restituendum qui, dum jure suffragii 
pollet, a suffragio ferendo abstinet, cum sententia damnosa a majore 
parte communitatis, societatis et similium fertur. 


RESP. 1° Certe non tenetur quando jus suffragii ferendi ipsi in 
merum favorem et gratiam conceditur: nemo enim mero favore uti 
tenetur. 

2° Nec videtur teneri quando datur idem jus in communem utilitatem 
potius quam in favorem privatum, etiam cum obligatione suffragii 
ferendi, dummodo nullus tacitus contractus initus fuerit suscipiendo 
officium cui haee obligatio annexa sit. Hujusmodi censendum est jus 
quod competit civibus, in plerisque Statibus hodiernis, designandi eos 
qui leges ferant vel communitatem aliamve regionis partem adminis- 
trent. Cfr. n. 359. 

3° Tenentur regulariter ii quibus jus suffragandi competit ex officio, 
in utilitatem etiam publicam gerendo: ii enim, suscipiendo hujus- 
modi officium, tacite se obligarunt ad negotia administranda et ad 

causas dirimendas in communem utilitatem. Ideo tenentur ad compen- 
sanda omnia damna quae praeviderint suffragio suo efficaciter impediri 
posse. Non tenentur vero in duplici casu: 

a) Si cum plena certitudine praevident tantum fore numerum eorum 
qui injustae sententiae vel legi caleulum daturi sint, ut nulla sit spes 
eam efficaciter impediendi. Qua de re tamen scite monet Lugo (I. ec. 
n. 68) cavendum esse ne quis, propter humanum timorem, sibi fingat 
praesentiam suam fore inutilem, “ cum non raro contingat, quod ex 
unius sententia, ingenue et libere prolata in publico, multi moventur 
et sententiam etiam jam dictam mutant. , Quod praesertim in minoribus 
conventibus, ex. gr. societatum commercialium vel industrialium, saepe 
usu venit. 

b) Si justam causam absentiae seu legitimum impedimentum habent. 
Haec autem causa excusationis tanto major esse debebit quanto majus 
malum ex absentia timetur. Quare qui norunt rem magni momenti 
tractatum iri et periculum esse ne absentia sua noceat, non poterunt 
nisi ex gravissima causa exeusari. (Lugo, I. c. n. 67) 

Hine regulariter ad restituendum tenentur magistratus vel deputati, 
qui munus aliquod, puta administratoris, in aliqua societate privata 
suscepere; judices vel jurati qui communi calculo sententiam ferre 
debent, etc. quoties absentia sua vel “ abstentione , moralis causa 
fuerunt damni reipublicae, religioni vel privatis illati. 


QUAER. V. Num teneatur ad restitutionem erga dominum furto 
laesum qui a fure pecuniam accipit ad tacendum, neque ex officio ad 


furem denuntiandum obligatur. 


RESP. Non tenetur, dummodo res a fure data non sit furtiva, neque 


aliquid agat quo positive furi animum addat. Nam sieut is qui, nullo. 


pretio accepto, denuntiationem omittit, contra solam caritatem peccat, 
ita qui, accepto hoc pretio, tacet, justitiam commutativam non laedit.. 
(Lugo, disp. 19. n. 102) 


S 8. DE RESTITUTIONE IN SOLIDUM. 


548. Obligatio restituendi in solidum, quae et solidaritas nuncupatur, 
est obligatio quae incumbit singulis cooperatoribus reparandi solidum 
seu integrum damnum quod a pluribus illatum est. 


De hac obligatione tria praesertim consideranda veniunt : 1° Quibus. 


cooperatoribus incumbat. 2° Quo ordine a singulis sit praestanda. 
3° Quaenam ab ea peragenda excusent. 

I. Obligatio restitutionis in solidum determinatur hac regula : 
unumquemque teneri ad reparandum damnum cujus eausa_fuerit 
cum conditionibus n. 512 seqq. explicatis. Hine sequitur neminem ad 
totum damnum reparandum obligari nisi aliqua ratione totius damni 
efficacem causam, sive physicam, sive moralem posuerit. Hoc autem 
contingit : 

1° Quando cooperatores e stricta conspiratione agunt. Talis conspi- 
ratio certo habetur cum singuli ceteros efficaciter ad commune consilium, 
ex. gr. furtum patrandum, determinant, puta per suasiones, horta- 
tiones, etc. Multi etiam opinantur talem conspirationem, quae ad 
restitutionem in solidum obliget, adesse quotiescumque tndividuum 
damnum communi consilio a pluribus infertur, ex. gr. incendere domum, 
navem in altum demergere, etc. Ratio eorum est quod etiam tum totus 
effectus moraliter a singulis procedit : siquidem, propter concursum, 
cooperatio singulorum cum actione ceterorum coalescit in actionem 
moraliter unam-e qua damnum procedit. Nihilominus censent Lugo 
(disp. 19. n. 83) et S. Alph. (n. 579) probabilem esse sententiam quae, in 
hoc casu, cooperantes obligat tantum ad solvendam partem suam in 
damno quod sine ipsis etiam fieret. Affertur haec ratio : singuli tune, 
sicut partialiter tantum concurrunt, partialiter tantum obligantur. Ut 
enim fatentur oppositae sentenliae fautores : qui cum aliis infert dam- 
num dividuum, ex. gr. vastando segetem, tenetur tantum ad partem 
suam ob partialitatem effectus in damno causato; ergo, a pari, qui 
concurrit partialiter tantum ad damnum individuwm, ob partialitatem 
influxus, partialiter tantum tenetur. 

2° Quando aetio illius de cujus obligatione Mauna sufficiens fuit 
ad totum: damnum sive immediate, sive mediate inferendum. Exemplo 
sunt qui mandato suo famulos ad furandum inducunt, qui una cum 
sceleris socio, sclopetum explodens, hominem interimit, qui socios 
quaerit ad rem furtivam asportandam, etc. 

3° Quando actio cooperantis, quamvis sola sufficiens non fuerit, tamen 
necessaria fuit ad damnum inferendum. Exemplo sit in genere causae 
physicae, qui furem adjuvat ad asportandam arcam quam is solus 
aspertare non potuisset; in genere causae moralis, qui cum pluribus 
aliis conyenit de inferendo damno quod isti, eo contradicente vel 
absente, infer're numquam ausi fuissent. 

Si, e regulis supra positis, non constat cum morali certitudine de 
influxu cooperantis in totum damnum, is manet quidem obligatus ad 
reparandum damnum quod ipse intulit, ex.gr. ad compensandam partem 
segetis a se vastatam; restitutio autem in solidum, utpote dubia, imponi 
nequit. 

Ex iisdem regulis resolvi possunt sequentes casus : 

a) Qui se adjungit aliis jam determinatis, ex. gr. ad domum expilan- 
dam, non tenetur nisi ad partem damni quam ipse intulit vel rei alienae 
quam ipse detinet; ad totum damnum reparandum teneretur, si ejus 
praesentia vel opitulatio ita fuisset reliquis necessaria ut sine illa dam- 
num inferre non potuissent vel ausi non essent. 

b) Miles gregarius qui, in bello injusto, damna cum reliquo exercitu 
intulit, probabilius non tenetur ad reparanda damna a sociis illata. Nam 
concurrit quidem partialiter ad damna a toto exercitu causata, sed ita 
ut sine illo damna eadem a reliquo exercitu inferrentur. Licet enim 
singuli reliquorum concursu moveantur, non moventur tamen consortio 
hujus gregarii militis ita ut, eo absente vel recedente, non moyerentur. 
Quare influxus singulorum militum in damnum totale tam debilis est ut 
vix sit attendendus. (Lugo, disp. 19. n. 90) 

c) Qui suffragio suo ad sententiam Jegemve injustam ferendam con- 
currit, nondum completo numero ad damnum inferendum necessario, 
in solidum tenetur. (Lugo, ib. n. 83) 

d) Qui, sine conspiratione stricte dicta, ignem subjicit aedibus quas 
alii jam incenderunt, probabiliter in solidum non tenetur. Licet enim 
causa ex natura sua ad totum damnum inferendum apta sit, reapse 
tantum partialiter influxit in damnum quod alii jam ex parte intulerant. 
Tenetur tamen ad compensandum damnum quod reapse, ex igne a se 
apposito, aedibus illatum est, nisi incendium eo tempore quo ignem 
injecit jam tanta vi saeviret ut aedes integrae certo periturae essent. 
(Lehmk. I. n. 1017) 


549. II. Ut determinetur ordo quo a cooperatoribus singulis inte- 
grum damnum reparandum sit, distinguendum est inter eos qui eodem 
prorsus gradu et modo in damnum illatum influxerunt, et inter eos qui 
gradu vel modo differunt, puta quia unus rem furtivam detinet dum 


alter tantum ad eam auferendam adjuvit, vel quia unus est damni causa 


principalis, alter causa secundaria tantum. Igitur : 

- 1° Quando cooperatores eodem gradu et modo se habent ad damnum. 
illatum, ex. gr. tres qui e stricta conspiratione domum incenderunt, 
singuli absolute tenentur ad satisfaciendum pro virili parte ; conditio- 
nate autem ad totum damnum reparandum, nempe si reliqui, vel quidam 
ex illis, restituere aut noluerint aut non potuerint. Attamén qui ita pro 
aliis integram restitutionem fecit, potest a singulis repetere, etiam per 
oceultam compensationem, partem ad quam illi absolute tonchanies 
puta, in citato exemplo, tertiam. 

90 Quando cooperator es diverso gradu vel modo ‘se yabent ad dams 
num illatum, primo loco ad restituendum tenetur qui rem alienam 
detinet in se vel in aequivalenti; secundo loco, mandans ; tertio loco, 

exsequens vel actionis particeps ; quarto loco, ceteri cooperatores posi- 
tivi ; quinto loco, cooperatores negativi. 

Attamen magnum discrimen viget inter rationem qua tenetur causa 
principalis et rationem qua tenetur causa secundaria. Principalis 
enim, ex. gr. mandans vel (hoc deficiente) fur, absolute obligatur ad 
totum, damnum compensandum. Ideo si ipse restitutionem integram 
fecit, nihil jam neque ipsi, neque damnificato debent causae secunda- 
riae, ex. gr. non manifestantes. At si causa secundaria, deficiente prin- 
cipali, integram restitutionem effecit, tenetur principalis ad tribuendam 
causae secundariae compensationem quam damnificato tribuere debuis- 
set. Haec enim successit in jus damnificati cui pro principali satisfecit. 

Consulens regulariter est causa secundaria relate ad exsecutorem : 
quia plerumque exsecutor proprio nomine et in suam utilitatem damnum 
infert. Quandoque tamen primario teneri potest: nempe si consilium 
dedit in proprium tantum commodum. (S. Alph. n. 560) Imo etiam 
fieri potest ut solus teneatur, nempe quando sciens volens dat injustum 
consilium. quod alius bona fide exsequitur : quod praecipue accidere 
potest in iis qui apud alios fama vel auctoritate pollent. (Lugo, disp. 19. 
n. 35) 


550. III. Excusatur a restitutione in solidum facienda is qui per se 
ad eam tenetur: . 

1° Si nescit vel, inquisitione facta, dubius haeret num restituerit 
auctor principalis vel alii cooperatores. Nam crimina non sunt praesu- 
menda, sed probanda; nec quisquam ad restitutionem faciendam obli- 
gatur nisi de ea facienda, morali certitudine, constet : quod in casu non 
obtinet, siquidem dubium manet num obligationem supplendi pro aliis 
contraxerit. (Marres, n. 127) 

2° Si damnum passus debitum condonavit causae principali: nam, 


-ruente principali, ruit accessorium. Ob rationem autem contrariam, 


patet manere obligationem causae principalis, si damnificatus remissio- 


nem facit causae secundariae. (S. Alph. n. 581) 


3° Si damnum passus remittit alicui e causis aeque principalibus 


partem suam, reliqui jam ab hac parte supplenda eximuntur. (S. Alph. 


ib.) Per se tamen haec remissio tamquam plena condonatio erga alios 
haberi nequit, nisi ex adjunctis pateret hance esse condonantis intentio- 
nem. (Gury, I. n. 703) : 

Ad praxim conducit quod docet S. Alph. (H. A. tr. 10. n. 54), plerum- 
que non expedire ut confessarius moneat participantes in furto de obli- 
gatione restituendi in solidum, praesertim si sunt conscientiae parum 
meticulosae ; quae doctrina ad alios similes injustos cooperatores 
extendi potest. Nam*aegre hujusmodi homines sibi persuadebunt se 

teneri ad compensandam partem quae ab aliis ablata vel déstructa fue- 
rit ; ipsi autem domini supponi possunt consentire ut singuli damnifican- 
tes tantum partem a se ablatam vel destructam compensent, ne, si de 
integro damno reparando admoneantur, ab omni restitutione abstineant, 


CAPUT V. 


DE CIRCUMSTANTIIS RESTITUTIONIS. 


S 1, DE PERSONA CUI RESTITUENDUM SIT’. 


551. Universali principio hoc argumentum regitur: ei restituendum 
esse cujus laesum sit jus. Restitutio enim fit ut laesum jus alienum 
reparetur. Quare si per errorem alii facta est restitutio quam personae 
laesae, manet integra obligatio restituendi, cum aequalitas minime re- 
parata sit.Excipitur tantum easus quo res quae in individuo jam alienata 
est, sine delicto erat in possessione restituentis : nam si transiit ad ter- 
tium, neque jam recuperari potest, periit domino, is vero qui possessor 
erat bonae fidei, nulla jam ratione ad restituendum tenetur. (u. 525) 
Cfr. Lessium, 1. 2. c. 16. n. 62 seqq. 

Tres casus hic distingui possunt: nam vel certo constabit vel dubium 
erit vel penitus ignorabitur ab eo cui restitutio incumbit quis laesus sit 
seu rei injuste acceptae sit dominus. De singulis casibus quaedam 
singillatim statuemus. 


ASSERTA. I. Quando certo constat quis damnum passus sit, ei 
restituendum est, etiamsi forte non sit immediatus rei ablatae vel des- 
tructae dominus. Is-enim cui restituitur, in rei possessionem mittitur : 
ideo res reddenda est ei qui-hiec et nune habet jus eam possidendi. 
Ita si quid injuste ablatum est depositario, commodatario, conductori et 
similibus, his, non autem immediatis dominis restituendum erit. 

Attamen qnandoque immediatis dominis restitutio fieri poterit, nempe 
si talia sunt adjuncta ut ii qui jus possidendi habent nullum incommo- 
dum exinde passuri videantur, vel siiidem probabiliter aestimantur rem 
cum damno domini absumpturi. 

Similiter quae accepta sunt a filiofamilias , uxore, pupillo, religioso, 
etc. ex bonis quorum isti administrationem non habeant, per se resti-+ 

tuenda sunt patri, marito, tutori, praelato. Attamen restitutio ipsi filiofa- 
milias, uxori, etc. facienda esset,.si restitutio patri, marito, etc. facta 
gravem infamiam illis inureret, nec necessaria foret ut hi indemnes 
servarentur. (Ball. P. n. 194) 

Si laesa est aliqua communitas legitima in iis bonis quae, velut per- 
sona moralis, possidet, restitutio facienda est iis qui ejuasdem bona admi- 
nistrant : hi enim repraesentant personam illam moralem cui laesio facta 
est et quae proinde jus habet ad restitutionem. Sed si ipsa communitas 
ad finem pravum prosequendum instituta est, neque jus existendi, neque 
jus possidendi legitime in foro conscientiae habere potest, quamvis in 
foro externo tale jus ipsi a lege civili agnoscatur. Bona igitur quae in 
communi civiliter possidet, revera in dominio singulorum membrorum 
esse pergunt, ut observat Lehmkuhl. (I. n. 1021) Ideo restitutio pro 
rata singulis membris facienda esset. Facile etiam pro membris illis 
pauperes eligi poterunt, praesertim quod raro pars singulis reddenda 
erit gravis, neque talis restitutio pro rata singulis sine magna diffieul- 
tate fieri plerumgue poterit. Attamen communitati legitimae, quae bona 
quaedam in pravum usum adhibet. restitutio, pro damno hujusmodi 
bonis illato, facienda est : pravus enim usus non impedit quominus jus 
suum in haec bona servet. 


552. II. Si dubium est quisriam laesus fuerit vel ad .quemnam res 
aliena pertineat, imprimis diligentia rei valori proportionata adhibenda 
est ut dubium tollatur. (n. 485) Quodsi nihilominus dubium remanet, ali- 
ter casus solvendus erit prout dubium inter paucos vel inter multos 
versatur. 

Si inter paucos versatur, inter ipsos pro rata dividenda erit res quae 
restituenda venit, nisi malint ipsi amicam compositionem inire. Exem- 
plum habes in eo qui reddere debet nummum aureum certe ab uno e 
paucis simul ludentibus amissum. 

Si inter multos versatur, ut praesertim usu venit mercatoribus qui, 
fraudando in pondere et mensura, nulli notabile damnum_ intulerunt, 
lucrum vero sat magnum injuste fecerunt, conandum est ut restituatur 
iis qui laesi fuerint, quantum moraliter fieri potest, ex. gr. augendo 
pondus et mensuram. Attamen nonnisi leviter peccaret qui talem resti- 
tutionem faceret pauperibus, praesertim ejusdem loci: siquidem, cum 
nullus graviter laesus supponatur, erga nullum determinatum habetur 
gravis restituendi obligatio. Imo a veniali quoque excusaretur, dum- 
modo accederet aliqua rationabilis causa,ex.gr.quia sine aliquo notabili 
incommodo clientibus restituere nequit, vel quia adsunt pauperes valde 
indigentes, quibus ut restituatur, facilius censeri possunt domini laesi 
consentire. (S. Alph. n. 595) 

III. Si penitus ignoratur quis laesus sit vel quis rei injuste acceptae 
sit dominus, distinguendum erit utrum is qui restitutioni obnoxius sit, 
delictum admiserit an non. 

Si quis bona fide quaedam aliena acquisivit, ex. gr. existimans rem 
furtivam reapse ad venditorem pertinere, probabilius ea quae mobilia 


sunt servare potest, ut de rebus inventis dictum est {n. 485), quae immo-- 


bilia sunt usucapione acquirere. (n. 489) 

Si restitutio ex delicto oritur, sive res aliena in se vel in aequivalenti 
detinetur, sive mera damnificatio illata est, pauperibus vel causis piis 
restituendum est. Hane obligationem unanimi fere consensu DD. admit- 
tunt ; de argumento autem quo probetur nonnihil dissident. Multi enim 
- eam repetunt ex ipso jure naturali quod jubeat justitiam commutativam 
laesam reparari, saltem ob commune totius societatis humanae bonum ; 
ideo, deficiente domino, restitutio facienda est pauperibus vel causis 
plis, cum" hae ratione efficaciter commune bonum procuretur et res 
saltem in spiritualem utilitatem domini impendatur. Alii tamen, quibus 
adhaeret S. Alph. (1. 5. n. 71), eam obligationem e solo jure positivo 
stricte constare existimant: quod probabilius videtur. Nempe universalis 
gentium christianarum consuetudo ad omnia debita e delicto orta exten- 
dit quod in Jure Canonico de pretio usurario (Deer. |. 5. t. 19. ¢. 5) et 
de lucro ex officio immerite suscepto (Decr. 1. 5. t. 6. ¢. 16) restituendis 
statutum est. Cfr. Lessium, de Just. et J. 1.2. c. 14. dub. 6. 

Quando hujusmodi restitutio pauperibus facienda est, is autem qui 
restituere debet pauper est, poterit eam sibi applicare : nullo enim jure 
possidens excluditur e numero eorum quibus restitui possit. (Lessius, 
lc. n. 41) : 


§ 2. DE MODO, LOCO ET TEMPORE RESTITUTIONIS FACIENDAE. 

553. I. De modo. ‘ 5 

Modus ille per se plane indifferens est, dummodo aequalitas per inju- 
riam laesa restituatur. Nam id unum obtinendum est ut damnificatus 
indemnis fiat. ; 

Hine neque actus humanus requiritur (n. 109), multo minus ut resti- 
tutio fiat advertente eo cui facienda est; sufficit etiam ut debitum sub 
specie gratuitae donationis solvatur, vel ut per laborem in utilitatem 
domini libere assumptum, per indebitam parcimoniam aut similia 
media compensetur. 


QUAER. I. Num servari possit donum quod creditor, cui sub specie 
gratuitae donationis restitutum sit, debitori rependerit. 


eos a. | 

RESP. Servari potest, quando merito praesumitur creditorem boc 
donum largiturum fuisse,etiamsi debitor non fecisset hanc restitutionem, 
quamvis haec eum aliquatenus impulerit ad donationem faciendam; 
servari nequit, si constat restitutionem fuisse solam causam motivam 
hujus retributionis, siquidem nulla est donatio quae fit ex errore. circa 
praecipuam donationis rationem. Attamen etiam in hoc casu quandoque 
a reddendo dono excusaretur debitor eo quod res donata exigui valoris 
esset vel reddi nequiret sine donantis offensa. Cfr. Marres, n. 135. 


554. QUAER. IT. An restituendi obligatio maneat quando res resti- 
tuenda alii personae commissa est ut domino reddatur, nec tamen ad 
eum pervenit, sive casu, sive culpa aliena. 


RESP. 1° Si restitutio facienda erat tantum ex re accepta, jam ejus 
obligatio evanescit, si rei detentor eam vel ejus aequivalens alleri viro 
fideli et diligenti commisit : res enim perit domino, neque jam in altero 
est ullum fundamentum restitutionis faciendae. Attamen, si culpam 
juridicam in eligenda intermedia persona commisit, poterit per judicis 
sententiam ad restitutionem obligari. 

2° Si res ex injusta acceptione restituenda erat, regulariter manet 
obligatio restituendi : siquidem malae fidei possessor in se omnia rei 
alienae pericula suscipit. (n. 529) Attamen a restitutione iteranda libera- 
_tur qui rem commisit personae quam ipse creditor designavit vel quam 
debitor elegit cum venia creditoris : is enim ita censetur in se suscipere 
rei periculum. Pariter liberatur qui rem commisit personae quam ipsum 
jus, tamquam intermediam, designat. Tandem non pauci AA., ut S.Alph. ~ 
(n. 704), damnare non audent eum qui se liberatum existimat quando 
rem confessario commisit restituendam. Revera probabiliter censeri 
potest confessarius, e consensu damnificati rationabiliter praesumpto, 
designatus ad ejus negotia gerenda : unde serqunr atenter recidimus in 
primam exceptionem supra positam. 


QUAER. III. Quomodo restituenda sint ea quae reipublicae vel 
municipio debentur. 


RESP. 1° Si quidam modus lege determinatus est, is servandus erit. 
Nulla hujusmodi determinatio facta est in Belgio. 

2° Deficiente modo per legem statuto, restituendum erit communita- 
tis administratoribus (n. 551), ex. gr. ministro qui publici aerarii curam 
gerit, vel iis qui a Statu laesi fuerint. (n. 558) Probabiliter poterit summa 
restituenda pauperibus a republica alendis distribui, siquidem hujus 
onera ita minuuntur(Gury, I.n.712) : quod potissimum suaderi potest ubi 

summa restituenda valorem absolute gravem non attingit vel saltem 
non multum excedit. Posset quoque pro valore aequivalente destrui 
e titulis debiti publiei. In plerisque vero regionibus ineptus modus esset 
destruere pecuniam chartaceam (billets de banque), eo quod societas 
argentaria (banque) a qua emittuntur hujnsmodi chartae, solet habere 
jura prorsus distincta a reipublicae juribus. 


555. II. De loco. 

1° Qui unice ex re accepta restituere debet, non tenetur ad ullas 
expensas faciendas ut rem transmittat in alium locum in quo dominus 
versetur : sufficit ut dominum moneat qui, si rem ad se mitti cupiet, 
expensas solvere debebit. 

2° Qui tenetur ex injusta acceptione, debet suis sumptibus rem 
deferre ad locum in quo alter eam habiturus esset, si non fuisset 
ablata, destructa vel inique detenta, deductis tamen expensis quas 
dominus eam servando vel deferendo debuisset facere. 

Vix hodie in regionibus non omnino barbaris exoriri potest difficultas 
e magnitudine expensarum quae possessori malae fidei subeundae sint 
‘ad restitutionem peragendam. Nam, ob commeatuuni facilitatem, ple- 
rumque res ipsa ad dominum parvis expensis remitti poterit; quodsi 
magnae expensae ideo faciendae essent, sufficeret rei valorem (mandat- 
poste, accréditif sur la banque nationale) ad eumdem destinare. Si 
tamen quandoque nec ipse valor sine magnis expensis remitti possit, 
pauperibus distribuatur. Determinari autem nequit quantae praecise 
esse debeant illae expensae ut a restitutione ipsi domino facienda 
excusent : attendatur ad divitias vel inopiam furis, ad valorem rei 


ablatae, ad damnum quod dominus ex illius privatione passurus sit. 
Cfr. S. Alph. n. 598. 


556. III. De tempore. 

1° Restitutio per se quamprimum facienda est, ne quis jure suo 
diutius privetur. Attamen, ut dilatio restitutionis grave peccatum con- 
stituat in eo qui tamen restituendi animum servat, oportet ut is cui 
restituendum est notabile damnum ex illa dilatione patiatur, neque 
detur gravis ratio differendi ad tempus. Ob leviorem etiam rationem, 
dilatio ad breve tempus ab omni culpa excusabitur : quae brevitas e 
circumstantiis mensuranda erit. (Ball. P. n. 358) | 

20 Eadem regula, ad dignoscendum grave peccatum, adhibenda est 
etiam cum eo qui, licet statim totum restituere possit, vult, sine causa 
sufficiente, rem tantum per partes reddere vel ad mortem usque ser- 
vare, haeredibus relicta cura restituendi, Praeter damnum quod ex ipsa 
dilatione oriatur domino, hic etiam graviter invitus esse poterit ne peri- 


carte! 

culo exponatur numquam recuperandi rem suam, puta quia alter impo- 
tens fiet ad solvendum vel haeredes restituere omittent. Attamen non 
raro fit ut homines ad haee damna vel pericula non satis attendant, 
praesertim quando restitutio tantum pauperibus vel causis piis facienda 
est. Quare cavendum ne sine fructu a bona fide dejiciantur. (Ball. P. 
n. 361) Semper tamen exigendum ut statim testamentum scribant vel 
alia ratione impediant ne, ipsis subito morientibus, omnis  restitutio 
omittatur. 

3° Damna e dilatione culpabili orta, et saltem in confuso praevisa, 
reparanda sunt: siquidem e culpa theologica efficaciter oriuntur. Minime 
vero compensanda sunt damna prorsus extraordinaria: quippe quae 
praevideri nequeant. 

Damna autem e dilatione on culpabili orta, per se reparanda non 
sunt, si restitutio non est facienda e delicto : quia ommis injuria formalis 
abest. Quando vero e delicto oritur restituendi obligatio, communis 
sententia cum S. Alph. (n. 680) tenet damna ordinaria reparanda esse : 
quia vera causa talis damni manet prima acceptio formaliter injusta. 
Nihilominus non desunt AA. qui merito sententiam excusantem, saltem 
ut probabilem, amplectuntur : inter quos Navarrus, Dicastillo, La Croix, 
Ball. P. (n. 359) Arguunt ex eo quod justa dilatio, qualis hic supponitur, 
purgat moram: quare ita differens restitutionem non est injusta causa 
horum damnorum, nec potest censeri creditor rationabiliter invitus. 

N. B. De quantitate restituenda satis dictum est nn. 511 et 529 seqq. 


S 3. DE CAUSIS A RESTITUTIONE EXCUSANTIBUS. 

557. Duplex illarum causarum species distinguenda est : una, earum 
quae sufficiunt tantum ut differatur restitutio, tamdiu nempe quamdiu et 
ipsae persistunt ; altera, earum quae ad omittendam simpliciter restitu- 
tionem per se pertingunt. 


I. CAUSAE DIFFERENDI RESTITUTIONEM. 

Nullatenus ambigi potest quominus liceat restitutionem differre 
quando physice impossibilés est, ut si non habeas, nee habere possis 
quod restituendum est. Excusat quoque a restitutione statim facienda 
impossibilitas moralis seu grave damnum quod ex ea oriretur, sive 
debitori, sive creditori, sive tertio: tunc enim creditor eam urgere 
nequit, salva caritate, quam justitia evertere nequit. Cfr. D’Annib. I. 
n. 223. Hine illa generalis regula, quam Laymann (1. 3. tr. 2. ¢. 12. n. 1) 
communem doctrinam esse testatur : neminem teneri ad restituendum 
cum suo notabiliter majore detrimento quam sit creditoris commodum, 

Manifestum autem est hoc detrimentum oriri debere non ex nudo resti- 
tuendi praecepto, sed ex specialibus rerum-et personarum adjunctis, 
Ideo restitutio ad tempus differri potest : é 

1° Si debitor eam facere nequit quin decidat e statu suo juste acqui- 
sito, puta mercatoris, negotiatoris, ete. Hoc autem probabiliter valet 
etiamsi quis culpa sua, ex. gr. luxuria, ludo, crapula,se in tales angustias 
dejecit. (S. Alph. n. 702) At si status injuste acquisitus esset, ex. gr. si 
pauper testamento quodam supposito pinguem haereditatem acquisi- 
visset, per se statim esset restituendum: is enim non tam excideret a 
statu suo quam ad suum rediret. Videndum tamen num forte, ob infa- 
miam gravem incurrendam, ad tempus excusaretur. 


Quando ratio legitima differendi restitulionem ex hoe capite habetur, 


viget tamen obligatio minuendi expensas et parce vivendi, quantum, 
servato statu, fieri poterit, ut quam citissime summa restitutioni neces- 
saria comparetur. ; 

2° Si debitor eam nune facere nequil, nisi cum gravi damno in bonis 
juste acquisitis, quod, dilata restitutione, vitaret, ex. gr. si deberet agri- 
cola se privare frumento vel pecunia quae ipsi necessaria sint ut agros 
colat, si quis deberet vendere obligationes Status cum magno detri- 
mento, etc. 

Attamen si creditor aequale detrimentum e dilatione passurus est, ex. 
gr. si et ipse, ob omissam restitutionem, agros colere nequeat vel bona 


sua cum magno detrimento vendere debeat, restitutio facienda est: nam 


jus ad rem restituendam est penes creditorem, quo jure nequit illum 
spoliare debitor ad damnum vitandum, quando par damnum illi imminet. 
Hoc probabilius valet, etiam quando uterque in extrema necessitate 
constitutus est, res autem furto subtracta est; quia ipsa extrema 
necessitas non dat jus usurpandi et sibi appropriandi rem alienam, 
quando ejus dominus jam est in aequali necessitate. (Lugo, disp. 21. n. 4) 


Alii tamen probabiliter opinantur, in necessitate extrema utriusque, - 


omitti posse restitutionem, nisi praecise ob subtractionem illam dominus 
in extremam necessitatem sit conjectus. (S. Alph. n. 107) 

Si tum debitor, tum creditor in gravi necessitate versantur, datur 
duplex sententia probabilis. (S. Alph. n. 703) Practice vix fieri potest ut 
qui jam ante restitutionem in necessitate gravi versetur, ea facta, non 
incidat in quasi-extremam : unde patet tunc ipsi gravius damnum immi- 
nere quam creditori, ideoque restitutionem differri posse. (Ball. P. 
n. 405) . 

3° Si debitor restituere nequit sine gravi damno in bonis altioris ordi- 
nis, ex. gr. in vita vel fama. Haec tamen ratio ut valeat, necesse est ut 


nulla pateat via indirecta, qua vitetur hoe periculum, qualis esset resti- 


tutio per confessarium. 


ae 

Similiter dicendum, si restitui nequit sine gravi periculo spirituali pro 
restituente vel ipsius familia, ex. gr. si, ob inopiam inde secuturam, grave 
periculum oriretur ne filiae se prostituerent. 

4° Sie restitutione imminet grave damnum creditori vel tertio, puta 
si creditor repetit gladium suum ad homicidium patrandum, vel Jibrum 
pravum ad lectionem peccaminosam instituendam, etc. Imo etiam, 
quando sine gravi incommodo differri potest, e caritate oritur differendi 
obligatio. (Lugo, disp. 21. n. 26) 

N. B. Interdum possent hujusmodi causae perseverantes ab Ablien: 
tione restituendi etiam in perpetuum excusare, difficilius tamen si eadem 
ex delicto quam si aliunde oriretur. Plerumque poterit, sin minus inte- 
gra summa, saltem pars illius, vel nunc vel postea restitui. (Lugo, |. ¢. 
n. 19 seqq.) © 


558. II. CAUSAE OMITTENDI RESTITUTIONEM. 

Jam de pluribus causis supra actum est, nempe de praescriptione 
liberativa (n. 493), de occulta compensatione, per quam ipse creditor 
sibi restituit (n. 504), de paupertate ob quam debitor sibi applicare 
potest rem incerto creditori solvendam. (n. 552) Praeterea recenseri 
possunt : : 

1° Remissio a creditore facta, expressa, tacita (ex. gr. lacerato 
debiti chirographo), vel etiam rationabiliter praesumpta. Praesumi autem 


potest quotiescumque debitori fas est prudenter existimare creditorem, 


si remissio ab ipso peteretur, consensurum esse. Tunc enim desinit esse 
injusta rei alienae detentio. Sic multoties excusantur filiifamilias a 
restituenda pecunia parentibus subducta jamque expensa, praesertim 
si summa non ita magna est vel nonnisi aegerrime restitui potest. 

Ut autem valida sit remissio, duae conditiones requiruntur : 

a) Ut sit plane libera, non autem metu, vi vel fraude extorta: haec 
enim donatio est, quae essentialiter omnimodam libertatem requirit. 
Ideo nulla esset remissio quam debitor, paupertatem fingendo vel lites 
minando, obtinuisset. 

b) Ut fiat ab eo qui condonandi potestatem habet. Haee autem lis 
tantum competit qui bonorum condonandorum tum proprietatem, tum 
administrationem habent. Ideo nulla esset remissio quae fieret a mino- 
renni guoad bona sua, ab uxore quoad bona communia, ab administra- 
toribus quoad bona societatis, nisi forte de rebus parvi momenti age- 
retur. 

2° Solutio ereditori creditoris immediati. 

Haee manifeste aequalitatem laesam restituit, si per hane solutionem 
creditor immediatus reapse liberatur ab onere solvendi aequalem sum- 
mam creditori suo.[deo,saltem in conscientiae foro, debitor ab obligatione 

restituendi solvetur. Supponitur tamen, ut per se liquet, non agi de casu 
quo alter creditor, propter immediati creditoris impotentiam ad satis- 
faciendum omnibus, nihil aut partem tantum erediti sui recepturus erat. 
Talis autem mutatio fit prorsus licita ob causam rationabilem, quae 
praesertim habebitur quando, servato ordine solito, alter creditor jus 
suum recuperare nequiret. 

3° Compensatio, qua debitum utrimque aequale exstinguitur. Neces- 
sarium autem est ut utrumque debitum sit certum et e justitia commu- 
tativa ortum. Ita liceret compensare debitum tribuendo officium saecu- 
lare, quod vendi solet pretio aequivalente. 

Hue quogue refertur donatio quam debitor, debiti sui immemor, cre- 
ditori facit. Haec, juxta probabiliorem sententiam, debitum totaliter vel 
partialiter, pro quantitate utriusque, exstinguit. Nam ex parte debitoris, 
supponenda est voluntas satisfaciendi obligationi strictae justitiae potius 
quam mera liberalitate donandi ; ex parte creditoris, habetur solida 
ratio existimandi eum sponte in compensationem consentire, cum rece- 
perit id omne ad quod jus habebat. (Ball. P. n. 419) Qui negantem senten- 
tiam tenent, concedunt tamen satisfieri si restitutio facienda est paupe- 
ribus vel causis piis, ac proinde a summa restituenda deduci posse 
eleemosynas factas a tempore contractae obligationis restituendi. 
(S. Alph. n. 700) 

40 Compositio a Rom. Pont. obtenta. Haec conceditur tantum 
pro bonis incertis, seu quae causis piis applicanda sunt, quia dominus 
ignotus est vel adiri nequit vel quia nemo graviter laesus est, nec 
potest commode singulis leviter laesis compensari damnum, etc. In his 
adjunctis concedi solet a S. Sede ut, exigua quadam parte bonorum 
restituendorum piis causis attributa, reliquam sibi servet qui restitutione 
tenebatur. In quibusdam regionibus compositio hujusmodi conceditur 
Bulla Cruciatae ; in aliis obtineri potest recurrendo ad S. Datariam vel 
Poenitentiariam. Facultates hujus ultimi tribunalis in compositionibus 


concedendis videsis in Const. Bened. XIV Pastor bonus.Pro vario fonte — 


in quem refunditur obligatio distribuendi causis piis bona incerta ex 
delicto restituenda (n. 552), haee concessio S. Sedis dicetur dispensatio 
in Jure Canonico vel usus potestatis indirectae quae R. Pontifici in tem- 
poralia competit. Probabilius is cui concessa est Compositio jam nihil 
domino comparenti restituere tenetur, eo quod donatio ipsi a 5. Sede 
absolute facta esse videtur. Cfr. Lugo, disp. 21. sect. 7; Ball. P. n. 387 


seqq. 


559. SHOLION. Interdum S. Sedes plenam ‘condonationem elar- 
gita est iis qui bona ecclesiastica injuste occupaverant vel ab aliis acce- 
perant. Celebris est pro regionibus nostris condonatio facta a Pio PP. VII, 

per Concordatum anno 1801 cum Napoleone [| initum (a. 13), et pluribus 
aliis Pontificiis documentis explicata. His accessit pro Belgio declaratio 
ab episcopis nostris mense Januario 1834, e speciali Gregorii PP. XVI 
facultate, edita: articulum illum extendi ad omnia bona quae gubernium 
occupasset, tam ad ea quae post Concordatum alienasset quam ad ea 
quae adhue detineret. In Belgio igitur, ubi de legitima proprietate bono- 
rum olim ecclesiasticorum inguiritur, hae duae regulae sunt atten- 
dendae : 

1° Omnia bona quae occupata sunt a gubernio, ab initio Gallicae per- 
turbationis usque ad mensem Januarium 1834, sunt per se legitima pro- 
prietas gubernii vel privatorum. Onera autem iis bonis adnexa, si ad 
privatos pertinebant, nullatenus remissa sunt, quamvis saepe jam prae- 
scriptione evanuerint; si ad Ecclesiam pertinebant, seu temporalia, seu 
spiritualia fuerint, condonatione comprehenduntur. Hortandi tantum 
sunt possessores ut pia onera, puta Missarum celebrandarum, exse- 
quantur. (S. Poenit. 20 Mart. 1818) 

2° Bona a privatis vecupata et ab iisdem jugiter possessa, numquam 
condonata sunt: ideo per se recurrendum est in singulis casibus ad 
S. Sedem, quae per Compositionem possessionem sanabit. Attamen 
videndum num forsan per praescriptionem jam transiverint in dominium 
eorum qui ea buna fide detinebant : haec enim bona fides, quae in pri- 
mis occupantibus reperiri non poterat, jam facilius in mediatis haeredi- 
bus vel acquisitoribus continget. (Craisson, Man. J. C. n. 5270; Marres, 
|. 2.n. 175) Regulariter sufficit possessio pacifica per 40 annos; at multi 
Ordines Regulares privilegio gaudent quo tantum per 60 annorum pos- 
sessionem contra eos praescribi possit. In praxi, ubi commode fieri 
poterit, melius paci et securitati conscientiarum consuletur recurrendo 
ad S. Sedem. | 

Similiter dicendum videtur de bonis quae Josephus II monasteriis 
eripuit: nulla enim genevalis illorum condonatio facta est. Attamen, si 
per manus gubernii transierunt a perturbatione Gallica usque ad annum 
1834,in condonatione Pii VII et Gregorii XVI comprehenduntur. (Van 
der Moere, de Just. App. de divenditis bonis ecel.) Neque aliter dicen- 
dum censemus de bonis suppressae Societatis Jesu. Ea enim a singulis 
episcopis, Breve suppressionis publicantibus, nomine S. Sedis apprehen- 
denda erant, ut patet e Litteris quas 18 Augusti 1773 ad singulos epi- 
scopos misit Congregatio particularis de abolenda Societate Jesu, a Cle- 
mente XIV instituta. Verum pleraque gubernia eadem bona tamquam 
sua occupavere, neque umquam specialis cundonatio pro iisdem facta 
est. Cfr. Aichner, op. cit. § 229. 

Quae de bonis ecclesiasticis hic dicta sunt, de mobilibus aeque ac 
de immobilibus procedunt. Verum quidem est in quibusdam adjunctis, 

Gén., T.L. 35 

de quibus loquitur Bened. XIV (Litteris 19 Martii 1752), facilius mobilia 
quam immobilia retineri posse vel haberi tamquam propria, ex prae- 
sumpta voluntate domini qui reperiri non posset, ut advertit Lehmk. 
(I. n. 1041) Vix tamen verificabitur ista hypothesis de bonis ecclesiasti- 
cis. Sed mobilia facilius quam immobilia bona fide possideri et prae- 
seribi poterunt. 


CAPUT VI. 


DE RESTITUTIONIBUS QUIBUSDAM IN SPECIE. 


S ]. DF LAESIONE IN BONIS SPIRITUALIBUS. 


560. I. Spiritualia hic intelliguntur non tanlum bona supernatura- 
lia vel animae saluti conducentia, sed et naturalia, ex. gr. usus liberi 


arbitrii, scientia. Dubium non est quin, etiam in hujusmodi rebus, gravis © 


injuria fieri, possit ac proinde restituendum sit, dummodo restitutio sit 
possibilis. Hine : 

1° Qui alium veneno vel potione privaret usn rationis, peccaret gra- 
viter contra justitiam. Ideo, damno illato, teneretur remedia idonea, si 
qua forent, suppeditare quibus rationis usus recuperaretur,, insuper 
omnia damna inde secuta et saltem in confuso praevisa reparare. (Lugo, 
disp. 9. n. 1) 

2° Qui alium per fraudem in errorem practicum induxit, ex quo aliud 
malum praeter errorem sequi possit, tenetur ad auferendum errorem et 


ad compensanda omnia damna quae ex eo secuta sint, sive decepto, sive © 
tertio, nisi forent extraordinaria et quae nullatenus praevideri possent. 


3° In erroribus speculativis obtrudendis generatim nonnisi levis inju- 
ria committitur: quia malum illud intellectuale per se parvi momenti 
est. Attamen gravis injuria fieret, si error ille versaretur circa princi- 
palia et gravia fidei dogmata, vel si quis, praeceptoris officium exer- 
cens, errores tot vel tam fundamentales doceret ut discipulorum error 
pejor esset quam praecedens eorum inscitia : in utroque enim casu 
grave detrimentum deceptis inferretur. (Lugo, |. ¢. n. 5 seqq.) 


4° Si quis alium per vim, dolum aut frandem ad pececandum induxit, 
tenetur ad restituendum, nempe ad auferendam vim, dolum vel fraudem_ 


et ad compensanda damna ; si vero induxit alia ratione, ad restituendum 

non tenetur, nisi peccatum ad quod induxit justitiae commutativae 
adversetur, ex. gr. furtum, detractio. Ratio discriminis est quod, in 
priore casu, violatur jus strictum alterius ne vi, dolo vel fraude aliquod 
malum ei inferatur ; in posteriore autem, valet axioma : Scienti et 
volenti non fit injuria. Ultima exceptio, de inducente ad peccatum contra 
justitiam commutativam, patet ex iis quae de consulente dicta sunt. 
(n. 537) 

5° Si is qui per metum vel fraudem ad peccandum inductus est, 
invincibiliter ignorat peceatum a se commissum vel remedium ad 
recuperandam gratiam, ideoque de remedio contra peccatum non curat, 
is qui eum ad peccandum induxit ex justitia tenetur ad ostendendum 
illi remedium vel remedii necessitatem : haud secus ac qui venenum 
alteri praebuit, ex justitia obligatur ad antidotum praebendum. Sed 
obligatio justitiae corruit ex quo inductus ad peccandum novit et pecca- 
tum quod fecit et remedium quod adhibere potest : ipse enim hance 
obligationem relaxat, dum non vult se liberare cum possit. Maneret 
tamen restituendi obligatio quoad alia mala temporalia vel spiritualia 
quae e tali peccato promanassent, puta si fraude ad peccandum inductus 
propterea expulsus esset e collegio vel famulatu in quo versabatur. 
(Lugo, |. ¢. n. 13) 


561. II. Regula generalis est. in hac et sequentibus laesionum 
speciebus attendenda : probabilius non esse obligationem compensandi 
bona unius ordinis per bona alterius ordinis, puta vitam vel famam 
ablatam per pecuniam vel subsidia spiritualia. Ratio autem est, quia 
justitia commutativa pro formali objecto habet aequalitatem : quare, 
ubi aequalitas poni nequit, non habet locum obligatio strictae justitiae. 
Jamvero liquet nullam aequalitatem poni posse inter bona diversi ordi- 
nis, puta inter vitam hominis et pecuniam. Nec juvat ratio quam quidam 
AA. pro contraria sententia afferunt : justitiam poscere ut, ubi plena 
compensatio fieri nequit, saltem imperfecte et ex parte fiat. Nam resti- 
tutio ad hoe tendit ut nemo habeat e bonis suis minus quam habere 
debeat. Jamvero, si fieret compensatio per bona alius ordinis, ex. gr. 


‘famae per pecuniam, is qui laesus esl semper pergeret totaliter carere 


re sua, ex. gr. fama qua injuste spoliatus est. (Lugo, disp. 11. n. 10; 
S. Alph. n. 627) 

Attamen ae quitati naturali prorsus consonum est ut, qui alios in bonis 
unius ordinis laeserunt, a judice damnentur ut damnum bonis alius 
ordinis compensent, puta detrimentum famae per pecuniam, cum per- 
fectior reparalio saepe sit impossibilis : quare haec sententia, nisi 
naturalis aequitatis et consuetudinis limites excedat, in conscientia 


be 7 

obligat. (1) Licet etiam juri, quod laeso competit ad hance judicialem 


reparationem obtinendam, pro certa pecuniae summa renuntiare. (Gury, 
I. n. 628) 


S 2. DE LAESIONE IN BONIS FAMAE ET HONORIS. 

562. I. Cum unusquisque jus strictum ad famam suam habeat, patet 
tum detractorem, tum calumniatorem teneri ad eam restituendam ; 
insuper etiam ad reparanda alia damna e detractione vel calumnia secuta 
et saltem in confuso praevisa, pula amissionem muneris vel haereditatis. 
Supponuntur tamen adesse conditiones supra (n. 512) explicatae. 

Si quis ex imprudentia seu sine gravi culpa theologica detraxerit vel 
calumniatus fuerit, is tenetur quidem ex justitia damnum oriturum impe- 
dire, non autem cum tanto incommodo ac si culpabiliter illud intulisset. 
Cfr. n. 513. Nullatenus autem ad restituendum obligatur qui de uno 
crimen narravit quod audientes de alio intellexere : siquidem damni 
causa fuit error audientium quem ipse tantum ex caritate corrigere 
debebat. 

Restitutio illa famae ablatae facienda est efficaciter : ideo qui detraxit 
alteri per libellum famosum vel ephemerides, tenetur similibus mediis 
famam ejus reparare. Nullam autem, ante sententiam judicis, dari obliga- 
tionem compensandi famam per alia bona temporalia, constat ex ante 
dictis. (n. 561) 

II. Modus famam restituendi diversus esse debebit, ut per se patet, 
prout crimen verum injuste vulgatum vel falsum confictum erit. Quando 
calumnia impacta fuit, haec aperte retractanda est. Attamen si finis 
sufficienter obtineri potest, licet propriae famae consulere, dicendo se 
errasse vel deceptum fuisse ; secus, propriae famae jactura facienda est 
ut innocentis, cujus praevalet jus, fama redintegretur, 

Quando simplex detractio admissa est, imprimis conandum est ut 
infamia illata directe auferatur, utendo aliqua amphibologia, dicendo ex. 
gr. se deceptum esse, intelligendo a diabolo vel propria passione, vel se 
falsum dixisse, intelligendo id quod non sit verum veritate publica, quae 
sola in hoc argumento hisque adjunctis dici possit. (Lugo, disp. 15. 1.30) 


(1) Non una viget in omnibus regionibus praxis cirea reparationem judicia- 
lem ei qui calumniam passus est concedendam, Sic in Belgio pro ipsa famae 
laesione compensationem pecuniariam concedere solent tribunalia (cfr. Code 
d’'Instruct. crim. a. 358) ; in Hollandia, nulla conceditur compensatio pecuniaria 
pro famae laesione, sed tantum pro detrimentis secutis in bonis fortunae. 
(Marres, lL. 2. n. 358) : 

Saepe tamen hujusmodi conatus prorsus irriti essent magisque obfir- 
marent auditores in sinistra opinione. Tune recurrendum erit ad medium 
indirectum, puta ad laudes diffamato, etiam saepius, pro veris ejus 
dotibus dandas. Fatendum tamen est, ut advertit Ball. P. (nu. 336), non 
raro id vix quidquam profuturum esse ad finem intentum. Sie, si de 
clerico nefandum crimen revelasti, parum juvabit ad ejus famam resar- 
ciendam quod ejus pietatem laudas vel ei honorem exhibes, quem alii 
etiam simulatum vel e mera civilitate profectum aestimabunt. Manet 
tainen semper obligatio resarciendi damna in bonis fortunae per detrac- 
tionem illata. ; 

Tum detractor, tum calumniator per se tenentur ad famam proximi 
laesam restituendam non tantum apud auditores immediatos, sed etiam 
apud eos quibus isti calumniam vel detractionem communicaverint, nisi 
res narrata fuerit tantum sub seereto vel lis personis quae non videbantur 
eam ultra manifestaturae. Ratio est, quia totum illud damnum e detrac- 
tione vel calumnia procedit et saltem in confuso praevidetur. Hane sen- 
tentiam tamquam veriorem sequitur S. Alph. n. 991. Attamen probabile 
videtur quod addit Lugo (I. ¢. n. 16): in praxi plerumgque sufficere ut 
apud i#mmediatos auditores reparatio fiat, tum quia solet moraliter 
impossibilis esse reparatio apud mediatos, tum quia eo ipso quod apud 
immediatos falsitas vel injuria detegitur, implicite illis committitur ut 
ipsi hane retractationem apud eos quibus rem communicaverint, divul- 
gent. Quodsi in aliquo casu constaret illos hance commissionem noluisse 
acceptare, vel ratio esset prudenter dubitandi num eam acceptassent, 
primus detractor teneretur ad famam laesam etiam apud auditores 
mediatos reparandam, quatenus id fieri posset. Hoc igitur faciendum,si 
constat immediatos nihil retractasse vel existimasse rem, utpote publi- 
cam, licite aliis manifestari potuisse. 


563. III. Gausae excusantes a famae restitutione sunt praecipue 
sequentes : 

1° Si infamia reapse secuta non est, quia auditores detrahenti non 
crediderunt vel rem non intellexerunt. : 

2° Si infamia jam sublata est, quia vel aliunde jam constitit audito- 
ribus calumniae falsitas vel iidem detractionis omnino immemores sunt. 
Etiamsi dubitatur de oblivione infamationis, non videtur quis teneri ad 
patiendum damnum certum per detractionis retractationem ul incertum 
damnum proximi reparet. (S. Alph. n. 998) 

3° Si ille qui infamatus est jam alia via famam in eadem materia 
amisit, puta quia crimen occultum evasit publicun. 

4° Condonatio diffamati expressa, tacita vel rationabiliter praesumpta. 
Cfr. n. 558. Quodsi diffamatus condonaret quando caritate vel alia 

virtute reparationem exigere juberetur, condonatio valida quidem, sed 
illicita esset : quare diffamator jam non ex justitia, sed ex caritate vel 
alia virtute famam restaurare deberet. Manifestum est nullam fore con- 
donationem quam faceret diffamatus quoad alios, ex. gr. complices, 
secum diffamatos. (Lugo, 1. ¢. n. 38) 

_5° Grave detrimentum quod diffamatori e restitutione imminet : quae 
causa tamen non excusat nisi quamdiu perstat. Oportet nempe ut hoe 
detrimentum longe superet illud quod diffamatus e dilatione vel omis- 
sione restitutionis passurus sit, vel ut timeatur grave damnum in bonis 
ordinis superioris. Cfr. n. 557. 

6° Si diffamatus et ipse detractoris famam: laesit, nee restituere vult: 
tunc saltem licet restitutionem differre donec alter restituat. Ratio est 
quod non cogeris jus suum alteri reddere, si ille recuset tibi reddere 
tuum. Ita S. Alph. (n. 999) contra Lugo. (I. c. n. 44 seqq.) 

7° Impotentia physica et moralis, ut si jam reperire nequeas eum 
cui crimen narrasti, vel cerlo praevideas auditores retractationi fidem 
adhibituros non esse. 


564. IV. Honori reparando eadem fere applicanda sunt quae modo 
de restituenda fama statuta sunt. Videlicet : 3 

1° Quod spectat ad fundamentum splegaltones, dubium non est quin 
restituendum sit pro infamia quae saepe contumeliam comitatur, ut si 
alium publice colaphis cecidisti. Imo, etiamsi nulla infamia secuta est, 
puta quia contumelia occulta fuit, communis sententia tenet restitutio- 
nem faciendam esse praecise propter dehonorationem, quia ex contu- 
melia praeterita, quamdiu contumeliosus non satisfecit, aliquod damnum 
censetur permanere in eo qui contumelia affectus est. (Lugo, disp. 15. 
n. 54 seqq.) Aliqui tamen, ut Molina (t. 5. disp. 46. n. 5 seqq.), opinantur 
eum qui occulte contumeliam intulit teneri tantum ex caritate ad satis- 
factionem exhibendam ut cum fratre reconcilietur, nisi per accidens e 
_ contumelia maneat laesio famae. 


20 De modo quo honor sit restituendus, generice dici potest : requiri. 


ut, judicio prudenti, sufficiat ad manifestandam aestimationem internam 
de dignitate personae offensae, non obstante manifestatione contraria 
per injuriam exhibita. (Lugo, l.c.n.57) Nempe requiritur aliqua honoris 
significatio quae, spectatis personis, adjunctis, consuetudinibus, sufficiat 
ad reparandum detrimentum illatum. Quod communi et prudenti. aesti- 
matione, non autem irrationabili personae laesae exec» mensuran- 
dum esse liquet. ; 

Ideo qui aliis superiores sunt, ut parentes filiis, heri famulis, ee raro 
ad veniam ab inferioribus petendam tenentur : nam, e communi aesti- 
matione, plerumque satis contumeliam a se illatam reparant, dum 


‘ 

peculiare aliquod benevolentiae signum inferioribus exhibent, ex. gr. 
amice alloquendo vel invisendo. ~ 

Aequales autem vel inferiores generatim tenentur ad veniam peten- 
dam a persona laesa, nisi haec minori satisfactione, ex. gr. amica 
allocutione, salutatione qua praeveniatur et similibus, contenta esse 
velit. Etiam in casu atrocis injuriae, ut si quis virum nobilem publice 
fuste cecidit, nemo tenetur ad ampliorem satisfactionem: si laesus 
veniae petitione contentus non est,ad judicem remitti potest. (Lessius, 
1, 2. c. 14. n. 145) Attamen Lugo (1. ¢. n. 57) et S. Alph. (n. 987) aliquid 
amplius in casu atrocis injuriae requiri posse opinantur. 

3° Causae excusantes eaedem fere sunt quae a fama restituenda 
excusant. Speciatim. tamquam causa sufficiens habenda est, quod. 
offensus nova injuria illata acceptam injuriam vindicavit. Ipse enim 
censetur hane vindictam pro satisfactione sibi debita acceptare: offensor 
autem, dum pro hae nova injuria nullam vindictam sumit, videtur eo 
ipso recognoscere priorem suam culpam et siguificare aestimationem 
suam internam de dignitate personae offensae : quod et usus communis 
comprobat. (Lugo, |. ¢. n. 59) 

4° Sapienter advertit S. Alph. (n. 988) multoties expedire ut confes- 
sarius omittat monere poenitentem, in bona fide existentem, de satisfac- 
tione praestanda, quando praevidet poenitentem forte promissurum, 
sed postea, idifficultate deterritum, satisfacturum non esse (ut facile 
- contingit) ; vel si probabile est periculum ne, in actu satisfactionis, odia 
inter offensum et offensorem renoventur, ete. 


3.-DE HOMICIDIO ET MUTILATIONE. 


565. E mutilatione vel homicidio nocumentum in triplici bonorum 
genere inferri potest : in bonis corporalibus, in spiritualibus, in tempo- 
ralibus. - 


I. Damna corporalia non sunt probabilius per bona alius generis 
compensanda, ex principio generali supra: (n. 561) posito. Aequum 
tamen est ut plerumque confessarius aliquid laeso elargiendum in 
poenitentiam imponat. (S. Alph. n. 627) 


11. Damna spiritualia occiso illata, ex. gr. eo quod caruit suffragiis 
quae testamento jussisset pro se fieri, videntur orationibus et suffra- 
giis, quantum fieri potest, reparanda : -haec enim reparatio est in eodem 
genere cum jure laeso. (Lugo, disp. 11. n. 3) 


/ 

566. III. Damna temporalia, seu in bonis fortunae, e, mutilatione 
vel homicidio secuta, ad duplicem classem pertinent: alia directe ipsi 
mutilato vel occiso, alia personis cum eo varia ratione constrictis infe- 
runtur. 

le Damna ipsi mutilato vel occiso illata consistunt in expensis 
faciendis ad curandum morbum e vulneratione secutum et in lucro 
cessante seu damno emergente, eo quod labori vel negotiationi vacare 
non potuit: quod impedimentum interdum per totam vitam durare 
potest. E principiis generalibus de restitutione liquet haec damna esse 
ab homicida vel mutilatore compensanda, quatenus ea in confuso prae- 
vidit. Insuper, si moritur damnificatus, restituendum erit ejus haeredi- 
bus, quippe qui in omnia ejus jura succedant ; si moritur damnificans, 
ejus haeredes restitutionem facere tenentur, cum sit onus reale ejus 
bonis inhaerens, etiamsi ipse a judice punitus fuerit: haec enim poena 
minime reparat damnum haeredum. (S. Alph. n. 634) Hi tamen saepe, 
praesertim si reus poenam capitalem subiit, sponte remitlunt damna 
parvi momenti, nisi et ipsi pauperrimi sint. (Lugo, |. ¢. n. 49) 

Ut delerminetur valor compensationis praestandae pro lucro cessante, 
ex. gr. quia negotiator mutilatus per totam vitam quaestuosae negotia- 
tioni quam exercebat ineptus evasit, advertendum hie agi de compen- 


sando jure ad rem (n. 514), ac proinde saepe difficilem fore aequany 


aestimationem. Quare semper suadendum erit ut cum tis quibus resti- 


tuendum sit compositio ineatur. (Ball. P. n. 278) Manifestum est damna 


ipsi mutilato vel mortaliter vulnerato illata ab eodem condonari posse, 


- 9° Jater damna quae aliis personis e patrato scelere sequuntur, certo 


reparanda sunt ea quae patiuntur occisi vel mutilati parentes, uxor et 
liberi, qui ab illo alimenta accipiebant, nec aliunde habent quo se sus- 


tentent. Ratio praecipua hujus obligationis haec esse videtur, quod hae — 


personae, propter strictissimum nexum quo cum mutilato vel oeciso 
ligantur, velut unum cum eodem faciunt: quare detrimentum ipsis 
illatum, saltem quoad alimenta quae e stricta pietate ipsis a patre, filio 
vel marito debentur, per se connexum est cum vulneratione aut occi- 
‘sione. (Lugo, |. c. n. 81) Probabilius alia etiam damna, propter eamdem 
rationem, iisdem personis resarcienda sunt, etiamsi aliunde habent quo 
se sustentent. Nihilominus, saltem extrinsece probabilis est sententia 
quam tenent S. Alph. (n. 631), Gury (I. n. 726), D’Annib. (II. n. 286) : 
iis danda esse dumtaxat alimenta, quatenus et quamdiu egent. 
Probabilius reliquis personis quae ex occisione vel mutilatione dam- 
num patiuntur, restituendum non est, nempe reliquis consanguineis, 
etiam fratribus vel sororibus, pauperibus quibus solebat opem ferre 
occisus vel mutilatus, ejus creditoribus, quibus solvendis jam impar 
fiat, etc. Ratio generalis haec est: quod cum isti non ita moraliter unum 

cum persona laesa censtituant, damnum eorum per accidens tantum 
sequitur; justitia autem non obligat ad vitanda ea quae tantum remote 
et per accidens aliis nocere possunt. Communis tamen sententia obligat 
ad restitutionem iis omnibus faciendam, quando homicida directe per 
scelus suum lis nocere intendit (Lugo, 1. ¢. n. 77 seqq.; S. Alph. I. 4. 
n. 632 ete.) : quia proximus jus strictum habet ne aliquid agamus unde, 
etiam per accidens, detrimentum pati possit, ad eum praecise finem ut 
ipsi noceatur. Nihilominus, cum Bonacina, Salmant. Buccer. (de 7° 
Praec. n. 522), etc. probabilem censemus sententiam quae hance distine- 
tionem inter directam intentionem et meram praevisionem rejicit : eo 
quod intentio interna nequit influere in naturam causae, quae manet 
semper per accidens tantum cum damno connexa. Cfr. n. 517. 

Quando restitutio facienda est pro damnis in futurum pendentibus, 
iterum attendendum est ad minorem valorem juris ad rem, ad probabile 
tempus quo defunctus victurus fuisset et suis alimenta suppeditasset, 
etc. Practice, ut supra dictum est, tentetur compositio. 

Controvertitar inter DD. num damnificatus possit solvere ab hac 
obligatione erga tertias personas eum a quo vulneratus fuit. Affirmat 
S. Alph. (n. 630) cum plerisque. Rationem afferunt, quod jus ad restitu- 
tionem tertiis personis non acquiritur nisi per eum qui laesus est: 
quare, si ipse jus remittit, nihil acquirunt, licet forte contra pietatem 
peccaverit, puta renuntiando restitutioni qua uxor vel filii ad honestam 
sustentationem indigeant. Probabilius tamen opinatur Lugo (lL. ¢. n. 63) 
cum Ball. P. (n. 289) aliisque, haec damna a patre, marito, filio condonari 
non posse: quia jus ad illam compensationem non acquiritur ipsi occiso, 
nec ab illo derivatur ad alios, sed immediate acquiritur altis quibus 
singulis injuria illata est. In praxi igitur restitutio imponi nequit, dum- 
modo de condonatione certo constet. Sed notandum de ea non constare 
ex eo tantum quod mortaliter vulneratus testatur se ignoscere inter- 
fectori: regulariter enim his verbis significat tantum se, juxta legem 
caritatis, nullo odio illum prosequi. (Lugo, |, c. n. 60) 

a ) 


567. QUAER. E quanam vulneratione vel occisione illae restituendi 
obligationes oriantur. 


RESP. E generalibus principiis de restitutione patet eas numquam 
existere nisi cum hae laesiones constituunt grave peccatum contra justi- 
tiam commutativam: unde ad nihil sane tenetur qui aggressorem, ser- 
vato moderamine inculpatae tutelae, interimit. De duobus tamen casibus 
dubia quaedam expedienda sunt ; 

1° Si quis, cum gravi culpa theologica, moderamen inculpatae tutelae 
excedens, aggressorem occidit, plerique, ut Lugo (I. c. n. 50) et S. Alph. 

(n. 637), eum obligant ad totum damnum reparandum, utpote plene 


voluntarium; ali, ut Lessius (1. 2. ¢. 9. n. 135), censent eum teneri quidem 


ad damnum reparandum, sed in parte multo minori, eo quod aequitas 
naturalis non sinit eum tractari si¢ut eum qui, nullo provocante, occidit ; 
alii tandem, ut Billuart (Diss. 10. a. 11. § 3), Carriére (de Just. et J. 
n. 1343), Marres (I. 2. n. 263) ete., non improbabiliter opinantur eum ad 
nihil teneri: quia injustus aggressor sciens volens se exponit periculo 
mortis, cum probe sciat invasum nihil non tentaturum adversus ipsum 
et aegerrime servaturum esse moderamen; scienti auiee et volenti non 
fit injuria. ) 

_ 2° Quando unus ad duellandum provocat et alter libere acceptat, 
neuter ad restituendum tenetur, si adversarium occidit: singuli enim 
libere se hujusmodi damnis exponunt ideoque ea implicite condonant. 
At si units provocat, alter vero non sponte, sed ad grave damnum vitan- 
dum acceptat et occiditur, provocans ad restitutionem tenetur : provo- 
catum enim tantummodo per vim et metum ad illud periculum adeun- 
dum coegit. (Lugo, |. ¢. n. 66 seqg.; S. Alph. n. 638) 


S 4. DE FORNICATIONE VEL STUPKO 


568. I. De restitutione facienda quando nulla praecessit matri- 
monii promissio. 


1° Ad nihil prorsus tenetur qui virginem consentientem defloravit vel — 


eam precibus importunis ad consentiendum induxit, imo neque si vim 
adhibuit ad eam tangendam, osculandam ete., non autem ad copulam 
extorquendam. (Ball. P. n. 301) Nam, in priore casu, scienti et volenti non 
fit injuria; in posteriore, nullam damnum reparabile infertur invitae. 


Similiter probabilius ad nihil tenetur erga parentes : quia filia ipsa potest, * 


sine injuria parentum, impedimentum ponere ad meliores vel faciliores 


nuptias: quare nec deflorator, qui cum puellae consensu hoe impedi- 
* 


mentum posuit, parentibus iajuriam facit. (Lugo, disp. 12. n. 8) 
Qe Ad damna compensanda tenetur qui mulierem vi sicbaat vel 


consensum ad copulam extorsit precibus quae coactioni aequiparentur, 


eo quod cum minis vel metu reverentiali conjunctae sint, puta si herus 
urget ancillam. 

3° Nihil est restituendum pro sola virginitatis amissione : quippe 
quae reparari nequeat, neque probabilius, ante sententiam judicis, bonis 
alius ordinis compensanda sit. (n. 564) Ideo si stuprum oecultum manet 
aut non impedivit quin aeque laute puella nuberet, ad nihil tenetur stu- 
prator. 

4° Qui virginem pgaste defloravit, tenetur ad compensandum dame 

num quod puella passa est eo quod, ob deflorationem vel famae jactu- 
ram, difficilius maritum inveniat. Haec autem reparatio duplici ratione 
fieri potest : vel eam in uxorem ducendo, vel augendo dotem, aliterve 
procurando ut aeque bene nubat ac nupsisset si non fuisset deflorata. 
(Lugo, lI. c. n. 11) Jdem dicendum si femina, quae virgo non erat, e stu- 
pro tamen simile damnum passa est. (Lugo, ib. n. 15) 

5° Non satisfacit deflorator semetipsum in conjugem offerendo, sed 
poscenti mulieri tenetur ea suppeditare quae necessaria sunt ut ei 
quem maluerit nubat, sicut ante defiorationem nupsisset. (Lugo, ib.n. 12) 

6° Si fornicator pecuniam offert ad complementum dotis, mulier autem 
eam accipere recusat, sed matrimonium ab eodem exigit, is probabilius 
non tenetur eam ducere, nisi forte judex ecclesiasticus id ei in poenam 


imponat. Nam justitia exigit tantum ut res ad aequalitatem reducantur : 


ideo satisfacit fornicator offerens pecuniam qua puella possit nubere 
sicut ante stuprum illatum nupsisset. (Lugo, ib. n. 14; S. Alph. n. 648) 

7° Si ex copula injuste extorta natus est infans, fornicator solus 
expensas in eo alendo factas compensare tenetur. 


569.11. De restitutione facienda quando praecessit matrimonii 
promissio. 

Qui copulam a virgine vel vidua bonae famae per matrimonii promis- 
sionem obtinuit, tenetur ad eam ducendam. Ratio est, quod contractu 
oneroso se obligavit ad rem quam licite exsequi poterat. Cfr. n, 584, ubi 
universim dicetur de obligatione implendi contractum turpem, quando 
opus illicitum jam positum est. Idem valet etiamsi promissio ficte seu 
sine animo se obligandi facta est : quia regulariter hac tantum ratione 
deceptor adaequate compensabit damnum virgini illatum, dum tali 
fraude consensum et copulam ab ea obtinuit. Cfr. n. 585. 

-Attamen plures dantur casus in quibus tictus promissor matrimonium 
omittere potest. Praecipui sunt : - 

1° Si puella facile petuit advertere promissionem non fieri ex animo, 
puta quia promittens usus est verbis ambiguis, quia novit fornicatorem 
esse multo melioris conditionis, ete. in illo enim casu videtur puella 
sponte decipi voluisse. Ideo probabilius ueque ad damua compensanda 
tenetur fornicator. (S. Alph. n. 643) 

2° Si fornicator multo melioris conditionis est, licet hance inaequalita- 
tem conditionis ignoraverit mulier consentienus. Hane sententiam valde 
probabilem habet S. Alph. (I. ¢.) cum plerisque. Ratio est, quod vir non 
tenetur ad plus reddendum quam mulier petiit; mulier autem, viri con- 
ditionem ignorans, nihil aliud petiit quam ut alter ejusdem suae condi- 
tionis vel parum excedentis eam duceret. 

3° Si malus exitus e matrimonio timetur, ut. si puella cognoscatur 


esse nimis levis. (S. Alph. n. 644) 

4° Si vir feminam cognovit, existimans eam esse virginem, sed cor- 
ruptam invenit : quo casu, neque alia compensatio per se facienda est, 
sed tantum si pactum aliquid dandi praecessisset vel si mulier ex illa 
copula, per fornicatorem vel fortuito vulgata. infamiam passa esset. 
_(S. Alph. n. 646) 

Ceterum hic conferenda sunt quae de causis excusantibus ab obliga- 
tione sponsalium dicentur Vol. If. n.446 seq. Haec enim a fortiori excu- 
sant ab implenda nuda promissione matrimonii. 


SO. DE ADULIERIO. 

570. I. De personis guibus incumbit restitutio damnorum quae ex 
adulterio sequuntur, praecipue haec notanda sunt : 

1° Si adulter consensum a muliere extorsit, solus tenetur ad repa- 
randum damnum quod inde in maritum, filios legitimos, etc. derivatur. 

2° Si uterque in adulterium consensit, uterque tenetur in solidum. 

3° Si maritus adulterae consensit, cessat omnis obligatio restituendi, 
dummodo haeredibus necessariis maneat sua pars legitima. (D’Annib. I. 
n. 281) 

4° Posset interdum sola adultera ad damna compensanda teneri : 
nempe si facile damna mariti et filiorum legitimorum vitare potuisset, 
prolem adulterinam extra familiam alendo, adulter vero fecit quidquid 
potuit ut illam ad hane separationem induceret, atque ita causam damni 
ase positam efficaciter retractavit: quae tamen hypothesis rarissime 
verificabitur. (Marres, ]. 2. n. 805) 

5° Nulla restitutio facienda est quando dubitatur utrum filius sit legi- 
timus an spurius : nam propter matrimonium ipse praesumendus est 
legitimus donec contrarium certo constet. Ita communis sententia. (Lugo, 
disp. 13. n. 17) Imo, etiam ubi certo constat prolem esse adulterinam, 
sed dubitatur quis e duobus adulteris qui cum matre rem habuerint sit 
illius pater, probabiliter neuter ad restituendum tenetur. (n. 521) 


571. II. Damna ab adulteris compensanda ea sunt quae per se ex 
eorum scelere proveniunt, ut sunt expensae quas maritus facit in alenda 
et educanda prole adulterina, et detrimenta quae alia familiae membra 
patiuntur eo quod filius spurius ex ipsa legis dispositione partem cum 
iis in haereditate patris aliorumve consanguineorum obtineat. 

Non sunt autem compensanda damna quae per accidens tantum ex 
eadem causa proveniunt, ex. gr. si aliqui consanguinei, ex affectu erga 
spurium, ei quaedam donant vel testamento relinquunt. (Lehmk. I. 
n. 998) 

Ipse filius adulterinus, si certo novit suam conditionem, nequit sine 
injustitia retinere vel haereditatem lege delatam, ut patet, neque ipsas 
donationes sibi unice tamquam legitimo factas,'ae proinde ob substan- 
tialem errorem invalidas. Retinere tamen posset dona exigui valoris vel 
quae ipsi principaliter propter alias rationes tribui videantur. 


III. De modo quo restitutio haec saepe perdifficilis peragatur, anim- 
advertenda sunt praecipue sequentia : 

1° Licet a DD. quidam casus recenseantur in quibus adultera crimen 
suum manifestare teneatur ad vitanda damna ex eo secutura (cfr. Lugo, 
l. ¢. n. 31 seqq.), tamen practice vix umquam exstabit hujusmodi obli- 
gatio. Ratio est, quod ista manifestatio plerumque afferret damna 
tanta ut a bonis fortunae restituendis excusarent, nempe odium mariti, 
discordias domesticas, gravem infamiam. Insuper eadem plerumque 
foret inefficax : nam, ut habet Lugo (lI. ¢. n. 62) cum communi sententia, 
fiiius non tenetur credere matri asserenti ipsum esse illegitimum, nisi 
cum adsunt talia motiva ut in foro externo a judice admitterentur, quod 
certe non contingit quando opus est ut ipsa adultera rem occultam 
manifestet. (Ball. P. n. 316) Tandem interdum merito supponere poterit 
adultera maritum et filios malle ut ipsa crimen suum ipsis non mani- 
festet, cum hoc fieri nequeat sine communi dolore et infamia et saepe 
sine fructu, (Lugo, |. ¢. n. 58) 

2° Seclusa hae manifestatione, debebit adultera restitutionem facere 
praesertim augendo, pro conditione sua, laborem vel industriam in 
familia administranda, aut sumptus suos’ minuendo. Insuper, si propria 
bona habet, de iis in favorem mariti et legitimae prolis disponat : caven- 
dum tamen, ne favendo quibusdam cum spurii detrimento, suspicionem 
criminis ingerat vel odia excitet. (Ball. P. n. 321) 

3° Saepe adulter quoque a restitutione excusabitur in toto yel ex 
parte, praesertim quia haec fieri non poterit sine periculo vitae, dispen- 
dio famae, turbatione et discordiis familiarum. (S. Alph. n. 655) 


§ 6. DE TRIBUTIS. 


572. NOTIONES. Tributorum nomine hic veniunt quaecumque 
cives solvere jubentur ut communi necessitati vel utilitati contribuant. 
Distinguuntur, saltem in nostris regionibus, tributa directa et indirecta. 
Directa sunt ea quae primario afficiunt personas, sive ratione bonorum 
immobilium et facultatum (contributions fonciére et personnelle), sive 
ratione industriae vel commercii (patente). Indirecta vero sunt ea quae 
immediate afficiunt bona. Haec pendenda sunt occasione mutationis 


Wie fT 
en Big 35 
DOs TRACT. VIII. SECT. HJ. DE RESTITUTIONE. an 


jurium et interventus tribunalis civilis vel commercialis (droits de sue- 
cession et de mutation, d’enregistrement, de timbre, de greffe, ete.), 
oveasione transvectionis mercium (droits de douane), occasione fabri- 
cationis quarumdam mercium, ut cerevisiae vel liquorum (droits 
d’accises). Cfr. Waffelaert, de Just. II. n. 414. 


573. ASSERTA. I. Certum est non deberi in conscientia tributa 
injusta etiam quando petuntur; si autem injusta forent tantum quoad 
excessum, non deberentur nisi quoad partem in qua justa sunt. (Lugo, 
disp. 36. n. 39) 

Neque censemus, in foro conscientiae, dari obligationem solvendi 
tributa probabiliter injusta. Ratio est quod, licet Superiori parendum 
sit quando jus probabile habet ad praeceptum imponendum, id tamen 
non videtur obtinere quando, ut fit in tributis, res praecepta difficilis 
est vel grave incommodum subdito affert. (Lugo, 1. c. n. 91) Soluta 
tamen repetere, puta per occultam compensationem, non licet, quia i 
Status ea legitime acquisivit, nixus contraria probabilitate. 

Injusta autem censenda sunt tributa, si vel sine causa justa feruntur, 
vel] nimia sunt pro necessitate publica cui sunt applicanda, vel in iis non 
servantur normae justitiae distributivae. (n. 462) Attamen, ne temere 
pronuntietur leges quasdam tributorum esse injustas, attende : 

{oIn omni systemate percipiendi tributa contingere ut quidam cives 

partein majorem solvere debeant quam quae ab iis, attenta proportione 
eorum facultatum, solvenda forent: id enim e necessitate ferendi regulas 
generales de circumstantiis maxime variis in omni lege humana sequitur. 
(n. 113) Verum justitiae distributivae adversatur lex tributorum e qua fit 
ut notabilis pars populi onus ferre debeat quod, spectatis singulorum 
facultatibus, alii parti esset imponendum. Ita censemus hodie contingere 
ubi fere ab omni tributo immunes sunt obligationes et actiones quae jam 
magnam partem bonorum pro pluribus civibus constituunt. 

2° Perfectiorem proportionem inter tributa et singulorum facultates 
quandoque omitti posse ad vitanda gravia incommoda alius generis. Ita, 
licet tributa singulis imposita pro reditibus suis (impot sur le revenu) 
in se maxime conformia sint justitiae distributivae, merito iis praeferri 
potest alind- systema ad vitandam maximam dependentiam quae civibus 
imponeretur ad exactores tributorum aliosve qui taxare deberent sin- 
gulorum facultates (Lugo, |. c. n. 25), potissimum si populus vehementer 
talem dependentiam abhorreret vel, ob aestum partium politicarum, 
timendae forent multae injustitiae in facultatibus taxandis. 

3° Quandoque fieri compensatione m indirectam in favorem eorum qui 
tributorum distributione laedi videantur. Ita, quamvis tributa imposita 
rebus ad victum necessariis fere aequale onus imponant divitibus et 

pauperioribus, puta operariis et artificibus, hi fere semper obtinebunt 
compensationem dum majore salario operas suas locabunt. Vix enim 
continget ut divites, vel volentes, vel inviti, non acquiescant justae 
pauperiorum exigentiae ut, crescente ob tributa pretio rerum victui 
necessariarum, eadem proportione crescat salarium quo operarii victum 
comparent. + 


II. Certum est posse legislatorem supremum vel eos qui ab eo hane 
potestatem habent, edere leges tributorum quae subditos obligent ad ea 
solvenda, etiam antequam exigantur, vel quae saltem in conscientia 
obligent ad solvenda ea quae exacta fuerint. Nam Jegislatori civili 
potestas obligandi in conscientia non deest, neque aliquid injusti in tali 
praecepto cernitur. Cfr. n. 141, 


ITT. Certum est nullam hodie dari obligationem ex justitia ad solvenda 
tributa quaelibet, antequam a fisci praepositis pars quae singulis incum- 
bit fuerit determinata. Ratio est, quod ipsae leges hodiernae fisco jura 
attribuunt tantum ad ea quae singuli cives, pro conditione et faculta- 
tibus suis, solvere jussi sint. Neque per se viget obligatio in conscientia 
ad declarandas res tributo subjectas. (Waffelaert, 1. c. n. 421) 


5'74. IV. Probabilius leges tributorum, quales hodie in plerisque 


regionibus vigent, sunt mere poenales : quare obligant tantum ad/sol- 


vendum yel tributum vel mulctam quae fraudantibus imponatur. Ratio- 
nes praecipuae hujus sententiae sunt : 

1° Jam antiquis temporibus non defuere DD. qui censerent leges illas 
ut plurimum esse mere poenales. (Lugo, |. ¢. n. 38) Jamvero hodie 
facilius idem admitti potest, cum legislatores civiles soleant declarare se 
nullam obligationem in conscientia imponere velle : quare nulla obligatio 
admittenda est ex lege civili, nisi bono communi prorsus exigatur. Cfr. 
n. 141. Talis exigentia non videtur adesse in casu : siquidem, ingenti 
numero eorum qui exigendis tributis praeficiuntur et tributorum quan- 


_titate, satis oneribus publicis providetur. Solet etiam haec quantitas, 

propter fraudes praevisas, in antecessum augeri. 


_ 2° Ita interpretantur tributorum leges, in regionibus nostris, homines_ 


etiam timorati. Nullam enim culpam in conscientia a se admissam esse 
opinantur si quando tributa directa, etiam taxata, non solvunt quia non 
exiguntur (quod sane perrarum est), vel si indirecta, aliquo artificio 
omissave declaratione, effugerunt. Quodsi fisci exactores deceperunt, 
mendacii, non autem injustitiae reos se esse existimant. Experientia 
autem constat,non obstante hac praxi, efficaciter subveniri necessitatibus 
communibus reipublicae. . 

3° Saltem probabile est tributa hodierna in plerisque Statibus et 
civitatibus. excedere justum modum. Jam saec. xvir°, teste Card. de 
Lugo (1. c. n. 89), multa tributa de facto injusta a probis et prudentibus — 
censebantur. Hoc autem a fortiori nostris temporibus opinari licet, dum 
tributa solvenda plurimum aucta sunt, impenduntur autem saepissime, 
magna ex parte, rebus exiguae utilitatis vel plane superfluis, puta in 
alendis ingentibus exercitibus, in remunerandis inutilibus officialibus, in 
erigendis aedificiis sumptuosis, in fovendis theatris ac ludis, ete. [deo 
merito existimare quisque potest sufficienter a se in utilitatem publicam 
conferri, licet hine inde aliquid fisco subtrahat. 

Frustra quidam AA. recentes (Marres, n. 196 ; Waffelaert, n. 419), ut 
tributa hodie 'e stricta justitia solvenda esse demonstrent, recurrunt 
ad tacitum contractum quem populus faceret eligendo eos qui tribu- 
torum leges ferrent ; unde cives ad ea solvenda tenerentur, perinde ac 
si mandatum dedissent alicui ad expensas suo nomine faciendas. Nam 
facultas quae electoribus datur ad designandas personas quibus insit 
potestas legislativa, non mutat naturam legum quae ab istis feruntur, 
neque magis in tributa solvenda quam in reliquas leges servandas 
consentit populus. Quin et universalis. persuasio, qua in nostris regio- 
nibus existimant cives eas leges esse mere poenales, liquido ostendit 
quantum ab eorum mente absit hujusmodi quasi-contractus. 

Sententiam nostram, saltem ut probabilem, multi AA. hodierni tuen- 
tur, ex. gr. Ball. P. (tr. de Leg. n. 146), Crolly (de Just. et J. t. 3. disp. 8. 
dub. 11), Frassinetti (t. |. diss. 7), Berardi (Prax. Conf. nn. 1651 et 3155), 
Bucceroni (de Leg. n. 81). Plerique tamen alii opinantur tributa jam ab 
exactore petita, dummodo justa sint, esse in conscientia solvenda et, si 
fraudata fuerint, restituenda ; in praxi autem multum de severitate 
hujus sententiae remittunt. 

Ex hac benignioris sententiae probabilitate sequitur-_per se non pec- 
care qui tributa defraudant, merces nullo vectigali soluto in regionem 
inferunt, et similia. Plerumque tamen in malo statu versantur qui hujus- - 
modi fraudibus habitualiter operam praestant, sive ob animum quem 
gerunt sese, etiam adhibita vi et caede, contra exactores tributorum 
tuendi, sive quia se ac familiam suam, sine sufficienti ratione, periculo 
infamiae et inopiae exponunt. 

Practice igitur ad restitutionem non tenentur qui tributa fraudarant, 
nisi qui exactores corruperunt ne tributa exigant quae isti, ob officium 
susceptum, exigere tenentur. Cfr. n.545. 

N. B. Cavendum ne inter tributa reponantur.ea quae Statui solvenda 
sunt ob quasdam operas quas Status in favorem singulorum praestan- 
das suscipit, ex. gr. in personis, mercibus, litteris vehendis. Hic enim 
verus contractus initur inter cives qui has operas postulant et Statum 

quiiniis praestandis agit quasi privatus homo negotiationem vel indus- 
triam exercens. Haberi tamen possunt tamquam mere poenalia plurima 


‘statuta quae ab administratoribus feruntur, ex. gr. ne litteris inserantur 


pecuniae, ne litterae mercibus transvehendis apponantur, ne cum eadem 
tessera (billet d’aller et, retour) unus ad aliquem locum via ferrea 
tendat, alter ab eodem redeat, etc. Talia enim etiam maxime timorati, 
saltem in Belgio, infringere solent sine ullo scrupulo, rati sufficere ut 
muletam, a transgressoribus, si deprehendantur, exigendam solvant. 
Neque irrationabilis videtur talis existimatio. Hujusmodi enim statuta 
plurima sunt et a plerisque valde imperfecte cognosci possunt. Quare, 
communi consensu omnium, etiam administratorum, factum est ut 
eadem serventur ad modum legum civilium, quibuscum magnam affini- 
tatem habent. Non esset ergo restitutioni obnoxius nisi qui in ipso 
contractu quem init fraudem adhiberet, puta debitum falsa moneta 
solvendo, litteris falsa signa (timbres) apponendo ete. vel qui praepo- 
sitos corrumperet ne exigerent-quae ex officio exigere deberent ita ut 
Status non obtineret ea ad quae jus haberet. Cfr. Waffelaert, 1. c. n. 421. 


575. V. Probabilius non peccant contra justiliam qui, in conficiendis 
instrumentis venditionis, in solvendis juribus successionis, etc. decla - 
rant multo minorem valorem rerum quae tributo subsunt, puta 
paulo supra dimidium. Nam, in tanta tributorum exactione, Status non 
videtur jus habere ut integra solvantur; insuper, cum talis diminuta 
declaratio communiter adhibeatur, jam statuuntur tributa sufficientia 
ut, non obstante diminulione, communibus necessitatibus prospiciatur. 
Neque sinit aequitas ut, improbis communiter minus solventibus, soli 
timorati gravioribus tributis onerentur. Idem valet non tantum pro 
privatis; sed et pro notariis : nam istorum munus, quamvis a Statu 
conferatur, minime eos ex justitia obligat ad curandas fisci utilitates. 
Imo nec mendacium in tali declaratione jam reperiri videtur’: cum, 
ob usum communem, satis pateat valorem declaratum illum esse qui, 
e recepta consuetudine, tributé subest. Quare, utendo restrictione non 
pure mentali, liceret, etiam juramento, affirmare omnia rite esse decla- 
rata. (Gury, II. n. 28; Ball. P. tract. 9. ec. 3. n. 87) 

Verum autem mendacium videntur committere qui, ad minuenda jura 
successionis, producunt syngfaphia ex. gr. medicorum, testanlium se 
multo majorem pecuniae summam accepisse quam reapse acceperint. 
Nihilominus, ob rationem praedictam, ab injustitia et restitutione immu- 
nes dici possunt. 

§ 7. DE SERVITIO MILITARI. 


5'76. I. Leges quibus cives servitium militare praestare jubentur, in 
plerisque regionibus, sunt mere poenales. 

Patet e communi persuasione civium etiam timoratorum in regio- 
nibus nostris; confirmatur gravitate poenarum quae leges transgre- 


dientibus imponuntur. (n. 107) Sicubi hujusmodi persuasio non vigeret, 


daretur obligatio, ex justitia legali, obediendi legibus, modo istae non 
excederent necessitatem securitatis publicae. Accedit quandoque obli- 


gatio religionis ob juramentum emissum ab iis qui sub vexilla recipiun- ~ 


tur. Numquam tamen rei sunt laesae justitiae commutativae ii qui sola 
lege jubentur militare, si fraudibus obtinent ne conseribantur vel si 
jam conscripti aufugiunt : nullius enim jus strictum laedunt. 
Quidam AA. (Aertnys, I. n. 380) censent certo injustam esse conscrip- 
tionis legem ubi omnes servitio apti militare jubentur, probabiliter ubi 
certus tantum numerus e majore juvenum copia conscribitur. Nostra 
‘sententia, diligenter in singulis regionibus videndum est : 1° Num 


numerus militum qui conscribitur vere sit necessarius ad tuendam 


regionem a probabili periculo quod ei a vicinis populis immineat. — 
2° Utrum ad numerum qui necessarius est obtinendum requiratur lex 
conscriptionis an sufficiat salario praemiisque allicere qui sponte mili- 
tare velint. Etenim si sufficiat minor militum numerus, puta quia nulla 
seria pericula alicui regioni imminent, frustra in amplioribus exercili- 
bus comparandis prodigitur civium pecunia, et oceasio datur plurimis 
detrimentis moralibus, quae e militaribus contuberniis oriuntur. Si 
numerus militum requisitus obtineri potest sine coactione, illicite cives 
privantur per legem conscriptionis libertate, quam ipsis jus naturae 
tribuit, amplectendi statum quem maluerint, et Speciatim matrimonii 
ineundi. : 

Quatenus reapse utraque seoaeaitaeen ‘singulis regionibus occurrat, 
quaestio salebrosa est, quam nostrum non est definire. Si legumlatores, 
omnibus circumstantiis mature perpensis, utrumque in patria sua vigere 
opinantur, licite legem illam suffragiis suis fulcient. Attamen stricto 
officio tenentur : 

a) Ea lege non comprehendere eos qui jure superiori exempti sunt. 


Tales sunt: e lege divina vel ecclesiastica, clerici vel religiosi; e lege . 


naturali, ii qui familiae alendae prorsus necessarii sunt. 

b) Non laedere justitiam distributivam. Haec laederetur si lex nullum 
onus imponeret familiis opulentis, quae juvenes servitio militari aptos 
non habent, dum alias pauperiores, filiorum adolescentium subsidio sine 

ulla compensatione privare. Ideo recte in Belgio statutum est ut mili- 
tibus solvatur stipendium quod communi salario operariorum rurico- 
’ larum minime inferius sit. 

¢) Amoliri, quatenus possunt, necessitatem ingentium illorum exer- 
cituum qui tanta detrimenta plerisque nationibus Europaeis cient, 
dum immensam pecuniae vim absumunt, mores juventutis contubernio- 
rum otio corrumpunt, rusticos ad civitates confluere assuefaciunt, effi- 
cacissima argumenta Socialistis suppeditant ad animos vulgi contra 
gubernia excitandos, etc. Manifestum est id potissimum praestandum 
fore magnarum gentium ducibus qui lugendam illam necessitatem effi- 
cacius amovere possunt quam minores principes. 

d) Conari ut damna quae fidei vel moribus militum imminent remo- 
veant, minuto, quatenus per hodiernam belli gerendi rationem licet, 
servilii militaris tempore, subsidiorum religiosorum copia, repressa 
audacia eorum qui militum fidem moresve corrumpere nituntur, etc. 

e) Viam parare abolendae conscriptioni et restituendae, ubi fieri 
poterit, libertati qua populi christiani ad finem usque saeculi xvi' frue- 
bantur. 

Ex dictis sequitur plerumque nullam imponendam esse desertoribus 
obligationem repetendi exercitus. Etiam ubi lex militaris veram obliga- 
tionem induceret vel milites jurejurando se ad vexilla sequenda obli- 
gassent, plerumque poenae severissimae desertoribus intentatae, magna 
pericula moralia in contuberniis imminentia, ete. cansam excusantem 
praeberent. 


577. II. Ubi certus numerus e majori juvenum copia eligendus est, 
ita ut uni exempto alter succedere debeat, certo violant justitiam 
commutativam et damna, quantum possunt, reparare tenentur, qui 
fraude efficiunt ut aliquis, servitio ineptus vel lege exemptus, militare 
cogatur. Insuper saltem contra justitiam legalem peccarent medici 
aliive viri futuris militibus examinandis constituti, qui se favore vel 
pecunia corrumpi sinerent ut quemdam ineptum militiae declararent. 
De aliis restituendi obligationibus disputatur. Nempe : 

1° Si quis fraudibus vel mendaciis supradictos officiales decipit vel 
impedimentum ponit quo se militiae ineptum efficiat, postquam sorte 
jam designatus est, ex. gr. se mutilando, visum debilitando, etc. contro- 
vertitur num teneatur compensare damnum illius qui ejus loco militare 
coactus sit. Alii, ut Gousset (I. n. 1002), Marres (1. 2. n. 225), ete. affir- 
mant, diversis rationibus freti; alii, ut Lehmkuhl (I. n. 987), Aertnys 
(I. n. 380), Gury (I. n. 749), sententiam negantem saltem ut probabilem 
habent. Hi rationes deducunt vel ex injustitia probabili legis, vel ex eo 
quod fraudantium actio est tantum causa per accidens damni quod alter 

patitur : causa enim per se et efficax est voluntas legislatoris jubentis 
ut, uno excusato, alter hoe onere gravetur. Frustra autem Marres (lI. ¢.) 
recurrit ad contractum aleatorium quem juvenes sortem ducentes libere 
inter se ineant: nam hujus liberae voluntatis in iis qui lege coguntur 
nullum est vestigium. 

2° Si quis eosdem officiales pecunia vel favere corrumpit ut falso. 
declaretur militiae ineptus, fere omnes AA. eum obligant ad compensan- 
dum damnum quod inde patitur qui ejus loco militare cogitur. Rationem —. 
variam varii afferunt. Praecipua videtur quod hujusmodi officiales ex 
justitia commutativa tenentur fungi officio suo secundum leges, et prop- 
terea etiam singuli examinandi possunt jure stricto exigere ne officio 
suo desint. Nihilominus Lehmkuhl (I. n. 988) dubium injicit utrum haee 
obligatio officialium e justitia commutativa an e legali oriatur; Waffelaert 
(n. 443) probabile censet corrumpentes et corruptos a restitutione erga 
militem substitutum excusari: quod etiam videtur logice affirmandum 
ab omnibus qui opinantur legem conscriptionis esse probabiliter 
injustam. 

In tanta sententiarum varietate non censemus inquietandos qui existi- 
ment se ad nullam restitutionem erga substitutos teneri, vel etiam nul- 
latenus peccasse nisi forsan levi mendacio : eo vel magis quod monitio 
saepe non proderit vel damnum reparari non poterit. - 

Manifestum est numquam, ob fraudes adhibitas vel etiam corruptos — 
officiales, ad restitutionem teneri eos qui lege divina vel naturali a ser- 
vitio militari immunes sunt: hi enim summum peccabunt quia mediis 
illicitis jus suum prosequuntur. 


III. Qui mercede conductus privati cujusdam locum in exercitu 
tenet, si hune desereret, deberet omnia damna compensare quae inde 
orirentur ei qui eum conduxit : patet e contractu inito. Attamen, si justam 
haberet deserendi causam, ex. gr. quod saevitias intolerabiles patere- 
tur, quod anima ipsius gravissimo periculo exponeretur, non teneretur 
nisiad mercedem reddendam pro rata temporis quo conductor adhue 
militare deberet; si iste manet immunis, ad nihil obligatur, cum condue- 
tor solam immunitatem intenderit. Obligationes vero militis qui se unice 
erga Statum obligavit, facile patebunt e dicendis de contractibus. 

N. B. Omittemus agere de reparatione damnorum quae milites in bello 
injuste intulerint. Quaestio enim, sicut parum practica est, ita facile 
solvitur ex supra dictis (n. 548) de damnificatione ac cooperatione 
injusta. y 

TRACTATUS IX. 


DE CONTRACTIBUS. 


SECTIO I. DE CONTRACTIBUS IN GENERE. 


CAPOUT I. 


DE NATURA ET DIVISIONIBUS CONTRACTUUM. 


578. DEFINITIO. Contractus, ex Jure nostro (a. 1101), dicitur 
conventio qua unus vel plures se erga unum vel plures alios obligant 
ad aliquid dandum, faciendum vel omittendum. (1) 

Intelligitur obligatio, non quaecumque, puta ex fidelitate vel religione, 
sed ex justitia commutativa, ita ut sine injuria proprie dicta praeter- 
mitti nequeat id ad quod obligat. Duplex autem distinguitur obligatio : 
naturalis, quae e contractus natura oritur; civilis, derivata a lege civili 
quae actionem tribuit ad obligationem naturalem urgendam. 

Contractui similis est quasi-contractus. Hic praecipue oritur ex officio 
suscepto, ex. gr. tutoris, medici, ete., et ex stricta justitia adstringit ad 
procurandum bonum pupillorum, aegrotantium, etc. Fons hujus obliga- 
tionis saepius est voluntas illius qui, sponte suscipiens officium vel 
negotium, censendus est eo ipso velle suscipere onera et obligationes 
eidem adnexas; quandoque est ipsa lex quae etiam invito imponit 
officium cui obligatio ex justitia adnexa sit. (Lugo, de Just. et J. 
disp. 22. n. 5) 

In omni contractu distinguere est : 

1° Essentialia, seu ea sine quibus contractus vel nullatenus, vel 


{1) A recentioribus Juribus omitti solet distinctio quam veteres DD. cum Jure 
Romano statuebant inter contractum proprie dictum et pactum seu contractum 
late sumptum. De utriusque discrimine videsis Lugo, disp. 22. n. 1. 

saltem in eadem specie, subsistere nequeat. Sic in contractu’ emptionis 
venditionis, sublato consensu mutuo, nullus habetur contractus; sublata 
obligatione solvendi pretii, fit donatio gratuita. 

2° Naturalia, seu ea quae contractui, vi legis positivae, consuetudinis 


vel aequitatis, insunt, nisi expressa conventione excludantur, ex. gr. 


securitas emptori pro casu evictionis praestita. y 

3° Accidentalia, seu ea quae non insunt contractui nisi diserta pacis- 
centium conventione adjiciantur, ex. gr. ut statim solvatur quod, e 
commercii legibus, nonnisi post annum solvendum foret. 


579. DIVISIO. Distinguuntur contractus praecipue : 

1° In wnilaterales et bilaterales. Hane divisionem, quam multi AA. 
eodem sensu sumunt ac divisionem contractuum in gratuitos et onero- 
sos, ita intelligit C. C. noster: unilaterales sunt contractus quibus unus 
pluresve se erga unum pluresve obligant qui nullam erga priores obli- 
gationem’suscipiunt (a. 1103); bilaterales seu synallagmatici, quibus 
contrahentes mutuas obligationes suscipiunt. (a. 1102) Exemplum prio- 
ris speciei habes in commodato in quo commodans nullam suscipit 
obligationem ; posterioris, in emptione venditione. 

2° In commutativos et aleatorios. Priores sunt illi quibus utraque 
pars se obligat ad dandam vel faciendam rem quae habetur tamquam 


aequivalens rei quae ab altera parte fit vel datur, ut in permutatione. 


Posteriores vero ii sunt in quibus aequivalentia non oritur ex re certa, 


«sed ex spe probabili quae utrique vel saltem alterutri parti conceditur, 
‘yx ut in contractu assecurationis vel ludi. (aa. 1104 et 1964) 

~~ 3° In gratwitos et onerosos. Priores illi sunt quibus una pars alteri 

“commodum gratuitum praestat (a. 1105), ut in donatione; in posteriori- 


bus vero, loco ejus quod accipitur, aliquid aliud reddi debet, ut in 
locatione. (a. 1106) Mixtus dicitur si minus reddendum est quam datur. 

4° In solemnes et non solemnes, prout, in Jure civili, valent tantum 
quando certis quibusdam formalitatibus confecti sunt, vel valent etiam 
absque formalitate legali, servatis tantum conditionibus juris naturalis. 
(a. 1139) Ita hypotheca est solemnis contractus, cum non valeat nisi a 
notario sub formis legalibus fuerit conscripta. ; 

5° In consensuales et reales, prout solo partium consensu perficiun- 
tur, ut (in Jure nostro) emptio et locatio, vel praeterea postulant rei de 
qua convenitur traditionem, ut commodatum. 

6° In nominatos et innominatos, prout in Jure certum nomen habent 


vel non habent. Sub Jure nostro unicum discrimen inter utrosque in eo 


est quod contractus nominati non tantum subjacent generalibus regulis 
de contractibus datis, sed etiam specialibus legibus quas pro singulis 
eorum speciebus C. C. continet. (a. 1107) f 

Alias quasdam divisiones, quas multi AA. recensent, omisimus, vel 
quia in Jure nostro obsoleverunt, ut divisiones in contraectus nudos et 
vestitos, bonae. fidei et stricti juris, vel quia ex ipsis terminis earum 
sensus patet, ut divisiones in contractus expressos et tacitos, absolutos 
et conditionatos. 

Ad contractum efficiendum tria concurrere debent : personae habiles, 
materia apta, consensus validus. De his singillatim dicemus. op 


CAPUT II. 


DE PERSONIS CONTRAHENTIBUS. 


580. 1. Spectato tantum jure naturali, ii omnes et soli contractus 
valide ineundi incapaces sunt qui usn rationis carent, ut infantes, ebrii, 
amentes, etc. Nam, sine actu humano, nulla obligatio gigni, ac proinde 
nullus contractus iniri potest; neque alia ratio universalis inhabilitatis 
e jure naturae affertur. 


II. Ex Jure civili, contractus validos inire possunt omnes qui jure 
naturae apti sunt, nisi id ipsis specialiter prohibeatur. (a. 1123) Specia- 
tim autem prohibentur, non quidem absolute, sed intra certos limites 
lege determinatos : minores, interdicti et uxores. (a. 1124 seq.) 


III. Minores nondum emancipati valide quidem contrahere possunt, 
etiam sine tutoris assistentia ; nihilominus omnium contractuum per 
quos laesi fuerint rescissionem petere possunt. Minores autem emanci- 
pati beneticio rescissionis non gaudent, nisi cum Jaesi fuerint in iis 
contractibus qui eorum habilitatem ad contrahendum, qualis a C. C. 
(a. 481 seqq.) determinatur, excedunt. (a. 1305) Quosdam vero contrac- 


tus, ut mutuum, lex civilis (a. 457) nullos declarat quoties a minore 


fiunt, etiamsi is nullatenus laesus fuerit. 

Hine contractus cum minore initi, a parte quacum contraxit servandi 
sunt: beneticium enim rescissionis minoribus, non autem iis quibuscum 
minores contrahunt, conceditur. Potest etiam altera pars, quae bona 
fide contraxit, exigere ut minor exsequatur contractum, donec a judice 
rescissionem obtinuerit; saepe tamen caritas jubebit obligationem 
sponte remittere ne minor, cum magno incommodg, ad judicem recur- 
rere debeat. Notandum quoque in quibusdam specialibus contractibus 
certas solemnitates a Jure requiri, quibus neglectis, actus declaratur 
prorsus nullus. Cfr. C. C. (aa. 457-467) | 

Semper tamen manet minor obligatus ad restitutionem,'si quando 
alteram partem mala fide laesit vel ex aliena re ditior factus est : unde 
in hujusmodi casibus applicandae regulae datae in tr. de Just. et Jure 
circa restitutionem ex re accepta vel ex injusta acceptione. Ideo et ipsa 
lex civilis (a. 1310) declarat minorem non restitui contra obligationes e 
suo delicto vel quasi-delicto ortas. Ast si minor sine fraude egit, 
potest probabilius uti beneficio legis etiam in conscientiae foro, quamvis 
inde altera pars detrimentum passura sit. Exemplum habes in eo qui 
bona fide mutuam pecuniam accepit et dissipavit, vel luxuriose vivendo 
aes alienum contraxit, dummodo nihil e rebus acceptis in se vel in 
aequivalenti retineat. Nam lex civilis, inhabilitatem quamdam minoribus 
apponendo, intendit impedire ne minor bona sua dilapidet et viri nequam 
ejus imperitia abutantur: quem finem. non sufficienter obtineret nisi 
obligationem e talibus contractibus ortam tolleret, etiam in conscientiae 
foro. Quare ii qui mala fide vel imprudenter hac ratione cum minoribus 
eontrahunt, damnum quod patiuntur sibimetipsis imputent. Igitur illi, 
nee quando majoritatem adepti sunt, in rigore juris, talia debita solvere 
debent. (Marres, de Just. 1. 3. n. 127 seqq. ; Allégre, Le Code civil comm. 
a. 1305) 


581. IV. Interdicti, in Jure nostro, ii tantum sunt qui, ob amentiam, 
tales a tribunalibus declarati et minoribus assimilati sunt. (C. C. a. 509) 

Eorum actus omnes sunt reseindibiles, etiam ii quibus minime laesi 
fuerint. (a. 502) Eos coram judice aggredi possunt tantum ipsi interdicti 
vel alii qui eorum jura tuentur. (a. 1125) Judex autem, secundum leges, 
pronuntiare debet nullitatem omnium actuum quos interdictus fecerit a 
die quo talis renuntiatus est; imo et eorum, quos antea fecit, dum- 
modo probetur eum jam tum amentem exstitisse. (a. 503) Similiter 
rescindendi sunt a judice contractus omnes initi ab amentibus qui inter- 
dicti non sunt, sed in hospitio amentium collocati sunt. Cfr. legem 
18 Junii 1850, a. 34. 

Aliquam cum interdictis affinitatem habent qui, ob capitis debilitatem 
vel ob prodigalitatem, sub auctoritate consilii judiciarn collocati sunt. 
(aa. 499, 513) Horum actus rescindibiles sunt tantum quando sine assis- 
tentia cousilii judiciarii ab interdictis perfecti sunt in iis argumentis 
quae ipsis speciatim per leges prohibentur, ut puta alienare, hypothecae 
subjicere, mutuari, ete. 


582. V. Uxor nullos actus juridicos ponere potest, sine speciali et 
scriptis mandato mariti sui consensu; quodsi maritus consensum dene- 
gat, si abest, vel minor aut interdictus est, tribunal primae instantiae, in 
cujus territorio domicilium habent conjuges, hance facultatem praestare 
potest. (C. C. a. 217 seqq.) | 

Actus autem quos uxor sine hujusmodi consensu inierit, non sunt ipso 
jure nulli, sed rescindibiles : horum rescissionem petere possunt tantum 
ipsa uxor et maritus eorumque haeredes. (a. 225) Neque ulla laesio 
requiritur ut isti hane rescissionem, etiam in fore conscientiae, petere 
possint. 

Quaedam tamen exceptiones ab ipsa lege civili huic generali inhabili- 
tati uxoris ad firmiter contrahendum apponuntur : 

1° Uxor absque mariti consensu testari potest. (a. 226) 

2° Uxor, quae commercium separatum gerit, potest se obligare in lis 
rebus quae ad hoc commercium pertinent: quo casu etiam maritum 
obligat si inter eos datur bonorum communitas. (a. 220) 

3° Uxor potest in contractu matrimonii accipere generalem facultatem 
libere administrandi bona sua. (a. 223) 

In foro conscientiae semper attendendum est, ut supra de minoribus 
dictum, obligationem restituendi oriri posse, etiamsi contractus rescin- 
datur, ex injusta damnificatione vel rei alienae detentione. Pariter uxo- 
ribus sine fraude contrahentibus licet probabilius uti legis beneficio, 
quamvis altera pars inde detrimentum passura sit. 


CAPUT III. 


DE MATERIA CONTRACTUS. 


583. Materia seu objectum contractus esse potest quidquid honestum 
est liberaeque contrahentium voluntati subjacet, sive res, sive actio, sive 
omissio. 

Hing deducuntur conditiones requisitae in contractuum materia. 
Haec esse debet : 

1° Possibilis, tum physice (ut per se liquet), tum _moraliter. Attamen 
quando res est tantum lato sensu impossibilis seu difficillima, absolute 
loquendo potest aliquis se ad eam praestandam obligare ; sed non est 
putandus id voluisse, nisi id clare constet. Quodsi res partim possibilis, 
partim impossibilis est, praestanda erit quoad partem possibilem, nisi 
ex natura rei vel contrahentium intentione pateat obligationem exstitisse 
vel ad totum vel ad nihil. Insuper qui alterum decepit, promittens rem 
quam norat esse impossibilem, tenetur ad damnum e fictione ortum 
compensandum. Cfr. n. 585. 

2° Hxistens vel in re vel in spe, ut fructus praedii nondum nati : 
secus enim materia fieret impossibilis, et eadem fere dicenda essent ac 
supra ad 1"™, 

3° Unius e contrahentibus propria : nemo enim in alium) transferre 
potest jus quod non habet. Videndum tamen num forsan lex civilis 
suppleat id quod e jure naturali desit, ut in venditione rerum alienarum 
in quibusdam adjunctis. Cfr. n. 492. 

4° Aliqua ratione determinata, vel in specie vel in quantitate : > nam 
omnino indeterminata materia, ut contractus emptionis circa animalin 
genere vel frumentum, conventionem illusoriam efficeret. 

N. B. In C. C. (a. 1128) requiritur etiam ut res de qua contrahitur non 
sit extra commercium posita. Hane tamen conditionem Jurisperiti, ex.gr. 
Laurent (Cours él. de Droit:civ. t. I. n. 533), dicunt intelligendam esse 
tantum eo sensu quod pacta privata nequeunt adversari fini propter 
quem lex quasdam res, ex.gr. munera publica, plateas, libertatem perso- 
nalem, etc. extra commercium ponit, non autem eo sensu quod qui- 
libet contractus circa tales res s invalidi sint. 
aliquid d angi vel faciendum quod lege in conscientia sbligente omit- 
tere teneatur : secus simul daretur obligatio ad idem et faciendum et 
omittendum, quod repugnat. Ideo, antequam contractus turpis, seu de 
re inhonesta, exsecutioni mandatus sit, dubium nullum est quin sit 
restituendum id quod jam pro turpitudine patranda aceceptum fuerit, 
puta si quis e contractu accepisset pecuniam ut alium occideret, infa- 
maret, etc. Cave tamen ne confundas istum casum cum eo quo, sine ulla 
stipulatione expressa Vel tacita, aliquid daretur ea intentione ut altera 
pars ad peccandum alliceretur, puta si juvenis puellae munera daret ut 
eam ad fornicandum induceret, si quis custodi pecuniam solveret eo 
animo ut officio suo deesset. etc. Haec enim, tamquam gratuitae dona-— 
tiones, etiam omissa actione prava quae intendebatur, retineri possunt. 
(S. Alph. |. 4. n. 712) Attamen, in materia luxuriae, cavendum a scandalo, 
cum facile acceptatione vel retentione turpis amor donantis foveri 
possit. (Lugo, disp. 18. n. 514) 


_ 584, QUAER. Nun, turpi contractu ad effectum perducto, pretium 
de quo conventum est dandum sit vel (si jam datum fuerit) retineri 
queat in conscientia. 


RESP. Speculative omnino affirmandum est ad utrumque. Nam is qui 
pretium promisit, determinavit quanti vellet remunerare actionem alte- 
rius, quae in se erat aliquo pretio aestimabilis, puta ob laborem, igno- 
miniam vel periculum annexum. Cum ergo altera pars hance actionem 
posuerit, qui pretium promisit jam huic suae determinationi stare debet, 
nisi haec foret omnino prodiga et ad justos limites reducenda, vel legi- 
bus positivis hujusmodi contractus prorsus nullus declararetur. Hane 
sententiam fere unanimes tenent AA. veteres, ut fuse ostendit Ball. P. 


CAPUT IV. DE CONSENSU. Se 


n. 61 seqq. Contrariam tamen sententiam pauci quidam amplectuntur, 
ut Collet (de Just. et J. p. 4. ¢. 1. a. 4) et Carriére (de Contr. n. 331). 
Horum rationes valde infirmae sunt. Frustra enim arguunt non posse 
decursu temporis fieri validum contractum qui ab initio fuerit nullus. 
Nam id minime a communis sententiae fautoribus asseritur. Reapse 
contractui nulli, quo quis promisit rem turpem, inest implicite alter 
contractus innominatus do ut facias, qui non constat promissione, 
sed operis positione, neque, antequam opus perfectum fuerit, ullam 
vim habet. Logice etiam ex illa paucorum sententia defluerent consec- 
taria quae neque ipsi ejusdem fautores admittunt, ex. gr. juvenem 
qui puellam sub promissione matrimonii defloravit, non teneri ad 
eam ducendam, nee solvendum esse salarium de quo conventum fue- 
rit pro opere servili quod illicite die Dominica assumeretur. (Lehmk. I. 
n. 1053) 

Practice tamen qui nondum solvit pretium non videtur ad id obligan- 
dus. Nam eum a solutione liberant ii omnes qui dubia principio posses- 
sionis dirimunt et sententiam negantem ut probabilem habent, S. Alphon- 
sum (I. 4. n. 712) secuti. Ita Aertnys ([. n. 386), Mare (I..n. 1036), ete. 
Insuper is qui ad reddendum pretium acceptum per juridicam senten- 
tiam cogeretur, id in conscientia praestare teneretur, cum lex quam 
haec sententia applicaret justa esset. YE 

N. B. Praeter tria elementa contractus supra enumerata, C. C. noster 
{a. 1108) recenset causam licitam in obligatione. Hoc nomine causae 
legislator intendit motivum juridicum quo partes ad contrahendum 
inductae sunt. Hoe motivum in contractibus onerosis cum objecto iden- 
tificatur; in contractibus gratuitis, cum consensu seu donandi volun- 
tate. (Laurent, 1. c. n. 538) Ideo quae de causa dici possent, satis intelli- 
guntur ex iis quae de objecto et consensu hic traduntur. 


CAPUT IV. 


DE CONSENSU. ; 


§ - DE QUALITATIBUS IN CONSENSU REQUISITIS. 
585. Ut consensus validum contractum efficiat, oportet ut sil : 


I, Internus. Ratio est, quia per contractum aliquod jus, quod nos- 
_ trum est, ad alium per nosmetipsos transfertur: hoc autem sine volun- 


‘ 

tate nostra fieri nequit. Sicut enim dominium non acquiritur, nisi sit 
interna acquirendi voluntas, ita nec amittitur per solum actum exter- 
num, repugnante voluntate. 

Manifeste valet contractus ubi quis vult se alligare, quamvis simul 
proponat obligationibus infidelem fore: nam inter utramque volun- 
tatem nulla viget contradictio. Quodsi idem contrahens habeat duas 
intentiones oppositas, contractus nullus est si eaedem versantur circa 
idem objectum sub eodem respectu consideratum, ut puta si quis vellet 
promilttere, sed cum animo expresso-se non obligandi: nam intenditur 
effectus impossibilis. Si vero sub diversis respectibus idem objectum 
consideretur, contractus validus vel nullus erit, prout praevalebit 
intentio ejusdem ineundi vel non ineundi; praevalebit autem illa intentio 
quae magis efficax et absoluta sit, seu quae habeat modum magis uni- 
versalem volendi. Ita, si velis promittere, et ob errorem putes e promis- 
sione non oriri obligationem, obligaberis si voluntas promittendi est 
magis absoluta quam voluntas te non obligandi. (Lugo, disp. 22. n. 39) 
Praecipuam applicationem habent haec principia in tr. de Matrimonio. 
(Vol. Lf. n. 459) 

Si quis externe fingit animum quem interne non habet, nulla premitur 
obligatione e contractu: quippe qui non existit. Attamen tenetur ad 
reparanda damna quae fictione sua alteri forte intulit, et etiam ad prae- 
standum consensum verum contractumque implendum, si damnum illud 
alia ratione reparari nequit. (Lugo, 1. ¢. n. 48). 


II, Externus. Contractus enim postulat essentialiter ut alter alterius 
voluntatem perceperit et ita in unum concurrerint paciscentium volun- 
tates: quod sine manifestatione externa fieri non posse patet. Hoe 
*tamen non impedit quominus interdum silentium in favorabilibus pro 
consensu habeatur: ipse enim defectus denegationis, quae facilis esset, 
externe prodit internum assensum. (n. 10) 


586. III. Plene deliberatus, saltem ubi contrahitur de materia 
quae natura sua sit gravis. Ut enim hujusmodi contractus existant ea’ 
ratione qua ab omnibus accipiuntur et sine gravi injuria violari nequeunt, 
necesse est ut contrahentes se sub gravi obligent; actus autem imper- 
fecte deliberatus nequit esse fundamentum perfectae obligationis. (Lugo, 
]. ce. n. 40 seqq.) 


IV. Mutuus: secus enim fieri nequit ut in idem placitum conve- 
niant. Non requiritur tamen ut eodem temporis momento actus volun- 
tatis ab utroque eliciatur. Sufficit moralis unio, quae in eo sita est 
quod, postquam consensus ab uno datus, nec retractatus est, alter 
consentit : consensus enim prioris tune adhue virtualiter perseverat. . 

V. Intimatus alteri parti, saltem ab ea parte quae consensum suum 
offert : quamdiu enim haee intimatio facta non fuit ab isto vel a tertio é 
cui iste hoe munus demandarit, non habetur illa moralis voluntatum 
unio quae prorsus requiritur. Sic non exsurgeret contractus venditionis, 
si Petrus narraret Paulo se paratum fore ad domum suam 5000 fr. | 
Joanni vendendam, Joannes autem a Paulo monitus significaret Petro 
se hance petitionem libenter accipere. (Lugo, disp. 23. n. 70 seq.) 


58'7. QUAER. Quo praecise momento contractus inter absentes 
celebrati perficiantur ita ut uni vel utrique parti jam resilire non liceat. 


RESP. 1° In contractibus e quibus soli offerenti onus oritur, ut in 2 
donatione, non 1 requiritur ut acceptatio alterius partis priori innotuerit, ~% 
sed, acceptatione posita, statim contractus irrevocabiliter perficitur. ” Rey: 
Nam effectus hujusmodi contractus is tantum est quod altera pars | ae i ge 
acquirit jus in rem sibi oblatam; jamvero, supposita prioris dominicos-*~!) ~~ 
oblatione, jam nihil impedit quominus alter sola sua voluntate rem. Jabs ; 
suam faciat, fere ac si nullius esset. (Lugo, disp. 22. n. 29) Hine aor 
solum jus positivum referendum est quod in C. C., (a. 932) statuitur : pee 
donationem inter vivos nullos effectus habituram esse antequam 7, a suds 
expresse fuerit acceptata. 

2° De contr actibus onerosis, res, spectato tantum jure naturali, con-74) .2) fe 
trovertitur. Quidam (ut Lehmk. I. n. 1061) opinantur contractum onero- AZ Bash: 
sum perfici statim ae petitio unius, qui ex. gr. vendere cupil, ab alter PYG 
fuerit acceptata, et haec acceptatio aliquo signo externo manifestata>~ 
fuerit, puta epistolam conscribendo, quamvis haeec nondum ad alteram regi joke 
partem pervenerit. At communior sententia tenet (Lugo, |. ¢.; Marres, 4ee: “« * 
1. 3. n. 52) talem contractum non perfici antequam utriusque accep- ;..... 
tatio utrique nota sit, ita ut, si res litteris peragatur, contractus perfi- 4“: « ~” 
ciatur tantum quando litterae responsum affirmativum continentes a ("7 v 
parte acceptante ad offerentem delatae fuerint. Ratio horum est, quod 3...) A».*+ 
contrahentium voluntates humano modo et sensibiliter conjungi debent; * Oe 
quare, sicut unus debet alteri manifestare voluntatem se obligandi, ex. , MESS. oa 
gr. vendendi domum, ita et alter debet priori manifestare voluntatem ee 
suam obligationem accipiendi, ex. gr. acquirendi domum pro pretio. 

Alioquin, sicut voluntas prioris se obligandi, nondum manifestata, 
nondum ligat priorem, ita et voluntas alterius accipiendi obligationem, 
nondum manifestata priori, neutrum obligat. 

Ideo practice venditor absque injustitia pollicitationem per litteras 
factam nuntio telegraphico revocare potest, quamdiu nondum accepit, 
imo et legit litteras quibus alter acceptationem suam significat; emptor 
similiter petitionem venditori factam nuntio telegraphico revocare 

na) 


potest, quamdiu litteras quibus acceptatio contineatur nondum legit. 
Haec tamen dicuntur, spectato jure naturali: nam, si speciali stipula- 


tione se obligarunt ad responsum per tempus determinatum exspectan- 


dum, injuste ante hune terminum resilirent. (Marres, 1. ¢. n. 53) 


S 2. DE CONSENSU PER ERROREM VEL DOLUM VITIATO. 


588. NOTIONES. Error relate ad contractum vario modo se habere 


potest : 


1° Error potest esse substantialis, seu circa substantiam contractus 
versari, et accidentalis, seu afficere tantum accidentales contractus 


determinationes. At non ita facile definitur in 


quonam contractus 


suinstanuye Pepppenee sit. Manifeste error Substantial est ubi pa 


circa speciem contractus, ut si unus edie: alter locare intendat. 
Insuper error citea objecti. qualitatem potest fieri substantialis, nempe 
quando haee qualitas omnino primarie intenditur ita ut hujus absentia 
rem prorsus inutilem reddat ad finem intentum ab eo quieam acquirere 
vult, vel tollat omne.rationabile contrahendi motivum. | 

Error ciréa personam substantialis est in contractibus gratuitis, in 
quibus persona cui beneficium praestatur primarie considerari solet. 
Attendendum tamen ad voluntatem dantis, qui in rebus minoris momenti, 
ut in parvis eleemosynis, quandoque absolute dominium transferre 
intendit, vel saltem restitutionem non urget. In contractibus vero one- 
rosis, excepto matrimonio, error est tantum accidentalis, cum in iis 


intendatur praecipue onus quod ab altera parte praestandum assumitur. 


adr ou Caraha 


a+ GA Ox 


2° Error potest dare causaim,contractwi vel esse mere accidentalis 


~.C veut concomitans. Dat autem causam contractui quando, sublato hoe 


‘canted Sejndiels falso, contractus initus non fuisset. 
LD Pew cagrads 


' : yy 
LI ant 


Dolus autem in eo est quod fraus vel artificium adhibetur ut alteruter 


, dy ov contrahentium ad consensum dandum adducatur. In praesenti argumento 


«ec. x dolus non est speciatim consideraudus nisi quando voluntarie adhibetur 


‘Site uit ss __ Sive ab una parte, sive a tertio : ubi enim bona fide decepta est altera 


th irate rs ee de influxu erroris hie statuuntur. 


£over* deficit enim consensus in idem placitum, saltem 
pre tc Alph. 1. 4. n. 714) 
Pariter nullus est contractus, si error versatur 


> pars, nihil aliud valori contractus obstat nisi error, ac proinde Sia 


, 589. ASSERTA. I. Quilibet error substantialis ccontriictom nullum 


» rhe Seat etiamsi forte, errore detécto, pars s altera nihilominus contraxisset : 


moraliter sumptum. 


circa qualitatem cui 


ve 


*_.# conscientiae, si res adhuc integra est, doceptas non videtur teneri ad 

contrahens formaliter vel virlualiter consensum suum alligavit, ut patet 
e natura contractuum conditionatorum. (n. 595) Censendus autem est 
contrahens virtualiter consensuin alligare ei qualitati vel circumstantiae 
quae est principale motivum et finis primarius contrahendi : nam ab ea 
omnem vim et mensuram accipit actus quo se ad contrahendum deter- 
minat. (Laymann, 1. 2. t. 4. ¢. 5. n. 5) 

II. Error accidentalis qui non dat causam contractui, numquam 
contractus invalidos vel rescindibiles facit. Consonat C. C. (a. 1110) 
Attamen quandoque compensandum erit damnum quod ex hoc errore 
alteri parti illatum est, ex. gr. si pannus vilis pro pretioso venditus est ; 
imo, si una pars mala fide alteram decepit, hane prorsus indemnem 
facere debebit. (Ball. P. n. 78) . 


III. Error accidentalis qui dat causam contractui, probabilius 
non reddit contractus onerosos jure naturae nullos, dammodo tamen non 
redundet in snbstantiam vel virtualem conditionem, ut supra dictum est. 

Ratio est, quod manet consensus in substantiam, et voluntas, ita 
exigente bono communi, in contractus onerosos firmiter ferri debet, ne 
passim, cum magno commercii humani meet rescindantur, prae- 
sertim ubi nullus dolus intervenerit. (Ball. P. n. 83) Attamen, in foro 


contractum implendum, dummodo alteram partem indemnem praestet, 
neque judicis sententia ad implendum obligetur : nam tacita mens con- 
trahentium, est se non obligare ad contractum exsequendum si decepti 
fuerint. (Lessius, de Just. et J. 1. 2. ¢. 17. n. 33) 

Idem vero error probabilius irritos facit, saltem regulariter, contractus 
gratuitos: hi enim postulant majorem plenitudinem voluntarii, cum a 
benigna tantum voluntate procedant, neque bonum commune obstat 
quominus facilius rescindantur. Attendendum tamen ad dispositionem 
contrahentis : nam saepe is qui ab aliqua donatione abstineret, si sciret 
causam propter quam confert, non subsistere, non intendit ut donatio 


_ semel facta irrita fiat, si causa non subsistat. Sic interdum aliquis pau- 


peri eleemosynam facit quia sobrium et pium esse opinatur, nec tamen 
propterea vult hane donationem esse irritam si ebriosus vel impius sit. 
(Ball. P. n. 85) 


590. IV. Quando dolus, adhibitus ab una parte, causa fuit ob quam 
contractus initus sit, is probabilius servandus est a deceptore, si decep- 
tus velit, nullam autem obligationem decepto imponit. Ratio est, quia 
deceptor consensum dedit cujus efficaciae, si altera pars voluerit, nihil 
obstat ; decepto autem nequit oriri obligatio ex injuria quae ipsi per 

fraudem illata est. (Ball. P.n. 88 seqq.) Sic etiam in C. C. (a. 1116) 
edicitur dolum reddere contractum rescindibilem, sed tantum in eo casu 
quo artificium ab una parte adhibitum hujusmodi est ut evidenter 
altera pars, deficiente hoc artificio, non contraxisset. 

Hine sequitur teneri eam partem quae dolum adhibuit, ut alteri 
offerat contractus rescissionem, quoties id fieri potest sine damno suo 
multo majore, puta cum notabili infamia sua, (n. 557) Haee obligatio 
gravis erit si nascitur e contractu qui grave damnum alteri parti affert, 
levis, si leve ant nullum damnum e cuntractu oriturum est eidem parti. 
(Marres, |. 3. n. 71) Quandoque tamen contractus per dolum initus, esset 
omnino nullus, vid. si altera pars inducta esset in errorem substantialem 
aut versantem circa qualitatem cui formaliter vel virtualiter consen- 
sum suum alligasset. 

V. Dolus non reddit contractum rescindibilem, quando adhibitus fuit 
a tertio quodam, etiamsi constaret contractum, remoto dolo, non fuisse 
initum; nee quando adhibitus fuit ab altera parte,sed causam contractui 
non dedit. Ita et C. C. (a. cit.) Semper tamen, in foro conscientiae, . 
manet obligatio reparandi damnum quod per dolum alteri oa forte 
ilatum sit. 

Ad praxim notat Ball. P. (n. 98): “ Quando nulla intercedit inaequa- 
litas, etsi dolus causam dederit contractui, et deceptus possit rescindere 
contractum, tamen, si res adhuc integra non sit, régulariter non con- 
surgit obligatio aliquid restituendi sub letali culpa. , Exemplum affert 
illius gui mentiretur vinum esse plurium annorum aut specialis loci, et 
hoe dolo ad illud emendum induceret aliquem qui secus illud vel omnino 
non emisset vel non emisset tali pretio. Is leviter peccaret si vinum 
revera haberet valorem solutum vel paulo minorem ; graviter, si exces- 
sus justi pretii per se ad grave furtum pertingeret, neque contractus, 
re adhue integra, rescinderetur, vel, re consumpta, excessus restitue- 
retur. 


S 3. DE CONSENSU-PER METUM VITIATO. 


591. I. Metus semper reddit contractum nullum, quando ita pertur- 
bat contrahentem ut,actum perfecte huinanum elicere non potuerit. 


(n. 586) ; 

II. Quando contrahens ex metu manet sui compos, contractus semper 
valet si metus ille oritur e causa intrinseca vel necessaria, vel etiam e 
causa libera , juste illum incutiente.N ulla enim ratio invaliditatis assignari 


CAPUT IV. DE CONSENSU. ay ay, 


potest, cum nulla inferatur injuria, neque desit consensus voluntarius ; 
siquidem libere eligitur contractus tamquam medium aptum ad malum 
quod timetur evadendum. Exemplum habes in eo qui, metu morbi con- 
tagiosi regionem quamdam deserere cupiens, contractum cum duce 
navis init, vel qui, alium calumniatus, spondet se pecuniae summanm illi 


daturum esse ne ad tribunalia trahatur. 
- ns, 


III. Si metus relative gravis (nu. 28) ab altera parte per se vel per 
alium incutitur ad assensum extorquendum, contractus probabilius, 
spectato tantum jure naturali, est _validus, sed rescindibilis ad nutum 
illius qui metum passus est. Ita Lugo (disp. 22. n. 115) et S. Alph. (1. 4. 
n. 716) cum communi sententia. Attamen plures AA. contractus gratui- 
tos, quidam, ut Molina (t. 2. disp. 326) et Ball. P. (n. 100 seq.), tum 
gratuitos, tum onerosos, prorsus nullos esse opinantur. 

Ratio communis sententiae est : non deesse voluntarium consensum 
eo quod misceatur cum aliquo involuntario. (n. 29) Secus enim nee 
valere dicendus esset contractus qui e metu naturali vel juste incusso 
ortum habuisset: nam plerumque cum eadem repugnantia initur. 
Attamen metum incutiens, cum injuriam reparare debeat, nequit velle 
ut metum passus contractum invitus impleat : is ergo rescindibilis est 
ad nutum metum passi, etiam ante judicis sententiam. Hine sequitur 
eum qui metum intulit obligari ad exsequendum contractum si alter 
velit. Nihilominus, propter probabilitatem sententiae quae contractus 
etiam onerosos in hoe casu nullos esse propugnat, ad id obligandus non 
videtur, modo aliter damnum plene reparet. 

In Jure nostro, contractus e metu relative gravi initi sunt validi, sed 
rescindibiles. (C. C. aa. 1112, 1113, 1117) Jure autem Canonico, plures 
contractus e metu initi, speciatim matrimonium et professio. religiosa, 
sunt invalidi : de quibus suo loco dicetur. 3 


592. IV. Metus relative levis probabilius contr aatarn facit rescindi- 
bilem ad ‘nutum illius qui metum passus est, si constituit unicum moti- 
yum consensus dati vel motivum quod cum aliis quidem concurrit, sed 
solum, etiam sublatis ceteris, ad consensum determinasset, vel etiam si, 
metu cessante, consensus propter cetera motiva datus non fuisset. 
Ratio potissima est, quod qui metu levi, ex. gr. secreti manifestandi, 
reapse alterum inducit ad contrahendum, injustitia formali et efficaci 
influit in totum damnum e contractu oriundum: quare obligatur ad 
alterum in pristinum statum reponendum,. Verum nequiret contractus 
rescindi a metum passo si, ablatis ceteris motivis, consensus non dare- 
tur propter metum, et, ablato metu, adhue propter cetera motiva dare- 
tur: quo casu tamen reparandum est damnum forte illatum, pro quan- 

titate influxus quem metus in consensum habuit. Ita Lugo (disp. 22. 
n. 135 seqq.), Ball. P. (n. 107 seq.), ete. contra S. Alph. (n. 718) et alios, 
qui opinantur hujusmodi contractus probabilius universim valere. 

Hine saepe rescindibilis est contractus initus propter importunas pre- 
ces: quippe quae non raro levis mali metum injiciunt. (Ball. P. n. 112) 


V. Si metus incutitur quidem ad extorquendum assensum, sed a ter- 
tio quodam, nullatenus connivente altera parte, contractus est validus, — 
jure tamen civili rescindibilis. (C. C. a. 1111) Ideo metum passus hane 
nullitatem petere poterit; interim altera pars, cum sit injuriae expers, 
contractum tamquam validum urgere potest. (Ball. P. n. 114) 


VI. Si metus ad aliwm finem incutitur, contractus, qui ad hoe malum 
vitandum initur, per se validus est, quando initur cum eo qui hujus 
injuriae nullatenus est particeps, ex. gr. si promittas mercedem viro ut te 
a latronibus insidiantibus tueatur : is enim metum tollit, nedum inferat ; 

“quando autem initur cum eo ipso qui hunc metum incutit, rescindibilis 
est ad nutum metum passi; ex. gr. si sponte promittas pecuniam inimico 
ut a vita tua aggredienda desistat: nam injuriam inferens tenetur ad 
reparandum omne damnum inde exortum. 


SO Nad CAPUT V. 


DE OBLIGATIONE E CONTRACTU ORTA. 


§ 1. DE OBLIGATIONE SUBSTANTIALI. 


593. Sufficit hic quaedam generalia principia praestituere. Multas 
particulares determinationes de exsecutione contractuum effert C. C. — 
(aa. 1136-1167) quae confessario minus scitu necessariae sunt vel e prin- 
cipiis hic positis satis intelliguntur. 


I. Obligatio contractus imprimis determinatur ex ipsius tenore: id 
enim de quo expresse conventum est, legis instar habendum est (a. 1134), 
etiamsi forte legis vel consuetudinis determinationibus contrarium sit. 
Cfr. n. 578. Bay < 

II. Contractus bona fide sunt exsequendi (a. 1134), ideoque obligant 
non tantum ad ea quae explicite enuntiant, sed ad omnia consectaria 
quae, juxta aequitatern, consuetudinem vel legem, ex hujusmodi obliga- 
tione oriantur. (a. 1135) 

Hine patet injustum esse qui debiti solutionem differt ultra terminum 
quo communiter hujusmodi debita a probis debitoribus solvuntur, nisi 
ereditor omnino libere in majorem dilationem~ consentiat: nam, ubi 
nullus terminus expresse a vendente, locante, etc. statutus est, implicite 
obligat se emens, conducens etc. ad solvendum tempore quo solutio fieri 

solet, ex. gr. infra annum. Neque excusatur amplior dilatio eo quod 
creditor non petat, nisi hic omnino sponte ita dispositus sit ut solutio- 
nem recipere velit tantum quando eam petiturus est : nam multi merca- 
tores a petenda solutione abstinent, metuentes ne clientem a se remo- 
veant, ac proinde hujusmodi tacitus consensus nullus est. (n. 499) Mani- 
festum est dilationem illam injustam tanto magis peceaminosam fore 
quanto major est necessitas in qua versatur creditor. Hine facile pecca- 
tum grave, saltem contra caritatem, admittunt qui procrastinant solvere 
salarium eorum qui ex eo singulis hebdomadis mensibusve accepto 
aluntur, vel merces emptas a mercatoribus qui pecunia solvenda indi- 
gent ad se alendos vel negotiationem prosequendam. 


III. Regulariter obligationes contractus solos contrahentes afficiunt. 
(a. 1119 seqq.) Attamen obligationes contractuum ad haeredes, credito- 
res aliosve qui contrahentibus succedunt, transmiltuntur, nisi contra- 
rium expresse inter eos convenerit vel 'e natura contractus sequatur, ut 
contingit, ex. gr. in contractu locationis operarum. (aa. 1122, 1795) 


IV. Contractus qui lege civili nulli, i. e. rescindibiles declarantur, 
unam partem obligant donec altera pars, in cujus favorem rescissio lege 
concessa est, eam postulet. Cfr. n. 580 seqq. Haec autem pars rescis- 
-sionem petere potest,nisi ei libere et valide renuntiaverit: quod facere 
potest quando concessio facta est tantum in privatum ejus favorem, non 
autem quando facta est e motivo boni communis. Sic nulla foret renun- 
tiatio juris ad rescindendum contractum facta a minore quem ad eam 
induceret pars quacum contraxisset : nam contra bonum commune foret 
quod homines perversi hoc facile medium haberent quo imprudentes 
adolescentes a beneficio restitutionis excluderent. Cfr. Lehmk. I. n. 1070. 


594. Non leviter inter AA. controvertitur utrum contractus qui 
legibus civilibus declarantur nulli, quando certis formalitatibus carent, 
jam ante judicis sententiam sint, eliam in foro conscientiae, invalidi an 
tantum rescindibiles. Qua de re cfr. Ball. P. (nn. 24-44); Marres (1. 3. 

n. 24 seqq. et Epilogum ad vol. I. 2@ edit.) ; Van Gestel (de Just. et lees 
civ. p. 172 seqq.). Ad praxim sufficiet sequentia statuisse : 

1° Nequit denegari legislatori civili potestas condendi leges quae 
contractus etiam in foro conscientiae et ante judicis sententiam irritent. 
Tales enim leges possunt ad bonum commune conducere, neque apparet 


qua ratione denegaretur -legislatori facultas quae sententiae judicis 


adstruatur. Supponitur tamen, ut per se patet, legem hane civilem non 
ferri in contractum qui, ut matrimonium christianum, ipsius auctoritati 
minime subjaceat. 
2° Quaestio igitur hue redit ut determinetur quaenam fuerit legislato- 
‘ris civilis mens, legis verbis expressa et usu recepta, utrum scil. legem 
\ipse tulerit et cives communiter observent eo sensu quod contractus 
jjam ante judicis sententiam, in foro conscientiae, sit nullus, an nullitas 
{in eodem foro tantum post hane sententiam vigeat. Jamvero, ut patet € 
dictis n. 464, haec mens legislatoris, in plerisque regionibus, jam non 
est quaerenda, saltem directe, in Jure Romano ejusque interpretibus 
vel apud Theologos morales eidem Juri innixos. Ubicumque viget Jus 2 
novum, ad leges novas earumque interpretes vel ad consuetudinem 
virorum proborum recurrendum est. 
3° De legislatore nostro (idem dic de codice Gallico, Batavo, Aus- 
triaco, etc.) theoretice parum constat utro sensu hance nullitatem pro. 
foro conscientiae inteHexerit. Neque ipsi Juris civilis interpretes unani- 
mes sunt in lege declaranda. Multi opinantur, ex Jure nostro, plures 
contractus in foro conscientiae, ante omnem judicis sententiam, irritari. 
Hi ergo distinguunt contractus nullos seu rescindibiles et contractus 
inexistentes, qui nempe, ob defectum alicujus formalitatis, nullos omnino 
effectus producant, perinde ac si ipsis deesset elementum jure naturali 
requisitum, puta voluntas deliberata. Nihilominus et ipsi fateri debent 
hane distinctionem in codice expresse non reperiri. His adhaerent etiam 
plures Theologi recentes, ex. gr. Marres (Il. cit.) et NEL (t. I. 
n..352 seq.), quorum doctrina sane probabilis est. 


Probabilior tamen videtur sententia opposita, quam fuse tuetur Van - 


Gestel (I. c.) et cui adhaerent Ball. P. (nota ad n. 44), Lehmk, (I. 
n. 1073), ete. Neque ipsi adversarii ejus probabilitatem negare solent. 
Cfr. Marres, Epil. cit. n. XX. Ratio praecipua est: contractus jure 
naturali validos (ut supponitur) non esse habendos ut nullos, donee de 


hae nullitate clare constet. De hac autem clare non constat in Juribus. 


plerisque recentioribus, sicut nec sub Jure Romano, ut liquet e defectu 
clarae determinationis in Codice civili et e controversiis jurisperitorum. 
Adde : communem persuasionem timoratorum, in nostris saltem regio- 
nibus, restringere has nullitates ad effectus mere civiles, nempe ad jus 
alteri parti concessum ut a judice sententiam nullitatis obtineat. Haee 

autem sententia, omnium consensu, etiam.in foro conscientiae obligat : 
-id enim, et publicus ordo requirit et legislator merito intendisse cen- 
setur. ) 
4° Regulariter ergo licet rem e contractu jure naturae valido, sed 
forma legali destituto, puta e donatione carente formalitate quam requi- 
rit €. C. a. 931, accipere et retinere donec legitime repetatur. Regulari- 
ter, inquam : nam interdum restituenda esset, eo quod secus ordo publi- 
cus perturbaretur vel jus tertii per aecidens laederetur. 
5° Prorsus nulli censendi sunt contractus quidam ob specialem mate- 
riam circa quam versantur. Ita nullus est contractus de re turpi (n. 596) 
vel cujus absolutam nullitatem postulat commune bonum, ut in exemplo 
supra dato (n. 593) minorennis renuntiantis juri suo ad petendam rescis- 
sionem contractus quo laesus est. 
De testamentis informibus speciatim infra dicetur. (n. 674 seq.) 


§ 2. DE OBLIGATIONIBUS ACCIDENTALIBUS. 


595. Obligatio contractus quandoque per conditionem adjectam 
suspenditur, quandoque variis clausulis seu modis adjectis augetur 
vel minuitur. De his quasi-speciebus obligationum agit C. C. aa. 1168- 
1233. Hic breviter quaedam principia statuemus. 


I. Sola conditio de futuro contingente contractum proprie condi- 
tionatum efficit ejusque obligationem suspendit, ex. gr. “ si legatum mihi 
relinquit avunculus meus, tibi dimidium tribuam. , Obligat hujusmodi 
contractus ad eventum hune exspectandum, nec potest interim aliquid 
fieri quo jam impleri nequeat, ex. gr. alienando rem conditionate pro- 
missam. Quando conditio impleta est, contractus, absque novo consensu, 
fit absolutus; ex quo autem certum fit conditionem numquam impletum 
iri, evanescit. 

Quodsi adjecta fuerit conditio de praeterito vel praesenti, statim con- 
tractus valet vel irritus est, prout conditio cum rerum veritate congruit 
vel ab ea discedit. 

Conditio de futuro necessario per se pro non adjecta habetur ; bltamels 
quandogne suspendere potest obligationem ex intentione contrahentium, 
ex. gr. si quis dicat : “ Dabo tibi equum si pater meus morietur ,, vel 
quia ignorant utrum res sit eventura necne. (Lugo, as 22. n. 336) 


596. II. Si additur conditio de re impossibili et quae ut talis a 
contrahentibus cognoscitur, contractus fit nullus : quia nemo potest se 
ad rem manifeste impossibilem obligare, ideoque censetur nugari. (C. C. 

a. 1172) Si tamen contrahens nesciret rem impossibilem esse, posset 
dari verus consensus : nempe ex adjunctis videndum utrum, si cogno-: 
visset conditionem hane esse impossibilem, voluisset absolute se obli- 
gare. Nam, ubi quaestio de valore contractus in foro conscientiae 
agitatur, ante omnia inspicienda est contrahentis intentio, a qua pendet 
ut consensus ipsius tali conditioni alligetur vel non, (Ball. P. n. 22) 

Conditio de re inhonesta seu turpi reddit contractum de jure 
naturae et positivo nullum : quia nemo se ad rem inhonestam obligare 
potest. Insuper rescindibilis est e Jure civili (C. C. a. cit.) contractus 
initus sub conditione legibus prohibita : quae erit etiam conditio turpis, 
nisi leges illae sint mere poenales. 

Attamen in donatione inter vivos et testamento, Codex civilis (a. 900) 
tamquam non adjectas reputat conditiones impossibiles aut contrarias 
legibus vel moribus : quare- contractus substantia intacta manet. Haee 
dispositio desumpta ex Jure Romano, quatenus saltem testamenta com- - 
plectitur, in se nihil absonum habet : nam, praesertim quando contra- 
hens defunctus est, merito censeri potuit addidisse hane conditionem ex 
errore et voluisse ut nihilominus substantia contractus valeret (Lugo, 
n. 343) ; quatenus autem extensa fuit ad donationes inter vivos, parum 
rationabilis est et prodiit e voluntate legislatoris infensa Ecclesiae et 
societatibus religiosis. Videsis Laurent, Cours él. t. II. n. 224. Ideo in 
foro conscientiae nulla obligatio oriretur e testamentis vel donationibus 
e quibus judices sustulissent conditiones quibus manifeste substantialem — 
consensum suum testator vel donator affigeret, et quae falso declara- 
rentur contrariae legibus vel moribus. Ex. gr. si legatum relinqueretur 
Petro protestanti dummodo catholicus tieret, conditio haee expungi non 
posset, quasi adversa legibus quae libertatem conscientiae tuentur. 


597. III. Conditio censetur impleta quando debitor, qui sub ea obli- 
gabatur, impedivit ne verificaretur. (€. C. a. 1178) Ratio est, quod hic 


| fraude sua alteri parti detrimentum infert. 


LV. Conditiones adimplendae sunt ea ratione qua partes eas impletum 
iri intenderunt (a. 1175): legem enim supremam constituit contrahentium 
voluntas. Quare poterunt impleri non formaliter sed aequivalenter, 
quoties aequivalens impletio intentioni partium, per clausulas contractus 
aliterve manifestatae, satisfaciet, vel si impletioformalis exigi non posset 
quin turpis evaderet. Ideo aliqui AA., ut Lessius (de Just. et J. 1. 2. ¢, 18. 
n. 123), existimant legatum relictum puellis, etiam indeterminatis, ut 
nubant, dari posse iis quae religionem ingrediantur : quia, si testator 
expressisset excludendas esse a beneficio suo puellas religionem ingre- 
dientes, talis dispositio esset turpis. Merito tamen S. Alph. (I. 4. n. 930) — 

contrariam sententiam dicit certe probabiliorem, quamvis, ob disposi- 
tiones positivas Juris Romani, teneat dari posse personae determinatae, 
quae religionem-ingredi velit, legatum eidem relictum ut nubat. 


[- V. Dies praefixus contractui adimplendo non suspendit ejus valo- 
rem, sed differt tantum adimpletionem donec dies ille advenerit. (a.1185) 

' Talis autem terminus praesumitur semper in favorem debitoris additus, 
nisi ex,ipso tenore vel circumstantiis appareat eum etiam in favorem 
creditoris statutum esse. (a. 1187) 


598. VI. In contractu alternativo, ex. gr. ubi convenit ut pro loca- 
tione agri praestetur vel pecuniae summa vel pars fructuum determi- 
nata, debitor eligere potest utra e duabus rationibus pacto statutis 
satisfacere velit, nisi expresse conventum fuerit hance electionem penes 
creditorem fore. (a. 1190) Sates 

Quando una e duabus rebus iin individuo’ determinatis, quarum alter- 
utra praestanda erat, periit, altera tradenda est ; attamen si jus eligendi 
est penes creditorem et una res debitoris culpa periit, creditor petere 
potest vel alteram rem vel pretium illius quae periit. 

Quando vero utraque res periit, et debitoris culpa saltem alterutra 
periit, regulariter solvendum est pretium illius quae ultimo loco periit : 
siquidem haec, priore pereunte, simpliciter creditori debita fuit. Atta- 
men, si quando jus eligendi est penes creditorem, is pro libito alter- 
utrius rei pretium petere potest. (aa. 1194 seq.) 

Tandem si ambae res, sine culpa debitoris et antequam hic in mora 
culpabili versaretur, perierunt, contractus, deficiente materia, evanescit, 
(a. 1195) 


VII. Quando contractui additur poena ab-eo luenda qui obligationem 
suam nullatenus vel tardius quam convenerat, impleat, haec poena prae- 
standa est ante judicis Sententiam si, ex culpa theologica, omissa vel 
dilata est impletio contractus : nam apponitur pro damni compensatione 
et non in poenam delicti. Verum, ubi sola culpa juridica omissio vel 
dilatio contigit, poena non est praestanda ante judicis sententiam, nisi 
expresse contrarium inter paciscentes convenerit : nam praesumendus 
est poenam accipiens id intendisse tantum de culpa vera seu theologica. 
Ubi autem casu tantum fortuito, absque ulla culpa vel negligentia, con- 

_ tractus conditiones non servantur, nullo jure poena peti potest. Cfr. Lugo, 
disp. 22. sect. 15; Marres, |. 3. n. 266. 


VIII. Quando contractui, praesertim gratuito, apponitur certus finis 
ad quem datur, aliquando non oritur vera obligatio ad hune finem pro- 

curandum, quia alter contrahens absolute rem donare intendit, ex. gr. 
si datur alicui pecunia a consanguineo ut possit studere vel ludere; si 
quis a Statu accipit, ratione officii, hordeum ad alendum equum quem 
non habet, ete. Ubi autem constat voluisse donatorem ut res ad illum 
finem adhibeatur, non tamen semper donatio est in foro conscientiae 
invalida; videndum nempe e tenore vel adjunctis, utrum haec fuerit 
donantis intentio an tantum ut obligationem implendi hune modum impo- 
neret. (Lugo, disp. 23. n. 111) aie ae 


rl. @°s oe 


S 3. DE JURAMENTO CONTRACTIBUS ADDITO. 


599. I. Quando juramentum additur contractui valido, inducit obli- 
gationem religionis, praeter obligationem justitiae e contractu ortam, 
ad hujus tenorem exsequendum. Ctr. dicta n. 304 seq. 


II. Quando juramentum additur contractui qui servari nequeat sine 
peccato etiam levi, nullam inducit obligationem : nam nequit esse vin- 
culum iniquitatis, ut liquet. 


III. Quando juramentum additur contractui qui nullus est jure 
naturae, vel qui jure positivo nullus declaratur ob rationem e bono 
communi quaesitam, certum est tales contractus non firmari per hoe 
ai A! ita ut ex justitia. oon sint et alteri parti jus nee 
existit; oberon aoe quidquid ob bonum commune archi 
censetur esse contra bonos mores. (Ball. P. tract. 6. de Juram. n. 91) 

Communis autem sententia hane regulam generalem ponit : juramen- 
tum promissorium servandum esse, quoties id fieri possit sine peccato. 
-Rationes hujus asserti afferunt, tum quod reverentia divini nominis exi- 
git ne Deum in testem falsitatis adducamus, tum plures textus Juris 
Canonici (ut Decr. 1. 2. t. 24. c. 6.) quibus jubentur praestari ea quae 
jurejurando promissa sunt, ex. gr. usurae, licet statim postea eadem . 
sint ei qui praestitit restituenda. Attamen, cum hic nullum jus alteri 
parti quaesitum sit et tota obligatio e religione descendat, concedunt 
eam tolli posse ab eo qui facultatem ordinariam vel delegatam habet 
dispensandi in juramentis. (Lugo, disp. 23. n. 194; S. Alph. 1. 4. n. 177) 

Nihilominus probabilis videtur sententia : neque illam obligationem. 
ex religione subsistere, quia juramentum hic se habet ut accessorium; 
quare, cadente principali, cadet et accessorium. Ad rationes autem 
communis sententiae responderi potest : 1° Vix intelligitur quomodo 
Deus auctoritate sua firmare velit obligationem inutilem, eum juramenta 

vana et inutilia, omnium consensu, non censeatur acceptare; inutilis 
autem videtur obligatio solvendi rem propter jusjurandum si statim, ob 
defectum juris in altera parte, eamdem rem possis repetere. Nec appa- 
ret quomodo secum constent communis doctrinae assertores, dum 
concedant eam obligationem, quae tamen unice est ad Deum, evanes- 
cere si altera pars praestationi renuntiet : nam qui nullum jus habet, 
renuntiatione sua nihil efficere potest. 2° Textus Juris Canonici com- 
mode intelligi possunt de prudenti oeconomia a RR. PP. statuta ne 
facile homines juramenti obligationem infringerent, sed, relaxationem 
petentes, sanctitatem jurisjurandi melius agnoscerent; valde dubium 
tamen est num haee positiva disciplina, inductis aliis moribus, adhue 
vigeat. Cfr. Ball. P. 1. c. n. 86. 


600. IV. Quando juramentum. additum est contractibus qui jure 
naturae valent, jure autem positivo rescindibiles sunt, hi quandoque, 
in Jure Romano, propter divinae Majestatis reverentiam firmabantur et 
irrescindibiles fiebant ita ut alteri parti jus strictum darent; juribus 
vero civilibus recentioribus nulla talis efficacia juramento asseritur. 
(Marres, |. 3..n. 275) Ideo, cum unice e jure positivo talis confirmatio 
repeti posset, hodie tales contractus manent quod absque juramento 
essent; neque ullum jus firmum alteri parti tribuunt. Juramentum 
tamen, utpote contractui de se valido inhaerens, obligat e virtute reli- 
gionis, sed a competenti auctoritate ecclesiastica relaxari potest. Hic 
casus est minoris qui juramento promisit se rescissionem contractus a 
se initi non esse petiturum. 


V. Juramentum metu extortum, secundum communem seuntentiam, 
obligat ad servandum e religione contractum cui annexus est, licet hic 
-nullus sit vel saltem ad nutum metum passi rescindibilis. (III) Practice 
tamen probabilis est sententia quae hance obligationem negat, ut supra 
expositum est. (ib.) Ideo non videtur, in rigore juris, vigere obligatio 
petendi relaxationem juramenti quo aliquis metu mortis promisisset 
latroni se ei certam pecuniae summam daturum esse ; tale juramentum, 
quo nullum jus latroni acquisitum est, ab Ecclesia relaxari posse consen- 
tiunt omnes. Neque, ob eamdem rationem, teneretur ad redeundum in 
carcerem qui illud jurejurando promisisset, si probabilis esset timor 
mortis vel gravissimi damni injusti, quamvis plerique DD. contrarium 
opinentur. (Ball. P. 1. c. n. 102) 

CAPUT VI. 


DE CESSATIONE OBLIGATIONIS CONTRACTUUM. 


1. REGULAE GENERALES, 


601. Modi quibus contractuum obligationes exstinguuntur, sunt, 
juxta C. C. (a. 1234 seq.) : a 
1° Solutio, seu exsecutio rei de qua conventum est. 


2° Novatio, seu substitutio novi debiti, debitoris vel creditoris, qua | 


debitum prius exstinguitur vel prior debitor liberatur. (a. 1271) 

3° Voluntaria condonatio a creditore facta, 

4° Compensatio quae ex lege oritur, ex. gr. quoties duae personae sibi 
invicem debent eamdem quantitatem pecuniae vel rerum fungibilium. 
(a. 1291) 


5° Confusio, quae habetur cum obligatio debitoris et jus creditoris 


in eamdem personam conveniunt, puta per haereditatem. 

6° Amissio rei determinatae quae e contractu debebatur, dummodo 
non culpa debitoris, sed casu fortuito amissa fuerit. (a. 1302) 

7° Rescissio scnrecae ex. gr. a minore initi. 


8° Eventus conditionis quae resolutoria dicitur, eo quod obligatio 


contractus, cui apponitur, tollitur quamprimum ‘ipsa verificatur, ex. 
gr. si quis merces vendit ea conditione ut, si iisdem infra mensem 
indigeat, eas repetere possit. (a. 1183) 

9° Praescriptio. Cfr. n. 493. . 

Manifestum quoque est quandoque excusari unam vel utramque par- 
tem ab implenda obligatione quam per contractum assumpserit ; perinde 
ac de obligatione. legis a Superiore latae dictum est n. 114. Nullum 
dubium esse potest, ubi obligationis susceptae exsecutio facta est phy- 
sice impossibilis. Ita etiam in lege civili (C. C. a. 1148) ab omni indem- 
nitate praestanda excusatur qui vi praevalente vel casu fortuito impedi- 
tus fuit quominus pactum exsequeretur. Ubi vero implendo contractui 
obstat tantum moralis impossibilitas seu magna difficultas, pro foro 
conscientiae prudenter pensandum est e momento contractus, e specia- 


libus stipulationibus (si quae adfuerint), e consuetudinibus receptis, etc. 
ad quantum incommodum ferendum se adstringere contrahens voluerit. 


Speciatim in contractibus onerosis, ratio excusans unam partem a 

praestanda re ad quam se obligavit, haec esse potest quod altera pars 
non praestat onus quod ipsi incumbebat. Regula enim aequissima est et 
contractui oneroso implicita : frangenti fidem, fides servanda non est. 
Attamen, ubi de contractu agitur qui juridice probari potest, contractus 
ipse nequit censeri irritatus ob alterius partis infidelitatem, antequam 
judex contractum irritaverit vel declaraverit alteram partem aliquid 
fecisse quod, ex ipsa conventione, nullitatem contractus secum trahat: 
nemo enim sibimetipsi jus dicere potest. (Marres,]. 3.n. 184) Insuper 
attendendum quandoque a lege civili, ob alterius partis infidelitatem, 
non concedi irritationem contractus, sed tantummodo media quibus 
eadem pars cogatur praestare quod debet. [ta de contractu census vita- 
litii statuit C. C. a. 1978. 


602. QUAER. Nun, in foro conscientiae et ante sententiam judicis 
(quae certe servanda foret), debitor teneatur ad solvendum debitum cui 
jam probabiliter satisfecerit. 


RESP. Plures AA. qui nobiscum admittunt {n. 80), saltem in praxi, 
neminem teneri ad satisfaciendum obligationi certo a se contractae, sed 
cui probabiliter jam satisfecerit, excipiunt debitum ex justitia, Aliqui 
tamen, ut Marres (1. 3. n. 368) et Ball. P. (tr. de Conse. n. 171 seqq. et 
tr. de Just. et J. n. 421), opinantur manere tantum obligationem solvendi 
pro rata dubii. ee 

Nos vero satis tutam existimamus sententiam quam fuse tuetur 
Waffelaert (de Just. II. n. 260 seqq.): debitorem jam non teneri ad 
solvendum. Nam cum debitum hic et nunc jam non sit certum, sed 
‘probabiliter tantum urgere pergat, non apparet quare debitor debeat se 
spoliare re sua ; ad hoc enim nemo videtur obligandus nisi cum ratio 
obligationis non tantum fnerit, sed actu sit moraliter certa. (n. 521) 
Neque obstat ratio sententiae quae integram solutionem in casu facien- 
dam esse tenet : non satisfieri debito certo per solutionem dubiam. Ete- 
nim si debitum adhue certum foret, omnino concederemus ei non satis- 
fieri per solutionem quae probabiliter tantum sit aequalis debito. Verum, 
in hypothesi nostra, jam incertum est debitum, ac proinde aequalitas 
laederetur in detrimentum debitoris qui pro debito incerto cogeretur 
facere solutionem certam. Pariter infirma est ratio eorum qui opinan- 
tur pro rata dubii solvendum esse: solutione probabili jam ex parte 
exstinctum esse debitum, ac proinde aequalitatem justitiae propriam 
postulare tantum ut compensetur jus probabile quod creditori maneat. 
Etenim non est apta ad aequalitatem perfecte attingendam via quae 
necessario ducet ad inaequalitatem. Scilicet, facta hac solutione pro 
rata dubii, laedetur necessario vel creditor si debitum reapse nondum 
erat exstinctum, vel debitor si jam exstinctum erat. 

Patet eamdem solutionem aptari posse ‘cuilibet restitutioni, etiam ex 
delicto, quae certe facienda fuit, sed jam probabiliter facta est. Ceterum 
sat raro hypothesis quam hie facimus verificabitur. Nam plerumque, 
facta diligenti investigatione, apparebit vel dubium pro solutione facta 
non esse vere probabile, ac proinde manere solvendi obligationem, vel 
pro solutione haberi moralem certitudinem ac proinde, omnium con- 
sensu, nullam superesse obligationem. 


S 2. SPECIALIA DEBITORIBUS OBAERATIS. 


603. Non raro dubia conscientiae oriuntur de officiis et juribus debi- 
torum qui aeri alieno integre exsolvendo impares sunt. Magnum autem ° 
discrimen in eorum conditionem inducit cessio bonorum quam sponte 
vel inviti facere solent. Quare prius declarabimus quo ordine credito- 
ribus suis satisfacere possint vel debeant antequam bonis suis cesserint, 
deinde eorum jura et officia post factam bonorum cessionem praesti- 
tuemus. 

I. Ordo in solvendis creditoribus practice his regulis satis definiri 
videtur : 

1° Imprimis legitimo domino reddenda esset res aliena quae, ex. gr. 
per depositum, locationem, etc. apud debitorem in individuo exstaret : 
nam clamat ad dominum. Id tamen probabilius non est applicandum 
pecuniae quam ex.gr.depositarius cum majore pecuniae propriae massa 
miscuisset. (Ball. P. partis IJ. n. 372) Quodsi res empta, pretio nondum 
soluto, apud debitorem exstet, probabilius (S. Alph. n. 685) non est 
reddenda venditori: siquidem, dominio jam translato, remanet eidem 
creditum tantum personale adversus emptorem, sicut et reliquis credito= 
ribus. Attamen non esset inquietandus venditor qui rem suam occulte 
recuperaret,cum plures graves AA.,ut Salmant:(de Restit.c. 1.n. 232), non 
improbabiliter censeant rem tacite subjici hypothecae erga venditorem _ 
pro valore pretii. 

20 Nullum praejudicium inferri potest iis creditoribus qui jus reale 


in quaedam debitoris bona acquisiverint: quod praesertim per hypo- ~~ “)- 


thecam contingit. Non videtur tamen per se ulla specialis obligatio 
incumbere debitori, qui bonis nondum cesserit, erga creditores lege 
civili privilegiatos : quos enumerat C. C. aa. 2095 seqq. vel lex Belgica - 
diei 16 Dec. 1851 (aa. 12-40), quae huic codicis parti substituta est. Nam 
legislator hoe privilegium ita constituit ut vim habeat tantum quando 
creditor aut legilime ipsas res privilegio gravatas apprehendit, aut 
saltem legitima intimatione signifieavit se suo privilegio uti velle. Ergo, 

ante hujusmodi intimationem, hi debitores non sunt a reliquis discer- 
nendi. ( 

3° In solutione facienda creditoribus jus reale habentibus circa bona 
debitoris, certe praeferendi sunt anteriores posterioribus: his enim 
bona obligantur tantum quatenus eorum valor prioribus obligationibus 
non erat exhaustus. (1) Nullatenus autem praeferendi sunt reliqui credi- 
tores qui tempore sunt priores : nam communia debita non afficiunt 
bona, sed personam debitoris. Attamen damnari non posset qui prius 
satisfaceret creditoribus tempore prioribus: nam S. Alph. (n. 690} 
censet probabilius eos esse reliquis praeferendos, quia “ creditor ante- 
rior personalis, quamvis directe personam debitoris, indirecte tamen 
habet obligata etiam ejus bona, in quibus non debet praejudicari a 
creditore superveniente. ,, 

4° Nihil cogit debitorem ut satisfaciat pauperibus prius quam ditio- 
ribus, ut communissime docent Theol. (Carriere, de Contr. n. 392) 
Attamen quandoque, ex praesumpto ceterorum creditorum consensu, 
licebit integram solutionem facere iis qui in gravi necessitate versantur, 
aut in eam, negata solutione, inciderent. Imo S. Alph. (n. 691) universe 
probabile censet posse praeferri pauperiorem diviti vel non egenti. 

5° Nullo jure obligalur debitor ut prius solvat debita ex delicto quam 
debita ex contractu (S. Alph. n. 688), neque ut praeferat creditores 
certos pauperibus qui incertis creditoribus quandoque substituuntur 
(S. Alph. n. 687): quamvis probabilius censeamus prius restituendum 
esse creditoribus certis, quorum jus ex lege naturae orilur, dum jus 
pauperum a solo jure positivo originem trahit. (n. 552) 

6° Prius solvenda sunt debita e contractu oneroso quam debita e 
contractu gratuito. Huic enim semper apponitur tacita conditio: sé 
absque nimio incommodo id praestare potero, quae certe in casu non 
verificatur. (S. Alph. n. 689) 

7° Si creditor, qui neque ex tempore, neque ex paupertate, proba- 
bilem praelationis rationem habet, solutionem petit, probabile est eam 
ipsi integre fieri posse (Marres, 1.3. n. 310), tum quia ita fert usus in com- 
mercio receptus, saltem ubi dies solvendi advenit, tum quia plerumque 
solutio sine magno incommodo denegari nequiret. (2) 

8° Debitor qui, sine justa causa, offerat solutionem integram vel 
majorem quam ceteri mox habituri_sint, peceat contra caritatem ob 
damnum quod ex illa solutione ceteris oriturum praevidet. Quin et contra 


_ (1) Ex C. C. (a. 2134) vel lege Belgica cit. (a. 81), ordo inter hypothecas compu- 
tandus est a die qua ab earum Conservatore inscriptae sunt. 

(2) Hic nihil dicitur de petitione juridica, de qua loquuntur antiquiores AA, 
Nulla enim efficacia eidem, in Jure nostro, agnoscitur. 

justitiam probabilius peccal, ut sentiunt plerique (Bus. ap. S. Alph. 
n. 692), quia laedit jus reliquis creditoribus competens ut sibi pro rata 
satisfiat. Attamen non improbabilis videtur sententia contraria. Nam si — 
licet integre satisfacere petenti, non apparet quare injustus sit qui cre- 
ditorem amice moneat ut solutionem postulet vel etiam non petenti 
‘solvat : siquidem vel ante vel postquam soluta acceperit, poterit facil- | 
lime petitionem praemittere. (Ball. P. n. 380; Lehmk. . n. 1027) Plerique 
autem ‘opinantium debitorem, qui solutionem offerat, peccare contra 
justitiam, existimant creditori fas esse ut solutum retineat, quia suum — 
recipit, neque habet obligationem, quae soli debitori incumbit, invigi- 
landi ut omnibus creditoribus pro rata satisfiat. (D’Annib. 1. ¢.) ie 

9° Saepe solutiones factae a debitoribus, qui solvendo impares erant, — 
a judice irritantur. (Cod. Commerce. aa. 445 seqq.; C. C. a. 1167) Hae — 
rescissione facta, creditores in conscientia tenentur ad reddendum quod 
acceperunt : applicantur enim leges justae et secundum quas tacite 
ineuntur contractus e quibus debita orta sint. 

II. 604. Cessio bonorum in eo sita est quod debitor, omnibus 
debitis solvendis impar, bona sua omnia creditoribus tradit. (C. C. 
a. 1265) Eadem vel judiciaria vel voluntaria nuncupatur, prout a judice 
invitis creditoribus imponitur vel sponte a creditoribus acceptatur. a 

Jam hodie, in Belgio, nullus locus est cessioni judiciariae, quam legis- 
lator Gallicus (a. 1268) infelici debitori concesserat ne in careerem : 
truderetur ; lege enim 27 Julii 1871 cautum est ne haec poena irrogetur 4 
el qui, bona fide, debita vires excedentia contraxerit. Cessio autem 
voluntaria nullos alios effectus gignit quam quos continent stipulationes: 
contractus inter ambas partes initi. (a. 1267) Hae peracta, omnino etiam 
in conscientia tenendus est ordo solutionis inter creditores a lege statu-- 
tus, vid. ut primum privilegiatis, deinde hypothecariis ereditoribus 
satisfiat ; reliqua vero bona inter ceteros creditores, vid. communes seu, 
chir ographarios, pro rata dividantur. 

QUAER. I. Num cessio bonorum, sub quocumque nomine fiat, debi- % 
torem a reliqua parte debitorum solvenda, in foro conscientiae, liberet. 


RESP. Nullus est ambigendi locus quando creditores in contractu 
diserte addunt debitorem vel liberum fore vel manere obligatum : con- 
tractus enim servandus est. : 

Quodsi nihil exprimitur, certe manet obligatio quando lex ipsa- eam 
manere diserte edicit, ut fit in lege Belgica 29 Jun. 1887 (a. 25) pro con- ~ 
cordatis quae mercatores solvendo impares cum creditoribus ineunt ad 
praeveniendam decoctionem (faillite). > 

Seclusa expressa stipulatione vel legis determinatione, juxta commu- 
nem DD. sententiam, suspenditur tantum, sed minime exstinguitur obli- 
gatio solvendi reliqua. (S. Alph. n. 699) Attamen sicubi communis per- 
suasio invalesceret, denegata propter cessionem bonorum nova actione 
judiciaria, etiam desinere omnem obligationem in conscientia, id prac- 


tice admitti posset. Nam, cum creditoribus singulis fas sit expressam 


apponere conditionem ne cessio valeat ad reliqua debita exstinguenda, 
ipsi sibi imputare deberent quod, vigente tali persuasione, non melius 
sibi consuluissent. Praeterea, ut scite advertit Lehmk. (I. n. 1035), 
homines negotiationi dediti, inter quos praecipue talis persuasio facilius 
enascitur, saepe pecuniam mutuam accipiunt cum usura tanta ut haec 
justa non esset nisi mutuantes in antecessum consentirent ad jacturam 
sortis faciendam, si forte negotia infeliciter mercatoribus cesserint. 
Numquam tamen a restitutione integra excusari possunt qui mala fide 
pecuniam aliorum, qui rei sint inconscii, maximis periculis objiciunt, — 
parati; post cessionem bonorum, fortunam iterum experiri : hi enim 
injustum damnum scienter inferunt. Cfr. Crolly, de Just. et J. t. 3. 
n. 1232; Aertnys, t. I. de Praee. Dee. n. 365. 


605. QUAER. ITI. Quid sibi retinere possint qui bonis cedunt vel 
in statum decoctionis similemve cadunt. 


RESP. Principium generale est : eos posse servare ea quae necessa- 
ria sunt ad parce vivendum juxta conditionem suam : nam licet restitu- 
tionem differre ne quis a statu suo decidat. (Lugo, disp. 21. n. 41 seq.) 
Ipsi autem creditores quandoque censeri possunt consentire ut aliquid 
amplius retineatur si ita, ope commercii vel laboris, major sit spes fore 
ut debitor postea integre illis satisfacere queat. Insuper possent quan- 
doque cedentes bonis quaedam occultare quae ipsi in magno pretio 
habeant, puta ob memoriam parentum, aliis autem minus pretiosa sint, 
cum spe fundata pretii postea creditoribus refundendi. (Waffelaert, I. 
n. 522) : 

Attamen, quotiescumque res auctoritate publica componuntur, hodie 
relinguuntur debitoribus bona quae ipsis ad sustentationem stricte 
necessaria sunt. Ideo cavendum est ne, praeter ista, alia retineant, 
saltem ubi bona relicta reapse sufficiunt ad parcam sustentationem, 
juxta principium generale supra positum. 

SECTIO II. — DE CONTRACTIBUS IN SPECIE. 


CAPUT I. 
DE PROMISSIONE. 


606. I. Promissio simplex, seu non mutua, est deliberata et sponta- 
nea fidei obligatio, facta alteri de re quapiam bona ac possibili. (Les- 
sius, de Just. et J. J. 2. ¢. 18. n. 4) 

Imprimis discernenda est a. proposito. Hoc enim, etiam exterius_ 
expressum, est solum praesens voluntas aliquid postea faciendi, ita ut 
proponens minime intendat se nova aliqua obligatione ligare; promit- 
tens vero necessario intendit novam obligationem assumere, ita ut 
promissionis violatio alicui virtuti, puta justitiae vel fidelitati, adverse- 
tur. Hine nullum onmino jus datur, ex. gr. ancillae cui domina manifes- 
tavit suam intentionem ei legatum aliquod relinquendi, si mors s inopi- 

nata impedivit ne hoc propositum exsecutioni daretur. 


II. De deliberatione, quae ad validam promissionem requ aias et 
sufficiat, haec notasse juvabit : 

1° Promissio mere externa, sine animo se obligandi, proprie loquendo, 
non foret promissio: nihilominus, si verba exterius prolata talia sunt 
ut, in iis adjunctis, non solum propositum et intentionem actualem enun- 
tient, sed veram promissionem significent, exsurgit obligatio ex fideli- 
tate ad rem faciendam. Nam virtus fidelitatis postulat ut conformentur 
facta cum verbis praeteritis. Sicut enim tolleretur magna ex parte com- 
mercium humanum, si homo licite posset exterius affirmare contrarium 
suae menti, sic etiam tolleretur magna ex parte si homines possent con- 
tra fidem exterius datam pro libito operari. (Lugo, disp. 23. n. 11 seqq.) 

2° Ut promissio obliget, etiam in materia levi, requiritur advertentia 
plena, quae ad mortaliter peccandum sufficiat. Ratio est, quod quae 
‘sub pleno hominis dominio sunt, sine pleno consensu amitti nequeunt. 
Haec autem ratio de quacumque re, etiam levi, procedit. (Lugo, ib. 
n. 21 seq.) Hine vi obligandi carent non tantum promissiones quae fiunt 
ab ebrio, amente ete., sed illae etiam quae a semi-ebrio, semi- dormieate 
ete. eliciuntur. 


~ 


III. Promissio non spontanea, sed metu vel dolo extorta, est saltem 
rescindibilis ad nutum metum passi vel decepti. Neque valet ulla pro- 

missio antequam promissario intimata et ab eo acceptata fuerit; num- 
quam vero valere potest promissio de re mala vel impossibili. Constat 
e dictis de contractibus in genere n. 585 seqq. 


607. QUAER. I. Quanta obligatio e simplici promissione oriatur. 


RESP. Quamyis AA. de hac re discrepént, ita ut triplicem senten- 
tiam probabilem ponat S. Alph. (n. 720), nihilominus practice satis 
convenit a voluntate promittentis pendere utrum ex justitia an ex fide- 
litate se obligare velit; quodsi voluerit ex fidelitate tantum se obligare, 
promissio, etiam in materia magni momenti, per se sub levi obligat ; 
quodsi etiam ex justitia. se obligare intenderit, promissionis violatio ex 
genere suo gravis est. Attamen ut peccatum mortale sit, censet S. Alph. 
(l. c.) requiri materiam quadruplo majorem illa quae peccatum grave 
furti relate ad promissarium efficeret. 

Ratio autem ob quam,praeter obligationem fidelitatis, de qua nemo 
dubitat, assumi possit et obligatio ex justitia, haec afferri potest (Lugo, 
disp. 23, n. 90): quia, sicut potest per donationem transferri jus in re, 
sic etiam per promissionem transferri potest jus ad eamdem rem. Quid- 
quid enim propter pretium dari potest alteri, potest quoque illi gratis 
eonferri. Hoc autem si contingit, jam non habetur obligatio solius fide- 
litatis quae nullum jus promissario confert et obligat tantum ex eo, 
quod quilibet debet sua facta conformare promissis, sed vera juslitiae 
obligatio, propter jus alteri quaesitum, exsurgit. Advertunt quidam 
(Marres, |. 4. n. 6) in hoe posteriore ¢asu jam non haberi simplicem 
promissionem, sed donationem imperfectam: haec tamen quaestio de 
nomine est. 

Si quis promissionem in re gravi fecit, non attendens utrum se sub 
gravi an sub levi obligaret, censendus est sub levi tantum teneri: obli- 
gatio enim gravis, seu ex justitia, non est adstruenda nisi de intentione 
a qua pendeat clare constet. Plerumque homines tantam obligationem 
per promissiones assumere non intendunt, nisi juramentum addant vel 
publicum instrumentum conficiant. (S. Alph. n. 720) 

Per accidens posset quandoque promissio communis obligare sub 
mortali,ex.gr. ratione gravis damni, quod alias promissarius pateretur ; 
ut si promisisses ei dare mutuum, et ille tibi confisus aliunde sibi non 
prospexisset. 


608. QUAER. II. Quomodo cesset obligatio e promissione orta. 
RESP, Praeter ea quae supra (n. 601) de cessatione obligationis 


contractuum in genere statuta sunt, haec speciatim notentur : 
Gén.. -T. I, . ‘ 38 

1° Cessat obligatio, universe loquendo, quoties supervenit notabilis 
rerum mutatio, quae si praevisa fuisset, non fuisset facta. promissio. 
Cfr. 2.2. q. 110..a. 3. ad 5. Hine ad dandam pecuniam promissam jam 
non teneretur qui notabilem fortunarum partem amisisset vel eam dare 
non posset sine gravi incommodo. Promissio enim gratuita semper 
intelligitur facta sub conditione quod sine tali incommodo impleri 
posset. 

2° Cessat quoque obligatio si Tes promissa, sine culpa promissoris, 
facta est impossibilis, illicita vel p promissario inutilis. 

3° Cessat morte Sromittentis, si ex intentione promittentis vel rei 
natura patet eum voluisse tantum seipsum, non autem haeredes suos 
obligare. In ceteris casibus, transit ad haeredes obligatio ex justitia vel 
ex fidelitate, prout a promittente suscepta est, perinde ac de votis 
realibus dictum est. Qui enim se obligat ad rem praestandam, res 
quoque suas obligat : hae autem transeunt ad haeredes cum omnibus 
oneribus quae ipsis a defuncto imposita sunt. (Lugo, disp. 23. n. 98) 

4° Cessat plerumque morte promissarii, quia promissiones in ejus 
gratiam tantum fieri solent. Excipe si quando etiam haeredibus favere 
promittens intenderit. . 


CAPUT II, 


DE DONATIONE. % 


609. I. Donatio est contractus gratuitus quo, absque obligatione vel 
debito justitiae, dominium rei propriae in alterum transfertur. His ulti- 
mis verbis patet quomodo differat a promissione, quae summum confert 
jus ad rem, minime vero jus in re. 

Dividi solet donatio ab antiquis DD. in donationem inter vivos et 
donationem mortis causa. Haec, utpote magnam affinitatem cum testa- 
mentis habens, breviter explicabitur n. 672, ubi de ultimis voluntatibus. 
Hic igitur agemus tantum de donatione inter vivos, quam solam, praeter 
testamentum, Jus nostrum agnoscit. (C. C. a. 893) 


610. II. Donatio inter vivos est contractus quo donator actu et 
irrevocabiliter transfert dominium rei suae in donatarium acceptantem. 
(C. C. a. 894) De hac, pro conscientiae foro, advertenda sunt praesertin, 
sequentia : 

1° Donatio est essentialiter gratuita : quod tamen non impedit. quo- 
minus fiatad remuneranda donatarii merita vel quominus obligationes, 
rei donatae minime aequivalentes, eidem imponantur. 

2° Actualis translatio quam C. C. requirit, non ita est intelligenda ac 
si statim res donatario tradenda foret. Lex enim unice intendit signifi- 
care jus quaesitum esse donatario, dum per testamentum jus nullum 
legatario acquiritur. 

3° Irrevocabilis esse debet translatio eo sensu quod revocatio nulla- 
tenus a donantis voluntate pendeat; valent tamen, etiam in foro civili, 
donationes sub conditione suspensiva vel resolutiva. 

4° Ponatio est contractus solemnis ita ut ad ejus valorem, saltem in 
foro civili, prorsus necessariae sint formalilates quas explicat C. C. 
a. 931 seqq. In foro autem conscientiae, non est certo invalida donatio 
nisi quae careat aliqua conditione jure naturae requisita, ex. gr. facta 
ab ebrio vel amente. Ubi adsunt omnia jure naturali requisita, lex autem 
civilis donatorem incapacem declarat, ut fitin Jure nostro de minoribus, 
uxoribus, interdictis, et, sub certis conditionibus, etiam de negotiato- 
ribus qui solvendo impares sint, probabilius in foro conscientiae valet 
contractus donec rescindatur. 

5° Quando donator donatione sua laedit jus alterius cui res debetur, 
puta debitor qui debitis suis solvendis impar est et praevidet se aliunde 
non esse probabiliter acquisiturum unde solvat, valida quidem est 
donatio, sed donator injuriam facit creditoribus qui jus strictum habent 
ut sibi e bonis debitoris satisfiat. Ejusdem injustitiae particeps est 
donatarius qui, conscius talis impotentiae debitoris, hunc nihilominus 
inducit ad donationem faciendam : ideo rem restituere debet. (Marres, 
1. 4. n. 39 seqq.) Neque aliter dicendum videtur si donatarius non induxit 
quidem ad donandum, sed tamen conscius illius impotentiae donum 
accepit : nam cooperatur actioni in se injustae, dum acceptatione sua 
contractum donationis injustum perficit. (Lugo, disp. 20.n. 116; S. Alph. 
n. 722) Nihilominus, in hoe ultimo casu, non videtur omnis probabilitas, 
saltem extrinseca, deneganda opinioni Lessii (I. 2. ¢. 20. n. 168) et Molina 
(disp. 327), qui censent donum licite accipi et retineri.posse, quia dona- 
tarius non est causa quod debitor velit donare, sed, supposita hac 
voluntate, utitur jure suo; neque justitia aut caritas eum obligant ut 
commodum proprium  omittat, licet inde per accidens alteri damnum 
oriatur. Tandem, si quis donationem accepit, ignorans impotentiam 
donatoris ad debita sua solvenda, nihil restituendum esse opinamur : 
quia, propter bonam fidem, accipit sine injustitia quod alter valide donat. 

6° Donationis acceptandae per se vel per alios qui eorum curam 
gerunt, capaces sunt amnes homines qui saltem concepti sint. 

Attamen, e jure positivo, plures, saltem in determinatis adjunctis, 
incapaces declarantur. Sic liberi adulterini vel incestuosi pensionem 
tantum alimentariam recipere possunt (C. C. a. 762) ; liberi naturales 
nihil possunt accipere praeter partem quam lex ipsis tribuit. (a. 908) 

Regulariter medici, pharmacopolae et ministri cultus, qui curam impen- 
derunt aegroto, durante ultimo morbo, nihil ab eo per donationem inter 


vivos vel testamentum accipere possunt. Nomine ministri cultus desig- - 


nari solum confessarium, docent Jurisperiti. (a. 909) Insuper lex civilis 
varios limites apponit donationibus quas sibi invicem faciant conjuges 
(aa. 1091-1100) easque semper revocabiles esse edicit. (a. 1096) Attamen 
donationes his legibus contrariae, dummodo adsint conditiones quas lex 
naturalis postulat, haberi possunt ut validae donec a judice infirmentur. 
Imo tali sententia non irritaretur donatio ad causas pias, quae ex. gr. con- 
fessario a moribundo committeretur : siquidem hujusmodi donatio unice 
Jure Canonico regitur. Sed, ne oriantur gravia scandala, saepe abstinere 
debebit sacerdos ab accipiendis donationibus rerum'sive mobilium, sive 
immobilium quae, pro conditione. donatoris vel testatoris, magni sint 
valoris. Ideo: sapienter suadet Gousset (Th. Mor. I. n. 791) ne talia a 


poenitentibus suis sacerdos acceptet, inconsulto episcopo : nou enim - 


expediunt quaecumque licent. 

Tandem lex civilis irritas declarat donationes quae fiant personis 
moralibus, puta hospitiis, communitatibus, ete. nisi specialem approba- 
tionem a Deputatione Consilii Provincialis vel a Gubernio obtinuerint 
(C. C. a. 910; leges Belgicae 30 Martii 1836, etc.) : quam approbationem 
numquam consequerentur pleraque Instituta religiosa, eum a.Gubernio 
non agnoscantur. Hae civiles dispositiones aperte adversantur juri inde- 
pendenti possidendi et acquirendi bona temporalia, quod Ecclesia a 
Christo accepit et inferioribus societatibus, ex. gr. Ordini religioso, vel 
Instituto pio, a se probatis communicat. Igitur tales donationes in foro 
conscientiae validae manent, dummodo adsint conditiones jure naturali 
requisitae. 

Quatenus autem valeant in utroque foro donationes inofficiosae, seu 
quibus laeditur pars legitima haeredibus necessariis servanda, dicetur 


ubi de ultimis voluntatibus agetur (n. 677): nam lex in eodem gradu > 


ponit hujusmodi donationes, sive inter-vivos, sive per testamentum fiant. 

7° Juxta principia supra posita (nu. 587), donatio incipit valere, de jure 
naturali, a momento quo acceptata est, etiamsi acceptatio nullo signo 
exteriore manifestata est. Jure autem nostro (C. C. a. 932), donatio 
solemnis non valet antequam acceptatio actu pariter authentico consig- 
nata fuerit. Insuper donator potest velle ut ipse tantum post notitianr 
acceptationis obligetur : quod non raro contingit, quando postulat ut 
donatarius sibi reseribat num rem donatam gratam habeat. 


8° Utrimque probabiliter controvertitur num, post mortem donantis, 


possit donatio valide acceptari, et num, mortuo donatario ante accepta- 


tionem, illius haeres donationem acceptare possit. (S. Alph. n. 729 seqq.) 
-Imprimis ergo exploretur num donator voluntatem suam cirea hane rem 

aliqua ratione manifestaverit : omnia enim ab ejus nutu pendent. Si de 
ejus voluntate non constat, nihil erit reddendum vel dandum. 

9° Donationes solemnes in Jure nostro (C. C. a. 953) revocari nequeunt 
nisi ob tres causas : eo quod conditiones sub quibus donatum est, non 
fuerint impletae a donatario ; — eo quod donatarius se ingratum exhi- 
buerit erga donatorem, ejus vitae attentando, ei gravem injuriam 
faciendo vel denegando alimenta (a. 955) ; — eo quod donatori nati sint 
liberi. Ob duas priores causas, donationes fiunt rescindibiles ; ob tertiam, 
ipso jure nullae. 


CAPUT III. 
DE COMMODATO.9&— 


611. ¥. Commodatum (prét a usage) est contractus quo unus alteri 
rem tradit cum facultate ea utendi et obligatione eamdem post usum 
reddendi. (C. C. a. 1875) Hie contractus est essentialiter gratuitus : si 
enim pro usu rei daretur pecunia, fieret locatio; si quid aliud, ‘contrac- 
tus innominatus. " 

Commodari possunt, quaecumque dominii objectum esse possunt, 
neque usu consumuntur ; imo nec repugnat commodari res fungibiles, 


ex. gr. vinum, ad ostentationem. Id autem quod commodatur manet in ~ 


ASE; é HE Te 
dominio commodantis. (aa. 1877, 1878) 


612. II. Obligationes commodatarii hac ratione definiuntur in lege 
civili: EASE 

1° Commodatarius rem commodatam tamquam bonus paterfamilias 
custodire et servare debet. (a. 18389) 

2° Rem commodatam reddere tenetur, quando elapsum erit tempus 
ad quod commodata est : hoc autem tempus determinatur vel expressa 
partium conventione, vel natura usus ad quem res commodata est. 
(a. 1888) 

3° Si res commodata fortuito perit vel deterior fit, per se hoe damnum 
commodanti ferendum est : siquidem ipse dominus manet. Nihilominus 
si res fortuito perit, quando commodatarius eam ad alium usum adhibet 
quam ad eum qui e contractu licebat, vel eamdem diutius quam poterat 
detinuit, detrimentum ipse ferre debet. (a. 1881) Haee obligatio, in foro 
conscientiae, si abfuit culpa theologica, probabilius non urget ante judi- 
cis sententiam (Marres, |. 4. n. 110; Waffel. t. I. n. 450) : non constat 
enim legem voluisse aliquid amplius concedere quam judicialem actio- 

nem ad damni compensationem. Ceterae vero obligationes directe con- 
scientiam ligant. : 

40 Re commodata uti nequit nisi ad usum ex ejus natura vel conven- 
tione determinatum ; quodsi alia ratione rem adhibuerit et commodanti 
detrimentum intulerit, saltem post judicis sententiam, damnum reparare 
debet. (a. 1880) 

5° Expensae ordinariae, ex. gr. alimenta equo commodato praestanda, 
solvendae sunt a commodatario ; extraordinariae autem, quae forte ab 
ipso faciendae fuerint ad rem conservandam, a commodante restituendae 
sunt, nisi forte commodatarius omisisset commodantis consensum, in 


re non urgente, petere, isque rationabiliter invitus fuisset quominus tales - 


expensae fierent, quae ex. gr. vetustae valorem aequarent. (a. 1890) 


613, III. Obligationes commodantis facile e praedictis derivan- 
tur. Tenetur praecipue : 

1° Rem commodatam non repetere antequam tempus ad quod con- 
cessa est elapsum sit. Eam tamen antea repetere poterit si ipsi orta 
fuerit necessitas urgens, neque praevisa : nam commodando noluit se 
obligare ad se re sua in talibus adjunctis spoliandum. (a. 1888 seq.) 

2° Tenetur, saltem ex caritate, monere commodatarium de iis defecti- 
bus rei commodatae qui ipsi nocumentum afferre possent. Quodsi hoe 
nocumentum reapse secutum sit, non tenetur ad illud compensandum, 
seclusa.culpa theologica, ante judicis sententiam. (1) 


ie 


CAPUT IV. 


DE MUTU 0.2/@ ten fh efi) 


§ 1. DE MUTUO SIMPLICI. 


614.1. Mutuum simplex (prét de consommation ou simple prét) est 
contractus quo una pars alteri tradit rem usu comsumptibilem, cum 


onere ut sibi ab hae altera parte res,ejusdem speciei et qualitatis red- 


(1) Multi, ex Jure Romano, commemorant Precarium, de quo tacet Jus nos- 
trum. Contractus iste a commodato in hoe tantum differt quod semper licet ei 
qui precarium rei usum concedit, eamdem repetere, quando voluerit. Hine eas- 
dem inducit obligationes,praeter eas quae a conventione de re ad certum tempus 
commodatario relinquenda oriuntur. 

datur. (C. C. a. 1892) Quae definitio ut rite intelligatur, juvat notare 
sequentia: 

1° Contractus mutui non solo consensu, sed traditione ipsius rei 
perficitur : non est ergo confundendum mutuum cum _ promissione 
mutuandi. 
20 Per rem usu consumptibilem non intelligitur unice res quae usu 
physice destruitur, ex. gr. vinum, panis, sed etiam res quae physice 
post usum manet, nequit autem numerice eadem reddi, ex. gr. quia alie- 
natur. Ita bibliopola posset mutuari exemplaria libri cum obligatione 
postea totidem ejusdem operis exemplaria reddendi, coementarius lapi- 


des quos in aedificanda domo adhibeat, quivis pecuniam qua debita 


solvat, ete. 
3° Res mutuo data transit in dominium ‘mutuatarii ideoque ipsi perit, 
quacumque ratione pereat. (a. 1893) 


LX. Obligationes mutuatoris facile e praedictis intelliguntur. 
Nempe : 

1° Tenetur ad monendum mutuatarium de vitio rei traditae quod illi 
nocivum esse possit, eadem ratione ac dictum est de commodante 
(n. 613), ex. gr. si mutuum dat vinum quod brevi acescit. Quodsi mala 
fide omittit monere, tenetur in conscientia ad damnum ferendum vel 
reparandum; ad quod etiam per judicis sententiam cogi potest. (a. 1898) 

2° Si contractum mutui simplicis fecit, nulla addita stipulatione de 
fenore, nihil exigere potest praeter compensationem rei mutuo datae. 

3° Nequit res mutuo datas repetere ante terminum de quo convenit. 
(a. 1899) Quodsi de nullo termino expresse conventum est, duratio 
mutui e fine per mutuatarium intento et manifestato prudenter defi- 


nienda est. Attamen rem suam mutuator repetere posset ante hune 


terminum, si hune absque gravi incommodo, quod ex improviso oriatur, 


__ exspectare nequiret. Cfr. n. 623. 


615. III. Obligationes mutuatarii sunt praesertim sequentes : 

1° Res mutuo acceptas in eadem qualitate et quantitate ac termino 
praefixo reddere tenetur; quodsi fieri non posset, deberet solvere e valo- 
rem quem haberent tempore et loco ao restituendae essent. (a. 1902 
seq.) ; 

2° Si mutuam accepit pecuniae summam, nihil aliud reddere tenetur 


quam summam numericam in contractu scriptam ; quodsi moneta aucta - 


vel minuta est ante solutionis terminum, debitor reddere debet summam 
numericam mutuo datam nee quidquam aliud, nummis qui tempore 
solutionis recipiantur. (a. 1895) 

3° Si res earumve valorem tempore statuto non reddit, tenetur ad 

solvendum interesse (legale) a die juridicae petitionis. (a. 1904) Quae 
dispositio, utpote justam poenam irrogans, etiam ante judicis senten- 
tiam, in conscientia obligat, quia in singulis casibus e tacito contractu 
nascitur. (Marres, l. 4. n. 114) 

N. B. De obligatione mutuum dandi, quam Christus commemorat 
(Matth. V, 42) et Bened. XIV in Encycl. Vix pervenit (1 Nov. 1745) 
multis in casibus vigere affirmat, non est quod hic speciatim dicatur. 
Oritur enim e praecepto caritatis et necessitate temporali proximi, 
ideoque iis subjacet regulis quae de eleemosyna propositae sunt. (n. 218 
seqq.) Saepe tamen deficiet obligatio mutuam dandi notabilem pecuniae 
summam, eo quod caritas cum gravi incommodo non obligat. Nam 
crebro erit magnum periculum sortem amittendi: quod, ubi de summa 
notabili agetur, grave incommodum constituet. Sufficiet tune necessita- 
tem proximi parva eleemosyna ex parte allevare. 

} } 


2 


§ 2, DE MUTUO CUM FENORIS STIPULATIONKE. 


616. Talem stipulationem contractui mutui adjicere permittit Jus 
nostrum, sive pecunia, sive merces aliaeve res mobiles mutuo dantur. 
(a. 1905) Atque universe in hodiernis codicibus ejusdem stipulationis 
liceitas agnoscitur. Ut autem de illius liceitate in foro conscientiae 
judicium ferri possit, sequentes regulas statuemus, inhaerentes praeser- 
tim conclusionibus practicis quas S. C. de P. F., e pluribus S. Sedis 
documentis collectas, subjecit Instructioni quam anno 1873 de hoe 
difficili argumento. edidit. (Coll. P. F. n. 2140) 


I. Nullum lucrum percipi potest vi mutui, seu immediate et praecise 
-ratione ipsius. Ita docuit Bened. XIV Litt. Eneycl. Via pervenit : “ Pee © 
cati genus illud quod usura vocatur quodque in contractu mutui pro- 
priam suam sedem et locum habet, in eo est repositam, quod quis ex 
ipsomet mutuo, quod suapte natura tantumdem dumtaxat reddi postulat 
quantum receptum est, plus sibi reddi velit quam est receptum. ,, Neque, 
ut ibidem docet laudatus Pontifex, lucrum vi mutui petitum culpa vacat 
eo quod moderatum est, vel mutuatarius dives aut lucrum e summa 
mutuo accepta percepturus est: nam semper violaltur lex mutui, quae 
necessario in dati atque redditi aequalitate versatur. Igitur Jucrum sic 
perceptum, vi ipsius legis naturalis, restitutioni obnoxium est. 


II. Aliquid supra sortem percipere licet, quando mutuo accedit ali- 
quis titulus extrinsecus seu qui ipsius mutui nalurae non sit universim 
conjunctus et innalus. Tales sunt praesertim sequentes tituli: 

1o Lucrum cessans, seu lucrum quod mutuator potuisset percipere 
servando rem quam 1 mutuo dat. 

2° Damnum laa bees seu damnum quod mutuans occasione mutui 
passurus est. 

3° Periculum Wristbonitice sortis.. 

40 Insoliti labores assumendi ad sortis recuperationem. 

5° Poena conventionalis, seu pactum quo mutuatarius se obligat ad 
auctarium solvendum si sortem, tempore praestituto, e culpa sua saltem 
juridica non reddiderit. (S. Alph. 1. 4. n. 766) 

Ratio ob quam isti tituli justum efficiunt moderatum auctarium, haec 
est: quod, in quatuor primis casibus, mutuator, in favurem mutuatarii, 
se lucro faciendo privat vel alicujus damni periculo exponit, aut labores 
exsequitur : quae omnia sunt pretio aestimabilia; in quinto autem, justa 
negligentiae poenaa mutuatario luitur. 


61'7. III. Practice hodie licet fidelibus, etiamsi praefati tituli omnes 
deficere videantur, percipere auctarium quod lege eivili statuitur 
(intérét légal). 

Disputatur tamen inter AA. de scientifica explicatione hujus regulae 
practicae quam plura documenta S. Sedis extra dubium ponunt. Cfr. 
Instr. cit. conclusionem 3. 

Quidam, ut Gury (I. n. $63 seqq), opinantur legem civHem esse reapse 
titulum a reliquis discrepantem. Eorum sententia, legislator civilis, vi 
alti dominii quod ipsi in civium bona competit, transfert a mutuatario 
in mutuatorem dominium auctarii quod statuit. Id autem juste facit in 
hodiernis adjunctis, eo quod talis translatio, incitans homines ad pecu- 
niam mutuo dandam, magnopere conducit ad progressum commercii et 
industriae, ac consequenter ad temporalem totius societatis felicitatem. 

At communior et probabilior sententia etiam recentiorum, ut Lehmk. 

(In. 1102) et Marres (I 4 n. 131), tenet gratis supponi in principe civili 

hane dominii transferendi voluntatem, neque legem illam justam esse 
nisi quia merito praesumit adesse alios titulos mutuo extrinsecos. Hoe 
potissimum apparet ubi auctarium lege civili statutum nequaquam 
determinat quid cives privatis pactis tamquam fenus exigere possint 
(n. 619), sed tantum ad quosdam casus lege determinatos refertur : tune 
enim liquidum est Jegalem dispositionem frustra invocari ut legiti- 
mentur pacta quae nullatenus respicit. Insuper contrariae sententiae 
fautores videntur augere praeter veritatem altum dominium Status: 
quod quam angustis limitibus contineatur, dictum est n. 466. Neque 
controversiam hane theoreticam S. Sedes dirimere intendit variis res- 
-ponsis quae de titulo legis civilis dedit, ut expresse declaravit 7 Martii 
1835 Cardin. Major Poenitentiarius, Cfr. cit. Instr. n. LX et conel. 3. 


Pee 

IV. Etiam quando titulus mutuo extrinsecus adest, peceatur contra 
caritatem quando fenus exigitur a pauperibus in iis adjunctis in quibus 
eadem virtus jubet iis gratis mutuari. Ideo declarat Bened. XIV Encycl. 
Pervenit : “ Falso sibi quemquam et nonnisi temere persuasurum : 
reperiri semper, ac praesto ubique esse, vel una cum mutuo titulos alios 
legitimos, vel, secluso etiam mutuo, contractus alios justos, quorum vel 
titulorum vel contractuum praesidio, quotiescumque pecunia, frumentum 
aliudve id generis alteri cuicumque creditur, toties semper liceat aucta- 
rium moderatum, ultra sortem integram salvamque, recipere. ,, ; 


618. V. Qui fenus immodicum exigit, contra justitiam commutati- 
vam peccat, ideoque ad partem nimiam restituendam obligatur. Quaenam 
autem usura dicenda sit moderata, quaenam excessiva, universe deter- 
minari nequit, “ cum hoe dimetiri oporteat in singulis casibus, respectu 
habito ad omnes et singulas circumstantias locorum, personarum ac 
temporum. ,, (Instr. cit. concl. 5) Ideo S. Poenit. (18 Apr. 1889) episco- 
pum consulentem monuit periculosum esse fructum pecuniae per modum 
regulae taxare, eumque remisit ad “ praxim communem servatam ab 
hominibus timoratae conscientiae respectivis in locis et temporibus. , 
(Coll. P. F. n, 2143) Reapse S. Sedes non reprobavit fenus valde magnum 
quando videbatur titulo, praesertim sortis periculo, respondere. Sic S. C. 
de P. F. jam anno 1645 (Coll. P. Fn. 2118) respondit non esse inquietan- 
dos Christianos Sinenses qui in mutuo recipiebant triginta pro centum, 
quantitatem nempe legibus patriis taxatam, “ dummodo habeatur ratio 
qualitatis periculi et probabilitatis ejusdem, ac servata proportione inter 
periculum et id quod accipitur. , 


619. VI. Ad determinandam justam auctarii mensuram juvabunt 
sequentes animadversiones $4 “yore 

1° Non licet augere auctarium propter necessitatem quam _ patitur 
mutuatarius vel lucrum quod ipse cum pecunia mutuo aeccepta facturus 
est: haee enim nihil conferunt ad aequalitatem dati et accepti. 


2° Taxa auctarii in ordinariis adjunctis commensuranda est aptitudini 


peeuniae ‘ad fructus gignendos in his determinatis locis et temporibus. 
Haec mensura facile dignoscitur e praxi recepta, praesertim inter 
argentarios. Hane taxam hodie exigere potest etiam is qui pecuniam 
vel merces servasset prorsus otiosas. Nam cum, saltem in hodierna 
societate humana, communiter unicuique facultas detur collocandi sor- 
tem-in negotialione vel industria lucrosa, praestatio pecuniae universe 
in seipsa continet titulum lucri cessantis, qui non tollitur eo quod alicui 
in particulari nullum lucrum cesset: valor enim rerum e communiter 
contingentibus desumitur. 

3° Augeri potest taxa praedicta propter titulos qui in casu determi- 
nato adsint, puta ob lucrum solito majus quod commodator e pecunia 
sua percipiebat, ob magnum sortis amittendae periculum, ete. 

4° Yn nostra regione, sicut et in pluribus aliis, libera contrahentibus 
fit facultas taxam auctarii determinandi. (Legis Belgicae 5 Maii 1865, 
a. 1) Usurae autem scelus punitur tantum si usurarius habitualiter fenus 
poposcit supra taxam legalem et debilitate vel passionibus mutuatarii 
abusus est. (Cod. Poen. a. 494) Auctarium legale, quod hodie in 
Belgio est 4 1/2 °/o in materia civili et 5 1/2 °/o in materia commercii, 
eo tantum fine statuitur ut determinetur quid solvendum sit ubi lex ipsa 
aliquod fenus, de quo non convenerat, pendi jubet, ex. gr. a debitore 
moroso. Insuper, pro foro conscientiae, praebet normam cuique tutam. 
Nullatenus tamen prohibet quominus (si id justum fuerit) de majore 
taxa solvenda privati paciscantur. Sed generatim, ubi magna securitas 
pro sorte recuperanda habetur, jam multo minus auctarium (3 vel 
2 1/2 °/,) poscunt mutuam pecuniam dantes. 

In regionibus in quibus lex civilis statuit certam taxam mutui quam 
transgredi non liceat,; haec norma per se in foro conscientiae obligat : 
nam Status, sicut ob bonum commune rerum vendendarum pretium 
determinare, ita.et hujus quasi-locationis pecuniae taxam statuere 
potest. Ideo qui eam transgrederetur per se ad restitutionem teneretur. 
Excipe tamen si quando extraordinariae rationes lucri cessantis, peri- 
culi sortis, ete. accederent : nam lex ordinarium valorem praestationis 
pecuniae tantum considerat. (Lehmk. I. n. 1107) 

5° Interdum mutuum sumitur, ex. gr. a municipio vel societate, ea 
conditione ut debitor accipiat minorem pecuniae summam quam postea 
creditori reddere debeat, et insuper jam de integra summa postea red- 
denda fenus solvat, ut puta si debitor accipiat 80 pro 100 postea red- 
dendis et tamen de hisce 100 jam fenus solvat. Talis contractus justus 
est si utrumque emolumentum: simul conjunctum non superat vulgare 
fenoris pretium, vel si excessus honestatur titulo quodam extraordi- 
nario, ex. gr. peculiari sortis periculo; secus fenus, quoad excessum, 
injustum erit, (Marres, |. 4. n. 135) 

6° Anatocismus. quo fenus debitum et nondum solutum novum 
auctarium producit (intéréts des intéréts), per se nihil illiciti continet : 
nam fenus nondum solutum tamquam novam sorlem constituit, quae 
auctarii percipiendi jus, servatis justitiae regulis, tribuit. Quare, spec- 
tato jure naturae, nihil prohibet quominus de hac re conventio fiat. 
Verum attendenda erit lex civilis, quae poscit ut auctarium quod ita 
in novam sortem constituitur, saltem pro integro anno sit debitum. 
Excipiuntur reditus jam debiti, puta pretium locationis praediorum 
vel domorum aut praestationes census perpetui vel vitalitii ; hi aucta- 

rium ferunt a die petitionis judiciariae vel conventionis. (C. C. a. 1154 


seq.) Hae leges in foro conscientiae obligant : necessariae enim sunt ad 
impediendos funestos effectus anatocismi, quo facile supra vires gra- 
vantur debitores, si post breve tempus auctarium. debitum in novam 
sortem constituitur. Non sunt tamen applicandae eaedem leges argen- 
tariis qui solent crediti et debiti rationem (compte-courant) ita conficere 
ut post tertium vel sextum quemque mensem fenus utrimque debitum 
in sortem, auctarii productivam, computetur, et praeterea sorti addunt 
certam compensationem (commission) sibi debitam ob onus semper 
praesto habendi pecuniam. Etenim hic non habetur verus mutui con- 
tractus, qualem spectant leges praefatae, sed plane diversus, quo uterque 
contrahens sua vice creditor aut debitor fieri potest, ac proinde neuter 
anatocismi stipulatione nimis gravari potest, dum compensatio ab 
argentario petitamodum non excedat. (Marres, |. 4. n. 137 seq.) 

Negari nequit nostris diebus saepe iniri contractus mutui cum stipu- 
latione fenoris immoderati, seu usurarios, el, saltem in pluribus regio- 
nibus, magna ex lis fluere mala. Nam Leo PP. XIII in Encycl. Rerum 


novarum haee scribit: “ Malum auxit usura vorax, quae, non semel - 


Ecclesiae judicio damnata, tamen ab hominibus avidis et quaestuosis 
per aliam speciem exercetur eadem. ,, 

Quomodo hodie sub variis speciebus lateat usura in contractlibus 
quibus pecunia vel alia res fungibilis mutuo datur cum lucro injusto, 
exponunt Oeconomistae, ex. gr. Antoine, Cours d’Economie sociale, 
p. 945 seq. 


OMG §: 


ine Ie 


620. SCHOLION. Plurimum discrepant. AA. in explicanda muta- 
tione, saltem apparenti, quae in Ecclesiae disciplina de mutuo cum 
fenore cernitur, quippe quod per multa saecula universim damnatum 
fuisse, nunc autem universim permitli videatur. Quam ob causam non 
leviter ab adversariis impetita est Ecclesia catholica, quasi in ipsa 
doctrina morali mutationem subiisset et, hodierno progressu illustrata, 
antiqua praejudicia abjecisset. De hac scientifica  controversia pauca 
addemus, quae ostendant Ecclesiam sapienter immutabilium principio- 

_rum applicationem variis temporum adjunctis accommodasse. 


Nempe etiamnune docet Ecclesia, sicut antea docuit, nihil a mutua-— 


tore, vi mutui, percipi-posse, neque desiit reprobare auctaria immode- 
rata vel imposita iis quibus caritas mutuum gratis dare praecipiat. 
Nihilominus hodie universim cunctis fidelibus fenus moderatum stipu- 
lari permittit, eo quod hodie wniversim cum mutuo connectuntur illi 
tiluli qui antiquitus eidem tantum per accidens et propter speciales 


mutuatoris conditiones adnectebantur. Praesertim hodie communiter in- 


omni mutvo habetur titulus lucri cessantis. Nam propter relationes 


pee ee ee 

frequentissimas et facillimas inter omnes orbis partes, propter ingen- 
tem industriae et commercii extensionem, datur unicuique, etiam 
modicam summam habenti, facultas eam collocandi in commercio vel 
industria lucrosa. Quare si eam muluam dat, privat se re quae ipsi cum 
morali certitudine facile lucrum pariat: quae privatio pretio aestima- 
bilis est et compensationem meretur. Ideo, sicut antiqui merito assere- 
bant pecuniam esse sterilem, ita nostris diebus eam virtualiter fecun- 
dam dicere possumus, non quod immediate, sicut labor humanus, divitias 
noyas procreat, sed quia velut instrumentum est quo laborantes iis 
producendis apti fiant. Adde: in plurimis pecuniae praestationibus 
reperiri sortis periculum, propter summam rerum tum privatarum, tum 
etiam publicarum instabilitatem. Mirum quogue non est ecclesiastica 
documenta antiquiora generatim de mutuo cum fenore tamquam de 
exitiali abusu loqui solere : nam plerumque mutua pecunia accipiebatur 
tantum in casibus necessitatis, non ad negotiationem promovendam, 
sed ad inopiam sublevandam; msuper feneratores publici passim 
poscebant auctarium prorsus excessivum. Sic, ineunte saec. xvii°, testa- 
tur Lessius (Append. de Monte Pietatis) eos solitos fuisse in Belgio 
percipere 33°/o, nec quidquam amplius facere potuisse Archiducem 
Albertum ad populum sublevandum quam ut fenus ad 22 °/o reduceret. 
Hodie vero communiter pecunia mutua accipitur ab iis qui minime in 
necessitate versantur, sed ea uti volunt ad negotiationes promovendas, 
ad vias ferreas vel alia quae communi utilitati prosint, construenda, etc. 
Neque solet exigi auctarium ingens et mutuatario exitiosum, ubi pecu- 
nia datur societatibus, municipiis, statibus, etc. sed valde moderatum, 
puta, ubi deest speciale sortis periculum, 3°/o. Ideo consuetudo passim 
recepta pecuniam ad fenus collocandi et, quae inde nascitur, facultas 
congregandi magnas summas multis negotiis necessarias, per se ad 
temporalem civium prosperitatem augendam tendunt. (1) 

Solet tamen S. Sedes in responsis suis de mutuo cum fenore, etiam 
nuperis, ex. gr. S. Inqu. 4 Jul. 1883 (Coll. P. F. n. 2141), dum edicit non 
esse inguietandos qui modicum fenus percipiant, addere: “ Dummodo 
parati sint stare mandatis S. Sedis. , Haee clausula nullam specialem 
interrogandi monendive fideles obligationem imponit; indicat tantum 
praxim hodiernam Ecclesiae non esse ita firmam ut, si forte societatis 


(1) Jam antiquitus, ubi commercium florebat, eadem consuetudo dandi pecu- 
niam mutuam, cum auctario moderato, sponte enata erat. Ita testatur Lessius 
(de Just. et J. J. 2. ¢. 20. n. 124) solitos esse mercatores Antverpienses in Bursa 

‘sua statuere pretium carentiae pecuniae ad annum inter 6 0/o ad 120/o per 
annum. Hane eorum consuetudinem ipse quidem reprobat, sed valde modeste 
proferens opinionem suam et supponens (quod negari potuisset) istud aucta- 
rium non fuisse petitum ad compensandum lucrum cessans. 

humanae conditiones mutarentur, S. Sedes non rediret ad pristinany 
severitatem : cujus rei ratio in explicatione a nobis data facile intel- 
ligitur. 

Fatendum quoque est plures abusus et pericula reperiri in societate 
humana quae legibus oeconomicis hodiernis regitur et saepe eapitalistica 
audit. Cfr. Antoine, op. cit. p. 380 seqq. Verum ista mala non videntur 
orta ex ipsa facilitate dandi et accipiendi pecuniam cum moderato fenore, 
sed.ex abusibus quos homines cupidi invexere, qualia sunt injusta mono-— 
polia et inde orta laborantium servitus, speculationes bursae, negotia 
non veris sed fictis capitalibus nitentia, ideoque crebro latam ruinam 
trahentia, etc, Haec et alia mala morum emendatione legumque sanctio- 
nibus tolli vel saltem magnopere minui possent, illaesa manente coope- 
ratione capitalis ad aliorum labores juvandos. Neque sapientis foret aut 
oblivisci maxima beneficia quae ex humana industria, qualis hodie exer- 
cetur, in temporalia commoda plurimorum derivantur, aut sperare tem- 
pora a quibus absint abusus magni, quales historia jugiter sub variis 
formis viguisse testatur, aut regimini quo labor et capitale hodie uniun- 
tur mala imputare quae ex aliis causis manifeste proveniunt, puta alcoo- 
licis excessibus, nimiis tributis vel exercitibus, etc. (4) 

Non deerant antiquis temporibus media justum lucrum e pecunia 
percipiendi, potissimum ope censuum (n. 621) et contractus societatis. 
(n. 651 seqq.) Injuste igitur Ecclesia a quibusdam incusatur quod pro- 
gressum temporalem impediverit jubendo ut pecunia otiose servaretur. _ 

621.1. Census antiquis temporibus saepissime usu veniebat, nune 
autem jam raro usurpatur eo quod homines plerumque malunt mutuum. 
cum stipulatione fenoris inire, ex quo id licitum esse tum a Jure civili, 
tum ab Ecclesia declaratum est. Ideo sufficiet brevissime de hoc con- 
tractu census agere 

Census paulo alifer a veteribus DD. et a Jure civili hodierno exhi- 
betur. 

Juxta Theologos, est jus percipiendae annuae pensionis ex re vel per- ~ 
sona alterius. Nulla, ut patet, difficultas moralis reperiri potest in censu 
quem iidem vocant reservativum, et quiin eo consistit quod aliquis rem 
frugiferam alteri tradit, pula agrum vel domumn, sibi vel alii reservans 


(4) Alias vias excogitatas ad explicandam apparentem mutationem in doc-_ 
trina Eeclesiae de mutuo cum fenore, videsis apud Palmieri (nota ad Bae BS 
n. 347) vel Antoine (op. cit. p. 538 seq.). 

jus singulis annis partem fructuum ejusdem percipiendi. Sed quaedam 
controversiae agebantur de censu quem consignativum vocabant, et qui 
in eo est quod aliquis, soluto pretio, emit jus percipiendae certae partis 
fructuum seu pensionis annuae ex re quae erat et est alterius, vel ex 
alienis laboribus. Nam talis emptio, praesertim si emptor seu creditor 
habet facultatem repetendi pretium, habet aliquam similitudinem 
cum mutuo cui fenoris stipulatio accedat. Discrimina tamen assigna- 
bant Theologi, etiam quando census est redimibilis ad arbitrium empto- 
ris. Nam, dum in mutuo nihil emitur, in censu emitur jus percipiendi 
fructus: dum in mutuo principalis obligatio est ad reddendam sortem, 
aecessoria ad usuras, in censu principalis est obligatio ad pensionem 
solvendam, nulla autem per se ad sortem reddendam. (Ball. P. n. 478) 

In jure civili, census qui ab anliquis consignativus dicebatur, assimi- 
latur omnino mutuo cum fenore. Nam C. C. postquam de hoc mutuo 
egit, statim addit: “ Licet stipulari fenus propter sortem quam mutuator 
se obligat ad non repetendum. Tune mutuum nomen census assumit 
(constitution de rente). ,, (a. 1909) Distinguitur autem duplex hujusmodi 
census : nempe perpetuus et vitalitius. (a. 1910) De priore agit C. C. 
aa. 1911-1913: de posteriore aa. 1968-1983, inter contractus aleatorios, 
ad quos reapse census vitalitius pertinet. Prior, non autem posterior, 
semper redimi potest a debitore. 

Hodie, cum universim liceat moderatum fenus e pecunia, tamquam e 
re frugifera, percipere, jam in constituendis censibus nulla est per se 
moralis difficultas. Servandae sunt regulae quae de moderato auctario- 
positae sunt, et quae infra de justo pretio in emptione venditione tra- 
dentur. 

Quaestionem de censibus, pro usu antiquiorum temporum expositam, 
videsis apud S. Alph. nn. 839-849, De celebri Bulla S. Pii V Cum onus, 
19 Jan. 1568, qua modo valde arcto determinabantur conditiones sub 
quibus licitus esset census, cfr. praeter S. Alph. (I. ¢.) Ball. P. n, 482 
seqq. ; . 


622, II. Cambium quod, vi nominis, omnium rerum permutationes 
designat, hic restringitur ad solam permutationem pecuniae cum pecu- 
nia, Per hunc contractum permutatur non tantum pecunia praesens, uti 
aurea, argentea, chartacea, sed etiam promissa, puta per litteras cam- 
hiales (lettres de change). Solet etiam servitium alteri ope hujus per- 
nmutationis praestitum mercede compensari. 

Ad justitiam hujus contractus onerosi requiritur : 

1° Ut servetur justum pretium pecuniae quae permutatur. Justum 
autem pretium pecuniae praesentis non est semper illud quod monetae 
inscribitur. Etenim propter varias causas, puta majorem vel minorem 

valorem metalli e quo nummi confecti sunt, distantiam regionis in qua 
valorem legalem habent, etc. ab isto pretio legali differre potest pretium 
vulgare. Ita eliam crescere minuive potest pretium pecuniae quae post 
aliquod tempus solvenda promittitur, puta propter temporis spatium 
quo alter contrahens, qui,pro pecunia promissa tradit pecuniam prae- 
sentem, re sua carere debet (n. 617), propter periculum ne pecunia pro- 
missa non recuperetur, etc. Pretium istud vulgare pecuniae, tum prae- 
sentis, tum promissae, hodie foliis publicis nuntiari solet, nee quidquam 
prohibet quominus in conscientia ut justum habeatur. 

2° Ut non exigatur major merces quam quae servitio, per permuta- 
tionem praestito, aequivaleat. Ita minor merces juste exigi potest ubi in 
eodem loco pecunia units regionis cum pecunia alius regionis commu- 
tatur; major, si praeterea virtualiter saltem transfertur pecunia in locum 
dissitum, in quo alter contrahens eam habere cupit, vel etiam variae 
expensae faciendae sunt ad hujusmodi servitia habitualiter praestanda, 
ut contingit campsoribus, etc. Y 

De cambio litterisque cambialibus fusius dicere supersedebimus : ne, 
absque magna utilitate practica, plurimas notiones exponere cogamur 
quae potius ad negotiatorem quam ad theologum moralem pertinent. 
Eas, secundum leges Batavas, explicat Marres. (n. 302 seqq.) In Belgio 
consulendus Codex commercialis Tit. VII. De la lettre de change et du 
billet & ordre. (Leges Belgicae 20 Maii 1872 et 10 Julii 1877) Ceterum 
justitia fere semper nihil aliud, etiam in conscientia, jubebit quam ut 
serventur legis determinationes vel proborum negotiatorum usus. 


CAPUT V. 


DE DEPOSITO ET SEQUESTRO. 


623. I. Depositum est pouteaswe realis quo res aliena mobilis sus- 


cipitur custodienda et in individuo restituenda. (C. C. a. 1917 seqq,) 

Contractus ille, in Jure nostro, dicitur essentialiter gratuitus ; postea 
tamen mentio fit de deposito pro cujus custodia depositarius salarium 
poposcerit. (a. 1928) Reapse, si de salario convenit, potius locatio operae 
quam depositum est. Attamen quae hic dicuntur, de utroque contractu 
procedunt, facto tantum discrimine in culpa juridica quae inducat resti- 
tuendi obligationem, ut infra exponetur. 

Distinguitur depositum voluntarium et necessarium. Prius oritur: e 
mutuo consensu deponentis et depositarii ; posterius, e necessitate quam 


inducit incendium, naufragium aliusve inopinatus casus. Huic etiam 

assimilatur custodia quae hospitibus (aubergistes, hoteliers) incumbit 
eirca res viatorum qui in eorum domo hospitantur. (C. C. a. 1952) Tisdem 
legibus regitur depositum, seu voluntarium, seu necessarium sit. 

II. Praecipuae obligationes depositarii sunt sequentes : 

‘1° In deposito custodiendo eamdem diligentiam adhibere debet quam 
suis rebus adhibet. Ad strictiorem autem seu boni patrisfamilias 
diligentiam praestandam tenetur : si se sponte obtulit ad depositum 
eustodiendum ; — si pro custodia salarium stipulatus est ; si deposi- 
tum unice in-gratiam depositarii factum est ; — si conventum est ut de 
quavis culpa responderet. (a. 1927 seq.) 

_2° Petenti depositori reddere debet rem cum fructibus quos ex ea 
forte perceperit, non tamen pecuniae depositae fenus, nisi a die qua 
rogatus fuerit ut eam restituat. (a. 1936) Quandoque justitia eum obli- 
garet ad rem depositori non reddendam, nempe si certo comperiret eam 
esse furto sublatam et legitimo domino eam reddere posset ; quandoque 
caritate ab ea statim reddenda prohiberetur, nempe si praevideret 
depositorem ea male usurum esse, praesertim in tertii detrimentum ; 
sed reddere eam posset si grave incommodum in ea deneganda experi- 
retur, ut e generalibus principiis de caritate liquet. 

3° Depositarius damnum reparare debet, etiam ante judicis senten- 
tiam, si res periit vel deterior facta est ob gravem ipsius culpam 
theologicam, vel si expresse quodcumque rei periculum in se suscepit. 
Insuper ad compensationem tenetur, sed post judicis sententiam tantum, 
si res periit vel deterior facta est ex ipsius culpa juridica. Tandem si 
idem casu, absque ejus culpa, accidit, non tenetur ad hoc damnum 
reparandum nisi rogatus fuerit ut rem restitueret : quod ultimum tamen 
intelligendum est, tantum post judicis sententiam. (a. 1929) E principiis 
generalibus de restitutione patet, eum teneri ad reddendum id quod 
adhue in aequivalénti de re aliena possideret, ex. gr. pecuniam quam e 
deposito bona fide vendito haberet. (a. 1934 seq.) 

49 Deposito uti nequit sine licentia expressa vel praesumpta depo- 
nentis, (a. 1930) Haec autem licentia ut prudenter praesumatur, atten-, 
dendum est ad varias rerum et personarum circumstantias, praesertim 
ad detrimentum vel periculum cui res per hunc usum exponi possit. In 
specie, quando res est usu consumptibilis, ut pecunia, communis sen- 
tentia Theologorum docet (Lugo, disp. 33. n. 4) non committi grave 
peccatum ab eo qui eam consumat, dummodo certus sit se in promptu 
habiturum esse rem aeque bonam quam restituat ; nam haec infidelitas 
conditionibus contractus non videtur gravem injuriam depositori inferre. 
Sed cavendum est a periculo impotentiae ad reslituendum, quod prae- 
sertim hodie magnas negotiationes vel speculationes tentantibus 

Gen, T. I. 39 

frequentissime occurrit et procul dubio gravem hance infidelitatem reddit. 
Quodsi depositarius Iucrum vel fenus perceperit e pecunia aliave re 
quam otiosam servare debebat, hune industriae fructum retinere 
poterit. (Marres, 1. 4. n. 95 seqq.) 


III. Depositoris obligatio duplex est: ut solvat expensas a deposi- 
tario pro‘re custodienda factas, et reparet, saltem post judicis senten- 
liam, damna quae ille occasione depositi passus fuerit. (a. 1947) — 


roth — lacot 

624. IV. Sequestrum arctam connexionem cum deposito habet, et 
potest vel privata conventione vel auctoritate judicis effici. 

Sequestrum conventionale est depositum ab uno vel pluribus factum 
rei litigiosae apud tertium, qui vel gratis vel statuta mercede se 
obligat ad eam, finita controversia, reddendam cui de jure competet. 
(a. 1956 seq.) Si gratis hoc onus suscipitur, iisdem legibus subjacet ac 
depositum proprie dictum; secus, applicandae sunt regulae quae pro 
locatione operae ponuntur. {a. 1958) Antequam controversia sit finita, 
nequit depositarius ab onere quod suscepit liberari, nisi de consensu 
omnium partium interesse habentium, vel ob causam quam judex legi- 
timam esse pronuntiarit. (a. 1960) 

Sequestrum judiciale, ex. gr. rei liligiosae, datur personae quam vel 
partes elegerunt vel judex designavit; secum trahit omnes sequestri 
conventionalis obligationes. Custos ille, ex ipsa contractus natura, jus — 
habet ad congruam mercedem, res autem sibi commissas, tamquam 
bonus paterfamilias, custodire debet. (C. C. a. 1961 seqq.) 


CAPUT- VI. 


be | : 
\) iy » DE EMPTIONE ET VENDITIONE. 


‘we fs 
S 1. DE NATURA ET EFFECTIBUS HUJUS CONTRACTUS. 


625. NOTIONES. Emptio venditio definiri potest : Contractus quo 
certa res datur pro certo pretio. Igitur ad eam constituendam requi- 
runtur tria: res, pretium, consensus. Quodsi unum ex his tribus 
elementis deficit, venditio nulla est, ex. gr. si res totaliter periit eo quo - 
venditur momento. (C. C. a. 1601) Actus coram notario vel sub private 
chirographo, in Jure nostro (a. 1341) requisitus ut coram judice constet 

de obligatione solvendi summam 150 fr.excedentem, minime necessarius 
est ut eadem obligatio in foro conscientiae vigeat: ideo injuste agunt 
qui a contractu venditionis recedunt eo quod nulla scriptura de eo 


-constat. 


Vendi possunt res omnes quae in commerciosunt, etiam jura incor- 
porea, ut credita, chirographa, jura in tertium vel in haereditatem 
apertam, jura etiam litigiosa pro rata probabilitatis fortunae secundie, 
(a. 1689 seqq.) At prohibetur vendi haereditas yiventis, etiam con- 
sentientis. (a. 1600) Si res vendita aliena erat, non venditoris, ven- 
ditio haee in Jure nostro declaratur nulla; aitamen si venditor scivit, 
emptor vero ignoravit eam alienam esse, prior ob dolum hune tenebitur, 


etiam in constientiae foro, indemnem praestare posteriorem. (a. 1599) 


Disputant autem jurisperiti utrum nullitas illa sit absoluta et ante 
judicis sententiam completa, an relativa et per judicem inducenda. Cfr. 
n. 526. 

Dominium rei venditae, in Jure nostro, transferlur ad emptorem statim 


ac de re et pretio conventum est, eliamsi res nondum tradita, nee pretium 


solutum est. (a. 1583) At non transfertur dominium quando res non est 
determinata, nempe quando merces non globatim (en bloc), sed juxta 
pondus, numerum vel mensuram venduntur, ex. gr. decem modii 
frumenti ex acervyo. Neque venditio rerum quae, antequam emantur, 
gustari solent ut vini, olei, etc., perfecta est antequam emptor eas gusla- 
verit. (aa. 1585, 1587) Adverte tamen has determinationes juris positivi 
mutari posse per voluntatem contrahentium, ut non raro fit; insuper alia 
jura aliter disponere, ut Jus Romanum, cum nonnullis recentioribus, 
éx. gr. Batavo, quae statuunt dominium rei,in emptorem sola traditione 
transferri. 

De venditione quae fiat sub conditione suspensiva vel resolutoria, nihil 
est speciatim dicendum, sed applicanda generalia principia de contrac- 
tibus conditionalis. (n. 595) 


626. Obligationes venditoris sunt praesertim sequentes : 


I..Tenetur rem venditam emptori tradere eo loco et eo modo qui 
privata conventione, vel, ea deficiente, legibus civilibus (C. C. a. 1604 
seqq.) aut consuetudinibus receptis determinati sunt. Eam autem 
tradere debet cum suis accessoriis et iis omnibus quae ad ejus usum 
perpetuum destinata sunt: quaenam illa sint declarat C. C. a. 517 seqq. 
Insuper cum, in Jure nostro, dominium solo consensu transferatur, 
manifestum est omnes. rei fructus a die venditionis ad emptorem per- 
tinere. .* 

. Sires casu perit ante traditionem, venditor ad nihil tenetur: perit enim 

domino, i. e, emptori; at, si perit ex venditoris negligentia, is tenetur 
ad emptorem indemnem servandum, idque ante vel post judicis senten- 
tiam, prout ejus culpa fuerit theologica vel mere juridica. Ipse enim, 
tamquam depositarius, curam rei venditae gerere debet. (n. 623) 

Si res uni vendita, antequam tradatur, alteri venditur, manet integrum 
jus prioris emptoris quamdiu res posteriori tradita non fuerit. At si jam 
posteriori emptori fuerit tradita, videndum utrum hic eam bona an mala 
fide possideat. Si eam bona fide possidet, ipse, e Jure nostro (a. 1144) 
et plerisque aliis, est verus rei dominus; manet tamen venditori qui 
eam mala fide iterum vendiderit, puta ad majus pretium obtinendum, 
obligatio indemnem praestandi priorem emptorem. At si emptor poste- 
rior prioris emptionis conscius erat, manet suum jus priori. 


II. Tenetur, nisi contrarium expresse statutum fuerit, emptorem 
indemnem servare in casu evictionis vel onerum quae rei venditae 
incumbant et in venditione declarata non fuerint. 

Haec fusius exponit C. C. aa. 1626-1640. Cfr. dicta n. 525 seq. 

, 627. III. Tenetur emptori, ex Jure civili, securitatem praestare pro 
vitiis rei occultis, ea ratione quam explicat C. C. aa. 1641-1649. 
| Pro foro conscientiae, imprimis hie applicanda sunt quae n. 589 seq. 
| dicta sunt de errore et dolo in contractibus onerosis. Hine patet esse 
| obligationem manifestandi vitia mercis occulta quae substantiam vitiant, - 
| vel merci auferunt illam qualitatem quam emptor ut contractus condi-— 
(tionem statuit. Sic nulla foret venditio vini quod cito acescit, si emptor 
expresse petierit vinum quod post plures annos tantum sumat. (Ball. P. 
n. 340).E Jure civili nostro (a. 1641 seqq.), quotiescumque res habet 
defectum occultum qui eam reddat ineptam fini ad quem destinatur, vel 
qui adeo hunc usum minuat ut emptor, vitio cognito, non emisset aut 
saltem tantum pretium non dedisset, is poterit ad libitum, vel, reddita 
re, pretium reposcere, vel, re servata, recuperare pretii partem quam 
viri periti ei assignabunt. Haec legis dispositio obtinet etiam quando 
venditor vitia rei ignorasset. Attamen in venditione animalium domesti- 
corum, ut equorum, asinorum, ovium, ete. jam, in Belgio, nulla vitia 
admittuntur ut redhibitoria, nisi quae designavit Edictum regium 
3 Sept. 1885. (ex lege 25 Aug. 1885) . 

Si res perit vitio intrinseco quo jam tempore venditionis inficiebatur, 
perit venditori: is enim vendidit rem nullius valoris. Igitur, in utroque 
foro, lenetur restituere pretium et expensas, si quas fecit emptor occa- 
sione venditionis. (a. 1647) . Bae 


628. QUAER. I. Num liceat vendere quid pro quo seu unam rem 
pro alia simili, inscio emptore. on 

RESP. Juvat, praesertim nostris* diebus quibus tantos progressus 
fecit ars sophisticandi, distinguere cum Ball. P. (n. 431) substitutiones 
rerum artificialium et rerum naturalium. 

Sires quaesita est naturalis, res vero substituitur artefacta, ex. gr. 
vinum vel butyrum quod none vite vel lacte originem trahat, per se 
error est substantialis: nam penitus differunt quaesitum et datum. 
Attamen valet contractus si mérx’artefacta non est nociva et commu- 
niter ejus venditio in societate toleratur, vel si ars eo usque progressa 


est ut res artificialis prorsus eumdem effectum producat ac naturalis ; 


sed semper reguiritur ut emptor non specialiler determinaverit se velle 
rem a natura profectam, puta dum tendit ad mercatorem qui publice 
nuntiat se vendere mercem naturalem, non autem artefactam. 

Si res substituta est et ipsa naturalis, ex. gr. siad usum mensae unus 
piscis alteri prorsus simili substituitur, non deficit per se substantia 
contractus. Licet enim physice res penitus differant, moraliter, seu in 
ordine ad fines quos emptor intendit, plane conveniunt. 

Quotiescumque valor rei substitutae minor est quam rei petitae, pos- 
tulat justitia ut substitutae, non petitae, pretium exigatur. Unde in talibus 
casibus, vendendo ex. gr. carnem equinam pro bubula, sat facile gravis 
injustitia eommitti potest. 


QUAER. II. Num liceat mercem mixtam yvendere tamquam puram, 
pretio communi. 


RESP. Probabiliter id licet quando merx ante mixtionem perfectior 


est ea quae communiter occurrit, post mixtionem autem non est eidem 


inferior. (S. Alph. n. 820) Idem dicendum de iis mixtionibus quae passim 
a mereatoribus etiam probis fiunt, ideoque a peritis emptoribus minime 
ignorantur : his euim,eum valde moderatae sint, non censetur merx nota~_ 
biliter adulterata. Non licerent certe mixtiones, quae si ab ementibus | 


} 


cognoscerentur, nemo mercem emere vellet eo pretio quod petitur. —/ 


629. QUAER. III. Num venditor teneatur manifestare vitia rei 
accidentalia. e 


: RESP. 10 Si emptor expresse vel tacite interrogat de vitiis in genere 


vel in specie, tenetur venditor illa manifestare ; secus contractus est 
rescindibilis ad nutum emptoris, cum ei causam dederit dolus. (n. 590, 
{V) Attamen si, re cognita, emptor nihilominus empturus fuisset, 
sufficeret minuere pretium pro rata. Licite etiam occultarentur defeclus 
tam parvi momenti ut eorum notitia non videretur remotura emptorem 
ab eodem pretio tribuendo. (Lugo, disp. 26. n. 133) 


“ 

2° Si. emptor nihil interrogat; venditor vero sine ullo artificio res 
aperte exponit, regulariter non tenetur venditor ad manifestandos 
defectus apparentes. puta si equus sit monoculus. Excipe, si emptor 
esset adeo hebes aut imperitus ut defectus per se apparens pro ipso 
foret quasi occultus : tune enim de apparente defectu judicandum ac si 
occultus esset. De defectibus autem occultis ita distinguendum cum 
Lugo (1. ¢. n. 134): sires adhue cum illo vilio occulto digna est tali pretio, 
justa erit venditio, licet huic emptori particulari non deserviat ad usum 
ad quem illam emit, dummodo non diserte significaverit se hune usum 
intendere. Ita si vinum quod diu conservari nequit, vendis pretio quo 
communiter vendi solet, neque emptor significat se velle vinum quod 
diu conservatur, justa est venditio. Interdum tamen caritas obligabit ad 
eum post venditionem de hoe defectu monendum, si absque gravi incom- 


modo fieri poterit. Si vero, e communi modo quo merces venales 


proponis in tali loco, significatur eas ad talem usum utiles esse, ad quem 
tamen, propter occultum vitium, inutiles vel notabiliter minus utiles 
sunt, obligatio erit hoc vitium manifestandi : secus enim tacitus dolus 
intervenit, ex. gr. si in foro piscario, ubi pisces recentes communiter 
venduntur, exponerentur pisces saliti quasi recentes essent. Quodsi res 
ad finem intentum utilis esse potest, minus tamen quam communiter 
contingit, pretium erit pro rata minuendum, ex. gr. si galerus qui per 


annum durare solet, propter minus bonam qualitatem, sex tantum. 


menses duraret, nonnisi dimidium pretium petere liceret. 

Semper tenetur venditor ad manifestanda vitia occulta quae emptori 
nocere queant, ex. gr. quod equus sit furiosus, caro animalis morbo 
infecti, ete. ay 


—— 


630. Obligationes emptoris sunt praesertim sequentes : 

I. Solvere debet pretium, die et loco in contractu venditionis deter- 
niinatis ; quodsi nihil determinatum fuit, die et loco traditionis rei. 
(a. 1650 seq.) Utrum solvendum sit pecunia, an -sufficiat solvere alio 
valore, ex. gr. moneta papyracea, imprimis eruendum e contractu juxta 
receptas consuetadines explicato. Quodsi lex determinatum valorem 
monetae papyraceae adnectit, selvi potest hac moneta, dummodo con- 
trarium pactum non obstet.'Imo etiam conditio adjecta in chirographo, 
de solutione in pecunia sonante tantum facienda, vim suam regulariter 
amittit in utroque foro, per subsequentem legem quae illam irritat, ut 
declaravit S. Poenit. 21 Jan. 1873. (Buccer. Enchir. de 7° praec. n. 708) 


Si quis ab alio falsam monetam accepit, nequit eam adhibere ad 


debitum solvendum : quod enim deceptus fuit, nullum dat ei jus ut alium 
decipiat. Idem dicendum de moneta quae, licet a legitimo gubernio 

excusa sit, in aliqua regione in usu non est vel jam antiquata est : nam, 
eam transmittendo, detrimentum infertur creditori, cum valor talis 
pecuniae sit multo inferior quam valor correspondentis pecuniae legiti- 
mae. Excipe, si forte vulgus nihilominus talem pecuniam pro nativo 
yalore adhibere soleret. Neque regulariter falsam monetam aliis dunare 
licet : ne injustitiae incitamentum ‘praebeatur. Si quis autem bona fide 
pecuniam falsam accepit et expendit, neque inde ditior factus est, non 
tenetur probabilius ad iteratam solutionem, quando is cui eam dedit 
nullum inde detrimentum passus est, puta guia et ipse eam aliis ignotis 
transmisit. (Lugo, disp. 28. n. 6) Quodsi mala fide eam transmisit, neque 
constat aliquem particularem civem inde Jaesum esse, restitutio facienda 
esset soli aerario publico, si tamen inde passurum est verum detrimen- 
tum. 


II. Solvere debet interesse pretii usque ad sortis solutionem : si ita in 
contractu conventum est, et tune solvendum est juxta mensuram de 
qua convenit ; — si res vendita et tradita fructus naturales vel civiles 
producit ; — si interpellatus est ut solveret: in quo casu interesse 
eurrit tantum ab interpellationis die. (a. 1652). Adverte tamen eum in 
foro conscientiae non teneri ad solutionem hujus interesse, antequam a 
judice imperata fuerit, quotiescumque solutio dilata est absque culpa 
theologica gravi, siquidem probabilius nemo tenetur, ante judicis.senten- 
tiam, reparare damnum quod, non servato contractu ob culpam mere 
juridicam, alteri parti intulit. (n. 520, I) 

Tum yenditori, tum emptori communis est obligatio ut justum pretium 
in contractu servent : de qua obligatione, propter rei momentum, dis- 
tincta paragrapho dicetur. 


§ 2. DE JUSTO. PRETIO. 

631. NOTIONES. Pretium alicujus rei dicitur expressio ejus valo- 
ris venalis per certam pecuniae summam. Valor autem venalis non 
determinatur unice ex utilitate quam res humanis usibus praestat : 
plura enim, ex. gr. aqua, utilissima sunt, licet nullius pretii esse 
soleant. Formaliter reponitur in aptitudine quam habent singulae res 
ut, in humano commercio, cum aliis permutentur. Ex ipsa justitiae 
commutativae natura liquet pretium non fore justum, nisi detur aequa- 
litas inter mercem et pretium. Nempe emptio venditio pro communi 
utriusque contrahentis utilitate introducta est, dum unus indiget re 
alterius et e converso : quod autem pro communi utilitate inductum est 
non debet esse magis in gravamen unius quam alterius. (2. 2. q. 77. a. 1) 

Triplex pretium justum distinguitur : pane naturale seu vulgare, con- 
ventionale. 5 

Legale illud dicitur quod aucetoritate publica statuitur. Antiquitus 
crebro determinabatur, praesertim in favorem ementium et in rebus ad- 
victum necessariis, ne eas pretio immodico comparare cogerentur. 
Hodie jam vix in usu est. ; 

Naturale seu vulgare dicitur pretium quod quaelibet res habet e com- 
muni aestimatione in eo loco eoque tempore quo res est tradenda emp- 
tori. Manifestum est hoc pretium non esse mathematice determinatum : 
ideo complectitur pretium summum, medium et infimum. Quanta autem 
esse possil distantia inter summum et infimum, nequit, e communi DD. 
sententia, una regula assignari, cum a variis circumstantiis id pendeat. 
(Lugo, disp. 26. n. 39) . 

Conventionale pretium illud est quod libera emptoris é venditoris 
pactione determinatur. 


632. ASSERTA. I. Pretium legale servandum est ex justitia 
commutativa, quotiescumque non constat Superiorem ob munera, odium 
vel ignorantiam crassam, inique egisse in eo taxando. Ratio est, tum 
quod Superior, melius quam reliqui, omnes circumstantias ad justam | 
taxationem faciendam aestimare potest ; tum quod respublica in commu- 
nem utilitatem disponere potest de bonis subditorum et, ob justam cau- 
sam, prohibere ne plus accipiant vel minus dent pro re aliqua. (Lugo, 
J. e. n. 38) 

Plura de hoc pretio disputant antiquiores AA. quae, utpote nostris 
diebus minus practica, omittemus. 


II. Deficiente, ut hodie contingit, pretio legali, juastum habendum est 
pretium vulgare seu quo res communiter, sine vi vel fraude, emi et 
vendi solet in tali loco et tempore. Ratio est, quod illa communis aesti- 
matio apte, quantum fieri potest, repraesentabit valorem venalem quem 
res ista habet pro omnibus ejusdem regionis incolis. Nulla enim alia 
ratio hujus communis judicii dari potest nisi quod incolae, naturali 
aequitate ducti, rem aestimarunt juxta varias circumstantias quae in 
ejus valorem influunt, quales sunt potissimum expensae faciendae ad 
mercem aliquam comparandam seu elaborandam, et aequa remuneratio 
eorum qui tales labores suscipiunt.Haec regula valet etiamsi imprudens 
videatur communis aestimatio, ut contingit ex. gr. pro Nigritis aurum vel 
ebur dantibus pro vitro vel pannis candidis. Nam si talis error est com- 
munis, jam reapse objecta illa, quae alibi minimi sunt pretii, magnum 
valorem in eorum regione acquirunt, et a detentoribus quibuscumgue | 
cum aliis rebus pretiosissimis commutari possunt. (Lugo, 1, ¢.n. 42) 

Inter circumstantias quibus pretium vulgare augelur, reperiuntur 
istae: rerum vendendarum raritas, eas offerentium parvus numerus, 
emptorum multitudo, pecuniae abundantia, ratio vendendi minutatim, 
quae omnibus ita vendentibus majores lJabores et, proportione servata, 
majores expensas imponit. Circumstantiae autem his directe oppositae 
ad pretium minuendum concurrunt. Cfr. Marres, |. 4. n. 179 seq. 


633. III. Generatim injustum est vendere rem supra pretium sum- 
mum et emere infra pretium infimum : siquidem aequalitas servanda 
laeditur. Ideo venditor tenetur reddere quod supra pretium summum 
accepit (nisi forte alter intenderit sciens volens donare); emptor tenetur 
complere pretium infimum. (Lugo, |}. ¢. n. 81) 


IV. Injustum quoque est emptorem fraude. vel mendaciis adducere 
ad rem emendam supra pretium quod, his mediis sepositis, dedisset, 
-etiamsi pretium summum non excedatur. Nam emptor jus habet ne 
mediis fraudulentis impediatur quominus emat pretio justo, quale est 
etiam mediocre vel infimum quod dare voluisset. 

Attamen mera mendacia quibus mercatores pretium exaggerant, 
plerumque non sunt habenda ut verae fraudes: siquidem nullus iis fidere 
solet, cum tam crebro a mercatoribus usurpentur ut ad moderatum 
pretium perveniatur. Excipiendus foret casus quo emptor, ob specialem 
fidaciam quam in vendentis persona collocaret vel ob extraordinarias 
sinceritatis protestationes ab altera parte emissas, nullatenus ab errore 
cavere posset. 


V. Nulla committitur injustitia ab iis qui res supra pretium vulgare 
summum vendunt vel infra infimum emunt, sed eum titulo particulari. 
Haujusmodi tituli sunt (Marres, |. 4. n. 186 seqq.): 

1° Damnum venditori emergens aut lucrum cessans, puta si quis in 
gratiam emptoris statim vendit mercem quam servasset in aliud tempus 
quo majoris pretii futura fuisset: haec justa ratio est ob quam ultra 
pretium summum vendatur. E contra, infra infimum emi poterit ob 
damnum emptoris emergens aut lucrum cessans, ex. gr. si quis in gra- 
tiam venditoris jam nune emit rem qua tantum indigeat tempore quo 
_minoris constabit. 

2° Peculiaris affectus venditoris erga rem vendendam, ex. gr. erga 
domum paternam: nam privatio rei erga quam quis specialem affectum 
gerit, est digna pretio quod supra vulgare summum addatur. (S. Alph. 
n. 807) Communius autem cum S. Th. (2. 2. q. 77. a. 1) negatur idem 
dicendum esse de re quae emptori specialiter utilis vel cara sit, “ quia 
utilitas quae alteri accrescit non est ex vendente, sed ex conditione 

ementis: nullus autem debet vendere quod suum non est. , Nihilominus 
non caret sua probabilitate opinio contraria, quam tuentur Marres (I. ¢. 
n. 188) et Waffelaert (t. Ln. 615) cum aliis recentioribus. Rationem isti 
afferunt, quod alterius commodo aut voluptati inservire, ex communi 
aestimatione, est obsequium enujus pretium digne aestimatur ex majore 
aut minore commodo quod alteri obvenit: ergo valor venalis hujus 
obsequii quod venditor emptori praestat, dum ei libere rem suam vendit, 
rei vendendae pretium augere potest. Accedit usus valde communis 
virorum timoratorum, Injustus tamen foret qui, ubi aliquis morali neces- 
sitate cogeretur ad emendum, ex. gr. solum quo prorsus indigeret 
ad aedes suas amplificandas, pretium exigeret quod omnino excederet 
utilitatem quam alter ex ista acquisitione obtenturus sit: haec enim 
necessitas nullatenus ingreditur rem quae venditur vel obsequium 
quod praestatur. ) 

3° Ultronea oblatio ret vendendae efficit ut infra pretium infimum 
emere liceat. Nam, e communi aestimatione, res ultro oblatae vilescunt : 
quod fundamentum habet in eo quod valor rei venalis “ tanti minuitur 
quanti valet obsequium quod venditor sibi praestari petit ab emptore, 
qui ad illud praestandum nullatenus obligatur. , (Marres, I. ¢. n. 189) 
A fortiori id valet, si res quae offertur, parum utilis est emptori. 

Necessitas venditoris, puta paupertas vel discessio in alium locum, 
ratio esse potest ob quam, spectata tantum justitia, liceat infra pretium 
infimum emere ea quae non ila facile emptorem reperiunt, puta libros, 
domus supellectilem; non autem res quotidianis vitae usibus inser- 
vientes quae facile emptorem reperiunt, ideoque sponte oblatae servant, 
in communi aestimatione, valorem suum solitum. Attamen, etiam ubi 
salva esset justitia, graviter laedi posset caritas quando de paupere 
ageretur. (S. Alph. n. 802; Ball. P. n. 385 seq.) 

4° Dilatio solutionis est ratio carius vendendi, sicut anticipata solutio 
est ratio vilius emendi, dummodo proportio servetur cum fructibus qui 
e pretio, diutius servato vel citius obtento, acquiri possunt, juxta regulas 
datas de mutuo cum fenore. (n. 619) 


. 634, VI. Privata nolitia mutationis in pretium legale vel vulgare 
inducendae non obest quominus res currente pretio emantur aut ven- 
dantur: justum enim pretium non pendet a privata notitia, sed a com- 
muni aestimatione. Pecearet tamen contra justitiam qui fraudibus vel 
mendaciis uteretur, ex. gr. spargendo’ falsos rumores, ut saepe fit, ad 
pretium augendum vel minuendum. Contra caritatem autem pecearet 
qui, etiam absque fraude, tales emptiones vel venditiones faceret e 
quibus praevideret alium in gravem necessitatem conjectum iri. (Marres, 
Lc.'n, 192) 

VII. Probabilius justum est pretium conventionale pro iis rebus 
quae, utpote rarae et extraordinariae, pretium vulgare non habent. 
Tales sunt gemmae extraordinariae magnitudinis, picturae eximiae, equi 
praemiis lucrandis aplti, res antiquae rarissimae, etc. His assimilantur 
actiones quaedam humanae quae raro pro pretio dantur, puta vitam pro 
alterius salute periculo exponere. Ratio est quod, deficiente quavis alia 
taxandi pretii ratione, id arbitrio contrahentium relinquendum est. 
Excipiendus tamen videtur casus quo pretium postulatum ita rei valo- 
rem excederet ut omnium prudentum judicio irrationabile censeretur. 


635. QUAER. Num justa sit venditio rei pretiosae quae parvo pretio 
emitur, eo quod unus vel uterque contrahens valorem verum ignorat. 


RESP. 1° Si uterque pretium ignorat, venditio justa est: nam 
uterque se aequali damni periculo exponit et contractum quasi-aleato- 
rium init. Ideo nihil priori venditori, in rigore juris, tribuendum est ab 
emptore qui postea rem, puta picturam eximiam vel codicem antiquum, 
tertio cuidam eum ingenti lucro vendidit. 

2° Si verum pretium unus cognoscit, alter ignorat, ita videtur distin- 
guendum : venditio injusta est, ideoque compensatio facienda, quoties- 
cumque verus rei valor facile ab omnibus peritis agnosceretur ; justa 
autem est venditio, quando idem valor tantum ob singularem emptoris 
peritiam detectus est: tune enim lucrum, tamquam industriae fructus, 
servari potest. Ita fere Lehmk. I. n. 1120; Ball. P. n. 403. 

3° Si quis, suspicatus rem suam esse magni pretiil, peritum virum 
adiret ut ab eo verum ejus valorem sciret, is injuste ageret si, consu- 
lentis ignorantia abusus, rem sibi vel alii emeret infra pretium infimum. 
(Marres, n. 195) Attamen non sunt injustitiae arguendi quicumque in tali- 
bus adjunctis pretium tribuunt notabiliter minus quam quod brevi post 
‘accepturi sunt: nam, cum res rarae vel antiquae non soleant habere 
pretium aeque determinatum ac res quae passim venales prostent, 
emptores plerumque in antecessum scire nequeant quanti eas postea 
vendituri sint. 

N. B. Praesertim in hae justi pretii materia, cavendum est ne peccata 
materialia in formalia mutentur. Nam passim homines bona fide existi- 
mant justum esse quodcumque pretium libere et sine fraude inter partes 
econvenerit. Hane bonam fidem confessarius turbare non debet, nisi 
error sit evidens et fructus monitionis probabilis. 

S 3. DE QUIBUSDAM SPECIEBUS VENDITIONIS. 


636. I. Venditio cum pacto retrovenditionis, spectato tantum jure 
naturali, pluribus modis fieri potest. Nempe pactum illud adjici potest in 


gratiam venditoris ut,,si isti placuerit, emptor teneatur rem revendere — 


venditori, vel in gratiam emptoris, ut iste possit obligare venditorem ad 
rem iterum emendam, vel in gratiam alterutrius, ut, quando alterutri 
placuerit, alter debeat rursus alteri vendere quod accepit aut emere 
quod dedit. 

In talibus pactis nihil esse quod per se justitiae repugnet, manifestum 
est : nam venditor, sicut rem Suam libere alienat, ita alienationi quasyis 
‘conditiones honestas adjicere potest. Cfr. Coll. P. F. n. 2139. In Jure 
nostro (C. C. aa. 1659-1673), agitur tantum de pacto retrovenditionis 
(faculté de rachat ou de réméré) quod in gratiam venditoris adjiciatur. 
Insuper contractum hunc non exhibet legislator Gallicus sieut commu- 
niter a Theologis proponitur, scil. ut fiat revera altera emptio venditio, 
sed venditionem cum tali pacto exhibet tamquam sub conditione resolu- 
toria factam, ita ut, cum venditor jure suo usus fuerit, prior venditio 
prorsus concidat, Ideo, ex ipsa definitione fa. 1659), restituendum est 
idem pretium quod aceeptum fuerit. 


63'7. Ut justitia in tali contractu servetur, Theologi praecipue 
quinque conditiones requirunt : 

1° Ut partes reapse ‘intendant vendere et emere: nam, si fingitur 
tantum venditio, potest sub hae specie latere contractus usurarius. Ideo. 
damnatus est ab Innoc. XI (Prop. 402) contractus ille qui a Theologis, 
nomine Hispanico, Mohatra dici solet. Is in eo consistit quod res quae- 
piam summo pretio, puta 1000 fr. venditur ei qui pecunia indiget, sed ea 


eye . . . . . o% 
conditione ut statim eadem res pretio multo minori, puta 800 fr. priori 


venditori retrovendatur ; venditor iste tune solvit hane summam mino- 


rem, altera autem pars manet eidem obligata pro discrimine quod inter ~ 


utrumque pretium intercedit. Consideranti patet hanc.esse fraudem qua 


immodica usura, sub specie retrovenditionis, extorqueatur. Practice 


idem est ac si mutuatarius, ut quandoque fit, acceptis 800 fr., cogatur 
se scribere debitorem pro 1000 fr. 


20 Ut compensetur onus quod venditioni adjicitur : hoe enim postulat- 


aequalitas in omni emptione venditione servanda. Ideo pretium est 


minuendum, si pactum retrovenditionis additur in gratiam venditoris, 


augendum, si additur in gratiam emptoris. Quantum autem debeat esse 
hoe augmentum vel haec imminutio, probabilius e circumstantiis pru- 
denter judicandum est. (S. Alph. n. 812) 


ie 

3° Ut generatim res eodem pretio redimatur quo empta est. Ratio 
hujus conditionis clara est, quando contraclus iste concipitur, ut in 
Jure nostro, tamquam emplio venditio cum conditione resolutoria. Ubi 
autem concipitur tamquam duplicem venditionem continens, probabile 
est pretium posse augeri vel minui quantum in priore venditione minu- 
tum vel auctum fuerit, siquidem jam venditur sine onere quod huic 
priori venditioni adnexum erat. (Lugo, disp. 26. n. 196) 

4° Ne periculum rei venditae imponatur venditori, cum, e natura ven- 
ditionis, incumbat emptori. Haec tamen conditio injusta esse desineret, 
si pro aestimatione periculi augeretur pretium. (S. Alph. n. 812) 

5° Ut restituatur res qualis tradita est, vacua vel cum fructibus. In 
Jure nostro non restituuntur fructus : quod generatim justitiae non 
adversatur, siquidem fructus compensantur auctario quod altera pars 
e pretio accepto hodie legitime lucrari potuit. 


638. II. Venditio sub hasta (vente aux enchéres), quae et licitatio 
vel auctio dicitur, in hoc reponitur quod res, vel publice, vel inter per- 
sonas quasdam, puta familiae membra, vendatur eo pacto ut cedat plus 
offerenti. Hane justam esse probant et universalis consuetudo et com- 
munis AA. sententia (S. Alph. n. 808), quamvis interdum pretium plus 
offerentis sit supra summum vel-infra infimum. Nam ex eo quod res 
ultro offertur, justum pretium infra infimum esse poterit; si autem 
multi emptores accedunt, poterit, per eorum contentionem, juste supra 
summum crescere, cum talis incrementi ratio detur in copia ementium 
et mercis raritate. (n. 632) 

Quandoque licitatio sponte fit a rei domino, quandoque lege impera- 
tur, ex. gr. ut satisfiat creditoribus quibus debitor solvere recusat. 

Ad forum conscientiae quod attinet, de licitatione sequentia prae 
oculis habere juvat : 

1° E natura licitationis res a domino relinquenda est plus offerenti, 
etiamsi pretium infimum non obtineatur. Ideo communiter AA. injusti- 
tiae damnant dominum qui rem suam in iis adjunctis cedere nolit. Nibi- 
lominus non est reprobanda consuetudo quae, apud plures nationes, in 
licitationibus voluntariis viget, ut dominus rem suam retrahat, quando 
non datur pretium justum infimum. Nam emptores, saltem implicite 
in consuetudinem consentientes, de jure laeso conqueri non possunt. 
(Ball. P. n. 401) 

2° Potest dominus per se vel per alios res suas redimere : quod 
nullam difficultatem patitur ubi de coacta licitatione agitur, cum in hac 
potius creditores quam dominus sint veri venditores. Ubi autem licitatio 
est voluntaria, nihil prohibet dominum amicos mittere, qui, pretium 
augentes, impediant ne res infra valorem vendantur : quod praesertim 


4 
/ 

patet quando consuetudo confert domino jus rem suam retrahendi. At 
_si mitterentur ficti licitatores qui, sine vero animo rem pro se redi- 
mendi, unice intenderent pretium augere, id injustum foret erga alios 
licitatores : hi enim jus habent ut pretium per legitimas tantum rationes 


seu concursum emptorum, non autem per fraudem, augeatur. (Lehmk. 


1. n. 1122) 

3° Emptori licet, juxta sententiam communissimam (S. Alph. n. 808), 
alios hortari ut a licttatione abstineant : nam medium hoc in se justum 
est, neque venditor ullum jus habet ut quidam determinati homines 
licitationi intersint. Multi autem censent cum S. Alph. (I. ¢.), injustum 
esse ut hoc in pactum deducatur : quia venditor jus habet ut cuivis 
perfecte liberum sit licitationi intervenire. Alii tamen (ut Lehmk. 1. ¢.; 
Ball. P. n. 400) talem injustitiam abesse, probabiliter opinantur. Nam, si 
quidam paciscuntur ut abstineant, hoe non impedit quominus alii licita- 
tores concurrant. Neque apparet quomodo prohiberi possit ne in pactum 
deducatur quod fieri liceat. Contra caritatem tamen peccaret qui, in 
auctione coacta, alios induceret ut, a licitatione abstinentes, res infra 
pretium justum vendi sinerent : is enim alterius necessitate abuteretur. 
Ubi vero liberum est domino rem retrahere, illius injuriae periculum 
et consequenter peccatum abest. _ , Oant te 


_ 689. III. Proxenetae a Theol. Moralibus dici solent quicumque 
alterius nomine emunt. vel vendunt. Quidam munus quasi-publicum 


gerunt (courtiers, commissionnaires) ; quidam per modum actus | 


transeuntis proxenelam agunt, ut filiifamilias ementes vel vendentes pro 
parentibus, famuli pro heris, opifices pro tis a quibus aliquod opus, puta 


domus aedificationem, peragendum susceperunt. Liquet eos semper esse — 


mandatarios illorum pro quibus emunt venduntve : unde eorum obliga- 
tiones praecipue ex iis quae de mandato dicentur, dimetiendae sunt. Si 
de mercede accipienda cum principali convenerunt, habendi sunt tam- 
quam operam suam locantes. Insuper haec advertantur : 

1° Qui munus quasi- publicum gerunt, in juribus et obligationibus suis 
definiendis i imprimis attendere debent ad leges vel consuetudines recep- 
tas : nam, nisi contrarium expresse convenit, contractus ex iis est 
interpretandus, 

2° Regulariter proxeneta qui emit infra vel vendidit supra pretium 
sibi a mandante statutum, lucrum istud sibi servare nequit. Nam regu- 
lariter dominus, dum tale pretium indicat, nihil aliud intendit quam ne 
res minoris vendatur vel carius ematur, neque vult renuntiare juri quod 
ipsi naturaliter competit ex emptione venditione ipsius nomine facta. 
Lucrum hoc sibi servare poterit proxeneta in his casibus : a) Si dominus 


libere consentit, puta declarando se nihil velle praeter pretium indi-- 

catum. — b) Si proxeneta, industria extraordinaria et ad quam vi con- 
tractus non tenebatur, rem meliorem fecit, carius vendidil, ete. Nam in 
hoe casu aequum est ut servet lucrum quod huic indebito labori 
respondeat. — ¢) Si luerum est parvi momenti. ideoque merito supponi 
potest consensus domini. (S. Alph. n, 825) 

3° Proxeneta sibi servare potest ea quae reapse mercatores in ipsius, 
non autem in mandantis favorem de justo pretio remittunt. Attamen 
videndum num forte haec sit mera mercatorum simulatio, qui (ut 
plerumque fit) mandanti prorsus eodem pretio merces suas vendere 
parati sint. Facilius sincera erit remissio ubi proxenetae sunt opifices, 
qui, cum crebro pro variis hominibus emant, solent a mercatoribus 
minore pretio quam ceteri (prix de faveur) merces oblinere. Rarius id 
continget pro famulis vel filiisfamilias, quia, cum pro eodem tantum 
emant, huic, non autem illis, favere intendunt mercatores. (Waffelaert, |, 
n. 660) 

4° Spectato jure naturali, nihil obstat quominus proxeneta rem pro 
seipso emat pretio quod dominus designarit eamdemque postea cum 
lucro vendat, modo, adhibita ordinaria diligentiasneminem invenerit qui 
eam carius emere voluerit, et emptionem serio peragat, suscepto in se 
rei periculo. (Gury, I. n. 916) Nihilominus haec agendi ratio hodie a lege 
vel saltem a recepta consuetudine reprobatur, ut notat Marres (I. 4. 
n. 286), propter fraudes quae ex ea facile orirentur. Ideo generatim 
illicita est, nisi dominus expresse hane facultatem proxenetaé fecerit. 


S$ 4. DE MONOPOLIO. 

640. NOTIONES. Monopolium dicitur potestas exclusiva certas 
merces vendendi, penes unum vel paucos existens. 

‘Distinguitur in publicum et privatum, prout ex lege vel ex facto 
privatorum oritur. Publicum autem et ipsum duplex est : alterum, quo 
gubernium sibi mercis alicujus fabricationem et venditionem reserval ; 
alterum, quo gubernium simile privilegium exclusive uni vel paucis 
civibus tribuit. Privatum vero oritur ex eo quod unus paucive omnes 
merces cujusdam speciei coemunt, vel impediunt ne merces similes 
aliunde advehantur : quae monopolii species hodie, ob commeatuum 
facilitatem, non continget nisi quoad res quae e paucis regionibus 
proveniunt ideoque facilius a viris ditissimis coemuntur. 

Monopolii privati nomine a multis AA., sed satis improprie, compre- 
henditur conventio qua omnes ejusdem mercis venditores conspirant ne 
infra certum pretium ulli vendant. Tales conventiones non raro hodie 
ineuntur, sive inter eos qui in eadem civitate’ minutatim vendunt, puta . 

pistores vel laniones, sive inter omnes homines vel societates in quadam 
regione certam mercem fabricantes et in magna quantitate vendentes 
(consortium, kartelle, trust, ring ete.). 


641. ASSERTA. I. Monopolium quod a gubernio exercetur per 
se justum est, etiamsi propterea pretium quarumdam mercium multum 
superaret pretium summum quod, secluso monopolio, foret : excessus 
enim considerandus est tamquam tributum indirectum. Per accidens 
posset hujusmodi monopolium adversari justitiae commutativae, nempe 
si in eo non servarentur conditiones ad justitiam tributorum requisitae, 
puta si ita notabiliter augeretur pretium rerum quae ad victum neces- 
sariae sint. 


II. Monopolium quod a gubernio conceditur privatis, ex. gr. inven- 
toribus, auctoribus, per se justum est: confert enim ad reipublicae utili- 
tatem, addito stimulo fere necessario privatorum industriae. (Lugo, 
disp. 26. n. 171) Practice vix potest assignari limes justi pretii quo pri- 
vilegiali res, praesertim nuper inventas, vendere debeant : unde fere 
locus est pretio conventionali. Supponimus hic non agi de monopolio 
rerum quae communiter civibus necessariae sunt : id enim hodie con- 
cedi non solet. Insuper, si ultra omnem rationabilem limitem augeretur 
pretium ab eo qui privilegium accepit, ut puta si 20 fr. venderetur quod 
vi materiae et laboris vix 1 fr. valeret, arbitramur injustitiam committi, 
neque in conscientia inquietandos esse qui illud monopolium eludere 
conentur, cum haec sit velut justa defensio. 


III, Monopolium privatum per se non adversatur justitiae, modo om- 
ues merces fuerint justo pretio coemptae. Neque probabilius injusti sunt 
qui has merces vendunt pretio quod,secluso monopolio,summum fuisset; 
imo iidem, saltem seclusa conspiratione cum aliis (efr. IV), non viden- 
tur peccare contra caritatem, cum non teneantur justum lucrum suum 
ob aliorum commodum dimittere. (Lugo, |. ¢. n. 178) At injustitiam com- 
mittunt qui monopolio suo abutuntur ut pretium exigant quod sit omnino 
supra pretium summum quod, secluso monopolio, exstitisset. Concedunt 


quidem Lessius (de Just. et J. 1.2. ¢.21. n. 151) et Molina (de Just. et J. 


disp. 345. nn. 7-10) eos posse, salva justitia, exigere pretium majus, non 


quidem pro mero arbitrio suo, sed juxta augmentum quod ex ipsa mono- 


polii cireumstantia originem ducat. Attamen practice haec ipsa cireum- 
stantia pretium ultra omnes justos limites extolleret. Quare hance senten- 
tiam rejiciendam ducimus. (Ball. P. n. 423 seqq.) Neque alii mercatores 
videntur absque injustitia vendere posse merces pretio injusto quod per 


monopolium inductum sit, siquidem illud injustum est pro omnibus — 

(S. Alph. n. 817), nisi forte et ipsi pretium nimium in iis acquirendis 


impendere coacti fuerint. 


IV. Si conventio initur inter omnes cujusdam mercis venditores, ut 
ne infra determinatum pretium vendant, haec conventio non adversatur 
justitiae, nisi pretium illud superet summum quod, seclusa tali conspi- 
ratione, foret: per se enim singuli utuntur tantum jure quod habent 
non vendendi merces suas nisi pretio summo. 

Attamen, si agitur de rebus quae non sint voluptariae vel paucis uti- 
les, sed quibus multi indigeant, graviter peccabitur contra caritatem 
conspiratione exigendi pretium summum., Nam caritas, licet non obliget 
ad vendendum infra pretium summum, videtur tamen obligare ne aliis 
dissuadeatur quominus mitiori pretio vendant : fere sicut caritas, etiam 
quando non praecipit dare eleemosynam, vetat ne alium ab ea danda 
avertam. (Lugo, disp. 26. n. 172) 

Insuper certe emptoribus injuriam inferunt qui alios mercatores 
mediis injustis, puta minis vel dolo, impediunt quominus minoris ven- 
dant : emptores enim jus habent ne mediis injustis impediantur quomi- 
nus minore pretio apud alios mercatores emant. (Lugo, |. ¢.) 


CAPUT VII. 


DE -LOCATIONE. 


642. Locatio est contractus consensualis quo res vel persona ad usum 
vel ad fructum pretio conceditur. 

Hine duplex locationis species distinguitur : rerum et operae. Prior, 
in Jure nostro, definitur : contractus quo una pars se obligat ad prae- 
standam alteri cujusdam rei fruitionem, per determinatum tempus, pro 
pretio ab altera parte solvendo. Posterior est contractus quo una pars 
se obligat ad aliquid in alterius favorem faciendum pro pretio de quo 
convenerint. (C. C. a. 1709 seq.) Utrobique necessarium est pretium in 
pecunia solvendwm, ne pro locatione fiat commodatum, si nihil repen- 
datur, vel contractus innominatus, si quid aliud. 

Magna similitudo inter locationem et emptionem venditionem viget : 
ideo pleraeque regulae de emptione datae hic quoque locum habent, 
imprimis quae ad justum pretium spectant. 

§ 1. DE LOCATIONE RERUM. 


643. In C. C. nostro (a. 1714 seqq.) dantur regulae quaedam gene: 
rales pro pluribus subdivisionibus hujus locationis, puta pro locatio- 
nibus domuum (baux 4 loyer), praediorum rusticorum (baux a ferme), 


gregum (baux 4 cheptel). Hae regulae, ope principiorum generalium de ~ 


contractibus, sat facile percipiuntur, quatenus pro foro conscientiae 
necessarium est. Quaedam in specie hic adnotabimus : 


I. Locatio perficitur scripto vel verbo. (a. 1714) Ideo injustus foret 
qui ab ea resiliret eo quod, ob defectum probationis scriptae, ad con- 
tractum servandum a judice adigi non posset. 


II. Conductor habet jus sublocandi vel etiam alteri transmittendi 
conductionem, nisi haec facultas ipsi partialiter vel totaliter per clau- 
sulam expressam adempta fuerit. (a. 1717) 


III, Durante locatione, conductor tenetur ad faciendas suis expensis 
reparationes, quae a C. C. locativae dicuntur et juxta consuetudinem 
locorum ipsi incumbunt, nisi contrarium convenerit. Plures enumerat 
a. 1754. Ceterae a locatore praestandae sunt. (a. 1720) 


IV. Vitia occulta rei locandae, quae conductori nocere vel usum rei 
impedire possunt, locator manifestare tenetur, fere ut de venditore 
dictum est. (n. 629) In foro externv ad compensationem eae ay propter 
talia vitia, licet ea ignoraverit. (a. 1721) 


V. Conductor re locata uti debet tamquam bonus paterfamilias, et 
secundum finem qui huic rei datus est per contractum.vel qui e cireum- 
stantiis determinatur. (a. 1728) Ita conductor domus privato civi desti- 
natae nequit eam in tabernam mutare. 

644. VI. Damna quae rei locatae accidunt, conductor, in foro 
conscientiae, reparare tenetur: a) Si iis, per culpam theologicam gravem, 
causam dedit. — 6) Si expressa conventione pericula quaelibet rei 
locatae in se suscepit. Huc refertur laesio clausulae qua conductor 
aedium se obligarit ad quaedam valde periculosa non exercenda: si, 
propter hane contractus violationem, domus incendio periit, conductor 


ad damnum reparandum tenebitur. (Lehmk. I. n. 1126) — c) Sifad ea 
reparanda per sententiam judicis, legibus conformem, damnatus est. 


Has leges exponit C. C. aa. 1732-1735. Attamen tum Theologi, ut Lehmk. 

(I. ¢.), tum Jurisperiti, ut Laurent (Elém. de Droit civ. t. 3. n. 848), merito 
carpunt, tamquam aequitati naturali oppositum, a. 1734, quo omnes 
conductores partiales alicujus domus tenentur in solidum ad compen- 


‘sandum incendii damnum, nisi se culpae expertes esse probent. Atque 


in Gallia (lege 5 Jan. 1883) ex parte sublata est haec iniqua dispositio, 
dum conductores jam non Jubentur damna resarcire nisi pro valore 
partis a se conductae. 


VII. In conductione agrorum illud peculiare habetur quod omnia fere 
Jura, speciatim Romanum et Gallicum (aa. 1767-1773), aliquam pretii 
locationis partem remittunt quando, ob infortunium fortuitum, puta 
grandinem, ager magna ex parte fructibus caruit : quod omnino fcum 


“aequitate naturali congruit, siquidem agrorum fructus magis quam 


aliorum laborum emolumenta aleae subsunt. Quousque se illa remissio 
extendat, e Jure positivo cognoscendum est. In Jure nostro, non conce- 
ditur nisi cum saltem dimidia pars messis ordinariae amissa est, neque 
conductor per expressam clausulam huic juri renuntiavit. Nequaquam 
vero tamquam principium generale admitti potest: jus esse conducto- 
ribus agrorum et praediorum ex istorum fructibus ea sumere quae ad 
suam et suorum sustentationem requirantur, et tantum de iis quae 
supersint pretium conventum locatoribus solvendum esse. Nam acciden- 
talia detrimenta quae alicui contingunt, etiamsi ea absque ulla ejus 
culpa accidisse supponimus, nequeunt impedire quominus solvat ea 
quae ex justa conventione debentur. Neque iniquum est pretium annuum 
ita determinari ut conductor nihil plus solvere debeat ubi lucrum extra- 
ordinarium faciat, sicut pretium locationis minuere nequeat ubi fructus 
infra mediocritatem decrescant: nam sic inter plures annos quaedam 
fit compensatio. Insuper manifestum est quam incerta fierent omnia 
si hujusmodi regula admitteretur: nam facile conductores sibi per- 
suaderent nihil superesse quod locatori rependant, quamvis eorum 
indigentia unice oriretur e nimiis expensis, defectu diligentiae vel peri- 
tiae, etc. Verae indigentiae conductorum, in foro conscientiae, satis 
provisum est dilatione solutionis debitorum, quae eis permittitur donee 
eam facere nequeunt nisi excidendo e statu suo. (n. 557) Libenter tamen 
fatemur justitia requiri ut communiter pretium locationis praedii tale 
sit quod sinat conductorem in ordinariis adjunctis e fructu laboris sui 
cum familia sua vivere. Sed raro fiet ut locatores hance regulam non 
servent, modo pretium locationis non excedat id quod communiter in 
eadem regione postulatur. Etenim, excepto casu quo solum fere univer- 
sum alicujus regionis in paucorum dominio sit, vix fieri potest ut loca- 
tores communiter pretia immodica exigant a conductoribus. Nam si 
forte, ob minuta agriculturae emolumenta, pretia vigentia fierent nimia, 

brevi ob spontaneam diminutionem a probis dominis factam, ob acres 
conductorum querelas, ob multorum impotentiam ad solvendum, ete. 
contractus ad justitiae normas generatim reducerentur. Id experientia 
comprobatur : nam ab anno 1876 pretia locationis agrorum, quae pluri- 
mum creverant in tota Europa occidentali, jugiter, cum ipsis emolu- 
mentis agriculturae, minui coeperunt. Cfr. Antoine, op. cit. p. 522. 


45 


§ 2. DE LOCATIONE OPERAE. 


645. Operam seu laborem suum locant quamplurimi: alii prorsus 
intellectualem, ut advocati, medici; alii, prorsus corporeum, ut famuli 
domestici, opifices; alii mixtum, ut scribae. De quorum omnium justa 
mercede eadem principia statui possunt et reapse ab antiquis Theologis 
ponuntur. Nihilominus nostris diebus, ob speciales difficultates, quaestio 
de justa mercede operam suam locantium restringi solet ad eos qui 
laborem corporalem diurna mercede remunerandum locant et, proprio 
sensu, operarii seu opifices vocantur. Hos ergo unice, vel potissimum, 
in sequentibus assertis stabiliendis intuebimur. 


I, Injustitiae argui nequit systema communiter hodie vigens, ut con- 
ductor operae humanae operario suo tribuat praemium quoddam deter- 
minatum et immutabile, minime vero eum, tamquam socium, in opere 
suo industriali vel commerciali adsciscat. Nam, dummodo rependat ope- 
rario justum valorem laboris quem praestat, nihil amplius iste reposcere 
potest: siquidem a libera voluntate principalis pendet ut ineat cum 
adjutoribus suis contractum vel societatis ({n. 651) vel locationis operae. 
(Lugo, de Just. et J. disp. 30. n. 2 seq.) Id clare patet ex universali praxi 
et ex consensu Theologorum. Manifestum quoque est ex Encyel. Litt. 
SS. D. Leonis PP. XII Rerum novarum, in quibus perpetuo supponi- 
tur salarium quoddam fixum juste operariis tribui, non autem dari 
ipsis partem aliquotam beneficiorum quae ex opere suscepto prove- 
niant. Hine, nisi aliter conventum sit, non est operario jus strictum ad 
hane partem aliquotam, quemadmodum nec detrimenta ex infelici suc- 
cessu operis orta herum a solvendi salarii onere liberant. Quatenus 
autem haec sic dicta participatio in beneficiis adhiberi possit ut legiti- 
mus ascensus operariorum ad meliorem conditionem foveatur et con- 
cordia inter eos herosque vigeat, Oeconomiae Socialis studiosis determi- 
nandum relinquimus. Horum etiam est inquirere num systema salarii 
in aliud mutare juvet, puta efficiendo ut penes ipsos operarios sit 
dominium instrumentorum laboris et capitalis. 

II. Rejicienda est sententia opinantium justum esse quodcumque 
salarium inter herum et operarium convenerit et “tune solum fieri 
injuste, si vel pretium dominus solidum, vel obligatas artifex operas 
reddere totas recusaret. , (Encycl. cit.) Nam, si opsrarius consentit in 
mercedem quae infra justam haereat, consensus ille, e morali quadam 
necessitate victus quaerendi oriundus, reapse liber non est injusti- 
tiamque non tollit. (n. 499) Hine reprobandum systema illorum auctorum 
qui ad “ liberalem scholam ,, pertinent et totam quaestionem justi salarii 
libera paciscentium voluntate definiendam putant (la loi de l’offre et de 
la demande). . 


646. III. Justum salarium “ ex justitia naturali,, debet sufficere 
“ alendo opifici, frugi quidem et bene morato. , Hoc assertum suum 
Leo XIII (Encycl7cit.) probat ex ratione necessitatis quae labori opera- 
riorum, una cum ratione personalitatis, inest. Nempe: “ Manere in vita, 


“commune singulis officium est, cui scelus est deesse. Hine jus reperien- 


darum rerum, quibus vita sustentatur, necessario nascitur: quarum 
rerum facultatem infimo cuique non nisi quaesita labore merces suppe- 
ditat. ,, (1) 

Nempe labor operarii cum merce vendenda aliquam similitudinem 
habet, quamvis sub alio respectu ab eadem discrepet. Similis est, quate- 
nus habet valorem venalem qui, fere ob easdem causas ac valor rerum 
homini extrinsecarum, crescere vel minui potest, qui intra justitiae limi- 
tes, potest etiam esse infimus, medius et summus (n. 632), et, in alterius 
utilitatem e contractu praestitus, adaequatam compensationem postulat. 
Dissimilis est, quatenus vis agens qua labor praestatur, adhaeret perso- 
nae (ratio personalitatis) et pro plerisque hominibus unicum est medium 
quo sibi comparent res quae sint ad varios vitae usus, potissimumque 
ad tuitionem sui necessariae (ratio necessitatis). Non est igitur subdu- 
cendus contractus locationis operae generali normae qua justum pretium 


in contractu emptionis venditionis staluatur, vid. ut opera compensetur, | 


ex ipsa rerum natura et antecedenter ad privatam conventionem (justitia 
naturalis), vero valore quem in concretis adjunctis habeat. Sed e speciali 
ratione necessitatis, quae ab humana opera separari non potest, fit ut 
communiter et seclusis specialibus adjunctis (n. 648), valor hujus laboris 


(1) Ex his verbis patet hic non esse attendendum ad valorem salarii nomina- 
lem, seu ad certam pecuniae quantitatem qua constat, sed ad valorem ejus 
realem, seu ad res vitae necessarias vel utiles quas operarius hac pecunia sibi 
comparare potest. Insuper tamquam pars salarii computanda sunt varia com- 
moda temporalia quoad victum, habitationem, ete. quae ab hero operariis, 
praesertim in magnis officinis laborantibus, quandoque ex inito pacto prae- 
stantur. 


cee 

zs nar . 
nequeat juste aestimari infra illud pretium quod alendo operario frugi 
et bene morato sufficiat. Generatim ergo habebitur aequalitas inter 
laborem quo opifex totam operam, quae rationabiliter ab eo postulari 
potest, in utilitatem heri confert et expensas ab eo faciendas ut, pro 
regionis et temporis more, seipsum huic labori praestaido parem ser- 
vet. Ipsum igitur pretium rerum quae labore humano. producuntur ita 
erit regulariter determinandum, ut operarii saltem habeant unde eon- 
gruenter vivant. Manifestum autem est hic agi de norma minima quae 
a guolibet operario exigi queat, etiamsi nullam specialem peritiam, 
ampliore pretio dignam, a natura vel arte obtinuerit (unskilled-labour), 


neque posse ad eam normam detrudi salaria si, in adjunctis in quibus — 


contrahitur, opera humana vulgo majorem valorem habeat. 

Hine peccant contra justitiam commutativam heri qui operariis tri- 
buunt salarium quod honestae eorum sustentationi minime sufficiat, 
puta quia, ob multitudinem operariorum et paucitatem operum, plures 
sese offerunt qui hoc diminuto pretio contenti sint. Insuper, cum labor 
diei Dominicae rationabiliter exigi nequeat, postulat stricta justitia ut 
sex dierum salarium alendis etiam septimo die operariis sufficiat. 


647. IV. Difficilius determinatur quatenus justitia requirat ut opera- 


riorum salarium sit familiale. 
Hoe nomine communius intelligitur salarium quod sufficiat ad alen- 
dam operarii familiam in ordinariis fecunditatis adjunctis, puta constan- 


tem tribus quatuorve liberis cum uxore. Nullatenus autem requiritur 


ut stricta aequalitas vigeat inter singula stipendia diurna et expensas 
quotidie pro familia faciendas. Ut vere familiale dicatur salarium, 
sufficit ut operarius, adhibitis omnibus subsidiis quae prudentia sugge- 
rit, in vitae suae decursu par sit sibi suisque alendis. Inter ea subsidia 
potissima sunt: ut juvenes operarii et operariae adhue coelibes ea 
seponant quae victui non sint necessaria, ut, inito matrimonio, parcius 


vivant eo tempore quod pro talibus familiis molestius est, nempe dum | 


nullus liberorum adhue labori ferendo par est, tandem ut uxor illum 


laborem assumat: qui cum debita familiae cura componi potest. (1) 


Insuper nulla ratione postulari potest ut herus majus salarium solvat 


operariis matrimonio junctis quam ‘caelibibus : nam primis justitiae 
commutativae ° principiis et universali consuetudini contrarium est. 


eamdem operam varium valorem habere pro operantis necessitatibus. 
1° Haee obligatio in Eneyel. litt. de condit. opificum nullibi clare 
definitur. Etenim in solo loco in quo R. P. ex professo infimum justi 


(1) Cfr. Nicorra, Le minimum de salaire et VEneycl.* Rerum novarunr ,,(1893), 
p. 25; Gayraup, Questions du jowr (1897), p. 173. 

salarii limitem determinat, de familia opificis tacet, rationes autem ita 
effert ut directe saltem soli operantis personae conyeniant. Insuper si, 
quod quidam opinantur, intendisset quaestionem de salario familiali 
hoe documento dirimere, non sivisset Em. Zigliara (1891), responso ad 
Em. Archiep. Mechliniensem dato, scribere : herum qui mercedem tri- 
buit, opificis sustentationi sufficientem, sed ejusdem familiae alendae 
imparem, non peccare contra justitiam commutativam. Verum quidem 
est hoc responsum non prodiisse cum approbatione vel ex auctoritate 
S. Sedis, ac proinde perperam invocari ab iis qui negant obligationem 
‘salarii familialis ex justitia commutativa, quasi S. Sedes ipsorum sen- 
tentiam probasset. Nihilominus vix credibile est SS. D. Leonem XIII 
sivisse ut tale responsum daretur et ubique in lucem ederetur, si con- 
trarium fuisset doctrinae in Encycl. litt. clare propositae. ~~ 

2° Non on_eensemus a Sl oneal: in se solo aa exigere ex 
enim commutativa wean peraea | : quae clare apparet ater labo- 
rem unius hominis et ea quae ad ipsum alendum requiruntur. At nulla- 
tenus apparet quomodo labor unius hominis in se solo inspectus aequi- 
valeat mercedi quae pluribus alendis sufficiat. 

Neque dicatur : E stricto officio quod incumbit homini propriae vitae 
tuendae, seu e ratione necessitatis, deducit R. P. salarium, vi justitiae 
naturalis, sufficere debere alendo operario ; igitur a pari, e stricto officio 
quod ‘incumbit homini alendae familiac deducendum est oportere ut 


salarium sufficiat alendis iis quorum curam, in -adjunctis ordinariis, | 


aeque stricto officio gerere debet, neque alia ratione potest quam ope 
salarii. (4) 

Etenim : a) R. P. hane obligationem merito deducit ex officio quod 
operanti incumbit alendi seipsum, quia haee necessitas est ipsi labori 
intrinseca : quare vera aequivalentia inter laborem praestitum et perso- 
nae laborantis sustentationem exsurgit. Perperam vero idem ratioci- 
nium applicaretur officio quod patrifamilias incumbit alendi uxorem et 
liberos, cum necessitas in qua versatur operarius eos alendi, sit aliquid 
labori extrinsecum : quod proinde supputandum non est ubi de com- 
pensando labore isto in se sumpto agitur. 

6) Non est aeque necessarium officium familiae alendae ac sui ipsius 
alendi. Hoc enim absolutum est; illud, universe pro hominibus specta- 
tum, hypotheticum est, nempe urget tantum si quis matrimonii statum 
iniit, quod a libera uniuscujusque voluntate pendet, neque ulli determi- 
nato homini obligatorium est. Quodsi utraque necessitas aequiparetur, 
non videmus quomodo logice vitetur haec absona conclusio : salarium 


(1) Cfr. Nicorra et Gayravp, ll. ce. 

sufficere debere alendis omnibus personis quarum cura singulis ope- 
rariis jure naturae imponitur. Cfr. De Gryse, De contractu conduct. 
p- 45 seqq. ; Antoine, op. cit. p. 608 seq. 

3° Justitia legalis seu socialis (n. 462) postulat ut salarium familiale 
operariis tribuatur. (Antoine, op. cit. p. 611) Etenim commune societatis 
humanae bonum omnino postulat ut operarii vulgo habeant unde 
matrimonium inire et prolem susceptam, saltem in ordinariis adjunctis, 
alere possint. Jamvero operarii communiter nullum aliud medium haec 
praestandi habent quam salarium. Neque a sola caritate ea subsidia 
pendere possunt. Etenim ordo socialis penitus perturbaretur, si maxima 
hominum pars et ea quidem eujus labore potissimum comparantur 
quaecumque ad vitam congruenter ducendam inserviunt, jugiter in 
necessitate versaretur et solis eleemosynis paucorum ditiorum alenda 
esset. 

Neque exspectandum est singulis donee per legem civilem hujus- 
modi salarium determinetur. Necessitas enim ad commune societatis 
bonum satis manifesta est ut unumquemque urgeat sine ampliori deter- 
minatione, modo tale salarium dare per adjuncta liceat. Quodsi plures 
heri hoe officium negligunt, non propterea efficacia sua privabitur quod 
probi praestiterint, praesertim cum salarium justum taxare primario 


pertineat ad privatim contrahentes, ad legislatorem autem civilem 


secundario tantum, ubi privati a norma justitiae pertinaciter aberrare 
solent. In hune sensum Leo XIII (Encycl. cit.) de justo salario defi- 
niendo : “ Ne magistratus, ait, inferat sese importunius, praesertim 
cum adjuncta tam varia sint rerum, temporum, locorum, satius erit eas 
res judicio reservare collegiorum, de quibus infra dicturi sumus, aut 
aliam inire viam qua rationes mercenariorum, uti par est, salvae sint, 
accedente, si res postulaverit, tutela praesidioque reipublicae. ,, Collegia 
autem intelligit R. P. “ societates, sive totas ex opificibus conflatas, 
sive ex utroque ordine mixtas. , 

Itaque in omni societate christianae justitiae legibus serviente, neque 
inopia universali laborante, spontanea conventione tum herorum, tum 
operariorum, quos societatis initae robur ab injusta vi tuebitur, in usum 
inducetur salarium familiale, sensu supra explicato. Quod ubi factum 
fuerit, salarium hujusmodi etiam ex justitia commutativa dandum rit, 
sicut in contractu emptionis venditionis pretium vulgare stricta justitia 
debetur. (n. 633, IIT) (1) b 


(1) Profecto haec erat mens antiquorum Theologorum. Nam, ex una parte, 
justum salarium operariorum, famulorum et similium constanter dicunt illud 
esse quod attingat.saltem infimum gradum mercedis quae in eo loco talibus 
personis pro talibus ministeriis tribui soleat.(Lessius, de Just. et J. 1. 2. ¢. 24. 
n, 23; Lugo, de Just. et J. disp. 29. n. 62 etc.) Ex altera parte, clare innuunt 

Atque ita apte conciliantur duo loci Encyel. de cond. opif. qui prima 
fronte diversam mensuram salarii indicare videntur. Scilicet, ubi Rom. 
Pont. determinat quodnam sit justum stipendium operarii, spectato 
labore ipsius personali et necessario, de solo operario alendo loquitur. 
Sed brevi post innuit congruam mercedem esse debere “ satis amplam 
ut ea se uxoremque et liberos tueri commodum queat. , 


648. V. Quidam tamen casus recensentur in quibus salarium minus 
dare liceat quam quod, juxta normas praedictas, tribuendum foret : 

1° Si conductor solum ex misericordia operarium conducit, neque 
illius opera utilitatem percipit quae infimum justi salarii limitem 
attingat. (Lessius, de Just. et J.1. 2. p. 24. n. 25) 

Yo Si communiter in aliqua regione labor quidam seu industria tam 
exiguos fructus producit ut herus ipse nequeat simul solvere operariis 
consuetum salarium et seipsum juxta conditionem suam alere, deductis 
expensis quae necessario faciendae sunt ut laborem suum prosequi 
possit. A fortiori idem diceridum si herus cum detrimento suo industriam 
susceptam prosequeretur, tempora meliora exspectans. Ubi vero alicui 
hero singulari res minug prospere cedunt, haec ratio esse nequit ob 
quam stipendium operariorum infra infimum pretium consuetum depri- 
matur. Nam valor laboris illorum pendet a communi aestimatione, non 
ab unius alteriusve heri prospera vel adversa fortuna. Pariter injustum 
foret aliquam industriam incipere quae praevideretur non posse ad 
felicem exitum duci nisi minutis infra regionis usum salariis operario- 
rum, puta ob nimium auctarium pro capitali solvendum, excepto casu 
quo, omissa tali industria, iidem operarii in conditione etiam pejore, 
puta absque ullo labore, viverent. 


mentem suam esse ut ii qui nullos alios proventus habeant, sed toti in aliquem 
laborem incumbant, in hoe reperiant unde non tantum se ipsos, sed et familiam 
suam alant: quare supponunt illo pretio usuali minimo conferri quidquid ad 
hune finem necessarium est. Sic Lugo (1. ¢.): “ Tertio, inquit, (adverto) neque 
etiam esse injustam semper mercedem, quae non sufficit ad victum et vestitum 
famuli, et multo minus qua non possit famulus se suamque uxorem et liberos 
alere. Coutingit enim obsequium non esse tanta mercede dignum et multos ea 
mercede.contentos esse, quia possunt simul rebus aliis altendere quibus id quod 
ad victum et vestitum deficit, supplere et providere sibi possint. , Similia pror- 


-sus habet Molina (de Just. et J. disp. 506. n. 3), quem citat et sequitur Reiffenstuel 


(Jus Can. in Deer. |. 3. t. 18. n.110). Ex his ratiociniis concludi potest eos DD. 
tamquam justum salarium operarii, qui toto tempore libero in utilitatem alte- 
rius laborat, illud reputare quod illi ejusque familiae alendae sufficiat. Atque 
idem salarium usuale esse reputabant : siquidem hoc a justo non differre opina- 
bantur. Id autem ex justitia commutativa deberi tenebant, ob hance solam 
rationem quod hoc erat pretium justum infimum, etiamsi de Bulle pretio cum 
operario conventum esset. (Lessius, 1. Cc.) 


' 


‘ 

3° Si operarius nondum viribus plene evolutus vel infra mediocritatem 
ad laborandum aptus est: nam, ubi de justo stipendio agitur, suppo- 
nitur semper operarius in conditionibus ordinariis virium et aptitudinis, 
quae ex mente sana in corpore sano oriri solent. Quemadmodum enim 
pauper laborandi plane ineapax a sola caritate viclum suum exspec- 
tabit, ita qui capax erit dimidiati tantum laboris, partim etiam a caritate 
pendere debebit. ; 

Qua proportione in his similibusque adjunctis stipendium operariorum 
minui possit, definiendum est ex natura causae ob quam illud minuatur. 
Raro tamen et graves tantum ob causas, licebit minus dare quam quod 
ad ipsum operarium alendum sufficiat. 


649. VI. Ex his regulis patet generatim satisfacturum esse justitiae 
herum qui solvit salarium quod libenter operarii in aliqua regione pro 
tali labore accipiunt. Hujusmodi salario soluto, numquam erit obligatio 
restituendi eo quod non esset datum salarium familiale: hoe enim, in 
hypothesi praemissa, neque ob naturam laboris, neque ob vulgarem, 
ejusdem valorem, e stricta justitia debebatur. 

Attamen fieri potest ut salarium usuali majus tribuendum foret, sive 
ex justitia commutativa, quia, sine causa excusante, salaria usitata 
imparia essent alendo operario frugi et bene morato, sive ex justitia 
sociali, quia eadem imparia essent alendae talis operarii familiae in 
ordinariis adjunctis. Sed, ut hujusmodi obligatio singulos urgeat, mani- 
feste necessarium est ut industria quam exercent ea emolumenta prae- 
beat quae sufficiant ad moderatum lucrum hero tribuendum simulque 
augenda stipendia. Hoc autem saepe in potestate singulorum non erit, 
quia, propter intensam aliorum concurrentiam, pretium laboris notabi- 
liter augere non possunt quin simul mercis pretium augeant ac prop- 
terea a clientibus suis deserantur.Quin etiam, ob concurrentiam variarum 
nationum inter se, tale augmentum inducere saepe nonnisi per indus- 
trialium gentium conventionem internationalem efficaciter procurari 
posset. Insuper, si in aliqua regione passim salaria non essent familialia, 
aegre determinaretur quatenus salaria ibidem usitata augenda forent ut 
justum limitem attingerent. Hune limitem facile assignat ipsa praxis, 
ubi supponitur passim tribui salaria alendae operarii familiae suffi- 
cientia. 

Saepius injustitia committitur dum tribuitur salarium usitato minus, 
sive operariis individuis, sive etiam, ob quamdam conspirationem hero- 
rum, iis omnibus qui cerlae cuidam industriae sunt addicti, neque ita 
facile aliam assumere locumve mutare possunt. ae 

650. Hic quaedam addere juvabit de obligationibus et juribus archi- 
tectorum, redemptorum operum et similium qui, sive conventione 

privata, sive post publicam licitationem, opus quoddam determinatum 
certo pretio peragendum suscipiunt. : 

1° Hi injuste agunt si operariis a se conductis justum stipendium non 
solvunt, quo majora beneficia lucrentnr vel minore pretio opus oblatum 
suscipere valeant (1), vel si in exsequendo contractu fraudes adhibent e 
quibus operae conductor damnum pati possit, puta adhibendo materiam 
viliorem quam conventum erat, ete. Cfr. Lehmk. I. n. 1127 ; Aertnys, I. 
n. 505. 

2° Si conqueruntur se non patuisse pretio pacto opus perficere, ideoque 
majorem summam postulant, aequitas saepe suadebit ut aliquid amplius 
concedatur ; ad strictam vero justitiam quod attinet, videndum quanam 
e causa illud expensarum incrementum proveniat. Ex communi enim 
‘consuetudine, quae hic plurimum attendenda est (n. 593), contractus ili 
ita fieri solent ut operae locator in se pericula ordinaria, non autem 
prorsus insolita, suscipiat. Hine, si expensarum augmentum ortum est 
e casu plane improviso, puta aquarum extraordinaria vi inter funda- 
menta scatentium, compensatio e stricta justitia debebitur ; non debe- 
bitur vero, si causa est moderatum augmentum in pretium materiae 
adhibendae vel in opificum salaria inductum. Ubi majores fuere expen- 
sae eo quod in iis computandis erravit operis redemptor, probabilius 
putamus cum Aertnys (1. c.) contra Lehmk. (I. ¢.) non esse compensa- 
tionem e stricta justitia faciendam. Id enim magis convenit cum natura 
aleatoria hujus contractus et cum praxi recepta. 


CAPUT VIII. 
DES SG LET A TE. 


651. NOTIONES. Societas definitur : Conventio plurium contri- 
~ buendi ad commune lucrum vel usum. (Lugo, disp. 20. n. 1) Hine duplex 
potest esse socielatis finis: communis usus, ut si plures conferant 
libros quibus singuli uti queant, et commune lucrwm, ut si plures con- 
ferant pecuniam qua negotientur et singulis annis lucrum inter se 
partiantur. : 
Codicis nostri Civilis definitio tantum hance posteriorem speciem, quae 
-sane praecipua est, complectitur. Nam societatem definit: contractum 


(1) His injuriis praecavendis sapienter ab aliquo tempore, in Belgio, Germania 
aliisque regionibus, mos invaluit ut publicorum operum redemptoribus praefi- 
gatur clausula solvendi operariis saltem minimum salarium, regionis usu pro- 
batum. 

quo duo vel plures conveniunt de re quapiam in commune conferenda 
ut lucrum quod inde oriri possit inter se dividant. (a. 1832) 

Res illa quae in commune confertur, consistit in pecunia aliisve bonis 
vel in industria personali. (a. 1822) Quare, sicut quidam solam sortem 
seu capitale, ita alii solam industriam conferre possunt. Essentiale 
autem est ut sit communitas in lucro quod e societate oriatur: nam si 
determinata quaedam et certa summa alicui solvenda statuitur, is jam. 
non habendus est ut socius, sed ut mutuum praestans vel operam 
locans. Tales sunt ex. gr. administratores cum annuo stipendio a socie- 
tate conducti. 

Hodie in immensum auctus est societatum, praesertim commercia- 
lium, numerus : quarum naturam et species explicare potius ad Jus 
Civile vel Oeconomiam Socialem quam ad Theologiam Moralem pertinet. 
Hic tantum principia quaedam generalia exhibebimus. quae juvent ad 
valorem harum dispositionum in foro conscientiae dijudicandum. 


652. ASSERTA. I. Finis singularum societatum debet esse licitus, 
non tantum in conscientia, sed etiam in foro civili (a. 1822), nisi lex 
civilis positive adversaretur legi naturali vel, quod crebrius continget, 
legi ecclesiasticae, 

Itaque, si finis societatis illicitus est, puta pravas ephemerides edere, 
nemo e contractu quo eam inivit, ad aliquid in futuro faciendum obli- 
gatur, quamvis solvere debeat iis. qui e contractu jam impleto jus 
aliquod acquisierunt. Cfr. dicta de contractu turpi n. 582 seq. Sin 
autem injustus est finis societatis, puta ad merces sophisticatas ven- 
dendas, socii damnum illatum reparare tenentur, et plerumque in 
solidum. (n. 548) 


II. In dividendo lucro inter varios socios, servanda est proportio 
geometrica inter id quod socius apponit ex suo, et lucrum quod parti- 
cipat, ita ut qui plus apponit, vel in capitali, vel in industria, vel in — 
periculo cui se exponit, cum eadem proportione plus de luero participet. . 
Hoe enim manifeste postulat hujus contractus aequalitas, nisi mixtus 
sit aliqua donatione, quae non oriatur e necessitate vel ignorantia, sed 
ex amicitia et liberalitate unius socii erga alios. (Lugo, disp. 20. n. 10) 


‘ ; ; 
III. In dividendis lucris vel ferendis damnis, quae ex societate oriun- 
tur, ante omnia servanda sunt pacta inita, nisi speciali jure positivo. 


(1) Videri potest C. C. aa. 1832-1873, et praesertim C. Commercialis lib. I. 
Tit. IX, quo exhibentur dispositiones legum Belgicarum 18 Maii 1873 et 22 Maii 
1886. Nam Codicis Civilis statuta non applicantur societatibus commercialibus 
nisi in iis rebus quae nullatenus contrariae sunt legibus vel usibus commercii. 
(C. C. a. 1873) 


~ 

reprobata sint vel manifestam injustitiam contineant. Haec autem non 
facile asserenda est: nam saepe inaequalitas, ex uno capite apparens, 
compensatur ex aliis capitibus et circumstantiis individuantibus, quae 
facile variant et non minus debent in considerationem venire. Ideo fieri 
potest ut e duobus sociis unus habeat partem in lucro et nullam in 
damno : nam potest ejus industria et opera tanti aestimari ut  com- 
penset abunde has omnes inaequalitates. Illa ergo sola societas semper 
tamquam injusta reprobanda est in qua ad unum socium totum dam- 
num et nihil lucri pertineat. (Lugo, |. c. n. 13) Ideo unica regula univer- 
salis de lucro et damno inter socios dividendis assignari potest : ut ex 
communi aestimatione et prudentum arbitrio, pro variis adjunctis, res 
decernatur. (Ball. P. n. 546) 


IV. Deficientibus expressis conventionibus, observandae sunt, etiam 
in foro conscientiae, leges civiles et consuetudines inter negotiatores 
receptae. Nam singuli, societatem ineundo, contractum secundum has 
normas intelligere debuerunt, nisi contrarium expresse declaraverint. 


V. Similiter tempus quo singuli teneantur in societate inita manere, 
primario e pacto expresso, secundario e legibus et usibus determinan- 
dum est. Ubi ex justitia non apparet stricta obligatio ad manendum in 
societate, fieri tamen potest ut eadem ex caritate oriatur, nempe si quis, 
poscendo ut res communis statim dividatur vel aliter se retrahendo, 
socios gravi damno exponeret, et sine gravi incommodo proprio exspec- 
tare posset. (1) 


CAPUT IX. 


DE MANDATO. 


653. NOTIONES. Mandatum est contractus quo unus (mandans) 
alteri (mandatario) acceptanti dat facultatem aliquid pro mandante et 
illius nomine gerendi. (C. C. a. 1982) 


(4) Veteres AA. multa scripsere de contractu hodie antiquato, qui trinus 
vocabatur eo quod in se triplicem contractum, nempe societatis, assecurationis 
sortis et assecurationis lucri continebat. Ex. gr. Petrus Paulo ad negotiandum 
dat 100 fr. e quibus probabiliter 15 fr. lueri sperare possit per initam societatem. 
Sed Paulo ut assecuret sortem, 5 fr. et ut lucrum assecuret, 5 alios e lucro 
probabili remittit : unde tandem Petrus percipit 5 0/o, perinde ac si pecuniam 
mutuam cum hoc fenore dedisset. Hune contractum antiqui DD., dummodo 
lucrum sit moderatum, communiter licitum esse existimabant. (Lugo, |. ¢. n. 40) 
Hodie, cum universim liceat mutuum cum fenore moderato, jam penitus obso- 
levit contractus trinus. 

In Jure nostro. mandatum potest vel gratis vel cum pacto mercedis 
expresso aut tacilo iniri. (a. 1986) Ut ergo cognoscatur:‘num mandatario 
sit jus ad mercedem, attendendum est tum ad conventiones expressas, 
tum ad receptas consuetudines. Manet tamen semper inter mandatum 
cum stipendio et locationem conductionem essentiale discrimen, quod 
mandatarius, non autem operae locator, agit nomine principalis in 
gerendis negotiis sibi commissis. 

Plura de ratione qua mandatum oritur vel exspirat, videsis in C. C, 
tit. XU1. Hic quaedam tantum adnotabimus de praecipuis mandantis et 
mandatarii obligationibus in foro conscientiae, iy 


654. I. Mandatarii obligationes praecipuae sunt : 

1° Mandatum integrum exsequi nihilque ultra ipsius limites agere. 
(a. 1989) Si quid ultra limites agit, damnum vel lucrum jam non ad 
mandantem, sed ad mandatarium spectat. 

20 In foro externo (a. 1992), compensare damna quae, non tantum ex 
dolo, sed ex culpa, in adimplendo mandato admissa, oriantur. Major 
autem diligentia a mandatario requiritur ubi mercedem accipit quam 
ubi gratis rem gerit. Ante judicis sententiam, ad talem compensationem 
faciendam non tenetur, nisi gravem culpam theologicam admiserit vel 
expresse strictiorem obligationem stipulatus fuerit. (Marres, |. 4. n. 395) 

3° Fenus solvere pecuniae quam in usum suum adhibuit, vel quam 
adhue detinet quando in mora solvendi ponitur. (a. 1996) Attamen 
exspectare potest donee mandans hoe fenus petat : nam, propter usum 
sat communem, merito supponere potest illum huic juri renuntiare, nisi 
contrariam mentem ostendat. (Marres, I. ¢. n. 292) 

4° Nullam occullam compensationem facere nisi, ex antea dictis, jus 
ad mercedem habeat. Cfr. dicta de proxenetis, n. 639. 


655. II. Mandantis obligationes praecipuae sunt : 

io Exsequi obligationes quas ipsius nomine, intra mandati limites, 
mandatarius iniit; si quas extra hos limites iniit, mandans iis stare 
debet tantum ubi eas expresse vel tacite ratas habuit. (a. 1998) 

2° Solvere expensas in exsequendo mandato factas et stipendium, si 
quod promissum est, etiamsi res, absque culpa mandatarii, juxta leges 
civiles interpretanda (n. 654), malum exitum habuerit. (a. 1999) . 

3° Compensare damna quae mandatarius, absque culpabili impru- 
dentia, in negotio gerendo passus est. (a. 2000) Attamen si dubium est 
num revera, occasione mandati vel absque imprudentia culpabili, hujus- 


modi damna acciderint, exspectare potest sententiam judicis. (Marres, — 


ne 
N. B. Huie contractui affinis est quasi-contractus qui vocari [solet 

negotiorum gestio, quo aliquis, sine expressa conventione, suscipit 
alterius rem gerendam, ex. gr. curam alendi et reducendiad dominum 
animal aberrans. Negotiorum gestor, in Jure nostro (a. 1372), declara- 
tur subjacere cunctis obligationibus quae e mandato domini expresso 
ipsi incumberent. Similiter, in foro conscientiae, ipsi et ei cujus negotium 
gessit, fere eadem applicari possunt quae de obligationibus mandatarii 
et mandantis, in eodem foro, dicta sunt. Probabilius jus habet ad aequam 
compensationem laboris quem in re aliena curanda vel ad dominum 
referenda assumpsit ; nihil tamen stricte exigere potest ex eo quod rem 
domino reddit vel non destruxit. (Ball. P. n. 559) 


CAPUT X. 


DE CONTRACTIBUS ALEATORIS. 


S 1. DE ASSECURATIONE. 


656. NOTIONES. Assecuratio est contractus quo assecurator pro 
certo pretio (prime) se obligat ad praestandam assecurato compensa- 
tionem damnorum quae iste passus sit ob casum fortuitum vel vim 
praevalentem. (Legis Belgicae 11 Jun. 1874, qua contractus iste regitur, 
a. 1; Cod. Comm. Tit. X et XI) Reducitur ad venditionem, quatenus pro 
pretio justo venditur obligatio perieulum rei alienae subeundi. (Lugo, 
disp. 31. n. 93 seq.) 

Assecurandi consuetudo hodie plurimum invaluit et ad res fere omnis 
generis extensa est. Quare regulas quasdam de talium contractuum 
justitia in foro interno statuere necesse est. 


657. ASSERTA. I. Ante omnia, ut assecuratoris et assecurati tum 
jura, tum obligationes determinentur, contractus clausulae inspiciendae 
sunt; his deficientibus, servandae sunt leges quae de hoc argumento 
fere ubique editae sunt. Excipe si qua clausula vel legis dispositio mani- 
feste injusta foret. 


II. Ad justitiam hujus contractus requiritur ut pretium sit aequale 
periculo quod suscipitur : quod tamen non ex eventu, sed e quantitate 
periculi, tempore contractus initi, judicio prudentum, determinandum 
est. (Lugo, |. c. n. 94) Patet ex iis quae de justo pretio emplionis vendi- 
tionis dicta sunt. (n. 631) 

Hine, cum Ball. P. (n. 628) contra Lehmk. (I. n. 1135), opinamur non 
esse injustum lucrum etiam ingens quod assecuratores faciant. Nam, 
Si singuli assecurati solvunt pretium quod respondeat servitio quod 
ipsis a societate praestatur, non officit justitiae quod per accidens, 
puta ob ingentem eorum numerum,lucrum extraordinarium ex. gr. 20 °/o 
a socielatis membris percipiatur. Hoc enim tamquam fructus industriae 
vel aleae spectari potest. Deinde, cum non soleat lex civilis prohibere 
quominus novae societates assecurationis condantur, vix fieri poterit 
ut, si tantum lucrum soleat stabiliter percipi a societatibus jam exstan- 
tibus, non exsurgant aliae quae minuto pretio clientes ad se alliciant. 


III. Requiritur etiam ad justitiam hujus contractus, ut periculum rei 
assecuratae integre declaretur, neque post assecurationem augeatur. 
In Jure nostro (Legis cit. a. 9), invalidus dicitur contractus assecura- 
tionis, quoties aliquid reticetur vel falso declaratur, etiam sine mala 
fide, quod periculi existimationem minuat vel ejus objectum mutet, ita 
ut assecurator, si hance circumstantiam cognovisset, non fuisset iisdem 
conditionibus contracturus. Solent quoque addi variae clausulae quibus 
assecuratores se a fraudibus et augendo periculo tueantur. 

Igitur contractus erit nullus, et soluta forte compensatio restituenda 
erit si, in declarando periculo rei assecurandae, circumstantia tanti 
momenti omissa vel falso expressa est ul, veritate cognita, assecurator 
nullatenus contrahere voluisset : nam, cum periculum rei sit materia 
hujus contractus, error notabilis in eo declarando substantialis est. Si_ 
autem error admissus talis fuit ut, veritate cognita, assecuratores nihi- 
lominus contractum iniissent, sed majus praemium postulassent, non 
videtur contractus nullus esse antequam sententia judicis irritetur : 
aequitas enim suadet ut ita legem interpretemur, ne facilius assecurati 
omni beneficio contractus sui priventur. Compensandum tamen erit 
quod praemio justo solvendo, pro taxa societatis de qua agitur, defuerit.. 
Si hujusmodi error e dolo contigit, idem dicendum censemus : nam 
cliens in casu per hune dolum non dedit causam contractui simpliciler 
sumpto, sed tantum decremento praemii. Cfr. n. 590. Eodem modo sol- 
vendum ducimus casum quo, post initum contractum, periculum augetur. 


IV. Requirit quoque justitia ut assecurator par sit compensandis 
damnis pro quibus respondit: secus enim veram securitatem non praebet. 
Ut autem censeatur par damno compensando, non est necessarium ut 
disponere valeat de pecunia aequali bonis pro quibus respondet : 
nam, siilla bona, ut solet, non sunt uni periculo exposita, puta quia sunt 
in diversis navibus, domibus etc., plane improbabile est ea omnia simul 
peritura et compensanda esse.Quare assecurator par esse debebit tantum 

compensandis damnis quae verisimiliter timenda sint. Qui impar fuerit, 
poterit tamen retinere partem pretii respondentem valori pro quo reapse 
securitatem praestitit, ut opinatur Gury (Casus I. n. 1013) contra Lehmk. 
(I. n. 1132), qui censet nihil retineri posse, quia in securitatem partialis 
valoris dominus non consensit. Nam rectius censendus est dominus 
yoluisse ut per hunc contractum obligaretur assecurator ad securitatem 
praestandam, quantum praestare posset. 

Quodsi res periit, manebit obligatio integrae compensationis prae- 
standae partim e contractu, partim ex injusta fraude qua assecurator 
dominum impedivit ne alibi efficacem assecurationem quaereret. 


658. V. Juxta legem civilem (a. 16), assecurator nullum damnum 
resarcire debet quod actione aut culpa gravi assecurati causatur ; saepe 
eadem dispositio per contractus clausulas extenditur ad proxime 
cognatos, qui in instrumento nominantur. Similiter lege excluduntur 
(nisi expressa stipulatio in contrarium fiat) damna orta e bello vel 
populari tumultu (a. 19), imo e vitio rei intrinseco (a. 18) : quod ultimum 
tamen, pro assecuratione contra incendium, valet tantum si constat 
vitium illud notum fuisse assecurato quando contractum iniit. (a. 35) 
Hine, si culpa theologica gravi assecurati vel alius in instrumento desi- 
gnati damnum illatum est, nihil in conscientiae foro exigi aut servari 
potest: nisi forte, in rebus minoris momenti, assecurator sponte com- 
pensationem facere velit. Ubi vero culpa juridica tantum talis personae 
damnum contigit, jus ad compensationem amittetur tantum post judicis 
sententiam. Idem dicendum de casu quo dubitatur num culpa sit theolo- 
gice gravis. (Marres, n. 480 seqq) Quodsi damnum culpa theologica 
alius personae acciderit, assecurator (nisi expresse contrarium stipu- 
latus sit) ad damnum reparandum tenebitur ; succedit tamen in omnia 
jura assecurati contra damnificatorem. (a. 22) 

Nec potest petere damni compensationem qui de industria omisit ea 
facere quae damnum impedivissent vel minuissent, ex. gr. nolendo 
auferre ex incendio ea quae facile auferre potuisset. Ita e contractus 
natura et jure positivo. (a. 17) ; : 

+ £ 5 

VI. Assecurator tenetur tantum ad compensandunr damnum quod 
assecuratus reapse passus est, attento valore rei consumptae eo tem- 
pore quo periit. (a. 20) Quodsi pretium pro parte tantum objecti assecu- 
rati solutum est, assecurator pro rata valoris istius tantum compensare 
debet, nisi contrarium expresse in contractu statutum sit : nam in hoc 
casu ipse assecuratus habetur tamquam assecurator pro reliquo valore. 
(a. 21) Quare injustus foret assecuratus qui majorem compensationem 
exigeret; posset tamen majorem accipere quam assecuratores, nulla 

fraude circumventi, sponte offerrent vel quam arbitri statuerent. (M ar- 
res, n. 477) 


VII. Qui voluntariam incendii causam posuit et pro rebus combustis 
compensationem recepit, vel qui aliis fraudibus ab assecuratoribus 
compensationem obtinuit ad quam jus non habebat, pecuniam receptam 
restituere debet iis quibus suo scelere damnum intulit. Verum, cum 


soleant societates plures sibi invicem securitatem praestare, non facile - 


innotescet quis reapse damnum passus sil, neque, ob varia pericula 
reo imminentia, plerumque indicari poterit societatis administratoribus 
pro qua re compensata fiat restitutio. Practice igitur videtur sufficere 
ut praefatis administratoribus restituatur, cum melius detegi nequeat 
persona laesa et, si ita regulariter fit, compensatio quaedam inter 
varias societates existat. Insuper, ob hance incertitudinem et exiguam 
laesionem quae singulis actionum hujus societatis possessoribus infer- 
tur, plerumque etiam pauperibus vel ecausis piis restitut poterit. (Lehmk. 
n. 1134) Cfr. n, 552. In eodem casu sat crebro occurrere possunt causae 
ob quas restitutio differri queat, quales sunt impotentia physica vel 
moralis, timor infamiae vel poenae, ete. 5 


VIII. Speciales difficultates morales praebet contractus qui dici solet 


assecuratio vitae. Multae enim et implexae quaestiones ab assecura- 


toribus proponi solent clientibus suis, ut, quantum fieri potest, cognosca- 
tur qualem vitae durationem assecurandi sperare possint. Jamvero nune 
fraude, nunc mero errore contingit ut his quaestionibus perperam res- 
ponsum sit, ac proinde, de valore contractus dubium oriatur, Accurate 


harum quaestionum sensum et morale momentum explicat Huppert. 


(Der Lebensversicherungsvertrag). Nos breviter praecipuas quasdam 
regulas statuemus : Pod 


1° Etiam ante judicis sententiam, invalidus est contractus si negata’ 


vel reticita est circumstantia qua notabiliter minuatur probabilitas 
vitae ab assecurando protrahendae, ita ut assecurator, veritate cognita, 
contractum nullatenus inire voluisset. Talis enim error est substantialis 


(n. 588): siquidem substantialiter mutat contractus objectum, seu vitam 


assecurandam. Exemplum habes in cliente qui reticeret sanguinis 


vomitum vel alia indicia probabilia mortis praematurae. Igitur si eliens 
bona fide egit, jus servat ad recuperanda praemia a se soluta;ii vero in — 
quorum favorem assecuratio facta est, nullum jus acquirunt ad sum- — 
mam, de qua convenerat, percipiendam vel retinendam. Sin autem mala 


fide cliens decepit assecuratorem, debet praeterea ipse (vel ejus haeres) 
jndemnem facere societatem assecurationis pro omnibus expensis quas, 
ob contractum istum invalidum, fecit. 

_Saepe tamen contractus, initio nullus, decursu temporis convalescit. 
Etenim: 

a) Pleraeque societates in suis statutis declarant se renuntiare cuili- 
bet juri contractum impugnandi ob falsas declarationes, postquam per 
quinque annos jam duraverit. (Huppert, op. cit. p. 45) 

b) Quandoque, labentibus annis, apparebit circumstantiam reticitam 
jam non esse notabilem, puta dum sanitas assecurati praeter omnem 
Spem convalescit. Quare, cum virtualiter perseveret assecuratoris | con- 
sensus, contractus ipse validabitur. 

Neque irritus censendus est contractus, si notabilis sanitatis defectus 
ita latebat ut nec clienti, nec medico innotescere posset. Nam, cum finis 
assecurationis vitae sit prospicere iis necessitatibus quae’ praevideri 
nequeant, assecurator debet in se suscipere ea pericula quae e causis 
omnem cognitionem fugientibus oriantur. (Huppert, op. cit. p. 43) 

2° Contractus valet, et, prout jacet, ab utraque parte exsecutioni 

mandandus est, si falso declarata vel reticita est circumstantia exigui 
momenti, puta si quis falso negat remedia homoeopathica a se adhibita 
esse vel, interrogatus num chirurgicam operationem subierit, reticet car- 
bumceculum sibi excisum fuisse. Ratio est assecuratorem, etiamsi verita- 
tem cognovisset, fuisse contracturum iisdem conditionibus quibus nune 
contractum sit. Quod si statuta alicujus societatis universe declarant 
quolibet errore in responsis vitiari contractum, exspectari poterit judi- 
cis sententia : aequitati enim repugnat ut assecuratus, propter errorem 
levis momenti, omni jure careat. 
_ 8° Contractus etiam valet, si reticita est’ cireumstantia qua cognita 
assecurator contractum inivisset, sed majus praemium postulasset; simi- 
liter si falso expressa est cireumstantia, ob quam minutum sit praemium 
quod assecurator, veritate cognita, postulassel. Exemplo sint qui reti- 
cent morbum quo non omnino leviter minuitur spes vitae protrahendae, 
vel se fingunt aetate minus provectos quam reapse sint. Sed in hoe casu, 
_ restituenda est aequalitas inter contrahentes, datis assecuratori prae- 
miis qualia veritate cognita postulasset, et, si error e culpa theologica 
clientis ortus est, ab eodem compensandae sunt expensae quas forsan 
propterea fecit assecurator. Cfr. n. 589 seq. 


§ 2. bE LUDO. 


659. Ludus hic intelligitar contractus quo ludentes inter se pacis- 
cuntur ut res quiedam viclori in praemium cedat. Alio sensu, eadem 
vox designat operationem quamdam artificialem, ad animi relaxationem 
vel corporis exercitationem ordinatam : : quam moderatur virtus eutra- 

peliae. (n. 253) Saepe tamen contractus ludi, quem solum hie considera- 
mus, adjicitur ludo, posteriore sensu accepto: quare non raro AA. ab 
uno sensu ad alterum transeunt. (Ball. P. n. 570 seq.) ; 


660. Ut justitia in contractu isto servetur, requiruntur sequentes 
conditiones : 


I. Ut ludens juste possit alienare quae ludendo exponit. Ideo injustus 
est qui exponit rem alienam, vel rem suam, sed cujus liberam adminis- 
trationem non habet, ut saepe contingit pro filiofamilias, vel rem suam 
et cujus liberam administrationem habet, sed quam amittere nequit 
quin se imparem faciat obligationi justitiae implendae, puta debitis sol- 
vendis, 

Nihilomiuus qui ludit pecunia aliena et lucratur, per se lucrum ser- 
vare potest, tamquam industriae fructum. Attamen, si in bonis propriis 
non habebat unde alteram partem, in casu adversae fortunae, indemnem 
faceret, nihil ab ea exigere potest: nam aequalitatem laesit, dum alte- 
rum voluit obligare ad aliquid dandum, ipse vero se ad nihil obligavit. 
At si ludo amiserit rem alienim, haee erit domino reddenda a victore, 
qui eam in se vel in aequivalenti detinet, ut fit in casu evictionis; victus 
autem damnum e bonis propriis victori vel, si victor non restituerit, 
domino rei expositae compensare debebit. (Ball. P. n. 579 seqq.) 

Saepius dubia oriuntur de filiisfamilias ludo indulgentibus. Ipsi pos- 
sunt e bonis quae ad parentes pertinent, sed filiis dantur, ex. gr. ad 
sustentationem quando extra domum paternam degunt, 5 °/o ludo expo- 
nere, juxta communem DD. sententiam, eo quod recreatio honesta et 
moderata est pars necessariae sustentationis; similiter probabilius 
exponere possunt lucrum quod jam e ludo obtinuerint, cum etiam ad 
hoe supponi possit parentum consensus. (Lugo, disp. 31. n. 20 seqq.) 
Qui vero ludendo cum filiofamilias victor fuit, lucrum servare potest, 
praesumendo illud licite potuisse ab eo exponi; reddere tamen deberet, 
si vel parentes juste reclamarent vel summa adeo immodica esset, pro 
conditione adolescentis, ut, etiam ante parentum reclamationem, pateret 
eam non potuisse juste ab eodem exponi. (Ball. P. n. 582) Nihil pro- 
fecto restituendum est a victore, si filiusfamilias ludo amisit ea quae ad 
eum pertinent, sed quorum administratio est penes patrem vel tutorem, 
Cfr. n. 470. 


II. Ut contractus libere ineatur.Ideo victor restituere debet quidquid 
accepit, tamquam lucrum, ab eo qui lusit semi-ebrius ; is enim contractus 
ineundi, saltem ubi materia notabilis est, incapax erat. (n. 586) 

Ubi vero victor victum ad ludendum metu vel dolo induxit, disputa- 

tur inter DD. num lucrum retinere possit. Negat Lugo (disp. 31. n. 28), 
propter obligationem, quam injuria secum affert, restituendi totum 
damnum ex injuria subsecutum. Affirmat vero tamquam per se proba- 
bilius S. Alph. (n. 880), quia damnum non provenit ex injuria, sed ex 
infortunio et casu. Admittit tamen et ipse S. Doctor teneri victorem ad 
restitutionem, si metum passus eam petierit. Cum insuper vix metu 
coacturus sit ad ludum qui non sit, propter fraudem vel praepotentem 
peritiam, de victoria certus, practice fere semper tale lucrum resti- 
tuendum erit. 


III. Ut ne misceantur fraudes contra ludi leges : hoe enim aperte 
injustum est. [deo qui per fraudes lucratus est, tenetur et lucrum resti- 
tuere et compensare spem victoriae quam colludens, cessante fraude, 
habuisset. Attamen injustitiae arguendi non sunt qui utuntur astutiis illis 
quas regulae lusus et recepta consuetudo patiuntur, ex. gr. si potiores 
chartas habens simulet metum ut adversarius sponsionem augeat, si 
quis inspiciat alterius chartas ex sola istius negligentia et absque fraude, 
sia tergo discat nosse inter ludendum chartas quas ante non signarat, 
nec noverat. (S. Alph. n. 882) 


Iv. Ut servetur aequalitas inter ludentes, cum contractus iste 
sit onerosus. Attamen de sensu hujus conditionis non conveniunt AA. 
Multi, ut Lugo (I. ¢. n. 46), existimant excessum notabilem peritiae in uno 
ludente, nisi melioribus conditionibus alteri factis compensetur, inducere 
injustitiam in ludum, ob defectum aequalitatis : unde qui, hujus peritiae 
suae multo majoris conscius, ludum institueret, ad lucrum restituendum 
teneretur. Alii tamen, ut Ball, P. (n. 599), opinantur nihil esse resti- 
tuendum, dummodo fraus abfuerit. Nam, si minus peritus noverat alte- 
rius praepotentiam, applicetur adagium quod scienti et volenti non fit 
injuria; si eam ignoravit. ipse sibi imputet quod temere luserit cum 
homine de cujus peritia diligenter inquirere debuisset. Utraque senten- 
tia probabilis est. . 

661. Praeler has conditiones quae ad justitiam contractus ludi requi- 
runlur, et aliae quaedam obseryandae sunt ne contra alias virtutes 
peccetur, speciatim : 1° Ne exponatur pecunia qua quis indigeat ad 
familiam alendam. — 2° Ne ludi fiant lege prohibiti. Nulli tamen, in 
Jure nostro, prohibentur. Juris autem Canonici prohibitiones jam quoad 
laicos in desuetudinem iverunt. l}e eadem prohibitione quoad clericos 
dicetur Vol. If. n. 42. Per se autem nullum peccatum, etiam veniale, 
commilttitur ab eo qui principaliter vel unice ludit propter lucrum : 
nam nulla inordinatio in hoc est quod actio illa dirigitur ad finem ad 

quem utilis est, etiam aliis finibus praetermissis; lucrum autem ad 
finem honestum ordinari potest. (Lugo, |. c. n. 4) 
-Magnam pecuniae summam una vice moraliter sumpta exponere, 
quidam, ut S. Frane. Sal. (Philot. p. 3. ¢. 29), injustum reputant, sed 
plerique probabilius a stricta injustitia per se excusant. (Ball. P. n. 575) 
Haec tamen videtur, natura sua, prodigalitas,; opposita recto usui bono- 
rum fortunae quem humanae societatis ordo requirit : qui defectus 
venialis est, dammodo non laedantur alia officia magni momenti, ex. gr. 
se imparem faciendo solvendis debitis vel familiae alendae. Practice 
igitur, sicut non est. obligandus victus ad dandam talem summam, ita— 
nee victor obligari potest ad eam reddendam, etiamsi victus rem tertio 
debitam injuste exposuisset. Cfr. n. 610, 5°. 

Nullum dubium esse potest quin gravissimis peccatis seandalt et 
cooperationis peccent qui publicas aedes aperiunt ludis, in quibus multi 
soleant suum et familiae patrimonium prodigere : unde ad omnimoda 
scelera et ad ipsum suicidium non raro indueantur. Idem dic de iis qui, 
majoris lueri gratia, pecuniam conferunt ad societatem ludorum consti- 
tuendam, quae manifeste vel aequivalenter publica sit. Recte opinatur 
Lehmk. (I. n. 1140) gubernia tales domos tolerare tantum posse ut 
meretricum domos, nempe si haec tolerantia, propteér morum corrup- 
telam, necessaria sit ad majora mala cavenda, et quatenus ad hune 
finem necessaria sit. 


3. DE SPONSIONE. 


662. Sponsio, ut communiter initur, est contractus in quo duo, de 
veritate aut eventu alicujus rei certantes, sibi invicem aliquid spondent 
ut id ejus sit qui veritatem assecutus fuerit. 

Huie contractui applicari possunt, cum debita proportione, omnia 
quae dicta sunt de ludo, quocum magnam habet similitudinem. Insuper, 
ad obligationem in foro conscientiae definiendam, haee notentur : 

1° Controvertitur inter AA. num is qui de futuro eventu certus est, 
sponsionem inire et pignus sponsionis retinere possit. 

Plerique, cum Lugo (1. ¢. n. 81) et S. Alph. (n. 879), autumant id esse 
injustum : quia deficit omnino aequalitas. Nam spes lucri quae alteri 
traditur ab eo qui certus est se fore victorem, ab hoc cognoscitur nullius 
‘esse valoris ; unde hie alterius ignorantia abutitur, haud secus ac si id 
quod optime nosset esse vitrum, venderet pro gemma ei qui gemmam 
sibi vendi existimaret. Alii tamen, ut Sanchez (Cons. Mor. 1. 1. «. 8. 
dub. 13. n. 11), Marres (I. 4. n. 507), Waffelaert (I. n. 713), probabiliter 
opinantur id non esse injustum, dummodo unus se certum esse declaret, - 

alter vero nihilominus spondere velit. Nam hac protestatione sua prior 
_posteriori satis significat non esse in casu locum contractui sponsionis 
oneroso ; si ergo alter spondendo perseverat, debet intendere spon- 
sionem gratuitam seu promissionem dandi, dummodo certa quaedam 
conditio verificetur. 

2° Si objectum sponsionis est illicitum, puta de injuria vel intempe- 
rantia patranda, applicanda sunt dicta n. 584 de contractu turpi. Igitur, 
post patratam rem illicitam, praemium practice nee dandum, nec resti- 
tuendum est. 

3° Lex civilis nostra in eodem censu habet obligationes ortas e ludo 

atque e sponsione. Nempe debitis ex utroque contractu oriundis civilem 
actionem denegat, exceptis tantum moderatis lucris quae oriantur e 
quibusdam ludis ad corporis peritiam et exercitium pertinentibus. 
Attamen nemo actione judiciali repetere potest quod sponte solvit, nisi 
_ victor adhibuerit dolum vel fraudem. (C. C. a. 1965 seqq.) Igitur lex 
civilis obligationes e Judo vel sponsione ortas relinquit quales sunt jure 
naturali. 

4° Si quis luderet cum proposito non satisfaciendi obligationi suae, 
sed utendi beneficio legis, is certe affectu justitiam laederet. Nihilo- 
minus contractus maneret validus, ut contra Lessium (de Just. et J. 
1, 2 ¢. 26. n. 31) opinatur Lugo (I. c. n. 54 seqq.). Ratio est quod, ut 
patet e multis contractibus, puta matrimonii, ad valorem contractus non 
requiritur in contrahente animus exsequendi id ad quod se obligat, sed 
sufficit animus obligandi se ea obligatione cujus contractus est capax. 
Qui tamen nollet se obligare ad solvendum, nullum contractum iniret, 
ideoque certe ad restituendum lucrum teneretur. 

De sponsionibus, aeque ac de ceteris ludis, severius loqui solent 
Jurisperiti, nec immerito : siquidem non inspiciunt, more Theologorum, 
singulos actus spondendi vel ludendi, sed consuetudinem, quae, ob 
aestum lueri, fere necessario cum innumeris fraudibus, abusibus et 
scandalis connectitur, prout lugenda experientia constat, tum in ludis, 
tum in sponsionibus, quae praesertim de equorum cursibus, cum funesta 
ingentium pecuniarum profusione frequentari solent. - 


§ 4. DE SORTITIONE SEU LOTERIA. 


663. Loteria definiri potest : contractus quo singulis, certum pretium 
solventibus, datur jus ad obtinendam rem vel pecuniae summam, si eis 
sortitio faverit. 

Hic contractus per se nihil illiciti continet, ut patet ex iis quae de 
contractibus aleatoriis et imprimis de ludo, quocum loteria magnam 

habet connexionem, dicta sunt. Speciatim autem haec observanda sunt : 

1° Aequalitas in hoe contractu postulat ut certum pretium, quod a 
singulis datur, proportionem habeat cum praemio proposito et spe illud 
obtinendi : quae Spes cum valde exigua esse soleat, facile proportio 
haec violatur. 

2° Plures AA. (ut Gury, [. n. 943 ; Lehmk. I. n. 1137) Spiiiantte justi- 
tiam requirere ut, nisi in opus pium fructus loteriae adhibendus sit, 
lucrum moraliter excedere nequeat id quod loteriam instituens perce- 
pisset, si pecuniam vel merces suas in aliud honestum negotium impen- 


disset. Alii tamen, ut Ball. P. (n. 614), probabilius censent hane regulain— 


esse aequo severiorem : eo quod justitia in contractu aleatorio est in 


aequalitate periculi inter ludentes et in aequalitate spei, non in aequa- - 


litate lucri ex ludo et ex negotiatione. Sic et in ludo, is cui favet sors 
plus lucratur quam eodem tempore cum eadem summa _ negotiando 
lucrari potuisset. Attamen, ubi multum crescit lucrum loteriae, fere 
necessario laedetur aequalitas omnino requisita inter spem et pretium. 
Id non obtinet quando in opus pium fructus loteriae adhibendus est, 
cum participantes tune sponte consentiant ut plus dent quam accipiant. 

Contractus ille natura sua ad multos abusus ducit, ut experientia 
constat. Ideo in plerisque regionibus generatim lege civili prohibetur. 
Ita in Belgio loteriam publice instituere non licet nisi cum facultate 
municipii, auctoritatis provincialis, vel gubernii, prout schedularum 
emissio fit et ephemeridibus nuntiatur tantum in civitate, vel in pro- 
vincia vel in toto regno. (Lex Belgica 31 Dec. 1851) 


S 5. DE LUDIS SEU SPECULATIONIBUS BURSAE. 


664. Ludi Bursae proprie vocantur operationes quae, praesertim in 
Bursa commereii, non numerata, sed credita pecunia peraguntur. 

Versari possunt tum cirea valores qui creditum repraesentant, ex. gr. 
acliones et obligationes Status, civitatis, societatum, ete., tum circa 


mercimonta, ex. gr. cafaeum, frumentum, etc. Distinguuntur operationes” 


ad terminum (a terme) et operationes ad praemium (& prime). 
‘Th operationibus ad terminum emuntur valores vendunturve merces 


ita ut pretium solvendum sit tantum post certum tempus, nempe die 


qui liquidationis dicitur et pro variis locis varius est, puta primus vel 
decimus quintus mensis ; pretium autem, quod perpetuis mutationibus 
obnoxium est, solvendum erit quale, die liquidationis, in Bursa vigebit. 
Admiscebitur ergo emptioni venditioni speculatio de mutatione quae 
usque ad illum diem contingere potest. Imo plerumque animus contra- 
hentium minime est ul, die statuto, tradantur valores vel merces, sed 
tantum ut ab eo cui mutatio pretii adversetur, differentia alteri solvatur. 


- 

Ita, si pretium auctum est, venditor tradere debet excessum prae illo 
pretio quod die venditionis vigebat ; sin autem minutum est, emptor 
solvere debet discrimen inter pretium praesens et pretium de quo 
convenit. Ex. gr. si quis vendidit obligationes valentes 100, quae die 
liquidationis valeant 102, debebit pro singulis solvere 2 fr., dum jus 
habebit ad aequalem compeusationem si eadem die jam non valent 
ulsi 98. 

In operationibus ad praemium, emptor sibi reservat jus rescindendi 
contractus die statuto, puta pridie liquidationis ; quod si faciat, cedere 
debet venditori certam summam quae praemii nomine vocatur ; sin 
autem declarat velle se ut contractus maneat, emptio venditio quae 
prius facta erat conditionate, fit absoluta. Quandoque etiam venditori 
simile jus rescindendi contractus, sub conditione ut praemium emptori 
relinquat, conceditur. - 


-665. ASSERTA. I. Speculationes Bursae. si in se et singillatim 
inspiciuntur, justitiae non adversantur. 

Etenim operationes ad terminum, etiamsi sine ullo animo valores 
mereesve emendi et vendendi fiunt, nihil aliud sunt nisi Sponsio de 
pretii augmento vel decremento (jouer a la hausse, a la baisse) : quare, 
licent, sicut sponsiones, modo hujus contractus conditiones in iis ser- 
ventur. Operationes ad praemium sunt venditiones ad creditum. cum 
speciali jure, quod emptori relinquitur, rescindendi contractus : modo 
praemium non excedat id quod rationabiliter pro hoc jure exigi possit, 
nihil injusti in iis apparet. 

Neque per se wllam injustitiam continere videntur contractus qui, 
tamquam accessorii, saepe adduntur operationibus ad terminum, dum 
eaedem ad ulteriorem diem prorogantur, soluto certo pretio pro pecunia 
virtualiter mutuata (report) vel pro valorum locatione (déport). (Ball. P. 
n. 624) Horum contractuum naturam fusius explicatam videsis apud 
Gury, Casus Conse. I. de Emptione, cas. 17, et Antoine, Cours d’éco- 
nomie sociale, p. 367 seqq. 


II. Consuetudo vacandi ludis Bursae, propter lucri capiendi facilita- 
tem, natura sua in multas injustitias impellit. Praecipuae sunt : 

1° Sparguntur falsi rumores ex. gr. de statu prospero vel calamitoso 
alicujus regni, societatis, ete., vel alii doli adhibentur quibus pretium 
valorum vel mercium crescat vel minuatur. 

2° Tanta summa his plane aleatoriis negotiis exponitur ut periculum 
oriatur amittendi ea quae requiruntur ad satisfaciendum creditoribus et 
ad familiam alendam. 

3° Ineuntur hujusmodi speculationes dum probabiliter praevidetur 
bona propria non suflicere ut differentia (si fortuna adversa fuerit) sol- 

vatur. Hoe enim aperte adversatur aequalitati, nisi alter ‘contrahens 
labilem statum compartis noverit. 

4° Coemuntur magno numero valores et hoc quasi monopolio efficitur 
ut pretium artificiose ultra vel citra realem valorem’ augeatur vel 
minuatur : unde non raro aliorum multorum ruina sequitur. (Lehmk, ky 
n. 1136) 

Propter haec et alia mala, quae in universam societatem ex hac ludo- 
rum Bursae consuetudine dimanant, merito a multis postulatur ut civili 
lege hujusmodi contractus mere aleatorii prohibeantur. 


SECTIO Ill. —- DE SUCCESSIONE HAEREDITARIA. 


666. Quaecumque ad successionem defuncti pertinent et a Theologo 
Morali cognoscenda sunt, hic simul proponentur, quo facilius totum hoe 
argumentum mentis oculis pateat. Theoretice loquendo, neque sueccessio 
ab intestato, neque testamentum inter contractus recensenda sunt : 
testamentum tamen prope ad donationem gratuitam accedit. De utraque 
hac suecedendi ratione singillatim agemus : imprimis de successione 
ab intestato, quae in Jure moribusque nostris primatum obtinet; deinde 
de successione ex testamento, quae in Jure Romano quasi regula gene- 
ralis exhibetur, ideoque etiam ab antiquis DD. praecipue explicari solet. 


CAPUT I. 


DE SUCCESSIONE AB INTESTATO. 


= . 
§ 1]. PRINCIPIA GENERALIA. 


66'7. I. Ex ipso jure naturae videtur competere jus descendentibus et 


proxime consanguineis defuncti ut im ejus bona succedant, saltem nisi 


legitime ab eo exclusi fuerint. : 

Etenim familiae singulae, e quibus societas politica conflatur, ex ipsa 
divinae Providentiae dispositione, serie generationum indefinita conser- 
vantur et propagantur. Hance autem conservationem et propagationem, 
tamquam elementum essentiale, ingrediuntur bona familiae propria : 

~ nulla enim stabilitas in morali et physica ejusdem evolutione haberetur, 
si bona ab una generatione ad alteram,saltem quoad maximam partem, 
non transmitterentur, sed fierent primi occupantis vel a Statu arri- 
perentur. (1) _ 

' Hoe tamen asserto minime negatur ampla facultas, quae legi civili 
competit, strictius determinandi qua ratione haec bona ad consangui- 
_neos devolvantur, statuendi gradum consanguinitatis ultra quem bona 
non jam familiae, quae quasi evanuit, sed Statui tribuantur,etc., sicut in 
omnibus Juribus usu venit. 


II. In Jure nostro consanguinei succedunt defuncto usque ad 
12°™ gradum, ita tamen ut gradus propinguior excludat remotiorem, 
nisi cum lex remotiores admittit tamquam proximiorem repraesen- 
tantes, ex. gr. nepotes (neveux) pro fratre vel sorore defuncta. 

Gradus isti e numero generationum deducuntur. In linea directa 
(perinde atque in Jure Canonico) tot sunt gradus quot sunt generationes 
inter personas : sic filius in primo, nepos (petit-fils) in secundo gradu 
versantur relate ad patrem et avum. In linea vero collaterali, tot sunt 
gradus quot sunt generationes inter unum consanguineum et parentem 
communem, et inter hune alterumque consanguineum : sic duo fratres 
in 2°, avunculus et nepos in 3°, consobrini germani in 4° gradu versantur. 
(C, C. aa. 735-738) Haec computatio civilis pro linea collaterali multum 
differt a computatione canonica, de qua dicetur Vol. II. np. 477. Quanam 
autem ratione inter varios haeredes bona defuncti sint distribuenda, 
videsis C. C. aa. 731-766. Res enim est satis intricata, nee directe ad 
nos spectat. 

Filii naturales nullum jus ad haereditatem parentum habent, nisi fue- 
rint legaliter recogniti: Quod si factum fuerit, videndum utrum adsint 
patris vel matris legitimi descendentes an non. Si adsunt, illegitimus 
jus habet ad tertiam partem haereditariae portionis quae ipsi obtigisset 
si fuisset legitimus; si non adsunt, sed manent ascendentes vel fratres 
aut sorores patris vel matris, jus habet ad dimidiam partem ejusdem 
portionis; quodsi neque tales consanguinei adsunt, jus habet ad dodran- 
tem ejusdem portionis. Imo tota haereditas ad eum devolvitur, ubi 
pater vel mater nullum consanguineum intra 12" gradum relinquit. 
(C. C. aa. 756-758) Adulterinis autem et ineestuosis (juxta sensum legis 
civilis) conceditur tantum jus ad alimenta, seu ad ea quae victui et edu- 
cationi necessaria sunt. (aa. 762-764) 

Si defunctus nec consanguineos intra 12" gradum, nec liberos natu- 


(1) Cfr. Philosophos morales de hoe argumento fusius scribentes, puta inter 
nuperrimos Theod. Meyer, S. J. La question ouvriére et les principes fonda- 
mentaux de la Sociologie chrétienne (1893), ¢. 8. 

rales relinquit, bona ejus devolvuntur ad conjugem superstitem, dum-| 
modo divortium non instituerit. (a. 767) 

Tandem, deficiente et conjuge, bona devolvuntur ad Statum. (a. 768) 
Attamen hujusmodi bona potius ut derelicta (a. 539) quam jure haere- 
ditatis a Statu oceupantur. Quare qui ea praeoccuparet, modo certus 
foret nullum exstare haeredem defuncti, non Jaederet justitiam com- 
mutativam, sed solam obedientiam justae legi debitam. (Marres, 1. 1. 
n. 281; Carriere, de Just. t. 2. n. 570) 


668. III. In Jure nostro quidam incapaces, quidam autem indigni 
suecessione declarantur. : 

Incapaces sunt quicumque non exstant eo tempore quo successio ape- 
ritur, nempe qui nondum concepti sunt vel qui partu immaturo eduntur 
ita ut vivere nequeant. (C. C. a. 725) 

Indignus vero declaratur qui damnatus est eo quod mortem defuncto 
intulit vel inferre conatus est, vel qui contra eumdem capitalem accusa- 
tionem tulit, quae calumniosa est judicata, ete. (C. C. aa. 727, 1046) 
Attamen haec indignitas a judice est declaranda : quare licet haeredita- 
tem servare, donec judex ad eam abdicandam obliget. 


§ ~. DE ACCEPTATIONE VEL REPUDIATIONE’ SUCCESSIONIS. 


669. I. Nemo tenetur ad sueccessionem acceptandam. (C. C. a. 775) 
Quodsi acceptare vult, duplici ratione id facere potest : pure et simpli- 
citer vel sub beneficio inventard. (a. 774) 

Praecipuus effectus hujus posterioris acceptationis est quod haeres 
non obligatur ad solvenda defuncti debila, nisi quatenus id ferunt haere- 
ditatis vires. (a, 802) 

Probabilius, ad forum conscientiae quod attinet, haeres qui simpliciter 
haeredilatem acceptavit, non tenetur ad dehita ultra vires haereditatis 
solvenda, etiamsi a judice ad hoc cogeretur. Ratio est, quod lex falso 
supponit in acceptante hune animum se obligandi ad talem solutionem ; 
deinde saepe sine magnis incommodis, dedecore familiae et quadam 
injuria defuncti, recurri nequit ad cautionem lege praestitutam, i. e. ad 
acceptationem sub beneficio inventarii, quando nim. non constat viribus - 
haereditalis praevalere debita. Creditores tamen, ob contrariam multo- 
rum AA. sententiam et periculum fraudis, solutionem petere et solutum 
retinere possunt: siquidem juri suo certo propter haeredum jus proba- 
bile renuntiare non debent. (Marres, ]. 1. n. 371 seq.) 


II, Extra casum quo vires debitis superantur, tenentur haeres et qui- 
cumque titulo universali haereditatem adit, ad omnia debita et onera 

realia defuncti sustinenda ; verum qui titulo particulari legatum obtinet, 
nullam partem in debitis oneribusque habet, praeter hypothecam quae 
rei immobili legatae adhaereat. (a. 870 seq.) 

Singuli autem haeredes vel legatarii titulo universali ad solvenda 
debita contribuere debent pro rata partis quae singulis ex haereditate 
obtigit. Qua ratione haec contributio practice efficienda sit, explicat C. C. 
a. 872 seq. 


S 3. DE COLLATIONE DONATIONUM ET LEGATORUM. 


670. Ex dispositione Juris nostri, quicumque fit haeres ab intestato 
referre debet in massam, quae inter plures cohaeredes dividatur, quid- 
quid a defuncto per donationes inter vivos directe vel indirecte accepit ; 
similiter legata peculiaria sibi facta in eadem massa relinquere debet. 
Attamen ab hae collatione facienda liber declaratur,si constat defunctum 
voluisse ut hane immunitatem haberet, dummodo legitima pars haere- 
dibus necessariis servanda non laedatur. (C. C. a. 843 seqq.) Nempe lex 
civilis praesumit defunctum voluisse ut haeredes aequalem partem in 
haereditate accipiant, nisi de contraria ejus voluntate constet. 

Non omnia tamen dona huic obligationi subjacent. Ita excipit ipse C. C. 
(a. 852) expensas factas pro alimentis, educatione vel tirocinio (appren- 
tissage) haeredis; jubet vero referri ea quae data sunt ut haeres com- 
mercium incipiat vel novam familiam fundet (établissement), vel etiam 
ad ejus debita solvenda. (a. 851) A collatione iterum excipiunt plures 
Jurisperiti quae soluta sunt pro debitis mere naturalibus, ex. gr. per 
Indum contractis. (Laurent, Cours él. de Droit civ. t. If. n. 178) Pecunia 
data ad filium a militia redimendum videtur per se subjacere collationi, 
nisi summa sit valde modica respectu haereditatis, vel redemptio illa 
cesserit potius in commune familiae quam in unius filii bonum. (Waffe- 
laert, t. I. n. 220) 

Fructus autem et reditus rerum donatarum non sunt referendi nisi a 
die qua aperta est successio. (a. 856) Secus enim donationes nullius 
forent effectus. . 

Omissis pluribus aliis statutis, quae a. C. C. (ll. cit.) exhibentur et 
potius ad civile forum spectant, pauca quaedam notabimus de collatio- 
nis obligatione in foro conscientiae. 

{° Ante sententiam judicis, non datur obligatio referendi quidquid 
donator voluit absolute donare, remissa explicite vel implicite collatio- 
nis obligatione, saltem quando portio legitima haeredibus necessariis 
salva manet. Cfr. n. 677, Sic implicite dispensaret a collatione qui daret 
magham pecuniae summam, commendando ne umquam haec donatio 

aliis iamiliae membris manifestaretur. Sententia autem judicis, qua col- » 
ratio querumdam bonorum mandetur, servanda est e stricta justitia, 
o'jam in eonscientiae foro. “ag 
2° Si nulla probabili ratione de selunttats absolute donandi constaret, 
collatio facienda esset, petentibus haeredibus. etiam ante judicis senten- 
tiam : lex enim ipsis hoe jus tribuit, nec quidquam injusti continet,cum 
defunctus potuisset absolute donare si voluisset. Si non peteretur colla- 
tio ab haeredibus, non esset facienda, nisi donatarius se expresse ad 
eam faciendam obligasset: nam lex haeredibus tribuit jus quo utantur, 

si velint. 

3° Possunt parentes cum liberis suis inire contractus per se validos 
ut collationi subjaceant quae, vi solius legis civilis, eidem non subjace- 
rent, puta quae pro ipsorum educatione, excessu omnino extraordinario 
prae ceteris liberis, expendunt. Attamen minores talibus contractibus . 
non ligantur, nisieos majoritatem adepti ratos habuerint. (Marres, |. 1. 
n, 279) 

DE TESTAMENTIS. 


S 1. DE NATURA TESTAMENTORUM. 


671. I. De origine juris testandi duplex sententia probabilis inter 
ipsos Theologos Morales agitatur. Omnes quidem consentiunt jus natu- 
rae suadere ut homini facultas concedatur ,determinandi ad quem . 
ipsius demortui bona devolvantur, sed alii hane facultatem ex solo jure 
naturae stricte probart autumant; alii existimant necessarium esse ut 
lex positiva eam intrinsece absolvat. Controversia autem potissimum — 
agitatur de ultima voluntate qua bona conferantur iis qui ad familiam 
testatoris non pertineant. Etenim vix in dubium vocari potest jus, quod 
cuilibet competit, rationabiliter determinandi quomodo ipsius bona inter 
familiae ipsius membra sint dividenda, potissimum ubi agitur de patre- 
familias bona sua inter liberos suos dividente. Talem determinationem we 
sapienter fieri per solam legem civilem, impossibile censemus ob nimiam 7 
varietatem adjunctorum quae occurrere solent. mere a 

Praecipua ratio opinantium. testamentum, etiam in favorei axtianaoe” Ra pi 
rum conditum, solo jure naturae valere, deducitur ex ejus necessitate ad 31 

efficaciter obtinendos fines ad quos bonorum divisio inducta est. Pluri- 
mum enim enervaretur stimulus ad laborandum hac divisione additus ; 
minueretur sapiens parcimonia ; multa consilia utilissima, quae stabili- 
tatem humana vita majorem poscant, omitterentur, ete., si testandi 
facultate homines carerent. Accedit auctoritas veterum DD. qui com- 
muniter testamento formis legalibus destituto naturalem obligationem 
inesse affirmant. (Reiffenst. in |. 3. Deer. t. 26. n. 280) Verum, cum 
multa sint in hoe jure naturali incerta quoad rationem illius exercendi 
et limites intra quos contineri debeat, ne in detrimentum societatis 
vergat, certo agnoscenda est legislatori civili facultas hos limites deter- 
minandi certasque conditiones exigendi, sine quibus expressio ultima- 
rum voluntatum sit, etiam in foro conscientiae, invalida. 

Qui vero opinantur ultimas voluntates non esse omni: ticmas sine 
legis positivae adminiculo (Schmalzgr. in |. 3. Decry. t. 26. n. 4; Ball. P. 
n. 695 seqq.), nituntur potissimum hae ratione: nemo potest, spectato 
solo jure naturae, de bonis suis disponere pro tempore pro quo jam 
non habet ullius rei dominium, vel jus suum transferre in alium pro 
quo tempore juris omnino incapax est. Haet ratio potissimum valet 
ubi bona per testamentum transmittuntur ad extraneos, ac proinde 
invocari nequit jus quod familiae, e necessitate sese convenienter ope 
illorum bonorum propagandae, competit. 


II. Testamentum definitur in Jure nostro: actus quo testator pro 
tempore mortem ipsius secuturo de totalitate vel de parte bonorum 
suorum disponit, et quem revocare potest. (C. C. a. 895) Actus est, non 
contraclus, qualis est donatio: quia legatarius nullatenus in testamento 
intervenit. i 

Nullum discrimen ponunt leges nostrae inter haeredem ex testamento 
et legatarium. Distinguunt in dispositionibus testamentariis tres species 
quibus tidem effectus tribuuntur, sive sub nomine institutionis haeredis, 
sive sub appellatione legati factae sint, nempe : 

1° Legatum universale (legs universel), quo testatur uni vel pluribus 
personis universa bona sua relinquit. 

2° Legatuni titulo universali (legs a titre universel), quo partem 
aliquotam (quote-part) bonorum, de quibus disponere potest, alicui 
relinquit, puta dimidiam vel tertiam parlem, omnia mobilia, ete. 

3° Legatum titulo particulari, quo reliquae omnes dispositiones com- 
prehenduntur. (C. C. aa. 1002, 1003, 1010) 


672. III. Medium inter testamentum et donationem inter vivos 
occupat ea quae dicilur donatio mortis causa. Nam cum donatione 
inter vivos in eo convenit quod, vivente donatore, jam tribuit donatario 

jus ad rem vel etiam in re: quod in testamento minime obtinet. Cum 
testamento auten) eatenus congruit quatenus semper ad nutum donantis 
revocari potest, dum donatio inter vivos est essentialiter irrevocabilis. 
Hane donationem approbat Jus Canonicum, Romano adhaerens: unde, 
si fit ad causas pias, certe valida est, 

Donationem mortis causa sustulit Jus nostrum. (C. C. a. 893) Proba- 
bilius tamen, in foro conscientiae, manet contractui naturali sua vis “4 - 
nativa donee a judice rescindatur. (n. 594) Hine, ante sententliam judi- 
cialem, quae servanda foret, is cui donatio mortis causa facta esset, rem 
donatam sibi vindicare vel jam acceptam retinere posset; is vero qui 
haereditatem accepissel, non posset obligari ad rem propter hujusmodi 
donationem tradendam. (Gury, I. n. 835) Neque, in hae opinione nostra, 
multum refert, pro foro conscientiae, discernere utrum donatio cei 
dicenda sit inter vivos an mortis causa. 

Si quis alteri donat aliquam rem mobilem, post ipsius mortem occu- 
pandam, puta monilia vel pecuniae summam, haec censenda est donatio 
inter vivos et irrevocabilis. Quare post mortem licet donatario rem 
occupare, etiam occulta compensatione, si aliter ab haeredibus obtinere 
non posset, et, si adigitur ad jurandum se nihil ex haereditate sustulisse, 
id juramento asserere potest, intelligens nihil quod non esset suum. 
Cavendum tamen ne mera promissio donandi vel legandi pro vera dona- 
tione accipiatur, sicut, avaritia impellente, facile contingit. (Gury, I. 


n. 837) 


§ 2. DE CONDITIONIBUS AD VALOREM TESTAMENTI REQUISITIS. 


6'73. I. Ex jure naturali requiritur ut testator, eo momento quo 
testamentum condidit, fuerit mentis plene compos, neque vi, metu dolove 
ad illud condendum adactus sit. Est enim quasi donatio gratuita, quae 
plenam libertatem postulat. 


II, Ex jure civili, iidem qui inhabiles sunt ad donandum, paucis 
mutatis, etiam ad testandum incapaces declarantur. Cfr. n. 610. Attamen. 
uxor plenam et independentem testandi facultatem habet (C. C. a. 905); 
minor testari nequit ante 16"™ aetatis annum completum : a quo tempore 
disponere potest de dimidia parte bonorum quae, si major foret, testa-. » 
mento legare posset. (a. 903 seq.) Testari nullatenus possunt interdigtic-< ) 

Si quis ita lege prohibitus testaretur, testamentum, in foro econscien- 
tiae, maneret validum, donec a judice rescinderetur, dummodo condi- 
tiones jure naturae requisitae adessent; si minor summam de qua ex art. 
cit. disponere potest, transgressus est, testamentum, etiam civiliter, 
valet, sed ad limites legitimos reduci potest. 

III. lidem qui lege civili declarantur incapaces obtinendi jura per 
donationes, ea neque per testamenta acquirere possunt. (C. C.aa.907-911) 
In foro conscientiae, de talibus testamentis dicendum est quod supra 
(n. 610) de donationibus, eisdem personis physicis vel moralibus factis, 
statuimus. 


».6'74. IV. Testamenta ad causas profanas, quae carent aliqua for- 
malitate legibus civilibus sub poena nullitatis requisita, probabilius, in 
Jure saltem nostro, valida sunt donec a judice rescindantur. 

Ratio est, quod talium actuum valor plane pendet a voluntate legisla- 
toris qui, si voluerit, potest eos irritos facere, ante omuem sententiam 
judicis. Jamvero, secundum probabiliorem interpretationem Jurisperi- 
torum (cfr. Marres, 1. ]. n. 368 seqq.), mens legislatoris nostri et aliorum 
recentiorum est ut testamenta, sicut donationes, sint tantum irrita post- 
quam judex ea nulla esse declaravit. Probabilis tamen est sententia con- 
traria, quam multi AA. hodierni sequuntur, sive quia existimant mentem 
legislatoris nostri esse ut hujusmodi actus omni vi careant (Waffelaert, 
I. n, 544), sive quia sequuntur opiniones veterum, quorum multi testa- 
menta hujusmodi, sub Jure Romano, tamquam prorsus invalida habe- 
bant. Omnes tamen utriusque opinionis probabilitaten agnoscunt. 
(S. Alph. n. 927) 

Hine pro praxi sequentia notasse juvabit : 

1° Is cui favet testamentum informe, sed jure naturae validum, 
assumere potest bona defuncti, dummodo de istius voluntate, quacumque 
ratione, scripto vel verbo tenus, certo constet, nec tenetur haeredem 
ab intestato de vitio testamenti admonere. Antequam rescissio a judice 
fiat, non tenetur ex justitia haeredi, etiam petenti, bona defuncti resti- 
tuere ; ex caritate tamen teneri potest, si vitium est manifestum et 
haeres frustra ad magnas expensas faciendas cogeretur. 

20 Nequil is cui testamentum informe favet, fraudem adhibere qua 
impediat ne judex sententiam justam edat, ex. gr. supplere propria manu 
chirographum in testamento holographo (Gury, I. n. 819) : haeres enim 
jus strictum habet ne mediis injustis ab hac sententia obtinenda impe- 
diatur. . 

3° Cum Lessio (1. 2. c. 19. n. 22), Lugo (disp. 16. n. 95) aliisque opina- 
_. mur, licere occultam compensationem ei cui favet testamentum informe, 
“nulla judicis sententia irritatum ; id enim hodie tanto verisimilius est 
“que magis probabile est, sub Jure nostro pluribusque modernis Codici- 
bus, tale testamentum esse validum, donec a judice rescindatur. 

4° Sententia a judice lata contra testamenti valorem omnino exsecu- 
tioni mandanda est, etiam in conscientiae foro. Cfr. n. 594. 

5° Per se licet haeredi ab intestato aggredi coram tribunalibus testa- 

mentum informe. Excipe, si ipse testatori adhue viventi promisisse t 
quaedam legata informia a se impletum iri, testator autem, propter hance 
promissionem, ab iisdem legatis legitima forma conscribendis abstinuis- 

set: teneretur enim ad implendam conditionem sub qua testamentum 
accepisset. A fortiori, in tali hypothesi, exsequi deberet legata pia ad 
quae exsequenda se promissione adstrinxisset. 

N. B. Testamentum, ex Jure nostro (C. C. a. 969), Bee esse triplici 
forma confectum : 

1° Holographum seu quod totum propria testantis manu conseriptum 
sit, cum adnotatione diei quo confectum sit et chirographo testatoris. 
(a. 970) Hoe chirographum, post reliqua omnia, apponendum est, seu 


expressis nomine et cognomine testantis, seu saltem ea ratione qua tes- 


tator solebat nomen suum exarare. Lex autem non requirit ut adseriba- 
tur quo loco testamentum conditum sit, neque ut certa quadam charta 
vel forma conficiatur. 

20 Authenticum seu per actum publicum. Hoc accipiendum est vel a 
duobus notariis coram duobus testibus, vel ab uno notario coram 
quatuor testibus. Plura videsis C. C. aa. 971-975. 

3° Mysticum seu secretum. Hoc, vel a se vel ab lio scriptum, 
testator clausum ac sigillatum notario, coram sex saltem testibus, 
exhibebit ; id autem quod in hae charta continetur, testamentum suum 
esse declarabit. Plura videsis C. C. aa. 976-980. 

Formalitates quasdam pro extraordinariis adjunctis statutas videsis 
C. C. a. 981 seqq. 


675. V. Testamenta ad causas pias in foro conscientiae semper 


valent et implenda sunt, quotiescumque, ex principiis Juris Canonici, 
clare-constat de testatoris voluntate. [d autem regulariter obtinetur per 
concors duorum testimonium, quicumque illi fuerint ; potest quoque 
eadem certitudo aliis probationibus, ex. gr. scriptura qua indubie expri- 
matur ultima testatoris voluntas, obtineri. Non cogit tamen unius testis, 
etiam integerrimi, puta confessarii, assertio. Jamvero censenda est ad 
causam piam facta omnis dispositio qua bona, principaliter ob honore m 
Dei animaeque salutem, relinquuntur pauperibus vel ecclesiis, monas- 
teriis ceterisque institutis ad cultum divinum vel pauperum subsidium 
erectis. (Reiffenst. in I. 3. Deer. t. 26 n. 137) 

Ratio hujus asserti est quod testamenta ad causas pias, cum finem 
supernaturalem respiciant, privative legibus ecclesiasticis subsunt, 


propter jus quod Ecclesiae competil bona temporalia independenter a | 


Statu ‘acquirendi et possidendi in ordine ad finem suum. Atque 


Alexander III (Decr. 1. 3. t. 26. c. Relatum) decreto quod, saltemp er 
consuetudinem, ad universam Ecelesiam extensum est, statuit testa- ~_ 


\ 

menta ad causas pias valida esse, quotiescumque coram duobus vel 
tribus testibus condita sint. Neque legem illam in desuetudinem abiisse 
patet, tum e consensu DD. fere omnium, etiam recentiorum, in hane 
doctrinam, tum e responso S. Poenit. 23 Jun. 1844 declarantis haeredem 


teneri in conscientia ad implendam voluntatem testatoris certo cognitam 


e scripto privato, in quo ei commiserit curam exsequendi legatum ad 


-eausam piam. (1) _ * 


Imo etiam, si supponatur non valere jam donationes pias nisi scripto 
legaliter valido factae sint, plurima illa Instituta pia, Congregationes 
religiosae, sodalitia etc., quae ab Keclesia agnoscuntur tamquam capacia 
acquirendi per testamentum, practice, ob injustas legum civilium dispo- 
sitiones, hoc jure privantur. Etenim, cum plerique codices hodierni nul- 
lam agnoscere velint his institutis acquirendi facultatem, testamenta in 
eorum favorem confecta, quacumque forma fiant, invalida erunt. 
Absonum autem foret iis vim obligandi in conscientia tribuere ubi 
formis legalibus confecta sunt, et eamdem denegare ubi iisdem carent : 
siquidem, ob injuriam Status, denegantis iis Institutis acquirendi capa- 
citatem, actus civiliter aeque nullus est ubi adhibentur solemnitates 
atque ubi negliguntur. 

Ideo non censemus probabilem esse sententiam eontrariam, quam 
fere solus inter modernos, post paucos’ veteres Canonistas, instaurare 
conatus est D’Annib. (II. n. 339. nota 30) Frustra enim contendit 
Alexandrum III in cit. Deer. locutum esse tantum ut regem temporalem, 
eo quod data est ad judices Velitrenses, quae urbs intra Status Pontifi- 
cios sita est : nam, cum agatur de re quae sit sub spirituali R. P. potes- 


tate, potuit ad omnes regiones catholicas hoe statutum extendi, atque 
de facto extensum esse patet e communissima veterum AA. sententia et 


(1) S. Poenit. propositus fuerat iste casus: “ Eudorius coelibatarius, haere- 
dibus necessariis destitutus, graviter decumbens, ut animae suae consulat, 
statuit partem bonorum in pia opera erogare. Ad hune finem Bonifacium legata- 


rium universalem instituit per testamentum debitis vestitum formis. Scriptum 


autem privatum Bonifacio tradit inquo piam manifestat voluntatem, postu- 
latque ab ipso ut eamdem fideliter exsequatur. Bonifacius vero, mortuo Eudorio, 
haereditatem integram servat, ex eo quod testamento valido illam teneat. ., 
Responsum fuit : “ Bonifacium teneri in conscientia ad implendam volun- 
tatem Eudorii certe cognitam, pro foro conscientiae. , Hujus responsi vim 
frustra elidere conatur Haine (Theol. Mor. De Contract. gq. 53), dum asserit 
de obligatione Bonifacii constare, etiamsi non sint exsequendae dispositiones 
piae formis legalibus carentes, quia praecesserat in casu contractus innomi- 
natus quo Bonifacius se obligaverat ad exoneranda pia legata, si Eudorius eum 
testamento legitimo institueret legatarium suum universalem. Nam de con- 
sensu Bonifacii in hane conventionem nihil dicitur in casus expositione : quin 
etiam S. Poenit. in responso suo clare indicat rationem obligationis esse, juxta 
sententiam communem, voluntatem Eudorii certe cognitam. 

tribunalium praxi. Nee propterea admittendum est in nostra sententia 
(ut D’Annib. objicit) : idem tenendum esse de causis profanis, eo quod 
similem dispositionem eodem tit. c. 10 idem Alexander III ediderit. 
Nam antiquitus haec decretalis universaliter recepta non fuit: sic 
Schmalzgr. (in h. t. n. 833 seqq.) eam in Germania nullam vim habere — 
asserit. Hodie autem luce clarius est Ecclesiam nullam hujusmodi — 
potestatem exercere velle in causas profanas. Quare apparet manifesta 
discrepantia cum dispositione R. P. de causis piis. 

Igitur legata pia, in testamento formis legalibus destituto, valorem 
suum servant. Attamen prudenter procedendum ne sine fractu pertur- 
betur bona fides eorum qui sibi persuaserint, praesertim postquam 
judex testamentum irritum esse statuerit, obligationem legata pia exse- 
quendi evanescere. 


< § 3. DE HAEREDIBUS NECESSARIIS ET PORTIONE LEGITIMA. 


676. Jus civile omnium gentium, quamvis facultatem testandi agnos- 
cat, solet huic facultati certos limites apponere, vetando ne quidam, qui 
ab intestato succederent, penitus a testatore excludantur. Hi dicuntur 
haeredes necessarii, et varii sunt pro vario Jure, sicut etiam varia est 
haereditatis pars quam ipsis lex civilis reservat. Eadem reservatio, 
saltem in Jure nostro, pariter statuitur pro facultate donandi inter vivos, 

De hoe argumento hae sunt praecipuae Juris nostri dispositiones : 

1° Qui moriens unum liberum legitimum relinquit, disponere potest 
de dimidia parte bonorum suorum; qui duos relinquit, de tertia; qui tres 
pluresve, de quarta parte. (GC. C. a. 913) 

2° Secundum communem opinionem Jurisperitorum, contradicentibus 
aliis (Laurent, Cours él. t. II. n. 234), pater vel mater filio illegitimo 
legaliter recognito auferre nequit illanmy partem quae ad eum deveniret 
si pater vel mater ab intestato moreretur. Cfr. n. 667. — 

3° Qui moriens nullum descendentem, sed unum pluresve ascendentes | 
in utraque linea paterna et materna relinquit, disponere potest tantum 
de dimidia parte bonorum suorum; si vero idem ascendentes in una 
tantum linea relinquit, de dodrante disponere potest. (a. 915) 

4° Qui neque ascendentes, neque descendentes relinquit, de omnibus 
bonis suis disponere potest. (a. 916) Uxor enim inter haeredes necessa- 
rios in Codice nostro non recensetur. 


677. QUAER. I. Num peccent qui donationibus vel dispositionibus 
testamentariis legitimam haeredum necessariorum portionem laedant. 

RESP. 1° Probabilius non pececant contra justitiam commutativam. 
Haeredi enim necessario jus strictum ad portionem haereditatis nascitur 
tantum post mortem testatoris. Igitur testator, disponens de re sua, 
nullius jus strictum laedit. Excipe tamen : si mediis fraudulentis, qualis 
foret falsus contractus onerosus, uteretur ad impediendum ne haeres 
necessarius jus suum prosequeretur. Hine etiam illi qui bona accepe- 
runt, modo nulla hujusmodi media fraudulenta adhibita fuerint, tuta 
conscientia servare possunt quae, cum laesione legitimae portionis, acce- 
perint. Sufficit ut permittant haeredes necessarios uti jure, quod iis con- 
fert lex (C. C. a. 920 seq.), petendi reductionem donationum ad partem 
disponibilem : qua reductione concessa, omnino e stricta justitia red- 
dendum erit quidquid eamdem partem excedit. (Marres, |. 1. n. 339 seq.) 

2° Regulariter peccant contra justitiam legalem. Dispositio eniin qua 
lex partem aliquam quibusdam haeredibus reservat, non solum justa 
est, sed quodammodo necessaria ne praesertim liberi legitimi, nimio 
amore parentum erga alios, puta patris erga alteram uxorem ejusque 
liberos, ab omni haereditate excludantur. Alttamen peccatum istud vide- 
tur per se leve; grave foret tantum si haeres necessarius, propter legis 
transgressionem, in inopiam, saltem relativam, conjiceretur. — 

3° Attamen nullatenus peccare videntur qui legitimam liberorum 
laedunt, praecipue favendo uni e liberis prae aliis : 

a) Si aliter impleri nequit aliquod officium quod testatori vel donatori 
aliunde incumbit e pietate, caritate vel justitia, puta parentibus in gravi 
necessitate positis opitulari, honestae educationi filii illegitimi vel etiam 
incestuosi providere. Nequit enim lex civilis imponere obligationem 
quae adversetur officiis e lege naturali oriundis. 

’b) Si quando observantia legis, quae in bonum familiae lata est, in 
ejusdem detrimentum vergeret, puta quia,servata aequalitate,nemo foret 
e descendentibus qui paternum commercium vel agriculturam prosequi 
posset, vel quia unus e filiis brevi omnia dissipaturus esset, dum frater, 
cui plus datur quam lex concedit, merito speratur provisurus ne orotlie 
- gus ille ejusve liberi egeant. (Marres, |. c. n. 341) 

Hujusmodi casus non raro accidunt in iis regionibus in quibus, ut in 
Belgio et Gallia, nimis restricta est libertas, patrifamilias competens, 
bona inter liberos suos partiendi ea ratione quam prudenter ad eorum 
commune bonum expedire censuerit. Experientia enim tam diserte 
docuit nimiam hance restrictionem officere stabilitati familiarum, paternae 
auctoritati et totius reipublicae incolumitati, ut jam pleraeque nationes 
Europaeae ampliorem libertatem parentibus dederint, vel per leges 
ipsas normam statuerint qua fundus paternus in dominio aptioris e des- 
cendentibus permaneat. Hinc, licet leges nostrae nequeant. apertae 

injustitiae argui, non sunt tamen. urgendae quotieseumque earum | 
applicatio in detrimentum familiae cederet. (4) K, 

40 Licet etiam parentibus legitimas haeredum necessariorum portiones: a 
minuere per donationes remuneratorias, quae, sensu stricto, donationem 


liberalem non constituunt. : - : se? 
5° Jam inter veteres DD. ‘utrimque probabiliter disputabatur utrum ey 
easdem legitimas laedere liceret per donationes vel legata ad causas 


pias, dummodo_ haeredes necessarii obtinerent id quod jure naturae 
ipsis relinquendum sit ad honestam sustentationem. (S. Alph. n. 740) 
Opinionem libertati donandi vel testandi faventem a fortiori nune appli- _ 
care li¢et, cum (sallem in regionibus nostris) pars disponibilis multo 
minor sit quam sub Jure Romano, quod jubebat relictum iri filiis tertiam 
bonorum partem, siinon essent plures quam quatuor, et dimidiam, si 
plures forent. Haeredes necessarii qui dispositiones pias, tamquam 
juribus suis nocivas, coram tribunalibus aggrediuntur, certe peccant 
contra justitiam et per se ad restitutionem tenentur, si traudes adhibent. 
Quodsi reapse eorum pars legitima Jaesa est, non videntur peceare 
dum eam justis mediis reclamant : siquidem multi etiam veteres DD, — 
censebant donationes inofficiosas probabiliter reduci posse ad portionem 
disponibilem. Cfr. n. 610; Less. de Just. et J. 1. 2. ¢. 18. n. 112. 
Si quis ex odio vellet solam legitimam filiis relinquere, vel fratres non 
indigentes omnino praeterire, is sub gravi obligandus esset ut hoe odium 
deponeret, hortandus tantum ut illis aliquid amplius relinqueret : nam 
utitur jure suo. (Lugo, disp. 24. n. 175) Nee putaverim graviter pecca- 
turum parentem qui, absque justa causa, uni filio prae aliis faveret, ut 
opinatur Lehmk. (I. n. 1125) : nam, si propterea odia et dissensiones 
oriuntur, id tribuendum est malitiae et avaritiae haeredum, potius quam 
parenti, cujus actio, saltem exterius, est omnino recta. | 


- 
. 


_ 678. QUAER. II. Num testator teneatur ad partem haereditatis 
suae relinquendam haeredibus quibusdam non neeessariis. a 


RESP. 1° Unica datur obligatio gravis, nempe ut fratribus: et soro- | i 
ribus, neenon uxori, relinquatur id quod sufficiat ad gravem ipsorum 
inopiam sublevandam, puta si uxor, hoe subsidio privata, a COMA ORE ek. 


sua decideret. (2) 


(1) Qui plura cupit, adeat ex. gr. Les lois successorales dans W société contem- =F 
poraine, par le Cte pr Boustss. (1890) ee 

(2)-Hoe LOE avertit legislator Belgicus lege 20 Nov. 1896, cujus art. 2. 
ita sonat: “ Le conjoint non divorcé, niséparé de corps, quine suecéde pasala 
propriété, a sur les biens du prédécédé un droit d’usufruit qui est: 10 D’une part = 


d’enfant légitime le moins prenant, sans qu’elle puisse excéder le quart, si le ey 
E ~ # ° + ay 
* Ret tre 

2° Levi quoque obligatione tenetur testator ad levandam necessitatem 
ceterorum cognatorum graviter indigentium. 

Ratio utriusque est, quod pietas ad tale auxilium illis prae reliquis 
pauperibus praestandum sub gravi vel sub levi, pro gradu necessitu- 


_-dinis propinquiori vel remotiori, obligat : quae obligatio sicut in vita, 


ita et in morte urget (S. Alph. n. 946) et, quia indirecte bona defuncti 
afficit, cum iisdem ad haeredes transit. (Lugo, disp. 23. n. 100) : 


679. QUAER. III. Num parentes possint donationes vel legata 


~ facere filiis suis illegitimis. 


RESP. 1° In Jure nostro (C. C. a. 908) irritae sunt, saltem post judicis 
sententiam, omnes donationes. vel dispositiones testamentariae, quibus 
filiis ilegitimis aliquid datur praeter ea ad quae legaliter recogniti jus 
habent secundum legém. (n. 667) 

2° Si parentes fraudibus utuntur ut filiis illegitimis legaliter recog- 
nitis ultra legis concessionem faveant, censent communiter AA. 
(Gousset, Th. Mor. t. I. n. 727) eos peccare contra obedientiam legi 
justae debitam, et illegitimos ad restitutionem teneri. Id tamen valde 
dubium videtur, eo quod, secundum leges nostras, illegitimi qui legaliter 
non sunt agnili, quales sunt regulariter omnes adulterini et incestuosi, 


-habentur ut extranei, ideoque libere accipere possunt quidquid ipsis 


parentes, salvis legitimorum juribus, dare vel legare voluerint. Quare, 
nisi in peculiari casu verum scandalum oriretur e favore praestito 
illegitimis, non censemus parentes dando vel illegitimos accipiendo 
peceare, ne in péjore conditione ponantur legaliter recogniti quam ii 
qui recogniti non fuerint vel etiam, obstante lege (a. 335), recognosci 
non possint. 


S 4. DE LEGATIS ET SUBSTITUTIONIBUS. 


- 680. I. De exsequendis legatis, praesertim titulo particulari factis, 
sequentia pro foro conscientiae attendantur : 

1° Legatum purwm, seu absque conditione factum, dat legatario jus 
in-rem legatam a die qua testator obiit. Attamen rei possessionem inire 


défunt laisse des enfants issus d’un précédent mariage.— 20 De la totalité, quand 
ilne laisse que des collatéraux autres que des fréres et seeurs ou leurs descen- 
dants. — 3° De la moitié, dans tous les autres cas. Si le conjoint est en concours 
avec des successibles appartenant a plusieurs des catégories indiquées aux 
nn. 1, 2 et 3 ci-dessus, la quotité de l'usufruit successoral se fixe en ne tenant 
compte que des successibles a l’égard desquels cette quotité est la plus faible. , 

vel fructus percipere nequit, nisi a die qua rem petierit vel obtinuerit 
ab haeredibus, legatariis universalibus aliisve ad quos_haereditas 
devoluta est. (C. C. aa. 1011, 1014) 

2° Haeres ab intestato vel testamentarius non peccat contra justitiam 


commutativam, si legatarium de legato non monet (saltem quando haec™ 


donatio, ut fere contingit, notario innotuit), vel non sponte ei legatum 
defert. Nam, cum lex statuerit petenti legatario rem legatam esse 
tradendam, haeres, salva justitia, exspectare potest donee petatur. 
(Marres, |. 1. n. 362) 

3° Fructus rei legatae debentur legatario a die obitus, etiam sine ulla 
petitione, si testator diserte in testamento hane voluntatem suam esse 
declaraverit, vel si pensio aut census vitalitius pro alimentis legatus 
fuerit. (a. 1015) 

4° Si legatur res indeterminata, ex.gr. ovis e grege, haeres non tenetur 
ad dandam rem optimae qualitatis ; nequit tamen obtrudere rem quali- 
tatis infimae. (a. 1022) 

- 5° Si quid dandum est pawperibus, nee quidquam aliud per cognitam 


testatoris intentionem determinatur, id distribuere licet iis omnibus qui, — 


secundum conditionem suam, in necessitate versantur ; intelliguntur 
etiam Religiosi Mendicantes et opera pia. Per se etiam praeferendi 
sunt pauperes illius loci in quo defunctus domicilium habuit. et testa- 
mentum condidit. Potest quoque ipse distributor partem talis eleemo- 


synae sibi applicare si revera, sensu supradicto, pauper est, dummodo 
non constet aliunde, ex. gr.e legato quod ipsi personaliter relictum - 


fuerit, id a mente testatoris alienum esse. (Lugo, disp. 24. n. 279 seqq.) 

6° Regulariter quod testator jussit dari pauperibus, non licet totum 
tradere uni, sicut nec licet inter plures dividere quod uni dari jussit. 
Nam plerumque frustraretur defuncti intentio a fine aliquo quem 
obtinere intendebat, ex. gr. ut plures pro anima ejus orarent. Excipe 
tamen, si quando probabiles rationes suaderent ejus intentionem fuisse 
ut libera electio inter utramque modum haeredi relinqueret. (Lugo, l. Cc. 
n. 285 seqq.) 

7° Si quid legatum est pro. consanguineis testatoris, satelliguntar illi 
qui, juxta legem civilem, ab intestato succedunt. (n. 667) Inter hos pote- 
rit haeres quoslibet eligere, omissis proximioribus et pauperioribus, 
quando legatum ejus electioni committitur ; praeferendi autem erunt 
proximiores et pauperiores, quo ordine voc¢antur a Jure civili, quando 
legatum immediate fit pro consanguineis alendis vel dotandis. (Lugo, 
l. ce. n, 289 seq.) Quaedam de legatis conditionatis vide supra (n. 595 
seqq.), ubi de obligationibus accidentalibus contractuum in genere. 


681. II. Substitutio, in Jure nostro (C. C a. 896), intelligitur dispo- 
sitio qua donatarius, haeres vel legatarius jubetur rem acceptam 


iret. 

retinere et tertio reddere. Juxta opinionem communiorem Jurisperito- 


rum, substitutio sensu stricto non habetur quando donatarius ete. 
jubetur rem servare ad tempus determinatum, ex. gr. ad decem annos, 
sed tantum quando eam servare jubetur usque ad mortem suam.(Marres, 
]. 1. n. 330) Nullatenus autem reputatur substitulio ea dispositio qua 
tertius designetur cui conferatur donum, haereditas vel legatum, si 
quando donatarius etc. illud non assequeretur. (C. C. a. 898) Aliter 
omnino substitutionem fideicommissariam Jus Romanum definiebat. 

De substitutione, in Jure nostro, sequentia sufficient ad scopum nos- 
trum : 

1° Jure civili prohibetur et irrita declaratur omnis substitutio, sensu 
supra statuto, ita ut nullum inde jus etiam donatario vel legatario oria- 
tur. (a. 896) Excipiuntur tamen quaedam substitutiones quae patribus 
ac matribus et fratribus ac sororibus permittuntur in favorem nepotum: 
de quibus videsis C. C. a. 1048 seqq. : 

De hac nullitate, quando substitutio ad causam profanam fit, idem 


_videtur dicendum quod supra (n. 674) de testamentis informibus dictum 


est. Hine is cujus interest, potest in conscientia rescissionem hujus 
dispositionis petere ; qui rem substitutione affectam detinet, potest eam 
servare donec haeres eam petat ; hac petitione facta, debet rem haeredi 
restituere : quod faciendum erit etiam ante judicis sententiam, si nullum 
dubium est de nullitate legati ob additam substitutionem. Nulla autem 
obligatio haeredibus vel exsecutoribus testamentariis incumbit ut sub- 
stitutiones exsequantur. Tandem si quaeratur num liceat rem legatam 
accipere cum animo non implendae substitutionis quae legato adjunga- 
tur, utpote lege civili irritatae, censemus respiciendum esse ad _ prae- 
sumptam voluntatem testatoris, a qua legatum omnem vim suam natu- 
ralem ducat : id igitur licitum esse, si praesumi potest voluisse testato- 
rem ut res omnino fieret primi legatarii et secundario tantum intendisse 
traditionem ulteriorem ; illicitum vero, si satis appareat principaliter 
intendisse testatorem ut per manus primi legatarii res ad tertium trans- 


2° Substitutio ad causas_ pias, in foro conscientiae, exsequenda est : 
nam Jure Canonico, quo donationes piae reguntur (n. 675), valida 
habetur. Exemplum habes in eo qui domum suam legat Petro ea condi- 
tione’ ut is moriens eam leget ecclesiae parochiali. Quodsi, ut fit in Jure 
nostro, ipsum legatum ob additam substitutionem irritatur, haeres non 
tenebitur ad exsequendum legatum quatenus profanum est, puta, in 
exemplo dato,ad tradendam domum Petro, sed tantum ad curandum ut 
causa pia obtineat id quod illi, vi testamenti, competit : nullam enim 
aliam obligationem habet quam ut pia dispositio effectum suum sortia- 
tur. Poterit itaque rem legatam, ex. gr. domum illam, in sua vel alioruin 

quorumlibet possessione servare, quamdiu Petrus vivet, aut si id forsan 


impossibile vel piae dispositionis exsecutioni periculosum foret, alia 


ratione aequivalente compensare valorem juris quod causae piae per — 


illam substitutionem concessum sit. Cfr. Waffelaert, I. n. 568 ; fae 
1. 4. n. 333. 


§ 5. DE REVOCATIONE TESTAMENTORUM. ~ 


682. Qua ratione testamentum revocari vel caducum fieri, i. e. effectu — 


suo privari possit, exponit C. C. aa. 1035-1047. Hic tantum quaedam_ 
principia ad forum conscientiae pertinentia de facultate revocandi testa- 
menta subjiciemus : 

1° Per se, ex omni Jure et speciatim nostro (a. 895), testamentum, 
etiam ad pias causas factum, a testatore, quoad vivit, revocari potest. 

2° Promissio non revocandi testamentum, ex Jure civili, est nulla. 
Ideo si quis eam fecit, servat semper mutandi testamenti facultatem, 
etiamsi altera pars, ex. gr. conjux idem pro testamento suo promisisset : 
nam, cum dispositionem illam legislator civilis in materia sibi subjecta 
ad bonum commune tulerit, nequeunt privati se spoliare jure quod illis 
a lege conceditur. Attamen promissio, quae facta esset,.non mutandi 


testamenti nisi monitione praemissa, servanda foret, nisi justa causa _ 


a monitione facienda excusaret. (Gury, Cas. t. I. n. 845 seqq.) 

Quodsi tali promissioni adjectum esset juramentum, certe, in Jure 
nostro, non firmaretur promissio ita ut inde justitiae obligatio nascere-. 
tur; imo, secundum probabilem sententiam, ne religionis quidem 
obligatio ad testamentum non revocandum urgeret. Cfr. n. 599. 


3° Promissio non revocandi testamentum ad causam piam factum, — 


censetur, ex Jure Canonico, valida quando ab homine-acceptata fuit. 


Ab intentione autem promittentis pendet utrum se ad omittendam revo- 
cationem e mera fidelitate, ac proinde sub levi tantum, an e justitia, ac 


proinde, e genere suo sub gravi, obligare voluerit. (u. 607) 


Quodsi promissio haec juramento firmata sit, Jure Canonico et Romano 


convalescit. Ideo habebitur gravis obligatio, saltem ex religione, ad 

testamentum non revocandum:a qua tamen obligatione dispensare 

poterit qui facultatem habet relaxandi vota et jwamenty. (Marres, |. 1. 
n. 348) 


ERRATA PRAECIPUA 


_ 


; cA Pag. 21, lin. 7-8 (Lugo, De Ine. ete.) lege (Lugo, De Sacram. in gen. disp 8, 


‘- c ; seet. 5) 
5A » 88, , -4 (12: ¢.5.8.4)_ » (4.2 q.6.a.4,) 
“x eee teres 2-0, 1. Bay, 19, ad.2. Aes 129g. 40, as os ado, 
- » 65, , 20, (Syst. mor. n. 77) »  (Syst.mor. n. 76) - 
: pee 18-1: 69,5 = » 1.67. 
: , 74, , 35,in ipsum unam » ipsum in unam - 
| » 80, , 37,n. 592. yn. 602. 
Ms 99, » 32,Viam vim 4 
» 202; , 21, mortale v. genere ¢ mortale ex genere 
_ IA, , 13, Nont sunt ey Non sunt 
» 337, » 9, egressi y  ingressi 
yy 3872, , 128, cadered »  cadere 
, 490, , 8,a diffamato a diffamante 
Papeete Pat, AA; IDSIS. “= nt? ipsi 
£ Fo | onary | domin »  domini 


5 ee (ORG, he 12, vetustae valorem — ns rei vetustae valorem , 
_» 636, , 13, Theol. Mor. pertinet , Theol. Mor. pertinet (1) 


PRAEFATIO PRIMAE EDITIONIS 
EXPLICATIO PRAECIPUORUM SIGLORUM . 


INDEX SYNOPTICUS 


VOLUMINIS PRIMI. 


PRAEAMBULA 


CaPurT 
CaputT 
CApPuT 


Carport 


CapurT 


CaputT 
CAaPput 
Caput 
CapPut 


THEOLOGIA MORALIS GENERALIS. 


Tractatus I. De actibus humanis, 


I. De natura actuum humanorum 

II. De voluntario et involuntario . 

III. De iis quae voluntarium tollunt vel minuunt . 
§ 1. Deignorantia . 
§ 2. De concupiscentia 
§ 3. De vi 
§ 4. De metu . 

IV. De moralitate. 


§ 1. De essentia moralitatis 
§ 2. De fontibus moralitatis . . : ; 


V. De merito 


Tractatus II. De conscientia. 


I. Notio et divisio conscientiae . 
II. De conscientia certa 


Ill. De conscientia dubia . : " ; 2 


IV. De conscientia scrupulosa 


15 
17 


25 
26 
30 
32 
33 


35 
38 


44 


48 
49 
51 
54 


670 


-CAPUT 


INDEX SYNOPTICUS. 


V. De conscientia laxa. 


Caput VI. De probabilismo. a5 


~ CAPUT 
CaAPUuT 


§ 1. Notiones et divisiones 
§ 2. Varia systemata de probabilitate 
§ 3. Demonstratio probabilismi ~ 


§ 4. De regulis secundariis probabilismum dcestantaee 


tibus . ; : 
§ 5. De usu opinionum peobebilinn, ; 


. Tractatus’ III. De legibus. 


- I. De notione et essentia legis 


II. De singulis legis elementis, 
§ 1. De auctore legis 
§ 2. De legis objecto 
§ 3. De legis subjecto : 2 
§ 4. De legis promulgatione et acceptatione 
§ 5. De legis obligatione in se ipsa 
§ 6. De ratione satisfaciendi legis obligationi 
§ 7. De legis interpretatione 


-Caput III. De iis quae a lege excusant 


Carut IV. De dispensatione legis. 


CaPutT 


§ 1. De natura et auctore dispensationis 
§ 2. De causis dispensationum . 
§ 3. De cessatione dispensationis 

V. De cessatione legis. 


Caput VI. De praecipuis legum speciebus. 


CAPuTt 
— Capur 


§ 1. De lege naturali 

§ 2. De lege positiva divina — 
§ 3. De lege ecclesiastica . 

§ 4. De lege poenali 


§ 5. De lege irritante . Fr ‘ re a 


§ 6. De privilegiis 


Tractatus VI. De peccatis. 


I. De notione et divisionibus peccati . 
II. De peccati gravitate et levitate 


Caput III. De distinctione peccatorum specifica et numerica . 


§ 1. De distinctione specifica. 4 
§ 2. De distinctione numeriea . 


~ 100 


102 
104 


106 


109° 


114 
115 


117 
121 
195 


126 
130 — 


132 


133 


136 


138 


144 _ 


145 


146. =e 


Sle «INDEX SYNOPTICUS. 


Caput IV. De peccatis internis : 
“gree § 1. De desiderio et gaudio . 
ay § 2. De delectatione morosa . 
Carur V. De peccatis capitalibus . 

§ 4. De superbia 

§ 2. De avaritia 

§ 3. De invidia 

§ 4. De gula 

§ 5. Deira 

§ 6. De acedia 


THEOLOGIA MORALIS SPECIALIS. 


F as 


Tractatus V. De praeceptis virtutum theologicarum. 


~ SECTIO I DE FIDE. 


Caput I. Quae mysteria necessario credenda sint. 
Caput II. De fidei actu interno : 
Caput Ill. De fide exterius profitenda. 
~§ 1. Regulae generales 5 ; 
E § 2. De communieatione cum haereticis et infidelibus . 
Capur IV. De vitiis fidei opps sitis. 
ane $1, De infidelitate\, 
§ 2. De haeresi et apostasia 
§ 3. De liberalismo 


SECTIO II. DE SPE. 


SECTIO III. DE _CARITATE. 


Carur I. De praecepto caritatis Dei. , 
Capur II. De praecepto caritatis proximi ‘ 
Fi. | § 1. De generali obligatione diligendi proximum eique 
in necessitate opem ferendi 
§ 2. De correptione fraterna 


169 
172 


173 
176 


180 
181 
183 


184 


187 
189 


190 
193 


INDEX SYNOPTICUS. 


§ 3. De eleemosyna : 

§ 4. De odio et dilectione inimicorum 
§ 5, De seandalo in genere 

§ 6. De cooperatione in genere. 


§ 7. De quibusdam speciebus scandali vel cooperationis 


Appenprx. De virtutibus moralibus 


Caput 


CapurT 


§ 1. De prudentia 

§ 2. De justitia 

§ 3. De fortitudine 
§ 4. De temperantia 


Tractatus VI. De praeceptis decalogi. 


SECTIO I. DE PRIMO PRAECEPTO. 


]. De obligationibus positivis hujus praecepti. 


§ 1. De virtute religionis in genere 
§ 2. De adoratione . 
§ 3. De oratione 


II. De vitiis religioni oppositis per excessum. 


§ 1. De superstitione in genere. 

§ 2. De idololatria . 

§ 3. De divinatione . 

§ 4. De vana observantia et magia 

§ 5. De maleficio : = 

§ 6. De tabulis rotantibus et spiritismo 

§ 7. De magnetismo animali et hypnotismo 


Caput III. De vitiis religioni oppositis per defectum. 


Caput 


‘ CAPUT 


§ 1. De tentatione Dei 
§ 2. De sacrilegio 
§ 3. De simonia 


SECTIO Il. DE SECUNDO PRAEKCEPTO. 


I. De blasphemia. 


§ 1. De natura et malitia blasphemiae 
§ 2. De praxi servanda cum blasphemantibus 
§ 3. De vana usurpatione nominis Dei 


II. De juramento. 


§ 1. De natura et divisionibus juramenti 


237 


238 
240 


Q44 
245 
245 
248 
249 
249 


254 


256 
258 
262 


270 
272 — 
976.7 ime 


277 


CAPUT 


CapurT 


CapPut 


CapuT 
CapPut 


Caput — 


Capur 
Caput 


Caput 


Caput 
Capur 
Capur 


Il. 


Il. 


— 


INDEX SYNOPTICUS. 


§ 2. De conditionibus in juramento requisitis 
§ 3. De obligatione et relaxatione juramenti promissorii 


- § 4. De adjuratione : : ; : 
De voto. 
§ 1. De voli natura et divisione. ; : : : 


§ 2. De deliberatione et intentione voventis 

§ 3. De materia voti 

§ 4. De obligatione voti 

§ 5. De cessatione obligationis voti ab intrinseco 

§ 6. Deirritatione voti . . : j ; : 
§ 7. De dispensatione voti 

§ 8. De commutatione voti 


SECTIO III. DE TERTIO PRAECEPTO. 


. De operibus quae diebus festis prohibentur 


§ 1. Determinatio operum prohibitorum 

§ 2. De causis ob quas liceant diebus festis opera servilia 
De Missa diebus festis audienda 

§ 1. De ralione qua Missa audienda est 

§ 2. De causis ob quas licet Missam omitlere . . 


SECTIO IV. DE QUARTO PRAECEPTO. 


. De officiis liberorum erga parentes 

. De officiis parentum erga liberos 

. De obligationibus conjugum ; 

. De obligationibus dominorum et famulorum . 
. De obligationibus principum et subditorum 


SECT1IO V. DE QUINTO PRAECEPTO. 


. De servanda vita propria 


§ 1. De propria vita non laedenda 
§ 2. De positiva cura vitae propriae . i 


. De occisione malefactoris 
. De occisione iniqui aggressoris 
. De occisione innocentis. 


§ 1. Principia generalia 
§.2. De oecisione foetus . : ; : ; ; 


i le is i Ob I i i a a a 


673 


281 
283 
285 


288 
289 
291 
294 
296 
298 
300 
302 


304 
307 


310 
316 


319 
322 
328 
330 
333 


341 
345 
348 


- 349 


352 
354 


674 


CAaputT 


CAPuT. 


CapeutT 


Capur 


CaPut 


CapPutT 
Caprutr 
Capur 
CapPut 
CapuTt 


Caput 
Caput 


CaPutT 


INDEX SYNOPTICUS. 


V. De duello 
VI. De bello. 


DE SEXTO ET NONO PRAECEPTO. 


I. De peccatis luxuriae consummatis juxta naturam. 
§ 1. Notiones praeviae : : : 
§ 2. De speciebus peccatorum quae juxta naturam con- 


lI. De peceatis luxuriae consunmatis contra naturam. 
§ 1. De pollutione 
§ 2. De sodomia 
§ 3. De bestialitate . 
Il. De peccatis luxuriae non consummatis. 
§ 1. Principia generalia ; ; é c 
§ 2. De quibusdam actibus vel occasionibus impudici- 


SECTIO VIL. DEYOCTAVO PRAECEPTO. 


I. De mendacio . 
II. De detractione pte 
Ill. De judicio seu suspicione temeraria 
IV. De contumelia 
V. De violatione secreti 


Tractatus VII, De praeceptis ecclesiae. 


I. De festorum observatione 
II. De jejunio et abstinentia. 
§ 1. De jejunio 
§ 2. De abstinentia . . 
§ 3. De causis a jejunio excusantibus. 
§.4. De causis ab abstinentia excusantibus. 
Ill. De librorum prohibitione 
§ 1. Quinam libri sint prohibiti. 
§ 2. Officia ex hac prohibitione oriunda 
§ 3. De censura librorum. 


388 © 
394 
401 
403 
405 


411 
412 
413 
418 
491 
424 
428 
430. 


438 


444 


INDEX SYNOPTICUS,. 


Tractatus VIII. De justitia et jure. 


SECTIO I. DF NOTIONIBUS JUSTITIAE ET JURIS ET SPEUCIEBUS 


CAPUuT 
Caput 


Caput 


CAPUT 


JURIS IN RE. 


I. Notiones generales Justitiae et Juris 


I. De dominio. 
§ 1. Notio et divisio ; : q 
§ 2. Dominii objectum et subjectum . 
§ 3. De dominio filiorumfamilias 


§ 4. De dominio axorum . ‘ E : ‘ 
§ 5. De dominio clericorum 
§ 6. De dominio auctorum 


UI. De dominii acquisitione . : : ; 
§ 1. De occupatione. 


oF 


Punctum I. De occupatione animalium 
Punctum IJ. De inventione thesauri. . 
Punctum ITf. De inventione rerum amissarum. 


Punctum IV. De bonis derelictis vel vacantibus. . 
. De accessione . 
. De praescriptione . ; ; 


Punetum JI. De praescriptione acquisitiva . 
Punctum II. De praescriptione liberativa  . 


. De usufructu, usu et habitatione. 
. Deservitute ~. ; : 2 


SECTIO II. DE LAESIONE JURIS ALIENT. 


I. De injuria in genere 
II. De furto. 
§ 1. De natura furti. 
§ 2. De necessitate quae a furto excusat 
§ 3. De occulta compensatione . 
§ 4. De materia gravi in furto 


SECTIO III, DE RESTITUTIONE. 


I. Notio et radices restitutionis . 3 u 


448 


453 
455 
EY 
459 
463 
465 
467 
468 
468 
474 
473. 
474 
474 
476 
476 
480 
481 
482 


484 


486 
487 
489 
492 


497 


676 INDEX SYNOPTICUS. 


Caput IJ. De restitutione ob injustam acceptionem 
§ 1. De 1 conditione : ut actio sit injusta 
§ 2. De 2* conditione: ul actio sit causa efficax damni 
realiter secuti . ; Enya : 
§ 3. De 3* conditione : ut detur culpa theologica . 
§ 4. De damnificatione dubia vel cum errore patrata 
Caput III. De restitutione quae oritur ex re accepta. 
§ 1. Principia generalia . ; 
§ 2. De possessore bonae fidei . : ; 5 
§ 3. De possessore malae fidei . 
§ 4. De possessore dubiae fidei . 
Caput IV. De injusta cooperatione . 
§ 1. De jubente 
§ 2. De consulente . 
§ 3. De consentiente 
§ 4. De palpone 
§ 5. De recursu 
§ 6. De participante : 
§ 7. De cooperatoribus negativis 
§ 8. De restitutione in solidum. 
Caprut V. De circumstantiis restitutionis. 
§ 1. De persona cui restituendum sit. 
§ 2. De modo, loco et tempore restitutionis faciendae . 
§ 3. De causis a restitutione excusantibus . 
Caput VI. De restitutionibus quibusdam in specie. 


§ 1. De laesione in bonis spiritualibus 

§ 2. De laesione in bonis famae et honoris. 
§ 3. De homicidio et mutilatione —. 
§ 4. De fornicatione vel stupro. © . 

§ 5. De adulterio 

§ 6. De tributis 

§ 7. De servitio militari 


Tractatus IX. De contractibus. 


SECTIO 1. DE CONTRACTIBUS IN GENERE 


Caput I. De natura et divisionibus contractuum . 
Caput II. De personis contrahentibus 
Caput II]. De materia econtractus . 


499 
499 


501 
503 
507 


509 
510 
515 
519 
521 
521 
523 
525 * 
526 
527 
527 
529 
532 


436 
538 
541 


546 
548 
dd1 
5b4 
556 
557 
562 


565 
567 
569 


ot | OS eT Re eee 5 ‘ ia te ii 


INDEX SYNOPTICUS. 677 


Caput IV. De consensu. 


§ 1. De qualitatibus in consensu_requisitis. : ; 571 

§ 2. De consensu per errorem vel dolum vitiato . : 574 

§ 3. De consensu per metum vitiato . , : ‘ 576 
Capur V. De obligatione e contractu orta. 

§ 1. De obligatione substantiali . : : ‘ ; 578 

§ 2. De obligationibus accidentalibus. : ; F 581 

§ 3. De juramento contractibus addito : : ; 584 
Capur VI. De cessatione obligationis contractuum. | 

§ 1. Regulae generales_ . : F : : ; 586 


§ 2. Specialia debitoribus obaeratis . ‘ : 588 


SECTIO II. DE CONTRACTIBUS IN SPECIE. 


Capur J, De promissione . e i ~ ; ‘ : 592 
Capur II. De donatione . : : ; ; ; : - 594 
Caput IJI. Decommodato . i - P ‘ i : 597 
Caput IV. De mutuo. 
§ 1. De mutuo simplici . : : : ‘ : 598 
§ 2. De mutuo cum fenoris stipulatione. : i 600 
§ 3. De censu et cambio . : : ‘ ‘ : 606 
Caput~ V. De deposito et sequestro , : : : , 608 
Carut VI. De emptione et venditione. 
§ 1. De natura et effectibus hujus contractus. : 610 
§ 2. De justo pretio : : 3 : ; : 615 
§ 3. De quibusdam speciebus venditionis . : ; 620 
§ 4. De monopolio . ; : ; ; ; ; 623 
Caput VII. De locatione. 
§ 1. Delocatione rerum . : ; : ; A 626 
§ 2. De locatione operae . { : ; : , 628 
~ Carur VIII. De societate . : 4 : ; : ; : 635 
Caput IX. De mandato . ? , F : : ; : 637 
Carut X. De contractibus aleatoriis. 
§ 1. De assecuratione. . : : é : : 639 
§ 2. Deludo . ‘ 2 ee site : ‘ ; 643 
ir § 3. De sponsione . . : ; 4 . g 646 
§ 4. De sortitione seu loteria_ . ; : : : 647 


§ 5. De ludis seu speculationibus Bursae_ . : : 648 


Caput I. te successione ab inte 
= Sat. Principia generalia . : Kes 7 
~§ 2. De acceptatione vel repudiatione hacreditatis = 
: —  -§ 3. De collatione. donationum et t legatorum , ee ge a 
Capur al. Ye testamentis. ; 


§ 1. De natura testamentorum + 
§ 2. De conditionibus ad valorem testamenti requisit 
_ § 3. De haeredibus necessariis et portione legiting 
§ 4. De legatis et substitutionibus = 
; § 5. De revocatione testamentorum . 
Errata praecipua 


oa 
oe ae Ag te 2 A : 


mee ae 


ho bind aa 0 
ae 


Me 
4 EY 
2 Gee eee 
Bah oe OL Sey Se cael a) 
a. 


Pb ade i 
ts ra ee ios eo 
mie ee 
aes 


_ poker 
; a ae 


‘ee: ee Pe. a 
= ee os DR Ones eee ae 
Bide ms MCh) Mili Gana pct BR fos 26 
Cla th Bhs) dew fal: Gat hy hop indo 


eS Eee eS CSI Z Dee 
oo oe 
fo elas — Sy pt pine Jb a3 Lipro -4 ng 


by 7S Sie ois Wari G2 ~/F 84 
ee Stes See ee sures A SCR 
Que Lan enka 76 /~ AR 


-m 2 nll 
-s — Fe assablanacs { Poandfine a Adamant Li 


Balik Noes Eis a...” — 


Pichawhaew— Varela a Vili, Rrra — PF 
et a Woe eee ee LI ~ 7 
Rai 2eal — ee (eee See Ze 657 
ee a — “# a FT So _ SPS P/F PE 
Laaeot — et. + Cl poecbe J eX - SOSS, 


Raae — oF Vere Bee Re ogche = aa 


eee SI, ko _ (bbe ~1 
Sababer en pve. S. Pravg ca We sic eb ae 
ee Loy, rathn fA Aavtterrt laa 
> eat eamaasg feaLovedbn 

os oe o » Jelihee Moa taeedte 

y “Ee . D 2 eae eee Abs 

Pe Lerrent (Btpaveww KaLGf 

tata Biot REID, PLR 
ES cue hfe ad AD po a ee 
Be 2.9 Le tut — J&B: 
ieee ee LLalot— be 
Velie — IP Yn parks —7E5 
tbat — po. 4m 
Bi ha- — CeCe Lf a ee2r Ko LAS PY ~AFP 


| 
| 
: { 
i { 
‘ 
\ 
} ; 
| 
i 


: 
\\ ‘ 
¥ | 


TT 


: 


i 


i 


—— 
_—— 
—— WV 


STACKS BXx17: 


AN 


